
Ivan, 
nadbiskup Drbbosanski. 


PREUZVIŠENOME GOSPODINU 


DR IVANU SARICĆU 


NADBISKUPU I METROPOLITU VRHBOSANSKOM 

BISKUPU ASISTENTU PAPINSKOG PRIJESTOLJA 

KUĆNOM PRELATU NJ. SVETOSTI PAPE PIJA XI. 

RIMSKOME GROFU 
NEUSTRAŠIVOM BORIOCU ZA PRAVA SVETE KATOLIČKE CRKVE 

ČELIK ZNAČAJU HRVATU 

REVNOM PROMICATELJU KATOLIČKE PROSVJETE 
NAJODLIČNIJEM GOJENCU 

TRAVNIČKOG SJEMENIŠTA I GIMNAZIJE 
PRVOME SINU BOSNE PONOSNE 


ZA 25. GODINU NJEGOVA BISKUPOVANJA 
U ZLATNOJ 50. GODINI NADBISKUPIJE VRBOSANSKE 
I TRAVNIČKIH NADBISKUPSKIH ZAVODA 
U ZNAK NAJDUBLJEG ŠTOVANJA 
VJEČNE ZAHVALNOSTI I ODANOSTI 
OVAJ SVEČANI ALMANAK 
D DD 


SJEMENIŠTE I GIMNAZIJA. 


TRAVNIK 5. LIPNJA 1932. 


Suradnici 
Travničke Spomenice :: 


Badalić Josip D. I. 
Bojić Mirko, gkt. paroh 
Bosanac Dr. Stjepan 
Čule Dr. Antun 

Grgec Petar, profesor 
Hamerl Franjo Ks. D. I. 
Jakovljević Fra Marijan 
Kamber Dr. Dragutin 
Kopunović Antun D. I. 
Livajušić Dr. Antun 


Maraković Dr. Ljubomir 
Marić Antun, bogoslov 
Maslać Nikola D. I. 

Pašiček Matija D. I. 
Predragović Josip D. 1. 
Premužić Dr. Kosta, odvjetnik 
Šarić Ivan Ev., Nadbiskup 
Šimeta Stjepan VII. 

Tomas Ivan VIII. 


Osim foga su zastupani kojom radnjom, crticom 
ž11i pjesmom: 


Alaupović Dr. Tugomir 
Baljić Ivan 

Barbarić Petar 

Begić Juraj 

Benković Jakov D. I. 
Borić Abdul-Aziz 

Boroević Čedomil 

Brandis Erik D. I. 
Czezner Đuro 

Čuić Srećko 

Dujmušić Dragan (Augustin) 
Dujmušić mgr. Dr. Ivan 
Flodin Stjepan D. I. 
Grbavac Tomo 

Grgić Antun 

Gruber Vendelin VI. 
Halili Ivan 

Hormann Maksimilijan D. I. 
Jambreković Stjepan D. I. 
Jeger Ivan D. I. 

Jović Matija D. I. 
Kohnen Bernard 

Kostić Marija 

Krakau Rudolf 


Kralik Franjo, tajn. nadb. kanc. 


Krist Jakov D. I. 
Kujundžić Ivan Ev. D. I. 
Kuliš Ivan 

Lovrić Antun 


Marković Tomo D. I. 
Martimović Antun, profesor 
Matišić Ivan 

Mlakić Andrija 

Nazor Vladimir 

Nikolić Ivan D. I. 

Osusky Julija, Milosrdnica 
Pančić Petar D. I. 

Pašalić Stjepan 

Peleš Augustina, Služb. mil. 
Perica Petar D. I. 
Petrović Dr. Jozo 

Prkić Marko 

Puntigam Antun D. I. 
Rabađija Matija D. I. 
Ramljak Stjepan 

Scholz Ljudevit 

Smole Stjepan, sudac 
Speiser Antun D. I. 
Šenda Antun 

Škaničić Alfons 

Šunjić fra Marijan, biskup 
Tomc Franjo D. I. 
Tubaković Ivan 

Tvrtković Marko, župnik 
Vanino Miroslav RD. I. 
Vraz Stanko 

Vrebac Franjo 

Zec Baškarad Franjo D. I. 


SADRŽAJ. 


Blagoslov sv. Oca Pape Pija XI... 
Floreat, crescat! Nadb. dr. Ivan Ev. Šarić 
Prvi Travničanin-Biskup prvi put u Travniku . 


Spomenik Nadbiskupa dra Josipa Stadlera 
Nadbiskup Stadler plače . ' : . 


I. Travnik. 

TRAVNIK U PROŠLOSTI (do g. 1878). O. Nikola Maslać D. I. . 
1. Travnik u prethistorijsko vrijeme 
2. Travnik za rimsko-poganske dobe 
3. Kršćensko-nimski Travnik: 


a) Bosni sviće svijetlo Kristovo 

b) Kršćanski spomenici: 
Bazilika u Turbetu . 
Bazilika na Sv. gori (Bila) 
Bazilika u Zenici 


4. Hrvatsko-kršćanski Travnik prije  Omenlija 


a) Kada je Travnik nastao? 


13 
13 
18 


19 


b) Drevni spomenici oko Travnika 
c) Kamenje govori _. 

5. Osmanlije gospodari Travnika (1463. —1878.) 
a) Bree sudbina Bosne i Hercegovine . : 
b) Travnik sijelo vezira. (1553.—1588.; 1639. — 1850.) : 
c) Travnički veziri zadaju jade susjednim zemljama . 
d) Nekoliko slika ostalih vezira u Travniku . x 
e) Uspomene iz 19. vijeka . 
f) Bošnjaci se bore protiv gultanovih 'reforama . ; 

6. Kršćani pod Osmanlijama 

a) Crlice iz 16. i 17. vijeka i 
b) Slradanje junaka : R 
c) Zora boljih dana 


d) Dobrotvornost i rad za provvjetu ' 
7. Oslobođenje  (1878.) . 


TRAVNIK NEKOĆ I SADA. (1878. Sa: O. Kamilo Zabeo D. I. 


. Grad i okolica 

Lašva i Hendek 

. Zgrade i ulice . . . 
Stečevine moderne tehnike 
Životne i socijalne prilike 
Voda i zdravstvene prike ' 
Prosvjeta : 

Dolac s 

: Sijelo oblasti 


Iz najnovije povijesti. (1878. —1982.) ' 


II. Nađbiskupsko sjemenište i gimnazija. 


Prethistorijat: 


DUHOVNI PASTIRI. SLIKE IZ KRŠĆANSKE PROŠLOSTI BOSNE I HER- 


CEGOVINE. O. Franjo Kaverski Hamerl D. I. 
Patareni ili bogomili PM a 
1. Dominikanci —. 

Bl. lvan Teutonik (+ 1252.) . 
2. Franjevci . 

Bl. Nikola Tavelić (+ 14. XI. 1991.) > 

BL ira Anđeo Zvizdović . 

Sv. Jakov de Marchia (+ 28. XII. 1476). 

Zlatno doba . 

Fra Bimun Filipović (+ 9. v. 1802.) 


Fra Augustin Miletić, biskup (+ 18. Kdei 1831.) 


Fra Marijan Jakovljević (+ 10. XII. 1853.) . 
Fra Marijan Šunjić, biskup (+ 28. IX. 1860.) . 
3. Isusovci — misijonari . . . . +... 
. Antun Ranzi (Ranci, + 3. X. 1649.) . 
. Bartol Kašić (+ 28. XII. 1650.) . 3 
Nikola Horvat (+ 4. II. 1681.) . 
. Ardelije Della Bella I 3. XII. 1787.) | 
. Mijo Lovinić (+ 25. I. 1730.) 
. Brno Cuceri (Zuzzeni, + 3. TV. 1768.) . 
Vinko Basile (+ 3. III. ed. : 
. Antun Ayala . . . 

4. Časni sluga Božji Nikola Bijanković, biskup a 10. VIII. 10) 


5. Don Ivan Pavlović-Lučić (+ 18. III. e 
6. Domaći svjetovni kler . i 


PRVI POČECI TRAVNIČKOG SJEMENIŠTA I GIMNAZIJE. U IZNAJMLJE: 
NOJ TURSKOJ KUĆI. (G. 1.—30. X. 1882.) O. Kamilo Zabeo D.1I.. . . 


O. Kamilo Zabeo D. I. 


PEDESET GODINA NADB. | SJEMENIŠTA I GIMNAZIJE, (1882—1982.) 


I. Zavod : 
i. Zgrada š : 
2. Crkva i kapele s, dk z 
3. Nutarnje uređenje zavoda , 
4, Vrt # igralište . . : 
H. Starješčinstvo i pastavniči 


III. Đaci : 
1. Vanjski daci 
2. Internati — . 
Četiri periode internata A 
Život u pop on sjemeništu 
Dnevni red A >. i 
Odijelo 
Zdravstvo. . 
Njega duhovnog života. 
Ljetni preznici : 
IV. Gimnazija . : 
1. Nastavna osnova | 
2. Ocjenjivanje. . : 
3. Školska godina, praznici, svjedodžbe ; 
4. Pravo javnosti i. : 
5. Ispiti . 
>Mala mafura< g. “1895. i. 8 
Ispit zrelosti ili viši jaa ispit 
V. Nastavna metoda : . ; 
Stara isusovačka škola 
Tajna uspjeha 
Adminicula (pomagala) na travničkoj gimnaziji 


VI. Uzgoj _. 

Godišnje duhovne vj ježbe ši e 
Pobožnost k Presv. Si6u Isusovu. . 
Pobožnosi k BI. Gospi, jok kongregacije 
Papina orijentacija  . . 

Duhovno vodstvo  . 
Domoljublje 

VII. Iz kronike  . Sd 

Od godine 1881. do g. 1914. 
Ratno doba (1914.—1918.) . . 
Prvo poratno doba (1918. _1920.) | 

Normalne prilike (1920.—1932.) 


IL. Životopisne crtice travnički6 Isusovaca i đaka. 


a) PRVI ISUSOVAC NOVE DRUŽBE U BOSNI. 
O. Erik Brandis D. I. (Napisao 0. Kamilo Zabeo D. 1.) 


I. Austrijska perioda (1843.—18683.) 
i. Mladi dani (1843.—1855.) . . 
2. Izbor staleža ' 
3. Mladi redovnik (1855. — 1868.) . : 
U Baumgartenbergu (1855. —1858.) 
U Insbruku (1858—1863.) . . 
II. Madžarska perioda (1863.—1876.): 
. Prvi put u Kaloči (1863.—1868.) . 
. Treća probacija u Sv. Andriji (1868. —1869.) . 
. Opet u Kaloči (1869.—1870.) . . . 
. U Kalksburgu (1870.—1872.) . . 
. Rektor u Kaloči (1872. — 18975.) . 
. Superior u Kapornaku (1875. —1876.) . 
III. Zagrebačka perioda (1876. PER 
1. U Sv. Andriji (1876.) : 
2. U Zagrebu (1876. —1879.) 
Apostolske ekskurzije 
Pogled u dušu oja 
Za Bosnu ' : 
Ostavlja Zagreb . . 
3. U Bratislavi i Trnavi (1879. —1881.): 
Za Bosnu... 
IV. Travnička perioda (1882. _1921.): a 
. Prvi boravak u Travniku (1882.) . . 
U Dobromilju (XII. 1882.— XII. 1888.) | : 
. Opet i za uvijek u Travniku dasa sand 
. Prirodoslovac : 


. Redovnik i svećenik . NE 
. Posljednje godine i smrt 


b) DRUGI NASTAVNICI I ODGOJITELJI: 


O. Aleksandar Hoffer D. I. — K. Z. a 
O. Franjo Ksaverski Slavić D. I. — K. Z. 
O. Petar Pančić D. I. — K. ZZ... 

O. Toma Lempi D. I. — Josip Badalić D. L. . 
O. Miroslav Vaje D. I. — Jos. Badalić D. 
m Antun Mesek D. I. — Jos. Badalić D. 
O 

1. 
I. 
. Jakov Kilank D. 1. — Jos. Badalić D. I. 
. Stjepan Babunović D. 1. — Jos. Badalić D. 
. Antun Puntigam D. 1. —- Jos. Badalić D. 
g. Antun Demšar D. I. — Jos. Badalić D. I. 


€) BRAT SVETA ŽIVOTA: 
Br. Kristijan Viertler D. I. — Jos. Badalić D. I. . 


I. 
1. 


EVoNENRĐDPDE= 


rs 


195 


196 
196 


212 
214 

d) GIMNAZIJALCI: 


. Leopold Judex. Po o. Tomi Markoviću D. I. . . 
Ivan Marijanović. Po o. STANI Ks. AMEN D. 1. 

. Josip _ Binder. K. Z. . . ž 

Ivan Doriat. K. Z. 

Eugen Sakač. K. Z. 

. Petar Barbarić, kand. D. I. — - Matija Pašiček D. 1. 

. Petar Božić. Po o. Antunu Puntigamu D. LL... 


e) BIVŠI TRAVNIČKI ĐACI: 


Ambroz Premužić, novak D. I. — Dr. Kosta ion 
Don Andrija Aničić. — Dr. Petar Čule . 

O. Augustin Dujmušić, Kapucin. — K. Z. . 

. Dr. Josip Rife. — Franjo Krahk . 

Don Božo Pehar. — Dr. Petar Čule_. . 

O. fra Alojzije Perčinlić. — Fra pijem Jakovljević - 

. Tomo Grbavac, skolastik D. I. K. 2. : 
. Petar Zubak, župnik. — Po pro. Ant. Martinoviću : 

. O. Ilija Gavrić D. 1. — 0. Josip Predragović . 


19H ODE= 

IV. Travnik i okolica. 


* Travniku. Nadb. Dr. Ivan Ev. Šarić . . 

* Za vezirskim gradom Nadb. Dr. Ivan Ev. Šarić . 

* Travnik. Vladimir Nazor . : , x 

Tvrđava. Abdul-Aziz Borić. II. 

* Hajduk i vezir. Stanko Vraz 

Hasanpašića kula bros i 
1. Iz * >Nesuđenmice« od Dra Tugomira Alaupovića Ž.A 
2. Priča iz muslimanskog svijeta. Abdul-Aziz Borić, ITI. 

Izvor Šumeće. Abdul-Aaiz Borić, III. . . 

Lurdska Gospa pred gimnazijom. Stjepan Šimeta, VII. 

* Jutro (na Bunarbaši). Ljubomir Maraković . . 

* Ispod Bukovice. Ivan Tomas, VIII. 

Mala i velika peća. Prvoškolci 

* Vlašićke vile. Fra Marijan Šunjić 

Izlet na Vlašić. Ljubomir Maraković, VIII. 

* Na Vlašiću. Nadb. Dr. Ivan Ev. Šarić . 

* Harambašina veda. Ivan sa VIII. 

* Dolac. K. Z. 

Dolačka crkva: 
1. Kako se počela graditi (1853.) K. Z. 
2. Prva Velika Gospojina u novoj crkvi (1855.) Dr. Tugomir Alaupović 

s u Docu (oko g. 1881.) Dr. Tugomir paran : 

Gora kod Bile. Matija Pašiček D. I. . . 

: Hrast u Rankovićima. Stjepan Pašalić, V. 

škaf ili Bosnić grad. Dr. Jozo Petrović 

Gospino vrelo. Josip Badalić D. I. 

Varošluk. Josip Badalić D. I... 

Kornićani i Dobretići. Po o. Hamerlu Antun Kopunov ić D. I. 


V. Travničke uspomene. 


RAD. 


I. razred. 

Akademija i koncertacija 21. IV. 1891. . 

S. Aloysius et regis filius. Marko Prkić, I . 

Oratio od S. Aloysium. Bernard _Kohnen, I. . 

Duobus litigantibus tertius gaudet. 

(Latinski dijalog 1931.) Mato Jović D. I. 

II. razred. 

Akademija i koncertacija 1. VI. 1892. . 

La noix. (Francuski dijalog.) J. B. D. I. 


* Pjesme su označene zvjezdicom (*). 


332 
322 
523 


325 
326 


334 
334 


842 


359 
369 
360 


360 
361 


III. razred. 
De s. Stanislao. Pelar Čule, III. . . . 
O Petru Barbariću (grčki). Petar Čule II. : 
De Petro Barbaricio. K. Z. D. I. : 
Na čaršiji (grčki dijalog). K. Z. D. I. 
Dan lijena (vanjskog) đaka. Stjepan Ramljak II. sos 
Lijenčina (internist) za pisaonikom. Ivan Matišić III. . 
Klasifikacija. Ivan Halili III. . . 
IV. razred. 
Dječak od oca u krađi zatečen. (Grčki dijalog). K. Z. D. I. 
O grčkoj komediji: >Anto Kratkonožiće 3 11. 1913. . 
V. razred. 
Akademija 7. XII. 1898. . . : 
Prologus. (Latinski govor). Petar Barbarić e a ra 
Nenadani pohod u školi. (Grčki dijalog). K. D. I. 
Kondukteur und Reisender. (Njemački dijalog). K. Z. D. I. 
Viši razredi. 
Literarni pokusi, napose dramski . 
ODMOR. 
Igrakište. Dr. Dragutin Kamber. . 
Šetnje. 
>U tikve!« Srećko Čuić, II. r. . . 
Majalis. Čedomil Boroević, III. r. . 
GLAZBA. Dr. Antun Livajušić ' 
POZORNICA. 
Uspomene jednog pozorišnog vođe. Josip Predragović D. I. 
Uspomene jednog predstavljača. Dr. Ljubomir Maraković. 
RAZNE SLIČICE. 
Iz Srijema u Travnik, Antun Marić, ka ein 
Sjemenište, prvoškolca 1891.  . 
Orgulje, prvoškolci 1891. o 
Slika se crkva, Antun Grgić, I. 
Noćno strašilo, Stj. Pašalić V. : : 
>Odmah ćemo. vidjeti!« Stjepan. Smole, sudac : 
Na maturi u Zagrebu, Mirko Bojić, grk. pare 
Ugodan susretaj, Mirko Bojić . . . 
IN MEMORIAM! Dr. Stjepan Bosanac A 
UČITELJI I ODGOJITELJI. Petar Grgec 


VI. Travnička anfologija. 


A. PJESME IZ ĐAČKIH DANA. 
1. Vjerske. 
a) Bogu. 
Oj vi mile zvijezde..., Dragan heal VI. 
Učitelju moj! Alfons Škaričić VII.  . 
Kristu služit... Petar Perica V. 
Tko bdije? Rudolf Krakan II. 
Ljubav. Dragutin Kamber IV. . . 
Na Veliki Petak. Tomo Grbavac VII. 
Lijer. Tomo Grbavac VIII. .. 
Do nebesa nek se ori. Petar Perica V. 
U najjačoj tvrđavi. Petar Grgec VIII. R 
b. Bl. poe 
Kraljici Svibnja. Ljubo Maraković VII. . . 
Kip lurdske Gospe. Ivan Dujmušić VI. 
Na dvoru Kralja kraljeva. Petar Grgec VIII. 
Zalutalo dijete vraća se Majci. Petar Grgec VIII. 
Moje suze. Juraj Begić VI. . . ; 
€) Razne. 
Sv. Alojziju. Franjo Vrebac I. o. 
Mučenicima. Andun Lovrić VII. 
Piju XI. Ivan Tubaković V. . 
Svećenik i vojnik. Ivan Baljić IV. 


413 
413 
413 
413 
413 
414 
816 
415 
415 


415 

415 
416 
416 


416 
417 


417 


417 


2. Druge. 
Otadžbini. Tugomir Alaupović TIV. . . 
Želja domoljuba. Pavao Senjić Tvrtković VI. 
Proljetno maštanje. Petar Grgec VIII. 
Gdje su? Pavao Senjić Tvrtković V. 
Ispod Bukovice. Ivan Tomas VIII. 
Harambašina voda. Ivan Tomas VIII. da 
Hrast u Rankovićima. Stjepan Pašalić V. 

3. Šaljive. 
Ispit. Stjepan Pašalić V.  . 
Lijeni đaci. Antun Marić i Martin Brkić VII. 


B. PJESME STARIJIH. 


Alaupović ugo! 
Oj dođi! : Pame 
Suncu 
Hasanpašića kula | 

Dujmušić PEEaI: 
Dječje oko : 

U noći — . 

Majka 

Imam tajnu. ž 
Prosjak i gavan MN 

Kujundžić ivan Ev. D I: 
Među zvjezdama . 

Nemam glasa... : 

Maraković Ljubomir: 
Oj tiho, srce. : : 
Vitez sam ja 
Kraljici svibnja 
Jutro (na Bunarbaši) 


Perica Petar D. 1. 
K& na zjenu 
Sva si lijepa . 
Zdravo, Djevo, svih milosti puna! 
Rabađija zavija: D. I. 
Malome srau_ . 
Mojoj kongregaciji 
Želja zbornika — . 
Palome zborniku . 
Seholz Ljudevit. 
Kralju vjekova 


Šarić Ivan Ev. 

Dukatu <a 

Gospino čobanče 

Travniku . 

Za vezirskim gredom 

Na Vlašiću ... 
Šenda Antun 

no drvo . 

ZecFranjoD.I. 

K Tebi... o Bože moj! . 

Vizija. (O tisućljeću hrvatskog kraljevstva.) . 

Misijonar na rastanku . . 
Z. F. 

Lijeno đače 


VII. Travničke anegdote. 


Travnik... 4.4. 4... 433 Drugi nastavnici . 
O. Brandis... +. +... 435 Đaci i škola. 


Kazalo imena Goto i 


418 


128 
428 
431 
431 


Slike. 


Crkveni dostojanstvenici. 


Pijo XI. . . . . 0.4.4 4.44. . 18 
Leon XIII. . . ... . +. . 95 
Nadbisk. Dr. Šarić... .. 15 
Nadbisk. Dr. Stadler... . 19 
Nadbisk. Dr. Bauer . . . . . 142 


Bisk. Dr. Akšamović . . . . 142 
Bisk. Budanović... .. . 144 
Bisk. Dr. Strossmayer . . . . 186 
Ndb. Stadler 8 prvim vrhbosan- 
skim kaptolom . .... 9 


Galerija fravničkić portreta. 


Babunović Stjepan D. 1... . 276 
Barbarić Petar. . . . 297 
Brandis Erik D I: 
mladi grof s ocem i bratom 199 
Windenau (Betnava) . . . 197 


Maribor, stari zarad: <a, o 107 
Neuschloss . . 201 
Grof Erik kao "pravnik . . 205 
O. Erik Brandis D. 1. .. 221 
U prirodopisnom kabinetu . 245 
U maturalnoj one . . 251 
Brixi Ferdinand D. I. . . 178 
Celinšćak Josip D. 1. .... 111 
Demšar Antun D. I. ... . 283 


Dujmušić ae (again) . 306 


Gavrić Ilija D. I. . 819 
Hoffer Aleksandar D. 1. . . 260 
Judex Leopold... . . . 287 
Kilank Jakov D. I. ar de ANA 
Lilienthald grof Leopold .. . 124 
Mesek Antun D .. . 273 
Pančić Petar D. u +... . 268 
Puntigam Antun D. 1... 279 
Rifel Josip 810 
Slavić Franjo, kao abiturijenat 263 

kao Isusovac . . 265 


Vaje _ (Waitz) Miroslav D. I. 271 


Nadđdbiskupsko sjemenište i gimnazija. 


U aa jeno) is. kući 
(1882.) 
Južno krilo izgrađeno (1884) . 103 


Vidik s Tarabovca . . ... 51 
s jugozapada... . . . 69 
s jugoistoka. . +... . 78 
s druge obale Lašve . . . 127 
Nutrina crkve_. . . . 105 

U privatnoj audijenciji preuzv. Nadbiskupa dra Ivana Ev. Šarića dne 19. srpnja 1932. 

Sv. je Otac Papa Pijo XI. podijelio svoj Apostolski blagoslov puku I kleru nadbisku- 

pije vrobosanske, a osobilo sjemeništima i njibovim odgojiteljima, koje uvelike Dvali, 
1 svima, koji će poraditi za proslavu zlatnog jubileja travničkog sjemeništa. 


».Floreail, crescat! 


Navršuje se, dakle, ravnih 50 godina, otkako postoji naša 
Nadbiskupska Velika Gimnazija u Travniku. Uz Zlatni Jubilej 
Vrhbosanski odmah i Zlatni Jubilej Nadbiskupske Velike 
Gimnazije u Travniku! 

I to nam dokazuje duboki pogled prvoga nadbiskupa 
Vrhbosanskog Dr. Josipa Stadlera. On je odmah uvi-x 
dio, da ne može kako treba napredovati novoosnovana crkvena 
Hierarhija u Bosni i Hercegovini bez svojih najglavnijih za» 
voda: bez svojega velikog i malog sjemeništa. A, opet, ova 
dva sjemeništa ne mogu pravo uspijevati bez svoje vlastite ves 

like gimnazije. I zato on odmah, potaknut na to i od Svete 
Stolice, podiže u Travniku Nadbiskupsku Veliku Gimnaziju, 
koja će onda izazvati i Bogosloviju u Sarajevu. A čovjeka Pro» 
vidnosti pomagala je u svemu, pa i u tom pothvatu, Providnost 
Božja. 

Nakon zrela promišljanja odlučio se nadbiskup Stadler 
da udari temelje sjemeništu i gimnaziji u gradu Travniku. 
Travnik je najkompaktniji katolički dio Nadbiskupije Vrh» 
bosanske. Leži u srcu katoličke Bosne. Kao negdašnji vezirski 
grad, Travnik je kulturni centar, gdje se nalazi ponajodličniji 
katolički svijet. I Travnik je na glasu sa svoje zdrave planin» 
ske klime. Tako se je lijepo smjestio i namjestio na obroncima 
Vlašića i Vilenice. A za bosanske prilike nije Travnik ni velik 
ni malen grad. Fto, kao stvoren je za elo jednoga zavoda, 
gdje će pitomci imati komociju i sigurnost ladanjskog mjesta, 
a opet biti blizu prometu 1 svijetu. 

A računao je nadbiskup Stadler, bez sumnje, i sa vjerskom 
i nacionalnosprosvjetnom korišću puka. Središtu katoličke 
Bosne pristaje prvi veliki hrvatski hram prosvjete, prvi dom 
novoga crkvenog reda, koji će i svojim primjerom i svojom 
pastoralnom djelatnošću posijati dubok duhovni život po svoj 
prostranoj travničkoj okolini, i onda još dalje na sve strane. 

Tomu hramu i domu trebalo je naći dobre odgojitelje i 
prosvjetitelje. Nadbiskup Stadler, isusovački đak, znao je do» 
bro iz iskustva, kako su odlični katolički odgojitelji i prosvje» 
titelji članovi Družbe Isusove. Njihov izrazito crkveni duh i 
visoka izobrazba poznati su svjetskoj javnosti. Tako se je on 
odlučio za Isusovce. I već početkom godine 1882., odmah iza 
Nadbiskupova dolaska u Bosnu, dolaze prvi Isusovci u Bos 
snu. Dolazi Slavić, Brandis, Hofer, Mesek, Celin= 
šćak, Vrhovac. I oni udaraju temelje sjemeništu i gimna» 
ziji u Iravniku. Udaraju temelje Alojzijanumu, kako 
nazvaše Nadbiskupsku Veliku Gimnaziju u čast sv. Alojziju, 
prvom zaštitniku kršćanske mladeži. 

Još prije nego što se je dovršilo zidanje nove sjeme» 
nišne i gimnazijske zgrade, otvoren je u listopadu 1882. prvi 
gimnazijski razred u iznajmljenoj turskoj kući. Tridesetak prvih 
đaka, među njima i ja, sjedilo je tu u tijesnoj sobi, na impro» 
viziranim drvenim klupama, i slušalo je pomno naše drage 
»Patre«. 

Prvim privremenim superiorom bio je O. Antun Me 
sek, a prvim prefektom O. Franjo Ks. Slavić. Malo 
kasnije došao je za pravog superiora O. AleksandarHo-s 
fer. A predavali su nam O. Erik Brandis, koji je od svih 
prvi došao u Travnik, i O. Josip CelinšćakiO. Ale 
ksandar Hofer. 

Nikada neću zaboraviti onih lijepih dana, punih mladih 
ambicija kod nas đaka, i punih prave očinske ljubavi i po» 
žrtvovnosti kod naših profesora, prvih pionira i misionara, koji 
su našli u prvom travničkom župniku, Fra Jaki Duiću, pravog 
i odanog prijatelja. 

Fra Jako Duić jednoga je dana ušao u moju kuću, uzeo 
me za ruku, i odveo me k superioru O. Hoferu, kojemu je res 
kao, kad me je uveo u njegovu sobu: »Evo Vam maloga Ivića 
Šarića, moga svakidan ministranta kod sv. Mise, za kojeg sam 
Vam govoriol« Tako sam ja bio primljen u travničko sjeme» 
nište. Iza prve sv. Pričesti bio mi je taj dan najljepši u životu. 

Još u prvoj školskoj godini bio je dozidan južni dio zgra» 
de prema Vilenici. I naša se je gimnazija, skupa sa internatom, 
preselila u svoj novi prostrani dom. Bilo je to 18. lipnja 18853. 
Pet godina kasnije već je bilo novo sjemenište sa crkvom posve 
dogotovljeno, najviše mecenatstvom velikoga katoličkog do» 
brotvora, rimskoga grofa Leopolda Lilienthala u Gracu. U 
njegovu sliku gledaju i danas Travnički Đaci kao u dragu 
sliku svojega oca i najvećeg dobrotvora. Njegova slika sa nje» 
govim vlastoručnim potpisom resi i nadbiskupski dvor u Sa» 
rajevu. 


»Floreat, crescat!“ 15 


Nadbiskupska Velika Gimnazija u Travniku razvijala se 
iz godine u godinu. Otvarali se novi razredi. Dolazili novi 
profesori Isusovci, većinom Hrvati i Slovenci. Osnivale se 
zavodske knjižnice i zbirke. Množili se i đaci eksternisti, među 


| 





Nadbiskup dr. Ivan Ev. Šarić. 


kojima je bilo i pravoslavnih i muslimana i židova. Napokon 
smo mi prvi Travnički Đaci došli i do mature. 

I danas, eto, postoji Nadbiskupska Velika Gimnazija u 
Travniku punih već 50 godina. Ona slavi 6.—9. listopada ove 
godine svoj Zlatni Jubilej. 

Na hiljade Katolika Hrvata prošlo je u to 50 godina kroz 
njezine prostorije i školske klupe. Bilo kao internisti sjeme» 
narci, bilo kao eksternisti, bilo — u vremena pred rat — kao 
internisti konviktorci. Bilo ih je iz svih staleža, iz svih hrvat» 
skih krajeva, ali najviše sinova našega BosanskosHercegovač» 
koga katoličkog puka. 

I svi su oni danas duboko zahvalni ovomu Zavodu. I svi 
se njim ponose. I svi, sigurno, žele i hoće, da, eto, ja ispred 
njih sviju prinesem najsrdačniju zahvalnu čestitku tomu nas 
šem uistinu zlatnom Zavodu prilikom njegova Zlatnog Ju» 
ir I evo ja kličem iz dna duše svoje uime sviju Travničkih 

aka: 

Nadbiskupska Velika Gimnazija u Travniku neka cvate, 
neka raste ad multos felices annos! Da kažem klasičnom be» 
sjedom: »Floreat, crescatl« 

Neka cvate i raste još dugo sretnih godina taj Zavod, koji 
tako izvrsnom stručnom reputacijom svojih profesora Isu» 
sovaca slovi kao uzorna i renomirana srednja školal Njegova 
biblioteka broji preko 25.000 svezaka. Njegova prirodopisna 
zbirka bez sumnje je najveća od sviju, što ih u našoj državi 
imaju srednje škole. Njegov fizikalni kabinet također je bogat. 
Njegova arheološka numizmatika i etnografska zbirka u naj» 
ljepšem su razvitku. Zavod ima i bogatu sceneriju i garderobu 
za kućno kazalište, puno umjetnih reprodukcija. Ima i velik 
orkestar i tamburaški zbor. Njegovi profesori odlikuju se naj» 
većom savjesnošću i živu čitavim srcem za svoje đake i njihov 
napredak. Ulažu mnogo truda i mara u to, da iznađu ponaj» 
bolje metode i poluče ponajbolji uspjeh. Neki su od njih i 
svjetskoga glasa učenjaci. Tako je na pr. O. Brandis bio 
svjetski renomirani prirodoslovac i jedan od najboljih poznas 
valaca Bosanske flore. A O. Hofer slovio je kao izvrstan 
stručnjak u domaćoj Bosanskoj povijesti na temelju prvih iz» 
vora. O. Celinšćak bio je na glasu hrvatski filolog i od» 
ličan latinist. A_ u klasičnoj filologiji odlikovali su se ili se još i 
danas odlikuju O. Kilank,O.Zabeo, O. Predragović, 
O. Lončaridrugi. O. Lončari dobar je glazbenik i kome» 
ponist. Kao pisci puno su radili ili rade O. Celinšćak, O. 
Hamerl, O. Predragović, O. Horman, O. Vanino, 
O. Puntigam, O. Kulunčići dr. 

Ipak, školski uspjesi i naučna reputacija Zavoda nije ono 
glavno, što je Travničkoj Gimnaziji dalo njezino ime i ugled. 
Njezina prva odlika jest solidan i dubok religiozni i rodolju» 
bivi odgoj, što ga ona daje svojim đacima. Iravnička Gim.» 
nazija nije samo škola znanja, već i škola karaktera. Odgoju 
karaktera posvećuje se u tom Zavodu prva briga. Ljudi du» 
boke vjere, velike životne discipline, iskrenoga rodoljublja tres 
. da postanu njezini pitomci po intencijama svojih odgoji»« 
telja. 

Tu su naši Isusovci uvijek majstori. Njihov je odgoj uvijek 
sustavan, smišljen, vrhunaravan, a usto vođen iskustvima od 
stoljeća. Oni djecu vode k Bogu, a da ih ne umaraju. Oni ih 
oduševe za dobro, ali metodama naravnim i simpatičnim. Paze 

strogo na kućnu disciplinu i na moral svojih pitomaca; provode 
s njima dosljedno vjerske vježbe, ali nikako ne pregone ni u 
jednom ni u drugom. Uče ih od malih nogu mesebičn om. vjer» 
nom služenju vjerskim i domovinskim idealima; drže ih u 
špartanskoj jednostavnosti i stezi, ali ne postanu nikad jedno» 
strani. Uvijek daju svojim đacima u izobilju i zabave i šetnje 
i glazbe i igrokaza i kućnih svečanosti. Puštaju razmah slo» 
bodnoj inicijativi; kultiviraju samostalan rad u akademijama, 
literarnim listovima, početničkim pjesmama i sastavcima. Zas 
vodski život učine šarenim i ugodnim. Vrhunaravno isprepletu 
zgodno sa naravnim, Božje sa ljudskim. A _u svemu je duh 
apostolski, kojim oni zadahnjuju svoje učenike. I njihovi uče» 
nici ne mogu da zaborave njihov apostolski »Ceterum censeo«: 
»Dragi, budite nam jaki u Gospodinu! Budite 
nam pravi apostoli, 1 unosite u naš Narod mis 
lost Božjuiljepotu kršćanske bratske ljuba» 
Vlisvetečistoćel« | 

Svi, koji su prošli kroz njihove ruke, znadu to i cijene. I 
njihovi su apsolventi karakteri, ljudi rada i samodiscipline, sa» 
mostalne duše, vjernici i rodoljubi. 

A takovih je ljudi na stotine i hiljade poslala već u svijet 
1 život Iravnička Gimnazija, osobito u Bosni i Hercegovini. 
Crkvi je dala uzorno, inteligentno i strogo u crkvenom duhu 
odgojeno svećenstvo, a Narodu čitavu vojsku spremne i ros 
doljubive inteligencije. Sva skoro prva generacija Bosanske 
Hrvatske inteligencije izašla je iz Travnika, a i danas je Irav» 
nik jedno od prvih ognjišta Hrvatske katoličke kulture kod 
nas u Bosni i Hercegovini. Na svim položajima naći ćeš Iravs 
ničke Đake. U svim kulturnim i rodoljubivim institucijama oni 
su ili na čelu ili među prvim radnicima. Naš »Napredak« docet. 
A u Sarajevu govore: »Sarajevo Lašva poplavila. 

I zato je spontano proizašla iz redova bivših Travničkih 
Đaka inicijativa, da se 5Ogodišnjica ITravničke Gimnazije što 
svečanije proslavi. Crkva i Narod treba da podignu svoj glas 
i odadu priznanje ovomu slavnom našem Zavodu i onima, koji 
su ga stvorili i uredili: pokojnom nadbiskupu Stade» 
leruiOcimalsusovcima. 

Toj namjeri posvećeni su i ovi moji reci. Neka oni budu 
pred svim svijetom, a navlastito pred svijetom katoličke Bosne 
i Hercegovine, topla zahvala i velikome Stadlerovu geniju i 
skromnom, ali bogatom i plodnom radu naših OO. Isusovaca! 

Bog neka im stostruko naplati! A naš Travnik neka i 


nadalje ponosno i vedro radi za Boga i za Domovinu! »F 1 os 


reat, crescatl« Neka cvate i raste u znanosti i pobožnosti 
naša Travnička Velika Gimnazija! Nju, Zlatnu Jubilarku, ja 
od svega srca pozdravljam i blagosivam. Velim joj: Salutem 
et Benedictionem Tibia Domino! Ii si naša 
radostinaša kruna. (Filiplj. 4, 1.) Ad multos fes 
lices annosl! 

I Milost Božja neka bude uvijek sa Nadbiskupskom 
Velikom Gimnazijom u Travniku! Neka ona bude uvijek 
puna mudrosti i duhovnog znanja! Ali pri tom neka se omili 


Travnička spomenica 1932. 

Bogu i bude plodna u svakom dobrom djelu i raste u poznanju 
Božjem! (Kol. 1, 9. sl.) 

I naši Travnički Đaci neka budu uvijek čestiti i čvrsti 
značajevi! Čitavi ljudi katolici, koji katolički i misle i govore 
i pišu i rade. Apostoli zajedničke akcije, Katoličke Akcije. 
Dobri vojnici Krista Isusa. (2. Tim. 2, 3.) Duše apostolske, 
sol zemlje, svjetlost svijeta. (Mat. 5, 13. sl.) Vođe, koji nam 
vode Narod na svete Bregove Božje. Eto, Travnički Đaci, 
braćo moja, budimo ljudi u Božjem svijetlu, u Božjem oružju, 
uz Božju ruku, u Božjoj vjeri, u kojoj je korijen katoličkoj 
snazi i sigurnosti za budućnost! 

I, napokon, još jednu molbu imam na vas da upravim, 
braćo Iravnički Đaci! 

Ja ću ako Bog da poći u Travnik na proslavu Zlatnoga 
Jubileja Travničke Gimnazije. Pa neka mi svi Travnički Đaci, 
štogod ih ima, odgovore jednim ustima onu apostolsku: »V e» 
nimustecum.« »I mićemodoćistoboml« Dođimo, 
braćo, ako ikako možemo, na Jubilej Travnički, da svi za» 
jedno zahvalimo Bogu na tolikim milostima, što smo ih od 
Njega primili kroz to prošlih 50 godina, a po našoj dragoj 
Gimnaziji u Travniku! Dođimo, da izmolimo svi zajedno pod 
gordim Vlašićem svetu molitvu Katoličke Akcije: »A ctiones 
nostras, quaesumus Domine...«  »Djela naša, 
molimo Gospodine, milošću svojom preteci i pomoću svojom 
prati, da se svaka naša molitva i radnja s Tobom vazda po» 
Ččinje, i početa da se s Tobom dovršujel« Dođimo, da se zas 
grlimo i na daljni apostolski rad, na Katoličku Akciju, đa 
zaputimo sa ujedinjenim silama u Ime Isusovo! Dođimo sve: 
ćenici i svjetovnjaci sa svih strana! Svi smo, po riječima Prvoga 
Pape, sv. Petra Apostola, svi smo »rod izabrani, kraljevsko 
svećenstvo, sveti narod, puk stečeni, da proglasimo kreposti 
Onoga, koji nas pozva iz tame k divnom svijetlu svojemu.« 
(1. Petr. 2, 9.) 

Ergo visuril I milost sa svima nama, koji vječnom ljubavi 
ljubimo Gospodina našega Isusa Krista! (Ff. 6, 24.). 


U Sarajevu, 22. veljače 1932. 
+ IVAN, 
nadbiskup Vrhbosanski. 


Prvi Travničanin-Biskup — prviputf u Travniku. 


Nije prošlo ni deset dana, otkako je dr. Ivan Šarić bio posvećen 
za pomoćnog Biskupa vrhbosanskoga, a već pohiti 6. lipnja 1908. u svoj 
rodni Travnik. O. rektor Hofer svečano ga dočeka pred sjemenišnom 
crkvom i pozdravi ga srdačnom dobrodošlicom 

Njegova Preuzvišenost milom riječi zahvaljuje svojim dobrim 
učiteljima, od kojih je primio odgoj i nauku, a kojima on nikada neće 
moći dosta zahvalan biti. Moli sjemenarce i sve Travničane, da ljube 
Isusovce, svoje učitelje i velike dobroč,nitelje. A u znak harnosti, 
ljubavi i odanosti prema njima: on za sebe i za svu mladež zagrli vč. 
0. rektora. Zatim nagne vas puk za Biskupom u crkvu. Poslije adora- 
cije izmoli Preuzvišeni na glas tri Očenaša i tri Zdrave Marije za 
dobrotvore Isusovce i podijeli narodu svoj biskupski blagoslov.“ 
(Vrhb. 1908, 218). 


- Nadbiskup dr. Josip Stadler. 19 


Spomenik Nadbiskupa dra Stadlera. 


»Da nije Nadbiskup dr. Stadler ništa drugo učinio za Herceg-Bosnu, 
nego što je podigao ovaj zavod, njegovo bi ime sjalo zlatnim, neizbrisivim 
slovima zabilježeno u povijesti Katoličke Crkve i hrvatskog naroda u Herceg- 
Bosni. Travnička gimnazija i sjemenište : to je spomenik, koji svjedoči pred 
cijelim svijetom o velikom duhu Nadbiskupa dra Stadlera, o njegovoj pa- 
stirskoj gorljivosti i o ljubavi njegovoj prema hrvatskom narodu u Herceg- 


Bosni“. 
»Hrv. Dnevnik“, 28. IX. 1907. 





Nadbiskup dr. Josip Stadler. 


Nadbiskup dr. Stađier piače. 


Preuzv. dr. Ivan Šarić, još kao pomoćni Biskup, pripovijedao je u 
Travniku 2. veljače 1912.: ,,Tri puta sam vidio preuzv. Nadbiskupa dra Stad- 
lera gdje plače. Kada je nedavno prilikom svojega 70. rođendana odgovarao 
na čestitku i pozdrav sabranog svećenstva, stavljao je svojemu kaptolu i 
svećenstvu na srce Družbu lsusovu u Bosni i pozvao ih, da se drže Isuso- 
vaca i da s Isusovcima stoje i padaju. Nadbiskup je govorio kroz plač. 
Treći je to bio plač, plač ljubavi, što sam ga vidio u našeg Nadbiskupa“. 

» Vrhbosna“, 1912, str. 45. 

Iravnik u prošlosti 


(do god. 1878.) 
Nikola Maslać D. I. 


Izvori velikih rijeka uvijek su sakriveni. Pa ipak koliko života 
kriju oni u sebi! Takovi skroviti izvori u carstvu duhovnih sila vazda 
su bez sumnje bile škole. Ponajstarije ovakvo vrelo života u današnioi 
Herceg-Bosni počelo je strujiti u njezinu srcu — u drevnome gradu 
Travniku. Stoga je vrijedno zaći u njegovu starinu i pozorno slušati, 
što će nam o njem ugodna i korisna pričati »magistra vitae« — povijest. 
U vrtlogu moderne industrije Travnik pokazuje malo života. Ali nije 
uvijek bilo tako. Njegovi počeci sežu u duboku starinu. 


1. Travnik u pretbistorijsko vrijeme. 


To je doba, kada su cijela plemena i narodi bili nepismeni. Što 
više nisu oni poznavali rala ni motike niti uopće kakva poljskog oruđa. 
A o tvornicama i strojevima nisu ni sanjali. Živjeli su vrlo jednostavno 
od lova i ribarenja. U tu svrhu služilo im je jednostavno oružje. Najprije 
su od kremena ili kosti pravili nožiće i strjelice, da ubijaju divljač 
ili za druge domaće potrebe. Isto bi tako kuhali svoju siromašnu hranu 
u priprostim loncima. Noćni su počinak tražili i zaštićivali se od nepo- 
goda vremena u bijednim kolibicama. Takva su plemena živiela : diljem 
Bosne; pa i okolo vezirskoga grada Travnika. Bilo je to u vrijeme oko 
1000 godina prije dolaska Spasiteljeva; a i ranije. U kasnijim vje- 
kovima naučili se razumnijem životu. Počeli se naime služiti oruđem 


*) Literatura za povijest Travnika: Asboth, Bosnien und Hercego- 
vina, 1888. — Bašagić, Kratka uputa u prošlost Bosne i Hercegovine. — Ba- 
tinić fra Mijo, Djelovanje Franjevaca. — Glasnik zemaljskog muzeja u 
Sarajevu 1889, 90, 98, 95, 97, 904, 08, 09, 916, 17, 19, 23, 24. — Holeček, 
Bosna i Hercegovina za vreme okupacije 1878. Beograd, 1902. — Jeleni € 
dr. J., Kultura i bosanski Franjevci. — Jireček, Handelsstrassen. — Jukić, 
Zemljopis i pov. Bosne. — Kaznačić Aug, Bosnia, Erzegovina e Croazia 
turca, Zara, 1862. — Knežević fra Ante: a) Pad Bosne; b) Kratka povijest 
kraljeva bosanskih; c) Carsko-turski namjesnici; d) Bosanski prijatelj 1870. — 
Kovačić, Opis Bosne i Hercegovine, Beograd, 1879. — Kukuljević, Pu- 
tovanja po Bosni. Zagreb, 1858. — Lepušić, Slike iz Bosne. Matica hrvaiska, 
1892. — Livadić, Bosančice. — Mandić, dr. M., Vezirski grad Travnik. 
Matica hrv. 1981. — Martić fra Grga, Zapamćenja, 1902. — Muzej nad- 
biskupske gimnazije u Travniku: a) arheološki, b) lapidarij (zbirka staroga 
kamenja). — Nedić, Arkiv jugosl. pov. IV, 142. — Petrović dr. Jozo, 
S arheologom kroz Travnik. Zagreb, 1931. 

i oružjem iz kovine; najprije iz mjedi, zatim od željeza. Svoje bi tijelo 
kitili lijepim ukrasima. Bi.edan je bio život tih plemena. Ali nikada nije 
cijelo čovječanstvo tako duboko palo. Ta žalosna sudbina zadesila je 
samo ona plemena, koja su ostavila pravog Boga, jedino vrelo svega 
Svijetla, znanja i ljepote, te počela obožavati svoje strasti. 

U našoj Bosni ima puno mjesta, što ih narod zove: »Grad«, »Gra- 
dina« ili »Gradac«. Obično su to mjesta, na kojima vidimo mnogo tra- 
gova iz dobe prasjedilaca. Imamo mnoštvo ovakovih mjesta oko Trav- 
nika. Da samo neka nabrojimo. Glavicu nad selom Turbetom, s južne 
strane Lašve, narod zove »Gradina«. Na nezinu vrhu viđaju se 
ostaci pradavnoga ljudskog naselja. Sličnih ostataka nalazimo na Ra- 
dića Brdu, zapadno od sela Ovčareva. Samu varoš Travnik opko- 
ljuju razna naselja iz ovih drevnih vremena. Ima ih u vezirskome vrtu, 
gdje je sada isusovačko Malo sjemenište na mjestu »Lurdska 
spilja«. Isto tako preko Iravnika na brežuljku Tarabovcu kopali 
smo u prastarim velikim zidinama, zvanim »Gradac«. Slično gore na 
Bukovici prekapao je arheolog dr. Jozo Petrović grobove pret- 
historijskih ljudi i jednu tvrđu. Oni se zacijelo služili golemom spiljom 
»Velika peća« kao kraljevskim dvorima, a i cnom iznad tvrđe, koju 
narod zove »Hajdučka peća«. Spomenuti je arheolog pretraživao slične 
grobove u blizini silnog »Carskog Hrasta«, koji ima u opsegu 
oko 17 m. 

Odlični pak dobročinitelj travničkoga kraja dr. Stanko Sielski 
marno je skupljao glasnike iz drevnih vremena u dolini rječice Bile. 
Mnogo ih je otkrio na gradini »Karahodža«, na mjestu, gdje se Bila 
probija u dolinu Lašve. Niz obronke dolomitnog čuna, među Velikim i 
Malim Mošunjem, koji je danas posvećen katoličkom crkvicom te 
križnim putem, možeš vidjeti rasijane mnoge hrbine lončića, što su 
služile poludivljim prastanovnicima ovoga kraja; dok je u blizini sretni 
seljak pri oranju otkrio bojnu opremu junaka iz dobe, kada se čovjek 
služio predmetima iz mjedi. Čuva se u sarajevskom muzeju. Osobito 
se ističe krasno urešeni štit i mač sa koricama i kitama od lančića 
tako lijepim, da im jedva koji muzej na svijetu može pokazati slična 
premca'). 


2. Travnik za rimsko-poganske dobe.) 


Silni Rimljani, ti gospodari svijeta, skučili su za cara Augusta (31. 
Dr. Kr. — 14. po Kr.) pod svoje gospodstvo i zemlje nesložnih Ilira. Dio 
njihove postojbine, što je danas zapremaju Herceg-Bosna i Dalmacija, 
prozvaše Dalmacijom. Da bi pak osigurali svoju vlast, te iscrpli bo- 
gatstvo ovih zemalja, isprepletoše ilirske zemlje mrežom dobrih cesta. 
Stoga je rimskoj vojsci, trgovcima i turistima bio otvoren put iz velikog 
grada Salone (Solin kod današnjeg Splita), koja bješe za rimske vlasti 
natopljena krvlju mnogih kršćanskih mučenika i posvećena kršćanskim 
svetinjama. Odatle su oni kretali preko današnjega Dumna (Tomislav- 
grad), slavna radi mučenika i najstarijega biskupa ovih zemalja, sv. 
Venancija (mučena u Dumnu oko g. 257). Zatim ih je put vodio preko 
krasnih bosanskih planina Ljubuše, Raduše te podno šumovite Vranice | 
lanine. Kako na mnogim mjestima današnje Bosne, tako su Rimljani 
pri vrhu ove 2.100 m visoke planine iz crvenice zemlje ispirali zlato. 

Ne zovu badava rimski pjesnici »žutoga boga« — »metallum Dalma- 


ticum.« 
Ibis litoreas, Macer, Salonas; 
Felix auriferae colone terrae. 


»Macere, poći ćeš u Salonu, koja leži na obali mora. Sretni naseljeniče 
zlatom bogate zemlje.« (Martial, epigr. 78.) A Statius pjeva: 


Robora Dalmatico lucent metallo. 


»Svijetle se hrastovi stupovi dalmatinskim pozlaćeni zlatom.« (Silvae 
I. st. 153.) 

Ovdje -—— negdie na gornjem Vrbasu --- mogao se ponosni go- 
spodar svijeta odmoriti u gradu zvanom »Ad Matricem.« Prevalivši 
teški put kroz planine evo ga naskoro u pitomoj dolini Lašve i Bile —- 
u Travanjskome polju. 

Tu je unišao u rimski grad (municipium) Bistve Nova, koji 
je po 0. Kujundžiću D. I. ležao s obje strane Kalvarije kod Mošunj-Bile ; 
dok drugi tvrde, da je ležao na mjestu današnje Zenice. Na travanjsko 
polje izbili bi putnici, koji su prispjeli iz plodne Posavine i vinorodnoga 
Srijema. Oni su kretali preko Banje-Luke, Plive (rimska Pelva), Jaica 
i Dobretića. U svim tim mjestima ima ostataka rimskoga života. Od 
Jajca vodio ih put preko Gostilja u miesto Bersellum (danas zacijelo 
Varošluk). I na ovome je mjestu požudni rimski trgovac ušao u trag 
žutome mamonu i tjerao bespravne robove, da ga na veliko prebiru 
iz pijeska zlatonosne Lašve. 


Ove nam podatke utvrđuju nađeni rimski spomenici. Tako 
na pr.: Kod sela Turbeta (96 kim. od Sarajeva) postaviše poganski ro- 
ditelji umjetnički nadgrobni spomenik sinu, za koga se nadali, da će kao 
junak steći na bojištu rodu svome neumrlu slavu, Ali ga rano pokosila 
nemila smrt. O tome nam lijepo priča sačuvani spomenik u lapidariju 
nadbiskupske gimnazije, na kojem ie urezan latinski natpis. Preveli su 
ga ovako: 

»Posljedniu nit žića prekinuše u tkanju Parke (božice usuda) 
jadnome Principiju. Njega su djed i otac, uzdajući se u (svoju) slavu, 
još kao dječaka posvetili bili odličnoj vojničkoj službi i pridružili stricu, 
da ga brižno uzgoji, dok mu prve snježne pahuljice na usnama ne urese 
godine. Nadali se, da će postati znamenit i potpora domovini. Jao, jad- 
nici! Dičili ste se, da će vam starost biti vesela, a kad tamo, uzvratila 
je Ravena kući vašoj crnom žalošću. Ucvil:eni ste ovjekovječili svoju 
tugu ovim natpisom.« 

Sličnu bezutješnu bol za pokojnicima oglašuju još tri nadgrobne 
ploče, što ih nađoše u rimskome naselju — danas Kalvarija kod Bile; a 
čuvaju se u muzeju gimnazije. Poganski roditelji ne nalaze utjehe svojoj 
tuzi, jer nijesu vjerovali u uskrsnuće! 

Nadal e nas sjećaju Rimljana temelji njihovih zgrada, opeke 
za kupelji i ostaci željezne drozge, što su rasijane na jednoj njivi 
iznad tvornice duhana. Rimljani su prolazili i kroz šeher Travnik, tako 
nam priča rimski miljokaz, koji se od godine 1926. čuva u gimna- 
zijskome dvorištu, a kroz vjekove se kočio gore na brijegu povrh 
tračnica uz južnu ogradu isusovačke vile. Osim toga (1883) kostur s 
rimskim bakrenim novcem sa iste vile, te srebreni rimski novac još iz 

dobe republike, nađen povrh Ovčareva, i druge starine nađene na že- 
ljezničkoj pruzi (kod 29.7 kim. prije ulaza željeznice u travničku sta 
nicu). Sve je to sada u gimnazijskome muzeju. : 
Važan nadalje ie spomenik u istome muzeju, lijepo urešen nad- 
grobni kamen, što si ga još za života dadoše napraviti odlični Rimljani 


Travnik prije požara. Desno tvrda, lijevo Jenji džamija. 





Publije Elije Justo i žena mu Prokula. Elije je, kako natpis veli, obnašao 
čast gradskog vijećnika u gradu: Bistve. Spomenik je vjekovao oko 
16 stoljeća (do 1893. godine) u dolini Bile blizu utoka njezine pritočice 
Jasenice pod selom Fazlići. 

Daljni svjedoci rimskog života u travničkome kraju jesu novci čak 
iz vremena republike, što ih je sakupio _ marni o. Aleksandar Hoffer 
D. I. na njivi kod sela Turbeta (na desnoj strani ceste 94.5 kim. od 

Sarajeva). Izađemo li iz Travnika prema istoku, naići ćemo na nove 
ostatke rimskoga života. 

Na raskršću željeznice i ceste, koja se penje u Guču Goru, kod 
postaje Dolac, imali su Rimljani, kako se čini, malo naselje. Vidimo to 
po grobovima, koje su otkrili za gradnje pruge g. 1893. i po mnogim 
predmetima (novcima, željeznim predmetima: noževima, sjekirama itd.); 
kao da je tu bila kovačnica. Osobito se ističe na istome mjestu nađena 
kaciga korintskoga tipa, po svoj prilici iz dobe pr. Kr. Odavle 
je rimska cesta tekla prema »Bistve« lijevom obalom Lašve. Kod sta- 
nice Dolac okrenula je preko »rimskoga« mosta na Lašvi, te njezinom 
desnom obalom prema mjestu Mošunj-Bila; jer nas u tome ne varaju 
razni ostaci iz ovoga kraja. Što više, na cesti 80 kim. od Sarajeva 
otkrili su 1885. dijelove rimskoga vodovoda, a 1931. lijep rimski stup i 
mlinski kamen sa velikim opekama na mjestu, gdje prolazi potok iz 
Quče Gore ispod glavne ceste. Zađeš li pak iz travanjskog polja u klanac 
među Lašvom i Gladnikom, gdje se Lašva najuže prikučila uz brdo 
Gladnik, vidjet ćeš u kamen usječen jaki kolosjek; zacijelo imamo pred 
sobom tragove rimske ceste — one iz Salone preko Duvna u »Bistve«. 
Utvrde »Gradac«, jedna kod ušća Grlonice, a druga kod Rankovića, bra- 
nile su dolinu ove rijeke. 

Došli smo do Kalvarije. To je milovidna glavica, što se ponosno 
diže nad sastavcima rječica Lašve i Bile, a stražila je nad povećim 
rimskim gradom. 

Već naime 40 godina nalaze gore na njezinu vrhu, te u amiitea- 
tralnim dragama zapadno i istočno pod njim mnoštvo ostataka, koji pri- 
čaju o rimskome životu, što se ovdje razvio već u prvim vjekovima po 
Kr. To su razni novci, temel'i kuća, kamenje od zgrada; jedno prosto, 
drugo sa ukrasima i natpisima; komadi od kipova, relijefa, grobnice itd. 

Odavle su Rimljani izgradili trajnu cestu preko Viteza-Han-Kum- 
panije prema Sarajevu. A preko brda Vjetrenice u ubavoj dolini Bosne 
kod Zenice, razvila se poveća rimska naseobina. Uvjerit će nas o 
tome i mnoštvo rimskih natpisa, što su ih ondje nedavno našli; a po- 
tječu sve onamo od prvog vijeka po Kristu. Osim toga kod postaje 
Han-Kumpanija na njivama uz Golubak malo prije sliva potoka Kruščice 
u Lašvu, otkrio je vješti explorator travanjske okolice 0. 1. Kujun- 
džić D. 1. ostatke rimskih zgrada i talionice željeza. Zatim je rimska 
cesta hvatala Visočko polje, a odavle kretala u živu dolinu Sarajeva i 
srebrom bogate krajeve oko Olova i Srebrenice. 


3. Kršćansko-rimski Travnik. 


a) Bosni sviće svijetlo Kristovo. 


Bolno se kršćanina dojima, kad toliko puta čita natpise na po- 
ganskim grobovima sv. Gore kod Bile i Zenice: »infelicissimus« (pre- 
nesretni), kojim roditelji ili djeca međusobno daju oduška velikoj tuzi. 
To je prava karakteristika za pogane. Sinulo je napokon sunce kršćan- 
stva i za ove zemlje; to ie vrijeme, kada smrt postaje vratima u život, 
a grob mjestom, gdje pokojnici čekaju blaženo uskrsnuće. 

Blaga vijest sretne vječnosti pronijela se već u najranije vrijeme 
kršćanstva rimskom Dalmacijom, u koju je spadao i Travnik sa svojom 

okolicom. Ta, već je uskrsnuo pred našim očima cijeli niz bazilika iz 
prvih vjekova kršćanstva diljem Herceg-Bosne. Tri drevne kršćanske 
crkve (bazilike) začaravaju naše oči u najbližoj okolici Travnika, tog 
rasadnika novog kršćanstva u istoj zemlji; a te jesu u Turbetu više 
Travnika, na sv. Gori kod Bile te ona u Zenici. K tome veselo gleda 
na bijeli vezirski grad stara crkvica s visoke Bukovice, kršćanska ba- 
ština iz davnog srednjeg vijeka, barem iz 13. stoljeća, jer su u njoj našli 
mletački novac, kovan oko g. 1200. Eno već solinski sabori iz g. 530. 
i 533. nabrajaju ništa manje nego 12 biskupija u današn'oj Dalmaciji i 
Bosni. Biskup Andrija »bestoensis« (Bistve), koji je sudjelovao u oba 
spomenuta sabora u Saloni, upravljao tako golemim krajem srednje i 
istočne Bosne, te je morao moliti sabor, neka podijeli njegovu biskupiju 
na dvoje. Jer tako će duhovni pastiri lakše voditi povjereno stado 
vječnome životu; pa se još tuži, da je njegova biskupija tako siromašna, 
te ne može, da uzdržaje ni svojih svećenika, a kamo li, da bi pomagala 
siromahe“). Vidi se, kako je revnom pastiru silno bilo stalo do siromaha, 
te zjenice oka katoličke Crkve. 

Spomenute tri bazilike spadaju zacijelo među one, o kojima govori 
biskup Andrija, da služe na diku njegovoj biskupiji"). 

Kao što su ponosni Rimljani »ponosnu Bosnu« isprepleli jakim ce- 
stama od Solina do Save, tako je Kristovo evanđelje zavladalo ovim 
zemljama i širilo se istim putevima, kojima i rimska moć. 


b) Kršćanski spomenici. 


Bazilika u Turbetu. 


Neka nam bar nešto o tome priča historija »testis temporum« (glasnica 
prošlosti). Prvu sa kršćansku crkvu iskopali praveći g. 1892. željeznicu, 
kod postaje Turbe 7 kim. zapadno od Travnika. Mjesto se zove »Pa- 
šinac«, ili »Crkvina«. U blizini iz zemlje ključa bistro vrelo, a udaljeno 
je 1.1 kim. zapadno od stanice. Bila je to veća kršćanska crkva zidana 
od tesanog kamena, 20 m. duga, a s predvorjem 30 m. Vrlo je znamenita 
i radi toga, jer ima oblik dvostruke bazilike*). Za rupu u jednoj prosto- 
riji blizu svetišta ne ćemo se prevariti, ako ustvrdimo, da je služila za 
krštenje. Crkva je bila opkoljena s dvie strane nuzgrednim prostori- 
jama. Uz nju su nađeni temelji i drugih zgrada. Po rimskim novcima 
lako bismo zaključili, da je ovdje postojala prije nje poganska zgrada, 
još za cara Trajana (g. 98.—117. posl. Kr.). Mogli bismo naslućivati, da 
su kršćani uz crkvu podigli mali samostan"). Nađeni predmeti jamče nam, 
da su kršćani u 4. vijeku uzdavali u njoj hvalu Spasitelju svome. Upravo 
se divimo krasnoj oltarnoj ploči, koju su nosila 4 umjetnička stupića, sve 
od bijelog mramora. Isto tako nas napunja sv. štovanjem drevna uljenica 
od rimskog stakla i ukrašena svjetilika od crvene ilovače, baš onakva, 
kakve su kršćani u rimskim katakombama upotrebljavali. Pod crkvom 
možeš vidjeti 3 dobro sačuvane grobnice s kosturima. Nadalje Provid- 
nost nam je sačuvala krasan nakit od 18 zlatnih medaljica (nađen u 
jednoj grobnici g. 1919.). Njih 11 prikazuje sliku janjca, a 6 ih predočuje 
sliku anđela; jedna pak izrazuje sliku Milosti ili ime osobe, koja je 
pokopana u bazilici, a ima grčkim slovima natpis Haris. Ovome nizu 
pripada i zlatni križ s poludragim kamenčićima. Cijeli ures je djelo bi- 
zantiiske umjetnosti iz 4.—5. vijeka, te spada medu najljepše slične pred- 

mete na svijetu*). Likovi jaganjaca i anđela izrađeni su uistinu ljupko, 
da ih je milota gledati: Ne malim te štovanjem napunja ova 1.500 go- 
dina stara svetinja. Svi nam ovi spomenici pričaju o ljubavi, kojom su 
tadašnji kršćani podigli dostojan hram Bogu svome i s požrtvovnošću 
ga ukrasili umjetničkim i skupocjenim predmetima; a sve to u kritično 
doba, kad je poganstvo vodilo zadnju očajnu borbu protiv kršćanstva 
t. j. u 4. vijeku. 


Bazilika na Sv. gori (Bila). 


Jedva 18 kim. od Turbeta u istoj dolini Lašve s radošću prebire 
kršćansko srce nove ostatke jednako drevnog spomenika svoje vjere. 
Nalaze se na jajolikoj glavici (vrh joj narod odvajkada nazivlje Crkvina), 
s koje milo straži crkvica bijela poput golubice, nad pitomom dolinom 
Lašve i Bile. Sagrađena je g. 1913. Iz doline Lašve dovest će te do nje 
zmijolika staza, ukrašena postajama križnoga puta. Negdje u 4. vijeku, 
kada je poganstvo uzmaklo, i kršćanstvo počelo slobodno disati, broina 
kršćanska općina podigla je na ovoj glavici doličan hram, gdje će tražiti 
mir i sreću duši svojoj. Kako smo malo prije spomenuli, širio se ovuda 
u rimsko doba cijeli grad. Pocrnjeli ostaci dokazom su, da je cijelo 
naselje vatrom uništeno. 


Kao što gore u Turbetu, tako nas i ovdje najviše zanimaju neki 
nesumnjivi spomenici, koji pred našim očima uskrisuju staro kršćansko 
svetište. Evo ih: Oveći 84 cm visoki stup urešen relijefom loze. Ova se 
iz bogate posude visoko izvila; na njoj se opažaju dva grozdića i ne- 
koliko listova. Uz lozu penje se ptica (duša), kao da će zobati grožđe, 
što joj je na dohvatu; ali je glavu okrenula od loze i gleda na protivnu 
stranu. Što joj smeta? Odozgor se spušta zmija (grijeh, smrt ili sotona): 
glava s otvorenim ralama upravo nad pticom. No pogledajmo malo više, 
pa ćemo nad lozom vidjeti ribu — Spasitelja, koji je skršio moć ne- 
prijateljevu. (Ovako O. Kujundžić). Zacijelo će ovo biti ponajljepši 
kršćanski spomenik iz rimske dobe u Herceg-Bosni. 

Drugi znaci kršćanske crkve jesu: više komada stupića, koji su 
nosili oltarnu ploču, i komadi ograde oko oltara. I ove je poput onih u 
turbetskoj bazilici kršćanska ruka vješto izradila, te ih i danas naše 
oko sa uživanjem motri. 


Bazilika u Zenici. 


Ne manje od spomenutih bazilika pričat će nam g. 1892. u Zenici 
na svijetlo iznesena kršćanska crkva iz rimskoga vremena. Ona je 
istina malo podalje od Travnika, ali je ipak svojim sestrama u dolini 
Lašve pružala prijateljsku ruku. K tome otvara nam nove poglede u 
vjerski život rimskih kršćana. 

Da vidimo. Na veću radost liubitelja starina imamo pred sobom ne 
jednu, nego dvostruku baziliku, ali joj ne manjka niti oveće predvorje. 
Jednako je zanimivo trostruko svetište, što ie okrenuto prema istoku, 
te milo pozdravljalo sunce u porodu. Već su pogani ovdje uredili lijepo 
zdanje. Ali čim su kršćani smjeli izaći iz katakomba, urediše u ubavoj 
dolini Bosne oko 400 m* prostrano svetište, gdje su mogli udobno sla- 
viti gozbe ljubavi žrtvujući Jaganjca Božjega. U svetištu vidimo temelje 
jednostavnog oltara i stupa, s kojega je sluga Božji oglašivao poganskoj 

Bosni blagu riječ evanđelja. Pod crkvom su u grobovima čekali uskrs- 
nuće mrtvih mnogi, koji su usnuli u Gospodinu. Pa još iza 1500 godina 
nađoše tu kosti sedmorice ljudi. Što je uređaj ovoga kršćanskoga sve- 
tišta jednostavniji, to nam odaje veću njegovu starinu. 

Ali najljepši spomenik zeničkog svetišta imamo u jednostavnoj, ali 
punoj značenja ploči. Na njoj je urezan Isus kao dobri pastir, koji pod 
križem čuva ovce, dok na njih vreba neprijatelj đavao u obliku lava i 





Prilaz k tvrdi, most preko Hendeka. 


zmije'"), Možda se ne ćemo prevariti, ako ustvrdimo sa Dr. F. Šišićem, 
da je ova bazilika u Zenici služila katoličkim Biskupima grada Bistva 
Nova kao stolna crkva!'). Kroz nekoliko stoljeća, veli otkrivač dr. 
Truhelka, služila je ova kuća Božja kao crkva. Napokon nemili požar, 
a možda i barbarske ruke uništiše ovu svetinju. Tako su stradali i 
rimski spomenici, natpisi i ukrasni predmeti, kojih bieše podosta. 

* 


Jednako je istinito, što piše isti naš učenjak: Bazilike u Turbetu, 
Zenici, a mi dodajemo: i ona na Gori kod Bile, sve iz 4. vijeka po Kr., 
bjelodano pričaju sadašnjem naraštaju, kako je kršćanstvo u Bosni rano 
i bujno procvalo; a jer su posvuda uz rečene bazilike sagrađene isto 
tako drevne rimske zgrade, očito je, da se s rimskom kulturom širilo 
i Evanđelje'*). Nadalje na tako malom prostoru tri drevne, razmjerno 
lijepo, bogato i umjetnički uređene crkve — od tih dvi'e dvostruke ba- 
zilike — pokazuju, kako je katolička crkva u ovom kraju već tako rano 
dobro organizovana, a vjernici da su znali za nju žrtvovati najbolje, 
što su imali. Dakako, da je i diljem ostale Herceg-Bosne i Dalmacije 
već tada kršćanstvo vladalo, jer si ne možemo zamisliti mali otok 

kršćana oko Travnika usred poganskog svijeta. K tome sjetimo se, da 
je u ovome kraju oko g. 500. postojalo 12 biskupiia'*). Vierojatno je, da 
je i onaj spomenik kršćanski, što ga nađoše istočno od Guče Gore s 
natpisom: »N. piissimae ac devotissimae coniugi vivens hoc posuit« (N. 
još za života postavi ovaj spomenik pobožnoj i bogoljubnoj drugarici)'*). 


4. Hrvatsko-kršćanski Travnik 
.—- prije Osmanlija.) 


a) Kađa je Travnik nastao ? 


Nego, što ie nama »svjedokinja vremena« sačuvala o samome 
gradu Travniku? — Tu bismo morali zapjevati s onom narodnom: 


Što se ono Travnik zamaglio? 
Ili gori, il' ga kuga mori? 


Uistinu su magloviti njegovi počeci. A u naše vrijeme, do kojega 
nas imaju dovesti ovi skromni reci, vidjet ćemo, kako je planuo velikim 
požarom. Ali opet nisu zaludu o njemu već davno pričali: Ta to je 
krasno, a i divno mjesto usred srca Ilirije. Pa i prije, nego što je oživjelo 
ovo gnijezdo sokolovo, od vajkada priča narod, da su na njegove trav- 
njake bosanska gospoda polazila iz obližnicga grada Lašve, koji je 
davno netragom isčeznuo, te divnome mjestu ime Travnik nadjenuli. A 
što ga još više čini privlačivim: 


Usred Bosne, srca Ikirije, 
Viš' Travnika Vlašić planina. 
Široka je, duga i visoka. 
Oblaci se na njoj odmaraju. | 





Ovako pjeva ponajveći sin Bosne, biskup Fra Marijan Šunjić (oko 
g. 1860.). '?) Z a: 

U istinu ne možemo sumnjati, da su grad Travnik sagradili sinovi 
zemlje — zacijelo kralj Tvrtko 1I. (1404.—8. i 1421.—43.). Ta po kazi- 
vanju Fra A. Kneževića stari su očevici gledali nad vratima travanjske 
tvrđave kamen, i na njemu napisano: »Tvrtko II.« A i sada se u gimna- 
ziji čuva velika ploča donesena od tvrđe; natpis je na njoj uništen; a 
mogao bi biti spomenuti natpis od Tvrtka 1L.'"). Pa i glasoviti turski 
pisac Evliie Čelebija piše g. 1662., da je Travnik sagrađen od kršćana: 
»Sazidao ga je», veli isti putnik, »latinski (t. j. kršćanski) kralj Dubrovnik 
(da nije Tvrtko?); a zauzeo ga je rahmetli (pokojni) Fatih Mehmed od 
latina«"*). 

Ne će biti bez temelja, što narod od vajkada pripovijeda, da je 
sadašnja Jeni džamija bila u srednjem vijeku crkva sv, Kate, koju su 
Turci oteli: »Ono je bila negda sv. naša crkva; sad u nioj Turci barut 
čuva:u; ali bit će opet naša, ako Bog da i sv. Marija.« Ovako je rekla 
neka baka Ivanu Kukuljeviću, kada je g. 1857. htio unići u džamiju. 
ali mu nisu dali'?). Dr. Petrović tvrdi, da na pločama, kojim je poplo- 
čeno njezino predvorje, ima latinskih pismena?"). 

Tako »knjiga nelaža«, to svjedočanstvo starih. Prava pak knjiga 
zabilježila nam je, da već g. 1423. Tvrtko II. spominje u jednome ugo- 
voru sa mletačkim duždom Mocenigom grad Travnich. Niega će 

Tvrtko sebi pridržati, a druga će mjesta, bliža Splitu, njemu ustupiti. 
Ali nije baš sigurno, da ovdje misli na naš Travnik““). 


b) Drevni spomenici oko Travnika. 


Ele bilo, što bilo, okolica ponosnoga Travnika bješe već prije Tu- 
raka puna bujnog života. Ovdje se ponosno dizalo više velikaških gra- 
dova bosanskih, u kojima su vladala moćna gospoda. 


Eno u divljoj guduri, kojom protječe Jasenica, lijeva pritoka Bile, 
par sati istočno od Guče Gore, a kod sela Zagrađe i Miletići, uklesao 





Hendek prije požara. 


neki knez u klisuru grad Vrbenac, a u obliku golemoga mosta na jedan 
luk. U gradu su našli, pričaju očevici, mnogo oružja i do sadamdeset 
komada srebrenoga stolnog pribora, 


Pokročimo bliže Travniku, pa ćemo s počitanjem promotriti na 
samostanskome groblju Guče Gore zanimljiv sredovječni križ na 
grobu kneza Gučetića. Ovo je sva baština toga gospodina, koji je, čini 
se, dao ime ovom mjestu: »Guča Gora.« U bližoj župi pak Brajkovići 
tužno samotuje mnoštvo stećaka (kršćanskih nadgrobnih spomenika), za- 
nimljivih radi uklesanih likova i natpisa. Sličnih znakova smrti vidimo 
u dolini rječice Bile i u Maloin_ Mošunju, istočno od sv. Gore na Biloj; 
kod sela Opare ima ih oko 70. 


Još bliže Travniku na obroncima oko postaje Dolac, slovio je radi 
slavnih sinova, o kojima ćemo progovoriti kasnije, već spominjani grad 
Lašva (Lasfa, Lascva). Tu još i danas mjesto oko tvornice žigica 
zovu: »Crkvina.« Ovom riječju narod prenosi uspomenu, da je ta- 
kova m'esta nekada posvećivala kršćanska crkva“). Sačuvala se pre- 

daja, da je ovdje bilo više crkvi, a franjevački samostan postojao je tu 
već u 14. vijeku. Njegove je zidine pregledao biskup fra Mato Delivić 
1736."*) I sada se nalaze u Fojnici matice onih, koji su kršteni u župi 
Lašvi“*). Osim toga malo ispod mosta niz Lašvu na »škriljama« nađeni 
su ostaci velikog sredovječnoga groblja?"). 


Pod Mačkom prdom iza Kalvarije strši na oštroj glavici gradina 
Škafa ili Bosnić-grada. Pod njim se nalaze tri spilje, a jedna sa dva 
otvora osobito je zanimljiva*). 


A sada bacimo pogled preko pitome doline Lašve prema zapadu, 
pa ćemo vidjeti nasred puta, što vodi sa travanjskoga polja na skopalj- 
sko (kraj oko Bugoina), gdje se koče podrtine stare kule. Narod je 
danas zove »Kaštel«. Udaljen je sat hoda od župne crkve u Pećinama. 
U njezinoj blizini ima oveće tursko groblje, a na jednome m;estu po- 
redalo se 9 velikih nišana (turskih nadgrobnih spomenika), koji su sada 
uništeni. Vjerojatno je, da su to junaci (narod ih zove pašama), koji su 
pali u borbi oko grada u vrijeme, kad su Turci osvajali ovaj kraj. Pre- 
letimo s ovoga bojišta preko Vilenice prema sjeveru; i eto nas u do- 
lini gornje Lašve. Ovdje ćemo upoznati najpoznatijega kneza, koji je 
gospodovao dolinom Lašve i Travnikom. On je svoje ime ovjekovječio 
upravo kraljevskom grobnicom, što se nalazi u gornjem Turbetu kod 
Travnika. 

Cijeli brežuljak jajolika oblika na izdanku Radalja planine s južne 
strane sadašnje velike pilane priredio je moćni knez Batalo za svoje 
stoljetno počivalište. Na niegovu vrhu iskopao je i dobro obzidao veli- 
čanstvenu raku. Naredio je, da s njegovim tijelom pohrane blaga i dra- 
gocjenosti. Sve je tako udesio, da bi lopovi, skvrnitelji grobova, što teže 
došli do blaga. Stoga je napravio dvije grobnice, jednu nad drugom. Ti- 
jelo su mu sahranili istom u donjem dijelu. S vremenom je sve prekrila 
pusta ledina, dok nije god. 1915. vješto oko O. Kujundžića D. 1. 
naslutilo, da se na tom brežuljku mora kriti odlična starina. Ujedno se 
pobrinuo, da se ona otkopa. I pred njim se pojavio ponajvelebniji spo- 
menik Bosne prije turskog gospodstva. Blaga nijesu našli, jer su ga 
već odavno pokrali skvrnitelji svete grobne tišine. Ali su otkrili kne- 
ževe kosti i nad glavom u kamen uklesani natpis: (£ Ase) leži užmo- 
(Žni) muž t(epjčija Batal(o) bosanski, a pisa Radomil 
dijak). — »Tepčija« znači neku visoku dvorsku čast ili službu, ne zna 
se pravo, koju??). 

Batalo je živio oko godine 1400. U svojoj ruci držao je tvrđu Lašvu 
i Toričan te župu Sanu. Dao je napisati skupocjeno evanđelje. Ako je 
imao kakvu vjeru, tražio je sreću u tužnoj patarenskoj polupoganskoj 
sljedbi. 

Odavle par kilometara prema sjeveru blizu sela Varošluk rado 
posjećuju stanovnici nadbiskupske gimnazije ruševine sredovječne bo- 
sanske tvrđe. — To je zacijelo Toričan, grad velemože Batala, iz ko- 
jega je gospodario dolinom Lašve. Osim toga bit će, da je njemu pri- 
padala gradina, či:e ruševine i danas zatvaraju ulaz u krasnu dolinu sela 
Goleša, što se sakrilo na zapadnoj strani istoimene željezničke postaje. 

c) Kamenje govori. 


Duhovito je u ono doba označena smrt kao učiteljica života na 
ovećoj nadgrobnoj ploči, koju nadoše u Pojskoj na putu u Zenicu 
iznad Brajkovića. Počinje sa sv. znakom: »V ime otca i sina...« Zatim 
moli prolaznika, da ne stupa na grob — počivalište pokojnoga, »jer ćete 
biti kao on, a on ne more biti, kako vi.«*?). 


ia “a 2 5 - ah = 
u. P Boa de bd 
uk SJ z 5 U '. 





Jenji džamija. 


Još je zanimljiviji glasnik smrti velika ploča, što je počivala više 
stotina godina kod gornjega Turbeta. Ona spada među najstarije bo- 
sanske natpise iz dobe prije Turaka, a pisana je lijepom starom bo- 
sančicom u gotskom slogu. Ali je natpis krnj i dijelom nečitljiv, pa zato 
dosta zagonetan. Evo ga, koliko je moguće, doslovce: »I u tom steće 
(nadgrobnom kamenu) — živih počtenojerznahdajeumriti 
taj greb učinih i izvukoh za svoga života buduće (budući sa?) sinom 
a posli uzvučenia greba na četvrto lito toj (to) pisah na kamen a pri- 
dali se bogu momu oba (ia i moj sin?) na mjehki (koncu) žića«?). 

Tepčija Batalo ostavio je tri sina: kneza Vuka, Stjepana i Osto u. 
Vuk je zacijelo od oca baštinio dio »župe Lašve«*). 

Po svoj je prilici Vukov nadgrobni spomenik — ploča (posve 
slična onoj njegova oca) s ovim natpisom, koji se može vidjeti u našem 
muzeju, a nađena je kod Bile: 


+ Va (i)me : b(og)a : dobr- 

oga : se (=to) : zida : M 

ihal : svomu : 

g(osp)od(i)nu : knezu 
Vuku 30). 


Kraj oko Turbeta bješe u vrijeme prije Turaka dosta naseljen. O 
tome nam i danas priča ono mnoštvo stećaka blizu crkve u Potkraju 
(oko 100 njih); te uz cestu blizu pilane; a ima ih i na drugim mjestima 
oko Travnika. Kojih 20 stajalo je na mjestu, gdje put iz Orašja silazi 
na cestu (kod sadašnje škole). Mnogo ih možeš vidjeti još uz Zagrljsku 
rječicu, desnu pritoku Grlonice, u selu Opari (20 kim. južno od Travnika) 
sa lijepim ukrasima. Među njima se ističu do 2 m visoki kameni križevi 
— nesumnjivi dokaz, da su to katolički grobovi. 


5. Osmanlije gospodari Travnika. (1463.—-1878.) 


a) Žalosna sudbina Bosne i Hercegovine. 


Ima ih, koji pričaju, da su Turci sazidali Travnik, kada su razorili 
obližnju varoš Lašvu. Može biti, da su oni počeli dizati varoš oko tvrđe, 
koja je sazidana već za Tvrtka II. Kada pak g. 1463. tužna Bosna šaptom 
pod Turčina pade, po svjedočanstvu savremenika i velikoga učenjaka 
pape Pija II., koji je vrlo dobro poznavao Evropu, predalo se za osam 
dana osvajaču Mehmedu do 80 tvrdih gradova. Silnik dade tvrđe raz- 
oriti, veći dio plemsiva progna u Malu Aziju u sužanjstvo. Jedan od 
tih gradova, što su Turci osvojili i opustošili, bio ie inaš Travnik. 


Polovicom 15. vijeka spremila se na Bosnu strahovita oluja. Ona 
joj napokon donijela 400-godišnje ropstvo, uništila u njoj sve ljepše te- 
kovine ljudskoga duha, a u ljudi ubila polet i ljubav k radu. Ona je pre- 
kinula gotovo sve veze s kulturnim svijetom zapada. Osim nekih ple- 
menitih sinova Bosne jedino su tadašnji pape — oci kršćanstva — 
pregnuli svom snagom duha i visoke službe, da bi u prvom redu od 
Bosne odvratili užasnu katastrofu. 


Tako su, da samo nešto spomenemo, Eugen IV. (1431.—47. i Ni- 
kola V. (1447.—55.) razvili golemu djelatnost, kako bi sami pomogli i 


$) >Župa Lašva«< zvala se u srednjem vijeku dolina rječice Lašve. 
Prvi je spominje bosanski kralj Tvrtko I. g. 1380. u pismu, kojim proglašuje 
Hrvoju Vukčića velikim vojvodom i daruje mu: Bilu, Trebeušu i Lupnicu u 
župi Lašvi kao leno. Trebeuša gomja i donja jesu sela, koja leže iznad 
Komarčice, desne pritoke Lašve prema postaji Goleš; a Lupnica jest možda 
ispod Lupoglava (planine nad Pećinama 1510 m. visoke). U drugoj pak povelji 
bude nekomu velikašu Vuku iz župe Lašve od hrvatsko-ugarskoga kralja Žig- 
munda oko g. 1400. kao nagrada podijeljeno imanje Paka u Slavoniji. (Thalloczy, 
Zur Gesch. Bosniens u. Serbiens im Mittelalter; Wissensch. Mitteilungen aus 
Bosnien VI, S. 288.) 

digli cielo kršćanstvo u pomoć Bosni i ostalim Južnim Slavenima. A 
njihovi su nasljednici Kalikst III. (1455—8) i Pijo II. (1458—64) uzeli 
to za glavnu zadaću svoga života i do zadnjega daha vodili titansku 
borbu, te nevjerojatnom energijom upotrijebili sva materijalna sredstva, 
e da bi složili kršćanske narode na obranu drage svoje slobode i 
opstanka. Ali ih kršćanski narodi i vladari nisu poslušali na svoju ne- 
izmjernu štetu i sramotu. 

Pijo II. doprinio je upravo herojske žrtve, da spasi Bosnu, nje- 
zinu slobodu i kralja. O tome pišu katolički i nekatolički učenjaci mnoge 
sveske"'). Veliki Pijo II, Pavaoll. (1464 —71) i Siksto IV. 1471—84) 
sklonuli su ugarsko-hrvatskoga kralja Matiju Korvina, te je digao vojsku 





Sulejmanija (lijevo). 


i opet oslobodio od Turaka sjeverni dio Bosne. Siksto IV. je nagovorio 
kralja, da digne vojsku i oslobodi Bosnu. Kralj se Matija odazvao papi 
i već duboko prodro dolinom Vrbasa. Uto je udario Friderik III. na 
Ugarsku. Matija se odmah povrati na Savu. Siksto ga zaklinjao, da ne 
odustane od poduzeća. Kralj ga poslušao i opet prodro do Jajca. Odavle 
je poslao dio vojske pod srpskim despotom Vukom Brankovićem. Ova 
oplijeni Sara,evo i okolicu. Kada se vraćala, dočeka je u blizini Travnika 
iDaut-paša. Ali ga kršćanska vojska sjajno potuče. Odmah je to kralj 
Matiia dojavio papi Sikstu IV. veleći, da je u bici poginulo oko 10.000 
Turaka **). Ali nije naš grad dugo vremena uživao slobodni kršćanski 
zrak. Jer g. 1503. u miru, što ga sklapa hrvatsko-ugarski kralj Vladislav 
sa sultanom Bajazitom, Travnik se priznaje kao svojina sultanova*). 


Kroz 16. vijek pokriva Travnik duboka tama. Tek početkom 17. 
vijeka pada na njega zraka svijetla. G. 1626. putovao je Bosnom gla- 
soviti pisac. Atanazije Georgijević. Navratio se i u Travnik. On kaže, 
da u varoši ima oko 600 kuća, a u gradskoj tvrđi do 50 ognjišta**). 

b) Travnik sijelo vezira. 


Međutim ie sultanov namjesnik u Bosni uvelike počastio naš grad. 
Već su u 16. vijeku Malkočbeg i još neki upravitelji Bosne (1553—1588) 
stanovali u Travniku. Ferhad paša, prvi beglerbeg, prenese g. 1588. 
stolicu u Banju Luku; a vezir Sahim paša, rodom Bošnjak, vrati opet 
vezirsku stolicu u Travnik i učini ga sijelom bosanskih valija (1639— 
1850)*%), Fra A. Knežević tvrdi, da se već njegov predšasnik Silhadar- 
Vučo-Mehmed paša g. 1637. povratio u Travnik. On je držao Krajišnike 
na uzdi. Stoga se oni dignu na vezira, potuku ga; te on jedva živ uteče u 
Travnik?*). 

A da je Travnik zaslužio tu čast, vidimo iz pripovijedanja glaso- 
vitog turskog putopisca _Evlije Čelebije, koji je putovao iBosnom oko 
god. 1662. Duhoviti istočnjak ovako slavi vezirski grad?7): 

»I vrđava. Na brdu je sazidan lijep grad od pet ćošeta (uglova) 
od tesanog kamena, dovoljan za čuvanje, a vrata mu od zapada. — 
Varoš. Zapadno od tvrđave je po prodolicama i vrhuncima s lijepom 
zemljom pokraj goleme tekuće vode varoš, poput raja lijepa. Ova voda 
dolazi od planine Oboraca, a poniže se u Vrbas (bit će Bosna) salijeva. 
U varoši ima jedanaest mahala, dvanaest hiljada ivrdih kuća prizemnica 
i katnica, pokrivenih šimlom, i sedamnaest džamiia. U natpisu u Ha- 
sanagine džamije na kamenu iskopanom glasi zadnji stih ovako: Bog 
nas naputi, da reknemo tarih (»tarih« znači godinu, kada je sagrađena): 
»Džamija s ljepotom za vjernike« (956==1549). Ima dječinjih mekteba 
(osnovnih vjerskih škola), u čaršiji jedan han i banja. Hodža i čaršilija 
ima dosta, putnika primaju u kuću i dobro paze i hrane. Voda i zrak 
sasvim je fin, u varoši i izokola po baščama i šumama ima preko hiljadu 
tekućih vrela (!). Božje čudo, mnoga vrela zimi presuše, a ljeti teku! 
Vinograda i vrtova puno. Nisam u drugim mjestima još vidio ovakih 
jeribasma (krušaka). Bosanskome valiji Melik Ahmed paši donesoše oko 
40 komada tih krušaka, u svakoj po jedna oka i sedam grama (oka: kila 
i četvrt). Jedne su imale težinu po 310, a jedne po 390 grama. Ove kruške 
meću na neki način u šerbe, te budu turšija (ukiseljeno voće); svaka se 
onda poput mješine nadme i bude slatka kao med. Voda ove turšije 
daje ćeif (dobro raspoloženje). Lovaca i lovačkih mjesta ima sasvim 
mnogo. Na varoškom putu pokraj vode ima sagradena golema sofa 
(klupa), a kao ova sofa ima ih uz mnoga vrela za odmornike.« — Vi- 
dimo, kako Evlija Čelebiia u svojoj istočnjačkoj mašti nešto pretjeruje. 








pa 


Već je početkom 17. vijeka zvijezda turske sile počela blijedjeti; 
turski bojni znaci — konjski repovi — morali su sramotno uzmicati; 
a u samom carstvu preotmu mah veliki neredi i anarhija. GQ. 1683. digne 
se po zadnji put negda nepobjediva turska vojska pod velikim vezirom 
Kara Mustaiom proti kršćanskoj Evropi. Ali ih stiže prvi strahoviti 
poraz kod Beča; zatim ih kršćanska vojska tjerala, zadavši joj više 
poraza, preko Dunava i Save. Turci stoga još žešće nego priie uzbjes- 
njeli na kršćane. Tako su ovih godina stali više otimati kršćansku djecu 
u Bosni i prodavati u roblje, kako to ističe Fra Nikola Lašvanin u svojoj 
kronici. On donosi napose ovakav slučaj, što su ga Turci počinili u 
Milu kod Jajca**). 


Osmanlije gospodari Travnika (1463.—1878.) 35 


Cc) Travnički veziri zađaju jade susjednim zemljama. 


Ponosni veziri često su iz Travnika dizali Bošnjake i s njima uda- 
rali na susjedne kršćanske zemlje, osobito na Dalmaciju, da robe, pale 
ili osvaiaju. Tako g. 1645. Omer paša robi po kotarima oko Zadra. Isto 
tako g. 1646. Ibrahim paša Gabeljak (iz Gabele) digne se iz Livna, te 
udara na Šibenik i na druga mjesta oko Zadra; a stanovnike iz Novi- 
grada, koji se na vjeru predadu, Turci sasijeku ili odvedu u roblje. 
Mustafa-paša Tekelija g. 1647. diže 30.000 vojske na Zadar i Šibenik, 
ali doživi poraz. G. 1648. Derviš paša poletio iz Livna u Dalmaciju, 

Sahatkula na gornjoj čaršiji. 


odakle je donio 700 glava i ljutu kugu. Fadil paša 1654. porazi kršćane 
kod Knina, a 2500 odsječenih glava i 200 sužnjeva otpremi u Carigrad. 
G. 1656. vezir Fadil paša robio je po Dalmaciji; osobito je stradao Ši- 
benik i Klis. Godine 1658. opli'eni cijelo Primorje Melik Ahmed paša. 

Jednako je g. 1663. Hrvatskoj zadavao velike jade bosanski valija 
Smail paša Čengić. No junački Zrinjski žestoko ga porazio u Lici na 
rijeci Gackoj zarobivši njegova brata i druge odlične Turke. G. 1664. 
ratuje Čengić u Hrvatskoj i Ugarskoj. U čuvenoj bici kod sv. Gottharda 
borio se vezir u turskoj vojsci. Petar Zrinjski branio prijelaz preko ri- 
jeke Rabe. U toj borbi zaglavi Čengić s više bosanskih prvaka 22. jula 
1664.« (Bašagić, Pov. Bosne), Hizr paša vodio je g. 1683. Bošnjake na 

Beč, koji se u onom velikom ratu osobito iskazali. G. 1685. Mustafa 
paša razbije kršćane, kad su došli, da Turcima otmu Sini. 


Kada se 1697. slavni pobjednik Turaka Princ Fugenije zaletio s 
vojskom sve do Sarajeva, da bi zadao Turcima strah, na povratku je 
prebjeglo s njime mnogo tisuća kršćana iz Bosne preko Save u slobodne 
kršćanske zemlie. Jamačno je bilo među ovima dosta njih i iz okolice 
Travnika, jer je put velikoga vojvodu vodio preko Busovače baš ovim 
krajem. 


Eno opet g. 1715. udara na Dalmaciju Mustafa-paša, ali nije mogao 
osvojiti Sinja niti Klisa, gdje su kršćani iskusili očitu pomoć BI. Gospe. 
Još je više bjesnio protiv istih Numa paša Čuprilić (g. 1717.), koji dade 
zvjerski sasieći do 300 uhvaćenih kršćanskih vojnika. Princ Eugen 
Savojski potuži se toga radi sultanu; nato bude paša maknut iz Bosne 
i smaknut. 

G. 1720. vidio je Travnik, kako u njemu slavljem slave Mlečani i 
Turci mir, što su ga sklopili iza velikoga rata (1716—18.) i ovdje pro- 
glasili. Više nego neki drugi istakao se žestoki progonitelj kršćana 
Hećim-ogli Ali paša (1745.); ali je globio i bosanske begove. U tome 
bio mu je sličan i nasljednik Sulejman paša?). 


d) Nekoliko slika ostali vezira u Travniku. 


Ponosni su bili ti bosanski valije. Oko g. 1720. imao je vezir kao 
tjelesnu stražu Svitu od 500 konjanika sa bijelim turbanima, svi u 
jednakoj srebrom izvezenoj odori; a i konjska oprava bješe srebrom 
vezena. K tome je svakoga konjanika služio posebni sluga na konju. 

Imamo nadalje i lijepe historijske spomenike od vezira sa za- 
nimljivim, punim žive vjere geslom. Tako na pr. na pečatu Abduliah- 
paše, koji je u četiri navrata bio u Bosni vezirom (oko g. 1720—50.), 
stoji: »Nema uspjeha osim u Boga. Ja se na njega oslanjam i njemu 
se utječem!« Kamo sreće, da su prema tome svi živjeli! Fra Nikola 
Lašvanin zapisao :e o njemu: »Vazda se dobro ponio; a za njegova vla- 
danja siromasi nisu znali, što je zlo«*). Umro je u Travniku (1749.) i 
pokopan velikim troškovima u lijepom turbetu (grobu) pred pašinim 
dvorima, gdje se sada diže velika ponosna lipa (u gornjem grobu). A 
donji grob uz njega krije kosti okrutnog vezira Dželaludin paše 
(4 1822). Slično siajno turbe podigao si uz Jenidžamiju Abdulah paša 
Defterdarović (f 1782)*). 

Od mnogih tužnih slika iz neprestanih ratova ove dobe zabilježila 
je povijest i ovu: Carski maršal Bonavalle radi jednoga poraza pobježe 
u Travnik k veziru. Ovdje je paša njega i njegovu družinu uzdržavao 
cijelu godinu. Malo zatim poturči se u Sarajevu, te ode u Carigrad, gdje 
ga sultan _odlikova imenovavši ga zapovjednikom topništva, pa je 
vježbao Turke, kako će topovima osvajati kršćanske gradove. 

Ovih je vjekova Bosnu osim drugih nevolja često bio strahovit 
bič — kuga. Tako g. 1732., kada je u Travniku kosila | udske živote. 
G. 1742. bjesnjela je po cijeloj Bosni i gutala tisuše žrtava. U toj su 
nevolji ljudi tražili pomoći jedino u Boga. Ovu su bolest turski vojnici 
lako prenosili iz Azije. 

Jegen Mehmed paša uredio je g. 1744. kod džamije u Gornjem 
Turbetu lijepo vrelo. O tome govori pjesnički natpis, što :e uklesan na 
kamenoj ploči u istoj džamiji. 

Otkako je u Travniku sjao vezir — glava od Bosne, proteklo je 
u njemu mnogo ljudske krvi, a mnogi bosanski velikaš izgubio glavu; 
bilo da su veziri krojili pravdu, bilo da je nasilje slavlje slavilo. Tako 
je g. 1722. Abdullah-paša smaknuo Salih-pašu Kulenovića, kape- 
tana Bišća i kadiju (suca) travanjskoga Sagargića. 

Ljepšu uspomenu sačuvalo nam je Turbe, selo kraj Travnika. 
Usred njega ima golema topola, koja je velikom krošniom zakrilila 





Travnik, Veliki konak. 


staru džamiju. U ovoj čuvaju grob šejha (turskog redovnika) Ismail-babe 
"a i Ismail-dede Perzijanca, koji je poginuo u ovome kraju. Pričaju 
muslimani, da je šejh sam ovamo donio u rukama svoju glavu od mjesta, 
gd'e je poginuo“?), po svoj prilici, kad su Turci osvajali Toričan (Va- 
rošluk) grad. Ali je učeni fra Nikola Lašvanin već g. 1696. o spome- 
nutome grobu ispitivao mnoge stare iratre i kršćane, pa su mu svi 
kazivali, da je ondje ukopan neki kršćanski mučenik. A muslimani hodo- 
časte na njegov grob, da bi ih svetac ozdravio od raznih bolesti. Isti je 
pisac već onda vidio kod groba veliku topolu, koju da ne smiju posjeći. 
Još je zanimljiv kuran, što ga čuvaju u spomenutoj džamiji, dao ga 
je napisati Silhadar Mehmed paša oko g. 1770. 

G. 1752. bude u Bosni vezir Hadži Ali Mehmed paša Fočak, 
poznatiji pod imenom Kukavica-paša. Njega je poslao sultan, da 
ukroti bosanske vukove (baše, t. j. poglavice janjičara), od kojih su 
kršćani trpjeli mnoga i silna zla. Stoga su ih tužili sultanu. Kukavica 
sazove u Travnik odlične baše. Ovdje njih 18 dade zadaviti i njihova 
trupla, kojima su glave bile odsječene, javno na čaršiji izložiti. Još je 

mnogima glavu skinuo, dok je u Herceg-Bosni red uveo, a kršćani malo 
odahnuli. Ovi su mogli sada porugljivo pjevati: 


Kad bijaše Kukavica paša, 
Ne znade se, ko bijaše baša. 


Isti vezir ostavi slavno ime gradeći razne zgrade u Sarajevu; a u 
Travniku podigne kraj konaka kamenu džamiju i medresu. Za nagradu 
dobio je od sultana u Bosni dva puta vezirstvo (1752—5 i 1757—9). No 
i njega su optužili, svrgnuli i napokon na Kreti pogubili). 

Časni:u uspomenu ostavio je Ajvaz Zade Ali paša. Na 
njegov grob u Pruscu (na zapadnoj strani donjovakufskoga polja), 
gdje je kao vezir g. 1774. poginuo, dolaze Turci iz cijele Bosne, da se 
tu klanjaju i vesele*“). 


I na istočnoj strani grada Travnika prislonio se na strmu Bukovicu 
malo turbe. Vele, da je to grob pjesnika-neženje, derviša Mehmeda 
Mili. U gornioj pak čaršiji počiva u lijepoj grobnici Perišan 
Mustafa paša, bosanski vezir od g. 1796.—8. On je s Bošnjacima 
ugušio ustanak Turaka u sjevernoj Srbiji. Niegov muhur krasi lijepa 
riječ: »Predajem svoj posao Stvoritelju svome«*), 


e) Uspomene iz 19. vijeka. 


Početkom 19. stoljeća vidjela je travnička tvrđa jedan od mnogih 
krvavih prizora, kada je Husref paša dao u njoj uz gruvanje topova 
obiesiti agu janjičara (vrhovnog zapovjednika) iz Sarajeva g. 1806. 

Šeher Travnik našao se nanovo počašćen u g. 1807. Silni car 
Napoleon postao je Bosni susjedom. Stoga je g. 1807. u Travnik poslao 
svoga zastupnika (konzula), da budno prati događaje u Turskoj, a oso- 
bito borbu, što su je za svoju slobodu vodili Srbi i Crnogorci, te da 
podržaje prijateljske odnose među Bosnom i francuskom Dalmacijom. 
Tu je službu povjerio vrsnome čovjeku Davidu. Ovai je opremio do 
500 izvještaja svoioj vladi o prilikama u Turskoj. Iz njegovih pisama 
vidimo, kako ga je turska vlast štitila, dok je svjetina nastojala, da ga 
protjera. Bosna je proživljavala žalosne dane, jer vezir nije mogao ni 
u Travniku držati reda, kamo li u ostaloj zemlji**). 


Prema izvještaju ovoga konzula imao je Travnik tada oko 7.000 
ludi; a sa 4 topa u tvrđi držao ga vezir u strahu*". Isti Francuz piše, 
kako je g. 1808. Ali paša Derendelija prisilio u Travniku bosanske 
prvake, da sakupe 80.000 Bošnjaka, koji će ugušiti ustanak Srba. 


G. 1808. poslala je i Austrija u Travnik svoga konzula, koji će 
raditi za njezine interese. Ovaj se dakako zauzimao za progonjene 
kršćane"). 


Još nam je zabilježiti jedan važan događaj iz ove dobe. Na injestu, 
gdje se danas odgajaju katolički svećenici, otvorio ie g. 1808. Ibrahim 
Hilmi paša ljevaonicu topova (tophanu); i u tu svrhu najmio majstore 
iz Carigrada“). Drvena tophana s malim vrtom stajala na sadašnjem 
đačkom igralištu uz obalu Vilenice; a protezala se od potoka kod pra- 
voslavnog groblja do đačkoga blagovališta. U našem lapidariju ima više 
željeznih kugli i jedan dio topa, što potječu iz te tophane. Njezini su 

svjedoci i šest topovskih kugla (džunle), koje rese stupove na ulazu sa 
obale Lašve u naše dvorište. 

Nadale spomena je vrijedna turska tekovina blizu mjesta, gdje 
sada u kršćanskome hramu pod Vilenicom na obali zlatonosne Lašve 
nalaze već pola vijeka mnoge duše dobre volje svijetlo i mir u Bogu 
svome. A baš pred stotinu godina podigao je ovdje bosanski vezir Ali 
Namik paša (1828—-31) džamiju — bogomolju za muslimanske rad- 
nike, koji su bili zaposleni u ondješnjoj tophani. Džamija je stajala iz- 
među današnje ledare i đačkog blagovališta. Već trula srušila se i ona 
i munara oko g. 1888—90. Na drvenoj dasci, koja leži u historijskome 
muzeju gimnazije, dao je vezir urezati ove riječi: »Ovu džamiju sagradi 
Ali Namik paša. Budi ljubezan i nagle- 
daj je radi Boga. Sa selamom (pozara- 
vom) i salatom (molitvom) klaniaj se u 
njoj sa pet namaza (molitava). Svaki 
namjesnik je njegov veliki nasljednik.« 
Na krovu postavi dragocjeni hrono- 
gram: »Kako lijepo bi kuća namaza (mo- 
litve) za sakupljanje muslimana.« (G. 
1245. po hedžri — 1829. po Isusu). 

Treći spomenik iz 19. viieka je ka- 
sarna (kišla, kršla), koju je sagradio 
Huršid paša (oko 1854.) za topčije. 
Nad glavnim ulazom imala ie malu stra- 
žarnicu i uzidanu ploču s arapskim nat- 
pisom, koii počiva u historiiskom mu- 
zeju. Preveo ga je kadija g. Čerimović- 
Ali efendija g. 1925. ovako: — »Ovo je 
znak odredbe Onoga, koji početka ne- 
ma, da od dobrotvora vezira bude i 
veliki Huršid paša. — Ljudi i anđeli 
željeli su, da u njegov svijet (društvo) Mali konak kraj Lašve. 
uniđu, jer je dostojan, da mu svatko 
neizmjernu počast daje. — On je na temelju — koji je pun sreće 
— podigo jednu kišlu, koja prolaznike začarava. — Bog mu je dao, te 
je ovo dobro djelo izvršio i svoje ime u vječnu kniigu zapisao. — Na 
hiljade ljudi vjekovima spominjat će (kišlu), čiji je neimar (graditelj) 
bio Smail aga. — Pisac ovoga natpisa srdačno zaželi, a tim i hronogram 
reče (izađe): »Nek ova kišla bude uzrok, da Huršid paša dobije raj.« 








/) Bošnjaci se bore protiv sultanović6 reforama. 


Početkom 19. vijeka počnu sultani po uzoru zapadne Evrope 
preuređivati tursku državu. Tomu se ođlučno opirali Bošnjaci-muslimani. 
Da bi skršili njihov otpor, sultani su slali u Bosnu vezire, koji su pro- 
vodeći carske reforme s Bošnjacima vrlo okrutno postupali. Tako je 
Dželaludin paša (1819.) smaknuo do 300 muslimana, a među njima 
7 najsilnijih kapetana. Zemlju je očistio od hajduha; te bi, vele, izgub- 
ljena stvar na putu prije sagnjila, a da je nitko do vlasnika nije smio 
uzeti. 

G. 1827. dođe, da provede reforme, čuveni okrutnik Abdurah- 
man paša. Ovaj dade pogubiti do 200 odličnih muslimana u samome 

Travniku i na stotine njih diljem Herceg-Bosne"). Ali na čelo bosanskih 
muslimana protiv sultanovih reforama stavio se Husejin-kapetan iz 
Gradačca, koga je narod prozvao »Zmajod Bosne«. Tako je g. 1830. 
potekla u Travniku na Piroti ljudska krv. Tukli se Sarajlije proti 
Skopljacima (bugojanski srez), koji su došli u pomoć Namik paši, pro- 
vađaču sultanovih reforama. Husejin povede do 20.000 Bošnjaka sve do 
Kosova. Tu je pobijedio velikoga vezira, koji je s vojskom došao protiv 
Husejina. Kada se povratio u Bosnu, udari Husejin svoje dvore u Trav- 
niku. Kara Mahmud paša skrši otpor Husejina i sagradi vezirske 
dvore u Sarajevu. Husejin je sretno pobjegao u Slavoniju, odakle po- 
šalje fra Iliju Starčevića, bosanskog Franjevca, da skloni cara austrij- 
skoga, neka bi mu izmolio u sultana pomilovanje (1832)5!). 

G. 1836. preseli se u Travnik novi vezir Vedžihi paša iz Sa- 
rajeva, gdje je zadavio Mustajbega Teskeredžića Travn'aka. Odmah 
je digao vojsku da skrši otpor krajiških Turaka. To mu i uspije, ali iza 
mnogih nedjela i nasilja morade se Vedžihi ogledati i sa Sarajlijama. 
Ovi su mu došli u susret sve do Viteza; no vezir njih 16.000 brzo 
rastjera. Vedžihi je počinjajući razne okrutnosti, u 5 godina svoe vlade 
5 puta ratovao s bosanskim muslimanima. Pogotovo je izvodio silna 
nedjela na katolicima. Obično bi kršćane nabijao na kolac. U Travniku 
bi silio kršćane upravo u petak -— na tursku svetkovinu i pazarni dan 
— da svoju braću udaraju na koce ili da ih vješaju“). 


Njegov nasljednik Mehmed Husref-paša (1840) bješe stra- 
hovito lakom; gulio je navelike Turke; a ovi još više kršćane. Drugi 
vele, da ie bio miroljubiv i da je ukinuo džulus (znatan dar u novcu), 
što su ga Fratri davali veziru. On je dao (1841) popisati sav narod u 
zemlji. Tu se bilježilo »ime, prezime, godine, stas i boja brkova«*?). 

I novi vezir Hadži Ćamil paša (1843) istakao se guleći i pro- 
ganjajući kršćane; a isto tako Nuri paša (1544). 

Rijetka je bila utješna pojava u toj dobi, kada je g. 1847. ustao na 
skupštini Turaka u Travniku vezir Ćamil paša na obranu raje proti 
zuluma turskih: »Ja hoću, da po carskoj volji raja bude rahat (zado- 
vol na). Raja bit će moja vojska, s kojom ću na vas udariti, ako carske 
volje ne ispunite.« — Ali ova je njegova dobra volja ostala pucnjava 
bez kuršuma (naboja). On je činio pravdu u Travniku, ali 4 sata dalje 
svaki je proturica bio vezir, a muselim padišah«**). 


Veće značenje ima za Travnik Tahir paša Čengelović, 
bosanski vezir g. 1847—50. Ta on je podigao golemu vojarnu na luki, 
4 puta veću od sadašnje; osim toga svoj dvor, »Saraj« na Bunar- 
baši, od kojega :oš stoji stara kula u vrtu Malog sjemeništa D. I. 
Inače ga rišu kao dosta okrutna. Sazvao je u Travnik odlične musli- 
mane iz cijele Bosne. Vele, da je na toj skupštini rekao: »Znajte, 
Bošnjaci, da vam dolazim kao Isus i kao Muhamed. Ako budete slušali 
carske i moje naredbe, kao što je Isus svemu svijetu donio mir, i A 
ga donosim vama. Ako li ne budete slušali, znate, da je Muhamed na 
svijet donio sablju i sve protivnike sabljom rušio; i ja k vama dolazim 
kao Muhamed s golom sabljom, te ću sve protivnike rušiti bez ikakva 
milosrda«"). Izdao je neke naredbe, kojim olakšava kmetovima daće 
prema begovima. No ovi su i dalje jadne kršćane tlačili, ali dužnosti 
prema njima nisu poznavali. Inače, vele, da se rado družio s kršća- 





Kršćani pod Osmanlijama. 41 


nima; a od Franievaca da nije htio primati džulusa. Isto je tako za- 
branio, da kršćane globe na sudovima. Stoga su Fratri mogli, da po- 
nešto prištede za gradnju katoličkih crkvi. 

G. 1850. dođe Omer paša, poturčeni Srbin iz Hrvatske, da Bosnu 
umiri. On se odmah u početku preselio iz Travnika u Sarajevo. Omer 
paša skrši S pomoću kršćana otpor bosanskih Turaka; a kada je vidio, 
da je siguran, počeo je kršćane proganjati gore nego ustaše — Turke, 
premda im je prije obećao bio slobodu. Tamnice je napunio svećenicima 
i kršćanima. I mučenja je bilo takovih, kakvih povijest nije zapamtila. 
Ovako piše oko g. 1870. fra Ante Knežević"*). Omer paša bijaše zapravo 
samo zapovjednik vojske; a prvi, pod kojim je Sarajevo postalo 
stalno sjedište vezira, bijaše Hajredin paša (1851). Tako je Travnik za 
uvijek izgubio čast, da bude gradom valija. Tek oko g. 1868. podiže 
ga opet znameniti kulturni radnik Topal-Osman paša postavivši u njemu 
mutesarifa (upravitelja oblasti). 

G. 1857. posjetio stari grad Travnik za hrvatsku prošlost vrio 
zaslužni Ivan Kukuljević. On je dao štampati u malome delcu svoje 
dojmove iz Bosne. Tude ističe, kako su ga neki begovi lijepo primili, 
osobito Dervišbeg Teskeredžić. Ovaj potječe, piše Kukuljević, 
iz Duvna u Hercegovini, te je jedan od najbogatijih u Bosni; kuća mu 
je najljepša i najčistija u Travniku, a donekle po evropski uređena. 
Derviš beg je ugledan i napredan, a kršćanima sklon. Žali, što je Bosna 
zaostala za ostalim slavenskim zeml:ama. 

Isti putnik kaže, da Travnik ima s okolnim selima oko 12.000 
duša, 2000 kuća i 16 džamija. Tvrđu je, veli, sagradio kralj Tvrtko, a 
sada u njoj stanuju topčije. Na čaršiji prodaju robu čak iz Beča, Trsta 
i Sarajeva. Kuće su većinom drvene. Neke su izvana i iznutra dobrim 
ukusom sagrađene"). 


6. Kršćani pod Osmanlijama. 


a) Crtice iz 16. i 17. vijeka. 


Kako o počecima Travnika, tako i o životu njegovih kršćana u 
prijašnjim stoljećima malo nam je zamrla skupocjena povjesnica. Pri- 
kupimo ipak, koliko možemo, dragocienih zrnaca. 

Već g. 1594. susrećemo u Rimu ira Franu Serajlića, odličnoga sina 
iz mjesta Lašve, čiju je slavu Travnik baštinio. Došao je u Rim po 
važnim poslovima bosanskih Franjevaca; inače je vršio pastirsku službu 
u Fojnici"). U ono je vrijeme kršćanstvo, koje je za Rimljana ovdje 
tako bujno cvalo, u dolini Lašve vrlo bijedno životarilo. Ta, njihov 
duhovni pastir stanovao je čak u fo.ničkome samostanu, te je mogao 
rijetko da obiđe svoje stado. Ovako izvješćuje g. 1655. bosanski Biskup 
ira Marijan Maravić sv. Kongregaciju za raširenje vjere u Rimu"). 
Znamo, da je i iza 1700. Travnik spadao pod fojnički samostan. Oko 
god. 1675. slovio je na glasu fra Ante Travničanin, kao pro- 
vincijal bosanskih Franjevaca. On je iste godine opremio u Rim ira 
Filipa Brnjakovića, da zastupa Bosnu na velikom jubileju u v.ečnome 
Gradu*). G. 169. fra Franjo »Travničanin« vrši službu kustosa 
i tajnika bosanske provincije. On je sudjelovao na biskupskoj sinodi, 


ei 

što se godine 1697. održala u Brodu; a oko g. 1702. upravljao je istom 
pokrajinom. U to se vrijeme spominje neki fralvan»Travničanin«. 

Travnjaci su i pod turskom vlasti ozbiljno poradili, da dobiju za 
duhovnoga pastira u Bosni, t. j. za Biskupa, domaćega sina, ko.i poznaje 
niihov jezik i jade. Pa stoga, kada su g. 1701. čuli, da im car i Ugri 
kane poslati za Biskupa nekoga Madžara, uprave molbu na sv. Kon- 
gregaciju za raširenje vjere moleći, neka im ispuni želju, te podigne na 
ovu najveću crkvenu čast njihova čovjeka. Molbu su potpisali uime 
općine njih šestorica (Pavo Andrijević, Franjo Matić, Bartol Filipović, 
Luka Bilić, Franjo Spaić, Nikola Vladić"'). Jer, vele, naše bosansko 
kraljevstvo snašle su tolike nevolje radi nesnosne obijesti Turaka i 
radi nestašice duhovnih pastira, da se veće ne mogu zamisliti. 


b) Strađanje junaka. 


G. 1739. vidjelo je travničko polje divan primjer kršćanskoga ju- 
naštva. Amo je izišao vezir s velikom vojskom, jer je bilo vrijeme rata. 
Dovedoše pred njega dva vojnička bjegunca, okovana u lance. Jedan 
od njih bio je katolik, po imenu Pavao Pilašević iz Kotora. Vezir 
Alipaša (1736—40.) Obećavao im, da će ih pomilovati, ako prijeđu na 
islam. Jedan od njih starovjerac (bogumil?) odmah se poturči, ali Pavao 
nije se dao skloniti, premda su ga Turci tri dana salijetali, nego ostade 
vjeran Isusu; i za njega junački prigne glavu pod krvnički mač). 

Drugi heroj Križan iz Fojnice bude optužen, da je s drugima 
ubio nekog muslimana. Udariše mu 520 štapova; zatim ga objese nad 
Travnikom (na Krndiji?). Umrije oprostivši nepravednim krivcima svoje 
smrti i zazivajući ime Isusovo (1781). Turci i turkinje svjedočili su, da 
su vidjeli, kako oko njega u noći gore svijeće. Pa na to rekoše: »Zacijelo 
se na smrti u srcu poturčio!« A paša reče: »Prava čovika smakosmo.« 
Stoga je drugima oprostio smrtnu kaznu. No još su trojica umrla od 
pretrpljenih muka"), 

Malo prije toga gledao je Travnik drugog kršćanskog velikana i 
Svoga sina, kako umire junačkom smrću. Žrtvovao je svoj život kao 
žrtva ljubavi dvoreći okužene (1732). Bio je čovjek štovan kao svetac. 
A to je i dokazao, kada je za strašne kuge kao anđeo utjehe tješio bi- 
jednike i jačio ih tajnama sv. vjere. Ovaj se kršćanski junak zvao fra 
PetarLašvanin. Ljudi se njemu i po smrti utjecali i često iskusili 
njegov moćni zagovor“). Drevni grad Lašva, koji je po svoj prilici bio 
uz istu rijeku kod današnje štacije Dolac, dao je svome rodu samo u 
18. vijeku osim spomenutoga Petra još 4 zaslužna Franjevca (Petra, Je- 
ronima, Matu i Nikolu »Lašvanina«). Fra Nikola bio vrlo krepostan 
i zaslužan redovnik. Resila ga velika razboritost i znanje. Ovjekoviečio 
je svoje ime: Kronikom (ljetopis). U njoj nam je ostavio mnoga zlatna 
zrnca iz prošlosti Bosne. Original se čuva u franjevačkom samostanu 
u Livnu). 

Duhovni oci i učitelji patničkoga naroda, bosanski Fratri, morali 
su često i mnogo trpjeti od svojih gospodara — Turaka. Da spomenemo 
tek jedan događaj iz god. 1743. Te su godine fojničkome samostanu 
Turci zadavali mnogo jada. Petorica se fratara upute u Travnik, da bi 
u vezira našli pravdu. Puno su muke vidjeli, dok se nijesu obranili. Tako 
su mukotrpni »ujaci«, kako ih narod zvao, morali kroz 200 godina do- 

hoditi u Travnik, ili da ih tu bace u tamnicu, ili da mite Turke od 
vezira do zadniega pisara, e da se bar tim načinom izbave od nasilja 
(na pr. g. 1746.)%). G. 1760. Franjevci plate u Travniku 1036 mletačkih 
dukata (4.428 groša), da dobiju parnicu u vezira proti patrijaru u Peći, 
jer je ovaj htio, da mu i katolici kao i pravoslavni plaćaju daće. Siro- 
mašni redovnici teškom se mukom obrane. I sam pravoslavni arhi- 
mandrita Ruvarac osuđuje u tome vladike?*). 


Osobita je pokora za Fratre bio džulus. To su darovi ili mito, 
što su ga gvardijani triju samostana (u Fojnici, Kreševu i Sutiskoj), 
morali donositi svakome novome veziru. Ovo su breme vukli od g. 
1672—1850 u Travnik. Darovi u glavnome (oko g. 1770.) bili su ovi: 
oko 1.500 groša, odrt ovan, glava šećera od 2 oke (oko 2% kg), 12 hlje- 
bova, 12 sapuna i 'edna svijeća od 1% oke. Gvardijani bi se prikazali 
u redovničkoj haljini, s križem o pojasu i s carskim pismom u ruci. 
Vezir bi poljubio carsko pismo (ahtnamu), kojim sultan jamči slobodu 
Fratrima, a Fratri bi poljubili pašu u skut. Zatim bi ih vezir u znak 
časti ogrnuo uz posebne obrede binjišem (svečanom haljinom)%). 

Nego, iako rijetko, ipak se koji puta, našao među Turcima mo- 
gućnik, koji je htio da bude pravedan prema Fratrima. Tako g. 1750. 
dođe u Travnik muselim novoga vezira. On je bio »čovik dobar i pra- 
vedan«, piše fra Nikola Lašvanin, te nije htio uzeti od Fratara ni 
džulusa; što više je odlučno ustao proti svakome nasilju*), 


c) Zora bolji6 dana. 


Uza sva stoljetna stradanja, što ih Fratri podnosili. od svojih krutih 
gospodara, ipak su oni bili vjerni čuvari svoga stada, a vjerni također 
građanskim dužnostima. Imamo za ovo neosporivo jamstvo od samoga 
vezira Sulejman-paše. Kada mu je g. 1816. austrijski prokonzul Paulić 
u Travniku preporučivao katoličke svećenike, vezir je stao u zviiezde 
kovati njihovu vjernost; uvjeravao ga, da je vazda bio zadovoljan s 
katoličkim svećenicima više nego s drugima"). 

Kao od početka turskoga gospodstva jednako su i u 19. vijeku 
katolici u Bosni proživljavali teška vremena. Biskup Barišić piše 
g. 1837., da je od stotinu negdašnjih crkvi ostalo samo pet, a broj krš- 
ćana da je spao na 130.000. 

Kako su kršćani bili ugnjetavani, neka posluži ovaj primjer. Da 
smije župnik u Docu pretresti pojatu, tražio je od njega Darendeli 
Ali paša (1812) kesu jaspri"!). Franjevci u Docu g. 1803. plate veziru 
Bećir paši 800 groša globe, jer nisu kuću samo pretresli, nego ju nešto 
i proširili, premda su zato imali usmeno dopuštenje. 

Muke kršćana zorno će nam pred oči iznijeti pouzdani svjedok iz 
tužnoga vremena turske sile. Fra A. Knežević ovako piše g. 1870: Na 
vrh vrha toga kobnoga mjesta (Ilovače, sedlo među Travnikom i Docem) 
bila je kruška jadikovka, a na njoj naperena vješala od ličine debele. 
Sam anđeo, Božji tajnik, zabilježio ie u knjigu vjekovječnu, koliko je 
tude pravih, zdravih obješeno kršćana! Blago si ga njima i njihovim 
svetim dušicama"?). 

Zacijelo su srca travanjskih katolika bila puna radosti radi ri- 
jetke slave, kada je spomenuti Biskup Barišić potištenim vjernicima 

dijelio utjehu sv. Potvrde. Ovaj je Biskup u dugoj spomenici potresnim 
riječima izbrojio katoličkom caru Ferdinandu goleme patnje bosanskih 
kršćana i zamolio, da im bude pokroviteljem kod turskog cara. I doista 
se Ferdinand zauzeo za progonjenu raju, te isposlovao u sultana svečani 
ierman, kojim ovaj potvrđuje katolicima Herceg-Bosne stare povlastice 
i stavlja ih pod pokroviteljstvo istoga kršćanskoga cara. Kakovo li je 
biskup slavlje slavio, kada se g. 1840. u svečanoj biskupskoj opravi 
prikazao veziru Mehmed Husref paši u Travniku, da mu pokaže sve- 
čano pismo sultana Abdul Medžida'"). 


Ali ne samo Biskup Barišić 
nego i mnogi drugi Franjevci ne- 
ustrašivo se zauzimali u turskih 
vlasti za patničko svoje stado. 
Tako su kršćane junački branili 
ira Martin Nedić i fra Ma- 
rijan Šunjić na skupštini 
muslimanskih odličnika g. 1847. 
u Travniku, koju je sazvao T a- 
hir paša. Tu je vezir izdao na- 
redbu, da begovi ne gule raje 
skupljanjem harača; nego neka 
Fratri popišu muške katolike, 
koji su dužni, da plaćaju harač; 
a pravoslavni metropolita svoje 
vjernike. Ali odredbe pašine osta- 
doše na papiru, a begovi su i na- 
dalje raju gulili, kako gore spo- 
menusmo"*), 

Bit će zanimljivo iznijeti, 
koliko je g. 1855. prema popisu 
Franjevaca bilo katolika u tra- 
vanjskome srezu (turski: nahija). 
Ovaj je popis zabilježio 1.741 obi- 
telj sa 10.656 duša"). Isto tako 
piše glasoviti Biskup ira Mari- 
jan Šunjić, da je g. 1858. u Starac katolik iz Travnika. 
Travniku i njegovoj okolici ži- 
vjelo oko 12.000 katolika. 


O katolicima u Travniku i okolici daje nam neke podatke gore na- 
vedeni Ivan Kukuljević. On je godine 1857. posjetio veliku katoličku 
crkvu u Docu, koju su dobri ljudi baš tada s velikim oduševljenjem 
sazidali vlastitim rukama. Ali još nije imala torn'eva, jer toga nijesu 
dopuštali Turci, a još su manje dali »kaurima« da zvone. Crkva još ne 
bješe ukrašena, pa je isti gospodin obećao, da će za nju poslati iz Za- 
greba dvije sv. slike. Uz crkvu, veli, podigao je revni župnik školu; a 
ovu polazi oko 60 djece. Visoki gost potrudio se i u Guču Goru. 
Na GQostilju je vidio kapelu sv. Marka (na groblju). U samoj Gučoj 
Gori veselo ga dočekalo pet Fratara. Najviše ga zanimala nova crkva, 
koju su baš tada gradili. Sva je bila od kamena, zatada najljepša u 

Bosni. Dali su joj oblik bazilike sa tri lade, koju su dijelila dva reda 
stupova. Glavni majstor bio je Ante Sicilijan iz Trogira; a crkvu je iz- 
rađivao po uzoru divne prvostolnice svoga rodnoga mjesta. I drugi 
majstori bjehu Dalmatinci. 


d) Dobrotvornostf i rađ za prosvjetu. 


Polovicom 19. vijeka najviše se proslavio radoin za dobro tra- 
vanjskih i bosanskih katolika fra Marijan Šunjić. Svojim radom i 
duhom stekao ie takvo ime, da se njime može Bosna ponositi kao po- 
najvećim Sinom. Rodio se u malom mjestu Bučići 7. 1. 1798. na južnoi 
strani travanjskoga polja. Kardinal Mezzoifanti, »kralj jezika,« koji 
je govorio 58 jezika, također hrvatski, rekao je o njem, da je »an- 
đeoskoga života, dobrog i sretnog pamćenja i osobito krepostan.« 
Kad je ira Marijan umro u Beču, izjavi o n'emu bečki nuncij, da je bio 
»jedan od prvih Biskupa katoličke Crkve te dobe.« Poznavao je 
gotovo sve evropske jezike; a turski i perzijski govorio je, kao da mu 
je materinski. Napisao je među inim djelima »Život svetog Biskupa fra 
Augustina Miletića. Dva puta, god. 1827. i 1834., pretrpio je fra Marijan 
tamnicu, a god. 1843. i progonstvo. Godine 1854. bi zaređen za Biskupa 
bosanskoga. Kao takav uložio je sve sile velikoga svoga uma i srca na 
dobro siromašnoga naroda. On je podigao samostan u Gučoj Gori. 
Nije se stidio u tuđini prositi milodare, da njima podigne u Trav- 
niku samostan čč. Sestara, bolnicu i sirotište. »Jer,« veli, »radi velikog 
siromaštva svake godine izgube jedna, dvije djevojke katoličku vjeru, 
a katkada i više njih.« Trudio se, kako bi u Travniku osnovao učitelisku 
školu, a u Sarajevu sirotište; osim toga, da u Travniku smjesti redov- 
nike, »Braću kršćanske ljubavi«; ali to mu nije uspjelo. Veliki Biskup 
Strossmayer priskočio je u pomoć, te su mogli njegove kosti iz 
Beča prenijeti i svečano ih sahraniti na rodnoj mu grudi — u samo- 
stanskoj crkvi Guče Gore"). 

Kada su oko g. 1850. bosanskim katolicima osvanuli svjetliji dani, 
Franjevci pregnuše, kako će podignuti zaostali narod. Zato stadoše 
osnivati škole, graditi samostane i crkve kao ponajbolje sredstvo na- 
rodne prosvjete. Tako :e oko g. 1840. kupio Biskup fra Rafo Barišić 
s pomoću »Zbora za širenje sv. vjere« kod Travnika zemljište, gdje je 
kanio podići sebi rezidenciju i sjemenište za svjetovne svećenike. 
I u tome je opet najviše poradio biskup Šunjić"). G. 1868. vijećaju 
Franjevci na skupštini u Sutjesci, kako da unaprijede škole. U tu su 
svrhu stvorili cijeli niz odredaba; medu ostalima, da se što prie otvore 
škole u župama Bučićima i Orašju kod Travnika. Napokon im 
je uspjelo, te oni dovedu čč. Sestre Milosrdnice iz Zagreba u 
Dolac (g. 1871). Ovdje su preuzele osnovnu školu i otvorile sirotište. 
Franjevci su pak prosili u domovini i u tudini sredstva za ovo odlično 
djelo kršćanske ljubavi. Tako im je poklonio car Franjo Josip I. g. 1875. 
1000 forinti, a bavarski katolici isto toliko. Za sirotište su potrošili prema 
župskoj statistici g. 1872—1879 42.435 groša i 46 para, te mnogo tovara 
žita i drugoga živeža, što su im darovali susjedni župnici. Dolački je 
župnik držao školu već od 1847. god. a pohađala su je i pravoslavna 
djeca"). 

Dolački župnik Fra Jako Baltić izgradio je velikim žrtvama 
školsku zgradu i za nju potrošio 41.650 groša. Poput roja marnih pčela 
brzo se sletjeli dječaci i djevojčice pod brižnu skrb dobrih Sestara, te 
je već g. 1874. njih 140 ovdje sisalo čestitu nauku. Te su godine vrsne 
učiteljice pozvale iz Travnika mnogo najuglednijih muslimana, da pri- 
bivaju ispitima djece. Mnogi se odazvali i s velikim zanimanjem slušali 
ispit onih malih, »mudrih« glavica; k tome su pokupovali predmete, 
što su ih dječje ruke u ručnome radu izvezle, te njima obdarivali svoje 
hanume i kćeri"). 

Požrtvovni rad katoličkih redovnika nosio je dobre plodove, jer 
vidimo, da_.u g. 1875. postoje škole oko Travnika sa stalnim učiteljem 
i katehetom osim u Docu još kod župnih crkvi: u Pećinama, Bu- 
čićima, Vitezu, Zenici, Orašju i Gučoj Gori; a od 1877. 
i u Dobretićima. 

Ne smijemo zaboraviti odličnoga umjetnika, sina ponosnoga Doca. 
To je najbolji franjevački slikar fra Stijepo Lučić Jablanović 
(oko polovice 19. vijeka). Osobito mu je uspjela jedna slika Blažene 
Gospe i vlastiti lik izrezan od slonove kosti"). 

Jedan od najplemenitijih sinova Travnika bit će zacijeloira Franjo 
Žubić. Rodio se u Paša-mahali 31. XII. 1822., a umro 6. IV. 1871. 
Župnikovao je na raznim mjestima, osobito oko Travnika. Svagdje je u 
narodu ostavio najbolju uspomenu, jer je bio: »čovjek žive vjere i 
molitve. Mnogo je postio i dijelio milostinju. Ali je Zubić i mnogo trpio 
za sv. vjeru. G. 1852. bacio ga u tamnicu travnički kajmakan Alipaša, 
gdje je tri mjeseca trpio od gadne nečistoće, ljute zime i gladi..Iza smrti 
narod ga je stao uvelike štovati. Mnogi se preporučuju u njegov za- 
govor i hodočaste na ira Franin grob _ u župi Bučići.« Ima sva sila 
živih svjedoka, pa i među nekatolicima, koji tvrde, da su od njega 
dobili izvanredne milosti??). 


7. Oslobođenje (1878). 


Naopokon ie kucnuo od Providnosti odredeni čas, da učini kraj 
nebrojenim suzama, mukama, nasiljima i nepravdama, pod kojima su 
jadni kršćani pravoslavne i katoličke vjere u Herceg-Bosni kroz 415 
godina bez prekida stenjali. 

Sinula je godina spasa 1878. Kršćanska je vojska — bili su to 
većinom istokrvna braća Hrvati, Slovenci i Srbi, s vojvodama Josipom 
Filipovićem i Stjepanom Jovanovićem na čelu — munjevitom brzinom 
preletjela Herceg-Bosnu, učinila kraj anarhiji i donijela svojoj braći 
pravdu i mir. Jedan odio vojske, što je došao pod zapovjednikom Wiir- 
tembergom, uniđe preko Jajca i Karaule bez otpora u Travnik — sret- 
noga dana 11. kolovoza g. 1878. Sami muslimani i dolački župnik ira 
Jako Baltić pozvali su ih, da što prije učine red u Travniku. 

G. 1879. dobili su Travničani svoju župu i vlastitoga duhovnoga 
pastira. Još nijesu imali velebnoga hrama, da im služi kao kuća Božja, 
nego tek drvenu baraku; a na 4 jelova stupa obješeno zvonce dizalo 
je njihova srca k Bogu — svome Osloboditelju. »Ipak, piše očevidac — 
časnik, ljudi su u ovoj baraci, većim veseljem izlijevali harna srca pred 
Bogom svojim nego li u divnoj prvostolnici grada Zagreba?*). 

Ali su bosanski kršćani obiju Crkvi morali još 40 godina čekati; 
još su punih 40 godina morala rodoljubna srca prinijeti mnoge žrtve, 
dok se nisu ispunile njihove stoljetne težnje i pravedne želje. I to smo 
dočekali, kada se g. 1918., dobrotom Providnosti, ujediniše tri 
bratska plemena: Srbi, Hrvati i Slovenci; kada su opet iza 800 
godina dobili kralja svoje krvi. Tako imogu oni pod časnim vo- 
dom — sinom slavnih pređa roda svoga — poraditi zajedničkim silama 
za bolju i sretniju budućnost. 

Travnik nekoć i sada. 


(1878.1932.) 
Kamilo zabeo D. 1) 


1. Grad i okolica. Travnik! Malen je to grad, ali mu je glas pukaaq 
na daleko. Sa svim svojim predgrađima broji samo kojih 6.800 sta- 
novnika. Ugnijezdio se u srcu Bosne ponosne, kojom je kroz vjekove 
vezirovao. Udobno se proteže duguljastom kotlinom, uvalom, 515 m 
iznad razine morske. Priljubio se uz gordi Vlašić i kitnjastu Vilenicu. 
Penje se mučno uz njihove strme obronke; spušta se u svaku uvalu; 
zauzima ko na juriš svaku glavicu, svaki zaravanak. Prati vjerno vi- 
jugastu Lašvu s desne i s lijeve, dok se na istoku naglo ne zaustavi. 
Ne može dalie. Ne da mu uski klanac. Kad ljeti buji zeleno drveće i 
raznolike bašče, izgleda Travnik kao prekrasan perivoj. I okolica mu 
je divna. Visoke gore, pitomi brežuljci, cvjetne livade, romantične spilje, 
srebronitna Lašva, široki vidici; sve se savilo u čarobnu sliku. Još 
bi ljepša bila, da je obrubljena i kao okvirena vijencem nedoglednih 
šuma. Ali njih su u prošlim vjekovima po svoj okolici bezobzirno iskr- 
čili, da se ne bi u njima mogli kriti ljuti hajduci. I tako se mjesto neka- 
danje bjelogorice i crnogorice prosuo po vlašičkim obroncima goli krš 
i zaostalo grmlje, a Vilenicu pokriva lijeska i nisko šikarje. Izađeš li 
iz Travnika, nema ti na daleko čestite šume ni debeloga hlada. U ne- 
posrednoj blizini grada počelo se nešto pošumljivati, a i školska djeca 
sade po koji bor. Ako je to za prijatelja šume i slaba ut;eha, doprinijet 
će ipak ljepoti i ugodnosti bar najbliže okolice. 

Napomene: 1. Poglavita travnička predgrađa jesu: sa sjevera: Bunar- 
baša; sa zapada: novi Travnik (na lijevoj obali Lašve od marvinskog sajmišta 
do tvornice duhana); uz Vilenicu: paša-mahala s jednim dijelom Bojne, Skok, 
llovača i Dolac; na Taraboveu: Vakuf. — Uuvna 1 Dolac na Lašvi od g. 1928. 
pripadaju bučićkoj općini; dok je Pirota sa zapadnim dijelom Bojne međulim još 
u vlahovićkoj općini, premda po geografskom i socijalnom položaju očilo spada 
na Travnik; a Dolac na Lašvi, Polje, Slimena i Guvna gravitiraju također gradu. 
Fra Jukić spaminje g. 1850. među >»predvaročšima« 'Travnika i Grahovik (Zemljo- 
pis i povijest Bosne, str. 22.). 


*) Kod sakupljanja gradiva išli su nam dobrohotno na ruku gosp. Rudolf 
Jablanović, preč. g. proto Kosta Prodanović, vič. g. župnik iz Doca fra Viktor 
Slišković, o. Krajinović, D. I., neki đaci, a nada sve g. Mako Đebić-Marušić, 
pukovnik u miru, koji se je na sve strane raspitivao, da nam što pouzdanije 
pismeno odgovori na kojih 100 pitanja. Svima od srca zahvaljujemo! Usto isp.: 
Bosnischer Bote 1905. i 1914.; dr. Mih. Mandić, Vezirski grad Travnik. Matica 
hrvatska 1931. — Pomagala za povjesničko poglavlje i za Dolac vidi tamo. 

2. Stanovništvo Travnika. 


| 1895. | 1910. 


Domova | 1.129 1.137 | 1.032 











1931. 








Napomene: 





























muslimana 2.983 2.750 1. ,Domovi“ = nastanjene kuće. 
katolika 2.179 2 732 2. Broj žiteljstva računa se bez 
pravoslavnih 651 674 vojništva. 
jevreja 426 472 3. Treba imati na umu, da kod 
drugih 22 19 11 brojenja pučanstva g. 1931. 
——= nijesu Travniku više pripa- 
muških 3.101 3 401 3.591 dali ni Dolac na Lašvi ni 
ženskih 3.160 3.246 3.282 Guvna gornja i donja. 
ff Ukupno 6.261 6 647 6.813 


38. Nekoliko kvota visine nad razinom morskom: Travnik (kod kolo- 
dvora) 515 m., Dolac, crkva, 544, Bunarbaša, vrelo 5725, Malo sjemenište D. I. 
560. Tarabovac 587, Bukovica 1021, Kajabaša 1589, Ormanj vrelo 1695, Devešani 
vrelo 1676, Vlaška Gromila 1919, Opaljenik (najviši vrh Vlašića) 1943, Komar, 
sedlo, 927, tunel 777, Karaula 1180, Vilenica 1235, Mravinjac 1394, Lupoglav 
1510 m. 

4. Još u tursko doba, g. 1857., jedna je sudačka komisija, saslušavši brojne 
svjedoke, ustanovila, da je Vlašić već od turske okupacije bio svjetsko isna- 
šište, i da su ljudi čak iz Arnautske svoj mal na Vlašić dogonili i sir sirib. 
I tko je god hlio, od Carigrada pa do bihaćkih vrata, mogao je slobodno svoj 
mal preko ljeta na Vlašiću držati. Izvorni turski rukopis ove zanimive sudačke 
odluke čuva danas advokat dr. Milan Makanec. 

5. Među prirodne zanimivosti okolice spadaju nekoja orijaška stabla. kao 
hrast u Rankovićima, kojemu je opseg pri dnu 20 m., u visini koljena 17, 
u visini prsiju 14.50; visina oko 86 m.; u šupljinu stalo je nekom zgodom 72 
đaka s nadstojnikom; kažu, da je najstariji hrast u Evropi, daju mu do 2090 
godina. — Četiri topole kod Turbeta; najveća ima 9 m. opsega i oko 30 m. 
visine. (Isp. Mandić, Vez. Travnik str. 15., gdje se napominju još druga stabla 
neobične debljine po o. Hofferu, Glasn. hrvat. naravusl. dr. 1900., 122.). 

2. Lašva i Hendek. Zapadno od Travnika u Turbetu slijevaju se 
u sestrinski zagrljaj Lašva Komarčica i Lašva Karaulska. «Odavle hitrim 
tokom brza sad Lašva do Travnixka, da ga na dvoje razdijeli. Gorska je 
to rječica. Pa zato nije uvijek tako bezazlena, kako izgleda za suhih, 
ljetnih dana. Zavlada'u li opet dugotrajne jesenske kiše, prolome li se 
nad zapadnim brdima oblaci, okopni li naglo snijeg: onda Lašvica na- 
buja i kao bijesna šumi, napreže sve sile, ne bi li se riješila korita, te 
malko okusila slasti slobode. U prijašnje su doba poplave, osobito donje 
čaršije, bile nešto obično, s čim je trebalo računati. Tako su n. pr. g. 
1882. za sama dva mjeseca bile 4 poplave: jedna velika (29.—30. XI.) i 
tri male (28. XI.. 6. i 28. XIL). Da se obijesna Lašva obuzda, dala je 
općina (1904.—1908.) cijeli tijek kroz grad regulirati i obale izidati. No 
premalo. Još e koji put poplavila donji, pa i srednji grad. Osobito 28. 
i 29. prosinca 1906. i 14. studenoga 1925. Ulice se pretvorile u potoke, 
voda je prodrla u prizemlje kuća, u dućane i kavane, pretvorila je grad 
u malu Veneciju, a gimnazija je stršila iz vođe kao otočić. Bilo je dosta 
i štete. 

Preko Lašve vodi ništa manje nego 12 što mostova, što mostića. 
Nijesu istina od željeza nit na lukove i lance; nijesu, osim dva, ni ođ 
kamena: ali nijesu ni brvna bez ograde. Možeš im mirne duše povjeriti 
svoju glavu. Preko nekih prolaze i teško natovarena kola i ne propa- 
dalu. Pribrojimo li još makar tri mosta: dva preko Bunarbaše, a jedan 
sa tvrđave preko Hendeka, onda ti Travnik sa svojih 15 mostova možda 
nema premca u svoji Jugoslaviji. Sofoklo bi mu dao časni epitheton 
ornans moAvyćgvpog — mnogomosni. 

: Spomenusmo Hendek. (»Henđek, hendek, kakav hendek?...« 
Zmaj J. Jovanović). Zagonetna ie to bujica. Iza dugih, navlastito je- 
senskih kiša i u proljeće, kad snijeg kopni, Hendek najednoć svom silom 
proteče i opet gotovo najednom i presahne. O. je Brandis tumačio ovu 
prirodnu pojavu po zakonu »savijene teglice.« Negdje iznad podnožja 
Vlašića mora se, veli, kriti nekakav prirodni rezervoar, bilo u spiljama, 
bilo u kamenju. Iz dna diže se podzemni rov ili kanal poput kraćega 
kraka teglice, a na drugoj se strani spušta kanoti dulji krak, da pro- 
bije kao izvor između kuća. Napuni li se rezervoar tako visoko, da se 
voda prelije preko najviše točke rova, onda navali voda kroz dulji krak 
ove prirodne teglice i izlijeva se tako dugo, dok se razina vode u re- 
zervoaru ne slegne do ulaza u rov. Kad bi se kopalo, tko zna, ne bi 
li se naišlo na bajne podzemne spilje s još ba:'nijim jezercem. 

3. Zgrade i ulice. Grad je Travnik u vrijeme okupacije (1878) još 
posve izgledao kao prijazna, slikovita turska varošica. Kuće, ponajviše 
drvene, na istočnjačku sagrađene, većinom su neugledne vanjštine. Samo 
tu i tamo ističe se po koja viđenija građevina. Ulice su nepravilne, 
uske i ne odviše čiste. Kaldrma, ako je gdje ima, nije baš ni ravna: 
stupaj oprezno! A gdje nema kaldrme, gazi po dubokoj prašini ili blatu 
— već prema sezoni. Zanimivi su mali travnički dućančići sa ćefencima. 
Čefenci— to su ti kao dva poklopca, kojima se dućan po noći zatvara. 
Ujutro se skine lokot (katanac), gornji se ćefenak digne i podupre, pa 
evo ti krovića; ali je nizak: čuvaj svoju glavu! — a ddnji se ćefenak 
spusti, pa na njem sjedne trgovac ili zanatliia, po tursku podvinuvši 
poda se noge. I ljeti i zimi su dućani otvoreni. Pritisne li ljuta studen, 
a ti se priitjakni k mangali (žeravnici), pa se ogrij! 

Takovih dućana sa ćefencima možeš još i danas po gdjekoji vi- 
djeti, pa i starih bdsanskih kuća i drugih uspomena iz turskoga zemana 
(vremena). Jošte stoje veliki i mali konak, džamije s vitkim munarama 
i kamenim česmama, živim bojama našarana turbeta (grobnice) bosan- 
skih vezira, sahatkule na Musali i kod konaka, trošna i (1922.) napuštena 
stara vojnička komanda. Hasanpašića kula, od Tugomira Alaupovića u 
»Nesudenici« opigvana, a od vatre opustošena, čeka na obnovu; a s 
brijega žalosno gleda stara tvrđa, ko da se tuži: »Zašto ste me tako 
ostavjli?« Već su to gotovo seme ruševine. Hoće li joj ikada svanuti 
ljepši dani? Ta, šteta bi bila, kad bi propao tako častan svjedok drevne, 
junačke prošlosti. Godine 1926. donje se dvorište tvrđe pretvorilo u 
perivoj, a u nedjelju, dne 6. lipnia, svečano se otvorilo narodu. Kud ćete 
ljepšeg teferiča? Ali ne bi dugo, i kaštel bi opet zatvoren; jer su stare 
zidine već tako popucale, te se je bilo bojati nesreće. Što, Bože, sačuvaj! 
ako se jednog dana survaju na narod, te veseli teierič pretvore u tužnu 
hrpu kamenja i lešina? Zato brižna općina poče god. 1927. sa restauri- 
ranjem tvrđe, ali je rad poradi pomanikanja sredstava morala obusta- 

viti. I što se dogodi? — U noći od 20. na 21. rujna 1931. trgne stanov» 
nike u Šumeću iz slatkoga sna užasna lomljava, ko da se na tvrđi ispalilo: 
10 topova. Nego već davno nema tamo topa ni velikog ni malog. Što 
se je dakle dogodilo? Prestravljeni svijel istrči iz kuća i gleda. Bedem 
se ruši, kamenje puca i s visine kotrlja se na šumećke kuće. Odroniio 
se kojih 20 tona kamenja, te oštetilo cijelu gradsku »četvrt«. Ljudskih 
žrtava srećom nije bilo, samo što su se neki od straha onesvijestili. 


Starome Travniku pripada i pravoslavna crkva (1852.), dakako 
bez zvonika, i parohijalni dom (bivša srpska škola), a blizu tvrđe jedna 
zanimiva, u živoj sedri isklesana mala kavana. 

| Napomene. Za veliki konak piše fra Jukić g. 1850. (u >Zeinljo- 
pisu i povjesnici Bosne« str. 23), da »više naliči kakvoj štali evropske gospode 
nego li kući«; dok ga fra Knežević 20 godina kasnije (Bos. Prijat. IV., 94.) hvali, 
da je >najljepša zgrada u Travniku<. A to ne govori Knežević o nekadanjem ve- 

Nova kavana ,,Pod lipom“ i vezirsko turbe. 


zirskom ljetnom dvoreu na Bunarbaši, od kojega je tada jedva još štogod opsto- 
jalo osim kule i staje, i to u zanemarenom stanju, nego govori o velikom konaku, 
Zar dakle da je »nejljepša zgrada« u Travniku izgledala kao »štala«? Bilo, sto 
hilo, austrijska uprava dade ju odmah restaurirati za sjedište okružne oblasti. 
(Isp. Mandić. Vezirski Travnik, str. 57.!). | 

U malom konaku bili su u tursko doba kajmekan i dva šerijatska 
suca (kadije); a prvih godina iza okupacije kotarska oblast u I. katu, i poreski 
ured u prizemlju. Godine 1882. smjestile ae u njem privremeno čč. s. Milosrdnice 
sa svojom ženskom školom. Kasnije je tu bila oficirska menaža, a od 1906. služi 
kao oticirski stan. | i 

Sahat-kule su visoke 15—20 m. Ona na Musali prelvorena je u vatro- 
gasnu stanicu, dok ona u gornjoj čaršiji još danas odbija sahate »aia turka«. 

Tvrđa od 1927. godine nije više nastanjena. 

Za požara izgorjelo je 7 džamija, a 4 su opet podignule; tako da ih 
sada ima 16, i to 13 u gradu, a po jedna u Vakufu, na Skoku i na Ilovači. Treba 
ipak odbiti one, koje ne služe više svojoj svrsi, a to su napuštena, ruševna: 
džamija u tvrđi i nekadanja »šarenac džamija blizu samostana čč. sestara, koja: 
će se god. 19392. preudesiti u mejtef. Ostaje dakle svega 14 džamija. 


Nego prijelimo od staroga Travnika na novi. Koliko se toga: zad 
pedesetak godina promijenilo! Najprije se sagradila nova vojarna, pošto 

su, kako se govorka, sami austrijski vojnici (zimi 1879.) zapalili staru, 
trošnu, punu gamadi tursku kršlu. Za malo godina nikoše tu i tamo 
solidne, ugledne, moderne zgrade, :edna za drugom, kao hotel Vlašić, 
šareni, u arapskom slogu podignuti sreski ured, kolodvor, pošta, okružni 
sud, oficirski dom, banke, kavane, trgovine s lijepim dućanima, školske 
i društvene zgrade, crkve i katolički zavodi, privatni stanovi, a najzađ 
»Hrvatski dom«, otvoren 23. siječnja 1932. 


Katoličkom bogoštovlju služila je najprije drvena baraka, na brzu 
ruku (1879.) podignuta za netom osnovanu travničku župu. Čč. sestre 
otvoriše (1. XII. 1882.) svoju samostansku kapelu, nadbiskupsko sjeme- 
nište svoju crkvu sv, Alojzija (1. VII. 1886.), a napokon bi (1. XI. 1887.) 
predana bogoslužju i nova župna crkva. K tomu dolaze po jedna kapela 
u Malom sjemeništu D. 1. (1921.), na Bojni (1908.) i na vojničkom 
groblju (1916.), i tri kućne kapelice u nadb. sjemeništu, pa još lijepa 
dolačka župna crkva, te si je Travnik sa svojih deset katoličkih bogo- 
molja, sa svojim katoličkim zavodima i vjerskim društvima, stekao 
časni pridjevak »mali 'Rim«. 

I ulice su se velikim dijelom proširile i uredile, i ako još nijesu 
asfaltirane, ne ćeš ipak u blato ni iznad gležanja. 

Današnji Travnik, naročito ulica Kralja Petra, pruža posve ugodan 
izgled prijazna provincijalna gradića. 

Napomene: 1. Općina je sagradila: hotel Vlašić (1897., sada opć. 
vijećnica), bolnicu (1898.) i klaonicu (1895.). — Država je podigla: novu 
nar (1882.), kolodvor (1693.), sresko načelništvo (u 3 građevne periode 
1891.—1896.), oficirski dom (1906.), željezničku sekciju (1928.) i: 4 škole, dok 


su okružni sud (1905.), pošta, žandarmerija i policija smješteni u iznajmljenim 
prostorijama privatnih kuća. 


2. Župna crkva bi blagoslovljena 1. XI. 1887. (Vrhb. 1887., 380.), a 
posvećena 25. III. 1888. (Vrhb. 1892., 51.); prva su zvona blagoslovljena 
6. VIII. 1591. (Vrhb. 1891., 265.), a nova se prvi put oglasila 1922. 


4. Stečevine moderne tehnike — pretvarale su turski šeher u 
posve moderan grad. Prije okupacije s.ećao te na novovijeke izume 
jedino brzojavni ured. Smjestili ga god. 1859. u usku sahat-kulu 
blizu velikoga konaka. Ali je mnogo vode niz Lašvu proteklo, dok je 
narod nekako shvatio korist »švapskih« žica, razapetih od stupa do 
stupa. Još pod Austrijom dešavalo se je. da se u blagajni neke brzo- 
javne postaje na koncu sedmice našla cigla jedna forinta za otpremljene 
depeše. 

A kako je pošta u tursko doba bila primitivna! Između vezirskog 
Travnika i carskog Stambula leljeli su do potrebe kao kuriri tatari na 
svojim brzim konima. Istom Kjamilpaša uvede oko g. 1845. redoviti 
poštanski promet sa Carigradom. Pamte naši stari i priprosta kola, što 
su vršila svagdanju službu između Saraicva i Broda. Zaustavljala bi 
se u Han Kumpaniji. Hoćeš li dakle da pošalješ recimo svotu novaca u 
Zagreb, a ti se potrudi 17 km do Han Kumpanije i predaj nekomu pošte- 
njakoviću, zvao se je Mujo, a on će ih, nemaj brige! savjesno otpremiti 
u Brod, gdje će ih preuzeti austro-ugarska pošta. 

Cesta je istina bi'o prilično dosta po svoj zemlji. Išle su uz 
brdo, niz brdo; vijugale se, gdje je trebalo i gdje nije trebalo; hrapave, 
rupaste, zanemarene. Mostovi kako koji; ima i klimavih. Vozi polako, 


ai 

oprezno, da se ne sruše pod kolima, kao što je nastradao t. zv. »rimski 
most« blizu Dolac-štacije, kad su, kažu, preko njega prolazili Omer- 
pašini topovi. 

Iza okupacije stala je vojska što popravljati stare, što probijati 
nove ceste, i odmah nekako se počela graditi i željeznica. Travniku 
je ioš duge godine ostala najbliža štacija Zenica ili Janjići, dobrih 30 km. 
daleko. Napokon dne 26. listopada 1893. dojuri prvi, zelenilom iskićeni 
vlak, uz radosno klicanje putnika i naroda, uz gruvanje prangija, iz 
Lašve u Travnik; zatim slijedeće godine (14. X. 1894.) iz Travnika u 
Bugojno, a opet iza godinu dana (X. 1895.) u Jajce. A kada će u Banju 
Luku, kada li u Split? 


Napomene. 1. Brzojavna linija Pera (Stambul)—Sarajevo otvorila 
se god. 1857., a nastavak Sarajevo—Travnik—Banja Luka god. 1859. 
2. Željeznica je 22. travnja 1879. doprla do Žepča, 10. srpnja iste 
godine do Zenice, a 5. listopada 1882. do Sarajeva. 
(Josip Hušner, Sarajevo.) 





Šumeće : bazen za električnu centralu. 


Pri gradnji pruge kroz Travnik valjalo je premostiti put na Ča- 
bruši. Tlo ie močvarno bilo, puno truleži iz susjedne stare radionice 
koža. Počnu kopati, a iz zemlje udari takav zadah gnjiloće, da su radnici 
pobacali motike i pobjegli. Pozvaše druge radnike, ali i oni isto tako 
učiniše. Tek treća partija jedva jedvice dovrši posao. Trebalo je zatim 
probijati tunel kroz Komar. Jednoga dana sruši se rov i zatrpa nekoliko 
radnika. Kad ih mrtve izvukoše, brže bolje ih bez svećenika pokopaše, 
ni križa im ne staviše na grob, ne bi li tako stvar zabašurili. Jadnih li 
radničkih žrtava! 

G. 1906. izvor Šu m e će stavi svoju orijašku snagu u službu moderne 
tehnike. Prije je uz zaglušan šum tjerao cijeli riiz malih, primitivnih 
»Stupa«, koje su neumorno dan i noć tucale hrastovu koru za pripre- 
manje koža. Odsada će Šumeće manje šumiti i čavrljati, a više raditi: 

snabdjevat će cijeli grad Travnik električnom rasvjetom i upo- 
trijebit će se kao električni prenos radnje za razne strojeve. Češka 
tvrtka Fr. Kfižik i dr. preuzet će cijelu izgradnju u vlastitoj režiji i na 
svoju korist za 50 godina. Kad su ročeli kopati temelje za branu, koja 
će vodu zaustavljati i »jezero« držati, odmah ih o. Brandis upozori, da 
bi morali dublje zaći u zemlju, a desno i lijevo u obale — sve do živog 
kamena. No nijesu ga poslušali. Elektrika je prvi put zasinula na ulici 
18. studenoga 1906. Nijesu prošla ni tri mjeseca, a na Svi'ećnicu 1907., 
kad se već razdanilo, najednom se po cijelom gradu začuje užasna 
detonacija, k6 da je skladište municije eksplodiralo i odletjelo nebu pod 
oblake. »Šta je? gdje je?« sve uplašeno pita. U prvi mah nitko ne zna 
odgovora. Sve leti prema Šumeću, odakle se ona detonacija čula. Kad 
tamo, pukla je cijev, kojom voda iz »jezera« teče u elektranu. Evo kako 
se to dogodilo. U ono doba elektrana po danu nije radila. Zato bi se 
svako jutro zatvorila voda za pogon dinama. No kako je ove godine 
bila ciča zima, to se je voda u cijevi ventilatora preko noći zamrzla 
bila. Voda je glavnom cijevi oticala, a kroz ventilator nije zrak prido- 
lazio. Nastao je »vacuum horrendum« — strahovit vakuum. Sad se je 
svaki u Šumeću na svoje oči mogao uvjeriti, imadu li fizičari pravo, 
kad uče, da pritisak atmosfere na svaki kvadratni centimetar iznosi 
1 ki'ogram. One jake, debele, gvozdene cijevi splosnule se od kraja do 
kraja, kao da su od kartona. Sad je valjalo po Travniku iz spremišta 
opet vaditi stare petrolejske lampe, da barem ne ostaneš bez svijetla. 
Prođe pola godine, dok su nove cijevi bile položene, a elektrika opet 
pros'ala. Tekom godina sve se više obistinilo, što je o. Brandis una- 
prijed rekao. Voda si malo po malo našla nove izlaze pokraj i ispod 
zidanog nasipa. Zato »jezero« često na nisko pane, te električna struja 
jako istanča. Đaci se tuže, da ne mogu učiti. »Zapali lojanicu, da vidiš 
elektriku!« — reče neki šaljivdžija. Tvrtka Kfižik našla se primorana 
da pojača struju Disselovim motorom. Ali ni to nije znatno pomoglo. 
Sjemenište morade za se inštalirati rezervnu elektriku. Općina nije 
čekala, dok prođe ugovoreni rok od 50 godina, nego je već g. 1925. pre- 
kupila od tvrtke cijelo poduzeće. Sad se nadaj boljemu! 

»Halo! Ima li Travnik i telefon?« — Ima ga od g. 1911., i to 
interurban, ne samo za tuzemstvo i susjedno inozemstvo, nego sve do 
Francuske, N'emačke, Čehoslovačke, Poliske i Rumunjske. 

I radio se je, počevši od g. 1925., inštalirao u mnogim javnim 
lokalima i privatnim kućama. Već ih ima pedesetak radio-aparata. 

No od većeg je zamašaja uvađanje automobilnog saobraćaja 
Travnik—Split (1930.). Iza godinu dana zamjeni ga (1931.) autobusni 
promet, i to odmah u dvije pruge: Sarajevo—Split i Sarajevo—Jajce. 

Kada travničkim ulicama pomamno jure bicikli, motocikli, osobni 
i teretni auti i teški autobusi, a nad glavom ti štropoću aeroplani, onda 
bi te još mogla obuzeti iluzija, da si u kakvom velegradu. Ali sjeti se, 
da još nemamo ni tramvaja, makar od medrese do tvornice duhana. 
A još da nam je automobilska cesta na Vlašić, pa da vidiš, kako bi 
odasvuda navrvjeli turisti, da se naužiju čistog zraka i divnih vidika, 
okrijepivši se u planinskom svratištu »K devet devećanskih vila«! Pustih 
li sanja, vratimo se zbilji! m 

5. Životne i socijalne prilike. Ma da su Travničani i ponosni, ipak 
moraju priznati, da su u tursko doba, izuzevši nekoliko bogatih begova, 
velikom većinom vrlo oskudno životarili. Industrijskim poduzećima nije 
bilo ni traga osim jedne primitivne kožare (tabhane). Domaća industrija 
nije mnogo nosila. Zanatlije i trgovci u svojim jadnim, sitnim dućanima 
jedva su mogli kraji s krajem vezati. Nadničari se morali zadovoljiti 
i s najmanjom plaćom, samo da se ctmu gladu. Malo je koii seliak ro- 
sjedovao svoju diedovinu, nego su gotovo svi bili nevolini kmetovi. 
Siromaha, koji su skapavali od glada, bila ie sva sila. Bilo je kuća, u 
kojima je glavni obrok bio svaki drugi dan. 

No i Travniku su svanuli vedriji dani. Prilike za poštenu zaradu 
bitno su se popravile, a tim se je uopće blagostan'e pučanstva, osobito 
kršćana, znatno podiglo. Vlada je (1893.) otvorila tvornicu duhana, pri- 
vatnici (1901.) tvornicu šibica. U Krušćici, a zatim (1912) u Turbetu 
osnovale se goleme drvene industrije. Evo dakle raznih velikih podu- 
zeća, koje hrane stotine travničkih obitelji. Pa i željeznica mnoge 
zaposluje, a nezaposlene brzo i jevtino otprema u daljni svijet ga posao. 
Ujedno željeznica u velikoj mjeri pogoduje travničkoj trgovini, napose 
konjima, krupnom i sitnom stokom, opancima, kožama i glasovitim vla- 
šićkim sirom (ovčiim), kojim se danas bavi kojih 12 poduzeća. A kako 
se u novoj državi zakonom od 25. veljače 1919. ukinulo kmetstvo, 
seljak je slobodno odahnuo. Što će sada u znoju lica svoga izmamiti 
Tođenoj grudi, sebi stječe i svojima. A krvavo zarađeni i prišteđeni 
novac ne trebaš, kao prije, čuvati u zemljanom ćupu negdje u po- 
drumu niti u čekmedži (sanduku) negdje na tavanu; ne trebaš ga više 
sakrivati u pod ili zakopavati na tainom mjestu u kući ili u vrtu, nego 
ga možeš mirne duše, »počevši od dinara,« povjeriti jednoj od tri trav- 
ničke banke uz obilne kamate. A ustrebaš li zajma, svaka će ti ga 
ponuditi »uz najpovoljnije uvjete.« 

Ne velimo ipak, da je danas sve bolje nego prije. Ako je i zarada 
lakša i obilnija, to je i skupoća znatno porasla. Gdje ćeš danas, kako 
još prije četrdeset godina, po čaršiji čuti: 


Nuder, brate, ho'š li čorbe masne, 
*Somun taze i čevape slasne? 
Bujrum, sjedaj! I luka ću dati: | 

A ti meni pet marjaša plati! 


bota 

(Čorba — juha; somun — bosanski kruh; taze — svjež; čevap — duguljast 
komadić mesa, obično ovčjeg, na usijanoj rešetki ispečen i posut biberom; buj- 
rum — izvoli! marijaš — 2 novčića.) 


Tko će ti danas za 10 krajcara, 2 dinara, priugotoviti dobar ručak? 
-— A drugo, nije tada bilo toliko »pijanih mehana« ni zadimlenih ka- 
vana. U ono doba, kada ljudi nijesu toliko pili i pušili, bio im je i 
naraštaj tjelesno i duševno zdraviji nego dan danas. — Nije bilo ni 
toliko javne psovke i bestidnosti, osobito na ulici. Nije se ni znalo za 
omu rafiniranu perverznost, koju Šire jevtina, prljava lektira i još prlja- 
vije ilustracie, nekulturne noćne zabave, pa moderna tehnika projek- 
cije, koja bi mogla i morala prosvjetljivati publiku, a kad tamo j€ na 

žalost, osobito mladež, često i prečesto upravo kvari. Živjelo se prije 
jednostavnije, živjelo siromašnije, ali i treznije i poštenije. Pitajte starce! 


Napomene: 1. Kožara (tabhana), prije na Čabruši, sada je uz 
Lašvu blizu klaonice. 

2. 'Tvrika >Ugar<« u Turbetu bila je najprije (1912.) privatno poduzeće 
braće Hagenbucher, a zatim (1917.) dioničko društvo. Njezina šumska željeznica 
ide na zapadnoj sirani čak preko Korićana (1929.), a na istočnoj strani gradi se 
sada prema Rastovo—Šebešiću. Prolazi malo iznad sestarskih njiva. 


3. Socijalna društva, organizacije i ustanove: 

a) za promicanje materijalnog blagostanja: Dobrovoljno vatrogasno 
društvo (1880.). — Gradska klaonica (1895.). — Mljekarna, osn. 22. XI. 1927. 
kao »oblasna mljekarska zadruga«; radi skupe uprave nije se isplatila, te zato 
god. 1931. prešla u privatne ruke. — Sirarska, ovčarska zadruga Vlašić (19831.). 
— >Sreska pripomoćna zaklada« za potpomaganje poljoprivrednika (1907.). — 
Gradski voćarski rasadnik (1927.). — Nabavljačka zadruga drž. službenika (1924.). 
— Zanatlijsko udruženje (1925.). — Hrvatska obrtnička zadruga (1920.). — 
>Obrtna stolarska škola i radionica« s internatom, osnovala ju je god. 1922. 
Engleskinja, gđa Miss Dickinson, koja njom i danas upravlja. — Ured za 
osiguranje radnika (osn. 1922., od 1931. ekspozitura okružnog ureda u Sarajevu). 
— Podružnica Crvenog Krsta. — »Merhamet<«, potporno društvo za siromašne 
muslimane (1920.). — Dok je bolnica bila u općinskoj upravi (1898.—1928.) bila 
je ujedno s+uboški domx«; sada te ustanove više nema. 

b) Banke: Hrvatska banka d. d. (1907.). -— Ispostava zemaljske banke 
u Sarajevu (1907.). — Podružnica prve hrv. štedionice u Zagrebu (1927. iz fuzio- 
niranih raznih bauki). 

c) Pazarni dani: sedmički (prije od pamtivijeka u petak, a od 
srpnja 1927.) u četvrtak; godišnji: Jurjevski >»dernek« (na stari Jurjevdan) 6.—8. 
svibnja i Miholjski dernek (na katol. Miholjdan), marvinski, 29. rujna ,do 
1. listopada. 

d) Za društvenost: Oficirski dom (od 1906. oficirska menaža, od 
1918. oficirski dom), Činovnički klub (1931.) i razni prosvjetni domovi. 

e) Za turiste: Planinarsko društvo (1928.), koje je god. 1932. na Deve- 
čanima blizu vrela podignulo svoju prvu planinarsku kuću. 

f) O zdravstvenim i kulturnim ustanovama na .Irugom mjeslu. 

g) Za pogreb: Katoličko pogrebno društvo sv. Ante Padovanskoga. Svoje 
članove i siromake bez sredstava pokopava besplatno. 


4. Neki računaju, da Travnik danas ima tridesetak milijunaša gra- 
đana, pa da je zato razmjerno jedan od najbogatijih gradova u Bosni. Ipak su i 
oni teško pogođeni od današnje svjetske financijalne krize — a kako je tek 
siromasima ?! 


6. Voda i zdravstvene prilike. I ako u travničkaj okolici nema ti- 
suću izvora, kć što stari putopisac pripovijeda, ima ih ipak sva sila. 
Na poznatiji su Bunarbaša, Šumeće, Kali-bunar, Funduklije, »bunar« 
ispod Brizika, Gospino vrelo, da ne govorilo o »vašljivoj« i o »pasjoj« 
vodi. A bezimenim vrelima ni broja se ne zna. Udariš li recimo preko 
Karaule u Jajce, naići ćeš gotovo svako po sata na koje vrelo. Za više 
tih izvora žedao bi mnogi i premnogi vodom oskudni kraj. Neki strani 
beg znao govoriti: »Kadgod dođem u Travnik, ne pijem ni kave ni 
buze ni šerbeta, nego samo čistu, bistru, hladnu vodu. Ta, upravo je 
slatka. Nema takove na daleko!« 


Napomene: 1. Kali, zapravo »Kanli<«-bunar, znači »krvav< izvor 
(>kanli« — krvav). pa s tim u savezu pripovijeda se po koja krvava priča. Nei 
drže taj izvor ljekomitim. — Orman-vrelo od orman, šuma, šumsko : 
Funduklije od funduk, lješnjak. — Hendek, jarak. — Rinarbala 
»glavno vrelo« (turski >bunar« zdenac ili vrelo, a »baš« glava), s pravom se 
tako zove.jer ga narod od pamtivijeka drukčije i ne zove. A nema zašto mu pro- 
mijeniti ime u >Bašbuner«, had su, kako primjećuje o. Kujundžić, i sami 'Turci 

u Maloj Aziji jedno mjestance kraj bivše Troje nazvali >Bunarbaši« — po vrelu, 
na kojem su nekada homerski junaci gasili svoju žeđu. Pa i u gradu Brusi u 
Maloj Aziji jedan se zdenac zove: »Bunarbaši«. 


2. O. Brandis daje ove podatke o temperaturi izvora oko Travnika: 
vrelo Devečani, na kojem zubi trnu, 60 C., Šumeće i Hendek 8% Bunarbaša 100 
(Mandić: 11%), Orman-vrelo 11% malo korito na Bukovici 12.5% Kod Šumeća i 
Bunarbaše ustanovio je, da je temperatura stalna. 


Uza sve ovo obilje zdravih izvora bila je u starom Travniku jedna 
od najvećih nevolja upravo slaba voda za piće. Ne da nije bilo vo- 
dovoda. Bila su štoviše dva sa 31 česmom. Samo što su cijevi (»tomruci«) 
bile drvene, većinom nagniile, a neke i glinene. Slabo su bile spojene, 
tu i tamo raspucane, na plitko zakopane, izlazile na površinu i povla- 
čile se kroz avlije (dvorišta), staje, močvare i groblja. Koje čudo onda, 
što je neprestano bilo slučajeva tifusa, griže i drugih pošasti, od kojih 
.je svijet nemilice umirao? 





Prenos novih zvona za župnu crkvu (29. X. 1922). 


Zato je bila neprocjeniva blagodat za Travnik, kad je dne 8. ruina 
1893. na Bunarbaši bio svečano otvoren moderno uređeni vodovod, koji 
opskrbljuje cijeli grad. Hig/enske su se prilike očito popravile. Tiiusa 
je gotovo sasvim nestalo. 

No bilo je dašto zaraznih bolesti i prije i poslije novog vodovoda. 
G. 1890. harala je influenca i tifus, te su grobari imali mnogo posla i 
zarade. G. 1893. (mjeseca studenoga) umrije od srdobolje ili griže (rote 
Ruhr) za sama dva dana u gradu njih jedanaest. Za vrijeme rata bilo 
je mnogo smrtnih slučajeva od tilusa pjegavca, od griže, te se ie odonda 
pojavljivala i malarija, koja je prije u Travniku bila čisto nepoznata. 
G. 1918. pokosila je »španjolska« bolest, zapravo plućna kuga, više 
života nego li svjetski rat. G. 1922. tražio je skrlet brojne žrtve i t. d. 
Proti smrti nema ni u Travniku lijeka! 

A ima li barem bolnica, ima li liječnika? — U tursko doba bila je 
samo vo'nička bolnica i samo dva liječnika. Ali je zato bilo dosta 
»ećima«, t. j. narodnih ljekara, i starica, nerijetko vrlo vještih liječenju, 
osobito rana, iščašenih ili slomljenih ruku. Originalan i uspješan je način, 
kojim narod još danas bolesnika liječi od trakavice. Nek se najprije 
pošteno isposti, da i trakavica ogladni. Zatim neka se nadvije nad zdjelu 
vruće varenike, pokrije ćebetom i udisu'e miris mlijeka. Za najdulje 
četvrt sata pomolit će trakavica na usta bolesnika svoju glavu, pa će 
ju lako izvući. Za ovaj jevtini recept znadu i braća Česi. Bit će, da je 
još od zajedničke slavske prababe tamo iza Karpata. 

Danas ima u Travniku 7 civilnih, 1 vojnički liječnik i 1 doktorica. 
Liekarne dvije. G. 1898. sagradi općina bolnicu, uz koju se stere ne velik 
park. Danas se bolnica zove banovinska. G. 1928. preuzeše na opće 
zadovoljstvo dvorbu bolesnika čč. ss. Milosrdnice. 

I ako je općinsko kupalište na Lašvi bilo pretvoreno u ribnjak, 
to imamo za to posve moderno uređenu banju (1931.), koja, kao što i 
»dom za narodno zdravlje« (1928.), posv edočuje Rockefellerovu da- 
režljivu ruku i očinsku skrb države i općine za zdravstvene prilike u 
Travniku. 

Napomene. Zdravstvene ustanove: Bolnica (1598., zove se sada Ba- 
novinska bolnica). — Ambulanta za radnike (osn. 1910., god. 1931. prspojena 
»ekspozituri okružnog ureda u Sarajevu«). Kroz ovu ambulantu prođe godišnje 
3500—4000 pacijenata. — Ambulanta općinska (1923.), sada u zgradi općinske 
vijećnice. — Antituberkulozni dispanser (osn. 1925., sada pod upravom »doma 
za narodno zdravlje«). — Dom za narodno zdravlje (1928.). — Školska poliklinika 
(1929.). — Nova Banja (1931.). 


Kad smo već malo prije spomenuli Bunarbašu, ne smijemo mukom 
mimoići malo, no dražesno šetalište, »travnički Tuškanac.«  Šumica 
je to crnogorica, što su je g. 1893. oko izvora zasadili. Tu je naj- 
obljubljeniji teferič starih i mladih Travničana. Samo što put, koji gore 
vodi, još odveć podsjeća na prethistorijsko doba. Već od barem 40 go- 
dina opstoje dva lijepa projekta za novu kolnu cestu od »vile Putine« 
serpetinom do Bunarbaše. Kad će se napokon ili jedan ili drugi ili makar 
koji treći projekt ostvariti? Ta bi se cesta u najzdravijem predjelu 
grada, uz prisojni obronak Vlašića, pomalo pretvarala u ulicu, koja bi 
svojim bijelim kućama u zelenim baščama postala pravi ures Travnika! 


7. Prosvjeta. Najveći je ponos Travniku, što je središte i žarište 
prosvjete daleko preko zavičajnih granica; pravi đački grad, sijelo 
školske oblasti, boravište tolikih nastavnika, pisaca i trudbenika zna- 
nosti, kolijevka brojne inteligencije. 

Nije tako bilo od iskona. U staro doba nije se stidio ni beg ni 
carski čovjek, ako nije znao ni čitat ni pisat. Za to je bilo pisara: što 
bi oni inače? — Više no bijela knjiga cijenio se tada handžar britki, 
jatagan ljuti i kubura vjerna. Više se pazilo na gizdavo odijelo; a .sva- 
kom je draži bio zveket kesa punih dukata. Ipak se u vezirskom gradu 
možda više nego drugdie u Bosni radilo barem oko najjednostavnije 
naobrazbe. G. 1850. imali su muslimani 5 mejtefa (»mekteba«) i 1 me- 
dresu, katolici dvije (u Docu, mušku i žensku), a pravoslavni I na- 
rodnu učionu. (Jukić, Z. i p. Bosne, 22). God. 1870. bilo je već 8 mejtefa 
»u kojima se učilo čitati, pisati i nešto računa«, a u ruždiji spremale 
se buduće hodže i kadije (Bos. Prij..IV, 96). U muslimanskim školama 


nastavni jezik bio turski, a učilo se i arapski. Nova srpska škola (sa- 
dašnji parohijalni dom) dovršena je oko g. 1870. za Safet-paše, koji je 
i sam dao svoj prinos (Matković—Baltić, 54). O srednjim školama ni'e 
dakako bilo ni govora, a kamoli o višima. Ako je komu stalo za širom 
naobrazbom, morao. je. ili u Carigrad, ili preko Save ili u Italiju. A ta 
je sreća rijetkima u dio pala. Što je u Travniku bilo akademski naobra- 
žene gospode, moglo se na prste prebrojiti, i ti su većinom bili došljaci. 

G. 1878. nastade u školstvu sretan preokret. Još iste godine otvori 
vlada u Travniku mušku osnovnu školu. Dvije godine kasnije dolazi 
»učiona milosrdnih sestara.« Nakon daljnje dvije godine (1882.) osniva 
se gimnazia, a opet baš iza dvije godine (1884.) proširiše Milosrdnice 
svoje školu na razrede »više djevojačke škole.« Sad je i vlada još dalje 
nastavila, pa otvori g. 1891. trgovačku — danas »građansku« školu, g 
1895. medresu (muslimansko sjemenište), g. 1912. žensku osnovnu školu 
i napokon g. 1931. preuze od kola srpskih sestara (1922.) osnovnu žensku 
stručnu školu. Još valja spomenuti dvorazredni mejtef, u kojem se mu- 
Slimanska dijeca još prije polaska osnovne škole uče arapski čitati, pi- 
sati i moliti. I tako je dAnas u Travniku s Docem 5 nižih i 5 srednjih 
škola, u koje ie g. 1932. polazilo 1.097 učenika i 684 učenice, svega skupa 
1.781. Razumije se, da mladež također iz okolice dolazi, tko pješice, 
tko željeznicom. Od jeseni g. 1928. siromašniji dobivaju u sve školske 
dane besplatan objed. Tu se ne pita, koje je tko vjere ili općine. Gradska 
vijećnica vrvi onda od vesele školske djece. G. 1932. bilo ih je oko 160. 
To veliko dobročinstvo zahvaljuju zakladi američkog milijardera 
Rocketellera, »kralja petroleja.« U promicanju narcdne prosvjete časno 
mjesto zauzimaju »pjevačko društvo Vlašić« sa svojom čitaonicom (1899.), 
»srpski narodni dom« (1923.), »hrvatski dom« (1932.) i još dva prosvjetna 
doma u Docu. 

Škole, narodni domovi, knjižnice, čitaonice, diletantske predstave 
i javna predavanja snažno dižu savremenu obrazovanost, a jamačno 
na stotine travničkih đaka steklo je na domaćim i stranim učilištima višu 
akademsku naobrazbu, te danas zauzimaju ugledna mjesta u našem kul- 
turnom, prosvjetnom životu. | 


3 Napomene: 1. Evo pregleda penji škola 1 broja upisanih učenika 
i učenica godine 1931.—1932.: 


Niža učilišta | Srednja učilišta 


Narodne osn. škole 323 223 Gimnazija 
Osn. škole Milosrdnica Medresa 
x u Travniku [102 |125 Građanska škola 
| u Docu 131/ 89 Viša djev. šk. Milosrd. 
Mejtef Ženska stručna škola 


| Muških 1.097, ženskih 684 — svega 1.781 

2, Ženska stručna škola osnovana je 1922. od Kola srpskih sestara u pri- 
vainoj kući; od god. 1931. je državna. 

3. Kad je zgrada iz >»Fufićeve zaklade« god. 1908. bila dogotovljena, prijeđe 
u nju srpska škola. God. 1928. tu se smjesti »srpski narodni dom«, a 1931. i 
Ženska stručna škola. 

4. Vrijedne, a siromašne đake podupiru: >»Napredak<, >Prosvjeta<«, >Gaj- 
ret« i >Narodna uzdanica«. Sva ova narodna kulturna društva imaju u Travniku 
svoje podružnice. 

5. >Vlašić« imao je svoje društvene prostorije u »hotel-Vlašiću«; sada su 
u novom »hrvatskom domu«, kojemu je i on virilni član. 

8. Dolac. I ako je Dolac predgrađe Travnika, ipak je to mali svijet 
za se. Tko se je tu rodio, ne će ti lako priznati, da je »Travničanin«, 
nego će reći, da je »Dolačanin.« A pitaš li ga, gdje je Dolac, ne će ti 
nipošto odgovoriti, da je »u Travniku«, nego »kraj Travnika«. Ima i 
zašto. Sam turski car Abdul Medžid I. u fermanu od g. 1853. zove 
Dolac — »varoš pokraj Travnika«'). Ako još .nijesi bio u toj »varoši«, 
a ti pitaj kojega domaćeg sina: »Kakav je vaš Dolac?« i on će ti po- 
nosno odrezati: »To ti je, brate, mali Beč u Bosni.« -— »Nema D6ca do 
careva stoca.« — A mlada će ti Dolačka znati reći: »Nek sam u Docu, 
pa makar visila o koncu.«. , 

To tiho mjestance od kojih 336 duša udaljeno je od Travnika kojih 
desetak minuta. Leži skriveno u romantičnoj uvali kitnjaste Vilenice. Tko 
ga je ikada u proljetno ili ljetno doba s povišega mjesta promatrao, 
tai je zacijelo ostao začaran ugledavši usred buinog zelenila milovidnu 
crkvu na dva zvonika i nepravilne skupine bijelih prijatnih kuća. 

Stanovništvo je od vajkada čisto katoličko. Još u tursko doba 
ishodili su, kako se kazuje, od nekoga vezira povlasticu, da se nitko 
kod njih ne smije naseliti do li katolika. 

U staro doba bavili su se ponajviše krojačkim zanatom. Vješte 
»terzi e« i »ćurčije« (krznari) iz Doca znali su tako ukusno krojiti, te 
vezivom i krznom uresiti istočnjačko odijelo, da im se roba tražila čak 
u carskom Stambulu. Tada je Dolac upravo bio bogat. Kad je kasnije, 
osobito iza okupacije, istočnu nošnju pomalo istiskivala moda »a la 
franka«, bilo je to za Dočane prava nedaća. Ipak su se tijekom vremena 
opet podigli do priličnog blagostanja. 

Katoličke župe dugo nije bilo ni u Docu, a pogotovu ne u Trav- 
niku. Župa se doduše zvala travničkom, ali joj je župna crkva u Gučjoj 
gori bila. Odavle :e od vremena do vremena jedan od »naših ujaka« 
pohađao Dolac. Razumije se, da je došao odjeven na tursku, a istom 
na groblju obukao misničke haljine, tumačio narodu riječ Božju, go- 
vorio sv. misu i dijelio sv. sakramente. Kako su bosanski Franjevci 
češće imali posla s vezirom u Travniku, podigoše u Docu nešto kućice, 
da mogu kamo na konak doći. Ali dulje vremena nijesu smjeli tu osta- 
jati. Na to se je iz Travnika strogo pazilo. Ipak se oko g. 1740. jedan 
revni sin sv. Franje odvaži, da se u toj kući potajno nastani. No ne u 
dobar čas. Jednoga dana Turci mu uđoše u trag. Kuću razvališe, ali 
Fratra ne uhvatiše. Sutradan pozove vezir jedanaest najviđenijih 'D6- 
čana, baci ih u gvožda, te ih u prvi mah htjede objesiti. No predomisli 
se i zadovolji globom od 1.001 dukat. koju će mu morati za godinu dana 
isplatiti. Dočani prije reda isplatiše, a vezira to vrlo udobrovolji“). 

Napokon g. 1827. bi otvorena u Docu župa*). Kapelica drvenjara 
bila g. 1653. po opisu carskog fermana duga 20 (14 m), široka 5 aršina 
(3% m)*), a isto toliko visoka. Veći ie dio naroda stajao pod vedrim ne- 


Dolac. 63 


—— 


bom, izložen svim nepogodama vremena. Te godine dopusti sultan Abdul 
Medžid I., na molbu Franjevaca i na preporuku Osner-paše Latasa, da se 
u Bosni posagradi 10 novih katoličkih crkava. Jedna od tih bit će u 
Docu. Po carskom fermanu smije biti duga 44 (31 m), široka 24 (17 m), 
a visoka 15 aršina (10 m i p6). Ala veselja! Odmah se latiše posla, da 
im ne bi možda izmakla zgoda. Pošto su žurno sve pripravili za gradn.u, 
poduzetni župnik fra Antun Tuzlančić blagoslovi na Malu Gospu (1853.) 
temeljni kamen; a u sama 23 dana majstori dotjeraše do prozora. Gra- 
dilo se sedrom i kamenom. Zvonika ne smiju podići. Zima obustavi, 
proljeće obnovi rad. Na Sve Svete 18554. g. bila je crkva gotova, pa ju 
uz neizrecivu radost svoju i svojih vjernika župnik svečano blagoslovi 
i rekne prvu sv. misu. Kako su Dočani bili ponosni, što imaju tako pro- 
stranu crkvu! No kad ju je 3 godine kasnije (1857.) pohodio Ivan pl. 





Dolac. 


Kukuljević Sakcinski, zabilježi u svoje putopisne crte, da »priliči više 
našoj žitnici nego li crkvi«"). Tko bi to danas kazao, ljuto bi se DoO- 
čanima zamjerio! Pa kako i ne bi? Danas se dižu uz crkvu dva vitka 
zvonika (prvi od 1881., drugi od 1889..—1891.); a stupiš li u sam hram 
Božji, uživa ti oko gledajući krasne oltare, slike i kipove, lijepi, glatki 
pod i zidove islikane. 

A kamo zvona? -— pitat ćeš. Prvo poveliko zvono iz nekadanjeg 
samostana sv. Ilije u Glamoču pokloni Dočanima još g. 1863. nitko drugi 
već Ahmed-paša, Osmanlija rodom Bugarin, isti, koi je D&čanima doveo 
i vodu sa Bunarbaše. Bio je kaimekan, prije u Glamoču, a tada u 
Travniku. Zvono podigoše na nekakve drvene skele, pa su dakako smjeli 
Do malo i zvoniti, što inače kršćanima u tursko doba nije bilo slobodno. 
Što više ioš prije okupacije imali su 3 zvona, ali su im za vrijeme 
rata (1917.) bila odnesena. Nastade grobni muk od 7 dugih godina, 
dok se g. 1924. opet ne oglasiše 3 nova zvučna zvona, te se odonda 
krepko i skladno ore gorom i dolom. 

Napomene: Stari Dočani pričaju o zvonu Ahmed-pašinu ovo: Kad je 
došlo u Travnik, Turci su ga najprije smjestili u sahat-kulu kod velikoga konaka, 
i to tako, da je čekić odbijao satove, udarajući upravo o lik Isusov, na zvomu 
uliven. To napokon i samim muslimanima dozlogrdi, jer im je >Isa« ipak >pej- 
gamber« (prorok). Nije dakle šala njega vrijeđati. Zato na prijedlog čestitoga 
Ahmet-paše pokloniše zvono D&čanima. To je svakako vrlo zaniimivo, no kad bi 
i zajamčeno bilo, zašto bi o tom šuljeli Jukić, Knežević, Matković i župni arkiv? 
Da to nije možda tek pobožna legenda k& što ukazanje Majke Božje god. 1878. 
Pričaju naime, da su se malo pred okupaciju Turci jedne noći digli na Dolac, 
da ga porobe ili popale. No nadomak Docu na put im stade neka divna gospođa, 
u bijelo odjevena, a oni ostadoše kao ukopani. A kad su pokušali drugim putem, 
ista ih čudna prikaza ustavi. Pa tako bi i treći put, dok napokon ne moradoše 
odustati od svoje zle namjere. — Još znadu stari Dočani pričati, da su u tursko 
doba jednu kapelicu izvana crno obojili, kako ne bi Turcima u oči udarila. — 
Šta ćete, duge su zimske večeri, pa što se onda sve ne priča o djevojci okame- 
njenoj ispod Bukovice, o čudnovatom groblju, o >»pola Kate, pola Fate« (GI. sv. 
Ante, 1914, 127), o razbojniku na Tarabovcu, koji je umaknuo žandarima 
obukavši feredžu, o Hadži-Loji, o turskom strahu, o kugi u Docu (1732., 1815., 
itdi), o dolačkoj odmetnici: nesretnoj pašinici Fati, o vilama, o prikasivanjima 
mrtvih, o vješticama, o vukodlacima, o vampirima, o svačem. Samo pričaj, tko 
što znade; svi rado slušaju, osobito djeca; pa se mnogo ne pila, ni kada ni da li 
je to bilo ili je samo priča za razonodu. 


God. 1848. osnovaše zaslužni Franjevci i pučku školu*). Preuzvišeni 
g. dr. Tugomir Alaupović hvali se, da je njegov djed Marko, došavši iz 
Fojnice, bio prvi, koji je d'ecu učio čitati i pisati. Kasnije je jedan župnički 
pomoćnik ujedno bio i »školski meštar.« Zastupali su ga dijelom i na- 
predniji učenici. God. 1857. piše Kukuljević: »Uz crkvu sagrađena je i 
kućica za školu, koju do šezdesetero djece polazi«'. G. 1870. bilo je 
već 100—150 školske djece*). No najviše je procvala dolačka učiona, 
kad su g. 1872. uzgoj mladeži povjerili Kćerima sv. Vinka. Nih je 
pozvao župnik fra Jako Baltić nezaboravne uspomene*), te im (1871.—2. 
podigao samostan i školu, koja se je kasnije (1905.) ioš i proširila"). 
To je danas najljepša kuća u Docu. Kad navrve djeca, puna je kao 
košnica. G. 1932. bilo je ništa manje nego 220 učenika i učenica. Jednu 
je godinu (1879.—80.) i Ivić, sada naš preuzv. Nadbiskup, tu školu po- 
lazio. | 


Nego — čast Docu! Nema još ni damas ama nijedne krčme, ni.edne 
kavane, ali za to ima svoj »hrvatski« i »Katolički dom«! Ima tamburaški 


zbor (1899.); limenu glazbu (1925.), ima svoja javna, prosvjetna pre- 
davanja. 


Sav ovaj pokret počinje s otvorenjem hrvatske čitaonice (1899.), 
koja se 16. kolovoza 1906. preseli u novo podignuti »Hrvatski dom«. 
Kod te svečanosti deklamirala se krasna prigodnica Tugomira Alaupo- 
vića. Kad se je osnovao »Hrvatski Orao«, nije mogao biti, a da ni u 
Docu savije svoje prosvjetno gnijezdo (10. VIII. 1924.) i da si ne podigne 
»Katolički dom« (31. X. 1925.). No Orlu su već iza malo godina krila 
podrezali, pa ga zamijeniše »Križari i Križarice« (6. I. 1929.), koji su 
i danas Crkvi i domovini jamstvo za bolju budućnost. 

Ne zaboravi, ubavi Doče, gdje ti je nepresahnivi vrutak pravog 
napretka i prave sreće, vremenite i vječne! 

Napomene: 1. Dolac se možda prvi put u starim ispravama svojim 


ifenom spominje god. 1777., premda je zacijelo mnogo stariji; nego se je 
prije pribrajao llovači, koja se već mnogo prije spowminje!!). 

2. Broj stanovnika u Docu nalazimo ovako zabilježen: god. 1364.: 
840 duša, 1872.: 870; 1877.: 608; 1885.: 505; 1891.: 608; 1906.: 535; 1910.: 510. 
Ma i ne bili ti podaci najpouzdaniji, stalno je, da je broj žitelja znatno opao. 
Danas (1932.) u Docu nema više od 336 duša. 

3. Značajno je, da je jošte god. 1876. u dolačkoj crkvi bio podignut oltar 
Presv. Srca Isusova. Stajao je 979 groša (11 groša — 1 forinta, dakle 
89 forinti ili 178 kruna u zlatu). 

4. U Docu kao i u Gučjoj Gori stoji u crkvi lijep kip s natpisom B(eata) 
Catharina — bl. Katarina. To je posljednja bosanska kraljica, koju franje- 
vački Red štuje kao blaženu. 

9. Cijela župa Dolac brojila je god. 1855.: 4238 duša; 1564.: 2844; 1872.: 
2865; 1883.: 1734; 1885.: 2046; 1805.: 2415; 1910.: 1993; a 1. 1. 1932.: 2630 duša. 

.6. Od svih bosanskih katoličkih župa dala je dolačka najveći broj sv e- 
ćenika: god. 1932. djeluju kao svećenici 21. 

1) Župni arkiv. — 2) Bos. Prijatelj, IV. (1570.), 102. — 3) Isp. Mandića, 
Vez. Travnik str. 66.! — +) 1 aršin — 0.7112 m. — 5) Kukuljević, Putovanja... 
1857., str. 86. — €) Jukić, Zemlj. i povj. Bosne, 1850., str. 18; po Jeleniću (Kult. 
i bos. Franj., II., 310), dolačka je škola otvorena već 1847. — 7) Kukuljević, 86. 
— 5) Bos. Prijat. IV., 101. — 2) D. Matković, Život 0. Jak. Baltića, Sarajevo, 
1908. — 19) O dolačkoj školi v. još: Jelenić, Kult. i bos. Franj. Il., 300, 310, 337, 
338, 343, a osobito 344. — 11) Mandić, Vez. Travnik, 67. 


9. Sijelo oblasti. Travnik je u tursko doba dva puta bio glavni grad 
Bosne (1553.—1588. i 1639.—1850.), svega gotovo dva vijeka i p6. G. 
1850. preseli se vezir u Sarajevo, Osman-paša Latas podijeli Bosnu i 
Hercegovinu u 6 »sandžaka« (okružja). Ta :e razdioba u glavnom ostala 
i pod Austrijom, a do nedavna i u Jugoslaviji. U Travniku je sjedio 
mutesarif — okružni predstojnik i kajmekan — kotarski predstojnik. 
I onda, kad se g. 1922. (26. IV.) cijela naša država podijelila u 33 oblasti, 
ostalo je u Bosni i Hercegovini sve pri starom, samo su se nazivi izmi- 
jenili (»oblast« i »srez«, »veliki župan« i »sreski poglavar«). Nova je 
ustanova bila samo oblasna skupština, koja je zasjedala u nekadan'em 
hotelu Vlašiću. Napokon se je 3. listopada 1929. uvela sadašnja razdioba 
države u 9 banovina. Travnik bi najprije pripojen primorskoj banovini 
sa sijelom u Splitu, a g. 1931. (1. IX.), na vlastitu molbu, drinskoj ba- 
novini pod Sarajevom. U Travniku je sada najviši činovnik sreski na- 
čelnik, koji stanuje u velikom konaku, gd'e su prije redom obitavali bili: 
veziri, mutesarifi, okružni predstojnici i veliki župani. Okružni sud 
ostao je netaknut u svojem pređašnjem djelokrugu. 


10. Iz najnovije povijesti Travnika. 
(1878.--1932. ). 


Na berlinskom kongresu g. 1878. (13. VI.—13.VII.) odlučiše evrop- 
ske vlasti, da se uprava Bosne i Hercegovine, radi neprestanih nemira 
i nemoći otomanske vlade, preda austro-ugarskoj monarhiji. I sam sultan 


*) Gradivo: a) za god. 1878.: Mandić, Povijest okupacije, Zagreb, 1910. — 
Mandić i Prelog, Zemljopis, povijest itd. a-u. monarhije, Sarajevo, 1915. — 
Mandić, Vezirske Travnik, 1931. — Jernej pl. Andrejka, Slovenski fantje v Bosni 
in Hercegovini 1873. Celovec, 1904. — 0. fra Matković, Život 9. Jak. Baltića, 
Sarajevo, 1908. — Truhelka, Jajce, 1904. — Jugosl. List, Sarajevo, 1928. (U 
travničkim događajima manje kritičan, više novelističan). — Najviše smo se 
držali uspomena starijih Travničana, kao o. Krajinovića D. I., g. Marka Đebića, 
natporeznika u m., a osobito starijih, viđenijih muslimana, požrtvovnim posredo- 
vanjem Besimbeg Teskeredžića. — b) o događajima iz god. 1918. izvijestili su nas 
ponajviše odvjetnik dr. Ninoslav Subašić i ugledni travnički građani g. Juro 
Budimirović i g. Ivo Grgić. — Svima od srca hvala! 

pristade na to (4. VII.). Netom se po Sarajevu za to pročulo, pozva na- 
rodni odbor, koji si je svojatao vlast, svu zemlju na ustanak. Duša 
cijelom revolucionarnom pokretu bio je Hadži-Hafiz-Lojo. 

. Govorilo se i pisalo, da je Hadži Lojo malo dana zatim (9. VII.) 
iz Sarajeva opremio svojega brata u Travnik, neka organizira ustanak. 
Ali je, kažu, Ibrahim Mustafa aga Lojo bio loše sreće. Nije prošlo ni 
tri dana, i on bi (12.VII.) u Kasapovićima ispod Vilenice od turskoga 
časnika pogubljen. No travnički muslimani odlučno poriču, da je bai- 
raktar Lojo ili, kako bi ga kratko zvali, »Bajro« — radi ustanka došao 
u Travnik, nego je došao da pljačka, i sav ga se je grad i okolica bojala 
kao razbojnika. Još kao turski vojnik bio se u Bijelini sprijateliio s 
nekim Suljićem iz Kasapovića. S njim je oteo jednu djevojku iz Ora- 
hovice kod Vranduka. Vojnici su ga radi toga progonili, a kad su ga u 
Kasapovićima našli, turski mulazim (potporučnik) Abdullah efendija u 
kukuruzima nečasno mu odrubi glavu. Mulazim se u Travnik vrati, no- 
seći krvavu glavu. 

Iza prve uzrujanosti radi naviještene okupacije Bosne dvije sed- 
mice produ u napetom očekivanju. Kad u noći od 25. na 26. srpnja izbi 
u Saraievo stranac putnik, koji se izdavao za vinotršca, pa ravno u 
austro-ugarski konzulat. Bio je to austrijski natporučnik Mušicki. Donio 
je proklamaciju na narod o prijateljskim namjerama okupacije. No to 
je bilo, ko da je iskra frcila u barut. Po cijelom Sarajevu planu buna 
(27. VII.). Bi proglašena narodna vlada (28.—VII.), a valija svrgnut, te 
ostavi (30. VII.) grad uz porugljive poklike svjetine. Mnogobrojni brzo- 
javi pozivali su svu zeml'u na ustanak. Hoće li se i Travnik odazvati? 

Već je prije više dana po travničkim džamijama bio proglašen 
sultanov ferman, u kojem narodu obznanjuje svoju previšnju volju, da 
se mirno pokori Austriji. Očevidac pripovijeda, kako su muslimani iz 
Hadži-Ali-begove džamje izlazili potišteni i zamišljeni. Nitko ni s kim 
ni da bi progovorio. No kad su se nekako razabrali, bio je to odonda 
predmet svakidašnjeg njihova razgovora, a vijećanjima ni kraja ni 
konca. Od muslimana jedni su bili za oružani otpor, a drugi za pasivno 
držanje. Katolici pako bili su listom, kao što i jedan dio pravoslavnih, 
za okupaciju, budući da su se nadali, e će im pod kršćanskom vladom 
jamačno biti bolje. 

Poslije onakih događaja u Sarajevu, i u Travniku je raslo ustaško 
raspoloženje, što su ga neki fanatici sve više raspirivali. Austrijska se 
vojska već sakuplja na granici; pa je stoga skra nje vrijeme, da se i 
Travničani odluče, što će i kako će. Njihov muftija Hadži-Hazim efendija 
Korkut pođe dakle sa Hadži-Saliibegom Kopčićem k mutesarifu Abdullah 
efendiji, pa ga zamoli, da brzojavno upita visoku portu, bi li se latili 
oružja. Bi odgovoreno, nek ostaju na miru. Zato muitija pokuša u dža- 
miji Suleimaniji, da odrvati narod od bune. Svoj pomirljivi govor za 
malo da nije glavom platio. Neko e Sarajlije, fanatici, koji su mislili, da 
su bolji muslimani nego i sam muitiia, bili bi ga u samoj džamiji utukli, 
da ih braća Kulenovići: Hasanbeg i Dervišbeg, nijesu naperenim kapak- 
lijama (puškama) obuzdali. 

Nekako u to doba (oko 28.VII.?) zakazana bi u Travniku opća 
skupština na Musali. Pozvaše videnije građane bez razlike vjere, među 
njima i dolačke Franjevce; no odlučivala je, razumije se, nadmoćna mu- 
slimanska većina. Skupština proglasi, da se u Bosni ukida osmanlijska 

vlada, prizna sarajevsku narodnu vladu, a za travnički sandžak (okružje) 
sastavi narodni odbor s Fiamidbegom Teskeredžićem na čelu. Kad bi 
telal štogod gradom proglašivao, vikao bi: »Hamidbeg nareduje to i to.« 
No narodni e odbor imao malo ug!'eda u gradu, a još manje izvan grada. 
Svaka je općina htjela da bude samo- 
stalna. Nastalo je u zemlji potpuno bez- 
vlade. 

Na istoj skupštini izdaše strože na- 
redbe za ženskinje, da se i nemuslimanke 
izvan kuće moraju bar nekako pokrivati. 
Nadalje ukinuše državne monopole, oso- 
hito duhana, koji su tek prije dvije godine 
(1876.) uvedeni bili. Duhan se nije više 
prodavao u paklićima nego je po duća- 
nima u hrpama ležao, šakom se mjerio, 
pa si i najfinijega za malo para dobio. 

No glavni je ipak zaklujčak bio, da će 
se boriti proti Austriji Ovo su mnogi 
muslimani s velikom vikom zahtijevali. 

Ne valja si naime tu narodnu skup- 
štinu predočiti kao kakav moderni parla- 
menat s dnevnim redom, smišljenim go- 
vorima i urednim glasovanjem. Tu se je 
malo i bez reda govorilo, a mnogo sa 
Svih strana vikalo. Koja je stranka ostale 
nadvikivala, njezina je vrijedila. 

Čini se, da se na toj skupštini ni muslimani posve ne sporazumješe, 
jer su neki bili protiv opiranja. Zato se dva dana kasnije upriliči nova 
skupština samih muslimana, ali ne javno, nego u Kukavičića konaku. Tu 
je travnički muitija Korkut predlagao, da počekaju; pa dođe li Austri- 
janac kao neprijatelj, neka ga s vatrom dočekaju; dođe li kao prijateli, 
neka ga prijateljski prime. Kako on s nama, tako i mi s njim! Nato jedan 
od nazočnih skoči ko bijesan, trgne handžar i zaviče: »Jok, muitijo! 
Borit ćemo se! I zubima ćemo se klati!« Tad zamahne handžarom, a 
muitija se prepade, pa misleći, da ga hoće sasjeći, nagnu bježati. Skup- 
ština zatim iznova odluči, da će se junački opirati nepozvanom gostu. 
Ta, šta bi se boali? U svojem naznanju mnogi su mislili, da Austrija 
nije jača od Crnegore, pa su se uvjeravali, da će s njom lako obračunati. 

Muitiji se od silnog pretrpljenog siraha poremetiše živci (»Nerven- 
chok«). No opet se oporavi, te je g. 1908. vodio u Beč bosansku po- 
klonstvenu deputaciju, koja je caru Franji Josipu zahvalila za aneksiju. 
Bečka štampa i politički krugovi nazvali su ga zato:»Sveti travnički 
“ mutftija.« 

Nekako u isto vrijeme vijećali su potajno i pravoslavni u srpskoj 
školi i katolici sa svojim ujacima u Docu. Položaj im nije bio tako lak. 
I nevolina će raja morati silom u rat proti svojim osloboditeljima, 
barem kao komora. 

Osvanu 1. kolovoza. Već ujutro pukne po Travniku glas: žica 
javlja, da su sinoć prve austrijske čete bez otpora unišle u Banju Luku. 
No nijesu se Austri'anci odveć žurili, da iz brzojavnog ureda uklone 
turske činovnike. I tako uspije turskom oficiru Kara Omer-begu, vještom 

strategu iz generalnog štopa, da brzojavno sazove na travničku poštu 
viđenije muslimane. On im kazuje, ako misle na otpor, gdje treba da 
razruše mostove i koje ceste da zaposjednu. 

Travnički mutesarif jedva dočeka, da su Austrijanci došli u Banju 
Luku. Uvidio je, da mu u Bosni nema više opstanka, a ustaše bi ga 
mogle još i prisiliti, da s njima krene. Zato odmah s iednim višim 
turskim činovnikom i s jednim travničkimi begom pobjegne preko Vla- 
šića u Banju Luku k Austrijancima. 

Travničke ustaše nijesu sad dulje krzmale. Odlučiše krenuti na 
Banju Luku, da protjeraju Švabu. Sve se grozničavo spremalo na rat, 
Zatvoriše dućane, otvoriše oružane. Nije tu mnogo bilo, ier je svijet 
većinom imao oruž'e kod kuće. Ali što se našlo, to se podijelilo, puške, 
stare i nove, kubure, handžari i municija. Dolazili i kršćani uvjeravajući: 
»Hoćemo i mi na Švabu!« — no glavno im ije bilo, da se dočepaju 
oružja. 

Prvi se sa svojim dobrovoljcima spremi na put preko Komara 
Hrustanbeg Bišćević, rodom iz Travnika; dan, dva za njim Hadži-Der- 
višbeg Kulenović i Hamidbeg Teskeredžić, svaki sa svojom četom. 


U to doba stiže u Travnik jedna ustaška četa iz Sarajeva pod 
vodstvom mladog Osmanbega Čengića. Priključilo im se i nešto turskih 
vojnika. Kao što u Sarajevu, tako se sada i u Travniku otvorili civilni i 
vo:ni zatvor, neka se i uznici s njima bore. Da se time nije umanjio broj 
hajduka i razbojnika, bit će svakoinu jasno. Među prvima izađe iz tam- 
nice neki »Alijica« iz Kasapovića, od čijeg je hajdukovanja kasnije duge 
godine Bosna strahovala, dok nije napokon, tjeran od žandara, u Tursku 
prebjegao. i 

Sarajlijama ie najviše bilo stalo do toga, da kako predobiju tursku 
posadu u Travniku, osobito jer nijesu imali topova. No miralaj (pu- 
kovnik) Fajikbeg imao je od otomanske vlade nalog, da ostane neutralan, 
te je sve pokuse Travničana, da ga na svoju stranu privuku, odlučno 
odbio. No pod sve većim pritiskoni razjarenih Sarajlija napokon popusti, 
te im se s Bošnjacima priključi, dok su Turci s Arnautima ostali u Trav- 
niku. Poveo je i 3 ili 4 topa, kojima je zapovi edao Omerbeg Zaimović 
iz sela Kasapovića. Ova četa krenu najzad, i to preko Karaule ravno 
na Jajce. Na putu se miralaj zamjerio Sarajlijama, koji ga između Tur- 
beta i Karaule ubiše. S njima je bilo i kojih 200 kršćana, većinom u 
komori. Stari g. Ivo Petrović dobro ih se sjeća. Još kao mladić pasao 
je blago na Turbetu, te ih je vidio, gdje prolaze. Kršćani su, veli, nosili 
tko dugu pušku, tko kratku, iko sjekiru ili budak (trnokop). Kad su stigli 
u Karaulu, svi se gotovo kršćani kradom raziđoše po šumama i vratiše- 
kućama. : 

Hrustanbeg Bišćević, koji je prvi iz Travnika krenuo bio, sjedini 
se s drugim ustašama, najviše iz Jezera i Jajca. Tad ih je bilo oko 
2000 s jajačkim kadijom na čelu. Krenuše na Podrašničko Polje, gdje se 
postaviše u strateški vrlo zgodnom sedlu kod Rogalja (5—6 sati sjevero- 
zapadno od Jajca). Jož ujutro istoga dana — bilo je to 5. kolovoza — 
nabasa na njih čelo austrijske predsiraže, njih oko 1.000, velikim dije'om 
Slovenci. U 8 i po počeše ovi udarati na ustaše topovima, šrapnelama, 
a jadni Bošnjaci nemaju ništa do li pušaka i handžara. Brzo iskusiše, da 
sa Švabom nema šale. Borili su se 3 sata vrlo hrabro, ali se najzad 
morali povući prema Jajcu, izgubivši 2 zastave i 100 ljudi, među njima 

lirustanbega, njegova brata i druge ugledne Travničane. Kod Hrustan- 
bega nađoše Austrijanci pisma, iz kojih su zaključivali, da otomanska 
vlada potajno podupire ustaše, pa im među ostalim svjetu/e, neka poruše 
sve mostove. Bit će ipak, da se tu samo radi o već spomenutim savje- 
tima Kara-Omerbega, što ih je posve na svoju ruku dao, a Hrustanbeg 
si možda zabilježio. 


. Hadži-Dervišbeg Kulenović i Hamidbeg Teskeredžić na putu u 
Banju Luku čuli su iz Skendervakufa topovsku riku. Iz Jajca im javiše 
poraz na Podrašnici, i zamoliše ih, neka brže bolje k njima dolaze. 





Nadbiskupsko sjemenište i župna crkva s jugozapada. 


Međutim iza nesretne bitke vijeće najuglednijih Jajčana opremi 
pismo generalu vojvodi Wiirtembergu, da se njihov grad bezuvjetno 
predaje. No fra Anto Knežević po seljaku katoliku, koji je list nosio, 
usmeno poruči, neka se general ne uzda u to obećanje prvaka, jer ga se 
ustaše jamačno ne će držati. 


Sutradan, 6. kolovoza, prvi od ustaša stigne u Jajce Kulenović. U 
smirknuće bio je sa svojom četom ostavio Skendervakuf, a u svanuće 
stigaQ u Jajce. Sad nije nitko više smio ni spomenuti predaju grada. 
Preko dana stizavalo je sa svih strana sve više otporničkih četa, među 
njima i Teskeredžić sa svojima i Saralije s travničkim topovima. 

Održan se veliko vijeće. Neki su predlagali, da se ušanče i čekaju 
neprijatelja. Nato ;edan vjerski fanatik, od naroda zvan Dedom (== Der- 
viš), a pravim imenom Derviš Šapčalija iz Travnika, ustade protiv toga 
prijedloga sa Svojim pristašama, te poviče, da su svi izdajice, koji ne 
će, da se odmah udari na neprijatelja. Uostalom austrijska vojska nije 
im dala ni vremena za dugo raspravljanje i ušančivanje, jer su se već 
sutradan, 7. kolovoza, ujutro primicali ja;cu. U 8% zaigralo je krvavo 
kolo. Travljani se većinom pobiše na mjestu Borcima i na Šehitlucima. 
Drži se, da se je svega u bici ustaša i turskih vojnika borilo 5—6000. 

Osmanlijski časnici vješto su vodili bojne operacije. Kad je jedan odio 
austrijske pješadije odbacio telećake, ustaške topčije pomisliše, da tamo 
leže vojnici, te otvoriše živu vatru. Telećaci se razletješe na sve strane. 
Ustaše udariše u radosnu ciku, a Austrijanci u grohotan smiieh. 
Borba je bila duga i očajna. Obje su se vojske veoma hrabro i ustrajno 
borile. Na austrijskoj se strani osobito odlikovaše Hrvati i Slovenci. 
Napokon u 2 sata poslije podne pođe za rukom pukovniku Hostineku, 
te opkoli desno krilo ustaško i jurišem prisili na uzmak. Samo jajački 
delija Mehmedbeg Džabić ne će da se povuče. Okrene konja i srne na 
neprijatea. Voli pasti nego poražen biti. Muslimani su ga kao junaka 
opjevali. Od Travničana poginuše beg Kulenović, Hadžialić Muhameđ 
efendija, Salih Jamaković i mnogi drugi. 

Hamidbeg Teskeredžić iznese živu glavu. Njegov nećak Muharem- 
beg bio je kasnije uzastopce kroz 17 godina načelnik grada Travnika. 
Franio Josip ga odlikova ordenom željezne krune, a on reče: »Kada car 
tako odlikuje mene, koji to nijesam zaslužio, kako će istom onoga, koji 
će to s pravom zaslužiti!« Nešto poslije Muharembega posta i sin samog 
Hamidbega gradskim načelnikom. 

Vratimo se događajima iza bitke kod Jajca. Čuvši za jajačku nedaću, 
odlučiše trezniji Travničani u vijeću, da se ne će više opirati. U to doba 
skupljale se ustaške čete pred Busovačom. Sav Travnik obuze strah i 
trepet, jer se govorkalo: Hadži Lojo već se primiče, grad hoće da zapali 
i svog brata da osveti! Zato poslaše Travničani 10. kolovoza odlično 
odaslanstvo na Karaulu pred vojvodu Wiirtemberga moleći ga, da bi 
što prije u grad došao. Odaslanstvo je krenulo s bijelim bajrakom pod 
vodstvom  šeiha Derviš-Salih-Hadžiselimovića. Osim njega spominju 
se u deputaciji Hadžipašo Telalbašić, Risto i Gavro Fufić i Jozo Đebić 
Marušić. Kada ugleda među odaslanicima i kršćane, ne će valjda kršćan- 
ski general misliti, da se tu radi o kakvoj prijevari, pogotovu kad mu 
u 7 sati navečer stiže list i od dolačkoga župnika fra Jake Baltića, što 
ga je napisao na molbu muslimana. Tim je dakle iščezavala svaka sumnja. 
Travnik se ne će opirati. Wirtemberg odmah posla odred konjaništva, 
koji je već u 914 sati noći prispio u grad, a patrulja projaha kroz Travnik 
sve do Šumeća. 

Slijedeći dan, 11. ko'ovoza, izbi ostala vojska. Kad su došli pređ 
kasarnu, a tamo turska posada, većinom Arnauti, stoji u redu s konjima 
i topovima, a njihov juzbaša (kapetan) sve predade austrijskom generalu. 
Zato bi odlikovan i smio je uvijek nositi sablju. Ostao je u Travniku, 
gd e ie služio u žandarmeriji. Mnogi se »Hadži Juzbaše« — tako su ga 
zvali — jošte živo sjećaju, kako bi za tijelovskih procesija revno sa svo- 
jom dugom sabljom letao amo tamo i užurbano red činio. 

U to dođe iz grada odlično odaslanstvo, najviđeniji Travničani 
svake vjeroispovijesti, tko pješke, tko na konju, a na čelu im Mehmedđbeg 
kao mutesarifov zamjenik. Izašli Wiirtembergu u susret, da mu se po- 
klone. Uza sve to je vojska vrlo oprezno ulazila u grad. Naprijed konja- 
nici, ulani, u ispruženoj desnici drže napet revolver, u ljevici uzde i golu 
sablju, dok im bojna koplja strše u vis. Iza njih pješadija s nabitim pu- 
škama i nataknutim bajunetama. Svi su konjanici i pješaci držali glave 
ravno preda se; samo bi desno i lijevo strigli očima po pendžerima (pro- 
zorima). Negdje usred pješaštva jaše vojvoda Wiirtemberg, okružen ge- 
neralnim štopom i praćen travničkim prvacima. Pred konakom ga turski 

vojnici s počastima dočekaju i, pošto general uniđe, oni se povuku. Na 
spomen toga dana glavna bi ulica prozvana Wiirtembergovom. Danas 
se zove Kralia Petra ulica. 


Odsada je u Travniku vladao mir i red. Jedino što je iza 15 dana 
došlo do jednog nemilog incidenta. Neki delija, jašući sav oboružan, na- 
basa pod Šupljikom na patrulju. Kako je pučanstvu strogo bilo zabra- 
njeno nositi oružje, pozovu ga vojnici, da im ga preda. No on se na njih 
izdere, odapne kuburu i pogodi jednoga vojnika, koji ga, premda ranjen, 
bajunetom probode, te je nesretnik još isti dan izdahnuo. No nie on bio 
ustaša, kako se vojnicima činilo, nego jadan ludak, kojega su neke bun- 
džije nauškali bili proti »Švabi«. 

Nova je vlada prije svega nastojala, da očisti zemlju od hajduka 
i razbojnika. Strijeljanja i vješanja na Popovoj vrtači i pred vojničkim 
grobljem nijesu tada bila rijetka. Među ostalima pogubiše i austrijskog 
činovnika, jer je ubio muslimana. | h 

Travnik se na novu vladu pomalo priviknu. Nemalo tomu do- 
prinese doskočica, koja se je u priprostom narodu raširila. »Znaš, brate«, 
govorili bi, »Franjo Josip duguje našem sultanu deset vaguna zlata, a 
nema čim, da isplati. Zato mu naš svijetli padiša naloži, neka mu uredi 
Bosnu i Hercegovinu. Kad to izvrši, kako valja, opet će naš gospodar 
zavladati zemljom«. 


Nerijetko pohodiše Travnik sad zajednički ministar financija, sad 
poglavar zemlje, koji je uvijek bio koji general, a i drugi odlični gosti, 
među njima i nadvojvoda Albreht (26. V. 1886), dobro poznat iz povijesti, 
i sam nesuđeni nasljednik prijestolja, carević Rudoli (18. VI. 1887). Za tu 
bi prigodu mala kavana u Šumeću lijepo obnovljena i išarana, a carević 
si nije držao ispod časti, da u njoj popije fildžan turske kave. Kavedžija 
pohrani za uspomenu upotrijebljenu džezvu i fildžan, a kiosk (sjenicu) 
njegov prozvaše Travničani »Rudolfovom kavanom«. (Danas kavana 
»Derventa«). Jedva je bilo prošlo pola godine, a nesretni carević zaglavi 
u Majerlingu kao jadna žrtva zagonetne tragedije (30. 1. 1888). 


Velika nesreća snađe Travnik g. 1903. Dne 3. rujna buknu silan požar, 
a osam dana zatim (10. IX.) drugi. Mjesni pomoćni odbor za pogorelce 
iznio je (18. X.) ove potresne podatke: »Malo ne polovica grada posta pli- 
jenom ognja. 582 kuće, 60 spremišta, 337 gospodarskih zgrada, svega 979 
objekata pretvoreno je u prah i pepeo. Gotovo 1.000 obitelji, više od 3.000 
glava, ostalo je bez krova, bez hrane i odijela, a zima je na domaku«. 
Qradska općina preuze u prvoj nevolji na prehranu 1.360 ljudi, koji je 
broj pomalo padao na 278. Nadbiskup Stadler je uzdržavao 100 obitelji 
kroz godinu dana. Odbor sakupi 160.000 kruna, od čega je vlada dala 
30.000. Samostan trapista u Mariji Zvijezdi posla svu silu ćebeta, platna, 
brašna, pa i novaca. Što je sve učinilo nadbiskupsko sjemenište, da 
ublaži bijedu, pripovjedat ćemo na drugom mjestu. (V. životopis o. 
Hoffera). Vlada ie siromašnijima posagradila 221 kuću, a imućniji su si 
mjesto svojih starih drvenjara podigli modernije zgrade, i tako se je 
Travnik preporodio kao bajna ptica feniks iz svojega pepela, ljepši nego 
prije. Kod te nesreće vatrogasna pomoć pokazala se nedostatnom. Iza 
požara bi vatrogasno društvo reorganizirano i novim, modernijim spra- 
vama snabdjeveno, te je danas posve na visini. Ima i svoju glazbu, koja 
kod svake svečane prigode istupa. 

Napomena: Kako je zapravo požar nastao, nije se moglo uslaanoriti. 
Govori se, da su ga »prouzročile iskre od lokomotive, koja vozi prebliže kuća< 
(Mandić, Vez. Travnik, 78). O tom je narod i općenito uvjeren, kako svjedoči već 
tada nastala pjesma, što počinje od prilike ovako: 

Vilenica Bukovicu pita: 

Što ti lice tako pocrnilo? — 

Kako ne će, bona, pocrniti? 

Mašinfirer napio se vina, 

Pa ne štedi po Travniku bina (bina — kuća). 

lpak ih ima, koji se u obranu željeznice pozivaju na svjedočanstvo vič. g. 
župnika Marka Tvrtkovića. Obralismo se dakle na njega, i evo, što nam piše: 
>Oprisavci kod Garčina, Slavonija, 26. VII. 1932. Dne 83. rujna 1908. putovao sam 
iz Jajca u Sarajevo. Popodne krenu vlak iz Travnika. Negdje na domak željeznog 
mosta opazih, kako dim suklja; ali nijesam tome u prvi mah podavao nikakve 
važnosti, jer je tada bila velika suša i žega, i cijelim su putem iskre lokomotive 
palile sad šikarje, sad strnjak, sijeno ili alamu. Kad smo stigli na stanicu Lašva, 
a tamo se užurbali željeznički činovnici, letjeli amo i tamo, no najviše ih se oku- 
pilo kod brzojava. >Što se dogodilo?« upitam. — »Travnik gori«, odgovoriše. 
Meni odmah sune u glavu onaj dim blizu medrese. — >A gdje je nastao požar?«< 
opet ću ja. I doista se mjesto, što su ga označili, podudaralo s mojom slutnjom, 
i ja sam to cdmah i izjavio. Sutradan dođe k meni u Sarajevu jedan činovnik 
od ravnateljstva željeznice, te me zapisnički presluša. Kasnije me pozvaše i u 
sam Travnik, te sam na licu mjesta točno ozuačin, gdje sam vidio onaj gusti dim. 
A baš je tu počeo onaj strašni požar. Ja sam pred komisijom izjavio svoje 

mnijenje, da su baš te varnice iz lokomotive mogle najprije zapaliti onaj objekat, 
pogotovo što je on bio tik pruge«. 


Žalosne su uspomene godine svjetskoga rata (1914.—1918). Baš na 
sam Vidovdan (28. VI.) javi žica u Travnik, da je austrijski nasljednik 
prijestolja Franjo Ferdinand u Sarajevu ubijen. Zamisli se jedan travnički 
profesor, te reče abiturijentima, s kojima se šetao: »Finis Austriae!« 
(»Odzvonilo je Austriji«). Iza male stanke doda: »Sva je prilika, doći će 
do evropskog rata, i ne dao Bog, da bude sedamgodišnji«. — Je li 
pogodio? — Rat ie već iza mjesec dana planuo; trajao je u glavnom 
4 godine i 3 mjeseca, ali gdjegdje kao u Poljskoj još do sedme godine. 

Nevolje, žrtve, posljedice svjetskog rata opće su poznate i ne po- 
štedješe ni Travnika. A ni glad. Nijesu tada bile na odmet ni koprive. 
Jednog dana dođoše dvije djevojčice izdaleka, te natrgaše pune marame 
mladih kopriva. Već su se vesele htjele kući vratiti, kad im zakrči put 
nesmiljen čovjek, izderavši se na njih: »Amo koprive! Sa moje su zemlje!« 
Otme im marame i istrese, a one odu gušeći se u suzama, — Država je 
od seljaka nemilo rekvirirala plodove njihove muke; a oni bi zakopavali 
krumpire, sakrivali žito, koliko su mogli. Uza sve to je aprovizacija, koja 
je živež prodavala na karte, i javna i privatna dobrotvornost barem 
toliko ublažila bijedu, da nije nitko, koliko se zna, ni u Travniku ni u 
okolici od glada nastradao. Ali ih je i te kako mnogo bilo, koji su pali 
žrtvom kužnih bolesti. 


Iza sloma austro-ugarske monarhije vraćali su se odasvuda vojnici, 
većinom demoralizirani, nazvani »logoši« i »zeleni kader«. Puškarali su u 
gradu i po danu i po noći, iako nijesu nikoga ubili, narod je ipak živio 
u nemalom strahu. 

Na dušni dan (2. XI.) uvečer stiže iz Sarajeva senzacijonalna brzo- 
javka. Konstituirala se tamo narodna vlada za Bosnu i Hercegovinu. 
Preds'ednikom ie izabran g. Akanazije Šola. Svi, koji su radi politike 
pozatvarani, neka se puste na slobodu. A gdje je g. Šola? U travničkoj 

kaznioni! S njim još dvadesetak drugova, koje je prijašnji režim bio 
kao veleizdajnike osudio. »Custodia honesta« (častan zatvor) priuštava 
im koješta, ali su ipak pod ključem. Kada g . Šoli javiše, da je izabran 
poglavarom zemlje, nije u prvi mah mogao vjerovati. ia, rijetkog li 
preokreta sreće: iz tamnice — u vladinu palaču! Od uznika — pred- 
sjednik vlade! 





Nadbiskupsko sjemenište i župna crkva s jugoistoka. 


Međutim se je već nekoliko dana prije (29. X.) konstituiralo trav- 
ničko narodno vijeće, koje se kasnije tako popunilo, da su svi vjeroza- 
koni bili zastupani. Predsjedao je pop Kosta Božić, a okružni predstc inik 
Nikola Dolić o svemu ih je izvješćivao, u svemu pomagao. 

Narodno vijeće zamoli g. Šolu i njegove drugove, neka još jednu 
noć prospavaju u kaznioni, kako bi mogli sve pripraviti za dostojnu 
svečanost. Sutradan, u nedjelu 3. studenoga oko 9 s. rrije podne eto 
narodnog vijeća i mnoštva građana pred kaznionu. Otvori se glavna 
kapija, a g. Šola izađe s drugovima svojeg tamnovanja. Ispred narodnog 
vijeća potpredsjednik Stjepan Pašalić, travnički župnik, prvi ih pozdravi 
lijepom besjedom. Nato se g. Šola pope na primaknut stol, te uzbuđen 
i oduševljen prozbori. Među ostalim reče: »Svi smo braća — Srbi i Hr- 
vati. Ako je tko od koga bio uvrijeđen, neka to sada zaboravi. Ja ću u 
svojem novom položaju svagdje raditi za bratsku slogu. Istina, ne osje- 
ćam se spreman za tako odgovorno mjesto, ali se uzdam, da ću naći 
sposobnih pomagača. Kad dođemo na upravu mi, domaći sinovi, pokazat 
ćemo, da smo dorasli zadaći i da ćemo znati očuvati teškom mukom 
stečenu slobodu domovine«. 


O podne bio je g. Šoli u čast svečan banket u hotelu Vlašiću, a već 
u 2 s. odveze se posebnim vlakom u salonskim kolima put Sarajeva. 
Kako je željeznička direkcija izjavila, da ne može jamčiti za sigurnost, 
pratio g. Šolu ugledni građanin g. Ivo Grgić, a u prikopčanom vagunu 
oboružana počasna straža. Na putu pozdraviše novoga predsjednika 

osobito u Busovači, na Lašvi, a najljepše u Visokom. Svagdje preporuči 
g. Šola bratsku slogu. Tako i na sarajevskom kolodvoru, gdje je i 
g. Glišo Jeftanović slavio bratstvo između Srba i Hrvata. 

Sutradan osvane burni 4. studenoga. Već ujutro opljačkaše vojnici 
na travničkom kolodvoru jedan vagun, krcat rumom i raki:om, razniješe 
piće na sve strane, i domala je grad vrvio od pijanih ljudi. 

Oko 10 s. bila je velika skupština. Pozvani od narodnog vijeća 
nagrnuli su iz cijele okolice seljaci sa svojim svećenicima pred kuću 
Marka Zeca Baškarada. Sa doksata, kao sa uzvišene govornice, sve- 
čano se proglasilo narodno vijeće, i držale se zanosne besjede u slavu 
slobodne domovine, bratstva i jednakopravnosti. Uto nahrupi pijani zeleni 
kader. Pop Kosta hoće, da i njima prozbori koju lijepu, ali oni ne će da 
slušaju, nego viču: »Jučer ste oslobodili gospodu, danas pustite naše na 
slobodu!« U tili čas pohiti rulja kaznioni, provali, poskida svim uznicima 
negve, razbija vrata i prozore, robi, što im god dode pod ruku. Pop Kosta 
poleti među njih, ne bi li ih na lijep način pozvao na red, no oni malo da 
ga ne ubiše. Dočepavši su lopovi zlatne slobode i ljute rakije, odmah se 
dadoše na svoj stari zanat. Zajedno s pijanim vojnicima i seljacima stanu 
razbijati i pljačkati činovnički konzum, glavnu trafiku, magazin za 
aprovizaciju, iz kojega su samo šećera razgrabili kojih 5 metričkih centi. 
Najzad dodu na red trgovački dućani. Njih kakvih 6——8 posve porazbiše 
i raznesoše. Strah i trepet zavlada gradom. Mnogi građani pribjegnu u 
župni stan; poštar doleti s velikim novcima, da ih zakloni u ormar. 
Tako već od 11 s. haraju, a da nitko ne staje na put. Ta, gdje su 
žandari? — pitat ćete. Koji su od njih bili Česi, Poljaci i drugi inostranci, 
već su otputovali svaki u svoju domovinu. Ostao je tek stari »amidža«, 
Poliak, ier si je u Travniku sagradio bio kuću. A domaći žandari videći 
tu podivljalu svjetinu, a među njima toliko oboružanih vojnika, osjećali 
se nemoćnima. No zar da rulia nesmetano opljačka cijeli grad? — Tada, 
bilo je već oko 2% s., na prijedlog odvjetnika dra. Ninoslava Subašića 
narodno vijeće hitro improvizira »narodnu gardu«. Upravo se prije malo 
dana vratio s talijanske fronte na dopust energični kapetan #. Juro 
Budimirović. Njemu povjere zapovjedništvo s neograničenom vlasti. 
Samo neka bez prijeke potrebe ne prolijeva krvi. Sa tridesetak «dvažnih 
I udi, među kojima i nekoliko časnika, pohrli u žandarsku kasarnu, gdje 
se oboružaše. Tu nađoše tek »amidžu« koji im se spremno priključi. 
Ne prođe mnogo više od pola sata, a g. Juro na čelu svoje neustrašive 
garde zagrmi pljačkašima: »Stojte i bacajte puške!« No pijani se vojnici 
iunače i ne će. Garda opali vatru u vis, a preplašena rulja stane uzmi- 
cati, natjerani i pohvatani od garde. Opalieno je i nekoliko oštrih metaka 
na obje strane. Više ih je bilo ranjenih, a dvojica pljačkaša i glavom pla- 
tiše. Marijana Šakića ostaviše na donjoj čaršiji mrtva dva dana, drugima 
na opomenu. Grozota ga je bilo i pogledati, gdje leži s »topom« ukradene 
svile u rukama. Od gardista nije nitko ni ranjen bio. Za sat očistiše grad, 
a pljačkašima, muškim i ženskim, nabiše pokrajnu zgradu kod žandarske 
stanice kao kutiju šibicama. Zatim uzeše tražiti ukradene stvari, posa- 
krivene po kućama, ponajviše na tavanima, te gotovo sve nađoše, osim 
što su seljaci na konjima ili kolima sa sobom odvukli. Travnik odahnu; 
red je bio uspostavljen. 

Iste večeri narodna garda bi službeno konstituirana, te je prisegu 
položila narodnom vijeću. Broj im je brzo porastao građanima i većim 


Iz najnovije povijesti Travnika. (1878.—1932.) 75 


dacima. Razmjestiše straže, a patrulje su obilazile gradom. Kad je 
u Travniku red bio osiguran, g. Juro povede svoju četu u Han Kum- 
paniju, u Slimena, u Jajce, u Mrkonić grad, pa sve do Odžaka pred 
Glamočem, i svagdje neredu učiniše kraj. Iza mjesec dana vratiše se u 
Travnik, ovijenčani golemim zaslugama za poredak i mir u narodu. 
Međutim je (18. XI.) bio prispio u Travnik odred srpskih vojnika, 
te su ih mnogi na kolodvoru kao čuvare mira s pozdravom i cvijećem 
dočekali, a njihovim časnicima bi (26. XI.) priređen svečan banket. 

Malo sjemenište D. I Vidik sa kolodvora. 


Dne 23. travnja 1926. munjevitom se brzinom raznese Travnikom 
glas: »Kralj dolazi!« — »Već je na Komaru!« — »Već je u Turbetu; još 
malo, pa će i u grad!« — Sve se užurba, baca u svečano odijelo, nagrne 
u Kralja Petra ulicu, svrsta se i poreda pred sreskim načelništvom. 
Njegovo se Veličanstvo lagano autom provezlo kroz narod, koji mu je 
odasvuda klicao: »Živio!« — Kako i ne bi? Još od vremena bosanskih 
kraljeva — prošlo je već 4 i po vijeka — nije kraljevska noga prošla 
lašvanskom dolinom. 

Dne 17. prosinca 1928., na kraljev rođendan, svečano se otkrila dva 
spomenika Kralju Petru Oslobodiocu. Jedan je podignulo građanstvo 
pred sreskim načelništvom, djelo sisačkog kipara g. Turalja; drugi 
je spomenik od vojske postavljen u parku kraj kasarne, delo travničkog 
umjetnika g. Ivana Eckerta. 

Dne 3. listopada 1930. pohodiše Travnik tri kraljevska ministra: 
dr. Drinković, dr. Srškić i g. Preka. Putovali su Bosnom i Dalmacijom, 
da razvide na licu mjesta narodne potrebe. 

Dubgovni pastiri. 


Slike iz kršćanske prošlosti Bosne i Hercegovine. 
Diše o. Franjo Ksav. Hamerl D. I.*) 


Kad se slavi 50.-godišnjica travničkog sjemeništa, iz kojeg ie već 
izišao lijep broj svjetovnih svećenika, nehotice se pitamo, tko se sve 
brinuo za duše Bošnjaka i Hercegovaca prije 1881. godine, kada se uvela 
hierarhija. 

Paftareni ili bogumili. 


Da ne zalazimo u odviše tamnu prošlost, gdje nema skoro nikakvih 
vrela, to možemo već u doba bosanskih banova u 13. stoljeću ustanoviti 
žalosno stanje, kada se krivovjerstvo patarena širilo po Basni i 


*) Poglavito gradivo: 

1. Za Dominikance: 0. fra Amonin Zaninović O. P. >Pogled na... ra1 
Dominikanaca<«, Bogosl. smotra 1917. — Izvadak iz: »Compendium hist. Ord. 
Praed.« auctore Angelo Maria O. P., Romae 1930, pg. 31. — Izvadak iz »Annće 
Dominicaine...c, Lyon 1906. Obadva izvatka napisao nam je m. p. 0. fra Antonin, 
na čemu najardačnije zahvaljujemo! — Farlati IV., 49. -— Hoffer D. I. u >Spomen- 
knjizi iz Bosne<« 1901., 89. 

2. Za Franjevce: Dr. fra Julijan Jelenić, Kultura i bos. Franjevci. — Fra 
Mijo Batinić, Djelovanje Franjevaca u Bosni. — Fra Ignacije Strukić, »Katal. 
Crkva u Bosni«, u Spom.-knji. iz Bosne 1901., 151. — Fra Jerko Vladić, Urežnjaci 
iz Rame, Vrhb. 1920., 1921. —- Farlati. 

Napose još za bl. Nik. Tavelića: Rrev. Seraph. 5. XII.; Znam. i zasl. 
Hrvati; Narodna enciklopedija; Jelenić, Kult.; a nada sve rukopis nedavno pro- 
nađen u Rimu, prepis je kod vič. Don Krste Stošića, kateh. u Šibeniku; hvala mu, 
što nam ga je pokazao! — Za fra Anđela Zvizdovića: Vrhb. 1919., 152. — 
Za sv Jakova de Marchia: Offic. propr. rhagus., 28. XI.; Kal. S. I. i M. 1916., 
133. — Za fra Šimuna Filipovića: Glasn. jugal. Franj. 1892.; mostarska 
>*Krš6. Obitelj« 1911., 39 (sa slikom); >Život« (Zagreb) 1929., 110. — Za biskupa 
fra Aug. Miletića: fra Mijo Batinić Životopis fra A. MiL; Glasn. S. I. 1899. i 
1903., 196.; Franj. Glasn. 1900. — Za fra Marijana Jakovljevića: Glas. 
S. 1. 1902., 184. 206. — Za bisk. fra Marijana Šunjića: fra A. Knežević u 
Glasn. đakov. 1875.; fra Ign. Strukić u Spom.-knj. iz Bosne. 

3. Za Isusovce, i to za o. Ranzia: Kalendar S. I. i M. 1921., 106. — Za 
o Kašića: Kal. S. I. i M. 1916., 159; 1917., 130; 1918., 118. — Za v. Hor- 
vata: Boero-Patrignani, Menologio, lI, 75. -— Za o. Della Bella: Kal. 1920., 
142; Camelli, Vita del P. Ard. Della Bella. — Za 0. Lovinića: Glasn. S. I. 
1900.; Kal. 1921., 107. — Za 0. Cucerija: Kal. 1923., 104; Znam. i zasl. Hrvati. — 
Za 0. Basila: Kal. 1928., 97, 103; 1929., 91. — Za 0. Ayalu: Kal. 1928, 98, 100. 

4. Za č. Nikolu Bijankovića: Positio super causae introductione. Roma 
1885. Posudio nam preč. makarski kanonik Don Niko Ribičić, na čenu mu naj- 
ljepša hvala! — Isp. Kal. S. T. 1932., 5R. 

5. Za Don Ivana Pavlovića-Lučića: Glasn. S. I. 1911., 41. 

6. Za domaći svjetovni kler: Jelenić, Kult. i bos. Franj., II., 85; 895. 

po Hercegovini. U prvoj polovici spomenutog stoljeća “piše papa 
Grgur IX. u svojoj pečatnici: »Bosnu su doveli pstareni u takvo stanje, 
da je kao besputna i pustošna zeml'a dugo vremena tugovala i oslabila, 
sva obrasla trnjem i koprivom, postala zmijskim leglom i pašnjakom 
nojeva, čameći skoro posve u tminama i u sjeni smrti!). 

Premda je isprva u Bosni vladala samo katolička vjera (doduše 
rimskog i grčkog obreda), to su među vjernicima jednog i drugog obreda 
ipak bila trvenja i razmirice. Time se koristila sekta patarena ili bogu- 
mila, koja se iz Bugarske ušuljala u Bosnu i u Hercegovinu, te je kao 
tobože narodna crkva k sebi mamila pristaše jednog i drugog obreda. 
Ovako se opisuje žalosno stanje onog doba: »Crkve su katoličke bile 
razorene, jer bogumili nijesu trpieli nikakvih hramova, nestalo je kato- 
ličkog bogoslužja, jer je kriva nauka bila zarazila ne samo narod, nego 
i svećenike, pa i samog crkvenog poglavicu, koji je radi toga morao 
biti svrgnut«. Osobito se kudi nehaj svećenika i biskupa, koji su imali 
posve druge ciljeve, nego li duhovno dobro povjerenih si ovčica. Stoga 
ovo veliko širenje ove hereze na sve strane. Dubrovčani kao najbliži 
susjedi tvrde, da su patareni bili bez vjere, bez reda i bez pravila, 
Nijesu se ni krstili, te su stoga istom kod obraćenja morali primiti ovaj 
sakramenat. To je bila v;era za gospodu i za velikaše, koji su samo 
uživali. Grobni spomenici (»stećci«) po Bosni i po Dalmaciji pokazuju 
nam, čim su se bavili ovi patareni: lovom sa sokolom, plesom, kolom. 
A jadni kmetovi, kada nijesu više imali ni svećenika, ni crkve, morali 
su Slijediti svoje gospodare. 

Tko je pomogao u ovome metežu? Dakako da pape nijesu nikada 
skinule budnog oka s tako ugrožene točke katoličke Crkve, kao što je 
Bosna bila. Slali su svoje legate, a pogotovo onda, kad im Vukan, 
gospodar zetske županije, poruči, da je i sam ban Kulen sa svojom 
ženom i sa sestrom prešao na ovu krivu vjeru. Ali se ipak čini, da se 
Vukan, koji je odviše daleko stanovao, prevario, te da je Kulen ostao 
uvijek katolik. Sastanak se držao na Bilinom-polju (kod Zenice) 
30. travnja 1203. pod predsjedanjem papinskog poslanika Ivana de 
Casemaris, a potpisala su ga sedmorica sa slavenskim imenima: Dra- 
gita, Ljubin, Drageta, Pribis, Liuben, Radoš i Bladoš. Kojeg su obreda 
oni bili, nije nam jasno. Da to valjda nijesu bili patarenski »babuni«, koji 
su izvrsno znali prekriti svoje krivovjerstvo hinjenim katoličanstvom? 
Ipak nije nestalo patarena ni poslije ovoga sastanka, nego se oni još i 
osiliše za jedno dvadeset godina?). 

Kad su pak oko 1220. g. čuli u Rimu, da krivovjerci u Bosni javno 
propovijedaju svoju nauku, na'oži papa svojem agilnom poslaniku, kape- 
lanu Akonciju, da na njih sakuplja križarsku vojnu, kako je bilo o toj 
stvari pisano i kralju (ugarskome) i biskupima. Akoncij nagovori i nad- 
biskupa kaločkog, da proti njima upotrijebi silu, jer se patareni znali 
pretvarati, a domaće se svećenstvo slabo staralo za čistoću vjere. 
Napokon je Akoncie i umro u Bosni, a do križarske vojne proti njima 
još nije došlo*). 


1. Dominikanci. 
Toliko znademo, da su ovi redovnici imali u Bosni već 1233. g. 


jedan samostan, a prije g. 1259. već dva. Ne znamo pak godine, kada 
su došli u ovu zemlju. Isto tako ne znamo ni mjesta, gdje su im bili 

samostani, ali to stoji, da je ovaj Red djelovao u Bosni ne samo u 
13. već i u 14., 15. i 16. stoljeću, najprije sam, a onda s braćom Fra- 
njevcima“). Šta više, rimski arhivar Balan u djelu: »Kat. Crkva i Sla- 
veni«, što je preveo pokoini nadbiskup Stadler, tvrdi: »God. 1254. stvo- 
rilo se društvo Fran:;evaca i Dominikanaca i zvalo se »društvo fratara 
Isusa Krista putujućih po cijeloj zemlji«. Još g. 1399. glavari se toga 
društva sakupe, da vijećaju*). Među dominikancima, koji su već kon- 
cem 13. vijeka došli u Bosnu iz Dalmacije, spominje se i bl. Augustin 
Kažotić, koji je kasnije postao zagrebačkim biskupom. 


Poslije nesretnog otpada bosanskog biskupa zauzeo je jedan od 
njih i ovu čast, a to je bio bl. Ivan Teutonik. Vrijedno ie, da ovdje 
uvrstimo njegovo ziće. 


BI. Ivan Teutonik rodio se u Wildhausenu u današnjoj Westialskoj 
— te se stoga i zove Teutonik t. j. Nijemac. 

Nije on kao mladić stupio u Red propovjednika, nego kao zrio muž 
od 40 god. Bio je »magister iuris« (doctor iuris can.), te je imao sreću, 
da je u Bolonji, gdje je i nauke svršio, dobio bijeli habit iz ruku samog 
utemeljitelja, sv. Dominika"). 

Kad je oko g. 1230. došao u Njemačku s kardinalom Otonom, 
misi.onirao je posvuda, da popravi pokvareni život i običaje, pa je na 
tome putu došao i u Madžarsku, gdje je imao svoje redovničke braće. 
Ne znamo, kako se dugo kod njih zadržao. Svakako je on kao učen 
član Reda kod njih bio ugledan, te su ga izabrali za svog provincijala, 
a to prije, što ga je papa imenovao svojim penitencijarom. Ivan je 
naime osim latinskog i njemačkog jezika znao još i talijanski i francuski 
i još jedan istočni jezik; bit će da :e to bio madžarski. 


Svakako je tada kardinal Jakov Palestrinski, koji je kao legat 
sv. Stolice došao u Ugarsku i dobio nalog, da skine nevrijednog 
bosanskog biskupa i da postavi jedno čeiiri nova bikupa, bio vrlo za- 
dovoljan, kad je u ugarskom provincijalu našao barem jednog vrijednog 
kandidata za ovu uzvišenu službu. 


Ivan dođe s njim u Bosnu, i sad se istom pokaza, da je papin 
poslanik vrlo dobro izabrao. Ivan je bio na glasu sa svoje sve- 
tosti, a pričalo se je i o jednom čudu, što ga je u Baselu u Švicarskoj 
učinio za svojih misija. U Bosni su mu bila u pomoći njegova redov- 
nička braća, što su već onda bila veoma ugledna. Papa Grgur IX. pisao 
je g. 1233. redovnicima dominikanskog samostana u Bosni: »Ljubljeni 
naš sin Ninoslav, vojvoda bosanski, javio nam, a to smo s velikom 
radosti čuli, da se vašim nastojanjem plemeniti muž, zvan Prijezda, 
povratio čistoj katoličkoj vjeri i da je po njegovu nagovoru vama dao 
za taoca svoga sina kao jamstvo, da će ostati stalan u v;eri'). 

To su dakle drugovi, koje je Božia providnost dosudila našem 
blaženiku kod obraćenja Bosne; oni su zaista bili pouzdanija vojska 
od križara, koji bi narod samo ogorčili i na otpor potakli. 

Kad je dakle bl. Ivan Teutonik bio posvećen za biskupa, počne 
svom dušom iskorenjavati krivovjerje, dizati iz ruševina crkve i oltare, 
opet uvoditi katoličko bogačašće, namiještati svećenike, te tako položi 
nove i zdrave temelje katoličkoj vjeri i crkvenoj hierarhiji u Bosni. 
Svetom i revnome biskupu pomagali su pri tome ne samo oni Domini- 
kanci, koji su kao članovi ugarsko-hrvatske redodržave već otprije 

ovd e boravili, nego su k njemu pohrlila braća s raznih strana. Od njih 
su prilično mnogi, kako pripovijedaju dominikanski pisci, slavno izgi- 
nuli za Isukrsta jer su bili smaknuti od krivovjeraca nakon mnogih i 
teških muka, što su ih podnijeli u obrađivanju i u čišćenju Gospodnje 
njive*). 

Ovu duhovnu obnovu potvrđuje nam i pismo Grgura IX. od 
26. travnja 1238. g., u kojem se veli, da je »ondje nanovo zasađena 
kršćanska vjera.« (Plantata de novo ibi christiana religio.)*) 


Spominju se kao misijonari u Bosni iz dominikanskog Reda 
bl. Sadok, zagrebački prior, bl. Pavao Ugarski, zadarski prior, 
kojega su krivovjerci uhvatili i lancem uz kolac privezali, te tako živa 
spalili oko 1250. g. Nadal:e se spominje bl. Jakov, drug sv. Dominika, 
fra Mihajlo iz Dubrovnika, kojeg su po pripovijedanju 0. Cerve'") 
još s nekim drugim redovnicima, koji su bili isto tako Dubrovčani, 
poslali u Bosnu, da propovijedaju. Još nam predaja spominje 32 re- 
dovnika, koji su naviještanje evanđelja zapečatili svojom krvlju'!). 

Još 1450. g. zamolio je dubrovački Dominikanac Oleatik od 
pape dopuštenje, da smije ići u Bosnu s četicom braće, da bi propo- 
vijedao patarenima. Papa mu Nikola V. odgovori, da može ići u Bosnu 
ili u Srbiju, jer tamo ima malo redovnika, ali samo da valja prije upi- 
tati gospodara zemlje (terrestris doininus.)!'“) 


Ali ne samo što nutarnji metež nije dao, da se mirno razvija obra- 
ćenje Bosne, nego i vremena biskupa Ivana nijesu bila za apostolsko 
djelovanje. Rat se je razbjesnio u Slavoniji, a bilo je pogibelji, da će 
preći i u Bosnu, i to rat na krivovjerce i njihove zaštitnike. God. 1234. 
pripravljao se herceg Koloman, sin kralja Bele IV., da bi istrijebio kri- 
vovjerce, što se uvukoše u Slavoniju!?). S njim je složno radio kaločki 
nadbiskup Ugrin (Hugolinus). 

BI. biskup Ivan imao je mnogo posla u Ugarskoj, osobito sada, 
kada je po nalogu sv. Oca morao izopćiti kralja Andriju HI. (oca sv. Fli- 
zabete), što se nije spremio na križarsku vojnu, kako je bio obećao. 
Osim toga videći, da ne može apostolski raditi u svojoj biskupiji (nije 
naime dovoljno znao hrvatski), zamoli on g. 1235. da ga skine s 
biskupske stolice. Papa ga doduše sokoli, da bi ustrajao, ali on opet 
navodi svoje razloge. On da Ye već počeo i na pravi put doveo obraćenje 
ovog naroda, i da mu se je našao vrli nasljednik. To je bio glasoviti 
Ponsa, koji je sagradio stolnu crkvu sv. Petra u Vrhbosni, za koju 
je već bl. Ivan dobio svotu novaca od bana Ninoslava, čim je došao u 
Bosnu*). 

Bi. Ivana, svetog redovnika, vuklo je srce qpet u tihi samostan, 
gdje je kao obični Dominikanac predavao svojoj braći bogoslovne 
nauke. Kasnije bio je izabran za provincijala i za generala cijelog Reda. 
Kao generala nalazimo ga, gdje putue iz Napulja u Pariz, a u njegovoj 
pratnji vidimo onda još mladog Tomu Akvinskoga, kasnijeg gla- 
sovitog crkvenog učitelja'*). Pc svoj prilici da je onda svojem mladom 
suputniku pričao i o Bosni i o tamošnjim prilikama. 


*) Za Ilvana Tentonika držao je Farlati (IV., 53) i tvrdi Herderov Kirchen- 
lexikon (Johannes Teutonicus, 1. Ponsa), da je identičan s Ponsom; no 0. Hoffer 
D. 1. nepohitno je dokazao u »Spomen-knj. iz Bosnexz (str. 90 i 114), da je Ponsa 
nasljednik Ivanov. (Napom. uredn.) 

Putovali su pješice, kako je bl. Ivan već u Bosni običavao, pro- 
seći svagdanji kruh. General Ivan Teutonik umro je u StraBburgu 1252. 
na glasu svetosti, pošto je znatno raširio svoj Red. 


2. Franjevci. 


Neki tvrde, da su Franjevci došli u Bosnu odmah na početku svoga 
Reda, a po drugima su ovamo prispje!i istom sredinom 14. vijeka. 
Toliko je sigurno, da .e mučenička palma, koju su stekli Dominikanci, 
primamila i druge redovnike u Bosnu, da i oni sudjeluju u boju proti 
krivovjercima na slavu katoličkog jedinstva. Takav je bio 


BI. Nikola Tavelić, Ovaj mučenik bio je domaći čovjek iz Šibenika, 
te je neko vrijeme živio u bribirskom samostanu. Već je spomenuti 
papa Grgur IX. (1227.—41.) zaprijetio izopćenjem franjevačkim pogla- 
varima, ako bi koga zadržali, koji se želi posvetiti bosanskoj misiji. 
Godine 1379. pođe onamo i naš bl. fra Nikola Tavelić, te za 12 godina 
obrati mnoge bogumile i pravoslavne. No kako :e franjevačko star- 
ješinstvo u 'Bosni strogo zabranilo izazivati inovjerce, izgubi bl. Nikola 
nadu, da će ga ovdje zapasti mučenički vijenac, te stoga 1391. g. krenu 
u Jeruzalem s još tri talijanska brata. Naučivši nešto arapski, potraže 
kadiju, te mu počeše govoriti: »Vaša vjera nije od Boga, vaš je zakon 
vrlo rđav, tjelesan, a ne duhovan, zakon prijevare, a ne istine, propasti, 
a ne spasenja.« Kadija se razbjesni, pa ih baci u tamnicu. Drugi dan 
izvede ih pred silni narod, te ih upita: »Jeste li ono govorili kao pa- 
metni ili kao ludi?« — »Sve pri zdravoj pameti.« — »Opozovite!« — 
»Nijedne riječi.« — Osude ih na smrt, izbičuju i zatvore. Oko ponoći jos 
ih okrutnije istukoše, te privezavši ih za stup ostaviše ih tri dana bez 
jela i bez pića. Napokon ih odvedoše na trg. »Hoćete li sada opozvati, 
hoćete li se poturčiti?« — Mučenici osiadoše stalni. Tada ih mačevima 
izmrcvariše i sasjekoše, te komad po komad u vatru baciše. Ali u vatri 
ne izgorješe, te ih stoga pokopaše krišom, da ih kršćani ne bi našli. 
To se dogodi 14. studenog 1391. g. — Leon XIII. odobri 1889. g. javno 
štovanje bl. Nikole Tavelića. Franjevci ga slave 5. prosinca. 


* 


Vidimo dakle, da su već u 14. stoljeću Franjevci u Bosni i Herce- 
govini imali svoje starješine i svoje samostane, napučene domaćim 
sinovima, a tako je ostalo sve do danas. U tijesnom okviru jednog 
članka ne da se opisati, šta su sve oni učinili za duše svojih Bošn'aka 
i Hercegovaca, nego ćemo to samo u glavnim crtama opisati od jednog 
povijesnog perioda do drugog. 

Došlo je tursko vrijeme, kada je novi i silni neprijatelj sv. Crkve 
u Bosni stupio na mejdan. Ovo doba nije došlo iznenada i naglo kao 
oluja, nego su svi, koji su pratili događaje, predviđali, da mora do toga 
doći. Plemići patareni imali su za ovaj slučaj već stvorenu odluku, da 
se naime odmah poturče, te tako sačuvaju svoj posjed. Ali jadni puk! 
Šta će on? Osobito kad ;e već turska sablja sinula i kršćanske glave 
kosila? 

Tad se opet Franjevci pokazaše kao pravi duhovni pastiri. Njihov 
provincijal bl. fra Anđeo Zvizdović, sam obraćenik, stupi 
g. 1463. odvažno pred osvojitelja sultana Mehmeda II., te preporuči i 


t 

sebe i braću svoju i kršćanski puk carskoj milosti. U fojničkom se 
samostanu pokazuje još i danas plavi plašt sa srebrnim zvjezdama, 
kojim ga je sultan ogrnuo u znak svoje blagonaklonosti, ali se ujedno 
pokazuje i glasovita Ahdnama, povelia milosti, koja je tada a i kasni'e 
toliko koristila katolicima. Već se tada Turci (Osmanlije) i novi begovi 
počeše bojati, da će im nestati raje za rad, za kmetovanje i za rabotu. 
Kako se Bog brine u svako kritično doba za svoje vjernike, te im 
šalje svete muževe i apostole, tako je Bošnjacima i Hercegovcima u 
ovo žalosno vrijeme poslao osim bl. Anđela Zvizdovića još i drugog 
apostola, a taj bijaše e 


Sv. Jakov de Marchia (Markija). I ovaj je Svetac došao iz Italije, 
gdje se rodio 1391. g. Kako je čeznuo za samoćom i za pokorom, na- 
misli stupiti u Kartuzijance, ali ga Bog pozva na apostolat. Ipak je on 
uza sve to bdio, postio i trapio se još više od Kartuzijanaca. Spavao bi 
tri sata, samo bi jedamput na dan blagovao kruha s vodom; rijetko bi 
kada dodao samo nešto graha bez začine ili divljih trava. Za njegove 
propoviiedi bila je svaka crkva premalena. Obratio je na hiljade grešnika 
i krivovjeraca. Kad mu ponudiše nadbiskupsku milansku stolicu, odlučno 
je odbi. Neumorno bi putovao pješice bez novaca, kuda ga je redom 
sedam papa slalo, osobito da bi pobijao i obraćao krivovjerce ili da bi 
kršćane poticao na rat proti Turcima. Tako je ovaj sv. Franjevac obišao 
Italiju, Češku, Ugarsku i tri puta cijelu Jugoslaviju, osobito dubrovačku 
republiku i Bosnu s Hercegovinom. Ovdje jošte živi njegova uspomena. 
On je bio vikar bosanske redodržave. Umro je 28. XI. 1476. 


+ 


Iz početka su Franjevci pastorirali vjernike iz svojih samostana; 
no s vremenom osnovali su župe, koje su pripadale manastirima, a 
vjernici su svojevoline prinose davali. Još 1655. g. piše bosanski biskup 
ira Marijan Maravić vjeroplodnici, da bosansko kraljevstvo ima 
12 samostana, a da svaki od njih ima po nekoliko župa“). 

Sad se je pak ovo stanje malo po malo promijenilo. Razlog tome 
bili su turski ratovi, što su ih vodili s kršćanskim državama, osobito 
pak opsada Beča 1683. g. i stalna nesreća Turaka iza opsjedanja Beča. 
Sad su iratri bili krivi svemu tome. Globa za globom udarala je jadnike 
a tko je opet drugi nego li jadni bosanski puk morao namicati ove silne 
globe? Stoga se počeše i-Franjevci seliti, a s njima i kršćanski narod. 
Broji se do 25 hiljada iseljenika na sve strane, a najveća je povorka 
otišla u carske zemlje sa principom Eugenom i pod njegovom zaštitom. 
A u Bosni nastade veliki pomor, kuga i napadaji bijesnih Turaka na 
preostalu raju, radi čega se njihov broj još više umanji. Od tolikih 
samostana ostadoše napokon samo tri. Osmanlije su još i od njih ne- 
čovječnim pljačkanjem kušali izvući zadniu paru'?). Ali u ovim kušnjama 
nastadoše i kod kršćana velike promjene u to vrijeme, te ga možemo 
nazvati: 


Zlatno doba. Isusovac Farlati govori u IV. svesku svoga djela 
»Hlyricum sacrum« o bosanskom puku: »Srcem su i dušom predani sv. 
Crkvi, Slični prvim kršćanima. Duhovnim svojim pastirima iskazuju 
duboku čast i štovanje. Tvrdo vjeruju, štogod ih ovi uče, i čine, štogod 
oni zapovijedaju.« — U ono doba u svemu se pokazuje blažena naivnost 

i nevinost u vladanju, jer su se po savjetu svojih ujaka daleko držali 
od svake pokvarenosti svieta. Drago im je bilo slušati Božju riječ. 
»Ujače, ti nam pridikuj! Mi smo na to naučeni«, reče _ narod svojem 
Franjevcu, kad je radi ružna vremena htio ispustiti propovijed, jer je 
cijeli puk morao na groblju po kiši klečati, dok je »ujak« imao barem 
drvenu kolibicu nad glavom. 

Kad je njihov ujak bio prisiljen prenoćiti kod svojih Bošnjaka, na 
večer bi s njima vodio duhovne razgovore. Oni se na to tako naučili, 
da su “ednog, koji je i svjetske stvari upleo u zabavu, zamolili: »Nemoi, 
ujače, o tame govoriti, nego nam govori štogod iz sv. evanđelja.« 

Fra peta Vladić opisuje nam'") Franjevce onoga doba: »Zlatni 
redovnici — a drveni kaleži! Bogatiji i zadovoljniji u šeperastim, sla- 
mom pokritim kućama, nego danas u zidanim, kad su u kasnu noć go- 
vorili kod lojanice svoj oficij i obavljali svoje druge pobožnosti, jerbo 
po danu nijesu imali kada, buduć da su obilazili udaljena sela. Zlatni 
redovnici, kada su sve svoje imanje i prtljagu s kraja u kra; Bosne 
prenašali u dva kovčega: koju bogoslovnu knjigu, brevijar i raspelo i 
koju sliku, sve s ono svojih haljinica! Zlatni redovnici, kad su svi bili 
oduševljeni za Crkvu, vjeru, red i spas duša, kad su svi bili jedno srce 
i jedna duša, te imadijahu sve zajednički; kad su bili zadovoljni imajući 
šta zagristi, šta obući i čime se pokriti; kada je samostan župnicima 
svoga područa sve od čarapa do kape pribavljao, a župnici najzdušnije 
svu milostinju svakom prigodom i više puta na godinu slali u samostan, 
na hiljade, dakako samo jasprica.« 

Stavit ćemo ovdje žiće jednog bosanskog Franjevca iz 18. vijeka 
— »zlatnog ujaka« — što je umro na glasu svetosti, a to je bio 


Fra Šimun Filipović. Rodio se je 1732. g. u Seoni u brčanskom 
kotaru. Sa 20 godina stupio je u fratre; nauke je svršio što u Ugarskoj 
što u Italiji. Kad mu je bilo 50 godina — a bio je onda župnik — vidio 
je u nekom viđenju /ednu dušu usred pakla, za koju se mislilo, da je u 
raju. Radi toga se zabrinu za spas svoje duše, te odluči stupiti u koji 
strogi samostan, gdje se Franjevci bave samo molitvom i pokorom. 
Stigne sreino u Ripatransone u Italiji, te još isti dan začuje tajanstveni 
glas: »Hinc sursum!« (»Odavle gore!«) Mnogo je fra Šimo postio, jela 
nije birao, a bratu, koji se tome čudio, odvrati: »Glad nema očiju!« 
Spavao je malo; uzglavlje mu bijaše daska, ležaj većinom tvrda zemlja. 
Da bi držao tijelo u pokornosti, trapio ga je još i krvavim bičevanjem, 
pojasima od kostrijeti s iglama i širokim lancima, stežući si ne samo 
bedra nego i ruke i noge. Iza smrti našli su mu tijelo posuto ranama. 
Ljubio je šutnju. Kad bi tko stao govoriti o besposlicama, opomenuo bi 
ga: »Brate, Bog i duša!« To rekavši otišao bi. Osim 9 sati zajedničke 
molitve fra Šimo bi se još neprestano molio na koru, u ćeliji i na putu. 
Pred presv. oltarskim sakramentom često je bio zanesen izvan sebe; 
a više je puta lebdio iznad zemlje. Dva puta na dan hodočastio bi 
Gospino; slici, koju je smjestio usred šumice. Jednoć je padao silan 
snijeg. Kad se vratio, dočeka ga dobri 0. gvardijan, da mu brižno pro- 
mijeni mokre haljine; a kad tamo, habit mu je bio posve suh. — Kad su 
ćukovi noću smetali svojom vikom samostancima, otjera ih fra Šime u 
nepovrat. Isto je tako učinio sa gusjenicima. Godine 1799. provali iran- 
cuska vojska u Italiju plijeneći crkve i samostane. Zato tamošnji Fra- 

njevci odlučiše ostaviti samostan. No fra Šimo ne htjede. »Gospa mi je 
rekla, da ću ovdje umrijeti.« S njim ostade još nekoliko redovnika, koje 
je uvjeravao, da im se ne će ništa na žao dogoditi. I zaista! 31. svibnja 
eto Francuza. Građani se opru, ali budu svladani. Našavši Francuzi u 
samostanu oružja pobjesne, te i u crkvu provale — a u crkvi fra Šimo 
mirno kleči i moli. Jedan vojnik trgne sablju, da mu osiječe glavu. Tri 
puta zamahne, no fra Šimo niti da se lecne, niti da oda ni najmanjeg 
straha. Voinik se zadivi, te ode. — Napokon 9. svibnja 1802. g. preminu 
sedamdđesetgodišnji starac. Pijo IX. započeo je proces (parnicu), da se 


proglasi blaženim. . 


S početka 19 .vijeka nastade velika kriza za dušobrižnike u Bosni 
i u Hercegovini. Najprije se osjeti znatno pomanjkanje svećenika. Mnogi 
su naime mladi svećenici, koji su svršili svoje nauke u Italiji, voljeli 
udobni život u tamošnjim samostanima, nego li progonstvo, siromaštvo 
i patnje u domovini, Stoga je spao broj župnika dotle, da su n. pr. i 
sami provincijali i definitori morali upravljati kojom župom. Tako je 
g. 1805. provincijal ira Mato Ivekić bio župnik u Docu kod 
“Travnika. 

Treba se zahvaliti pokojnom ocu Ignaci'u Strukiću, što nam je iz 
samostanskih arhiva sastavio pregled svećenstva'*). Tako je g. 1802. 
bilo 85 redovnika i 10 svjetovnih misnika, koji su pastorizirali 91.047 
duša. Do godine 1806. narastao je ovaj broj na 114.391, dok se je broj 
svećenika za četiri umanjio. Godine 1818. spao je opet broj vjernika na 
50.391, što nam pokazuje veliku iluktuaciju pučanstva. 


Razlog je tome bila kuga, a i to, što je Dalmacija došla pod 
Austriju, te se mnogi kršćani iz Bosne onamo iselili poradi turskog 
Zuluma. Kad se pak u Dalmaciii uveo austrijski vojni zakon, te su tamo 
mnogi morali ići pod pušku, onda se brojni Dalmatinci povratiše u svoju 
staru domovinu, jer su u njoj bili slobodni od vojništva. 


Ovdje ćemo ukratko ispripovjediti život dvojice apostolskih vikara 
iz 19. vijeka, koji će nam predočiti žalosne i radosne prilike ove zemlje. 


Fra Augustin Miletić, Biskup, rodio se u Fojnici g. 1763., gdje je i 
stupio u franjevački red. Učio je u Padovi, gdje je postao lektor bogo- 
sloviie i vrstan propovjednik. Bilo mu je 40 godina, kad ga iz samo- 
stanskog mira trgne imenovanje za bosanskog apostolskog vikara. Uza- 
lud se opirao suznim očima. Kad je g. 1814. došao u Bosnu, nađe tri 
crkve uz samostan i jednu kapelicu. Drugdje se služba Božja obavljala 
po grobljima i po šumama. Revni je biskup Miletić obašao svake godine 
treći dio biskupije. Obično je morao uraniti oko ponoći, da bi u kasnu 
večer došao u drugu daleku župu. Putovali su sad pješke, sad na konju, 
gorom i dolom, preko rijeka bez mosta i kroz močvare. Često je morao 
prenoćiti u šumi na tvrdoj zemlji. Nekoliko ga je redovnika pratilo, a 
kadikad i četa naoružanih momaka, jer je priietila pogibelj od hajduka 
ili od Turaka. 

Fra Augustinov pohod bio je raji najveća utjeha, a još više njegove 
vatrene propovijedi. »Slušali smo danas Pavla apostola«, rekli bi onda. 
Često bi narod zaplakao, te bi se vraćao kući bijući se u prsa. Miletić 
bi znao narodu dijeliti krunice, medaljice i slike. A kad bi mu oni štogod 

dali kao n. pr. nešto sira ili vina, ili ako mu je koja ženska dala lijepu 
maramu, on bi to isto vraćao kao uzdarje. 


Biskup Miletić bio je veličanstvenog stasa i veoma blag i ljubezan. 
Nitko ga ne bi zaboravio, koji je s njim općio. Jedan inovjerac reče: 
»Da imam krila, odletio bih u Bosnu, da još jednom vidim Miletića.« 
Zimovao je u fojničkom samostanu. Kad bi mu ovdje koji fratar došao 
u pohode, doletio bi biskup u njegovu ćeliju, te bi mu oprao noge ugle- 
davši se u svog Božanskog Učitelja. 


Sam bi si spremao sobu i postelju i krpio habit. Ustao bi priie 
zore, da se Bogu moli, slušao bi više sv. misa, dok nije sam pristupio 
oltaru, te s najvećom pobožnosti Bogu prikazao sv. žrtvu. Već kao 
mlad redovnik nije večerao, nego se je međutim na koru molio. U sed- 
mici bi dva dana sušio. 

Kad je g. 1813. harala po Bosni azijska kuga, upotrijebio je ovo 
vrijeme, le je za svoje zemljake napisao popularni katekizam, t. zv. 
»biskupovaču«, koja se još i danas nalazi po kršćanskim kućama u 
Bosni. Već se duhovni pastir poboja, da će ostati bez stada, tako je 
strašno harala kuga. Tada je Miletić pisao propagandi: »Ako nam se 
Bog brzo ne smiluje, onda će samo povijest pričati, da je nekoć bilo 
katolika u Bosni.« 

Godine 1817. razasla svećenstvu molitvu Srcu Isusovu želeći, da je 
svaki dan izmole. On veli: »Oh da bih mogao to postići, da bih uzbudio 
ovu pobožnost, kako u vama, tako i u vašem stadu!« U svojoj oporuci 
piše: »Svakoga pojedinoga ja uključujem u Presv. Srce Isusovo kao u 
spasonosni kovčeg.« Zatim naredi, da se sve svijeće, što će gorjeti kod 
njegova pogreba, pokupe i pohrane. Od njih neka se svaki dan iza 
obieda zapale dvije, da bi gorjele pred slikom Presv. Srca Isusova, dok 
fratri pohađaju presv. Oltarski sakramenat. 

Oko Petrova g. 1831. govorio je narodu 68-godišnji starac u jednoj 
župi blizu Livna puna dva sata na otvorenom zraku, i to tako vatreno, 
da je dobio upaljenje pluća. Umro je ove iste godine (18. VII. 1831.) kao 
žrtva svog apostolskog zvanja. Pokopan je u franjevačkom samostanu 


kod Livna. 
+ 
Prije nego što ćemo opisati život biskupa Fra Marijana Šunjića, 
moramo spomenuti drugog muža, koji je po Božjoj providnosti spajao 
obadva ova biskupa. To je bio 


Fra Marijan Jakovljević. On je bio Miletićev tajnik i njegova 
desna ruka. Od njega je naučio pravi redovnički duh i nježno štovanje 
Presv. Srca Isusova. U njegovoj sobi, ma gdjegod on bio, vidimo usred 
prostog i siromašnog pokućstva sliku Presv. Srca Isusova s drvenim 
okvirom, što ga je sam napravio. Fra Marijan je ovu sliku častio i 
štovao. Mnogo i mnogo puta upro bi on svoje oči u nju, te bi odavle 
crpao milosti i blagoslov svake ruke u svojim poslovima. Najmilija mu 
bijaše molitvica: »Presveto Srce Isusovo, daj da te sve više ljubim!« 
Mogao je postati bugarski nadbiskup u Plovdivu, ali on odabra biti siro- 
mašni misijski župnik među svo/im zemljacima. Sabrali su njegove pro- 
povijedi, te su ih u tri sveska s naslovom »Hrvat. pučke propovijedi«, 
štampali u Zagrebu. : 


= 

Ovaj je dakle otac imao veliki utjecaj na Marijana Šunjića, kao 
da mu je zadaća bila, da na Šunjića prenese Miletićev duh (tF 10. XII. 
1853.) 

Fra Marijan Šunjić rodio se u selu Bučićima. Njegovi roditelji, puni 
veselja, što im dijete pokazuje volju za svećenika, odvedu ga u obližnju 
samostansku župu Gučju Goru, gdje je Jakovljević bio kapelan. No kad 
je ira Marijan bio odavle dignut za meštra u fojnički samostan, povede 
sa sobom i malog Šunjića, te doživi veselje, da se obukao u habit 
sv. Franje. Svojem meštru na čast primi Šunjić i ime Fra Marijan. 


Iza novicijata raziđoše se njihovi putevi. Biskup Miletić posla mla- 
dog Šun'iića u Beč, gdje je od profesora Atanaškovića (kasnijeg gene- 
ralnog konzula u Sarajevu) učio turski jezik čitati, pisati i govoriti. U 
Bolonji se sastade s glasovitim Mezzofantijem, koji je znao preko 
70 jezika, te se ovaj čudio njegovu vjernu pamćenju. 


Kad se Šunjić, pun znanja, povrati u Bosnu, htiede ga biskup 
Niletić odmah imati za svog tajnika, ali evo ti neprilike! — Vezirovi 
kavazi dođoše iznenada u fojnički samostan, te zapovjediše gvardijanu, 
da odmah pođe s njima k veziru u Travnik. Tada ovaj dobri starac 
malo da ne poludi od straha. No mladi se o. Marijan Šunjić odmah 
ponudi, da će s njim poći. U Travniku im nije bilo baš najbolje. Vezir 
ih baci u nečistu tamnicu, te im predbaci, da su tobože kršćane nago- 
varali, da ne bi sultanu davali ni poreza ni harača. Svaki bi dan došle 
sluge pred njihovu tainnicu, te bi govorile, da će danas posjeći dva 
fratra. Koliko su muka i straha morali pretrpjeti za tri mjeseca, dok 
ih nije raja otkupila svotom od 4.333 cvancike. To je bila vezirova 
svrha. 

Prije sto godina bio je u Hercegovini drugi zloglasni vezir Aliaga 
Rizvanbegović. Za njegova se vladanja iselilo 10.000 katolika, a po- 
ginulo je preko 2.000. A starješine odrediše našem fra Marijanu, da baš 
tamo u Mokronogom bude župnik. Ovaj zulumćar vezir ote silom u 
Mostaru kuće od 570 kršćanskih obitelji, te ih pokloni svojim momcima. 
Tko je imao dosta novaca za otkup kuće, taj ju je mogao sačuvati — 
a za druge je vrijedilo: »seli, kud hoćeš!« 

Šunjić je pak ove nesretnike sokolio, tješio i poučavao. 

Jednom je bio i kapelan u Gornjem Skoplju (Vakufu) kod svog 
dragog meštra Jakovljevića. Tamo se zimi dotetura neka turska pija- 
nica, pa se smrzne baš pred župnim dvorom. Opet dođoše zaptije po 
župnika, a mladi fra Marijan reče: »Mogu li ja ići mjesto starca?« — 
»Možeš!« A opet je bila stara pripovijest: »Hajd' u zatvor, dok ne 
platiš toliko i toliko«. 

Šunjić je bio u Ovčarevu župnik, a ujedno i provincijalov 
tajnik. Išao je u Italiju, pa i u Austriju, ne bi li našao koji samostan, 
gdje bi mogla učiti redovnička mladež, jer je potreba svećenika bila 
sve to veća. 

Godine 1839. harala je strahovita glad u Bosni. Šunjić ne samo 
što nije iskao nikakve godižbine od svojih kršćana, nego je još i raz- 
dijelio, štogod je imao žita. Šta više, prodade i svoje pokućstvo i svoga 
konja, samo da bi prehranio svoje župljane do boljih vremena. To se 
još i danas spominje u Ovčarevu. 

Poradi redodržavnih poslova otputuje u Carigrad, gdje ie ostao 
dulje vremena. Oh kako mu ie onda koristilo, da je znao turski. Tad 
ga iznenada stignc imenovanje za provincijala. Novoizabrani papa 
Pijo IX. sam je imenovao Šunjića za provincijala, jer je onda bosanska 
provincija bila suspendirana. Tad je on prvi put obišao cijelu Bosnu; 
drugi će put još kao generalov povjerenik, a treći put kao biskup, jer 
je naš Šuniić još i ovu čast dočekao. Kad se 18. veljače 1855. godine 
povrati u Bosnu, pošto ga je za biskupa _ posvetio biskup Stross- 
majer, nastade tako velika radost, da niie moguće opisati općenitog 
veselja, jer su Bošnjaci u svog oca Marijana stavili svu svoju nadu. 

On je na žalost bio biskup samo 5 godina. Dugotrajna bolest (po 
svoj prilici sušica) prisili ga, da u Beču potraži lijeka. No odavle se 
mrtav (t 28. IX. 1860.) povrati u Bosnu, te bi pokopan u Gučjoi 
Gori u novom samostanu, što ga je on sam utemeljio. U Beču je biskup 
Strossmajer dopratio mrtvaca do željeznice, pošto ga ie prije na svoj 
trošak balzamirao. 

Možemo kazati, da je program provincijala Šunjića, a i biskupa. 
obuhvaćao ovo troje: 1. Da širi ljubav medu braćom, 2. da se brine za 
uzgoj redovničke mladeži i 3. da diže crkve i škole. 

Šunjić je za 5 godina svojeg biskupovanja podigao 14 crkava u 
Bosni, koje su doduše bile većinom samo drvene. Premda se nasto- 
janjem stranih država u ono vrijeme inogle graditi crkve i samostani, 
ipak je zato trebalo ispuniti tri teška uvjeta: dobaviti carski ierman, 
skloniti okolišne muslimane, da pristanu na gradnju crkve, i da se 
ona ne gradi na vakuiskom zemljištu. 


* 


Fra Ignacije Strukić'*) izračunao je, da su Franjevci samo 'za 
slobodno vršenje službe Božje platili 1,302.480 kruna (globe) kroz 177 
godina. Tko je opet to dao, nego siromašni bosanski narod? Tko ie 
plaćao nove crkve i škole, koje su posvuda dizali? Ta ipak je god. 1877., 
dakle jednu godinu prije austrijske okupacije, bilo u Bosni 9 samo- 
stana, 85 župa, 204 redovnika, 139.690 katolika, ne računajući u to 
Hercegovine, koja se od Bosne odijelila 1.844. godine. 


3. Isusovci — misijoenari. 


U staro doba nijesu Isusovci nikada imali u Bosni i u Hercegovini 
nikakva kolegija, a ni rezidencije, ako se u to ne ubroje neke male 
župe u Hercegovini, gdje se neko vrijeme pripravljali za misijoniranie. 
Ali je tu bilo misijonara, koji su dolazili u ovu jadnu zemlju, ili su ba- 
rem njome putovali. da bi u kojem drugom kraju spasavali duše 
Bošnjaka ili Hercegovaca. Takav je misijonar bio 

O. Antun Ranzi (Ranci). Rodio se u Zadru 1581. g. Bio je naiprije 
svjetovni svećenik. Radi njegove revnosti za spas duša ispoređivali bi 
ga sa samim Isusovim apostolima. Već mu je bilo 49 godina, kad je 
1930. g. stupio u Družbu Isusovu. Živo je želio, da pode u neznabo- 
žačke misije. Kad su ga starješine mjesto toga poslale u Loreto, više 
je puta prebrodio more, da bi pohodio dalmatinske krajeve. Napokon 
izmoli, da smije kao misijonar u Tursku. Dvije godine bio je u Temiš- 
varu i isto toliko u okolici Zadra i u Turskoj Hrvatskoj t. ij. u današnoj 

bosanskoj Krajini. Živio je kao prethistorijski čovjek u spiljama u naj- 
većem siromaštvu, u gladu i u nevolji krijući se od Turaka. Neumorno 
bi obilazio planine tražeći i krijepeći u vjeri bijednu raju. Takav je 
onda bio misijonarev život. Njegov suvremenik Mijo Radnić, bosanski 
Franjevac, piše 1680. g. propagandi: »Životarimo samo na časove 
držeći smrt u ustima. Danju i noću sakrivamo se po spiljama i po šu- 
mama, a nema nijednog, koji bi nas utješio«*"). Ma da je O. Ranzi već 
davno prevalio šezdesetu godinu, ipak su mu sile podržavali lijepi 
uspjesi, što ih je postizavao, i želia, da spasi duše. Napokon ipak posve 
obnemože, te su ga dobri ljudi preko brda i dolina odnijeli na nosilima 
u isusovačku kuću na Rijeci. Tu je bez prestauka molio oce suznim 
očima, da bi njegov apostolat nastavili među onim zapuštenim narodom. 
Sretnim bi i blaženim one zvao, koji su u Družbi Isusovoj zaklopili oči. 
I njenu evo dode taj čas. Drugovi ga zapitaše, hoće li danas umrijeti. 
»Danas ne ću«, reče, »nego sutra o podne.« I tako se i dogodi. 68-godišnji 
starac, okružen braćom, predade dušu Stvoritelju 3. listopada 1649. 


O. Bartol Kašić (Cassius), Rodio se na otoku Pagu 1575. g. U Rimu 
je nekoliko mladih Isusovaca osnovalo akademiju kao pripravu za 
misije na Balkanu. Sam se papa Pavao V. zanimao za nju. No kako će 
se dobro naučiti hrvatski jezik, kad još nije bilo ni slovnice? Zato 
oslobodi o. general Acquaviva magistra Kašića od svake druge službe, 
te on sastavi i 1604.g. izda prvu hrvatsku gramatiku. G. 1609. poslaše 
ga u Dubrovnik "za Starješinu. Za putovanja na moru zateče ih silna 
oluja. O. Kašić blagoslovi nešto morske vode, poškropi lađu i momčad 
i gle! valovi se stišaše. G. 1612. krene Kašić u društvu dubrovačkih 
trgovaca kao vođa papinske misije u Tursku. Smijali se Oci sami sebi: 
bradu su pustili, obukli su istočno gradansko odijelo, dakako zimsko, jer 
je studeno bilo. Nosili su čakšire, koparan, ćurak i čalmu, a za pas 
su metnuli jatagan i dvije kubure, premda još nijesu ni znali njima 
baratati. Na čelu putnika jašio je janjičar. Put ih je vodio kroz Herce- 
govinu i kroz Bosnu, gdje, razumije se, nijesu propovijedali, nego su 
radi straha turskoga žurno naprijed hrlili, tješeći ipak svugdje potištenu 
raju. U Srebrenici je O. Kašić rekao sv. misu u franjevačkoj crkvi. 
Odavle ih odvede put preko mosta ua Drini u Srbiju, u Beograd, gdje 
su Dubrovčani imali po sultanovu iermanu svoju čaršiju i svoju 
crkvicu. No tu je bila i bosanska čaršija, a Bošnjaka je bilo još i u 
Srijemu, u Bačkoj i u Banatu, kamogod su došli. Dugo je boravio u 
Beogradu o. Kašić, a iza toga je živio 13 godina u Dubrovniku. Umro 
je u Rimu (28.XII.) 1650. g. 


O. Nikola Horvat. Rodio se 1633. g. u Varaždinu, a umro je (4. II.) 
1681. g. Kad mu je bilo 33 godine, ode u osmanlijsko carstvo, da po- 
mogne raji. Plakao bi videći ovce bez pastira, a crkve što porušene, 
što zatvorene; jedne obnovi, a druge nanovo sagradi. Slobodno je 
obilazio Ugarsku, Slavoniju i Bosnu. Za 15 godina pohodio je do 
80 mjesta i obratio do 1000 krivovjeraca, još više raskolnika, a kato- 
like je posvuda u vjeri utvrđivao. Strogost života, neustrašivost, 
čudesna ozdravljenja pribave mu veliki ugled i kod samih Turaka. 
Jedan se mladić poturči. Otac ga Horvat dade oteti Turcima i sakriti 
ga. Zato ga oglobe, bace u tamnicu i zaprijete mu se smrću. Uza sve 

to ostade nepokolebiv. U njega jedna duša više vrijedi od života. Kad ga 
napokon pustiše na slobodu, povrati mladića radosnim roditeljima. 


O. Ardelije Della Bella. Stupio je u Red 1677. g. kao mladi na- 
puljski pravnik. U Dubrovniku je naučio hrvatski kao magistar. Kad 
je morem jednoć putovao, razbije se lađa i on se s jarbola jedva 
jedvice dokopa jedne klisure, gdje svu noć prosjedi. U zoru pak opazi, 
da je već na kopnu. Bio je velik misijonar, a svoja je poslanstva držao 
po Dalmaciji, a neka i u Hercegovini. Osobito je nastojao, da se zava- 
deni pomire. Pripisuju mu se čudesa i proročanstva. O. Ardelije pri- 
češćivao je u Sinju u novoj crkvi, što je bila još bez krova, kadli 
najednoć kiša zaprijeti. O. Della Bella prekine pričešćivanje i podigne 
ruke prema nebu moleći se. Kiša poče lijevati kao iz kabla, poplavi 
ulice, a u crkvi ni kapljice. Za same 1717. g. prešlo je na katoličku vjeru 
428 što pravoslavnih, što muslimana. — Jednoć se seljaci smrću zapri- 
jetiše nepozvanom posredniku mira, a on razgali prsa, kličući: »Mene 
udarite, mene probodite, samo da se zapriječe Božje uvrede!« Umro 
je (3. XIL) g. 1737. Još i danas ima misijskih propovijedi ovog Božjeg 
revnitelja pod naslovom: »Razgovori i pripovidanja«, — što ih je izdao 
splitski kanonik M. Čulić. Njegov trajni rad je prvi hrvatski rječnik. 


O. Mijo Lovinić (1682—1730). Kažu, da su Bunjevci hercegovački 
iseljenici ili iz južne Bosne. Došla ih je sva sila u južnu Ugarsku i u 
Banat oko Temišvara. Bili su zapušteni i puni praznovjerja i bludnja. 
No gle, kako se Bog i za njih (pobrinuo. Našao se i za njih apostol i 
misijonar. To je bio O. Mijo Lovinić Isusovac, iz temišvarskog kole- 
gija, a rodom iz Sutjeske u Bosni. Po svoj prilici da se doselio u ove 
onda zapuštene krajeve sa iseljenicima pod principom Eugenom. Svo- 
jim zemljacima postade pravi dušobrižnik, te im moleći milostinju sa 
Svih strana sagradi golemu crkvu i lijepo je uredi. Samu župu predade 
nekom svjetovnom svećeniku, po imenu Feiglu (Veigl), a sam je po 
cijelome kraju tražio izgubljene ovce, te ih dovodio u Kristov tor. 
Župa se do dandanas zove Krašova i sad leži u Rumunjskoj. Bilo 
je tamo i drugih naroda. Otac je Mijo gledao, da svima bude duhovni 
otac, jer ie osim hrvatskog jezika znao još njemački, češki i rumunjski. 
Da bi si Božji blagoslov isprosio u svom poslu, ovaj se Božji ugodnik 
vanredno trapio. Još i danas imamo pismo od svjelovnog predstojnika, 
koji nam opisuje post našeg o. Mije Lovinića: »Veleč. o. Mijo vrlo se 
oskudno hranio i malo jeo. Mesa ili topla jela rijetko bi kada u tjednu 
okusio. Sav njegov objed obično je bilo nešto pure (žganaca), a napi- 
tak — čista voda. Pohadajući svoje misije — poput sv. apostola — on 
je uvijek išao pješke, a nikada ne bi htio uzjašiti konja, osim kad je 
bila hitnja. Gotovo čitavu noć znao bi probdjeti u molitvi. Često su ga 
vidjeli, kako usred ljute zime vani pod otvorenim nebom cijele satove 
kleči i Bogu se moli.« — Osim ovog posta još je vrlo strogo postupao 
sa svojim tijelom, što je i onako posve omršavilo bilo. Tako se nemilo 
bičevao, da su i drugi čuli ove krute udarce. Spomenuti predstojnik 
divio se je ovom velikom pokorniku, kada je iza njegove smrti opazio, 
gdje je pojas od kostrijeti urastao u živo misijonarevo tijelo. 

Druga svjedočanstva kreposnog života pruža nam mala knjižica, 
gdje bi on bilježio vanredne događaje i Božje milosti. Umro je u Kra- 
šovi (25. 1.) 1730. g. 





Isusovci. 89 


O. Brno Cuceri (Zuzzeri). Rodio se je 1683. g. u Dubrovniku. 'Bio 
je đak one glasovite Isusovačke gimnazije, što je uzgojila Gundulića, 
Palmotića i druge zvijezde dubrovačke literature. Kako je naš Brno 
bio pameina glavica, rano je svršio latinsku školu (6 razreda), te je 
već sa 14% godina bio primljen u rimski novicijat Družbe Isusove. 
Istom iza 26 godina vrati se u svoj zavičaj, da sve svoje sile posveti 
pučkim misijama. Pri tom se služio metodom o. Pavla Segnerija i to 
tako uspješno, da ga do danas drže najvećim hrvatskim pučkim misi- 
jonarom. Svagdje, kamo bi god došao, širio bi katolički pozdrav 
»Hvaljen Isus!« ili kako Dubrovčani kažu: »Hvaljen Jezus!« Putovao 
bi pješice i bos, prema pokorničkom duhu onog vremena. A gdje je 
sve bio? U dubrovačkoj, u senjskoj biskupiji, u Istri i na Rijeci. Ali nas 
maiviše zanima, da je obišao sva i najzabitnija mjesta trebinjske bisku- 
pije. Propovijedao bi obično pod vedrim nebom, jer u crkvama ne bi 
bilo mjesta za tisuće naroda, šio je bio željan njegove riječi. Spavao 
bi na tvrdome tlu, često u kolibama od pletera. Bičevao bi se oštro i 
do krvi i to, po običaju onog vremena, javno iza propovijedi, te je tako 
na tisuće grešnika obratio. — Iza 23 godine tako napornog apostolskog 
rada sprovodio je o. Cuceri svoje stare dane najprije u Dubrovniku, a 
zatim u Vječnom gradu, gdje je časni 79-godišnji starac preminuo 
3. travnja 1763. g. na glasu svetosti. 


* 


Kad je Pijo VII. god. 1814. po Božjoj Providnosti opet uskrisio 
Družbu Isusovu, nađoše se u 19. stoljeću i u novoj Družbi dva junaka, 
koja su mnogo djelovala po Jugoslaviji, a napose u kršnoj Hercegovini. 
To je bio na prvom mjestu 


O. Vinko Basile. Rodio se na Siciliji. Kad mu je bilo 15% g., stupi 
u Družbu Isusovu, pošto je prije svladao očev otpor, koji je želio, da 
uči za liječnika. G. 1840. poslaše ga u Skadar, da bi osnovao albansku 
misiju. Ali već iza tri godine morade uteći pred bijesnim Turcima, te 
g. 1845. osnova trebinjsku misiju. Onda je ta biskupija imala samo 
iri svećenika, a nigdje nije bilo ni crkve, ni zvona. Isusovci preuzeše 
4 župe: Hrasno, Trebinje, Dubravu, a sam otac Basile dobije 
(iradac sa 28 sela. Tu sagradi crkvu i sam je bojadisa i sam naslika 
slike Srca Isusova i Marijina. Osnova kod sebe mali zavod za 6 đaka, 
koje bi odatle pomalo slao u Dubrovnik i u Rim na propagandu. Svi 
su oni postali vrijedni svećenici. Kao apostoiski vizitator _ proputovao 
je cijelu biskupiju propovijedajući i krizmajući. No kad je pokrstio 
jednu tursku djevojku, pobjesne Turci, te morade pobjeći. Jedan snažni 
Dubrovčanin, pc imenu Bellopere, odnese ga u vreći preko granice. 
Međutim je vrlo dobro naučio hrvatski jezik. On obrije brkove, zamijeni 
narodno odijelo sa svećeničkim, pa tako osnuje dalmatinsko-ilirsku mi- 
siju. Većinom je s o. Ayalom držao misije s velikim uspjehom po svim 
hrvatskim krajevima, pa i u Hercegovini. Napose valja istaći misije u 
Zagrebu g. 1855., kod kojih je ban Jelačić svima prednjačio dobrim 
primjerom. O. Basile izdao je više nabožnih knjižica, posvuda je širio 
pobožnost k Srcu Isusovu i k sv. Josipu; on je osnovao »Zbor kćeri 
Srca Isusova«, a kao duhovnik požeškog orianotrofija osnova još (1863.) 
i Marijinu kongregaciju. Ostao bi sve do smrti među Hrvatima, da ga 

poglavari g. 1872. ne pozvaše u Siciliju. Želio ie umrijeti usred posla. 
I doista obolje dajući duhovne vježbe. Umro je na prvi petak 3. ožuika 
1882. godine, pošto ie još u jutro, dakako s velikom mukom, prikazao 
sv. misu. — Njegov drug bijaše 


O. Antun Ayala. Rodio se takoder na Siciliji Kad je u 
petoj godini teško obolio, zavjetovaše ga roditelji Bogu i da- 
doše ga, što su mogli ranije, u isusovački konvikt. Kad je malom Anti 
bilo 12 godina, zamoli o. provincijala, da ga primi u Družbu Isusovu. 


»Premlad si, počekaj barem do 14. godine!« reče ovaj. Iza godine dana 


sjeti mali 0. provincijala na njegovo obećanje, i ovaj ga sada primi. 
Bilo mu je 15 godina i tri mjeseca. Kad su ga kao novaka poslali na 
putovanje po običaju isusovačkog Reda, pronpvijedao je narodu, te je 
obratio više grešnika. Već sa 25 godina bi zareden. Iza dvije godine 
počne dodijavati o. generalu Roothaanu, da bi ga poslao kao misijo- 
nara u daleke zemlje, kadli eto dode o. Basile. I van sebe od radosti 
odmah pristade, da krene sa svojim zemliakom u trebinjsku misiju. 
Kako još nije znao hrvatski, po vas dan bi nosio pod pazuhom rječnik, 
a narod je mislio, da je to debela knjiga dugih molitava. Pozovu ga 
jednoć bolesnici. Zapela joj kost u grlu, pa se gušila. O. Ayala potraži 


u rječniku riječ »pane«, pa zaviče: »Kruh, kruh!« Dade joj komadić, pa. 


kad ga proguta, ispade kost iz grla. Domala postade župnik u Hrasnu. 
Plemićki sin stanovao je u kolibi, spavao na zemlji, sam si kuhao, sam 
Služio, prao rublje, timario konja. Narodu je bio i duhovni i tjelesni 
liječnik. Misio je po grobljima i tri puta bi na godinu obredao svoja 
34 sela. Naučivši začudo dobro hrvatski držao je po svim hrvatskim 
zemljama preko 800 pučkih misija i duhovnih vježba počevši od svojili 
hercegovačkih župa. Ove su župe najprije preuzei njihovi pomoćnici 
oci Mojraghi, Carrara (Karara) i drugi, koji su kao i oni naučili hrvatski, 
a napokon mladi hercegovački župnici, koji su dovršili nauke. Cijela je 
naime trebinjska misija imala za oce samo tu svrhu, da čestito nauče 
hrvatski jezik, da bi opet preuzcli dubrovačku državnu gimnaziju, koju 


»školopije« ili pijaristi nijesu više mogli dalje voditi. Tu je stvar uredio: 


dubrovački biskup Jederlinić dogovorno sa viadom, sa pijaristima i sa 


svojim generalnim vikarom Don Vidojem Maslaćem. Ali su ipak ova 


dva oca Basile i Ayala i nadalje ostali pučki misijonari. 


4. Časni sluga Božji Nikola Bijanković. 


I ovog velikog muža treba ovdje spomenuti, jer je i on mnogo: 


radio za Bosnu i za Hercegovinu. 

Časni se Nikola rodio u Splitu (1645.), gdje je i kanonikom postao. 
Godine 1672. utemelji ovdije samostan za Filipince ili Oratorijance. Kad' 
je i on sam, odrekavši se kanonikata, stupio u Oratorijance, izabraše 
ga ovi za svog priora. Ali kad postade makarskim Biskupom, dade 
mjesto sebe drugoga izabrati. Češće bi i kao Biskup, ali u redovničkom 
odijelu, došao među svoju braću, osobito u samostan u Brelima kod' 
Makarske, te bi kao posliednji među njima spremao sto, prao posuđe, 
meo svoju sobu, krpio haljine, pleo krunice i dvorio bolesnu braću. 
Najmilije mu je bilo, kada je koju sedmicu mogao boraviti u tihoj sa-: 

moći oratorija u Brelima. Tu bi se satove molio pod jednom piniolom, 
koia se još i danas pokazuje. U ovom duhovnom odmoru zapalio bi se 
u njegovu srcu onaj sveti oganj revnosti oko spasa duša, koji bi ga 
onda tjerao na misiie. Od oca generala Družbe Isusove izmoli za dru- 
gove dva misiionara. da bi s njima oblazio svoju biskupiju. Putujući 
časni Niko'a od sela do sela propovijedao i ispoviiedao bi po citave 
dane, a često ne bi ni okusio jela i pila, niti bi noću spavao. 





Malo sjemenište Družbe Isusove, sjeverno pročelje. 


Časni je Nikola držao misije osim ro Dalmaciji još i po Bosni i po 
Hercegovini, počevši od Livna pa do Trebinja, gdje je živjelo do 
46.000 katolika, koji su u ono vrijeme pripada'i makarskoj biskupiji. 
Nije mario za prijetnje Turaka, da će ga ubiti. Jedamput bi optužen radi 
izdaje i na smrt osuđen. Ali kad se tužiteli mrtav srušio, vretvori se 
mržnja Turaka u udivljenje. Oni su ga više puta zamolili, da im polja 
blagoslovi, što su il nemilo pustošili skakavci. I gle, oni se odmah 
digoše poput oblaka, te od'etjećše na obližnji brežuljak, gdje smjesta 
uginuše. Č. Niko'a Bijanković stjecao je medu Turcima sve više prijatelia 
i branitelja, koji mu isposlovaše slobodno putovanje po Turskoj i 
vršenje pastirske službe. Dirljivi su to bili prizori. Evo sveti muž stoji 
pod vedrim nebom u biskupskom odijelu, opkoljen izmučenom i bi- 
jednom rajom, pa joj žarkim riječima propovijeda o Božioj ljubavi. 
I neki Turci na konjima slušaju ga s velikim počitanjem. Očito su svi 
duboko ganuti. I tako sluga Božji na svojim misijama obrati uz mnoge 
grešnike i više raskolnika i muslimana. 

Napokon časni starac od 85 g. obolje u Makarskoj, te iza dvije 
nedjelje spokojno predade Bogu svoju dušu, pošto mu se prije ukaza i 
osokoli ga sv. Filip Neri. To se zbilo 10. kolovoza 1730. Pokopaše ga u 
njegovoj katedrali. Bog ga iza smrti proslavi brojnim čudesima, oso- 
bito na njegovu grobu. Q. 1885. povede se u Rimu parnica, da se pro- 
glasi blaženim. 

5. Don Ivan Pavlović-Cučić. 


Iza makarskog Biskupa treba nam spomenuti i jednoga generalnog 
vikara iz iste biskupije. To je bio Ivan Pavlović-Lučić, koji je veoma 
uijecao na Bosnu i na Hercegovinu i na njezine apostolske vikare. 
Dr. Jelenić zove ga čak »svemogućim«, jer je sve postigao, a to sve 
iz ljubavi i od zanimanja za ove zemlje. Osim što preč. Pavlović-Lučić 
starinom potječe iz Bosne, bio je također imenovan apostolskim vizita- 
torom za bosansku biskupiju. Kao padovanski doktor bio je velik što- 
vatelj sv. Euharistije, Presv. Srca Isusova i Marijina i sv. Josipa, pa je 
nastojao ove pobožnosti posvuda raširiti, kamo je god došao. Kogod 
se želio upisati u bratovštinu Presv. Srca Isusova, obratio se na Don 
Ivana, koji mu je spremno ispunio želju. Kao apostolski delegat za 
Bosnu zavjetova se, da će tamo promicali ovu pobožnost. I doista se 
Fra Grga Ilijić, koji je njegovim nastojanjem postao bosanski 
apostolski vikar, rado odazva prijateljevu pozivu, te g. 1800. isposlova 
u sv. Stolice misu i časoslov za blagdan Srca Isusova i mnogo oprosta. 
A_ što je grad Makarska za strašne kuge 1815. g. učinila svoj glasoviti 
zavjet Srcu Isusovu, bilo je djelo ovog revnog apostola ove po- 
božnosti. A nije Don Ivan zaboravio ni na Prečisto Srce Marijino, nego 
se obrati na Pija VI., da bi smio svetkovati blagdan njemu na čast. 
U jednoj knjizi izrekao je don Ivan želju, da bi umro između petka i 
subote kao između Srca Isusova i Marijina. Ali sv. Josip, koga je toliko 
štovao, požuri se, te ga odvede u srijedu, da što prije i zauvijek počine 
između Srca Isusova i Marijina. Bilo je to 18. ožujka 1818. 


6. Domaći svjetovni kier. 


Uvijek je bilo u Bosni i Hercegovini svjetovnog klera, barem u 
7 župa trebinjske biskupije, koje su jedino svjetovni svećenici pasto- 
Tirali. 

Kad su Turci navalili na južnu Hercegovinu, sav je latinski kler 
pobjegao prema moru u susjednu Dalmaciju. Tješili su svoje stado tim, 
da za ispovijed i za slučaj smrti imaju grko-katoličke župnike, jer je u 
ono doba pećka patrijarhija bila sjedinjena sa sv. Stolicom. Ovi su 
popovi bili doduse neuki, te su orali i kopali, ali su kao duhovni pastiri 
ispunjavali svoje dužnosti, te su kod svojih vjernika, šta više i kod rimo- 
kato'ika imali velik ugled. 

To se vidjelo za sv. poslanstva, što im ga je onda držao č. sluga 
Božji o. Julije Macinelli D. 1. Premda on nije znao hrvatski, 
te im je samo preko tumača propovijedao, oni su ipak takvu slast na- 
lazili u ovim priprostim katehetskim propovijedima, da su ga cijeli dan 
slušali. Ovaj misijonar izrijekom kaže, da tamošnji katolici na prvu riječ 
slušaju svoje pastire, makar bili i grčkog obreda. 

Sad ne govorimo o starim vremenima, gdije su pripadnici grčkog 
i latinskog obreda u Bosni mirno i složno u katoličkoj vjeri Bogu služhli. 
Malih razmirica i trvenja u nebitnim stvarima bilo je uvijek, ali je ova 
tema izvan okvira našega članka. 

I za franjevačkih apostolskih vikara bilo je vazda nekoliko svje- 
tovnih svećenika, t. j. sekulariziranih Franjevaca; jer nije moguće, da 

Svi, koji imaju svećeničko zvanje, ujedno imadu zvanje za tako strogi 
red, kakav je franjevački, gdje se sve opslužuje, što je propisano. 
Druga vrsta svjetovnih svećenika bili su 4. zv. glagoljaši, t. j. 
nasljednici starih slavenskih svećenika, koji su sve liturgijske funkcije 
obavljali u staroslovenskom jeziku po ovlaštenju, što su ga pape dale 
svetoj braći Čirilu i Metodu. Ali dok su oni stari slavenski svećenici 
kao i današnji glagoljaši u Dalmaciji bili dorasli latinskom svećenstvu. 
to su ovi Bosanci bili neuki, te nijesu mogli dostojno reprezentirati 
katoličkog svećenstva. Ipak su za nevolju, dok je bila nestašica fratara, 
mogli i oni valjati. Apostolski su vikari nastojali, da bi stekli štogod 
naobrazbe i dobra duha. Tako je god. 1782. biskup Dobretić izdao 
za njih nekakvu. mora'ku u narodnom jeziku, te su i on i njegovi 





Nadbiskup dr. Stadler s prvim kaptolom. 
S lijeva na desno stoje: Jeglić, Jagatić, Košćak; sjede : Ndb. Stadler i Bezić 


nasljednici zahtijevali od njih ispit. Biskup Miletić naredi im, da čine 
.svake godine duhovne vježbe u kojem samostanu. No čini se, da to 
nije mnogo koristilo. Već je njegov prethodnik Ilijić prestao rediti 
ih i namještati, te su tako izumrli. Miletić kaže: »Oh da se Velebit 
diže do nebesa!« jer bi iz Dalmacije uvijek dolazili hajkaši, koji su od 
duvanjskih i hercegovačkih knezova kupili potpise, kojima su od 
rimske propaganda tražili, da im dade za župnike samo glagoljaše. 
Potpisali su ih »conti« t. j. groiovi. Ali na upit propagande odgovori 
Miletić, da se radi samo o seoskim knezoviina“'). Poteškoća ije bila ta, 
što su htjeli biti ustoličeni (instalirani). Glagoljaši su obično pomagali 
Franjevcima kao njihovi kapelani, ali po svjedočanstvu starih fratara 
bilo je također slučajeva, da je koji glagoljaš bio župnik, a mlađi fratar 
kapelan. Tako ie čak u Sutjeskoj neki glagoljaš bio upravitelj župe. 
Za jednoga se barem glagoljaša znade, da je bio i biskup, ioš prije 
dolaska fratara u Bosnu. Umro je oko g. 1203. *) 


91 Duhovni pastiri. 


* 


Svaki biskup, pa makar i redovnik, želi imati svoj kler, koji je 
sasma u njegovoj vlasti, i koji on imože namještati na svoje župe. 
(collationis ordinariatus). Tako već biskup fra Grga Ilijić veli za 
se, da načelno nije proti svjetovnome kleru. Njegov nasljednik Mile- 


tić brani prava svoje subraće na njihove župe, te u ovom smislu 
odgovori propagandi na gornji upit. Ali se i on načelno ne izjavljuje 
proti svjetovnome kl'eru. Da se pako biskup Barišić, premda je bio 
član bosanske redodržave, zauzeo za uzgoj svjetovnog klera,te da je 
oko 1840 g. blizu Travnika već i zemljište za to kupio?), nije nikakvo 
čudo, jer se raskrstio sa svojom braćom. 

Biskup Šunjić izvješćuje 31. prosinca 1858. g. propaganduž“), 
da je blizu Travnika kupio zemljište od jednog Turčina, gdje namjerava 
sagraditi svoju katedralu, svoju rezidenciju i sjemenište za 30 đaka. 
Ali se iz konteksta čini, da su to njegovi samostanski đaci. Istina nije 
isključeno, da bi i po kojeg daka primio, koji ne bi imao redovničkog 
zvanja, a koga bi jednoć mogao upotrijebiti kao svjetovnog svećenika. 

Ovu osnovu dječačkog sjemeništa za svjetovni kler odmah ie 
s početka realizirao prvi nadbiskup dr. Josip Stadler. Franjevci 
su pak za svoj podmladak osnovali svoj probandat i to baš u Gučoj 
Qori. 

Dok je novi svjetovni kler stupio u duhovnu pastvu, prošlo je 
12 godina. Novi je Nadbiskup bio veoma sretan u izboru svoga kaptola. 
Tko je poznavao prvog prepošta i generalnog vikara, sijedog Josipa 
Bezića, taj je morao priznati, da je to bio uzoran i svet svećenik. 
A tko bi se mogao u revnosti za spas duša takmiti sa preuzv. g. Nad- 
biskupom Jegličem, tko u taktičnosti, u finom vladanju s Andri- 
jom Jagatićem, tko u neumornoj revnosti u sabiranju milodara 
za ubogu nadbiskupiju sa presvij. Košćakom, koji je iz čednosti 
samo jednom zgodom nosio svoju mitru. To su bila prva četiri stupa 
vrlo zaslužnog vrhbosanskog kaptola. 


1) U pismu od 17. X. 1284. Bull. O. P. 1. str. cit. 0. Antonin Zaninović 
O. P. isp. »Pogled . . .c — 2) Po o. Hofferu u Spomen-knj. iz Bosne. — 2) Ibidem 
str. 69. — 4) >Pogled« str. 11. — 5) Balan-Stadler, Katol. Crkva i Slaveni, 189. 
— 6) Comp. hist. 0. P. — 7) Bullarium O. Pr., pg. £8. — 9) Farkati IV., 51. — 
%) _Bullar. O. Pr. pg. 110; isp. >Pogled« str. 10. — 1%) Bibl. Ragus. JII., 169. — 
11) >Pogled«, 12, 13. — 12) Farlati VI., 168. — 18) O. Hoffer cit. Theiner ]I., 128. 
— 14) Lect. brev. Rom. 7. Martii. — 15) Jelenić, Kultura i bos. Franj. — 19) Fra 
Ign. Strukić u Spom.-knj. — '7) Vrhb. 1920., Urečnjaci. — 1%) Spomen-kuj. iz 
Bosne. — 19) Ibidem. — 29) Ibidem po fra Ign. Strukiću. — 21) Batinić, Život 
fra A. Miletića, 19; isp. >Srce Is.< (Sarsjevo) 1883., 160. — 22) Jelenić, Kultura, 
I, 22. — 23).Ibidem II., 395. — 24) Fra Anto Ćorić u Seraf. Perivoju 1909., 33. 

Prvi počeci travničkog 


sjemeništa i gimnazije. 
(6. I.—30. X. 1882.) 


K.Z.D.I.*) 


>Da iman više vremena i raspoloženja, mogao bih već 
sada, iza dva mjeseca što sam ovdje, nd svojih malih do- 
življaja u Travniku napisati čitavu jednu pripovijest.< 
- O. Brandis ujaku Alfredu, grofu d? Avernas, Travnik, 
5. ožujka 1882. 


6. Siječnja 1882. (O. Brandis dođe u Travnik. — Bilo 
je to na sv. Tri Kralja godine spasa 1882. Oko jedan sat popodne 
dovezoše se s istočne strane u Travnik nekakva putnička kola, te pre- 
šavši mostove preko Lašve i preko Šumeća stadoše već kod prvih 
kuća. Izađe muž, kojemu bi dao 40 godina; mršav je, obrijan, i već na 
prvi bi pogled po vanjštini i po odijelu sudio, da je stranac. Promotriš 
li ga još točnije, reći ćeš, da je to svećenik, premda nosi napola civilno 
odijelo. »A halbeter_Plaff«, kako se o njem u Zenici izrazio neki 
šaljivdžija poštar. Plativši kočijašu ugovorenu vozarinu, dodavši nešto 
napojnice, uzme putnik svoju laku torbicu u ruke pa hajd' glavnom 
ulicom dalje. 

Tko je taj neobični putnik? -— O. Erik Brandis D.I. 


*) Gradivo: Dnevnik o. ministra; »Spomenica« 1907. str. 8.; »Srce Isusovoc, 
Sarajevo, 1882.; uspomene preuzv. g. Nadb. Šarića, o. Krajinovića i o. Hamerla, 
koji je mnogo toga zapamtio, što su mu prvi seminarci pripovijedali. Mnoge po- 
datke o prvim đacima sakupio je g. Pero Zec Baškarad. Svima od srca hvala! 

Nije to prvi put, što je došao u Travnik. Pohodio ga već g. 1879., 
godinu dana iza okupacije. Željeznica je tada išla samo do Zenice“ A 
kakova je to onda bila željeznica! Evo što nam o njoj o. Brandis pri- 
povijeda. Obilazila je ovuda i onuda kao mačka oko vrele kaše. Zavo- 
jima ni kraja ni konca. Istom kasnije skratiše nešto prugu. Mostovi su 
bili drveni i vrlo slabi. Jedan je za to dobio slavno ime: »žigica- 
Ćuprija.« Mašine malene, vagoni k6 kutije, bez prozora, s posve lakim 
krovom, a nijesu imali ni »puiera«. Zato su se strahovito potresali, 
kadgod bi vlak krenuo ili stao. Nesreće su bile na dnevnom redu. Usređ 
noći stane vlak. »Šta se dogodilo?« upitaju zabrinuti putnici. — »Ne 
bojte se ništa! Samo što je jedan vagon sašao s tračnica.« -— »Pa šta 
ćete sad?« — »E pa što je u onom vagonu, to ćemo pretovariti na 
ostale, i onda prazan vagon svaliti niz brdo.« Pa tako i bi. Vagon se 
skotrljao u ponor, razbio se na komade, a vlak krenu dalje. — Svemu 
se tomu ne čudi! Glavno je bilo, da se što prije dođe do kakve takve 
željeznice. Nije se okupacija još pravo ni svršila, a već se počela gra- 
diti željeznica, tako da je iza kojih 7.—& mjeseci, 22. travnja 1879., već 
doprla do Žepča. Poduzetnicima se plaćala pruga po kilometrima, a 
oni, lakomi za što većim dobitkom, čestito se brinuli, da bude pruga 
što dulja i što jevtinija. Izbjegavali su, koliko se god dalo, svaki most, 
svaki tunel, svaki nasip ili prosjek; nego su okolišali na sve strane, 
gdje ne će naići na kakvu zapreku. Takva je eto bila željeznica, kad je 
o. Brandis u rujnu 1879. putovao, te kao prvi Isusovac nove Družbe 
prodro u srce Bosne, u vezirski Travnik. 

A ovaj je put došao, da sudjeluje u osnutku dječačkog sjemeništa 
za cijelu Bosnu i Hercegovinu. Već otprije znade prilično dobro 
hrvatski; samo još treba, da uho privikne na ikavštinu i da si prisvoji 
lijepi štokavski naglasak, a k tomu da od kojih 1.000—2.000 turskih 
riječi nauči barem 200—300 najobičnijih, koje i katolici svaki čas upo- 
trebljavaju; inače nema »divana« (razgovora), a često ne će ni svojih 
đaka razumjeti. 

Kako je tada željeznica došla već do Zenice, to je o. Brandis 
jutros tamo kod župnika odslužio sv. misu, a ostali put preko Vjetrenice u 
Travnik prevalio kolima. Da su to barem poštanska kola ili saone, hajde 
de; ali voziti se četiri sata bez tople »bunde« u otvorenim kolima po 
snijegu , po vjetru i po zimi, to nije šala, pogotovu one godine, gdje je 
zima osobito oštra. Da si malko ugrije smrzle i ukočene noge i da ne 
bane župniku u nezgodne vrijeme, stade se šetati. Obađe malne cijeli 
grad. Napokon iza jednog sata uputi se k župnome dvoru. To je pri- 
prosta bosanska kuća sučelice sadašnjoj kaznioni, na drugoj strani 
glavne ulice. Župnik fra Jako Duić, vrlo izobražen i prijazan Franjevac, 
i njegov revni kapelan i kateheta ira Ilija Đebić, srdačno dočekaju 
došljaka. Nadaju se njemu već koji dan. Znadu, čemu dolazi, i bratski 
mu ponude svoju gostoljubivost i svaku pomoć. U razgovoru napo- 
menut će o. Brandis fra Iliji: »Čujte, vi ste kateheta u školi; zar _ mi ne 
biste mogli naći nekoliko darovitih dječaka, sposobnih za gimnaziju, pa 
bi: odmah s njima započeo školu.« — »Mogu, zašto ne«, odvrati 
fra Ilija; »ima u Travniku takovih dječaka. Odmah ću ih sutra potražiti 
nekoliko.« 

Međutim su i čč. sestre Milosrdnice doznale, da je o. Brandis 
prispio, i evo ih župnom dvoru, da ga pozdrave. Zimski su dani kratki; 
treba se požuriti, hoće li još danas o. Brandisu pokazati buduću školu, 
kolijevku travničkog sjemeništa i gimnazije. I svi zajedno krenuše 
onamo: župnik, kapelan, čč. sestre i o. Brandis. Nije daleko. Tamo, gdje 
je danas okružni sud, stajale su dvije jednokatne turske kuće, jedna 
tik druge, ko dvije posestrime. Kupile su ih bile čč. ss. Milosrdnice, te 
sada iznajmile nadbiskupu, a same se sa svojom ženskom školom 
stisnule u »mafi konak« kraj Lašve, jer se njihov samostan istom zida. 
One dvije kuće stopit će se i pregraditi u jednu. Već je jedan dio svršen, 
te izgleda kao nov. U drugom dijelu stanuju i rade stolari. Jedna su 
ulazna vrata gotova; ostala vrata kao i većinu prozora zatvaraju sirove 
daske kao zaštita od vjetra, kiše i mećave. Kako još nije ništa uređeno 
za stanovanje, zahvalno primi o. Brandis poziv fra Jake, da barem danas 
prenoći kod njega, a sutra što Bog da. Za hranu brinut će se počevši 
od sutra čč. sestre: neka se samo jutrom, opodne i navečer potrudi u 
mali konak on i ostali, koji će doći za njim, i naći će svaki put stol 
prostrt i na njem toplih jela — sve dok se ne uredi njihova kuhinja, i 
dok njihov kuhač ne preuzme svoje službe. Bit će da je o. Brandis 
navečer ovog znamenitog dana, a iza tako teškog putovanja, bio dosta 
umoran, te rado pošao na počinak. Laku noć, dobri oče, pod gostolju- 
bivim krovom ira Jakinim! Sanjaj ugodno o budućoj slavnoj gimnaziji, 
o stotinama vrijednih svećenika, redovnika, misijonara i svjetovnjaka, 
koji će izaći iz ovoga zavoda, te raširiti Božji blagoslov, ne samo po 
svoj Herceg-Bosni, nego i daleko preko granica po svim hrvatskim 
zemljama, pa čak i po vrućoj Africi i po dalekoj Indiji! 

7. siječnja. (Prvi đaci) — Ujutro odslužio o. Brandis 
sv. misu, ma gdje. ako ne u župnoj crkvi. Nemoj tu misliti na današnju 
lijepu crkvu. U dvorištu župnog stana, između glavne ulice i današnje 
željezničke pruge, vidiš prostu daščaru. Nije to suša ili staja, nego kuća 
Božja. Kraj nje su klimave skele, sastavljene od četiri uspravne i ne- 
koliko poprečnih greda: to ti je zvonik. U njem visi zvono maleno, pa 
još je i napuklo, kad su ga u Zenici neoprezno stovarili iz vagona. Ala 
što muklo zveči! Zimi je u crkvi tako studeno, da se u kaležu već koji 
put smrzle svete prilike. Kako izvana, tako je crkva iznutra priprosta 
i bez umjetničkog nakita. Ipak je travničkim katolicima mila, jer je 
prva njihova crkva, izakako im je granulo sunce slobode. Moliti se u 
njoj možeš pobožno i skrušeno kaQ i u velebnoj kojoj katedrali. A dat 
će dobri Bog, sagradit će s vremenom dostojan hram Božji. 

Skoro iza sv. mise dade se o. Brandis na svoj posao kao ministar 
i prokurator nove kuće. On naredi, da se jedan dio zgrade u I. spratu, 
a bio je to samo četvrti dio cijele kuće, odijeli za stan redovnicima. 
Tu je još sve prazno kao svijet, kad ga je Bog sivorio. Ni jedne stolice 
tu nema, da bi mogao sjesti, časak odahnuti i razmišljati, kuda te je 
bacila sudbina-jarac, i kako da si pomogneš. Zato o. iBrandis praćen 
časnim sestrama. pođe k trgovcima Jozi i Anti Đebić-Marušić, koji su 
mu već poznati od g. 1879. Treba mu posoblja za. šest stanovnika. 
Kupi, što nađe; a čega ne nade, naruči, da se napravi, sve vrlo pri- 
prosto i samo najpotrebitije, jer nema novaca na pretek. Nova redov- 
nička naseobina počela je u znaku najvećeg siromaštva. 


Travnička spomenica 1932. 


98 — Prvi počeci travničkog sjemeništa i gimnazije. (6. 1.— 30. X. 1882.) 


Poslije podne si o. Brandis u novoj kući izabere jednu sobu te ie 
brže bolje s kupljenim posobljem kako tako opremi i sad spreman čeka 
prve posjetitelje. Ne bi dugo, a evo ti mlade, junačke četice. Bilo je to 
osam što dječaka, što mladića iz osnovne škole, a neki su je već svršili, 
već bili u zanatu i'i u trgovini. Čuli su, tko od staroga učitelja Horvata, 
tko od mladoga katehete, tko od prijatelja, tko na čaršiji, senzacijonalnu 
novost, da će se u Travniku osnovati gimnazija. Nijesu dakako još 
pravo poimili, kakova je to škola, ali željni veće naobrazbe s najvećim 
se veseljem odazvali, kad ih je fra Ilija danas prije podne obilazeći 
gradom pozvao, nek se poslije podne kod njega nađu; a sada ih evo 
sam predvodi o. Brandisu. Čedno pred njim stoje, jedni u narodnoj 
nošnji s fesom u ruci ili i bez iesa; drugi, moderniji, napredniji, odjeveni 
»ala franka.« Među njima nas jedan osobito zanima. Malo mieseci nazad 
pisao je 14-godišnji dječak list samome caru u Beč moleći ga, da mu 
omogući dalje učiti, jer u Travniku nema srednje škole.Car se raspita 
za molitelia, no taj je evo međutim i bez cara i bez carske milosti došao 
do škole. 

Nego hajde da se upoznamo s tim prvim travničkim đacima, pa da 
nikome ne bude krivo, prođimo ih redom po abecedi. 


1. Nikola Đebi“, rodom iz Doca, sin krojača; ima mu 14 godina. 
Blagoslovljena mu je uspomena, jer je preko 30 godina bio katehetom 
u Sarajevu. Umro je g. 1930. 

2. Mato Goijsilović, zvan takoder Matković, sin travničkoga 
krojača. U 15. je godini. Nije mu bilo suđeno, da svrši gimnaziju; ostavi 
je već tokom I. razreda. Umro je u Travniku kao postolar 1922. g. 

3. Jako Kraiinović, sin tesara, rodio se u Travniku prije 14 godina. 
Danas ie Isusovac, proiesor u svojem rodnom mjestu. 

4. Mato Kukrić, otac mu je sedlar u Travniku, gdje se i 
Mato rodio, već je tomu 14 godina. Iza 1. razreda odreče se daljne 
naobrazbe, te 1926. g. umrije kao travnički birtaš. 

5. Antun Ledić, rodi se ocu tesaru u Grahoviku. On je sa 
Svojih 16 godina najstariji u toj nadobudnoj četi. Često ga boli glava. 
ili nije knjiga za njega, ili on nije za knjigu. Ili lonac o kamen ili kamen 














0 lonac: svjedno je. Zato iza I. razreda ostavi gimnaziju. Umrije g. 1914. 
kao podvornik kod kotarskog suda u Trebinju. 

6. Jako Pervar. Među prvima je došao, a među prvima i 
otišao, da si potraži drugu sreću. Umrije g. 1906. kao podvornik kod 
kotarskog ureda u Livnu. 

7. Ivo Šarić, najmlađi među njima. Tek mu je 10 godina. Rodio se 
g. 1871. u Paša Mahali u Travniku. Pokojni mu je otac bio trgovac u 
gornjoj čaršiji. Što će biti od ovog živahnog mališa? — Naš preuzvišeni 
g. Nadbiskup. Još se i danas diči on, da je bio prvi ministrant ocu Bran- 
disu. 

8. Nikola Turić, 15-godišnji sin travničkoga pekara. Premda 
je bio »uzorne« ćudorednosti i »neumorne« marljivosti i dobar đak 
rekao je kao četvrtoškolac od svoje volje sjemeništu i gimnaziji s 
Bogom. Umro je u Travniku g. 1900. kao namještenik kod financije. 

Dobri o. Brandis fra Iliji srdačno zahvali, što mu je doveo prve 
đake. Sve ih zapiše u svoj notes, lijepo se s njima porazgovori, a napo- 
kon ih prijazno otpusti veleći: »Danas, djeco, nema obuke; sutra je 

nedjelja; vratite se dakle preksuira, pa ćemo u ime Božje početi.« I ra- 
ziđoše se kućama svojim, radosni i veseli, što su prvi primljeni u novu 
travničku školu. 

8. siječnja. (Nedjeljni počinak.) — Danas je nedjelja, 
dan Gospodnji. U novoj kući vlada mir i tišina. Ne lupa čekić, ne cvili 
Dila, ne struže blanja. Ne radi se, ne gradi se. Samo što srećom nijesu 
svi dućani zatvoreni. Čini se, da je o. Brandis jučer zaboravio ili nije 
dospio, da se pobrine za rasvjetu, te je morao čamiti u mraku. Zato 
pohrli trgovcu Anti Đebiću, a kad taj nije imao, čim da posluži svoju 
mušteriju, sam ga odvede židovu Weissu. Kod njega si o. Brandis kupi 

Privremeno sjemenište i gimnazija u iznajmljenoj turskoj kući 1882. 


svjetiljke i što se još sve za njih hoće. No tim se zamjerio nekim kato- 
ličkim trgovcima, koji misle, da on mora sve nabaviti kod njih. Svoj 
svome! 

Na objed ga bio pozvao obljubljeni i velezaslužni dolački župnik 
ira Jako Baltić. U Docu se već raznijela vijest o novoj školi, te je sve 
uzbudila. 1 kod župnikova stola se najviše o njoj govorilo, a župnik i 
»meštar« dolačke osnovne škole, ira Jako Matković, najpripravnije se 
odazovu želji o. Brandisa, da mu što prije pošalju izabranih dječaka 
svoje župe. 

9. siječnja. (Novi đaci. Početak obuke.) — Da Dolac 
zaostane za Travnikom? Ne će! Prekjučer se za novu školu javila 
osmorica iz turskog šehera, danas će katolički Dolac poslati devetoricu, 
i nadbiti Travnik. Sam dolački »meštar«, ira Jako Matković doveo ih 
poslije podne, a svi budu bez ceremonija primljeni. Bilo tu uz mališe i 
poodraslih momčića. Njihova imena nijesu na žalost zabilježena. S vre- 
menom im se još nekoliko pridružilo, te je svega u novu školu bilo 
upisanih 22. Razmotrimo malko tu nadobudnu četicu. Ima ih od 10 do 
16 godina, od najmanjega do stasitog momka. Po rodnom mjestu ima 
ih 8 iz Doca, 5 iz Travnika, 4 iz Grahovika, 2 s Guvana, po 1 iz Slimena, 
Livna i Sarajeva, ali su im roditelji sada nastanjeni u Travniku. A što 
su im bili rođeni oci? — 7 ih je bilo terzija (krojača), 3 dućandžije 
(trgovca), 3 dundžera (tesara), 2 ćurčije (krznara), 2 ekmekčije (pekara), 

po jedan kundurdžija (postolar), samardžija (sedlar), furundžija (pećar) 
i aščija (pučki kuhač). Za jednoga đaka ne znamo, što mu je bio otac. 
Većinom su to, kako vidimo, djeca zanatlija, od 21 đaka njih 18. Nijedan 
nije seljački sin. Ne čudimo se, jer su tada seljačka djeca još vrlo malo 
polazila školu. 

A sada dajte, da vam bar jednoga ili drugoga đaka predstavimo. 
Ovo 15-godišnje momče Gavro Blažević s Guvana postat će 
pučki učitelj; isto tako i mlađi drug s Guvana, sada već pokojni Antun 
Debeljak (f 1918.), koji je duge godine učiteljevao u Jajcu. Često 
bi govorio, da je Isusovcima zahvalan, što su ga na gimnaziji bacili; 
jer da nije propao, ne bi došao do onog zvanja, u kojem nalazi svoje 
potpuno zadovoljstvo. Ovaj mališ iz D6ca, Stjepan Jablanović, 
bit će profesor na trgovačkoj školi i na preparandijii Franjo Zec 
iz Slimena umrijet će (1903.) kao sudski glasnik u Žepču. Kraj njega evo 
stoji mladić, rodom iz Grahovika. Zove se Jozo Sunarić. Bit će odvjetnik, 
političar, narodni poslanik. Iza oslobođenja g. 1918. učinit će kao član 
narodnog vijeća u Zagrebu Katoličkoj Crkvi veliku uslugu i pokazati 
svoju zahvalnost prema Redu svojih uzgojitelja. Onaj tamo mališ iz 
Doca, »Marko«, kasnije »Tugomir« Alaupović bit će jednoć znamenit 
pjesnik, ravnatelj gimnazije u Tuzli, ministar sad vjera, sad prosvjete i 
kraljevski savjetnik. A _ Niko Odić, koji je uvjeren, da nema Dč6ca do 
careva stoca i da nema crkve, osim u Rimu, ni veće ni ljepše, no što je 
crkva dolačka? Bit će revan kateheta na sarajevskoj gimnaziji i di- 
rektor pjevačkog zbora »Trebevića«; još u muževnoj dobi od 43 godine, 
umrijet će (1911.) kao župnik. Još je tu jedan Ddčanin, vatreni Mijo Ilija- 
šević. Zajedno s Jakom Krajinovićem, isti dan, stupit će u novicijat D. I., 
ali će ga već iza 6 godina (1891.) nemila sušica srvati u grob. 


Nego vratimo se našoj školi. Nije to još gimnazija, već samo pri- 
pravna škola, zapravo tek priprava za pripravnu školu. A danas je bez 
ikakve svečanosti počela obuka. Za školsku sobu služi međutim soba 
samoga 0. Brandisa, upravo kao u prastaro doba, kad uopće još nije 
bilo školskih zgrada, nego su učenici potražili učitelja u njegovu stanu. 
Pa neka! Samo što tu nema ni klupa, pa se zato dakako ne može ni 
pisati. Djeca stoje u dva reda pred o Brandisom, sprijeda manji, straga 
veći, kako to traži prastari adet (običaj). Blago si ga onima u drugom 
redu: mogu se barem prisloniti uz stijenu, kad im noge utrnu. Ako hoćeš, 
možeš i čučnuti na podu. Zimi ti je najljepše blizu ražarene peći. No 
jedan se dak, primamijen od ugodne topline, odveć približio, te mu se 
opalilo odijelo, a miris se paljevine raširio cijelom kućom. — Nego što 
je sa školskim knjigama? —- Nekoji su đaci ponijeli sa sobom po koju 
staru knjigu. Ali što bi s njima, kad se ne slažu? Razna izdanja raznih 
knjiga. Ostavite ih samo kod kuće! O. Brandis će zasada predavati bez 
knjiga. Evo je svakomu daku vlastitom rukom na listiću napisao latinski 
Očenaš, a oni ga marljivo uče i ponosni s toga znanja čak bi na ulici i 
na čaršiji glasno kazivali: »Pater noster.« 

10. siječnja. (Poklon oblastima.) — Škola će danas biti 
poslije podne, a prije podne pođe o. Brandis, praćen od župnika, da se 
pokloni najvišim predstavnicima civilne i vojničke oblasti u Travniku. 
To su okružni predstojnik Prokopčić i komandant travničke garnizone, 
a to je tada bio ni više ni manje nego jedan general, po imenu Risch. 

Ala da si vidio, s kojim su počitanjem visoka gospoda primila skrom- 
noga redovnika. Ne znaš, da li su ga više častili kao svećenika ili kao 
grofa. Znali su, kako ne će, da je njgov otac grof Klemens bio carski 
namjesnik u Tirolu, a zatim dvorski meštar u ekscara Ferdinanda. Sve 
je to podavalo o. Brandisu velik ugled, te je bio kao naručen, da novi 
zavod preporuči blagonaklonosti najviših travničkih oblasti. Kad su i 
naši đaci dočuli, da je o. Brandis nekakav grof, nijesu mogli pojmiti, 
što to znači; mislili su, da io mora biti nekakav švapski aga, beg ili 
čak paša. | 

11. siječnja. (Visoki gosti). — Još je o. Brandis sve gla- 
vom: ministar, prokurator, profesor, kupac, vratar, što više i podvornik. 
Šta ćeš, kad je u kući sam samcat. Tko bi dakle drugi pomeo sobu i 
oprašio stvari nego on? Ciča je zima: tko bi drugi nosio drva, tko ložio 
nego on? Školu drži, a netko pozvoni: tko bi stubama pohitio dolje i 
otvorio, nego on? — Evo opet zvoni. Ala iznenađenja! Došao sam 
-okružni predstojnik, da mu uzvrati jučerašnji posjet. A malo kasnije 
«došao i general. Svijet se čudi, što se tako visoka gospoda svraćaju u 
tu čednu, nedovršenu kuću. O. Brandis svakoga veselo pozdravi te 
preko drvenih stuba uvede u svoju malne praznu sobu. Drugog salona 
nema. Sretan je, što gostu može ponuditi bar jednostavnu drvenu sto- 
licu. Visoka gospoda obiluju učtivim riječima i komplimentima, ali brižno 
izbjegavaju pitanje o zemljištu za gradnju novog sjemeništa. Drže se 
u razumljivoj diplomatskoj rezerviranosti, čekajući na instrukcije s 
višega mjesta. 

12. siječnja. (»Čekajte na starješinu!«) — Svaki čas 
pozvoni. Neprestano dolaze djeca, sada sama, sada s ocem ili s majkom, 
da mole o. Brandisa, ne bi li ih primio u svoju školu. Roditelji bi svoju 
molbu obično popratili riječima: »Poklanjam ga Bogu i vama.« — A 
kakav je sinčić? — E kad bi povjerovao njihovim majkama, sva bi ta 
djeca bila suho zlato. — »Nadaren je mali, vjeruj mi, dušo, ne lažem, 
ko da ga je Gospodin Bog stvorio za knjigu. Hitra_ mu je pamet ko 
munja, ko da si uklesao u kamen. Što je god komšiluka (susjedstva), 
nema mu para.« — »Je li marljiv?« — »Ama ko mrav. Ne mari ni za 
igru; samo čuči i uči.« — Je li čedan?« — »Čedan i stidljiv ko curica 
(djevojčica).« — »A pobožan?« — »Pobožan i nevin k6 anđelak.« — 
»A kakva mu je školska svjedodžba?« -— »Za nju ne pitaj. Znaš, brate, 
plašljiv je; sve zna, ali ne smije (ne usuđuje se) reći; boji se učitelja, 
pa mu on dao lošiju svjedodžbu. Ali kod vas, vidjet ćeš, bit će u sva- 
kom znanju prvi.« — FE, čika Jovo, to bi nešto bilo za tvoje satirično 
pero! Nijesi trebao pievati o Ciganinu, koji hvali svoga konja, nego o 
mami, koja hvali svoje zlato! Ali ma koliko majka preporučivala svoje 
mezimče, sve uzalud. Kamo sreće, da si došla odmah prvih dana, kad 
je o. Brandis sve bez okolišanja i bez prebiranja primao. Ali sada ne 
prima više nikoga, nego sve otpravlja rekavši: »Počekajte, dok ne dođe 
naš starješina.« — »Starješina? — A kada će doći?« — »Hoće doskora, 
za koji dan; samo se strpite!« 

Međutim se danas u privremenom sjemeništu, u onom dijelu, gdje 
stanuje o. Brandis, pomalo već skidaju daske, te uzidavaju dovratnici 
i prozornjaci. 

13. siječnja. (Nadbiskup Stadler.) — Jučer je dr. Josip 
Stadler u Brodu prvi put kao prvi Natpastir vrhbosanski stupio na tlo 

svoje nadbiskupije, te se željeznicom dovezao u Zenicu. Jutros je s dva, 
tri oo. Franjevca proslijedio put saonama, pa će večeras stići u Sara- 
jevo, da preuzme upravu svojega stada. Put ga vodi preko Vjetrenice 
u Han-Kumpaniju, kamo je prispio u 94 sati prije podne. Već ga tu 
čeka deputacija iz Travnika, da mu se pokloni. Bili su to okružni pred- 
stojnik Prokopčić, Franjevci iz Travnika, Doca i Gučje gore i trgovac 
Jozo Đebić-Marušić. Njima se pridružio i o. Brandis. Travnička je de- 
putacija imala i zastavicu iz bosanskoga platna s natpisom iz šarenog 
papira: »Živio Josip Stadler!« Napravile su je dolačke čč. sestre. Došlo 
je i katoličkog naroda iz okolice, tako da je oko sto duša bilo na okupu. 
Ispred sviju prozbori novome Nadbiskupu časni starina ira Jako Baltić. 
Iz stotine grla izvili se oduševljeni poklici: »Živio dr. Josip Stadler! 
Živio naš novi Nadbiskup! Na mnogaja lieta!« 

A gdje je o. Brandis? Evo ga u bratskom zagrljaju Nadbiskupovu. 
Morao ga, to se zna, tanko po tanko izvijestiti o skromnim počecima 
travničkog sjemeništa, prvoga djela, što ga je pokrenuo veliki Nad- 
biskup, još prije nego je sam došao u Bosnu. Obradovan ovim vijestima, 
nastavio je već iza pol sata svoje putovanje. A kad se o. Brandis po- 
vratio, djeca k6 djeca, pitanjima ni kraja ni konca. Nije im mogao dosta 
napripovijedati o novom Natpastiru. — »A hoće li on kada doći u Trav- 
nik?« — »Hoće, djeco, ako Bog da, još ove godine, pa ćete ga vidjeti 
na svoje oči.« | 

14. siječnja. (Superior o. Mesek.) — U 9 sati prije 
podne, k6 obično, prispiju poštanska kola iz Zenice. Na njima sjedi 
straga izvana k6 uvijek jedan vojnik s nabijenom puškom, spreman, ako 
ustreba, da brani putnike i poštu od razbojnika. Iz kola izađe o. Antun 
Mesek, varaždinska korjenika, prvi superior travničke kuće. Da se 
zaštiti od oštre zime, bio je obukao sve košulje, što ih je god imao. 
Još isti dan koješta uredi i naredi, n. pr. da će im odsada zajutrak i ve- 
čeru donositi od časnih sestara jedan njihov stolar; a samo će na objed 
kao dosada sami ići u mali konak. 

Glas, da je došao o. superior, i bez telala se brzo raznio po gradu 
i po okolici. Nastade pravi juriš na novu školu. Iza dva dana n. pr., u 
ponedjeljak, navalilo na o. superiora preko 30 mališa, mnogi sa svojim 
ocima ili majkama: svi bi u školu. No nema tu šale; o. Mesek prima 
samo takove, koji su barem u četvrtom razredu osnovne škole, pa i 
kod ovih je oprezan u izboru, te prima samo ponajbolje. Bilo je tu dosta 
razočaranja i suza. Stoje pred zlatnim vratima, a strogi ih vratar ne 
pušta u hram mudrosti. 

Dosada smo pratili događaje dan po dan, prvih devet dana; odsada 
ćemo iznijeti samo, što je vrednije spomena. 


19. siječnja. (Plan za gradnju sjemeništa.) — Raz- 
umije se, da sadašnja zgrada ne može nego za nevolju i privremeno 
služiti kao škola. Nije svoja, iznajmljena je uz veliku žrtvu Čč. ss. Mi- 
losrdnica, pretijesna je, a ni igrališta nema. Trebat će, i to što prije, 
sagraditi prostrano sjemenište i gimnaziju. A gdje? Najprije se mislilo 
na trokut, što ga pravi Lašva kod gornje čaršije. No tamo bi bilo nešto 
potijesno, nešto i močvarno, a neprestana opasnost od poplave. Prg- 
vidnost Božja pobrinula se za daleko zgodnije mjesto. Tamo, gdje sea 
danas ponosito diže sjemenište i gimnazija, gdje se sSteru prostrana 
igrališta i vrt, bila je u tursko doba »tophana«, t. j. ljevaonica topova. 

19. I. Plan za gradnju sjemeništa. 

Uz nju topnička vojarna sa raznim drvenim zgradama za komandu, 
za momčad, za konje, za topove i municiju. U sredini stajala vojnička 
drvena džamija, kojoj samo munara bila iz kamena. Ravan, pilotom 
ograđen prostor izmedu zgrada i Lašve služio je nekada kao vojničko 
vježbalište, a sada je marvinsko sajmište. Sve je to bilo u zapuštenom 
stanju. Zamoljena od nadbiskupa, bosanska mu je vlada obećala, da će 
cijelo to zemljište besplatno prepustiti za osnutak dječačkog sjemeništa 
i gimnazije. Za graditelja preporučio preč. Hočpperger g. Holza, koji se 
od zidara i palira, položivši potrebite ispite, uspeo sve do ovlaštenoga 
graditelja, te je Milosrdnicama već više kuća podigao. I po dogovoru 
stigla su jučer obojica u Travnik, Hopperger iz Sarajeva, a Holz iz 
Požege. Danas su razgledali gradilište, zatim s o. Mesekom i s 0. Bran- 
disom do kasne noći živo raspravljali, u kojem bi se obliku gradilo. 
Napokon Hočpperger uze olovku i s nekoliko krepkih poteza nacrta 
zatvoreni četverokut. »Evo ovako!« reče, Graditelji odmah prihvati i za 
malo dana izradi plan. 


21. siječnja. (Kućna kapela.) — Vidjevši g. Hopperger i 
sam nepriiiku, što još nema kućne kapele, ode s 0. superiorom do voj- 
ničkog kapelana, a ovaj, dobra duša, najspremnije posudi oltarni kamen, 
misnu kniigu, svijećnjake, paramente i sve što treba za službu Božju. 
Brzo se u jednoj praznoj sobi podigao priprost oltar, pa eto gotove 
kapelice, da ne može biti siromašnije. Hopperger još isti dan otputova 
s g. Holzem. Sutra, u nedjelju, prvi će put u novoj kapelici prikazati 
Bogu nekrvnu žrtvu o. superior Mesek i o. ministar Brandis. U sto 
dcbrih časa! Malo dana zatim (28. 1.) dođe prvi dar za kapelicu: oltarni 
kamen i jedan kalež, i to od Nadbiskupa. 


23. siječnja. (Početak redovite obuke.) — Broj se 
učenika već nekako ustalio. Ima ih dvadeset. Zato se danas pripravna 
za gimnaziju škola s čednom svečanosti u kapeli službeno otvorila. Jer 
djeca još nijesu u pjevanju izvježbana, »Veni Sancte« samo se reci- 
tovalo. A sada hajd" u školu! Pođimo i mi, da vidimo to novo čudo. 
Usred školske sobe ukočila se jedna prava pravcata školska klupa. 
Samo jedna! Prva travničke gimnazije! Gdje ste, pjesnici, da ju ovjeko- 
vječite poletnim ditirambom; ili govornici, da ju proslavite zanosnim 
kojim panegirikom? Šteta, što se ne zna, da li ona klupa i danas _ još 
postoji, a ako postoji, koja je, da ju u zlato okujemo, lovor-vijencima 
okitimo i stavimo na pozornicu, da svi čestitaju pedeset-godišnjoj časnoj 
jubilarici. Stoje djeca zapanjena, gledaju; ali ne dugo. Nije klupa tu, da 
ostane prazna. No dvadesetero djece, a jedna samo klupa! Blago si ga 
onima, koji su ujagmili mjesto u prvoj klupi travničke gimnazije. Vivant 
sequentes! 

Odsada će učenici svako jutro u 7'4 pribivati sv. misi, a onda je 
obuka. I ona je danas dobila svoj stalni program. O. superior Mesek 
predavat će svaki dan od 8—9 s. hrvatski jezik, a o. Brandis u ostalo 
vrijeme katekizam, biblijsku povijest, zemljopis, računstvo i njemački. 
Osim toga će se đaci vježbati u krasopisu, latinicom, i gotikom, a po- 
malo učiti i počela latinske slovnice. Još uvijek sve bez knjiga. Škola 
traje prije podne od 8 s. do 10, a poslije podne, osim u utorak i četvrtak, 
od 2 do 4. Djeca marljivo dolaze u školu. Ta, znadu, da im toliki zavide 
i da se roditelji njima ponose. Nerijetko dolaze nekoji i čitav sat prije 
vremena; jer zakasniti ne smiješ ni pod živu g!'avu, a »švapski« im je 

sat još posve nepoznat. Kako će dakle znati, kada je 7%, kada li 2 sata? 
Kod njih vrijedi samo tursko vrijeme, kad hodža s munare »uči« (pjeva): 
sabah, podne, ićindiju, akšam i jaciju. A što ie najgore, i ovo je vrijeme 
promjenjljivo, jer se ravna po prirodnom danu, koji je zimi kraći, a ljeti 
dulji. Zato je najpametnije. dođi makar sat ranije i čekaj strpljivo, dok 
se vrata ne otvore. 

27. siječnja. (Brat kuhač.) — Što je kuća bez one vješte 
ruke, što kod vruće peći, u znoju. lica, pripravlja ukućanima darove 





Uskrsna svečana misa 5. IV. 1931. ,Ite, missa est!“ 


Božje za okrepu tijela? Za okrepu tijela, bez koje i duša malakše? Pa 
evo su prošle i dvije sedmice, a kuhača nema. Tek je danas došao 
dobri brat Bogoljub Posch. Ali koja korist od kuhača, kad nema kuhinje? 
Trebat će im još požrivovnosti čč. sestara Milosrdnica. A brat Posch 
bavit će se u to drugim kojim poslom. Ima toga u kući dosta. Treba li 
što kupiti u gradu, eto njega, da ode u čaršiju i zađe u dućane. Kad bi se 
pokazao na wWlici, njegova poodmakla doba a još više njegova krupna 
pojava pribavila mu neobičan ugled, i nerijeiko se čulo: »Eno starje- 
Šine!« Dolijetali i molili sad djeca, sad roditelji za djecu, da ih primi u 
»Svoju« školu. — »Zar u kuhinju, da perete suđe, ribate pod, čistite 
grah, tarete ibijeli luk?« — »Jok, ne ćemo! Ako je to tvoja škola, onda 
S Bogom! « 

29. siječnja. (Ilovača) — Govore, da u travanjskom 
»Polju« ima dobre ilovače. Trebat će dakle tamo kupiti štogod zemljišta, 
da se prave opeke za gradnju novog sjemeništa. Stoga pođe danas 
0. superior sa još nekima, da razvide. Brzo im se nasmija sreća; na- 

mjere se na ilovaču, prije no se i nadali. Sama im se nuđa, ne traži ni 
da plate. Bilo je toliko na putu i tako meke, da bi svaki čas duboko 
zagazili. Tako nijesu ni doprli do one, što traži pare, nego se već na 
Guvnima vratiše kući ponesavši na obući svaki toliko ilovače, koliko 
bi bilo dosta za jednu ciglu ili za jedan crijep. 

1. veljače. (Nove školske klupe. Brat Marković). — 
Na I. dan veljače pridošle k jedinoj dosada školskoj klupi još tri pose- 
strime, a stolar se već sprema, da izradi još dvije i k tomu jednu crnu 
ploču. E, onda će prestati šala; tad će se znati, što je škola! 

Još prije podne doputovao je brat Franjo Marković, Slavonac 
iz požeške zlatne doline. Zlatna je i njegova duša, blage je ćudi, sva- 
kome je mio. Bio je prije opančar, a kada mu je umrla vjerna druga- 
rica, ostavio je jedinicu kćer, koja je kasnije postala sestrom Milosrdni- 
com i učiteljicom na zagrebačkoj preparandiji, a sam je stupio u Družbu 
Isusovu. Bio je prije u Kalksburgu kredencijar đačke blagovaonice. 
Kad je koji đak nevaljanac preko objeda bio u zatvoru, a došao zatim u 
prazno blagovalište, gdje bi morao strogo postiti o juhi i kruhu, nije to 
mogao gledati dobričina brat Marković, već mu donosio svega i sva- 
česa, da ne ostane gladan. Najzad ga poslušnost poslala u Travnik. Tu 
je zasada »ad_omnia« (za sve), a kasnije će biti vrtlar sve do svoje 
blažene smrti 11. kolovoza 1907. Ave, anima candida! 

2. veljače. (O. Slavić.) — Vojni kapelan zatražio jučer 
stvari, što ih posudio za službu Božju, jer danas ima reći sv. misu u 
tamnici, na duhovnu utjehu katoličkim uznicima. Zato danas o. Mesek 
i o. Rrandis rekoše sv. misu ranije nego obično, a braća pospremiše 
stvari i poslaše u tamnicu. 

U to evo iznenada o. Slavića na vrata. Umoran s dalekoga puta 
želi što prije misiti. Ali gdje će, kad je kapela prazna, a u župnoj se 
crkvi na jedinom oltaru već drži pučka misa. Malo da nije na samu 
Svijećnicu ostao bez sv. mise. Poslaše u tamnicu, i netom je voinički 
kapelan tamo svršio, kad sve opet prenesoše u kapelu, da o. Slavić 
mogne udovoljiti svojoj pobožnosti. S o. Slavićem povećalo se stanov- 
ništvo male naseobine; ima ih sada trojica svećenika, dva brata i jedan 
aspirant kao sluga. 

3. veljače. (Zabrinutost.) — Ne znamo, kako je bilo pri 
duši 0. ministru, kad je taj dan morao zabilježiti u dnevnik: »Pecunia 
omnino deficit -— Nema para!« Teško si i pomisliti takvu nepriliku u 
“doba; kad u Travniku još nije bilo banke, da se što posudi. Šest sta- 
novnika u kući, a ni prebijene pare u blagajni! Ali se ne bojte! Tražite 
najprije Kraljevstvo Božje i pravdu njegovu, pa će vam se sve ostalo 
dodati. Bog svojih ne ostavlja! 

4. veljače. (0. Slavić opet otišao.) — O. Slavić, koji 
je tek prekjučer amo došao, opet je danas ostavio Travnik. Nadbiskup 
mu ponudio, da bude neko vrijeme njegovim ceremonijarom, a pogla- 
vari kao i on sam to rado prihvatili. Slovenac je, još ne zna pravo 
hrvatski, pa će u Sarajevu imati vremena i prilike, da to nauči. A 
naučio je hrvatski k6 malo tko. 


6. veljače. (Oskudica.) — U kući se udomila velika osku- 
dica. Nema ni najpotrebitijih stvari, a nema se čim ni kupiti. Kuda će 
nego k dobrim ss. Milosrdnicama, i one od svojega siromaštva posudiše 
50 forinti. Bog im stostruko platio! 

8. veljače. (Došle pare.) — Od jednog dobročinitelia došle 
poštom dvije tisuće forinti, i časnim sestrama bi vraćen pozajmljeni 
novac. I ako su brige kraj tolikih potreba i neprilika i nadalje ostale 
velike, ipak su bar za neko vrijeme ublažene. Hvala ti, Bože! Siro- 
maštvo uči dakako i štedjeti. Nadb. bi se Stadler znao šaliti i govoriti, 
da je o. Mesek svaki novčić i ro 2i po 3 puta ziuao okrenuti i preokre- 
nuti, prije nego bi ga dao iz ruke. 

12. veljače. (Prva kuhinja.) — Ju5 su veći dio zgrade 
zapremali stolari, u drugom se dijelu kuće još radi; našim pionirima 
kulture ostale samo kapelica i neke prostorije u I. katu. Tu se za ne- 
volju na brzu ruku nešto načinilo, što se nazvalo kuhinjom. Nazad 
dvije sedmice, dne 4. veljače, prvi su put braća spremala objed. No bio 
to, kako se čini, samo pokus, te se moralo opet odustati; jer evo, što 
je kroničar danas zabilježio: »Trebalo bi ipak, da se barem objed pri- 
redi kod nas.« Ama nije to lako. Kuhinja neina još svega, što treba; ni 
ormara još nema, ali strpi se, već se prave. Soba je mala i niska s 
jednim samo prozorčićem, da se ugušiš od pare i vrućine. Pa hajde, 
kad nema druge, otvori vrata, i bit će više zraka; kućom će se raširiti 
ugodan miris, koji bi i Homerske bogove razveselio, i ne će barem tre- 
bati pisati jestvenice: svatko će već unaprijed znati, što ima doći na 
stol. Svakako treba da sami kuhaju: hoće to o. ministar; zašto da još 
dulje budu čč. sestrama na teret? Dosta su se žrtovale. 

Jučer je bio petak, u Travniku tada sedmički pazar, i prvi se put 
kupilo nešto zalihe _ krumpira, graha i što ti ja znam. Zelja se može 
svaki dan dobiti kod nekih Madžarica i kod vojničkog profosa. Sutra 
će dakle brat Bogoljub primiti svoje žezlo, dugu drvenu žlicu, te pre- 
uzeti upravu kraljevstva miomirisa. Hrana će bit siromašna, priprosta, 
ali solidna. U slast! 


13. veljače. (Slika Srcalsusova.) — Na oltaru siromašne 
kapelice nije dosad bilo ni slike. Samo raspelo. Dobili su sada, ne znamo 
otkuda, oveću sliku Presv. Srca Isusova. Kuda će s njom već na oltar. 
I tako je prva kapela privremenoga sjemeništa postala kapelom Srca 
Isusova. Milo gleda Božanski Spasitelj na svoje štovatelje; Srce mu 
* plamti od ljubavi; uzdignutom desnicom  blagosivlje. »Znam, da ste 
umorni i opterećeni, dođite k meni, i ja ću vas okrijepiti.« 

14. veljače. (Dbjed za siromašne đake.) — Katolici u 
Travniku, a tako i u nekada bogatom ponositom Dč6cu u zadnje su doba 
velikim dijelom zapali u sve to veću bijedu. Mnogi gladuju. I nekoji 
naši đaci živu u osjetljivoj oskudici. Zato će se odsada, ne obazirući se 
na vlastito siromaštvo, četvorici daka svaki dan davati objed. Sutra će 
ih već biti šest, a iza deset dana deset. Hoće li se svi pokazati zahvalni? 
Vidjet ćemo. Svakako ne će Isusovcima ostati dužan onai, štono je 
obećao plaću i za samu čašu hladne vode. 


16. veljače. (Bolest.) Sve je ukućane spopala nekakva bolest. 
Nije doduše opasna, ali im ispija snagu. Ne mogu se štedjeti, jer im 
nema zamjene. Svaki s prijegorom ostaje na svojem mjestu, vuče se i 
vrši svoju službu, kako najbolje može. 

21. veljače. (Tophana.\ — »Tophanu« i sve naokolo, što joj 
prapada, danas je vojnički erar svečano predao civilnom eraru. To je 
prvi službeni korak, da to zemljište prijeđe u vlasništvo nadbiskupskog 
ordinarijata za osnutak dječačkog sjemeništa i gimnazije. 

22. veljače. (Neprilika za službu Božju.) — Sv. se 
misa govorila u kućnoj kapelici sa stvarima, što ih posudio vojnički 
kapelan. No eto neprilike — premjestiše ga u Goraždu, pa mu je valialo 
sve to vratiti. Ostadoše bez oltara i bez misne knjige. Nema druge, već 
opet za neko vrijeme u župnu crkvu. 


25. veljače. (Prvi dak otpušten. Prva šetnja sa 
đacima.) — Prvi put čitamo u ljetopisu travničkoga zavoda, da je 
iedan đak bio otpušten. Ne zato, što je uvijek mrk i žalostan; ne zato, 
sto uvijek dolazi u odrpanom odijelu; nego zato, sto ne će da uči. Ne- 
popravljiv lijenčina. Bolje dakle da ostaneš kod kuće, te se dadneš na 
kakav čestiti zanat. S Bogom! Kamo sreće, da je on prvi i posljednji te 
ruke! 


Ugodan je proljetni dan. Tko bi smio ostati kod kuće? Nitko živ, 
a najmanje 0. Brandis, veiki botaničar. Sa sobom povede danas prvi 
put četicu daka na šetnju. Uspeli se do Male i do Velike peće, otkuda 
puca prekrasan vidik na široko i daleko. Toplo sunce već izmamilo nešto 
cvijeća, na radost o. Brandisa. Dok se djeca zabavljaju, obilazi on tra- 
žeći bilike, ponajviše ljubice. Sakupit će ih ovih dana po svoj travničkoj 
okolici; ama ne, da si ustrgne i zatakne za šešir, nego će vaditi cijele 
biljke s korijenjem, te će dva puta po krcat sanduk poslati u Kalksburg 
ocu Wiesbauru, najčuvenijemu tada stručnjaku za ljubice. Niemu s 
raznih strana svijeta šalju botaničari ljubice, da ih odredi. Treba za to 
naročite spreme, jer nije sve »viola odorata«< i »viola canina«, nego ima na 
stotine vrsti i podvrsti ljubica, a vrlo ih je teško raspoznati, tako su im 
razlike neznatne. Kad ocu Wiesbauru stignu bosanske ljubice, zasadit će 
ih u redove po lijehama svoga botaničkog vrta sve s brojem na štapi- 
ćima, a niegov vjerni pomoćnik, đak šestoškolac, oduševljeni prirodoslo- 
vac, svaki će drugi ili treći dan kleknuti kraj tih ljubica, nadviti se nad 
njih, pomirisati jednu po jednu, da li jako, slabo ili nikako ne miriše, a o. 
će Wiesbaur njegov sud savjesno zabilježiti, jer mu to treba za njegov 
daljnji znanstveni rad. Miomirisne ove ljubice bile su tomu daku prvi 
pozdravi iz Bosne. Nije slutio, da će iza sedam godina sam krenuti u 
zemlju tih liubica. Tu se kao magistar opet stao baviti prirodopisom. No , 
ne za dugo. Nije mu bilo suđeno ua zvjezdama, da bude nasljednikom 
o. Brandisa. Jer kad je ovaj opazio, da je mladi prirodoslovac nešto 
kratkovidan, izjavi odrješito, da takav nije za prirodopisnu struku. Za 
nju se hoće oko sokolovo, koje će i na 25 m. daljine makar i pod grmom 
zamijetiti i najmanju biljku, na biljci sitan cvijetak, na cvijetku ma- 
ljušnog kukca, na kukcu svaku piknjicu. Ali, ne bbi li si, kao njegov 
profesor 0. Wiesbaur, mogao pomoći oštrim naočalima? U to o. Brandis 
slabo vjeruje. Tko ne vidi na svoja dva zdrava oka, kako će na 
staklena? S Rogom dakle, prirodopise, razgovore i milovanje mladih 
mi dana! Ipak ću te i nadalie ljubiti, divna kćeri premudroga Stvorca! 
Odsada su za te mjesto ljubica i ružica suha pravila slovnice; mijesto 
živih korijena kopaj mrtve korijene mrtvih jezika; mjesto kukaca i za- 
reznika velikih i malih traži velikih i malih pogrešaka i neumjesnih 
zareza u đačkim zadaćama; mjesto da uživaš u poliskom cvijeću, uživaj 
u prastarom, a ipak još uvijek svježem i miomirisnom cvijeću latinskih 
i grčkih klasika; mijesto ze'ene mreže za hvatanie šarenih leptira lati 
se pera pa pomalo štogodice našaraj na ustrpljivom papiru, ko što ove 
male crtice evo ovdje. 

28. veljače. (Potrepštine za službu Božju.) — Zadnji 
dan veljače napokon učini kraj neprestanim neprilikama, kako i čim će 
se služiti sv. misa. Već osam dana Icži kod trgovca Weissa jedan san- 
duk, ali bez tovarnoga lista, koji se tek danas našao. U sanduku evo 
misne knjige, dvije-tri kazule svake crkvene boje i drugih potrepština 
za službu Božju. E sad su bar kako-tako opskrbljeni. 

7. ožujka. (Nova kuhinia.) — Kuhinja je još uvijek privre- 
meno u I. katu. Udobnija soba, određena za nju u prizemlju, još je za- 
premljena. Reklo se istina stolarima još u siječnju, neka sele, ali da, oni 
čuju i ne čuju. Napokon su jučer ispraznili ovu svoju radionicu, a danas 
počeo jedan majstor zidati štednjak. Ali je poslu tako nevješt, da će 
sutra drugi zidar morati skoro sve opet razvaliti te iznova složiti. 


12. ožujka. (Kako će se graditi.) — Ima (oimu dva dana, 
kako je došao u Travnik 0. provincijal Ivan Nep. Mayr. Među ostalim 
došao, da riješi spor, koji je nastao o gradnji sjemeništa Preč. g. HG&p- 
perger i njegov graditelj, g. Holz, bili su predložili oblik zatvorenoga 
četverokuta. No tomu se protivio superior 0. Mesek i okružni inžinjir 
g. Svoboda, tražeći, da se gradi u obliku slova E. Danas izađoše na 
gradilište. G. Holz bio kamenjem označio, gdje i kako da se gradi po 
H&ppergerovu prijedlogu. O. provincijal odobri, i ovo pitanje za uvijek 
bude riješeno. 

14. ožujka. (Vila Bunarbaša.) — Tražeći marljivo biljke, 
već je više puta o. Brandis došao i na Bunarbašu. Oko mu zapelo o 
Suleimanpašićev dvorac na lijepom zaravanku. Kako bi to mlesto bilo 
zgodno za profesorsku vilu, kakovu Isusovci imaju skoro kod svakoga 
svojega zavoda! Kad je o. provincijal boravio u Travniku, povede ga 
o. Brandis (11. III.) tamo, ne bi li ga predobio za svoju namisao. I dnista 
mu taj odobri prijedlog; što više, izjavi se pripravnim, da ovo imanje, 
ako, ga samo mognu jevtino dobiti, kupi za Družbu Isusovu. On će mu 
poslati novac. Neka profesori imaju svoju vilu, gdje će koji put malko 
odahnuti te se odmoriti od napornog rada i školske gnjavaže. — Alji 
kako će jevtino doći do nje? — O. Brandis obrati se na trgovca Ivu 
Budimirovića, koji mu je učinio već raznih prijateljskih usluza. Ne bi 
dugo, a evo ga već jučer, gdje javlja, da je imanje na prodaju i da će 
rado posredovati. I danas već prijeđe vila u posjed Družbe Isusove. 

- Bunarbaša je historijsko mjesto. Ovdje ie Tahir-paša, koji je u 
Travniku vezirovao od g. 1847. do 1850., sagradio sebi saraj kao ljetnu 
rezidenciju. Uredio ga, kako nam pripovijedali očevici. istočnim ras- 
košjem. Vrt je dao zasaditi šarenim cvijećem, narančom, limunom i 
.drugim stranim drvećem, ama rekao bi, k6ć u carskom Stambolu. Južno 
od kule bio je njegov konak, a tu i tamo po koja vojnička i gospodarska 
zgrada. U samoj je kuli primao, vijećao i sudio. Mnogi je Bošnjak, 
koji mu bio nepoćudan ili sumnjiv, od zaptija amo bio doveden, po 
tabanima dobio krvavih batina ili bio smaknut i tu negdje ukopan. Kad 
se nesretnik nije kući vratio, govorili bi ljudi: »Noć ga pojela«. 

Još mnogo godina iza vezirove smrti zvao se ovaj dvorac »Tahir- 
pašin saraj«; pa i onda, kad ga je kupio Hamidbeg Teskeredžić. Iza 
Hamidbegove smrti g. 1881. baštinila je ovo imanje njegova kći Dževahir- 
hanuma, udata za Bećirbega Suleimanpašića, a taj je evo danas to 
imanje od 15 dunuma (1/4 hektara) prodao Ivi Budimiroviću, koji ga 
kupio za Isusovce. Tahir-pašina konaka već davno bilo nestalo. Opsto- 

jala je samo kula i staja, sve u zaneimarenom, ruševnom stanju. U kuli 
je najzad stanovao neki ciganin kao kmet. No već se i on pokupio s 
cigankom i s veselom cigančadi, te je kula ostala prazna. U kuli su 
zidovi debeli 1:12 m.; samo su tanji oni u II. spratu, u čardaku, gdje si 
se kroz 16 prozora po miloj volji mogao nagledati svijeta. Pred kulom 
je avlija, ograđena visokim zidom. Još ima nešto šljivika i mršavih 
njiva. Tko je tada mogao slutiti, da će taj komad suhe zemlje s vre- 
menom biti pretvoren u krasan perivoj; da će biti proširen na više nego 
dvostruko; da će tu o. Pančić zasaditi velik voćnjak, a o. 'Brandis hla- 
dovitu šumicu; i da će se tu iza 39 godina otvoriti »Malo sjemenište 
D. 1.«, a već godinu dana zatim podići nova zgrada? Tko da tu ne pre- 
pozna ruke Božje i upravljanje njegove Providnosii? 


21. ožujka. (Ponovnanovčana neprilika.) — Ponovno 
nam o. ministar Brandis u svojem dnevniku odaje, u kakvim se teškim 
novčanim neprilikama nalaze, jer evo što piše: »Vrijeme je povoljno 
za gradnju, ali nam svota, koju smo dobili, ne dostaje.«  Uzdajte se! 
Ruka Božja nije prikraćena. 


23. ožujka. — (0. Celinšćak). 
— Opet se povećala mala naseobina. 
Iz poštanskih kola izađe o. Josip Ce- 
linšćak. Slomljen od teškog puto- 
vanja, jer je niežne i slabe konstitu- 
cije. Liječnici misle. da ima sušicu, 
pa mu dosudili samo koju godinicu 
dana. Ali se ne boj! Bit će on jedan 
od najustrajnijih profesora; u samom 
će Travniku predavati 32 godine, a u 
Sarajevu 2; pri tom će punih 7 go- 
dina uređivati »Glasnik Presv. Srca 
Isusova«, napisati razna bogoljubna 
djela, a sa svojom će sušicom doče- 
kati lijepu starost od 82 godine. — 
Ali gdje mu je prtliaga? — Ostala u 
Slav. Brodu. A sad čekaj, dok se ne ; 
načekaš. Svi su dosad imali neprilika ame nE 2 
s prtljagom. Čekao tko osam dana, 
tko dvije sedmice, a o. Celinšćak natkrilit će sve u čekanju, jer će mu 
kovčeg stići tek iza više od dva mjeseca i po. A dotle si pomozi, kako 
već umiješ. Nek se zna, da smo u okupiranoj zemlji, gdje prilike još 
nijesu sređene. 


29. ožujka. (ĐDaci na Saraju) — Đaci još nemaju nigdje 
igrališta .Na Tophani istina bilo bi mjesta dosta, ali se tamo još pro- 
daje marva, a kad je saimište prazno, puno je blata, pa tko da se tu 
igra? Sjetio se dakle danas, ne zna se tko, no po svoj prilici o. Brandis, 
koji je to zabilježio, te povede prve travničke đake k vezirskom Saraju 
na Bunarbaši. Nek se povesele i poigraju. Djeci je to bilo drago, kako 
ne bi? Ulaze kroz prostu ogradu pa se ogledavaju. Eno desno tik ulaza 
prazne staje; malo dalje nešto šljivika, a tamo posve na kraju strši 
pokraj obzidane avliie starinska kula. Ostalo su puste, još ne zasijane 
njive. Tu mogu po volji trčati i skakati. Neka im, neka! I onako im je 
to zadnji put, a bolje bi bilo, da nijesu ni došli. Opazili su ih naime neki 

zlobni zavidnici, gdje se igraju na mjestu, kamo su dosada tako rado 
dolazile na teferič njihove bule i hanume; saznali, u čije je ruke prešao 
pašinski Saraj. Stišću pest, škriplju zubima, snuju o ljutoj osveti. Sve 
će uništiti: šljivik iskrčiti, njive razrovati, kulu zapaliti i razvaliti. Tako 
se barem govorka po čaršiji. Od straha ne će nitko živ, ni kmet ni 
čuvar, da u kuli stanuje ili prenoći. Ostala je dulje vremena pusta, 
prazna, k6 ukleta. No i to će proći. Sve će se smiriti. Što više, doći će 
vrijeme, kada će na Bunarbaši seminarci D. I. bez straha boraviti 
i po danu i po noći, i Andeli će Božji bdjeti nad njima. 

3l. ožujka. (Dvopreg. — Gradnja novog sjeme- 
ništa) — Nije prošao ni zadnji dan ožujka, kad se dogodilo nešto, 
što se i danas još rado spominje. Na sedmičnom naime pazaru kupio 
o. Mesek jedan par konja skupa s tereinim kolima, i to vrlo jevtino, 
za samih 140 forinti (oko 2.800 Din.). Bio je o. Mesek sav veseo, šta 
mu se tako nasmjehnula sreća. Kad tamo, a jedan konj ima samo jedno 
zdravo oko, a drugi je posve slijep. Oba dakle konja mjesto četiri 
imaju samo jedno oko, šio vidi. Sreća, što nijesu i kola u sličnom stanju; 
jer da i ona mjesto četiri imaju samo jedan kotač, ne znam, kako bi ih 
daleko odvukli konji, makar sa svojih osam zdravih nogu. Uostalom 
treba pohvaliti dorate o. Meseka, jer su neutrudivo i vjerno služili kod 
gradnje novog sjemeništa. K tomu je jedan davao izgledan primjer uprav 
slijepe poslušnosti, a drugi je opet svijetu dokazao, kako i za rod konja 
vrijedi ona stara »Mudroj glavi jedno oko dosta.« A ni kola ne smiješ 
pokuditi. Što se već iza šest dana (5. IV.) slomila ispod teškog bremena 
drva, toga bolje da ni ne spominješ; jer su ih odviše natovarili, što 
nije pravo; ali su se opet brzo dala popraviti. Samo ono kudi, što se ne 
da popraviti. Što su kola jedamput (13. IX.) ciglom nakrcana pala u 
Lašvu: ni to ne znači ništa. Nijesu tomu kriva ni kola ni ćoravi dogo ni 
slijepi, ama ni kočijaš, za kojega treba, dok se ne dokaže protivno, sva- 
kako pretpostavljati, da je bio trijezan kao riba; nego je kriva ćuprija, 
što ili nije imala ograde ili je ta ograda bila klimava. I što je glavno, 
sve je prošlo bez veće nesreće. Iza svega toga treba o. Meseku još i 
čestitati, prvo, što je kola s dvoprexom tako jevtino kupio; a drugo, 
što je konje, kad ih više nije trebao, opet mogao prodati (IX. 1883.), i 
to za 120 iorinti, dakle još skuplje nego ih je kupio, jer su mu kola još 
ostala; a ta su svakako više vrijedila nego 20 forinti. 

#% 


Međutim se, još od počeika mjeseca siječnja, mnogo toga već na- 
bavilo i pripravilo za gradnju novoga sjemeništa. Građevno drvo daje 
zemaljska vlada besplatno, samo ga treba u doznačenoj erarskoj šumi 
uSjeći, u grede otesati, u daske izrezati i kući dovesti. Kreč se naručio 
kod seljaka, koji ga donose na konjima; dolaze cijele karavane, konj za 
konjem, privezan jedan o drugi za samar ili za rep. U travanjskom 
»Polju« kupilo se zemljište s dobrom ilovačom, te u Kmetićima, ispod 
dolačkog bunara, otvorila ciglana. Kod Slimena se za 200 forinti (oko 
4.000 D.) kupila šumica samih hrastova od 100—250 godina; ali bez 
zemljišta. Evo imaš sada drvo: sijeci; imaš konje i kola: vozi; imaš 
ciglanu: peci opeke. 

I na gradilištu ne miruju: kopaju već temelje. Ne će se odmah 
izgraditi cijelo sjemenište, cijeli četverokut. Nema za to sredstava, a 
zasad i ne treba. Za više godina bit će dovoljno i samo južno krilo 

podno Vilenice, dvokatnica duga 72, a široka 15 metara. U sredini će 
biti hodnik, a s obije strane hodnika sobe. 


l. travnja. (Prviseminarci.) — Znamenit je dan 1. travnja 
g. 1882. Taj se je dan, može se reći, otvorilo nadbiskupsko dječačko 
sjemenište u Travniku. Dosada su svi učenici pripravne škole bili samo 
vanjski đaci. Više je njih očitovalo želju, da postanu svećenici. No po- 
glavari se nijesu htjeli, a nijesu ni mogli prenagliti u primanju. Trebalo 
je prije bar donekle uredili kuću. Zato je bilo dosta vremena, da prouče 
djecu i njihove domaće prilike. Napokon se između njih izabrala peto- 
rica, koji su danas primljeni na stan i hranu. Sve je za njih već bilo 
pripravljeno; savjesni ljetopisac, o. Brandis, uz postelju spominje čak i 
češalj. Evo imena tih prvih travničkih seminaraca: Mijo Illijašević, Jako 
Krajinović, Anto Ledić, Niko Odić i Niko Turić. Od njih su četvorica 
već umrla, tko jošte mlad, tko u najboljim godinama, samo je jedan 
dostigao staračke godine, o. Krajinović; jedini je on danas još živ od 
svih tadanjih stanovnika započetog sjemeništa. 

U katalogu austro-ugarske pokrajine D. I. za g. 1852. zove se taj 
zavod: »Seminarium inchoatum SS. Cyrilli et Methodii.« To jasno odaje 
prvotnu namjeru Isusovaca, da travničko sjemenište stave pod zaštitu 
sv. braće, apostola Slavena. 


3. travnja. (Izletna Vlašić.) — 0. Brandis marljivo bota- 
nizira. Nije uvijek sam. Prati ga češće njegov rođak grof Plaz, mlad 
topnički časnik travničke posade, koji se takoder živo zanima za 
bosansku floru. Danas će o. Brandis prvi put na Vlašić, a s njim i 
grof Plaz sa šestoricom svojih vojnika. Uz takovu stražu ne trebaju 
se bojati ni ljutih ovčarskih pasa, ni vuka ni hajduka, pa ni razbojnika, 
koje još u Bosni nijesu posve istrijebili. 


Pasa se o. Brandis ne boji toliko, koliko oni njega. Treba samo, 
da im svojim jakim, oštrim glasom madžarski zagrmi: »Nem megysz, 
haszontalan? (Ne ćeš ići, nevaljanče?)« — pa se i najdivlji pas prepane, 
podvine rep, te strugne niz polje. 


Ekskurzije o. Brandisa na Vlašić postale su u Travniku glasovite. 
Poduzeo ih je na stotine, još kao starac. Gledajući ga, narod bi se divio 
te govorio: »Eno ga, vere se kao koza«, tako se brzo i lako penjao uz 
vrleti, ne mareći ni za putove ni za staze; šta više najvolio je bespuća 
kroz šikarje, preko drvlja i kamenja, jer će tamo najviše naći, što 
traži: rijetkih alpinskih bilina i kukaca. Ne bi ga ni krepak, brdima 
vičan momak lako slijedio. 


8. travnja. (Blagoslov temeljnoga kamena) — 
Velika je subota. Poslije podne bila je svečana uskrsna procesija. Još 
prije četiri godine ne bi se na nju smjelo ni pomisliti; ali su sada druga 
vremena. U oslobođenoj Bosni slobodne su i javne vjerske manifestacije. 
Procesiju vodio je gradski župnik; domaćem se narodu priključili mnogi 
vojnici, ponajviše pobožni Slovaci. Zvona osim jednog malog još nema, 
da bi uzveličala svečanost; ali su za to sa stare travničke tvrđe topovi 
zagruvali barem 20 puta u počast uskrsnulome Spasitelju. 

Poslije ove svečanosti pođe o. superior Mesek s o. ministrom 
Brandisom, s graditeljem Holzem i, razumije se, s petoricom prvih 
seminaraca na gradilište, a tamo bez gruvanja topova, bez mnoštva 
naroda, bez svečanih besjeda, tiho i kratko blagoslovi temelini kamen 

nadbiskupskog sSiemeništa. Neka je blagoslova Božjega; jer  »ako 
Gospodin ne gradi kuću, uzalud se trude, koji je grade« (Ps. 126, 1). 

11. travnja. (Prve školske knjige.) — Zima je opet 
nahrupila. Sada pada snijeg, sad pljušti kiša, a ulicama voda potokom 
teče. No u pripravnoi školi, gdje su krovom zaštićeni od nepogoda vre- 
mena, zavladala danas među dacima neobično vesela uzbuđenost. A 
zašto? — Evo, sve dosada, puna tri mjeseca, držala se je škola bez 
školskih knjiga — a danas došle knjige, što ih je iz Sarajeva poslala 
visoka zemaljska vlada. Nijesu to, brate, stare kakve knjige, kako ih 
često vidimo kod đaka, poderane, izlizane, išarane, zamuzane, za- 
packane, u nekakvim otrcanim koricama, koje jedva još na okupu drže 
iskidane listove — ne, to su sve nove novcate, čvrsto ukoričene knjige, 
koje još mirišu po boji tiskare i po kelju knjigovežnice. Tako su čiste 
i lijepe, da ih se djeca jedva usuđuju uzeti u ruke. I koliko se znanja i 
mudrosti krije u tim crnim slovima! A sve to blago dobivaju džabe, 
besplatno! Ala pustog veselja! No kako je u svakoj čaši radosti pomije- 
šana i po kapljica gorkosti, tako i ovdje. Dosada vam je, djeco, škola 
bila mila majka; no odsada će biti stroga, redovita obuka, prije podne 
od 8 sati do Il, a poslije podne od 2 sata do 4. Ta, nijeste došli amo, 
da plandujete, već kao kokoš sitno proso, tako treba da i vi pozobljetie 
sva ova crna slova i svu njihovu mudrost. 

13. travnja. (Neuspjeli izlet.) -— Već su đaci prekjučer, 
na ukrsni utorak, imali poći na izlet u Dželilovac, gdje će ih veselo 
dočekati dobri župnik fra Mato Duić. No kiša ih smela: daci su ostali 
kod kuće nujni. Sad je kiša prestala, i djeca navale na o. Brandisa, da 
ih povede. Krenuše veselo, no tužni se vratiše iz Turbeta, sa po puta. 
Ceste blatne, a obuća slaba. K tome još nijesu vični tako velikim 
šetnjama. No uz o. Brandisa naučit će se i na to. 

15. iravnja. (Igralište.) — Prvi se put igrali đaci na da- 
našnjem igralištu. Otkako je prešlo u vlasništvo nadbiskupije, nije više 


marvinsko sajmište. Ali u kakvom je stanju! Blatno je, močvarno, 
ispresijecano jarcima, tu i tamo leži veliko kamenje, da i ne govorimo 
0 ruševinama izgorjele tophane, koje zapremaju znatan dio igrališta. 
Koliko će još stajati truda i muke, pa i troška, dok se to mjesto ne očisti, 
izravna, naspe i uredi za igralište, kakovo treba, i dok se nešto ne 
zasadi i ne naprave kuglane! 

Poslije podne razgledali su poglavari njive, što leže na obali Vile- 
nice, gradilištu na jug, jer se već misli na to, kako da se proširi zemljište 
prema jugu i zapadu, budući je premaleno za takav zavod. 

25. travnja. (Blagoslov Bunarbaše.) — Osvanulo je 
Markovo. Pobožni je svijet prije podne pohrlio na siromašno groblje, 
na Bojnu. Ovdje je revni župnik, fra Jako Duić, odslužio sv. misu u 
maloj, kukavnoj, s jedne strane posve otvorenoj daščari, a iza toga 
blagoslovio polja i niive. Ministriralo je prvih pet seminaraca. 

Otuda povede ih 0. Celinšćak na Bunarbašu. Nekako plašljivo 
ulaze u vrt: dobro se sjećaju, kakav su bijes izazvali, kad su se tamo 
nazad mjesec dana bezazleno igrali. Ne bojte se, djeco, sve se je već 
smirilo. Hajte samo odvažno naprijed! Pođdu do kule. O. Celinšćak 
obuče bijelu roketu, prebaci štolu, otvori rimski obrednik, te izmoli 
s diecom litanije Sviju Svetih. Zatim blagoslovi zgrade i zemljište. To je 
jamačno bio prvi put, da se na tom mjestu škropila sv. voda. Duhovi, 

koji su u kuli tako dugo nesmetano boravili, razbjegoše se kud koji. 
Samo jedan, vele, bio iz pakla ili iz čistilišta, još je dugo ostao, teškim 
koracima obilazio noću. lupao i prevaljivao stolice. Drugi opet misle, 
da to nije bio nikakav duh, nego gladan puh ili gladno čeljade. Bilo, što 
bilo: danas, Bogu hvala! vlada u kuli i po danu i po noći Božji mir i 
blagoslov. 

Poslije podne pođoše neki đaci s 0. Brandisom na Slimena, da 
pohode bolesnoga druga Franju Zeca. On ozdravi, te poživi još 
21 godinu. 


26. travnja. (Ispovijedanje vojnika) — Uskrsno je 
doba, a većina vojnika travničke garnizone ne zna hrvatski. Tko će ih 

ispovijedati? Vojnički kapelan, vješt njihovim jezicima, već dulje vre- 
mena izbiva; zamjeniuie ga župnik. Kud će nego Isusovcima. Ovi svi 
znadu njemački, o. Mesek zna i madžarski, a 0. Brandis osim ma- 
džarskog još pomalo i slovački. Podijeli dakle župnik vojnike u male 
skupine, te ih je svaki dan u 16 sati došlo dvadesetak, tridesetak na 
ispovijed; drugi se dan pričestili, a iza sv. mise dobili su kao malu 
okrepu svaki po jedan roščić (»kipfl«). 

Svibanj. — Na prvi je dan ovoga mjeseca počela svibanjska 
pobožnost, da ne može biti jednostavnija. Svaki se dan izmolila krunica, 
pa je tim sve bilo svršeno. Ni blagoslova nije bilo. Ta, odakle? Nema 
na oltaru ni svetohraništa ni Presv. otajstva; nema ni kadionice ni 
lađice; nema harmonija, nekmo li orgulja, a ni pjevača nema dosta. 
Polako! Sve će još biti. 

Dne 3. svibnja počeo je »dernek«, godišnji sajam. Da se djeci bar 
donekle nadomjesti »majalis«, treći dan derneka poslije podne nije bilo 
škole, a četvrti su dan poslije podne obradovali svoje kod kuće nena- 
danim posjetom. 

15. je svibnja osvanuo u bjelini. Snijeg sve pokrio ko usred zime. 
Jadnih li rascvalih voćaka i izniklih usieva! 


ge 

8. lipnja. (Tijelovo.) — Revni je župnik neumorno sve pri- 
pravio, da se Tijelovo što svečanije proslavi. Postavljene su mlade 
omorike u dugim redovima, da označe i ukrase put, kojim će procesija 
proći. Na zgodnim mjestima podignuta četiri žrtvenika. Mirno i dosto- 
janstveno kretao se ophod ulicama travničkim, narod, vojnici, a iza 
učenika osnovne škole naših pet seminaraca. To je bio dan vjerskog 
ushita i svete radosti, a ponajviše za našu pripravnu školu. Kralj slave 
nije kraj nje samo prolazio, nego se u nju već jutros navratio, da u njoj 
ostane i stalno prebiva, ne kao gost, nego kao gospodar i domaćin. 


Kapela je naime s početka bila posve prazna. Ni klecala nije bilo, 
ama nijednog. Samo goli, bijeli zidovi i mali prenosni oltar s malim 
raspećem, da si ga jedva i opazio, i sa čednom slikom Srca Isusova. 
Pomalo se ipak nešto uredilo. Postavio se nov oltar, ali priprosto oličen 
samo u jednu boju. Došao neki talijanski majstor, pa ga u malo dana 
svojim vještim kistom tako lijepo islikao, te je izgledao ko isklesan od 
šarenog mramora. Samo još nije bilo svetohraništa, šatora Svevišnjega. 
Taj se zgotovio tek jučer, a jutros se spustio Sin Božji na oltar i zauzeo 
svoje novo, makar i vrlo čedno prijestolje. Ele utjehe i radosti svima u 
kući! Mane nobiscum, Domine! 


28. lipnja. (Zanimiv život prvih seminaraca. — Kad 
pišemo o 28. lipnja, pomislit će današnji naraštaj, da je onih pet semi- 
naraca već odavna kod kuće, te praznikuje i planduje. Varate se! Još 
im školska godina traje puni mjesec dana. Ali nemojte ih za to žaliti. 
Ta, nije im loše u sjemeništu. Sve dobivaju badava. Upravo im je k6 
bubregu u loju. Ili, mislite li možda, da im je život u zavodu dosadan? 
Ama ni toliko, koliko mnogim đacima u samim praznicima. Nije im 
život jednoličan, nego pun ugodne promjene. Sad im je škola, sad uče, 
sad se odmaraju, igraju na Tophani, sad sjede u spavaonici na poste- 
ljama, da si pokrpaju stare haljine, jer još nijesu dobili novog sjeme- 
nišnog odijela, ali se već pravi. Svake nedjelje i Sveca, pa nerijetko i 
u četvrtak, polaze kući k svojima. Koji put rade i u vrtu, koG Adam u 
raju. Nego eto ti jednoga, komu to nije pravo. On da radi, a da ne 
prima za to plaće? Ne misleći na tolika besplatna dobročinstva, hoće 
mu se još plaće, kad jedan sat radi u vrtu, koji i njega hrani! Rod ne- 
zahvalnika ne će nikad izumrijeti. Ali hoće li takav mladi sebičnjak biti 
za svećenički rad, gdje se iziskuje toliko požrtvovnosti, osobito u siro- 
mašnoj Bosni? Ne će! Od toga brašna ne bude pita. Njegovi drugovi, 
Bogu hvalu! nijesu bili njegova kova. Za nekoje se u dnevniku čita, da 
su se i sami od svoje volje ponudili za taj laki i zdravi rad. 


Druga promjena, to su bile česte šetnje s o. Brandisom, sad manje, 
sad veće. Napose spominje ljetopis šeinje na Tarabovac, k pećama, u 
Polje, u Slimena, na Vilenicu, u Turbe, »u šume«, misli se možda na 
Mravinjac, gdje su brali vrisinja i drugih crnih i crvenih bobica; na- 
pokon u Dželilovac, gdje ih dobri župnik fra Mato Duić veselo dočekao. 
A treba im takovih šetnja, i te kako. O tom bilježi o. Brandis: »Naša 
se djeca samo polako privikuju na ustrajno učenje. Zadrži ih nekoliko 
dana kod kuće, i eto odmah neprilika, glavobolje i sličnih nevolja. Po- 
vedi ih daleko izvan grada, gdje mogu pcput čobančadi po miloj volji 
vikati i skakati, i smjesta se oporave, i rado opet vrate svojim knji- 
gama. Evo čemu može služiti i prirodopis, koji inače mnogima nije po 
ćudi. Pueris puerilia placent.« Tako ljetopisac. 

Druge promjene donose blagdani, kojih ljeti ima dosta, svečanosti 
u župnoj crkvi i procesije. 

Pa i u zavodu ima svaki čas nešto, što prekida monotoniju. Sad 
izlazi iz stolarske radionice nešto novo za kapelicu, za muzej ili školsku 
sobu, pa djeci drago vidjeti, da im se kuća sve ljepše uređuje; sad 
donosi pošta sandučić i duge omote, a u njima lijep globus i veliki zem- 
ljovidi, koji doskora svojim šarenilom ukrasuju prazne stijene školske 
sobe; sad je opet imendan 0. Brandisa, gdje im uz ostale veselice padne 
i koji masniji zalogaj na tanjur. Pa i razni gosti zalaze u kuću, te djeci 
koješta pričaju. 

A koliko im zanimivosti pruža gradnja novog sjemeništa! Ta, 
znadu: za njih se gradi, pa još kolika kućetina, kakve još nijesu ni 
vidjeli. Svaki ih je zato dan naći na gradilištu, ne samo jer im je tamo 
igralište, nego ih mami i radoznalost., Gledaju, kako zidari prave 
nekakvu smjesu od ilovače i kreča, Sličnu betonu. Njim će izolirati te- 
melje zidova, da vlaga ne prodre u kuću. Neprestano dolaze kola krcata 
ciglom, pa koji put i naši ih daci pomažu slagati. Sad opet čuju silan 
zveket željeza: sedmera teška kola dovukla iz Zenice traverze i spone. 
Druga su kola natovarena velikim kamenjem iz Brajkovića; iz njega će 
se isklesati stepenice i napraviti ploče za prizemni hodnik. Svaki drugi, 
treći dan motre djeca, koliko su porasli zidovi. Još koji dan, pa će 
1. srpnja dostići prvi kat. 

A danas, 28. lipnja, eto djeci nove zabave. Još 4. svibnja, netom 
je bilo nekoliko vedrih, toplih dana, a već djeca navalila na 0. Brandisa 
i ne dala mu mira, hoće da se kupaju u Lašvi. Ali, djeco, pamet u glavu! 
Još je voda ledena, a zrak oštar. Moglo bi vam nauditi. Prije sv. Ivana 
Krstitelja ni govora o kupanju. — »Prošlo sad Ivanje, velečasni, kad 
ćemo se dakle kupati?« (28.VI). — E pa makar danas!« — Tko veseliji 
od njih? No valja ići podaleko na travanjsko Polje, Z4 sata po žarkom 
suncu, do mjesta, gdje je Lašva mirnija, čista i bistra, a dopire do prsiju. 
Djeca poskaču veselo unutra, no protrnu od studene vode. Malo se 
(praćkaju, pa opet izađu, da se griju na toplom suncu; pa tako ko žabe 
čas u vodu, čas iz vode. Nije to kupalište kao Ostende u Belgiji ili Lido 
kod Venecije; ništa za to, kad su samo veseli i zadovoljni. A to jesu, 
pa već pitaju: »Kad ćemo opet?« 

17. srpnja. (Posjetfranjevačkoga generala.) -— Dne 
10. srpnja bio je preč. 0. Bernardin a Portu Romatino, general iranje- 
vačkog Reda, došao u Gučju goru, ali je iza malo sati proslijedio put 
u Livno; on u kočiji, a nekoliko franjevaca na konjima obigravalo oko 
njega. Danas se vratio iz Livna, razgledao znamenitosti starinskoga 
Travnika, te sa svojim tajnikom posjeti i privremeno sjemenište. Visoki 
se gost vrlo ljubezno razgovarao s Isusovcima; među ostalim ih svjeto- 
vao, neka povjerenu si sjemenišnu mladež ne priviknu na veću udobnost, 
nego su je imali kod kuće i što će je imati, kad budu iedamput duhovni 
pastiri u siromašnim župama siromašne Herceg-Bosne. — Sutra će preč. 
o. general krenuti u Kreševo. 

29. srpnja. (Konac školske godine; početak pra- 
znika.) — Školska se godina po starom običaju svršila ispitom, koji 
je bio 25. srpnja prije i poslije podne. Predsjedao je o. superior Mesek, 
a pitali sad on sam, sada o. Brandis i o. Celinšćak, sve od prvoga do 
zadnjega predmeta, a đaci se znojili i od ljetne vrućine i od muke i 
straha. Pa ipak napominje ljetopisac, da to nije bio »pravi« ispit! Zašto 

ne? Možda zato, što će još jedan put biti škola, ili što ne će đaci dobiti 
svjedodžbe za taj pripravni razred? Bilo, što bilo, ako to nije hio 
»pravi« ipsit, bio je ipak ispit, što više prvi ispit prvih travničkih đaka. 

Osvanuo napokon žuđeni 29. srpnja. Đaci se opet našli na okupu u 
školi, ali sada bez knjiga. Pred niima proiesori. O. superior iedne po- 
kudi, druge pohvali, a boljima dade kao nagradu sličicu sv. Josipa. Još 
se djeca oprostiše sa svojim poglavarima i veselo odletješe kućama 
svojim. Počeli praznici! 

Seminarci će ipak i preko praznika oslati pod paskom svojih 
uzgojitelja, to lakše, što svi stanuju u okolici. Često će se i nepozvani 
navratiti u sjemenište, i lako će se pozvati, kadgod ustreba. A ne će ih 
zaboraviti ni o. Brandis, nego će ih, koji hoće, povesti na lijepe izlete, 
n. pr. kako čitamo u njegovu dnevniku, na Vlašić i u Pećine. 


10. kolovoza. (Nadbiskup Stadler prvi put u Tra- 
vniku.) — Prvih dana kolovoza vladalo je u Travniku i u Docu među 
katolicima radosno uzbuđenje. Doći će skorih dana prvi bosanski Nad- 
biskup prvi put u Travnik. — »Već je u Jajcu.« — »Dolazi preko Ka- 
raule.« — »Danas poslije podne stiže u Travnik.« -— 


Bilo je to 10. kolovoza. U 15 sati krenu sva sila naroda i sva kato- 
lička školska mladež njemu u susret. Priključiše se i pravoslavni sa 
svojim popovima. Dođoše do neke njive zapadno od grada. Tu će čekati. 
Najedamput udari jaka kiša. Svi pokisnu, ali ne uzmiču. »Ostat ćemo, 
pa što Bog da.« Nebo im se smilova, razgali se, a toplo ih sunce brzo 
osuši. Ali gdje je Nadbiskup? Čekaju već kojih pet sati. Tek navečer 
oko 20 sati stigne kočija s nadbiskupom i s njegovom pratnjom. Narod 
mu. oduševljeno kliče. Travnički ga župnik pozdravi u ime svojega stada. 
Jedna djevojčica, izvježbana od čč. ss. Milosrdnica, krasnoslovi pjesmicu. 
Nadbiskup zahvali, progovori svojemu narodu, a sada napokon — po 
programu trebao je već prije — stupi 12-godišnji mališ, Niko Pavlović, 
naprijed, te izreče dobrodošlicu u ime đaka pripravnog razreda travničke 
gimnazije i sjemeništa. 

Puna tri dana boravio je novi Nadbiskup u Travniku. Sve je 
razgledao, za sve se zanimao. Novi je samostan čč. ss. Milosrdnica 
već od 1. lipnja pod krovom, pa će se još ove godine otvoriti. Zidovi 
novoga djačačkog sjemeništa dižu se tek tu i tamo iznad prizemlja. 
U zgradi pripravne škole još se živo radi, da se što prije dovrši. Isu- 
sovačka vila na Bunarbaši nije se još ni počela uređivati. Župna crkva 
još je ona poznata nam baraka, ali se već snuje o gradnji nove crkve. 


U nedjelju dne 13. kolovoza bila je pontilikalna misa. Prije nje 
0. Brandis predstavi Nadbiskupu prve seminarce, sve jednoga po 
jednoga. Oni će ministrirati; a asistirat će njegov tajnik Ivan Goszli, tri 
Franjevca i tri Isusovca. Bila je to zorna slika novoga stanja katoličke 
Crkve u Herceg-Bosni: svjetovno svećenstvo, sinovi sv. Franje i sv. 
Ignacija složno rade na duhovno dobro kroz vjekove potlačenoga 
naroda. 

iDne 14. kolovoza nastavi Nadbiskup svoj apostolski put u Fojnicu. 
Još se dugo u Travniku govorilo o Nadbiskupu Stadleru. Ko na juriš 
osvojio on sva srca gospode, građana, seljaka, a pogotovu djece. Nje- 
gova pojava u crkvi bila je svetačka; njegova propovijed živa vatra 
apostolske revnosti; a izvan crkve govorio je sa svakim veselo i 
srdačno, ko da mu je rođeni brat. 


5. IX. Novi provincijal, zamašne odluke. 119 


5. rujna. (Novi provincijal, zamašne odluke.) — 
Dne 5. rujna dođe novi provincijal o. Milz, a sutradan stiže 0. Aleksan- 
dar Hoffer, Slovenac, te bi već dva dana zatim, na samu Malu Gospu, 
ustoličen za superiora. O njem ćemo još mnogo čuti.. Međutim se i 
o. Slavić već davno vratio iz Sarajeva, te su tako članovi sjemeništa 
bili u potpunom broju, a na Malu Gospu dobiše svoju dispoziciju. Novi 

O. superior bit će ujedno ravnatelj gimnazije i sjemeništa; o. Mesek 
ministar i prokurator, o. Brandis duhovnik, a usto će se s o. Celinšćakom 
podijeliti u profesuri. O. Slavić određen je za prefekta kod djece. 

Kućni dnevnik, ljetopis zavoda, prelazi iz ruku o. Brandisa u ruke 
o. Meseka. Hvala obojici za sve, što su nam napisali, te sačuvali za 
uspomenu kasnijim naraštajima. 

Iz Travnika se odveze novi provincijal s novim superiorom u 
Sarajevo k Nadbiskupu, da mu se predstave te riješe neka pitanja u 
sporazumu s njim. Već se iza dva dana vratiše te donesoše tri zname- 
nite odluke: 


1. Zavod je odsada posvećen sv. Alojziju te nosi njegovo ime. To 
je učinjeno na prijedlog o. Hoffera. Sam uzgojen u ljubljanskom »Aloj- 
zijanu«, iskusio je za mladih dana, kako je sv. Alojzije kao nijedan drugi 
podesan, da oduševi mlada srca za čist i krepostan život. Zato je želio, 
da se i travničko sjemenište zove »Aloysianum.« 

2. Seminarci nosit će jednako, priprosto tamno odijelo »ala franka«; 
od bosanske nošnje zadržat će samo fes. Pa tako je i ostalo sve do 
svjetskoga rata. 

3. Seminarci ostaju i za ljetnih praznika u zavodu, da lakše saču- 
vaju svoje sveto zvanje, te se bolje zaštite od zaraze svijeta. Jedino na 
molbu roditelja mogao bi se tko pustiti kući, ali najviše za koje dvije 
sedmice. Ova se potonja odluka nije mogla ove godine provesti, jer su 
seminarci već bili kod roditelja, i nije još gotovo bilo ni privremeno 
sjemenište ni novo. 


16. rujna. (Dozidano do krova.) — Dne 16. rujna bilo je 
na gradilištu vrlo živahno. Dovršili su se glavni zidovi sve do krova, 
14 m visoko, pa se to po starom običaju proslavilo. Na vrhu zgrade 
stoji zeleni bor, a graditelj g. Holz popeo se do njega i stojeći na rubu 
zida s punom čašom rujnoga vinca u ruci držao nekoliko veselih 
zdravica. Vikao iza glasa, ne bi li ga razumjelo mnoštvo, što se sakupilo 
dolje te upiralo oči u njega. Iskapivši zatim čašu baci je u dubinu. Da li 
se razbila. ne pitaj! 

Doista se mogli danas radovati i graditelj i oni, za koje je gradio. 
Ta, lako graditi u velegradu, ali nije u Travniku, a još u ono doba, za 
kojih šest mjeseci podići toliku zgradu! Tu se je bilo boriti sa golemim 
poteškoćama, da se u pravo vrijeme iz daleka dopremi sva potrebita 
građa. Nijesu gradnje zaustavile ni česte nagle kiše; ali je neko vrijeme 
zapinjala, kada su seljaci vrhli žito. Onda su sami trebali svoje konje, 
a na gradilištu cnda ponestajalo cigle. Većih je poteškoća bilo s novcem, 
i nerijetko je o. prokurator Mesek zurio u praznu blagajnu, te se zabri- 
nuto pitao: »Kako ćemo dalje?« No dragi Bog i velikodušni dobročini- 
telji, osobito grof Lilienthal, nijesu ga dugo pustili u neprilici. 

Sad su glavni zidovi gotovi, još dvije, tri sedmice, pa će i krov 
biti dovršen i crijepom pokrit. Onda se ne boj više ni kiše ni snijega; 
možeš kod svakog vremena i nevremena mirno u kući dalje raditi. 


3. listopada. (Otvorila se gimnazija) — Službeni 
list nadbiskupije vrhbosanske, »Srce Isusovo«, bio je u rujanskom broju 
objelodanio uvjete za primanje u travničko sjemenište. Domala su ravna- 
teljstvu odasvuda stizale molbenice, te dolazili sjemenišni kandidati iz 
raznih krajeva Bosne: iz Fojnice, iz Jajca, iz Banje Luke, iz Bos. Dubice, 
iz Brežaka kod Tuzle; samo iz Hercegovine nijedan. Prvo je dakako 
bilo došljacima, pa i drugima, da razgledaju zavod. Sasvim je dovršen, 
izgleda kao nov. Muzej, razred, kapela, blagovaonica: sve_su to pri- 
jazne sobe. Niske, nadsvođene magaze u prizemlju pretvorene su u 
dosta prostranu spavaonicu za devet internista, dok će trojica spavati 
u I. katu. Na uskom hodniku visi nova slika sv. Josipa, pred kojom se 
svake srijede pali kandilo. 

Dne 2. listopada bio je prijamni ispit i upisivanje onih, koji su bili 
pronađeni sposobni za I. razred gimnazije .Sutradan, dne 3. listopada 1882., 
bila je travnička nadbiskupska gimnazija službeno otvorena. »Veni 
Sancte« držalo se radi veće svečanosti u župnoj crkvi; jer bila ona i 
baraka, opet je ljepša i veća nego zavodska kapelica. Dva dana zatim, 
5. listopada, poče obuka. 

Pozabavimo se sada malko s đacima. Svega ih je bilo upisanih 32, 
i to 12 seminaraca i 20 vanjskih. Od seminaraca je 5 starih i 7 novih, 
među njima Ivan Šarić, Benjamin zavoda. 

Među vanjskima bila su, kako čitamo u »Srcu Isusovu«, dva musli- 
mana. No jesu li oni ikada prekoračili prag gimnazije? Nijesu li njihovi 
napredni ocevi, koji su bili za modernu naobrazbu, morali popustiti, 
kad su ih drugi svojim starim predrasudama odlučno odvraćali? Činje- 
nica je, da u razrednom katalogu nema imena one dvojice muslimana; 
premda su uneseni i oni, koji su već prvih dana ostavili gimnaziju. 

Tako je n. pr. već drugi školski dan netragom nestalo dvojice semi- 
naraca. »Neobično im je bilo bez majke«, pa su potajno pobjegli u svoju 
rodnu Fojnicu. Četiri dana zatim poveo se za njihovim primjerom jedan 
Jajčanin. Jadne li djece! Jednomu je bilo tek 12 godina. Šta li nijesu 
sve pretrpjeli na svojim pustolovnom bijegu, putujući pješice sami, pa 
još tako daleko! 

Razumije se, da su mjesto njih drugi bili primljeni u sjemenište, 
te je 12 besplatnih mjesta uvijek bilo popunjeno. 

30. listopada. (Poplavaj — Nije u ono doba Lašva bila 
tako pitoma, regulacijom ukroćena kao danas. Moralo se ozbiljno ra- 
čunati s poplavama. Zato nije u nižim dijelovima Travnika bilo nijed- 
noga podruma, a malo je koji nevoljnik stanovao u prizemlju, nego su 
tamo bile magaze, staje, kuhinje i dućani. Isusovci su došli u Travnik 
bez iskustva. Smjestili su u prizemlju ne samo kuhinju i blagovaonicu, 
nego su i magaze pretvorili u dačku spavaonicu. Lašva im nije zada- 
vala nikakvih briga. Nijesu se uznemirili ni onda, kad su dne 28. listo- 
pada iznenada počele sijevati munje i pucati gromovi, ko da su među 
sobom zametnuti ljuta kreševo gordi Vlašić i pitoma Vilenica; a kiša 
lijevala k6 da su oblaci mješine, što ih gromovi prorešetali. Ni sutradan 
nijesu puno marili za kišu, kad je vas dan pljuštila. »Imamo, Bogu 
hvala! krov nad sobom.« I već je Lašva silno nabujala i amo tamo se 
prelijevala preko korita. »Ništa za to, daleko smo od Lašve.« Ali poče- 

kajte samo još koji sat, pa će vam Lašva dati malu zornu lekciju, koje 
ne ćete brzo zaboraviti. 

Spusti se noć, i sve bezbrižno legne na počinak. U prizemnoj 
đačkoj spavaonici doskora oblada seminarcima svesilni Morfej. Jedno- 
lično pljuštanje kiše kao da ih još bolje uljuljalo u tvrdi san. Već je bilo 
oko ponoći, kad se nekoji đaci probudili. Čuju neobičan šum, koji dopire 
od vrata spavaonice, te se razliježe po cijeloj sobi. Što bi to moglo biti? 
Protaru snene oči, rasklope ih širom, ogledavaju se pri slabom svijetlu 
noćne lampice, i opaze gdje ispod vratiju Siče voda te struji u sobu, 
koju je već svu poplavila. Po vodi plivaju njihove kundure kao crni 
labudovi po jezeru. Biž'te, dico; eto poplave!« zaori krik uplašenih 
đaka. U tili čas sve je na nogama, a noge u vodi. Ulove svoje kundure, 
uzmu njih i svoje haljine u ruke, pa gazeći dodu do vrata. Kad ih 
otvore, a to k6 da si na mlinskom potoku podigao branu, provali cijela 
bujica u sobu. Evo čitava jezera, manjima do koljena. Svi u bijeg tra- 
žeći spas u gornjem spratu, gdje svojim zapomaganjem sve probude. 
Za malo časova svi se ukućani sakupe na hodniku. »Što je, djeco?« — 
»Poplava, poplava! Odnijet će nas Lašva!« — »Mir, djeco, pa haj'te 
spasimo, što se spasiti dade!« I pođoše braća i sluga, pa i hrabrija djeca, 
da otmu vodi plijen, te iznesu, što se god moglo nositi, gore u I. sprat. 

Kad je svitalo, napravi sluga Pero Pendešić kod svakog izlaza iz 
kuće malen nasip, da zapriječi daljnije prodiranje vode; zatim se lati 
lopate, te stane izbacivati vodu. Ali da, koliko je izbacio, toliko je opet 
navrlo, ne znaš, ni otkud ni kako. Razljuti se naš Pero, mumlja, grunda 
i brunda kć ranjeni medvjed; napokon baci lopatu, te se okani ćorava 
posla. 

U kuhinji se ne da raditi, a ni zalihe hrane nema. Tko će okrijepiti 
dvadesetak njih, koji iza ovih noćnih događaja još više počeli da osje- 
ćaju glad? — Odvaži se jedan brat, izuje se, zasuče hlače, podigne talar, 
priveže ga za pojas, pa s košarom u ruci gazeći prodrije do čaršije, 
gdje kupi kruha i pečene bravetine, koliko će biti dosta za ovaj dan. 

Oko 8 sati dogodilo se nešto nečuveno. Eno dolaze. Tko? Ne 
vatrogasci, jer nema, što gasiti; nego vodogasci, jer ima po čem gaziti. 
Eno dolazi junačka četica, nekoliko vanjskih daka. Zasukali nogavice 
pa gaze po vodi noseći u rukama obuću i knjige. Vrijeme je, da počne 
škola, i oni ne mareći za poplavu došli, da nešto nauče. Kako bi se 
smjelo odoljeti tako silnoj želji za naobrazbom? Morala im se usred 
poplave držati predavanja. Da je to zgoljna činjenica, svjedoči nam 
o. Mesek u svojem dnevniku. Tome događaju ne ćeš lako naći primjera 
u povijesti pedagogije. Trebalo bi ga zlatnim slovima uklesati u mra- 
mornu ploču, te je uzidati kod gimnazijskih vrata — za vječni spomen 
i poticaj sadašnjim i kasnijim naraštajima, da u revnosti za naukom ne 
zaostanu za ovim junacima, tim prvim travničkim gimnazijalcima. 

Još oni u školi, a Lašva stane opadati, te se pomalo povuče u 
svoje korito. Sad se, tko je god mogao, pa i velik dio daka, ljudski 
prihvati posla, da očiste prizemlje od gliba i mulja, da peru i ribaju i 
sve opet spreme u red. Večera se već inogla pripraviti u kuhinji, ali se 
jelo, ne u mokroj prizemnoj blagovaonici, nego u jednoj sobi I. kata. 

Sutradan, 31. listopada sve opet bilo po starom, k6 do se nije ništa 
dogodilo. 

Toliko o čednim, ali zanimivim i romantičnim počecima nadbi- 
skupskog sjemeništa i gimnazije u iznajmljenoj turskoj kući. 

I. Zavod. 


Na proslavu 25. godišnjice travničkog siemeništa (1907.) došao je i 
ugledni bosanski povjesničar fra Mijo Vj. Batinić. Zamislivši se u ne baš 
davno minula vremena poče zdravicu Nadbiskupu dru. Stadleru ovim 
duboko proćućenim riječima: »Mjesto (Travnik), u kojem mi danas sla- 
vimo našu najvišu kulturnu svečanost, puno je za nas gorkih uspomena. 
Ovamo su naši stari došli u gvožđe okovani, ovdje su tamnovali i na 
Ilovači vješani bili od tuđinskog silnika«'). Tko bi tada pomislio bio, 
da će se već kojih 30 godina iza smrti posljednjega travničkog valije, 
okrutnoga Tahir-paše (ft 1850.), u vezirskom gradu, i to upravo na 
mjestu, gdje je stajala turska tophana, dizati nadbiskupsko dječačko 
sjemenište s potpunom gimnazijom? Pa evo, ravnih 50 godina ono već 
stoji, te u zanosnoj radosti i u zahvalnosti prema Bogu slavi svoj zlatni 
jubilej! 

Osvrnimo se bar ukratko na to razdoblje blagoslovnoga kulturnoga 
rada! Počnimo sa samom zgradom. 


1. Zgrada, onako silna i prostrana, kako danas pred nama stoji, nije 
se u jedan mah podigla, nego možemo razlikovati 5 građevnih perioda. 


1. Južno krilo. (1882.—1883.) Netom se je u proljeće g. 1882. 
na toplom suncu okopnio snijeg, odmah se počelo s pripravama za 
gradnju, zasada samo južnoga krila. U njem će se za nevolju smjestiti 
i sjemenište i gimnazija, privremena kapela i sobe za profesore. Na 
veliku Subotu, dne 8. travnja, superior o. Mesek. blagoslovi temelini 
kamen; dne 16. rujna glavni su zidovi već dosegli svoju potpunu visinu, 
a 4. listopada već bili pod krovom. Kad se druge godine i nutarnje ure- 
đenje zgrade dovršilo, s veseljem se svi stanovnici turske kuće opro- 
stiše sa svojim privremenim boravištem, te preseliše u prijazne, svijetle 
i visoke prostorije novoga sjemeništa. Bilo je to 18. lipnja 1883. Na 
Ignacijevo obavi sam Nadbiskup dr. Stadler uz lijepu svečanost blago- 
slov prve zgrade, što ju podigao u Bosni, dok je sam još duge godine 
stanovao u slaboj, iznajmljenoj kući.) 

2. Gimnazija sa crkvom. (18855.—1886.). Već dvije godine 
zatim (23. II. 1985.) počelo se graditi istočno i sjeveroistočno krilo sa 
crkvom. Pri tom su se morale svladati velike tehničke poteškoće. Kad 
su radnici počeli kopati temelje, brzo naiđoše na vodu. Što bliže Lašvi, 
sve to gore. Nije bilo druge, nego da cijelu zgradu postave na hrastove 
stupove.  Zabijali su ih pod Svakim zidom duboko u močvarno tlo, u 
razmaku od 1 m., a odozgo u obliku rešetke spajali hrastovim gredama. 
Cijeli jedan hrastik iz Putičeva leži tu ukopan. A da se zgrada bolje 
zaštiti od čestih Lašvinih poplava, moralo se oko zgrade svu silu šljunka 
i zemlje nasuti. Uza sve to još god. 18855. pod jesen sve bilo pod krovom, 
a ljeti 1886. uređeno već i za gimnaziju. 

3. Kolegij. (1887.—1888.). Preostalo još zapadno i sjevero- 
zapadno krilo. Opet zabode lopata (9. III. 1887.), pa je i taj dio prije zime 
1887. došao pod krov, ali se ujedno i blagajna iscrpla do dna. Tek u 
lipnju druge godine mogao se rad nastaviti, a do Badnjaka 1888. svi se 
Isusovci preseliše u svoj kolegij, u svoje nove sobe. Na početku g. 1889. 
odoše i zadnji radnici. Tako je cijeli dvospratni četverokut sretno bio 
dovršen. Zgrada je velika, čvrsta i lijepa. 

Velika je. Duga je 72, široka 54 m. Travničani se čudom čudili, 
kako je kraj njihovih čednih jednokatnica nastalo tako golemo zdanje. 
Kladili se sa Sarajlijama, da je travničko sjemenište veće od sarajevske 
vladine palače. I dobiše okladu. Još je nekoliko godina ta zgrada bila 
najveća u cijeloj Bosni. 

I čvrsta je. Građevni savjetnik Ivan Kočlibig reče: »Zidovi su tako 
debeli, a građa tako solidna, da to sjemenište može i tisuću godina 
stajati«. A više je stručnjaka izjavilo, da se kuća bez i najmanje opas- 
nosti može još za jedan sprat povisiti. 

Pa i lijepa je, ako i nije kao kakva renesansna palača. Stoji sama 
za se, odasvud vidljiva, zelenilom okružena, te sa svojim skladnim 
razmjerima, ukusnim pročeljem i prijaznim zvonikom ugodno se svakoga 
dojima. A kad je ono o. rektor Pančić (1893.) cijelu zgradu dao iznova 
zelenkasto obojiti, reče mu neki musliman: »Aferim! Sad ti vrijedi jedan 
milijun višel« No sreća, što ni samo sjemenište nije toliko stajalo; ier 
ne bi možda ni do danas bilo gotovo. 

4% 


Nego stanimo malko i pitajmo, tko je to sjemenište 
sagradio. Plan je izradio i sam proveo građitelj Ivan 
Holz; a omogućili su gradniu velikodušni: 

Dobrotvori. Prvi je među njima Leopold 
Crametz iz štajerskog Graca. Radi njegove velike 
i svestrane dobrotvornosti papa ga odlikovao i učinio 
rimskim groioin, a car vitezom od Lilienthala. 
Gradački Knez-biskup Ivan Krst. Zwerger svete uspo- 
mene upozori na nj netom imenovanoga nadbiskupa 
dra. Stadlera, a grof Lilienthal već se prvoj molbi 
odazva darom od 60.000 K, uz uvjet, da uprava sjeme- 
Leopold grof — ništa bude povjerena Družbi Isusovoj. U isto vrijeme 

Lilienthal. trebao je i Biskup Zwerger mnogo novaca, jer je upravo 
gradio velebnu crkvu Srca Isusova. Ipak reče grofu, da 

ga njegov dar za travničko sjemenište više veseli, nego da je te novce 
njemu uručio za gradnju ove crkve. Tim riječima svojega svetog 

biskupskog prijatelja obodren slao bi grof Lilienthal svake godine, dok 
je živio, znatnu svotu u Travnik, a iza njegove smrti (30. XI. 1889.) 
posredovanjem Biskupa Zwergera zapade sjemenište iz njegove baštine 
još 18.000 K, te je tako grof Lilienthal svega doprinio 104.000 K. 

Drugi znameniti dobročinitelj travničkog sjemeništa nije bio bogat, 
pa ipak je njegova pomoć bila još izdašnija. Bio to vitez Oton Dahmen. 
Svojim preporukama znao bi svake godine ishoditi od lijonskog društva 
za raširenje sv. vjere i od pariškog društva sv. Djetinjstva velike svote: 
svega oko 270.000 K. A bečko potporno društvo za Bosnu i Hercegovinu, 
bavarsko društvo sv. Ljudevita i pojedini dobrotvori, od cara pa do 
siromašne udovice, namakli su, što je još trebalo za gradnju i uređenje 
sjemeništa i crkve. Mi vršimo samo svoju dužnost, ako zahvalno pri- 
znamo, da je travničko sjemenište podignuto i uređeno gotovo samim 
darovima inozemstva, dok je zemaliska vlada dala samo zemljište, 
građevno drvo i 30.000 K. 


* 


Sjemenište je mnoge godine bilo dosta prostrano, te se nije ni pro- 
širilo ni znatnije promijenilo. Jedino što se je god. 1905. na tavanu prema 
jugu uredilo nešto manzarda za sluge, koje su se god 1931. pretvorile 
u kazališnu garderobu. Istom nakon 34 godine opet se gradilo, naime: 


4, Nova đačka kuhinja i blagovaonica. (1922.). To je 
prizemna 53 m. duga zgrada ispod Vilenice, u istom redu s južnom 
stranom sjemeništa, s kojim je spojena drvenim hodnikom. Troškove su 
velikodušno na se uzeli zagrebački Nadbiskup dr. Bauer i đakovački 
Biskup dr. Akšamović, koji su u ono doba svoje seminarce slali u 
Travnik. 

Malo godina aim izvijesti inšpektor g. Stevo Miladinović trav- 
ničku oblasnu skupštinu o zavodu ovako: »Školska zgrada... odgo- 
vara svim principima jedne moderne srednje škole. Zgrada je dovolino 
prostrana, svijetla i suha.« 

God. 1930. bi opet cijela zgrada vrlo ukusno sivkasto oslikana, te 
izgleda kao nova novcata, ljepša nego ikada prije. Sad može kao u sve- 
čanom ruhu dočekati svoj zlatni jubilej. 

I još se jednom gradilo. Izvela se napokon oko 40 godina stara 
osnova, za koju su već 3—4 nacrta bila izrađena. Sagradile se naime 

5. Nove nusprostorije (1930.) u jugoistočnom i jugo- 
zapadnom kutu dvorišta, sa modernim školjkama i vodovodom, pa i dvije 
banje, a stare se nusprostorije pretvorile u svijetle, sunčane sobe. Nad- 
biskup je dr. Šarić za to doprinio 25.000 Din. . 

Prijeđimo sada na ono, što je u zgradi najljepše i najvrednije, 
a tu su: 


2. Crkva i kapele. Prvih je godina bila u sjemeništu, prizčcinno u 
južnom krilu, samo privremena kapela, koja je i vanjskom svijetu 
bila otvorena. Na jedinom oltaru stajala slika slavenskih apostola sv. Či- 
rila i Metoda, dok jč (13. XI. 1883.) superior 0. Hofer nije izmijenio sa 
slikom sv. Alojzija. 

No već 5. svibnja 1885. bi blagoslovljen temeljni kamen za novu 
sjemenišnu crkvu sv. Alojzija. Na tu svečanost skupili se svi 
okolni župnici i kapelani, sve sami Sinovi sv. Franje, a časni starina 
fra Jako Baltić obavi obred, te zatim pun ushita zavapi: »O da mi je 

još deset takovih kamenova blagosloviti!« A kako se istom obradovao 
Nadbiskup dr. Stadler, kada je 1. srpnja 1886. mogao crkvu svečalio po- 
svetiti! Istina, nije to nikakvo remek-djelo građevne umjetnosti, a nije 
usto ni posve sumjerna. Lako je naime opaziti, da je zid, uz xoji se 
prislanja desni pobočni oltar, ponešto širi nego li onaj uz lijevi cltar. 
Nije tomu doduše graditelj kriv. Točno je on kamenjem označio, gdje 
treba kopati temelje. Ali ih neki čudak, kako nam je sam pripovijedao, 
neopazice razmakmeo, da crkva izađe malko šira! No što je glavno, crkva 
je praktično sagrađena, vrlo je prijazna i sviietla, a prilično i prostrana, 
30 m. duga, 12 široka. Isprva, dok je crkva imala samo bijele zidove, 
kockast drven pod i privremene, neugledne oKare, izgledala je dakako 
vrlo čedna. Ali kad god. 1890. i 1891. postaviše pet novih, bogato pozla- 
ćenih oltara s novim lijepim slikama i kipovima, a pod big krasno 
glinenim kockicama popločen, pa zidovi i svod ukusno islikani — e 
onda ju je doista divota bilo gledati! 

Ali što je i najljepša crkva bez zvona i bez orgulja? K6 da je 
nijema! I već god. 1859., na Bezgrešno Začeće, blagoslovi Nadbiskup 
tri velika zvona. Kad im se glas po prvi put krepko i skladno Travni- 
kom razlijegao, obuze sve neopisivo veselje. Svakomu oči zasjale, a 
nekima se od ganuća i orosiie. A mjesto malog harmonija biše g. 1891. 
postavljene velike, milozvučne orgulje. Kada na Duhove po prvi 
put pod sv. misom zabrujaše, seljački se svijet okrećao čudeći se, odakle 
ti dosad nečuveni glasovi dolaze. 

Otkako još (1890.) nabaviše zlatno crkveno ruho i uvedoše sve- 
čanije crkveno pjevanje s pratnjom orkestra, odonda sklad zvona, čas 
blagi, čas gromorni glas orgulja i milopoj mladenačkih grla tako uzve- 
ličaše crkvene svečanosti, da ti srce i dušu ko na krilima zanose u 
rajske visine. Da prema crkvenoj godini bude i promjene, evo na Božić 
Betlehema (1890.), u velikoj sedmici sv. groba (1901.), u svibnju i na 
velike Gospine blagdane pretvara se glavni oltar u zelenilom i cvijećem 
iskićeno prijestolje Kraljice nebeske ; u lipnju i u svaki prvi petak milo te 
s oltara raširenim rukama poziva prekrasni novi (1928.), okrunjeni kip 
Božanskoga Srca; na desnom pokrainom oltaru sioluje za listopada 
Kraljica sv. Krunice, na Svece i Blaženike Družbe Isusove izlažu se 
na njemu njihove slike, a za vrijeme 6 nedjelja sv. Alojzija njegov kip. 
Još nam je spomenuti, da je na Tijelovo god. 1901. prvi put zakucao 
veliki sat na zvoniku, po kojem se odonda sav grad ravna, a od više 
godina (1929.) mami pod pjevalištem milovidna slika sv. Terezije od 
Maloga Isusa njezine mnogobrojne štovatelje. 


Nego svjetski rat tužne uspomene nije ni sjemenišne crkve posve 
poštedio, nego ju lišio njezinih milozvučnih zvona. Prvi put zatražiše 
dva zvona: veliko i malo. Dan prije, no što će ih skinuti, zvonila su 
četvrt sata. Njihovo, ne znam, bih li rekao ječaAnje ili ječAnje, stislo ti 
srce, ko da čuješ plač osuđenika na smrt. Dne 16. veljače 1917. vojnici 
ih Surovo strovališe s visine. Veliko je zvono ostalo čitavo, dok se malo 
razbilo na 11 komada. Sat na zvoniku odbijao je odsada samo četvrti. 
Kad su (19. XII. 1917.) ioš i srednje zvono odnijeli, zamuknu sat i zvo- 
nik posvema. Ako su točno mjerili, izgubila su sva tri zvona skupa za 
28 godina 44 kg na težini. Iza rata su svi željno čekali na nova zvona. 
Željeznih ne će, a brončana su vrlo skupa. Ipak je g. 1923. gradanska 
kongregacija osnovala odbor za nabavu novih brončanih zvona. Sve 

je oduševljeno skupljalo prinose, pa i đaci u praznicima. I nakon tri 
godine, na Blagovijest 1926., prispješe žuđena zvona. Đaci ih na stanici 
uresiše cvijećem i vijencima, i pratili ih uz kola g. Jure Budimirovića. 
Tri dana zatim blagoslovi ih Nadbiskup dr. Šarić. Sva tri zvona skupa 
teška su 1.055 kg, a stajala su 50.690 D. Udešena su na As, B i C, te se 
prilično slažu i sa zvonima župne crkve. Sad je, Bogu hvala! sve opet 
u redu! 
Da napomenemo još i kapele u zavodu. 


l. Kapela kraj prezbiterija gradena je zajedno sa 
crkvom, te se s vremenom lijepo uredila i islikala. 


ni 
»# 
=" + 





Nadbiskupsko sjemenište 1925. 


2Sjemenišna kapela u Il. spratu južnoga krila naprav- 
ljena je od prijašnje tri male sobe. O. rektor Jambreković blagoslovi ju 
na Sve Svete 1924. Na vratima natpis u zlatnim slovima poziva mlade 
levite: »Magister adest et vocat te!« 


3. Kućna kapela za Isusovce u I. spratu istoga krila za- 
prema također prostor triju prijašnjih sobica prema dvorištu. Otvorena 
je u jesen g. 1931. Na oltaru stoji krasan kip sv. Oca Ignacija. 


* 


A gdje je kapela kongregacije? — S početka (25. III. 
1889.) bila je to kapela kraj prezbiterija. Kad je ova g. 1890. bila odre- 
đena za bogoslovce, uredi se u velikoj, još praznoj dvorani II. sprata 
sjevero-zapadnog krila nova prostrana kapela. No g. 1900. pretvori se 
u muzej upravo otvorenoga konvikta, a kongregacija se opet morade 
povući u »katakombe«, kako je neki zbornik P. P. nazvao ponešto usku 
i mračnu kapelu kraj prezbiterija. Danas služi nova sjemenišna kapela 

u II. spratu za obje sjemenišne kongregacije, dok se građani i vanjski 
đaci kupe u svojoj kraj crkve. Kod svečanih prigoda sve se kongre- 
gacije zajednički sastaju u samoj sjemenišijoj crkvi. 


3. Nutarnje uređenje zavoda. 


Izvana jedinstvena, strogo sumjerna zgrada — iznutra je podije- 
ljena na tri nejednaka područja, koja su, već prema potrebi, na hodni- 
cima staklenim vratima točno razlučena. Ukratko se može reći, da 
prizemlje i 1. boj u istočnoj poli zavoda zaprema gimnazija, u zapadnoj 
poli kolegij ili «klauzura«, dok sjemeništu pripada cijeli II. sprat, u 
I. spratu bolnica, a u prizemlju prijašnja đačka blagovaonica, sada 
spavaonica. Knjižnice i zbirke smještene su tu i tamo prema svrsi i mo- 
gućnosti. 


Vodovod. U prvo se doba nosila voda s vrela siemenišnog vrta. 
G. 1885. navratila se 185 m dugom cijevi pred kuhinju, a sisalikama 'se 
punili rezervoari na tavanu, odakle je silazila u sve spratove. Ta je 
voda vrlo pitka i zdrava, kako je to potvrdila i kemijska analiza. Zato, 
kad se je g. 1893. na Bunarbasi otvorio novi gradski vodovod, odlučiše 
se poglavari tek iza dvije godine, da vileničku meku vodu izmijene s 
vlašićkom tvrdom. I ona bi uvedena ne samo u svim katovima i na ta- 
vanu, nego i u vrtu, a za rektorata o. Krajinovića i na igralištu. Za 
slučaj požara postavljeni su i hidranti. 


Rasvjeta. Sva sreća, što je davno prošlo doba, kad je za rasvjetu 
služila otvorena vatra; prošlo doba Homerovih luči i bakalja, doba 
Demostenovih uljanica; prošlo doba lojanica, voštanih i stearinskih 
svijeća. Kad se osnovao zavod, vladalo je već petrolejsko doba. Za 
svaki je muzej trebalo 8 svjetiljaka, a koliko ih je bilo po cijeloj kući! 
Preko zime trebao je posebni »petrolejski« sluga samo za te lampe! 
Kasnije dođoše za veće prostorije u modu »munjevne svjetiljke« (Blitz- 
lampen), pa su tri dovoljne bile za jedan muzej. Ali su silno kvarile 
Zrak. Napokon g. 1906. poče u Travniku električno doba, a sjemenište 
je bilo prvi mušterija »tvrtke Franje Kfižika i drugova.« Odsada je 
sva rasvjeta po kući električna. U crkvi se kod svake svečanosti glavni 
oltar sav sjaji od brojnih žarulja. U dvorani projecira električno svijetlo 
bajne slike na platno. Flektrikta tjera mlin. U krojačnici treba samo 
pritisnuti bijelo puce, i vrata se kolegija sama otvaraju (1922). Znakovi 
se ne daju više klepetanjem kućnog i sjemenišnog zvona, nego jakim 
električnim zvoncem (1931). Privatni kućni telefon spaja poglavare i 
vratara, a državni interurbani telefon omogućuje razgovor s kojimgodđ 
gradom srednje i južne Evrope. — To bi sve lijepo bilo, kad ne bi 
električna rasvjeta upravo za dugih zimskih dana, kad je najviše treba, 
često posve izdala. Bilo je vremena, kad su profesori po svojim so- 
bama, a daci u muzejima morali paliti svijeće. Da se toj nevolji učini 
kraj, morade si zavod g. 1927. urediti vlastitu malu elektranu. U sije- 
verozapadnom kutu dvorišta podiže se kućica, te se u njoj smjesti 
benzinski motor. Stajao je 50.000 D, a platio ga preuzv. g. Nadbiskup. 
F hvala mu! Sad, kadgod je gradsko svijetlo preslabo, nadomješćuje 
ga rezervna elektrika, što je radi skupog benzina dakako skopčano 
s velikim troškom. 

Knjižnice*). Po staroj tradiciji Družba Isusova u svakoj kući 
najviše nastoji, da što bolje opskrbi crkvu i knjižnicu. Pogotovo u 
uzgojnim zavodima, gdje se poglavito goje vjera i znanost. U Travniku 
je to dvostruko trebalo, jer je dalek od većih kulturnih središta, što- 
više, ima sam biti svjetionik vjere i prosvjete. No radi oskudice sred- 
stava postiglo se to jedino uz veliku štedljivost i pripomoć dobro- 
činitelja. Temelj se knjižnici udario još prve godine (1882.) u iznajmljenoj 
kući. Sva knjižnica nekadanje požeške rezidencije, koja se međutim 
čuvala u Sv. Andriji u Koruškoj, odmah bi dodijeljena novom tra- 
vničkom zavodu. Osim toga dolazilo je cijelih krcatih sanduka, što ih 
poklonile knjižare: jedna pariška (Lethelieux) i četiri njemačke (Herder, 
Pustet, Hurter i Wagner). | nekoje austrijske isusovačke kuće (u Sv. 
Andriji, Lincu i Insbrucku) ustupiše duplikate, a ne zaostade ni bo- 
sanska vlada. Tako je na koncu prve godine već bilo 1.509 svezaka, što 
za početak doista nije na odmet. — Druge godine (1883.) stupi bijeli 
Zagreb na čelo dobrotvora mlade travničke knjižnice. Jugoslavenska 
akademija, Matica hrvatska i Društvo sv. Jeronima obdariše iu mnogo- 
brojnim djelima iz svojih naklada. Da ih nije bilo malo, vidi se iz toga, 
što je travničko sjemenište te godine potrošilo 500 Kruna samo za dovoz 
knjiga željeznicom i kolima. Do konca godine poskoči broj svezaka na 
5.000. Treće godine (1884.) piše grof Julije Janković“): »S radošću pri- 
hvaćam prigodu, te vam prepustam cijelu svoju hrvaisku knjižnicu, koju 
sam malo po malo sakupio. Ima tu i nekoliko vrlo vrijednih djela.« 1 
on posla dva velika sanduka sa 102 uvezane i 132 neuvezane knjige 
i četiri debela omota časopisa. Godinu dana zatim (1885.) otpremi još 
jedan sanduk latinskih knjiga, te obećaje, da će i nadalje slati sva 
nova izdanja Jugoslavenske akademije. Iste godine pokloni jedna ve- 
lika bečka knjižara (Braumiiller) većinom znanstvena djela u vrijed- 
nosti od nekoliko stotina forinti. To isto učini i slijedeće godine (1886.), 
a gosp. Bernatović, svećenik dakovačke biskupije, ostavi oporučno 50 
knjiga. I samo je sjemenište za svoju biblioteku žrtvovalo znatnih svota, 
godišnjih do četiri, do pet, a 1898. g. čak preko osam tisuća kruna. Kad 
je g. 1907. sjemenište slavila svoju 25. godišnjicu, mogli su mu gosti 
čestitati i na 25. tisući svezaka u knjižnici. Osim bogoslovije, hagio- 
grafije i askeze obilno su tu zastupana sva područja gimnazijskih pred- 
meta, a osobito srpskohrvatska literatura i domaća povijest. Kad su 
prošla najgora ratna i poratna vremena, gdje je prva briga bila pre- 
hrana, opet se je knjižnici posvećivala dolična pažnja, te se snabdje- 
vala mnogim modernim djelima i časopisima. 

Ova t. zv. »velika« knjižnica nije jedina u zavodu. Ima još ne- 
koliko manjih. Profesori imaju dvije priručne knjižnice; u sjemeništu 
ima svaka divizija svoju knjižnicu, a jednu i vanjski đaci. 


Zbirke. — Već g. 1884., netom je bio otvoren III. razred, osnova 
o. Brandis tri za gimnaziju potrebile zbirke: prirodopisnu i fizikalnu 
s kemijskim laboratorijem. Kasnije o. Hoffer pokrenu i arheološki muzej. 
1. Prirodopisni je kabinet posvema djelo neumornoga o. 
Brandisa. Što nije na bezbrojnim ekskurzijama po Bosni, Hercegovini, 
Dalmaciji i Crnoj gori sam sakupio, to je većinom od javnih muzeja i 


*) Da ne ponavljamo što je već o. Predragović o knjižnici i o zbirkama 
pomno i učeno sastavio, upućujemo na »Travn. spomenicu« od g. 1907. str. 71—80. 


Travnička spomenica 1932. 9 

privatnih prirodoslovaca dobio u zamjenu za svoje duplikate, osobito 
za bogatu vlašićku floru, za kukce, puževe i rude. Kadikad bi ga zapao i 
koji dar. Tako mu je n. pr. g. 1957. bečki carski prirodoslovni muzej po- 
klonio ispunjenog lava i tigra, da nije platio ni dovoza. Koješta su po- 
slali i misijonari iz Kine, Indije, Afrike i Australije, pa i drugi prijatelji 
zavoda, te je travnička prirodopisna zbirka postala jedna od najljepših 
u državi. Osobito se ističe gotovo potpun herbarij bosanskih bilina 
(fanerogama). 


2. Fizikalni kabinet -— također se lijepo razvio. G. 1889. 
pokloni mu sarajevska direkcija brzojava i pošte jedan Morsejev aparat. 
Dok se moglo, svake se godine trošilo 500 kruna za nabavu novih fizi- 
kalnih aparata i potrepština. No s ratom presahnuše izvori, a iza sloma 
monarhije proslaviše vojnici maroderi novu slobodu i tim, da (2. XI. 
1918.) opljačkaše i fizikalni kabinet. Ipak se je g 1922. mogao kupiti 
kinematograf za 5.000 D, te je na drugi dan Božića bila prva produkcija 
za đake. [za nje su slijedile mnoge druge na veliko veselje radoznale 
mladeži. 

3, Kemijski laboratorij bio je s početka sastavni dio fi- 
zikalnog kabineta. No sada, gdje se kemija na gimnaziji predaje kao 
samostalan predmet, ima i laboratorij svoj samostalan položaj. 


4. Arheološki muzej nije baš velik, ali vrlo zanimiv. Prije 
okupacije nije Bosna bila arheološki istražena, a ipak obiluje starinama, 
počevši od podivljalog prethistorijskog čovjeka, pa dalje kroz sve kul- 
turne (periode, koje se u Bosni izredale. To se lijepo vidi u bogatom 
sarajevskom muzeju. I travnička okolica ima mnogo arheološkog blaga; 
a travnički se profesori živo za to zanimali: prvi o. Hoier, a za njim 
osobito o. Kujundžić i o. Krajinović. O. Ivan Ev. Kujundžić prvi 
ustanovi u travničkoi okolici novo kameno doba i više naselja iz pret- 
historijske dobe, kao n. pr. u vrtu Malog sjemeništa D. I. na Bunarbaši. 
Na Sv. Gori kod Bile otkri starokršćansko groblje i ostatke jedne 
crkvice i oltara iz iste dobe. U splitskom »Vjesniku za arheologiju . . .«") 
vrlo vjerojatnim razlozima utvrđuje svoje mišljenje, da je mnogo tra- 
ženi rimski grad »Bistve nova« (== Novigrad) bio ne u Zenici, nego u 
ovom kraju. A naiznamenitije je njegovo otkriće Batalova groba. Na 
najnižem brežuliku kod Varošluka virila je iz trave i grmlja hrpa ka- 
menja. God. 1915. pozove konjaničkog kapetana Teply-a, da s vojnicima 
tu kopa. Doskora naiđoše na jedan nadgrobni stećak, a ispod njega na 
cijelu grobnicu s natpisom tepčije Batala. Spomenuti profesori mar- 
ljivo su po svoj okolici tražili i sakupljali starine, pa i seljaci bi ih 
upozorivali na stare nadgrobne kamenove i za pare nudali stare novce 
i druge predmete. S vremenom uredi o. Hofer za njih posebnu sobicu 
kao arheološki muzej. No kako je premalen, ostali su nadgrobne ploče, 
rimski miljokaz, komadi oltara sa Sv. Gore i drugo takovo kamenje 
u oba dvorišta sjemenišne zgrade. Godine 1921. podiže 0. Krajinović 
u gimnazijskom dvorištu jedan otvoren lapidarij, te je sada sve 
kamenje, osim rimskog miljokaza, zaklonjeno pod njegovim krovom. 

Završimo opis naših zbirka riječima g. inšpektora Steve Miladi- 
novića, kojima je g. 1928. izvijestio travničku oblasnu skupštinu: »Ova 
gimnazija ima odlično uređene muzeje i laboratorije, kao malo koja 
srednja škola u našoj državi.« 


Zavod. 131 


A ima još nešto, bez čega se isusovački uzgojni zavod ne da 
gotovo ni zamisliti, a to je: 


Dvorana za produkcije. Ona ima svoju posebnu povijest. Isprva 
je bila tik gimnazijskih vrata. U praznoj je sobi jedina naprava bila 
jedan onizak podij za deklamatore i pjevače. Za svečane nastupe, aka- 
demije ili koncertacije postavio se na čelu dvorane kakav kip ili slika, 
okružena cvijećem i zelenilom, raznim emblemima ili drugim nakitom, 
a okretna mladež hitro bi donosila stol, stolice i klupe. Dne 10. veljače 
1891. otvorila se tu prva kazališna sezona s premijerom »Sveti Lo- 
vrinac«. Predstavljali sami nižeškolci. No kamo pozornica? — Na brzu 
se ruku improvizirala! — Nekoliko komada šarenog platna služilo kao 
zastor, parapeti iz bolnice kao kulise; sanduk, šta li, pokrit crvenim 
suknom kao prijestolje rimskog imperatora; od kartona i srebrnog pa- 
pira napravile se kacige, mačevi, štitovi i oklopi za pretorijansku stražu; 
a vješti brat krojač nije se našao u neprilici, da i sve ostale predstav- 
ljače nekako kostimira. No to je ipak bilo odveć primitivno, pa se još 
iste godine napravila vrlo čedna, ali stalna pozornica. G. 1901. cijela 
se dvorana pretvorila u malo kazalište. Prednji se dio iskopao 1 m du- 
boko, podigla nova zgodnija pozornica, s koje se ljestvama moglo u 
jedan razred I. sprata, gdje bi se predstavljači kostimirali i odmarali. 
Pred pozornicom, u istoj izdubini, smjestio se orkestar, ogradom odi- 
jeljen od publike. Gledaoci su sjedili ili stajali na nekoliko stenenica 
tako, da su i zadnji mogli lako gle- 
dati preko glava onih prednjih. .To 
je sve bilo vrlo zgodno, samo što 
je dvorana bila premalena za sve 
to broiniiu publiku. Neki se koniadi 
morali zato i 3 puta davati. Stoga se 
jedva čekalo, kad se g. 1922. dogo- 
tovliavala nova đačka blagovaonica. 
Ona služi od onda ujedno kao dvorana 
za predstave i druge svečanosti. Kako 
ie blagovaonica vrlo prostrana, a ima 
i galeriiu. može lako u nju stati kojih 
500 gledalaca; pa ako se pozornica, ko- 
ja je sada u samoj dvorani, jedamput 
po Prvotnom planu izvana dogradi, bit 
će miesta i za koju stotinu više. I ne 
bi to bilo suvišno, jer je dvorana već 
sada kod predstava redovito dupkom 
puna. Ova dvorana, ujedno blagovao- 
nica, pruža đacima dvoje, za čim je 
rimski puk toliko hlepio: »Panem et 





Circenses.« ali jedno i drugo u naši 

id . Obaraju topole. (1928. 
idealniju svrhu odgoja za Boga i mili I P ( ) 
«dom. 


4. Vrt i igrališta. Slika travničkog sjemeništa ne bi bila 
potpuna, kad ne bismo progovorili i o vrtu i o igralištima. Koliko bi 
nam uzgojnih zavoda za njih moglo zavidjeti! Sjemenište kao da stoji 
usred velikog vrta na podnožiu zelene Vilenice. Sav taj prostor oko 


ge 

zgrade možemo prema stranama svijeta podijeliti u četiri odsjeka. — 
Sjeverno, t. j. pred pročeljem, pa i dalje prema istoku, stere se 
do 25 m široko, a do 100 m dugo predvorje, što ga od Lašve dijeli 
samo cesta, ukusna ograda i nešto zelenila. To je igralište naimanjih 
seminaraca, a za vrijeme školskog odmora borave tu vanjski đaci. — 
Istočno od sjemeništa protežu se ostala prostrana igrališta. Svaka 
divizija ima ili kuglanu ili sjenicu. Najveća i najljepša jest — sjenica 
velike divizije. Podigla se g. 1924. uz prinose ibivših daka. Tu daje 
kadikad zavodski orkestar koji koncert, a više se puta već održala i 
služba Božija, osobito kod velike navale naroda u vruće ljetno doba 
I sam je Preuzv. Nadbiskup u toj sjenici pontificirao. — Zapadni i južni 
dio vrta potpadaju pod klauzuru. Sjemeništu na zapad jest voćnjak i 
povrtnjak, jedna mala milovidna sjenica uz ovisok zid duž Lašve, na- 
mijenjena osobito redovničkoj braći (1929.), tu i tamo klupe pod kro- 
šnjatim stab.una, u jednoj zgradi (1595.) mlin (1910.), stolarnica i ko- 
vačnica, a sasvim na kraju vrta jesu staje (nova staja od 1895.), na- 
pokon odmah kod sjemeništa preko puta oveća sjenica i otvoren hodnik 
za odmor profesora (1900.). Ovdje ne smijemo mukom mimoići sedam 
junaka, koji su tu, blizu ovoga hodnika, g. 1928. časno pali. To su našim 
starima dobro poznati jablanovi, još iz turskih vremena. Našli smo ih 
malene, ali su s vremenom izrazli i iznad krova i ostarjeli. Spopala ih 
sušica, pa sa morali posjeći, a dolačka ih tvornica pretvorila u neko- 
liko milijuna šibica. Napokon južno od sjemeništa diže se obala 
Vilenice. lu su livade, polja, voćnjaci i dvije šumice, a u šumicama 
hladoviti putevi. Kip sv. Ignacija, dobavljen g. 1890. iz Pariza, gleda 
s visine dolje na zavod, u kojem već 50 godina rade njegovi sinovi 
oko uzgoja mladeži, te nade budućnosti. 


I. Starješinstvo i nastavnici. 


Travničkom gimnazijom od osnutka do danas upravlja Družba 
Isusova. Na čelu cijelom zavodu stoji starješina, koji se u prvo doba 
Zvao »superior«; od g. 1885.) »vicerektor«, a pošto je kolegij bio iz- 
građen i uređen, dobi 1888. g.") naslov »rektora«. Premda zavod nije 
vlasništvo Družbe Isusove, nego nadbiskupije vrhbosanske, rektor ipak 
posebnom povlasticom uživa u Redu ista prava kao rektori pravih 
kolegija D. I. (On je ujedno i ravnatelj gimnazije, a pomaže mu u stva- 
rima školstva »nadstojnik nauka«. 


= ————ppp—— mmm 


Tumač slici na slijedećoj strani. 


S lijeva na desno: 
1. red (gore): mg. Antun Grakalić, mg. Antun Župančić, mg. Viktor Sede], 
0. ministar Ivan Demšar, mg. Jakov Krist; 
2. red; o, Nikola Maslać. o. Petar Girtler, o. Ivan Siisz, o. Rudolf Pate (ge- 
neralni prefekt), o. Mato Filipović, o. Jakov Benković, o. Ivo Filipović; 

8. red (dolje): o. Kamilo Zabčo, o. Franjo Hamerl (duhovnik kuće), o. Josip 
Ivčić (duhovnik seminaraca), vič. o. rektor Stjepan Jambreković, 0. Ivan Ku- 
jundžić, 0. Karlo Stejskal, o. Jakov Krajinović. 

Nijesu na slici: vlč. 0. Franjo Zec-Beškarad (superior Malog sjemeništa D. 1.), 
o. Stjepan Peško, mg. Josip Badalić, mg. Juraj Brožićević, mg. Ivan Jeger, mr. 
Mato Jović, mg. Mato Pašiček. 

Napomena. Evo popisa kućnih slarješina i nadstojnika nauka. 


Ravnatelji sjemeništa i gimnazije: 


1882. 14. I. O. Amtun P. Mesek 1909. 9. XII. O. Maksimilijan 

1882. 5. IX. O. Aleksandar Hoffer Hermann 

1887. 7. VIII. O. Franjo Ks. Slavić 1913. G. II. O. Ivan Ev. Kujundžić 

1 20. E E ear ende 1916. 1. XI. O. Ljudevit Dostal 

1899. 22. VIII. O. Franjo Ks. Hamerl ; det 

1902. 24. VIII. O. Aleksandar Hoffer 1920. 25. I. O. Jakov Krajinovićč 

1908. 28. VI. O. Ivan Ev. Kujundžić 1923. 4. II. O. Stjepan Jambreković 
Nadstojnici nauka: 

1883. O. Hoffer 1908. O. Umnik 1919. O. Krajinović | 

1887. O. Slavić 1911. C. Kilank 1920. C. Jambreković 

1889. O. Hoffer 1915. C. Rabađija 1923. O. Benković 

1900. G. Kilank 1915. O. Dostal 1924. O. Krajinović 


Profesorski je zbor sastavljen isključivo od Isusovaca. Samo ie 
godinu i pć (1929.--1931.) bio namješten i vanjska pomoćna sila, g. 
Slavko Milićević, pa i u sviranju nekih glazbala poučava đake koji 
gospodin iz grada. 

Kad se je g. 1881. ponudilo Družbi Isusovoj, da u Travniku otvori 
gimnaziju, trebalo je Redu doista velike odvažnosti, da se odazove. U 
cijeloj austrijskoj provinciji bila su tada samo dva rođena Hrvata ras- 
pobživa, o. Mesek i 0. Celinšćak, a dva još u naukama, oci 
Brixii Pančić. No bilo je nešto i Slovenaca i drugih Slavena, koji 
će lako naučiti jezik zemlje. I među isusovcima drugih narodnosti bi'o 
je spremnih na svaku žrtvu; što više se neki poglavarima sami ponu- 
diše za Travnik. Na čelu im o. Brandis, koji je sve pretekao, te kao 
prvi Isusovac došao u Bosnu. Neki skolastik u Bratislavi osjeti iznenada. 
upravo na svoj imendan, na sv. Franju Ksaverskoga  1882., da Bog od 
njega traži veliku žrtvu, neka se javi za Bosnu. Na Blagovijest (1883.) 
primi 0. provincijal njegovu ponudu, a nakon 5 mjeseci evo ga već u 
Bosni, gdie je proživio najveći dio svojega vijeka. To je svim trav- 
ničkim đacima dobro poznati o. Hamerl. Drugi skolastik svim je 
srcem čeznuo za misijom u Kini. Zamoli poglavare, ako ga ne bi mogli 
odmah onamo poslali, da ga međutim upctrijebe u Bosni. I bio je tu 
6 godina?) To je o. Schwarz, danas slijep starac, misijonar u Kini 
Slično je bilo i s drugim kineskim misijonarom, s 0. Dušekom, koji je 
u Travniku bio tri godine kao magistar.") Još jednoga skolastika da 
spomenemo. G. 1888. javi se 0. provincijalu: »Premda sam već prilično 
naučio madžarski, ipak sam pripravan, od srca pripravan, da počnem 
učiti hrvatski i da krenem u Bosnu. Nadam se, da bih tamo dalje bio 
od svijeta, dalje od rodbine, koja me onda ne bi više čestim pohodima 
rastresala, i opet da bih bliže bio Srcu Isusovu. Našao bih, mislim, 
manje naravne, a više nadnaravne utjehe; manje udobnosti, a više rada 
na slavu Božju i za spas duša; manje časti, a više ploda. Tamo bih 
sasvim mogao živjeti Božanskom Srcu, prikazavši mu žrtvu, možda 
doživotnu, da boravim u tuđoj zemlji. među tuđim narodom, govoreći 
tuđim jezikom. Vašu odluku primit ću kao glas s neba.« I doista bi 
g. 1889. prvi put poslan u Travnik, a kasnije još dva puta. 

Kad se u gimnaziji uveo francuski jezik, sedam su godina taj 
predmet predavali rođeni Francuzi: mg. Renć Archen (»Aršene«),!") 
mg. Jakov Motte"“)i mg. Ivan Delannoy'?). Za čudo su brzo i dobro 
naučili hrvatski, zavoljeli zemlju i narod, a sebi stekli opću simpatiju. 

Prigodom 25. godišnjice iravničkog sjemeništa (1907.), reče preuzv. 
g. dr. Ivan Šarić, tada još kanonik, u svečanoj besjedi medu ostalim i 
ovo: »Pomišljam ovdje na vas, prijatelji Isusovci, koji nam dođoste u 
Bosnu iz daljine, iz tudine... Kako se vi priljubiste nama, kako zavo- 
ljeste jezik naš, narod naš, ove krajeve naše! Postadoste učenjaci naši, 
odlični pisci, urednici naši. Vi ste nam kao prvi prijatelji naši, i ja ću 
iz dna duše svoje, a sigurno i iz duše mnogoga trsvničkog đaka pro- 
govoriti, ako sa plemenitim slovenskim pjesnikom Simonom Gregor- 
čićem pojedincu od vas doviknem: 

Ti bil mi nisi brat po krvi, 
A več si bil mi lisočkrat: 
Bil meni si prijatelj prvi, 
Po srcu in po duhu brat!« 

Međutim su već davno prošla ona vremena, kad travnička kuća 
nije mogla opstajati bez inostranaca. Dne 15. kolovoza 1909. osnovana 
je, a 7. rujna iste godine proglašena »hrvatska pokrajina« Družbe Isu- 
sove; dne 8. prosinca 1918. osnovana je »jugoslavenska viceprovincija« ; 
dne 17. travnja 1929. »slavenska asistencija«. kojoi je danas na čelu 
bivši travnički seminarac, vlč. 0. Antun Prešeren. U travničkom pro- 
fesorskom zboru i u prefekluri svi su danas »naše gore list«, osim 
trojice veterana iz stare garde, od kojih su dvojica braća Česi. 

Danas se mnogo pita za kvalifikaciju. Što zapravo znači ta 
riječ? — Što drugo nego sposobnost za kakvu službu, u našem slučaju 
za nastavnika i uzgojitelja. Tu kvalifikaciju pribavlja Družba Isusova 
svojim članovima mnogogodišnjim temeljitim studijama na svojim višim 
učilištima i posebnim uzgojem, i to u daleko većoj mjeri, nego što to 
treba za nastavnika i uzgojitelja nezrele mladeži. U nekim kulturno vrlo 
naprednirth državama ta se kvalifikacija Isusovcima i potpuno priznaje 
i druga ne traži. Kod nas nije bilo tako. Zato se Družba Isusova našla 
prisiljena, da mnoge, ne baš uvijek mlade članove svoje šalje na uni- 
verze. I tako ima danas u Travniku dovoljan broj nastavnika s držav- 
nom kvalifikacijom, od kojih su nekoji stekli i doktorat. 

+ 


Travnički nastavnici ne ograničuju svoj rad samo na školu. Isko- 
rišćujući savjesno vrijeme, osobito nedjeljom i svecem, otkidajući si od 
odmora, žrtvujući velik dio ljetnih praznika bave se mnogostrukim ko- 
risnim radom još i izvan škole. Tu se vježbaju đaci u pjevanju i 
sviranju i u javnom nastupu, drže se predavanja, često s projekcijama, 
za đake i za gradsku publiku, vode organizacije, piše se i djeluje u 
duhovnoj pastvi. 

U Travniku je 10 godina'*) bilo uredništvo najraširenijega hrvat- 
skog časopisa, »Glasnika Presv. Srca Isusova«; izdao se prvi put“) 
obljubljeni »Kalendar Srca Isusova i Marijina«; dvije se godine") ure- 
đivala ugledna smotra za katoličku inteligenciju »Život«. I ako smo 
odustali od namisli, da sastavimo bibliografiju travničkih profesora. to 
možemo ipak ustanoviti, da je ova Spomenica (ne računajući dakako 
članke u časopisima) od prilike pedeseta, dakle jubilarna njihova publi- 
kacija. Nije to istina mnogo; ali treba imati na umu, da zvanične 
dužnosti ne ostavljaju profesorima mnogo dokolice za pisanje. 

Daleko više rade u duhovnoj pastvi za đaštvo, građanstvo i oko- 
licu. Premda je sjemenišna crkva sv. Aloizija u prvom redu namije- 
njena đacima, to je ipak otvorena i svemu narodu. Osobito nedjeliom i 
svecem dolazi brojno građanstvo iz Travnika i Doca na sv. misu i 
propovijed. Ovdie pristupaju k sv. sakramentima ne samo daci i gra- 
đani, nego i seljački svijet od Pećina do Gučje gore, od Karaule pa sve 
do Busovače. Razlog je tome, što okolni župnici, od kojih nijedan nema 
duhovnog pomoćnika, ne mogu više sami udovoljiti potrebama kato- 
ličkog pučanstva. Prije 40 godina bilo je dva puta toliko dušobrižnog 
svećenstva, koliko danas, a pučanstva daleko manje. Nije se dakle ču- 
diti, što je g. 1931. u sjemenišnoj crkvi bilo 47.725 ispovijedi i kojih 
120.000 pričesti. Evo dakle posla u izobilju za nastavnike, koii su uiedno 
svećenici! A ko da im ni to nije dosta, još mnogo rade za vrijeme 
školskih praznika: božićnih, uskrsnih, a pogotovu ljetnih. Na sve strane 
daju onda duhovne vježbe i pučke misije. Zapitan od prijatelja, kamo će 
u praznicima na odmor, odvrati jedan travnički profesor: »Kakvi 
praznici, kakav odmor? Za to nemam puno vremena. Najviše dvije 
sedmice. Možda ni toliko. Život je kratak, žetva velika, a poslanika malo. 
Zato, dok sam živ i zdrav, radit ću po silama, a odmarat se u vječnosti.« 

Na taj vječni odmor podoše već mnogi travnički Isusovci: sveće- 
nici, magistri i zaslužna braća lajici. 19 ih počiva na Boini, a još više 
ih, gdije koji, čekaju na slavno uskrsnuće. 


POKOJNI TRAVNIČKI ISUSOVCI, 
gdje i kada je koji preminuo*): 


Svećenici: Magistri: 
Babunović Stj., Sarajevo, 28. XI. 1918. Demšar Ant., Ljubljana, 4. III. 1930. 
Brandis Erik, Travnik, 3. I. 1921. Kammerhofer Iv., Travnik, 5. V. 1903. 
Bnrixi Ferd., Sarajcvo, 6. V. 1925. Stieger_Alojz., Travnik, 7. V. 1906. 
Celinšćak Jos., Zagreb, 21. III. 1929. 
koja ee a a. Vi jen Braća: 
attin (Šašić) Mih. Brescia, 23. VI. 1929. Ackermann K., Insbruk, 26. X. 1924. 
Gavrić Ilija, Zagreb, 28. VIII. 1981. Ćaćić Jos., Travnik, 27. III. 1918. 
Herzog Jos., Travnik, 20. XII. 1912. Eterović Juraj Zagreb 11. IV. 1922 
Hoffer Aleks., Travnik, 4. IX. 1914. Friedrich Fr., Travnik, 6. I. 1886. 
daroš sos rena 0 Ikea Frymel Fr., Travnik, 24. VI. 1900. 
Frank sak na PA e Horak Iv., Travnik, 18. IX. 1889 
Koncar. Mei Mien 22 01 Hrovat Iv:, Travnik, 14. XI. 1910. 
Kurzmann Roman, Linz, 2. VIII. 1982. Konečny Iv., Sarajevo, 16. II. 1912. 
Lempi Toma. Sv. Andrija, 20.1V. 1908. Kovalik Stj., Trnava, 27. X. 1919. 
Mesek Ant., Travnik, 20. IV, 1912. Kratochvil Iv., Wien, 8. IX. 1917. 
Pančić Pet. Szatmar, 1. XII. 1905. Ležanski August, Trnava, 9. IX. 1916. 
Pleh Komešij, Travnik, 28. VI. 1889. Marković Fr., Travnik, 11. VIII. 1907. 
Puntigam Ant. Wien, 4. IX. 1926. Marec Fr., Sarajevo, 22. III. 1925. 
Slavić Fr. Ks., Travnik, 2. III. 1909. Posch Bogoljub, Trnava, 1. III. 1904. 
Verhove Jak., Ljubljana, 29. XI. 1919. Prostfedni Iv., Velehred, &. VIII. 1915. 
Waitz Minosl., Travnik, 4. 11. 1911. Sedlak Fr. Zagreb 13. V. 1931 
Wilihelm Karlo, Kaloča, 21. VITI. 1909. Tichy Ferd. Graz, 19. IX. 1891. 


Viertler Krist., Travnik, 20. XII. 1911. 
Vlahović Jos., Travnik, 4. IV. 1932. 


*) Popis nije potpun; uzimali smo u obzir navlastito one pokojnike, koji 
su više u dodir dolazili s đacima. 

III. Daci. 


Što je gimnazija bez đaka? — Dodi za ljetnih praznika u Travnik, 
Da ćeš vidjeti! Školske su sobe u neredu. Klupe, katedre, stolice kojekuda 
po razredima i po hodnicima, zaprašene, izvrnute, jedna na drugoj 
nagomilane. Dvorana za predstave ko da tuguje. Sva zgrada pusta i 
prazna. Na igralištu se ne ganja živahna mladež, ne ori se veselo kli- 
canje. Drač i korov bujno raste. I sam grad ko da je obamro. — Ali 
dođi opet za školske godine! Po svem gradu vrvi mladež. Gimnazija 
je puna kao košnica; svagdje zuji i bruji; pa i igrališta su oživjela, 
probudila se iz predugog ljetnog drijemeža. Travnička gimnazija daje 
gradu posebno obilježje. Ta, svaki je 20. stanovnik — gimnazijalac. 1 
pjevanje i sviranje i glas orgulja i vika i cika s igrališta čuju se daleko 
PO varoši. Kad se vanjski đaci iza škole razlete gradom, kad seminarci 
izađu na šetnju, onda postaju ulice preuske, te je i promet oteščan. 

Nije baš tako bilo odmah s početka. Prve je godine bilo samo 
tridesetak đaka. Ali je broj rastao i rastao i nekih godina premašio i 
400, što vanjskih, što nutarnjih. A koliko ih je svega bilo za ovih 50 
godina? Iz tabele, što slijedi, ne može se to točno razabrati. Tu je uzet 
u obzir samo broj đaka na koncu školske godine. Tih je u I. razredu 
za 50 godina bilo 2.683. Dodamo li još one, koji su se upisali poslije 
I. razreda, napose Bačvane, koji dolaze tek u V. razred, i Đakovčane, 
koji su 7 godina dolazili tek u II. razred, onda će sveukupni broj pre- 
mašiti i 3.000. A k tomu ih je još na stotine bilo, koji su prije konca 
školske godine istupili, ali bar koji mjesec bili travnički đaci. Privatiste 
ne ulaze u račun, jer ih je posve malo bilo, a sada se uopće više ne 
pripuštaju. 


Koliko je bilo daka 
na koncu školske godine: 


1882/3 


1891/2 





1882-1907 
1907-1932 


1902/3 
1903/4 
1904/5 
1905/6 
1906/7 
1907/8 
1908/9 
1909/10 
19101 
1911/2 


943 1801902188 1902-1912 [2.479 


Po razredima: 


1912/3 
1913/4 
1914 5 
1915/6 
1916:7 
19178 
1918/9 
1919/20 
1920/1 
1921/2 


1912-1922 


210 
596 





1922;3 
1923/4 
1924/5 


1925/6 |' 


1926/7 
1927/8 
1928/9 
1929/30 
1930/1 
1931'2 


2.175 [ 1922-1932 13.729 


ž 763/ 559| 458| 355/ 266 
: 1.243 | 1.0461 894|  778| 694 
1882-1932 | 2.683 | 2.006 | 1.6051 1.352 | 1.1331 960 |[ 806 |[ 673 11.218 





3.958 
7.260 

U prijašnje doba znalo je u I. razredu kraj mališa biti i stasitih 
momaka. Jednom je kršnom Hercegovcu bilo čak 18 godina, kad je 
stupio u I. razred, a 26, kad je maturirao. No zato bi takovi stariji 
đaci, ako su bili dosta nadareni, nerijetko preskočili koji razred, »kon- 
trahirali.« Jedan delija svrši cijeli viši, tečaj za same dvije godine i 
sretno položi maturu. Neki mladi zagrebački zanatlijski majstor zami- 
jeni alat s knjigom, te što privatno, što kao redoviti dak svrši gimnaziju 
u manje od pet godina, a maturira s odlikom. Svega je na školskim 
klupama u gimnaziji prosjedio cigle tri godine. Prošlo je ono junačko 
doba. U I. razred ne smije se više ni primiti, tko je prevalio trinaestu, 
a o skraćivanju više ni govora, osim ako koji stariji đak polaže ispite 
kao privatista na državnoj gimnaziji. 

Značajno je za travničku gimnaziju, da su daci pretežno seljački 
sinovi, nikli iz srčike našeg naroda. 


I Danjski đaci. 


Dok su nutarnji đaci sve sami katolici latinskoga ili grčkoga 
obreda, među vanjskima je zastupan svaki vjerozakon. Prvi nekatolik, 
na kojega u katalozima nailazimo, bio je Ličanin »srpskopravoslavne 
vjere« (1883.). Za njim su se upisala dva Travničanina »Mojsijeve vjere« 
(1884.). Najdulje su krzmali muslimani, da svoje sinove povjere kato- 
ličkom zavodu. Vijećali među sobom i vjećali. Nešto im je smetalo. 
Samo se dvojica (1883.) dadoše privatno poučavati, naročito u njemač- 
kom jeziku. Napokon, 16 godina, izakako je gimnazija bila otvorena, 
dva mlada muslimana probiše led, te se (1898.) upisaše kao redoviti 
đaci. S vremenom se broj nekatoličkih đaka tako povećao, da ih obično 
ima do dvadesetak, tridesetak muslimana, nešto manje jevreja i pravo- 
slavnih, a protestanata samo jedan ili drugi. Razmirica radi vjere nije 
nikad bilo, nego je sveđer vladala kolegijalnost i snošljivost. 


Vanjski đaci nijesu svi iz Travnika i najbliže okolice. Ima ih dosta 
iz daljnih krajeva, koji su si u gradu našli stan, osobito iz Bugojna, 
Zenice i Jajca. Drugi se opet svaki dan voze »đačkim vlakom«, amo 
iz Turbeta i Komara, onamo iz Doca na Lašvi, iz Bile i Han Kumpanije. 


Ravnateljstvo ne pušta vanjskih đaka s oka ni izvan škole. Rektor 
0. Pančić bio je nekada sam vanjski đak kod Isusovaca u Kaloči, pa 
mu je vlastito iskustvo dobro poslužilo. Naredi, da svaki vanjski dak 
u 5 sati popodne mora biti kod kuće i učiti, a poslije 9 sati navečer ne 
smije nitko izaći bez naročitog dopuštenja. Sam bi često obilazio đačke 
stanove, a teško si ga onomu, kojega ne bi zatekao kod knjige ili bi ga 
čak susreo na ulici. Mogao bi biti stalan, da će nekoliko sati odsjesti u 
zatvoru i dobiti lošiju ocjenu iz vladanja. Kasnije bi se odredio poseban 
prefekt za vanjske đake, kojemu nije zadnja dužnost, da ide u lov za 
lolama. Koji đak nije iz samoga Travnika, ne smije si birati stana po- 
volji a niti ga promijeniti bez dogovora s prefektom; a taj će se sve- 
strano raspitati i paziti, gdje će đaku dobro biti i po tijelo i po dušu. 
Vanjski đaci imaju i svoje igralište pred gimnazijom, a u stanovitim 
prilikama prepuštaju im se i prostrana igrališta seminaraca. Imaju i 
svoju knjižnicu i tamburice. Za revnije katoličke đake postoji i Marijina 
kongregacija. Mnogi mudri gimnazijski propisi tiču se u prvom redu 
vanjskih đaka. Ni za praznika nijesu posve zaboravljeni. Nerijetko možeš 

vidjeti, gdje nastavnik vodi četicu vanjskih đaka na šetnju, na kupanje 
ili na veći izlet. 


Da nema na žalost u gradu i previše toga, što na vanjske dake 
nepovoljno djeluje, odvraća od ozbiljnog učenja, pa i moralni osjećaj 
slabi, mogao bi uspjeh i u naukama i u odgoju biti daleko veći. 

Vanjski daci V. razr. 1928 /29. poslije škole. 


2. Infernatfi. 


Glavna je zadaća zavodu uzgoj svećeničkog podmlatka. I sama 
je gimnazija u prvom redu za to osnovana, te bi mogla biti i bez 
vanjskih daka, dok bi bez seminaraca promašila svrhu. Uostalom je 
za vanjske dake samo od velike koristi, što se mogu u školi takmiti sa 
seminarcima. 


Desna je ruka ocu rektoru u upravi internata generalni 
prefekt. On je gojencima u neku ruku sve. Često, napose u 6 s. 
navečer, možeš ih pred njegovim vratima vidjeti cijeli dugački niz, gdje 
čekaju, kad će na koga doći red, da iznese svoje molbe, jade ili da što 
javi. Zaboli koga zub, prst, noga, uho, glava ili kurje oko, evo ga 
generalnom prefektu, jer bez njegova pismenog dopuštenja ne smije u 
bolnicu ni zaviriti. A što žele drugi? Jedan došao moliti: »Smijem li 
još danas majci čestitati imendan; jer da pišem tek u subotu, zakasnio 
bi list!« — Drugi dolazi oborene glave, sav skrušen: »Molim, poslao 
me vič. magistar, da se javim, jer sam na hodniku pravio komedije. 
Oprostite, ne ću više!« —- Evo i revnoga muzikaša: »Ne bih li smio više 
puta svirati nego samo 3 puta na sedmicu?« — Za njim slijedi seminarac 
s loptom u ruci: »Šalje me vlč. magistar, jer sam razbio prozor. Kerio 
sam top, a on probio dvostruki prozor, te pao u bolnicu.« — A što bi 
ovaj dugonja, višeškolac? »Molim, da bih navečer smio izostajati ođ 
duhovnog čitanja, jer me knjiga »Izgubljeno zvanje« tako uzrujava, da 


140 Pedeset godina nadbiskupskog sjemeništa i gimnazije. (1882.— 1932.) 


ne mogu zaspati.« | tako se redaju razni zanimivi prizori, a generalni 
prefekt ima dosta muke, dok ih sve ne sasluša i podmiri. 


Generalni prefekti: 


1883. O. Slavić 1904. O. Hormann 1918. O. Turčić 
1585. G. Lempl 1905. O. Predragović 1921. O. Čuić 
1886. O. Brix: 1908. O. Klobuk 1921. O. Leopold (7. XI.) 
1692. O. Aamerl 1909. O. _Hormann 1922. O. Benković 
1894. G._Brixi_ (3. XII) 1909. C. Hamerl 1923. O. Jurić Anđ. 
1895. O. Puntigam (14. XII.) 1924. O. Benković 
(27. XI.) 1916. O. Predragović (21. III.) 
1901. O. Krajinović 1911. O. Lachimnayer 1924. O. F'lipović M. 
1902. O. Hormann (8. X.) 1925. GC. Flodin 
1905. O. Predragović 1913. O. Stejskal 1931. O. Pate 
(11. 1.) 1917. O. Čuić 


Internat je podijeljen u »divizije«. Najviše ih je bilo pet 
(1911.—1913.), a danas ih je četiri. Svaka ima svoga prefekta, obično 
kojega magistra; ima svoj muzej, svoju knjižnicu, svoje igralište, a 
stroga separacija dijeli jednu od druge. Prefekt prati i nadzire svoje 
gojence poput Anđela čuvara od jutra do mraka. Svjetuje, opominje, 
hvali, bodri, a treba li, kori i kazni. Kao dobar pastir poznaje svaku 
svoju ovčicu, bdije i moli se za svoje stado. Malo koji gojenac shvaća, 
kako je to požrtovan život, i koliko svojem prefektu duguje. 

U muzeju su naokolo po zidovima razne slike, svete i profane, 
a sprijeda ili raspelo ili koji oltarić ili barem sv. slika ili kip na ukusnom 
stalku. Tako je n. pr. godine 1909. 1. divizija — konviktorci — imali 
oltar s kinom Srca Isusova;'*) II. divizija —- seminarci I.—IV. r. — oltar 
i kip BI. Gospe; III. divizija — seminarci V. i VI. r. — oltar sa slikom 
sv. Aloizija; ako se slika uklonila, mogao se postaviti kip; IV. divizija 
— klerici -— imali su samo krasan kip: Isus raskrilio ruke; na grudima 
mu Srce, a pred nogama leži križ. Danas nema više u muzejima oltara, 
jer zapremaju odviše prostora, već su samo slike ili kipovi. 


Možemo razlikovati: 
Četiri periode internata. 


Prva perioda od g. 1882. do 1900. Internat je malne sasvijem 
bio ograničen na bosanske i hercegovačke seminarce. Za njih je 
bilo 96 besplatnih mjesta, ali se obično primao po koii i preko broja. 
Prvi seminarci bili su svi iz najbliže okolice. Tek pomalo se počeli 
javliati i iz daljih krajeva. Najteže je bilo doći do sinova kršne Herce- 
govine. Daleko im je, a nema jošie željeznice. Petar Barbarić prevali 
Cijeli put iz južne Hercegovine do Travnika na konju; trebao za to 
3 dana. A drugi njegovi zemljaci — tko zna, kako. Osnovnih je škola 
još ma'o bilo u zemlji, pa se zato u pomanjkanju domaće djece primalo 
i nekoliko »prečana«, većinom iz Slavonije, ali uz uvjet, da će kao 
svećenici služiti u Bosni. Usto je uvijek bio jedan ili drugi solvenat; 
ali sveukupni broj nutarnjih đaka nije ipak mnogo nadmašivao iednu 
stotinu. 

Kad su prvi seminarci svršili gimnaziju, bila je tu 3 godine 
(1890.—1893.) i bogoslovija. pa se zato zavod može ponositi, da 
je pod svojim krovom imao prvo od pamtivijeka više, akademsko uči- 
lište Bosne i Hercegovine. Još su u njegovoj crkvi prva dva svećenika 

slavila svoju mladu misu, onda se bogoslovija premiesti u svoje netom 
izgrađeno sarajevsko sjemenište (1893.). 

U drugoj periodi zavoda, od g. 1900. do 1914., bio je uz sje- 
menište i konvikt. Navala je bila velika, napose iz Zagreba i iz Dal- 
macije, ali se radi ograničenog prostora moglo rrimiti samo kakvih 


pi “si 





Veći seminarci na izletu u Paklarevu (1901). 


60—70. S njima je broj nutarnji porastao na kojih 170. Mnogi se bivši 
konviktorci zahvalno sjećaju svojih ovdje sprovedenih mladenačkih go- 
dina. Kad bi g. 1914. konvikat opet zatvoren, bilo je to upravo u dobar 
čas, jer bi ga rat i onako odmah bio rastepao. 

U istoj drugoj periodi uvede se u sjemeništu klerikat za VII. 
i VIII. razred (1902.—1920.). 26. listopada 1902. prva dvanaestorica 
obuče talar, a preuzv. banjalučki Biskup ira Marijan Marković podijeli 
im tonzuru.'") Klerici su sačinjavali posebnu diviziju. S početka im je jedan 
od njih bio »duktorom«, no već g. 1905. dobiše i oni prefekta. 

Treća perioda, od g. 1914. do 1920., može se označiti kao 
ratno i prvo poratno doba. Zavod je proživljavao svoja naj- 
teža vremena. Četiri su godine i gimnazijske i sjemenišne prostorije 
bile zapremljene ratnom bolnicom sa poprečno 350 postelja. Siemenište; 
je spalo na najniže grane. Prve ratne godine bilo je samo 27 seminaraca, 
druge 69. Na koncu druge poratne godine (1919.—1920.) bilo je istina S 
nekoliko Crnogoraca i solvenata opet priličan broj: 98, ali se radi 
pomanjkanja sredstava već 20. svibnja (1920.) morali pustiti kući. Tako 
se nije moglo dalje. Doonda su domaći seminarci sve dobivali besplatno: 
i hranu i odijelo i školske knjige i pisaći pribor, sve do zadnieg ko- 
madića papira. To nije više bilo moguće. Zato se seminarcima prije 

konca školske godine objavi, da će odsada sami morati doprinositi za 
svoje uzdržavanje, pa i za odijelo, knjige i sve ostalo sami se skrbiti. 
Kad to začuše, bili su upravo zaprepašćeni. Otkud će to smoći njihovi 
siromašni roditelji? Pa neka traže dobročinitelja, nek plaća župa ili 
općina, nek se obrate na »Napredak«. Tražite, kucajte, molite! I odoše 
na ferije, ali ne kao prijašnjih godina u bučnom veselju, nego nujni i 
potišteni. Hoće li se vratiti? Hoće li se uz nove, teške uvjete naći i 
novih seminaraca? 

] gle! Upravo u ovo najkritičnije doba Providnost Božja sve okrenu 
tako, da je sjemeništu preko svake nade osvanula: 





Dr. Antun Bauer, Dr. Antun Akšamović, 
Nadbiskup zagrebački. Biskup đakovački. 


Četvrta perioda, perioda procvata, od g. 1920. do danas 
i do volje Božje. Iza praznika 1920. g. vratiše se domaći seminarci 
gotovo u potpunom broju, pošto su nekoji dobili neke olakšice, a jedan 
ili drugi posve bio oprošten od plaćanja. Reverende je u tim prilikama 
dakako nestalo. Maturanti od g. 1920. bili su zadnji, koji su je nosili. 
A s domaćim seminarcima — tko bi se tome nadao bio? — dođe ve- 
lika četa iz drugih biskupija. Evo, kako je došlo do toga. Odmah iza 
rata posvuda se silno razmaha komunistički duh, te zahvati i velik dio 
srednjoškolske mladeži. Zabrinuše se Biskupi hrvatske banovine. Imali 
su istina sjemeništa ili orfanotrofije u Zagrebu, Požegi, Osijeku i Senju, 
ali su seminarci polazili javne gimnazije i tako bili izloženi pogubnom 
utjecaju razvratnih ideja. Dok ne dode do već prije rata namjeravanog 
dječačkog sjemeništa i gimnazije u Zagrebu, metropolit dr. Antun Bauer 
otvori međutim u jesen g. 1920. viši tečaj u bogoslovskom sjemeništu, 
a niži tečaj, njih 32, na ponukovanje 0. provincijala Kujundžića, posla 
u Travnik. I Biskup đakovački dr. Antun Akšamović pridruži se 
toj osnovi, te povjeri Isusovcima 39 seminaraca na uzgoj. Njima pri- 
ključiše i Biskup senjski i križevački Vladika i drugi po kojega svog 

seminarca. Sad je u travničkom sjemeništu bilo zastupanih svega 9 
crkvenih pokrajina, kasnije i do 12 — pravo centralno sjemenište! Broj 
nutarnjih odmah prve godine ove periode (1920.) od 98 poskoči na 173. 
Druge je godine bilo već 200. Na takav se broj nije računalo, kad se 
gradilo travničko siemenište. Djeca se morala stisnuti, kako se već dalo; 
crtaona i neki muzeji služili ujedno kao školske sobe za povećani broj 
razrednih odjeljenja. I premda su seminarci iz bosansko-srijemske (đa- 
kovačke) biskupije počevši od g. 1921. prvi razred učili u dakovačkom 
sjemeništu, a g. 1922. gotovo svi Zagrepčani bili premješteni u »crnu 
školu«, broj je seminaraca u Travniku ioš sveđer rastao. Zato se g. 
1922. sagradila nova golema blagovaonica, a stara pretvorila u spa- 
vaonicu. Tim je pitanje prostora bar za nevolju bilo riješeno. 


Dakovčani imaju svoj posebni historijat. Još g. 1857. poče 
Biskup Strossmayer nastojati o tom, da osnuje dječačko sjemenište u 
središtu svoje biskupije. G. 1883. iznova ponuka svoj kler, neka tu misao 
prihvati i svojski podupre. No ne bi se to tako lako izvelo. Ne bi dosta 
bilo, kad bi se sagradilo samo sjemenište. Trebalo bi naći još i spremnih 
sila za prefekte i profesore. Zato se g. 1987. kanonik Josip Šestak, di- 
rektor dakovačke bogoslovije, obrati pismeno na travničkog rektora 
pitajući, ne bi li se međutim mogla djeca primati u travničko sjemenište, 
dok Biskup Strossmayer ne osnuje svoje sjemenište, te ga preda Družbi 
Isusovoj na upravu. No i ta je zamisao naišla tada na neuklonive za- 
preke. Zato Biskup Strossmayer stade g. 1889. ugovarati s 00. Domi- 
nikancima, pa se nadao, da će taj zavod već druge godine moći otvoriti.) 
Napokon g. 1899. otvori Strossmayer privremeno sjemenište u Osijeku 
za neko 40 đaka, koji su polazili javnu gimnaziju. God. 1920. pretvori 
Biskup dr. Akšamović to sjemenište u konvikt, a seminarce stade slati 
u Travnik, dok se ne otvori novo centralno sjemenište u Zagrebu. Za 
njegovu gradnju doprinese ogromnih svota, tražeći pri tom, da uprava 
sjemeništa i gimnazije bude povjerena hrvatskim Isusovcima, kako je 
to bila želja i samoga Nadbiskupa dra Bauera. Ali je nije bilo moguće 
ostvariti. 


God. 1928. dovršili su napokon zagrebačko centralno sjemenište 
osim crkve. Sad će se svi seminarci hrvatske Banovine onamo prese- 
liti; dakle i Đakovčani. Dne 6. lipnja. prije podne bila im u Travniku 
zadnja škola. Na pohodu Presvetog iza objeda postaviše na oltar Srca 
Isusova dva pozlaćena srca s imenima svih seminaraca kao uspomenu 
na svoj boravak u Travniku. Ganutljiv je bio čas rastanka. Gotovo svi 
đaci, prefekti i profesori izašli su na kolodvor. Tri rezervirana velika 
vaguna brzo se napune djecom ravne Slavonije i kitnjastog Srijema. 
Još sa prozora pružaju drugovima desnice, još jednoć poljube pogla- 
varima ruke. Mašina trgne, vlak krene, a mahanju rukama, šeširima i 
rupcima ni kraja ni konca. »S Bogom, Iravniče! Hoćemo li se ikad 
opet vidjeti? S Bogom, mili drugovi, oci i magistri! Do vidova, ako 
Bog da!« 

Sad je travničko sjemenište opet opustjelo. Hoće li opet ostati 
na samim Bosancima i Hercegovcima? — Ne će! Već se je očinska Pro- 
vidnost 'Božja pobrinula, da Đakovčani ne ostanu bez zamjenika. Što 
više, doći će još veći broj novih seminaraca, nego što ih je otišlo. 
Otkuda? Iz daleke Bačke? Preuzv. g. Laičo Budanović, admini- 
strator nove subotičke biskupije, i njegovo dušobrižno svećenstvo bili 

su gotovo svi isusovački đaci. | preuzv. gospodin zaželi, da to bude 
i mladi naraštaj. U Kaloču ne može ih slati, pa će u Travnik. Upravo 
mu je dobro došlo, što se je ovdje pola sjemeništa ispraznilo. Bit će 
mjesta za njegove. I on eto posla odmah ravno jednu stotinu. Sve u 
viši tečaj. 90 ih dođe već mjesec dana prije početka školske godine, 
da se priprave za prelaz na strogu travničku gimnaziju. Držali im 
se posebni tečajevi iz latinskog, francuskog i njemačkog. Svaki 
dan po 3 sata škole osim nedjeljom, 
utorkom i četvrtkom. Da im se zasladi 
prazničko učenje, poduzimali se lijepi 
izleti u romantičnu okolicu. Kako j= 
ovoj djeci nedogledne ravnice neobično 
bilo verati se po brdima! Ipak se s 
veseljem veniali na Vilenicu i Mrav'- 
niac i čak na vrletni Vlašić. Uživali u 
veličanstvenoj planinskoj prirodi i u 
divnim vidicima, a na Devečanima se 
napili vode tako mrzle, kakove za 
života ioš nijesu okušali. Prođoše ugod- 
ni praznici, poče ozbiljma školska go- 
dina. Kako su Bačvani u pomanikanju 
humanističkih gimnazija Svi učili bili 
u školama realnog smjera, moralo se 
za njih otvoriti realno gimnazijsko odja- 
ljenie. I tako su se u Travniku ipak 
lako snašli. Samo nije jedan mogao 
pregorjeti. da se u realno-gimnazij- 
skom odjeljenju ne uči slavni grčki 
jezik. te on ne može do izvora naše 
zapadne kulture. Smisli sve u jedno, te 
stane privatno učiti, a prema koncu VIII. razreda posjeti koji put i grčki 
sat. To mu je bilo dosta, da je sve svoje humanistične kolege, ako ne 
prestigao, a ono svakako dostigao. Bilo je to g. 1931. S Bačvanima je 
broj travničkih seminaraca na početku školske godine 1928. dostigao 
vrhunac. Bilo ih 227; k tomu još 33 u Malom sjemeništu Družbe Isusove, 
svega dakle 260 seminaraca. 

Spomenuto »Malo sjemenište Družbe Isusove« otvo- 
rilo se na Bunarbaši dne 13. rujna 1921. Početak je bio vrlo čedan. De- 
vetero djece stislo se u drevnoj Talirpašinoj kuli. Iza dvije godine 
preseliše se u novu zgradu, a 6. lipnja 1932. počeli se kopati temelji za 
jedno novo krilo. Ovo je Malo sjemenište od nadbiskupskog posve ne- 
ovisno. Ima svojega superiora, ikoji njim upravlja. Primaju se samo 
dječaci i mladići, koji žele stupiti u Družbu Isusovu. Godine 1932. bilo 
ih oko 40. Polaze nadbiskupsku gimnaziju. U jubilarnoj godini već su 
tri bivša gojenca toga zavoda djelovala na gimnaziji kao magistri. 





Lajčo Budanović, 
administrator biskupije subotičke. 

Život u nadbiskupskom sjemeništu. 


Dnevni red. — Dnevni se red u sjemeništu tijekom godina u ko- 
ječem promijenio. Kakav je bio g. 1900. čita se u životopisu Petra Bar- 
barića; kakav je bio u 25. godini sjemeništa (1907.), predočuju nam 
dvije tabele u tadašnjoj »Travničkoj spomenici.« Kakav je sada o zlat- 
nom jubileju, kazuje nam pregled i napomene, što slijede. 


Dnevni ređ za seminarnce: 






U školske dane: 

























Večernja molitva. — Poči- 
nak 















&'— || Zajedničko duhovno čitanje 
ili ekshorta 

Blagoslov. — Ispovijed. — 
Slobodno vrijeme 

Užina itd. 


2'30 


11:35 Učenje 

11'45/| U crkvi krunica ili koralno 
pjevanje 

12— || Objed. — Odmor (igre) 

4*— 





U nedelje i manje blagdane: 


| 
Ustajanje 545 Ustajanje 
9'25 || Jutarnja molitva. — Raz 6:10 Jutarnja molitva. — Razma- 
matranje. — Učenje tranje 
6:30 | Sv. misa 6:30\| Sv. misa 
7:10 | Zajutrak. — Učenje 7-10, Zajutrak. — Odmor 
B8'15|' Nastava 8'— || Sv. misa. — Propovijed. — 
45) Odmor | Učenje 
10'— |; Nastava (ili učenje) (9.45—10.30 sekcije) 
10*-— || Odmor 
11:— || Crkveno pjevanje ili učenje 
11:45 U crkvi krunica 
12'— || Objed. — Odmor 
1:30 || Učenje 1:30 || Čitanje 
2'30 | Nastava 2'30|| Šetnja 
4'— || Užina. — Odmor (igre) 4:— || Užina. — Odmor 
5'— || Učenje 5:— || Učenje 
1'— || Večera. — Odmor 7: — || Blagoslov 
155 || Ponavljanje 7:20 || Večera. — Odmor 
807 Duhovno čitanje 8:15] Večernja molitva. —  Poči- 


nak 


U dane opće sv. pričesti: 


U utorak i četvrtak; 6'— | Ustajanje. — Jutarnja  mo- 
: Pa litva. — Učenje 
a Eme 7'.— || Zajedničko duhovno čitanje 
4-— || Užina itd ne nosoki 
i 7:30\| Sv. misa 
8:15|| Zajutrak. — Odmor 
U dane opće ispovijedi: 10:30! Učenje itd. 





Na veće blagdane: 


U 8 ili 9 svečana sv. misa; učenja 
ili nema uopće ili vrlo malo, a 
obično ispadne i šetnja 


Napomene: 


Kadgod je blagoslov 


mene 


Pričest svih katoličkih gimnazijalaca. 


Travnička spomenica 1932. 


Pod objedom se 3 puta na sedmicu čita, 
Navečer »ponavljanje«, svaki s određenim drugom. . 
, nema navečer ni ponavljanja ni duhovnog čitanja. 
Svake srijede u 7 navečer blagoslov u čast sv. 
Svake subote iza podnevne škole blagoslov, u 5 sati ispovijed. 

je ispovijed obično uoči 2. nedjelje u mjesecu. Sutradan opća sv. 


Josipu. 

Odijelo. —- Odijelo seminaraca bilo je duge godine za sve jednako, 
izrađeno u zavodskoj krojačnici. Kaput i hlače ne baš po pariškoj modi, 
priprostoga kroja, od tamnoga sukna, a na glavi crveni iesić. Nit na 
vratu kravate, nit na fesu kitice. Ta, zašto da budu seminarci kao gizde- 
lini? K tomu solidne čizme iz zavodske tvornice s potkovama na peti 
i čavlićima na džonu. Hodnici bi od njihovih koraka ozvanjali, ko da 
maršira kumpanija vojnika. God. 1887. popuni opremu zimska kabanica 
nekako žućkasto-smeđe boje. Za ove krajeve i u ono doba bilo je sve to 
vrlo dobro i fino. Ali koji su bili »ispreka«, Stidjeli bi se ovako pojaviti kod 
kuće. Na dan odlaska u ferije spremili bi fes i zamijenili pustenim ili 
slamnatim šeširom, jer im ne bi drago (bilo, ako bi im se, k6 jednome 
kolegi u Dalmaciji, dogodilo, da dječurlija (»mularija«, »derančad«) za 
niim leti vičući: »Turčine, Turčine!« Zato bi si namjestili kravatu, a 
tko bi mogao, obukao bi pristalije odijelo i građanske cipele. E, sad 
se može mladi gospodičić pokazati, pa će ga rešpektovati. Konviktorci 
su bili prvi, koji se smjeli oblačiti, kako su htjeli; a iza rata, kad su si 
i seminarci sami morali priskrbiti odijelo, ukinula se i kod njih uniforma. 
To je sada vrlo šarolika slika. Tko u kratkim hlačama, tko u dugim; 
tko u svijetlim haljinama, tko u tamnim. Neke su mamice svoje mališe 
opremile ama ko češljugare u svim šarama duge nebeske, A šeširi sva- 
koga kalupa, dok je fesa nestalo u nepovrat; odveć bi podsjećao na 
turski zeman (doba). I cipele svake fasone i sezone, sve do naimo- 
dernijih Batjevih artikala. A kravate? Na Uskrs 1929. postadoše obli- 
gatne za manje, dok se za veće, počevši od IV. razreda, uveo kolar, 
pa se ovi zato morali oprostiti s kratkim hlačama i s odijelom svi- 
jetle boje. 


Zdravstvo. — »Mens sana in corpore sano« — vrijedi i za trav- 
nički zavod. Tjelesnom je zdravlju ovdje mnogo toga u prilog. 
Podneblje je istina ponešto oštro, jer Travnik leži 515 m. nad morem. 
Ali je zato zrak vrlo čist. I ako su promjene temperature nagle i velike, 
opet ne u tolikoj mjeri, koliko u mnogim drugim krajevima, jer je 
mjesto i prema sjeveru i prema jugu zaklonjeno brdima. Kad je ze- 
maljska vlada malo prije rata htijela da podigne sanatorij za slabe na 
plućima, bio je iza pomnjive ankete po svoj Bosni i Hercegovini su- 
glasni sud stručnjaka, da bi najpodesnije za to mjesto bio Travnik, a 
osobito isusovačko imanje na Bunarbaši. I doista, uza sve to, što je 
tuberkuloza u Bosni i Hercegovini tako uvriježena, razmjerno je vrlo 
malo travničkih gojenaca toj podloj bolesii podleglo; a i ovi su klicu 
donijeli iz zavičaja. Što više, mnogi su se slabići upravo u tom zavodu 
posve oporavili. Neko je vrijeme u dubrovačkom sjemeništu bilo i Her- 
cegovaca, ali su gotovo svi umrii od sušice, i to u gradu, koji je razgla- 
šen kao lječilište za prsobolne. Uprava onog sjemeništa odluči napokon, 
da ne će više primati Hercegovaca, jer da im okužuju zavod! Nije 
drugačije ni s drugim bolestima. Više je puta koja pošast harala gradom 
i okolicom, a zavod bio posve pošteđen; a kad je ipak prodrla, moglo 
se češće jasno ustanoviti, da su je gojenci u školi od vanjskih đaka dobili. 
Druge opet bolesti, kao skrlet, malariju i egipatsku bolest očiju, donijeli 
su gojenci očito iz ferija. Vlada je koji put zatražila iskaz o bolestima 
i smrtnim slučajevima u zavodu; i premda se taj iskaz savjesno izradio, 
a kućni ga liječnik potpisao, bio je svaki put tako povoljan, da mu 
zdravstveno odjeljenje kod vlade nije pravo htjelo da povjeruje. Puno 
doprinosi ovom povoljnom zdravsivenom stanju u zavodu: dobra voda, 





Đaci. 


147 


91qoG “XIN 


( 


#681) IOFUOP9AS — [99P [XYJUABIJ JALJ 
PIIBS UBAI IQ 





ivy - 
+9 o 


TIA * a 


IPO 'XIN 


KE 


ka 


AE kae krr ara 


HISIO *f1S 





INSIJUIPOLJ 'IpUV 





10* 


148 Pedeset godina nadbiskupskog sjemeništa i gimnazije. (1882.— 1932.) 


svijetle i visoke prostorije, priprosta, ali krepka i izdašna hrana, mnogo 
kretnje u čistom zraku na igralištu i na šetnjama, naročito po brdima, 
gdje i kratka šetnja srce i pluća više jača nego li duga po ravnici. Osim 
toga zdravlju vrlo prija stalni dnevni red, ustrajni duševni rad, oču- 
vanje od raznih ekscesa, a ne na zadnjem mjestu dobra savjest i đačko 
veselje. Udara upravo u oči, kako mnoga djeca dolaze u zavod mršava 
i bljetkasta, a poslije školske godine vraćaju se kući debela i rumena, 
majkama na neiskazanu radost. Obratno se više puta dogodilo, da je 
koji seminarac zdrav bio otpušten, a podavši se u svijetu neurednom 
životu i popustivši strastima uzde, da je za malo godina, što više u 
nekim slučajevima već za malo mjeseci podlegao sušici. 

Ne velimo ipak, da u sjemeništu nema bolesti do li samo »đačkih«. 
Ima ih gdjekad i odviše, ima i ozbiljnih. Rijedak je to bio Slučaj, kađ 
jedamput za puna 4 mjeseca nije ni liječnika trebalo. Nego, ako tko 
oboli, eto mu brižne njege u sjemenišnoj bolnici, gdje mu je uz požr- 
tvovnog brata bolničara i uz ugodno društvo supatnika tako lijepo, da 
neke lijenčine vole tamo razapeti svoj šator nego se uz knjigu znojiti. 
U nekim težim slučajevima šalju se bolesnici u banovinsku bolnicu, gdje 
ih čč. ss. Milosrdnice dvore ko majke. »A koliko je seminaraca umrio 
za ovih 50 god.?« — pitat će tko. Lako ih je na Bojni prebrojiti. Tamo 
ih leži 16. Njima treba još dodati dvojicu, od kojih je jedan pokopan u 
Docu, a drugi u Bačkoj. Dakle svega samo 18 — od prilike svake treće 
godine po jedan, dok ih u nekim zavodima znade svake godine i po 
nekoliko umrijeti. 

Njega duhovnog života. -— Ako su prilike u sjemeništu vrlo po- 
voljne za razvitak i zdravlje tjelesno, i za napredak u naukama, to su 
još povoljnije za razvitak i napredak u duhovnom životu. Uza sve 
neprisiljeno đačko veselje i ozbiljno učenje okružuje gojence neka 
sveta, vrhunaravna atmosfera. Sve ih budi na vjerski i moralan život. 
Neprestano ih prati budno oko njihovih očinskih poglavara. Već iz 
dnevnoga reda mogli smo razabrati, koliko se tu goji »pietas ad omnia 
utiliš« — zdrava pobožnost, koja je »za svaku stvar korisna« (I. Tim. 4, 
8). K tomu dolazi redovito primanje sv. sakramenata, otkako je Pijo X. 
g. 1905. izdao svoju znamenitu odluku o čestoj i svagdanjoj sv. pričesti. 
Velik je procvat u njegi duhovnog života počeo u godini 1922., kad se 
uvelo svagdanje razmatranje, najprije samo za V.—VIII. razreda, a već 
druge godine za sve divizije. Isto se g. 1923. počelo i sa zajedničkim 
pohodom prije objeda. A krunica, koja se prije samo 3 puta na sedmicu 
zajednički molila, prepustivši je u ostale dane privatnoj pobožnosti, od 
g. 1925. svaki se dan zajednički moli, bilo pod sv. misom ili kod po- 
hoda. Na sv. Stanislava 1926. držala se prva »liturgijska misa« na hrvat- 
skom jeziku. Mnogo je u prilog privatnoj pobožnosti i sjemenišna kape- 
lica, otvorena na Sve Svete 1924. g. Spomenemo li još kongregacije 
s njezinim sekcijama i pojedinačno duhovno vodstvo, o kojim ćemo 
uredbama na drugom mjestu opširnije govoriti, onda je slika duhovnog 
života u sjemeništu prilično potpuna. Samo još valja primijetiti, da su 
seminarci g. 1928. dobili posebnog duhovnika, koji među njima stanuje, 
te je svima jedini duhovni vođa. Svakoga redom zove na razgovor; 
ali i nepozvani imaju k njemu u svako doba slobodan pristup. Duhovnik 
je ujedno i upravitelj sjemenišnih kongregacija. 

Ljetni praznici. — Prvih godina ostajali su svi seminarci preko 
cijelih ljetnih ferija u sjemeništu. Samo bi oni, koji su bili iz bliže oko- 

lice, smjeli kod kuće spavati. Dvije su sedmice bile određene za pot- 
puni odmor. U tri godine (1885.—1887.) sprovodile se na Korićanima. 
U ostalo vrijeme praznika, osim u nedjelje i svece, imali bi u sjeme- 
ništu svaki dan jedan sat študije; poslije podne pošli bi na šetnju, 

ponajviše u Polje na kupanje, i češće poduzimali veće izlete. Čini se, 
da su g. 1887. prvi put neki jedan mjesec praznika proboravili kod 
svojih; kasnije se to svima i za cijelo vrijeme praznika dopuštalo. Ipak 
ih je mnogo od svoje volje ostalo u sjemeništu. Ratne godine i teške 

prilike dovedoše zavod u takav položaj, te se nikome više nije moglo 
dopustiti, da praznike sprovede u sjemeništu. Po želji preuzv. Biskupa 
Budanovića 0. duhovnik po mogućnosti putuje po Bačkoj, da bar ta- 
mošnje seminarce obađe, te se za njihove duše pobrine. Seminarci D. I. 
smiju kući najviše na jedan mjesec. Jedan drugi miesec proboravili su 
sa svojim duhovnikom g. 1928. u Splitu, g. 1929. u Janjini na Pelješcu, 
g. 1930. u isusovačkom ljetnikovcu kod Sarajeva, a inače na svojoj 
lijepoj Bunarbaši, otkuda bi poduzimali mnogo manjih i većih izleta. 


IV. Gimnazija. 


Iza sarajevske — travnička je gimnazija — osnovana g. 1882. — 
najstarija osamrazredna srednja škola u Bosni i Hercegovini. 


1, Nastavna osnova bila je u svako doba oma, koju je vlada pro- 
pisivala; a to je prvih 37 godina bila nastavna osnova austrijskih gim- 
nazija. Prema svrsi humanistične gimnazije najviše se vremena i pažnje 
posvećivalo klasičnim jezicima. Kroz sve ovo vrijeme nije bilo znat- 
nijih promjena. Ali kada se g. 1918. sedam pokrajina sjedinilo u našu 
slobodnu državu, živo se osjetila potreba, da i u školstvu dođe do veće 
jedinstvenosti. Banovina, Slovenija, Herceg-Bosna, Dalmacija, Vojvo- 
dina, Srbija i Crna gora — svaka je od tih pokrajina imala svoje gim- 
nazije s manje ili više različitim naučnim osnovama. 

Nastala je perioda raznih pokusa i reforama, koja je trajala 
punih 11 godina (1919.—1930). Najprije se (1919.) kušalo izjednačiti naj- 
niža tri razreda Svih srednjih škola, ne izuzevši ni gimnazije. Tek 
poslije III. razreda specificirat će se razni tipovi srednjih škola prema 
njihovoj posebnoj svrsi. Latinski i grčki jezik u ta se tri razreda 
sasvijem ukinuo, te će u humanističnoj gimnaziji latinski početi u IV., 
a grčki u V. razredu. Mjesto njemačkog učit će se francuski jezik, i to 
počevši od II. razreda. Ta »reforma« uvela se u Bosni odmah u sva tri 
razreda, pa će se postepeno provađati i u ostalima. U Travniku se za 
tu »reformu« saznalo tek malo dana prije početka školske godine, kađ 
je raspored sati već bio određen, i predmeti među profesore razdijeljeni. 
Vrlo ie ugodno bilo iznenađenje daka 1. i II. razreda, koji su bili propali 
iz latinskog; jer su bez popravka prešli u viši razred. Po ovoj novoj 
naučnoj osnovi nijesu se tri najniža razreda gimnazije ni u čem razli- 
kovala od više građanske škole. Eksperimenat je bio vrlo poučan. Iza 
nekoliko godina izjaviše stari pedagozi, da su se na temelju nepo- 
srednog opažanja više nego ikada prije uvjerili, koliko vrijedi učenje 
klasičnih jezika već u nižim razredima, Đaci, koji su u |. razredu s 
uspjehom učili teški latinski jezik, pokazivali su poprečno veću ozbilj- 
nost u shvaćanju dužnosti, zreliji sud i okretniji duh nego trećoškolci, 
koji nijesu učili klasičnih jezika. 

Ta »reformna« gimnazija nije kod nas bila duga vijeka. Već iza 
tri godine (1922.) vratila se travnička gimnazija svome klasičnom tipu. 
Latinski .se opet uči od I., grčki od III. razreda, makar u manjoj mjeri 
nego li prije. Latinski je jezik od sveukupnih 48 nedjeljnih sati spao 
na 37 (od g. 1930. na 36), a grčki od 28 sati na 22 (od g. 1930. na 24). 
Njemački jezik nije obvezatan; ipak ga seminarci po odredbi svojih 
Biskupa svi moraju učiti. Kako se i ova nova naučna osnova tek po- 
stepeno provadala, to je trajalo punih 7 godina, dok ie napokon g. 1930. 

cijela gimnazija od I.—VllI. razreda opet poprimila svoj klasični tip. 
Definitivna osnova od g. 1930. nije donijela većih promjena, osim što 
se u VIII. razredu ne uči više matematika, a francuski počinje već u 
I. razredu. 

Tekom godina uvađali se osim francuskog jezika još i drugi novi 
predmeti. Higijena se uči od g. 1920.2") — Umjetnost se 
od g. 1930. predaje u VIII. r. — Osim »naučnih« predmeta uče se i razne 
»vještine«: krasnopis,“') crtanje, pjevanje i gimnastika. Da su mnogi 





Prva klerička divizija pred svojom sjenicom (1902./8.) 


travnički đaci već i prije pomalo crtali, svjedočile su njihove ukusno 
ili neukusno išarane knjige i bilježnice. No kao obvezatan predmet uvelo 
se crtanje u travničkoj gimnaziji istom g. 1915.**) Uredila se onda 
i posebna crtaona. Pjevanje se od vajkada uvelike gojilo; usto i 
tamburanje, guslanje i sviranje drugih glazbala. G. 1919. postade pje- 
vanje obligatno za I.—lIll. razreda, a od g. 1923. samo za prva dva 
razreda. Ma da nekoji nemaju ni glasa ni sluha, nauče barem note čitati 
i čuju nešto o glazbenoj umjetnosti. I tjelovježbe bilo je u Travniku 
oduvijek kao u malo kojoj drugoj srednjoj školi. Tu se đaci penju po 
vrletnim gorama, trče i skaču na igralištima, ekserciraju po vojničku, 
imaju na raspolaganje nešto i gimnastičkih sprava, a nekadanje lijepe 
orlovske produkcije, na koje se znalo sletjeti pola Travnika, da ih gleda, 
još su u ugodnoj uspomeni. No kao obvezatan predmet uvela se gi- 
mnastika g. 1920.) 

FE nema šale s tim obligatnim »vještinama«! Može jadni đak do- 
biti i nepovoljnu ocjenu. Ali bi veselo moralo biti gledati kojeg ne- 

spretnjakovića kod popravnog ispita iz gimnastike, kako se vrti kao 
zvrk, rukama lamata, noge razbacuje, da ga vrući znoj svega oblijeva. 

Broj se školskih predmeta, kako vidimo, znatno povećao. Dok ih 
s početka bilo svega 10, dakako ne u svakom razredu, sada ih je 18, 
jer se povijest i zemljopis, fizika i kemija napose predaju. K tomu su 
pridošli novi naučni predmeti i vještine. I dok je prije na sedmicu bilo 
25 do 29 školskih satiju, sad ie u svakom razredu ravnih 30. 

Govorili smo dosada o pravoj humanističkoj gimnaziji. Od g. 1928. 
ima u Travniku u višem tečaju uz »klasično« također i »realno- 
gimnazijsko« odjeljenje. Glavna je razlika, što se tu latinski 
počinje tek u V. razredu (svega 19, a od 1930. — 14 sati), mjesto grčkoga 
uči se njemački, a matematika sve do VIII. r. 


Napomena. Donosimo pregled nastavne osnove od g. 1980., koja danas 
vrijedi. Brojevi označuju, koliko u kojem razredu sedmičnih sati otpada na po- 
jedini predmet. 


Nastavna osnova od g. 1930. 


Realno-gimn. 
odjeljenje 





Klasično odjeljenje 


Predmeti Sui = TT o 1 T1I = 
| II I IV Vo VI VII VIII SVEGA | V VI VII VILI | SVEGA 
| | | | 

1. Vjeronauka . .| 2| 2| 2|2(2| zl( 1/1 1412| 2 118 | 14 
2. Srpskohrvatski | 5, 41444444, 331444, 4 34 
3. Francuski . . .[ 3, 3| 3, 3/3, 3, 8| 31 241[ 3| 3| 3| 31 24 
4. Njemački .«I=>I=f=|=i=i=i>4 i Ina 8 | 18 
5. Latinski . . . .| 51 51 4[ 4[ 51 5 4 41 881 4| 41 8| 31 14 
B. Grčki se za —|—l| dalalal ai 4 al ui—i —i == 
7: Povijest . . . .I—| 2( 3| 381 3[ 8| 3| 31| 20[ 3| 3 3| 81 20 
8. Zemljopis . . .1 2, 2| 2( 2[ 2| 2|—| 2| 14 221 2 | 15 
9. Prirodopis . 2| 81-|-l2[ 221 —[([ 111218 2 — 1 18 
MO fizika gar“ —|-[ 2[—[—|-|3l 38| 8[-|-| 8] 3 | 10 
11. Kemija . ..|[-|—l—l 2(-I—i-i—i 21—i—i = | E 6 
12. Matematika . .| 3! 3/31 38[[ 31 8/3 — 1 2113/13 4 41 29 
19. Higijena... .I=I=| 114i di 4al=|i ti = 4 
14. Umjetnost . . .I—|—|—|-—il—i—i—| 2 .i—i=i=i=T7 
15. Osnovi filozofije | — | — —|=(i=|=—| 8| 3 6 | 2] "5 4 
16. Crtanje: «+. 20 2) .2 - —_|-| — 4|2 —| — 11 
17. Pisanje 2—|—|—l—|—i—]| — 2|—|—i—| — | 83 
18. Pjevanje ...12| 2|—|—i—|— | —]| — 4|=>|=|=| bea 
19. Gimnastika 21 2| 2| 2 | 1 =| - 1| 2 kalixa Ve 
20. Ručni rad. ..|—-———i— = —- — = I=i=i=]) =a 

2. Ocjenjivanje. Broj ocjena i njihovi nazivi nijesu uvijek bili 
isti. No pravi preokret nastade g. 1925. Do onda se najbolji red kratko 
označivao s brojem 1, a najlošiji sa 4, 5 ili 6, prema tomu, koliko je 
u koje doba bilo ocjena. A odsada sve obratno. Najbolji je red 4 ili 5, 
a najlošiji 1. To je s početka rodilo raznim nesporazumcima. Eno 
odličan đak dolazi s prvom »izvjesnicom« kući. Sav je ponosan, jer je 
dobio same čvrke i petice. Ali strogi otac zlovoljno namršti čelo i oštro 
ukori sina, što se tako pronevaljio. Jedva jedvice dade se uvjeriti, da 
se nije Sin promijenio, nego način ocjenjivanja. Bolje prođe, barem u 

prvi mah, lijeni dak. S prihinjenim ponosom pruži i on izvjesnicu ocu, 
zamolivši ga, da brže potpiše, jer ju mora odmah vratiti razrednom 
starješini. Pogleda otac, a tamo sve vrvi od dvica i jedinica. Ne vie- 
ruje svojim očima. Majka od dragosti zaplače. »Zar ti nijesam uvijek 
govorila, kad dijete bude starije, da će mu se otvoriti pamet? Bog te 
blagoslovio, sinko!« Đak samo šuti i lukavo se smješka. Ali ne bi dugo, 
i lija dolijala. Zamijeti otac na dnu izvjesnice tumačenje novih ocjena. 
A kako batina ima dva kraja, prihvati otac za jedan, a drugim podijeli 
vrijednom sinčiću vruću priznanicu i za lijenost i za pokušanu prevaru, 
Sada je njega red, da plače, a ni majci se ne će žuriti, da mu otare 
suze. Neka mu, zaslužio je lekciju! 





Klerici god. 1907. - 8. 


Od neobavezatnih predmeta ocjenjuje se njemački i, ako se pre- 
daje, i stenografija, a svakako članovima pjevačkog zbora njihovo po- 
Janje, i to vrlo laskavim notama. Poduzetni đaci, koji sami za se uče 
koji moderni jezik ili što drugo, ostaju dašto bez ocjene; ali kod stra- 
stvenih športaša, danguba i lola dolaze njihove vrline gatovo kod svih 
ocjena do izražaja. 


3. Školska godina, praznici, svjedodžbe. -— Po starom običaju di- 
jeli se školska godina na dva semestra; samo je 8 godina bila podi- 
jeljena na 3 tromjesečja (1923.—1931.). 

Obuka je dvokratna, t. i. prije i poslije podne, osim utorkom 
i četvrtkom. G. 1919. pokušalo se s jednokratnom obukom, koja ie i 
kasnije bila preko kojega zimskog mjeseca**) radi slabe ili nikakove 
gradske elektrike, da mogu đaci poslije podne na danjem svijetlu učiti. 
Škola je onda trajala do 12%. 

Školski satovi trajali su prije po mogućnosti punih 60 mi- 
nuta; samo su 3. i 4. sat prije podne bili skraćeni. Od g. 1923. svi školski 

satovi traju samo po 45 minuta. Obuka počinje prije podne u 8/4 ili 
u 8% (1932.), a poslije podne u 2'+. 

Znakove za pojedine školske satove davalo je gimnazijsko 
zvono. No g. 1916. pokloniše ga novopodignutoj kapeli na vojničkom 
groblju, gdje tolike žrtve svjetskoga rata, prijatelji i neprijatelji, za- 
jedno počivaju. Mjesto zvona objesio se komad željezne traverze, a 
podvornik je po njoj udarao čekićem. G. 1928. kupilo se novo zvono, 
koje je doskora puklo, pa se odmah vratila stara traverza, dok se nije 
još iste godine nabavilo treće školsko zvono. 


Praznici traju dva mjeseca. Prvih su godina počeli 1. kolo- 
voza, a od g. 1884. 1. srpnja, obično još jedan ili dva dana prije, što 
nikome nije bilo krivo. Za vrijeme rata i prvih poratnih godina bile su: 
razne nepravilnosti. Napokon odredi vlada, da školska obuka svrši 10. 
lipnja, iza kojega slijede tečajni ispiti i profesorske konferencije za 
klasifikaciju. Početkom ruina drže se popravni ispiti, a obuka počinje 
10. rujna. Blago si ga đacima, koji nemaju polagati kakova ispita: za 
njih praznici traju zapravo tri puna mjeseca, i još se nije čulo, da bi se 
tko od njih na to požalio. 

Školske svjedodžbe ili »uvjerenja« dijelila se prije malo 
dana nakon zadnjega školskoga dana. Danas se svima, koji su u gradu, 
dijele 28. lipnja, a seminarcima i drugima, koji su već otputovali, šaliu 
se poštom. . 


4, Pravo javnosti. — Kad je Nadbiskup dr. Stadler g. 1882. otvarao 
svoju gimnaziju. bila mu je za nju od ministra Josipa Szlavya zajam- 
čena potpuna ravnopravnost s državnim gimnazijama. Zato je Nadbiskup 
u svojem dijecezanskom glasilu“) dao objaviti, da travnička gimnazija 
ima pravo javnosti. | Ravnateljstvo gimnazije sve do proljeća g. 1891. 
služilo se štampiljom s natpisom: »Nadbiskupska javna gimnazija«. 
Samo se na žalost propustilo zatražiti od ministra, da svoje obećanje 
i Službenim aktom dokumentira, Njegov nasljednik, Benjamin Kallay, 
kod svake bi se zgode najpovoljnije izaražavao o travničkoj gimnaziji; 
ali o pravu javnosti ni da čuje. Kad mu o. rektor Slavić napomenu: 
»Vaš ga je pretšasnik obećao«, odsiječe suho: »Idite dakle g. Szlavyju, 
neka vam ga dade.« Jadnih li đaka! Uče se, muče se, pa da im ne vri- 
jede ni svjedodžbe ni matura! Tko je htio da prijeđe na drugu koju 
gimnaziju, morao je biti spreman na prijamni ispit iz sviju predmeta. 
Neki ravnatelji, osobito u Zagrebu, nijesu to ipak tražili, jer je travnička 
gimnazija bila na najboljem glasu. Tek u vrijeme svjetskoga rata, dne 
16. srpnja 1916., odredi zemaliska vlada za Bosnu i Hercegovinu, da se 
svjedodžbe travničke gimnazije »imaju smatrati jednako valjanima sa 
svjedodžbama bosansko-hercegovačkih zemaljskih gimnazija.« Odonda 
se gimnazija službeno zove: »Nadbiskupska velika gimnazija u Travniku s 
pravom javnosti«. Tu povlasticu, podijeljenu za 5 godina, obnovi 28. 
marta 1921. Ministarstvo Prosvjete Kraljevine Srba, Hrvata i Slovenaca, 
ali samo na 3 godine. Kada je taj rok g. 1923. isticao, nasta ozbiljna 
kriza. Zabrinuše se Travničani, te poslaše deputaciju sviju vjeroispo- 
vijesti u Sarajevo i ujedno upraviše na vladu i pismeni memorandum. 
Da ih nijesu u Sarajevu umirili, pošli bi i do samog Ni. Veličanstva 
Kralja, koji je upravo bio na Ilidži. Pa i Nadbiskup dr. Šarić zauze se 
u Zagrebu na konierenciji jugoslavenskih Biskupa za svoju gimnaziju. 
U dobar čas desili se tada u Zagrebu ministar prosvjete i ministar vjera. 

Nadbiskup Šarić i Biskup Akšamović pohodiše jednoga i drugoga, te 
im razložiše značaj travničke gimnazije. Ministri dobrohotno obećaše,. 
da će to pitanje u ministarskom savjetu zagovarati. I doista 24. veljače: 
1924. g. stiže u Travnik radosna vijest, da je Ministarstvo (9. II. 1924.) 
produljilo pravo javnosti na neizvjesno vrijeme. Bila je upravo nedjelja, 
pa se u zahvalu kod večernjice svečano ispjevalo »Tebe, Boga, hva- 
limo!« Ovo pravo javnosti bi napokon dne 27. ožujka 1926. protegnuto: 
i na samu maturu ili, kako se danas zove, na »viši tečajni ispit«. 


5. Ispiti. — Kroz cijelo vrijeme svojih gimnazijskih nauka nije đak: 
nijedan školski dan stalan, da ga ne će koji profesor, a možda i više 
njih, strogim ispitom prorešetati. Osim toga se i u svečanijim ispitima 
učenik kuša poput zlata u ognju. 

a) Prijamniispit. Već na pragu gimnazije čeka novajliju pri- 
jamni ispit. U Travniku nije to nikakva novost; no g. 1931. bi i od vlade: 
svagdje propisan. Održavao se prije početka nove školske godine, a 
1932. već koncem stare. Polažu ga djeca iz srpskohrvatskog pismeno i 
usmeno, a iz računstva samo usmeno. Tko propane, odbijen je za go- 
dinu dana. 


b)Semestralniispiti, od početka u Travniku u običaju, pre- 
stali su negdje u ratno doba, pa se kasnije samo još koji put držali.?*) 


c) Premjesni ili prelazni ispiti prema koncu školske 
godine držali se u Travniku od vajkada; no tek nekoliko godina“) po 
vladinim propisima. Imali su odlučiti u dvojbenim slučajevima, osobito- 
kad se radilo o pozitivnoj ili negativnoj ocjeni. Barem 3 sedmice prije 
oglasilo bi se, kojim je đacima u profesorskoj konferenciji i iz kojih 
predmeta dosuđen ovaj ispit, da se mogu pripraviti. Nekih je godina: 
bio propisan i pismeni i usmeni, a nekih samo usmeni ispit. Pro- 
fesoru, koji je pitao iz svoga predmeta, drugi bi asistirao. Kad se ne 
bi složili u sudu, bila je nekih godina odluka u ispitivača, nekih godina. 
u asistenta, a nekih je opet godina bilo određeno, da povoljniji sud pre 
vlada. 

d) Ispiti »purificiranih« đaka. Po uputi Ministarstva, 
izdanoj već prije više godina, daci, koji na koncu ]. semestra (odnosno: 
I. ili 1. tromjesečja) propanu iz više predmeta, mogu se odstraniti tako, 
da ne smiju više polaziti obuke sve do konca školske godine, ali se 
mogu onda javiti za ispit iz svega. Oko Božića 1931. izađe štoviše na- 
ređenje, da se tako mora postupati s đacima, koji na koncu I. se- 
niestra dobiju lošije ocjene iz više nego polovice naučnih predmeta. 

€) »Mala matura«. Tako bi đaci u prvo doba zvali ispit iz 
prirodopisa. koji se je polagao odmah iza VI. razreda, s početka 
pred cijelom maturalnom komisijom, a kasnije (od 1910.) zajedno s 
predispitima abiturijenata. Tom se prigodom odigrala g. 1895. zanimiva 
epizoda, koju iznosi njemačko izdanje životopisa Petra Barbarića, dok. 
je u hrvatskom izdanju iz obzira na tada još živoga 0. Brandisa 
ispuštena. Evo kako pripovijeda ijedan kolega »hrvatskog uzor-mla- 
dića«. 

»Mala matura« g. 1895. 


Tri, četiri dana prije »male mature« opazismo, da vlč. o. Brandis 
u svojem »notesu« ima lijep komadić papira, u koji bi ispitujući nas 
kadikad zavirio. »Aha!« pomislismo, »to su zacijelo pitanja za maturu.« 

Odmah se u našim radoznalim srcima pobudi neopisiva želja, da listić 
dobijemo u ruke. Stadosmo smišljati, kako da ga se dočeramo. I sreća 
nam se nasmiješi. Sutradan naime bili smo u prirodopisnom kabinetu, 
gdje smo nešto ponavljali. Kad iza nekog vremena 0. Brandis ostavi 
nas same. Napokon u 11 sati pođemo i mi. Prolazeći laboratorijem zapne 
nam oko za kutiju s modelima kristala, a tu je upravo jučer vič. pro- 
fesor bio donio u školu. Uočivši kutiju stanemo svašta nagađati. Da 
nije u njoj štogod i za nas? Pristupimo, zavirimo i gle! ispod onih mo- 
dela krije se onaj tajinstveni listić, s kojim smo se tako požudno htjeli. 
upoznati. S radosnim klicanjem većina se nas baci na dragocjeni nalaz. 
Ne mogosmo gotovo ni vjerovati zdravim svojim očima, kad crno na 
bijelu ugledasmo sva naša imena, a uz svako ime, što će nas pitati. Ah, 
što nam živo zakuca srce u grudima! Brže bolje svaki ispisa, što mu 
je namijenjeno, i što bi dlanom o dlan, već je mili, lijepi, bijeli listić 
opet na svojem mjestu ležao u kutiji pod lecima, kao da ga nitko nije 
ni taknuo. Samo se Petar Barbarić s još dva druga udaljio, a da se nije 
ni na što obazrio. Sastadosmo se na kratko vijećanje, gdje smo dakako 
svojem veselju neprisiljeno davali oduška. Odlučismo zatim, da ćemo 
dobro zavezati jezik, da nitko živ ne sazna ni bijele ni crne o našem 
epohalnom otkriću. Svaki se odmah veselo dao na proučavanje svojih 
pitanja. 

Medutim se u srcu našeg Pere pojavile štokakove ozbiljne sumnje. 
Najprije se za vrijeme odmora porazgovarao s nekim drugovima u če- 
tiri oka, a iza podne, kad se cijeli razred osim vanjskih đaka našao na 
okupu u školskoj sobi, otvori Petar pravu parlamentarnu debatu. Mirno, 
ali odlučno, prozbori: »Znate, braćo, što se jutros dogodilo. (Ugodan 
žamor zadovoljstva prođe dvoranom.) Ali eto, nekojima se od nas ipak 
čini, da stvar može i zlo svršiti. (Zapanjena lica desno i liievo.) Što 
više, mi držimo, bit će najbolje, ako 0, Brandisu bez izmotavanja ka- 
žemo, što se dogodilo.« — »A što još? Glupost!« orilo se odasvuda; 
»zar da si sami stavimo konopac oko vrata?« —. »Pa što smo skrivili?« 
uze jedan opozicijonalac revno razlagati. »Nije nitko kriv, ni profesor 
ni mi. On zaboravio, a mi našli. Ako to prijavimo, dovest ćemo još i 
0. Brandisa u nepriliku. ier bi u zadnji čas morao sastaviti nova pitanja; 
a nama bi bilo ko zmiji u procjepu. Mogla bi nas zapasti pitanja, na 
koja smo najmanje spremni — pa eto belaja!« Burno odobravanje na- 
gradi prvobotca oporbe. 

Drugi bi u takovoj oluji složio jedra, pa mirovao. Ali Barbarić 
osta hladnokrvno kod svoga. »Imate posve pravo,« mirio ih, »ako mi- 
slite, da ćete tako mnogo lakše doći do dobrih ocjena.« A pobuđujući 
đački ponos nastavi: »Nego držim, da se nemamo šta bojati, jer naše 
dosadanje znanje dovoljno nam jamniči, da ćemo svikolici sretno proći. 
Pa kad i ne bismo izvukli baš najljepše ocjene, ipak bi nas i slabija 
zadovoljila više nego li ona bolja, za koju znamo, da nije naša.« Gdje- 
koji bi na to znao i štogod odgovoriti; ali je Petar tako sretno pogodio 
žicu mladenačkog ponosa, da nitko ne izusti ni bijele ni crne. Samo im 
je lice odavalo nutarnju uzbuđenost. Opazivši Barbarić, da je uzdrmao 
položaj opozicije, smjesta se lati glavnoga dokaza, dok su ga svi napeto 
slušali. »Braćo! Zaklela se zemlja raju, da se svake tajne znaju. Pa 
ako i to dođe na vidjelo — a zacijelo će doći! — onda bi to moglo 
uroditi vrlo nemilim posljedicama. Prije svega ne će našem razredu 
nipošto biti na diku, ako inu se mogne reći, da je takvim putem došao 

do priznanja svojega znanja. Nadalje bi se mogao okrnjiti dobri glas 
naših profesora i našeg sjemeništa, što mi nipošto ne smijemo dopu- 
stiti. Sazna li se izvan zavoda za ovaj slučaj, udarit će sve u talambase, 
i izaći će stvar u najnepovoljnijem svijetlu. Rastrubit će se svuda, da 
se ovdje kod maturalnih ispita šara i vara. Bit će ih, koji će bez grižnje 
savjesti jednostavno ustvrditi, da je profesor hotimice ostavio listić; 
da to svakako nije osamljen slučaj. Možda će se još dodati, da se slično 
i kod drugih predmeta postupa. A zar se takvim govorkanjem ne bi 
dobrom glasu zavoda nanijela vrlo osjetljiva šteta — i to radi jedne 





Es 


»Mali maturanti“ IV. razreda 1932. 


trice? Zato mislim, bit će najbolje, ako sve to zapriječimo, dok je u 
našoj vlasti. Zacijelo ne će nas ni o. Brandis ostaviti na cjedilu; zna 
on dobro, koliko koji od nas umije plivati.« 

Preokret javnog mnijenja u razredu, što ga je proizveo Barbarićev 
govor, jedva je mogao biti veći. Iza kratkog, neuspješnog koprcanja 
nekih drugova svi se napokon izjaviše sporazumnim s Petrovim pri- 
jedlogom, i on preuze sam časnu zadaću, da profesora o cijeloj stvari 
obavijesti. Razumije se, da je o. Brandis izmijenio pitanja, ali ipak svi 
kod »male mature« sretno prođoše. Čast njihovu poštenju! 

Kažu, da bi o. Brandis odsele takav listić s pitanjima uvijek sa- 
krivao u cipelama, da ne bi opet dao povoda kakvoj đačkoj napasti. 

* 


Kad je kasnije (1925.) ispit iz prirodopisa bio ukinut, prijeđe kod 
đaka ime »male mature« na međutim uvedeni 

i) Nižitečajni ispit za IV. razred. Komisija broji najmanje 
tri profesora. Prvi su takovi ispiti bili g. 1924. i 1925., a iza četirigo- 
dišnje stanke opet se od g. 1930. redovito drže. Koji u svjedožbi za 

IV. razred ni iz jednoga predmeta nemaju lošije ocjene nego »vrlo 
dobar«, oslobođeni su od tog ispita; a koji su ma iz jednog samo pred- 
.meta nepovoljno bili ocijenjeni, smiju tečajnom ispitu pristupiti samo, 
ako prije s uspjehom polože popravak. Tko iz vladanja dobije ocjenu 
»loše« (1), isključen je od ispita, pa bio inače i najbolji đak. Tek iza 
godine dana smije pristupiti ispitu, ako dobije naročito dopuštenje Mi- 
.nistarstva, koje za to traži pismeno uvjerenje ravnateljstva gimnazije, 
da se je đak međutim popravio. Škole ne smije dotle ni polaziti. Te- 
čajni se ispit polaže pismeno samo iz srpskohrvatskog jezika, a usmeno 
iz 4 predmeta: iz srpskohrvatskog, latinskog (realni gimnazijalci iz fran- 
cuskog), iz povijesti i zemljopisa i iz matematike. Tko propane iz jednog 
predmeta, dobije popravak; tko iz dva ili više, može ispit ponoviti, ali 
tek iza godine dana, i ne smije dotle u gimnaziju ni zaviriti. Može se 
dogoditi, da koji slabiji dak kroz dvije godine polaže svega do pet ispita, 
dok se možda napokon ipak ne dokopa žuđene svjedodžbe o sretno po- 
loženom nižem tečainom ispitu. Ako je lijenčina, neka mu! Marljiv i 
ičestit, ali manje nadaren dak zaslužio bi u tom slučaju našu iskrenu 
sućut! 


g) Ispitzrelostiili višitečajniispit. — Prva matura, 
g. 1890., bila je posve privatna pred travničkim profesorima, ali je vlada 
“pak naknadno potvrdila svjedodžbe. Bilo je pet maturanata: Ivan Šarić, 
prvi s odlikom, sada Nadbiskup, Nikola Đebić, mnogogodišnji sarajevski 
kateheta (F 1930.), Nikola Odić, kateheta na sarajevskoj gimnaziji, a 
poslije župnik (F 1911.), Stjepan Oršić, župnik u Bijeljini, a zatim u 
Travniku (t 1908.), i Andrija Predmerski, sarajevski župnik i začasni 
kanonik (F 1914.). 

Od g. 1891. pa do danas drži se matura javno, a predsjeda vladin 
.odaslanik. Možemo razlikovati tri razdoblja. 


Prva perioda: najteža matura (1891.—1909.). Pismenih je 
radnja bilo šest: 1. iz srpskohrvatskog, 2. prijevod iz latinskog na na- 
stavni jezik, 3. obratno iz nastavnog jezika na latinski, 4. iz grčkoga na 
srpskohrvatski, 5. iz njemačkog, ne prijevod, nego samostalna radnja 
o određenoj temi, napokon 6. iz matematike. Za usmenu maturu sasta- 
vila se mješovita komisija od 5—7 sarajevskih i samo 3 domaća pro- 
fesora. Pitalo se iz svih predmeta i sve građe cijele gornje gimnazije. 
Domaći su profesori pitali samo iz vjeronauke i filozofije. Iz prirodo- 
pisa su već položili poslije VI. r., ali: je proiesor ove struke i kod ve- 
like mature imao pravo glasovanja. Ovakova je matura bila pravo 
đačko strašilo. Neki odlični đak osmoškolac već prvih sedmica školske 
godine 1897./8. piše: »Živim u neprestanom strahu. I po danu i po noći, 
nerijetko i u snu plaši me pomisao na maturu. Kad bi me pitali moji 
profesori, ne bih se imao zašto bojati. Ta uvijek sam bio među prvima. 
Ali što će biti od mene, kad dođu tudi profesori? Niti oni mene poznaju, 
niti ja njih. Pitat će me drugo i drugojačije, nego li moji profesori, pa 
se onda lako može dogoditi, da ću se posve smesti.« Kako ovomu, tako 
lje mnogima bilo pri duši, i što se je matura više približavala, to bi sve 
veći strah zavladao abiturijentima. Posljednjiu mjeseci učili bi po vas 
dan, i na igralištu i za stolom; izostajali od šetnja, ranije ustajali, a 
navečer često do kasne noći sjedili kod svojih knjiga. Oslabili i smrša- 
vili od muke i napora. A kad je već trebalo stupiti pred zeleni stol, 
pred mnogobrojnu komisiju od 9 do 12 gotovo samih nepoznatih lica, 

da si ih onda vidio! Većinom blijedi, uzrujani, ko grozničavi. Nekome 
me baš slabom đaku — dobro se sjećam — ruka sva drhtala, a noge 
klecale. Jedan maturant, koji je od 1. do VIII. razreda bio odlikaš, tako 
se izgubio, da nije u povijesti ni o Napoleonu znao koju pametnu pro- 
bijeliti. 1 propao bi, da ga nijesu njegovi profesori odlučno branili. I 


—- 


dok _su se tako neki vrsni đaci jedva jedvice mukom proturili, drugi _ 


Maturanti s komisijom 1928. | 
S desna na lijevo: 0. Ivo Filipović, vič. o. rektor Jambreković, vladin izaslanik 


dr. Stj. Bosanac, o. Stejskal, o. Mato Filipović, m. Delannoy. 





opet, vrlo slabi, ali hladnokrvni i odvažni, sjajno bi prolazili. O tom 
znadu tadanji maturanti koješta pričati. Sve u svem bila je matura u 
to doba tako teška i naporna, da bi čovjek nehotice mogao pomisliti 
na nečovječne državne ispite u Kini, gdje je uvijek u pripravi nekoliko 
mrtvačkih ljesova. Kod te mature ocjenjivali se svi pojedini predmeti, 
a sveukupni je uspjeh bio ili »]. red s odlikom«, ili naprosto »I. red« 
ili »II. red«, što znači, da je đak odbijen, bilo za cijelu godinu ili za je- 

senski rok. Popravni se ispiti polagali onda u Sarajevu. Ovakovih je 
matura bilo 19. X 


Druga perioda ispita zrelosti (1910.—1922.) donijela neke 
olakšice. Uveli se predispiti, gdje su domaći profesori samo pred vla- 
dinim  odaslanikom ispitivali šestoškolce iz prirodopisa, a  matu- 
rante_ iz vjeronauke i filozofije, pa odsada i iz fizike. Tko 
je sretno prošao _kod  predispita, mogao je nekoliko — dana 
odahnuti do pismene mature, gdje ie broj zadaća od 6 smanjen 
na 4, jer se ne traže više prijevod s nastavnog jezika na latinski, a niti 
matematična zadaća, koje su se naši maturanti obično najviše bojali. U 
komisiji za usmeni ispit bili su pored sarajevskih profesora i četiri do- 
maća i ravnatelj nadbiskupske gimnazije. Na svjedodžbi nijesu se više 
ocjenjivali pojedini predmeti. Komisija bi samo glasovala, da li je ma- 
turant »zrio s odlikom« ili bi ga proglasila »jednoglasno« zrelim, ili 
»većinom glasova«. Nezrele bi se odbilo ili za po godine ili za godinu 
dana. Kod ovoga glasovanja moglo se dogoditi i doista se kod nas 19 
puta dogodilo, da je koji maturant dobio negativnu ocjenu iz jednog 
predmeta, n. pr. iz matematike (11 slučajeva), povijesti (5), grčkog (2), 
ili latinskog (1), a ipak bio »većinom glasova« proglašen zrelim. Uza 
sve to spopane ioš i sada neke abiturijente pretjerana bojazan. Tako se 
n. pr. jedan malko lijeni, ali daroviti inače vanjski đak, kad je imao 
da pristupi usmenom ispitu, od straha sakrio, a kad ga u njegovu skro- 
vištu nađoše, ne mogoše ga ni drugovi ni razredni starješina skloniti, 
da se ipak odvaži, te pokuša sreću. 


God. 1919. nije bilo mature, jer nije bilo VIII. razreda. Rat je i to 
skrivio. I tako je u toj periodi svega bilo 12 ispita zrelosti. 


Treća perioda mature počela je g. 1923., a traje s nekim 
promjenama još i danas. Opet se na svjedodžbi ocjenjuju svi pojedini 
predmeti, na temelju što ispita, što godišnjih ocjena. Nema više odlike, 
nego se đaku ili »priznaje« ili »ne priznaje zrelost za univerzitetsko 
obrazovanje«. Gimnazijalci smiju odabrati izmedu latinskog i grčkog 
jezika. Tako je broj predmeta kod mature smanien za jedan, ali ne broj 
zadaća, jer se opet uvela matematična. Sve su zadaće iz tuđih jezika 
sami prijevodi na srpskohrvatski. Tko u svjedodžbi VIII. razreda ni za 
koji predmet nema lošije ocjene od »vrlo dobar«, a sve pismene ma- 
turalne zadaće izradi barem »vrlo dobro« i barem jednu »odlično« — 
taj je oslobođen od usmenog ispita. 

God. 1925. nije bilo više predispita, dakle još 3 — s prirodopisom 
4 predmeta manje. Ostade za usmenu maturu samo 5 predmeta. God. 
1926. prvi je put na maturi bio francuski jezik mjesto dotadanjeg nje- 
mačkog, i prvi put su pitali samo domaći profesori. God. 1929. bila je 
u Travniku prvi put matura za đake realno-gimnazijskog odjeljenja. 
Mogli su odabrati ili francuski ili njemački jezik. God. 1930. otpade 
još jedan predmet: gimnazijalci klasičnog odjeljenja ne polažu više iz 
matematike, niti abiturijenti realno-gimnazijskog odjeljenia iz latinskog 
jezika. Ostadoše 4 predmeta za usmeni ispit i 3 pismene radnje. Ali 
teško si ga onom, koji bi pao iz srpskohrvatskog. Bez milosrđa bi izgubio 
cijelu godinu dana, a nema mu međutim ni pristupa u gimnaziju, ko što 
ni ostalima, koji su odbijeni na cijelu godinu. Kod drugih se predmeta 
mogao dopustiti popravni ispit u septembarskom roku. God. 1932. po-. 
dijelila se povijest u dva predmeta, koja se napose ispituju i i u maju 


ds 

ralnoj svjedodžbi napose _ ocjenjuju; jedan je predmet povijest Jugo- 
slavije, a drugi opća povijest zajedno _sa zemljopisom Jugoslavije. Tako 
ima sada svega 5 predmeta za usmeni ispit, a 3 pismene radnje. Po- 
pravak se dopušta samo iz jednog predmeta, pa makar i iz srpsko- 
hrvatskog jezika. 

Posljednjih godina uvelo se kod usmene mature još nešto novo. 
Prije bi profesori sami birali pitanja, obazirući se donekle i na spo- 
sobnost maturanata. Bolji bi đak dobivao teža pitanja, a slabiji lakša. 
No sada moraju profesori napisati pitanja na listiće, a đak onako na 
sreću vuče. Ako se za koje pitanje oćuti manje spremnim. smije za prvih 
5 minuta listić vratiti i drugi povući, ali samo jedan put. Tih je listića 
s početka bilo toliko, koliko i maturanata. Po najnovijim propisima 
mora ih biti 10 više nego ispitanika, ali najmanje 50 listića. 

Ove je jubilejske godine u Travniku bila 42. matura. Polagalo ih 
je dosada 627 abiturijenata. S kojim uspjehom, pokazuje mali pregled, 
što ga ovdje donosimo. 


Pregled ,ispita zrelosti“ili ,višegtečajnogispita“. 


1890 —1909. | 1910. —1922. 1923.—1932. | 1929.—1932. | 1890.—1932. | 


na realno- 
gimn. odjelj. 


Na gimnaziji humanističnog (klasičnog) smjera 





s odlikom 30 | s odlikom 25 | oprošteni usa. isp./ 22 19 96 
jednoglasno| 71 475 
bez odlike |107| već. glasova, 65 [ peležili usa. isp. | 165 67 ) 







Zreli. . 197 Zreli . . 


na sept. rok| 21| na po god. 8 [na sept. rok| 15 
na 1godinu| 10[ naigodinu| žjina1igodinu| 1 


Reprobirani| 31 Reprobirani 10 [Reprobirani| 16 2 |B | 
Maturanata| 168| Maturanata | 171 | Maturanata 203] 95 697 | 


V. Nastavna metoda. 


Kroz tri vijeka imale su isusovačke srednje škole po svem 
kulturnom svijetu dominantan položaj. Bilo ih je ne samo u kato- 
ličkim zemljama, nego i u protestanskim i pravoslavnim, n. pr. u 
Pruskoj i u Rusiji. Mnogi su se gradovi i kroz desetljeća trudili, 
da dobiju Isusovce za nastavnike i uzgojitelje svoje mladeži. I kod nas 
je bilo brojnih isusovačkih srednjih škola, kao što u Zagrebu (1607.), 
Varaždinu (1632.), na Rijeci (1627.), u Petrovaradinu (1765.), u Požegi 
(1699.), u Osijeku (1728.), u Dubrovniku (1658.), u Liubljani (1596.), u 
Mariboru (1758.), u Beogradu (1724.), pa još i u Celovcu, Gorici i Trstu. 
Tko bi želio, da bez velikog truda, štoviše na ugodan način dođe do 
nekakva pojma o tim gimnazijama, neka pročita zanimiv članak o. Ha- 
merla: »Stara škola«.?). 





Travnička spomenica 1932. : : lt 

Bile su te škole po cijelom svijetu jedinstveno uređene po maloj 
knjizi, kojoj je naslov: »Ratio atque institutio studiorum 
Societatis Jesu.« To je pravo remek-djelo pedagogije, plod mno- 
gogodišnjeg rada učenih i iskusnih nastavnika D. I. Ima na stotine uče- 
njaka, povjesničara i pedagoga, koji: su knjižicu i njezinu metodu iza 
temeljnog proučavanja u velike pohvalili. Ima na tisuće i desetke tisuća, 
koji su kroz tri vijeka po toj metodi s najljepšim uspjehom poučavali 
mladež. Ima na stotine tisuća, ima na milijune, koji su u takvim školama 
stekli vrlo solidan temelji za daljinu naobrazbu, te se na svakom polju 
znanosti i javnog života proslavili. Sjetimo se samo — da ostanemo 
kod domaćih primjera — jednog Boškovića, Gundulića, Palmotića, Ka- 
nižlića, Biskupa Borkovića, braće: Petra i Nikole Zriniskih, bana Ivana 
Draškovića, Habdelića, Muliha, Nikole Ratkaja. A tko bi ih sve izbrojio? 
U novije doba, gdje se u mnogim zemljama osjeća potreba, da se gi- 
mnazija reformira, i sami nekatolički krugovi, koji se ne broje baš u 
prijatelje Družbe Isusove, svratiše svoju pažnju na ovu knjižicu. Što 
više, protestantsko sveučilište u Berlinu zamolilo je isusovačkog pro- 
vincijala, da bi mu poslao jednog ili više stručnjaka svojega Reda, koji 
bi zajedno s nekim odborom protestantskih pedagoga proučavali pro- 
blem, kako bi se očevidne prednosti stare isusovačke škole složile sa 
zahtjevima novovremene naobrazbe.) Uosta'om je taj problem već 
davno wpovoljno riješen u nekim zemljama, gdje vlada sloboda nastave, 
te su mnoge srednje škole još i danas uređene prema raciji i studiorum 
uz neke preinake, što ih traže današnje prilike. 


U raciji studiorum treba razlikovati dvoje: naučnu osnovu i me- 
todična načela. Prvo se može modificirati; drugo, načela, morala bi 
ostati. 


Cilj, što si ovakova srednja škola stavlja, nije toliko mat e- 
rijalno znanje, nije joj toliko do toga, da svijet usreći svaštoznancima, 
nego joj je do solidne formalne naobrazbe. Hoće da đak nauči bistro 
i oštroumno misliti, a svoje misli sređeno, vješto i lijepo izraziti, ne 
samo mrtvim slovom, nego i živom riječju. 

Za taj cilj izabrala je kao naipodesnija sredstva: klasičnu 
naobrazbu i skolastičnu filozofiju. Prvoj zadaći posvećena je petraz- 
redna gimnazija, drugoj trorazredni licej. Dakle svega osam razreda, 
ko što i u našoj srednjoj školi. 


Ratio studiorum prilagođuje se naravnom razvitku mlade 
duše. Ne muči mališa stvarima, kojima, barem obično, još nije dorastao. 
Nego najprije, u 3 niža razreda, gradi ponajviše na pamćenju. Kada 
dječak ulazi u godine razvitka, u 4. i 5. razredu, izobrazuje mu navla- 
stito maštu i čuvstvo, ne zanemarivši pri tom ni razuma. A. kad ie 
mladić već donekle sazrio, onda mu u liceju svom pomnjom vježba i 
oštri razum. 


Naučna se osnova temelji na načelu koncentracije obuke, 
kojom se postizavaju daleko znatniji uspjesi, nego kada đak mora sve 
najedamput učiti deset, dijelom i posve nesuvislih predmeta, a s nekim 
se predmetima baviti i kroz punih 8 godina. Osrednji đak — a baš bi 
on morao naučnoj osnovi dati mjeru — ovako opterećen, na sve strane 
razvučen, uvijek rastresen: u svakom predmetu ostaje na površini; 
pamet mu i živci slabe; mnogo se muči, u znoju se uši, a ništa solidno 
ne nauči. 

Ratio studiorum vješto izbjegava jednoličnost i monotoniju, koje 
lako rađaju dosadom i slabe volju za učenje. Ona svakomu razredu 
daje nov, jasno određen cilj, tako da se svaki daljni razred znatno 
razlikuje od prijašnjega. Pri tom vodi postepeno od lakšega do težega i 
sistematski gradi jedno na drugom, novo na starom. Tako pruža svaki 
razred daku nešto posve novo, primjereno njegovim silama, bfidi na 
novo pregnuće, a uspjeh, koji kod tako psihološkog napredovanja ne će 
lako izostati, podaje đaku zadovoljstvo i veselje za rad. 

Pogledajmo samo letimice naučnu osnovu racije studiorum. 
U gimnaziji je glavni predmet latinski jezik. U prva 3 razreda temeljito 
se proučava slovnica. Ona ima 3 izdanja. Mališu prvoškolcu daje se u 
ruke malo izdanje, gdje je samo najpotrebitije. U II. razredu dobije pro- 

Đakovački bogoslovi 1931., koji su cijelu gimnaziju izučili u Travniku. 


šireno izdanje i uči izuzetke. Tek u III. razredu laća se velike slovnice, 
gdje nalazi doslovce sve, što je bilo u manjim izdanjima, samo s novim 
dodacima, a napose je sintaksa obilno obrađena. Za profesora postoji 
još i 4. golemo izdanje gramatike. Sva su izdanja od istoga auktora, 
terminologija je dosljedno provedena. Uz latinski je jezik ćak već od 
I. razreda učio i grčki, te je sad sposoban za IV. razred, za »humanitas«, 
gdje će na temelju čitanja klasika, osobito pjesnika, učiti stilistiku i este- 
tiku. U V. će razredu, u retorici, čitati ponajviše govornike, te si teo- 
retski i praktički prisvojiti ars artium — govorništvo. Svršivši ovu 
petgodišnju gimnaziju, znat će ne samo klasične, nego i nastavni jezik 
poprečno daleko bolje_nego današnji abiturijenat iza 8 godina gimna- 
zije. Poznavao sam 3 Nijemca, koji su svršili takovu isusovačku (ali 
šestrazrednu) gimnaziju u Belgiji. Zadivili su sve, kako su vješto i lijepo 
govorili i pisali njemački, a da ga na gimnaziji nijesu ni učili, jer je sva 
obuka bila u francuskom jeziku. To je očevidan plod formalne nao- 

164 Pedeset godina nadbiskupskog sjemeništa i gimnazije. (1882.—1932.) 


brazbe. Jedan je od njih naučio još i madžarski s takvim pronicanjem 
u tančine toga jezika, da je najzamršeniju točku madžarske slovnice 
(određeni i neodređeni glagol) sveo na samo 5 jasnih i iscrpivih pra- 
vila. 

U liceju je glavni predmet filozofija. Usto se uči matematika i 
prirodne znanosti. Izvježbavši se đak 3 godine u dijalektici, kritici, do- 
kazivanju, spekulaciji i rješavanju prigovora — dolazi na sveučilište s 
takovom formalnom spremom, da će poprečno daleko lakše i dublje 
proučiti svoju struku, nego li njegove kolege, koji su svršile naše 
srednje škole. A znanje, što će si steći na univerzi, znat će riječju i 
perom jasno i lijepo razlagati i upotrebljavati. 

Daljna je velika prednost racije studiorum i taj, što se đak nauči 
samostalno misliti i raditi. Vježbe Su upravo nebrojene. U gim- 
naziji se svake sedmice zadavaju najmanje 4 pismene zadaće, i to ne 
prijevodi iz kakve vježbenice, koje đaka malo zanimaju i dovode samo 
do neke mehanične rutine, nego se ponajviše zadaje tema, koju dak 
ima samostalno obrađivati. U liceju su svaki dan redovita ponavljanja, 
raspravljania i druge usmene i pismene vježbe. 

U pojedinim razredima gimnazije ne predavaju 3, 5, možda čak i 
10 stručnih nastavnika — svaki na svoj način i svaki po svojoj metodi 
i s drugom terminologijom — nego je svakolika obuka u ruci jednoga 
nastavnika, razrednog starješine. Tek u novije doba dodjeljuje 
se jedna ili dvije pomoćne sile za one predmete, koji zapravo ne spa- 
daju u program klasične škole, nego se radi današnjih prilika doda- 
vaju (accessoria). I taj razredni starješina prati po mogućnosti svoje 
đake od I. do V. razreda, što je opet u prilog jedinstvene, skladne 
obuke, pa i uzgoja. 

Iz svega rečenoga proizlazi, da ratio studiorum ima golemih peda- 
goških prednosti radi svoje psihološke metode, i jer formalna nao- 
brazba, za kojom u prvom redu ide, za stvaranje prave inteligencije 
daleko više vrijedi, nego li enciklopedijsko svaštoznanstvo. Da je 
moguće prilagoditi raciju studiorum i na današnje srednje 
škole, za to nam jamči iskustvo i sjajni uspjesi u drugim zemljama. 
Koncentracijom obuke prištedjelo bi se mnogo vremena, te bi se još 
lakše nego sada svršilo sve danas propisano naučno gradivo. Bilo bi 
dakako u interesu formalne naobrazbe, a i đačkih živaca, kad bi se i 
samo naučno gradivo smanjilo i više nastojalo oko produbljivanja 
znanja i oko vježbanja. Što je dak doista shvatio, vježbom i čestim 
ponavljanjem posve sebi prisvojio, to će ga više obrazovati, nego deset 
puta toliko, što je u grozničavoj žurbi tek poyršno i bez pravog razu- 
mijevanja samo nekako nabubao. 

Pitamo li, u čemu je zapravo 


Tajna uspjeha 

stare, prave isusovačke škole, naći ćeino ovo troje: 

Prvo je: pedagoška naučna osnova i psihološka metoda, koja po- 
glavito ide za iormalnom naobrazbom. 

Drugo: pedagoška sprema, koju Red Družbe Isusove svojim čla- 
novima daje. 

Treće: pedagoška »adminicula« — pomagala. 

Travnička gimnazija nije uređena po naučnoj osnovi Druže 1Isu- 
sove, nego se 'točno drži programa propisanog od vlade. 

O pedagoškoj spremi travničkih nastavnika prepuštamo drugima, 
da sude i pišu. 

Preostaje još jedno veliko pedagoško blago, što se i u današnjim 
prilikama dade iskorišćivati i u travničkoj gimnaziji po mogućnosti isko- 
Tišćuje, naime tako zvana: 


Adminicula — Pomagala. 


Tako zove ratio studiorum sve razne metode, vježbe, priredbe 

u školi i izvan škole, kojima je svrha, da nastava bude što uspješnija. 
Nije lako postići, da đaci, navlastito mlađi, nezreli, ozbiljno uče. Kod 
mnogo njih hoće se i strogosti. Ali sama strogost promašila bi uzgojni 
Cilj. Da uče iz čiste ljubavi k znanosti, k roditeljima, domovini, dragom 
Bogu — to bi dakako bilo idealno. Ali ljudska slabost, pogotovo kod 
nestašne mladeži, traži ipak, da učenje nešto i zanima; treba ga za- 
sladiti, da đaci rado i s veseljem uče. »Omne tulit punctum, qui miscuit 
utile dulci« (Horacije). A Trnski u tom smislu zgodno pjeva: 

Radost i veselje od Boga su dar, 

Od vesela srca svaki nam mar. 


Čedo je veselja napredak nam svak, 
Veselome srcu svak je posao lak. 


Evo za čim »adminicula« — »pomagala« — poglavito idu. Ima ih 
sva sila, osobito ako tu riječ, kako to ovdje činimo, uzmemo u naj- 
širem smislu. Jedna pomagala sama ratio studiorum opet i opet silno 
naglašuje i barem za niže razrede čini obvezatnima. Druga su poma- 
gala iz prastare predaje Reda. Nekoja pomagala pružaju i od vlade 
preporučene metode. A napokon ostaje još uvijek široko polje za inici- 
jativu i individualnost pojedinih nastavnika. 

Mi ćemo ovdje koješta iznijeti iz prakse travničke gimnazije, ne 
obazirući se pri tom mnogo na to, da li je što nekada bilo ili je još 
sada u običaju, da li je staro ili novo, nego ćemo sve složiti u jednu 
samo Sliku. : 


Svečano otvorenje školske godine. — Umuknule 
su orgulje. Svršila se svečana služba Božja, saziv Duha sve- 
toga. Tri veća đaka, koja su stajala pred oltarom Srca Isusova, 
krenu sada s gimnazijskom zastavom. U svečanoj su opremi, s 
bijelim rukavicama i sa širokom, dugom vrvcom preko ramena. Pola- 
gano idu prema crkvenim vratima. Svi katolički đaci u redu za njima. 
Kad izađu u predvorje, stave se u red i nekatolički drugovi, te cijela 
povorka polazi šuteći kroz gimnazijska vrata u dvoranu. Tu im nad- 
stojnik nauka pročita gimnazijske propise, a 0. ravnatelj nadoveže ne- 
koliko očinskih opomena za novu školsku godinu. Zatim pođu svi u 
svoje školske sobe, gdje im razrednik kazuje u pero raspored sati i 
objavi, koji će im iz kojeg predmeta biti nastavnici. Svakomu od njih 
ide razred u sobu, da se predstavi, a jedan ispred drugova obećaje, da 
će se lijepo vladati, marljivo učiti, i preporuča cijeli razred njegovoj 
dobroti i blagosti. 


Jedan školski sat. “Prošla su već prva dva mjeseca. 
Škola je u punom jeku. Hajdemo, da malko zavirimo u jedan razred u 
vrijeme obuke. Evo nas pred III. razredom. Grčki je sat. Nastavnik 
ne će nam zamjeriti, što dolazimo; ta, i sam rado pozove kojega pri- 
jatelja ili znanca; a mi ne dolazimo kao himbeni farizeji, nego kao audi- 

tores benevoli, željni, da vidimo, kako se to radi u travničkoj gimnaziji. 
Pokucajmo na vrata. Izlazi đak vratar, koji nas u čudu pogleda. »Ded, 
javi velečasnomu naš posjet.« Za čas evo razrednog. starješine, veselo nas 
uvede, đaci nas pozdrave: »Laudetur Iesus Christus!« Nastavnik nam po- 
nudi stolice, ali kako ih nema dosta, razlete se neki đaci, da još druge do- 
nesu. Došli smo upravo iza svršene molitve. Đaci još stoje. Nastavnik 
nam tumači: »S jedne su evo strane nutarnji đaci, s druge vanjski. 
Svaki ima svoje mjesto, ne toliko po duljini svoga stasa, nego po vrlini 
svoje glave i svojeg napretka. U sredini pojedinih klupa jesu ponajbolji, 
na kraju prema sredini sobe — srednji; a na drugom kraju fukare. 
Drugi razrednici drugačije razmještaju; ja volim ovako, Razred je po- 
dijeljen u dva tabora, u rimski i kartaški. Svaka vojska ima svoga 
imperatora, legata i po nekoliko dekuriona. Imena tih časnika izložena 
su evo ovdje na zidu, kod svakog tabora, na jednoj časnoj ploči s pozla- 
ćenim okvirom. Uz njih po jedna zastava. Još je tu ispod veće jedna 
mala ploča. Na njoj je izložena najbolja školska zadaća, sad latinska, 
sad grčka, dakako samo, ako je bez i najmanje pogreške.« 

»Djeco, sjednite!« — Najpouzdaniji seminarac stupi pred razred- 
nika, nakloni se i preda mu bilježnicu s natpisom: »Diligentia.« U njoj 
je prefekt divizije, kao svaki dan, ako ne uza svako ime, a ono barem 
uz nekoja zabilježio, kako su se u muzeju učili. Veliko »D«a znači: 
diligentissime; malo »d« — diligenter; malo »n« — neglegenter; a veliko 
»N« — neglegentissime. Teško si ga onomu, koji je u tefteru tako crno 
obilježen! Čeka ga strog ispit, a ne će lako proći ni bez kazne! 

»Sakupite domaće zadaće!« — Svaki đak stavlja zadaću na kraj 
klupe: prema sredini sobe, a imperatori ih kupe i odmah javliaju, ako 
koji lijenčina ne bi imao. Dobio bi već, što ga ide! 

Evo još nekoliko đaka, koji nastavniku napose nose neke listove. 
Na jednima piše: »Kazna«, na drugima: »Ex diligentia«, s dodatkom: 
»In honorem SS. Cordis Jesu« ili »B. V. Mariae« ili »S. Aloysii« ili 
kako slično. 

»Dekurioni, pregledajte priprave!« — Tko ih nema u redu, »dmah 
to dekurioni javljaju. 

»A sad ispitajte riječi iz 10. vježbe! Hitro! Za 7 minuta da ste 
gotovi!« Nastavnik izvadi iz katedre 4 tajinstvene kutije, istrese 
male bilježnice, imperatori ih razdijele među dekurione. Kutije poreda 
nastavnik pred sobom na katedri: zlatnu, srebrnu, crvenu i crnu, Deku- 
rioni ispituju svaki svoja dva ili tri vojnika (milites gregarii); kada tko 
pogriješi ili ne zna ili makar samo zapne, odmah mu dekurio zahilježi 
crticu. Onda zbroji; tko je sve dobro znao, njemu zapiše ništicu, a 
bilježnicu stavi u zlatnu kutiju, djeca ju zovu »nebom=«; Ss 1 ili 2 crtice 
dolazi u srebrnu, u »zemlju«; s 3—5 u crvenu u »čistilište«, a sa 6 crtica, 
dalje se uopće ne broji, u crnu, koja je iznutra crvena kao živa vatra, 
u »pakao«. Nastavnik međutim i sam nekoje pita, osobito kad po- 
sumnja, da li je koji dekurio pouzdan, ili ako se iko potuži, da ga je 
dekurio prestrogo ocijenio. Da se to ispitivanje tiho i bez nereda obavi, 
postavljeni su »pazitelji«, koji, kako i inače pod školom, smutljivce 
i brbljavce opominju, i ako odmah ne poslušaju, zabilježe ih ili prijave. 
Na taj je način cijeli razred, i više puta na dan, za malo minuta ispi- 
tan, a nastojnik orijentiran, kako su učili. 

»Sad ustanite! Sklanjajte BagtA€0c — kralj! Najprije Rim- 
ljani!... Dobro! Sad Kartažani!... Sada cijeli razred! ... A sada od- 
govorite svi zajedno: BaotAevg dat. plur.?... akuz. sing.?... gen. 
plur.?...« itd. ' 

»Dosta! Sjednite! Vježbenica! Izađite K., P. i S.!« Izađu 3 prozvana 
đaka, ali i 3 neprozvana. Postave se koji s desne, koji s lijeve, ko u 
dva bojna reda, jedan prema drugomu. Svakomu naime daku dodijeljen 
je stalan takmac (aemulus). Nastavnik pita jednoga, a kad taj ne zna ili 
pogriješi, njegov takmac na dani znak kaže ili ispravlja. Zatim se na 
isti način ispituje lekcija (aemulatio). Tajnici na svakoj strani bilježe 
»pobjede«. Svi ostali napeto slušaju; zanima ih, tko će nadbiti. I u 
višim razredima, gdje nema ni tabora ni stalnih takmaca, emulacija se 
pokazuje uspješnom budilicom pažnje. Nastavnik prozove dvojicu pred 
katedru, pa kad prvi upitanik što ne zna, a ni takmac još ne pritiče u 
pomoć, dobaci nastavnik ovome: »urge, urgel« — Kad prvi što po- 
griješi, a takmac to ne opazi, dovikne mu nastavnik: »corrige, corrige!« 
To je živo i veselo, elektrizira razred. 

Još je zanimivija koncertacija. Može biti i u običnom škol- 
skom satu, pa i svaki dan. Nastavnik unaprijed točno označi, što će i 
.kako će đaci pitati; prozove jedan ili više parova, a svaki sam pita 
svojega takmaca; kad svrši, takmac opet njega. Pobjede se točno bilježe, 
svake subote zbrajaju, i u ponedjeljak se oglašuje, koji je tabor, i tko 
koga pobijedio. Koji put preko godine priređuje se, iza dulje priprave i 
ponavljanja, koncentracija pred gostima. Jedan legat kratko, ali 
žestoko izazivlje protivnički tabor na ljuti boj. Svaki imperator obodri 
svoju vojsku. Sve to na latinskom jeziku. I zametne se bitka. Kod kon- 
certacije obično ne znaju unaprijed, tko će kome biti takmac. Pozvani 
parovi izađu i postave se jedan prema drugome kao gladiatori u areni. 
Ta je arena često bila jedan velik, šaren sag. Redom takmac na takmaca 
junački navaljuje, ne ubojitim mačem i kopljem, nego oružjem duha, 
dobro pripravljenim pitanjima. Od vremena do vremena prekida se 
kreševo kojom pjesmom, deklamacijom ili čitanjem koje radnje. Na 
koncu se s naročitom svečanosti oglašuje, koja je vojska pobijedila, i 
koji su se borioci osobito proslavili. Pobjednici plješću i kliču: »Io 
triumphe!« O. ravnatelj dijeli nagrade. Stojeći ioš ispjevaju jednu pjes- 
mu, a gosti se raziđu. To sve treba vidjeti, pa bi nestalo štokakovih 
neosnovanih prigovora. Ta, nastavnik je i uzgojitelj, te budno pazi, da 
se koncertacija ne izrodi u strastveno nadbijanje. A koliko ona potiče 
na marljivost! Vanjski se đaci znali zavjeriti, da moraju po što, po to 
pobijediti seminarce. Jedan bi drugoga podbadao na revnost, vježbali 
se među sobom, i doista nerijetko održali meidan. Tim vježbama stječu 
đaci i veliku okretnost i stalnost u znanju. Očevidna je razlika još u 
višim razredima između đaka, koji su koncertirali, i koji nijesu. Nije 
čudo; jer ako su stari Rimljani znali pobijediti i 10 puta brojnije barbare, 
to je velikim dijelom bilo radi toga, što su silno bili izvježbani, a 
barbari nijesu. — »Nego, gospodo, moram još s đacima ispravljati do- 
maću zadaću, tumačiti novu lekciju i zadavati...« — »Razumijemo! 
Izvinite! Ne ćemo vas dalje zadržavati. Hvala vam na svemu, što smo 
vidje'i i što ste nam tumačili! S Bogom!« 


' Druga školska pomagala. — Semestralnisuispiti 
prije bili redoviti. Predsjedao bi-o. ravnatelj, dolazili gotovo svi na- 
stavnici. Na katedri ležale sve zadaćnice, te ih svaki nastavnik mogao 

pregledati. O. ravnatelj bi iz svakoga predmeta redom po nekoliko đaka 
«prozvao, odnosni bi nastavnik ispitivao, a jedan ili drugi put prekinuo 
bi se ispit kojom deklamacijom ili recitiranjem odlomka iz latinskog ili 
«grčkog autora. 


Klasifikacije se čitaju ili u pojedinim divizijama, a vanj- 
-skima u razredima ili svim đacima pred cijelom gimnazijom u nazočnosti 
cijelog profesorskog zbora. Na koncu o. ravnatelj dijeli pohvale i ukore 
i bodri na novu revnost. 

Na semestralnim svjedodžbama bila je nekoć po prastarom običaju 
i u osnovnim i u srednjim školama napisana i lokacija, n. pr. »2. 
između 24 učenika«, »10. između 32«, 35. između 36.« To je iasnije 
očitovalo, kakav je koji đak, nego li cijela ostala svjedodžba. Kad se 
taj običaj službeno ukinuo, ipak bi neki nastavnici i nadalje sastavljali 
lokaciju i đacima oglašivali. Pa i latinske i grčke školske zadaće znali 
bi točno po broju pogrešaka poredati, oglašivati i prema tomu svakomu 
označiti mjesto u klupama i takmaca za ovu sedmicu. 

Ratio studiorum preporuča, da bude što više zadaća. Zato bi 
se svake sedmice davale školske zadaće, izmjenice sad latinska, 
sad grčka; propisane bi se zadaće upisivale u službene zadaćnice, 
ostale na pojedine listove. K tomu bezbrojne domaće zadaće i »ekstem- 
porali«. Ove bi zadnje često ispravljali sami takmaci jedan drugomu; 
svaki bi zatim svoj ekstemporal opet natrag dobio, da vidi, što mu je 
ispravljeno, i da se može opravdati, ako misli, da mu je što krivo ozna- 
čeno. Ispravci bi se često brojili i kao pobjede. 

Da budu zadaće zanimivije, znali bi nastavnici klasičnih i mo- 
dernih jezika mjesto pojedinih rečenica sastavljati suvisle komade, di- 
jaloge, govore, prizore iz običnog, navlastito iz đačkog života. Tu dobro 
dolazi metoda stare škole za početnike, koji su auktora imali prerađivati, 
parafrazirati ili oponašati (imitatio puerilis), služeći se što više nje- 
«Ovim riječima i izrazima. Možemo razlikovati tri stepena pre- 
radbe. Na prvom stepenu obrađuje se isto, što je i u auktoru, samo 
drugačije, n. pr. kraće ili promijenivši red, vremena, konstrukcije itd. 
To još nije osobito zanimivo, a mogu to lako i sami đaci izvesti kao 
domaću vježbu. — Na drugom stepenu sastavlja se nešto, čega u 
-auktoru nema, ali je posve u okviru njegova pripovijedanja, pa se i 
njegovim riječima i izrazima daje obrađivati. Ksenofon n. pr. Spo- 
minje,"%) kako ie izdajnik Oronta napisao list perzijskom kralju 
Artakserksu II. Nastavnik je taj list opširno izradio. — Na trećem, naj- 
zanimivijem stepenu preradba se kreće oko posve drugog, ali nekako 
sličnog predmeta. Tako n. pr. Kornelije Nepos pripovijeda o Miltijadu 
i Epaminondi, a zadaće o Kralju Tomislavu i o Petru Barbariću. Kurcije 
Rufo*') govori o gordijskom čvoru, a' humoristična preradba o nekom 
ćaku, kojemu se latinska školska zadaća pričinjala zamršena kao gor- 
«dijski čvor, pa je mislio, da će postati drugim Aleksandrom Velikim, 
zako ga odvažno riješi — kriomčarenjem (»švercom«). Ali je ljuto nasio! 
U Liviju se čita de secessu plebis in montem sacrum ;**) zadaća opisuje 
panički strah Travničana pred kugom i njihov bijeg na Vilenicu. Tar- 
kvinije Oholi**) daje prvake u Gabiju pogubiti, a Kukavica-paša u Trav- 
niku oporne begove. Ksenofon napominje,**) da je Oronta zavojevao na 
Kira Mladega, ali se opet s njim pomirio. A nastavnik izradio odulji, 
Živahan dramski dijalog, koji se više puta u razredu i pred gostima 

prikazivao, gdje se dva saučenika svađaju, na koncu opet izmire, a 
pismo, koje je bilo povodom razmirici, svečano spale na žrtveniku bo- 
žice prijateljstva. Slično i u modernim jezicima, gdje đaci takove pre- 
radbe moraju obično sami izvesti, pošto im je nastavnik dao neke upute. 
Štivo je n. pr. »Arapin i konj«, a tema zadaći: »Kmetički ciganin i 
ukradeni koni.« Darovitiji mladi pregaoci znali su takovih preradbi 
izraditi i na latinskom i na grčkom jeziku, bilo »ex diligentia«, bilo za 
literarnu sekciju. 


Osim mnogih zadaća preporuča ratio studiorum i često pona- 
vljanje. »Repetitio est mater studiorum.« Bilo je propisano pona- 
vljanje sedmično (repetitio sabbatina), mjesečno i semestralno, koje je 
trajalo cijeli miesec dana. Danas se to kraj tviikog opterećenja, kraj 
skraćenih i brojem umanjenih sati ne da posve provesti. Čini se ipak, 
što se može. 


Stara škola upravo je silila đake na samostalan rad. Oko 
toga se i u Travniku živo nastoji. Bio je običaj, da su prefekti na 
koncu školske godine sakupljali sve dačke priprave i prijevode, da ih 
ne bi kome ostavili u baštinu; A preko godine odmah bi zaplijenili, 
ako bi što takva našli. Teže je s vanjskima. Na poticaj razrednika :do- 
nesoše mu jedamput od svoje volje golemu hrpu takovih štetnih po- 
magala na katedru i nijesu se kasnije radi toga trebali pokajati. Nemilo- 
progone nastavnici svaki »šverc« i svako šaptanje; a znadu ispitivati 
tako, te daka prođe volja, da samo »buba«; uvjeri se napokon i 
sam, da mora lekciju samostalno proučiti i svojom glavom misliti. A 
mjesto da đaku izvlači riječ po riječ, nastavnik ga jednostavno zapita: 
»Drugi punski rat! Pripovijedaj i ne nadaj se, da ću ti pomoći!« K6 
da ga baci u vodu: sad plivaj! Drukčije se đak ne nauči suvislo i sre- 
đeno govoriti. Kad svrši, onda dolaze dakako i detaljna pitanja. 


A sada da prijeđemo malko pojedine predmete. 


U vjeronauci podijeli jedan kateheta mališe u bijele i crne 
križare, te su pred gostima koncertirali iz katekizma. U II., III. i IV. rr. 
bolji su daci s katedre pripovijedali koji lijepi primjer: u svibnju o 
BI. Gospi, u lipnju o Srcu Isusovu. U ne znam kojem razredu dao je 
kateheta deklamirati dijalog o sv. Josipu. U višim razredima razvile: 
bi se nerijetko vrlo živahne rasprave o kakvu zamršenijem pitanju 
ili prigovoru. Sudjelovao bi gotovo cijeli razred. Na koncu bi kateheta 
pitanje riješio; a kadikad bi takovo pitanje unaprijed oglasio za na- 
redni sat, neka međutim sami među sobom okušaju svoje znanje i 
oštroumlje. 


U nastavnom jeziku dijelili bi neki profesori u nižim 
razredima, pa sve do V., školski sat na dva, ne baš uvijek jednaka di- 
jela. Prvi se dio posvećivao propisanom gradivu. No malne u svakom 
bi se satu najprije vrlo pomnjivo vježbala analiza, bez koje nema te- 
meljitog razumijevanja nijednog jezika ili auktora. U IV. razredu n. pr. 
jedan bi đak kazivao pregled svih vrsti zavisnih rečenica s veznicima. 
Bolji bi to đak svršio za cigle dvije minuie. Slijedila bi točna analiza 
jedne što zamršenije rečenice. Da ste ih vidjeli, kako su pri tom pazili! 
Jer je razrednik vrebao, a kad bi koga uhvatio, da ne pazi, svi bi 
graknuli na toga nemarnjaka, znajući, da će ih zato profesor gnjaviti 
još i drugom rečenicom. Kad je službeni program bio iscrpljen, što u 
nižim razredima nije baš teško bilo. dok su još gotovo svi đaci bili 

čisti štokavci — onda je slijedio drugi dio: razne zanimive i korisne 
vježbe. Razred se, rekao bih, pretvorio u akademiju ili literarnu sekciju. 
Čitalo se koješta, pa i bolje đačke zadaće, što ih je silno poticalo, da 
se što više trude, a nekoji bi iznosili i radnje, koje nijesu bile ni zadane. 
Ponajljepše bi se radnje upisivale u posebne knjižice, koje su se do 
danas sačuvale. No najmilije im je bilo, kad se vježbalo deklamiranie, 
i to po jednom stalnom sistemu; za svaku vježbu po 2-4, rijetko više 
stihova. Nastavnik bi svaku vježbu protumačio i sam krasnoslovio, a 
zatim svi đaci redom sprijeda pred klupama. Vježbao se nastup, go- 
vornički naglasak u zgodnim antitezama, akcije »pokazne«, za koje je 
predmet najprije bio nazočan, kao zasiava, kamen; zatim predmet na 
istom mjestu samo pomišljen, n. pr. zmija, ptičica na grančici. Slijedile 
bi »komunikativne« akcije i akcije, kojima se što oponaša i kojima se 
izrazuju čuvstva, n. pr. radost, začuđenje, srdžba. Uz akcije, se ujedno 
pazilo na modulaciju glasa, na držanje tijela i na mimiku. Ovako izvjež- 
bani postali su odlični deklamatori i predstavljači. Vježbalo se i zajed- 
ničko lijepo, izrazito čitanje i upravo s nenadanim uspjehom zajedničko 
deklamiranje cijelog razreda. Koji su prije bili stidljivi, sapeti, brzo bi 
postali slobodni i naravni. Ovakove vježbe pretpostavljaju dakako, da je 
razred dobro discipliniran. 

Za pismene radnje u nižim razredima pruža zanimiva trav- 
nička okolica, lokalna povijest, priče i narodni običaji vrlo zgodno 
gradivo, koje se u nižim razredima mnogo obradivalo. 

oIstilističke su vježbe za 1.—V. razreda bile sistematizirane. 
Pripovijedanje bi s početka bilo proslo ponavljanje onoga, što bi đa- 
cima nastavnik kazivao ili čitao. Onda bi već sami iznosili vlastite do- 
življaje. Sad bi morali dugu pripovijest svesti na jedru, kratku; sad 
kratku, kao brzojavnu vijest, proširiti; sad uz poslovicu izmisliti basnu ili 
pripovijest i t. d. — Kod opisivanja prvi je stepen »prosti« opis, naj- 
prije predmeta, što je pred njihovim očima. Nastavnik bi n. pr. u ]I. 
razredu izvadio zvonce, skupio đake oko sebe, pitao sad ovoga, sad 
onoga, pa ih putio, kako će predmet odasvuda točno promatrati. Onda 
bi. svi otišli na svoja mjesta i odmah izradili opis. U III. je razredu na- 
stavnik donio zelenu grančicu sa zrelim šljivama. »Tko najljepše opiše, 
njegova će biti!« Ala im rasle zazubice; svaki bi htio odnijeti nagradu! 
— Iza prostoga slijedio bi »krasni« opis, n. pr. rascvale voćke, umjet- 
ničke slike. Krasni opis ne zalazi više toliko u potankosti, nego traži 
više misli, poredbe, biraniji jezik i razne ukrase govora. Upravo po- 
letan mora biti »oris«, navlastito veličanstvenih prirodnih pojava, kao 
sunčanog rođaja, oluje itd. Napokon se opis sasvim produhovi u »razma- 
tranju«: malo materije, mnogo duhovitih misli i čuvstava, n. pr. o hrastu 
u Rankovićima. Usto se vježbao i prispodobni opis u ista 4 stepena, i 
karakteristika tipičnih značajeva i pojedinih lica, poznatih iz života, iz 
lektire ili povijesti. To spada već dijelom u više razrede. U IV. bi se 
razredu obično već počela vježbati hrija, stroga i slobodna, učili tropi 
i figure, stihotvorstvo, i svi se morali po malo okušati i u pjesništvu, 
n. pr. o proljeću ili o domovini, katolici i o svibanjskoj Kraljici. To bi 
se dakako nastavljalo i u višim razredima. O tom piše pokojni sara- 
jevski župnik Andrija Predmerski: »Imajući na umu vrsni naši uzgo- 
jitelji, kako je osobito pjesma kadra zanijeti mlada srca za idealima, 
poticali su nas svakom zgodom, da se i na tom polju okušamo. Malene 
pjesmice, slabi plod mladenačke naše duše, zaodjevene krasnim hrvat- 

skim ruhom, javno izložene na školskim zidovima, bile su poticalom 
na što veći mar, kako da se što bolje usavršimo u majčinu jeziku.«*) 
A dr. Ljubomir Maraković piše: »Isusovačka gimnazija u Travniku 
jedini je hrvatski zavod, gdje se, kao nekada, ex ofio njeguje poezija... 
Što od drage volje, što na pobudu nastavnika nastaje među đacima 
natjecanje. I na taj način »propjevaju« i oni, koji se nikad poslije u 
životu ne bave poezijom. Dakako da mnogi, uspije li mu koja pjesmica, 
odmah sebe drži piesnikom, dok se istom kasnije od toga ne izliječi. 
Ovakove vježbe imaju svakako jednu veliku prednost, a to je stvaranje 
formalnoga shvaćanja. Đaci, da stvore pjesmu, broje slogove i glade 
stihove, izabiru srokove, a to neminovno djeluje na one, koji su doista 
pjesnički nadareni. Kao urednik Luči primao sam kroz više godina 
đačke pjesme iz svih hrvatskih krajeva i zavoda, te sam mogao usta- 
noviti, da nijedne nijesu formalno tako dotjerane, pravilne i sigurne kao 
travničke.«*) Napose »u svibnju, gdje se u svakom razredu slika BI. 
Djevice iskiti cvijećem, u višim se razredima uresi i pjesmom pojedinih 
đaka, koja se javno pred slikom izloži.<*') Po želji jednog školskog 
nadzornika, katolika, taj se prastari običaj g. 1915. iz razreda prenio 
u muzeje internata, gdje možeš i danas u svibnju ispod urešene slike 
BI. Gospe vidjeti uokvirenu pjesmicu kojega seminarca. 

Višeškolci vježbaju se ponajviše izvan škole, u sekcijama, aka- 
demijama i zborovanjima, gdje nastupaju s izvornim govorima, s 
raspravama i s pjesmama, a nekoji su sastavili čak i dramice. 


Prijeđimo na klasične jezike. Tu treba u nižim razre- 
dima najviše »adminicula«, da se đacima olakša i zasladi učenje tako 
teških mrtvih jezika, toliko riječi, oblika, pravila, izuzetaka, fraza i 
suhoparne gramatike. Pa nijesu ni vježbenice sa svojim većinom nesu- 
vislim rečenicama baš odveć privlačive. Zato su emulacija i koncer- 
tacija upravo u tim predmetima od neprocjenive koristi. Unose život i 
veselje u razred, i napredak je osiguran. A kako su i zadaće znale biti 
zanimive, već smo vidjeli. Nijesu bile ni tako teške, kako bi se na 
prvi pogled moglo činiti; jer se posve osnivale na obrađenom gradivu, 
na vježbenici, slovnici ili auktoru, te se đacima unaprijed točno ogla- 
šivalo, što treba za zadaću da ponove. U III.—-V. razreda napisali bi 
pomalo đaci i naučili na pamet kojih 500 izraza iz Neposa, isto toliko iz 
Cezara, pa opet iz Livija, a zadaće su bile sastavljene iz stanovite 
partije tih izraza, tako da su ih bolji đaci posve lako i lijepo izrađivali. 


U grčkom se rado davali živahni, nerijetko šaljivi dijalozi, sastavljeni 
po unaprijed označenim rečenicama iz vježbenice ili po glagolima i fra- 
zama iz slovnice ili po Ksenofontu. Tako su nastale i dvije čitave oveće 
komedije. 

I kod modernih jezika ima zanimivih vježbi, osobito dija- 
loga, bilo da su uzeti iz školske knjige, ili ih nastavnik sastavio, ili sami 
đaci. Dijalozi se nauče i pred razredom zbore. Nerijetko se koja aneg- 
dota ili koje prikladno štivo zadavalo đacima, da ga obrade kao dijalog 
ili kao dramski prizor. Razdijelile se uloge; svaki bi svoju izradio i 
naučio, pa bi se to onda u školi prikazivalo. Kadikad se takva šta i bez 
priprave improviziralo. U VII. razredu morao je svaki đak održati 
jedan govor, svaki o drugoj, od nastavnika odobrenoj temi. To je bila 
domaća zadaća. Nastavnik bi ispravio, a dak naučio. Bilo im je to vrlo 
drago. Sami bi odmah na početku sata spomenuli nastavniku: »Molim 

jedan govor, jedan govor!« — »A tko se je za danas pripravio?« — 
»N, N.« — »Amo dakle na katedru i odvažno nastupite!« Nastavnik bi 
sio među dake; jedan je u prvoj klupi bio odreden za šaptača. Kad je 
govornik dorekao, svi bi mu burno pljeskali. Znalo se dogoditi i to, da 
je nastavnik jednog spremnijeg đaka poslao na katedru, neka lekciju 
iz literature kazuje, kao da drugima drži predavanje. 

Ima i u realnim predmetima po koji primjer školske 
priredbe. Tako je n. pr. u kućnom dnevniku zabilježeno, da je g. 1895.**) 
jedan magister u ]I. razredu pred gostima održao neki »specimen« iz 
matematike. Jedan drugi nastavnik, sjećam se, dao je iz matematike 
čak i koncertirati pred gostima; a barem 3 puta je sa svojim sedmo- 
škokcima o pokladama priredio na po znanstvenu, na po šaljivu pred- 
stavu iz fizike. Prvi put (1889.)**) bili su to zanimivi fizikalni i ke- 
mijski pokusi, gdje je jedan sedmoškolac nastupio kao čarobnjak; drugi 
i treći put priredile se cijele komedije, jedna o rasvjeti (1901.),*%) druga 
o elektrici (1902.)“) Dvorana je svaki put bila dupkom puna. Bilo je 
mnogo smijeha, i još dugo se o tim originalnim, a k tome poučnim pred- 
stavama govorilo. 

Kako vidimo, nastavnički ie rad u Travniku vrlo raznolik, te se 
nipošto ne ograničuje na samu školu. Ratio studiorum ide za tim, da 
zaokupi cijelog đaka, pružajući mu ne samo vjerski i moralni uzgoj i 
školsku naobrazbu, nego ga pripravlja i za nastup u životu, pa _ mu 
pruža i nevine i korisne zabave, da ne treba drugih ni tražiti. Svemu 
tomu — kao bitno pomagalo racije studiorum — služi akademija. 
U staroj je školi svaki razred u svaki četvrtak mjesto obuke imao 
sjednicu svoje akademije. Tu bi đaci istupali sa samostalnim radnjama 
u prozi i poeziji, s govorima, raspravama i deklamacijama; u liceju pak 
najviše sa znanstvenim esejima. U Travniku su takve akademije ili 
razredne ili zajedničke, jedna za niži, druga za viši tečaj, a zovu se 
danas literarnim sekcijama. Kadikad bi koji razred ili cijela gimnazija 
priredila i javne nastupe; a nerijetko i vrlo svečane akademije pred 
brojnim i odličnim gostima, uz pjevanje, tamburanje ili sviranje orke- 
stra. A bez dramskih predstava ne može se nijedna isusovačka 
gimnazija ni pomisliti. U današnje doba pridolaze i poučna preda- 
vanja, što ih drži sad koji nastavnik, sada gost ili putnik, često uz 
skioptikonske projekcije. Teško da prođe jedan mjesec, a da ne bude 
koja zanimiva i poučna priredba u školi ili izvan škole. Koji put se ide 
ina veću šetnju, a pogotovo majalis ne smije nipošto ispasti. Ne 
zaboravi ni sv. Nikola, da svake godine pohodi svaku diviziju; 
dobre da pohvali i nadari, a zločeste da preda krampusovim šibama i 
paklenom ognju. U ovoj jubilarnoj godini obilazio je čak s konjem i ma- 
garcem, i to sa živim, četveronožnima, samo što su imali po dvije glave 
i po dvije duše. Evo, što se sve ne poduzima, da se ne bi u đački život 
uvukla monotonija i dosada, nujnost i zlovolja, nego da bi se obistinila 
ona stara: »đaci — veseljaci«, i da bi svaki svoje dužnosti rado i 
revno vršio. 

I tako školska godina brzo izmiče. Preostaje još samo, da se što 
svečanije i završi. Danas se to ne da više tako lijepo obavljati, kao 
što nekoć. Nijesu više ni prilike iste; osim toga ni svjedodžbe nijesu 
gotove. A kako je prije bilo, evo ukratko.) - 

Kad se iza svečane sv. mise zahvalnice s neobičnim oduševljenjein 
ispjevalo »Tebe Boga hvalimo«, krene zastavnik sa svoja dva poboč- 
nika; za njim ostali đaci, najprije pred gimnaziju, a zatim u dvoranu. 
Tu svakome zapne oko o cijele hrpe ukusno uvezanih knjiga, što leže 
na lijepo prostrtom stolu. O. ravnatelj ulazi s nekoliko- odličnih gostiju 
i sa cijelim profesorskim zborom. Zasvira orkestar, zaori pjesma. 
O. ravnatelj oslovi mladež očinskim riječima. Nadstojnik nauka oglasi 
imena odlikaša i ostalih, koji su sretno prošli. Ponajbolji đaci u vla- 

Seminarci Družbe Isusove 1924. 


danju i u naukama budu pozvani, jedan po jedan. Svaki se radosno 
odazove, stupi pred stol, nakloni se, a o. ravnatelj preda njemu namije- 
njenu nagradu najodličnijem gostu, koji je uruči odlikovaniku. Taj je 
gost bio sad najviši predstavnik civilne vlasti u Travniku, sad ko- 
mandant travničke garnizone, pukovnik ili čak general, sad opet koji 
sarajevski kanonik, a nekoliko puta i sam Nadbiskup. Još jednom zaori 
dvoranom domoljubna pjesma, a zatim odu đaci u svoje razrede, gdje 
im starješina redom po lokaciji dijeli svjedodžbe. Prvak ispred drugova 
zahvali, te zatim povede razred i k ostalim nastavnicima, da se i njima, 
svakome napose, zahvali i poljubivši ruku oprosti. Odr u praznike, 
ponesavši mnoge mile uspomene na travničku gimnaziju, koiih ne će 
ni pod stare dane lako zaboraviti. 


VI. Uzgoj. 


Glavna svrha srednjim školama nije i ne smije biti samo nastava. 
Ta, koja korist ljudskom društvu, državi i domovini, ako iz škole izlaze 
žive enciklopedije svakovrsnog znanja i umjeća, ali nesređena značaja, 
razvratnih ideja, nepošteni, sposobni za svaku opačinu, prijevaru i 
izdaju?. »Quid prodest scientia, ubi deest conscientia?« — Ne, glavna 

svrha jest i mora biti uzgoj, i to ne samo u osnovnim i srednjim ško- 
lama, nego bi trebalo i u višim učilištima. S pravom se Englezi ponose 
svojim glasovitim univerzama u Oxfordu i Cambrigde-u iKembridžu), 
gdje se još danas sačuvale stare tradicije, te je odgoj studenata na 
prvom, a njihova znanstvena naobrazba na drugom mjestu. 

Travnički su si nastavnici potpuno svijesni, što im je zadaća. 
Hoće prije svega, da budu odgojiteljij; hoće da povjerenu si mladež 
zadoje zdravim načelima, da joj duboko u srce usade vjeru u Boga, 
poštivanje svakog zakonitog aukioriteta, savjesno shvaćanje dužnosti, 
nesebično poštenje i pravo domoljublje. Taj uzgojni rad vrše primjerom 
i riječju, gdjegod mogu, a najprije u samoj školi. Tu od đaka traže 
ozbiljan i samostalan rad, pa makar se ova gimnazija razvikala kao 
stroga. To bi joj samo moglo služiti na čast. I svakom ih prigodom. 
potiču na dobro i odvraćaju oda zla. Djeluju na njih ne samo općenito, 
nego po mogućnosti i pojedinačno, a koliko se dade, i izvan škole. Ovu 
brigu posvećuju đacima svakog vjerozakona, kako su to već mnogi 
nekatolički roditelji zahvalno priznali. Ali je ipak naravno, da se kato- 
lički svećenici i redovnici u prvomu redu bave katoličkim đacima, koji 
su im pristupačniji, te i onako brojem sačinjavaju kojih sedam osmina 
svih gimnazijalaca. I opet je opravdano, da su im najviše na brizi 
nutarnji đaci, kod kojih i same roditelje zastupaju i gdje im je povjerena 
naročita uzvišena zadaća, da uzgoje svećenički podmladak. 

Nije nam na umu, da ovdje svestrano prikažemo sav njihov peda- 
goški rad, nego želimo samo iznijeti neke zanimivije i zavodu značajnije 
potankosti o vjerskom i moralnom odgoju katoličkih daka. Toj svrsi 
služe, ne samo vjeronauka, što se u školi predaje, nego i mnoge vjerske 
vježbe zajedničke nutarnjim i vanjskim đacima, kao što su svagdanja 
sv. misa, propovijedi, redovito, najmanje mjesečno primanje sv. otaj- 
stava, crkvene svečanosti i procesije, pa vancrkvena predavanja, aka- 
demije, zborovanja i predstave, a ne na posljednjem mjestu: 


Godišnje duhovne vježbe. Nutarnji đaci sprovađaju sva tri dana 
u potpunoj šutnji i sabranosti, a vanjski dolaze barem na predavanja i 
duhovna čitanja. U ovo vrijeme milosti vođa duhovnih vježbi duboko 
zaore u mladim dušama i posije sjeme, koje se ni u kasnijim godinama 
ne da lako posve ugušiti. 


Napomena. Evo popisa vođa duhovnih vježbi, počevši od g. 1886., kađ 
su se prvi put održale. Bile su redovito u jesen, samo se u vrijeme rata obav- 
ljale sad u jesen, sad u proljeće. 


Vode duhovnih vježbi: 


1886. O. Jeramaz 1900. O. Zabeo 1913. O. Babunović 

1887. O. Jeramaz 1901. O. Puntigam 1915. O. Kulunčić 

1888. O. Jeramaz 1902. O. Gavrić (30. III.) 

1889. O. Lempl 1903. O. Dvornik 1915. O. Gavrić (31. XI.) 
1890. O. Brixi 1904. O. Bašić 1916. O. Bašić 

1891. O. Jeramaz 1905. O. Kulunčić 1917. O. Rabađija 

1892. O. Verhove 1906. O. Bock 1919. O. Gavrić (11.III.) 
1893. O. Jeramaz 1907. O. Rabađija 1919. O. Bock _ (11. X.) 
1894. O. Bontempo 1908. O. Slavić 1920. O. Stj. Jambreković 
1695. O. Slavić O. Umnik za I-II. 1921. 0, Miller 

1896. O. Kulunčić 1909. O. Puntigam 1922. O. Hamerl 

1897. 0. Lombardini 1910. O. Zabeo M. Buljan za I-III. 
1898. O. Hamerl 1911. O. Michieli 1923. O. Bock 

1899. O. Jeramaz 1912. O. Bock M. Zec za I-III. 

1924. O. Turčić O. Hormann u M. O. Zabeo u M. S. 
O. Zabeo za sjemeništu 1929. O. Predragović 
vanjske 1927. O. Ivčić O. Hormann u M. 

1923. O. Strižić O. Gartler I.-III. sjemeništu i 
O. M. Filipović 1925. O. Bock, sem. 1930. O. Strižić 
za vanjske . V.-VIII. O. Zabeo u M. S. 

1926. O. Bock O. Foretić, sem. 1931. O. Buljan 
O. Zabeo za 1. II. I-IV. i vanjske O. Zec u M. S. 


Među posebnim, u Travniku upravo tradicijonalnim sredstvima za 
vjerski i moralni uzgoj prvo mjesto zauzima: 


Pobožnost k Presv. Srcu Isusovu. Ona je kao stvorena, da ople- 
meni mlado srce, predočujući mu ne samo za štovanje, nego i kao 
uzor, u koji se ima ugledati, najplemenitije Srce, najuzvišeniji ideal 
žarke, požrtvovne ljubavi. Kako godi mladeži, kad joj se o njem govori! 
Hoteći neki profesor g. 1891. na koncu školske godine koju prozboriti o 
praznicima, započe ovako: »Želim vam nešto reći o onom, o čem vam 
je, mislim, najmilije slušati.« Nato začuje žamor: »O Srcu Isusovu, o 
Srcu Isusovu!« Profesor im dakako morao udovoljiti. —- Travničko je 
sjemenište postalo pravo žarište te mile pobožnosti, kako opširno pri- 
kazuje ovogodišnji »Kalendar Srca Isusova i Marijina« (1932.)*) 


A pobožnost k BI. Gospi? Kud će nam uspješnijeg sredstva za 
uzgoj mladeži? Kako lako i slatko Djevica i Majka oblada nježnim, lju- 
bavi žednim srcima mladeži? Kakove žrtve svladavanja, taine i očite, 
ne znaju Njoj za ljubav prikazati?! Evo samo jednog primjera. Mladi 
magistar, prefekt male sjemenišne divizije, već je kod svoje živahne 
djece gotovo sva pedagoška sredstva iscrpao, da ih u muzeju održi u 
redu i šutnji. Kori i kazni, pa nikad bolje. Kad uoči 1. svibnja (1890.) 
prozbori im nekoliko srdačnih riječi o njihovoj Majci nebeskoj: »Lju- 
bite li je, djeco? Ljubite li je doista i od srca? Ljubite li je ne manje 
nego djeca drugih katoličkih naroda? Jeste li Njoj za ljubav pripravni i 
na koju žrtvicu? Evo, što vam predlažem: vladajte se cijeli mjesec 
Nioj za ljubav tako, da ne će trebati ni ukora ni kazne. Neka vam sama 
Kraljica svibnja bude kroz ovaj mjesec nadslojnicom!« I sva djeca, pa 
i najveći nemirnjakovići, s oduševljenjem prihvate i na čudo preiekta 
ustrajno izvrše. Kad bi se koji za čas zaboravio, dosta je bilo, da ga 
drug ili prefekt samo pogledom sjeti ili mu prstom pokaže na svibanjski 
oltar čelo muzeja, i on bi se odmali sabrao, smirio i prionuo uz knjigu. 
A koliko tek vrijedi ljubav k prečistoj Djevici u vrijeme mladenačkih 
oluja i napasti! Koliko je sjajnih pobjeda izvojštila nad porivima strasti! 

Nego ako se i kod svih katoličkih daka u velike goji pobožnost 
k BI. Gospi, to se ipak ponajviše goji u njihovin Marijinim kon- 
gregacijama, i ako im to nije ni jedina ni glavna svrha, nego kre- 
post i apostolat (o političkim i svjetskim težnjama nema tu ni govora). 
Kongregacija je eminentno uzgojna; ona je. kako se izrazio kardinal 
Gasparri, »najuspješniju od svih škola.«**) Ne prima se u nju svaki, 
nego sa strogim izborom, iza duljih kušnja. Mnoge je to već trgnulo iz 
mlitavosti, te su svim silama nastojali, kako bi zavrijedili toliko odli- 
kovanje, da postanu miljenici i štićenici Kraljice nebeske. Na travničkoj 
gimnaziji postoje četiri đačke kongregacije. Svaka ima svoju zanimivu 
povijest. 

l. »Velika« sjemenišna kongregacija Bezgrešnog Za- 
čeća i sv. Stanislava. — Bilo je to još g. 1889., kad je na travničkoj 

gimnaziji bilo tek 7 razreda. Obiavilo se seminarcima, da će se za njih 
osnovati Marijina kongregacija. Revniji usplamtješe oduševljenjem, 
želini da stupe pod zastavu Bezgrešne. Ali se ne će svi primiti; samo 
ponajvredniji, među njima Ivan Šarić i Ivan Kujundžić. Blago si ga 
njima! Svom se revnosti pripravljali i teško čekali na Blagovijest. I već 
se približuje žudeni dan, kad eto neprilike i zabrinutosti! Gotove su 
već modre svilene vrvce, koje će ih sjećati neba — neba, gdje im kra- 
ljuje Majka. Ali što će im, kad još ne- 
| ma iz Mendena u Njemačkoj medaljica, 
| | : nit iz Rima povelje za osnutak kongre- 
gacije, nit iz Miinstera zborničkih di- 
ploma? Još samo 2, 3 dana do Blago- 
vijesti: što sad? — Ali eto, sve je još 
prispielo u pravi čas, i Blagovijest im 
je osvanula u radosti i veselju. U 10 s. 
svečana sv. misa, na koju je nagrnuo 
mnogobrojni narod, željan da vidi tu 
neobičnu svečanost. Prvi upravitelj 
nove kongregacije, o. Brixi, propovije- 
da do suza ganut. I mnogima se od na- 
zočnih, osobito roditelja, oko orosilo, 
videći dirljive obrede primanja. Ta je 
kongregacija osobito časna. Časna je, 
jer je ne samo prva od 8 travničkih 
kongregacija, prva muška kongregacija 
cijele Bosne i Hercegovine, nego i je- 
dna od prvih hrvatskih kongregacija 
O. Ferdivand.Brixi D. I. iza XVIII., za kongregacije tako ko- 
bnoga vijeka. Časna je, jer je postala 
maticom drugih kongregacija: »Male« i »Vanjske«. Časna je, jer su peto- 
rica preuzv. gospode Biskupa, Stadler, Šarić, Strossmayer, Akšamović i 
Budanović, upisani u njezin album kao začasni članovi. Časna je, jer 
je 3 godine njezinim nadstojnikom bio Petar Barbarić, svete uspomene. 
Časna je, jer je iz nje izašlo toliko svećenika, redovnika, upravitelja i 
osnovatelia Marijinih zborova. Ova je kongregacija g. 1891. prva u 
svoja posebna pravila uvrstila i ovo: »Zbornici će gojiti osobitu po- 
božnost k Božanskom Srcu Isusovu«, a ta je odluka kasnije bila prihva- 
ćena od više drugih kongregacija. Njezina 24. studenoga 1907. 
osnovana — »Akademija sv. Ivana  Zlatousnog«, kasnije — prozvana 
literarnom sekciiom, duge je godine izdavala svoje »Travanjsko Smilje« 
(1907.—1914.; 1921.—1929.) Nadalje je ova kongregacija g. 1912. na po- 
ticaj generalnog prefekta o. Lachmayera uvela vrlo svečanu godišnju 
obnovu posvete svih đačkih kongregacija na blagdan Bezgrešnog Za- 
čeća i osim drugih uspjelih priredbi upriličila nekoliko zajedničkih »sve- 
čanih zborovanja« (1926.—1930). Vivat, crescat, foreat! 
Upravitelji velike sjemenišne kongregacije: 
1889. O. Brixi (X g.) 1900. O. Zabeo 1914. O. Rabađija (5 g.) 





——-———a _ a 








1889. O. Tschann_(1. g.) 1902. O. Puntigam (3 g) 1918. 0. Zabeo (3 g) 
exhortator: 0. 1905. O. Rakovec _ (1 g.) 1919. O. Predragović 
Brixi 1906. O. Kujundžić (2 a.) (7 g.) 

1890. O. Celinšćak (5g.) 1908. O. Umnik (3 g.) 1926. O. Flodin (2 g.) 

1895. O. Kilank (2 g.) 1911. 0. Rabađija 1928. O. Ivčić (4 g.) 

1897. O. Kulunčić 1912. O. Kulunčić (5 g.) 

Sveukupni broj u album unesenih zbornika 563. Od njih je dosađa 
«VIII. 1932.) postalo svjetovnih svećenika kojih 120, redovnika 26. Preminulo je 
oko 25 članova. i de 

Sadašnje stanje (1932.): zbornika 94, kandidata 0, postulanata 7, 
aspiranta 2; svega 108. i ' 

Sekcije: 1. Asketska: klanjalačka (17. II. 1927.), članova 75. — II. 
Apostolske: 1. misijska (6. I. 1919.), čl. 82; 2. &irilometodijska (22. XI. 1927.), 
čl. 75; 3. za katol. akciju (31. V. 1928.), čl.: svi. -— III. Izobrazbene: 1. literarna 
(24. XI. 1907.), čl.: svi; 2. pjevačka (22. XI. 1927.), čl. 46. — IV. Kamitativna 
(4. XII. 1931.) 


2. Vanjska kongregacija Kraljice Andela, sv. Alojzija i 
sv. Stanislava. — Kako je s početka broj vanjskih katoličkih đaka, 
navlastito u višim razredima, bio vrlo neznatan, nije se dugo moglo ni 
pomisliti na osnutak kongregacije za njih. Tek iza 14 godina odvaži se 
veliki prijatelj mladeži, o. Puntigam, na oprezan pokus. Na Bezgrešno. 
Začeće g. 1896. otvori kongregaciju za seminarce nižega tečaja, te 
primi u nju i nekoliko vanjskih đaka, ne bi li uz primjer revnih semi- 
naraca i sami postali čestiti zbornici, zdrava jezgra za osnutak buduće, 
ako Bog da, kongregacije vanjskih đaka. Iza dvije godine vrati o. Pun- 
tizam seminarce sjemenišnoj kongregaciji, a vanjski ostadoše sami. 
More, kojim je plovila njihova lađica, bilo je nerijetko uzburkano, vje- 
trovi protivni, gusari vrebali, a po kojega i zarobili. No zato je mlada 
četa dobila odličnog suputnika, kneza Biskupa, sada Nadbiskupa Antuna 
Bonaventuru Jeglića, koji se udostojao njoj priključiti kao začasni član. 
Za vrijeme rata spade broj zbornika na 5 ili 6. Uza sve to lađica se ne 
zaustavi, osim jedan ili dva puta, kad je kongregacija po nekoliko 
mjeseci bila obustavljena. I opet bi razapela jedra i s povoljnim vjetrom 
zaplovila. Kad eto 17. siječnja 1920. pukne grom iz vedra neba. Ze- 
maljska vlada za Bosnu i Hercegovinu zabrani sve đačke kongregacije. 
No i ovoj buri lađica sretno izmače. Jedrila neko vrijeme po noći, a 
doskora opet po bijelom danu. Opet se s vrha jarbola slobodno vije 
zastava Kraljice nebeske. Vanjsku kongregaciju ide i ta zasluga, što je 
po svojem bivšem prefektu Ljubomiru Marakoviću prva pokrenula osni- 
vanje katoličkih đačkih časopisa i sama u prosincu 1906. izašla s prvim 
pokusom te vrsti, s »Travničkim đakoim«. 


Upravitelji vanjske kongregacije: 


1896. O. Puntigam 1909. O. Predragović 1922. O. Gartler_ (1 g.) 
1897. O. Vajc 1911. m E 1928. O. Turščić 

1898. O. Puntigam 8. oja 

1901. 0. Paar“ aa nan 1925. S sk M. 
1902. O. Vaje (2 g. g. : 

1908. O. Rabađija 1918. O. Vanino (1 g) 1928. 0. Turčić (6 g.) 


1904. O. Hormann (1 g) 1914. O. Rabađija (5 g.) 1980. O. Maslać (1 g.) 
1905. O. Puntigam (7 g.) 1917. O. Krajivović (3g.) 1981. O. Filipović Iv. 
1908. O. Rabađija 1919. O. Turčić (1 g.) 


Sadašnje stanje: zbornika 18, kandidata 4. 

Sekcija je bilo sad više, sad _ manje. God. 1906. bile su 4 sekcije: 
euharistijska, za širenje dobre štampe, za pjevanje i tamburanje i literarna sek- 
cija. God. 1914. spominje se uz euharistijsku još i sekcija sv. Cirila i Metoda i 
osnovala se knjižnica. Kad je te godine nastao Tat, posebna je sekcija pisala: 
listove za nepismene ranjenike. God. 1917. apstinenski pokret dobio svoju sekciju. 
I misijska je sekcija u svoje doba lijepo radila. 

. O pokojnom zborniku Petru Pašaliću (f 20. IX. 1915.) piše Glasnik 
S. I. (1916., 174.). 

| 3. »Mala« sjemenišna kongregacija Gospe od Andela 
pozdravljene i sv. Ivana Berchmansa. — Ova je kongregacija za semi- 
narce nižega tečaja zapravo dva puta osnovana. Prvi put na Bezgrešno 
Začeće g. 1896. Hoteći mlade zbornike podsjetiti, da im valja biti čistim 
i nevinim poput Anđela, izabra im o. Puntigam za Zaštitnicu Kraljicu 
Amdela, a za medaijice dade im bijele vrvce, da ih već sama boja opo- 
minje na ljiljan sv. čistoće. No u toj su kongregaciji privremeno bili 
pomiješani s vanjskim đacima. Nakon dvije godine trebalo je ipak od- 
lučiti, čija će konačno biti. Bilo je silnih razloga u prilog jednih i drugih, 
seminaraca i vanjskih. Tezulja nesigurno zatitra, nagne se sad amo, sad 
tamo, dok naizad ne prevagne za vanjske. Seminarci se morali iznova 
priključiti matici kongregaciji. I opet produ dvije godine, a novi upra- 
vitelj sjemenišne kongregacije, s njim i njegovo vijeće, napose prefekt 
Antun Prešeren, živo osjetiše potrebu, da seminarci nižeg tečaja dobiju 
svoju posebnu kongregaciju. I tako bi po drugi put osnovana i otvorena 
na Svijećnicu g. 1901. Crvene _vrvce imaju zbornike sjećati na žar 
ljubavi Božje i Gospine. Krasan je to vrtić, gdje bujno cvate »duhovno 
cvijeće«. God. 1912. dne 14. veljače osnova literarnu sekciju. Ime »sek- 
cija« bilo im je nešto novo, nečuveno, pa je o. upravitelj imao dosta 
muke, dok mladim zbornicima razjasni, o čem se tu radi. Ali kad ga 
shvatiše, veselo se i junački latiše posla. Prvi predsjednik bio je Blaž 
Tomas, danas sudac i svijestan katolik. Ostali su odbornici bili: Ivan 
Stemen, danas župnik, Ivan Kozelj, danas učitelj novaka D. I[., i Josip 
Binder, koji je doskora podlegao sušici. Ne prođe iza toga ni punih 
7 godina, a »Mala« kongregacija, prva od svih hrvatskih kongregacija 
osnova misijsku sekciju. Evo ukratko, što i kako je bilo. U srpnju 
g. 1917., usred krvavog rata, održa se u Zagrebu I. sastanak hrvatskih 
upravitelja Marijinih kongregacija. Bilo je tu na okupu 33 moderatora, 
3 Biskupa i 14 drugih svećenika. Jedan referent preporuči među ostalim 
osnutak misijskih sekcija. Koja će se kongregacija prva odazvati? Ta 
valjada referentova. A to je upravo bila ova »Mala« kongregacija. Ali 
polako! O. upravitelj ne će, da svojim zbornicima nešto nametne, što 
možda sami ne žele. Saopći revnom kleriku sedmoškoku, Draganu Duj- 
mušiću (mlađem), svoju namisao, ne bi li on stvar kod mladih zbornika 
pokrenuo, ali ne odavši nipošto, da je to želja samoga o. upravitelja. 
I doista brzo, ko u svoje ime, predobi dva stupa Male kongregacije, 
prefekta. Glavaša i tajnika Ceceka. Evo ih ocu upravitelju, hoće, da i 
njega predobiju! No on ih na oko hladno primi. Ta, iesu li i ostali 
zbornici za to? »Jesu, jesu«, stanu uvieravati. Ali da to nije možda 
vatra, što plane, pa stane? Sad se oni dali na ioš revniju agitaciju, a 
kad je oduševljenje već zahvatilo cijelu: kongregaciju, odredi o. upra- 
viteli, da se priredi opća skupština, gdje će se o tom vijećati i glaso- 
vanjem odlučiti. Iza vrlo poimnjive priprave održa se ta skupština na 
Sv. tri Kralja g. 1918. Predsjedao klerik Duimušić. Održali su veoma 
uspjele referate: Andrija Glavaš IV. r., Dragan Kamber II. r., Slavko 
Cecek IV. r. i Ivan Mijić IV. r. Iza svakog referata slijedila je živa 
debata. Plod je bio devet rezolucija kao devet osnd6vnih pravila. Tim je 
sekcija bila ustanovljena, te je odmah počela i raditi. Predsjednik i 
referenti skupštine, ovi glavni osnivači sekcije, postali su svi svećenici, 
jedan od njih, Glavaš, Isusovac. Za Malom kongregacijom povedoše se 
mnoge druge, čemu je osobito doprinio »Kalendar Srca Isusova i Ma- 
rijina«, koji je njezin primjer kao plodno sieme raznio na sve strane. 

Već iza deset godina malo je koja, barem revnija kongregacija, bila bez 
misijske sekcije. 


U vrijeme svjetskoga rata bila je ova kongregacija punih 16 mje- 


seci raspršena. Seminarci nižeg tečaja ostali su kod kuće, a zato je novi 
upravitelj, 0. Kraliček, ostao bez zbornika, kralj bez vojske. 





Vijeće Velike kongregacije, pročelnici i bilježnici sekcija (svibanj 1928.) 


Upravitelji male sjemenišne kongregacije: 


1901. O. Krajinović 1914. (O. Kraliček) 1923. O. Turčić (19. XII.) 

(2. IL) (X 8) 1915. 0. Zabeo 1925. O. Zabeo (11% g.) 
ao) . Pin (1 E) 1918. 0. Kraliček (1 g) 1925. O. Gartler (24. IX.) 
1905. 0. re 1919. 0. Zabeo (14) 

. O. Rabađija (6 g.) 1926. 0. Benković (1 g.) 
1911. O. Zabeo 1920. O. Leopold (1 g.) + 0. Benković (1 g. 
1913. O. Predragović 1921. 0. Zabeo 1927. O. Turčić (3 g.) 

(18) 1928. O. Ivčić (4 g.) 


Sveukupni broj u album dosad unesenih zbornika 405. 

Sadašnje stanje: zbornika 46, kandidata 8, postulanata 0, aspira- 
nata 10; svega 65. 

Sekcije: 1. Askelska: adoratorska (25. III. 1928.), čl. 62. — 2. Apo- 
stnlska: misijska (8. T. 1918.), čl. 77; njoj je pripojen i Apostolat sv. Ćirila i 
Metoda; — 3. Icobrazbene: literarna (14. II. 1912.), čl. 77; (pjevačka, 17. XII. 
1927.). | 


4. Kongregacija Malog sjemeništa D. I. To je naj- 
mlađa izmedu 4 posestrime, đačke kongregacije. Dne 13. rujna 1921. bi 
na Bunarbaši otvoreno Malo sjemenište Družbe Isusove. Bilo je s po- 
četka premalo seminaraca, da bi se za njih osnovala Marijina kongre- 








aa. aae--- 2 2 


182 Pedeset godina nadbiskupskog sjemeništa i gimnazije. (1882.—1832. ) 


gacija. Zamijenit će je međutim »Zbor Srca Isusova«, sličan ustrojem 
kongregaciji, samo što nije bilo kandidature, nego su svi odmah postali 
pravi članovi. Druge je godine već bilo 14 seminaraca, među njima 
7 zbornika raznih kongregacija. I već se 5. listopada 1922. Zbor Srca 
Isusova pretvori u Marijinu kongregaciju. Za drugotnog zaštitnika bi 
odmah jednodušno izabran sv. Ivan Berchmans, kojemu je i onako sje- 
menište posvećeno. Ali koji da bude glavni naslov kongregaciji? O tom 
se puno vijećalo i raspravljalo, a dugo bez uspjeha. Isključeni su bili 
naslovi ostalih travničkih kongregacija, a upravitelj je želio, da glavna 
svečanost padne u koji školski praznik, kako bi se proslavila u potpu- 
nom veselju. No takva Marijina blagdana nije bilo, te bi napokon 
Prihvaćen prijedlog bivšeg učitelja novaka, o. Hamerla, da kongregaciji 
bude zaštitnica »Gospa od Puta«, koja se slavi 24. svibnja. »Gospa ođ 
Puta« neka seminarce D. I. puti ravnim putem u novicijat. Istina, školski 
je to dan, trebat će svečanost prenositi u nedjelju. Ali što će, kad nema 
druge? No nije li se na ove brige svoje djece rajska Djeva u nebu 
blago nasmjehnula? Jer gle, već prve godine (1923.) pade njezina 
svetkovina na školski praznik, na majalis; a već druge godine (1924.) 
postade taj dan narodnim blagdanom. Ama kć naručen! Na Gospu ođ 
Puta 1927. g. blagoslovi vič. o. provincijal Prešeren lijepu lurdsku spilju, 
koja se u vrtu podigla. Pred njom se izravnala zemlja, naokolo se za- 
sadili borovi. Za ljetnih večeri seminarci rado tu svojoj Gospi pjevaju; 
za povolinog vremena drže pred njom sjednice svojih sekcija, a na 
Gospu od Puta i malu akademiju, na koje pozivaju i goste iz nad- 
biskupskog sjemeništa. Navečer bude bajna rasvjeta. 


Upravitelji kongregacije u Malom sjemeništu D. I.: 


Zbora Srca Isusova: Marijine kongregacije: 
1921. O. Zabeo (1 £.) 1922. O. Zabeo (9 g.) 
1931. O. Gartler (1 g.) 


Sveukupni broj u album dosad unesenih zbornika 58. 
Sadašnje stanje: zbornika 23, kandidata 8, aspiranata 7; A a 38. 
Sekcije: 1. literarna (osn. 7. XI. 1922., a podijeljena 8. IX. 1929. ), član 
svi. — 2. misijska (osn. 7. XI. 1922.) s Apostolatom sv. Čirila i Metoda (10. XII. 
1927. ), ČL: svi. — 8. za duhovna sijela (osn. 17. I. 1926.), či. 20. 


Papina orijentacija. — Jedan daljnji i bitni elemenai katoličkog 
uzgoja u Travniku, to je papina orijentacija. Ona ravno vodi do zna- 
čajnog, radikalnog katolicizma, do potpunog »osjećanja sa Crkvom«. 
Papine direktive, papine enciklike, papine radosti i žalosti nalaze kod 
travničkih đaka živ odjek. Svaka se jubilarna godišnjica, što ju. je za 
prošlih 50 godina koji papa doživio, proslavila svečanostima u crkvi i 
akademijama u dvorani. Predrasude proti papinstvu, raširene bilo od 
protivnika, bilo od neznalica, nailaže na krepku reakciju. Na više zbo- 
rovanja iznosile se i povjesničkim činjenicama osvjetljivale neprocjenive 
zasluge, što su si rimske pape od drevnih vremena do najnovijih stekle 
upravo za slavenski jug, za njegovu kulturu i slobodu. Dva puta (1925. 
i 1926.) jedna četa travničkih đaka, prvi put vanjskih, drugi put nutar- 
njih, krenula čak u vječni grad, da se ispred svojih drugova u središtu 
kršćanstva, natopljenom krvlju tolikih mučenika, . pokloni Namjesniku 
Kristovu na zemlji. 

Duhovno vodstvo. — Uzgoj će tek onda biti potpun, ako je 
individualan. Mladić treba očinskog svećeničkog prijatelja, kojemu će 

se posve povjeriti, ne samo u ispovijedaonici, nego i izvan nje u pouzda- 
nom razgovoru, otkrivajući mu sve tajne svojega srca i dajući se ođ 
njega voditi na putu Božjem. To evo zovemo duhovnim vodstvom. 
Prvi zameci ovoj nada sve uzgojnoj uredbi sežu u Travniku: još u doba 

prije g. 1900., a kongregacije su mnogo doprinosile, da su je barem 
zbornici i kandidati gotovo svi prihvatili. Dok ioš nije za seminarce bio 
određen poseban duhovnik (1928.), mogli su po volji između redovitih 
ispovjednika izabrati duhovnog vođu. Učinili su to i revniji vanjski 
đaci. Kod duhovnog vođe nalazio bi mladić riješenje svojih sumnja, 
savjet u poteškoćama, utjehu u žalosti, pobudu za veću revnost. Mnogi 
su zahvalno priznali, da bez ove posebne pomoći ne bi sretno prošli 
kroz teške kušnje još slabe mladenačke kreposti. Tako jednog dana 

neki mladić dode svojemu duhovnom vođi, te će mu pun radosti: »Na- 
pokon sam ipak odnio trainu pobjedu. Bez vaše očinske dobrote i strp- 
ljivosti ne bi to uspjelo bilo.« Neki je seminarac čuo od duhovnog oca, 
kako je i sam bezbožni i nemoralni Rousseau (Ruso) ipak jednom zgo- 
dom ljepoti čistog srca dao ovo priznanje: »Pokažite mi mladića, koji 
je navršio 19 godina, a ostao nevin, i ja sam spreman izjaviti, da je to 
najkrasnije biće na svijetu.« I gle, jednog dana ovaj seminarac dođe 
k svojemu duhovnom vođi. Nekakva blažena radost odsijevala- mu s 
lica. Ne sjedne na ponuđenu stolicu, već klekne pred njega i rekne: 
»Evo, upravo sam danas navršio 19 godina. Iza dragog Boga naiviše 
vama zahvaljujem, što sam sačuvao nevinost. Molim, oče, blagoslovite 
me!« (Lit. ann.) Jednome ili drugom od ponajrevnijih dopuštao se i 
zavjet sv. čistoće, privremen, do kojega određenog dana, kad bi ga 
opet obnovio, i to u ruke duhovnog vode, tako da mu ga ovaj, ako 
drži shodnim, i prije toga dana obustavi. Nerijetko bi duhovna djeca 
ganutljivim listovima davala oduška svojoj zahvalnosti prema svojem 
očinskom prijatelju. Tako piše jedan sa praznika: »Zahvalno se sijećam 
svega onoga, što ste mi učinili kao duhovni vođa, puteći me sigurnoj 
luci istine i spasa.« Nije prošlo mnogo više od godine dana, a ovaj je 
mladić sretno stigao u luku; pokosila ga španjolska bolest. Drugi se 
javlja već kao bogoslov: »Što bi bilo od mene, da mi Gospodin Bog u 
svojem prevelikom milosrđu nije dao ovako mudrog i strpljivog du- 
hovnog vođu? Koliko ste me puta utješili, kada su raznolike napasti 
navaljivale na moje sveto zvanje? Koliko sam puta izašao iz Vaše sobe 
vesela lica, s velikim idealima u srcu i s odlučnom voljom, da ću težiti 
za savršenosti? Dobio sam čvrst temelj za one još mnoge kušnje, kroz 
koje mi je valjalo kasnije proći. Vaši su savjeti zapisani u mojem dnev- 
niku, i kad ih čitam, suze mi naviru na oči, što nijesam više kod takove 
Družbe, koia ima ovakove duhovne vođe.« Opet drugi, više godina 
iza svršene gimnazije, šalje svojemu bivšem duhovnom vođi ovakove 
listove: »Čini mi se, da mi je sam Isus god. 1910. govorio, izručivši me 
Vama: Evo, sinko, dobrog oca: njega slušaj! Kako ću Isusu zahvaliti, 
kako li Vama? O kad bi ova divlja ruža, koju ste Vi oplemenili i toliko 
joj brige posvetili, dala svom Isusu bar jedan cvijet, jednu ružu! Ipak 
još ne gubim nade...« — I u drugom listu: »Nekakvom neodoljivom 
radosti, čeznućem — misli moje lete k Isusu, hite — ali vazda uz Vas. 
Bez Vas ne mogu da dodem k [susu svome ...« Pa opet: »Vas mogu 
u zahvalnosti i ljubavi nazivati oceim svojim, sebe djetetom Vašim. 
Često, svaki dan, molim Isusa za Vas... Ja se smatram posve ovisnim 
o Vama, baš kao malo dijete o majci svojoj.« Tko može čitati takve 
izlive zahvalnih mladih srdaca, pa onda poreći golemu pedagošku vri- 
jednost duhovnog vodstva? 


Domoljublje. — Dođite u Travnik i poslušajte, s kolikim oduševlje- 
njem đaci pjevaju domoljubne piesme! Svaka žila u njih titra, oči se 
krijese, glas odaje nutarnje uzbuđenje. Kako ne će, kad im je »domo- 
vina — majka mila«; kad im je sam Gospodin Bog domoljublje u srce 
usadio? I Eskimo ljubi svoje ledene poljane, i Nubljanin svoju ražarenu 
pješčanu pustinju: a oni da ne bi ljubili svoju krasnu, svakim Božjim 
blagom nadarenu domovinu? Ali kao što sve, pa bilo i najbolje, kod 
m'adeži traži brižne njege, da ne zakržlja, ne zasirani, da se ne izrodi: 
tako i domoljublje. To je bez sumnje jedna bitna zadaća uzgoja, koja se 
u travničkoj gimnaziji ni u koje doba nije zanemarila, prilagodivši se 

dakako uvijek državnim prilikama. Uostalom nije tu zalazila nikakva 
politika, kojoj u zavodima kod nezrele mladeži nema mjesta, nego se 
budila lojalnost, bistrili pojmovi, podavala zdrava načela pravog, istin- 
skog domoljublja. A zaključna riječ uvijek bila: Dragi đaci, domovina 
vas čeka! Na mlađima svijet ostaje! Kao buduća inteligencija u prvom 
ste redu pozvani, da narodu budete mudre, poštene, za opće dobro zauzete 
vode. A zasada dokazujte svoje — domoljublje, ne toliko zdravicama, 
kićenim besjedama i bučnim manifestacijama — neka i to! — ali naj- 
više tim, da se ozbiljno pripravite za budući rad, da se snabdjevate 
solidnim znanjem, a značaj si izradite gojeći ljubav i pravednost 
prema svima bez razlike vjere i plemena. Ta, svi smo djeca jedne majke, 
svi po Bogu braća. Onda ćete danas sutra svojima biti na diku i čast, 
a miloj domovini na korist i blagoslov! 


VII. Iz kronike. 


Preostaje nam još, da iznesemo po koju crticu iz kronike nad- 
biskupskog sjemeništa i gimnazije.) 

Godine 1851. dana 8. lipnja bi utanačen ugovor između sv. 
Stolice u Rimu i vlade Franje Josipa glede novog crkvenog preustroj- 
stva u Herceg-Bosni. Tu među ostalim piše: »U sarajevskoj nadbiskupiji 
osnovat će se sada, i to odmah, provincijalno sjemenište, što će služiti 
ne samo potrebama nadbiskupije, nego i ostalih pripadnih biskupija... 
Vlada Njegova c. i kr. Veličanstva dat će sredstva za taj zavod.« — 
Vlada je prema tome ugovoru Nadbiskupu davala sredstva za uzdrža- 
vanje i nastavnika i gojenaca. Bilo je u sjemeništu 96 besplatnih mjesta, 
i to 64 za nadbiskupiju vrhbosansku i po 16 za biskupije banjalučku i 
mostarsko-trebinisku. 

G. 1887. dne 18. lipnja pohodi iravničko sjemenište nesuđeni na- 
sljednik prijestolja Rudolf s nadvojvodom Otonom. O. Brandis ih u 
misničkoj košuliici i štoli dočeka na vratima sjemenišne crkve i uvede 
u svetište, gdje se pomoliše Bogu. Onda pođoše hodnikom u dvoranu, 
gdje su ih đaci akademijom imali da pozdrave. Program je bio vrlo 
obilan, ali kako je carevićeva pratnja poručila bila, da im se žuri, cijela 
bi priređba svedena na jednu njemačku pozdravnu pjesmu mag. Punti- 
gama. Slovi je trećoškolac Ivan Kujundžić. Careviću se prigodna pjesma 
veoma svidje, pope se na podij zajedno s nadvojvodom Otonom i upita 
malog deklamatora: »Kde iste se učil nčmecky?« i zatraži pjesmu, da 
je iza povratka pokaže svojemu carskom ocu. O. Brandis piše: 
»Gospoda iz pratnje primijetiše, da upravo udara u oči, kako su đaci 
zadovolini i svoiim uzgojite!jima privrženi.« 

17. siječnja 1891. preminu u Travniku Ivo Jurić, siromah grbav 
i pun velikih dubokih rana. Dok je ikako mogao, dovukao bi se ili se 
dao nositi u sjemenišnu crkvu. Iza smrti puče na daleko glas o njegovu 
svetom životu i divnoj ustrpljivosti u mnogogodišnjoj, mučnoj bolesti. 
Poznat je pod imenom: »Bosanski Job.«<) 

Dne 13. rujna 1891. vrlo se svečano proslavila 300. godišnjica smrti 
sv. Alojzija, zaštitnika sve katoličke mladeži, a napose travničkog 
sjemeništa.“") 

26. listopada 1893. uz veliko je slavlje prvi željeznički 
vlak iz Lašve dolazio u Travnik. Divizija velikih seminaraca pohrli 
na štaciju u Dolac, željna da se malko besplatno poveze, ali ih je samo 

petorica ujagmila mjesto. U istom vlaku dolazio o. Jeramaz, da đacima 
održi duhovne vježbe. 

14. studenoga iste godine (1893.) o. Celinšćak bi imenovan uredni- 
kom »Glasnika Presv. Srca Isusova«. Tiskat će se odsada u Za- 
grebu, dok će uredništvo duge godine biti u Travniku.*) 

Na Ignacijevo god. 1894. otpjeva u sjemenišnoj crkvi svoju mladu 
misu vič. g. Ivan Šarić. Uoči toga radosnog dana čestitaše svečaru 
u dvorani seminarci, koji su preko praznika ostajali u zavodu. Sa 0so- 
bitim su zanosom besjedili četiri svoje izvorne pjesme u čast mlado- 
misniku: »Bošnjak«, »Travničanin«, »Sjemenarac« i »Mladomisnik«. E, 
vidi se, da nijesu bili proroci, jer bi inače proslijedili bili s pjesmama: 
»Kanonik-urednik«, »Biskup«, »Nadbiskup«, »Rimski grof«, pa dalje? — 
Dalje ne znamo ni mi, jer nijesmo ni mi proroci. 


Za ljetnih praznika g. 1894. dođe u Travnik o. Nilles D. I., sveučilišni 
profesor u Insbruku, na glasu učenjak, da mladim Isusovcima dadne 
duhovne vježbe. Počet će 5. kolovoza. Kad eto ocu rektoru brzojavke 
iz Sarajeva: »Primite, molimo, i nas na duhovne vježbe. Dva svećenika 
vrhbosanske nadbiskupije.« Tko će to biti? Nagađalo se koješta. Kad 
eto uoči duhovnin vježbi u večernjem mraku, priprosto odjeven, stiže 
preuzv. Nadbiskup dr. Stadler, pazeći pomno, da ga nitko u gradu 
ne bi prepoznao. Htio da ostane »incognito«. S njim presvij. kanonik 
dr. Jeglić. S izglednom točnosti dolazili su na sva razmatranja. 
Jednoga dana obavi Nadbiskup za objeda jedno takvo djelo poniznosti, 
da je mnoge do suza ganuo. U vrt ne bi zašao ni jedamput za svih 
osam dana. I kako je potajno došao, tako je potajno i ostavio Travnik, 
a da nitko u gradu za njegov boravak ni slutio nije. 


Dne 3. rujna 1896. počasti travničko 
sjemenište svojim pohodom veliki Bi- 
skup dr. Juraj Strossmayer. Bi 
zanosno primljen. Zgrada izvana, crkva 
iznutra sva iskićena brojnim zastava- 
ma. Tri se dana zaredale svečanosti. 
..$ U nedjelju, 6. dana mjeseca, preuzv. 
Ku Gospodin blagoslovi novu zastavu sje- 
menišne kongregacije. U zdravici kod 
objeda istaknu, kako ga napose veoma 
veseli, što se gojenci ne uzgajaju samo 
u pobožnosti, nego i u domoljublju. 


Radostan kao malo koji dan osvanu 
24. lipnja 1900. Na taj će se dan, na 
osvitku XX. vijeka, svuda, gdjegod ima 
Hrvata, sva katolička omladina sveča- 
no i za uvijek posvetiti Božan- 
skom Srcu milog Spasitelja. Ta je 
divna zamisao nikla upravo u travnič- 
kom sjemeništu; iz Travnika se raši- 

Dr. Josip Juraj Strossmayer, = rila diljem svih hrvatskih krajeva, pa 

Biskup bosanski i srijemski. će se u Travniku i osobito sjajno pro- 
ovesti. Sva je sjemenišna zgrada i 

crkva ukusno iskićena zastavama i draperijama. Na igralištu, pred 
oltarom, pred izloženim Svetotajstvom, sva travanjska i dolačka omla- 

dina najsvečanije obavi posvetu. Iz 500 mladih grla do neba se orilo: 
»Tvoji smo, Tvoji lioćemo da budemo!« a zatim zanosna himna - po- 
svetnica, koju je spjevao travnički seminarac, a uglazbio travnički 
nastavnik. 

Kruna ovog svehrvatskog, zapravo travničkog slavlja; bilo je 
hodočašće u Rim. 50 mladih Hrvata i Hrvatica pohrli u Viečni 
grad, da se u ime svoje braće i svojih sestara pokloni sv. Ocu papi. 
Travničko je sjemenište bilo zastupano pjesnikom davorije Srca Isusova, 
Petrom Pericom. Njega s jednim zagrebačkim gimnazijalcem zapade 
čast, da 3. srpnja (1900.) velikom papi Leonu XIII. uruči krasan album 
s više od 160.000 potpisa mlade vojske, što se zavjerila 'Bož. Srcu. 
U spomen toga prikazaše papi i zlatno srce s duhovnim blagom, simbol 
svoje ljubavi 1 predanosti Presv. Srcu Božanskoga Vođe i njegovu 
Namjesniku na zemlji“), 

21. rujna 1902. zapade zavod veća čast, nego se tada i slutilo. Na 
povratku iz Rima uvratio se u sjemenište preosvećeni lavovski mitro- 
polit Andrija grof Szczeptycki. Danas je iza svjetskoga rata kod 
svih katolika u velikoj časti kao neustrašiv ispovijedalac vjere u ruskim 
tamnicama. Njegova je pojava upravo impozantna, a opet svojom lju- 
bežljivosti osvaja svačije srce. Dne 22. rujna govorio je gimnazijalcima 
školsku misu po grčkom obredu staroslovenskim jezikom. Đaci mu pri- 
rediše lijepu akademiju, gdje je sav razdragan prvi put u životu slušao 
hrvatsku tamburicu, te im se na koncu maloruskim jezikom zahvalio. 

Dne 3. rujna 1903. buknu u Travniku strahovit požar, a upravo 
8 men (10. IX.) drugi. No o njem smo već na drugim mjestima 
pisali 


12. kolovoza 1904. odlikova sjemenište svojim pohodom preuzv. 
krčki Biskup dr. Antun Mahnić. O njem piše dr. Ivan Mcrz: »Mahnić 
je najmarkantnija ličnost u jugoslavenskoj historiji, koju pzznajem.«"') 

Dana 8. prosinca 1904. slaviia se svuda po katoličkom svijetu 50. 
godišnjica, što je Pijo IX. proglasio dogmu o Bezgrešnom Začeću BI. 
Djevice. I opet je iz travničkog sjemeništa izašao poziv, koji je svagdje 
našao spreman odziv, te se na taj dan sva hrvatska katolička omladina 
svečano posvetila BI. Gospi. Dakako nada sve lijepo u središtu 
toga pokreta, u samom Travniku. Uoči toga dana bila je krasna pred- 
stava! »Pobjeda Lurdske Gospe«, navečer sjajna rasvjeta cijelog sje- 
menišnog pročelja, a na sam jubilejski dan sva se mjesna katolička. 
mladež u sjemenišnoj crkvi S pravim oduševljenjem posvetila prečistoj: 
Djevici. 


Na Veliku Gospu 1906. £. Nadbiskup dr. Stadler posveti zastavu 
društva Vlašića. Cijeli je dan bio zaokupljen, jer se svečanosti zaredale 
sve do kashe noći. Napokon se Nadbiskup prije ponoći vratio u sje- 
menište, praćen od o. ministra Kujundžića. Kad uniđoše u sobu, zabita 
preuzvišeni: »A jeste li.danas izmolili krunicu?« Kad on odvrati, da 
nije još dospio, odmah Nađbiskup izvadi krunicu, jer je i on još nije 
izmolio, i stade s njim, šetajući po Sobi, moliti, a o. ministar za njim. 
Kad svršiše cijeli ružarij, svih 15 otajstava, onda doda Nadbiskup još 
i Gospine litanije s pripadnim molitvama. »Rijetko sam tako pobožno 
molio krunicu, ko što tada s Nadbiskupom«, primijeti o. ministar u 
kućnom dnevniku. Ipak je bio zadovoljan, kad je napokon mogao na 
počinak, jer je ponoć već davno prošla, a sutra ga opet čekao silan 

posao. No Nadbiskup Stadler k& da ne zna za umornost. Još se lati 
pera i napiše cijeli svoj govor, što ga je držao kod posvete zastave, da 
se može što priie dati u tisak; jer ga je za to društvo Vlašić bilo za- 
molilo. 

God. 1907. slavilo ie sjemenište i gimnazija kroz 3 dana (30. IX, 
1. i2. X.) 25. godišnjicu svojega opstanka, kako je to opširno opi- 
sano u »Travničkoj Spomenici« od g. 1907.) 

6. lipnja 1908. prvi Travljanin, prvi seminarac, koji je postao 
Biskupom, pohrli u svoj rodni grad, da starici majci i svemu narodu 
donese svoj biskupski blagoslov. Bio je to preuzv. g. dr. Ivan Šarić. 
Gospoda i građani, bez razlike vjere, dočekaše ga i počastiše neviđenim 
slavljem.) 

30. svibnja 1910. car Franjo Josip pohodi Bosnu. O. rektor 
s 0. ministrom i o. Brandisom pođoše u Zenicu, da mu se na prolazu 
poklone, a neki drugi nastavnici s malne sto đaka na Lašvu, gdje ga 
pozdraviše pjesmom i glazbom. Dan, dva li zatim u Sarajevu neki visoki 
činovnik predstavivši caru o. rektora, primijeti, da je u Travniku vrlo 
dobra gimnazija. Car će na to: »Znam ja to; ona postizava izvanrednih 
uspjeha.« 

Ratno doba. (1914.—1918.) 


Netom je 28. srpnja 1914. planuo Svjetski rat, a još isti dan dođe 
u sjemenište komisija, te odredi dvije trećine zgrade za ratnu bol- 
nicu. Za malo dana sve je prema svrsi bilo pregrađeno i preuređeno: 
stanovi, uredi, kuhinja, soba za operacije i bolnice s 350 postelja. Sto- 
larnica se pretvorila u mrtvačnicu. Iznad gimnazijskih vrata bijelio se 
na crnoj ploči natpis: »sReserve-Spital«, a sa zvonika lepršala zastava 
»Crvenog krsta«. Dne 8. kolovoza vič. g. župnik Bekavac dođe s pro- 
cesijom i svečano blagoslovi sve prostorije. Sutradan useli se bolni- 
čarsko osoblje, 40 ih na broju. Već 3. rujna prispješe prvi ranjenici s 
ratišta, njih 272. Sve s početka 20 se Isusovaca od drage volje javilo 
bilo u službu Crvenoga Krsta, a liječnik im održao bolničarski tečaj. 
Evo ih sada u bijelim kabanicama, gdje pomažu liječniku, napose kod 
operacija, dvore bolesnike, često kod njih i bdiju. Usto bi ih tješili, 
dijelili sv. sakramente, nosili im knjige i časopise. Nije bilo lako svima 
udovoljiti, jer je kod njih barem 8 jezika bilo zastupanih. Vrlo bi za- 
hvalno primali nabožne predmete kao sličice, medaljice i krunice, no 
najmiliji su im bili molitvenici i duhovno štivo; »jer«, govorili bi, »ako 
sada ne mislimo na svoje duše, kad ćemo onda?« Dirljivo je bilo gle- 
dati, kako u crkvi po 2, 3 ranjenika mole zajedno iz jednoga mo- 
litvenika, ili kako po sobama kola molitvenik od postelje do postelje. 
I vanjski gimnazijalci, navlastito Marijini zbornici, rado su posluživali 
u raznim bolnicama, pisali ranjenicima listove i zabavljali ih tambu- 
ricom. Na Badnjak 1916. prirediše seminarci za bolesne vojnike (u ve- 
likoj spavaonici prema igralištu) deklamatorsko-muzikalnu božićnu sve- 
čanost. Božićno drvo sjalo je čarobno, okićeno raznim darovima, što 
ih gimnazijalci bili sabrali, te ih poslije svečanosti razdijeliše među voj- 
nike. Svi su nazočnici bili vanredno ganuti."*) 

A što je međutim sa školom? Prvih mjeseci — nikakva! Ta, 
gdje bi? | od samih se Isusovaca nekoji radi nestašice mjesta morali 
nastaniti, tko u biblioteci, tko u govorionici, tko na vili, pa kamo onda 

škola, kamo seminarci? Ipak će se učiniti, što se dade. Za školu mogu 
Služiti i improvizirani prizemni muzej i neke male sobice, a jedna će 
se ropotarnica isprazniti i pretvoriti u razred. Ali kamo spavaonice za 
- seminarce? Ponudiše se neki građani, te iznajmiše nekoliko soba kod 
Rasim efendije Ruždića, samo da njihovim sinovima, vanjskim đacima, 
ne propane godina. Tako se moglo pozvati seminarce, ali u prvi mah 
samo 3 najviša razreda, njih 14, i generalni prefekt, o. Stejskal, zabilježi 
u dnevnik: »S radošću se odazvaše đaci pozivu i dohrliše, rado se s 
nama stisnuše, veseli, što bar ne će izgubiti godinu.« Napokon 4. pro- 
sinca započe školska godina iza petmjesečnih praznika. Ali ne za dugo. 
Ne prođe ni mjesec dana, a škola bi od gradskog fizika zatvorena, 
dakako samo za vanjske đake, jer da se u gradu pojavila kolera. Mnogo 
straha, a ni za što. Ili se liječnici prevarili, te uopće nije bilo kolere, 
ili se radilo samo o jednom osaniljenom slučaju. Iza kojih 40 dana opet 
bi škola otvorena. Pridošlo ioš 13 seminaraca, od kojih je 7 spavalo 
na isusovačkoj vili. Za njih je školska godina trajala 5, za ostale 6 mje- 
seci. Nižeg tečaja nije ni bilo. Svega je na koncu školske godine, što 
seminaraca, što vanjskih, bilo 67 đaka mjesio lanjskih 246. Malo po 
malo sve se više praznila ratna bolnica, te se slijedećih godina još 
koji razred mogao otvoriti; ali potpuna je gimnazija bila tek dvije go- 
dine iza rata (1920.). 

Međutim se drugim ratnim nevoljama pridružila i nestašica i 
skupoća živeža. U gradu nastade glad. Neki vanjski đak, jedinac u 
siromašne udovice, priznade, da im je nerijetko cijeli objed bio po jedan 
bombon: lizali ga i lizali, ne bi li kako utažili osjećaj ljutoga glada. 
Školska je godina za ratnih godina trajala 7'4 do najviše 8% mjeseci. 
Vaniskih je đaka u višim razredima sve manje bivalo, jer su bili po- 
zivani pod pušku. Također i neki seminarci, koji još nijesu bili klerici. 
Tko je mogao, položio bi prije reda »ratnu maturu«, gdje su svi 
lako prošli. 

Još neke ratne uspomene. 24 listopada 1916. počelo se na vratima 
kolegija siromasima mjesto kruha dijeliti novac, jer je vlada do- 
puštala samo 6 kg žita po glavi, a u vrijeme mira nije bilo dosta ni 
15 kg. Kruh se onda u sjemenišnoj pekari priredivao od čudne smjese 
pšeničnog, raženog i kukuruznog brašna, kojemu se još primiješalo nešto 
krumpira. A i s tim se kruhom moralo i te kako štedjeti. 

Ni đo ulja nije bilo lako doći, ni za skupe novce. Zato je u crkvi 
pred Presvetim otajstvom kroz više godina mjesto uljenice gorjela 
električna žarulja. 

God. 1917. odoše nam zvona u ratne svrhe.?) 

Kako je sve vise braće lajika bilo pozvano u vojsku, preuzeše 22. 
travnja 1918. čč. ss. Služavke Malogilisusa kuhinju. 

Već je svjetski rat ušao u petu sudbonosnu godinu. Školska go- 
dina poče 6. rujna 1918. Jedva što prvi mjesec sretno prođe, a najednoć 
se t. zv. španjolska bolest užasnom brzinom raširi po gradu i 
okolici, pa ne poštedje dašto ni đaka ni sjemeništa, Dne 8. listopada obolje 
24 gojenca najedamput. Škola ostade 3 sedmice zatvorena. Od 86 se- 
minaraca samo desetorica ostadoše posve pošteđeni od pošasti. Sedmo- 
rica dobiše i upalu pluća. Obje velike spavaonice u II. katu pretvoriše 
se u bolnice. Dan i noć dvorili prefekti, profesori i braća. I zdravi se 
đaci natjecali u požrtvovnosti. Kasnije dođoše i nekoje čč. Služavke 

Malog Isusa iz Han Kumpanije u pomoć. Vršilo se sve, što je liječnik 
propisivao, ali je ipak najviše pomoglo »knajpiranje«. Bila ie prava 
Providnost Božja, što je upravo tada bio generalnim prefektom o. Turčić, 
koji si u samom Kneippovu lječilištu Wočrishofenu stekao bio lijepo 
iskustvo, pa sada mogao sve rukovoditi. Liječnik bi to samo šuteći 
gledao. Nije prigovarao. Brzo se uvjerio, da je »knajpiranje« uspješnije 
nego li njegove ljekarije. Kad i njegova gospoja obolje, sam ju je liječio 
i izliječio po metodi, koju je vidio kod Isusovaca. Dok u gradu i po 
okolici sva sila pomrije, u sjemeništu nam nemila smrt ugrabi samo 
dvojicu: Petra Kaleba V. r.) i Ivana Malčevića VI. r. "") Kad su go- 
tovo svi već ozdravili, nastavnici i đaci, mogla se škola opet otvoriti. 


Ali samo za malo dana. Dugovi su zavoda sve više rasli, a dohoci 
se sve više umanjivali. Nije se tako moglo dalje. Tužna srca seminarci 
primiše nenadanu vijest, da moraju opet kući do boljih vremena. 
Na Sve Svete odoše, putujući zajedno s »logošima«, u sto neprilika, jer 
je već svagdje građanski poredak bio narušen i promet poremećen. 
dpak svi sretno stigoše k svojima. 


Prvo poratno doba. (1918.—-1920.) 


Siemenište nije ipak ostalo posve prazno. Bilo je još dosta maro- 
dera u ratnoj bolnici. Na prvi glas o slomu austro-ugarske monarhije, 
spopane neke od njih divljačko raspoloženje. Združeni s logošima i s 
drugim talogom iz grada, provališe na Dušni dan (2. XI. 1918.) u 
.bolničarski magazin, što se nalazio prizemno u gimnaziji, i stadoše u 
ime nove slobode otimati i razbijati, do čega su došli. Nahrupiše i u 
fizikalni kabinet, misleći, da je i to nekakav vojnički magazin, i pokvariše 
1 raznesoše mnoge skupe aparate. U nekoj prizemnoj sobi nađoše veliku 
hrpu slame za postelje. Odmah je zapališe, ne bi li u metežu još slo- 
bodnije pljačkali. Brzo se po kući raznese glas: »Vatra, vatra!« — »Gdje?« 
— »Eno dolje u prizemlju!« Bolesnici preplašeni ustanu, obuku se, hoće 
«da bježe. »Umirite se! Još nema opasnosti!« O. Perica poleti na igralište, 
pozove nekoliko čestitih vojnika i hitro ugase vatru. 

U isto doba bi u Sarajevu ustrojena narodna vlada za Bosnu 
i Hercegovinu iDne 14. studenoga o. rektor Dostal upravi na predsjednika 
g. Atanasiju Šolu ovu brzojavku: »U ime svih nastavnika ovoga za- 
voda, svećenika Reda Družbe Isusove, izrazujem narodnoj vladi SHS 
iskrenu odanost i potpunu pokornost.« Još isti dan stiže odgovor: »Vlada 
narodnog vijeća SHS zahvaljuje Vama i vič. gospodi nastavnicima za- 
voda na lijepom pozdravu i na izjavi odanosti našoj narodnoj stvari.« 

Četiri dana zatim, 18. studenoga, podoše profesori na kolodvor, da 
sudjeluju kod svečanog dočeka srpskih vojnika, a 0. rektor bude 
pozvan na banket, što ga posebni odbor 26. studenoga priredi u počast 
:srpskih časnika. 


o Nova narodna vlada u Sarajevu dokaza svoju dobrohotnost 
spram zavoda doskora i djelom. Obaviještena, kako se poradi pomanj- 
.kanja sredstava morala obustaviti obuka i raspustiti gojence, a ponu- 
kana toplim zagovorom dra. Joze Sunarića, vlada podijeli zavodu 
novčanu potporu. 4. prosinca seminarci se počeli vraćati. Kolikog li ve- 
selja, kad se odasvuda opet sretno sastadoše! I škola bi opet otvo- 
rena, kad eto nove žalosti. Sa zvonika visi duga crna zastava. Zvona 
dakako šute, jer ih nema. Na svakom, s kim se susretneš, vidiš na 

licu tugu. Tko je umro? Dobri otac i utemeljitelj travničkog sjemeništa 
i gimnazije, preuzv. Nadbiskup dr. Josip Stadler. Uz ostale pođe u 
Sarajevo na sprovod i 7 seminaraca, da zastupaju svoje drugove. Ko- 
diko se puta u životu mijenjaju radost i žalost! Evo opet nove radosti. 
-Osvanu 14. prosinca. a sav Travnik proslavi Oslobođenje domo- 
vine s golemim nadama za sretniju budućnost ujedinjene braće. U sje- 
meništu je najprije bila svečana služba Božja, zatim mala akademija, 





Na ekskurziji u Beogradu 1930. 


koju počastiše i prvaci civilne i vojničke oblasti. Onda pođe cijela 
gimnazija, nastavnici i daci, na vojničko vježbalište i otuda, združeni 
s ostalim školama, društvima i gradanstvom u povorkama pjevajući 
domoljubne pjesme. Patriotska se manifestacija završila pred poštom, 
gdje se držali vatreni govori i slavila sloboda zajedničke majke Jugo- 
slavije. | 

Na Bogojavljenje g. 1919. prvi se put iza rata mogla opet u dvo- 
Tani davati predstava, pobožna »Božićna igra«, kojoj je pribivao i 
lijep broj srpskih časnika i vojnika. | 

Tek 19. svibnja 1919. vratiše nam se i zadnje prostorije 
ratne bolnice, ali u neopisivo jadnom stanju. 


Školska godina 1918./19., odbijemo li vrijeme, kad je obuka 
zadi španjolske bolesti bila obustavljena, nije trajala ni punih 7 mjeseci. 
Kriva dakako opet nestašica sredstava. 

Početkom ožujka g. 1920. ostaviše nas čč. Služavke Maloga 
Isusa. Bog im strostruko nagradio dvogodišnju požrtvovnost. Kuhinja 
prijeđe opet u ruke naše dobre braće. Sjemenište se napokon pomalo 
vraća u 

Normalne prilike. (1920.—1932.) 


Normalne? — Ipak ne u svakom pogledu! Barem ne u financijskom! 
Padom valute sve cijene su poskočile poprečno na četrdeseterostruko, 

a dohoci zavoda nijesu ni izdaleka bili u razmjerju s takovom skupo- 
ćom. Prošlo je »zlatno doba«, gdje se 96 seminaraca iz Bosne i 
Hercegovine besplatno primaio, a gdje ni vanjski đaci nijesu plaćali 
školarine. 


Netom je 16. rujna 1920. počela nova školska godina, već tri dana 
zatim, krcat vlak odveze svu gimnaziju, nastavnike, nutarnje i vaniske 
dake, na štaciju Lašvu, gdje će Nj. Visočanstvo Regent Aleksan- 
dar proputovati, da prvi put pohodi Bosnu. Kad je dvorski vlak ulazio 
u stanicu, dočeka ga sjemenišni orkestar hrvatskom himnom. Regent 
sađe iz salonskih ko'a, vrlo se ljubezno rukova, te izmijeni po koju 
prijaznu riječ gotovo sa svim nastavnicima i s nekoliko đaka. Iza 5-6 
minuta vlak krene put Sarajeva. Đaci kliču »Živio!« a orkestar zasvira: 
»Bože pravde!« 

Nema za prošlih 50 godina mnogo hrvatskih Biskupa, koji ne bi 
barem jedamput posjetili travničko sjemenište. Ali što je zavod doživio 
11. svibnja 1921., to je bez primjera u njegovoj povijesti. Počastili ga 
svojim pohodom četiri Biskupa najedamput: preuzvišena gospoda 
zagrebački metropolit dr. Antun Bauer, bosansko-srijemski (đakovački) 
Biskup dr. Antun Akšamović, križevački grkokatolički Vladika Njaradi i 
kapitularni vikar nadbiskupije vrhbosanske, Biskup dr. Ivan Šarić. Svaki 
je od njih imao tada u Travniku svojih seminaraca. Radost je i oduševljenje 
travničkih katolika bilo općenito. Siemenište, pjevačko društvo Vlašić, 
građanstvo i čč. ss. Milosrdnice upravo se natjecali, kako će što ljepše 
počastiti tako odlične i mile goste. Za 3 dana njihova boravka u Trav- 
niku zaredale se gotovo bez prekida dobrodošlice, pozdravni govori, 
pjevanje uz pratnju truba, svečanosti u crkvi, akademije, predstava 
»Egipatski Josip«, banket, teferič u sjemenišnom lugu, serenada sa 250 
što trobojnih lampiona, što bakalja, pa čak i mališi drugoškolci htiedoše 
se istaknuti koncertacijom iz francuskog jezika. Nezaboravni su to dani 
za sve učesnike."*). 


Dne 21. ožujka 1923. bio je dan novog slavlja za travničke katolike 
i naš zavod. Došao prvi put amo zastupnik sv. Stolice u našoj državi, 
apostolski Nuncii, preuzv. g. Hermenegild Pellegrinetti, a s njim prvi 
put kao Nadbiskup preuzv. dr. Ivan Šarić. Doček je bio sjajan i srdačan 
već na kolodvoru, a još sjajniji i srdačniji pred sjemenišnom crkvom. 
Poslije podne nova đačka blagovaonica prvi je put služila kao dvorana, 
gdje se obadvojici visokih gostiju na čast održala svečana akademija, 
u kojoj su katolički đaci osobito zanosno dali oduška nepokolebivoj 
svojoj privrženosti Svetoj Stolici.?"). 


Na Spasovo, 29. svibnja 1924. g. doživi Travnik, a s njim i sjeme- 
nište opet nešto posve novo: doživi prvi »Katolički dan«. Svečani 
zvuci crkvenih zvonova i gromko pucanje mužara, vatrene besjede 
brojnih, izvanrednih govornika i -milozvučni glasovi triju glazbenih zbo- 
rova, zanosno pjevanje uz brujanje orgulja i skladnu pratnju orkestra: 
sve je to odjekivalo u našoj duši. I gledali smo trostruki svečani doček 
zasnovatelja i pokrovitelja katoličkog dana, preuzv. g. Nadbiskupa dr. 
Ivana Šarića, i otvorenje kongregacije građanki i noćno klanjanje sa 
sv. misom ponoćkom. Gledali pobožnu generalnu pričest katoličke 
školske omladine, veličanstvenu teoforičnu procesiju, pučko svečano 
zborovanje, gimnastičku produkciju dičnih Orlova i Orlica i dirljivu 
predstavu u sjemenišnoj dvorani. Sve se to slilo u veličajnu manifesta- 

ciju katoličke svijesti; sve je to osvježilo i obnovilo religiozni duh kato- 
ličkog građanstva i omladine.") 


Dne 1. veljače 1925. preminu u sjemeništu skromni starac Pankrac 
Leiterer. Poznaju ga malne svi travnički seminarci. Ta, to je onaj 
pekar, koji je gotovo 36 godina priredivao onaj zdravi, tečni crni 
kruh! Rijetkog li primjera vjerne i ustrajne službe! Zato i počiva na 
Bojni usred pokojnih Isusovaca i seminaraca. 

U jubilejskoj godini 1925. krenulo je veliko hrvatsko hodočašće 
u Rim, gdje je proboravilo 4 dana (27. V.—2. VI.). Iz Travnika se 
priključilo nekoliko građana i 5 vanjskih gimnazijalaca, Pridružio se i- 








Polazak u Zagreb na veliki euharistijski kongres. 12. VIII. 1930. 


_travnički advokat, musliman dr. Alečković. Kad su ga iza povratka 
upitali, kako je tamo bilo, odvrati: »Tko nije vidio, ne može razumjeti; 
a tko je vidio, ne može izraziti!« 

Ime mladoga zagrebačkoga profesora dra. Ivana Merza svete 
uspomene (t 10. V. 1928.) bilo je našim katoličkim đacima već dobro 
poznato, kad je, odazvavši se pozivu, dne 28. prosinca 1925. došao, da 
pohodi naš zavod. Revni apostol lajik održa pet predavanja, i to četiri 
s projekcijama, po dva o Lurdu, po dva o Rimu, napose za đake (31. 
XII. i 1. 1.) i napose za građane (1. i 2. 1.), a najzad (3. 1.) samim đacima 
jedno predavanje o Katoličkoj Akciji. 


Dne 23. travnja 1926. popodne puče iznenada po Travniku glas: 
»Kralj dolazi!« Sav se grad užurba, pa dakako i gimnazijalci. Po- 
hrliše s profesorima pred sreski ured i postaviše se u red. I sjemenišna 
se »banda« žurila noseći glazbala, ali zakasni: već se orilo klicanje 
»Živio!« dok se Kralj u svom autu lagano vozio gradom. 

Na Božić g. 1926. opet krenu hrvatsko hodočašće u Rim, ali 
ovaj put samo muška omladina. O. rektor Jambreković povede iz Trav- 
nika malu četu: osmoricu nadbiskupskili seminaraca i trojicu seminaraca 
D. I. 23. prosinca 1926. krenuše na put puni očekivanja, a 5. siječnja 
1927. vratiše se s puta puni oduševljenja. 


Dne 17. prosinca 1928. sudjelova gimnazija kod svečanog otkrića 
dvaju Spomenika Kralja Petra I. Oslobodioca."!). 


Travnička spomenica 1932. 13 

Dne 29. ruina 1929. prirediše travnički gimnazijalci patriotsku aka- 
demiju u čast travničkom velikom županu, g. Đorđi Dorđeviću,a 
on im zatim održa patriotski govor, koji je trajao 1% sata. Govorio im 
upravo od srca kao otac svojoj djeci. 

Prije Spasova g. 1930. (24.—27. V.) povedoše o. rektor Jambre- 
ković i 2 nastavnika 28 travničkih vanjskih gimnazijalaca na ekskurziju 
u Beograd. 

iDne 12. kolovoza 1930. pođe lijep broj travničkih građana i gra- 
đanki u bijeli Zagreb na veličajni euharistijski kongres. S njima 
i četa vanjskih đaka i seminaraca D. 1. Nadbiskupski seminarci bili su 
tada kod svojih u ferijama, ali su i od njih mnogi pohrlili na te sveča- 
nosti u hrvatsku metropolu. 

Iste godine 3. listopada počastiše zavod svojim posjetom 3 kra- 
ljevska ministra, svečano dočekani prigodnom patriotskom aka- 
demijom.*"). 

4. studenoga 1931. dođe u Travnik drinski ban g. Veljo Po- 
pović. Nije ni on zaboravio na naš zavod; razgledao ga i pribivao 
prigodnoj, njemu u čast priređenoj dobrodošlici. 


* 


Kad bismo redom prošli svih 50 minulih godina nađbiskupskog sje- 
meništa i gimnazije, te iznosili sve vjerske i patriotske manifestacije i 
svečanosti, sve akademije i predstave, muzikalne i gimnastičke pro- 
dukcije, predavanja i zborovanja, izložbe, hodočašća, ekskurzije i posjete 
odličnih gostiju: već bi suho izbrajanje napunilo mnogo i mnogo stranica, 
a opširno prikazivanje i opisivanje naraslo bi na omašnu, svoje vrsti 
spomenicu,. 


1) Spomenica 1907, 142. — 2) Opširno u »Srcu Isusovu«, 1883. 128. i u 
Spomenici 1907, 12. — 3) Isp. Spomenicu 1907. 4) 10. X. 1884. — 5) 1924.—5., 
str. 75. — 9%) 6. XII. — 7) 23. X. 5) 1889.—-1894. i 1898.—1899. — 2) 1909.—1912. 
— 10) 1922.—23. — 11) 1928.—26. — 12) 1926.—29. — 13) 1894.—97.; 1900.—1905. 
— 14) 1906. — 15) 1920.—22. — 15) Glasa. S. 1. 1906, 57. — 17) Vrhb. 1902, 383. 
— 15) Vrhb. 1889. 131. — 19) 21. IV. 1929. — 20) 1920. u IV.; od 1921. u IV. 
i VI.; od 1930. još i u III. i VIII. — 21) prije u Li ll.r., a od g. 1923. samo 
ulr. — 22) za I.—IV. r.; od 1920. za I.—III.; od 1930. samo za I i II. — 
28) 1920. za I.—VIII. r.; od 1930. samo za I.—VI. — 2) n. pr. g. 1920., 1922. 
1925. — 25) »Srce Isusovo«, rujan 1882., str. 159. — 26) n. pr. 19830., 1931. — 
271917.2—1922.? -— 28) »Životc, 1927, 346.; opširno raspravlja: G. M. Pachtler, 
Ratio studiorum ..., Berlin, A. Hoimegnn & Comp., 3 sveska, 1887.—1890. — 2) 
Život, 1927, 355. — 8%) Anab. |, 6, 83. — 281) III. I — 322) IL, 32. — 25) Livije 
I, 54. — 34) Anab. I, 6. I. — 35) 1902., rukopis u arhivu. — 35%) Vrhb. 1917, 84. 
— 37) Isti na nav. mj. — 35) 30. V. — 22) 8. III. — 4) 17. I. — 41) 8. II. — 
42) Isp. Vrhb. 1895, 222. — 48) 1982, 34. >Pedeset godina u službi Presv. Srca,« 
piše o. Hamerl. — 44) 2. VIII. 1927.; v. Vj. M. Kg. III. 47. — 45) Za prvih 25 
godina isp. >Travničku Spomenicu« 1907. —- 48) Kal. S. I. i M. 1916, 74; Sdb. 
1892, 209. — 47) Vrhb. 1891, 248. 312; GI. sv. Jos. 1907, 24.; Spomenica 1907, 21. 
— 48) 1898.—1897.; 1899.—1905. — 49%) Hrv. omladina pod zastavom Srca Is. 


. Spomen-knjiga, Zagreb 1901, 173.—183. — 5%) V. gore >Travnik nekoć i sada< 


i niže: žiće o. Hoffera. — 51) Život dra Merza, 124. — 52 118.—152. — 55) Vrhb. 
1908, 215. — 54) Vj. jsl. p. II, 4, str. 13.; dnevnik gen. pref.; G1 S. 1. 1914. 
348. — 55) V. gore str. 126. 56) 15. X. — 57) 22. X. 58) Vrhb. 1921, 129; dnevrik 
min. i gen. pref. — 5%) Vrhb. 1928, 59. — 60) Vrhb. 1924, Đ1. — 61) V. gore 
str. 75. — 62) V. gore str. 75. 

Životopisne crtice Travničkih Isusovaca i đaka. 


a) Prvi Isusovac nove Družbe u Bosni: 


O. Erik Brandis D. I. 


(1834.—1921.; u Travniku 1882., 1884.—1921.') 


Napisao Kamilo zabeo D. I. 


»Mnogo sam jes preturio u životu i dobro iskusio, 
što će reći: mirno promatrati Providnost Božju i njezino 
upravljanje; ne smetati joj, nego joj se prema svojem 
ograničenom shvaćanju odazvali, s njom sudjelovati. 
0 si ga čovjeku, koji je oruđe u rukama Božjim!« 

O. Erik Brandis svojemu bratu, grofu osi 
Travnik 7. XI. 1886. 


Nek pane zavjesa! Neka se pojavi svijetli. lik skromnoga, svetog 
redovnika, čije su velike zasluge za hrvatski narod premalo poznate. 
Pa ako njegov život i nešto opširnije prikažemo, to će, mislimo, svaki, 
koji ga pročita, rado s nama priznati, da je to bila s naše strane samo 
dužnost zahvalnosti, a usto i čedan prinos kulturnoj povijesti Hrvata, 
u prvom redu Herceg-Bosne. 

A ne bojte se dosade! Pun je život o. Erika Brandisa zanimivih 
crtica, zgoda i epizoda. Pa da bude što pregledniji, podijelit ćemo ga u 
četiri razdoblja: 1. u austrijsku, 2. u madžarsku, 3. u zagrebačku, a 
4. u travničku periodu. 


*) Pri izrađivanju ove biografije poslužilo nam je ovo gradivo: 1. Ostav- 
ština o. Brandisa, u kojoj se nalaze razni dokumenti, svjedodžbe, propovijedi itd. 
a osobito njegov dragocjeni >Duhovni zapisnik« od g. 1868. do 1915., 338 stra- 
nica. Od g. 1869. do 1871. nije potpun, jer nema str. 25—46. Većinom su to 
bilješke iz osmodnevnih duhovnih vježbi. Piše latinski, a mi smo prevodili po 
smislu. Kod citata prvi broj označuje godinu, drugi stranu, n. pr. >1897, 
285.€  — 2. Dopisivanje: listovi o. Brandisa poglavarima i rođacima i 
listovi poglavara i rođaka njemu. Napose zahvaljujemo grofu Klemensu Brandisu 
i grofici _Brandis-Tauffkirchen, što su nam iz obileljskog arhiva posudili oko 
220 njegovih pisama, većim dijelom na oca i brata, pa i na dnevniku, što ga je 
mladi grof Erik još kao dječak pisao od 30. VII. 1845.—23. IX. 1848. — soju 
Agnezi d' Avernas zahvaljujemo na 47 listova Erikovih i 3 lista njegova o 
3. Službeni rukopisi travničkog kolegija (dijarij, lit. ann., lib. def.) i šaopteti 
nam podaci iz kućnih ljetopisa Kaloče  Kapornaka, Trnave i Sv Andrije. — 
4. Publikacije o. Brandisa (v. niže »Prirodoslovac«, napomena). — 5. Das Fa- 
milienbuch der Grafen von Brandis. Als Manuskript gedruckt 1889. — 6. Vrhbosna 
1921, str. 13. (0. Predragović). — 7. Hrvatska sloga, dnevnik _ Sarajevo 1921., 
br. 13 (Stj. Palalić, župnik) — 8. Vj. hrv. p. IV br. 5, str. 47 (0. Vanino). — 9. A 
Kalocsai kollćgium čtven ćve 1910. — 10. Glasnik sv. Josipa, 1930. str. 324. i 
858. — 11. Biilow S. I. Hundert Lebensbilder. — 12. Isti: Gedenkblatter. — 
18. Leo Kčnig D.1I., njem. rukopis o austro-ug. prov. D. 1. (Zagreb). — 14. Uspo- 
mene njegove redovničke braće, bivših učenika, rodbine i čč. redovnica (m. 
Augustine Peleš, s. Julije Osusky), bilo usmeno, bilo pismeno saopćene. 

Svima, koji su nam pomagali, najljepša hvala! 

I. Austrijska perioda. 
(1843.—1863.) 


1. Mladi đani. (1843.—1855.) 


Prastara plemićka porodica Brandis (starinom Brandeiss) potječe 
iz Švicarske. Tirolska loza, kojoj pripada naš o. Brandis, odlikovana je 
g. 1654. grofovskim imenom. Od vajikada se Brandisi ističu kao svijesni 
katolici, Vjera i pobožnost kod njih su djedovskom baštinom, i mnogi 
članovi, osobito isusovački đaci, prisvojili si geslo sv. Ignacija Lojol- 
skoga, te stavili na svoj grb još i pet slova O A M D G (»Omnia ad 
maiorem Dei gloriam«). 

Erikov otac, grof Klemens (rod. se 1798.), bio je za mladih dana 
paž cara Franje I. No više mu je na čast, što je bio paž Kraljice ne- 
beske, revan zbornik Marijin. Kad je g. 1841. bio imenovan carskim na- 
mjesnikom u Tirolu (»Gouverneur von Tirol u. Vorarlberg« i ujedno 
»Landeshauptmann von Tirol«), reče porugljivo jedna visoka, tobože 
liberalna ličnost u Beču: »Blago si ga zemlji, koja će sada biti Eldorado 
(raj) Isusovaca, Redemptorista i Kapucina!« G. 1848. postade groi 
Klemens dvorski meštar (Obersthofmeister) u ekscara Ferdinanda I. 
Kao odrješit katolik, a još više kao prijatelj, pokrovitelj i dobročiniteli 
Družbe Isusove, Silno se zamjerio liberalcima, koji su dizali kuku i 
motiku proti njemu, dok ga nijesu primorali, da se koncem g. 1851. od 
dvora povuče. Više je puta u suzama govorio Isusovcima: »Neustrašivo 
sam ustrajao uz zastavu borbene Družbe Isusove: ne će me, nadam se, 
sv. Ignacije odbiti od slavlja svoje pobjedonosne Družbe na nebu.< 
Stupivši u privatan život, mogao se još više posvetiti pobožnosti, pi- 
sanju i javnom katoličkom radu. Svaki bi dan rano u jutro pribivao sv. 
misi. Kad bi crkva bila još zatvorena, mirno bi čekao pred vratima na 
ulici moleći hvalospjev: »Lauda, Sion, Salvatorem.« Svake bi godine u 
kojoj kući Družbe Isusove obavio osamdnevne duhovne vježbe. Napisao 
je četiri djela kao n. pr. »Država na kršćanskim temeljima« (»Der Staat 
auf christlicher Grundlage« 1860.) Učestvovao je redovito na katoličkim 
sastancima po Njemačkoj i dva puta (1859. i 1862.) bio izabran pred- 
sjednikom. 

Majka FErikova Adrijana bila je kći belgijskoga grofa Adrijana 
Desenfians d' Avernas (rodio se 1771.) Kao major ostavi vojničku službu 
ponesavši za uspomenu na krvave ratove proti silniku Napoleonu grdnu 
brazgotinu na glavi i sakatu ruku. Nastani se (1805.) u Štajerskoj; blizu 
Graca kupi plemićki dvorac (Neuschloss, z. p. Wundschuh) i oženi se 
(1809). Adrijana, najstarija od četvero djece, rodi grofu Klemensu dva 
sina. Stariji, Autun, bit će kasnije duge godine zemaljski poglavar (Lan- 
deshauptmann) Tirola; a mlađi, Erik, koji se rodio 30. travnja 1834., 
već iza malo dana (7. V.) osta siroče bez majke. 

Kolijevka mu je bila u današnjoj Jugoslaviji, te je o. Brandis 
pod stare dane i sam postao Jugoslaven. Ne govorimo dakle, da nije 
naše gore list! Hoće li se za to i nešto bar slavenske krvi? Eto mu bake, 
grofice d' Avernas, rođene grofice Wilczek (Viček). Očev dvorac, u 
kojem se Erik rodio, Windenau, danas Betnava ili također »Slovenski 
log«, prešao je već davno u posjed knezova-biskupa mariborskih. 

Windenau ili Betnava, Slovenski log, po risariji grofa Alfreda d' Avernas. 


Lišen vjerne drugarice povjeri grof Klemens prvi uzgoj svoje ne- 
jačadi bratu si Henriku, koji je živio u mariborskom »gradu« (Burg), 
štono je već preko sto godina bio u posjedu grofova Brandis. Kod njih 
je god. 1782. bio kao gost sam papa Pijo VI., kad je putovao u Beč. 
Prispio je u Maribor 18. ožujka o podne sa svojom pratnjom u 16 kočija 
s 80 konja. Sutradan je pribivao sv. misi u kapeli drevnoga dvorca, a 
narodu, koji se bio sakupio na trgu, podijeli s »rondela« (otvoren hodnik 
u 1. spratu) apostolski blagoslov. Još prije podne nastavi svoje puto- 
vanje. — Iste godine navrati se grofu Brandisu veliki knez, budući ruski 

car Pavao ]1., sa svojom ženom Marijom Feodorovnom. God. 1800., pa 
opet 1802. odsjeda tu napuljska kraljica Karolina, a na Božić 1821. ruski 
car Aleksandar I. U ovom je historijskom dvorcu Erik proživio svojih 
prvih 7 godina. Oko njegova uzgoja nastojala je napose Henrikova naj- 
starija kći Marija Jozefa. Kad je Erik bio u 3. godini (1837.) stupila je 
u Milosrdnice francuske opservancije, te ih kao Čč. s. Leopoldina prva 
uvela u Austriju i u Ugarsku. Kao mnogogodišnja provincijalka i vizita- 
torica dolazila je i u Zagreb. Umrla je g. 1900. na glasu svetosti. U 
njezinu se žiću') čita, kako je jedamput mlada, pobožna grofica Friku 
tako zanosno govorila o rajskoj ljepoti Anđela čuvara, da je mališ još 
i noću u svojoj posteljici proplakao, zašto ne može da vidi svojega li- 
jepog Anđela čuvara. 


Kad je grof Klemens g. 1841. bio imenovan carskim namjesnikom 
u Tirolu, uze svoja dva sina sa sobom u Insbruk, gdje su privatno učili 
osnovnu školu. Domaći uzgojitelj bio im benediktinac, kasnije svjetovni 
svećenik, Albert Jiger, znamenit tirolski povjesničar. Erik, punanih lica, 
hitar kao vjetar, okretan kao vjeverica, bio vrlo živahan i veseo dje- 
čarac. Jedamput ga otac promatrao, kako strelimice trči k vrtnoj kući, 
no mjesto kroz vrata uleti kroz prozor. Ni noću ne bi dao mira, nego 
je često vikao: »Oče Alberte, ne mogu da spavam!« Rano bi uranio, 
ne bi li brata iznenadio kojom novom vragolijom. Bio je duhovit, pun 
šale i dosjetaka. Divili se, kako zna mališ zorno pričati svoje doživljaje. 
Tako n. pr. piše (1842.?) svojoj baki, grofici d' Avernas:; »Sretno smo 
doputovali u Insbruk. Samo kad smo se između Ausseea i Ischla prebrzo 
vozili, udare poštanska kola o jedan kamen, te zbace postiljona s viso- 
koga sjedala. No on je čvrsto držao uzde, rukom: Pe rudo, zau- 
stavio konje, pa mu se nije ništa zla dogodilo.« 


Značaj je mališu Eriku postajao sve odlučniji, a znao se i ljudski 
svladati. »No kad bi mu se pustile uzde,« veli otac (9. XI. 1841.), »ili 
kad bi se s njim preoštro postupalo, mogao bi, kakav je, još lako po- 
stati jogunast.« U 13. godini uzavrije mu češće krv, te bi brata svojom 
palicom znao pošteno udariti. Tad mu otac uze palicu iz ruke, te je 
pred njegovim očima prelomi. To se Erika tako ljuto dojmilo, te se sav 
zbunio i dugo se nije mogao utješiti. Tek iza više dana žalostan jedva 
promuca: »Ta, to je bio dar bakin!« Lekciju je dobro zapamtio. Otada 
nije više tako lako planuo. 


Nije mu bilo više od 8 ili 9 godina, kad se je zajedno s bratom 
onako kao dijete stao zanimati prirodopisom. Sa zelenom mrežom 
u ruci trčao bi po livadama i poljima za krasnim leptirima, te bi ih kođ 
kuće razapinjao na dasci. U jednom listu (19. VI. 1842.) zahvaljuje ocu 
za priposlanog jednog kukca, »koji je sada«, piše mališ, »najljepši, što 
ga imamo.« A tek kad je otac, sam prijatelj i dobar poznavalac prirode, 
kupio veliku zbirku ruda za 1.500 forintu (daleko više od 30.000 D), tko 
veseliji od Erika? Česti izleti na romantična tirolska brda budila su sve 
veće zanimanje za krasnu Božju prirodu, a napose za alpinsku floru. 


Eriku je bilo istom 9 godina, kad je 1843. kao privatista počeo I. 
razred gimnazije. Kada je bio primljen u Marijinu kongrega- 
ciju, nije nam poznato; no po svoj prilici u II. razredu. Sam će o tom 
kasnije“) pisati ocu: »Često se sjećam, kako me je brat, kad smo bili 
na gimnaziji u Insbruku, gotovo proti mojoj volji sklonio, da stupim u 
kongregaciju. Mislim, da bih se bez njega jedva na to bio odlučio.« 

Na šetnjama se otac s njim razgovarao o stvarima, koje su da- 
leko nadmašivale njegovu dob; ali je 12-godišnji Erik i u tom pokazivao 
mnogo zanimanja i razumijevanja). 

Radi svojega položaja došao bi grof Klemens Brandis nerijetko u 
dodir sa članovima vladalačkih kuća, pa ih je i Erik mogao izbliza vi- 
djeti, što više s nekima i pod istim krovom spavati. Tako n. pr. godine 
1845. Bili su još na praznicima u Sloveniji, kad se ocu javi, da će ruska 
carica na svom putovanju domala stići u Insbruk. Dakako je on kao 








Grof Klemens, grof Antun, grof Erik. 
Grof Klemens Brandis sa svoja dva sina. 


carski namjesnik mora dočekati. Odmah sutradan (27. IX.) krenu sa 
svoja dva sina žurno na put preko Koruške. Brzim poštanskim kolima 
(Eilwagen), vozeći se dan i noć, stigoše drugi dan u Bjelak (Villach), 
gdje im je 0. Albert rekao sv. misu, a treći dan navečer, iza drndanja 
od tri dana i dvije noći, evo ih napokon, posve izmorenih u Insbruku. 
Danas bi taj put brzim vlakom udobno i lako prevalili za 12 sati, dakle 
za petinu vremena. Srećom stigoše ioš na vrijeme, pa su mogli nešto i 
otpočinuti, jer je tek sutradan navečer (30. IX.) prispjela carica Alek- 
sandra Feodorovna, rođena pruska kraljevna. Dan zatim (1. X.) nije bila 
ni nedjelja ni blagdan, a pravoslavna caričina kći, velika kneginja Olga, 
dade si u dvorskoj crkvi (Hofikirche) opodne od katoličkog svećenika 

odslužiti sv. misu, čemu se je sav grad čudio. Popodne odveze se 
Aleksandra kočijom u kneževski dvorac Ambras. Seljaci su nakitili svoje 
krave, te ih gonili pred svijetlu caricu. Navečer joj priredi grad svečanu 
serenadu. Već drugi dan (2. X.) ujutro nastavi carica šesteroprežnim 
kolima svoje putovanje sunčanom jugu. 

Dođe i burna godina 1848. Dok je Erik osnovnu školu i svu ostalu 
gimnaziju učio privatno, samo je ove godine (1847.j8.) polazio isusovačku 
gimnaziju. »Theresianum« kao redoviti, vanjski đak V. razreda. Darovit 
i marljiv, bio je na koncu I. semestra (29. II.) u svojem razredu drugi 
između 62 učenika. Nije prošlo mnogo dana, a školska se idila malko 
poremetila. Dne 18. ožuika u 6% ujutro donese brzi glasnik iz Beča 
Erikovu ocu list sa službenom objavom novog ustava, kojim car Fer- 
dinand 1., nazvan »Dobrostivi«, ukida apsolutizam. Časom se raznese 
vijest po cijelom gradu. Neki sveučilištarci htjeli ovu pobjedu libera- 
lizma da odmah proslave, ama na svoj način, tako da ujedno iskale 
svoj liberalni gnjev proti Isusovcima: »Bili smo,« pripovijeda Frik u 
svojem dnevniku, »upravo u školi, kad oko 9 s. začujemo divlju viku 
i galamu na hodniku. Najednoć neki talijanski jurista otvori vrata našeg 
razreda i plješćući rukama doviknu nam: »Dodite, djeco, nema škole!«< 
(»Venite, ragazzi, vacanze, vacanze!«) On ode, no mi ni da se maknemo 
s klupa. Slično, samo još bučnije provaljivali su u ostale razrede. Kad 
su VI. razred našli zaključan, silom probiše vrata.« Nije bilo druge, već 
popusti nasilju, obustavi za danas obuku i zatvori gimnaziju. 

»U 11 s. grnuo je narod u plesnu dvoranu (Redoutensaal), gdje bi 
novi ustav, što ga je moj otac već dao tiskati, svečano obnarodovan. 
Svuda po gradu susretao bi čovjek ljude okićene bijelim vrvcama 
(Maschen) na prsima.« 

U to bukne prevrat u Lombardiji. Hoće da stresu austrijski jaram, 
a potpomagao ih kralj piemontski. Caru vjerni Tirolci, seljaci, sveučili- 
štarci, pa i veći gimnazijalci biše pozvani pod oružje, te je Insbruk 
vrvio od vojnika i narodnih strijelaca, koji su se tu kupili ili tuda pro- 
lazili. Prodoše kroz Insbruk i mnoge nadvojvode, kao Ivan,*) Albrecht) 
Leopold,*) Vilim,") Stjepan,*) Ljudevit,*) Karlo,'") a i 17-godišnji Franjo 
Josip, nasljednik prijestolja,'') koji je dulje vremena boravio u gradu. 
Uza sve to morao je Erik marljivo u školu, a tko zna, da li mu je žao 
bilo, kad je kojemu nadvojvodi na čast bio praznik.!?) 

Liberalci su mislili, da je sad njihov čas, te iznudiše od »dobro- 
stivoga« cara ukaz (oglašen u bečkim novinama 8. V.), kojim se Isusovci 
gone iz države. Ipak su još koji mjesec ostali u Insbruku, zaštićeni od 
grofa Klemensa i od katoličkog pučanstva, a uz naknadno odobrenje 
samoga vladara. 

Liberalci bivali sve drzovitiji, te 15. svibnja spremiše usijane glave 
u Beču »jurišnu predstavku« (»Sturmpetition«). No prije nego su bun- 
tovnici doprli u carske dvore, Ferdinand je s caricom i sa svojom svitom 
potajno ostavio prijestolnicu. Kuda je krenuo, to je u Beču bila 
tajna. Ne prođe ni četiri dana, a (19. V.) nešto iza 9 s. navečer, 
bane glasnik grofu Klemensu, te mu javi: »Još 10 časova, pa evo cara!« 
Kako je Erikov otac kao guverner Tirola stanovao u carskom dvorcu 
(»Hofburg«), to je na brzu ruku morao sve pripraviti za doček vladarev: 
odaje, okrepu i podvorbu. I cijelo se građanstvo mahom uskomešalo. 
Brže nego bi čovjek i pomislio, bio sav grad svečano rasvijetljen, a 
carski se dvor napunio nacijonalnim gardistimia i građanima. Mnogi su 

pošli caru u susret, ispregli konje i sami vukli kola; dok su ih drugi s 
desna i s lijeva pratili gorućim bakljama. Narod je ko pomaman nepre- 
stano klicao: »Vivat, vivat!« (»Živio!«) Grof Brandis čekajući na dnu 
stubišta reče: »Bogu hvala, sad je spašen!« Kad je Ferdinad 1. izišao 
iz kola, bio je tako strven, da je jedva mogao hodati. Tri dana zatim 
(22. V.) navečer gorjelo je njemu na čast 50 kresova po okolnim brdima. 

Ni u Insbruku nije car imao mira. Odasvuda dolazili poslanici i 
odaslanici s raznim molbama i zahtjevima. Tako među ostalim dode 
22. svibnia češka deputacija, a 19. lipnja hrvatska. O ovoj je Erik 
. zabilježio: »Baš sam ih mogao dobro vidjeti.« 

Kad se i nadvojvotkinja Sofija sa svojom djecom zaklonila u 
Insbruk, morali su joj Erik i drugi svoje lijepe sobe ustupiti, te se za- 
dovoljiti sa čednijim stanom, ali u istom dvorcu, 

Vrlo se svečano održala Tijelovska procesija (22. VI.). Car je bio 
zapriječen bolešću; ostali su nazočni članovi carskog doma skoro svi 
sudjelovali. 


Dne 25. lipnja vraćala se jedna dačka četa slavobitno s južnoga 
bojišta. Erik im je s drugima pošao u susret. Dolazili su tjerajući sa 
sobom zaplijenjeno neprijateljsko oružje, pa i jedan osvojeni top. Grad 
ih svečano i veselo primio. 

Sutradan bila velika parada, crkvena i vojnička, u spomen oslo- 
bođenja Tirola od Francuza g. 1809. Svi su narodni srijelci defilirali pred 
carem, koji je stajao vrtu na ulazu. 

Školska se godina svrši ovaj put mjesec dana ranije (1. VII), a 
isusovačka gimnazija bi za uvijek zatvorena. S bratom pošao je sad 
Erik na praznike, koje su po običaju sproveli ponajviše kod grofova d' 
Avernas. Da vidimo, kako im je tamo bivalo. O tom nam znade puno 
pričati Frikov dnevnik, što ga kao trećoškolac djelomice piše i latinski. 
Kod djeda i bake bilo im je čisto kao kod kuće. Tu se igralo u šesnaest, 

Neuschloss, dvorac grofova d' Avernas. 


pogotovo kad su im došli u pohode vršnjaci iz rodbine ili iz drugih ple- 
mićkih obitelji. Napose spominje: loptanje, obruč, »volan« (loptica s 
perjem, koja se udara raketom, sličnom onoj od tenisa), skrivanje, lju- 

ljanje, hodanje na štakama, a rijetko i kartanje. Marljivo bi gimnasti- 
cirali, često se vozili kočijom, još češće se šetali po lijepoj bregovitoj 
okolici. Koji put bi uranili prije zore, da se s kojeg brda dive veličan- 
stvenom izlazu sunca. Na ribnjaku bi se vozikali čamcem, kupali se i 
Dlivali. Strijeljali u nišan, te bi Erik odnio i koju nagradu. Hvatali bi 
šarane, rakove, lovili patke, bukače (Rohrdommel), zecove i lisice. Obo- 
gaćivali svoju prirodopisnu zbirku bilinama, leptirima, kukcima i ru- 
dama. Svirali glasovir, risali, slikali. Djed bi ih vježbao u mačevanju i 
plesanju; baka bi priređivala obiteljske svečanosti s nevinim dječjim 
plesom. U 14. je godini Erik jedamput bio i djeverom kod jedne rođa- 
kinje. Tom je prigodom jedan njihov vrini otočić kod Maribora navečer 
bio bajno rasvijetljen. Pomalo bi i učili, osobito francuski. Erik je koji 
put poslije objeda morao pred svima čitati. I da pokažu, da se ne stide 
ni rada, trgali bi u vrtu jabuke ili skupljali hmelj. A nijesu uvijek doma 
ostajali. Mnogo su putovali poštom, željeznicom, po Dunavu parobro- 
dom, a vrlo rado pješice po Alpama; rijetko se spominje, da su i jahali. 
G. 1847. zaletješe se jednom (23. IX.) i u Hrvatsku. U gradovima bi 
razgledavali znamenitosti. Kao djeca osobito su voljeli gledati zvjerinjake 
i igre s majmunima na malim konjima (»pony«); kad su ponarasli, vodili 
bi ih koji put i u kazalište, dakako samo na izabrane, čestite komade. Tako 
su im prolazili praznici ugodno i korisno kao malo kojem đaku. Doista 
nijesu znali, što je čama i osama! 

Još nam je spomenuti, da su učili i slovenski po Janežićevoj 
slovnici (1. izdanje od 1849.), a poučavao ih je mladi, kasnije glasoviti 
Lovro Toman. Moglo je to biti oko god. 1850., kad su neko vrijeme sta- 
novali u štajerskom Gracu. 

Nego vratimo se opet k događajima od god. 1848. Bečka liberalna 
vlada nije zaboravila na grofa Klemensa. Bio joj je trn u oku, i kao 
odlučan katolik, i što se je usudio uzeti insbruške Isusovce pod svoje 
okrilje. Jednoga dana (27. VII.), dok je car još boravio kod njega i 
blagovao za istim stolom, dođe mu iz Beča dekret, da je riješen svoje 
dužnosti. Car, kako još ni sam nije znao za taj bezobzirni korak svoje 
vlade, preneražen i ganut reče: »Dragi grofe, ne ostavite me! Ta, vi- 
dite, u kakav sam položaj dospio!« pa mu smjesta podijeli i lično uruči 
veliki krst Leopoldova reda. I tako je grof još neko vrijeme ostao na 
svojem mjestu. 

Sredinom kolovoza ostavi car Insbruk, a 2. se prosinca odreče 
prijestolja u korist sinovcu, mladome Franji Josipu. Odonda je car ve- 
ćinom boravio u Pragu na Hračanima, a ljetovao u Reichstadtu. 
Sjeti se doskora i odanoga grofa Klemensa, te ga još iste godine pozove 
k sebi kao dvorskoga meštra (Obersthofmeister). I sinovi grofa Kle- 
mensa preseliše se (u jesen 1849.) k njemu u Prag, a s njima i njihov 
uzgojitelj o. Antun Schwitzer D. I.; potonji provincijal. I tako je Erik 
opet blizu cara, kadikad i kod njega samoga. Evo, što kao osmoškolac 
pripovijeda u jednom listu.**) »Na Silvestrovo (1850.) bila je na dvoru 
slava božićnoga drvca. Bili su nazočni car i carica, nadvojvoda Josip i 
druga odlična gospoda i gospoje. Pa i naš otac s nama. Božićno je drvce 
bilo krasno urešeno, a visjela na njem i sva sila slatkiša. Kad se dijelili 
božićni darovi, dobio je moj otac veliku pisaću mapu od kože i pribor 
za kuhanje i serviranje čaja. Moj brat je dobio manju mapu, a ja krasan 
čajni servis za dva lica. Kad je red došao na slatkiše, skinuše ih s drvca 
i kockom porazdijeliše. Najveći dio onoga, što nas zapalo, odredili smo 

za Vašu djecu i za onu 'u Mariboru. Moga su brata već više puta zvali 
na ples; ja se nadam, a bio bih vrlo veseo, kad bi me tim poštedjeli 
barem još ove godine.« 

U VII. razredu dobio je Frik na ispitu kao privatista u obadva 
semestra iz svih predmieta odličan; pa je u 18. godini s odlikom i ma- 
turirao (1851.). Sad se je s Pragom oprostio. 

U jesen 1851. odvede otac svoja dva sina kroz Njemačku i Nizo- 
zemsku u Belgiju, da uLuvenu (Louvainu) polaze juridički fakultet 
na katoličkom sveučilištu i da se uz študije usavrše u francuskom je- 
ziku. Toplo ih preporuči osobitoj brizi rektora isusovačkog kolegija. 
Bio je to o. Petar Beckx. Brzo se razvio između njih vrlo intiman 
odnos. Često su ga mladi grofovi pohodili. a jedan put'*) potraži ih o. 
Beckx sam u njihovu stanu, te im pripovijedao o svojim zanimivim 
doživljajima god. 1848. Od njega potaknut poče Frik pisati ocu na iran- 
cuskom jeziku, a nema lista, gdje se ne bi spomenuo i o. Beckx. Po 
Eriku poručuje'*) grofu, kako mu se ražalilo, što se je radi intriga svojih 
protivnika morao zahvaliti na službi velikog meštra kod cara Ferdinanda ; 
a opet,'*) kako mu je drago, što i novi car Franjo Josip žali njegovu 
ostavku. U veljači (1852.) ostavi o. Beckx tiho i naglo Luven, poslan od 
O. generala u Austriju, gdje je doskora") postao provincijalom, a 10 
mjeseci zatim'*) bi izabran generalom Reda. U svojim listovima pisat 
će mu kasnije o. Brandis onako povjerljivo kao starom očinskom rpri- 
jatelju, a o. Beckx traži od njega vijesti o ocu i bratu. Razonoda mladih 
groiova u Luvenu [bilo je mačevanje, veslanje, risanje po prirodi, bo- 
tanika i ugodni razgovori sa čestitim kolegama i plemićima, gdje bi se 
vježbali u francuskom jeziku. Redovito bi pohađali sastanke akademijske 
kongregacije, koji su se obdržavali svakih 15 dana popodne, a 5 puta 
na godinu bila je kongregacijska pobožnost ujutro sa zajedničkom sv. 
pričesti. Na svaku od tih priredbi svaki bi se član napose pismeno 
pozivao. | 


Živo su se veselili velikom putovanju po Francuskoj i Njemačkoj, 
što će ga otac s njima u praznicima poduzeti. Frik je izračunao, da 
će njih četvorica za 45 dana trebati kakovih 2.250 franaka (daleko preko 
20.000 D), i predlaže, da iz Luvena krenu oko sredine srpnja (1852.). 
Pa tako se valjda i učinilo. No bilo ih je samo trojica putnika: otac i 
njegova dva sina. 

Kad stigoše u Pariz, vladala je upravo velika politička napetost. 
Uzbuđene čete Bonapartista prolaze gradom. Erik, k6 mlad čovjek, hoće 
da nešto doživi, pa se i on njima priključi. Zaustave se na nekom trgu, 
po svoj prilici pred palačom Elysće, gdje je stanovao predsjednik re- 
publike Louis Napolćon. Svijet stane mahati rukama i šeširima, te urne- 
besno klicati: »Vive Vempereur, vive Vempereur!« (»Živio car!«). Svi- 
djelo se to FEriku, pa će i on, grlati junak, svoj krepki glas staviti u 
službu monarhističkog pokreta, te vikati: »Vive I empereur, vive. i 
empereur!« Koliko je tim doprinio, da je predsjedniku republike uspio 
državni udar, te se dne 2. prosinca 1852. mogao proglasiti carem Na- 
poleonom III., nije nam povijest zabilježila. 

Ostale tri godine pravničkih nauka svršio je Erik u Insbruku. 
Stanovao je u privatnoj kući na 3. katu, odakle je pucao prekrasan vidik 
na okolne nebotične vrhunce. Koji put pozvan u goste od zemaljskog 
poglavara, obnovio bi ugodne uspornene u boravištu svojih mladih dana. 

Na univerzi slušao je osim prava još i nekoja predavanja na filozofskom 
fakultetu, kao botaniku i metafiziku; učio je i talijanski jezik. Pri svemu 
tome nije zanemarivao ni svoga duhovnoga života. Bio je revan zbornik 
Marijin i rado čitao živote Svetaca.) 

God. 1855. položi s vrlo povoljnim uspjehom posljednji državni 
ispit. No tim je i mladost prošla u nepovrat. Erik je sada gotov čovjek. 

Još se za starih dana, pun zahvalnosti prema Bogu, sjeća svoje 
mladosti, te piše u svojem duhovnom zapisniku: »Redom sam si dozivao 
pameti dobročinstva, što mi ih je dragi Bog udijelio za cijelog mog ži- 
vota.«*) »Bog mi je dao dobar uzgoj;«"') »sa prijatelja, znanaca i ro- 
đaka sjao mi dobar primjer.«*") »Kad osvanem na Božjem sudu, upoznat 
Ću, koliko zahvaljujem ocu, majci i drugima, što su se za me molili.«*?) 
»Bog me je istina kušao mnogim teškoćama.«**) »Za svojega đačkog 
života bio sam slabašna zdravlja;«*") »i na univerzi slab sam bio na 
duši i tijelu.«**) Ali »moram Bogu biti haran, što me je ponizivao još 
od mojih najmlađih dana. Ta, što bi od mene bilo, da mi je dao krepko 
tijelo i privlačivu vanjištinu?«"") »U vrtlogu sveučilišnog života, gdje 
sam koješta vidio i čuo, bile bi me zanijele strasti, a opaki bi me svijet 
zahvatio bio i zapleo u svoje mreže.«“) 

I premda je mladi grof od prirode bio živahan, veseo, a ponešto 
i lakouman,) ipak se, hvala dobrom, kršćanskom uzgoju i milosti Božjoj, 
očuvao čist od svake zaraze pokvarenosti,?") sačuvao na skliskim sta- 
zama mladosti ono neprocjenivo blago, što ga »nosimo u krhkoj posudi.« 


2. Izbor staleža (1855.) 


FEriku je bilo tek nešto preko 21 godine, kad je svršio pravne 
nauke. Došao je čas, za kojim đaci toliko čeznu, gdje se mogu za uvijek 
oprostiti sa školskim klupama, te puni ružičastih nada s razapetim je- 
drima zaploviti morem života. A blago si ga Eriku! Ne treba se bojati, 
da mu u svijetu ne će biti dolična mjesta. Ako ga možda od vojništva 
priječi slabiji tjelesni ustroj, to ne će biti zapreka kojemu drugome 
staležu. Što ne bi postao činovnik, kao što njegov otac i brat, ili, ako 
ga Bog zove, što ne bi u svećenike, gdje mu također ne će biti zatvo- 
rena viša karijera? Kojegod zvanje izabrao mladi grof, čeka ga sjajna 
budućnost; jer osim prirođenih lijepih darova, finog uzgoja i solidne 
naobrazbe pomoći će mu i najviša protekcija. 

Kolikog li dakle iznenađenja za svijet, kad se pronio glas: mladi 
grof Erik hoće u Isusovce! Čudili su se to više, jer nije Erik ničim 
pokazivao, da ne bi mogao baš i u svijetu svoju sreću naći. Uvijek je 
bio veseo, društven, raspoložen više na šalu nego na zbilju. O. Jakobs 
mu otvorene reče, da ne bi nitko u njem naslutio bio aspiranta Družbe 
Isusove, a stari grof promatrajući njegov tadašnji portret piše,*“) da »iz 
te slike nikako ne gleda kakav Isusovac ili Svetac, što bi Erik imao 
postati.« Kako je dakle njegovu odluku svijet mogao shvatiti? Ne će ga 
mnogi shvatiti ni danas. Pomislit će, da je toj odluci morao biti povo- 
dom koje gorko i pregorko razočaranje, koji potresni događaj. nagovor 
Isusovaca ili daibudi časoviti vjerski zanos. 

Ništa od svega toga, a najmanje kakav zanos. Sam piše, da to 
nije išlo »uno veluti ictu — u jednom hipu«)*) nego je, veli, »odluka, 
da ostavim Svijet, pomalo dozrijevala.«*") »Dragi je Bog pripustio, da 
dulje vremena kao slijep lutam, i malo da nijesam udario posve drugim 

smjerom. Bez sumnje bih onda zabasao bio na stramputice, k6 što 
toliki milijuni mladih ljudi — tada kao i sada.«**) »Najiskrenija hvala 
vama, dragi oče, što me nijeste previše vodili u svjetske zabave. Svaki 
dan sve bolje uviđam, kako ja to 
za mene i te kako korisno bilo: 
jedva da bih inače Svijetu bio 
odolio. Zato često Bogu zahva- 
liuiem. što me je i preko inoie 
volje očuvao od mnogih opa- 
snosti.«*#%) »Bio sam u ono vriie- 
me pun duhovne mlakosti, te se 
divim ustrpljivosti, kojom me je 
Bog svojom rukom svaki put iz- 
nova podigao, kadgod sam «e 
makar malo opametio.«**) »Ma- 
rijina kongregacija na gimnaziji 
u Insbruku, čitanje života Sve- 
taca, započelo u Pragu, i načelna 
neka rezerviranost i opreznost u 
Luvenu i drugdje — pripremali 
su preokret moje duševnosti. Sve 
veće i veće rasvjetlienje nokazi- 
valo mi, koie je zvanje za me. 
dok mi nije Bog najzad posve 
jasno ošitovao svoju Presvetu 
volju.«?") 

I vošto se je Erik jednoć odlu- 
čio, nije više ni posumnjao o svo- 
jem zvanju) niti se kasnije ika- 
da pokajao, što se je njemu po- Grof Erik Brandis 
svetio.") kao pravnik u Insbruku (1855-. 

A _ kome pripisuje Erik milost 
svojega zvanja? »Zacijelo«, veli, 
»nijesam u svojem prijašnjem životu nikako zaslužio tolike milosti; 
nego je zahvaljujem u prvom redu nekoj posebnoj dobroti i majšinskoj 
skrbi Bl. Gospe spram mene.«*?) »A i sv. Josipu.«*') »Zadnji, odlučni 
poticaj, da prigrlim to zvanje, proizvela je devetnica k Božanskom Srcu 
isusovu, koju sam svake godine s osobitim pouzdanjem obavljao po 
knjižici, što ju je složio o. Borgo D. I.«*?) 

Nego, što je zapravo mladoga grofa iz svijeta vuklo u strogi Red? 
O tom piše ocu**): »Ugodno se sjećam, kako ste prošlih godina češće 
s prijateljima govorili o žalosnim prilikama našeg doba. Slušajući na- 
metala bi mi se svaki put pomisao, i to sve jasnije i jače: e kad je tako, 
kad su izgledi u svijetu tako nesigurni i tmurni, zašto ne bih s njim 
jednim mahom prekinuo, te se odazvao Bogu, koji me«poziva na kud i 
kamo ravniji put i ljepšu budućnost?« A djedu i baki tumači**): »Već 
prije nego sam se odlučio, često bih se pitao, u kojem bih staležu naj- 
volio da umrem. I svaki mi se put učinilo, da bi mi onda odijelo Družbe 
Isusove bilo na najveću utjehu. Već samom svojom crnom bojom 
podsjetit će me, da sam još odavna Bogu za ljubav obamro zemalištini 
i da zato s mirom mogu učiniti zadnji korak, koji mi je i onako uvijek 

bio pred očima, na koji sam samo čekao.« -— Na svoj imendan (18. V.) 
g. 1880. bilježit će u svoj dnevnik: »Upoznao sam opasnost i ispraznost 
svijeta. Sve je za me izgubilo svoj čar, što me je u svijetu prije ma- 
milo.«*) S druge je strane mnogo utjecalo ono, što je opazio motreći 
Život sinova Družbe Isusove. »Dok sam učio na sveučilištu«, kaže, 
»vidio sam, kako su sretni oni, kojih svijet ne sapinje svojim zako- 
nima.«*“*) No potpuno nam otkriva tajnu svojega zvanja, kad piše: 
»Zašto sam rekao s Bogom rodu, znancima, svima i svemu na svijetu? 
Zar ne, da za to nađem život s Kristom, život apostolski, da postanem 
oruđe milosti Božje, a prije svega drug Isusov, ma koja mi se služba 
povjerila u Redu. Dosta, ako me samo Otac nebeski, kad mu dođem 
polagati račun, dočeka s riječima: »To je sin moj ljubljeni, koji mi je 
po volji.«*") | 

Ali zar ga ne plaši paklena mržnja, kojom neprijatelji katoličke 
Crkve progone upravo Družbu Isusovu? Zar nije i sam svjedok bio, 
kako su je prognali iz države? — Ne; ne mari za to junačka duša Fri- 
kova. Hoće za Isusom, pa makar i u progonstvo i na Golgotu. 

O. Brandis je još pod stare dane češće, a svaki put s izražajem 
osobite radosti spominjao, kako je ostavio svijet i stupio u Družbu 
Isusovu. 

U koje je doba svoje mladosti počeo misliti na redovničko zvanje, 
nije nam poznato. Ako nije već u gimnaziji ni u Luvenu, a ono svakako 
najkasnije u drugoj godini prava, jer mu je samo te godine (1952.—3.) 
0. Patiss mogao biti redovitim ispovjednikom. A evo gdje nam 
o. Brandis pripovijeda, da je o. Patissu kao svojem ispovjedniku otkrio 
svoje misli i želje, a taj da mu je odgovorio: »Dobro, ja ću vas voditi; 
ali samo, ako mi obećate, da ne ćete ni s kim drugim govoriti o pitanju 
svojega zvanja.« Frik prihvati uvjet, te je strogo čuvao svoju tajnu, 
tako da nitko u porodici nije mogao ni slutiti, što on kani. Istom zadnje 
godine sveučilišta, kad je već sa svojim zvanjem bio na čistu, upotrijebi 
prigodu, kad je otac neko vrijeme bio u Insbruku, te mu saopći svoju 
odluku. »Dobro se sjećam«, piše 10 godina kasnije,**) »bio sam zakopan 
u građanskom i u parbenom pravu, kad jednoga dana — dne 2. ožujka 
1855. — napokon pokažem pravu kartu, te izjavim, gdje zapravo mislim 
stupiti u praksu.« Malo dana zatim otputova grofovima d'Avernas, te i 
njima (koncem ožujka) otkrije »dugo čuvanu tajnu.« Razumije se, da 
su ga djed i baka upitali, ta, zašto hoće u Isusovce; a on im odrješito 
odvrati: »Jer se uzdam, da ću u tom staležu moći Bogu bolje služiti.«*) 

Otac, djed i baka, bili su u prvi mah presenećeni, teško razoča-' 
rani. Nadali se, da će im Frik biti potpora i utjeha starih dana, a evo 
gdje im je pomrsio sve račune. Ali im je Frik lijepo znao odgovoriti: 
»Ako sam ikada u svijetu nešto za Vas mogao učiniti, dragi će to Bog, 
koji me od Vas zove, zacijelo znati na mnogo bolji način nadoknaditi.«??) 
Lako s ocem, koji je bio i odveć dobar kršćanin, a da bi sinu ozbiljno 
smetao; a sam će on u ime sina umiriti i tasta i punicu, opremivši im 
ovaj prekrasni list"): »Dobri Erik saopćio Vam je svoju odluku. Ako 
je volja Božja i njegova sreća, neka slobodno ide. Bog nam ga je. dao, 
i ako nam ga opet uzme, neka se vrši njegova Presveta volja! Ali, 
znajte, teško li se je rastati s tako dobrim sinom! Ja volim oba sina 
jednako; ali se Erik bolje znao snaći u moje želje i potrebe, te mi je 
bio prava potpora, na koju sam računao i za budućnost. Vrlo je prakti- 
čan, a usto ima tako veselu i djetinju ćud, da ga svi vole. Već sam se 

nadao, da će izabrati koje od običnijih zvanja, kad mi eto zadnjih dana 
mojega boravka u Insbruku očitova svoju odluku. Ja mu odgovorih, 
ako je volja Božja, da se ne ću protiviti, ma kako mi teško bilo; ali da 
si konačnu privolu još pridržajem nekoliko mjeseci, dok ne svrši svoje 
svjetske nauke. Njegov mir i sveđer vedro raspoloženje jamče mi, da 
je to neki viši poziv. Tako se ne ponaša, pogotovu takav značaj, kad 
bi na to samo bio nagovoren. Dođe li doista do toga koraka, bit će to 
za me najteža žrtva. Bog će mi svojom milosti dati snagu, da osamljen 
sprovedem ostale dane života. Gorke li godine, kad pomislim, kako će | 
se svršiti!« 

Premda je Erik »uvijek s velikom čežnjom čekao na novicijat«,*“) 
morao se je strpjeti, te najprije prema volji očevoj svršiti sveučilišne 
nauke. Dne 19. lipnja položi zadnji državni ispit. »Prilično je dobro 
uspio«, javlja ocu;"*) »u svim su mi predmetima priznali sposobnost, a 
u trgovačkom i u mjenbenom pravu odličnu sposobnost. Sad se isklju- 
čivo bavim botanikom. Prije podne idem na šetnju, a popodne odre- 
đujem sakupljene biline.« 

A kad će u novicijat? — O tom je kasnije“) pisao ocu: »Bog je 
dopustio, da sam dugo raznim okolnostima bio sprečavan. Bez naše 
krivnje javljale su se sve nove zapreke; čisto k6 da se je sve urotilo 
protiv mene.« Sad je ujak Karlo bolovao i umro (31. VII.), sad je sam 
Erik obolio (1.—8. IX.), a najdulje je morao čekati na brata, jer je otac 
sa Sinovima htio prije da uredi pitanje baštine. Erik će u svoje vrijeme 
dobiti 100.000 iorinti u gotovu novcu, a sve nepokretnine prepustit će 
svojemu bratu. »Ti ćeš«, tako mu Frik piše,**) »u svojoj ruci sjediniti velik 
imetak. Neka Ti ga Bog blagoslovi. On Ti ga može svaki dan opet uzeti. 
Glavno je, da sve upotrijebiš na njegovu veću slavu.« 

Medutim se je Erik pomalo bavio svojom milom botanikom, i išao 
u lov, gdje je jednoć vrebajući na pticu močvarnicu gotovo do pojasa 
morao gaziti po vodi. Usto je i putovao, pa došao i u Cjelovac, te 
će kasnije unijeti u svoj duhovni zapisnik: »Nakon 40 godina sjećam 
se slike žalosnog Isusa, kojoj imam da zahvalim jednu vanrednu milost. 
Dobio sam je, što sam nekim vanjskim znakom zasvjedočio, da pre- 
zirem taštine svjetske.«"*) Zagonetne su to riječi; tajnu, što ju kriju, 
ponio je sa sobom u grob. U to doba prispjele su od Hellwegera dvije 
već prije 4 mjeseca započete slike: Isus na Maslinskoj gori i naš Erik. 
Stajale su skupa 200 forinti. Otac piše:"") »Zadovoljan sam. Frika je 
dobro pogodio. Njegova se slika ugodno dojimlje. To je ono njegovo 
svetačno lice, kad je kod koga u pohodima, a on dobro raspoložen. Ne 
gleda iz okvira doduše mladi grof, ali ni budući redovnik.« (Vidi našu 
sliku na strani 205.!) 

Napokon se duga kušnja približila kraju. Dosta se Erik načekao. 
No hoće li ga Isusovci uopće primiti? Da ga je i ta briga morila, odaju 
nam riječi, što mu ih kasnije diktirala njegova poniznost: »Slab tijelom i 
znanjem jedva sam bio sposoban za život u Družbi Isusovoj.«**) On 
dakle negdje koncem listopada piše o. provincijalu moleći ga ponizno 
da ga primi. A 0. Bosizio mu 1. studenoga odgovori, te u oduljem listu 
piše i ovo: »Mnogi su drugi ostavili svijet, da idu za Isusom. Vama, dragi 
Eriče, nije to dosta. Vi hoćete, da se povedete za primjerom sv. Stani- 
slava, sv. Alojzije, sv. Franje Borgije. U svojoj ljubavi k Isusu ne marite 
za svoj visoki rod ni za vidan položaj, što biste ga u svijetu mogli 
zauzeti, nego želite izabrati skroman i ponizan život u Redu, samo da 

što savršenije slijedite Isusa, koji je iz ljubavi k nama postao tako po- 
nizan i siromašan. Od srca se veselim, što Vam mogu ispuniti molbu, 
te Vas primiti u Družbu Isusovu.« 

Još malo, pa su zadnje zapreke bile uklonjene. Sad ne bi mladoga 
grofa ništa više mogio zadržati. »Valedixi mundo animo forti. — Od= 
važna srca doviknuh svijetu zadnje s Bogom.«) 


3. Mladi ređovnik. (1855.—1863.) 
U Baumgartenbergu. (1855.—1858.) 


Napokon, bilo je već prema koncu studenoga (1855.), krenu mladi 
grof u Baumgartenberg u Gornjoj Austriji nedaleko od Linca, gdje je 
tada bio novicijat Družbe Isusove. Otac ga je htio sam otpratiti; ali 
došavši u Beč, obori ga bolest, te nije mogao dalje. Srdačno se oprosti 
s ljubljenim sinom, obećavši mu, da će ga pohoditi, i Erik je putovao 
sam samcat, zabavljen svojim mislima, nadama, očekivanjima. Na dan 
apostola sv. Andrije, dne 30. studenoga, sretno stigne. Vrata mu se no- 
vicijata otvore. Upute ga časnom starini, rektoru, a ujedno meštru no- 
vaka, koji ga usrdno primi. Bio je to o. Fridrik Krupski, Poljak iz 
bijele Rusije. Već kao 14-godišnji dječak bio je g. 1810. stupio u Družbu 
Isusovu, koja je tada opstojala jedino u Rusiji čuvajući ko zjenicu 
oka stare predaje Reda. I tako je o. Krupski bio kao stvoren, da duh 
i svete tradicije stare Družbe prenese na novake. Hvale ga, da je bio 
redovnik sveta života, miran i razborit vođa na putu k savršenosti. 
Zadužio je i Hrvate. Kad su g. 1845. Čč. ss. Milosrdnice iz Tirola 
bile uvedene u Zagreb, nijesu mirovale, dok im nije kardinal nadbiskup 
Haulik pozvao Isusovce, da im drže duhovne vježbe. I tako im je g. 1853. 
došao 0. Krupski s jednim pratiocem, pr vi Isusovci nove Družbe, koji 
su djelovali u Zagrebu. 

»Što sam prvi dan u sebi proživljavao,« tako piše Erik već su- 
tradan 0ocu,*") »odgovara posve duševnom miru, kojim me dragi Bog 
već od proljeća obdariva. Niti sam se osobito veselio radi onoga, što 
sam našao, niti se žalostio radi onoga, što sam ostavio.« 

Prva kušnja, kandidatura, trajala je samo 8 dana. Već na Bezgrešno 
Začeće bi uvršten među same novake. Evo, kako to pripovijeda ocu:*) 
»Bio je to jedan od najradosnijih dana moga života. Netom sam ustao, 
obukoh talar, već dan prije blagoslovljen, odjenuh se posve kao Isusovac. 
Oko 9 s. pođoh o. rektoru, koji mi uruči dugu krunicu, raspelo i pravila 
sv. Ignacija. Zatim me uvede u asketerij, gdje su svi novaci bili na 
okupu. Svi klekosmo: ja u sredini, a 0. rektor preda mnom predmoleći 
Gospine litanije. Nato ustadosmo, o. rektor ogrli mene, a ja njega i sve 
novake redom. Tako stekoh mnogo, mnogo braće, po svem širokom 
svijetu rasijane. Osjećam se ovdje kao kod kuće, čemu puno doprinosi 
veselost moje braće, koji novicijat drže za najsretnije doba svoga ži- 
vota.« 

Čuvši od sina tako povoljne glasove piše stari grof svojemu 
tastu:*) »Sreća naše djece, pa makar je i skupo plaćali, valja ipak da 
je i naša. Uzmimo, da je Erik izabrao civilnu ili vojničku karijeru, te me 
morao ostaviti i poći na granicu Poljske ili Rumunjske, ja mu to ne bih 
mogao braniti. Ili da ga kakav moćni vladar uzdigne do najvišeg polo- 
žaja obećavajući mu kraljevsku nagradu, zar bih mu se ja mogao pro- 
tiviti? A evo mi znamo iz evanđelja, da je naš Qospođin svim onima, 

koji se njemu za ljubav odreku blaga i časti ovoga svijeta, obećao sto 
puta toliko, koliko ostavljaju. To je živa istina; tu nema prigovora; tu 
se razum mora pokloniti. Samo srce ne će da miruje, već neprestano 
žali za tako dobrim sinom. Ali neka se vrši volja Božja!« 

Domala se i sam novak javlia djedu i baki.**) »Od dana u dan sve 
bolje uviđam, da sam zapravo. samo izvršio svoju dužnost, kad sam 
prigrlio ovo zvanje. Ovdje ranimo u 4 sata, te malo iza toga pohodimo 
Presv. sakramenat, a to i preko dana češće činimo. Ovaj običaj sjeća 
me na moj prijašnji život. Mjesto da Vama ili milome ocu ujutro ili 
poslije jela ruku ljubim, obraćam se sada na samoga dragoga Boga, 
koji je s nama u Presv. sakramentu, pa mu zahvaljujem za sve, što mi 
je udijelio... Među svima vlada ovdje prava jednakost i pravo bratstvo. 
Odmah na početku osvojila me je ona ineđusobna iskrenost i ljubav kod 
novaka. Brzo prolazi dan za danom, a mnogi samo žale, što će im već 
naskoro minuti one dvije godine novicijata, ovoga drugoga blaženog 
djetinjstva.« 

U sijećnju (1856.) obavio je »carissimus« Brandis, kako je u novi- 
cijatu običaj, duhovne vježbe kroz cijeli mjesec dana. Preobrazio se u 
novog čovjeka. »Često sam u to vrijem svoje samoće mislio na ljude 
u svijetu, koji su upravo tada iz punih čaša pohlepno ispijali pokladne 
veselice. Nijesam im ni najmanje zaviđao. Nasuprot, kad sam samo 
pomislio na te zabave, a već bi mi se gadilo, te sam se iznova radovao 
sreći svojega novoga svetog staleža. Žao mi je bi'o onih jadnika, koji 
za tako neznatnu cijenu proigravaju svoju nevinost i duševnu radost.«**) 

Iza duhovnih vježbi počeo je carissimus Erik pomagati pri poslu 
u kuhinji, dvoriti kod stola, mesti sobe i hodnike, prati suđe i t. d. Kako 
su mu lijepo pristajale plava pregača i dugačka metla i budile u njem 
pobožne misli! »Kuća nazaretska nama je novacima najmilije boravište. 
Kolike li radosti, kada tamo u razmatranju gledamo Sina Božjega zao- 
kupljena istim  priprostim poslovima, što ih mi ovdje obavljamo. Ne 
mogu Bogu dosta zahvaliti, što mi pruža zgodu, da ga mogu u svemu 
tako vjerno nasljedovati.«“" 

Razabravši meštar novaka Frikovu revnost i razboritost, povjeri 
mu iza malo mjeseci i službu »Anđela čuvara«. Kao »Angelus custos« 
imao je novajlije za vrijeme njitove kandidature pratiti i poučavati. 
Kako radosno izvješćuje u svojim listovima oca o novim kandidatima. 
Među njima dva grofa, Mihovil Mycielski i Karlo Mohr. Zatim jedan sin 
bečkog sveučilišnog profesora Grysara, kasnije znamenit povjesničar ; 
Nadalje Pavao Pierling iz Petrograda (Lenjingrada), kojega je doskora 
slijedio i mlađi brat Josip. Među svećenicima dva doktora bogoslovije, 
Jungmann i Hurter, kasnije glasoviti sveučilišni profesori u Insbruku; 
a najoriginalniji bio jedan Pomoranac. Njega su časnici biti upozorili 
na klevete, što ih protestantski pastori šire proti katoličkoj Crkvi, a 
mladi lutoran upoznavši istinu odvažno je prigrli. Iza mature stupi u 
katoličku bogosloviju u Bratislavi (Breslau), a godinu dana zatim u no- 
vicijat Družbe Isusove. Broj novaka za čudo je rastao, za dvije godine 
od 29 poskočio na 56, a svaki je novi novacima donosio novu radost. 

Pa i inače bilo je dosta promjene. Botaniku je naš Erik dakako 
jedva smio nešto primirisati. Političkim pako novinama i vijestima bio 
je ulaz u svete novicijatske prostorije strogo zabranjen. Ali su ih zato 
katkad pohađali razni gosti, te im koješta veselo i pobudno pričali. Tako 
im je o. Hinter&cker govorio o svojoj žarkoj želji, da kao misijonar pođe 


Travnička spomenica 1932. 14 


zap pannavaremnamvvta, ns oazi vasa ao dEDNAGITA 


210 O. Erik Brandis D. I. 


među divljake, pa ne mari, iako bi ga ljudožderi pojeli kao slatki zalogaj. 
I doista ga poglavari poslaše u Australiju, ali ne među Crnce, nego 
medu iseljenike Nijemce i Poljake (1865.—1872.) 

Koncem rujna g. 1856. dođe Eriku otac u pohode. Tri dana pro- 
boravi u sredini novaka kao jedan od njih. Svake su mu večeri nešto 
morali čitati, jer radi slabih očiju nije dobro vidio pri svijeći Kad se 
je dijelio uzorni katolik od novaka, bilo im je vrlo žao: toliko toga im 
je znao pričati sad šaljivo, da su pucali od smijeha, sad opet ozbiljno, 
cnpeći iz svojega bogatog znanja i iskustva; a usto je pokazivao za čudo 
veliko razumijevanje duha Družbe Isusove.*) Druge godine navratio se 
je opet, ovaj put, da obavi svoje godišnje osamdnevne duhovne vježbe. 
Carissimus Erik ga je za to vrijeme dvorio. Novaci su s udivljenjem 
motrili pobožnost i revnost odličnoga eksercitanta. Premda su u 4 s. 
ustajali, često bi ga u kapelici zatekli, gdje se već klanja otajstvenom 
Isusu.") 

Jedan je od eksperimenata u novicijatu, gdje to prilike dopuštaju, 
»peregrinatio« — putovanje. Obično krenu na put, a da ni sami ne znaju, 
kuda će izbiti. Meštar im samo označi, kamo će prvi dan, te im predaje 
nekoliko zatvorenih listova. Kad stignu u prvo određeno mjesto, otvore 
list, koji im kaže kuda će dalje. Pa tako redom, dok ne dođu do cilja, 
pa opet natrag. O. Krupski slao bi sve po trojicu u raznom smjeru. Sam 
izvješćuje grofa Brandis-a:%) »Carissimus Erik prekjučer se je sretno 
vratio. Izbivao je 14 dana. Poslao sam ih, kako nekoć Spasitelj svoje 
učenike sine pera et sacculo — bez torbe i kese.« Dođe Erik sa svojim 
suputnicima nekomu župniku u Bavarskoj, a taj ih otprati do svetišta 
Majke Božje Pomoćnice kod Pasave (Passau). »Petnaestorica je novaka 
s veseljem bilo krenulo na put, ali se još veseliji vratili u svoj mili 
Betlehem.« 

Na Ignacijevo 1857. primio je Erik niže redove. Tom je prigodom 
biskup Rudigier, o čijoj se beatifikaciji radi, vrlo zgodno tumačio 
narodu, kako treba, da svaki pravi kršćanin svoj život po mogućnosti 
udesi prema tri redovnička zavjeta i tako teži za evanđeoskim savr- 
šenstvom. 

9. kolovoza 1857. javlja Erik ocu veliku novost. »Čuo sam, da će 
0. provincijal (Antun Schwitzer) početkom rujna putovati u Zagreb.« 
Pa to je po svoj prilici i učinio. Kardinal nadbiskup Haulik bio za- 
želio Isusovce. Kad im nije mogao vratiti stari zagrebački kolegij sa 
crkvom sv. Katarine, ponudi im Remete kraj Zagreba. No o. provin- 
cijal nije htio da prihvati, jer bi u zabitnim Remetama i sami Isusovci 
remetama postali, to jest pustinjacima. Ali glede Pože ge nije bilo pri- 
govora. I tako bi iza punih 85 godina od ukinuća Družbe opet 1858. 
otvorena prva isusovačka kuća u Hrvatskoj. Dvije godine 
zatim preuzeše i upravu tamošnjega nadbiskupskog konvikta (1860.— 
1871.) 

U duhovnom životu lijepo se razvijao naš revni novak. »Bolje mi 
ide, no što sam se i nadao. Često se čudom čudim, kako me strpljivo 
dragi Bog sve bliže k sebi privlači.«**) Zato mu se nije dalo čekati, da 
se istom iza dvije godine novicijata posveti Bogu redovničkim zavje- 
tima, nego je s dopuštenjem poglavara već iza godinu dana (18. XII. 
1856.) u potpunoj tajnosti položio t. zv. nabožne zavjete (vota devotio- 
nalia) siromaštva, čistoće i poslušnosti. 

Tim se je njegova revnost još većma rasplamsala. Težio je za nečim 
velikim. Nije htio nimalo da zaostane za heroizmom misijonara stare 
Družbe u Paraguaju. »Stid me obuzima, kad pomislim, da svaki dan 
oblačim isto odijelo, u kojem su mnogi od njih postigli zamjernu svetost, 
a nekoji i krunu mučeništva. No opet tješi me i hrabri pomisao, što je i 
meni uvijek otvoren isti vrutak, iz kojega su oni crpli toliko obilje mi- 
losti i neslomive jakosti. Taj je vrutak Presv. oltarski sakramenat.«7) 

U drugom redu uzdao se je u pomoć BI. Gospe. »Ja se posve pre- 
dajem u ruke svoje mile Majke, Majke Božje. Neka raspolaže sa mnom 
kao sa svojim vlasništvom; neka učini od mene što hoće. Ona mi se 
vazda ukazivala Majkom u mojem prošlom životu: Njoj povjeravam i 
svoju budućnost.«") 

A ne će mu dužne ostati ni duše u čistilištu, kojima je t. zv. ju- 
načkim djelom sve poklonio, što je mogao: bit će mu u nebu moćni za- 
govornici. 

»Osobito me se je u novicijatu dojimala«, pisat će on kasnije,') 
»jedna mala priča, što se čita u Rodriguezu.'*) Pobožan muž slušao, gdje 
četa nečastivih duhova vijeća, kako bi najuspješnije naškodili jednomu 
crkvenom Redu, koji im je mnogo smetao. Predlagali su razno. Jedan, 
neka se raspiri silna oluja i progonstvo. Drugi iznosili druge predloge, 
dok najzad najlukaviji ne ustade, te ih svjetova: »Nastojimo, da što više 
odličnih i bogatih ljudi stupi u taj Red. Ovi se ne će htjeti prilagoditi 
strogom zaptu, te će se radi njih dopustiti razni izuzeci. Tim će se Red 
najlakše rasklimati i upropastiti. Zato sam ja iz ljubavi k našoj Družbi 
i svojoj braći odlučio, da ću uvijek svim silama poraditi, kako se ne bi 
radi mene učinio ni najmanji izuzetak od općih propisa i običaja.« 

A da li je mladi grof — nazovimo ga još jednom tako — u novi- 
cijatu doista našao zadovoljstvo i sreću? — Kad o tom govori, ko da 
ne smaže riječi. »Ne možete si ni pomisliti,« uvjerava djeda i baku,*) 
»kako je čovieku drago pri duši, kad je jedamput ostavio svijet. Sve 
mi jasnije biva, kolika je sreća, što sam se tako lako oteo svim opasno- 
stima za dušu, što ih mnogi tek prekasno opaze. Zacijelo tu mi je milost 
moja dobra pokojna majka u nebu isprosila. Dragi Bog nije mi mogao 
dati bolje zamjene za majku, nego Družbu Isusovu.« — »Još uvijek ne 
shvaćam, kako je Bog meni mogao dati milost takova zvanja.«"") — 
»Tek sada upoznajem, što Bog daje onima, koji su ostavili oca, braću 
i sve na svijetu radi imena njegova.) — »Nerijetko se pitam, što bi 
sad bilo od mene, da sam ostao u svijetu, te živio bilo kao činovnik, 
bilo na posjedima, što mi ih otac priprema. Nikako ne mogu ni pomisliti, 
da bih onda bio tako zadovoljan, kao što sam sada.«"") — »Život bez 
zemaljskih briga u novicijatu, daleko od svijeta, prava je blagodat te 
nam tako godi, da se to ne da opisati. Slični smo pustinjacima starih 
vremena, koji su iza 50, 60 godina sprovedenih u zabiti, znali pitati, 
da li još u svijetu vladaju trzavice i ratovi.«"*) — »O da bi jadni ljudi 
u svijetu samo pojmiti mogli, kakovu bi radost nalazili ovdje u sjedi- 
njenju s Bogom!«") 

Uvjerivši se i otac na svoje oči o redovničkoj sreći svojega sina, 
prizna u svojoj oporuci: »Erik je odabrao najbolji dio.« 

Boravak u samom novicijatu približavao se kraju. Na početku 
školske godine (1857.—8.) prijeći će Erik u retoriku, koja je u istoj kući. 
»Sjeta me obuzima, što moram ostaviti novicijat, dok sam si svijestan, 

da sam još daleko od savršenosti, što sam je imao postići. Ali se ipak 
i radujem, što mi je dragi Bog dao to vrijeme milosti. Ta, što bi bilo 
od mene, da sam te godine proživio u metežu svjetskom — kako sam 
to zapravo zaslužio?«*") Koja dva mjeseca zatim javi se iz retorike: 
»Godina retorike već mi se sada čini prekratka, jer je temeljita govor- 
nička naobrazba osobito meni i te kako potrebita. Od jutra do mraka 
bavimo se gotovo samo učenjem, što je pod vodstvom tako vrsnog pro- 
fesora, kao što je o. Malfatti, pravo uživanje. Horac i Cicero naši su 
vjerni pratioci, s kojima sam obnovio staro prijateljstvo. K tomu do- 
laze sedmičke male akademije, govori u blagovaonici, pokusi školskog 
predavanja i druge vježbe. Potpuno sam zadovoljan; jedino bih se smio 
potužiti, da je put k nebu mnogo lakši i ugodniji, no što zaslužuiemo.«*") 
Osvanuo je napokon 3. prosinca 1857., kad je carissimus Brandis 
pred cijelom kućom u kapeli položio redovničke zavjete, te postao pra- 
vim redovnikom D. I. »Blaženog li dana!« kliče. »Ako već sada ćutimo 
toliku utjehu, kadgod smijemo Bogu prikazati kakovu žrtvu: a kolika 
će tek u nebu biti naša radost, kad budemo jedan drugome čestitali 
prinesene Bogu žrtve! Kako je današnji dan mojega duševnog preporoda 
posvećen sv. Franji Ksaverskomu, to ću moliti Boga, da novi život 
počnem s njegovom apostolskom revnosti, te odsada sve sile duše i 
tijela jedino uložim na slavu Božju.«<*) »Neka se onda s Družbom Isu- 
sovom dogodi šio mu drago: vojujući pod takovom zastavom možemo 
i u najtežim progonstvima mirno čekati, da se dovrši naša žrtva.«“) 
»Pa izgledala naša vremena još tako burna i tmurna, ipak nam naši ne- 
prijatelji ne će moći ugrabiti vedrine duše i utjehe Božanske.«**) 


Prije rastanka s Baumgartenbergom bilježi: »Proživio sam ovdje 
svoje najljepše godine. Odsada ću morati na žalost dolaziti u malo bliži 
dodir sa svijetom i još ozbiljnije se pripravljati na otvoreni boj s njime. 
Ali neka! Tješi me, što je Isusovac — htio, ne htio — već samim svojim 
imenom u očitoj protivštini sa svijetom, to vredniji svojega imena, što 
se više riješi svakog udioništva s njim.«) 


U Insbruku. (1858.—-1863.) 


Iza retorike bi Erik poslan u Insbruk, da svrši filozofiju i teologiju. 
Tu ga je sve sjećalo dana nevine mladosti, što ih je od svoje 7. do 22. 
godine većinom bio sproveo u tom gradu. Stari njegovi znanci i neka- 
danje kolege u čudu su motrili »fratra« Brandisa, koji je još nedavno 
kao mladi grof, sin odličnog velikaša, bio okružen pažnjom i častima, 
a sada kao skroman redovnik čedno hoda u crnoj mantiji. 

U istoj sobi s njim stanovao je jedan Madžar, 0. Beluš. U svojoj 
apostolskoj revnosti nije frater Brandis htio, da mu izmakne lijepa pri- 
goda, nego se odmah dao na učenje madžarskog jezika. 


Slijedeće godine bukne opet na jugu krvav rat s Napoleonom III., 
i mnogi su ranjenici bili dopremljeni u Insbruk. »Doista je ganutljiva 
ljubav,« pripovijeda fr. Erik svojemu ocu, »kojom ovdašnji građani pri- 
maju ranienike. Osim po bolnicama porazdijeljeni su po privatnim ku- 
ćama. Ali eto neprilike! Premnogi ne razumiju jezika svojih požrtvovnih 
dobrotvora. Naši ih svećenici i skolastici često pohađaju i tješe. Kako 
sada žalim, što još nijesam dosta napredovao u madžarskom jeziku i 
što nijesam malo više vremena posvetio slovenskom jeziku, jer naj- 
više amo šalju južne Slavene. Upravo smo se danas namjerili na 

jednog Madžara, gdje sjedi pred svojom bolnicom. Kad ga moj pratilac 
(o. Beluš) oslovi s nekoliko prijateljskih riječi na njegovu materinjem 
jeziku. Da si ga vidio, kako se iznenadio, a od veselja kao da se po- 
mladio.« 


Iza dvije godine ode o. Beluš, ali Eriku sreća dovede drugog Ma- 
džara. Bio je to fr. Koloman Rosty (Rošti). Sin kalvinskih roditelja, va- 
trene i poletne ćudi, sudjelovao je g. 1848. kao 16-godišnji mladić u 
Košutovu prevratu. Za oružje dakako nije još bio dorastao, ali je s dru- 
XZim đacima pratio municiju od grada do grada. Tri godine zatim vratio 
se u krilo katoličke Crkve, te je u 22. godini života stupio u Družbu 
Isusovu. Postao je znamenit pjesnik i pisac. Kud će fr. Brandisu bolji 
učitelj madžarskog jezika? A kako je Erik sada još bio mlad, lako je 
vbladao novim jezikom. 

U to doba bilo je u Insbruku mnogo skolastika iz raznih zemalja, 
iz kojih su Isusovci bili izagnani. »Živim u krugu braće, što su Isusa 
radi morala ostaviti, ne samo rodnu kuću; nego i domovinu, da potraže 
zaklonište u našim hladnim brdima. Ali to nas samo krijepi i sokoli za 
borbu, koja možda i nas — tko zna — čeka. Stabalca izložena udarcima 
bure i oluje postaju još jedrija i jača. A onima, koji Boga ljube, sve se 
obraća na dobro.«) 

G. 1862. pohodio je kolegij nadbiskup salcburški s još dva biskupa. 
Priredila im se akademija u 20 jezika.*") 


Nego, kada će se fr. Erik zarediti? Čini se, da je poglavarima bilo 
stalo, hoće li mu otac doživjeti mladu misu, a pogotovo njegov djed, 
koji je već prevalio devedesetu. Zato su bili spremni ishoditi, da fr. Erik 
već iza druge godine bogoslovije primi više redove. Ali niti otac niti 
sin niie htio izuzetka činiti. Oni su stvar prepustili Providnosti Božioj, 
koja je sve po njihovoj želji udesila. Zaređen dakle poslije III. godine bo- 
goslovije (25. VII. 1862.), pohiti veleč. o. Brandis odmah iz Briksena u 
Slivnicu (Schleinitz) kod Maribora, te na blagdan sv. Oca Ignacija 
(1862.) u kapelici lijepo obnovljenoga očeva dvorca pred mnogobrojnom 
rodbinom odsluži mladu misu. Odmah iza toga blagoslovi ženidbu svo- 
jega brata. Evo starom grofu malo pred smrt dvostruke utjehe. I stari 
bo'esni djed, grof d' Avernas, primi iz ruku svog unuka mladomisnika 
sv. pričest. Nije minulo ni devet mjeseci, a dobri djed (28. IV. 1863.) 
zaklopi za uvijek trudne svoje oči u 92. godini života; a ni mjesec dana 
za njim (26. V. 1863.) preminu odlični katolik grof _ Klemens Brandis. 
Kratka, ali strahovita bila je njegova bolest. U najžešćim mukama go- 
vorio bi: »Već sam mnogo toga pretrpio, a uz pomoć Božju mogu još i 
više.«.Pun žive vjere slavio je Boga i zahvaljivao mu, a svoje boli 
prikazivao za duše u čistilištu. Nitko nije slutio, da će već iza 10 dana 
izdahnuti, i tako ga o. Frik, kad je došao u Slivnicu, nije više zatekao 
u životu. 

U četvrtoj godini bogoslovije bio je o. Brandis ujedno subministar 
u kolegiju. Napokon iza punih 9 godina sveučilišnih nauka svrši (1863.) 
svoju juridičku, filozofsku i teološku naobrazbu u 29. godini, što je kod 
Isusovaca razmjerno dosta rano. 

Kamo će sada s njim poglavari? Na sve je pripravan. Još ie u 
ožujku bio ocu pisao: »Nije isključeno, da ću u Kaloču. Ne bi mi bilo 
teško. Izručio sam se Družbi Isusovoj i nemam druge želje do ove, da 
ondje i onako živim, gdje i kako ću savršenije promicati slavu Božju.«*) 

A sada se javlja bratu, kako se iza sretno položenog ispita*?) odmara u 
carstvu \bilina;*") a što ga čeka, još ne zna. Možda će još mjesec dana 
ostati u Insbruku. Ovo mu piše 4. kolovoza, a već 4 dana zatim ispri- 
čava mu se iz Beča, što ga nije mogao pohoditi, jer ravno mora onamo, 
kamo ga zove poslušnost. 

I. Madžarska perioda. 
(1863.— 1876.) 


1. Prvi puf u Kaloči. (18603.— 18068.) 


Minule su tek tri godine, otkako se (1860.) u Kaloči otvorio kol=gij 
D. 1. s grmnazijom i internatom. »Đaci su većinom dolazili iz Bačke. 
mnogi su bili Slaveni«, t. j. Bunjevci. No eto neprilike: nastavni 
je jezik bio madžarski. a Madžara bilo je tada u Družbi Isusovoi samo 
jedan ili drugi. Zato su duge godine »profesori većim dijelom bili Ni- 
jemci ili Slaveni«.) 

Kako je o. Brandis već dobrano bio naučio madžarski iezik. dogo- 
dilo se, što se moglo i očekivati: odmah iza teologije bi poslan u Kaloču. 
»Valjda ćeš pitati«, piše bratu, »gdje moraš na zemliovidu tražiti Kaloču. 
U ime odgovora evo ti male geometrijske zadaće. Potegni dva pravca: 
jedan od Budimpešte na jug lijevom obalom Dunava, a drugi od Mari- 
bora ravno prema istoku. A sad pogledaj, gdje se križaju. Ako te točke 
ne nađeš, ne vrijedi ti atlas. Na stranu s njim!«?) 

O. Brandis krenuo je iz Beča parobrodom. »Mjesto lijepih, zelenih 
Alpa ugledah prvi put beskrajnu ugarsku ravnicu, tihu, pustu, od sunca 
izgorjelu, punu prašine i žege. Na dan sv. Lovrinca (10. VIII.) stigoh 
u Kaloču. Došao sam tada s tvrdom odlukom, da sav svoj vijek posve- 
tim ugarskom življu.«?) 

Kako je sam prastari grad Kaloča u ono još nekako patrijarhalno 
doba izgledao, evo gdje nam ga upravo zorno opisuje: »Treba tu često 
doista jakog naprezanja mozga, kako bi se čovjek oteo misli, da se ne 

nalazi usred: jednog posve običnog madžarskog sela. Kuće šašom pokri- 
vene, svaka za se trnjem ograđena, sve redom same prizemnice, izuzev 
po koju; pločniku još ni traga uz ono silno blato i prašinu; pravi labi- 
rint nebrojenih sokačića, pa onaj idilski zvuk roga, kojim pastir ranim 
jutrom zove na pašu svoj mali »puk« svinja ili goveda, pa onđa i samo 
odijelo građana naše nadbiskupske rezidencije: sve to svakog umiri 
i zadovolji, koji traži odmora na selu u nedoglednoj kojoj ravnici.«*) 


Kako se začudio 0. Brandis. kad ga, najmlađeg svećenika u kući, 
nstom je došao, imenovaše ministrom. Još se je više snebivao, kad 
je malo za tim o. rektor otputovao, te njega ostavio svojim zamjenikom. 
Ali čisto se smeo. kad mu jednoga dana Nadbiskup kaločki poruči, 
da će sutra u 10 s. prije podne s nekom odličnom gospođom doći 1 
kolegij. O. Brandis pomisli: »Ta, to je atentat na klauzuru!« Što da 
učini? Tko povrijedi klauzuru, udaren je crkvenim izopćenjem, pa i 
oni, koji to dopuste. A nije šala opirati se Nadbiskupu, velikodušnom 
osnovatelju kolegija, pa mu reći: »Nem szabad — Nije slobodno!« No 
dužnost je dužnost, i o. Brandis odluči, da će junački braniti, što braniti 
mora. 
| Suvišne li brige, suvišnog li straha! Zna i Nadbiskup Josip Kunszt 
(Kunst) za zakone klauzure i poštiva ih. Nije došao s gospođom, da 
razgleda sam kolegij, nego samo gimnaziju, školske prostorije, dvoranu, 
muzei, crkvu — a to je sve izvan klauzure. Ocu ie Brandisu odlahnulo. 
A još mu lakše bilo, kad se o. rektor vratio, te opet krepkom, vještom 
rukom sam ravnao kormilom. 

Zimi slijedeće godine (1864.) imao ie o. Erik sudbeno dati potvr- 
diti, da se odriče djedovskog dijela baštine. Duhovito i s mnogo humora 
pripovijeda on ujaku, kako je to obavio. Rekao bi, ode nam Frik u 
noveliste! »Pođoh sa svojim, kako se nadam, prilično u redu sastavlje- 
nim dokumentom prema onom kraju, gdje bih prema uputi imao tražiti 
kuću gospodina gradskog suca. U to ugledam putem nekog ne baš 
mršavog gospodina, gdje laka koraka i nimalo ne kaljajući svojih osvje- 
tlanih čizama (a ima ih za sve četiri godišnje dobe) prelazi preko ulice, 
kojoj se ilovasta površina uprav nešto umekšala. Odmah me obuze neko 
čuvstvo pouzdanja, pa se približim ovom gospodinu s primjedbom, da 
će mi on bez sumnje znati reći, gdje da potražim zamjenika gosp. grad- 
skog suca. I nisam se prevario. Koga sam tražio, stajao je preda mnom. 
Upita me, što bih rada; i čuvši, što želim, bio je iza nekog oklijevanja 
ipak pripravan, da sa mnom pođe u ured, gdje sam se nadao, da ću 
svoj posao brzo moći obaviti. Putem izrazi svoju sumnju, da li će zateći 
općinskog pandura, da mu otvori kancelariju. Pozvonimo s kućnim zvon- 
cem, i doista, traženog Ištvana (Stiepana) ne bijaše kod kuće. Ta, bio 
je uprav pokladni ponedeljak. Ali nam zato otvori mala kućna vrata 
jedna sluškinja. Preko stepenica nismo se morali penjati, jer to bi bilo 
za Kaloču previše. Nakon kratkog traženja nađe se kancelarijski ključ 
na obližnjem ormaru. Potkučim svoj Spis, i gosp. szolgabir6 (solgabiro) 
nešto zbunjen upita, ne će li se potvrda morati izdati na njemačkom 
jeziku. A kad ja nisam silio, da bude baš njemački, on ju izda madžarski 
— s teško čitljivim službenim rukopisom. Skinuti s ruke prsten imao 
je poslužiti, da cijeloj stvari utisne službeni pečat. A jer se za kakvu 
taksu nije pitalo, to iza madžarskog komplimenta zaputih se dalje mirno 

Već prvih dana započeo je madžarski ispovijedati u crkvi. Ako bi 
mu se pri tom potkrala koja slovnička pogreška. ne bi mu pokornik 
zamjerio. Njegova dobrota i revnost sve bi obilno naknadila. 


Kao ministar revno se je brinuo i za duše zavodske služinčadi. 
Uveo je kod njih zajedničku večernju molitvu, te im tom prigodom držao 
vjerske pouke, razumije se, opet na madžarskom jeziku). 


»U svibnju (1864.) teško oboljeh. Lijekovi nijesu prudili, i liječnik 
nije već znao, što bi sa mnom. Tada se zavijetovah bl. Petru Kaniziju. 
Jedva što sam to i pomislio, izbi silan znoj. i ja za malo dana ozdravih. 
Liječnik u čudu izjavi, da si je tu sama priroda pomogla. No ja sam 
prilično na čistu, kome da imam zahvaliti na svojem ozdravljenju.«') 


Uostalom je prva godina u Kaloči mirno prolazila. Sa službom 
ministra išlo ije kako tako; ali kad ju je u novoj školskoj godini (1864.—5.) 
zamijenio s generalnom prefekturom, onda jao i pomagaj! 
Tu je ipak trebalo jače ruke, nego što je bila u našega dobrog o. Bran- 
disa. 60 konviktoraca od I. do VIII. razreda — nije šala! Bilo je među 
njima i dosta obješenjaka, pa se koješta znalo dogoditi. Tako se jednom 
u blagovaonici neki gojenac liuto zavadio sa Ssusiedom, a kad je već 
do gusta došlo, zamahnu vilicom i zabode mu u rumene obraze. Krv 
poteče, liječnik priteče. Motri, gleda, nađe četiri ranice od četiri viličina 
zuba, pa hoće onako ni pet ni šest. da zaveže obraz. Međutim je gene- 
ralni prefekt pomno pregledao »corpus delicti«, pa će liječniku: »Gle- 
dajte, g. doktore, vilicu: evo se otkinuo vrh jednoga zuba. Da nije 
možda ostao u obrazu?« Liječnik stade ga tražiti šiljastim nožićem (son- 
dom, pipaljkom) uz jauk pacijenta; napokon ga nađe duboko u rani. »F 
sad slobodno zavežite!« 


Csvanuo 1. svibnja 1865. Majalis! Sam generalni prefekt povede 
odio većih gojenaca, njih 26, jedan i po Sata daleko do obale Dunava. 
Tamo ih zahvati pljusak, pa svi nagnu u omanju sobu parobrodarske 
čekaonice. Usprkos strogoj zabrani bili su nevaljalci potajno naručili če- 
tvoricu Cigana. Evo crnomanjastih muzikaša sa cimbalima i guslama, 
malim i velikim. Pa udri sviraj sad vesele valčike, sad polke poskočnice, 
sad strastvene čardaše. Ne bi dugo, a lake noge živahne mladeži dođoše 
u ritmičko gibanje. U oblaku prašine, u dimu zabranjenog duhana, razi- 
grani rujnim vincem, stadoše po taktu lupati nogama i bijesno se vrtjeti 
i plesati. Jadnog li o. Brandisa! Sjedi usred njih, gleda to vrzino kolo, 
ali je čisto nemoćan, da tomu stane na kraj.) 

Ove je iste godine (1864.—5.) prvi put u životu predavao u 
školi, a kojim jezikom, ako ne madžarskim, a što drugo nego svoj 
prirodopis? 

Kao generalnom prefektu bila mu je nemala neprilika, što ne razu- 
mije korespondencije svojih gojenaca Bunjevaca, a još je više žalio, 
što ne može u ispovijedaonici zadovoliiti okolišnih Hrvata. Što će 
dakle? U svojoj gorljivosti započe, ako ne već prije, a ono svakako 
g. 1865. u svojoj 31. godini, učiti jezik, što ga sam zove »srp- 
skim ili hrvatskim.) 

Naredne godine (1865.—6.) riješili ga muke i nevolje, generalne pre- 
fekture, kojoj nije bio dorastao, a Zato je uz prirodopis dobio i fiziku, 
te prvi put postao kustos prirodopisnog muzeja. Sad je bio posve u 
svojem elementu. Nekoje je životinje za svoj muzej sam preparirao i 
kože punio, služeći se pri tom ne znam kakvim otrovom. U tom se poslu 

jednom rani i otruje. Lice požutjelo kao vosak. No to je bnzo i sretno 
prošlo. Gora mu je muka bila u školi. E kad samo dieca ne bi bila tako 
živahna, vragoljasta, pa mu zadavala trista jada! A on, mjesto da ih 
kori i kazni, kadikad bi se dao i sam zanijeti, pa se s njima slatko 
smijao!). 

Koncem ove školske godine planuše (1866.) kratki, ali krvavi 
ratovi Austrije na sjeveru s Njemačkom, na jugu s Italijom. Starje- 
šine pozvaše o. Brandisa u Austriju, da ispovijeda ranjene Madžare. Ali 
u vojničkim bolnicama, u Beču i u Insbruku, nađe vojnika sviju narod- 
nosti, sano ne Madžara, radi kojih su ga poslali''). No razumije se, da 
se je posvetio svim apostolskim žarom drugim ranjenicima. 

Kad se je vratio u Kaloču, eto opet druge opće nevolje. »Pojavi se 
iza rata prilično jaka kolera. Molio sam poglavare, da me pošalju u 
selo (Fajsz), gdje je naiviše harala. I doista me dva puta!) tamo na 
kratko vrijeme opremiše, Ali već drugi put nađoh župnika, gdije pri- 
pravlia svečanu zahvalnicu, jer je pošast već minula.«') 

Što radi rata, što radi kolere trajali su te godine praznici mjesto 
dva mjeseca tri dobra mjeseca i v0. 

Črtvrte godine svoga boravka u Kaloči (1866.—7.) popeo se o. Bran- 
dis koji put i na propovijedaonicu, da drži dacima ekshortu. Govorio je, 
kaže jedan od bivših kaločkih đaka, jednostavno i familijarno. k6 da 
Slušateljima nešto priča. A i to ga stajalo dosta muke i napora. Nije to 
šala javno govoriti na tuđem jeziku. Bit će, da se i na njega odnosi, 
što je ljetopisac kolegija zabilježio za ovu godinu (1866.): »Divno je bilo 
gledati revnost jednih, a bratsku ljubav drugih. Oni, koji nijesu bili posve 
vješti madžarskom jaziku, marljivo bi izrađivali i pisali svoja školska 
predavanja ili propovijedi, te zatim tražili kojega rođenog Madžara, da 
im popravi i da ih uputi u tančine izgovora. Nerijetko je mladi koji ma- 
gistar svećeniku bio instruktor i korektor.« Uostalom nije to poniznom 
o. Brandisu bilo teško, da se od mlađega dade uputiti. Njegova poniznost 
izbija i iz ovih redaka, upravljenih na brata: »Kad se osvrnem na svoj 
dosadašnji život, pitam se, mogu li s njim biti zadovoljan? Istina, što 
puno toga nijesam, to me nekako umiruje. Nego da li nešto jesam, 
i to baš ono, što sam si preduzeo, na to se ne usuđujem odgovoriti. Ne 
radi se samo o tom, što sam, nego još više, kaka v sam; a o tom 
neka sudi Bog po svom milosrđu.«!“) 

U petoj godini boravka u Kaloči već je tako madžarski govorio, da 
bi ga tko mogao držati za pravog Madžara. Sam će si kasnije dati ovu 
svjedodžbu: »Madžarski sam jezik s povoljnim uspjehom naučio.«'*) Već 
je u 35. godini. Vrijeme je, da napokon završi svoju redovničku naobra- 
zbu. Zato ga poslaše poglavari u Sv. Andriju, da obavi zadnju kušnju, 
t. zv. treću probaciju. 


2. Treća probacija u Sv. Andriji. (1868.—18609.) 


Vrijeme treće probacije, kako 0. Brandis kratko označuje, »sve je 
posvećeno skrovitome životu i povjerljivom općenju s Bogom.«'*) Život 
se ne razlikuje mnogo od onog u novicijatu. Niie dakle čudo, što ne znamo 
za kakove zanimive događaje. Ali nam je zato sačuvan njegov latinski 
duhovni zapisnik, što ga je upravo te godine počeo pisati. Taj nam do- 
pušta, da duboko zavirimo u njegovu dušu, a to nam je i potrebno, ho- 
ćemo li ikad, da razumijemo o. Brandisa; inače bi nam njegov život 

ostao knjiga zapečaćena, i lako bi si tko o njem stvorio posve neispra- 
van pojam. Mi ćemo dakle redom iznijeti nekoliko mjesta iz tog zapi- 
snika, i to samo iz velikih duhovnih vježbi"), koje u III. probaciij, kao 
u novicijatu traju cijeli mjesec dana. 

Odmah na prvoj stranici dnevnika, u razmatranju o posebnom sudu, 
osvrće se na svoj dosadanji život te bolnim srcem vapije: »Perdidi plu- 


> 


rima! — Premnogo sam izgubio, što sam s milosti Božičm mogao po- 


“stići: visok stepen slave nebeske, veliku svetost; možda mi je od Boga 


bila namijenjena i mučenička paoma. Perdidi! Izgubio sam! ... 
Ustat ću i nadoknaditi gubitak.«!*) 

Razmatrajući o paklu nameće mu se pitanie: »kako se može poniziti 
do dna pakla čovjek, koji nije nikad teško sagriješio?« i odgovara si: 
»To mora jedino zahvaliti preobilnoj milosti. Koliko mu je puta već došlo, 
da teško sagriješi, pa bi se to bez suminje i dogodilo bilo. da mu nije 
onda Bog priskočio u pomoć preobilnom milosti, koje ja nijesam zaslužio. 
Što više, kako sam bio nezahvalan i mlitav, davno sam zaslužio, da mi 
Bog umanji milost. Spasila me je možda molitva kojega od mojih pobo- 
žnih prijatelja.«!*) Mislimo da će moći svaki lako razumjeti, tko je onaj 
Erikov čoviek bez teškog grijeha. Tko drugi nego on sam? Kada dakle 
do svoje 35. godine nije teško sagriješio, onda se možemo pouzdano na- 
dati, da je još manje kasnije; nego da ie krsnu nevinost sačuvao do groba 
neokaljanu. 

Među njegovim odlukama čitama: »Daleko bilo od mene, da se 
vladam ili govorim lukavo, dvorski ili politički.«?") 

»Što se tiče nastojanja oko mrtvenja, usvajam si iznova praksu 
o. Lancicija, da se Bogu prikažem za neprestano nekrvno mučeništvo 
po križevima svagdanjega života. Molit ću se za one, od kojih mi kri- 
ževi dolaze; ljubit ću ih i vraćati im dobročinstvima; zahvalit ću Bogu, 
vidim li, da se oni uzvisuju, a ja umanjujem. Ovo ću prikazivanje svaki 
dan ponoviti kod podizanja kaleža.«*') 

Sutradan**) piše: »Tako sam se zgražao pomislivši, koliko je zlo 
mlakost u duhovnom životu, da bih volio biti lišen sjetila i udova, te kao 
izmrcvareni mladi mučenici Makabejski za sve postati nesposoban, samo 
da mogu ljubiti Boga te mu služiti u najvećoj poniznosti.«?) 

Ušao je u razmatranja o muci Isusovoj, te bilježi: »Ponuđio sam 
se Isusu na Maslinskoj gori za najveće poteškoće u svagdanjem životu, 
samo da mu postanem sličan, svojemu vođi i Kralju. Bolje, da izgubim 
porabu sjetila i udova, nego da Tebe, Isuse, uvrijedim. Dai đa budem 
pod poglavarima i na mjestima, gdje ću najviše imati da podnesem; daj 
da ne vidim ploda ni kod uzgoja ni kod propovijedanja, ako to može biti, 
a da Te ne uvrijedim. Bit će mi dosta, postanem li tako sličan Tebi, Go- 
spođinu svome i Spasitelju, koji si ovo i daleko više uzeo na se.«') 

Dan zatim piše: »Dolazile mi na pamet razne poteškoće proti 
poslušnosti, pa sam si ovako odgovarao: A što, kad se Isus predao mom- 
cima, da ga svežu? Nije se žacao, da ispije gorki kalež, što mu ga podao 
Otac nebeski. Ako to za me čini, da me očisti od samoljublja, da me 
izliječi, da me spasi — zar da se ustručavam slušati takova gospodara? 
Zar nije on moj vođa, moj Krali, kojega sam odlučio slijediti? Njega ću 
dakle gledati u svojim poglavarima, ljubiti ih i slušati kao Krista. Kadgod 
mi dođe kakva sumnja, jesam li dužan u čem ravnati se po volji pogla- 
vara, odmah ću se dati na promišljanje muke Isusove i u njoj tražiti 
savjet.«?) 

U nizu razmatranja došao je red već na smrt Spasiteljevu na križu. 
Ali je duša eksercitantova suha i neraspoložena. Što da radi? »Vježbao 
sam se, piše, »u poniznosti, uvjeravajući sam sebe, da sam najnevredniji 
od svih otaca i braće u našoj pokrajini i u našoj Družbi.«?*) 


Motreći Bi. Djevicu kod groba Isusova »zaklinjao sam prežalosnu 
Majku po njezinoj liubavi prema Sinu, neka mi ishodi, da mu služim 
posve čistim srcem.«?") 


Napokon se pojavi pred eksercitantom uzvišeni lik uskrsnulog Spa- 
Sitelja i odsjev rajske slave. U njegovoj duši kao da se nadbijaju dvije 
opračne želje. Evo kako ih je u sklad sveo: »Prikazao sam se Bogu, bude 
li na njegovu veću slavu, neka me odmah iza duhovnih yiežbi uzme 
k sebi s ovoga svijeta; a ako me ostavi, ut me satiat opprobriis -— 
da me nasiti pogrdama, kako si je to izmolio sv. Ivan od Križa.«25) 
Predzadnji dan duhovnih vježbi piše: »Najedamput mi prejasno svi- 
jetlo pokazalo stanje moje duše — prošlo, sadašnje i buduće. Ne bih toga 
razmatranja dao ni za sva ostala cijelog mjeseca duhovnih vježbi. Bio 
sam u opasnosti, da izgubim dušu, jer sam se odveć podavao vanjskim 
poslovima, nejedamput i vidio i čuo toliko zlih primjera, bio rastresen 
u molitvi i nijesam se s potpunim pouzdanjem dao voditi od svojih pogla- 
vara. Ono, što me je spasilo, to je među ostalim ljubav k siromaštvu, 
vjerno obdržavanje onoga, što sam naučio u novicijatu, ustraina borba 
proti raztresenosti, djela poniznosti itđ. Najviše me peče, što radi nekog | 
nepouzdanja i malodušnosti nijesam koji put bio još iskreniji Drema 
starijima.«?) 

Ove bilješke iz duhovnog zapisnika 0. Erika pokazuju, kako je 
dukobo i uzvišeno shvatio svoje redovničko zvanje, kako se velikodušno 
pripravljao za najteže žrtve. A nije to samo bio časovit zanos, nego je 
te osjećaje svake godine u osamdnevnim duhovnim vježbama ponavljao. 
Samo u svijetlu ovih načela i pregnuća možemo pravo procijeniti nutar- 
nju krasotu i vrijednost njegova života, što je najvećim dijelom pro- 
tekao u vrlo tihom, skromnom radu i dosta puta bio praćen prividnim 
neuspjehom. 

Zanimivo je, što je o. Brandis 38 godina kasnije povjerio svojem 
duhovnom zapisniku; »U trećoj probaciji, u ono vrijeme samoće, otvorio 
mi se put k hrvatskome narodu.. Bog i Hrvati!«*") Zagonetne su to riječi. 
No dosjetljivi čitatelj mogao bi iz navedenih misli o. Brandisa odgonetnuti 
smisao njegove apostolske taimne. 


3. Opef u Kaloči. (1869.—1870.) 


Poslije II. probacije vidimo 0. Brandisa opet u Kaloči, otkuda bratu 
šalje ove zanimive retke: »Što bi Ti rekao za sirotu profesora prirodo- 
pisa, koji je onako usput upravo danas s Bogom pomirio dvojicu na tali- 
janskom jeziku, osim toga ispovijedao i hrvatski, madžarski, nje- 
mački i latinski, i da je ustrebalo, bi i francuski. Sve je ovo pako samo 
nuzgredan posao. Glavna mi je zadaća, da s dragim mališanima, dijelom 
i s velikima iz 4 razreda na kraj izađem. U zadnje vrijeme latim se koji 
put i novina. S osobitim zanimanjem pratim školsko pitanje u Tirolu 
i vijesti iz Hrvatske i Vojne krajine. Nego da li se tu uvijek 
dobije pravi pojam o prilikama, to je drugo pitanje.«*) 

Nego nešto, čini se, nije o. Brandisu u Kaloči prijalo, jer već iza 
godinu dana zamoli poglavare, da ga premjeste?*). Razlozi nam nijesu 
poznati, ali su jamačno bili u skladu s onim načelima, što ih je donio iz 
II. probacije. Starješine mu udovoljiše, te ga premjestiše. 


4. U Kalksburgu. (1870.—1872) 


U Kalksburgu, nedaleko Beča, vrlo je glasovit isusovački konvikt 
s gimnazijom. Prije svjetskog rata bili su gojenci većinom plemići, od 
vitezova i baruna pa sve do princeva kraljevskih kuća. Zastupano je 
bilo do 10 i više narodnosti; među njima je vazda bilo i Rrvatai 
Slovenaca. 0. Brandis se je još nakon više godina ugodno sjećao, 
kako ga je neki konviktorac (1871) nazvao »hrvatskim Pa- 
trom«). 

Prve je godine (1870.—1.) ovdje bio kustos prirodopisnog muzeja 
i profesor prirodopisa. To je bila jedina godina u njegovu životu, kad 
je predavao na svojem materinjem jeziku. 

G, 1871. dogodi se nešto, što ga se silno kosnulo. U svibnju mora- 
doše Isusovci napustiti svoju jedinu kuću u Hrvatskoj radi naručenih 
kleveta i bezdušne hajke liberalaca. S tim se nije mogla pomiriti poletna 


"duša o. Erika. Gdje je progonstvo, gdje se žrtve traže. tamo bi on 


upravo bio na svojem mjestu. Zar junak u borbi ne srće upravo baš 
“onamo, gdje je položaj najkritičniji? Ion zamoli poglavare, da 
ga pošalju u Požegu ilikudgod u Hrvatsku.) 

No okolnosti u Hrvatskoj nijesu tada bile povoline za kakav novi 
pothvat, i o. Brandis morade ostati, gdje je bio. Na svoju molbu bi rije- 
šen škole"), te je druge godine (1871.—2.) bio ministar u kolegiju. 

Videći, da mu je zasada zakrčen put u Hrvatsku, svrne svoj pogled 
opet na Kaloču, gdje su dva mlada profesora ležala u beznadnom stanju. 
»Srce me je boljelo, kad sam zimi g. 1872. saznao, da u Kaloči jedan ili 
drugi podliježe svojem teškom zvanju. I ja zaželjeh, da bi me opet po- 
slali onamo, ne bi li što od koristi bio.«**) »Ta, neka se Isusovac ne podajs 
slatkome pokoju u svojoj domaji, jer teško, da je prorok ugleđan, gdje 
je okružen od prijatelja i rođaka.«*") Ocu generalu, na kojega se obratio, 
draga je bila njegova velikodušna ponuda. »Želim Vam i ja, da mognete 
dobro iskoristiti teškom mukom stečeno poznavanje madžarskog jezika. 
Stvar ću preporučiti ljubavi i razboru 0. provincijala, koji će uvaživši sve 
o sa mnom odlučiti, što će nam se u Gospodu učiniti najshodni- 
jim.« 

Taj Hist stiže o. Brandisu malo izakako ie na Svijećnicu (1872.) javno 
u kapeli konvikta položio zadnje zavjete, kojima je postao profes D. I. 
Došao je na tu svečanost sa svojom gospojom i njegov brat. 

Nea prođe ni pola godine u očekivanju odluke, a 0. Brandis primi 
od o. generala list**), koji poniznog redovnika čisto porazi. Vratit će se 
u Kaloču, ali ovaj put kao rektor. Netom se nekako razabrao, lati se pera, 
ne bi li o. generala sklonio, da promijeni odluku. »Iznesoh mu energički 
svoje razloge, zašto mislim, da nijesam sposoban za takovu službu. Ali 
sve uzalud. Stvar je bila gotova, i meni ne preosta drugo nego slušati.«“) 

5. Rekfor u Kaloči. (20. DIll. 1872. — 20. 1X. 1875.) 


Dne 20. kolovoza 1872. preuze 0. Brandis upravu kolegija. Kao 
kapetan na moru kruži okom po obzorju. Zamijeti sumnjivih znakova, 
Nešto se sprema. »Ja se nipošto ne podajem iluzijama«, izjavljuje već 
prvi dan svojega rektorata. »Posve sam pripravan, da svoj sađašnji po- 
ložaj zamijenim s još kud i kamo težim.«*!) 

Ne bi dugo, a crni se oblaci nadvili; muklo iz daljine zaore gro- 
movi. Bilo je to na poklade g. 1873. »Upravo je sinoć muzikalna produk« 
cija u našoj dvorani bila u punom jeku. 
Gusle, glasoviri, mladenačka grla stu- 
pile u živu akciju. Otmjena katolička 
publika takva šta možda nije još ni do- 
živjela, pa je s uspjehom bila zado- 
voljna k6 nikad prije. Kad nam se al 
najednom Stvar prikaza u posve dru- 
gom svijetlu. Iznebuha stiže nam vijest, 
da je prije dva dana u Budimpešti za- 
počela hajka na Isusovce. Cijela parla- 
mentarna ljevica digla se na juriš. — | 
»Isusovci nijesu u Ugarskoj zakoniti!« 
kliče zastupnik liberalac. —  »Bravo! 
Tako je!« odjekuje dvoranom. »Van 
s njima! Eljen (Živio)!« — Što nas još 
čeka?«'%) »Kuda plovimo? Ne će li im \ 
»lijeni monasi« doskora biti suvišni?«**) : 
»Uostalom zar nijesu matura naših kle- 
rika, državni ispiti i vojna dužnost već 
dosta očiti plodovi kulturne borbe? A 
je li to baš manje zlo nego otvoreno 
progonstvo i zatvaranje naših zavo- O. Erik Brandis D. I. 
da?«“*) »Međutim ne ću ostati skrštenih 
ruku, dok je snage u mene.«**) »Radimo, 
dok je dana!«“*) Nego dragi Bog nije ipak dopustio, da propane kaločki 
kolegij. Našlo se prijatelja i branitelja i tamo, gdje se čovjek ne hi 
nadao. I tako taj glasoviti zavod još i danas stoji i blagoslovno djeluje. 

Vratimo se rektoru Brandisu! Mirno, uzdajući se u Boga, vrši svoju 
službu. »Vrata se moje sobe otvaraju i zatvaraju, da je milota!«*") »Po 
vas dan Slušaj izvještaje, ispituj, miri, ravnaj; usto prati novine, piši 
listove i u školi predaji. A navečer ponesi na Dočinak ugodnu svijest, da 
si od svoga posla tek nešto više od polovice obavio.«*5) 


Još nije istekla prva godina njegova rektorata, kad snađe grad i 
kolegij ljuta nevolja, strašan bič Božji. »Već smo se dulje vremena bojali, 
da će se kolera ušuljati i među nas, ali činilo se, kao da će nas ona 
poštedjeti. Već je za 29. srpnja (1873.) bio zakazan svečani zaključak 
školske godine i dijeljenje nagrada, kad li dva dana prije iznenada pre- 
minu od kolere jedan vanjski dak sa sela.*") Ja ga sam providjeh u S sati 
ujutro. Tri sata zatim već je bio mrtav.«") Strah i trepet spopade đake. 
Nekoji konviktorci navališe, da se odmah šalju kući. Isto su svjetovali 
i liječnici, a Nadbiskup to odobri. »Pa tako ja žurno još isti dan raspustim 
zavod, gotovo stotinu gojenaca. Toga meteža nije si lako rredočiti.« 

Brže bolje razdijele se svjedodžbe, a Svi se na vrat na nos spreme na 
odlazak, tko željeznicom, tko parobrodom, tko kolima. »Malo ne za sve 
trebalo je brzojaviti, mnogima posuditi i putni trošak. Ne prođe ni 
24 sata, a prostrani je konvikt bio pust i prazan, još više pak naša 
blagajma.« One noći podlegoše u gradu koleri još petorica osoba. »Sad 
se dadosmo na ispovijedanje i opremanje bolesnika. Pošast je užasnom 
brzinom preotimala mah. Do 15. kolovoza bivalo ie dnevno i do 46 smrt- 
nih slučajeva — u gradu od kojih 11—12 tisuća duša. Imali smo dvije 
posebne sprave za pričešćivanje okuženih. S niima su naši profesori 
često cijeli dan bez prekida obilazili gradom. I ja bih sam po više puta 
na dan proviđao bolesnike.«"!) »Opasnost za moj život nije me nimalo 
plašila.«*?) »Kako je pošast sve više bjesnila, vapih s velikim pouzda- 
njem k Presv. Srcu Isusovu, sjetivši se riječi: Modicae fidei, quare dubi- 
tasti? — Malovierni, zašto si posumnjao?<«") »Na Veliku je Gospu pomor 
dostigao vrhunac, što mi tada dakako nijesmo znali; nego nam se što 
više činilo, da je to za našu kuću istom početak«;*) jer upravo taj dan 
pokosi smrt jednoga od ponajplemenitijih otaca našeg kolegija. 


Bio je to poznati nam već 0. Franjo Beluš. SAm se je veliko- 
dušno prikazao kao žrtva pomirovna za narod, moleći Boga, ako bi koji 
Isusovac imao umrijeti od kolere, da to ne bude nitko drugi nego on. 
O. Brixi tvrdi,"%) da je to učinio sa znanjem i odobrenjem oca rektora. 
I dragi ga je Bog uslišio. Kad je dobri o. Beluš na Veliku Gospu ujutro 
opremao jednog bolesnika, nije taj nikako mogao, da primljene sv. hoštije 
zadrži, nego je povrati. O. Beluš je podigne, opere u vodi, te j& iz poči- 
tanja prema sv. prilikama sam blagova, što dakako nije bio dužan učiniti. 
Ovako se zarazi i domala osjeti, da mu ije zlo. Ipak s mukom odsluži 
misu, a videći zatim u crkvi silu naroda, želinoga sv. sakramenata, ispo- 
vijedao je sve do podne ne mareći za to, što mu je bivalo sve gore. Za 
vrijeme objeda digne se sav blijed, sa svim znakovima kolere, te izađe. 
Ocu duhovniku, koji poletje za njim, reče: »Mislim. da je dragi Bog 
primio moju žrtvu.« Iznemogao legne, a dok su svi držali, da će prebo- 
lieti, sam ih je uvjeravao, da ne će dugo. Zatraži zadnje utjehe sv. vjere. 
Zatim si oko vrata obavi krunicu, pod uzglavlje metnu bilježnicu za po- 
sebno ispitivanje savjesti i list sa molitvicom, kojom se je prije 7 godina 
bio posvetio BI. Gospi. Upirući oči u raspelo, što ga je rukama stiskao, 
i strpljivo podnosaći užasne boli predade isti dan navečer duh svoj Stvo- 
ritelju u dobi od 43 godine. O njegovu heroiskom činu razni su razno 
sudili. »Neki je svjetovnjak, učitelj glazbe u kolegiju, smrt o. Beluša u 
nekim katoličkim novinama izvrtao do smiješnosti. Nije se isplatilo«, pri- 
mjećuje 0. Brandis, »na to odgovarati, jer svijet lakše vjeruje laži nego 
li istini.«**) Završimo s riječima, što ih je o. Erik zabilježio u svoj duhovni 
zapisnik: »Ovaj slučaj pokazuje nam, kako se nije obazirati na ono, što 
svijet govori. Novine su se raspisale, jedne su o. Beluša kudile kao ne- 
razborita, druge ga opet u zvijezde kovale. No mrtvo tijelo pokojnikovo 
ništa o tom ne čuje; a duša mu je osvanula pred Bogom i ne mari za 
sud ljudski.«"7) 

Od onoga je dana kolera u gradu počela po malo jenjavati. Napokon. 
»pošto je izumro deseti dio stanovništva, svemu je bio kraj. Kad je nado- 
šao početak školske godine, gimnazija s konviktom bila puna. đaka kao 
obično, i još boljih nego prije. Pa ni blagajne nije više zahvatila smrtna 
stiska.«5) 


> 

U drugoj godini rektorata o. Brandis (1874.) počeli su profesori po- 
lagati državne ispite, budući da neumoljivi zahtjevi birokratizma nijesu 
im ni najsolidnije, za sedam godina stečene akademske naobrazbe pri- 
znavaki dovoljnom kvalifikacijom, da mogu nezreloj srednjoškolskoj mla- 
deži predavati prva počela znanosti. Trebalo se dakle prilagoditi, da se 
zavodu osigura pravo iavnosti. 


U srpnju slijedeće godine (1875.) pohodi zavod s ministarskim sa- 
vjetnicima sam znameniti ministar kultusa i nastave Augustin Tre- 
fort, koji je tu službu obnašao punih 16 godina (1872.—1888.). Razgle- 
davši pomno kolegij reče ocu rektoru, da je već mnogo toga lijepa čuo 
o tom zavodu. a sada se sam uvjerio, da se nije prevario u očekivanju. 
A pred Nadbiskupom izjavi, da je njegova gimnazija dostigla visinu ino- 
zemnih učilišta. Nije ga nimalo smetalo. što su nastavnici — Isusovci — 
većinom bili bez državnih kvalifikacija, neki od njih inostranci, sam rav- 
natelj Nijemac; nego se i u državnom saboru najpohvalniie izraz: 
G. 1882. preda sveučilišni profesor Mavro Karmon, židov, ministarstvu 
Služben izvještaj o stanju gimnazija u Ugarskoj, gdje se nije ustručavao 
ustvrditi, da između svih 87 ide prvenstvo kaločku gimnaziju. 

: Usput spominjemo, da je Trefort od pohvala prešao i na djela. Ob- 
zirom na sjajni uspjeh kaločke gimnazije i na visoku naobrazbu, što 
već sama Družba Isusova daje svojim članovima, prizna g. 1885. bez 
ispita kvalifikaciju svim kaločkim nastavnicima, koii su položili maturu 
i barem već 3 godine bili predavali. Šta više g. 1887. prizna profesorima i 
one, koji nijesu imali mature, samo ako su barem 3 godine predavali. A 
u buduće odredi ministarstvo, da Isusovcima, koji budu na univerzi štu- 
dirali, vrijedi teologija kao 4 sveučilišna semestra. 

Vratimo se događajima god. 1875., posljednje godine rektorata 0. 
Brandisa. Na poziv vrhovne glave kršćanstva Pija IX. sva se katolička 
Crkva širom svijeta dne 16. lipnja posvetila Presv. Srcu lsu- 
sovu. To se je i u crkvi kaločkog kolegija najsvečanije obavljao. U 
dobar čas, jer će doskora trebati osobite zaštite nebeske. 

Dva mjeseca i po zatim, dne 30. kolovoza (1875.), bukne u gradu 
silan požar. Raspiren od žestokog vjetra već za jedan sat (3—4 po- 
podne) zahvati 108 sljemena. I već su gorjele susjedne kuće, već je 
skrajna opasnost prijetila krasnom zavodu, kad o. rektor digne oči i ruke 
k nebu, te zazva pomoć Bož. Srca". I gle, bijesna vatra, koja je 120 
kuća, gotovo treći dio grada, pretvorila u tužno garište, zaustavi se pred 
kolegijem kao pred nepredobivom tvrđom, što je ujedno spasilo velik 
dio grada. 

Razumije se, da se o. iBrandis nije samo ufao u pomoć odozgo, nego 
je sve svoje pozvao na energičnu obranu od razornog elementa, i sam 
im prednjačio. I profesori su do kasne noći neumorno nosili vodu i 
gasili vatru. A tko sad da prehrani toliko mnoštvo beskućnika? Nadbi- 
Skup, kaptol, općina, ali i velikodušni o. rektor prehrani ih makar koju 
stotinu, dok opet krova ne nađoše. 


— 


Još jednu malu, ali dragocjenu crticu iz rektorata o. Brandisa. Ča- ' 


sni starina, presvij. g. Ivan Evetović, župnik i prepošt u Baču, pripovi- 
jedao nam je malo mjeseci prije svoje smrti*): »Prvi rektor u Kaloči bio 
mi je o. Brandis. Nama Bunjevcima davao je knjige društva 
sv. Jeronima.« Ovdje bi valjalo potegnuti četiri debela uzvičnika: 
Prvi, što je širio hrvatsku knjigu: Nijemac; drugi, među Bunjevcima; treći, 

usred Madžara; četvrti, u doba, kad je Društvo sv. Jeronima ioš u povo- 
jima bilo. I ovo nam pokazuje, kako je još uviiek o. Brandisa misao u 


Hrvatsku zanosila. 
S 


To bi bili poglaviti događaji njegova rektorata. Šarolik je to okvin: 
pomotrimo sada u njem samu sliku o. Brandisa! Zavirimo naiprije opet 
u njegov tajinstveni duhovni zapisnik. U niem živo nam crta sudnji 
dan. »Najpriie dođe smrt — smrt svijeta. Gdje su sada tvoji gradovi, 
varavi svijete? Gdje je tvoja Pešta, gdje tvoj Beč, gdje blago i bogatstvo 
i sve ostalo, za što si tvrdio, da jedino vrijedi, da su to jedino prava 
dobra? More se ralijeva i proždire luke i lađe. Alpe i drugi divni krajevi 
dime se, vatrom poharani. Zlato se vraća u zemlju, iz koje lakomost ga je 
vadila. Zvijezde padaju; more se od silne vrućine rasplinjuje, vodene se 
pare dižu sve do neba. »Nebo i zemlja će proći, ali moje riječi ne će 
proći.« Anđeoska se trublja ori. Zemlja vraća mrtvace, sakupljaju se na- 
rodi sa sve četiri strane. Što je prema tome jeka trublje na fronti? U 
neko doba noći zaori, cijela se vojska listom diže, časnici komandiraju, 
u red stavljaju svoje čete, i zamalo se čuje samo gromovita rika topova. 


Ali šta je sve to, već sjena prema zvuku trublje, što otvara grobove, što 
zove mrtvace u život, što okuplja nebrojeno mnoštvo pred jednoga, jedi- 
noga suca? — Eno na nebesima zasine znak Sina čovječjega, te iza mraka 
pojavi se svijetlo golemo. — I opet zaječi trublia, samo još mnogo jače i 
oštrije, i zove sav svijet na sud... Uskrsnulima pokazuje se na čenu -— 
jednima znak zvijeri, drugima znak odabranja. Anđeli ih rastavljaju de- 
sno i lijevo. Gdje su sada Slaveni, gdje Francuzi, gdje Nijemci. gdje 
Madžari? Nema nego samo jedan narod odabranika i jedan narod pro- 
kletnika...«*') Potresnih li riječi potresene duše! 


Nego u oči udara, što među narodima na prvom mjestu spoininje 
Slavene. To nešto znači. To znači, da 0. Brandis ni kao rektor ni u Ma- 
džarskoj nije zaboravio na metu svojih žarkih želja, da se posveti radu 
među Slavenima. Smijemo reći još i više: da i život za njih žrtvuje. Čujmo 
samo, što piše: »A što je s tvojim mučeništvom, osobito među južnim 
Slavenima, za kojim toliko čezneš i već tako dugo Gospoda 
prosiš?«") 

Međutim on se trudi, da krvavo mučeništvo nadomjesti nekrvnim: 
mrtvenjemipokorom. Na to ga još napose nuka njegova služba 
rektora. Pod stare dane prizna travničkom kućnom liječniku: »Znate. 
gosp. doktore, bio sam rektor u Kaloči. To vam ije velika kuća, gdje ss 
koješta može dogoditi. Pa sam ja držao. da sam dužan kao rektor pokoru 
činiti za svoje podložne. Zato sam mjesto u postelji spavao na podu.« 


Neki su očekivali da će o. Brandis kao grof mnogo za se tražiti. I 
lako bi to bio mogao kraj tolikih bogatih rođaka, a i sama služba rektora 
kao da je iziskivala, da se opskrbi prema svojem položaju. No taki su 
slabo poznavali kreposnog 0. Erika. Neobično se strogo držao svoje od- 
luke: »Ljubit ću sveto siromaštvo.«#?) Nije si priuštio ni najjedno- 
stavnije udobnosti, nije često imao ni što je najpotrebitije. Pripovijedaju, 
kako si ni za vrlo oštre zime nije dao ložiti sobe, i nitko ga nije nikad u 
kaputu vidio, ni u zimskom, jer toga uopće nije imao, ni u ljetnom. Ni 
umivaonika u sobi nije imao, nego bi lavoar po danu metnuo pod po- 
krivalo u postelji, a navečer bi ga stavio na stolicu. 

Osim ove strogosti i drugih u Redu običajnih pokora nalagao bi si 
nerijetko koje izvanredno djelo mrtvenja. Tako n. pr. 8. veljače 1874. 
stvori odluku: »Dizat ću se prije ostalih. već u 3% sata. Ovu za me vrlo 
osjetljivu žrtvu prikazivat ću kroz cijeli mjesec dana na čast svojemu 
osobitom zaštitniku, bl. Andriji Boboli, da mi isprosi dar molitve.«**) A 
na Badnjak iste godine piše: »Ne ću kod kuće piti ni vina ni kave ni čaja 
sve do svojega imendana, do 18. svibnja.«*) Jednom je iz Beča u Kaloču 
parobrodom putovao više od 24 sata, a da nije ništa okusio do li jedne 
suhe zemljičke. 

Ali ako je tako oporan bio prema samom sebi, nije li onda taki bio 
i prema drugima? Nije, nego upravo protivno. »Bio je«, tako ga opisuje 
bivši mu potčinjeni o. Hiibner, »prema svakom vrlo prijazan i u najve- 
ćoj mjeri ponizan; ni u čemu se nije moglo opaziti, da je rektor kolegija.« 
Još iza mnogo godina spominjali bi ga kao vrlo blagog pogla- 
vara. Možda je koji put u svojoj dobroti i predaleko pošao. Sam velit: 
»Kao što je ljubav bez jakosti — slabost: tako ie i jakost bez ljubavi 
oporost (asperitas), I jednog i drugog valja mi se čuvati. A kako od pri- 
rode naginjem na bojažljivost, moram se više strogim nego blagim poka- 
zivati.«**) Opravdane li odluke; ali kako će je provesti? O. Brandis da 
bude strog? To mu nikako i nikad ne će poći za rukom! Što ćete, Gospo- 
din Bog nije ga strogim stvorio. Previše je dobra srca, a da bi koga mo- 
gao jače ukoriti ili mu štogod uskratiti. Sam sebe bi znao kuditi pred vi- 
šim poglavarima radi ove svoje, kako kaže, »slabosti i bojažliivosti.«*") 

O. Brandis nije mogao a da ne oprosti uvreda. »U svemu, što se 
tek mene tiče, moram velikodušno podnašati uvrede, ne mariti za klevete 
i krive sudove. Hoću da budem pravi Isusovac, koji ljubi poniženje, po- 
vjerljivo općenje s Bogom i mrtvenie.«%) 

Svega se je ovoga 0. Erik vjerno držao. Zato su ga stari i mladi 
uvelike cijenili i ljubili. Učeni o. Ljudevit Tomčanji (Tomcs&4nyi) ovako 
nam je kratko karakterizirao svog nekadanjeg starješinu: »O. Bramdis 
bio je u pravom smislu riječi svetac.« (»P. Brandis a sz6 szoros 
ćrtelmćben szent ember volt«). 


Da slika njegova rektorata bude posve objektivna, ne smijemo pre- 
šutjeti, što o. Tomčanji dalje o njem piše: »Kao poglavar nije imao veli- 
koga auktoriteta.« Jest, treba priznati, da mu Bog nije dao svih pet tale- 
nata, što se hoće za savršenoga starješinu. Napose, treba kazati, nije bio 
dosta jake ruke u upravljanju niti kao poglavar dosta jasan i odrješit. 
Zato bi se znalo događati, što sam veli: »Netom je tko izašao iz moje 
Sobe, a eto ga odmah ocu ministru.«*) 

Svega ovog bio si je sam dobro svijestan. Dne 4. veljače 1875. od- 
luči: »Pisat ću preč. 0. generalu, pa ću ga moliti, da čovjeka doista 
odveć bojažljiva i slaba ne ostavlja na ovako visokom mjestu.«7") 

Preč. 0. general Beckx uvaži mu molbu. Dok su njegovi pretšasnici 
bili rektori i po 5, 6 godina, javi o. Brandisu general Reda već iza tri 
godine : »Napokon mogu Vašu Velečasnost osloboditi od teškoga bremena. 
No prije nego s Vaših ramena snimim ovai križ. od srca Vam hvala, što 
ste tako neumorno nastojali oko promicanja redovničke stege 1 dobro- 
biti cijeloga kolegija. Ako Vaša Velečasnost misli možda, da nijeste u 
svemu postigli željeni uspjeh, to zacijelo Vaš trud nije bio uzaludan. 

Gospodin Bog, koji gleda na dobru volju, Vas će već u svojoj neiz- 
mjernoj dobroti po zasluzi u nebesima nagraditi. A ja Vam, moj Oče. 
želim, da u buduće Bogu još velikodušnije služite i tako se ioš bolje 
uvjerite, kako je slatko služiti Gospodu i biti dionikom njegove muke, 
da se jednoć to obilnije s njim radujemo u nabu.« 


6. Superior u Kapornaku. (1875.—1876.) 


Još isti dan, kad je službu rektorata predao u ruke svojega nasljed- 
nika (20. IX. 1875.), krenu o. Brandis kao novi superior u Kapornak (Nagy 
Kapornak zapadno od Blatnog jezera), gdie su Isusovci imali ekonomiju. 
S kojim je zanimanjem obilazio polja, livade i šume! Premda mu je vazda 
kočija na raspolaganje stajala, ipak je najvolio pješice ići, pa makar i 
daleko dva, tri sata vožnje kolima. Neriietko bi već u 4 s. izjutra krenuo 
na majur Padar (Padar), jedan sat od rezidencije. Tu bi redovničkoj braći 
sv. misu govorio, često i katehezu držao i ispovijedao. Mnogo mu je ne- 
volja u zimi zadavao silan snijeg. Jednoć malo da nije glavom platio, tako 
je bio dubok. Drugi put opet krov na jednoj staji pod težinom snijega 
zamalo da nije poklopio svu stoku unutra. Mjeseca veljače bila je mećava 
tako udarila, te se je o. superior pobojao, da će biti velike štete za cijeli 
kraj. »Onda sam vapio Bogu za pomoć i ponudio sebe samoga kao zado- 
volištinu za grijehe ljudi. Zatim otvorih prozor i poškropih vrt svetom 
vodom. I gle! najednoć utoli vjetar, nebo se razvedri, i nije prošlo ni S 
dana, njive okopniše.«"!) 

Još na jednom mjestu njegova duhovnog zapisnika pokazuje se po- 
let njegove lijepe duše: »Danas sam razmišljao o smrti, i to, kako se 
nadam, nasilnoj. Odvest će te, kuda ti ne ćeš.«"?) 


»U Kapornaku mogu posve dobro živieti i kao ekonom i, što mi je 
još milije, kao redovnik.«"*%) Nešto mu ipak nije tu bilo po volji. Više nego 
drugdje častili ga i udvarali mu se kao grofu. Da ga utješi i uputi, poruči 
mu o. general preko tajnika: »Svjetsko čašćenje također, kojim Vas su- 
sretaju, i ako Vam je neugodno, dade se ipak upraviti na Boga, te Vam 
može služiti kao prigoda, da se još više ponizite i još bolje uvidite ispraz- 
nost svijeta.«"“) 

Doskora ga Bog oslobodi te neprilike, i to na način, kojim se nije 
baš nadao. Prijašnji poglavari u Kapornaku nijesu umjeli madžarski, te 
bili zato na milost i nemilost izručeni nekomu odvjetniku ili, kako tamo 
kažu, »fiškalu«. Taj je svoj položaj znao pošteno iskoristiti, te se gradio 
kao da je on gotovo sve u kući. No kad je došao o. Brandis, koji je dobro 
madžarski govorio, domala fiškal oćuti, da mu tlo ispod nogu izmiče. Sad 
uze rovariti, svijet buniti, proricati, da će ogorčeni narod Isusovce još i 
protjerati. A tko drugi da je svemu kriv nego novi superior. Miru za volju 
premjesti provincijal o. Brandisa drugamo. 

Ovo je bila deseta i posljednja godina njegova boravka među 
Madžarima. Devet je godina sproveo u Kaloči. a jednu u Kapornaku. 
Providnost mu je bila namijenila drugo polje rada, a onaj nametljivi 
fiškal imao je samo pospješiti vječne osnove Božie. 

Dne 1. lipnia (1876.) već u 4 s. izjutra odsluži o. Brandis sv. misu. 
a u 5 krenu preko štajerskoga Graca i dvorca grofova d' Avernas put 
Sv. Andrije. 

III. Zagrebačka perioda. 
(1876.—1881.) 


1. U Sv. Anđriji. (1870.) 


Bilo je to 3. lipnja 1876. u 9 sati navečer, kad u Sv. Andriji u 
Koruškoj putnik trudan, znojan i prašan s nešto prtljage u ruci pozvoni 
na vratima kolegija D. I. Vratar pohiti, da vidi, tko to dolazi u tako 
kasno doba. Nitko drugi nego novi ministar kuće, o. Erik Brandis. 
Došao je iz Schwanberga u Štajerskoj pješke preko Korske planine 
XChoralpe). U Sv. Andriji upravljao je dvjema ekonomijama, bio knjiž- 
ničar i operarius. Ko svagdje, bavio se usput pomalo i botanikom. Ali 
nije tu dugo boravio. Providnost Božja imala je posve drugih namjera 
s njim i vodila ga zavojitom stazom, ali sigurnom rukom, kamo ie htjela. 

Nerijetko bi u isusovačku crkvu u Sv. Andriji dolazili i Slovenci. 
— željni, da se ispovjede. Ali tada nije nikog bilo, tko bi ih razumio. 
Pa evo jednoga dana (18. X.) stigne o. Eriku poruka o. provincijala, nek 
se pripravi, da mogne do godine Slovence ispovijedati. Ode dakle u 
knjižnicu. Izvuče iz prašine Janežičevu slovnicu. Bilo je to isto zastar- 
jelo izdanie, iz kojega je još kao đak prije kojih 25 godina crpao prva 
počela slovenštine. Međutim je već prilično naučio bio hrvatski, pa 
muka mu, što je nabasao na riječi kao što su: štrafujem (strafe, kaznim), 
viza (Wiese, livada), gnada (Gnade, milost), žegnana (gesegnete, blago- 
slovljena) i slične. »Ali, mili Bože!« kliče, »kad je samo za duše, neka 
i to!«) I sa svojom običnom revnosti prionu uz posao. Ipak upozori 0. 
provincijala, kako mu to slabo od ruke ide, kad nema koga pitati niti 
se S kim slovenski razgovarati. Nato dobije odgovor, neka ovu zimu 
ide u Zagreb k o. Belaviću. No mjesto jedne zime ostao je 3 godine, 
a mjesto da uči slovenski, usavršivao se je u hrvatskom jeziku. U za- 
grebačkom dijecezanskom šematizmu (1878.) označen je o. Brandis kao 
»Subsidiarius extraordinarius — izvanredan pomoćnik«. To je on postao, 
još i u višem smislu, nego što bi čovjek očekivao. Čudnih li puteva 

2. U Zagrebu. (1876.—18709.) 


Što se je međutim zbivalo u Hrvatskoi? — Kad su se Isusovci 
g. 1871. povukli iz zemlje, nijesu ipak Družbini prijatelji dopustili, da 
im se zamete svaki trag. Još iste godine ishodi grof Janković u Da- 
ruvaru za se jednoga Isusovca, koji je ujedno župnika Stjepana Ta- 
dića revno pomagao u duhovnoj pastvi. Bili su to o. Marko Belavić 
(1871.—2. i 1874.) a iza njega 0. Jakov Verhovc (1875.) Qod. 1875. ispo- 
slova i preč. Fidelis Hopperger, zač. kanonik i superior hrvatskih milo- 
srdnica, jednog svećenika D. I., te ga namjesti u Zagreb kao duhov- 
nika bolnice u Ilici, br. 85., gdje je danas akademija umjetnosti. Usto 
je bio duhovnik novakinja i kandiđatkinja čč. ss. milosrdnica i njemački 
propovjednik. Na tom su se mjestu izredali: 0. Belavić (1875.—78., 
1881.—84.), o. Mesek (1878.—80.) i o. Verhovc (1880.—81.) 

Dne 6. prosinca g. 1876. dođe evo i o. Brandis u bijeli Zagreb. 
Davno njegov omiljeli san napokon se obistinio. Došao napokon među 
južne Slavene. Ispunila mu se želja plemenitog srca: »Volim raditi za 
potlačene nego li za tlačitelje.«“) 

Prve je godine stanovao u bolnici s o. Markom Belavićem. Često 
bi tu pripravljao umiruće na put u vječnost. »Pri tom,« veli, »gubim sve 
više strah od smrti. Kad preminu, odmah se preporučim u njihov za- 
gOVor.«?) 

Kad je druge godine (1877.) radi prevelikog broja bolesnika njima 
morao ustupiti sobu, doznači mu Hopperger u kući matici milosrdnica, u 
svećeničkom krilu (samostanska u!. 17), dvije prijatne sobice (gdje je 
sada kućna ljekarna). Kako se tu 0. Frik po svojem ukusu smjestio, 
pripovijeda jedna tadašnja učiteljska pripravnica (M. P.): »Bila sam ra- 
doznala, kako li je uređena soba u jednoga grofa. Došuljam se po stu- 
bama, kad sam mislila, da ga ne će biti doma. Bojažljivo odškrinem 
vrata i pomolim glavu. Kakva li iznenađenja! Nema tu šarenih sagova, 
svilom presvučenog divana, čipkama urešena stolnjaka. Uzalud bi na 
zidu tražio umjetničke slike u Sjajnom okviru ili koii drugi luksuzni 
predmet. Sve je tu sama jednostavnost: priprost stol, stolica, ormar i 
jedna svećenička halja. A to je ipak njegova soba za primanje — njegov 
»salon«. Kako će istom izgledati njegova druga — spavaća soba? Bih li 
zavirila? —Uto čujem, da se unutra nešto miče. Usplahirena pobjegnem, 
što me noge nose, u internat.« 

Kao drugdje, tako nije o. Brandis ni ovdje dao, da ga itko dvori. 
Sam bi meo i redio sobe, sam vodu i drva nosio, sam haljine i obuću 
čistio. 

Premda je o. Brandis bio samo gost preč. Hoppergera bez ikakvih 
naročitih dužnosti, ipak je sve s početka veoma požrtvovno radio. 
Čitave bi sate prosjedio u crkvi ispovijedajući na raznim jezicima. Ne- 
rijetko bi služio sv. misu u kaznioni. Češće je davao Čč. sestrama 
duhovne vježbe. Nedjeljom i u korizmi propovijedao bi u crkvi sv. Vinka, 
a g. 1879. preuze svibanjske propovijedi u crkvi sv. Katarine, jer je 
za to određeni svećenik naglo obolio. Dogodilo se, da je i dva puta na 
dan propovijedao.*) Nije doduše o. Erik bio vanredan govornik, pa je 
zato, kako sam priznaje, zazirao od propovijedaonice.“) Ipak su ga rado 
slušali. Purgarskoj publici nije tada bila zazorna ni njemačka prodika, 
pogotovu kad se pojavio na propovijedaonici jedan o. Brandis, koji je 
u Zagrebu uživao velik ugled. Jednom se u uvodu izgubio, te je neko 

vrijeme onako na sreću govorio ne znajući, kako da nastavi. Ali se u 
pravi čas razabra, te mu je onda riječ lakše tekla nego obično. 

U Zagrebu prva mu je dakako briga bila, da što sigurnije oblada 
hrvatskim jezikom. Neumorno je učio i vježbao se. Kako mu je bilo 
drago, kad je (1877.) prvi put mogao na hrvatskom jeziku tumačiti 
kršćanski nauk i (6.—10. IV. 1879.) prvi put davati trodnevne duhovne 
vježbe! 

Pa i u školi učiteljskih pripravnica održao je koji put pokusno 
predavanje. Č. s. Ignacija Bernatović stajala je uz njega, te bi mu po- 
mogla, ako se kojoj hrvatskoj riječi nije mogao sjetiti. Da se oduži, 
izreže iz ljepenke (kartona) modele rudnih kristala za prirodopisnu 
Zbirku, čistio bi i popravljao fizikalne aparate (sprave), a dvije č. sestre 
prioravi za državni ispit iz prirodopisa, pa kažu — teško li vjerovati! — 
da je pri tom bio vrlo strog. 

Za vedrih zvjezdanih večeri znao je zaći u školski vrt, gdje su 
učiteljske pripravnice bile okupljene oko č. s. Ignacije, te bi im stao 
tumačiti pojedina zviježđa. Došao na red i veliki medvjed, a ocu Bran- 
disu nikako da pane na pamet riječ »šapa«, nego rekne njemački 
»Pfote«, i to tako mekano, da je učenicama bilo vrlo zabavno. Jedna 
kandidatica, vrlo vješta oponašanju, morala im često tu riječ izgovarati 
A la Brandis, inače joj drugarice nijesu dale mira. 

Rijetku je utjehu o. Brandisu pribavila konverzija jedne inovjerke 
učiteljske pripravnice, kojoj je majka katolikinja bila. Ali neka nam 
sama pripovijeda. »O. Brandis me je pripravljao i poučavao ističući one 
vjerske nauke, u kojima se moja tadašnja crkva razilazila od katoličke. 
Na badnju večer g. 1878. učinih svoju abjuru (odricanje) i odmah zatim 
obavih svoju veliku ispovijed kod veleč. o. Brandisa. Iza nje bila sam 
tako ushićena, da sam iz crkve ko na krilima poletjela k svojim druga- 
ricama. Ali nijesam još smjela odati svoje tajne. Kako ću? Činilo mi 
se, da će mi svaki na licu čitati, što se dogodilo. Da lakše izmaknem 
pažnji, uzeh se zabavljati s jednom djevojčicom, koja je kod božićne 
zabave imala predstavljati Maloga Isusa. Sutradan, na sam Božić, primih 
prije drugarica rano u jutro sv. pričest. Tko da opiše moju sreću? Po- 
stigla sam, za čim je toliko čeznulo moje mladenačko srce, i zahvalji- 
vala Bogu na tolikom daru. Dok je o. Brandis bio u Zagrebu, ostala 
sam pod njegovim duhovnim vodstvom. Prvo poglavlje iz aNasljeduj 
Krista«, koje mi je označio, da čitam, raspravlja »o različitim putevima 
naravi i milosti.«*) Tim je udario pravac mojoj budućnosti. A što je 
život ljudski nego li neprestana borba između naravi i milosti? Zatim 
mi dade knjigu Klaudije Wčhler: »Put Golgoti« (»Der Weg nach Gol- 
gotha«), ne bi li konvertitkinja konvertitkinju uvela u razmatranje muke 
Isusove. A lijepa slika Srca Isusova sa sv. Margaritom Alacoque imala 
me poticati na žarku ljubav Bož. Srcu. I kasnije mi je na moje listove 
odgovarao opširno, na cijelom arku, davajući mi savjeta i pobuda za 
duhovni život. U posljednjem listu preporučio mi je veoma pobožnost 
k žalosnoj Gospi. Zacijelo imam zahvaliti i njegovim molitvama, što mi 
je Gospodin udijelio neprocjenjivu milost redovničkoga zvanja. Iza toga, 
videći me na sigurnom putu, nije mi više pisao do li jedan put, a jednoć 
me i pohodio u samostanu. Bio je to za me dan radosti; dan, u koji se 
obnovile sve mile uspomene na veliku iniiost obraćenja; dan, kad sam 
još jedamput mogla lično zahvaliti za sve, što je mojoj duši učinio moj 
dobri duhovni vođa« (A. P.). 

Iz jednoga lista o. Brandisa od 19. veljače 1878. razabiremo, da 
se tada, možda prvi put u Hrvatskoj, mislilo na osnutak katoličke 
tiskare. Bit će, da su se preko 0. Brandisa obratili i na njegova ujaka, 
grofa Henrika d' Avernas, odličnoga katolika, zastupnika u carevinskom 
vijeću, jer evo, kako mu o. Brandis javlja: »Sve nastojanje, da se u 
Hrvatskoj osnuje katolička tiskara, ne će tako brzo uspjeti. Gospoda iz 
Vukovara učinila bi bez sumnje vrlo dobro, kad bi za savjet zapitali 
dobre revne katdlike. No držim, da ne ću povrijediti njihove časti, kažem 
li, da bi najprije trebali među sobom složni biti, a zatim postati pravim 
katolicima. Dvojica ponajrevnijih promicatelja ovoga pothvata bia su 
kod našega g. kanonika Hčppergera. Čini se, da imaju mnogo dobre 
volje i revnosti; ali dok se to ostvari. trebat će dosta vremena. Prije 
svega treba ipak osigurati podlogu, temelj cijelome poduzeću, a za to i 
ljudi inače vrlo oduševljeni često nemaju ni strpljivosti ni dosta ozbilime 
volje. Vaše pismo pokazah odmah svojemu domaćinu (Hčppergeru), xoji 
Vam usrdno zahvaljuje za Vaše upute. Lično poznaje Leykamove na- 
sljednike, hvali tiskarski stroj, plinski motor i cijelu Karlonovu upravu 
— ali u Hrvatskoj su to zasada neizvedive stvari.« 

U istom listu piše o djelovanju Milosrdnica, što ga je izbliza motrio: 
»Čč. ss. milosrdnice prikazuju doista mnogobrojne i velike žrtve. Ali 
ih zacijelo više zadržavaju u dobru molitve i zasluge revnijih i diuga 
vrhunaravna sredstva nego li ljudski savjeti. Možda će se još nešto 
postići budeći religijoznu svijest u ženske školske mladeži, koja će danas 
sutra maike i domaćice biti; a zatim bi morao od nekud doći kakav jači 
udarac, koji bi ljude dozvao pameti. Ruka Gospodnja sve može. Ali često 
pripušta, da dođe do skrajnosti, prije nego će poslati pomoć.« 


Apostolske ekskurzije. 


Iz Zagreba poduzimao bi o. Brandis veće ekskurzije, boravio bi 
kod raznih župnika i po više dana. Htio se vježbati u hrvatskom jeziku, 
proučiti narod i prilike u Hrvatskoj, a usto i koristiti dušama. 

Tako već g. 1877., kako pripovijeda u jednom listu:'") »Navratio 
sam se usput u Daruvar, gdje živi grofica Janković, koja je kođ 
nas u osobitoj časti kao dobročiniteljica naše nekadanje kuće u Po- 
žegi. I mjesni župnik daruvarski, g. Tadić, veoma nam je privržen, 
pa me nije više htio pustiti od sebe. Morao sam kod njega ostati malne 
tri sedmice, pa koji put i propovijedati. Na dvije nedjelje održao sam 
u dalekoj filijalci pod vedrim nebom službu Božju — prijepodne nje- 
mački, popodne madžarski, a u češkoj filijalci Dežanovcu na svoje 
sam osobito veselje upravo na blagdan prvaka apostola Petra i Pavla 
u dobi od 43 god. prvi put hrvatski propovijedao. Protukoh se, kako 
sam mogao. Rekli mi, da se kod Čeha ne trebam odveć brinuti za či- 
stoću hrvatskog jezika, i nije baš trebalo naročitoga čuda, da me razu- 
miju; ali je meni i te kako trebala pomoć odozgora, da im na hrvatskom 
jeziku lomim kruh riječi Božje.« 

U svibnju g. 1878. pohodio je grkokatoličke uskoke u Žumberku, 
gdje je na crkveni god domaćim svećenicima pomagao pri ispovijedanju. 
Priprostom narodu učini se o. Brandis, kako sam pripovijeda, kao ta- 
jinstveno biće, »kao čovjek, koji je pao s mjeseca. Ne pije vina, govorili 
bi, poznaje sve trave; zna, čemu je koja; kad se izuje, odlete cipele 
same od sebe, a da ne zamijetiš, kako ih skida; u postelji nema traga, 
da je na njoj spavao.«?) 

Barem dva puta bio jeiu Osijeku (1877. i 1879.), gdje je čč. ss. 
milosrdnicama u njihovoj bolnici davao duhovne vježbe. Razumije se, 
da je odmah prvi put (1877.) pohodio nekadanju isusovačku crkvu u 
tvrđi. »Tamo me,« piše,*) »dvije ženske zapitaše, gdje je slika sv. Aloj- 
zija. Ja ih uputih sakristanu, koji je upravo dolazio. On ih odvede do 
lijepe Svečeve slike. Dugo su pred njom pobožno klečale. Takova šta 
je teško u Zagrebu vidjeti; a to je upravo i uzrok, zašto tamo ne 
može riječ Božja da doprije do onih jadnih ljudi. Stara isusovačka crkva 
u Osijeku, oltari, slike i kipovi — sve je dobro sačuvano. Bog zna, hoće 
li još ikada koji dostojni nasljednik naših starih otaca obnoviti lijepe 
uspomene na bolja vremena?« 

U Osijeku je o. Brandis koji put i propovijedao u bolničkoj kapeli. 
Tako n. pr. na Malu Gospu 1879. o evanđelju toga blagdana, o rodo- 
slovlju Bož. Spasitelja (Mat. 1, 1). Kapela je bila dupkom puna, a pro- 
povijed se vrlo dojmila. Slušao ga i mladi kapelan Ferdinand Brixi, 
te se još pod stare dane kao Isusovac dobro sjećao. O propovjedniku 
sudio je ovako: »O. Brandis nije imao osobitog dara za naviještanje ri- 
ječi Božje. Imao je istina velikih koncepata (misli), ali ih nije znao vješto 
izraziti i rječito razvijati.« 

Isti o. Brixi pripovijeda nam'“) ovaj primjer njegova ugleda i takta. 
Radilo se g. 1879. u Osijeku o tom, da se sagradi nova gimnazija, i to 
upravo kraj djevojačke škole. Gradski je načelnik bio neki Živanović, 
grkoistočne viere. Tko će ga odvratiti od te namjere? Revni upravitelj 
bolnice, Josip Šestak, kasnije đakovački kanonik, zamoli 0. Brandisa, 
da ga prati i podupire kod načelnika. Upozorili su ga na moralnu 
opasnost, ako ta dva zavoda budu jedan uz drugi. Načelniku nije to odmah 
išlo u glavu. »Šta ćete? I onako će se kasnije uzimati. Ta, to su naša 
djeca.« — »Dobro, neka se kasnije uzmu, ali što bi se sada sve moglo 
zbiti?«x — »Imate pravo!« reći će napokon načelnik. I doista je stara 
zgrada ostala djevojačka. škola, a nova se gimnazija g. 1882. sagradila 
na mjestu, gdje ih cijela ulica rastavlja. 


Pogledu dušu. 


Prekinimo za čas pripovijedanje, da pripazimo, kako kuca pleme- 
nito srce o. Brandisa. Čini se, da su za njega neobično plodne bile prve 
duhovne vježbe, što ih je obavio u Zagrebu.'') Ta, našao se prvi put 
blizu turskog carstva, gdje se nadao, da će mu se ostvariti tajne sanje. 
»Dvije su stvari«, piše, »oko kojih sam dosada nastojao: ljubav k sv. 
čistoći i želja za mučeništvom. Može biti, da su me ove dvije stvari 
dove!e ovamo, i nadam se, da će me dalje dovesti do cilja.«'*) »Pisat ću 
o. generalu, a inače čuvati svoju tajnu, te proslijediti put k muče- 
ništvu.«'*) »Poslije razmatranja o smrti Isusovoj na križu uzeh u ruke 
relikvije bl. Andrije Bobole i ponudih se Bogu za apostolat među Slave- 
nima, osobito među nesjedinjenima. Molio sam Boga, da me udostoji 
mučeništva sličnoga onomu, što ga pretrpje bl. Andrija Bobola. Međutim 
ću uvijek biti spreman, da podnesem uvrede, poruge i protivštine svake 
ruke.«*) Razmatrajući o ljubavi k Bogu kliče: »O kako je malo, što 
Bogu daje, tko sam sebe daje; tko rado trpi progonstvo kroz cijeli svoj 
vijek; tko boluje bez oduška — a kako je tek malo, što ja obično Bogu 
dajem!«'") »Za sv. mise, u vrijeme pretvorbe, opet se prikazah za spas 
ovoga od. nas napuštenoga naroda, želeći postati sličan Tijelu i Krvi 
Gospodina našega: bijela me hoštija opominje neokaljane čistoće, a Krv 

me jača, da velikodušno prigrlim križ.«'%) Dvije godine zatim bilježi: 
»Sve se iznova vraćam želji, da umrem s Kristom i za Krista.«'") 


Za Bosnu. 


Dalekovidni isusovački general 0. Beckx znao je reći; »Družbu 
Isusovu čeka na Balkanu velika budućnost.« A ovoj budućnosti ko da 
je zora pucala, kad se je Austrija spremala, da Bosnu i Hercegovinu 
oslobodi od turskoga jarma. Već na Blagovijest g. 1878. piše poduzetni 
provincijal Ivan Nepomuk Mayr ocu Brandisu: »Promislite, molim, pi- 
tanje i odgovorite mi: Bi li za Družbu Isusovu moguće i uputno bilo, da 
radi u Bosni? Kada, gdje i kako? —— računajući s tim, da bi, kako no- 
vine nagoviještaju, moglo doći do okupacije.« O. provincijal ga i nadalje 
ostavi u Zagrebu, da izbliza motri razvitak događaja u susjednoj Turskoj. 
te ga o svem izvijesti. O. Brandis odmah s velikim oduševljenjem prihvati 
zamašnu osnovu svojeg poglavara. Ko da se pomladio, k6 da odsada 
živi samo za Bosnu. »Sve, što se nje tiče, u velike ga zanima i marljivo 
proučava svu njezinu povijest.«"*) Usto uči i staroslovenski jezik, »što 
mi je,« bilježi kasnije, »i u Đakovu i u Bosni puno vrijedilo.«'*) Netom 
su se ipod kraj srpnja 1878. otvorile vojne operacije, pozva provincijal 
o. Brandisa k sebi u Sv. Andriju. »Na svoju sam radost saznao od o. 
provincijala, da je jezuitska ekspedicija u Bosnu postala pravo dnevno 
pitanje. Ne bi dosta bilo, reče mi o. Mayr, ako bismo se držali samo 
pasivno, te mirno čekali, hoće li nam se nadati zgodna prilika. I on 
odobri moje dosadanje priprave, a odsada ću pod firmom »Hčpperger i 
drugovi« započeti s ozbiljnijim nastojanjima.«“*) Još mu je o. provincijal 
naložio bio, neka se u Zagrebu oprezno informira. Vrativši se dakle, 
pohodi o. Brandis doskora (13. VHI.) kardinala Nadbiskupa Mihalovića, 
te mu izjavi, da su Isusovci spremni za rad u Bosni, ako bi se pružila 
prigoda. Osim toga je za savjet pitao raznu uglednu gospodu. Mnogo 
ih je isticalo, da bi Bosni najviše trebao kulturni kakov zavod za 
naobrazbu klera i svjetovnjaka.*') 

Sredinom kolovoza (1878.) javi iz Marije Zvijezde trapist 
0. Beda Vestenek provincijalu D. 1., da je u Slatini, koja 3 sata od 
Banje Luke, jedno oveće begovsko imanje na prodaju za 3.000 dukata, 
i toplo zagovara, da bi ga kupio i tako doveo Isusovce u Bosnu. Nato 
zamoli provincijal dne 7. rujna o. Brandisa ekspresnim pismom, da pode 
razgledati to imanje. Iz stanovitog razloga ne bi se istina moglo po- 
misliti na kakvu kuću D. I. u samoj Banjoj Luci;*) ali gdjegod se 
kuća otvorila, mogla bi se uzdržavati dohocima iz Slatine, koja bi se 
zasada dala u zakup.*") O. Brandis se odmah pun radosti odazva. Bit 
će, da je putovao željeznicom do Siska, jer dalje nije tada ni išla, zatim 
parobrodom u Novu Gradišku, a kolima u Mariju Zvijezdu. S kakvim li 
se čuvstvima i nadama vozio čamcem preko Save prvi Isusovac nove 
Družbe, koji je stupio na bosansko tlo! A još nijesu umukli topovi, još 
je bijesnio rat, još se zemlja pušila od bratske krvi. Kad je o. Brandis 
prispio u Mariju Zvijezdu, prior samostana, o. Franjo Pfanner (opata 
još nije bilo) ili o. Beda ili obojica odvedoše ga u Slatinu; ali se imanje 
o. Eriku ne svidje, i on javi provincijalu, neka ga ne kupuje. Tom pri- 
godom mnogo je raspravljao s o. Bedom, koji je kao bivši Isusovac još 
uvijek Družbi svom dušom bio odan, te živo želio, da bi ona došla u 
Bosnu. Sva je prilika, da je on prvi upozorio o. Brandisa na Travnik. 
Dobro ga je poznavao. Trapisti su tada imali neki posjed kod Busovače, 

a 0. Beda, kao njihov prokurator (Schaffner), češće je tamo putovao, 
razumije se, preko Travnika. 


Odsada je o. Brandis još više gorio od želje, da prodre u srce Bosne. 
Pa što ne bi međutim barem kao pomoćni vojni kurat? Zna toliko jezika, 
pa bi kao dušobrižnik vojnicima mogao biti od koristi. I doista se među 
njegovim spisima našle tiskane povlastice vojnih duhovnika za vrijeme 
rata. No čudnog li dokumenta! Na čelu mu je ime o. Brandisa, potpisan 
je i vojni biskup Mayer, a pri dnu je udaren crveni biskupov pečat, ali 
je bez datuma. No to ne smeta. To je mogao o. Frik i sam kasnije pri- 
dodati. Svakako je isprva još iz g. 1878., jer je u sijećnju 1879. već bio 
imenovan novi vojnik biskup Gruscha. 


I mjesto da se o. Brandis iz Marije Zvijezde ravno vrati u Zagreb, 
zaokrene kod Nove Gradiške parobrodom niz Savu sve do Broda. -:Prvi 
list, kojim 0. provincijala izvješćuje o Slatini, pisao je djelomice još na 
ladi. Po svoj prilici ga ujedno molio, da bi smio kao vojni duhovnik poći 
u Bosnu. Iz Broda se (16. IX.) javi drugi put, dodavši, da odgovor čeka 
kod župnika u Oriovcu. No kako adresa nije bila dosta čitljiva, 
provincijal je mjesto »Oriovac« čitao »Cziovac« (Ciovac), pa tako nje- 
govi listovi i brzojavi ne stigoše o. Brandisu u ruke. Istom na treće 
pismo primi odgovor (od 28. IX.), neka se samo vrati u Zagreb, Još 
iza dvije godine s nekom sjetom bilježi: »U rujnu 1878., još za krvavog 
rata, za malo da nijesam (kao pomoćni vojni kurat) prešao u Bosnu. 
No može biti, da me nijesu držali dosta sposobnim za tu dužnost.«*“*) 


Hoće li se 0. Erik zato odreći svoje namisli? Ne će! Nađe li jedna 
vrata zatvorena, pokucat će na druga. Iz raznih odgovora 0. provincijala 
razabire se, da je o. Brandis u prosincu 1878. želio ići u Livno, a 
najzad u ožujku 1879. u Mostar. Na ovaj drugi prijedlog odgovara 
mu 0. provincijal (12. III. 1879.): »Saznao sam, da će se vojnička bol- 
nica u Mostaru zatvoriti, a civilna otvoriti. Ovih dana odlaze čč. ss. 
Milosrdnice, da ić preuzmu. I tako Vam je polje rada, koje ste si izabrali, 
nažalost izmaklo. Nema dakle druge, nego Vi nadalje ostanite u Zagrebu.« 


Na Božić g. 1878. bio je o. Erik sav razdragan, kad je kod preč. 
Hoppergera na objedu vidio i uglednog jednog muslimana iz Bosne. 


U siječnju 1879. pođe 0. Brandis u Kalksburg i Beč. »Prava je 
svrha mojega puta, da o. provincijalu ne dam mira glede jednog izleta 
u Bosnu. Moja je namjera, da u proljeće poduzmem odlučne korake.«*) 
»Računam na to, da ću našim misijonarima moći otvoriti put prekc 
Bosne u Slavoniju. Medutim su moji izgledi za jug još tako 
zastrti crnim oblacima, k6 što gorje oko Marije Celja, kad smo tamo 
lani 8. kolovoza slavili mladu misu Alfreda (grofa d' Avernas). Ali je 
ipak nadošla vedra, zvjezdana noć.«“*) I doista su kod ponovnih ras- 
pravljanja izbijali sve crniji oblaci, tolike poteškoće, da mu je provin- 
cijal o. Mayr na rastanku (2. II.) rekao, kad u Bosni treba imati obzira 
na sve strane, da bi volio polje rada u samoj Hrvatskoj, naročito u 
Zagrebu, ako bi tamo Družba opet mogla dobiti svoju nekadanju 
crkvu sv. Katarine. Kako li je ta izjava morala porazno djelovati na 
o. Brandisa! Ipak ne klonu duhom. Kroz crne oblačine zamijetilo je 
njegovo pronicavo oko ipak po koju zvjezdicu nade. Napose ga hrabrilo. 
što mu se u Kalksburgu nekoliko mladih Isusovaca pokazalo spremnima, 
da »obnove primjere stare Družbe«, te pođu u Bosnu »među narod 
siromašan, ali pun dobre volje.«?7) 

I on stade ioš više listova pisati, kadikad cijele rasprave, sađ 
provincijalu, sad generalu, i mnogo se Bogu molio. »Uspiju li moja na- 
stojanja za Bosnu, pripisat ću to Predragocjenoji Krvi, koja je naknada 
za moje grijehe, i Božanskome Srcu Isusovu.« 

Iza dva mjeseca?) videći, da stvar još uvijek zapinje, piše ujaku: 
»Vi me želite još jedamput vidjeti, prije nego se izgubim po bosanskim 
brdinama? — Polako, jer imam još uvijek premalo izgleda za to, premda 
s poglavarima revno raspravljam. Zasada nema ni govora o tom, da bih 
odletio na jug. Veća je vjerojatnost, da moje osnove ne će, nego da 
hoće uspjeti.« 

Da bi sa ipak štogod, ma kako bilo, poduzelo, izloži o. generalu 
svoju nama već dobro poznatu zamisao, e bi jedan ili drugi Isusovac 
zasada radio u Bosni kao pomoćnik vojnoga kuratnoga klera,*?\) nada- 
jući se dakako, da će i njega zapasti to apostolsko djelovanje.#*) Nadalje 
da bi se kupila mala kuća i posjed. Za Zagreb misli, da još nije došla 
hora. »Nijesam tamo istina nikada imao kakve neprilike ni rađi 
redovničkog odijela ni radi Družbe Isusove. Ipak smijemo istom preko 
Bosneu ZagrebiliuĐakovo... A koliko mogu prosuditi pri- 
like, nadošao je najpovoljniji čas, da nešto poduzmemo.«?) 

Dva mjeseca kasnije piše .0o. generalu, da je preč. fHopperger u 
ožujku o svemu tome raspravljao s provincijalom. U tom znamenitom 
listu od 15. travnja 1879. razvija svoje misli vrlo opširno. Evo _mu 
ukratko sadržaja. Cilj bi bio, da se u Bosni »slično kao u Kaloči«, osnuje 
velik kolegij D. I. s biskupskim sjemeništem, s konviktom i s javnom 
gimnazijom, u koju bi imali pristup i inovjerci. No dok se to ostvari, 
moglo bi proteći 15—20 godina. To će trebati po malo pripravljati, a 
zasada što prije početi s kakvom malom rezidencijom za 2—3 sveće- 
nika i kojega brata. 

A gdje bi Družba Isusova udarila prvo svoje naselje? — O. mu 
je provincijal pisao,*) da bi on najvolio glavni grad; a i preč. g. Hčp- 
perger je za to, da Isusovci budu uz biskupa i kaptol, dakle u Sara- 
jevu. »No meni se čini,« tako doslovce, »da bi trebalo početi u 
Travniku. Taj je grad u središtu cijele zemlje, središte katolika i 
odličnih muslimana, a bia je nekoć glavni grad Bosne, dok nijesu Turci 
prenijeli vladu u Sarajevo.« 


O. general mu otpisa:**?) »Ne mogu dosta pohvaliti brigu Vaše 
Velečasnosti, da nade put, kojim bi naši mogli unići u Bosnu. Pozivam 
Vas, da isto razložite i 0. provincijalu, kojemu ću i ja pisati.« 


Ljeti iste godine 1879. dobi o. Brandis napokon tako dugo željko- 
vano dopuštenje, da smije opet u Bosnu, ali samo da cijelo pitanje 
bolje prouči. O. Brixi veli, da se je o. Brandis iz Osijeka zaputio s vič. 
g. Josipom Šestakom, dok ga je on kao mladi kapelan u bolnici za- 
stupao. U Žepču da ih je župnik Franjevac vrlo lijepo primio. Sam 
o. Erik piše: »Bio sam u Bosni od 14. rujna do 5. listopada i došao u 
Sarajevo, Travnik, Zenicu i Žepče.«*“) »Živio sam tri sed- 
mice kod bosanskih Franjevaca kao jedan između njih. U Travniku 
sam koncem rujna 1879. bio gost novoga iravničkog župnika, fra Jake 
Duića.«5) 

A na što su napokon izašla sva njegova izviđanja i razmišljanja? 
Na ono isto, što je već prije preporučivao 0. generalu, a još jasnije 
govorio kapelanu Brixiu, prije nego što je ovaj (29. IX. 1879.) stupio 

u Družbu Isusovu. Evo tih znamenitih riječi: »Put Družbe Isusove u 
Hrvatsku vodi preko Bosne. Naiprije ćemo u Travnik, iz Travnika u 
Sarajevo, a zatim u Zagreb.« Tko da se tu ne divi pronicavom duhu 
o. Brandisa! I upravo njima dvojici pade u dio, da kao prvi otvore 
redom ore tri kuće. O. Brandis dolazi g. 1882. prvi u Travnik, a ka- 
pelan Brixi 11 godina zatim (1893.) postaje prvim starješinom u Sara- 
jevu, a opet nakon 9 godina (1902.) prvim superiorom prve kuće u 
Zagrebu.*) 

Sa svoja dva putovanja ponio je o. Brandis najpovoljnije dojmove 
o Bosancima. Složimo u jednu sliku, što o njima u 3 lista piše 0. ge- 
neralu:**) »Dobro sam ih promotrio. U njih je neobična vrirodna snaga. 
Tvrdi su u podnašanju glada, žeđe i boli. Odlikuju se duševnim daro- 
vima. Nijesam se namjerio ni na koga, koji ne bi svoje misli lako i 
vješto izrazio. Vrlo su bistre glave, navlastito miađi. Bosanski klerici 
u Slavoniji i u ugarskim sjemeništima natkriljuju svoje drugove u 
naukama. I kod priprostog svijeta i kod trgovaca nalazi se zdrav razum 
i pošteno srce. Školske naobrazbe dakako nemaju: uče više očima + 


*) Sravnjivajući prikupljeni materijal o dolasku o. Brandisa u Travnik, 
našli smo, da se neki podaci ne pokrivaju u svemu. Držimo nužnim, historijskoj 
istini za volju, upozoriti na ovo nepodudarahje. 

1. Što neki tvrde (isp. Nachr. 1908, 33), da je o Brandis putovao u Travnik 
— so. Vestenekom: tomu ne mogosmo naći potvrde, pa nam nije ni vjerojatno; 
i ako su obojica kao najzgodnije mjesto za kolegij preporučili Travnik, a u 
Travniku staru tophanu. 

2. O. Brandis piše preč. gencralu 17. XII. 1880.: »God. 1878. živio sam... 
u Žepču, Sarajevu, Travniku i u drugim mjestima.« Držimo za stalno, da se je 
tu zabunio, pa ili pisao >1878.« mjesto »1879.< ili prepisujući koncept iza broja 
1878 preskočio nekoliko riječi, po prilici ove: »God. 1878. — bio sam u 
Banjoj Luci, a god. 1879. — živio sam« itd. 

8. Kad nam je o. Brixi g. 1921. davne svoje uspomene na 0. Brandisa 
kazivao u pen, bio je. već daleko poodmakuvo u staračke godine, pa se nije 
čuditi, ako mu se je potkrala koja netočnost u označivanju. kada je što bilo, 
premda je memoria 0. Brixia poslovična bila. — Da je o. Brandisa 1879. sve 
do Travnika pratio g. Šestak, dok ga je o. Brixi, kao mladi kapelan, zastupao u 
osiječkoj bolnici: tomu nema prigovora. Ali da je to u »kolovozu« bilo, teško 
je vjerovati, jer nije valjda o. Rrandis dva puta izasepce putovao: u kolovozu, 
pa opet u rujnu. A za rujan imamo prejakih dokaza, a da bismo mogli po- 
sumnjeti. 

4. Nije posve isključeno, da se je o. Brandis s g. Šestakom zaletio u 
Bosnu, možda samo do Žepča, već u vrijeme između 22. travnja i 10. srpnja 1879, 
kad je željeznica išla tek do Žepča (v. str. 55). O. Brixi naime spominje, da 
ih je župnik u Žepču vrlo kijepo primio, a o. Rrandis nam je opisao, kakova je 
ta željeznica tada bila, kada je išla samo do Žepča (v. str. 96., a ispravi tamo 
u 2. retku: »do Žepčac« — mjesto: >do Zenice«). 

5. Nadalje nam je 0. Brixi pripovijedao, da mu je 0. Brandis one >pro- 
ročke« riječi kazao, pošto se je iz Bosne povratio. No na svojem povratku 5. X. 

879. nije wiše u Osijeku mogao zateći kapelana Brixia, koji je već 29. IX. 
stupio bio u Družbu Isusovu. Moguće je, da mu je ono rekao još g. 1878., jer 
sAm 0. Brixi piše 0. Brandisu 19. X. 1916.: >Bit će tome sada 38 godina, što ste 
se kao prvi Isusovac vratili iz Bosne i unaprijed rekli, da« itd. I doista, odbi- 
jemo li 38 od 1916., dobijemo 1878. Samo nam nije poznato, da je o. Brandis 
— kao što g. 1877. i 1879. — tako i 1878. došao u Osijek, a usto nam se čini, 
da bi fako određen sud bio preuranjen, prije nego je pohodio Sarajevo i T. ik. 
Zato je ipak vjerojatnije, da je to rekao 1979. U gore navedenom listu ne 
piše o. Brixi: »rekli ste meni«, nego samo: »rekli ste.« Bilo, što bilo, ne- 
sumnjivo je ipak, da je o. Brandis onu glasovitu riječ doista rekao, kao što ova 
misao jasno izbija iz njegovih gore navedenih listova; a kada je upravo i 
komu eve to govorio, to je napokon za nas sporedna stvar. 

ušima nego li iz knjige. Zato je u njih mnogo predrasuda, te ne će lako 
prihvatiti, što im je novo. Katolički je puk sumnjičav, te se ne da lako 
uvjeriti, da može iz Austrije doći nešto pravo katoličko; jer se sa- 
blažnjuje videći naše vojništvo i naše mnogobrojne špekulante.« To je 
evo sve, što piše o Bosancima. Nije dodao nijedne nepovoljne riječi. 

Ali se njegove nade još ne će tako brzo ispuniti. »Zatekao sam 
istina u Travniku zemljište pripravljeno za dobro sjeme;«*'\ — »ali ne 
mogoh još naći prave podloge za djelovanje.«*") — »Još su sva vrata 
zabravljena.«??) — »No čega nije, može još biti. Mnogo očekujemo od 
konzervativne vlade i od trijeznog prosuđivanja bosanskih prilika.«*) 
— »Ne može li se Srce Isusovo još i Bosni smilovati, pa i u sadanjem 
stanju? «*') 

Ostavlja Zagreb. 


Premda nije o. Brandis u Zagrebu propustio ni jedne prigode, da 
koristi dušama i da radi za Družbu Isusovu, ipak se tuži o generalu:*?) 
»Često mi je teško pri duši, kad vidim, kako sam malo zaposlen. Čini 
mi se, da sam beskoristan član našega Reda, dok drugi podnose tegotu 
dnevnu i žegu.« 

Ljeti g. 1878. zapita ga o. provincijal, da li se drži sposobnim za 
pučke misije u Ugarskoj. On odvrati, da nije dosta vješt madžarskom 
jeziku za propovijedanje po gradovima, gdje se traže sjajni govornici, 
nego se ponudio za misije po selima, gdje je glavno poučavanje neukih. 

Osvrćući se na svoj boravak u Zagrebu bilježi: »Svom sam brigom 
nastojao, da stečem, što smo izgubili: ugied i zaklade Nadbiskupa 
Haulika i grofice Fszterh4zi;«**) a o. generalu piše: »Neprestano sam 
snovao, kako bi naša pokrajina bilo u Hrvatskoj i Slavoniji, bilo u za- 
posjednutim zemljama mogla otvoriti blagoslovnu djelatnost u duhu 
našeg Reda. Proučavao sam narod i jezik, prilike kod svećenstva, po- 
ložaj katoličke Crkve prema inovjercima i prema vladi. Kod svake sam 
zgode nastojao, da Nadbiskupa (Mihalovića) barem ublažim i da naše 
provincijale upozorim na znamenitost takove misije.«*“) 

I doista je nešto postigao; ali se ipak uvjerio, da zasada nema nade 
ni za Hrvatsku ni za Bosnu.*) Bilo mu je nekako kao putniku na jedre- 
njači, kojoj protivni vjetrovi nikako ne daju, da se približi žuđenoj luci. 
JI on napokon sam dva puta zamoli poglavare, da ga iz Zagreba pre- 
mjeste drugamo. 


3. U Bratislavi i Trnavi. (1879.— 1881) 


Prvih dana studenoga 1879. osvanu 0. Brandis u podunavskom 
gradu Bratislavi (Požunu), koji je, kao i Trnava, nekada pripadao 
Ugarskoj, a sada je u Čehoslovačkoj. 

Tu je o. Erik počeo posve nov način života, postao je potpuni 
operarius. Da može u ispovijedaonici svima biti sve, odmah je stao učiti 
slovački jezik, kojim sva okolica govori. U Bratislavi propovijedao 
je nedjeljom i svecem, kadikad i drugdje; u Banskoj Bistrici držao je 
korizmene propovijedi, a prvi je put sudjelovao i u pučkim misijama.“) 
Svojim govorništvom nije baš stekao osobitog priznanja; zato piše bratu: 
»Mani se mnogih pohvala! Nijesam se još istakao kao znamenit njemački 
propovjednik. Kao što dragi Bog tebe kuša, tako dopušta, da i mene 
snalaze razna poniženja. Ali dok se god iz mojega grla izvija koja glasna 
riječ, neka je svaka mojemu Gospodaru na slavu!«*7) 

U svoje slobodno vrijeme rado bi se bavio filozofijom i prouča- 
vanjem istočnoga crkvenoga raskola i staroslavenske liturgije. 
Druge godine (1880.—81.) nalazimo ga u Trnavi, u sličnom radu 


i zanimanju, samo što je ujedno bio i kateheta u uršulinskoj djevojačkoj 
školi. 


* 


U ono doba mnogo se raspravljalo amo i tamo, između vlade i 
sv. Stolice, kako će se u Bosni i Hercegovini urediti nova crkvena 
hijerarhija. Ministri se nijesu slagali, tko će caru preporučivati i 
koga za biskupe. Ministar kultusa i nastave, pl. Conrad, držao, da to 
spada u njegov resor, a ministar _ vanjskih posala, barun Haymerle, 
svojatao to pravo sebi. Tko će pobijediti? 

Ministar Conrad htio, da njegov rođak o. Vestenek postane 
nadbiskup sarajevski. Mauricije vitez Vestenek, prije Isusovac (1863.— 
1876.) prešao je bio u trapiste,“*) te je kao o. Beda položio jednostavne 
zavjete.*") Kad ie saznao, šio ministar s njim namjerava, zamoli 0. ge- 
nerala Beckxa, da ga opet primi u Družbu Is., ne bi li tako izmaknuo 
časti. O. genera! mu odvrati: »Zar Vi mislite, da je Družba Is. — golu- 
binjak, gdje se po miloj volji može uletjeti i izletjeti?« Sad smisli o. 
Beda nešto drugo. Spremio se, da pođe za o. Franjom Pfannerom, koji 
je u Mariannhillu u Africi osnovao samostan trapista. Kad se i ta osnova 
razbila, odluči krenuti ravno ministru u Beč. Na putu se u Zagrebu na- 
vratio preč. Hoppergeru, i taj ga upozori na dra. Stadlera. O. Beda 
izjavi u Beču ministru, da mu se nikako ne će biskupom biti, već mu na 
mjesto sebe preporuči dra Josipa Stadlera. »Nego znaš šta? Ako 
mi želiš učiniti uslugu, daj zamoli preko nuncijature sv. Oca papu, neka 
naloži o. generalu, da me opet primi u Družbu Is.« I doista mu se brzo 
otvoriše vrata novicijata.*) Javio se za misije u Africi. Kad je prispio 
u svoju misijsku postaju,"') čudom se začudi, jer mu se kraj učini posve 
poznat. Tad se sjeti, kako je jednoć, još kao trapist, živo sanjao, da se 
nalazi u neobičnom, nepoznatom kraju. Sad ga prepozna. Bio je to 
Mopea, njegova misijska postaja. Došao krepak, pun životne snage, ali 
ne prodoše ni dva mjeseca, i on pade žrtvom zambezijske groznice i 
sunčanice."?) 

Međutim je kardinal Mihaiović ministru Haymerlu preporučio za 
nadbiskupa sarajevskoga preč. Alojziju Borošu. Taj je već je- 
damput bio u Bosni kao apostolski vizitator i zato su mu dobro bile 
poznate tamošnje prilike. Boroša opet preko kardinala Mihalovića pre- 
poruči ministru za biskupsku stolicu u Banjoj Luci nikoga drugoga, 
već o. Brandisa. Zna hrvatski, dva puta bio u Bosni, čezne za njom, 
grof je, učen je i pun apostolske revnosti: što ćeš više? Ali je Boroša 
slabo poznavao Isusovce, još slabije o. Brandisa. Jamačno nije znao, 
kako profesi D. I. zavjetuju, da ne će priniati crkvenin časti. Kad je 
kasnije 0. Brixi u rekreaciji sponenuo tu biskupsku kandidaturu, odsi- 
ječe mu 0. Brandis: »To je mogao učiniti samo dobroćudni Boroša.« 
Pitali su u ono doba o. Brandisa rođaci, bi li želio postati biskupom, 
a on će na to: »Kad bih težio za odličnim mjestima i častima, ne bih 
nosio ovo odijelo.« 


Ne, posve su druge bile aspiracije ove svete duše. Evo što u ono 
doba piše: »Prikazujem se BI. Djevici i Presv. Srcu Isusovu za ovaj 
ostavljeni narod. Rado ću podnositi uvrede, progonstva, siromaštvo i 

ostale križeve našega Gospodara i Kralja. Volim biti siromašan i ne- 
voljan medu narodom, čijim jezikom još potpuno ne vladam, nego li 
s katedre predavati u Bratislavi, u Beču ili u Pešti. Dao Bog, svjedočile 
ove riječi i poslije moje smrti za moju ljubav k hrvatskom narodu! 
Tko zna, nijesam li upravo ja glavna zapreka, zašto stvar ne napreduje. 
Želio bih svojom krvi postati pomirovna žrtva, koja bi napokon pravim 
Isusovcima otvorila put onamo.«5) — »Uostalom se sasvim predajem u 
ruke Božje Providnosti. Nije ni BI. Djevice ni sv. Marije Magdalene ni 
sv. Ivana apostola zapao vijenac mučeništva, pa ne znam, što je za me 
bolje. Zašto ipak da ne želim, za čim je čeznuo sv. Ignacije mučenik; 
zašto da ne tražim znakove Krista Gospodina —- iz ljubavi i počitanja 
prema njemu.«**) — »Iznova se prikazah Bogu po rukama bli. Andrije 
jo apostolska djela među Slavenima, i 10 ne među izobraženi- 
jima.« 

Na svoj imendan osvrće se opet na svoj dotadašnji život, te piše: 
»Slabo sam napredovao u naukama, malen sam bio za cijelog si života 
promećući se amo tamo. Dobro mi je, što si me ponizio moćnom svojom 
rukom. Sve je izgubilo svoj čar, što mi je u Svijetu bilo drago, ali ne 
u jedan mah. Pomalo sve se srušilo; i što mi se prije činilo, da sja, 
rasplinulo se pred mojim očima. Kad sam ja ikada bio koristan član 
Družbe Isusove? Kao profesor bio sam malo sposobon; kao rektor i mi- 
nistar bez imena i bez slave. Dobro mi je, što si me ponizio. Ja Tvojoj 
slavi služim, a ne svojoj!«"*) — »Sada sam razabrao namjeru Tvoje Pro- 
vidnosti, koja me po poniženjima vodi do zdravlja duše i tijela.«*) 

a 


A što je međutim S Bosnom? 

O. provincijal Mayr bi češće preč. generala izvješćivao o svojim 
osnovama. Još u travnju 1879. govorio je u Beču s kardinalom Miha- 
lovićem, koji ga je vrlo ljubezno primio. Poznato je, da ovaj crkveni 
dostojanstvenik neko vrijeme nije Družbi Isusovoj bio osobito sklon. 
No sada izrazi svoju živu želju, da bi Isusovci i na Bosnu proširili polje 
svojega apostolskoga djelovanja, i primijeti, da je o tom i s kompe- 
tentnim faktorima raspravljao. Pa i sa samim apostolskim Nuncijem, Lju- 
devitom Jacobinijem. A taj se je, nastavlja o. Mayr, za tu stvar veoma 
interesirao, upozorivši ipak, da je prvi uvjet uređenje crkvenih prilika 
u Bosni.«"*) U dva lista") javlja o. provincijal preč. generalu o svojem 
čestom raspravlianju s mjerodavnim ličnostima, kako bi Družba Isusova 
i u Bosni otvorila neke uzgojne zavode. Iskrsavali Su sve povoljniji 
izgledi, to više, što je i novi iNuncij Serafino Vannutelli (1880.) živo 
stvar zagovarao. Tako je dalekovidni 0. Mayr već 20. studenoga 1880. 
o. Brandisu u Trnavi mogao povjerljivo saopćiti, da je vrijeme 
blizu, kad će Isusovci u Bosni dobiti biskupsko sje- 
menište, samo ako uspije ukloniti neke nesuglasice između vlade i 
sv. Stolice. Radosne li vijesti za o. Brandisa. Sada dan i noć misli samo 
na Bosnu. U ijednom samo mjesecu napiše tri lista o. genecralu.*") Obraz- 
loži mu potanko prilike u Bosni; preporuči, da se ne počinje s bogo- 
[slovijom, kako su neki htjeli, nego s gimnazijom; i neka sv. Stolica 
ne podiže mnogo biskupskih stolica, već samo neke. Onim Isusovcima, 
koji će S njim poći u Bosnu, zaželi kao čestitu popudbinu: »veliku ljubav 
k sv. čistoći, pouzdanje u Boga i želju za patnjama i progonstvoni.«*) 
Nato ga o. general*) poziva, neka mu izradi opširan izvještaj o prili- 
kama u Bosni za sv. Zbor Propagande i onda o svemu, što bi se moglo 

poduzeti za tamošnje katolike. Ne znamo, da li je o. Brandis taj izvještaj 
doista napisao. 

Nego šta, ako se oni pregovori otegnu bez kraja i konca? ako se 
njegove poletne sanje zadugo ne mogu ispuniti? Muka mu je na to i 
pomisliti i zabrinuto povjeri svojemu dnevniku, što ga tišti: »Smijem 
li ja bit zadovoljan ovdje u Trnavi? Što, moradnem li još nekoliko go- 
dina ovdje ostati? Što, nestane li opet nade, da ću ubrati plodove apo- 
stolskoga rada među Slavenima, i da će mi se napokon pružiti prigoda 
mučenikom postati? Ne znam, što će Bog sa mnom providjeti, a ja ću 
se dotle još usrdnije moliti.«*) 

No strpi se samo još malo! Još iste godine 1881. nenadanom će 
se brzinom razviti dugo spremani događaji! I gle, dne 6. lipnja sklopi 
se konvencija između sv. Stolice i cara u svrhu osnutka crkvene hije- 
rarhije u Bosni i Hercegovini, po kojoj će među ostalim car predlagati 
papi biskupe. Ministar Conrad preporuči za nadbiskupsku stolicu dra. 
Stadlera. Car hoće da ga naiprije vidi i da s njim govori. Poruči mu, 
neka dođe, i primi ga 24. lipnja na saslušaj. Ne bi dugo, i car ga zapita: 
»A kome mislite sjemenište povjeriti?« To pitanje nije bilo posve be- 
zazleno. Odgovor je mogao biti odlučan za imenovanje dra. Stadlera. 
No kad on bez oklijevanja odvrati: »Isusovcima« — bio je car zado- 
voljan, te primijeti: »Imate pravo; Isusovci — to su požrtvovni ljudi.« 

Doskora bude dr. Stadler imenovan Nadbiskupom. Sad je trebalo 
odrediti, gdje da se sjemenište podigne. To prepusti Nadbiskup posve 
Isusovcima. Prihvaćen bi prijedlog o. Brandisa, da sjemenište bude u 
Travniku, i to na mjestu tadašnje, već trošne tophane (topničke tvornice 
i vojarne). Izbor nije mogao biti sretniji. Zašto je o. Brandis bio za 
Travnik, to smo već spomenuli. A zemljište, što ga je predložio, u 
jednu je ruku u sred grada, u drugu ruku k6 da nije u gradu, jer ga Lašva 
rastavlja. Tu je mirno, lijepo i prostrano dosta za zgrade, igrališta i vrt. 
Zemaljska se vlada spremno odazva molbi novoga Nadbiskupa, da mu to 
erarno zemljište besplatno ustupi za njegovo sjemenište. »I onako«, re- 
koše, »ima u Bosni vojarna na pretek.« 

Dne 28. prosinca 1881. ostavi o. Brandis Trnavu, pozvan od pro- 
vincijala u Beč. Odavle zaputi se u Bosnu, i za osam dana evo ga, gdje 
prijede preko Save. Požurio se, ko da se boji, da mu sreća ne izmakne. 
I samoga je Nadbiskupa pretekao. Na Sveta tri Kralja, dne 6. siječnja 
1882., prispije zdrav i veseo u Travnik. 


III. Zagrebačka perioda. !) 30. X1. 1856. -— 2) 10. VIII. 1880. — 5) 1877, 
Di. — +) Na Spasovo 1879. — 5) 1868, 10. — 68) 11I, 54. — 7) 1. VII. — #8) List 
preč. ocu generalu od 15. IV. 1879. — 9) 1. VIL 1977. — 10) piscu 1921. — 
11) u bolnici 2.—10. IV. 1877. — 12) 1877, 91. — 18) 1877, 94. — 14) 1877, 102. 
— 15) 1877, 102. — 18) 1877. 103. — 17) Kalksburg 1879, 116. — 15) piše grof 
Henrik d' Avernas 9. III. 1882. — 19) 16. XI. 1879. — 2%) Na povratku u Mari- 
boru 9. VIII. 1878. — 21) 14. VIII. 1848. — 22) 31. VIII. 1878. — 28) 7. IX. — 
24) 1880, 111. — 25) 11. I. 1879. — 25) 28. I. 1879. — 27) 10. II. 1879. — 25) 11. 
IV. 1879. — 29) 10. II. 1879. — 80) 1879, 117. — 81) 10. II. 1879. — 32) 21. IX. 
1878. — 38) 1. V. 1879. — 34) 16. XII. 1879. — 55) 17. XII. 1880. — 368) 10. II. 
i 15. IV. 1879.; 17. XII. 1880. — 37) 1. VIII. 1886. —- 838) 16. XII. 1879. — 29) 
28. V. 1879. — 40) 16. XII. 1879. — 41) 28. V. 1879. — 42) 10. II. 1879. — #3) 
1880, 111. — +4) 10. II. 1879. — 45) 1880, 111. — +9) U Pillichsdorfu u Donjoj 
Austriji. — 17) 10. VI. 1880. — 48) G. V. 1876. — 49) 9. VI. 1878. — 50) 16. III. 
1881. — 51) 8. VI. 1884. — 52) Umrije 26. VIII. 1884. — 58) U Bratislavi 21. 
IV. 1880. — 54) 1880, 122. — 55) 1880, 129. — 56) 1830, 129. — 57) 1880, 129. — 
55) List o. Mayera od 29. IX. 1879. — 59%) 29. XII. 1880. i 26. I. 1881. — 6) 23. 
XI., 17. i 24. XII. 1880. — 61) 17. XI. — 62) 10. XII. 1880. — 65) 21. I. 1881. 

IV. Travnička perioda. 
(1882.—1921.) 


1. Prvi boravak u Travniku. (6. 1—28. XI 1882.) 


Evo o. Erika Brandisa napokon na žuđenom cilju. U Travniku. Na 
slavenskom jugu. Kod katolika siromašnih, među inovjercima rasijanih. 
Želini su pouke. naobrazbe, kruha riječi Božje. I o. Brandis je siro- 
mašan. U iznajmljenoj, nedovršenoj, malne praznoj kući. Misijonar u 
misijskoj zemlji. Nekoliko godina kasnije') pisat će mu general o. An- 
derledy: »Evanđeoska njiva vrhbosanska trudom i zaslugom malo da 
nije ravna misijama na Istoku.« 

Je li sada o. Brandis zadovoljan? Hoće li se napokon smiriti? Ta, 
već se je i sam jednom nazvao perpetuum mobile.*) Poslije III. proba- 
cije za samih 13 godina (1869.—1882.) bio je devet puta premješten; 
barem šest puta sam si to izmolio. U to vrijeme nije nigdje bio dulje 
od tri godine. Moglo bi se kome činiti, da je bio nestalan. Upravo pro- 
tivno! Vidjeli smo, kako je ama baš ustrajno pregnuo za tim, da dođe 
u Bosnu. Sad je to postigao; sad će tu, koliko je do njega, ostati do 
svoje smrti. 

»Kako vam je poznato«, piše svojemu ujaku, grofu Alfredu d? 
Avernas, »slavenski je jug bio zadnja meta mojih želja na zemlji. Slo- 
bodno mogu vapiti: Sad otpuštaš smirom slugu svojega! 
Moje često seljenje iz jednog mjesta na drugo dovelo me napokon do 
osnutka zavoda u Bosni, koji će se uz pomoć Božju s vremenom lijepo 
razviti.«*) 

»Bez najmanje nezgode pomaknuo sam se iz Trnave točno po 
istom meridijanu dobar komad prema ekvatoru, te stigoh amo pod za- 
štitom sjaine zvijezde sv. Triju Kralja. Mjesto skladnog milozvuka naših 
zvona, čujem ovdje monotono pjevanje s munara na akšam, jaciju, 
sabah itd. Odmah sutradan preuzeh našu novu kuću. Dobri naš g. Hop- 
perger dvije je turske kuće s divnom spretnošću skalupio u jednu — 
za se i za svoje sestre milosrdnice, a medutim je taj stan nama iznajmio. 
Moji su prvi sustanari bili tri stolara iz Zagreba i jedan zidar, korje- 
nika Tirolac, koji me je već otprije poznavao, pa me sad veselo po- 
zdravio kao svog starog znanca, g. »Prandajsa«. U ovoj obećanoj zemlji 
zna i ljuto zastudjeti. Nemam još toplomjera, da vam kažem, koliko je 
stupnjeva ispod ništice, ali vidim, gdje se na prozorima hodnika uhva- 
tila debela naslaga leda. Nije onda šala govoriti sv. misu u velikom, 
drvenom hambaru, što ga zovu crkvom. No još koja godinica dana, pa 
će tu stajati novi dom Gospodnji. Već mu temelji dosežu do površine 
zemlje. Radnici su Slovenci iz Istre. I nama treba graditi, pa ćemo 
18. ovog mjeseca (siječnja) urediti pitanje gradilišta, osnove i sve 
ostalo.«*) 

»Prije dolaska sam mislio, da ćemo u Travniku jednu ili dvije go- 
dine sprovesti u nekoj potištenosti kao kakvi pustinjaci, boreći se na 
sve strane za opstanak. Ništa od svega toga! Dočekali su nas, rekao 
bih, raskriljenih ruku, pa mi često dolazi na pamet riječ Kristova: Ja 
vas poslah, da žanjete, gdje se vine trudiste. Drugi 
se trudiše, a vi u posao njihov udoste. Obojica kateheta, 
travnički i dolački, vrijedni sinovi sv. Franje, bili su prvi, koji su nam 

na ruku išli.«*) — »Odmah sutradan, dovede mi travnički kapelan fra 
Ilija Đebić prve učenike, osam pravih bosanskih momčića, te sam s 
njima bez okolišanja otvorio školu, t. i. pripravni tečaj za prvi razred 
gimnazije, što ćemo ga, ako Bog da, započeti 1. listopada. Dva dana 
zatim (9. I.) poslije podne dođe s prvom osmericom još i nova četica, 
njih desetorica, iz Doca, što većih, što manjih. Dolac — to vam je 
pravi katolički Travnik. Bavili smo se katekizmom, slovnicom, zemljo- 
pisom. ponešto i računstvom, dok se djeca ne izmoriše. Razletieše se 
kud koji, da se sutradan opet jave, ne u 3 s., nego na ićindiju. Zasada 
sam ovdje sam — u rukama Providnosti Božje. Nadam se, da će mi 
skoro doći i štogod novca. Dobročinitelji se već javljaju. Jučer (9. 1.) 
me je naš župnik fra Jako Duić predstavio okružnom predstojniku 
Pročkovskomu, Rusinu, i komandantu, generalu Rischu, vrlo prijaznom, 
čestitom Hanoverancu. Obojica su mi iskazali puno veću pažnju, no što 
sam očekivao.«*) Dva mjeseca kasnije iavlja 0. Frik: »Sad već imamo 
u školi 6 novih, lijepih klupa, jednu crnu ploču i 19 redovitih učenika, 
od kojih desetorica ih jedu kod nas. Nas smo četvorica, naime dva sve- 
ćenika i dva brata. Moja su glavna briga djeca od 10—14 godina, dok 
se superior o. Mesek više brine za gradnju, koja će ovih dana započeti. 
Iza nekoliko godina imat ćemo na tophani kolegij D. I. s gimnazijom 
pod imenom nadbiskupsko dječačko sjemenište. Dao Bog!«') 

Uostalom smo već na drugom mjestu (v. gore str. 95.) podrobnije 
ispripovjedili, kako je o. Brandis 6. siječnja 1882. došao u Travnik, i 
što se sve zbivalo prvih deset mjeseci u privremenoj, iznajmljenoj kući. 
Prijeđimo zato odmah na jednu neobičnu epizodu u životu našega o. 
Brandisa. 


2. U Dobromilju. (1883.) 


Tek što je o. Brandis deseti mjesec boravio u Travniku, kad mu 
novi provincijal Josip Milz, zasada još pod tajnu, kratko i suho saopći,?) 
da ga je 0. general imenovao rektorom u Dobromilju u Galiciji (južno 
od Przemys'a). Tim mu je navijestio tešku, možda najtežu kušnju, što 
ga je ikada snašla. Kako ie do toga došlo? 

Leon XIII. bio je apostolskim pismom od 12. svibnia 1882. odredio, 
da se stari, časni Red Bazilijanaca grkokatoličkog obreda podvrgne te- 
meljitoj reformi. Tu je zadaću povjerio Družbi ]Is., koja će privremeno 
preuzeti upravu manastira u Dobromilju i tamo otvoriti novicijat za 
Bazilijance, i to kako za nove kandidate, tako i za one monahe, koji će 
od drage volje prigrliti reformu. Ostali se novicijati imaju zatvoriti. 

Netom je ovo papino pismo bilo objelodanjeno, a mnogi Bazilijanci 
javno prosvjedovaše.") I u ostavštini o. Brandisa našli smo list jednoga 
monaha, koji piše u Dobromilj:'") »Ne dajte, da Isusovci zaposjednu vaš 
manastir! Danas sam pošti predao protest, što su ga svi oci i braća 
našeg manastira potpisali.« O. Baudiss D. I., koji je 18 godina proboravio 
u Dobromilju, tumači nam,'') što je Bazilijance, Rusine, najviše uznemi- 
rivalo. Nije to bila sama reforma, nego se bojali, da će ih Isusovci po- 
poljačiti i polatiniti. Dalje neka nam pripovijeda provincijal galicijske 
pokrajine D. I., o. H. Jackowski, koji izvješćuje o. Brandisa ovako:'“) 
»Kad su Rusini stali jurišati na to, što kane reformu povjeriti Isusovcima 
galicijske pokrajine, dao je car u Rimu izraziti svoju želju, da bi reformu 
uzeli u ruke Isusovci, koji nijesu Poljaci. Sv. Otac to prihvati i poruči 
tu carevu i svoju želju 0. generalu. Dva su mjeseca protekla u vijeća- 

njima, kako da se to izvede. Na to dobismo, o. general i ja, od Propa- 
gande hitnu opomenu, neka se to pospješi. U odgovoru nabrojih sve 
dosad učinjene korake i što mislim o. generalu konačno predložiti, na- 
glašujući pri tom, kako je teško koga naći, koji bi dorastao bio takovoj 
zadaći u tako škakljivim prilikama, a usto bio vješt jeziku ove zemlje 
(t. j. poljskomu). Odgovorilo mi se, da Sv. Otac priznaje našu dobru 
volju, ali i poteškoće, zato povlači svoj nalog, te je već poručio bečkome 
Nunciju, neka umiri cara. U isto vrijeme dode o. general iz Fiesola u 
Rim, te reče Sv. Ocu, da on smatra svojom dužnosti ne samo da ispuni 
Njegove zapovijedi, nego i samu želju Njegovu. Papa blagohotno primi 
tu izjavu, a o. general Vas imenova rektorom u Dobromilju. Sadašnji 
rektor o. Szczepkowski, ostat će tamo kao učitelj novaka, a Vas srdačno 
molim, da biste, što prije bude moguće, došli u Krakow, gdje ćemo se 
o svemu porazgovoriti. Budite srčan, pouzdajte se u Boga!« 


Prođe mjesec dana, a o. Brandis još u Travniku. Bit će, da je 
međutim pisao u Rim, nadajući se, da će ga mimoići ovaj kalež. Ali eto 
novog lista galicijskog provincijala") gdje ga moli: »Veni et noli tar- 
dare! (Dođite i ne kasnite!) Čekamo Vas raskriljenih ruku i topla srca!« 
Dva dana zatim još ga brzojavno pozove. Sad nema druge, već spremi 
se i kreni, makar teška srca, kud te poslušnost zove. Dne 28. studenoga 
1882. dade se o. Brandis na put. Djeca su na rastanku plakala, tako je 
već u kratko vrijeme osvojio njihova mladenačka srca. 

Još isti dan, kad je prispio u Dobromilj (6. XII. 1882.), piše ujaku?“): 
»Možda nikad u životu nije mi moj položaj bio tako nejasan kao što sada. 
Sve je oko mene tuđe, sve novo i neobično. No Božji blagoslov može sve 
upraviti na dobro. Početak je svagdje težak. Što me smiruje, to je uvje- 
renje, da mi preko poglavara sam Bog govori.« Njegov je položaj doista 
bio težak. Svi ostali Isusovci u kući bili su Poljaci; novaci malne svi 
Rusini, a on ne zna jezika ni poljskog ni rusinskog. U 49. godini valjalo 
mu poljski započeti; a tko njemački ne razumije, s njim će međutim 
preko tumača govoriti. Usto mu se trebalo upoznati s istočnim obredom. 
I doista nalazimo u njegovoj ostavštini azbuku crkvene ćirilice i ne- 
koliko staroslavenskih molitava, pisanih što njegovom što tuđom rukom 
— što latinicom i što ćirilicom. Kako je bio nadaren za jezike, doskora 
je razumio poljski, ali je prekratko boravio u Dobramilju, da oblada 
posve jezikom. 

Od o. generala je barem toliko ishodio, da ne mora službe rektora 
preuzeti na staru godinu, kako je bilo određeno, nego istom dva, tri 
mjeseca kasnije. To mu je dobro došlo. Još jedamput pokuša, ne bi li 
se rektorata oslobodio. Ali 0. asistent Anderledy utrnu mu i zadnju iskru 

nade pišući:'") »Vi imate sa svojega stanovišta posve pravo; nego volja 
Sv. Oca i cara vežu o. generalu ruke. Uveliko Vas mi je žao. Osjećam 


2 Vama težinu žrtve, koja se od Vas traži. Bog Vas krijepio i blago- 
slovio!« 


Napokon je nadošao i posljednji rok, i 0. Brandis bi 1. travnja 1883., 
na bijelu nedjelju, inštaliran kao rektor. Poteškoće nijesu minule, a 
»svrha, radi koje se Nijemac kao neutralac imenovao rektorom, nije se 
postigla.«'*) Zato je 0. Brandis opet i opet molio, dok mu nije 0. Ander- 
ledy, tada već generalni vikar, dne 17. stud. 1883. navijestio skoro oslo- 
bođenje. »Vi ste«, piše mu, »pravi izgled strpljivosti. Uvijek sam Vas 
žalio, no sada je promjena u načelu već odlučena, samo treba prije još 

prebroditi neke poteškoće. Vrijeme, što ste ga proživjeli u Dobromilju, 
bilo je za Vas istina teško, ali zacijelo nije izgubljeno. Za vječnost ste 
svakako mnogo zaslužili, a reformi Boziliianaca više koristili, no što 
mislite. Ako mi išta podaje nade, da će reforma uspjeti, onda je to okol- 
nost, što je počela s križem. Uvjeren sam, da je Vaša Velečasnost svojom 
poslušnosti, revnosti i strpljivosti uvelike doprinijela, da će Bog to 
djelo blagosloviti.« 

Malo dana, izakako je primio ovaj list, piše o. Brandis svojem 
ujaku: »Dobro i milo — ove dvije riječi nijesu mi baš privlačive, kad 
se slože u jednu, pa neka je Dabromilj i poljski raj. Moje srce čezne 
za lijepim jugom onkraj Save. Ali šta ćete, naš je dio trpjeti u vojujućoj 
Crkvi, i to ne kao kukavice, nego kao valjani borioci. A na to sam ja 
sveđer spreman, doklegod mi dragi Bog uzdrži sile i zdravlje. Uostalom 
xnislim, da me Vaši listovi ne će više dugo ovdje nalaziti.« 

I kucnu čas oslobođenja, prije no što se ie i nadao. O. Anderledy 
dopusti mu, da se koji put povuče u austrijsku provinciju, samo neka 
se od vremena do vremena pojavi u Dobromilju. Nato otputova 0. Bran- 
dis nekoliko dana prije Božića'") u Beč, ne sluteći, da Dobromilja ne će 
više ni vidjeti. Bio je u Dobromilju svega samo 13 mjeseci, a od toga 
zektorom devet mjeseci. Ipak je još dvije godine u katalogu galicijske 
pokrajine bio označen kao dobromiljski rektor. Tu je ostavio vrlo li- 
jepu uspomenu kao »muž svetog života, kao redovnik Po valian 
i umrtven.« 

Sjeme, koje je o. Brandis s ostalim Isusovcima u suzama posijao, 
krasno je niklo i nosilo obilan plod. Otpor, na koji je reforma s početka 
naišla, domala se stišao. Protesti su bili javno potegnuti. Iza 20 godina 
mogli su Isusovci mirne duše ostaviti Dobromili. Novi duh i nova rev- 
nost pomladili su cijeli Red, pošto je oko 200 Bazilijanaca prošlo kroz 
njihove ruke. Među njima veliki ispovijedalac vjere, lavovski mitropolit 
grof Andrija Szczepticki i o. Dionizije Tkačuk, koji je g. 1931. na gene- 
valnom kapitulu u Dobromilju prvi bio izabran arhimandritom (genera- 
lom Reda) za sve grkokatoličke članove. Stupio je u novicijat u Dobro- 
milju g. 1883., upravo dok je o. Brandis tamo bio rektorom. God. 1931. 
brojio je Red Bazilijanaca 469 članova s 24 manastira; k tomu još do- 
lazi 6 misijskih kuća u Braziliji u Kanadi. Arhimandrit od g. 1931. stalno 
rezidira u Rimu._Jugoslavenskim Bazilijancima povjerena je od g. 1924. 
uprava grkokatoličkog sjemeništa u Zagrebu. Osim toga oni vode ru- 
“sinski kolegij u Rimu. 

U Dobromilju nije o. Brandis zaboravio ii na svoju botaniku nmi 
na Travnik ni na južne Slavene. Na jednoj botaničkoj ekskurziji ne 
sluteći prekorači rusku granicu. Saznao je to istom iz ruskih novina, 
koje su podigle silnu graju, kako je jedan Isusovac mogao stupiti na 
tlo svete Rusije. Kako se upravo tada u Travniku s velikim novčanim 
poteškoćama gradilo sjemenište, predloži o. Brandis gen. vikaru, da bi 
se jedan Isusovac uputio u Englesku i sakupljao milodare. O. Ander- 
ledy mu odvrati, da u sadašnjim prilikama ne bi tamo mnogo dobio. — 
A gledajući nadobudnu četicu kojih 20 revnih novaka gojio je o. Brandis 
najljepše nade za budućnost bazilijanskoga Reda, te saopći vrhovnom 
poglavaru Družbe Isusove svoju želju i nadu, da će reformirani Bazi- 
lijanci s vremenom i među južnim Slavenima blagoslovno raditi. 

3. Opef i za uvijek u Travniku. (1884.—1921) 


Zadnjega siječnja (1884.) eto o. Brandisa opet u Travniku. Žalostan 
ga je ostavio, radostan se vraća, od svoje braće i od đaka veselo do- 
čekan. Ko da je iza teške vožnje po uzburkanom moru sretno ušao u 
tihu luku. Život u Travniku bit će mu prava idila prema životu u Do- 
bromilju. »Od srca se radujem«, piše,'") »što sam tako brzo i sretno 
izišao iz dobromiljske kušnje.« 

U to je doba južno krilo nadbisk. sjemeništa već bilo dovršeno i 
nastanjeno. S kolikim je veseljem unišao o. Brandis! Odmah je u školi 
preuzeo prirodopis. 

Tokom godina travničko se sjemenište sve više izgradilo, sve 
ljepše uredilo. Teško da se je tomu itko više radovao nego li njegov 
skroviti, ali u istinu glavni pokretač — o. Erik Brandis. »Deo sint laudes! 
(Bogu neka bude hvala!)«, piše iza nekoliko godina; »naša je djelovanje 
zadobilo veći opseg, nego što sam ga zamišljao bio. Hoćeš li promatrati, 
kako Providnost Božja raznim slučajnostima, koje se na oko ukrštavaju, 
sigurnom rukom ravna prema cilju, a ono ti razvitak našega zavoda, ođ 
zametka do svršetka, doista pruža obilnoga gradiva za takove reileksije. 
Nikad ne bih ni pomislio bio, da bi osam godina iza okupacije, u srcu 
još malo prije turske Bosne, mogla stajati tako ogromna, moderna 
zgrada.«'?) »Neka nabuja Lašva — kao što ono 1882. god. — nek se 
pjeni, neka dere: ne će njezini bijesni valovi ipak tako brzo podrovati 
našega sjemeništa! Ono će još dugo svjedočiti za velikodušnost naših 
dobročinitelja, ali i za naše pouzdanje u pomoć Božju usred raznih uda- 
raca bure i oluje. Otkud bura, kakve li oluje? — O tom bolje da šu- 
timo.«*") — »Hvala za ovo veliko djelo ide iza Boga u prvom ređu preuzv. 
Nadbiskupa Stadlera, zatim provincijala o. Mayra, već pokojnoga 
0. Vesteneka i druge.«“') I još jednoga, dragi oče Friče; još jed- 
noga, a nipošto na zadnjem mijestu, ide hvala i zasluga; jednoga, kojega 
ti u svojoj čednosti ne spominješ, ali ga mi već dobro poznajemo! 


4. Prirođoslovac. 


O. Brandis se kao prirodoslovac bavio ponajviše botanikom. U 
tom ga nije u Bosni nitko pretekao. »Bio je jamačno prvi, botaničar, koji 
je stalno boravio u toj zemlji.« (Freyn.) Usto se zanimao osobito za 
kukce, puževe, zmije i rude. S mnogobrojnim kolegama prirodoslovcima 
u starom i novom svijetu dopisivao se na više iezika. Bečko »Društvo 
za promicanje prirodoslovnog istraživanja Istoka« imenova ga?*) svojim 
aktivnim članom. U Bosni, Hercegovini i Dalmaciji bio je na glasu. I 
zaslužio je. Njegov stručni rad nije bio toliko teoretski, koliko praktički. 
Htio je da služi školi i da gimnaziii pribavi potrebitu prirodoslovnu 
zbirku. No daleko je nadmašio svoj cilj. Muzej, što ga god. 1884. 
osnova, posve je njegovo djelo i po sudu stručnjaka više nego zadovoljava 
aa lk srednjoškolske obuke. Prava je znamenitost i ponos Trav- 
nika. 

Kako je to postigao? — Darova nije mnogo dobio. Odlični bota- 
ničar_ kardinal nadbiskup Haynald, s kojim se još iz Kaloče poznavao, 
posla mu“) sto forinti, da si nabavi stručnih časopisa. Bečki carski 
muzeji darovao mu lava i tigra kao uzdarje za njegove pošiljke. No naš 
travnički prirodoslovac više je davao nego li primao. Tako mu iz Sa- 

rajeva zemaljski muzej i zavod sv. Augustina zahvaljuju na lijepim 
zbirkama ruda, što im je poklonio. Da mu nijesu poglavari branili išta 
prodavati, lako bi_si pomogao, ier su često nudili novac, osobito za 
neke rijetke kukce. No tako je bio upućen jedino na izmjenu prirodo- 
Disnih objekata. Zato se s neprimjernim prijegorom dao na sakupljanje, 
da ima šta izmijeniti, i poduzimao nebrojene naporne ekskurzije. 
Najviše ga privlačio Vlašić sa svojom neobično bogatom alpin- 
skom florom. Netom je u proljeće okopnio snijeg, počela je za o. Bran- 
disa »vlašićka sezona«. »Ustao bi, ko obično, u 4 sata ujutro, Bogu se 
molio, sv. misu govorio, zajutarkovao, pa iza 6 sati na Vlašić. Bez ka- 





O. Brandis u prirodopisnom kabinetu. 


puta, bez štapa, bez kišobrana. Ponio bi samo svoj prirodoslovni alat, 
vrećice i komad Kkruha.«?) Videći: ga ljudi, gdje se penje uz vrletne 
obronke, govorili bi: »Ama je hitar i okretan kao koza!« — »Poznavao 
je Vlašić kao svoju sobicu.«**) Znao je, gdje i kada koja bilika cvate. 
Ipak se koji put i prevario. Dođe gore, a biljka još premalena. Dode 
drugi put, a još se nije dosta rascvala. Dode treći put, a ovce do kori- 
jena opasle livadu, ili ju je seljak pokosio. Dakako da torba ne smije 
nikada ostati prazna. Ima i drugih livada i drugih bilina, ima baja i 
gmizavaca. Ako je u 11 sati imao školu, »eto ga sa svježim vlašićkim 
biljkama, ko da se vratio iz gimnazijskog vrta.«?") No obično se vratio 
tek u 2, 3, 5 s. ili čak navečer. E onda mu je dakako jelo išlo u slast. 
Jedamput ga pogosti jedan dobroćudni musliman. Bog mu dao diku ne- 
besku! »Pa što ste dobili, velečasni?« —- »Rezanaca i crne kave.« 

Za vrijeme ljetnih praznika poduzimao bi velike ekskurzije. 
Dobio je od poglavice zemlje, baruna Appela, otvoreno pismo za žan- 
darske postaje, da ga primaju na konak uz obične uvjete za časnike. 
Ako se gdje bilo bojati ustaša ili razbojnika, imao je pravo zatražiti 
odio žandara kao zaštitu. Obično su ga na ekskurziji pratili jedan ili dva 
seminarca i seljak s konjem. Nego pustimo, da nam o jednoj takvoj 
ekskurziji pripovijeda sam preuzv. Nadbiskup dr. Šarić. 

»Malo iza moje mature g. 1890. uzeo O. Brandis mojega kolegu 
Nikolu Odića i mene za pratioce. Putovali smo jedno mjesec dana, go- 
tovo sve pješice, preko Bjelašnice, preko Trebinja, pa sve do crnogorske 
granice, zatim u Dubrovnik i Split, i preko devetog brda natrag u 
Travnik. 

»Na Bjelašnici našao je O. Brandis rijetkih puževa, te bio 
zato neobično veseo. Ali nas tamo zatekla mrkla noć. Sve pusto, nema 
se kamo zakloniti, pa hajde prenoćiti pod vedrim nebom na ledini blizu 
planinske kolibe. Prijazna stopanica iznijela nam punu tagaru (zdjelu) 
varenike. O. Brandis veli nam: »Drobite, djeco, drobite tu kukuruzu!« 
On, međutim, kusa drvenom kašikom. Mi dva gladni, pa se zabrinuli, 
hoće li nama šta ostati. Ali O. Brandis brzo je svršio, pustio kašiku i 
rekao nam: »F, pa sad vi!« Noć je sretno prošla. Ujutro uranismo rano, 
pa opet na put u Ime Isusovo! 

»Kad bi se umorni srećom namjerili na koja seljačka kola, odmah 
bi ih O. Brandis iznajmio za nas, a sam bi išao pješke, ogledavajući se na 
sve strane, ne bi li uočio koju vrijednu biljku, da je iščupa sa korijenom 
i strpa u svoju vrećicu. 

»Na putu navratili bismo se obično kojemu župniku. Većinom su 
nas gg. župnici vrlo gostoljubivo primili. Negdje u Hercegovini nije 
župnik bio baš dobre volje, dosta mu i njegove muke, pa mi u gostionu, 
a O. Brandis zabrinuto plaća, jer ona mala novčarka još malo, pa 
prazna. 

»Kad smo se jednoga dana približili Trebinju, poruči O. Bran- 
dis župniku, da dolazimo. Župnik Don Anđelko Glavinić bio je čuo, da 
je O. Brandis groi, pa je mislio, da mu treba pripraviti sjajan doček. 
Jedan general sa drugim časnicima i sve mjesne civilne oblasti čekaju 
kod župske crkve na »visokoga gosta«. I napokon začuđeni ugledaše, 
gdje dolazi grof Brandis u civilnom svećeničkom odijelu, sa fesom na 
glavi, sa seljačkom vrećom na ramenima. I svi su se divili njegovoj po- 
niznosti. Zatim ga sa najdubljim pročitanjem odvedu u prvo svratište, 
u najljepšu sobu, gdje bi običavao odsjesti zemaljski poglavica. Za nas 
đake malo su marili, ko da nas ni nema. Ali se za nas brine naš dobri 
O. Brandis. Tumači gospodi, da smo njegovi pratioci, đaci, da moramo 
i mi kod njega spavati, jer da je za nas odgovoran. Uto je već bila pri- 
pravljena sjajna večera, pravi banket, na koji su došli general, drugi 
časnici i najviši trebinjski činovnici. Svi u svečanom odijelu. Pozvali i 
nas đake, nema druge, O. Brandis odgovoran je za nas, i on hoće nas 
uvijek uza se. Nama je bilo vrlo neobično; nijesmo znali, kako da se 
vladamo u tako odličnom društvu. Pade mrak, i dođe vrijeme, da se 
ide na počinak. Jedna velika soba sa jednom samo posteljom! Bila je i 
za nas uređena soba, ali O. Brandis hoće, da mi budemo s njime. Sađ 
kako ćemo? Srećom ima tu i jedan fini divan. O. Brandis šuteći raspro- 
stire na podu jednu plahtu. Što će to biti? I za koga će to biti? Mi đaci 
samo stojimo i gledamo, a O. Brandis legne, onako odjeven, kako je bio, 
na tu plahtu, pokrije se kabanicom i veli: »Šariću, ti u krevet!« — jer 
ja sam bio slabiji, a jačemu drugu Odiću pokaže divan: »A ti tamo!« 
— »Lezite, umorni ste, i spavaite!« 

»Kad se jedamput na tom putu O. Brandis na sunčanoj žegi sav 
znojan verao po planini, pa u grmlju i među kamenjem sakupljao biline. 
a neke i sa korijenjem vadio iz zemlje, gledao ga u čudu jedan naš 
dobar seljak, pa mu se sažalio, te će našemu O. Brandisu: »Ama šta se 

toliko mučiš? Pričekaj, ia idem po svoju kosu, pa ću ti nakositi te trave. 
koliko hoćeš.« O. Brandis mu je odgovorio: »E pa ti to ne umiješ. Tako 
se ove biline ne kupe. To nije za volove i konje. To je za školu.« Po- 
kunjen odvrati mu seljak: »E, gospodine, to je drugo, ja to nijesam 
zZnao.« 

»Odje nije bilo župnog stana, tu bismo kojiput konačili u žan- 
darskoj karauli. I uvijek su nas žandari lijepo primili. Više puta ponu- 
dili su nam i oružanu pratnju, osobito kad smo radi žege putovali noću, 
a pogotovu na granici Crne Gore. gdje je tada bilo opasno putovati i 
po danu, a kamoli po noći. »Ima,« govorili bi nam, »haiduka u planini.« 
Ali O. Brandis svakiput bi odbio žandarsku pratnju. »Ne bojte se,« 
rekao bi on, »Bog je s nama i njegovi Andeli. Oni nas čuvaju. Ne tre- 
bamo druge pratnje.« 

»U selu Mrčini kod Dubrovnika napisa Ocu Fantiniju latinski list, 
da mu se najavi. Kad sam pročitao taj list, rekao sam O. Brandisu: »Pa 
Vi pišete latinski kao kakav klasik. Ja sam mislio, da Vi ne znate 
tako latinski, jer ste prirodoslovac. Ne znam, bi li tako Znao latinski i 
O. Celinšćak.« O. Brandis samo se je nasmiješio na to moje đačko opa- 
žanje. Kod Isusovaca u Hrvatskoj Atini dobro smo se odmorili. 

»Bilo bi kojiput, da smo mi daci na putovanju od umora bili zle 
volje, pa nijesmo onda O. Brandisa uvijek onako slušali, kako bi to 
trebalo. Zato smo se bojali, kad dođemo kući, da će O. Brandis nepo- 
volino o nama izvijestiti O. Rektora. I O. rektor Slavić mogao bi.nas 
strogo ukoriti, pa i kazniti. I baš smo se prepali, kad nam rekoše: »Zove 
vas O. Rektor.« Kad mi njemu u sobu, a on nas prijazno i veselo primi, 
te svakome uruči po jednu knjigu kao nagradu. »Evo vam! O. Brandis 
vrlo vas hvali. Veli, da ste bili dobri i poslušni.« Iznio je dakle taj ple- 
meniti Brandis O. Rektoru o nama samo ono, što je bilo hvale vrijedno; 
a što nije bilo dobro, to je prešutio. Dapače je eto i zamolio O. Rektora 
da nas čim nagradi.« 

Minula godina dana, a o. Brandis opet će na veliku ekskurziju.?*) 
Ovaj put s 0. Speiserom D. I. kaločkim profesorom prirodopisa. 
Eto što nam ovaj priča: »Uvijek sam se divio 0. Brandisu, kako strp- 
ljivo podnosi tegobe putovanja, kako je s malim zadovoljan i kako je poni- 
zan. Ipak je jedamput nešto neobično učinio, možda iz obzira prema meni 
suputniku. Bilo je to jednoga srpanjskog dana iza sv. liije, kad smo iz 
Uloka u Hercegovini muški marširali prema crnogorskoj granici. Vrućina 
je užasna bila, a mi izmoreni i izgladnjeli. Tek u 8 i po navečer stigosmo 
u Čemerno do obrambene vojarne na nekom gorskom sedlu, U kan- 
tini odložismo prtljagu i zamolismo za konak. Kantiner se ispriča, jer 
da ima samo jednu sobu, u kojoj sam stoji. Nato se o. Brandis uputi 
do same vojarne, udaljene kojih 30—40 koraka. Zamoli časnika na straži, 
ne bi li javio komandantu, da dva profesora traže konak. Komandant 
poruči, da su gostinske sobe sve pune, jer je vrhovna komanda sa ci- 
jelim štabom ovdje na inšpekciji. O. Brandis vrati se nešto potišten, 
da mi to saopći. Najednom sine mu sretna misao, pa će mi: »Počekajte 
malo, pokušat ću još jedamput.« Nije prošlo nego malo časova, kad eto 
o. Brandisa s jednim časnikom i s dva momka. Prihvate našu prtljagu, 
i za čas smo bili u sjajno rasvijetljenoj dvorani usred visoke gospode. 
Upravo se skupljali na oprosnu večeru, jer će sutra još prije zore otpu- 
tovati. O. Brandis morao zauzeti začasno mijesto na čelu stola. Ja sam 
ga poslije u čudu zapitao: »Ja kako ste to postigli?« A on reče: »E, kad 

svi konopi popucaju, grofovski ne puca.« (»Wenn alle Stricke reissen, 
muss der Graf herhalten.«) Na putu od Foče u Jeleć dođosmo gladni do 
seljačke kuće. Dadoše nam veliku zdjelu kiseloga mlijeka. Udrobismo 
svoj osušeni kruh, latismo se žlice, pa hajd ma posao. No ocu Brandisu 
išlo to odveć sporo. Prihvati zdjelu objeručke, nagnu, potegnu, a onda 
će meni: »E pa sada činiti i vi tako!« Dotle o. Speiser. 

Neobična je bila ustrainost o. 'Brandisa u hodanju. Sam piše, da 
je jednoć iza devet sati pješačenja po dalmatinskim brdima već opodne 
stigao u selo Zagozd; a na drugom mjestu bilježi, da je od Žepča 
do Travnika iedan dobar dan hoda.*?) Jedamput dođe vlakom na Lašvu 
i ne nađe priključka. Ništa za to! Prevali 70-godišnji starac onih 30 kim 
do Travnika — pješice. 

Na takvim je ekskurzijama doživio puno toga. Odmah prvih go- 
dina zaluta mu vodič.*") Drugi put opet na Vlašiću ostane mu ura kod 
vrela. Sutradan zorom pohiti gore, ali uri ni traga, i svaki ga čobanin 
i seljak uvjeravao, da je nije ni vidio. Na granici Crne gore popeo se 
na vreletno, neprohodno brdo, te se vratio s velikim blagom rijetkih 
bilina. Umoren, gladan i žedan potraži jedan han, da se malko odmori 
i okrijepi. Dok je on tamo bezbrižno sjedio, seljak, koji ga s konjem 
pratio, videći, da u tom pustom kraju nigdje ni travke nema, sjeti se 
vreće 0. iBrandisa, odveže je te istrese dragocjenu sadržinu pred svo- 
jega konja. Neka i on svoje dobije. Zaslužio je. Prekasno to opazi o. 
Brandis. Vidio je, da tu ne koristi ružiti seljaka. Brzo se smisli, te se 
iznova popne na brdo, da opet napuni vreću. Koji put, bilo od umor- 
nosti, bilo s neopreznosti, srušio se i vratio s modricama kući. Je- 
damput je na Vlašiću nesretno na ruku pao. Ali istom sutradan, dok ie 
lavoar izlijevao, ručne mu kosti puknu. Brat mu bolničar privremeno 
zaveza ruku. Kad ga povezana opazi o. rektor, upita ga, šta mu je, a 
on, ko da nije ništa, odvrati: »E pa slomio ruku.« Liječnik mu je 
namjesti i metne u gips; ali škole nije zato propustio ni jednoga sata. 

Čuditi se ie, što mu se nije nikada dogodila koja veća nesreća, 
premda je dosta puta bio u opasnosti. O. Slavić se uvijek bojao, da će 
ga jedamput mrtva naći na Vlašiću. Koliko je puta išao uskom i slabom 
stazom kraj ponora. Samo da bi se noga okliznula, otišao bi niz brdo 
i zaglavio. Kad je jednom u Dalmaciji upravo vratolomnim putem htio 
preko Biokova, ljudi su ga odvraćali. No on nije za to mario. »Samo 
je jedno mjesto bilo opasno,« tako pripovijeda; »ja se nijesam mnogo 
ogledavao i sretno sam prošao.«*") Putujući po bosanskim gorama nije 
se baš puno strašio ni ljutih ovčarskih pasa; a često su ovi opasniji od 
vukova i medvjeda, na koje bi također tamo mogao nabasati. A nije 
bježao ni od zmija otrovnica, nego ih svu silu pohvatao. Pra- 
znovjerni je narod bajao, da znade zinije opčarati frulom i pjevaniem, 
pa mu odasvuda same dopuzaju, poredaju se u krug oko njega, naj- 
ljepše mu se od njih primaknu te mu se bez opiranja puste. Drukčije 
nam opisnje očevidac, učeni prirodoslovac dr. Brancsik (Brančik). »Dne 
1. kolovoza 1858. bio sam s 0. Brandisom na Vlašiću. On opazi jednu 
od najotrovnijih bosanskih zmija (Vipera amodytes). Hitro odsiječe šibu, 

jednim udarcem omami zmiju, koja se, smotana u klupko, sunčala, brzo 
je nogom pritisne, sigurnom rukom prihvati za vrat i strpa u svoju 
vreću za zmije.«“) Obično se o. Brandis za hvatanje zmija služio 
rašljastim prutom ili još jednim posebnim štapom, baš zato napravlje- 
nim. No što, ako nema ni pruta ni štapa? Jedamput donese đak poskeka 

u procijepu, a ne našavši o. Brandisa, ostavi zmiju pred vratima kabi- 
neta. Sutradan ujutro kad je generalni prefekt o. Brixi htio, da probudi 
seminarce, nađe živu otrovnicu, gdje leži pred vratima spavaonice. 
Da je koji đak bos izašao iz spavaonice, mogao bi nastradati. 
Baš je tada dolazio o. Brandis. Upozori ga 0. Brixi na zmiju, a on brže 
donese metlu i kliješta: metlom pritisne zmiju, a kliještima je zakvači, 
zatim zauzla uzicu te je vješto stavi zmiji oko vrata, pa s njom u 
špirit. 

No bilo je i ozbiljnijih opasnosti. Jednoć ga na Trebeviću 
snašlo užasno nevrijeme. Kad se sav mokar vratio u sarajevsko sje- 
menište, zapitat će ga o. rektor Hormann: »No jeste li što našli?« — 
»E, kad sam došao gore, počele su munje udarati desno i lijevo, a ja 
pomislim: ne isplati se, da se dam ubiti od groma. Možda mogu još što 
dobra učiniti. Zato sam se brzo vratio, a da nijesam mnogo našao.« U 
Krivošijama, na granici Crne gore, bio je jedamnut, a da nije ni 
slutio, u velikoj opasnosti, da ga ne ubiju ustaše. Za vrijeme svjetskoga 
rata malo da ga nije kod željezničkog mosta pred Travnikom ustri- 
ielio vojnik na straži, ier je vidio, da on nešto traži ispod mosta. Spasio 
ga jedan starac doviknuvši vojniku, koji je već naperio bio pušku: 
»Ne pucaj! To je starac svećenik.« Neki fanatici na Vlašiću prijetili 
se: »Ubit ćemo još onog Isusovca, koji uvijek sam hoda.« No toga se 
o. Brandis najmanje plašio, koji nije ni za čim više čeznuo nego za 
mučeničkim vijencem. 


Promatrajmo ga još malko u njegovu muzeju i laboratoriju. Nikad 
nije imao ni asistenta ni famula (podvornika); sve su obavljale njegove 
dvije ruke. Sam bi se latio metle i krpe i držao sve vrlo čisto i u naj- 
ljepšem redu. Sam bi prešao biline, sušio papir, dezinficirao herbarij, 
slagao kosture, pa i svježe kože životinja velikim je dijelom sam pre- 
parirao i punio. Dobio je tigra, a u njegove šape nema jedne ili druge 
pandže. Što će, već ih sam napravi od rogovine. Ni časka da bi odahnuo, 
već uvijek ili što radio ili se Bogu molio. 

No slabo bi ga poznavao, tko bi sav njegov neumorni trud, sva 
ona pregaranja na ekskurzijama pripisivao samo njegovu zanimanju za 
prirodopis. Sjetimo se samo njegova pokorničkog duha, njegove junačke 
želje, da trpi Bogu za ljubav i za spas neumrlih duša, pa će nam biti 
jasno, da se tu radi o svijesnim i dragovoljnim žrtvama. To nam po- 
tvrduje i ovaj slučaj. Pošao je ko obično samo s komadom kruha na 
ekskurziju na brdo Mačak blizu Mošunja i vratio se oko 6 s. popodne 
na stanicu Bilu čekajući na vlak. Bilo je tamo i nekoliko Isusovaca, koji 
se također vratili bili s izleta. Oni ga ponudiše, da se okrijepi; no on 
sve odlučno odbi i tek iza povratka u 7 i po navečer založi, što i drugi, 
ne tražeći za se ništa napose. 

Mnogo mu je istina kod njegova rada bilo i do časti, ali ne do 
svoje, nego do ugleda Družbe Isusove. Jedan put opremio jednu po- 
šiliku nekomu učenom prirodoslovcu. Kasnije se sjeti, da je jednomu pužu 
ime pogrešno označio. Bilo mu je vrlo žao, jer bi to, reče, moglo okrnjiti 
dobar glas Družbe Isusove, a da na svoj vlastiti pomislio nije. Zato je 
bio odveć ponizan.) To je već dovoljno dokazivala cijela njegova 
vanjska oprema, a napose njegova svima poznata vreća. Jednoga se 
dana opet spuštao s Vlašića s jednim seminarcem, koii mu je nosio 
vreću s bilikama. Kad se približiše Travniku, stade se ponosni dak od 

stida nećkati, da ponese vreću kroz grad kao kakav hamal. »E pa daj 
amo!« reče 0. Brandis, zametnu se vrećom, i prođoše kroz grad kući. 

Pogiavarima su njegove naporne ekskurzije zadavale nemalo briga, 
te su mu zato naredili, neka svaki put ostavi u sobi na stolu listić t 
označi, kamo će. I poslušni je redovnik uvijek to savjesno činio. 

Čujmo još, kako nam i on sam razotkriva svoju dušu, kad piše: 
»Moje je zanimanje u mnogo čem vrlo priprosto, zamršeno i prezreno. 
Neka! To je moj dio, što mi ga je Bog dao.«"*) —- »Kod svojega pred- 
meta moram mnogo toga sjetilima promatrati; ali se ne ću zaustaviti 
u Sjetinome svijetu, nego ću se mislima gore podignuti.«*) — »Bo- 
žanska mi je dobrota htjela udijeliti osobitu volju za nauke, da me po 
znanosti dovede do prave mudrosti.«?) 

Spomenimo još, da je o. Brandis više puta plod svojega rada obje- 
lodanio u prirodopisnim časopisima i da je u Jugoslaviji obreo nekoliko 
doonda nepoznatih vrsti bilina, kukaca i puževa. Nekima su od njih 
stručnjaci nadjenuli njegovo ime, htijući ga time počastiti, pa neka se 


ime ovoga velikog prijatelja prirode barem u znanstvenom svijetu pro- 
nese do poznijih naraštaja. 


Od publikacija o. Brandisa poznate su nam ove: 1. Beitrag zur Flora von 
Bosnien und Hercegovina. Freyn-Brandis. Wien 1888. — 2. Koleopteri u srednjoj 
Bosni. Glasn. zem. muzeja 1890. — 3. Botanische Beitrige zur Flora von Travnik. 
Trencgin 1890. i 1891. — 4. Central-Bosnien, geognostische Beobachtungen. 
Trencsin 1892. | 

Od novih bilina i životinja, što ih je obreo o. Brandis, a kojima su imena 
nadjenuli razni stručnjaci, poznate su nam ove: a) Biljke javnocvjetke: 
1. Coronilla Hercegovinica. 2. Euphrasia Brandisii. 3. Hieracium Brandisianum. 
4. Phyteuma obtusifolium. 5. Potentilla Brandisiana. 6. Viola alpestris, 1. Bosniaca. 
— b) Alge: 1. Achnantes Hč&rmannii. 2. Gomphoneuima Brandigi. — c) Kukci: 
1. Malthodes Brandisi. 2. Otiorrhynchus Brandisi. 3. Poecilus cupreus, v. Brandisii. 
— d) Puževi: 1. Clausilia (Herilla) Ziegleri, f. zabuljensig. 2. Clausilia 
Carthusiana, f. conoidea. 3. Clausilia Travnicana. 4. Clausilia Travnicana, f. uni- 
palatalis. 5. Cleusila Travnicana, v. Brandisi. 6. Pirostoma ventricosa, v. nana. 
7. Gulnaria peregra, v. Brandisi. 

Svega 18 novih bilina i životinja, što ih je obreo o. Brandis, od kojih 9 nosi 
njegovo ime. Osim toga su još jednoj biljci, koju nije on obreo, nadjenuli nje- 
govo ime. a zove se: Phyteuma Brandisianum. 

A Rosa Brandisiana? — Ovo se ie ime moralo opet povući, kad se 
kasnije ustanovilo, da je ta ruža identična s drugom, već otprije poznatom. 

5. Profesor. 


Punih 38 godina bio je o. Brandis profesor, od toga 7 godina u 
Kaloči, 1 u Kalksburgu a 30 u Travniku. Predavao je u razno doba fi- 
ziku, kemiju, matematiku, geografiju i njemački jezik, ali najviše svoju 
glavnu struku: prirodopis:; 5 godina u Kaloči na madžarskom jeziku, 1 
god. u Kalksburgu na njemačkom, a 27 g. u Travniku, svega dakle 33 
godine. 

Zavirimo u razred, dok on prirodopis predaje. Ne tražimo ga na 
katedri! Nije ga nitko nikada vidio, da bi makar za čas sio u školi, niti 
onda, kad bi se upravo umoran i gladan vratio s naporne ekskurzije; 
niti onda, kada je već u osamdesetu zašao. Mi sada već razumijemo, 
što to znači. Eno ga dakle; stoji pred klupama, a da se ni o šta ne 
naslanja. Kad bi mu pala iz ruku olovka ili kreda, ne bi nipošto dao, 
da mu je tko podigne, i nije ga bilo, tko bi ga mogao preteći. Već se 
hitro prignuo i sam podigao. 

Najprije će predavati. Koji put je vrlo zanimiv. Tako se preuzv. 
Nadbiskup Šarić dobro sjeća, kako je jedamput cijeli sat tumačio 

ljudsku lubanju pobijajući Darvinove zablude. Đaci su cijelo vrijeme bili 
mirni i napeto slušali. 

A onda njegovo ispitivanje. Baš je originalno. Počeo bi s kojim 
događajem, s kakvom svagdanjom pojavom ili bi uzeo kakovu biljku, 
rudu ili što mu drago, te bi onda pomalo đaka pitanjima doveo do že- 
ljenog odgovora. Hoće n. pr., da mu dak spomene sjevernog medvjeda. 
Počne mu govoriti o oštroj zimi, koja upravo vlada. Kako tu dobro 
služi topla bunda (ćurak). Pravi se od krzna. Najbolje krzno dobiva se 
iz polarnih krajeva od životinja, što se bijele kao i snijeg naokolo. A 


Fin 
see 
7 . 





Stoje: maturanti ; sjede s lijeva na desno: ge: 
Bosutić, Čajić, O. Brandis, Novak, Mih. Mandić. 


O. Brandis član maturalne komisije 1905. 


sada će upitati đaka: »Poznaješ li takovu životinju?« — »Bijelog 
medvjeda.« — »Vrlo dobro! Pogodio si!« Pa tako i dalje govori i pita. 
Tu ne koristi ni đačko bubanje ni prazno naklapanje. On sili daka, da 
pazi i da misli. 

Prvih godina travničke gimnazije morali su jadni đaci i na velikoj 
maturi polagati ispit iz cijeloga prirodopisa. O. Brandis pitao kao obično. 
Tako i g. 1892., kad je prvi put predsjedao kod mature peštanski sveuči- 
lišni profesor dr. Oskar Asboth (Ašbot). Njemu se metoda tako svidjela, 
da je u svojem službenom izvještaju na vladu nada sve istaknuo i po- 
hvalio izvanredno duhovit način ispitivanja profesora Brandisa. Čulo se 
tu doista vrlo zanimivih stvari. Sarajevski profesori, članovi maturalne 

komisije, kazivali su, da o. Brandis znade đake na lak i ugodan način 
duboko uvesti u tajne prirode. 

No bilo je i takvih inšpektora, kgji se nijesu slagali s tom meto- 
dom, jer su opazili, da se neki đaci ne mogu dosjetiti, kamo profesor 
smjera, kada tako okoliša pitanjima. Ali su tome đaci sami često bili 
krivi. Preuzv. Nadb. Šarić kaže, da je kod o. Brandisa bilo lako u 
školi, ako je tko samo pazio, kad je predavao, i odgovarao onako, kako 
je bio tumačio. Isto nam potvrduje i drugi njegov učenik, vič. o. Pre- 
šeren, sada slavenski asistent D. I. 

A kako je samome o. Brandisu bilo u školi? Je li i njemu bilo 
lako? — Dašto, ako su đaci bili dobri, čedni i pažljivi; ali teško mu je 
bilo, vrlo teško, ako je u kojem razredu bilo preživahne, vragoljaste 
djece. Nije ih znao obuzdati. Nije mnogo koristilo, kad je na njih i za- 
grmio ili na njihovo uvredljivo ponašanje odvratio: »Ja sam ipak sve- 
ćenik.« Koji put bi imena najvećih nemirnjaka napisao na ploču, nek se 
boje razrednika. No opet bi ih, jedno po jedno, brisao, već prema tome, 
kako se koji smirivao. Tko se ne bi smirio, ostalo bi mu ime, ako ga 
sami đaci nijesu kriomice otrli. Neki se bivši đaci danas možda sa sti- 
dom sjećaju, kako su sami ili njihove kolege ustrpljivost časnoga starca 
stavljali na najteže kušnje. Kad su jedamput obješenjaci prevršili svaku 
mjeru, o. Brandis ne reče ništa nega ovo: »I toy ću pretrpjeti Isusu za 
ljubav!« 

Jest, trpio je mnogo od mladenačke obijesti. Ah, kako je sve to 
snosio! Nije mnogo kažnjavao, nije krivce javljao razredniku, nije se 
ni na profesorskim konferencijama tužio. Davno je već odlučio bio: 
»Kada đaci naprave vragolije, i ja ih ne mognem strogošću obuzdati, 
pripoznat ću ih kao bič Božji, koji me kazni radi moje mlakosti.«?') — 
»Ne ću se potužiti radi škole, nego ću povjeriti Presv. Srcu Isusovu, što 
osjećam i trpim, a ono će mi zacijelo pomoći.«**) — Kad je za praznika 
1902. obavljao svoje duhovne vježbe, sjetio se naredne školske godine. 
»Morat ću,« piše, »opet mnogo toga podnositi. 'vak ću se spremna i ra- 
dosna srca, latili svoje službe.«*") Zar iz tih jednostavnih riječi ne izbija 
velika duša? Za svojega mnogogodišnjega nastavničkog rada vjerno je 
održao svoju riječ: »Ljubav Bogu dokazuje se djelom, a moje ia dielo 
uzgoj mladeži.«*“*) — »Nastojat ću uzgajati učenike riječju, životom i 
smrću svojom.«*) 

Njegov primjer Siino se dojimao đaka, pa i najobjesniji su se divili 
njegovoj vanrednoj ustrpljivosti i poniznosti, a kao prirodoslovca držali 
ga za učenjaka svjetskoga glasa. 


6. Ređovnik i svećenik. 


Neka drugi hvale o. Brandisa kao čovjeka plemenita značaja, kao 
člana odlične porodice, kao prirodoslovca na glasu — prava je njegova 
veličina ipak kud i kamo više u tom, što je bio uzoran redovnik i po- 
žrtvovan svećenik. »Pater Brandis — virtute grandis«, lijepo reče o. Ko- 
patin. Da je tomu tako, već je to dosada sve jasnije izbijalo iz njegova 
života. Skupimo sada sve u jednu sliku, podavši joj tu i tamo kojim 
značajnim potezom ioš vjerniji izraz i više života. 

Na prvi pogled udara nam u oči njegovo velikodušno odri- 
canje. Tajinstvenim nutarnjim glasom pozva Isus mladoga grofa: 
»Sequere me! — Slijedi me!« i on ostavi svijet, držeći sve za blato, 

što mu on kao najveće tobože blago i sreću nuđa. Hoće sa Isusom! 
Hoće s križem za njim! Mjesto bogatstva, šio mu kao zlatna jabuka 
padalo u krilo, prigrli siromaštvo; dvorski sjaj i časti, kojima se mogao 
stalno nadati, zamijeni skromnim životom; a žrtvovavši zamamljive 
čare domaćeg ognjišta, otrgne srce od svih stvorova, da jedino ljubi 
Boga, te se sav posveti spasavanju duša. 

Siromaštvo je, veli u svojim bilješkama, »odlučio ljubiti kao 
majku«,*) te je iskusio, kaže, »da mu je to mnogo koristilo na 
putu k savršenosti.«**) Odijelo i obuću bi nosio, dok se nijesu više 
mogli pokrpati. Kabanice nije ni imao —- nije htio imati. A kako izgleda 
njegova sobica! Prava izložba siromaštine! Čista je i uredna, ali nema 
tu ništa, što bi oko podraživalo. Na polici samo malo knjiga. Kad koje 
nije više trebao, na svoje bi je mjesto postavio, tako da na stolu redo- 
vito ništa nije bilo. U sobi nema ništa suvišno osim, ako hoćeš, postelje. 
Ali ne: ona mora da sakriva njegovu pokoru, pa mu služi i kao spre- 
mište. Jedamput — kako pripovijeda preuzv. Nadb. Šarić — pozva nas 
nekoliko đaka u svoju sobu, da nam nešto pokaže. Kad nas je za čas 
ostavio, da nešto donese, zavire radoznala djeca ispod pokrova u po- 
stelju. Šta vide? Čekić, čavle i razne sprave za prirodopisne ekskurzije. 
Tek u jednom kutu kreveta svežanj posteljine. 

Siromaštvo stere put poniznosti. U njoj se o. Brandis osobito 
odlikovao. Zazirao je od svjetske časti ne mareći za to, što ga je kao 
sjena slijedila. Kad bi mu tko samo spomenuo groiovsko ime, odmahnuo 
bi rukom, k6 da tjera od sebe dosadne muhe, te bi rekao: »Da, da, 
pustimo to samo!« (»Ja, ja, schon recht!«) O sebi bi jedva kad progo- 
vorio, o drugima nikada što zla i držao se svojega načela: »Ne ću ni- 
koga ama ni neizravno koriti.«“) Bio je uopće mučaljiv. »Mnogo mi je 
koristilo, što sam si uzeo kao zakon, da šutim.«*") Samo kad je bio oso- 
bito dobre volje, iznio bi koji doživljaj, vrlo duhovito i živahno odgo- 
varao, šalio se i srdačno smijao. Jako je pazio, da mu se ne potkrade 
kakva samodopadna misao. »Kad se sami sebi svidimo«, veli, »otimamo 
Bogu čast, što samo njega ide; činimo kao nadničarka, koja u berbi 
ponajljepše grožđe kradom sebi uzima.«**) U neuglednim poslovima 
tješio se: »Tko u stroj ulijeva ulje, tko čisti kotače, tko ih pokreće, 
mnogo čini, makar ga svijet omalovažavao.«*') Takove niske, ponizne 
poslove upravo je tražio. Nerijetko si ga mogao vidjeti kod zajedničkog 
ormara za čišćenje obuće, gdje ga praši i redi. Kad bi na hodniku opazio 
smeća, eto ga odmah s metlicom i lopaticom. A da si ga motrio, s kojim 
bi počitanjem bivši superior i rektor stajao pred poglavarom, 
makar 30 i 40 godina mlađim, da ga pita za savjet, da moli koje do- 
puštenje ili da mu oikriva dušu! Bio je poslušan kao dijete. Također 
0. ministar mogao je siguran biti, da će mu spremno i bez prigovora 
izvršiti, štogod zatraži, makar i teško bilo. Tako ga n. pr. jednom odre- 
dio za đakona kod svečane sv. mise. Od te službe su ga inače uvijek 
štedjeli, jer nije bio nikako vješt pjevanju. Ipak se nije ispričavao, nego 
je pjevao, kako je najbolje mogao, dakako posve krivo. Osobito njegovo 
»Ite, missa est« bilo je strahota slušati. Na koncu školskog sata jedan 
ga obijesni đak oponašao, a on samo šuti te ode. Da ga je ovo ipak 
zaboljelo, pokazao je to kasnije u razgovoru. 

Kako starješinama, tako se i ostalima rado i vrlo prijazno odazivao, 
kad bi ga tko što zaprosio. Prema svakome je bio jednak, uljudan i 
uslužan; ali ni s kim povjerljiv, osim s poglavarima. Mladež je iskreno 

ljubio i za nju se sav žrtvovao; no nikad nije prema kojemu bio nježan 
ni u glasu ni u riječima ni u vladanju. Nijedan se đak nije nikada mogao 
pohvaliti, da ga o. Brandis više no ostale voli. Htio je, da svu ljubav 


i nježnost srca kao tamjan posveti samo Bogu i BI. Djevici i oni jedino 
da mu utjeha budu. 


Kako je samo njegova čista duša moliti znala! Jednoga dana 
pristupi jedan seminarac sav iznenaden kolegi. »Čuješ, Stipo, vidio sam 
o. Brandisa u laboratoriju, gdje kleči i moli. Izgledao kao Anđeo.« Nije 
se molio samo za se, mnogo se molio i za druge; a napose je imao ve- 
liko srce za potrebe sv. Crkve. Za nju se osobito molio kod podizanja 
i kod zahvale poslije Sv. mise. »Ja ne smijem nikad u molitvi zabora- 
viti na sv. Crkvu, naročito na hijerarhiju, da iza smrti ne čujem: Dosad 
nijeste ništa molili.«**) — »Zar mi smije biti svejedno, kad navaljuju na 
Rim, kad preziru Velesvećenika? Bog očekuje i hoće, da vapim za nje- 
govom pomoću, a ne da budem kao nijemi pas, koji ne haje, što tatovi 
provaljuju u kuću.«**) — »Prikazao sam jutros sv. misu za slavenske 
narode, da napokon upoznadu, što im najviše treba.«) 


U molitvi i razmatranju porodilo se u njem veliko pouzdanje 
u Boga. »Ako sam ja za Boga, bit će i Bog sa mnom.«"') Razmatrajući 
o uskrišenom Lazaru piše: »Svi su držali, da se Krist morao bolje po- 
brinuti za život svojega prijatelja, a kad tamo, čeka, dok je već četvrti 


dan u grobu.«*) — »Ali Bog u svojoj providnosti ne postupa, kako se 
ljudima čini, da treba.«5) 


»Jasno sam upoznao, kako ne valja ništa više željeti, nego da se 
po nama potpuno izvrši volja Božja.«*) — »Ako me je Bog isku- 
šavao protivštinama, to me je dobri moj Otac samo htio uzgajati onom 
osobitom brigom, kojom uzgaja svoje izabrane.«**) — »On hoće, da nje- 
gove ljubljene sluge i prijatelji kadikad okuse nevolje ovog života, da 
tim zasluže to ljepšu krunu za budući život.«) 

A koje su mu pobožnosti bile navlastito mile? 


»Presv.Srcelsusovo«, kaže, »neka mi je poput štita proti mla- 
kosti i poteškoćama.«*?) Najvolio bi razmatrati o muci Isusovoj. U svojim 
osmodnevnim duhovnim vježbama posvetio bi muci Isusovoj puna dva, 
tri, a g. 1880. četiri dana, »da se više skrušim, i da me ojača muka 
Kristova.«**) Usto je osobito u duhovnim vježbama često obavljao križni 
put, obično dok su drugi bili na objedu."*) Sad bi polazio od postaje do 
postaje u duhu žive vjere,*) sad u srdačnoj skrušenosti,") sad »razma- 
trajući ljubav Božju, koja od nas traži žrtve samoljublja.*) 

Od najmlađih je dana sinovski ljubio Bl. Dj. Mariju. Pod nje- 
zinu je zaštitu stavljao bijeli ljiljan, neokaljanu svoju nevinost. I za- 
hvalno priznaje: »Bl. mi je Djevica ishodila milost, da sam u srcu 
odbio svaku privolu na grešne misli.«**) — »Uvijek se običajem vraćati 
Srcu Marijinu, koje je Bogu tako vjerno sve davalo i Njega jedinoga 
ljubilo.«“*) — »Sve, što meni i drugiina treba, s velikim pouzdanjem pre- 
poručam BI. Djevici. U svakoj prigodi nadat ću se pomoći i svijetlu od 
Majke dobrog savjeta.«") — »Danas sam BI. Djevici preporučio po- 
trebe naše kuće, naše pokrajine i rat na Balkanu.«*) 

Zamjerna je bila njegova strpljivost u patnjama. »Ljubit ću,« 
veli, »križ kao učenik raspetoga Učitelia.«*") — »Rado ću primiti križ, 
što mi ga nuđa moj Bog i Spasitelj — samo neka bude na mojem čelu 
znak života, kad Anđeli pozovu izabrane.«“*) — »Mnogo sam istina za 

života prepatio; ali me je tješilo pouzdanje u Boga, molitva i pomoć 
mojih nebeskih zaštitnika, u prvoin redu Bl. Djevice Marije.«") 

Svojim patnjama dodavao bi još djela pokore. Već sam njegov 
dnevni red bio nemala pokora. Ustajao bi već u 4 s. ujutro, ako ne 
prije. Sam završuje jedan list:'") »Sada će naskoro kucati 4 s., kad se 
kod nas ustaje. Poslije sv. mise i zajutraka krenut ću na Vlašić.« A 
navečer bi lijegao u 9 s. I toga se držao sve do zadnjih godina, pa ma 
koliko bio umoran od svojih napornih ekskurzija, makar i više dana 
izasepce bio na Vlašiću. Sjetimo se i njegovih svojevolinih pregaranja 
na putovanjima i njegova spavanja na podu, da o drugim strogostima, 
običajnim u Redu, i ne govorimo, pa ćemo priznati, da je bio pravi po- 
kornik. A za koga se ta nevina, sveta duša toliko trapila? »Na dan Sni- 
ježne Gospe (1901.), kad sam bio na ekskurziji, s pouzdanjem sam molio 
BI. Djevicu, da sav život sprovedem u pokori za grijehe svoje, za gri- 
jehe, koji se dogadaju u našoj kući, za svoje učenike i za one, koji se 
kod mene ispovijedaju.«"') 

Ali ni sve to »nije meni dosta: želim proliti krv svoju; želim 
smrt sličnu Spasiteljevoj, da zadovoljim za grijehe svoje i naroda.«'?) 
Ta mu velikodušna želja, koju je njetio kroz toliko godina i o kojoj u 
svojem dnevniku najmanje 16 puta govori, ipak se nije imala ispuniti. 
Dragi mu je Bog miesto žuđenoga krvavog mučeništva udijelio milost 
nekrvnoga. ali teškog i gotovo doživotnog mučeništva patnje i pokore. 

Možda će tkogod pitati: A gdje je njegov apostolski rad 
među južnim Slavenima, koji je bio njegov životni ideal? Ne čujemo, 
da je kod nas pučkih misija držao, kongregacije vodio, da je često davao 
duhovne vježbe niti da je kakav propovjednik bio ili pisac. — No tako 
bi mogao pitati samo čovjek, koji se ne razumije u tajne apostolskog 
djelovanja. Zar nije tomu bio posvećen cijeli njegov život? sve njegove 
molitve, patnje i pokore? Nije li izgled njegovih kreposti bio najrječitija 
propovijed? Ako kod nas nije djelovao, kao u Bratislavi i drugdje, na 
samoj propovijedaonici niti na druge uačine, gdje se traži znatnija vje- 
ština govora, to je stoga, što za to nije imao osobitog dara, i što je 
prekasno počeo učiti hrvatski jezik. Bog različito dijeli svoje darove. 
O. Brandis je činio, što je mogao i nije se nimalo štedio. Napose je sa- 
rađivao kroz tolike godine kod najznamenitijeg apostolskog djela, kod 
odgoja mladeži. Koji put bi propovijedao vojnicima njemački i madžar- 
ski. No najpožrtvovnijim se pokazivao 0. Brandis u dijeljenju sakra- 
menta pokore. U nedelje i blagdane prvi bi ujutro ulazio u ispo- 
vijedaonicu, a zadnji izlazio. Ustrajao bi od jutra do podne, kadikad i 
dulje, pa i do osam punih sati bez prekida. I u radne dane, kad je samo 
bio kod kuće, svaki bi se put na prvi poziv odmah spremno odazvao, 
te iz svojega kabineta u II. katu pohrlio u crkvu. U petak, koji je tada 
bio pazarni dan, i u druge dane, kad je bila veća navala pokornika, ne 
bi išao na svoje naučne ekskurzije, već bi ostao kod kuće, da ispovijeda. 
Mnogi su napose tražili, da im dođe »onaj starac«, pogotovu kad se u 
* travničkoj okolici raširio čudni glas: tko se u o. Brandisa ispovijeda, 
«dobije uz odrešenje još i ne znam kakav »oprost«.") — »Kad bi već sve 
pokornike namirio, odmah ne bi ostavljao ispovijedaonice, već bi još 
neko vrijeme čekao kao lovac ptičar, ne će li još koja duša u njegovu 
mrežu.«*“) 

Jednoć — bilo je to malo pred svjetski rat (1913. ili 1914.) — ispo- 
vijedao je na Biloj u kući g. Liebicha. Kako je upravo bila korizma, 

mnogo se svijeta okoristilo ovom rijetkom prigodom. O. Brandis odmal 
iza sv. mise počeo ispovijedati, a da nije ni najmanje što založio. Kad 
je malo prije podne svršio, pohiti na stanicu, ali zakasni. Vlak je bio 
otišao. Što će sada? U 2 s. popodne ima držati školu. Dakle put pod 
noge! Ali ma koliko pospješivao korake, do Travnika je daleko. Punili 
10 kim. I on stigne tek par časaka prije 2 s. Tko bi sad onako umoran 
a još na tašte, pošao u školu? Tko? — Hoće naš starac, kojemu je već 
blizu 80 godina! Istom iza škole, u 3 s., potraži nešto okrepe. Nije to 
dakako bio mastan objed, nego što je u kuhinji preostalo.) 


Zaista je o. Brandis kao svet redovnik i gorljiv svećenik divno 
ostvario svoje geslo: »Rad nek mi bude žrtva, život — patnja, smrt pako 
ljubav.« (»Arbeiten mein Opfer, Leiden mein Leben, Lieben mein Tod.«"*) 


7. Posljednje geođine i smrif. 


Pod svoje staračke godine doživio je o. Brandis za samih jedanaest 
godina pet rijetkih jubileja, a njegova su redovnička braća i minogi 
znanci svaku takovu priliku upotrijebiu, da mu iskažu svoje štovanje i 
ljubav. 29. stud. 1905. proslavi tiho i skromno u krugu svoje braće zlatni 
redovnički jubilej. — 6. siječnja 1912. navršilo se 30 god., što je kao 
prvi Isusovac došao u Travnik za osnutak sjemeništa i gimnazije. Za 
vrijeme objeda o. minisiar Herzog predade svečaru kitu cvijeća, po- 
praćenu s nekoliko srdačnih riječi. — Iste godine na Ignacijevo odsluži 
starac u sjemenišnoj crkvi uz čednu svečanost svoju zlatnu misu. Mnoga 
odlična gospoda čestitala jubilarcu lično, a drugi mnogi brzojavno. — 
30. travnja 1913. uze osamdesetu, Ovaj put zapade o. Predragovića kao 
ministra čast, da obljubljenom starini uruči rukovet cvijeća; a iz sa- 
mostana, gdje je živjela, njegova konvertitkinja, stiže mu još ljepši dar: 
kita duhovnoga cvijeća. Poslije podne nije bilo škole — nek se i đaci 
povesele! — Naizad dne 29. stud. 1915. proslavi svoj dijamantni, 60- 
godišnji jubilej redovništva. Uz ostale počasti prirediše mu skolastici 
gimnazijalci, njih osam, lijepu akademiju. Na koncu ustane slabi 8l- 
godišnji starac, te tronutoga glasa i suznih očiju zahvali Bogu za ne- 
procjenivu milost redovničkog zvanja. Usred ratnog meteža, usred glada 
i nevolje potaknu sve na neograničeno pouzdanje u Božji Promisao. 
Svoju mladu braću osokoli, da junački ustraju u sv. zvanju.*) 

Medutim iz dana u dan sile ga izdavale. Jednoga dana prolazeći 
gradom »ispod kestenja« sav obnemogao naslonio se o stablo. Noge su 
mu klecale. Gospođa Andres, koja je tada stanovala prizemno, odmah 
skoči s prozora, da mu pomogne i da ga otprati do gimnazije. No on 
će joj: »Ali, dijete, ne mučite se; mogu već sam hodati.« 

Dana 7. kolovoza 1909. žalostan bilježi u svoj dnevnik: »Čitana je 
bila dispozicija. Meni dopušta samo jedan razred i brigu za prirodopisni 
muzej.«"") U tom jedinom razredu predavat će samo fiziku. S prirodo- 
pisom se imao za uvijek oprostiti. 

U jesen g. 1913. bio je radi neke tjelesne nevolje prisiljen, da za- 
traži liječničku pomoć. Tada će on dru. Pravdiću: »Čujte, g. dok- 
tore, Vama moram ipak reći, pa se jedamput i Vama ispovijedati. Znate, 


već je tomu 40 god., što spavani na podu. Prostirem plahtu, položim 


*) Svi su danas svećenici D. I.: vlč. 00. Božić, Buljan, Jos. Jurić, Kozelj, 
Maglać, Mašić, Peško i Franjo Zec. 

jastuk, legnem, pa se jorganom pokrijem. Ako li je to uzrok mojoj sla- 
bosti, a Vi mi samo recite, i ja ću se Vašoj odluci .pokoriti.« Liječnik 
će na to: »Ali, velečasni, već ste dosta ostarjeli i dosta toga prepatili. 
Ne smijete više spavati na podu. Doista ste zaslužili, da barem pod 
stare dane počivate na postelji.«"*) Ipak se stari pokornik s tim odgo- 
vorom nije posve primirio, nego je kasnije pošao i o. rektoru, koji je, 
razumije se, potvrdio odluku liječnikovu. 

Tijelesnoj slabosti pridruži se po malo i duševna (»marasmus se- 
nilis«). Zato se g. 1914. u svojoj 81. godini morade sasvim odreći skole. 
»Sjećam se,« piše o. Vanino, »kao da je danas, kako se u blagovaonici 
čitala dispozicija, po kojoj mu je ostala jedna jedina služba: »custos 
musaei rerum naturalium — čuvar prirodopisnog muzeja.« Dvije mu se 
krupne suze oboriše niz obraze.« Čudit će se mnogi, kako to, da se o. 
Brandis ne veseli, što se napokon škole oslobađa, nego još i plače? 
Koliko ih jedva može dočekati, kad će poći u pošteno zaslužen mir, te 
barem staračke godine proživjeti bez teških briga i napora. A što je 
pogotovu o. Friku moglo biti do škole, gdje mu kod obijesne mladeži 
doista nijesu ruže cvale? Lako nama razjasniti i tu zagonetku. Otvorimo 
samo njegov duhovni dnevnik i čitaimo, gdje tamo piše: »Nolo 
quiescere ante mortem —— Ne ću da mirujem prije 

“smrti.«") I ako mu je pamćenje sve više istančavafo, ove svoje he- 
rojske odluke nije nikada zaboravio. E sada razumijemo, što znače one 
niegove suze, a razumjet ćemo i ostalo, što će još slijediti. Htio je ra- 
diti, htio koristiti dušama, dok je daha u njemu. 

Zasada mu je još ostajala vjerna — ispovijedaonica, a on 
opet njoj. Ali i tomu dođe kraj. Videći o. rektor, kako dobrom starcu 
pamćenje sve više slabi, jednoga dana (1916.) obzirno mu obrazloži, kako 
ne će više biti zgodno, da ispovijeda. Zaludu se časni starina utekao o. 
Hormannu, da ga zagovara kod rektora. Više puta, kad bi na to za- 
boravio, valjalo ga izvesti iz ispovijedaonice. 

Kad je g. 1918. čuo, da se (8. XII.) osnovala jugoslavenska 
pokrajina D. 1., ode zabrinut o. rektoru: »Što ću ja sada? Ja zapravo 
pripadam austrijskoj provinciji. Ali da se vratim u Austriju? Čini mi se, 
da sam ipak prestar.« — »Ali, oče,« utješi ga 0. Dostal, »zar mislite, 
da ćemo Vas pustiti, pošto ste tako dugo ovdije radili?« — »Dobro!« 
reče starac, suze mu navriješe na oči, i tiho ode. 

Sad dođe red na brevijar. Htio ga moliti, ali se nije više u 
njem mogao snaći. O. rektor ga najprije od njega dispenzirao, a naizad 
mu za njegovo potpuno umirenje zabranio moliti. Pa da ne bi na to 
zaboravio, položi mu list na stol, gdje je krupnim slovima napisao: »Vaša 
Velečasnost neka odsada ne moli više brevijara. Travnik, 4. travnja 
1919. L. Dostal, rektor.« Kad nije ni to koristilo, odniješe mu brevijar. 
Onda bi on »kadšto došao s kakvomgod omašnom knjigom, n. pr. s 
latinskim ili hrvatskim rječnikom, kojemu od otaca i molio ga, da bi 
mu pomogao naći u onom tobožnjem brevijaru oficij dotičnog dana.«*) 

»Napokon (1919.) valialo mu prinijeti Bogu žrtvu najtežu srcu po- 
božnoga svećenika — nije više mogao, da služisvetu misu. I odsađ 
se svaki dan samo pričešćivao. Kako su mu sile sve većma malaksa- 
vale, a kratio se primiti tuđu pomoć, uspuzao bi na rukama i nogama 
preko one tri stepenice velikog oltara, da u svojoj žalosti primi živo 
vrelo utjehe Božje.«*) 


Travnička spomenica 1932. 17 

U siječnju*“) 1920. postade rektorom profesor prirodopisa 0. Kra- 
jinović. Ne prođe malo, i 85-godišnji o. Erik ode k njemu, te ponudi 
mu se, da bi opet preuzeo prirodopis, ne bi li ga tim nešto rasteretio. 
»Istina, zaboravio sam već mnogo, ali uz marljivu pripravu mislim, da 
bi ipak išlo.« 

Kad mu to ne uspije, smisli nešto drugo. Zaustavi na hodniku pisca 
ove bijografije, pa će mu: »Čuo sam, da naši u Zagrebu imaju silnog 
posla. Što mislite, ne bih li ja tamo štogod mogao pomoći?« A već je 
bio samo kost i koža, noge ga jedva nosile, te je hodao posve zgrbljen. 

Kao savjesian redovnik htio je, da točno drži sve običaje dn e v- 
noga reda. »Bez prijeke potrebe nije si dopuštao nijednog izuzetka. 
Jer je preslab bio, poglavari mu ponudiše, da kod stola uzme malo vina 
mjesto tadašnjeg jabukovca; ali on toga ne htjede.«**) Pet sedmica prije 
smrti još nije dao, da ga poslužuju, već bi sam meo sobu i držao sve 
veoma čisto. »Sam bi vukao hodnikom tešku kantu, punu kamenog uglje- 
na«, da Si u sobi naloži. Kadikad bi strpao u peć i debele knjige, pa su 
zato morali sve knjige i spise iznijeti. Ni »ure nije više imao, jer bi u 
staračkoj nespretnosti svaku brzo pokvario. Ganutljivo je bilo gledati, 
kako se, onako slab na nogama, vuče u blagovaonicu i rekreaciju; kako, 
i po krutoj zimi, bez kabanice, pola sata i više čeka na hodniku, kad će 
se zvonom dati znak za večernje litanije, da ne zakasni, pa bi pitao sad 
ovog, sad onog prolaznika, koliko je sati.«*“) 

Često si ga mogao zateći na crkvenom koru. Pošao da pohodi 
Spasitelja. 

Pisati nije više mogao ni jedne riječi. U zadnja dva lista, 
za koje znamo, a upravljeni su na groficu Fleonoru Brandis, ko da se 
oprašta sa svijetom, otkrivajući s malo riječi još jedamput svu svoju 
dušu, program i sadržaj cijeloga svog života. To mu je bila, možemo 
kazati, duhovna oporuka. Evo što piše u prvom listu od konca 1917.: 
»Križ je Simbol muke Isusove — dakle i našega otkupljenja. U križu 
vidimo, da vremenite patnje vode do blaženstva, a uskrsnuće iz groba 
do vječnoga života.« U drugom, možda zadnjem listu, od početka g. 
1918., veli: »Znanost sama ne dostaje; jer znanje bez Boga ne može duši 
dati zadovoljstva i mira. Taj se nalazi samo u Bogu. Ja nijesam nikada 
sam, nikada zapušten, jer mislim na svojega Spasitelja, koji je uza me, 
ite me nikad ne ostavlja, ako mu ja ostanem vjeran. Ja sam si kao svoj 
dio izabrao križ. On je bio moj stijeg, moj znak, moja zastava kroz 

:dugi moj život. Do viđenja u tom znaku!« 

Nadošla i zadnja godina. »Kao svijeća dogorjevaše mu žiće«, 
kao voštanica na oltaru. Još se nekako držao na nogama, kad jednom 
u tami na hodniku pane, udari se u lakat, mala ozleda izrodi se u vrba- 
nac i za tri ga sedmice srva. »Premda nije više umio razlikovati dana 
u sedmici, napokon ni dana od noći, ipak par dana prije smrti nekoliko 
puta uskliknu: Ponedjeljak, ponedjeljak! (Montag, Montag!) ko da je 
Slutio, da će taj dan zaklopiti umorne vjeđe.«*") I doista u ponedjeljak, 
proviđen svetotajstvima, uz molitvu redovničke braće, predade duh svoj 
Stvoritelju — 3. siječnja g. 1921. Bila mu je 87. godina života, 66. re- 
dovništva, 59. misništva, 38. provedena u Travniku. 

»Starješinstvo primilo je sa Svih strana sažalnice što usmene 
što pismene i brzojavne. Preuzv. dr. Šarić nazva ga u brzojavki 
»utemeljiteljem travničkoga sjemeništa.« Ravnatelj sarajevske realke, 
g. Mijo Poljak, veli: »Zacijelo će časnom i opće štovanom o. Bran- 

disu ostati harna i trajna uspomena među njegovim znancima, a naročito 
među njegovim učenicima.« Najljepše se dužio njegovoj svijetloj uspo- 
meni preuzv. fra Alojzije Mišić: »Bio je uzoran redovnik i vjeran 
sluga nebeskoga Gospodara. Bog mu dao vječnu plaću i nagradu za 
njegov dugogodišnji, samoprijegorni i pun žrtava život i rad, a nama bio 
vazda živa pobuda za sličan rad i život!«?) 

To je evo i naša želja, s kojom smo priprosto i vjerno ocrtali 
njegov život. Držimo, da će ga njegovi znanci tek sada pravo upoznati, 
kad smo im otkrili mnogu tajnu njegova srca, veličinu njegove poletne, 
Svete duše, nesebičnu, požrtvovnu ljubav prema hrvatskomu narodu, 
neslućene zasluge za njega, a napose za Bosnu, za Travnik. Sve je to 
u svojoj poniznosti pomno krio pred očima i najbliže svoje okoline. Bio 
je doista »sakriveni dragulj.« 

Odao je u svojem duhovnom dnevniku želju, da njegove »riječi 
još iza smrti svjedoče za njegovu ljubav k hrvatskom narodu.« Evo 
naa će svjedočiti ne samo njegove riječi, nego još sjajnije njegova 

jela 

Želio je nadalje, da uzgaja mladež, kako za života, tako i »smrću 
svojom.« Evo sad prigode, da mu se i ova želja ispuni! Dajmo ovo nje- 
govo žiće mladeži da čita — pa će zacijelo uzgojno djelovati. . . 

Sprovod miloga pokojnika dne 5. siječnja bio je vrlo svečan: nad- 
grobno slovo fra Ive Markovića dirljivo; ali je grob čedan i pre- 
čedan. Pokrenula se istina akcija, da se vele zaslužnom o. Brandisu 
prinosima njegovih štovatelja podigne dostojan nadgrobni spomenik, ali 
teška poratna vremena nijesu to dala izvesti. Nadamo se, da će ovai; 
makar i skromni životopis bolje ovjekovječiti njegovu svijetlu uspo- 
imenu nego spomenik od hladnoga kamena. 


IV. Travnička pEšoda: 1) 27. X. 1888. — 2) 16. XII. 1879. — 2) 5. III. 
1882. — #) 10. I. 1882. — 5) 5. III. 1882. — 9%) 1. X. 1882. i 6. I. 1889. — 7) 5. 
ill. 1882. — 8) 14. X. 1882. — *) Isp. Archiv fiir kath. Kirchenrecht, sv. 48., 
str. 99. i sv. 49., str. 472. 29) 9. VI. 1882. — 11) piscu 21. X. 1921. 2 12) 28. 
X. 1882. — 15) 24. XI. 1882. — 14) 6. XIL. 1882. — 15) 2. II. o ae 
Baudiss piscu. — 17) 21. XII. 1882. — 18) 29. III. 1884. — 19%) 1. VIII. 1886. — 
20) 6. 1. 1889. — 21) 1. VIII. 1886. — 22) 9. XI. 1894. — 323) V. opis u >Travn. 
spomenici« 1907. 78. ili u Vrhb. 1921., 14. — 24) 1888. —: 25) O. Predragović, 
Xn. 1921, 15. — 25) Stj. Pašalić, župnik. — 27) Isti. — 2 18. VII. 1890. — 

Beitrag zur Flora von Bosnien, str. 6. 7. — 5) Beitrag, 4. — 31) Beitrag, 6. 
— 32) Sammelausflug nach Bosnien, Jahreshefte des nadurw. Vereines des 
"Trencsiner _Komitates, 1888. — 83) O. Hormann. — 84) 1888. 170. — 35) 1902, 
267. — 36) 1894, 206. — 37) 1868, 9. — 88) 1896, 224. — 29) 1902, 267. — 49) 1906, 
266. — 41) 1887, 165. — 42) 1896, 224. — 4) 1905, 289. — 44) 1892, 202. — 45) 
1908, 811. — 4) 1902, 268. — 47) 1886, 162. — 43) 1907, 803. — +) 1907, 806. — 
50) 1905, 292. — 51) 1892, 202. — 52) 1907, 806. — 55) 1900, 247. — 54) 1905, 292. 
— 55) 1888. 159. — 56) 1911, 832. — 57) 1888, 172. — 58) 1880, 121. — 59%) 1908, 
818. — 60) 1908, 811. — 6) 1905, 279. — 62) 1908, 818. — 65) 1876, 77. — 64) 
1902, 264. — 65) 1908, 811. — 69) 1912, 381. — %7) 1888, 171. — 9) 1909, 821. — 
9) 1900, 243. — 79) 1. IX. 1888. — ni) 1901, 258. — 12) 1900, 252. — m) Pričaju 


travničke čč. ss. Milosrdnice. — 74) O. Predragović. — 75) O. Horm — 7) 
1880, 162. — 77) 1809, 320. — 78) Isp. gore str. 224. — 79%) 1895, 221. — 280), 81) O. 
Vanino. — 82) 25. I. — 25)—8%) O. Vanino. 


j 


«.tr'ir "|, 


op naa ANAIN ra + 


sn dA DNANIF 


dido LR: KCEUJI VJ di 


gra va 


f 
D 


-_4 


260 Životopisne crtice travničkih Isusovaca i daka. 





b) Drugi nastavnici i odgojitelji : 


O. Aleksandar Hoffer D. IL 


(1839.—1914.; u Travniku 1882.—1914.) 
K. Z. D. I. 


O. Aleksandar Hoffer bio je po rodu i po jeziku Slovenac. Kako 
je nježnu savjest imao već kao dijete, pokazuje ova crtica. S torbicom 
na ramenima išao mališ u osnovnu školu. Put vodi kraj vinograda. Kad 
je grožđe već bilo sazrelo, rasle mališu kadikad zazubice za 
njim. Šta bi? Krasti ne će. To bi bila grehota! Nego u svojoj djetinjoj 
prostodušnosti položi za svaki utrgnuti grozd po jedan novčić ispod trsa. 

S 18 godina stupi u Družbu Isuso- 
vu. Obdaren pronicavim umom i div- 
nim pamćenjem. marljiv i ustrajan u 
radu. steče si veliku naobrazbu, a u 
mnogobrojnim službama po raznim ko- 
legijima — bogato iskustvo. Ovako 
opremlien dođe (1882.) sa 43 god. u 
Travnik za suveriora. Odonda mu je 
kod naroda traino ostalo ime »Suferi- 
ja«. Iza tri godine (1885.) dobio je na- 
slov  vicerektora  (1885.—1837.) Pod 
stare dane postade po drugi put sta- 
rješina — rektor. (1902.—1908.) 

Kao profesor predavao je u Travni- 
ku ponajviše povijest, zemljopis i filo- 
zofiju; ali je kao bivši profesor retorike 
bio vrlo vješt i klasičnim jezicima. 
Mnogo je godina obnašao službu nad- 
stojnika nauka. S osobitim ie Zanima 
njem i temeljitošću učenjaka prouča- 
vao poviiest Bosne. Poduzimao bi na- 
porne ekskurziie. da pronađe i istraži 
arheološke ostanke u travničkoj oko- 
lici, te_je zasnovao siemenišni arheo-_ 
_loški i etnografski muzej. Plod njegova učenoga rada ostao je većinom 
“u rukopisu. Ono, što je objelodanio, steklo mu u znanstvenom svijetu 
glas učenjaka na polju bosanske povijesti i arheologije. Mgr. Bulić ga 
je veoma cijenio. I kao poglavar i kao bibliotekar mnogo je učinio za 
kućnu knjižnicu. Za njegova rektorata uvađala se u zavodu električna 
rasvjeta. 

Najsvjetliji dani starješine o. Hoffera spojeni su s dičnim imenima 
dra. Stadlera i dra. Šarića. Na Ignacijevo 1883. blagoslovi Nadbiskup 
Stadler južno krilo sjemeništa. 1. srpnja 1886. posveti crkvu sv. Aloj- 
zija. 1. listopada 1907. dođe u pratnji dra. Šarića i mnogobrojnih gostiju 
na proslavu 25. godišnjice zavoda. A 6. lipnja 1908. dohrli u svoj rodni 
Travnik nekadanji Benjamin o. Hoffera, a sada upravo posvećeni Biskup 

dr. Ivan Šarić. Sijedi rektor dočeka ga stojeći ma stepenicama pred 
sjemenišnom crkvom, okružen svim gojencima, njihovim nadstojnicima 
i profesorima. Časni starina pozdravi preuzv. gospodina riječima sv. 
Pisma: »Bijaše čovjek poslan od Boga, koji se zvaše Ivan.« Spomene, 
kako je obilnih milosti razlila Providnost na mladoga biskupa, a sve su 
te milosti u najužoj vezi s ovim zavodom, u kojem je proboravio 11 
godina kao đak i bogoslov. I dok se orio trokratni »živio!« Biskup bi 
Vbasut travničkim ružicama. Odgovarajući zahvali Preuzvišeni napose 
0. rektoru Hofferu. Prije četvrt stoljeća biješa njemu, malom seminarcu, 
prvi superior u zavodu i sada ga opet, istom posvećenog Biskupa, kao 
rektor uvodi u zavod. | 

Svega je o. Hoffer u Travniku bio starješinom 11 godina. Upravo 
je uzorno u djelo proveo svoje načelo: »Poglavar živi, ne sebi, nego poda- 
nicima.« Bio im je i skrban otac i ljubazna majka. Je li koga od njegove 
redovničke braće snašla kakva nevolja, n. pr. da mu je umrla majka, 
on će ga pozvati u sobu, milo ga tješiti, sam mu prirediti čaj. Ako bi 
kojega brata morao ukoriti, znao je završiti ljubeznim pozivom: »A sada 
idite na vilu«, te se dakako pobrinuo i za malu zakusku. 

A kako je bio dobar prema đacima! Njegovi će se učenici sjećati 
one ozbiljne, očinske dobrote, koja je samo jednim pogledom postigla 
u srcu više od stotine prijetnja. Seminarci će se sjećati, da mnogi od 
njih jedino njegovoj dobroti zahvaljuju svoju naobrazbu, jer je kao starje- 
šina uvijek prekoračivao broj đaka, koji su se besplatno imali primiti 
u zavod. Mnogi će se vanjski đak sjetiti, kako ga je dobri otac ogrnuo 
sjemenišnim odijelom i danomice milosrdno nahranio. Vrlo je teško bilo 
njegovu dobrom srcu, kad je kojega nevaljalca morao otpustiti iz za- 
voda. On bi ga na rastanku tješio i sokolio i dao mu na put očinskih 
savjeta. Videći tu dobrotu odvaži se jedan otpušteni seminarac, da mu 
iz svoje nove postojbine piše. O. Hoffer mu smjesta ljubezno odgovori, te 
se razvi višegodišnje srdačno dopisivanje kao između oca i Sina. Otac 
bodri na dobro, svjetuje i vodi, a sin mu povjerava svoje poteškoće, 
nade i dobre odluke. Na koncu doživi starac na svoju golemu radost, da 
je taj nekadašnji obješenjak postao svećenik, i to vrlo vrijedan i revan 
svećenik. 

Siromašnim crkvama u Bosni znao je o. Hoffer svojim preporu- 
kama i molbenicama pribaviti često vrlo znatne svote. A sam bi u sto- 
larskoj radionici kolegija za njih dao napraviti oltare, svetohraništa, 
ispovijedaonice i poklanjao svu silu crkvenog odijela. 

Na sjemenišnim bi vratima gladni dobivali kruha, a mjesne siro- 
mahe, njih tridesetak, svaki bi dan hranio krepkom spartanskom juhom. 
Neki bi je u loncu i kući ponijeli za cijelu porodicu. I stidljivi siromasi 
znali su, da se mogu tajno potužiti o. Hofferu, bili oni katolici, muslimani 
ili tko mu drago. Kada tko nije mogao zaraditi kruha, komu će, nego 
o. Hofteru. Kad nije bilo drva, a zima ljuta, pokucalo bi se opet na nje- 
gova vrata. Kad je tko u kući umro, a ne bilo novca, da se kupi sanduk, 
došli bi k njemu. Znao je i muslimanima dati, čim će namiriti hodžu. 
Troškovi, samo za kruh, iznosili bi nekih godina i do 3.000 kruna. Na 
svojem je stolu uvijek imao u pripravi novca, te bi za godinu dana 
podijelio iz ruke u ruku i do 2.500 kruna. Nije se pri tom mnogo obazirao 
na to, što je sam kolegij radi sve veće skupoće dolazio u teške novčane 
neprilike i dugove. Dobri bi ga o. Hoffer na koncu zacijelo bio upropastio, 
da nijesu viši poglavari njegovoj prevelikoj dobrotvornosti stavili odre- 


j 


NIETEZEEKJTET iNNA Dir 


4! 
NEVE VEEN VV VK srao jivariire 


2. odar NARA Mr 


gao a jane ia 


269 Životopisne crtice travničkih Isusovaca i đaka. 





đenih granica. Ljuta je muka bila o. Hoilieru pod stare dane, kad su 
putem za njim trkali siromasi, a on — kako nije više bio starješina — 
nije imao u džepu ništa da im dade. 

Najsjajnije očitovala se njegova požrtvovna ljubav k bližnjemu 
god. 1903., kad je snašao Travnik _onaj strašni požar. Sve je ukućane 
alarmirao, da spasavaju, što se spasiti dade: profesore, braću, đake i 
sluge. Sam sijedi rektor kroz dim i prasak i ruševine leti na prostim 
kolima gradom; zove ljude, neka u njega pohrane svoje dragocjenosti. 
Đaci bacaju iz dućana stvari, te pune kola tako visoko, da su izgledala 
kao kakva kula. Kraj niih ide o. Hoffer gologlav, pješke, s uzdama kao 
kočijaš, te tjera kola u sjemenište. Tamo ih brzo s drugima isprazni i 
onda stojeći na kolima tjera u najvećoj trci natrag. »Dečki, samo brzo!« 
A đaci opet natovare, jedamput je to bilo cijelo brdo samih opanaka, 
i on ošine po konjima, pa juri u sjemenište. Tako opet i opet. Već je 
starac posve iznemogao, blijed, otvara usta, da se nahvata zraka. O. 
Vajc prileti, te da će mu oteti uzde iz ruku, ali on ne da. »Tražite druga 
kola i spasavajte brzo!« Udari opet po konjima, pa goni u sjemenište 
sjedeći vrlo nezgodno na preopterećenim kolima. Najedamput klecnu na 
koljena; htjedne da se pridigne, ali padne i kako nije pustio uzda iz 
ruku, konji ga počnu vući po cesti. Bio je to očajan prizor. Ljudi zapo- 
magaju, žene vrište, sad će, na, pod kola! Srećom netko prileti, zaustavi 
konje, a o. Hoffer ustane i rekne: »Nije mi ništa!« strese malko prašinu, 
sjedne opet na kola, mahne bičem i goni dalje. Ovako spašene stvari 
pohrani u dvorani, koja je izgledala kao magaze, krcate najrazličitijom 
robom. Jadnicima bez krova i postelje otvori širom sjemenište, što više 
i samu klauzuru. Činovničke porodice smjesti u razredima; za mušsli- 
mane odredi isusovačku bašču, a za ostale đačko igralište. Tu je bila 
čitava vreva pogorelaca, te jauk i plač žena i djece. Među njima obilazi 
o. Hoffer; za svakoga ima prijaznu riječ i dobar savjet, na sve strane 
: dijeli kruh i rakiju. Motrio to poznati Korča-beg, pa će ganut: »Vatra mi 
je uništila 72 sljemena, i ja ne spustih suze: no kad sam vidio, kako oci, 
kako starješina svojoin rukom dijeli siromasima, dođoše mi suze na oči.e 
Zemaljska vlada napose zahvali o. Hofferu na brizi za pogorelce i po- 
nudi mu odlikovanje; no čedni redovnik odbi ponudu očekujući višu 
nagradu s neba. 

Ova nesebična i velikodušna ljubav bližnjemu, tako značajna za 
o. Hoffera, ova dobrota i požrtvovnost — bila je plemenit plod njegove 
ljubavi k Bogu, koju je napose njetio pobožnošću k Presv. Srcu Isusovu. 
Želeći je raširiti i među narod, napisa raspravicu i objelodani u obliku 
katekizma: »Kratka pouka o pobožnosti k Presv. Srcu Isusovu«, Zadnja 
kućna ekshorta, koju je održao svojoj redovničkoj braći kao njihov du- 
hovnik, sva je govorila o ljubavi k Bogu. To je uopće bilo zadnje, što 
je javno govorio. Dalje nije više mogao raditi. Posljednje dvije godine 
obladala njim sve veća staračka nemoć, dok ga u 75. godini života ne 
pozva Isus u vječni pokoj, upravo na prvi petak, posvećen njegovu Bo- 
žanskom Srcu. Bilo je to 4. rujna 1914. 


Publikacije o. Hoffera_D. I. 1) Rimski natpis iz Fazlića (kod Travnika), 

lasn. zem. muzeja V. (1893), 321. — 2) Isto njemački: Wissenach. Mitteilungen 
aus Bosnien u, d. Herc., Wien, III. (1895), 245. — 3) Položaj nekih mjesta u 
povelji Kralja Sigismunda od 1426. GI. z. m. V. (1893), 583. — 4) Isto njem. 
Mitteil. III. (1895), 529. — 5) Kratka pouka o pobožnosti k Presv. Srcu Isusovu. 
Glasn. Srea Is. 1994. — 6) Nalazišta rimskih starina u travn. kotaru. Gl. z. m. 

VII. (1895), 48. — 7) Isto njem. Mitt. V. (1897). 242. — 8) Zlato i druge rude u 
travn. kotaru. Gl. z. m. IX. (1897), 411. — 9) Isto njem. Mitt. VI. (1899), 890. — 
10) Baume won ungewohnlicher Michtigkeit in der Umgebung von Travnik. 
Glasnik hrv. naravosl. društva. Zagreb, XI. (1900), 122. — 11) Dva odlomka iz 
povećeg rada o kršćanskoj crkvi u Bosni. Spomen-knjiga iz Bosne, 1900., 
50—142. — 12) War Erzbischof Sava I. kalholiscf? Zemechrift Tir kath. Theologie, 
Innsbruck, 1900., 760. — 18) Stara crkva na Bukovici kod Travnika. Gl. z. m. 


XIII. (1901), 468. 
Vrhb. 1908, 805, 857; 1907, 807; 1908, 218; 1914. 291, a osobito 304 (o. Pre- 


ddragović); Spomenica 1907; uspomene o. Hamerla, vič. g. Mirka Bojića, pisca, 
i drugi KELE Krs 


Franjo Ksabv. Slavić D. I. 


(1847.—-1909.; u Travniku 1882.—1899.; 1908.—1909.) 
K. Z.D. 1.) 


Franjo Ksaverije Slavić bijaše sin čestitog slovenskog seliaka iz 
župe sv. Križa kod Ljutomera. Oca zarana izgubi. Pobožna majka živo 
je željela i mnogo molila, da se mlađi sin, njezin Francek, posveti službi 
oltara. Zato ga dala na gimna- 
ziju u osam sati udaljeni Mari- 
bor. Siemeništa još nije bilo, te 
je Franc stanovao u privatnoj 
kući. Već kao mladić je vrlo 
ozbiljan. Malo bi govorio, a 
kod kuće je naivolio biti sam 
za se. Za praznika bi mu rado 
drugovi došli u goste, on ih ve- 
selo primio, sa svojima lijepo 
podvorio, no na rastanku ih is- 
pratio samo do vrtnih vratiju. 
Vrlo mu je drago bilo motriti 
nevrijeme. Kad bi bljeskalo i 
grmljelo, otvorio bi prozore, te 
se divio tim veličanstvenim pri- 
rodnim poiavama. U višem te- 
čaju gimnazije samo iednog se- 
mestra nije bio prvi. Iza odlične 
mature stupi u bogosloviju u 
štajerskom Gracu. Ali ne prođu 
ni tri mjeseca, a daroviti se 
mladić odreče svih svjetskih 
nada, za uvijek se oprosti s maj- 
kom. te ode u Isusovce.?) 

Iz novicijata u Sv. Andriji Franjo Slavić kao abiturijenat. (1867.) 

piše sav sretan kući: »Dao dra- 

gi Bog, da vam blaži život i sladi onakovo zadovoljstvo, kakovo ja uživam. 
Ono mi je pretvorilo ovdašnji boravak u raj. Samo na nebu može još 
ljepše biti.) Iz filozofije u Bratislavi moli brata: »Tješi majku! Neka 
draga srca podnese, što tako dugo nijesmo zajedno. Neka ne žali niti 
želi, da bismo se ikad opet vidjeli. Ako i jesmo tijelom rastavljeni, du- 
hom smo još više združeni. Molimo se, ona za me, ja za nju, da dospi- 

jemo u nebo, gdje ćemo za uvijek biti sjedinjeni.«) — »Kad se opet 
vidimo u nebu, bit će naša radost to veća, što smo dulje na zemlji bili 
rastavljeni iz ljubavi prema Bogu.) 


Iz bogoslovije u Insbruku javlja: »Evo me upravo ovih dana dragi 
Bog po nedokučivoj svojoj milosti primio među svoje svećenike. Vječna 
mu budi hvala!«*) Međutim su poglavari i profesori zamijetili u njega 
izvanredne vrline uma i srca, te mu namijenili sveučilišnu stolicu za bi- 
blijske nauke. I već je sa sjainim uspjehom bio položio doktorat, već se 
pripravljao za profesuru, gdje bi, nema sumnje, bio stekao glasovito ime 
kao učenjak — kadli ga poglavari g. 1882. poslaše u Bosnu. S Bogom. 
sveučilište, za uvijek! 

Upravo se tada radilo oko uređenja hijerarhije u Bosni. S mini- 
starstvima ie već bilo uglavljeno, da će se odmah podići u Travniku 
dječačko sjemenište, a u Sarajevu centralna bogoslovija. O. Slavić 
će biti u njoj prvi profesor. Dok ne dođu travnički seminarci, polazit će 
je franjevački klerici. Ne će im više trebati ići u daleki svijet: u Italiju, 
Madžarsku, Slavoniju, Beč ili Insbruk. Sad će im se eto u samoj Bosni 
otvoriti vrelo bogoslovske znanosti. Dok se to ne ostvari, boravit će 
o. Slavić kod Nadbiskupa dra. Stadlera kao njegov ceremonijar i desna 
ruka u svakom pothvatu. Evo mu ujedno i lijepe prigode, da nauči hr- 
vatski. No Franjevci odustaše od te namjere, da šalju svoje klerike u 
nadbiskupsku bogosloviju, pa se i o. Slavić iza kojih sedam mjeseci pre- 
seli u Travnik. Zamijeni visoke sveučilišne nauke s gimnazijskim. 
Skromni, poslušni redovnik bio je s tini posve zadovoljan. Nije više 
pomislio ni na sveučilište ni uopće na bogoslovsku katedru. U Travniku 
je postao prvi generalni prefekt, profesor _ hrvatskog i klasičnih jezika, 
a iza 5 godina i prvim (1887.) rektorom. 

Impozanina njegova pojava: visoko čelo, odlučan korak, siguran 
nastup, k tomu ona duboka naobrazba i velika razboritost, sve se to 
svakog silno dojimalo, te bi se češće čulo, gdje govore: »O. Slavić je 
roden, da drugima upravlja.« Što više, jedan njegov bivši saučenik reče 
javno pred njegovim učenicima: »Da je o. Slavić stupio u svjetovni kler, 
po svoj prilici bio bi postao biskupom.« Tako su sudili i mnogi drugi. 
No ne boj se! Nije o. Slavić nimalo slavičan. Kad se (1893.) riješio rek- 
torata, nitko veseliji od njega. Čekao je taj dan pred vratima isusovačke 
aule, dok ne prođe i najmlađi magistar, te unišav posljednji reče smi- 
jući se: »Kako mi je sada lako, što ne moram više prvi unići!« 

A nije to napokon ni čudo. Njegov je rektorat bio ispunjen najtežim 
brigama. Gradnja sjemeništa, započeta od o. Meseka, a nastavljena od 
o. Hoffera, nije bila dovršena, nego se radi pomanjkanja sredstava mo- 
rala na neko vrijeme prekinuti. No okretnom i cdlučnom o. Slaviću 
uspije već iza godinu dana, da gradnju privede kraju. Da se tomu i se- 
minarci povesele, pobrinu im se za svečaniji objed i posla ih na veliku 
šetnju. 

Zgrada je sad istina gotova, ali pusta i prazna. Zaviri u crkvu. 
Goli, bijeli zidovi, tri privremena prečedna oltara, privremena neugledna 
propovijedaonica i pričesna klupa, a pod popločen drvenim kockama. 
Nema na koru orgulja ni na tornju zvona. No tu je baš trebao jedan o. 
Slavić. Moli se Bogu, potiči i djecu na molitvu, kucaj na srca veliko- 
dušnih dobrotvora, osobito grofa Lilienthala, i ne štedi, kad se radi o 
sjaju doma Gospodnjega! A sad se iza 3—4 godine vrati, pa da vidiš 
krasote! Već iz daleka te s tornja pozdravljaju tri velika zvona. Ko- 





Drugi nastavnici i odgojitelji. 9265 


lika li veselja, kad je na Bezgrešno Začeće 1889. prvi put zatitrao zrak 
od njihova krepkoga, skladnoga glasa! Za zvonima dođoše orgulje, ve- 
like, miloglasne orgulje. Sam ih rektor o. Slavić blagoslovi na Duhove 
1891. Neopisiv je bio dojam, kad one po prvi put crkvom zabrujiše. Sva- 
komu zaigra srce od ganuća, a narod, koji još nije orgulja ni vidio ni 
čuo bio, sve se okreće, gleda, ne dolaze li ti anđeoski zvuci s neba. 
Dođe pod od šarolikih kamenih pločica, a drvene kocke odu u Pećine. 
Dođoše i novi milovidni oltari s lije- 
pim slikama, ukusna pričesna klupa i 
dostojna — propovijedaonica.  Stigoše 
(1891.) napokon i vješti majstori, po- 
digoše skele, pa slikaj, resi, pozla- 
ćuj, dok crkva ne postade lijepa kao 
zaručnica Kristova (1892.) I ona dva 
oltara Srca Isusova i Srca Marijina 
biše obnovliena i obilno pozlaćena: 
uresiše se i novim slikama, dok se 
stare preniješe u novu župnu crkvu 
na Stuvpu kod Sarajeva. Kad opet 
pohodiš crkvu sv. Aloizija, pa joj se 
diviš:; sieti se o. Slavića. Samo Bog 
zna, koliko ga je muka i briga sta- 
jala. 

Nije bio manie viešt ni nutarnioj 
upravi siemeništa. Od đaka ie vrlo 
ozbilino tražio rad i red. U tu je svrhu 
dobro znao iskoristiti osobito  klasifi- 
kacije. Svi se gimnazijalci nutarnji 
i vanjski, veliki i mali. morali sku- 
Diti u dvorani, da čuju svoje re- 
dove. Sjećat će se tadašnji đaci oso- 
bito jedne klasifikacije. Komegod je generalni prefekt očitao lošiju ocjenu, 
o. rektor bi mu namignuo očima i rukom, neka izađe. Bude ih sve veća 
četa, od prvoškolaca do maturanata. Stoje pokunjeni, oborene glave, 
čekajući, kakovo će se to nevrijeme na njih oboriti. Sad 0. Slavić četu 
malu, al ne hrabru, pošteno iskefa i izruži, kako to već on zna, te su 
se jadni grešnici zacijelo u srcu skrušili i tvrdo odlučili, da će se po- 
praviti. Ali zato je i dobre đake, navlastito kod svečanog zaključka 
školske godine, znao lijepo pohvaliti i nagraditi. O. Slavić je riješio 
pitanje mature, kako to iziskuje ugled domaćeg svećenstva, slobodan 
izbor staleža i obzir na vanjske đake. Prva, od države priznata matura 
bila je g. 1891. 

Da se u dački život ne bi uvukla monotonija i dosada, pobrinu se 
za razne duševne pobude i zabave. God. 1859. uvede se u siemeništu 
Marijina kongregacija. Pjevanje se u velike gojilo. God. 1891. odazva 
se 0. Slavić želji mag. Vajca, te mu kupi glazbala, i domala orila se 
Travnikom gorom i dolom sad (pobožna, sad vesela svirka gimnazijske 
glazbe. Uz dosadašnje svečane, većinom pjesničke akademije pomalo 
se javljale i predstave. Na Božić 1891. bila je prva javna božićna pred- 
stava, a na poklade 1892. prikazivala se prva ozbiljna drama »Sv. 
Lovrinac«. U dvorani nije još bilo pozornice, nego su na vrlo primitivan 
način tek nešto provizorno spremili. Ipak je bio udaren početak, koji je 

pobudio želju za dalinim predstavama, te se doskora napravila trajna 
pozornica. 

Kad su g. 1890. prvi seminarci svršili gimnaziju, bila je bogoslovija 
tri godine privremeno u Travniku. O. Slavić je bio dakle i prvi ravna- 
teli bogoslovije. Još je kao rektor doživio i prve mlade mise.") Tko sad 
sretniji od njega! On zove okolišni kler, da se s njim veseli prvim zre- 
lim plodovima travničkog sjemeništa. Mladomisnicima, Nikoli Đebiću 
i Nikoli Odiću, priredili velebno slavlje. Vijencima, cvijećem i zasta- 
vama okićeno pročelje sjemeništa i nutrina crkve, srdačna dobrodošlica, 
simbolični prizori na pozornici, protumačeni stihom i prozom, svečana 
zvonjava, rika mužara, faniare trubalja, veličanstveni glas orgulja, 
grlate pjesme, svirka glazbe, urnebesni »živio!«, divni večernji vatro- 
met — sve je to moralo pridonijeti svoje, da ostane nezaboravna uspo- 
mena na ovaj radosni događaj. *) 

O. je Slavić izgledao ozbiljan, odrješit, strog; daci ga se bojali, a 
opet ga i ljubili, jer se znao i šaliti te od srca smijati, a u muževnim 
grudima bilo je srce nježno, puno očinske dobrote i brižljivosti. Kada 
je g. 1890. u Travniku harala influenca, a za ujom još gora pošast, tifus, 
pa se ušuljala i u sjemenište, o. Slavić prizva više liječnika, a i sam je, 
ne mareći za opasnost zaraze ni opomene liječnika, po dva puta na dan 
obilazio bolesne profesore i dake. Usto se mnogo molio Bogu, a 
sv. Josipu obećao zavjetni oltar. I gle, dok je u gradu pomrla sva sila 
Svijeta, a najzad i sam požrtvovni, obljubljeni liječnik dr. Pospišil; u sje- 
meništu je sve ozdravilo. O. Slavić izvrši svoj zavjet. Na oltaru sv. Jo- 
sipa u sjemenišnoj crkvi sjaji se na zlatnom štitu natpis: »Ex voto«. 

Jednako, pa još i više, brinuo se za slabe i bolesne duše. Teško 
se odlučio, da otpusti kojeg đaka. »Lako otpustiti«, znao je reći, »nego 
ga najprije nastojmo popraviti i spasiti.« Ako bi koji seminarac kolebao 
u svećeničkom zvanju, govorio bi mu očinski: »Promisli, koliko duša 
čeka na tebe i tvoj rad! Ti možeš mnoge spasiti; bez tebe će zauvijek 
propasti!« 

Premda se o. Slavić kao vrstan ekonom držao granica moguć- 
nosti, bio je ipak vrlo darežljiv dobroivor. Primio bi po kojega semi- 
narca besplatno i preko broja. Oskudnim vanjskim đacima bi davao 
koštu, odijelo, knjige; podupirao i. muslimanske _ gimnazijalce. Župnoj 
crkvi u Pećinama pokloni žrtvenik i oltarnu sliku; crkvi u Ovča- 
r e vu sliku sv. Mihovila, pa tako koješta i drugim siromašnim crkvama. 
Na zapadnim vratima kolegija hranio je svaki dan tridesetak siromaha, 
a drugih je pedesetak, osobito stidljivih siromaha, na drugi način 
dnevnice potpomagao. 

Još g. 1889.") posjeti zavod među ostalima i gorički knez nad- 
biskup, a kasnije kardinal Missia. Nikad nije o. Slavić odao, a još se 
manje ponosio, da mu je on bližnji rođak. To smo tek ove godine (1932.) 
saznali. God. 1894. dođe mu u pohode sinovac, gimnazijalac, danas pre- 
lat dr. Matija Slavič, sveučilišni profesor na ljubljanskoj bogosloviji. 
Opraštajući se s njime reče stric: »Javi kod kuće, da ih nijesam zabo- 
ravio. Svaki ih se dan spominjem kod sv. mise.« No kad ga isti sinovac 
malo godina zatim zamoli za savjet, bi li postao svjetovni svećenik ili 
stupio u koji Red, stric mu otpisa: »Ti znaš, da sam svoj život uredio 
DO primjeru egipatskih pustinjaka. Zato se obrati na svoje domaće sve- 
ćenike!« Prođe opet koja godina, a sinovac je Matija sakupljao foto- 

grafije svih svećenika, rođenih u župi sv. Križa. Piše i stricu, a taj mu 
odgovori: »Nemam ti nijedne svoje fotografije. Brojte me među mrtve, 
pa je stvar riješena!« I doista se o. Slavić nije nikada dao sam fotogra- 
iirati, nego samo zajedno s drugima. 

Iza 6 godina rektorata ostao je o. Slavić još 6 god. u Travniku 
kao profesor i operarius. Zatim bi (1899.) premješten u Sarajevo, 
gdje je punih 9 god. ravnao bogoslovskim sjemeništem. Bio je dakle 
svega 15 god. poglavar, i da je još samo jednu godinu poživio, sva je 
prilika, postao bi prvi starješina hrvatske pokrajine D. I. U Sarajevu je 
kao i u Travniku uz službu poglavara neumorno propovijedao, ispo- 
vijedao, vodio kongregacije i davao duhovne vježbe. Šteta samo, da 
nije ni ovdje ni igdje išta napisao za javnost. Ne bi za to bio lako našao 
ni vremena; a da samo onako na brzu ruku nešto nabaci, za to je bio 
odviše temeljit i ozbiljan. a. 

Volio slobodne časove posvećivati molitvi. Često bi cijeli oficij na 
koru klečeći izmolio. Da ne bude komu na teret, nije se ni kao poglavar 
dao posluživati, nego bi sam svoju sobu meo, redio je i ložio si u njoj. 
Pa i inače je volio sve mučnije sam obaviti nego drugom naložiti, 
te bi često govorio kasnu sv. misu, duge sate ispovijedao, proviđao 
bolesnike, makar trebalo i tri sata daleko pješke prtiti po snijegu i zimi. 
Zadnjih godina ne bi ni užinao ni večerao. Kad bi svećenicima za ljetne 
sparine davao duhovne vježbe, čudili se, kako nikad ne tare znoja niti 
tjera dosadne muhe. Rijetko bi ga vidio na vili, a još rjeđe na šetnji. 
»Nemam kad, u nebu ću!« 

Vrlo se rijetko javljao svojima. »Ti si svećenik«, piše sinovcu, »pa 
su ti zato poznata asketična načela za općenje s rođbinom. Ja ih, koliko 
se mene tiču, vrlo strogo uzimam« (1905.) Još mu je živjela starica 
majka. Tri godine prije svoje smrti primi zadnju Sinovu poruku: »Svaki 
se dan za sve vas molim, a svake sedmice prikazujem jednu sv. misu 
za vaše vremenito i vječno dobro.« (1905.) Kad majka s 93 godine pre- 
minu, bili su i sinu dani odbrojeni. Umrije godinu dana za njom, ali ne 
u Sarajevu. Godine 1908. bi opet poslan u Travnik kao ministar j 
prokurator, da svojom vještinom i iskustvom pomogne novom rektoru 
0. Kujundžiću, kako će zavod izbaviti iz financijskih neprilika, 
nastalih od sve veće skupoće i od pevelike darežljivosti prijašnjega 
rektora 0. Hoffera. 

Opraštajući se sa znancima u Sarajevu veselo se šalio: »Ostavit 
ću svoje kosti na Bojni« (t j. na travničkom groblju). No videći krepka, 
nikad bolesna starca, nije nitko ni pomislio, da će se njegova slutnja 
već iza pola godine obistiniti. Uhvati ga groznica. On se šalio s njom, 
ali nije ona s njime, već ga za malo dana srvala, te preminu 2. ožujka 
1909., u 62. godini života. Saučešće je bilo golemo, sprovod sjajan, sa- 
žalnica stizala sva sila. Nadbiskup dr. Stadler nazva ga »slugom Božjim, 
Pa si je bezbrojnih zasluga stekao za svu Bosnu pred Bogom i lju- 

ima.« 


*) Vrhb. 1898, 223; 1909, 83, osobito 108 (mgr. dr. Ivan Dujmušić); Kal. 
S. 1. i M. 1915, 162; Spomenica 1907, 26; litt. ann.; lib. def.; uspomene o. Ha- 
merla, pisca i drugih, a napose još prinosi i razjašnjenja presv. g. Matije Sla- 
vića. — 2) 20. XII. 1867. — 2) 25. 111. 1869. — 4%) 20. IX. 1871. — 5) 7. XII. 
1884, — 9) 15. IX. 1877. — 7) 2. VII. 1893. — 8) Vrhb. 1898, 223. — 9) 17. IX. 

O. Petar Pančić D. L 


(1853.—1905.; u Travniku 1885.—-1903.) 
K.Z.D. I. 


O. Petar Pančić, Bunjevac, od kuće je znao hrvatski, u školi, oso- 
bito kao isusovački đak u Kaloči, naučio madžarski i kao mlad Isusovac 
njemački. Ovim je jezicima potpuno vladao, a usto je znao vješto iski- 
titi lijepe ode u klasičnom latinskom jeziku. Nekoje su od njih i obijelo- 
danjenje, osobito u »Vrhbosni«. Rado je također pisao svojom materin- 
skom ikavštinom za subotički »Neven«. 

U Travnik ie došao kao svećenik 
g. 1885. Već svojim dostojanstvenim 
stasom i nastupom pribavio si ugled 
kod sviju, a očinskom dobrotom osvo- 
jio srca đaka i naroda. Bio ie vrlo po- 
pularna ličnost: štovali ga i muslimani 
i pravoslavni, te rado s njim opđili. 

I kao profesor i kao rektor (1893.— 
1899.) mnogo se bavio dušobrižničkim 
poslom. Bio ie za to kao stvoren. Od 
prirode sjaian govornik, usavršio se 
neprestanim proučavanjem sv. Ivana 
Zlatoustoga; glas mu bio krepak i 
ugodan, a predavanie tako živo, da 
nijesi mogao oka skinuti s njega, dok 
je govorio. Naš mu je svijet upravo 
grnuo i na propovijedi i na ispovijed. 
Razumio ie naš narod k6& malo tko, 
osjećao s njim, pogađao njegove žice 
i pomagao mu savietom i dielom. Ta- 
ko n. pr. god. 1895., kad je u veljači 
zavladala neobična zima, mnogi su 
siromasi dolazili na vrata kolegija 
proseći haljine i vare. da si kupe 
drva (1 tovar za 30—40 novčića). I dobri 0. Pančić dijelio, koliko je 
samo mogao. Bolesnici ne mogu k njemu, pa će on k njima. Sagibao se, 
da uđe kroz niska njihova vrata; nosio patnicima utjehe, pouke i po- 
moći. Toplinu i požrtvovnost njegove ljubavi iskusio je napose bijedni 
Ivo Jurić, siromah zgrbljen i pun rana velikih poput dlana. Kad je 
27. siječnja 1891. sveto preminuo, kako je i sveto Živio, glas mu puče 
na daleko po svijetu pod imenom bosanskoga Joba.«) 


A kako je o. Pančić lijepo znao primati odlične goste! Kad je 
g. 1896. (4.—7. IX) biskup Strossmayer pohodio travničko 
sjemenište, izjavi u svojoj zdravici, da još nije nigdje bio tako srdačno 
dočekan. Godinu dana zatim posjeti Travnik sarajevski pravoslavni 
mitropolit Nikola Mandić. Među prvima dočeka ga na ko- 
lodvoru 0. Pančić; pozove ga, da razgleda zavod. U svakom muzeju 
đaci mu klicali »živio!« Kod večernje vrtne zabave sjedio o. Pančić kraj 
njega, a sutradan kod rastanka eto ga opet na kolodvoru. Ganut tolikom 
pažnjom reče mu visoki gospodin: »Nijesu me ni moji više «počastili 
nego li Vi« — te ga pred svim svijetom zagrli i izljubi. 

Iz Travnika bi o. Pančić, osobito za praznika, nerijetko svećeni- 
cima kao pravi vještak držao duhovne vježbe, a narodu pučke misije. 
Tako je n. pr. u siječnju 1895. sudjelovao u velikoj misiji u Subotici. 
Sam o tom piše u jednom privatnom listu:*) »Boravio sam u Subotici 
među najrevnijim i najvatrenijim misijonarima. To je bilo nešto divno! 
Pomislite si veliku crkvu sv. Terezije, u koju može stati više tisuća 
ljudi, a uvijek je bila dupkom puna, i to gotovo samih muževa od 30— 
60 godina. Ispovijedaonice su 14 dana bile doslovce opsjedane. Nekoji 
su muževi i kroz 7 dana dnevice od 4 s. ujutro pa do 7 navečer strpljivo 
čekali, hoće li napokon doći na red. Naših je 20 svećenika ispovijedalo 
od 5 s. ujutro do 7 navečer. Muževi, koji su već 30—40 god. zanemarili 
svoju dušu, sada mole suznih očiju, da ih saslušamo, jer će inače za- 
uvijek propasti. Pred crkvom stajali su dugi redovi kola s bolesnicima, 
koji se nijesu ni u koga drugoga htjeli da ispovjede, nego u misijonara. 
Protivnici su bjesnjeli, vikali za policijom, a policija kleči kod ispovije- 
daonica i bije se u prsa. Svega se ispovjedilo 15.000, većinom muževa; 
za druge je malo kada preostalo vremena. Uredilo se 200 divljih bra- 
kova i izmirilo mnogo starih neprijatelja.« 

Naizad je o. Pančić bio superior u Satmaru. Tu ga u 53. godini 
zateče smrt. Travnik je za njim proplakao, osobito sirotinja, koja je 
govorila: »Bio nam je otac i majka!« Još iza više vremena reče jedna 
dobra starica: »Još ga, sinko, nisam isplakala.«_ 


5) Vrhb. 1905, 393; Nachr. n. 2. s 77; Dinarij min; bist o. Pančića od 
ai 1895. (rukopis). — 2) Kal S. I. i M. 1916, 74; Sdb. 1892, 209. — 8) 8. II. 
1895. 


O. Tomo LCempil D. LA 


(1836.—1908.; u Travniku 1885.—1901.) 
Josip Badalić D. 1.') 


>Habent sua fata kibelli.< 
Terentianus Maurus. 


»Gdje je sad o. Lampl, moj bivši kateheta u Mariboru?« upita neki 
gospodin jednog Isusovca. »Mislite o. Lempil? On je u Travniku i nadalje 
predaje vieronauk.« »Lempl se on zove? Ta mi smo ga đaci zvali uvijek 
samo Lampl, i ja sam, eto, dosad bio čvrsto uvjeren, da mu je Lamp! 
ime. Valida su ga tako nazvali radi njegove blage i nježne Ććudi.« 
(Lamp! == janješce). 

Šesnaest je godina dobri i skromni Otac uz veliku glavobolju pro- 
boravio u Travniku. Zadnjih je godina bio poglavar u Ljubljani i pučki 
misijonar po svojoj domovini Sloveniji, a umro je sasvim iznemogao u 
Sv. Andriji (20. IV. 1908.) 

Bio je vrlo učen čovjek; pisao je po njemačkim bogoslovskim 
časopisima, a mnogo je proučavao pitanje, da li su sv. Sava i kralj 
Nemanja bili katolici. Do stalnog zaključka nije mogao doći kao ni drugi 
učenjaci onoga doba. 

Oko 70-tih godina prošlog stoljeća vodila se živa učena polemika, 
što je zapravo predmet pobožnosti k Presv. Srcu. I o. je Lempl, osobito 
u Travniku, proučavao to pitanje oko 20 godina. U svom proučavanju 

udari novim putem i dođe do novog rezultata. Znanstveno i oštroumno 
je istraživao, što znači riječ » srce« u sv. Pismu, kod starih klasika, 
sredovječnih teologa i u novijoj literaturi, te je na tom osnovao svoje 
tumačenje. Ustvrdio je, da riječ »srce« ne znači samo tjelesni organ, 
nego u pravom (a ne tropičnom), ali proširenom značenju: svu duševnu 
i organsku nutrinju čovjeka t. j. njegove spoznajne moći, razum i misli, 
razbor, moći težnje, volju, čuvstva, ljubav, čitav nutarnji i etički njegov 
život. Predmet pobožnosti k Presv. Srcu Isusovu jest prema tome »sav 
duševni život Spasiteljev... a napose njegova vječna ljubav prema 
ljudima i muka, koju je iz te ljubavi podnio.«*) Napisao je o tom i knjigu 
na njemačkom jeziku. No djelo mu propane na cenzuri Reda. Ali odano je 
podnosio taj križ. On ga preradi i pošalje opet provincijalu. Providnost 
je ioš uvijek tražila žrtvu. Oko 1894. g. reče on jednom magistru (Zabeu) 
S bolnim, ali predanim smiješkom: »Evo mi djelo po drugiput propade.« 
Kasnije se saznalo, da cenzori nisu propustili djela, jer su se bojali, da 
će se opet dići stara polemika, koja bi pobožnosti bila više na štetu 
nego na korist. O. Lempl ne klonu ni sada duhom, tako je bio uvjeren 
o istinitosti svoje tvrdnje. Poslao je o. generalu (Anderledyju) izvatke 
iz djela. No knjige nije vidio štampane. 

Iza njegove smrti nađu rukopis i pošalju ga glasovitom o. Noldinu. 
On ne znajući, da je djelo već dvaput propalo, dade ga opet u cenzuru, 
gdje bi odobreno i naskoro tiskano.*) Io. Noldin bio je napisao krasnu knji- 
žicu o pobožnosti prema Presv. Srcu. Dosada je imao drugo mišljenje 
o predmetu pobožnosti. U novom izdanju svog djela, pošto je proučio 
radnju o. Lempla, prihvati glasoviti profesor moralke ponizno njegovo 
mišljenje i prisvaja sasvim njegove nazore. I sama njemačka Kritika 
prizna, da je to epohalno djelo, jer je nakon 200 g. nejasno i prijeporno 
pitanje o predmetu pobožnosti knjigom o. Lempla konačno riješeno. Tog 
se tumačenja drže i danas najznamenitiji pisci o Srcu Isusovu. 

Ta je knjiga jedan od najvećih triumfa travničke kuće, gdje je 
nikla i bila napisana, a na slavu i čast Božanskome Srcu. 


1) Isp. Vrhb. 1908, 184; urednikove uspomene. — 2) V. niže citirano dje 
str. 182. — 5) Das Herz Jesu. Eine Studie iiber die verschiedenen Bedeutungen 
der Wortes >»Herz« und iiber den Gegenstand der kirchlichen Herz-Jesu-Andacht. 
Thomas Lempl S. I. Brixen, >Tyrolia«, 1909. 


O. Miroslav Pajc D. I. 


(1861.—1911.; u Travniku 1887. —— 1893.; 1897.—1911.) 
Josip Badalić D I. 


Iza mature dobi mladi Tirolac iz Brixena Miroslav Vajc od oca 
trgovca 100 iorinti. Što bi s njima? U Rim će! I ode uistinu. Tri je nedjelje 
živio ondje gotovo jedino o kruhu, mlijeku i siru, samo da može tim 
novcem što dulje ostati i što više toga vidjeti. Ta energičnost i odlučnosi 
pratila ga kroz čitav život. Već kao dječak pokazivao ju je u smionim 
igrama, a katkad i u ponešto osornoj svojeglavosti. Od V. razreda gim- 
nazije sasvim se promijeni. Postađe ozbiljniji, poče vrlo dobro učiti i 
pobožno u crkvi ministrirati. Često pravi s ocem i bratom Sigismundom, 
sadašnjim biskupom vorarlberškim i apostolskim administratorom Sje- 
vernog Tirola, velike ture po alpskim vrhuncima. U to vrijeme također 

odluči, da će postati Isusovcem, što i izvede nakon svršenog ispita 
zrelosti. 

Već na filozoiskim naukama u Bratislavi žarko zamoli poglavare, 
da ga puste u Bosnu. Bi uslišen. Prve je godine u Travniku bio pre- 
fektom, a druge je počeo predavati u školi. Njegova nepopustljiva žila- 
vost i ustrajnost u radu, zatim nepokolebivi mir uvelike mu pomogoše, 
da je kao profesor matematike i iizike te učitelj glazbe, imao vrlo lijep 
uspjeh. Njegovim nastojanjem dobili su sjemenarci limenu glazbu, koju 
je on vodio i naučio sam gotovo sve 
instrumente, da može druge poučavati. 
Na glasoviru i orguljama nije mogao 
Svirati. Osakatio si naime ijedan prst 
na ruci, kad je kao dijete igrajući se 
pao s voiničkih kola. koja su u ratu 
g. 1866. prolazila kroz rodni grad. Evo 
jedne scene iz njegova kapelničkog ži- 
vota, o kojoj piše preuzv. g. dr. Ivan 
Šarić: »Pamtim još dobro godinu 1889. 
i veličanstvenu onu posvetu prvostol- 
ne crkve u Sarajevu. Na poziv nadb. 
Stadlera došli su u Sarajevo s mg. 
Vajcom i travnički mladi pjevači, koji 
će pri svečanoj misi pjevati višeglasnu 
misu. Jedne večeri povede mg. Vajc 
svoje đake u nadb. dvor pred sobu, u 
kojoj je bio Strossmayer, i pjevali su 
tu u 4 glasa iz »Bisernice« hrvatske 
pjesme tako divno, te je Strossmayer 
izašao iz sobe i upitao, da li to u Bosni 
nebeski Anđeli pjevaju hrv. pjesmu?« O. Miroslav Vajc 
Kad bi u Travnik dolazio nadb. Stad- (Waitz) D. 1. 
ler, ili kad su mladi svećenici služili 
sv. misu i kod drugih svečanih zgoda, mg. je Vajc svojom muzikom i 
svojim večernjim vatrometom povećao slavu. 

Njegovi su ga učenici izvanredno voljeli. Njegovu plemenitu i du- 
boku dobrohotnost svi su osjećali. U strpljivosti nije mu bilo premca. 
Nikad se nije — nešto zaista posebno — čula iz njegovih ustiju žestoka 
riječ, a u školi je ipak vladao uzoran red. Za malog nemira on bi tek 
prestao govoriti, pogledao po razredu, i sve je bilo opet tiho. 

Punih 6 godina ostao je u Travniku kao magistar, a iza svršene 
bogoslovije opet hrli u dragu Bosnu, koju je zavolio kao drugu domo- 
vinu. Sve svoje sile posvetio je, da odgoji njezine sinove u kreposti i 
znanju. Više godina pravio i relijeli Bosne i Hercegovine u nekoliko 
kvadratnih metara i to tako točno, da se opažala razlika već od 50 m 
visine. Izradio je krajeve oko Busovače, Zenice i Fojnice prema Sara- 
jevu, te još neke dijelove. Travnik je i okolicu htio osobito točno pri- 
kazati, pa je to ostavio za konac, kad bude još vještiji u tom poslu, ali 
djela nažalost ne dospije svršiti. 

Radini i uslužni o. Vajc postao je naime žrtvom strašnog požara 
1903. Cijelu noć je radio gaseći vatru i spasavajući, što se dalo spasiti. 
Bio je sad kod vrućeg plamena, sad opet sav mokar na mrzlom vjetru, 
te se prehladio i dobio jaku upalu pluća. Morade se podvrći i operaciji 

u Sarajevu, te nekako prebolje bolest. Ali nestade stare snage, odsad 
je on bio tek sjena nekadanjeg o. Vajca. Dva školska sata jedan iza 
drugog već je teškom mukom mogao izdržati. No otklanjao je sve 
olakšice, pače je htio i postiti u korizmi, dok mu nije poglavar odlučno 
kazao, da se smije tek jednoć na tjedan zadovoljiti posnom hranom. 
Tako je poboljevao više godina, a u januaru 1911. morade posve u kre- 
vet. Ni nakon primljenih sv. sakramenata nije se usudio izostaviti bre- 
vijar bez naročitog dopuštenja o. rektora. Kad mu rekoše, neka sebe i 
svoj život preda u ruke Božje, odgovori, da to čini bez prestanka. Tek 
se tužio, što radi glavobolje ne može više moliti, koliko želi. Nad krevet 
objesi omiljelu sliku Majke Božje, da je mogne uvijek vidjeti. S odanošću 
u volju Božju umre ta žrtva ljubavi prema bližnjemu sasvim mirno bez 
ikakva znaka smrtne borbe već u 50. godini života (4. II. 1911.) 


Isp. Vrhb. 1902, 96; 1908, 357; 1911, 62; Nachr. n. 8, s. 114; uspomene 
brata Biskupa dr. Sigismunda (rukopis); Travn. Smilje IV., 1910.—11., 66. 


O. Antun Pusti. Mesek D. L 


(1836.—1912.; u Travniku 1882.—1912.) 
Josip Badalić D I. 
Ja sem Varaždinec, Vanaždinec, 


Domovine gin! 
Pučka popijevka. 


God. 1848. prolaze čete gimnazijalaca varaždinskim ulicama vičući 
i protestujući, što moraju učiti madžarski jezik. Pred njima stupa po- 
nosno s hrvatskom zastavom u ruci mali Varaždinac Antun Mesek. Baš 
te godine bio je s njime u 1. razredu gimnazije i Vatroslav Jagić, kasnije 
glasoviti profesor slavenske filologije u Petrogradu, Berlinu i Beču. 
Bili su najbolji između 63 đaka, te se takmili o prvenstvo u školi. Na 
koncu su godine obojica imala odličan iz svih predmeta. G. 1848./49. 
radi rata s Madžarima nije bilo u varaždinskoj gimnaziji redovite obuke. 
Školska je naime zgrada služila te godine u ratne svrhe. Profesori su 
nekoje đake poučavali u svojim privatnim stanovima, te su na koncu 
školske godine bili i ispiti. Mesek nije htio, da izgubi te godine, dok je 
mlađi Jagić pauzirao, no ne sjeća se, kaže u svojoj autobiografiji, zašto.*) 
Tako se rastaše ta dva takmaca. 

Iza 6. razreda gimnazije uđe Antun u zagrebački klerikat, a odanle 

1857. u novicijat Družbe Isusove. On je prvi Hrvat svećenik u novoj_ 
Družbi Isusovoj. 
n Bio je poznat sa svoje dobroćudnosti, te su mu jednoć drugovi u 
Bratislavi, gdje je študirao filozofiju, spremili čitavu akademiju. Došao 
na nju i o. rektor, a fr. Meseku dao počasno mjesto pokraj sebe. Cijela 
se akademija sastojala u tom, da su oponašali fr. Meseka i šake zbiiali 
s njime. Jako se ljutio, kad su Nijemci izgovarali njegovo ime »Mezeg«, 
što znači češki mazag (mazga). 

Iza svršenih je nauka obavljao razne službe; bio je neko vrijeme 
i prefekt u Požegi (1863.—7.) i duhovnik u bolnici čč. sestara Milosrdnica 
u Zagrebu (1879.—81.) 

Uoči svog imendana 14. I. 1882. dođe za prvog poglavara u Travnik, 
gdje je vodio brigu oko dogradnje sjemeništa, i ostao tamo punih 30 go- 
dina kao odgojitelj i profesor hrvatskog i klasičnih jezika. 

Velika čednost i poniznost bila je njegova karakteristišna krepost. 
Često mu bilo na ustima geslo: »Ama nesciri et pro nihilo reputari.« 
Iz te čednosti nije se htio nikad dati sam iotografirati. Ipak uspije ne- 
kome magistru, da ga snimi jednoć baš u času, kad se živo proti tome 
branio mašući rukom i vičući: »Protestujem, protestujem!« 

Druga njegova karakteristična crta 
bila je velika liudbav prema mladeži i 
domovini. Uvijek ie nosio na svom 
srcu u nekoj kožnatoi vrećici ili toku 
ispisana imena svih svojih đaka, da ih 
se što češće sjeti i moli za njih. Pa je 
stoga i očiti blagoslov Božiji pratio nje- 
gov uzgojni rad. što se vidi i odatle, da 
se veliki dio njegovih đaka posvetio 
svećeničkom zvanju. | 

U istoj kesici na prsima nosio je 
također prijepis najstarijeg hrvatskog 
glagoljaškog spomenika. Uvijek je ve- 
likim žarom branio glagolicu u službi 
Božibi — »taj naš privilegij«, kako bi 
govorio, »što ga nemaju ni najveći na- 
rodi.« Nije prošao nijedan dan. a da ne 
bi bar štogod staroslovenski čitao. 
»Nulla dies sine linea«, kazao bi često. 
Vrlo je rado raspravliao o hrvatskom 
naglasku i pravopisu. To je bila više 
godina obična tema razgovora u zaje- O. Antun Mesek D I. 
dničkim rekreaciiama. Vukov je rječ- 
nik dobro poznavao, te ga se rado 
laćao u disputaciji,' kad je htio nešto dokazati. Uvijek je zagovarao. 
etimološki pravopis, koji je nazivao klasičkim. Uopće je bio potpuno: 

“narodni čovjek, korjeniti Hrvat. Rado je govorio i o filozofskim pita- 
njima, te često konzultirao sv. Tomu. »Ja idem na temelj«, bila je obična 
njegova fraza u disputiranju. 


Točno je pregledao i čitao sve časopise, što bi dolazili u sjeme- 
nište. Kad su mu radi toga prigovarali, odvratio bi: »Qui JENOra, igno- 
rabitur.« 

Rado su ga zvali »kapica«, jer je uvijek nosio malu crnu kapicu, 
koju bi često okretao na glavi, osobito ako nije bilo u školi štogod u 
redu. Tako kaže Petar Barbarić u listu jednom sarajevskom bogoslovu: 
»Bilo bi još koješta, da Ti pišem, ali što će reći sjutra u školi kapica?« 

Zadnjih mjeseci nije mogao više ništa raditi, nego je neprestano 
sjedio u svojoj sobi, te kad bi čuo, da tkogod mimo prolazi, lupao bi 
štapom po zidu. Mnogi su ulazili, da viđe, što je to, pa ih onda zadržao 
kod sebe i razgovarao, da prikrati vrijeme. 

Kad govoriš sa starijima, koji su ga još poznavali, svak spominje 
među prvim to, da je o. Mesek bio vrlo savjestan i uzoran redovnik. 

Napokon 76-godišnji starac, kako je skromno živio, tako je tiho i 
umro, a da nije nitko ni opazio, ni nazočan bio (20: IV. 1912.) 


1) Vrhb. 1907, 409; 1912, 140; Nachr. (0. Predragović) n. 9. s. 100. — 
2) Jagić, Spomen mojega života. d. ]1., str. 75. 

O. Jakov Kilank D. I 


(1856.—1916.; u Travniku od 1887.—1891; 1895.—1916.) 
Josip Badalić D I. 


Jednoć su svi travnički osmoškolci dobili iz latinske zadaće 
»izvrstan«; sigurno jedini puta u povijesti gimnazije. Bilo to ovako: Pro- 
fesor 0. Kilank dao prevesti Horacijevu odu o smrti, ispravio je i napisao 
svakome  »izvrstan« bez obzira na 
uspjeh. Kad su đaci čitali ocjene te 
zadaće. o. ie Kilank bio već u grobu. 
Bez sumnje je znao, da će naskoro 
umrijeti, stoga i izabrao temu o smrti 
i bio tako velikodušan prema svojim 
učenicima. | | 

Bio on profesor dušom i tijelom, 
Zavjetovao se sv. Josipu, da ne će ni- 
kad, pa ni u starosti moliti poglavara, 
da ga riješe škole. Jako je bio oduše- 
vljen za klasičke jezike. Zavolio ih još 
u mladosti. Kao gojenac sjemeništa za 
lužičke Srbe u Pragu dobi jednoć od 
profesora iz grčkog bolju ocjenu, nego 
se nadao. To ga jako potakne na uče- 
nje tog jezika; od onog mu je dana bio 
najmiliiim predmetom. Tako je u njem 
napredovao, da je mogao, kad je 
iza nekoliko godina bogoslovije stupio 
u Družbu 'susovu, držati u retorici 
Jakov Kilank D. I. krasan grčki panegirik u čast sv. Iva- 

nu Zlatoustome. Napisao je i nekoliko 
lijepih grčkih oda, tiskanih u Vrhbosni. 


Kao profesor izvanredno se mnogo pripravljao za školu. U prazni- 
cima bi preradio čitavu materiju, što će je uzeti pod godinom; svake 
je nedjelje proučio sve, što će doći slijedeće sedmice, a prije sata opet 
je spremio točno sva pitanja i odgovore, samo da ne izgubi ni časka 
vremena u školi. Vrlo je dobro znao hrvatski, premda nije nikad zabo- 
ravio ni materinskog sorpskog jezika. Kod prijevoda je rado upozoravao 
na osobine i finoće našeg govora. Tih i blag znao je ipak odlučno zahti- 
jevati: »Red mora biti!« Đaci su ga jako voljeli i rado ga zvali »ma- 
minka«. 

Dugi niz godina bio on prefekt nauka i knjižničar. U praznicima bi 
sate i sate slagao i uređivao školske knjige, gdje je, kao i u njegovoj 
sobi, vladao uistinu divan red. Tađa su seminarci dobivali sve udžbe- 
nike badava. Kad su na početku godine iza »Veni sancte« došli u nje- 
govu biblioteku, svaki je našao već za nj spremljeni kup knjiga i to po 
mogućnosti najnovijih izdanja. 

Volio on vrlo te svoje đake. Gotovo sve slobodne mise prikazivao 
je za njihovu sreću i napredak. Poznato je bilo, kako ih rado s prozora 

kojeg razreda promatra na igralištu, te se tako sakriven znao od srca 
nasmijati njihovoj nestašnosti i veselju u igri. 

Bio je poznat i kao ispovjednik. Narod je uvijek rado tražio »onoga, 
koji sve pita.« 

Dosta je toga trpio u životu. Već za rana izgubi majku, a maćeha 
nije osobito lijepo s njime postupala, te se to možda i kasnije osjećalo 
u njegovu karakteru: ostao je uvijek plah i povučen. Trpio je i od raznih 
bolesti. U teologiji opaze, da je padavičav. U drugom godištu odrede po- 
glavari, da će biti ređen za svećenika tek onda, ako se bolest ne po- 
novi čitave godine. On se stane usrdno moliti sv. Josipu. I zbilja, one 
godine ga nije ni jedamput napala padavica, te mogao biti zaređen. Od 
onda je uvijek uvelike štovao sv. Patrijara. 

Zadnjih jedana često osjećao bolove u crijevima, pa je od tog i 
umro. Prije smrti je čestito ispraznio svoju sobu. Kažu, da je još zadnje 
noći ustao i bacio svoje spise, uništio pače i sve đačke ocjene, a ostavio 
tek nekoliko praznih kuverata s adresama bližih rođaka, zacijelo da im 
se može javiti njegova smrt. Od ukućana nije nitko ni Slutio, da bi 
mogao naskoro umrijeti, kad li ga ujutro na blagdan sv. Stanka nađoše 
mrtva u krevetu (13. XI. 1916.) 


Isp. Vrhb. 1916, 310. 


O. Stjepan Babunović D. IL 
(1877.—1918.; u Travniku 1907.-—1908.) 
Josip Badalić D. I.) 


Vrući su ljetni praznici 1903. Po hodnicima travničkog sjemeništa 
šeta mladi slavonski kapelan. Došao ovamo u pohode, da vidi, kako je 
to u Isusovaca. Sviđa mu se. Tu konačno odluči, da će se sasvim Bogu 
predati u Družbi Isusovoj. Na samu staru godinu (1903.) uđe u novicijat. 
Zvao se Stjepan Babunović. 

Kad je još bio u đakovačkoj bogosloviji, mogao si vidjeti svaki 
mjesec revnog i kreposnog preiekta Marijine kongregacije, gdje sjeda 
za stol i čita u akademiji svoje sastavke. Kao da sluti, da treba naoštriti 
pero, jer će to biti njegov glavni posao. Tada već napisa svoj prvijenac 
»O karmelskom škapularu BI. Di. Marije.« Kao kapelan u Piškorevcima, 
a zatim osječki kateheta, neumorno širi pobožnost prema Presv. Srcu 
Isusovu i piše o njoj krasne članke u đakovačkom Glasniku. 

Već 1907. dolazi u Travnik, gdje je ostao samo godinu dana kao 
profesor latinskog, grčkog i hrvatskog jezika u IV. razredu. 

Glavni njegov rad i zasluga je, da je u Zagrebu 7 godina (1912.— 
1918.) uređivao Glasnik Srca Isusova, i podigao ga na 50.000 pretplatnika, 
Njegova je revnost bila u svakom pogledu izvanredna. Kao da je znao, 
kako će mu život biti kratak, prekidao se od posla i radio bez prestanka 
za Boga i duše. Ništa ne bi odgađao, a čega bi se god latio, svršio je 
spretno i brzo. Svojim lakim perom napisa više knjižica o Presv. Srcu 
Isusovu.) God. 1917. organizuje usred ratnog meteža važni »Prvi sa- 
stanak hrv. upravitelja Marijinih kongregacija«, koji su počastili svojim 
pohodom također 3 biskupa: preuzv. dr. Bauer, vladika križevački dr. 
Njaradi i biskup Lang; zatim pokojni Stepinac, Pazman, te mnogi drugi 

znameniti hrv. svećenici, a među njima i tri franjevca: o. Bencetić, Ha- 
rapin i Sopta. U svemu je bilo 50 odličnih učesnika. Izvrsne referate 
držane tom zgodom štampa u posebnoj knjizi. Uz taj ogromni rađ 
upravlja on kongregacijama, daje duh. vježbe, vodi procesije i sastanke, 
te sudjeluje u raznim odborima. On je sama agilnost. 

Bilo ie u novembru 1918., 8./IV. na- 
večer. Zagrebački oci imaju večernju 
rekreaciju. Najednoć ustane 0. Babu- 
nović, izvadi sat, pogleda na nj, po- 
gleda sat na zidu. »Idem još večeras u 
Beč« reče energično. — »Po što?« — 
»Moram nabaviti prije sloma s .Austri- 
jom vagon tiskovnog papira. To će biti 
mnogo jeftinije.« I ode. Sjutra ujutro 
evo ga kod mise. »A, vi već iz Beča,« 
bočcnu ga neki otac. — »Došao sam do 
Zidanog Mosta. Ne puštaju dalje.« Na 
tom se putu već dobrano prehladi. 

Tih su dana došli i mladi skolastici 
hrv. pokrajine iz Austrije u Zagreb. U 
Insbruku se bilo bojati talijanske voj- 
ske i revolucije socijalista, te pogla- 
vari poslaše sve strance u domovinu. 
Vlakovi prenatrpani. Vozi se čas u 
otvorenom vagonu, čas u drugom raz- 
redu. a za kartu malo tko pita. 

O. Stjepan Babunović D. I. Idu i čitave čete raspuštene vojske 

i zelenog kadra. Ne možeš nikuda 

S mjesta. Jedan  skolastik = ipak 
izađe van, ali ns doza natrag, nego ga kroz prozor uvuku unutra. Drugi 
stoji na stepenicama i umoran spava. Svaki čas se prene i zanjiše, uvijek 
u pogibli, da se sruši pod vlak. Iza nekoliko sati takve pustolovne vožnje 
dobije sav sretan mjesto u kočnici. Gdjegod ima kakav magazin, vojnici 
robe i plijene. Jedan sasu i među naše putnike voća iz pune vreće. Na 
nekoj stanici »fasuju« i oni s vojnicima nešlo toplo. —- Vlak stane. Jedan 
vojnik prijeti vlakovodi puškom, neka vozi dalje, a on tjera čas napred, čas 
natrag, samo da ga zavara, jer bi moglo doći do sukoba vlakova. Uz 
vlak jure časnički auti. Vojnici pucaju prema njima i viču: »Zvijezde 
dolje!« Prestrašeni časnik trga ih i baca sa sebe, a vojnici smijući se 
viču: »Sad ćemo mi njima zapovijedati.« — Mnogi se opili i sjede na 
krovovima vagona. Gdjekojem odsiječe luk na mostu glavu. Neki sko- 
lastici upozoravaju na pogibao i viču u raznim jezicima, da se treba 
sagnuti, dolazi most. Put od Insbruka do Zagreba traje obično 19 sati, 
a njih, evo, istom iza dva dana i tri noći kući. Tu ih nisu očekivali. 
»Kud ćemo s njima, čime ih hraniti, a tako slasno jedu iza više mjeseci 
glada?« pita ministar 0. Babunović. — »Idem u Đakovo, možda bi ih 
ondje u sjemeništu mogli smjestiti.« — Tadašnji ekonom, presvij. dr. A. 
Akšamović, prista na to uz vrlo pogodne uvjete. No to se sve razbi, a 
o. Babunović ode ipak u Đakovo, da nabavi barem hrane, a zatim će 
spremiti skolastike u Sarajevo. I oni su sami išli nekoliko puta k znan- 
cima te pribavljali kod njih živež, koji se u Zagrebu i okolici teško 
dobio. 





Drugi nastavnici i odgojitelji. 277 


I onako boležljiv prehladi se o. Babunović opet tako, te.ga dr. Bu- 
janović, profesor đakovačke bogoslovije, pozove, da putuje s njime 
natrag u Zagreb. No on će po poslu u Sarajevo! Vlakovi su išli sasvim 
neuredno i on ne uhvati u Slav. Brodu onog za Bosnu. Požuri pješke 
preko mosta s prtljagom u rukama, te dođe sasvim uznojen u Bos. 
Brod. Tu je bilo sve natrpano, te morade onako vruć voziti se u otvo- 
renom vagonu do Dervente. Dođe sasvim iznemogao od prehlade u Sa- 
rajevo, no ne mari ništa za to. Napokon morade ipak u krevet. Ali bilo 
je prekasno. Kad iza dva dana stignu skolastici, radi kojih je on pošao 
u Sarajevo, pitaju, čiji je ono mrtvački oglas na crkvenim vratima. »O. 
Babunović je umro.« — »Je li moguće? Pa, prije tri dana je otišao iz 
Zagreba.« Ali tako je bilo. U najljepšim godinama pozove ga Presv. Srce 
k sebi, da mu ono bude nagrada za sav trud i napor u njegovoj svetoj 
službi (f 28. XI. 1918.) 


1) Isp. Glasn. S. I. 1919, 4; Vj. 1919, 66; Znam. i zasl. Hrvati. — 2) Veliko 
obećanje Presv. Srca Isusova ili velika devetnica spasa (1907); O čestoj i svag- 
danjoj sv. pričesti; Život bl. Margarite Alacoque. 


O. Antun Punfigam D. I. 
(1859.—1926.; u Travniku 1886.—1890.; 1895.—1908.) 
Josip Badalić D. 1.) 


o»Svake godine jedno djelo!« 
Geslo o. Puntigama. 


U tog malog čovjeka bilo je vanredno veliko srce. Nikad si nije 
dao mira ni pokoja, nego bi neprestano snovao i smišljao, što da čini 
za raširenje kraljevstva Božjeg, osobito kako bi pomogao miloj si mla- 
deži. »Svake godine jedno (novo) dijelo« bilo je njegovo geslo. Uvijek 
veseo, živahan, sjajnih očiju, koje se osobito caklile, kad bi smislio nešto 
novo, kako da se promakne slava Božja. Čovjek neprestala rada i pun 
velike inicijative. 

Rodio se kao peto dijete od desetero njih u istočnoj Štajerskoj, 
mjestu Salsach (== 'solza = suza). Bio je sasvim slavenskog značaja, 
mek i čuvstven, a sam kaže, da i njegovo ime dolazi možda od: »putni- 
kom« (== za putnike — gostiona). — U obitelji je vladao dubok kršćanski 
duh. Svake bi nedjelje morala djeca glasno čitati evanđelje, a otac, koji 
ga je uz katekizam znao sasvim napamet, ispravljao bi pogreške. Kako 
je već za mala bio plemenita srca, pokazuju ove zgodice. Imao jednoć 
u ruci kruh s maslacem i šunkom, kad opazi neko siromašno, blijedo 
dijete. Odmah mu sve pruži, a majci reče: »Ja ne ću zato ništa jesti«; 
no ona mu za nagradu dade dvostruko. Jednoć nešto skrivi, pa ga majka 
htjede udariti metlom. On hitro izleti iz kuhinje, okrene se, te ugleda 
razljućenu majku. To ga zaboli i počne plakati, što ju je uvrijedio. Brzo 
je opet udobrovolji. 

Pođe u školu. Vrlo lijepo napreduje, dobiva prve nagrade, a svi 
ga radi njegove živahnosti i iskrenosti vole i hvale. U 4. i 5. razredu 
već pjeva prve stihove. Za knjigu ima mnogo više spretnosti i volje nego 
za ratarstvo. Jednoć bi trebao pomoći bratu snositi snoplje u hrpe, ali 
se prepade tolikog posla, pa reče: »Njiva je za me prevelika«, te po- 


978 Životopisne crtice travničkih Isusovaca i daka. 





bježe u hladovinu. Ali tu ga naskoro stigne brat, malo ga istuče, a ona 
izreka bila je dugo vremena u kući poslovična. 

U to vrijeme negdje upita majku: »Zar ne, svi svećenici dolaze u 
nebo?« — »To se razumije samo po sebi,« majka će. To učini na njeg 
dubok dojam, tu je možda prva klica njegova svećeničkog zvanja. Jednog 
dana dode kateheta k majci, te joj reče: »Vi morate dati Antuna u školu, 
on će biti svećenik.« To je bila i majčina želja, ali radi velikih troškova 
nije se usudila ni misliti na to. Sad se ipak odvaži, te Antun pođe (1873.) 
u sjemenište u Grac. Isprva vrlo žali za kućom, te piše roditeljima, neka 
ne šalju za njim odijela, jer »jedan sal učiti teže je nego čitav dan mla- 
titi« Mislio već ostaviti školu i vratiti se kući. Naskoro se ipak smiri, 
a na koncu godine donese kući odličnu svjedodžbu. S njime je došao na 
praznike život i veselje, osobito kad su mu dohađali drugovi u pohode, 
tako te bi majka mnogo godina iza toga znala reći: »Kad smo imali stu- 
denta u kući, još je najveselije bilo.« 

On je uvijek volio pjevanje i glazbu, ptice i cvijeće. Znao je u 
krasnim gredicama saditi i gojiti plemenitih vrsta poput kakva vrtlara, 
a onda bi time vrlo lijepo kitio oltar i izmišljao uvijek nešto ljepše, kako 
da ga uresi. Učio je vrlo dobro, osobito je pisao lijepe sastavke i uspjele 
pjesme. »Moj je najmiliji predmet osobito u višoj gimnaziji bila knji- 
ževnost. Naimanje sam simpatija mogao pokazati matematici. Ona mi 
se osveti time, da mi je na dva semestra pokvarila odliku.« U to vri- 
jeme navali na nj težak križ: postao je škrupulozan. Nigdje ne nalazi 
mira. Trebalo je više vremena, dok se od te bolesti izliječio. Često je 
za takvih časova tražio utjehu u prirodi, koju je i inače vrlo volio. »U 
prirodi sam čitavog života nalazio dubokih radosti.« 

U 3. razredu osjeti sklonost prema redovničkom staležu i napokon 
se odluči za Družbu Isusovu. Roditeljima bi to na početku teško. I on 
sam dosta trpi, često upravo blijed od borbe hoda naokolo; težak mu 
je bio rastanak, osobito od milog sjemeništa, što mu je postalo drugim 
domom. O tom je sjemeništu i kasnije često s oduševljenjem i ljubavlju 
govorio. Iza 6. razreda pođe (1879.) u novicijat u Sv. Andriji. Na opro- 
štaju reče: »Sad idem, da težim prema nebu.« 

Dvije stvari osobito je volio o. Puntigam: cvijeće i mladež. Cvi- 
jeća je imao svuda dosta, a kad je koncem jula 1886. g. došao kao mladi, 
poletni prefekt u Travnik, bi mu udovoljeno i toj drugoj želji. Dugo je 
godina bio generalnim prefektom i profesorom u sjemeništu, vodio đačke 
kongregacije, neke sAm osnovao, a drugima dao žara i života. Uvijek 
je snovao, u snu i na javi, što bi mogao učiniti za mladež. Uz svoje zva- 
nične dužnosti, vlastitom inicijativom, poda joj divan uzor u »Petru Bar- 
bariću«; za nju napisa krasnu knjigu: »Kroz. oluje mladosti.« Obje su 
izašle u više jezika i više izdanja. Osim toga napisa i knjigu »Put k 
Bogu«. — »Ja nijesam ništa napisao, što ne bih u srcu osjećao,« reče 
jednoć; zato je i imao po njima toliko uspjeha. 

Sam je nježno štovao Presveto Srce, pa ne zna, što bi bolje učinio 
hrvatskoj mladeži, nego da je na osvitku 20. vijeka privede Srcu Isusovu, 
da je njemu preda i posveti, da ono bdije nad nadom otadžbine. Zato 
piše knjižicu,*) punu ognja i žara, i poziva, neka sve pohrli pod zastavu 
Srca Isusova. Tom zgodom skiti đak o. Puntigama Petar Perica 
svakom Hrvatu milu pjesmu: »Do nebesa nek se ori...« Ne 
prođu ni 3 mjeseca, a brošurica se raspača u 30.000  primje- 
raka; imalo ju u ruci gotovo svako školsko dijete i u najzabitnijem 

selu. 160 hiljada mladih Hrvata i Hrvatica posvetilo se te godine Bo- 
žanskom Srcu, a njihova imena, upisana u krasan album, uvezan bijelom 
kožom, ponese na dar sv. Ocu u Rim hodočašće od 700 Hrvata, među 
njima 50 mladih srdaca. Sakuplja se i suhog zlata, te se od njeg 
kuje zlatno srce poput onog u grudima Hrvata, a u nj se stavljaju če- 
stice poletnih hrvatskih srdaca: sv. molitve, žrtve i dobre želje, njih 
1,189.500, i šalju se na dar velikom Leonu XIII. Sijedi je papa uvjeravao 
malo iza toga kardinala Steinhubera, od svih darova, što ih je za ovog 
jubileja primio od cijelog kršćanskog svijeta, da mu je najdraže zlatno srce 
hrvatske omladine, i da ga još ima u 
svojoj sobi. O slavlju i uspjehu ove 
prve posvete priča potomstvu omašna 
zanosna knjiga od 230 str., a priredio j€ 
o. Puntigam: »Hrv. mladež pod zasta- 
vom Presv. Srca Is.« (1901.) Iza 10 g. 
evo opet o. Puntigama, gdje potiče, da 
se proslavi 10. godišnjica prvog slavlja. 
Opet nikne i posebna knjižica iz ruke 
o. Perice: »Slavlie hrv. omladine« 1910. 

Slično slavlje priredi i g. 1914. pri- 
godom 50. godišnjice proglašenja do- 
gme o Bezgrešnom \Začeću. I sad po- 
ziva 0. Puntigam mlada srca, da se 
skupe pod barjak Neokaljane, piše za- 
nosnu knjižicu“) organizuje hodočašće 
u Rim, a mjesto zlatnog srca predade 
sv. Ocu srebrni ljiljan, da ga stavi kraj 
kipa Bezgrešne u svom vrtu, da se sje- 
ti i hrvatske mladosti. kad onuda pro- 
lazi. Tada nasta druga omiljela Peri- 
čina pjesma: »Zdravo, Djevo, svih mi- 
losti puna.« 

Na njegovu zamisao proglašvje se crkva Srca Isusova u Zagrebu 
narodnim svetištem; uvađaju se povjerenici za Glasnik; g. 1906. pokrene 
izdavanje katoličkih đačkih časopisa: on osniva »Vojsku Srca Isusova 
proti kletvi«, piše o tom knjižicu, a himnu tih vojnika skiti opet o. Pe- 
rica: »Ustaj rode, Kralj ti zbori.« 

1908. odlazi u Beč, ali 1909. eto ga opet u srcu Bosne, u Sara- 
jevu, gdje ostaje desetak godina i radi još više za dragu hrvatsku 
mladež. Tu je on skuplja oko sebe, osniva i vodi kongregacije, uvijek 
veseo žrtvuje se bez obzira na se i diže mlada srca k višim idealima. 
Uvjeren o utjecaju anđeoskog kruha na inlade duše, pribavi za štu- 
dente doručak iza sv. pričesti na prvi petak, da mogu odanle odmah u 
školu, a za šegrte na prvu nedjelju u mjesecu. 

Hoće da gradi po što po to dom za đake, za njih šest stotina. Tu 
bi se sastajali, učili i boravili preko dana. Ali odakle sredstva? Moli i 
moljaka svuda naokolo, a njegovu srdačnu i nesebičnu prošnju ne možeš 
lako odbiti. Na Marijinu kongresu u Salzburgu govori tako toplo o po- 
trebama u Bosni, da neka učiteljica skine svoj šešir i skuplja milodare 
za 0. Puntigama. 700 kruna skupi samo ovaj put. 

1910. osniva njemački časopis »Glasovi iz Bosne«. Tu pripovijeda 
vrlo zanimljive prizore i običaje, zgode i potrebe katolika, sve da do- 

bije pomoć za siromašne crkve, za svoju miljenčad u zavodu Betlehem 
i za najmilije štićenike svoje, đake. Često hoće da šalje kojeg na više 
nauke, pa mu napiše za koju dobru osobu ovu lakonsku preporuku: »Ša- 
ljem Vam time N. N., jednog od svojih naiboljih. Preporučam ga Vašoj 
majčinskoj skrbi.« Pokrene još razne pomoćne akcije, sabirne arke, 
spomen-marke, što li sve ne, i to uvijek s uspjehom. Često zna sam zaći 
s fesom u ruci medu društva, te moliti pomoć za siromašne katolike, 
osobito đake. Šta je on bio Bosni, lijepo je karakterizirao jedan bosanski 
Franjevac: »U starom se zavjetu reklo: Idite k Josipu, a u novom: idite 
k Puntigamu.« Njegova iskrenost, jednostavnost i čednost, te nesebična 
ljubav za siromahe djelovala je na sve, pa i na inovjerce, te su poma- 
gali njegova poduzeća. A za svaki dar je vrlo zahvalan. Zahvaljivao bi 
dobročiniteljima posebnim listićima, čestitao imendan i svakom zgodom 
pokazao svoju zahvalnost. 

To je u glavnim potezima njegov rad u Sarajevu. Da su prilike 
bile povoljnije, on bi učinio za Sarajevo nešto uistinu veliko; ali g. 1919. 
morade u Split, 1920. ode u Beč, a time su njegovi planovi za Bosnu 
bili razbijeni. Iza svog odlaska iz Bosne, sav tužan za njom i svojim 
propalim osnovama, vidi u nekom vrtu kraj Beča puža, kako se tromo 
vuče preko puta. Tad mu dođe na um ova misao: »Gledaj, upravo tako 
Si ti u ruci Božjoj. Bog je uništio sve tvoje planove, ali kao što ti sada 
ovu životinjicu stavljaš oprezno u travu, tako, i još mnogo nježnije, 
bdije Bog nad tobom.« I kao odjednom nesta žalosti iz srca, a ulazi 
odanost i radost. Bio je opet, ko i prije, uvijek veseo i vedar, pun opti- 
mizma i poduzetnosti, nije se dao smesti nikakvim neuspjesima, nego bi 
hrlio naprijed, uzdajući se u pomoć i u Providnost Božju. 

Misao za rad na ujedinjenju crkava vrlo ga je oduševljavala. Oso 
bito mnogo misli na to iza 1918. god. No sve jasnijom mu postaje ideja, 
da poradi ne samo na sjedinjenju istoka, nego čitavog svijeta: katolika 
među sobom, rastavljenih kršćanskih crkava i nekršćana — svi da se 
sjedine u Isusu, a veza među svima je Presv. Fuharistija. »Da svi buđu 
jedno« — stajalo je kao geslo na novom listu s naslovom »Euharistijski 
. savez naroda.« Statute je za taj savez izradio još u Splitu, a list je 
počeo uza sve goleme neprilike, osobito financijske, izdavati u Beču 
1920. g. Tu je dao oduška svom velikom srcu, koje je obuhvatalo u 
žarkoj ljubavi cijeli svijet. »Prije sam radio za jednu zemlju, a sada ie 
čitav Svijet polje mog rada,« reče jednoć. Krasni ovaj časopis zašao i 
u nekatoličke krugove, urodio brojnim obraćenjima i velikim plodovima. 

Uz taj žarki apostolski duh bio on čovjek molitve, pun iskrene i 
priproste pobožnosti. Veliko je pouzdanje stavljao u sv. Josipa. Napravio 
si t. zv. »bilježnicu sv. Josipa«. Uzeo knjižicu, tu pisao svoje potrebe 
i želje, a kad je bio uslišen, nacriao bi pokraj molbe malo srce u znak, 
da je dobio. Na taj je način isprosio na pr. u velikoj krizi za stavove, 
da je mogao po volji birati među 4 sobe za kancelariju, dobio čitavu 
štampariju, razne mašine i koješta drugo. Mnogo mu je trebalo, mnogo 
je pisao u tu knjižicu, mnogo je i dobio. 

Vrlo je štovao i Malu sv. Tereziju. Jednom poče njoj u čast de- 
vetnicu. Molio je svaki dan 24 Slava Ocu, u čast 24 godine njezina ži- 
vota. Bio je baš u bolnici. Za znak, da je uslišen, zatraži od sv. Terezije, 
da mu pošalje za devetnicu svježu, rascvalu ružu. Treći dan evo k njemu 
jedne osobe, koja mu donese na dar krasnu crvenu ružicu. Možda je 
slučaj, ali u siječnju uz —10* C obično nije dobivao ovakih ruža. Za- 

poče drugu devetnicu i traži ovaj put bijelu ružu. Četvrti dan dode Čč. 
sestra bolničarka i nosi mu bijelu ružicu govoreći: »Evo vam nešto od 
male Terezice, mnogo vas pozdravlja.« —- »Otkud vam to?« — »Bila 
sam u kapelici pred nakićenim kipom male Svetice. Dolje je pala jedna 
ruža. Iloću da je stavim natrag, ali ne znam kuda, pa mi dođe na um, 
da je vama donesem.« Da li je i to samo slučaj, ili se maloj Svetici svi- 
đala njegova iskrena jednostavnost, te ju tako očevidno, upravo ču- 
desno nagradila? 

Uvijek je nastojao, da razveseli druge; nije tako lako zaboravljao 
čestitati imendana subraći i tad bi to često činio u stihovima. 

Mnogo je trpio od raznih bolesti, uvijek bio veseo, nastojao da ne 
bude na teret drugima. Kad bi ga pitali; kako mu je, odgovorio bi: »Iz- 
vrsno!« ili: »Kako Bog hoće.« Jednoć prije podne pošalje suradnicima 
pisamce. da ne može doći u kancelariju, jer »netko uz muziku pleše po_ 
njegovim leđima.« Osjećao tamo jake boli. Zadnjih je godina bio 9 puta 
prevezen u bolnicu, a 6 puta operiran. Ali ni sad nema mira, nego bi 
radio i žrtvovao se, osobito misli na dragu svoju mladež, za koju želi 
izdati eksercicijska predavanja. Sam ne može pisati, nego po nekoliko 
sati na dan diktira drugima, često uz najžešće boli. Kad je rukopis gotov, 
preda ga o. Provincijalu i reče: »Evo vam moje zadnje knjige. Nijedne 
više ne ću napisati.« — »Doći će vam opet štogod na pamet,« odvrati 
ovaj. »Ne, ne, više nijedne ne ću napisati.« Kad se deveti puta dijelio 
od redovničke kuće, osjeća, da se ne će više vratiti, i poče pred svojom 
sobom na hodniku mahati štapom po zraku i zapjevucka smiješeći se 
drugima: »Ostaj mi s Bogom, kućice tiha.« Pred smrt reče vrtlaru, da 
ne poreže svega cvijeća, nego ostavi nešto za njegov pogreb, a časnim 
sestrama dade točno pouke, što će činiti u njegovim zadnjim časovima. 
To one i izvrše. Dođe i 4. rujna, 3 sata po podne, a sestre opaze, da je 
blizu konac. Skupe se u sobi o. Puntigama i zapjevaju tihano pjesmu: 
»Mariju ljubit, vijek mi je želja.« Malo zatim: »Tebe Boga hvalimo,« sve 
kako ie Otac zaželio bio. On mirno leži. Kod treće kitice podigne k srcu 
ruku s onom bijelom ružicom, što mu je poslala sv. Terezija. Još jedan 
odulji uzdah, zadnja suza se okliznu s oka, a velika duša neumornog 
apostola vinu se put neba. Groba mu doduše ne okiti cvijeće mile Bosne 
ponosne, u kojoj je prije silno želio počivati, ali žarko mu se srce smiri 
napokon zauvijek u Srcu Isusovu. 

1) GI. S. I. 1927; Euch. Všikerb. 1926, 1927; Sdb. 1927; Uns. Fahne 
1926.—7. — 2) Slavlje hrv. omladine na osvitku novoga vijeka (1900). — 2) Ju- 
bilej Bezgrešne Djevice i hrv. omladina (1904.) 


Mag. Antun Demšar D. i. 


(1903.—1930.; u Travniku 1927.-—1928.) 
Josip Badalić D. 1.) 


Jednog dana zazvoni na vratima novicijata /D. I., koji je tada bio 
u Ljubljani. Neka slovenska žena pita za svog sina novaka. »Odmah ću 
Vam ga poslati«, reći će o. ministar. — »Ne znam, da li je to dobro; 
da ga ne bih rastresla.« Željelo je njezino majčinsko srce i te kako, da 
ga vidi i porazgovori se s njime, ali ona je spremna, da prinese i tu, 
ne baš laku žrtvu, da došavši u grad ne vidi sina, ako bi ga to smetalo 
u njegovu dnevnom redu. Da, Demšarova je majka vodila dubok du- 

hovni život, ona je bila veoma kreposna duša.*) Je li onda čudo, da su 
se tri sina takove majke posvetila Bogu u Družbi Isusovoj? 

Jedan od niih je bio i Antun, kojeg su radi blage i prijazne ćudi 
zvali u kući »solnček« (sunašce). Da, sunčani su bili i dani njegova die- 
tinjstva u krasnoj obitelji, punoj kršćanskog duha. Jutrom i večerom 
skupili bi se svi pred slikom Presv. Srca i tu obavljali zajednički svoje 
molitve. Lijepi su bili oni časi, kad je mali Tonček, po gorenjskim po- 
ljima brao majsko cvijeće i stavio ga pred Gospinu Sliku, gdje bi onda 
čitava obitelj obavljala svibanisku pobožnost. No brzo prođu ti dani 
djetiniske bezbrižnosti uz petero ostale braće i razboritu majku, koja 
ih je sve vruće ljubila, ali i razumno vodila, te govorila: »Moram odgo- 
jiti djecu za Boga, ne za svijet.« 

Iza osnovne škole ode Toni u biskupski zavod u Št. Vidu kraj 
Ljubljane, gdje su već neka braća pohadala gimnaziju. Tu su ga često 
obradovala pametna i uzgojna pisma dobre majke, koja je završila uvijek 
riječima: »Mariji te preporuča Tvoja mama.« — Brzo je postao kon- 
greganist poput svoje majke, koja piše jednom sinu: — »Znaj, da je 
Tvoja mamica, već od 12. godine Marijina kćerka, pod njezinom zašti- 
tom uvijek bila sigurna i sretna.« 

Bio je Toni vrlo darovit, te je lijepo napredovao u nauci. U višim 
se razredima zanimao vrlo mnogo za filozofiju — bio je bistar i dubok 
mislilac — te su mu profesori davali djela modernih filozofa, koja je 
slasno upijao u znanja žednu dušu. Napose je mnogo študirao Darwina 
i njegovu teoriju, protiv koje se mislio kasnije boriti i pobijati je. No 
time uđoše mnoge sumnje i poteškoće u njegovo mlado srce. Radi toga 
je proživio teških časova, koji mu razdirahu dušu. Ali djetinjska po- 
božnost prema BI. Djevici držala ga, da se nije izgubio. Maturu je sjajno 
položio. U ovim praznicima se majka jako za nj bojala, da ga svijet 
ne povuče u svoj vrtlog, te »je za nj još posebno mnogo molila.« Slu- 
tila je valjda njegove duševne poteškoće. Iza praznika stupi u ljubljan- 
sku bogosloviju uvjeren, da će mu ozbiljan teološki študij najbolje ri- 
ješiti probleme i poteškoće. 

Čini se, da je već od 5. razr. gimnazije mislio na Družbu Isusovu; 
upoznao ju je po njezinim filozofima, ali zadnje jasno svijetlo dobi za 
duhovnih vježba u teologiji, te stupi 22. januara 1922., baš na dan, kad 
je urmro Benedikt XV., u novicijat. Majci pade težak kamen sa srca. 
»Sad sam bez brige,« reče. U teškoj majčinoj bolesti pisa joj Antun iz 
Miinchena o svom odlasku u Red i o nezaboravnom zadnjem večeru kod 
Kuće ovo: »Kad sam dobio kartu iz Ljubljane, da sam primljen u Red, 
ušao sam za Vama u sobu i našao Vas na koljenima pred slikom BI. Gospe. 
Nisam tada gledao u Vaše srce, ali san ipak tako dobro osjećao, što 
ste Vi osjećali, kad ste me Mariji i Isusu sasvim neopozivo žrtvovali i 
darovali iz čiste ljubavi: »Još prije nego si se rodio, — tako ste nekako 
mislili — posvetila sam te Mariji, sad te hoće ona zaista sasvim imati. 
Njoj te izručam. Sav budi njezin i njezina Božanskog Sina.« — Te godine 
zapade radosnu majku i druga velika sreća: stariji sin Janko reče u julu 
Svoju prvu misu pred oltarom Maike Božje u glasovitom prošteništu na 
Brezju. 

U novicijatu su se mag. Demišaru če$će javljale stare sumnje i po- 
teškoće, no s pomoću Božjom izađe kao pobjednik, pročišćen vatrom tih 
nutarnjih kušnja. Svoje je zvanje nada sve zaljubio. U djetinjoj odanosti 
zvao je Družbu »zlatnom majčicom« ili »nada sve milom majčćicom.« 

Iz te ljubavi študirao je vrlo revno duhovne vježbe sv. Ignacija. Rado je 
čitao najnovija djela o njima, a uvijek je želio pronaći mišljenje samog 
sv. Ignacija. No on ih je također sam vrlo revno obavljao. Znao je ka- 
zati: »Jedva čekam duh. vježbe.« 


Kad je došao u filozofiju u Pullach kraj Miinchena osjećao se uprava 
u svom elementu. Študirao je filozofiju sa svim žarom i s meobičnim us- 
pjehom. Napisao je i dvije rasprave, koje su često sami profesori kod 
predavanja citirali. Poznati o. Frick češće bi znao reći: »Optime dixit 
irater Demšar...« 

No prava njegova veličina, u čem se osobito isticao, bio je njegov 
nutarnji, duhovni život. U svim svojim naravnim darovima tražio je tek 
Boga, njegovu sv. volju i korist bližnjega. Držao se nauka, što ih je 
davala njegova pobožna majka: »Treba 
pomagati bližnjemu savjetom i dobrim 
djelima, to istom dovodi do svetosti. 
A postati jednoć svetim, to je glavna 
zadaća sviju nas.« Kako je god ljubio 
znanost i želio da što više nauči, ipak 
je S najvećom pvripravnošću žrtvovao 
sate i sate tumačeći drugima zamrše- 
nija pitanja iz filozofije. Rado bi bio 
sjedio u sobi i študirao, ali za ljubav 
bližnjemu pošao je i na teže šetnje. 
Jednoć je pače na putu i obnemogao 
radi svoje prirodne slabosti srca. 

Tu u Miinchenu zadesi ga i tužna 
vijest, da mu je dobra majka teško 
bolesna. No tješila ga pomisao, da je Mag. Antun Demšar D. I. 
ona na smrt dobro pripravljena. Tako 
je i bilo. Još u zadnjim časovima reče: 

»Znate, što je za me sad u tim teškim trenucima posebna utisha? Sva 
sam sretna, što su se moja dva sina Bogu sasvim posvetila.« (Treći je 
bio još u gimnaziji, te stupi kasnije i on u Družbu Isusovu.) Majka 
umrije baš na petu godišnjicu ulaza Antunova u Red, 22. januara 1927. 

Teška je bila za mag. Demšara godina u Travniku. Tu je bio 
prefekt velikih sjemenaraca i predavao ujedno logiku i psihologiju. Srce 
mu je bilo vrlo obnemoglo, a on morao biti mnogo na nogama. Na šetnje 
nije mogao ići, nego su ga drugi zamjenjivali. No križ je bio njegov stari 
znanac, a učio ga je ljubiti sve više u školi Bož. Srca, osobito kad je 
došao k uredništvu Glasnika Srca Isusova u Ljubljani. Tu se često, 
osobito pišući duboke i pobudne članke o Presv. Srcu, znao rasplamtjeti 
ljubavlju prema Njemu. Ali ta je prelazila i u djelo postajući sve sličniji 
Srcu Isusovu i žrtvujući se za nj. »Budimo štovatelji Srca .Isusova,« go- 
vorio bi, »ne samo riječju, nego upriličimo srca naša po glavnim zna- 
čajkama Božanskog Srca, po blagosti i poniznosti.« 

Bilo je nekoliko dana pred njegovu smrt. Tražio je s urednikom 
Glasnika sliku k svojemu članku »Na Golgoti« (Vidi slov. GI. 1930. str. 
106). »Uzmimo ovu!« — »Zašto?« — »Jer nam predivno govori, kako 
se Božansko Srce potpuno iscrplo, uništilo i žrtvovalo za nas. A ujedno 
nas tako jasno zove, da i mi žrtvujemo sve svoje sile za Nj, za Njegovo 
kraljevstvo, da se iscrpemo i istrošeni malakšemo u Njegovoj službi.« 

Baš tu, za širenje kraljevstva Srca Isusova, žrtvova on posljednje sile. 
Zadnie dane siječnja se malo prehladi te morade u krevet. Bivalo mu 
sve gore, srce je slabilo. Daju mu injekcije, ali iza toga se pojavi otro- 
vanje krvi. Svi su stavljali u nj velike nade — već je bio određen, da 
se pripravi za profesora filozofije, osobito psihologije, nastojali ga spa- 
siti, ali pomoći nije bilo. Božanski Vrtlar presadi ga (4. III. 1930.), zrelog 
za nebo, u svoj vrt, da Mu tamo cvate i miriše kroz čitavu vječnost. 


1) Ramšak _D. I.: M. Vj. 1930, 47; Žibert D. I.: GI. S. Jez. 1930, 122. — 
2) Potočnik, Bogoljub, 1927, 117, 139, 170. 


Cc) Braf sveta zivota. 


Br. Kristijan Diertier (Firller) D. I. 
(1840.—-1911.; u Travniku 1889.—-1911.) 
Josip Badalić D I. 


U nekom tirolskom mjestu živjela sretna obitelj, zvala se Viertler. 
Otac je pobožan i radin seljak, djeca dobra, a kuća puna blagoslova 
Božjeg. Najstarijem sinu je ime Kristijan. Stric Isusovac piše kući često 
vrlo pobudne listove. Kristijan ih čita, te bi potaknut, da se i on preda 
sasvim Bogu. Već su mu 24 god., gimnazije nije učio, pa će postati brat 
lajik. No što će reći na to roditelji? Bit će im to vrlo teško. Zamoli 
pismeno strica Isusovca, da im on o tom piše. — Bila je, čini se, 
nedjelja. Kristijanov otac pošao u crkvu i stao pod misom ovako otpri- 
like moliti: »Bože moj, kako si bio prema meni dobar i darežljiv, te mi 
svega u obilju udijelio. O da Ti mogu čini iskazati svoju zahvalnost! Na 
sve sam spreman.« Iza molitve uze bogoljubni otac razmišljati, što bi 
mu uopće bilo teško, što li najteže, da Bogu žrtvuje. Misli dugo, dok 
ne smisli sve u jednu: »Najteže bi mi bilo, da me Kristijan ostavi i po- 
stane redovnik.« Ova ga misao uznemiri za nekoliko časaka; ali naskoro 
se izjavi na to spremnim, ako Bog to hoće. Sveta se misa svrši, a on se 
vrati kući. Iza objeda pristupi Kristijan k njemu, pa će ovako: »Oče, 
već dulje vremena mislim, ne bih li pošao u koji samostan; no danas 
pod misom postalo mi je jasno, da me Bog zove k sebi. Dopusti, oče, 
da pođem.« Ocu zatitra nešto pred očima od uzbuđenja, ali sabere se i 
reče: »Dobro, sinko, idi, ako te pusti majka.« Kako je istom njoj bilo 
teško dijeliti se od svog ljubimca! Otac i sin stadoše je nagovarati i 
tješiti. Malo zatim dođe i list od strica, te netom ga pročitaše, prista 
konačno u svojoj živoj vjeri majka velikodušno na tešku žrtvu. Kako 
su poštanska kola iz onog sela polazila u grad samo četvrtkom, upitaju 
sina: »Ta ne ćeš otići valjda već ovog četvrtka?« — »Molim vas lijepo, 
da me pustite što prije.« I doista prvog četvrtka (1864.) otprati otac 
sina u Korušku u novicijat D. I. 

Iza uputa u redovnički život bio br. Viertler na raznim mjestima, 
a 1889. dođe u Travnik kao kredencijar, podrumar, zamjenik kuhača itd. 

Bio to visok i krupan čovjek, no vrlo blage i mile ćudi. Svi su ga voljeli 
i zvali obično samo frater Krištl. Govorio je vrlo malo i, premda je bio. 
6 god. u Požegi (1865.—1871.) i 22 god. u Travniku, naučio je hrvatski 
tek najobičnije riječi. 

Bio on sveta i sasvim Božja duša. Samo iz ljubavi k molitvi i sa-: 
branosti moglo se dogoditi, da je za čitavog boravka u Travniku tek 
jedamput pošao na šetnju, i to preko volje. Pohodio ga naime spomenuti 
stric iz Sarajeva, o. Ivan Viertler D. l., te su pošli zajedno u pohode 
franjevcima u Gučju goru. Jasno, da onda nije poznavao ni običnih pu- 
teva u gradu. Pratio jednoć nekog stranog oca na kolodvor, ali nažalost 
ni on sam ne zna, gdje se taj nalazi, premda je tek 7 min. udaljen od 
sjemeništa. Nakon dugog lutanja nađu ipak željeni cilj. Drugi put ga 
o. ministar _ poslao na vilu. »Ali gdje je to?« pita se naš brat. Udari 
jednim smjerom, no slabe je sreće, ona se nalazi baš na protivnom kraju. 
15 minuta hoda ima do nje, a on vrludajući naokolo trebao je čitav sat. 
Vanjski su ga ljudi slabo poznavali, te kad su već o njem govorili, zvali 
ga stari sjemenišni podrumar. 

Molio je mnogo. U 5 bi sati ujutro već ministrirao, i sad je počelo 
njegovo poznato slušanje svih misa, koje su se služile prije podne: Čas. 
je bio kod posla, sad opet priskočio u kapelicu pokraj velikog oltara, 
te pribivao svetoj misi, i tako sve do zadnje. Pripovijedaju, da si je 
poslove znao tako urediti, te bi prispio uvijek baš k podizanju. Krunice 
nije gotovo nikad puštao iz svojih jakih ruku osim kod posla i u za- 
jedničkom odmoru. Nježnu ljubav prema svojoj nebeskoj Maici poka- . 
zivao bi i time, što je za blagdane, osobito u svibnju, znao krasno ure- 
siti njezin oltar. Po danu bi pribavio cvijeća, nasjekao grančica, spremio. 
to u podrum, da nitko ne vidi, a onda noću kitio, tako da je oltar bio 
sav u šumi zelenila i cvijeća. 

Uz duboki duh molitve bio je on i čovjek potpunog odricanja i 
samozataje, te izvanredan pokornik. Mnogo tih svojih dobrih djela pri- 
kazivao je za obraćanje pogana, pa se i dopisivao s nekim misijonarima. 
Ustao bi, čim se probudio, bila to sad 3 ili 4 sata ili još ranije. Spavao 
je s njim u istoj sobi više godina još jedan brat, koji je mnogo toga . 
vidio kod njega, te poslije njegove smrti napisao. Da taj drug ne opazi 
njegovih pokorničkih djela, pošao bi br. Viertler, čim se digao, u refek- 
torij i tamo se pred velikim križem na zidu svakog jutra bičevao i često. 
prostrt na zemlji molio. Kad bi koji put nešto kasnije ustao, nametnuo . 
si za kaznu teške pokore. Noćni pohodi Isusu nisu bili za njeg ništa 
izvanredno, a često bi po noći pobožno obilazio i postaje križnog puta, 
osobito ako ga nije po danu obavio. Jednoć je jedan otac morao vrlo 
rano služiti sv. misu. Ide da zapali svijeće, kad opazi nekoga sasvim 
otraga u crkvi. Priđe sa žiškom, da vidi, tko ie, a to dobri irater Krišti 
već moli. Uvijek se pasao na tijelu debelim, krutim konopcem. Jednog 
ga jutra izgubi, te ga neki brat nađe na hodniku i vidi, kako je sav 
okrvavljen. Drugi put ga isti brat vidje, gdje tolikom žestinom udara 
metlicom za zgrtanje smeća po svojoj bolesnoj nozi, da nije ni opazio, | 
kako ga netko motri. Taj brat ne htje ga voditi u nepriliku, nego se 
udalii. | 

Onome bratu, koji je zajedno s njime stanovao, dojađilo uvijek 
pometati u sobi olovne pločice, kojima su bile zapečaćene vreće s bra- 
šnom. »Odakle to ovamo u sobu?« Jedne večeri izuva se br. Viertler, 
a naš pometač opazi, gdje nekoliko tih pločica iskoči iz njegovih teških 

cipela. »A, sad znam, odakle one ovamo!« Ne da si pokornički brat nikad 
mira, nego hoće trpjeti iz ljubavi prema Bogu i za duše. Iz pokore i 
ljubavi prema redovničkom siromaštvu jeo je samo kruh, povrće i drugu 
priprostu hranu. Kao kredencijar spremao je za se otpatke, a kupus si 
znao sačuvati za nekoliko dana. Za doručak bi obično nakupio koma- 
diće kruha, što su iza drugih ostali. Sve vrijeme, što ga je proživio u 
Travniku, nije ni okusio mesa, a možda ga se već davno prije odrekao. 
Jednoć ga samo vidješe, gdje si toči vino u čašu. »Šio to znači? Dosada 
on tog nije radio.« F, danas je dobri starina zamjenjivao kuhača sjeme- 
naraca, izvanredno se umorio, te na čudo svima uzima, eto, za okrepu 
čašu vina. U sobi nema ništa osim kreveta i stolića. Odijelo mu je staro 
i trošno, a on si ga sam krpa, dok se dade. Cipele nosi tako dugo, dok 
mu ne narede, da uzme druge, a nove čekaju obično po čitavu godinu 
pod krevetom; ne može u ljubavi prema siromaštvu da se odijek od 
starih, poderanih. 

Uza Sve te pokore i trapnje, rad i službu, on je uvijek miran i sa- 
bran. Ako ima posla više no obično, kaže spokojno samo: »Deo gratias.« 

Na bratsku je ljubav pazio kao na zjenicu svog oka. Uvijek je 
spreman pa i neumoljen na uslugu. Pripovijeda jedan otac, kako mu je 
često pomeo sobu ili očistio obuću, a da ga nije ni umolio. Često ustaje 
u noćno doba i poput kakova duha prolazi hodnicima s krunicom u 
ruci, te u tami traži vrata bolesnikove sobe. Naloži mu peć, kaže koju 
milu riječ i učini druge usluge, da mu iskaže ljubav i olakša boli. On 
sam ide još na kor, te se klanja sakritom Veličanstvu ili obavlja križni 
put. Mora li koji svećenik rano ustati i misiti, samo neka kaže br. Viert- 
leru, on će se žrtvovati, probuditi ga i ministrirati mu kod sv. mise. 
Koliko li je zasluga i milosti stekao takovom revnošću za dugog svog 
redovničkog života! 

Već je više godina imao nekakvu ranu na nozi. Ne zna se, da li 
se kojom nezgodom ozlijedio ili si je neopreznom pokorom navukao. 
Svakako nije htio, kao i inače, da bude drugima na teret, te je sam 
tražio razne trave i njima se liječio. Još je od kuće poznavao mnoge 
ljekovite biljke. Jaka njegova priroda dugo je odolijevala tim ozljedama, 
koje su i prošle na neko vrijeme, a onda mu se radi nepažnje opet 
povratile. 

Bio je uzoran, daleko iznad prosječno dobrog redovnika. Mnogi 
su gledali u njem vjernu sliku svetog brata Alfonza Rodrigueza DD. 1., i 
sjemenarci su ga još za života držali pravim svecem, a redovnička 
braća i poglavari vrlo su ga štovali i uzdali se u moć njegove molitve, 
te mu se u većim poteškoćama rado utjecali, da se moli za njih. U 
njegovu se društvu ojećala posebna blizina prisutnosti Božje, a čitavom 
je pojavom uvelike poticao ukućane i sjemenarce na krepostan i svet 
Život. 

Dode i decembar 1911. Braća obavljaju godišnje duhovne vježbe. 
Zadnjeg dana mora br. Viertler u krevet. Još je posljednjih dana. 70-go- 
dišnji starac okretao i dizao teške bačve kao od šale. Sad mu se rana 
upalila, dobio je otrovanje krvi, i za dva dana, baš na svoj imendan 
(20. XII. 1911.) ode dobri i vjerni sluga Gospodnji k njemu u nebo, da 
čitavu vječnost sprovađa u ljubavi i sjedinjenju, kao što je to već ovdje 
bio započeo. 


Isp. Nachr. n. 9, 8. 109. — Uspomene 0. Kuramanna, Hamerla, braće i 
urednika. 

d) Gimnazijalci: 


Ceopoid Judex. 


(1906.—1920.; travnički vanjski dak I. r. 1918.—1919.; 
seminarac I[.—IlI. r. 1919.—1920.) 


Po Tomi Markoviću D. I. 


Rodio se Leopold Judex g. 1906. u Foči. Otac mu je bio financijski 
činovnik. Iza rane njegove smrti preseli se porodica u Travnik. Još 
nije Pokdi pošao ni u školu, a već si svaki dan vidio u njegovu krilu 
knjigu, gdje iz nje marljivo čita i uči. Tako je u osmoj godini, kad prvi 
put prekorači prag osnovne škole čč. 
ss. Milosrdnica, znao već lijepo, glat- 
ko čitati i pisati. Kako u osnovnoj 
školi, tako je i na gimnaziji uvijek pr- 
vak, u 1. razr. kao vanjski đak, a u II. 
kao nadbiskupski seminarac. Vrlo je 
ljubio sjemenišni život, svoje pogla- 
vare i drugove. Teško se s njima ra- 
stajao, kad je trebalo ići u praznike. 
Volio je biti u siemeništu nego kod  / 
kuće. «No, Poldi«, kušala ga neka go- |“ 
spođa, »gdje je ljepše: u sjemeništu ili: 
kod mame? Da li su slađi mamini ka- —' 
lači ili sjemenišni kruh?« — »Ne pita 
se, gdje je liepše«. odvrati mladi se- 
minarac, »nego gdie ie meni draže.« 

.- U III. razredu obolie već mjesec 
dana iza početka školske godine, a za 
osam dana preseli se u viečnost. To je 
eto skroman okvir za prekrasnu sliku, 
priprosta vrvca za miomirisnu kiticu 
šarolikog cvijeća njegovih kreposti. Leopold Judex. 
(Zvanje.) Jedva što je Poldi ma- 
lo _nonarastao. eno. ga već gdje 
pravi oltarić, kiti ga šarenim cvijećem, oblači se kao svećenik i stupa 
k oltaru, da čita misu. — Odmah iza I. razr. gimnazije napisa ovu mol- 
benicu na vlč. rektora, o. Dostala: »Od moga djetinjstva moja je želja 
biti svećenikom, što više redovnikom Družbe Isusove. Ta mi se želja 
osobito javlja, kada se sa Spasiteljem družim u sv. pričesti. Po tom 
upoznah, da mi je dragi Bog odredio redovničko zvanje... Kako ne 
dvojim o svom svetom zvanju, tako sam u strahu za nj. Kao vanjskoga 
đaka odasvuda me opkoljulju pogibelji. Dosada sam se svima s Božjom 
pomoću othrvao. Dragi Isus duži me, da se pogibeljima što više ukla- 
njam. Zato Vas molim, velečasni, da me primite u sjemenište. Tamo ću 
lakše očuvati svoje sv. zvanje. Kada bi se mala ptica pjevica, progo- 
njena od kopca, Vama utekla, Vi bi je sigurno zaštitili. Ovakoi maloj 
ptici sličan sam i ja. Mnogobrojni kopci raznih pogibelji salijeću me sa 

Svih strana. Zakrilite me, spasite me! O kada bi znali, kolika je moja 
želja za sjemeništem, sigurno bi me primili!« — Tih istih praznika za- 
pitat će neki činovnik Judexa: »Reci mi, Leopolde, što ćeš ti biti?« — 
»Isusovac«, odvrati mališ. »Pa zar ne bi mogao što ljepše i veće, n. pr. 
advokat, liječnik?« — »To je za me najljepše i najveće«, odsiječe Poldi. 

(Pobožnost.) Otkako je Poldi mogao tepati, nije mu bilo milije 
zabave do molitve. A u osnovnoj je školi svima prednjačio pobožnošću. 
Rado je ministrirao i druge poučavao u službi oltara. Č. sestra učiteljica 
htjela djecu potaknuti na dnevnu sv. pričest. Govori im, kako je Isus 
dobar, kako ljubi djecu, kako bi želio, da mu svaki dan dođu i prime ga 
u svoja srdašca. Djeca gledaju jedno na drugo, i nitko se ne javlja. 
»Zar vi, djeco, ne ljubite dragoga Isusa?« zapitat će č. sestra. Na to 
skoči Judex, te će odvažno: »E pa ja idem! To se razumije, da ga lju- 
bim. Koga ću drugoga ljubiti, ako ne Isusa?« Judex je probio led. 
Odmah ih ustade još nekoliko; ne će ni oni, da zaostaju za Poldijem. 
Svojoj je riječi ostao vjeran. Isto je činio i kao vanjski đak gimnazijalac. 
Svaki dan u 5% ujutro išao bi s majkom u sjemenišnu crkvu na sv. pri- 
čest. I za ciče zime dječarac rano po mraku prtio snijeg, a majka ko- 
racala za njim. Bilo lijepo ili ružno, njemu je to svejedno. Nije bilo 
drugačije ni u praznicima, pače još bolje. Svaki dan si mogao biti stalan, 
da ćeš ga već u 5% naći u sakristiji, a ostao bi tu do zadnje sv. mise. — 
Razumije se, da se kao gimnazijalac doskora javio za kongregaciju 
vanjskih daka, te bi već u I. razr., na Alojzijevo, primljen u zbor. U sje- 
meništu su ga odmah na početku II. razr. izabrali za savjetnika i pje- 
vača, i da je poživio, postao bi pravi uzor prefekta kongregacije. 

(Poniznost.) Uza sve vrline duše i tijela, koje su svakoga očara- 
vale, bio je Judex od srca čedan i ponizan. »Nijesam doživjela, da bi 
se on pohvalio«, veli njegova majka. »Da si vidio njegovu muku, kađ 
je morao slušati, gdje ga drugi hvale. Odmah bi se zarumenio i uda- 
ljio.« — A gizdu i kićenje je čisto prezirao. »Kad je bio u 1. razr. gim- 
nazije«, pripovijeda majka, »načinim mu nekoliko novih košulja, no u 
zao čas -— sa širokim ovratnikom, što pada ispod vrata na prsa. Prije 
nego Poldi prvu obuče, nemilo je pogleda. Ja mu namjestim ovratnik 
povrh kaputa. On šuti i ništa ne govori, već si misli, neka ti bude na 
volju. Ali što se dogodi? Dok je niz stube silazio, već je bijeli i lijepi 
ovratnik zapao pod bluzu i bio posve zgužvan. Poldi je udovoljio i meni 
i sebi. Odsele nijesam nikad više u takvim stvarima proti njegovoj volji 
radila, jer sam vidjela, da on teži za višim i plemenitijim.« — Na koncu 
II. razr. gimnazije dobi Judex radi odlična uspjeha u naukama i radi 
izglednog vladanja prvu nagradu — bio to krasan album s umjetničkim 
slikama. Kad je došao kući, niti jedne riječi o svojoj nagradi, Sutio je 
kao saliven. A kad je majka s druge strane saznala za stvar i pitala ga, 
reče Leopold posve mirno: »Ta, to nije ništa.« 

(Poslušnost.) Mali Poldi ili se učio ili igrao, uvijek je svojoj majci 
bio na raspolaganje. Kudgod majka okom, mali Poldi skokom. Vaselo 
je slobodniji i udobniji život vanjskog đaka zamijenio sa sjemenišnim 
redom i zaptom. Mislio je, da će svoju zahvalnost za to, što je primljen 
u sjemenište, najbolje iskazati, bude li točan i savjestan u obdržavanju 
sjemenišnih propisa. Nije ih dijelio u manje i više važne. Njemu je i naj- 
manje pravilo kao izraz volje Božje bilo sveto i nepovredivo. Ako se 
dobro dijete najbolje po tome pozna, kako umije slušati, onda Judexu 
nije bilo premca. Svakomu se je poglavaru uvijek i u svemu vrlo rado 

pokoravao i najmanji propis upravo uzorno i savršeno obdržavao. i_jeti 
i zimi na dani bi znak s velikom brzinom skočio iz kreveta, kao da je 
htio reći: »Evo me, Gospode, da vršim sv. volju Tvoju!« — Jednoga su 
se popodneva djeca živahno igrala, a među naiživahnijim bijaše k6 
obično naš Poldi. Upravo je strelimice jurio za protivnikom. Još korak, 
dva, i protivnik je ulovljen. Kad najednom ovaj, našav se u stisci, strugne 
na tuđe igralište. Ali taj čas u najbržem trku Judex se zaustavi. Sjetio 
se naime, da je zabranjeno prijeći na tuđe igralište. On je volio ne 
dobiti igre nego li prekršiti propis. Samo vatren dječak moći će pravo 
da Shvati ovu žrtvu. Tai Judexov čin bio je javno pohvaljen. 

(Sv. čistoća.) Najveću brigu posvećivao je Judex nježnom ljiljanu 
sv. čistoće. U osnovnoj školi nije mu bilo veće muke, nego kad je morao 
sjediti blizu koje učenice. S divojčicama nije uopće htio da ima posla. 
Kad bi došle k njemu, da im što razjasni, svaki bi ih put odbio, nek idu 
Čč. sestri. Što više ni potpisati se nije htio u listu, što ga je č. sestra 
upravila nekoj bivšoj mu saučenici. Već je bio gimnazijalac, kad je 
jednoga dana išao s nekim diečakom na selo. Putem izgovori ovaj ne- 
koliko bestidnih, a Judex ni pet ni šest okrene se, pa kući. Drugi se put 
kupao sa svojim prijateljem. Pridode nekoliko seljačkih momčića, te 
počeše besramno govoriti. Judex odmali izađe iz vode i stade se obla- 
čiti. »Zašto bježiš?« upita ga drug. »Ja ne spadam u ovakovo drustvo« 
— i udalji s. — Već u |I. razr. gimnazije zaželi, da po primjeru 
sv. Alojzija, kojega je osobito štovao, položi vječni zavjet sv. čistoće. 
Njegov duhovni vođa iza Svestranog ispitivanja napokon mu to i do- 
pusti, videći u toj mladoj duši tako izvanredno djelovanje milosti Božje. 
U praznicima 1919. povede ga neki vlč. otac sa sobom kao ministranta 
u Han Kumpaniju. Mnogo je s njim govorio o sreći nevinog srca, pa će 
ga najposlije zapitati: »Reci mi Poldi, po duši: bi li ti volio mlad umri- 
jeti nego izgubiti nevinost?« A njegov spremni odgovor: »Bih, to se 
zna«, bio je tako ozbiljan i odlučan, te je jasno odavao, da to nije fraza, 
nego najvjerniji izraz njegove čiste, junačke duše. 

(Drug | apostol.) Prema drugovima bio je Judex vrlo uslužan i 
podatljiv. Tako jednoga dana dobije od mame paket, pun mesa i slatkih 
kolača. Čas, dva, a paketu ni traga. Sve je razdijelio među drugove, 
ostaviv za se cigli jedan kolač. — »Što je bilo njegovo, to je bilo sviju 
nas«, veli jedan njegov drug. »Čim bi što dobio, punom bi šakom dijelio, 
zaboravio pri tom na se. Znalo se dogoditi, da smo pred njim Zijevali 
kao ptići, a on bi nam stavljao u usta slatkiše i kolače.« Drugi je put 
dobio Judex na dar krasnu crvenu jabuku — jedva ju je mogao obujrmniti. 
I nju darova jednom svom drugu, za kojega je znao, da je nezasitljiva 
teka. 

Usto je Judex u sjemeništu među drugovima bio revan apostol. 
Svakih bi 14 dana položio duhovnom vođi napose račun o svom radu 
među njima. Osobito je rado općio s nižima, napose s onima, koje bi 
trebalo na bolje okrenuti. Znao se kadikad za cijele šetnje s ovakovima 
razgovarati i sokoliti ih, da se lijepo vladaju i marljivo uče. Neki je 
prvoškolac bio vrlo žestoke ćudi, teško mu se bilo u tomu svladati — 
a plod je bio slaba ocjena iz vladanja. Misli mali naš apostol: ovoga 
moram imati! I oblijetaj oko njega danas, oblijetaj sutra: dečko se 
sasvim promijenio. 

(Zrio za nebo.) Završimo! »Ako sam ikada imao priliku zaviriti u 
svetu i odabranu dušu«, veli o. Srećko Čuić, »to sam imao kao duhovni 

vođa Judexov. On ie bio dijete, na koje je Duh Sveti na osobiti način 
utjecao.« A drugi poglavar piše: »Nijesam poznavao dječaka, na kojeg 
je Gospodin Bog prosuo toliko najrazličitijih darova, kao što je to bilo 
kod Judexa. U crkvi, u školi, u muzeju i na igralištu: svagdje si se 
mogao u njega ugledati — nitko nije bio pobožniji, nitko marljiviji, nitko 
veseliji od njega. S lica mu sjala čedna otvorenost, iz oka provirivala 
čistoća i nevinost; njegove su riječi i djela odavala dječaka prezrela za 
njegovu dob; čitava pojava govorila je, da imaš pred sobom junaka, 
koji se zna svladati.« — Doista je bio zrio za nebo. 

Jednoga jesenskog dana iza kiše sjedne Judex na igralištu. Kako 
je klupa bila vlažna, on se prehladi, zadobi upalu pluća i porebrice, i 
za osam je dana bio mrtav. U bolesti je mnogo, ali junački trpio. Kad 
bi mu brat bolničar stavljao mrzle obloge, samo bi stisnuo zubima: to 
je bio jedini Znak, kojim bi odao svoju muku. Sveta imena Isus i Marija, 
koje je toliko ljubio, bila mu neprestano na ustima. Sat prije smrti dao 
je drugove pozdraviti. Majke nije više bilo uz njega: nije joj srce dalo, 
da gleda, kako njezin dobri Poldi umire. Dne 15. listopada 1920. vinu 
se njegova čista duša poput bijele golubice u naručaj Svevišnjega. 


Isp. Glasnik S. I. 1921, 12, 39. Skratili sno ponešto, promijenili raspored 
i upleli po koju novu crticu. (Ur.) 


Ivan Marijanović. 
(1874.2 —1892.; travnički seminarac 1.—IV. r. 1888.—1891.) 
K. Z. 


Novi, mladi magistar, koji je g. 15899. došao u Travnik kao preiekt 
male divizije, čudio se, što njegov Ivo Marijanović iz II. razreda nije 
u kongregaciji. Ta, bio je marljiv kao mrav, u školi među najboljima, 
uzorna vladanja, vrlo tihe i skromne ćudi. Zato će mu jednoga dana: 
»Kako to: zoveš se Marijanović, a nijesi u kongregaciji? Zar ti već 
samo ime ne kaže, da moraš biti Marijin?« Zarumeni se Ivo, a one 
njegove sveđer nujne oči zasjaše od neke svete želje. I on stade pisati 
ocu prezesu listić za listićem, najzad i svake sedmice. Ali prezes ili ga 
ne bi pozvao ili bi mu rekao, neka se strpi. Jadnik! Razglasili su ga 
bili kao podmuklicu, pa zato ga je 0. prezes htio čestito prokušati. 
A naš je dobri Ivo samo zato bio tako povučen u se, jer mu je bolest 
potajno podgrizavala srčiku života. Napokon pobijedi njegova ponizna 
ustrajnost. Na Bezgrešno Začeće 1890. bi svečano primljen u izabranu 
četu Marijinu. 

U IV. razredu postade jasno, da ima sušicu, i roditelji ga pozvaše 
kući. Ali ni zavičajni zrak ni mnoge devetnice ne pomogoše: BI. ga je 
Gospa htjela kod sebe u raju. Svoje muke je vrlo strpljivo podnosio. 
Mnogi su pohodili pobožnog patnika, pa bi ga pitali: »Ivo, kako ti je?« 
A on bi domala pitao: »Jesi li ti ikada čuo o Presv. Srcu Isusovu? Ne 
bi li se dao upisati u Srce Isusovo?« — t. i. u bratovštinu Bož. Srca. 
»Pa što je to, Ivo?« — Sad će im to tumačiti, dok ih ne predobije, te 
bi tako gotovo svaki mjesec poslao u Travnik čitav niz imena, da se 
ubilježe među članove bratovštine. A kada mu stigle upisnice s lijepim 
sličicama Srca Isusova, onda bi ih Ivo dijelio sav sretan i upravo bla- 
žen, što je učinio nešto na čast Presv. Srca. Tako je radio ioš i onda, 

kad se već jedva inogao vući, sve dok nijesu Isus i Marija dne 
28. travnja 1892. svojega revnoga štovatelja primili. k sebi u svoj 
vječni zagrljaj. 

Isp. GI. S. I. 1892, 235 (o. Hamerl D. I.) i Sdb. 1893. 368. Skraćeno, a 
dopunjeno uspomenama njegova bivšeg prefekta divizije 1689.—90. (Dr.) 


Josip Binder. 
(1897.—1913.; travnički konviktorac I.--IV. r. 1909.—1913.) 
K. Z. 


Bilo je to god. 1912. U muzeju travničkih konviktoraca upravo se 
.Svršila molitva prije študije. Svi posjedaju. Neki četvrtoškolac izvadi 
svoje knjige, a s knjigama i svetu sličicu, ovaj put sličicu Majke Božje. 
S njom se neko vrijeme pobožno zabavlja. Uzme je u ruke, nakloni joj 
se, promatra je, pa i srdačno poljubi. Na svoje se drugove pri tom ni- 
malo ne obazire. Nek misle o njem, nek govore, što hoće. Pa i za 
učenja gleda koji put na oltarić Srca Isusova, koji u muzeju stoji sprijeđa 
uza zid, ie se prema njemu naklanja. Nemirni susjedi, neki prekodi- 
onarski zvrkovi, kojima je učenje već dosadilo, šapčući bi ga zvali: »Jozo! 
čuješ, Jozo!« no uzalud! Jozo se ne odazivlje. Najviše, ako bi mu 
zatitrao blag smiješak na bljeđahnom, prijaznom licu. Sav je za- 
duben u bijelu knjigu ili u pisanje zadaća. Još kasno navečer, kad su 
drugovi već zaklopili oči, nerijetko možeš vidjeti Jozu, gdje drži u ruci 
knjigu, te uči, uvjeravajući vič. nadstojnika, da ne može spavati, dok 
:ne nauči lekcije. Pomislit će tko, da je naš Jozo nevoljan đak, koji dan 
i noć zdvojno uči i buba, ne bi li se ipak nekako proturao. Ali nije! To 
vam je među odličnim najodličniji dak IV. razreda. Prvak. Imperator 
Romanorum. Zove se Josip Binder, sin vlakovođe iz Usore kod Doboja. 

Od I. razreda je u konviktu, a već u ]. razredu bi (4. IV. 1910.) 
primljen u Marijinu kongregaciju. Na početku IV. razreda izabra ga 
»Mala« kongregacija za I. pobočnika, a da je bio seminarac, sva je pri- 
lika, izabrala bi ga svojim nadstojnikom. Ta, po sudu generalnog pre- 
fekta o. Lachmayera, nema u cijelom zavodu uzornijeg pitomca i ple- 
menitije duše od našega Josipa. Pravi uzor revnoga zbornika. Svaki se 
.dan pričešćuje, a teško je reći, koliko se puta na dan pomoli. Navečer, 
kad su drugovi već polijegali, a mnogi i slatko usnuli, te je vlč. nad- 
stojnik već utrnuo Svijetlo osim male crvene žarulje, onda ti Josip, 
zaogrnut kabanicom, klekne na postelju, licem prema slici BI. Gospe na 
diplomi kongregacije, što mu visi na ziđu, te se još dugo, dugo moli. 
Toga ne bi propustio ni poslije najveće šetnje, pa bio me znam kako 
umoran. 

Uz pobožnost prema Bogu i nebeskim zaštitnicima druga je zna- 
čajna crta njegova plemenita srca, tako rijetka kod mladeži: velika 
zahvalnost spram roditelja i poglavara. A njegovi drugovi hvale još 
napose njegovu miroljubivost i skromnost. U školi bi vrlo čedno i mirno 
odgovarao, ne bi se uznosio svojim znanjem, a još manje druge vponi- 
zivao. Uza sav mar za školske predmete našao bi ipak vremena, da 
revno sudjeluje i u zborničkoj literarnoj sekciji. U svojoj bogoljubnosti 
puno je pridonio, da su se na njezinim sijelima gojili u prvom redu 
uzvišeni ideali zbornika Marijinih. 


ig* 

U Maloj je kongregaciji običaj, da članovi više puta na godinu 
pišu »duhovno cvijeće«, te ga polože Gospi na oltar. Evo nekoliko Josi- 
povih cvjetića: »Pod sv. misom bilo mi je teško kiečati, i ja htjedoh da 
kleknem samo na jedno koljeno; ali iz ljubavi prema Presv. Srcu 
Isusovu nijesam toga učinio.« —- »Kad smo bili na igralištu, htjedoh se 
umoran nasloniti na ogradu, ali iz ljubavi prema Majci Božjoj prođoh 
se toga.« — »Prikazao sam 8 sv. misa, 5 sv. pričesti i 3 sv. krunice, da 
naša kongregacija što ljepše cvate, i da svi, koji su sada zbornici, ne 
budu samo za đačkoga života zbornici, nego da takovi ostanu kroz sav 
svoj život.« — »Drug moj ljutio se na me, a ja sam se za njega molio.« 
— »Jednom htjedoh reći neku manje plemenitu dosjetku, kojoj bi se 
moji drugovi smijali, ali iz ljubavi prema Božanskom Djetešcu nijesam 
rekao.« — Na poklade 1913. piše: »Više sam puta bio žedan; ali iz 
ljubavi prema svom dragom isusu nijesam pio vode. Češće sam na 
hodniku opazio po koji papirić, pa sam ga milom Isusu za ljubav digao. 
Nekoliko mi je puta bilo teško sabrano moliti; no iz ljubavi k svom 
Isusu i u zadovoljštinu za mnoge grijehe nezahvalnika, a osobito u ovo 
pokladno vrijeme, odlučih, da ću se sabrano moliti, te sam svoju odluku 
i izvršio. Iz ljubavi k dragom Isusu uskratio sam si po koji put štogod 
od jela. Jednom mi je bilo mučno misliti na Isusa, ali sam Njemu za 
ljubav ipak mislio na Nj. Učio sam iz ljubavi k dragom Spasitelju i ujedno 
s nakanom, da mu dadem bar neku zadovoljštinu za mnoge uvrede 
nezahvalnih ljudi.« 

Ovo pokladno cvijeće, koje nam tako vjerno prikazuje njegovu 
bogoljubnu dušu, bilo je posljednje, što ga je napisao. Već je više puta 
poboljevao, ali iza tih poklada baš ga izdadoše sile. Morao se je pre- 
seliti u zavodsku bolnicu. S njim je bio jedan saučenik, koji ovako pri- 
povijeda: »U bolesti nije se Jozo ni na što potužio. Uvijek bi uvečer 
prije počinka izmolio krunicu, a svaki se dan pričesiio. Prije i poslije 
jela svaki bi se put pomolio; a ako bi koji drugi bolesnik na to zabo- 
ravio, on bi ga bez oklijevanja na to sjetio.« Dobio: je sušicu, te ode 
roditeljima u Usoru. Oko blagdana Bezgrešnog Začeća bi opremljen 
svetotajstvima umirućih. Prije Božića, već posve obnemogao, još se 
mnogo trudio oko Betlehema i božićnog drvca. Htio bi, da sve bude 
»kao u Travniku«. Na sam Božić osta u postelji, da se više ne digne. 
Sutradan, na Stjepanje (26. XII. 1913.) preminu blago i mirno, pri svijesti 
do zadnjeg trenutka. 


Isp. GL. S. I. 1914, 373, što skraćeno, a što popunjeno. (Ur.) 


Ivan Doriar. 
(1911.—1927.; travn. seminarac, Il.—V. razr. 1923.—1927.) 
K. Z. 


Malešan, mršav, neugledna, pjegava lica, ali zato umiljat, otvorem 
i veseo, s glasićem poput srebrnog zvonca — takav je bio dvanaest- 
godišnji Ivan Doriat, kad je (1923.) došao u Travnik. Poče kao semi- 
narac II. razred. Bio je prvi u školi, uzoran u vladanju i vrlo pobožan. 
Vukovarska grofica Sofija Eltz nije lako mogla naći vrednijega  siro- 
mašnog dječaka, da ga na svoj trošak iškola. 

Samo mu zdravlje nije baš najbolje. Možda je to posljedica upale 
pluća, koju je još kao prvoškolac prebolio u đakovačkom sjemeništu. 
Mali anđelak zaslužio je, ako itko, da bude već na Blagovijest (1924.) 
primljen u kongregaciju. Ali eto neprilike! Ne može u crkvu na sve- 
čanost. Leži u bolnici. Ništa za to. Dođe upravitelj 0. Turčić, stane pred 
postelju malog patnika, te ga na kratak način uvrsti u četu Marijinu, 
predavši mu uz malo riječi zborničku medaljicu i diplomu. Tko sad ve- 
seliji od Ivice! Kad je samo pod okriljem Majke nebeske, ne boji se ni 
umrijeti. Posve odan u volju Božju primi deset dana zatim (2. IV.) sv. 
ulje, te osta veseo kao i prije. No što će majka na takove vijesti o 
svojem jedincu? Eno, pohrli iz Slavonije u Travnik, omota dobro svo- 
jega Ivicu kao. malo dijete u topla pokrivala i noseći ga u naručaju ode 
s niim na kolodvor, pa kući (7. 1V.). Prema koncu školske godine eto 
.ga opet zdrava u Travniku, da svrši II. razred. Kad iza III. razreda 
s odličnom svjedodžbom ništa zla ne sluteći ode, evo nove kušnje: nađe 
milog oca mrtva na odru. Žalosnih li praznika! Sestra mu je u Vukovaru, 
a on sam s majkom u praznoj kući. Godinu dana zatim već je u V. 
razredu. Slabunjav, ali se ipak nekako drži. Na Božić (1926.) krenut će 
nekoliko đaka u Rim, da se poklone sv. Ocu Papi i da kod samoga 
groba sv. Alojzija proslave dvjestotu godišnjicu njegove kanonizacije. 
Sjeti se grofica Eltz svojega štićenika, pa mu plati put za ovo hodo- 
čašće. Ali da! već je Ivo preslab za tako dugo, tegotno putovanje. Gleda, 
kako drugovi veselo polaze, a on mora ostati. No ni to ne pomuti nje- 
gove vesele ćudi. Bogoljubno srce našeg Ive pripravno je i na veće 
žrtve. I na najveću, posljednju. 

Svršivši V. razred ode na praznike kući, da se više ne vrati. 
Javlja, da je teško bolestan od sušice. Ležao je gotovo devet mjeseci, 
a da se nije nikad ni na što potužio. Njegova odanost u volju Božju, 
njegova strpljivost bila je upravo svetačka. Često bi majci spominjao 
travničko sjemenište, svoje mile poglavare i drugove, a s najvećim bi 
zanimanjem čitao svaku malu vijest o životu svoje kongregacije. 
Prije blagdana Bezgrešnog Začeća primi molilvu posvetnicu, da obnovi 
svoju zavjeru Kraljici zbora i da to potvrdi svojim potpisom. Htio bi 
još dodati koju oprosnu riječ. Skupi dakle sve svoje sile, te stane na 
praznoj strani posvetnice drhtavom rukom pisati: 


U Bapskoj — Novaku 1. XII. 
Ivo Doria! 


..nemogu .. . malakšem . SE 


To su mu bili zadnji potezi pera. Četiri dana pred smrt. Poslali su 
mu iz Travnika kipić Maloga Isusa, što ga je tamo ostavio bio. Uzme ga 
radosno u ruke. promatra ga i stane mu milo ovako govoriti: »Mali 
Isuse, doskora će se slaviti Tvoje porođenje; a ja se nadam, da ću ga 
slaviti kod Tebe u nebu.« Zatim reče majci: »Mamo, kad ja dođem u 
nebo, naiprije ću se moliti za biskupa, onda za vas, pa za groficu, zatim 
za svoje poglavare i drugove. Za drugove da svi postanu valjani i če- 
stiti svećenici. Toliko ću valida moći izmoliti.« 

Deset dana prije Božića, dne 15. prosinca 1927., ujutro se vrlo po- 
božno pričesti, kako je to u zadnje vrijeme svaki dan činio, a u 11 s. 
ispusti svoju patničku dušu, da proslavi Božić kod Malog Isusa. 

Isp. Travn. Smilje, g. XIII. (1927.—8.), br. 1. str. 17. i br. 2. str. 17; 
k tomu vlastite uspomene. (Ur.) 

Eugen Sakač. 
(1904.—1921.; u Travničkom sjemeništu, VII. r. 1920.—1921.) 
K. Z. 


Fugen Sakač, sin dosta siromašnih grkokatoličkih roditelja, bio je: 
još dijete, kad mu se otac iseli u Ameriku. Maika s dva sina životari u 
Kucuri u Bačkoi. Starijega sina dade u zanat, a mlađega posla, upravo 
na početku svjetskog rata, na gimnaziju u Novi Vrbas. Majka ga je go- 
tovo sama uzdržavala sa svojih deset prstiju. Svaki bi dan iz Kucure 
pješke 9 kim nosila u N. Vrbas na pijacu masla, jaja i drugo, da što 
zaradi. Nanokon proda i kuću u Kucuri, samo da može Eugena školati, 
pa se preseli k sinovima u N. Vrbas. Eugen je znao cijeniti tolike žrtve 
svoje dobre majke. Od svega joj je srca bio odan i zahvalan. Bio je za- 
dovoljan s kakvim god odijelom, stanom i hranom: dosta mu, može li 
samo učiti. Bio je vrlo marljiv i čestit đak. I za ferija vladao se, kao: 
da je najbolji seminarac. Drugovi su ga poštivali i voljeli, ali bi ga koji 
put i natezali, da će biti pop ili i monah. I pravo su naslutili tajnu nje- 
gova srca, za koju još nitko, osim možda majke, nije Znao. 

»Jednoga dana,« tako nam pripovijeda vič. g. Mirko Bojić, grko- 
katolički paroh u Kucuri, »eto Eugena k meni. Svršio je VI. razr. gimna- 
cije. Želi, da postane svećenik. Moli me, da bih ga preuzv. Vladici pre- 
poručio za sjemenište. A ja, da iskušam njegovo zvanje, stanem mu izno- 
Siti razne prigovore, predočivati sve poteškoće, prikazivati očajni po- 
ratni duh vjernika, radi kojega imam od dana u dan u župi silne borbe 
i neprilike. Ali u što crnijim bojama slikam svećenički poziv u naše 
doba, to više uspirujem vatru u njegovoj po'etnoi duši. »Upravo zato,« 
veli, »hoću da se posvetim tom svetom staležu. Htio bih, da pomognem 
liječiti rane i na bolje okrenuti ovo žalosno stanje.« Pri tom mu oči živo 
zasjaju. sav plane, a mene gleda s dirljivim izrazom, ne hi ii me ganuo 
i predobio za svoiu osnovu. Ja si uzmem rok za razmišljanje, jer »teško 
mi je,« kažem, »vjerovati, da bi se ti, pošto si šest godina na svjetskoj 
gimnaziji proveo u slobodi, mogao prilagoditi strogim zahtjevima sjeme- 
mišne discipline.« Ode sav razočaran; a kolege čuvši, kako sam ga otpra- 
vio, počnu ga još više natezati i odvraćati. No Eugen se ne da. Branio 
je svoje zvanje od njihovih napadaja vješto i odrješito, a da nije ipak 
nikoga uvrijedio. Međutim dode i majka sva zdvojna k meni: »Još od 
njegova djetinjstva,« uvjerava me, »posvetila sam Fugena Bogu i oltaru, 
pa sam sretna, što se je on sam od svoje volje na to odlučio.« Da i niu 
iskušam, odvratim: »Zacijelo ga se želite riješiti, jer ga ne možete više 
uzdržavati.« — »Nipošto«, otpovrne ona, »nego polazim sada, pozvana 
od muža, k njemu u Ameriku, da tamo što zaradim, pa ću i u siemeništu 
za sina plaćati.« Kad sam se napokon posve uvjerio, da se tu radi o 
pravom zvanju, a ne o kakovoj špekulaciji, javim stvar ordinarijatu s 
naročitom molbom, da ga pošalju u Travnik. Pa tako i bi. Eugen ode u 
Travnik, a majka u Ameriku.« 

U Travniku se Eugen brzo snašao. Držali su ga najuzornijim i 
najpobožnijim seminarcem —- pravim biserom. Samo mu je u škoH bilo 
teško, jer je mnogo toga morao nadoknaditi, osobito u klasičnim jezi- 
cima. 

Na Božić pohodi syoje. Sva se rodbina čudila, kako se je promi- 
jenio. KO da ie preporođen. »Njegovi su se vršnjaci,« pripovijeda stric, 

»sakupili upravo kod mene, pa mlađarija veselo pjeva, tuca orahe, a 
malo poteže i vina. Ali Eugen ne pije niti se karta. Tad će mu jedan: E, 
Eugen će u ipopove!« — »Pa i hoću, kad imam volju za to.« Zatim mi 
je pričao, što mu se u Travniku osobito sviđa: svagdanja sv. pričest, 
sjemenišni red, a naimilije mu je, što svaki ima svojega oca, kojemu 
otkriva svu svoju dušu i pita za savjet.« 

Još mu je jedna sveta želja dozrela u Travniku. Nije Eugenu dosta, 
da postane svjetovni svećenik; njegova čista, pobožna duša čezne za 
još višim. Hoće da bude redovnik Bazilijanac. Kad je to saopćio Vladici 
Njaradiju, otpisa mu ovaj: »Nijesi mi, dragi Eugene, mogao javiti ugo- 
dnije vijesti!« Ta, davno je već vladika snovao, kako bi Bazilijance kođ 
nas uveo. Eugen je prvi, koji mu se je za io ponudio. Ali kod dragoga 
Eoga je drugačije bilo određeno. 

Godine 1921. bilo je u višim razredima 6 seminaraca grkokatolika. 
Zaželješe na drugi dan svojega Uskrsa poduzeti zajednički izlet u Jajce, 
glasovito radi romantičnoga vodopada Plive, katakomba i jezera. Kad 
jednoga dana o. rektor Krajinović dođe u njihov vrt, odmah polete k 
njemu, te ga stanu moliti za dopuštenje. Ali sve uzalud. Razviju svu 
svoju rječitost, ali se o. rektor ne da skloniti. Stoji tamo i naš Fugen. 
Šuti. Samo nijemim pogledom podupire molbe svojih drugova. Ali taj je 
pogled bio tako mio i čuvstven, te mu o. Krajinović nije mogao odoljeti. 
Promijeni svoju odluku i pristane. I tako dne 2. svibnja puni mlađe- 
načkog ushita krenu na put. Priključi im se 18-godišnji sarajevski gim- 
nazijalac V. r. Josip Majerić iz Jajca, vrlo revan zbornik Marijin. Na 
kolodvoru u Jajcu veselo ih dočeka mladi apotekar Karlo Chornitzer, 
bivši travnički đak. Sutradan, dne 3. svibnja ujutro, tako se Eugen iza 
sv. pričesti zadubio u molitvu, da je još dugo ostao u crkvi. Morali su 
ga drugovi pozvati, jer je vrijeme da pođu. A kuda će? — Na gornje 
jezero. Naš Fugen, ko da nešto sluti, reče razdraganim kolegama: »Da- 
nas se moram puno moliti!« te je tiho za njima hodao čitajući iz »Na- 
sljeđuj Krista«. Ukrcaju se u čamac. Među njima su dva prvaka ja- 
jačkog veslačkog kluba: Chornitzer i Majerić. Ali u zao čas nijesu znali, 
da je kanal, kojim voda teče u tvornicu karbida, danas zatvoren, a zato 
brana iz gornjeg jezera u donje otvorena. Struja zahvati čamac, te ga 
najprije neopazice, zatim sve jače, napokon neodoljivom silom zanese 
prema slapu, kojim se gornje jezero ruši u donje. Pred njima zijeva 
ždrijelo, zijeva smrt. Chornitzer i Majerić bili su prve žrtve, koje jezero 
proždrije. Ostalima uspije, da se spase na jedan zid. Samo Sakač, ne 
znajući plivati i uvjeren, da mu je kucnuo zadnji čas, sjedi sam usred 
čamca, skrsti ruke na molitvu i mirno polazi u očitu smrt. Za čas ne- 
stade čamca i Eugena u šumnoj dubini. 

Vijest o toj nereći silno potrese srcima znanaca, prijatelja i rođaka. 
A kako je tek morala rascviljeti jadnu Eugenovu majku! Istom nakon 
mjesec dana isplivaše tri lješine, jedna za drugom. Kod Eugena nađoše 
u džepovima molitvenik i krunicu. Njegov je pogreb bio osobito ganutljiv. 
Narod mu obasu lijes cvijećem, i mnogo se oko orosi suzom. Eugenova 
je duša međutim već procvala u raju divnom i neprolaznom ljepotom, 
sunčajući se na blaženim zrakama vječne Ljubavi i Dobrote. 


Izvijestili su na3 o + Sakaču: vlč. g. Mirko Bojić i č. g. Irenej Timko. 
Ostalo po travničkim uspomenama. (Ur.) 

Petar Barbarić, kandiđat D. I. 
(1874.—1897.; u Travniku seminarac I—VIlI. r. 1889.—18997.) 
Matija Pašiček D. I. 


Petar bijaše mladić velikih nada, poletna duha, kreposna života. 
Petar bijaše mladić, kojega su svi, što su ga poznavali, iskreno štovali 
i ljubili. Petar bijaše sin kršne Hercegovine, divni štovatelj prečiste Dj. 
Marije, velik prijatelj ustrajne molitve i duboke poniznosti. 

Na krasnoj uzvisini sjeverno od Ljubuškoga raspaslo se ko stado 
ovaca ubavo mjestance Klobuk. To je kolijevka našega Petra. Tude se 
Petar rodio 19. svibnja 1874. g. Tude je Petar progovorio prve zlatne 
riječi: »oče, majko; Isuse, Marijo!« Tude je Petar rastao i poput Bo- 
žanskoga Djeteta u Nazaretu napredovao u dobi, milosti i kreposti. Po 
svjedočanstvu njegovih ukućana i susjeda bijaše mali Pero blage ćudi, 
krotak kao janje, nikada da bi kome što na žao učinio. Već kao malo 
dijete rado je i često sklapao ručice na molitvu, a majku je tako slušao, 
te je izgledalo, da jedva čeka njezinu zapovijed. A otkad je naučio čitati, 
nisi ga mogao vidjeti bez knjige u ruci, bio on kod kuće ili na zelenoj 
livadi uz sitno stado. Doista da ovakova marljivost ne mogaše ostati ne 
nagrađena. Za dvije godine svršio je četiri razreda osnovne škole, i to 
S odličnim uspjehom. 

A šta sad? — Ko što jelen čezne za izvorom žive vode, ko što 
ptica čezne za toplim jugom u kasnu jesen, tako je Petar čeznuo za 
zvanjem, u kom bi si um izobrazio i srce oplemenio, u kom bi učinio 
nešto veliko za Krista Isusa. Ovu svoju težnju otkrivo bi Petar tek BI. 
Gospi u toploj svakidašnjoj molitvi. I Gospa ga nije odbila. Upravo tada 
razasla ravnatelj nadb. dječ. sjemeništa u Travniku poziv na učitelje 
osnovnih škola, neka bi mu preporučili darovitije dječake, koji se žele 
posvetiti svećeničkom zvanju. Petrov učitelj sjeti se svog nekadašnjeg 
dobrog i pobožnog učenika. Pođe k njemu u Vitinu, gdje je Pero boravio 
kod trgovca A. Balića. G. učitelj stade Petru tumačiti, što je to vanjski 
svećenik, koje su mu dužnosti, kako mu je zadaća divna i uzvišena itd. 
Petar cvate od veselja. Pa to i jest ono pravo, što je Petar želio u duši 
postići, a čega nije pravo znao, kako i kome da očituje. — BI. Gospa ga 
je razumjela i nije prečula ni najtajnije glasove njegove duše. Zakratko 
ode molbenica u Travnik. A kad malo zatim stiže povoljan odgovor, 
zajaši i Pero vranca i pođe s ocem u vezirski grad. Oko 27. kolovoza 
stigoše u sjememište. 

Brzo se Petar naviko na kućni red. Sjemenište mu postalo drugim 
zavičajem. tako je zavolio red i stegu. Kroz čitav sjemenišni život bio 
je Petar duboko uvjeren, da ga je Providnost odabrala i poslala u sje- 
menište, da se dostojno pripravi za svećenički stalež, te tako svoju dušu 
spasi i mnogim drugima pokaže put k spasenju. Stoga i nije čudo, da se 
uvijek isticao znanjem; u učenju bio najrevniji, u vladanju svima živi 
primjer, a u čednosti i poniznosti ne bijaše mu premca. A ništa nema, 
što bi toliko nade budilo u ljudskome Srcu, kao mladić. koji svoje bo- 
gate darove Božie dobro upotrijebi. Radost je roditeljima, utjeha učite- 
ljima. Bistrim gledom i junačkim korakom hrli u sretnu si budućnost. 
To je eto bio Petar Barbarić u Travničkom sjemeništu. Tako je Petar 
Barbarić pod okriljem nebeske Majke širio miomiris kreposna i sveta ži- 
vota. Dan, kad je u prvom razredu bio primljen u zbor Marijin, brojio 

je među najljepše dane. Držao je za neprocijenivu sreću, što se smio i 
mogao posvetiti službi Marijino. — Iza smrti Petrove piše neki drug 
O njemu: »Kao rumena ruža cvjetao si u vrtu djece Marijine, prožet lju- 
bavlju prema Njoj i Sinu njezinu. I kad je cvijetak svoju čašku razvio, 
presadi ga nebeski vrtlar u raj, jer ga zemlja nije bila dostojna.« 

Tako je Petar kroz osam godina — umro je na koncu osmog raz- 
reda — častio Gospu; Nju ljubio, Njoj se molio; o promicanju njezina 
štovanja s drugovima razgovarao kao višegodišnji nadstojnik zbora; 
niezinu sliku u svibnju revno kitio; 
njezinu krunicu nikad nije zaboravljao. a 
Misao, da je sin Marijin, bila mu je u a 
tuzi utjeha, u pogibelji zaklonište, u 
djelovanju okrepa, u potrebi pomoć, u 
sumraku života zviiezda vodilica. 

I ta zvijezda sinu Petru na umo- 
ru isto tako sjajno i jasno, kakono pri- 
je dvije godine pri izboru staleža, kad 
je odlučivao i odlučio stupiti u Družbu 
Sina Marije Djevice. Čekao ie samo 
Do savjetu ispovjednika, da položi 
ispit zrelosti, ne znajući dakako ni on 
ni ispovjednik, koji će mu križ blaga 
Providnost prije toga spremiti. — Pri- 
kazavši Bogu žrtvu života molio se 
Pero, da mu Gospa ispuni još zadnju 
želju, kao što je to učinila i njegovu 
zemliaku Pavlu Kolariću, da barem 
na samrti bude primljen u Družbu | | 
lsusovu i položi redovničke zavjete. Papak 
»Jednu godinu novaštva. znao bi Petar Barbarić. 
reći, Svršio sam u toku svoje 
godišnje bolesti.« I gle! 13. travnja 
1897. g. bi mu vruća želja ispunjena. Uvečer istog dana ispo- 
vjedi se Pero po zadnji puta i oko 9 sati položi redovničke zavjete. 
Srcem punim zahvalnosti i ljubavi prema Bož. Srcu i Gospi izgovarao 
je Petar: »Svemogući, vječni Bože,. ja Peiar Barbarić... zavjetujem... 
siromaštvo, čistoću i poslušnost u Družbi Isusovoj. . .« 

Dva dana iza toga, 15. travnja 1897., na sam veliki četvrtak, umrije 
Pero s križem na grudima, s Imenom Isusovim na usnama, žaljen i opla- 
kivan od rodbine, drugova i poglavara, koji su u njemu gledali velikoga 
prijatelja Božjega. Ali Petar bijaše zrio za nebo, zato ga i ustrgnu Go- 
spodin iz naručja zemlje, da nam odozgor sjaii ljepšim, vječnim sjajem. 

+ 

Želiš li se, dragi čitatelju, pobliže upoznati s Petrom i s njegovim 
se krepostima sprijateljiti, a ti posegni za njegoviin životopisom. Lijep 
je i zanosan, kao što je bila lijepa i zanosna duša Petrova; bujan je i 
buran, kao što je bio i mladi život Petrov. Pa i nije čudo, da je živo- 
topis njegov dosad izišao u pet jezika: hrvatski, njemački, talijanski, slo- 
vački i madžarski, — u njemačkom štoviše već u drugom izdanju. 

Po njemačkim i švicarskim katoličkim zavodima Petar je dobro 
poznat. Mnogo je mladića, koji se ozbiljno za njim povode; mnogo, koji 
baš Petrovu životopisu pripisuju sretan izbor staleža. — Tako je neki 

Švicar jednoga od naših otaca profesora s ushitom upitao: »Zar ste vi 
doista iz domovine Petra Barbarića?« — A drugi je neki Madžar na 
insbruškoj univerzi rekao jednoin od naših magistara, koji je polazio u 
Travnik: »Molim vas, kad stignete tamo, pođdite na grob Petra Barba- 
rića i njemu me preporučite, jer ja imam veliko pouzdanje u njega.« 

Travnik je u inozemstvu tisućama poznat upravo po Petru Bar- 
bariću. 

Dao Bog, te se naša mladež upozna što intimnije s Petrom — svo- 
jim sjajnim uzorom — i da u sto većem broju pohrli stopama Petrovim, 
dok ne stigne — kao i Petar — u krilo Oca nebeskoga, gdje će stati i 
otpočinuti. 


Napomena. Hrvatski životopis Petra Barbarića dobiva se uz adresu: 
Knjižara Kugli, Zagreb, Ilica 30, a stoji uvezan 25 D. - 


o 


Petar Božić. 
(1887.—1907.; travnički seminarac 1!.—VllI. r. 1900.—1906.) 


Po o. Antunu Puntigamu D. I. 


U jesen g. 1906. putovao je urednik Glasnika Srca Isusova u Dal- 
maciju. Pratio ga njegov sestrić. Navratio se i u Travnik. Na hodniku 
II. kata opazi jednog dobro mu poznatog osmaškolca. Prišanu sestriću: 
»Hoćeš li da vidiš anđela? Pazi! Eno dolazi!« I već doletje onaj semi- 
narac, te pozdravi svojega bivšega prezesa. Visok je i tanak kao jela; 
no bijelo i rumeno lice ko u djeteta, premda je već uzeo 20. godinu. 
Iz sjajnih očiju i veseloga smiješka odsijeva čista, nevina duša. Fra 
Angelico (Anđeliko) da Fiesole ne bi lako našao zgodnijeg modela, da 
naslika Anđela. Reče jednoć i sam rastrovani i bezbožni Rousseau (Ruso): 
»Pokažite mi nevinog mladića od 19 godina, a ja sam pripravan izjaviti, 
da je on najljepši ures ovoga svijeta.« S ponosom možemo na to reći: 
Evo ti takvoga mladića! Evo, stoji pred nama! 

Zvao se Petar Božić. Rodio se 20. ožujka 1887. u selu Blizancima, 
4—5 sata daleko od Mostara. Već kao dijete svom je dušom želio, da 
se posveti službi oltara. Iza osnovne škole javio se je za travničko sje- 
menište, ali ga biskup nije preporučio, jer je već jedan njegov rodak 
iz iste kuće bio učio u Travniku. | tako mu je molbenica propala. Srećom 
ga primiše mostarske Čč. ss. Milosrdnice kao ministranta, te je mogao 
polaziti I. r. državne gimnazije. Druge godine ponovi svoju molbu, a 
Čč. ga sestre preporučiše ravnateljstvu sjemeništa, uvjeravajući ni više 
ni manje, nego da je to drugi Petar Barbarić. Ta je upalila! I ako nje- 
gova svjedodžba I. razr. nije baš bila odviše sjajna, ipak bi primljen za 
II. razred. 

Doskora su u Travniku svi u njem vidjeli živu sliku Petra Bar- 
barića, koji je prije tri godine bio preminuo. Samo što nije bio tako da- 
rovit. Nije od dragoga Boga primio pet talenata, ali neobično marljiv i 
ustrajan s jednim je talentom zaradio i drugi. I premda je bio dak srednje 
ruke, pribavile su mu njegove kreposti i vrline velik ugled kod drugova, 
a i poglavari su ga uvelike cijenili. Ne prođe ni godina dana, a on bi 
uvršten u počasnu četu Bl. Djevice (2. ]I. 1901.). U IV. r. bio je već 

»Maloj« kongregaciji na čelu; a u VII. i VIII. r. izabraše ga zbornici »Ve- 
like« kongregacije jednoglasno za svojega prefekta. Usto je bio i duktor 
iklerika. Bio je pravi uzor prefekta: čedan, miran, blag i obziran; no gdje 
je trebalo, i odrješit. Svima je bio na izgled; savjestan i u najmanjoj 
stvari. »Sjedeći u školi kraj njega ili za njim,« pripovijeda jedan đak, 
»napastovao sam ga na svaki način, ne bih li mu izmamio makar jednu 
samo riječ. Ali mi nije uspjelo.« -— Zamoljen od svojih drugova ponese 
za njih iza praznika nešto onog finog, hercegovačkog duhana, što ga 
kriomčari (šverceri) znadu nuditi govoreći: »Uzmi, brate, žut ti je kao 
dukat, izvija dim na kolače, a miriše k6 duša!« No eto nevolje, na Ivan- 
planini zapita financ: »Imaš li duhana?« Naš ti se Petro prepadne, po- 
rumeni, ali nije mogao slagati: volio je platiti pet kruna, nego nešto 
kazati proti svojoj savjesti. — Niiednog dana ne bi propustio, a da ne 
bi izmolio krunice. Jednom ga u praznicima pohodi njegov sjemenišni 
drug Vid Puljić. Već je sunce zašlo, kad posjedašs malo više Neretve 
gledajući, kako ribe dipaju iz dubine za muhom u zrak i opet u vodu. 
Najednom skoči Pero: »Vidiš Ji ti de, kako ne izmolih krunice danas!« 
Ustane, prekriži se i zakruniča na glas, a Vid — hoćeš, ne ćeš — mora 
s njim moliti. 

No najsjajnije zasvjedoči svoju ljubav Majci Božioj dne 8. pro- 
sinca 1904. Bila je 50. godišnjica dogme o Bezgrešnom Začeću. Sva se 
hrvatska mladež taj dan posvetila prečistoj Djevici; a naš Pero ujutro 
iza sv. pričesti po primjeru sv. Alojzija klečeći pred Gospinim oltarom 
učini vječni zavjet sv. čistoće. Njegov ispovjednik o. Antun Puntigam 
mogao mu je to mirne duše dopustiti. Već je Peri bilo 17 godina, a 
nikad nije svoje duše okaljao kojim većim grijehom. Krepost je u nje- 
govu srcu uhvatila duboki korijen. Još tri godine, još prije mature, pa 
će biti zrio i za nebo. 

U praznicima prije VIII. razreda jako se prehladi te vrati u sje- 
menište s očitim znakovima sušice. Sredinom listopada poslaše ga po- 
glavari rođaku don Tadiji Božiću, župniku u Bijelom polju, ne bi 
li ozdravio. Ali Pero gine i vene kao cvijet, kojemu crv podgriza stabiji- 
ku, dok mu se je duša u patnji i boli očistila od zadnjeg praha zemalj- 
štine. Molitvenik i krunica bili su mu za bolesti najmilija zabava. Po- 
sljednji mu je razgovor bio o Bl. Gospi i o travničkoj kongregaciji; po- 
sljednja želja, da se zbornička diploma namjesti pred njegovim očima, 
da je uvijek može gledati. Dne 5. travnja 1907., upravo u prvi petak, 
stupi u krsnoj nevinosti pred lice Božanskoga Spasitelja, čije ie Presv. 
Srce toliko štovao. 

Pero je često sudjelovao i u predstavama. U dramskoj igri »Staze 
mladosti« (5. XII. 1903.) bio je anđeo, koji seminarce vodi u bogoslo- 
viju. Vodio sada taj anđeolski mladić svojim primjerom i zagovorom što: 
više vrijednih daka do sretnoga cilja, za kojim je svom dušom čeznuo. 


GL S. I. 1907, 176. Skratio i dodao uvodnu crticu urednik. Isp. i Vrhb.. 
1907, 144. (Ur.) 

e) Bivši travnički đaci: 


Ambroz Premužić, novak D. 
(1875.—1893.; u Travniku seminarac, 1I.—V. razr., 1887.—1891.) 


Dr. Kosta Premužić. 


Ambroz Premužić ugleda svijet u Bjelovaru na najljepši Gospin 
blagdan, na Bezgrešno njezino Začeće (1875.) Bio je najmlađi između 
sedmero braće i sestara; otkako se rodio, slabašan i boležljiv. Još kao 
nejako dijete bio je kod molitve neobično pobožan. Njegova je majka 
običavala sjediti ili klečati kod prozora i moliti iz velikog molitvenika. 
Mališ bi prišao k njoj, umirio se i volio s njom klečati i moliti, nego se 
igrati sa sestricama ili s drugom djecom. 

Roditelji su djecu brižno uzgajali. Osobito su pazili, da budu djeca 
uvijek poslom zaokupljena. Po tadanjeni: običaju svaki bi dan djevoi- 
čice sat, dva li čihale perje. To je činio i Ambroz, jer mu je drago bilo 
boraviti uz svoje sestre. Već u petoj godini (1880.) izgubi svoju majku. 
Tek nakon sprovoda, kad se vraćao s bratom Viktorom u kolima kući, 
poče gorko plakati, jer mu je Viktor rastumačio, »da su mamu ostavili 
zauvijek na groblju.« Poslije bi često pripovijedao, da je više puta 
vidio u duhu mamu, i da mu je ona svaki put govorila: »Sinko, ondje 
gore nad zvjezdama stanuje Bog — naš Spasiteli. On gleda na vas i na 
vašu bijednu zemljicu.« Od braće i sestara najvolio je Juditu. Njih dvoje 
cstalo nejako iza majke, zajedno se igralo, u školu išlo, zadaće pravilo, 
iste dječje bolesti pretrpielo, iste radosti imalo. Sestra Judita nazivala 
ga »moj sokole.« Dok je u Bjelovaru svršavao pučku školu, ode Judita 
u Sarajevo u školu čč. sestara milosrdnica. Ambroz je vrlo žalio za 
njom i od onda se najvolio zabavljati guslama. Za glazbu je imao oso- 
bitu volju i dar. Za godinu dana je već tako lijepo svirao, da su dolazili 
i drugi slušati. Ali ga je neprestano morila želja, da pođe u Bosnu, gdje 
su boravila braća i dvije sestre: Marija i Judita. Nikad nije propustio, 
da svakom čestita imendan i novu godinu. Pismo je sam složio, na čisto 
prepisao i predao na poštu. Svaki dan ja Boga molio, da ga pošalje u 
Bosnu. 

I dragi mu Bog ispuni želju. Bude primljen u sjemenište travničko 
g. 1887. u drugi razred, pošto je prvi svršio u Bjelovaru. U Travniku 
se brzo snašao. Svirao bi gusle na dačkim priredbama, a naučio je svi- 
rati i flautu. Vele, da je bio 1 jedan od najboljih pjevača, i kao takav 
sudjelovao pri posveti sarajevske katedra'e g. 1989. U školi bio je tek 
srednji dak, jer je prije bio u realnoj gimnaziji, a osim toga često je i 
pobolijevao. 

Prvi praznici iza drugog razreda, sprovedeni u Sarajevu, vrijedni 
su spomena radi originalnog blagoslova novo sagrađene kuće obitelji 
Premužić. Prije nego se uselilo, pođu dne 19. kolovoza 1889. dva dječaka 
nut novog stana noseći sv. Pismo i svetu vodu. Bili su to naš Ambroz 
i sin najstarijeg mu brata Mirka — Kosta (sada odvjetnik u Zagrebu). 
Već na uličnim vratima skinu šešire, prekriže se i poškrope ulaz mo- 
leći prvi Očenaš. Tako obađu sve: od podruma do tavana moleći Oče- 
naš, Zdravomariju i Slavaocu. Svršivši to postave sv. Pismo i sv. vodu 

uza zid sobe, koja je bila odredena za dnevno prebivalište. Još istu 
večer u toj bi sobi zapaljeno pred slikom BI. Dj. Marije kandilo, koje 
će odsada neprestano gorjeti i po danu i po noći. Razumije se, da je 
kasnije bila kuća i te kako svečano blagoslovljena po svećeniku, a bla- 
goslov se obnavljao svake godine na sv. Tri Kralja. 

Kad je Ambroz bio u IV. razredu, bi na Blagovijest 1890. svečano 
primljen u Marijinu Kongregaciju. 

U prvoj polovici 1891. godine saopći Ambroz svojemu bratu Mirku, 
da želi u Isusovce. Mirka je osobito štovao i volio, te se s potpunim 
pouzdanjem obraiio preko njega na oca. I nije se prevario. Mirko je 
njegovu želju kod oca tako toplo zagovarao, da je taj nekako pristao. 
Nek ide Ambroz, kad je volja Božja! Kad su to saznale njegove sestre 
u Sarajevu, nastade među njima plač i žalost. Govorile su, da će im se 
ljubljeni brat otuđiti, da će se zakopati među četiri hladna samostanska 
zida. Ambroz to dočuje, te će otpisati svojoj dragoj sestri Juditi: »Čudom 
sam se začudio, kakav je lelek u Sarajevu. Iz svega sam se srca tomu 
nasmijao; jer da će se tako šta dogoditi, nijesam se ni izdaleka nadao. 
Ja sam mislio, da će se svi veseliti.« No kušnja, što je Ambroza čekala 
u praznicima, bila je malko ozbilinija. Doznao i stric Filip za stvar, te 
s Ambrozovim ocem krenu iz Bjelovara u Sarajevo, ne bi li ga od- 
vratio od namjere. Ali on osta čvrst i nepokolebiv, te sa svojim drugom 
Matijom Rabađijom pođe dne 13. srpnja 1891. u Sv. Andriju u Ko- 
ruškoj. 

Domala javlja, kako su ih ondje u kući novicijata lijepo primili. 
Prvih je dana bio naš mladi novak u kući kao gost, u t. zv. kandidaturi, 
u svojem svjetskom odijelu. »Angelus« mu je bio Ivan Kujundžić. Kad je 
Ambroz na sv. Anu prvi put primio i obukao isusovački talar, piše: 
»Jedva čekam čas, kad ću postati pravim redovnikom. Uvijek hvalim 
Bogu i hvalit ću mu, što me je pozvao u Red. Imam duševni mir i ve- 
selje, a to je najveće blago.« Već u prvo vrijeme novaštva bio je veoma 
revan i pobožan. Opazila se na njemu neka zrelost i ozbiljnost kao kod 
starijih ljudi, premda je bio u novicijatu najmladi, što više i u cijeloj 
provinciji. Dnevni red obdržavao je sasvim točno. Ni najmanje stvari 
nije zanemario ugledavajući se u sv. Ivana Berchmansa. »Kako mi je 
lijepo«, piše, »to Ti ne mogu iskazati. U Družbi is Isusovoj lijepo samo 
onome, koji se ozbiljno brine za spas duše svoje i za korist bližnjega. 
Mene vrlo buni u duhovnom životu, kad moram nekom pisati list, jer 
se time rastresem. A sad mi do ničeg drugog nije stalo, nego kako da 
živim po pravilima našeg Reda, i radi toga vam ne mogu često pisati.« 
Ipak je pisao svakog mjeseca bilo kome u obitelji, i onda, kad ga je 
to u teškoj bolesti stajalo velikog napora. 

Običaj je i propis, da novaci uče koji jezik, osim materinjeg i 
latinskog. Ambroz je uz njemački, kojim se i onako služio, izabrao en- 
gleski. U svibnju drže novaci vatrene govore u čast Majci Božjoj, i to 
u blagovaonici. I tako je mladi naš novak 30. svibnia (1892.) održao na 
njemačkom jeziku propovijed o milosrđu Majke Božije. To je bila nje- 
gova jedina propovijed. 

Već je prva godina novicijata bila na izmaku, kad je 30. lipnja 
1892. pisao kući: »Ja sam potpuno zdrav; samo sam jako narastao, i 
čini se, da još rastem.« Ipak si mu na licu mogao opaziti tragove neke 
kobne bolesti, dok nije mjesec dana iza onoga lista, na sam damn isv. 
Ignacija, otišao u bolnicu. Imao je sušicu. 

Rektor i ujedno meštar novaka bio tada o. Milz, koji je kao pro- 
vincijal (1882.—1888.) svake godine bio pohodio Travnik. On je Ambroza 
volio kao sina, a pogotovo za njegove bolesti brinuo se za njega očin- 
skom ljubavlju sve do zadnjega časa. Ambroz dobi odmah posebnu sobu. 
U toj svojoj bolnici imao je sve moguće, pa čak i gusle, na koje ije dnevno 
svirao, dok ga nisu si'e ostavile. Dobivao je sve, što mu je srce zaže- 
ljelo. Davali su mu najbolju hranu, rujnog vina, mineralne vode. Lije- 
čila ga dva doktora. Osim raznovrsnih knjiga, bilo je u sobi po zidovima 
lijepih umjetničkih slika. a na stolu su stajale dvije njegove sličice. Na 
drugom stolu bilo je cvijeće, drveno raspelo, moći sv. Stanislava, turd- 
ska voda, zvonce, lijekovi 1 sat. Okolo po sobi bile razne stolice i na- 
slonjači. Jelo su mu donosili u sobu, a kad bi ga spopala groznica — 
to je bilo svaki dan -— naložili su mu peć. »Jadnog li Ambroza!« — piše 
niegov brat Mirko — »na polju grije sunce, a njega bije led! Ali treba 
priznati,« dodaje, »Isusovci su ga tako dvorili za bolesti, da mu ne bi 
ljepše bilo ni kod oca ni kod maike.« 

U kolovozu i u rujnu još je mogao biti izvan kreveta. Novaci, koji 
su ga volieli kG rođenog brata, marljivo ga pohađali, da ga pozabave; 
no poslije bi to mlađima zabranjeno radi opasnosti zaraze. To češće 
ga posjećivali stari pa i mladi koji put, osobito Hrvati, s naročitim do- 
puštenjem. Nitko se nije od njega vratio, a da se ne bi divio njegovoj 
strpljivosti. A kad bi se poveo razgovor o BI. Djevici, bio je kao za- 
nesen. Pošto su liječnici izjavili, da mu nema spasa, da može svaki dan 
umrijeti, primi bogoliubno sv. sakramente, šlo klečeći, što sjedeći. Kod 
obreda sam ie odgovarao. Ipak je sutradan, a bilo je to početkom rujna, 
sam otišao u kapelu i na sv. pričest. Njegovo pouzdanje, da će ozdraviti, 
bilo je toliko, te se nadao i čudu. U to ime obavi devetnicu, a iza toga 
govorio bi sasvim mirno: »Ako je volja Božja, zacijelo ću ozdraviti.« 
Ipak bi dodavao: »Neka bude, kako Bog hoće!« 

Na dan sv. Barbare, dne 4. prosinca 1892., položi s dopuštenjem 
o. Provincijala t. zv. »nabožne« zavjete: siromaštva, čistoće i po- 
slušnosti. Odanost njegova u volju Božju i ustrpljivost bila svakim da- 
nom veća i svetija. On je što više svoje patnie za drugog prikazivao. 
A trpio je mnogo. Boljelo ga u prsima i u grlu, da je jedva mogao go- 
voriti. Obdržavao je točno i u bolesti i najmanja pravila Reda. Dan 
prije nego je umro, molio je, da bi ga iz postelje k stolu postavili, e bi 
uredio svoje stvari i spise. Usto učini zavjet, da će se javiti za misije 
među poganima, ako mu dragi Bog udijeli zdravlje. No Bog se zado- 
volji ovom pobožnom željom. Još je zahvalio svim, koji su mu pomogli, 
da dođe u Travnik; a naročito je zahvalio ocu, što mu je dopustio stupiti 
u Red, i bratu Mirku, šlo je sklonio oca na to. 

Dne 9. siječnja 1893. iza ispovijedi reče mu vič. o. rektor, da će 
sutradan primiti sv. pričest kao popudbinu. Ambroz pristane odmah na 
to, i sam veleč. 0. ravnatelj donese mu Tijelo Gospodnje. Nije prošlo 
ni pola sata, kad li zovnu opet vlč. o. rektora. Bolesniku je kucnuo po- 
sljednji čas. Starješina dade mu odrešenje i poče molitve za umiruće. 
Kućno zvono pozva ukućane da dođu i da se pomole za mladog brata. 
Skupi ih se oko 80 u sobi. Dok je o. rektor _ plačući molio, predade 
Ambroz svoju dušu u ruke svoga Stvoritelja. Bez borbe zaspa skadak, 
vječni sanak u Gospodinu. 

Ambrozov sunovak Matija Rabađija piše dne 1li. veljače 1893.: 
»Proračunao sam, da je za pokojnog Ambroza prikazana 671 sv. misa, 

$57 sv. krunica i isto toliko sv. pričesti. Zar bi on toliko dobio bio, da 
je u svijetu umro?« Među Ambrozovim papirima nađena je i cedulja, 
na kojoj je svojom rukom napisao: »O Gospode, daj, da moje srce izgara 
iz ljubavi prema Tebi poput vječnog sviietla, te da pred Tobom pot- 
puno izgori.« [ izgorjelo je! 

Njegova sestra Judita Girtler nije predugo za njim plakala; 
jer već godinu dana zatim sama umrije od iste bolesti kao i Ambroz. 
Ostao je za njom jedinac Perica, nejako siroče od 4 i po godine. Nije 
Judita slutila, da će i on kao Ambroz stupiti u Družbu Isusovu. 

Opisujući Ambrozovo žiće za obiteljsku kroniku završuje njegov 
brat Mirko ovako: »Zar se može pomisliti ljepša smrt od njegove? Sad 
nam je svima očevidno, zašto je dragi Bog htio, da stupi u novicijat. 
Ambroz bi i u Travniku mlad umro bio; ali je dobri Bog htio, da prije 
svoje smrti steče veću kršćansku krepost i savršenost, većih zasluga 
za nebo. Blago si ga Ambrozu, što se odazvao glasu Božjemu! On je 
bio poput ruže, koja je tek pomolila svoju glavu i započela cvasti, kad 
bi prenesena u prekrasan perivoj — u Družbu Isusovu. A kad se ruža 
najljepše rascvala, kad je Ambroz najbolje napredovao u kreposti, dođe 
Vrtlar Isus, ubere tu miomirisnu ružicu i uzme je k sebi, da mu resi 
nebeske dvora i bude nama na uzor.« 


Don Andrija Aničić. 
(1875.—1905.; u Travniku seminarac l.—Villl. razr. 1890.—1898.) 
Dr. Petar Čule. 


Rodio se na 21. maja 1875. u selu Jasenici, dva sata hoda južno 
od Mostara. — Otac mu Mato bio je pismen čovjek, što je u ono doba 
kod seljaka bila velika rijetkost. Kako ie usto još od naravi bio vrlo 
bistar, uživao je velik ugled u cijeloj okolici. — Majka mu Doma (Do- 
minika) potječe isto iz sela Jasenice od ugledne seljačke obitelji Drmać. 
Još i danas živi kao devedesetgodišnja starica okružena lijepom kitom 
unučadi i praunučadi. Rese je sve vrline jedne prave kršćanske žene, 
naročito golubinja blagost i krotkost. U roditeljskoj kući bio je Andrija 
vrlo strogo kršćanski uzgojen. Otac i majka upravo su se natjecali, da 
što bolje zasade klice prave kršćanske bogoljubnosti u srce svoje djece. 
Njihova nastojanja urodila su u duši maloga Andrije obilnim plodom. 
Još kao dijete odlikovao se Andrija mimo ostalu braću i sestre velikom 
pobožnosti. Naročito je nježno ljubio i štovao BI. Djevicu Mariju. Imao 
je velik strah pred grijehom. Iz njegovih usta nikad se nije moglo čuti 
ružnih riječi, kakve nažalost redovito slušamo od naše seoske djece. 
Nije mogao podnijeti, da itko u njegovoj prisutnosti išto ružno govori. 
Još kao dijete slušajući jednu osobu, kako kune i psuje, sav ražaren u 
licu povikao je svojoj majici: »Majko, začepi uši, da ne čuješ onih ne- 
valjalih riječi!« 

Od naravi bio je Andrija vrlo darovit. Osnovnu školu u Mostaru 
svršio je u dvije godine s odličnim uspjehom kao prvi i najbolji 
đak cijele škole. Poznavajući Andrijinu čestitost i darovitost, više 
tadanjih mostarskih građana saletielo je njegova oca, da svoga daro- 
vitoga sina pošalje dalje u sredniu školu. Otac posluša, i tako dođe naš 

Andrija 1890. g. u travničko sjemenište, da uči i pripravlja se za sveće- 
nički stalež. Andrija iz opravdao nade, što se u nj stavljale. I vladanjem 
i uspjehom u nauci kroz cijelu gimnaziju bio je odličan. On spada među 
najbolje dake, koji su svršili travničku gimnaziju. Svojim poglavarima 
bio je veselje i utjeha, a saučenicima mio i obljubljen drug. Svi su ga 
visoko cijenili i velike nade u nj polagali. Jer je bio željan znanja, nije 
se htio ograničiti samo na učenje obligatnih školskih predmeta, nego je 
učio sve, što mu je moglo biti od koristi za njegov kasniji svećenički 
rad. Naročito je rado učio moderne jezike — uz njemački još i irancuski 
i talijanski. 

Ni preko ferija nije dangubio. Što bi mu vremena preostajalo od 
molitve, študija i nužnoga odmora, upotrebljavao bi u to, da kupi oko 
sebe svoje seoske vršnjake, pa da ih poučava u svem, naročito o na- 
činu, kako da žive kao pravi kršćani. Još i danas nekoji od njih sjećaju 
se pojedinih lijepih naputaka, koje im je Andrija u njihovoj mladosti 
davao. 

U gornjoj gimnaziji počeo je slabiti i pobolijevati. Među ostalim 
zadobio je neprestanu glavobolju, koja ga je od VI. razreda gimnazije 
neprestano mučila. Svoj križ nosio je Andriia strpljivo i odano u sv. 
volju Božju. Znao bi reći, da se uopće ne želi riješiti svoje glavobolje, 
jer voli trpjeti iz ljubavi prema Bogu. Glavobolja ga sjeća, govorio bi, 
na trnovu krunu Isusovu. 

Po svršenoj gimnaziji otišao je u Sarajevo, da študira sv. bogo- 
slovlje. Tu je bio na Petrovo 1900. po svršetku trećega tečaja bogoslo- 
vije zaređen za svećenika. Kad je dovršio bogoslovske nauke, bio je to- 
liko oslabio, da se kroz nekoliko mjeseci morao formalno liječiti. No. 
čim se nešto oporavio, bio je postavljen za župnika u historijskom Bla- 
gaju kod Mostara. Na toj župi ostao je sve do smrti. Župa Blagaj vrlo 
je teška. U promjeru ima oko 6 sati hoda. Vjernici ove župe rasijani 
su kojekuda i ispremiješani sa pravoslavnima i muslimanima. Prava 
dijaspora! Župski stan, u koji je don Andrija u Blagaju došao, bila je 
jedna stara, trošna, podrta turska kuletina. Tko iz iskustva pozna ova- 
kve kuće, taj zna, kako su one nepodesne i upravo očito pogibeline 
za stanovanje, naročito za osobe s narušenim zdravljem, kakav je bio 
naš don Andrija. Teška, a siromašna župa, slab stan, krhko zdravlje 
— ove su bile tri fatalne okolnosti, koje su prije ili kasnije morale do- 
vesti do katastrofe. Tri pune -godine Andrija je junački odolijevao. 
Podmukla bolest podgrizala je njegovu tjelesnu snagu, ali njegov duh 
ostao je uvijek vedar i jak. Uza svu tjelesnu slabost on je vršio svoju 
tešku župničku službu s neobično puno savjesnosti i predanosti. I što bi 
mu vremena preostajalo od pastoralne službe, upotrebljavao ga je za 
molitvu i študij. Još i danas ističu njegovi župljani, kako ga nikad ni- 
jesu mogli naći besposlena. Uvijek je bila u njegovim rukama krunica 
i brevijar ili pak kakva druga ozbiljna knjiga. Liječnik, koji ga je li- 
ječio u njegovoj zadnjoj bolesti, s udivljenjem ističe njegovu veliku 
marljivost i ljubav za znanjem, koja ga nije ostavljala sve do zadnjega 
časa njegova života. »Ja vidim — veli taj liječnik — da ne može više 
od sedmice dana živjeti, a on študira hebrejski, kao da je najzdraviji 
čovjek na sSvijetu.« Jedan svećenik, kolega don Andrijin, pripovijeda, 
kako se za vrijeme njegove bolesti češće k njemu navraćao i s njime 
razne probleme pretresao. Tai svećenik veli, da se on još i danas divi 
revnosti za slavu Božju i spas duša, koja je izbijala iz svake riječi don 

Andrijine. On je bio pun svetog idealizma, i taj idealizam prelazio je od 
njega na sve, koji su ga slušali. Svaki put — kaže taj svećenik — kadgod 
bih s Andrijom razgovarao, otišao bih od njega edificiran, duševno utje- 
šen, s odlukom, da ću još više raditi za svetu stvar. 


Nježni i tuberkulozom zaraženi organizam don Andrijin nije mo- 
gao dugo podnositi teških napora župničke službe na onako teškoj župi, 
kao što je to Blagaj. Početkom 1905. njegove tjelesne sile bile su pri 
kraju. Zadnji udarac zadan mu je, kad je u martu te godine po noći bio 
pozvan po teškom nevremenu jednom bolesniku. Odvraćali su ga, da 
ne ide, jer je strašno nevrijeme, a i sam je itnao nešto groznice. No on 
se nije dao odvratiti. Po najružnijem vreinenu u noćno doba išao je 
preko dva sata daleko u brdine do bolesnika, a isto toliko natrag. Kad 
se vratio, legao je, da više ne ustane. Ni u svojoj zadnjoj bolesti nije 
imao mira ni počinka. Sa smrtne postelje morao je vršiti svoju župničku 
dužnost i djecu krštavati. Napokon je došlo i ono, čemu se nije moglo 
izbjeći. Na 4. aprila 1905. opremljen Svetotajstvima umirućih usnuo je 
naš don Andrija blago u Gospodinu na vječni počinak. Pokopan je u 
mostarskom gradskom groblju »Šoinovac.« 


Tako je eto prerano završio jedan mladi i poletni svećenički život, 
koji je puno obećavao. Pao je kao žrtva svoje svećeničke službe i teških 
okolnosti, u koje je zapao. No nadajmo se, da radi njegova kratkoga 
Života ipak nije njegova plaća kod Gospodina ni malo umanjena. 


O. Augustin Dujmušić, Kapucin. 


(1884.—1916.; u Travniku seminarac I.—YVIll. r. 1895.—1903.) 
... €0 D. 1.) 


1. Dragan. (1884.—1912.) 


Rodio se Dragan Dujmušić“) iz siromašne seljačke kuće u Gra- 
dačcu, u bosanskoj Posavini. Zarana izgubi majku, kojoj kasnije po- 
sveti nekoliko svoših najnježnijih pjesmica. 


Majka bi me proljećem u naručju nosila 

Po toj bašti rascvaloj, pa bi mi govorila: 
»Deder, zlato, zatepaj: majko, draga majčice!“ — 
A ja čedo nevino sklapao sam šačice, 

Slušao sam češljuge na procvalim granama, 
Gledao sam cvjetove u prekrasnim šarama. 
Pa sam slatko ljubio majci usta medena 

I tepao radosno : ,Majko moja milena !“ 

To je bilo nekada za vesele mladosti, 

Kad uz majčin zagrljaj nisam imo žalosti. 

Ali dođe kobni čas, smrt nas sretne razdijeli : 
Mjesto sinka majčicu ljube rajski Anđeli. 


* 


Gdjekad plačem — al badava! Plakao sam dosti, dosti, 
A majčica ne dolazi... Strunule su njene kosti. 


Travnička spomenica 1932. 20 

Nije znala ni gora ni trava, 
Kad je mene majka milovala... 
A sad znade i u gori cvijeće, 
Da me majka milovati ne će. 


Bilo je siročetu jedanaest godina, kad je (1895.) došlo u travničko 


sjemenište: 
Živ ko leptir vrh mirisli cvijeta, 


Svjež ko drvce netom prolistalo. 


Njegov kolega, dr. Ljubomir Maraković, opisuje nam ga ovako: 
»Bijaše neobično simpatična i mila, lijepa lika; mladenačko lice s nešto 
zavinutim  orlujskim nosom, ponešto 
blijedo i s iednom zasebnom, nujnom 
crtom u izrazu, ma da je u društvu 
uvijek bid veseo.«') Njegov duhovni 
vođa upotpunjuje tu sliku veleći: »Ne- 
vinost mu je, dječaku, a kasnije i 
mladiću. siala iz crnih očiju. Nju je 
čuvao kao zjenicu u oku. Nju je kao 
zbornik stavio vod moćno okrilje Bez- 
grješne. Njoj za volju više je puta ci- 
jele ljetne praznike proboravio u sje- 
meništu, bojeći se, da mu ne bi u 
zavičaju mraz ofurio nježni IMljan 
svete čistoće.« 

U školi je naš Dragan bio vrlo do- 
bar đak. a usto bi sastavljao svoje 
pjesničke prvijence, pomalo se bavio 
glazbom, veoma čuvstveno pjevao i u 
orhestru svirao. U VIII. razredu pri- 
mi*) talar i tonzuru. Iza mature (1903.) 
piše svojem duhovnom ocu od kuće: 

Dragan Dujmušić (stariji) »Ne da se opisati. kako je svakomu 

drago, što sam se obuko. Ljube mi 

ruku, čestitaju, zahvaljuju Bogu, mnogi 
pače od veselja plaču. Ne daju mi od kuće ni otić. Ako odem g. župniku, 
dođe li tko kući mojoj, tuži se: »Mi došli, da vidimo Dragu, a Drage 
nema doma!« Svi govore: »Moraš kod nas reći prvu sv. misu, ako 
Bog da!« 

To je dakako i učinio, pošto je u IV. godini sarajevske bogoslovije“) 
bio zareden za svećenika. »Bila je nedjelja,«*) pripovijeda, »tiha je kiša 
sipila — a ja sam prinosio Svevišnjemu svoju prvu žrtvu.« 

Iza svršene bogoslovije (1907.) posla ga Nadbiskup dr. Stadler u 
Regensburg, kolijevku cecilijanske škole, na više učilište za crkvenu 
glazbu. Bezazlen, mlad i neiskusan zavolio je Dragan u tuđini uz glazbu 
i čašicu i veselo društvo, ne sluteći, kamo bi to moglo dovesti. Vrativši 
se iza dvije godine £1909.) u domovinu, namješten bi u Sarajevu za 
kapelana. Kao glazbenik morao je češće do kasne noći izbivati. Ne prođe 
mnogo, a on ljuto nastrada... 





Nevinosti anđeoske dvere 
Srušila je luciferska zloba. 

Potresen svojom nesrećom, u koju je neoprezan zapao, odluči po- 
četi nov, pokornički život. 


Pa sad ljubim psalam Miserere. 


Nego sveti i strogi Nadbiskup Stadler ne dade se umekšati nje- 
govim obećanjima i suzama, nego ga otpusti iz svoje dijeceze. Jadni 
Dragana, kuda ćeš, šta li ćeš? 

Najprije se uteče Biskupu Mahniću, i on ga namjesti kao ured- 
nika »Pučkog prijatelja« u Istri. No doskora ga nađemo na Rijeci 
kao gosta u kapucinskom samostanu. Tadašnji provincijat kapucina, o. 
Bernardin Škrivanić, piše nam bolestan iz postelje:") »Godine 1910. 
dođe Dragan k meni. Prošlo tek malo dana, a ja iz razgovora upoznah, 
da je bistar i darovit, ali da nema posla. I ja ga povedem u jednu oveću 
Sobu, natrpanu knjigama i časopisima na hrvatskom, talijanskom, iran- 
cuskom i njemačkom jeziku — sve o Nazaretu, Loretu i Trsatu. Sa- 
kupljao sam već više godina s nakanom, da sastavim jednu povjesničku 
knjigu za narod. Ali od silnog posla ne dospjeh. Rekoh dakle svojemu 
gostu: »Evo ti, Dragane, posla! Primi ga se, izradi povijest nazaretske 
kuće, ali pučku i pobožnu. Majka Božja će ti za to udijeliti jednu veliku 
milost!« Nećkao se Dragan neko vrijeme; napokon ipak započe. Iza 
nekoliko dana — prestade. Sustao je! U dobar čas dođe nam u pohode 
veliki Nadbiskup Stadler. Kad ugleda Dujmušića, reče mu ozbiljno: 
»Dragane, poslušaj 0. provincijala — inače zlo po te!« To ga je obodrilo, 
i on nastavi radom. I tako izađe iza godinu i po (1912.) lijepa knjiga: 
»Kritična povijest sv. kuće Marijine u Loretu i njezini _prenosi.«_.. | 

Kraj toga je i koješta drugo pisao, a izdao i svoje najljepše pjesme 
pod naslovom: »lskre srca_moga«_(1910,) Njihovu vrijednost ocjenjuje 
naš priznati kritik, dr. Ljubomir Maraković ovako: »U književnom smislu 
nije on privrijedio možda ni četvrtinu onoga, što su naši današnji (1917.) 
najbolji lirici (Nazor i Domjanović) stvorili. TA on je prerano prestao 
pjevati; a dok je pjevao, nije bilo faktora, koji bi njegovu poeziju teh- 
nički odgajali i prekaljivali... Ali nekoje njegove pjesme... čekaju 
kongenijalnoga muzičara, da ih uglazbi,... da idu od usta do usta, bez 
prekida. A nekoje... ne treba ni da se uglazbe. Tko ih je jednom pro- 
čitao, ne će ih nikada zaboraviti. Nježna je iedna duša u njima i jedno 
srce priprosto i čedno; srce, koje je trpjelo i stradalo; srce jednoga 
sirotana i siromaha, te je i osjećalo s »poniženim i povrijeđenim.« I 
nešto je u njima, čega nema u pjesmama proslavljenih i priznatih naših 
pjesnika, silne i obilne djece poganskoga vijeka: živ i istinski odraz 
vječnih riječi: Blago onima, koji su čista srca, jer će Boga vidjeti! Blago 
siromašnima duhom, jer je njihovo kraljevstvo nebesko!«?) 

Dok je Dragan godinu i pć radio na svojoj povijesti loretske kuće, 
udijelila mu je Majka Božja doista jednu veliku milost, koju mu je o. 
Bernardin kao nagradu obećao. A bilo je to redovničko zvanje. Evo, 
kako sam Dujmušić pripovijeda prijatelju: »Počeo sam osjećati čežnju 
za samoćom; želio sam naći mir svome nemirnomu srcu. Oh, koliko 
sam puta želio uzeti halju sv. Franje! Ali je tad nastala jedna od naj- 
strašnijih borba, što se zbivale u mojoj duši. Često puta htjedoh otkriti 
tajnu svojemu dragom ocu provincijalu, ali nijesam imao dovoljno ja- 
kosti, a to mi je zadavalo još veću bol. Đavao me je htio svakako pri- 
vući na svoju stranu.« Bit će, da je to bilo stanje njegove duše, što ga 
tako ganutljivo opisuje u svojoj pjesmi: 

Imam fajnu. 


Imam tajnu, dragu jednu tajnu Kad se nojca sa nebesa spusti 

U dubini srca zakopanu, Po umornoj livadi i doli, 

Ta bi tajna utješiti mogla Tad mi bude gorka tajna ova, 
Mnogu dušu davno otrovanu ; Pa me srce boli, boli, boli. 

Al ne mogu odat tajne svoje, Al ne mogu odat tajne svoje, 
Puknulo bi možda srce moje. Puknulo bi možda srce moje. 
Mnogoput sam svijetu otkrit htio Gdjekad opet draga moja tajna 
Svoga srca dragu ovu tajnu; Rajskim miljem razblaži mi grudi, 
Mnogoput sam skititi joj htio Ko da slušam, kako Anđel pjeva, 
Himnu divnu, himnu veličajnu ; Pa mi dušu iz mrtvila budi ; 

Al ne mogoh odat tajne svoje, Al ne mogu odat tajne svoje, 
Puknulo bi možda srce moje. Puknulo bi možda srce moje. 


Nekog se dana ipak odvaži, te otkri o. provincijalu svoju tajnu: 
svoju želju, da stupi u Red Kapucina. O. Bernardin se je tomu već 
odavna nadao. Na njegovu licu zatitra zadovoljan smiješak. No kao 
razborit čovjek reče Draganu, neka počeka i neka se vruće preporuči 
Majci Božjoj. 

II. Augustin. (1912.—1916.) 


Tek iza duge kušnje posla o. provincijal Dragana u varaždin- 
ski novicijat.) Obukavši redovničku halju dobi po svojoj želji ime ve- 
likog pokornika sv. Augustina. Sad se povuče sasma u se. Ostavio se 
i literarnog rada, da se što više bavi molitvom i razmatranjem, čita- 
njem sv. Pisma i nabožnih knjiga. Ako bi se ipak u »Našoj Lurdskoj 
Gospi« javio kojim člančićem, potpisao bi ga značajnim pseudonimom: 
»Peccator«. Uzdržavao se svakog alkoholnog pića i provodio vrlo strog 
život. Za odmor obrađivao bi samostanski vrtić, zasadivši ga raznolikim 
cvijećem. »Sa cvijećem,« znao bi kazati, »mnogo je ljepše razgovarati 
nego li s mnogim ljudima.« 

Iza godine novicijata vrati se o. Augustin na poziv o. provincijala 
opet na Rijeku. Žarom obnovljene i pokorom pročišćene duše dade 
se na apostolski rad. Trošio je svoje sile do skrajnosti. Bio je lektor 
bogoslovije, vodio trećorece i kćeri Marijine, propovijedao i pisao. Šta 
se god tada tiskalo u »kući dobre štampe«, prošlo bi prije kroz njegove 
ruke, te se zato odlikuje osobito lijepim jezikom. Alkoholizmu, koji malo 
da ga nije za uvijek upropastio, htio se je čestito osvetiti, te osnova na 
«Rijeci'“) protialkoholno društvo »Sveta Vojska«, kojoj ispjeva i uglazbi 
i »koračnicu«.') To je možda zadnja njegova pjesma, jer se kao Ka- 
pucin nije inače bavio poezijom. Da raširi »Sveti rat«, apstinentski 
pokret, držao je neumorno predavanja, organizirao i pisao, među osta- 
lim i knjižicu: »Što ćemo bez rakije?« 

Mnogostruki i prenaporni rad istroši mu prije reda sile. Počela se 
javljati i sušica. O. Bernardin posla ga sad u Gruž na more, sad u 
Homec, u šumovitu Sloveniju, ne bi li se oporavio. Sve uzalud! U ko- 
lovozu 1916. god. vrati se skršen opet u svoj mili varaždinski samostan. 
Već iza malo dana poče bacati krv, te bi po svojoj želji prenesen u 
gradsku bolnicu. Pokazao je veliku strpljivost i odanost u volju Božju. 
Kad osjeti, da se približuje kraju, htjede da umre kao pravi pokornik. 
Dade se obući u redovničku halju i položiti na goli pod. Neprestano je 

grlio i žarko ljubio propelo, zazivao imena Isusa, Marije i sv. Franje, 

te ujutro 14. rujna 1916. spokojno preminu. Bile su mu tek 32 godine. 
Njegove dražesne pjesme i njegova »Sveta Vojska« ovjekovječit 

će kod nas ime i pjesnika Dragana i pokornika o. Augustina Dujmušića. 


1) Vrhb. 1916, 241 (o. Alfons L. Nedleczki, O. Cap.), 252; 1917, 82 (dr. Ljub. 
Maraković); Sv. Cecilija, 1916, 193 (0. Anselmo Canjuga O. Cap.); Glasn. S. 
1. 1916, 296. (0. Pet. Perica D. I.); jedan list o. Bernardina Škrivanića, što nam 
ga napisa 29. IX. 1931. bolestan u postelji; Dragan Dujmušić, >Iskre srca moga«, 
Rijeka. Miriam, 1910.; uspomene njegovih znanaca. Gradiva nijesno posve 
iscrpli. — 2) 6. X. jRB4. — *) Vrhb. 1917, 35. -— 4) 26. X. 1902. 5) 24. III. 
1907. —9) 7. IV. — 7) 29. IX. 1981. — 5) Vrhb. 191€7, 35. — %) 15. I. 1912. — 
10) 8. XI. 1914. — 11) V. 1915. 


Dr. Josip Rifel. 
(1883.—1918.; u Travniku seminarac I.—Vlll. r. 1895.—1903.) 
U spomen svome dobrom kateheti Franjo Kralik. 


Kao da je to jučer bilo, tako se živo sjećam. A bilo je to davno 
— 23. listopada 1918. U srijedu izjutra zaputismo se dvojica đaka, moj 
brat i ja, u stan svoga bolesnog katehete. Nosio sam u ruci dvije knjige 
— »Fabioline sestre« i Lehen: »Put k unutarnjem miru« — koje mi je 
kateheta bio pozajmio, da čitam. Kad otvorismo vrata, odmah padosmo 
na koljena, a niz naše obraze spuštali se potoci suza. Dr. Josip Rifel — 
tako se je zvao naš dobri kateheta — obolio je početkom školske go- 
dine od španjolske, i evo je, kad mu udosmo u sobu, umirao. Hoće li 
još bar jedamput otvoriti svoje očinske oči, i pogledati nas dvojicu, koji 
smo ga tako iskreno ljubili; ljubili, kao što samo dijete može ljubiti 
svoga dobrog oca; koji smo ga tako iskreno štovali; štovali, kao što se 
štovati može samo naobražen i dobar svećenik? Nije nas pogledao. Nismo 
dugo klečali, kad jedna od časnih sestara, koje su također naokolo kle- 
čale, reče: »Umro je!« 

Bili smo neutješljivi. Osobito ja. Nije ni čudo. Svake subote po- 
podne — pa makar kiša lijevala k6 iz kabla — ja bih se zaputio iz K. 
u Tuzlu, te se penjao uz basamake u Il. kat, kucnuo na njegov stan, pa 
ako se je on odazvao i vrata mi otvorio, bio sam sretan i presretan. A 
ako ga nije bilo kod kuće, teška i preteška tuga pritisnula bi mi srce. 
Časovi, što ih u njegovu skromnom stanu provedoh, bili su mi najslađi i 
najsretniji časovi. Sluga bih mu rado bio, samo da uzmognem vazda biti 
uz njega. Moji dragi i dobri roditelji, znam, da se ne će ljutiti, ako 
reknem, da sam ga volio i štovao donekle više, nego i same one, koji 
su mi iza dragog Boga najveći dobročinitelji. I zato mi je uvijek žao, 
što ga ne mogoh bolesna posjetiti, da čujem posljednje savjete iz nje- 
govih ustiju. Htio sam, da ga posjetim. Zamolio sam jednu sestru, koja 
ga je dvorila, no ona me odbi. Preporučio sam se svećeniku, koji mu je 
podijelio sakramente umirućih, odbi me i on. »Teško bolesnu do nikoga 
nije stalo«, rekao mi je. A ja, strogo odgojeni dječak, gdje bih se usudio 
učiniti protiv savjeta sestre i svećenika, pa — premda mi je Srce 
drukčije govorilo — ipak ne odoh. Srce mi je pravo govorilo. On bi 
me makar teško bolestan ljubezno primio, primio bi me s većom lju- 
bavlju no ikad prije, i dao bi mi Svoje zadnje savjete — savjete, koji 
bi mi se srca primili, kao nikad prije. O tome sam se potpuno uvjerio, 

iza kako je već umro. Jedna mi časna sestra reče, da me je dao pred 
smrt pozdraviti. Sestra, koja ga je dvorila, dade mi pokojinikov sat — 
koji kao da sad gledam, kako ga nedjeljom na početku ekshorte stavlja 
na katedru u razredu — i lanac sa znakovima Isusove muke i euhari- 
stijske žrtve, te s malim postajama križnoga puta. Kad je stanje nje- 
gove bolesti već vrlo ozbiljno bilo, rekao je: »Moj sat dajte K-u, on...« 
Imam od pokojnika eto taj sat i 
lanac; imam od njega stari, ali krasni 
molitvenik »Vade mecum« iz g. 1856., 

iz kojeg se on možda ioš kao mladić 

i bogoslov toplo molio; imam tri sv. 
sličice, jedna: Bl. Dj. Marija Lurdska; 
druga ioš ljepša: mali Isus sa skloplje- 
nim ručicama kleči u jaslicama, a na 
naličju pokojnik je napisao par riječi; 
treća  nailjepša: Isus ubire  ljiljane; 
imam i ijednu njegovu posjetnicu, a na 

' njoj zabilježen program pjesama za 
' jednu školsku sv. misu. A nakon duga 
vremena, došao sam i do vpokojnikove 
fotografije, za kojom sam već odavna 
čeznuo. Sve te stvari po sebi nemaju 
velike vrijednosti, ali su za mene pre- 
dragocjene, jer pripadale su pokojni- 
ku, kojega sam od srca ljubio i što- 
vao, koji ie bio moj dobri kateheta, 





' js 
: .. 
44 "Mr 





e otac moje duše, svet svećenik. I ne 
Dr. Josip Rifel. znam, kakvu bih štetu radije pretrpio, 
nego li da izgubim koji od tih pred- 

meta. 


Bio je visoka rasta, kao stvoren, da i svojim stasom reprezentira 
dostojanstvo i čast katoličkog svećenika, i čovjek je uživao, kad ga je 
promatrao, gdje koraca ulicom. Njegov pogled bio je miran, pronicav, 
odavao je sređena čovjeka, nikada ne bi očima kružio ovamo onamo, 
već bi uvijek naprijed gledao. Korak mu je bio odmjeren. Rado bi se 
malo prošetao po svježem zraku, no inače bio je prijatelj svoje sobe, 
molitve i knjige. Njegove propovijedi bile su prvorazredne, govorio je 
iz duše, pa se i primalo duša. Posjedovao je veliku naobrazbu. I pisao je 
dosta, no šteta, samo za sebe, u javu nije davao skoro ništa. Da je živio 
dulje, sigurno bi naši listovi bili obogaćeni krasnim stvarima njegova 
pera, možda bi do danas i koja njegova knjiga ugledala svijetlo. U svome 
katehetskom zvanju bio je vrlo savjestan. Ipak zadnji sat, koji nam je 
držao, kao da je znao, da je zadnji: pripovijedao nam je o spiritizmu, 
o raznim drugim stvarima, pokazao nam svoje očinsko sroe. Bio je u 
školi strog, — sjećam se dobro, bio je to prvi dojam, što ga je pokojnik 
na mene učinio, kad ga je 19106. direktor g. Luka Zdunić proveo po gimn. 
zgradi pokazujući mu pojedine razrede. Ali je bio i vrlo dobra srca. Sje- 
ćam se dobro jednog slučaja, gdje je posjetio jednu bolesnu, a siro- 
mašnu učenicu. Kad je otišao, opaziše, da je u sobi ostavio novaca. 
Jednog siromašnog višeškoka stalno je pomagao. Ima još mnogo takvih 
slučajeva, u kojima je on pomagao sirotinju i dobru stvar. Bio je i van- 
redno plemenit: Jedamput na crkvenom pjevanju neki višeškolac, koji 

si je umišljao, da je muzički talenat, prigovorio mu nešto. Pokojnik se 
nije uzrujao, mirno mu je pokazao, da ima krivo. Jedan moj kolega 
stalno mu je prkosio: pokojnik mu je uza sve to poklanjao najveću 
ljubav, tako da sam se ja divio. Bio je zato uza svu svoju strogost silno 
obljubljen i poštivan od svojih učenika. I oni, kojih ponašanje nije bilo 
baš uzorno, koji su koracali putevima kliskim i umazanim, najljepše su 
se o njemu izražavali poslije njegove smrti. 

Zadnji put je bio u Sarajevu među prijateljima Svećenicima kod 
duhovnih vježbi koncem kolovoza. U tim duh. vježbama je na iednoj 
ceduljici napisao: »Bože moj, život je moj dokaz Tvoga neizmjernoga 
milosrđa! — Jesu li ovo moje zadnje egzercicije?« Bile su zadnje i konac 
njegov bio je kruna, kojom je Gospodin u njemu dovršio djelo svoga 
milasrđa. Posljednje dane u bolesti bio je siguran, da će umrijeti, i u 
tome ga uvjerenju nije mogao nitko uskolebati. Prikazao je Bogu za 
žrtvu svoj mladi život te je potpunom odanošću cčekivao svoj zadnji 
čas. Bili su to časovi tihoga mučeništva, gdje srce čovječje junačkim 
odricanjem daje Bogu najdraže: najplemenitije svoje nade, prijateljske 
veze, lijepe osnove budućnosti. Mislio je, da je za njega istom počeo 
onaj rad, o kojem je njegova svećenička duša odavno sanjala. Nu eto 
dođe Gospodin i reče: dosta je... Ostaje nam utjeha jedne lijepe sve- 
ćeničke smrti, da je teško ljepšu i zamisliti. 

Pred smrt pišu Kćeri Božje Ljubavi u Tuzli Nadbiskupu Štadleru: 
»Neprestano drži križ u rukama i moli. Molio je, da odmah javimo Vašoj 
Preuzvišenosti njegovo stanje. Najusrdnije moli Vas za oproštenje i naj- 
ljepše se zahvaljuje za sva dobročinstva, koja je od Vas primio. Oso- 
bito se zahvaljuje, što ste ga primili u Vaš seminar. Gore u nebu molit 
će za Vas i za cijelu dijecezu. Moli Vas, da ga se sjetite u svojim sv. 
molitvama. Sve oce Isusovce i sve poznate svećenike najljepše moli za 
oproštenje, pozdravlja i preporučuje se u njihove sv. molitve. Sa pot- 
punim pravom može se reći u svakom pogledu, to je bio svećenik po 
Srcu Isusovu, pun ljubavi Božje i prave revnosti.« 

Još kao učenik niže gimnazije zaključivao sam, da mu je mladost 
bila gorka, a život i rad obilno začinjen križem. Govorile su mi to nje- 
gove bolne oči, a i neke druge činjenice. Kad sam se kasnije upoznao 
s njegovim kolegama, vidio sam, da se nisam prevario. No baš zato je 
imao veliko srce, plemenito srce. Baš zato je njegova propoviied tako 
djelovala, njegova riječ u ispovijedaonici tako prodirala, njegova sama 
pojava tako edificirala. Baš zato, jer je sam trpio, razumio je, potpuno 
Shvatio i tuđu bol, utjeha mu je bila tako moćna, on tako privlačiv, kao 
stvoren, da se ljubi i štuje. Da, križ je lajna uspjeha svećeničkih. Isus 
je smrću na križu izveo najveće djelo, i svećenik će samo po križu 
uspjeha imati. I što mu je gorča bila mladost, i što više ima da trpi kao 
svećenik, to će mu većim uspjesima biti okrunjen svećenički i propo- 
vjednički i ispovjednički rad. No ne treba zato da se plašiš, mladiću, 
koji se pripravljaš za svećeničko zvanje: Isusovo je breme lako, i Nje- 
gov jaram sladak. Svećenik nikada ne trpi bez utjehe. Utjeha, kojom 
Isus tješi svoga svećenika, mnogo je veća i slađa, nego li je križ težak 
i gorak. Isus sim pomaže nositi svećeniku njegov križ, pomaže tako, 
da je više od devet desetina težine na Isusovim leđima. 

I Č. s. predstojnica jednoga sirotišta kod Beča šalje mi u pismu 
dragocjene podatke o pok. dru Rifielu. Među ostalim veli: »Vazda se 
rado sjećam tog pobožnog, visoko naobraženog svećenika. Bila sam više 

dana uz njegovu postelju, a i kod njegove smrti. Bio je Alojzije, i zato 
već zrio za nebo.« 

Već sam se bezbroj puta zahvaljivao pred svetohraništem za ve- 
liku milost, što mi je taj sveti svećenik bio kateheta, ispoviednik, du- 
hovni vođa. Iza njegove smrti par puta sam se za njega molio, no brzo 
je to prestalo. Diktiralo mi je to uvjerenje, da je u nebu. I o tom sam 
duboko uvjeren, da mnoge i velike milosti kroz ovo 12 godina, njegovu 
zagovoru imam da zahvalim. 


Rodio se je Dr. Josip Rifel u Celju 22. prosinca 1883. Gimnazijske 
nauke polazio je u Travniku (1895.—1903.), bogosloviju svršio u Sara- 
jevu g. 1907. zaređen je za svećenika 20. lipnja 1906. Od g. 1907. pa 
do 1916. kateheta u Sarajevo. 8. srpnja 1916. promoviran je na bogo- 
slovskom fakultetu u Gracu za doktora bogoslovije. Od 1916. pa do 
svoje smrti bio je kateheta na realnoj gimnaziji u Tuzli. Uinro je u 
Tuzli u srijedu — na dan posvećen njegovu svetom zaštitniku, sv. Jo- 
sipu — 23. listopada 1918. 


Kat. Tjednik, 1930., br. 31.; Vrhb. 1918, 256. 


Don Božo Pefar. 
(1893.—-1919.; u Travniku seminarac 1.—VIlI. r. 1905.—1913.) 


Dr. Petar Čule. 


Ranom smrću pok. don Bože Pehara izgubila je mostarska bisku- 
pija jednoga od najboljih i najvrednijih između i onako malobrojnih 
svojih svećenika. Njegova prerana smrt ioš je jedan dokaz, kako dragi 
Bog baš dobre rado sebi uzimlje. Don Božo rodio se 1. III. 1893. na 
Humcu kod Ljubuškoga. Otac mu js bio kroz dugi niz godina mlinar 
tamošnjega franjevačkoga samostana. Pučku školu svršio je u rodnom 
mjestu, a kako je bio čestit i nadaren, po svršetku škole bi poslan u 
Travnik, da se pripravlja za sv. svećenički stalež. U sjemeništu odli- 
kovao se don Božo lijepim vladanjem i marljivošću u nauci. Spadao je 
u bolje đake. Bio je pjesnička duša. Mnoge njegove pjesme, od kojih 
neke posjeduju veću umjetničku vrijednost, objelodanjene su što u ta- 
dašnjem »Travanjskom Smilju«, što opet u »Luči«. Njegovi drugovi iz 
Hercegovine zvali su ga onako od milja svojim Šenoom. Bio je usto i 
dobar glumac. Kod svih predstava, što se daju u sjemeništu po tradi- 
cionalnom običaju svake godine o Božiću i Pokladama, redovito je u 
njima sudjelovao aktivno i don Božo. Najteže bi se uloge njemu povje- 
ravale, i on ih je uvijek odigravao na sveopće zadovoljstvo. Naročito 
se istakao igrajući Sulejmana u tragediji: »Nikola Zrinjski«. Uz pjesničku 
nadarenost bio je don Božo i filozoiski nastrojen. Bio je dobar mislioc. 
Proučavao je i produbljivao razne filozoiske probleme, naročito se za- 
nimao kršćanskom etikom i estetikom. Don Božo bio je čovjek duboke 
i profinjene religijoznosti. Već njegova vanjska pojava odavala je asketu. 
Nije se zadovoljavao nekom površnom pobožnosti, nego je nastojao, 
da steče i postigne pravu svećeničku krepost. U saobraćaju sa svojim 
drugovima bio je vrlo koncilijantan, ljubežljiv i zabavan, pa su ga radi 
toga svi rado imali i s njim se rado družili. Nije se nikada i nikomu 

nametao. | ako je imao krasnih svojstava i odlika, nikad se time nije 
mimo druge uznosio niti je tražio, da ga drugi hvale. 

Tjelesne konstrukcije bio je nježne. Još u gimnaziji pokazivali se 
na njemu znakovi sušice. U gornjoj gimnaziji, a još viša u bogosloviji, 
morao je redovito uzimati razne lijekove. Čovjek se mora čuditi, kako 
je on uza svoju trajnu slabost i bolest ipak uvijek mogao smoći toliko 
energije, da je ne samo potpuno udovoljavao svojim strogim školskim 
dužnostima, nego se povrh toga još bavio i zanimao drugim lijepim i 
svećeniku korisnim stvarima. Na 17. VI. 1916. bio je don Božo zaređen 
Za svećenika. Teška groznica bila ga srvala prije ređenja, i on se stao 
pobojavati, da mu kruna svećeništva ne izmakne u času, kad je posegao 
rukom, da je dchvati. No Providnosti nije se još bilo svidjelo, da ga 
uzme k sebi — on ozdravi i bi zaređen. 

Po svršenoj bogosloviji bio je don Božo u jesen godine 1917. po- 
stavljen za kapelana župniku O. fra Iliji Roziću na Čerinu. Ali tu ne 
ostade dugo. Koncem godine 1917. umre u Gracu don Petar Papac i 
don Božo morade preuzeti upravu ove teške i krševite župe. Kao župnik 
posvetio je don Božo sve svoje sile radu za slavu Božju i spas neumrlih 
duša. Bio ja upravo neumoran u propovijedanju, dijeljenju sv. sakra- 
menata, a naročito u opremanju bolesnika. Nije mario ni za svoju bolest, 
ni za ružno vrijeme, ni za dalek i težak put, samo ako se o tom radilo, 
da koju dušu utješi i Bogu je bliže privede. 

U proljeće godine 1919. znatno se pogorša njegovo zdravstveno 
stanje. Sušica je bila već toliko napredovala, da je morao ostaviti župu 
i poći u Zagreb, da traži svojoj boli lijeka. Ali ga ne nađe ni tamo. 
Nakon dvomjesečnog bolovanja u bolnici Sestara Milosrdnica u Zagrebu, 
preseli se on 2. studenoga u svojoj 27. godini u bolji život i bi pokopan 
na Mirogoju. 

Tako završi svoj zemni put u cvijetu mladosti ovaj uistinu idealni 
i sveti svećenik. Gdjegod je bio, ostavio je iza sebe najljepšu uspomenu. 
Svojim učiteljima i poglavarima bio je uvijek zahvalan i privržen, svo- 
jim drugovima uvijek drag i mio, svojim župljanima do zadnjega časa 
revan i požrtvovan pastir, a što je najvažnije — svom Spasitelju i Bogu 
uvijek ponizni sluga, koji nije tražio na ovom svijetu druge nagrade, 
nego da može sebe svega žrtvovati za čast i slavu Presv. Srca svoga 
Otkupitelja. Have, anima pia! 


Karlo CG6ornitzer. 


(1901.—1921.; u Travniku: konviktorac I.—IlI. 1911.—1914.; vanjski 
IV.—VI. 1915.—1918.) 


K: 


Već u I. razr. bi pobožni konviktorac Karlo Chornitzer primljen u 
Marijinu kongregaciju (25. III. 1912.) Izakako se je konvikt raspustio 
(1914.), bio je tri godine uzoran vanjski đak. Svršivši s uspjehom VI. 
razr. (1918.) vrati se u svoje rodno mjesto Jajce, da pomaže ocu apote- 
karu, te se uz njega i sam pripravi za to zvanje. Bio je tamo tri godine 
do svoje rane smrti svima na izgled svojim pobožnim životom, odvažan 
branitelj vjerskih načela, agilan i požrtvovan za svaku katoličku akciju; 
ukratko: bio je jedan od najrevnijih katolika u cijelom Jajcu. 

Nego dajmo, neka nam dalje pripovijeda njegova sestra, gđa Ma- 
rija Kostić: »Dragi je Karlo već kao dijete bio uvijek veoma dobar. Ro- 
ditelji bi mi govorili, nek se ugledam u njega, i ako je samo malo sta- 
riji bio od mene. Naši su roditelji bili vrlo pobožni. U dječjoj sobi obje- 
sili su ogromno raspelo, staru obiteljsku svetinju. Pred njim bi se majka 
Svaku večer s nama molila. Tom smo običaju i kasnije ostali vjerni. Još 
sada živo u duhu gledam pokojnoga brata kao već poodraslog mladića, 
gdje pobožno sabran u molitvi kleči pred onim starinskim raspelom. 

»Bilo mu je istom deset godina, kad su ga roditelji smjestili u 
travnički konvikt. Kadgod bi nam se vratio kući na praznikovanje, svi 
bi se ukućani divili njegovoj revnosti u vjeri i pobožnosti. Vrlo je često 
primao sv. sakramente. Začudi se majka, te ga upita, što to uvijek ispo- 
vijeda, kad je tako dobar. Karlo se nasmiješi, te odvrati: »E, mamice, 
imao sam ipak tri grijeha, ali ne baš velika.« Onda se obrati k mem, te 
reče: »Znaš, jedan mi je mali grijeh, što sam tebe nazivao Fabijolom, 
a tebi to nije drago, pa se na to ljutiš.« Čitao je naime tada knjigu »Fa- 
bijola«, koja ga je veoma zanimala i silno oduševljavala za svetu vjeru. 
Želio bi i on postati mučenikom i žali, što sada za to nema više prigode. 

»Travnički je zavod i život u njem vrlo zavolio, pa i profesore i 
drugove. I kao mladić, kad je već bio vanjski đak, pokazivao je pleme- 
nito i pobožno srce, a sačuvao i svoju revnost za sv. vjeru. To se vi- 
djelo i u praznicima. Jednoga dana sva se je naša kuća orila od ži- 
vahne debate. Karlo i jedan njegov drug vatreno pobijali nekoga mla- 
dića. Kad je tai napokon otišao, čujem, gdje u susjednoj sobi Karlo i 
onaj drugi veselo kliču: »Ala smo mu pokazali! Ala smo ga pobijedili! 
Nije imao, što da odgovori!« Pristupim i upitam, u čem su ga pobijedili? 
Veli Karlo: »E pa o Bogu smo ga uvjerili. Mislim, da je on sad naš!« 

»Junački, kao pravi kršćanin, podnosio je Karlo teške i preteške 
kušnje, kojima nas je dragi Bog pohodio. Kad nam je otac naglo umro, 
tješio je i hrabrio majku, koja se je predavala očajnoj boli. Devet mje- 
meci zatim (1916.) razbolje se od tifusa pjegavca najprije Karlo, a onda 
i majka. Mila nam majka podleže toj pošasti i bi sahranjena, a da Karlo 
za sve to nije ni znao. Bio je i sam u smrtnoj stisci. Kad nekako pri- 
zdravi, zapita za majku, kako joj je? Sad nije bilo druge, morali smo 
mu saopćiti gorku istinu. U prvi mah problijedi i umukne. Razabravši 
se duboko uzdahne, te reče: »Božja volia!« 

Dvije godine nakon toga, nije navršio ni 20. godine, preseli se i 
on u bolji svijet, gdje su ga čekali otac i majka. Nesretnim naime slu- 
čajem utopi se dne 3. svibnja 1921. s još dva plemenita mladića u ja- 
jačkom jezeru. Što ćemo na to, već recimo kao Karlo: »Božja volja!« 


O. fra Alojzije Perčinlić, Franjevac. 
(1875.—1926.; u Travniku seminarac I.—-V. r. 1886.—1891.) 


Fra Marijan Jakovljević. 


Stjepan Perčinlić rodio se u Docu kod Travnika 3. prosinca 1875. 
od pobožnih i uglednih roditelja Mate Perčinlića i Kate rođ. Androšević, 
koji ga od mala zadojiše nježnom pobožnošću i odanošću sv. vjeri i ka- 
toličkoj Crkvi. Svršiv osnovnu školu, srce ga povuče, da postane sve- 
ćenikom. Oci ga Isusovci prime u Nadbiskupsko Sjemenište u Travniku, 

ali iz V. razreda prijeđe Ocima Franjevcima, koji ga na sv. Klaru, 12. 
kolovoza 1891. obuku haljom sv. Frane u Fojnici i nadijenu mu ime 
Aloizije. Odmah pokaza, da mu je duša doista rada služiti Bogu po uzoru 
Asiškog Siromaka. Smjeran, duševan u propisima, pobožan i goreć od 
revnosti odao je, da će biti jedan od revnijih u svome Redu. 

Zavjetovav se slijedeće godine, bi poslan na mudru knjigu, a onda 
u Italiju, da kod rodnog mjesta Serafiskog Oca u samostanu Marije 
Anđeoske kod Asiza svrši bogosloviju i upije pravi duh i stegu ifranje- 
vačkog Reda, čime se ondašnji Franjevci odlikovali još od vremena 
svoga Utemeljitelja. I doista, kad je svršio bogosloviju i bio ređen za 
misnika na Sve Svete 1898., postav duhovnim pomoćnikom u Zenici, a 
kasnije u Vitezu, moglo se odmah vidjeti, da će udariti stopama Sv. 
Frane. Onda je nastala reforma u Redu franjevačkom, pa se O. fra 
Aloizij našao među prvima, koji novu strogoću i prima i duševno drži. 
A revan za spas duša sve radi, čime će narod što jače pritegnuti Isusu 
i svetosti, pa širi III. Red pokornički i bratovštinu Presv. Srca Isusova 
i Apostolstvo molitve. Kako zna, da pjesma diže duše i zanosi, on osniva 
crkvene zborove i sam uči mladež skladnu sv. pjevanju. Prvi u ispo- 
vijedaonici, na propovijedaonici, svaki tren spreman, da nemoćnim pri- 
teče u pomoć svetim Otajstvima, ipak se nikada ne tuži na posao, nego 
čak se čudi, kako se drugi mogu na to tužiti. 

Radi njegove revnosti i redovničkog života poglavari ga učine 
meštrom madih sinova sv. Frane u novicijatu, gdje je revno služio šest 
godina, a onda radi narušena zdravlja premjeste opet u duhovnu pastvu. 
Domala postane gvardijanom u Gučoj Gori, župnikom u Zenici. Svagdje 
isti revni i pobožni sin sv. Frane. 1916. izaberu ga Vijećnikom — Defini- 
torom — i tu se pokaza još više njegova redovnička duša. Dok je prvo 
Svijetlio revnošću, sada i svijetli i traži, da i drugi vrše savjesno pra- 
vila, te budu djelom pravi svećenici. U časti se ne uznese, nego još po- 
nizniji vrši sve dužnosti. 

Ne štedeći se u radu navuče upalu porebrice, od koje je patio mnogo 
godina, ali nikada nije sustao u poslu. Ova ga revnost izjela, pa pred 
Uskrs 1926. klone iznemogao, i primiv pobožno sv. Sakramente, blago 
usnu uoči Jurjeva iste godine. Mogao je pravom reći onu sv. Pisma: 
»Revnost za tvoj dom izjela me Gospodine!« A sa svojim uzorom sv. 
Franom umiruć mogao je reći: »A šta bih ja htio na zemlji ili šta imam 
na nebu, ako ne tebe, Gospodine?« Boga tražio, za Boga živio i Bogu 
se preselio! 


Tomo Grbavac, školasftik D. I 
(1907.—1928.; u Travniku seminarac 1II.—VlII. r. 1921.—1927.) 


. 60 D. I.) 


U dvadesetim godinama češće se u Glasniku Srca Isusova javljao 
sad pjesmicom, sad crticom neki »Tomislav Posavac«. O. Milan Pavelić 
zamijetio je u njem rijedak pjesnički dar. Samo što još nije sazrio. Pre- 
mlad je. Pa zato se i čedno krije pod pseudonimom. A kako mu je pravo 
ime? Što je? Gdie živi? Tako je zacijelo već mnogi pitao, razdragan 
od njegovih duhovitih, pobožnih misli i žarkih osjećaja. 


316 Životopisne crtice travničkih Isusovaca i đaka. 


To vam je Tomo Grbavac. Po krvi je Hercegovac, rođak Petra 
Barbarića; po rodu je Bosanac iz sela Žirovine u Posavini.") Svršivši 
II. r. gimnazije u susjednoj Derventi dođe (1921.) u travničko  nad- 
biskupsko Sjemenište. Kao četvrtoškolac bi primljen u Marijinu kon- 
gregaciju.*) Kad je osjetio jasan glas Božji, koji ga zove na savršeniji 
život, preseli se iza V. r. u Malo sjemenište D. I. na Bunarbaši.*) U ovo 
doba poče se marljivo vježbati perom, ne bi li se i time pripravio za 
svoj budući apostolski rad. Neki uspjeliji prvijenci ugledaše svijetlo. Bio 
je vrlo živahne, vatrene ćudi. Govorio je hitro. Besjeda mu je tekla kao 
bistra voda iz nepresahniva vrela, sad šaljiva, sad ozbiljna, uvijek 
duhovita. Znao je koji put biti melankoličan, drugi put ponešto žestok; 
ali je raspolagao i velikom energijom, kojom je slabije strane svojega 
temperamenta u neprestanoj borbi uz milost Božju napokon sretno i 
svladao. Vodio je intenzivan duhovni život, te bi tajne svojega srca po- 
vjeravao svojem duhovnom vođi o. Turčiću i svojem opširnom duhov- 
nom dnevniku od kojih 1.100 stranica. Prava mu je slast bila raspravljati 
s drugovima o duhovnim stvarima, te ih bodriti na bogoljubnost i 
revnost. Odlikovao se napose nježnom pobožnosti spram »Sužnja Lju- 
bavi«, pred kojim je često i dugo znao klečati, i spram »naše mile Majke 
nebeske«, kojoj je u djetiniskoj ljubavi bio odan svom dušom. Njima je 
zarana posvetio bijeli ljiljan, te ga ogradio zavjetom sv. čistoće i trnjem 
oštre pokore. Tako mu je uspijelo, da ga sačuva neokaljanim do groba. 
To nam i sam odaje u jednoj od svojih zadnjih pjesama, koja bi objelo- 
danjena tek iza njegove smrti.") 


Cijer. 
Još raste lijer u vrtu mom Pod križem starim on je još 
Visoko dižuć razvit cvijet, U svojem ruhu snježanom, 
Još raste, premda mnogi prah Tu Krist ga štiti grudima 
Uzvitla nad njim ovaj svijet. I hrani Tajnom presvetom. 
Još cvjeta, premda dugo već O bdij mi nad njim, Gospode, 
Ne cjeliva ga lahor tih, Ko sunce Ti ga ogrijevaj, 
Još cvjeta, sretno uzmaknuv Presadi njega pred zimu 
Strahotama oluja svih. U anđeoskih lijera kraj! 


Da si vidio našega Tomu, kako njegova dva obraza cvatu poput 
dviju rumenih ružica, pomislio bi možda: Ala bujnoga li zdravlja! No 
to su bile tek ružice sa groblja! Nemila mu je sušica podgrizala mladi 
život, najprije potajno kao tat u noćnom mraku, a kasnije posve očito 
kao razbojnik na bijelom danu. Za dugotrajne mučne bolesti najsjajnije 
se očitovala sva dubina njegove žive vjere i bogoljubnosti. »Sve oče- 
kujem«, piše,*) »od dobrote Bcžanskog Spasitelja. Sve je slatko, što od 
Njega dolazi.« Poslije mature morao je — mjesto u novicijat — u sa- 
rajevsku gradsku bolnicu.') Kad se je tu mogao samo jedan put na sed- 
micu pričešćati, bolno zavapi: »Bez Isusa ne inogu živjeti!l« Moralo mu 
se udovoljiti, te mu svaki dan donositi utjehu, za kojom je njegova po- 
božna duša tako žarko hlepila. Sve je ostalo, ma kako gorko bilo, od 
srca rado podnosio, prikazujući svoje patnje za obraćenje pogana i ne- 
vjernika. »Želio bih«, izjavljuje) »još više trpjeti s Isusom za spas 
duša. No i to će doći! Neka mila braća zbornici samo mole nebesku nam 
Majku, da sa na meni izvrši volja Njezina Sina, i da umrem u Družbi 

Njegovoj.« Kad je njegovo stanje već postalo beznadno, primiše ga dobre 
Čč. sestre Maloga Isusa u svoj samostan u Mladicama kod Sarajeva) 
te ga požrtvovno dvoriše dan i noć. Otuda piše Tomo iz patničke po- 
stelje olovkom, jer perom nije više mogao ravnati, da će skoro umrijeti, 
a na ovom svijetu da ima samo još jednu želju. | ona mu se malo zatim 
ispunila. Pohodi ga provincijal o. Prešeren, te mu, ovlašten od preč.o. 
generala, dopusti nabožne zavjete, kojima će u samom času smrti po- 
stati pravim članom Družbe Isusove. I Tomo odmah položi zavjete.'*) 
Tko sad sretniji od njega! Kad bi ga Čč. sestre pitale, da li što želi, 
odgovorio bi: »Ništa! Sad imam sve, što sam želio! Jedino još želim, 
da me Isus što prije pozove k sebi!« Još mu je jednu utjehu donio o. 
Hormann, tadašnji superior Malog sjemeništa. Uoči njegove smrti ga 
posjetio i donese mu binet. Kako je sjainim očima Tomo gledao sad o. 
superiora, sad svoj biret! U svojoj djetinjoj radosti više si je puta biret 
metnuo na glavu. Pristaje! E dobro je! Imao je neprestano velike boli, 
ali se to nije ni opazilo, tako ih je strpljivo podnosio. 

Sutradan dne 10. ožuika 1928., skoro iza ponoći, naglo mu pozli. 
Ide kraju. Zamoli preč. g. Matiju Pajića, da mu još prije zore donese 
sv. pričest, te je primi s velikom pobožnosti. Ne prođe nego četvrt sata, 
a on zaduben u molitvu ispusti dušu, da s ljiljanom u ruci osvane pred 
svojim Isusom. 

. sestre, zadivljene njegovim krepostima i pobožnim razgovo- 
rima, izmoliše, da ovaj »mali Svetac« i mrtav kod njih ostane. I tako 
bi naš Tomo Grbavac sahranjen u njihovu malom samostanskom groblju. 

1) M. Vj. VII. 89; listovi i uspomeno; isp. Pov. kg. M. S., 81. — 2) 6. IV. 
1907. —3) 2. II. 1928. — 4) 11. IX. 1924. — 5) Glasn. S. I. 1928, 140. — 6) 7. IX. 
1925. — 7) 27. X. 1927. — 8) 22. XI. 1927. — 2) 6. II. 1928. — 10) 22. II. 1928. 


Petar Zubak, župnik. 
(1893.—1931.; u Travniku seminarac 1.—VIII. r. 1906.—1914.) 


Po Ant. Martinoviću, profesoru. 


Petar Zubak, rodom iz Kuline (srez Derventa) bio je pravi tip 
idealnog seoskog župnika. Još posve mlad postaje (1921.) župnikom u 
Čemernu, rastrkanoj planinskoj župi pokraj Sarajeva, s nekoliko ru- 
darskih i šumskih kolonija i sa 6—7 škola. Od naravi energičan i tvrd, 
baci se tu svom revnosti na rad u narodu, uživajući u poslu i ne štedeći 
ni zdravlja ni sila. Po čitav tjedan ne bi bio kod kuće, već bi hodao, 
pješice i na konju radi katehizacije i vršio svećeničku službu po razba- 
canim gorskim selima i malim katoličkim kolonijama uz šumsku že- 
ljeznicu Semizovac—Čevljanovići. Toliko bi puta ostao bez pravoga jela 
i čestita noćišta. A svoje seljake volio je kao djecu i žrtvovao se za 
nših kao pravi otac. Bio im je i svećenik i odvjetnik i pisar i učitelj. 
Popravio im je crkvu i župski stan, sagradio »dom«, vodio na nekoliko 
mjesta razna društva i hrvatske čitaonice, podigao filijalnu kapelu u 
Semizovcu, brinuo se za njihove gospodarske i obiteljske potrebe. A 
kod toga je uvijek bio kao svećenik čist i bez prigovora, bez ambicije 
i bez ikakvih zahtieva za svoju osobu. Tih, skroman i ustrajan. Uvijek 
idealan. Nikada se nije tužio. Sve velike žrtve u duhovnoj pastvi uzimao 
je kao nešto, što se samo po sebi razumije, kao svoju dužnost prema 

Bogu i narodu. Bio je gostoljubiv i nesebičan. Tako nesebičan, da sam 
nikad ništa nije imao. Zato ga je svijet i volio. Znao se češće javiti 
dobrim sastavkom, ali uvijek pod šifrom. 

Premješten (1930.) u Prozor, isto se tako svom dušom prihvatio 
posla. Nego prevelik napor i nemila sušica prije vremena mu skršiše 
sile. Slabo se liječio, a silno radio. Napokon je sav satrven morao osta- 
viti župu, te se uteći čč. sestrama u Han Kumpaniji, gdje ga u 39. godini 
života (3. XI. 1931.) stiže smrt. Neka mu je trajna uspomena kod na- 
roda, a vječna slava kod Boga! 


Isp. >Napredak«, glasilo sarajevskog »Napretka<«, 1931., str. 168. 


O. Ilija Gaprić D. I. 
(1867.—1931.; u Travniku seminarac 1884.—1888.; nastavnik 1895.—1896.) 


Pribrao o. Josip Predragović D. I. 


Rođen u župi Pećinama blizu Travnika učio je već u poodmakloj 
dobi osnovnu školu u čč. ss. Milosrdnica u Docu. Vrlo je zahvalan bio 
Čč. ss. dolačkim i češće je govorio: »I ja sam bio dijete sv. Vinka!« 
Qimnaziju je polazio u Travniku kao seminarac. Odatle je stupio 1888. 
u Družbu Isusovu — kao Isusovac godinu dana bio je magistar u trav- 
ničkoj gimnaziji (1895.—6., razrednik JII. razr.) Filozofiju je svršio u 
Bratislavi, a teologiju u Insbruku. Umro je u Zagrebu 28. kolovora 1931. 
u 64. godini života, u 44. redovništva, u a1. apostolskog rada svoga u 
vinogradu Gospodnjem. 

Kao pastirče čuvao je ovce na visinama Mravinjca nad Pećinama. 
Sa svojim drugovima znao se češće vježbati u raznim akrobatskim pro- 
dukcijama. Tako su kušali n. pr. na glavi stajati i koješta drugo. A što 
su preko tjedna naučili, to su nedjeljom pred seoskom publikom pred- 
stavljali. Čak i na šiljastim sljemenima pećinskih kuća pokazivali gu 
svoje vještine. Vidjelo se već tada, da je za veće stvoren! Veselu svoju 
ćud i nagon, da druge razveseli, što je izbijalo već za djetinjstva nje- 
gova, zadržao je za cijelog života svog. Nerazorivi humor njegov bila 
je karakteristična crta O. Gavrića, bez kojega si ga ne možemo pomi- 
sliti. I u najtežoj boli i bolesti, doklegod je svijesti bilo u njemu, šaljiva 
žica bila je agilna. Mnogi i mnogi dušobrižnici tražili za misije u svojoj 
župi poimence veselog Oca Iliju. Revnujući za spas duša nastojao je 
makar i kojom šalom, da privede grješnika na pravi put. 

I kako je O. Gavrić bio dosjetljiv ne samo u šali nego i u obrani 
svete vjere i zdravih načela, svjedoči nam među ostalim i ova crtica. 
Još prije svjetskog rata jednoć na putu u putničkim kolima (deležansi) 
namjerio se na otmjenog gospodina, koji je svoje suputnike htio uvjeriti, 
da u komunizmu leži spasenje naroda. Otac Ilija najprije se S njim upu- 
stio u disputu, dokazujući krivo stanovište, s kojega polazi komunizam, 
kad niječe privatno vlasništvo itd. No taj gospodin ostao je kod svoje 
tvrdnje, da je privatno vlasništvo tobože nepravedno i da ima biti sva 
imovina zajednička. U to dođoše do jedne gostione, gdje je trebalo ru- 
čati. Onaj gospodin komunist odmah naruči za sebe juhu i meso, a 0. 
Gavrić ne budi lijen nego prihvati tanjur i kaže cijelome društvu: »Eno, 
čuli ste od gospodina, kako nema privatnog vlasništva, nego je sve za- 

jedničko. Dakle i ovaj tanjur čorbe ima isto tako meni pripadati kao i 
njemu!« Sve društvo prasnulo je u smijeh i pljeskalo je O. Gavriću, a 
postiđeni se komunist brzo izgubi. 

O.Gavrić djelovao je u Sarajevu, Splitu i Zagrebu i to kao pro- 
povjednik, ispovjednik, prezes Marijinih Kongregacija; davao je brojne 
duhovne vježbe raznim staležima, no najviše je poznat kao pučki 
misijonar. Uvijek je u mladosti sanjario, da mora za Boga i za 
narod učiniti nešto veliko, makar se i u hajduke odmetnuo, kako sam 
reče. | žarku želju uslišao je Gospod, da proslavi Boga i da spasava 
neumrle duše. Pozvao ga u Isusovce, ne da iz busije navaljuje na ne- 
prijatelja, nego da kao misijonar i apostol Isusov udara na kule soto- 
nine i obara ih te iz ropstva đavaoskog izbavlja duše krvlju Kristovom 
otkupljene. Radi njegove vatrene, neustrašive revnosti zvali bi ga: Ilija 
Gromovnik. A imao O. Gavrić i sve 
sposobnosti za ipučkog misijonara. 
Bio je zdrav i iak kao one pećine, 
među koje se zbilo njegovo rodno 
mjesto. Budući da je nikao iz na- 
roda, poznavao je dobro narodnu 
dušu, sve želje i osjećaje naroda, 
sve niegove dobre i zle navike. 
Imao ie vrlo živu maštu. velik go- 
vornički dar, zvonki glas, nježno i 
plemenito srce i pronicav duh. On 
je mislio mislima svojih slušatelja, 
govorio ie njihovim buinim načinom 
govora i znao se sjajno prilagoditi 
shvaćanju puka. Govorio ie od srca 
k srcu i odmah je osvojio svoje slu- 
šatelje. Narod je grnuo k njegovim 
propovijedima, ali se i tiskao oko O. Ilija Gavrić D. I. 
njegove ispovijedaonice. 

Držao je misije u G. V. u Bosni. »Puk je dolazio — piše O. Gavrić 
— s najudaljenijih krajeva 3—5 sati hoda u crkvu, i mnogi su čekali do 
8 i 8% sati navečer natašte, samo da se ispovjede i pričeste... Jedne 
večeri ispovijedamo do 9 sati uvečer, a još mnoštvo čeka i gura se kod 
vrata sakristije. Kad je išao jedan iz sakristije, nahrupi njih 20-30 preko 
vrata — vrata se srušiše, a oni svi padoše unutra u sakristiju jedan 
preko drugoga! Malo što nijesam nastradao. Jedan od njih počne odmah 
na glas kazivati grijehe. Ja ga hoću da ušutkam, a on: »Neka čuju svi, 
kakav sam bio! Kad se nisam stidio da javno vrijeđam Boga, šta bih 
se stidio javno to priznati!« 

S Ocem Jeramazom držao je jednom šest do osam misija bez pre- 
kida u Bos. Posavini. Tako su se u tom apostolskom radu izmorili, te 
su mislili, da mora jedan i drugi umrijeti. I doista O. Jeramazu pala u 
Sarajevu iza povratka kap, no doskora se oporavio. Oca Gavrića nije 
njegovo grlo nikada izdalo, a junačko zdravlje ni kod najvećih napora 
nije ga ostavilo. Jedva bi sebi priuštio odulje stanke. Sve ga je nešto 
neodoljivom silom gonilo u misije. I doskora je opet držao jedno osam 
misija. 

Kad bi se za vrijeme misija pokazao među narodom, sve bi se 
odmah oko njega sakupilo. A on je sa svima najljubeznije općio i po- 

ticao ih na revnost i ustrajnost. »Đavao se«, govorio bi, »silno srdi, što 
tako revno dolazite na svete misije.« Još se više ta ljubav i privrženost 
puka pokazala prema dobrom i revnom misijonaru na svršetku misija, 
kada bi se rastajao ođ njih. Sve bi se rasplakalo i naglas jecalo, pa bi 
ga daleko još ispratili i suznim onda očima za njim gledali. 


Neumoran je bio O. Gavrić u propovijedanju, neumoran u ispovi- 
jedanju. Ispovijedaonica mu je bila mila ne samo izvan redovničke kuće 
na misijama nego i kod kuće. Kada se znao vratiti iza napornog rada 
kući u Sarajevo ili Split ili Zagreb, rado je išao u ispovijedaonicu — 
katkad bi se i nakašljao, ne bi li se tkogod od njih, koji su upravo tada 
bili u crkvi, potaknuo na ispovijed. 

Na jednom listiću: »Koliko sam dosada imao misija i duhovnih 
vježba za 20 godina? Travnik 15. augusta 1920.« zabilježio je O. Gavrić 
vlastoručno: »Za 20 godina preko 104 imisije, 60 duhovnih vježba, go- 
vora do 4.160!« Ako tomu pribrojimo od 1921.—1931. misija 160, oko 
dvadesetak duhovnih vježba i kroz 30 godina godišnje oko 20.000 ispo- 
vijedi: dobit ćemo zaista lijepe brojeve. I oni nam jasno svjedoče, kako 
je O. Gavrić radio odista »kao dobar vojnik Isusa Krista«. 

Bio je O. Gavrić apostol Srcalsusova. On sam veliki što- 
vatelj Presv. Srca Isusova revnovao je i kod drugih za štovanje Bo- 
žanskog Srca Isusova i perom u Glasniku Srca Isusova, a još više živom 
riječju. Gdjegod je mogao na misijama, uveo je za mladiće »Vojsku Srca 
Isusova protiv psovke«, za djevojke »Djevojačko društvo Srca Isusova 
za naknadu sv. Pričest«, za muževe »Apostolat«, za obitelji »Posvetu 
Srcu Isusovu«. Posvuda se na misijama morala pjevati »Zlatna Kru- 
nica«, pa ako nije bila poznata, on, iako baš nije bio pjevač, učio je puk. 
Mnogo je širio poimence na misijama »Glasnik Presv. Srca« i slao ili 
sam donio imena i broj pretplatnika Upravi u Zagreb. »Hvala Presve- 
tome Srcu na milostima, što .ih je iskazalo!« — ovaj se uzdah nebro- 
jeno puta vinuo iz duše Apostola Presv. Srca Isusova, iz srca O. Ga- 
vrića. A u zadnjoj bolesti svojoj znao je više puta vapiti: »Presveto 
Srce Isusovo, primi me u svoj zagrljaj!« Pouzdano se nadamo, da ga je 
Božansko Srce Isusovo uslišalo, ispunilo mu želju i molbu. 

Krasan spomenik pieteta — kako čitamo u bilježnici O. Gavrića — 
podigao je rođenoj majci svojoj. No kudikamo više je častio i vatrenije 
ljubio nebesku Maiku, BI. Dj. Mariju. Vrlo je mnogo radio za 
proslavu BI. Gospe kao vođa duhovnih vježba, kao propovjednik — 
više puta držao je svibanjske propovijedi — kao misijonar, kao prezes 
Marijinih Kongregacija. Vodio je Mar. Kongregaciju gotovo za sve sta- 
leže: za gimnazijalce, sveučilištarce, gospodu, gradane, radnike, gospođe 
i gospođice, učiteljice, gradanke, preparandistice, služavke. I kako je 
sam bio pun života i rada, tako je i nastojao, da i niegove Marijine 
Kongregacije budu pune života i rada. Za kongregacijska predavanja 
pomno se je pripravljao obazirući se na aktuelne potrebe dotične Kon- 
gregacije. U Sarajevu je osnovao Kongregaciju za gospodu, u Splitu 
jednu za građane, a drugu za gospođe. 

Nego Gospodu se svidjelo, da O. Gavrića usred apostolskog rada 
pozove k sebi. Tokom mjesečnog bolovanja pokazao je O. Ilija tako 
živu vjeru i tako djetinju odanost u volju Božju, te je upravo sve za- 
divio, koji su ga posjećivali. Silno je trpio navlastito od teškog kolanja 
krvi, ali žarka pobožnost, kojom se i sam vježbao u strelovitim uzdisa- 

jima k Bogu i Gospi, ganula je svakog nazočnika. Veliku zahvalnost 
pokaza svojim starješinama i cijenio se vanredno sretnim, što može 
Živjeti i umrijeti u Družbi Isusovoj. Uvelike se i sada još zanimao za 
lijep uspjeh misija u Pakracu i za svećeničke duhovne vježbe na Jorda- 
novcu. I u deliriju, u koji je češće padao, živahno bi propovijedao, kao 
da drži gdje misije. Posljednje svijesne riječi bile su mu uzdisaji ljubavi 
k Srcu Isusovu i Majci Božjoj. 

Prigodom smrti O. Gavrića stigle su starješinstvu Družbe Isusove 
u Zagrebu od svih strana vrlo mnoge sažalnice — dokaz, kako je ne- 
umorni radenik u njivi Gospodinovoj bio posvuda obljubljen. A i naša 
štampa spominjala ga je s osobitim pijetetom. 


Napomena. Zagrebački dnevnik >»Hrvatska Straža« dne 29. kolovoza 1931. 
i zagrebački časopis >Katolički List« u br. 36. donijeli su život i rad O. Gavrića. 
Zagrebačka »Nedjelja« dne 6. rujna piše u istom broju na dva mjesta o milom 
pokojniku. Zagrebački >Jutarnji List« od 29. kolovoza oglasio je smrt O. Gavrića, 
a ilustrovani zagreb. časopis >»Svijet« u br. 12. ističe njegovu neustrašivost i 
revnost za spas duša i nerazorivi humor (ima i sliku). Pisali su o O. Gavriću 
šibenski >Katolik« u br. 38., sarajevska »Vrhbosnac u br. 9., đakovački dijece- 
zanski list >Glasnik« u br. 18. U sarajevskom >Katolički Tjednikc u br. 86. 
izašao je odulji članak o O. Gavriću. >Glasnik Srca Isusova« u br. 10. ocrtao je 
život O. Gavvića i napose istaknuo, kako je 0. Gavrić bio veliki apostol Srca 
Isusova. >Vjesnik Marijinih kongregacija« u br. 2. i 3. prikazao je O. Gavrića 
kao vatrenoga štovatelja Bl. Dj. Marije i revnitclja Marijinih kongregacija. (>M. 
Vij.« 1981 piše o njem u br. 1.—3. U >Kalendaru Srca Isusova i Marijina<« za 
g. 1933. počeo je izlaziti opširniji životopis iz pera 0. Predragovića.) 

Najviše su pridonijeli gradiva vlč. oci Hamerl, Bock i Rabađija. 


natječu se za 
prvenstvo. 


Dva nadobud- 
na šahista 

Travnik i okolica. 


Travniku. 
Ivan Ev. Šarić 1893.* 


Na oku mi suze trepetaju, 
Jedva šapćem svoju žalovanku : 

O Travniče, o moj zavičaju, 

Evo mene s tobom na rastanku ! 
Suza kanu — suzom orošena. 
Zdravo ostaj, moja grudo mila, 
Živa sliko mladih uspomena, 

S Bogom ostaj, s Bogom sretna bila! 


S Bogom i ti, Vilenički gaju, 

U tebi sam brao ljubičice, 

U tebi ml bilo ko u raju, 

Kad bi slušo ptice ti slavice! — 
S Bogom i ti, majko moja mila, 
Svaki dan će Ivić ime tvoje 
Spomenuti, majko, živa bila, 

A iti ćeš spomenuti moje! 


*) >Pjeeme«, 1911. str. 136. 


I vi zdravo, dragi i premili 
Sjemenišni moji bijeli dvori! 

Vi ste meni Athenaeum bili, 

U vas mi se srce ognjem stvori, 
Za dom mili i vjeru nam svetu, 
28 krst časni i zlatnu slobodu, 
Što je želim svakomu na svijetu, 
Svemu svijetu, pa i svomu rodu. 


Suza kanu — suzom orošena. 

Još mi jednoć s Bogom, grudo mila, 
Zlatna sliko zlatnih uspomena, 

S Bogom ostaj, s Bogom sretna bila ! 
Na oku mi suze trepetaju, 

Jedva šapćem svoju žalovanku: 
Rodna grudo, moj vilinski kraju, 
Zapjevo ti brzo na rastanku! 


Za vezirskim građom. 
Ivan Ev. Šarić 1932.* 


O da mi je opet u zavičaj dragi 
I ubrat dragoljub na Vlašić-planini 
I odahnut dušom uz razgovor blagi 


Sa sestrom Maricom u akšam-tišini ! 


O da mi je opet na vrh mojih sanja, 
Gdje mirisan vjetar provejava lako, 
Gdje ima sunčanja, a ima i granja, 
Gdje me vole srca, a čisto je svako! 


*) Katolički Tjednik, 19832., br. 28. 

O da mi je opet na Bojnu na travu, 
A na onom slatkom Vilenice zraku, 
Pa u Lašvu zurit, u bistru i plavu, 

I slušat joj žubor sa sofe u mraku! 


O da mi je opet, gdje su moji ljudi, 

I gdje nađem melem svakom svome jadu, 
I gdje se odmorim ko na majke grudi — 
O da sam još Ivić u Vezirskom gradu! 


Travnik. 
Vladimir Nazor 
Travniče, s Doca u proljetnu danu Oj, baščo, strmim pod Vlašićem, što ti 
Lahor ti šumor i mirise nosi Mrmori Lašva ? Moj se duh odmara 
U ljetnoj noći čuješ, kako rosi U tebi. U vis tanana munara 
Biserak s neba na rascvalu granu. Diže se, u ruj oblačića oti'. 


Promatram tvrđu tvoju... Što mi zbori 
O tamnicama, o krvi, o Tvrtku! 


*) Prosvjeta, Zagreb, 1915., str. 172. Ovdje samo prvih 10 stihova. Neka 
nam pjesnik ne zamjeri, što smo dvije, tri riječi promijenili. 


Tvrđava. 
Abdul-Aziz Borić, HI. r. 1911. 


Jednoga dana (1909.) uputismo se, moj stariji rođak i ja, u tvrđavu. 
Uzišavši uzbrdice ulicu Varoš, dospjesmo do kamenitog mosta, ispod 
kojega teče potok Hendek. Malo niže tvrđe jedva čeka matica Lašva, 
da ga primi u svoj zagrljaj. Kad uniđosmo kroz kapiju, dospjesmo u 
srednji dio tvrđave. Tvrđava se naime dijeli na tri dijela: na srednji, 
donji i gornji. 

U srednjem dijelu nalaze se kamenite nove kućice, koje je Vlada 
iza požara (1903.) sagradila i pojedine sobe siromasima izdala za ne- 
znatne pare. Stanovništvo je muslimansko. Uz kapiju stoji džamija sa 
visokom munarom, koja je sada pretvorena u kuću. U sredini je voda. 
Sjeverno od vode uzdiže se visoka kula bez prozora, u kojoj je, kažu, 
stajao barut i oružje. 

Siđosmo kamenitim stepenicama u donji dio tvrđave, u kojem nema 
što osobito osim nekoliko vrtova, koje obrađuju stanovnici tvrđave. U 
jednom vrtu vidjesmo čovjeka, kako marljivo radi. Opaziv on nas, baci 
motiku i reče mojemu rođaku: »Jesi li ti to, aga?« To bijaše nekada 
naš sluga. 

»Jesam, Ibrišime«, reče moj rođak. 

»A gdje si ti, Ibrišime?« opet će moj rođak. 

»U koži, dragi aga. Kamo ste to pohitali? A čiji je ovaj momčić 
s tobom?« 

Moj mu rođak kaže, čiji sam i kako smo tvrđavu došli pogledati. 

»Pa ovo je, kažeš, unuk mog age, u kog se rodih, pa mišljah i 
umrijeti, ali nas sudbina rastavi. He, krasna vremena to bijahu; kađ 
sam u njega služio, dosta sam se ćohe (vuneno sukno za bosanske 
čakšire) naderao i dobrih konja najahao«, reče Ibrišim, udarivši se ru- 
kom po koljenu. 

»Pa zbilja, Ibrišime, kaži nam, kako živiš, otkad aga umrije? 
rečemo mu mi. 

»Pa živi se, ako ne po gospodsku, a ono da ne umreš od gladi. 
Kad aga umrije, razdijeliše se njegovi sinovi, a imali su šta i dijeliti. 
Bijaše volova i krava na pretek, a ovaca i koza za bacanje. Dijelivši 
to rekoše i meni: »Ibrišime, tebi put i tvoja plaća, a nama Ovo.« 

»Dobro, dobro, age«, rečem im ja; »znao sam ja i bez vas, da 
ne ću s vama dijeliti, a mogli ste mi jednu kravu, pa ma bila najšuga- 
vija, radi sevapa (dobra djela) darovati uz plaću, a ja ću vam opet 
kadgod svojom sjekirom cjepnut koje drvo. Fto ne će biti ni vama, što 
se kaže, na džaba (badava).« Gospoda slegnu ramenima, kao da smo 
to u mlimu govorili, pa meni plaću, a ja put pod noge pa u Travnik.« 

Tako s Ibrišimom govoreći uspesmo se u gornji dio grada. 
Odmah, kako se uzide uz kamenite stepenice, dođe se na malu, travom 
obraslu ravan. U sredini je tamnica. Nadvirih se. Šta sam vidio? 
Četiri vlažna zida, i kao da sam čuo unutra vapaj onih nesretnika, koji 
tu životom platiše. Zakrenuh oči od tog strašnog ponora, da ne vidim 
više, što mi srce para. U duši uskliknuh: Bošnjaci, dosta ste jada pre- 
patili, da vam se hoće jednom na obzorju pokazati zvijezda sreće! 

Na sjevernoj strani stoji visoki zid, u koji su se kao aveti usadila 
dvoja gvozdena vrata. Uđosmo na prva. Šta vidjesmo? Pred očima ti 
pukla golema dvorana bez prozora, mračno ti je tu kao u rogu, polu- 
kružni svod od tvrdoga vapnenca nadvio se nad tobom. »Ovo je zin- 
dan« (tamna soba), reče Ibrišim; »tko bi bio osuđen na smrt, bio bi 
neko vrijeme u zindanu, a onda bi ga odveli u kašteo i tamo zadavili.« 

Izišavši iz zindana prodđosmo kroz druga vrata i dospjesmo u 
kašteo. Kašteo je opkoljen sa Svih strana visokim zidom. U sjevernom 
su zidu vrata, od zemlje dva metra visoko, koja vode u otvor sličan 
spilji. Unutra je t. zv. »krvavi direk« (greda). »Evo ovdje se davilo«, 
reče Ibrišim pokazujući krvavi direk; »a taj bi posao obavljali dvojica 
cigana.« 

»A kako bi se davilo?« upitam ga ja. 

»E, posve lako. Siromah bi se prislonio uz ovaj direk, a cigani 
oko vrata ličinama (konopcima), pa potegni, omotavajući ga oko direka, 
a on, mučenik, izbuljio bi oči, a tijelom bi skakao kao zaklan pijevac, 
dok ne bi umro.« 

Ova je spilja u trbušini jednoga tornja, koji se nadvio kao orao 
nad tvrđavom. Gore se može doći kamenitim stepenicama, odakle je: 
lijep pogled na Travnik. »Ovdje ćemo sjesti i malo se razgovarati«, 
reče Ibrišim. Sjedosmo. Razgovarajući se neko vrijeme rečem ja Ibri- 
šimu: »Ibrišime, ti si, kako vidim, veoma šaljiv čovjek.« 

»Taka mi je narav«, reče on kratko. 

Govoreći tako s Ibrišimom, i ne opazismo, kako se sunce bijaše 
već primaklo zapadu. Oprostivši se s Ibrišimom, našim prijateljem, kre- 
nusmo kući. 

Poslije dugo vremena vidim opet našeg starog znanca Ibrišima. 
»Ideš li u gimnaziju?« bijaše mu prva riječ. 

»Idem, Ibrišime!« 

»Haide, hajde, sinko, čuo sam ja i raspitao za tu vašu gimnaziju, 


a da nije na glasu, ne bi djeca ovamo dolazila iz krajeva, gdje nema 
nikada snijega.« 


»Tako je, Ibrišime«, rečem ja, i rastadosmo se. 


Hajduk i vezir. 
Stanko Vraz 1845.* 


1. Prijeinja. 
dan s istoka stao tek da bijeli, 
Niza stranu na gvozdena vrata 
Grne narod kao ptica jata, 
Rekao bi: cio grad se seli. 


2. Smrt vezira. 


Istom sunce na počinak pade, 

A već vezir jake straže kreće, 
Uz Kulaša, uz svoj dvor ih meće, 
Od hajduka mira da imade. 


Na smrt vode iz Travnika grada 
U gvožđima Kulaša hajduka, 
Od kog dršće ko janje od vuka 
I sam care usred Carigrada. 


Već k jaciji' hodže sa munara 
Pozivaju mnoštva vjerna puka ; 
Čut je samo sred večernjeg muka 
Lavež pasa i korak stražara. 


Vezir viče: ,Na poso, dželati:, 
Mah na kolac, djeco, đaurina?! 


Baš je ponoć. Vezir vapit poče: 
»Gdje ste, momci? Gle Kulaša k meni!“ 


Uteče li, mojega mi dinas, 
Sutra će nas po Travniku klati... 


Pse đaurski, deder bjesni sade, 
Bosnu slavnu sad nam robit hodi, 
Sad hajduke u gradove vodi, 
Kolji Turke, plaši bule mlade“! 


A kavaziš kao pomamljeni 
Gospodaru svi u pomoć skoče. 


Svaki pita: ,Gdje je kleta psina ?“ — 
»Zar ne vidiš, gdje me evo davi? 
Nogu na vrat on mi veće stavi — 
Ne vidiš li strašna daurina ?“ 


Grozno hajduk zaškrinu na vraga, 
“Tisuć munja s očiju mu sinu, 
Zaljulja se vezir na dorinu, 
Kanda smrtna rana dopala ga. 


Vezir stenje, grči se i znoji, 
Oči pune grozna su mu straha, 
Dršću usne, nestaje mu daha, 
Protegne se: smrt ga upokoji. 


»Ne rugaj se, krvniče silovit! 
Pamti dobro: jošte ove noći 

.Baš u ponoć u dvor ću ti doći, 
Nikad jedne ne ćeš već proslovit !“ 


Po magazi, čardaku, aharu+ 
Hitro momci ištući hodaju, 
Pretražuju harem i odaju, 
Al badava sebi glavu taru: 


"Tako Kulaš s koca progovori, 
Na vezira gnjevno se nasmije, 
Smeten vezir natrag ata vije, 
I za njim se zatvaraju dvori. 


Nigdje da bi traga živu stvoru, 
Gdje !' Kokaru, kamo 1! Jezdimiru, 
Što grozili zlom su se veziru, 

Tu noć da će smaknut ga u dvoru. 


*) Stanko Vraz (1810.—1851.) bio je Slovenac. Čast mu kao pjesniku, ali 
mu je jezik u ovoj baladi ipak nešto tvrd i zastario. Zato ga dadosmo od vješte 
ruke 0. Milana Pavelića izgladiti. Izvorni tekst vidi u Vrazovim »Izabranim 
pjesmama« (Zagreb, 1880. str. 2183.) ili u antologijama (n. pr. u >»Hrvatskoj 
antologijic« Huge Badalića, Zagreb, 1892., str. 218). 

3. Smri pajduka. 


Istom Turci sabah? otklanjaše, 
Kad glas crni širiti se stade, 

Tu noć vezir da u dženet# pade, 
Strah zahvati begove i paše. 


Jedni vele: ,Jezdimir ga nađe!“ 


Drugi opet: ,Kulaš je! Da tko bi?“ 


Al Jezdimir po Sokolcu robi, 
A gdje Kulaš da sa koca sađe ? 


Svi u gradu već strahotu znaju, 
Pola svijeta ostavi ognjište, 

Hajd k veziru, hajde na stratište, 
Da potanko zgodu razgledaju. 


Protegao vezir se po odru. 
»Valah?, mrtav !“ kaže jedan paša. 
Idu dalje — pogledaj Kulaša: 
Spušta glavu, spušta usnu modru. 


Poput šiba do žile mu žila, 
Tanke struje rujne krvi cure. 
»Daur živi“, kaže jedno Ture, 
»A vezira smrt nam ugrabila“. 


Te besjede stresoše hajduka 
Kano vjetar suhi list u gaju ; 
Razabra se još jednom u vaju, 
Kano da ga ostavila muka. 


Na svom kocu uspravi se smjelo : 
»Slava Bogu!“ reče smiješeći se, 
Diže glavu, pogleda u vise, 
Dahnu, duša ostavi mu tijelo. 
1) dželat, krvnik. — 2) đaur(in), nevjernik. — 5) din, turska vjera. — 
4) jacija, noćna molitva muslimana. — 5) kavazi, stražari oko paše. — 5) ahar 


konjušnica. — 7) saba(h), muslimanska molitva u zoru. — 5) dženet, raj. — 
*) valah, Boga mi. 


Hasanpašića kula. 
1. Iz ,Nesudenice“ Tugomira Alaupovića. 


U vis strši ponosita kula, 
Tanka kula od sedam bojeva ; 
Rekao bi, pa se i zakleo, 

Da je vitku vile sazidaše 

Na podnožju gore Vilenice... 
Trećeg boja odaje raskošne: 
Zlatan žižak o polici dršće, 
Rasvjetljuje zlaćeno posuđe 

I dušeke svilom prekrivene. 
Strop je cijeli drvo šimširovo, 
Izrađeno rukom umjetnicom ; 
Raskošni su po podu Ćilimi, 
Rekao bi, poljana je cvjetna, 
Rekao bi, da cvjetaju ruže, 
Karamtili i bosiok sitni. 

U zakutku slavuj ptica mala 
Uprav zadnju pjesmu otpjevala, 
Sitnu glavu pod krioce skrila: 
Sanja možda o slobodi zlatnoj, 
Zelen-gori, lugu i dolini, 

O pjesmici svoga milog druga ; 
Teško, vele, slavuju bez luga. 


pi 


Žarko sunce rano podranilo, 
Podranilo, zemlju obasjalo, 
Pozlatilo brda i vrhunce. 
Bjelasa se o sunašcu kula 
Kao bijela iz gorice vila. 
Tiho struji Lašva, voda hladna, 
Igraju se “nestašni valići, 
Stiskaju se kuli pod zidovlje, 
A kula se ponosita, vitka 
U tihanoj vodi ogledava 
Kao mlado, ljepušno djevojče 
U studencu bunar-vode hladne. 
Ogleda se ponosita kulja, 
Ogleda se, rek bi da govori: 
Mili Bože, alaj sam ti lijepa, 
Je li gdjegod u Bosni mi ravne 2... 
#4 
Ispod kule sa lijeve strane 
Raskošni se bostan raskrilio, 
Rekao bi, da kraljica cvijeća 
U tom vrtu dvorce sagradila. 
Nizaju se ruže i čemini, 
Suncokreti, smilje i bosilje, 
Tratorčice, neven i ljubice. 

U sredini sjenica je mala, 
Oko nje se bršljan obavio, 
A uz bršljan vinova lozica. 


pi 


Iz tamnice uzdisaje čuješ, 

Na prozoru sužnju prenevoljni : 
Ubila ga memla od kamena, 
Potamnio, jadan, pocrnio, 
Upale mu oči u očnice, 

Vide mu se kosti jabučice. 
Ljuto cvili sužnju prenevoljni. 
Pitala ga mlada Abegzada: 
Što je tebi, jadni nevoljniče, 
Koja ti je golema nevolja ? 
Odgovara sužanj prenevoljni: 
Kako ne bih jadan procvilio, 
I kamen bi tvrd se raspanuo 





Hasanpašića kula oko 1912. 


U tamnici bega Osman-bega! Sa svodova hladna voda kapa, 
Hladna mi je voda do koljena, Na ruku mi teške lisičine. 

Po njoj gmižu guje i jakrepi: A imade evo po godine, 

Guje kolju, a jakrepi štiplju, Što me Turci tužna uhvatiše... 


2. Priča iz Iuslimanskog svijeta. 
Abdul-Azis Borić, Il. r. 1912. 


Na istočnom kraju Travnika strši u vis velika starinska kula, 
visoka po prilici 10 m, zidana iz čvrstog vapnenca, samo gornji dio iz 
drva. 

Pripovijeda se, da ju je sagradio Vuk Branković. 

Ogvojivši sultan Mehmed II. Bosnu, dijelio je među svoje paše i 
vezire ostavljene posjede i javne zgrade. Tako i ovu kulu darova 
svome veziru Hasan-paši, budući da se ovaj bio odlikovao kao vrstan 
vojskovođa, pa njegovu plemenu i sad ta kula pripada. 

Kula ima vrlo jake zidove, a smieštena ie na jednom zapravo 
obronku. U okolici su same bosanske kućice. 

Uzišavši uzbrditim putićem dospije se do velikih vrata, te uzišavši 
mnoge stepenice dođe se u najgornji sprat. Veoma široko predsoblje 
popločeno je samim škriljama, te zvoni po cijeloj kući, kad se po njem 
hoda. Osam se soba nanizalo jedna za drugom. Promotrimo bar jednu. 
Unišavši na vrata udaraju u oči veliki prozori sa drvenim rešetkama. 
U jednom kutu do vrata je kupatilo, koje izgleda kao kakav golemi 
ormar. Kraj njega je zemljana peć, i tako ti je u svakoj sobi. Pogle- 
dajmo donji sprat. I ovdje su iste sobice, samo s gvozdenim vratima i 
još debljim zidom. U jednoj takovoj sobi na sredini je veliki gvozdeni 
kapak. Otvoriš li ga, opaziš stepenice, koje vode u dubinu. Na prvi mah 
nije baš ugodno ići dolje. Sišavši niz stepenice dođe se na prostor 
sličan podrumu. Sasma maleni prozorčići ne mogu rasvijetliti cijeli 
prostor, nego se valja služiti svijećom. Nad glavom ti je čvrsto zidani 

svod. U jednom kutu naiđe se na druge otvorene stepenice, koje opet 
vode u još veću dubinu, kao u kakav podrum. Tu nema prozora, a 
zidovi su vlažni. Tamno ti je kao u rogu. Zrak je pokvaren, da se jedva 
diše. Na tlu leže mnoge kosti, a pripovijedaju, da su nalazili i lubanja, 
te se po tome sudi, i da je ovo bila tamnica, svijet je naziva »tamnicom 
Vuka Brankovića«. Neki pričaju, da je tu u zemlji sakriveno veliko 
blago, koje svake godine potone jedan aršin') dublje. Drugi opet kažu, 
da je već uspjelo to blago dignuti, pa pričaju ovako: 

Bila tri brata, koji su se svakojako prometali. Koji bi god posao 
u ruke uzeli, nije im se dalo u njemu. Jedne se večeri razgovarali, šta 
da čine. Nevolja na svašto nagoni, te se oni dogovore, da provale u 
podrum svog komšije paše, jer su čuli, da je tu paša skrio veliko svoje 
blago. Smišljeno — učinjeno. Iste noći braća prorove zid i uniđu u pašin 
podrum. Kad oni stupe unutra, opaze na sredini magaze veliku gomiiu 
blaga, a na vrhu te gomile siedi nekakav starac bijele brade do pasa 
držeći u ruci gvozdenu šipku. 

Braća htjedoše pobjeći, ali ih starac zadrža i zapita ih, zašto 
su došli. 

Oni mu rekoše: »Došli smo, da nam dadeš para, da se možemo 
prometati.« 

»Koliko vam treba para?« zapita starac. 

»Tri hiljade groša«, odvrate mu braća. 

»Ja ću vam dati novce, ali mi morate donijeti prije potvrdu ad 
onoga, čije je ovo blago.« 

»Hoćemo li donijeti potvrdu od paše?« 

»Ne, već od Huse kavedžije«, reče starac. 

»Ja gdje ćemo ga naći, tog Husu kavedžiju?« 

»Idite i propitajte se za njega, pa ćete ga naći!« odvrati im starac. 

Braća se vrate na to iz podruma kroz provaljeni zid, poprave ga, 
kako je i bio, te se vrate kući. 

Siutradan spreme sć, da traže Husu kavedžiju. Putovali su cijeli 
dan i u sami mrak dođu u jedan grad. Upitaju svijet, zna li im itko 
kazati za kakva Husu kavedžiju. Ljudi im rekoše: »Evo dolje niže 
grada ima jedna kavana, načinjena od pruća, kraj puta, što vodi u ovaj 
grad. U njoj je kavedžija imenom Huso.« 

Braća prenoće u tom gradu, a Sjutra, kad dan svane, upute se 
Husi kavedžiji, Kad dođu u kavanu, zaište svaki po džezvu?) kave. 

Pošto popiše kavu, kavedžija im htjede vratiti kusur, ali mu oni 
rekoše: »Mi ti ne ćemo kusura, nego bi li ti nama dao jednu potvrdu, 
da si nam uzajmio tri hiljade groša?« Huso pristane na to misleći, da 
su pobudalili. Oni se oproste s Husom i vrate kući. 

Kad bude u večer, oni opet probiju pašin podrum i uniđu unurra. 
Opaze opet starca na gomili blaga, koji ih upita: »Jeste li donijeli 
potvrdu od Huse kavedžije?« Oni mu rekoše, da jesu, i predadu mu je. 
Kad starac pregleda, odbroji im tri hlijade groša i reče im: »[dite sada, 
pa radite, i kad imadnete, morate te novce povratiti.« Braća mu obre- 
koše i vrate se. 

Oni za one novce otvore trgovinu. Sada im se podalo, i njihova 
je radnja tako dobro napredovala, da je za kratko vrijeme postala 
jedna od najvećih u ovom gradu. 


Jednoga dana sjedila su braća u dućanu, kad ispred njega naide 
jedan čovjek. Oni, čim ga vidješe, odmah ga prepoznadu i svrate ga u 

dućan. To bijaše Huso kavedžija. Oni se o svačem razgovarali, dok će 
mu trgovci reći: »Tvojom mjenicom mi smo se usrećili, pa treba, da ti 
zajam vratimo. Ovdje je umro, kako znaš, moćni paša, a ostavio je 
veliko blago svojoj ženi, pa daj, da ti tu udovicu isprosimo.« 

Huso se na to nećkao, ali je već isti dan postao domaćin u pa- 
šinoj kuli. 

Pošto je svako veselje prošlo, Huso reče jednom braći: »Haide, 
da vidimo, šta je iza paše ostalo.« Braća pristanu i stanu s Husom 
otvarati sobu po sobu, podrum po podrum. Pošto su sve razgledali, 
dođu i u onaj podrum, gdje je bilo sakriveno blago. 

Kada oni uniđu u podrum, ali onaj starac jednako sjedi na gomili 
blaga držeći u ruci gvozdenu šipku. Kad ih on opazi, skoči na noge i 
dočeka ih. Tu se neko vrijeme razgovarali, a onda reći će starac braći: 
»Povratite mi ono sada tri hiljade groša, što sam vam ih pozajmio.« 
Braća povrate tri hiljade groša. Starac primi pare, metne ih opet na 
isto mjesto, a tad nastavi; »Evo ima dvanaest godina, kako je pasa 
Skupio ovo blago. Od to doba ja ga uvijek čuvam, a sad ćete čuti 
zašto. Paša na ovo svoje blago nije htio nikoje godine davati milo- 
stinje.") Mene je Bog poslao, da čuvam ovo blago od paše. Kad bi god 
paša unišao u podrum, da vidi svoje blago, ja bih na njeg skočio i ovom 
gvozdenom šipkom bih mu htio oči iskopati. Huso kavedžija, što bi 
stekao na svojoj kavi, i za to je davao milostinju, premda nije bio 
dužan. Ovo blago sada je Bog njemu dao za nagradu.«. Ovo starac 
reče, pa nestade ga. 

Huso je poslije uzeo sebi pašino prezime i tako je vladao, da su 
Svi, pa i sami car, bili zadovoljni. 


1) Aršin — 0.78 m. — 2) džezva — sud, u kojem se kava kuha. — 
3) Svaki musliman dužan je svake godine od gotova novca dati milostinju, i to 
214 po sto. 


Izvor Šumeće. 
Abdul-Aziz Borić, II. r. 1912. 


Ispred moje kuće odvaikada teče hladni i brzi potočić Šumeće. 

Gotovo svaki sam dan kod njegova izvora. Na ovom je potoku 
sagrađena električna centrala, te se po tom promijenio, zato ga valja 
opisati, kako je prije izgledao. 

Prije je do izvora vodio lijep putić. Niže izvora bio je sagrađen 
starodrevni mlin, od dvanaest kamenova, koji je po cijeli dan i noć 
zvrkao i mlio žito. 

Na desnoj strani izvora nalazila se dva golema kamena, ravna na 
vrhu. Služila su kao kakve bogomolje, jedan za muslimane, a drugi za 
katolike. 

Ali sada nije tako. Mjesto staroga mlina. sada se koči zid, koji 
zaustavlja vodu i čini kao malo jezero. 

A ona dva kamena? Ni jednom se ne zna ni za trag. A šta je bilo 
s njima? upitat ćeš. To ti pitaj naše žene u mahali, a one će ti po prilici 
ovako odgovoriti: »A šta je bilo s njima? Ništa! Dođoše Švabe s ba- 
rutom i razbiše ih, tobože ispričavajući se, da im treba kamenje za 

njihov zid. A što nisu oborili tvrđu ili, kad bi im bilo malo, i Malu Peću, 
već baš naše kamenove, gdje smo se mi Bogu molile? Dao Bog, da im 
voda ispod zida provrije, pa da od svog zida nemaju koristi!« A oko- 
licu su te Švabe, kako ih naše žene zovu, zasadili šumicom. 

Sve naokolo toga malog iezera vodi put, lijep i podzidan, a na 
zidu stoji mala gvozdena kućica. Zid je debeo, pa se može preko njega 
i hodati. Na jednom kraju otječe preostala voda, a na drugom su ste- 
penice, lijepo izrađene od cementa. Iz zida se pruža debela gvozdena 
cijev do električne centrale. Mjesto starih bosanskih kuća sada su nove, 
zidane, jer su prijašnje izgorjele (g. 1903). 

Kad što imam učiti, to odem na izvor svoga potočića Šumeća, te 
uz njegov šum sve lijepo naučim. 


Curđdska Gospa pred gimnazijom. 
Stjepan Šimeta, VII. r. 1931. 


Bilo je to davno. Na igralištu većih daka u travničkom sjemeništu 
sve skače i vrti se, ko kad je mlado, nestašno. Samo gle tamo na kraj 
toga prostranoga igrališta prema Lašvi rijetko bi se tko i zaketio, a 
lijepa zelena trava, što se tuj uhvatila, jasno ti dokazuje, da je uviiek 
tako. 

»No kad ne treba vama taj komadić zemlje, poslužit ću se ja 
njime,« pomisli prefekt njihove divizije, o. Maks. Hormann, i još 
iste godine (1893.) uredi tu lijepi vrtić. U sredini vrtića dade usaditi 
stalak sa slikom Marijinom odozgo naikrivenom. Dalju brigu za 
cvjetnjak povjeri dvojici daka. Ti ni pet ni šest nego hajde k bratu 
vrtlaru i izmamiše od njega krasnih ruža, klinčića i tulipana. 

Doskora procvate u tom vrtiću preko 40 raznih miomirisnih ružica. 
Pa tkogod bi htio da se zabavi i naužije nedužnih slasti, dolazio bi u 
taj cvjetnjak, kao n. pr. Petar Barbarić, koji je i sam više go- 
dina gojio taj vrtić i boravio u njemu zdrav i bolestan; ta osjećao se 
tu kao Adam u zemaljskom raju. 

U oči svibnja slijedeće godine (1894.) nije bilo kraja ni konca ve- 
selju đaka. A zašto? Vratiše se evo iza popodnevne škole u muzej, a 
kad tamo, tu je u njegovu pročelju nešto zastrto. Zaludu stali molit velč. 
magistra, da im kaže, što je to. Kad najednom evo velč. o. rektora 
Petra Pančića, pa u roketi i sa štolom! Zar da otkrije i blago- 
slovi dar? Sve napeto očekuje, što će.to sada biti. No pustimo šesto- 
školca — pjesnika Ivana Dujmušića"), neka nam on pripovijeda: 


Vijencu djece kraj oltara »Sinci mili, eto vama 
Radost srca grije, Divni darak sveti; 

I da vidi, svak' izgara, Srce nek vam poput hrama 
Koprena što krije. Ljubav k njemu njeti. 

Eto njega : ,Mili oče, To vam budi spomen draga, 
Tajnu otkrij dara! Nagrada vam sjajna ; 

Srce grudi razbit hoće A sad gled'te nova blaga, 


Od željenog žara!“ Blaga veličajna !“ 


Lurdska Gospa pred gimnazijom. 331 


Ili k zemlji raj ie pao Čislo sveto drži Djeva, 
Rajskom sa krasotom, Blage digla oči, 

Ili uz nas Lurd je stao Bijela halja na Njoj sijeva, 
S Gospinom divotom ?! Zmaj se pod Njom koči. 


Zdravo, Gospo lurdska, zdravo 
U novome stanu; 

S Tobom, Gospo, nama pravo 
Rajsko sunce granu! 


Godinu dana iza toga (19. V. 1995.) opet veselje! U sjemenišnoj 
dvorani sve užurbano, svi rade: donose cvijeće i zelenilo, spremaju 
stolice. Uniđoše dvojica na vrata. Nešto zajedno nose. Ta to je naš 
kip lurdske Gospe! Poznaješ li ga?! Sada ga evo oprezno staviše na 
povisoko podnožje. Treba ga još samo okititi. Ali brzo, jer će skoro 
početi akademija u čast vojnom biskupu Belopotockomu, koji je 
baš došao u Travnik. 

I zamalo se tu već pjevalo, deklamiralo. Ali što to?! Izađoše dva 
mališa iz prvoga razreda, pa se ljuto uhvatiše u koštac i koncertiranje 
o latinskom glagolu. Zatim dvojica drugoškolaca, a onda po dva iz 
trećega i četvrtoga razreda o grčkom glagolu. Sad se na najjače za- 
kvačiše. Sva moguća vremena i načine glagola sipaju samo ko iz ru- 
kava, a iz očiju im sve iskre vrcaju. Ali se ne da nijedan!?) 

Prošle već i dvije godine od te zanimive akademije (1897.), a gdje 
je lurdski kip? Pođi sa mnom, brate, kroz duge sjemenišne hodnike, 
pa se zaustavimo pred vratima jedne od mnogobrojnih soba. Netko 
svira? Jest, i to Marijinu pjesmu! Pokucaijmo i otvorimo! Evo odmah 
se diže suh, visok mladić, pa će nas pozdraviti s milim smiješkom na 
usnama i ne će sjesti, dok mu ne rekneš, makar da mu već koljena. 
dršću od slabosti. To je bolesni Petar Barbarić. A gle! Na hra- 
stovu “mu stolu naš metar visoki kip lurdske Gospe, a oko njega čudo 
Svetih slika i sličica. Tu pred kipom primit će Petar malo dana prije 
smrti zadnju pomast (10. IV.); tu će položiti na svoju veliku utjehu dva 
dana pred smrt redovničke zavjete Družbe Isusove (13. IV.); tu će na- 
pokon još na sam dan svoje smrti u 2 sata noću obnoviti iste zavjete 
i izmoliti krasnu posvetu svojoj premiloj Majci (15. IV.) U kip će Gospin 
upirati svoje već napo ukočeno oko, dok mu se i posljednji plamečak 
života u njemu ne ugasne. I kad mu bude još hladno tijelo ležalo na 
odru u govorionici, stajat će mu čelo glave kip Gospin kao nagrada 
tome revnome zborniku Marijinu, koji se pod Njezinom zastavom 
hrabro borio sve do zadnjega daha. 

GQ. 1901. nalazimo opet lurdski kip. Te godine naime odlučiše po- 
glavari da ostvare svoju davnu želju — da podignu lurdsku spilju. 
A gdje, ako ne u onom lijepom vrtiću na igralištu. I 19. travnja dadoše 
se na posao. Sedre ima u Travniku i na pretek, pa su uzimali samo 
ponajljepše komade. Da te nešto sjeti i na lurdski izvor, uzidaše ispod 
Gospinih nogu i napuniše vodom malen sedren lijes, što su ga našli 
s kostima djetešca u vrtu Isusovačke vile na Bunarbaši (1893.) Kasnije 
ga iznutra pocementirali, da ne propušta vode. Za dva tiedna bude spilja 
gotova, i unutra postavljen kip lurdske Gospe. 

Uto, baš u dobar čas, stigne u Travnik veleč. o. Provincijal Antun 
Forsitner. Kud ćeš ljepše prigode! Neka on blagoslovi spilju, da bude 

tako svečanost što veća. On to rado učini (možda u nedjelju 5. V.) i 
održi prigodni latinski govor, u kojem navješćuje: »Ova će špilja biti 
vrelo nade i blagoslova.« 

Doskora stao dolaziti k spilji i vanjski svijet kao n. pr. neka Bo- 
sanka, što je sasvim okupala svoje djetešce u svetoj vodi iz onoga 
sarkofaga. Da bude dakle i njima lakše, premjestiše — nastojanjem pre- 
fekta i prezesa vanjskih đaka 


o. Antuna Puntigama — u je- 
sen g. 1907. spilju uz put po- 
krai Lašve. 


Narod rado se tu moli, pali 
svijeće, grabi svete vode i da- 
riva Gospu. 

U lipnju druge godine (6. VIL 
1908.) stupio ie na tlo svoga 
miloga rodnoga mjesta Travni- 
ka prvi put kao Biskup i doče- 
kan ie s neviđenim slavljem 
od svih dr. Ivan Šarić. Na- 
večer je pošao sa svojim semi- 
narcima do nove spilje. “Evo 
kako to krasno opisuje svojim 
lakim perom o. Predragović :*) 

»Lijepo već unišlo u tihu ni- 
kad miliju večer. I zanoćilo bi- 
lo, a snažni mužari na sjeme- 
nišnom igralištu i večernja zvo- 
na s obiiu rimokatoličkih crka- 

Lurdska Gospa pred gimnazijom. va gromovno se oglasuju Qo- 
Spi na pozdrav. Odjednom oži- 
vjelo pred siemeništem na de- 

snoj strani. Uzvrvjelo tuj mravom i mlado i staro i muško i žensko. 
Bajna li prizora!... | 

Večeras... je još puniji i dražesniji Gospin cvjetnjak, a osobito 
pred samom spiljom ..., još bajnije i čarobnije svijetlo obasjava Svetište. 
Vijenac od crvenih i modrih i žutih i zelenih električnih žarulja veselo 
titra oko Bezgrešne Djevice. Nebrojeni šaroliki lampijoni nanizaše se 
okolo naokolo kao počasna straža. Bilo je što vidjeti. A bilo je što i 
čuti. U večernjem hladu, a uz romon Lašve, tišinom noći živo se ore 
hvalospjevi Gospini. Mnogobrojni narod i pitomci sjemeništa i preuzv. 
Biskup: svi u jedan glas. Rajske li slasti! Pa onaj zlatni ierverino, što 
ga je Marijin Biskup držao svojim seminarcima! Vanredno se veseli 
spomeniku ljubavi i štovanju lurdske Gospe. Javno i otvoreno priznaje, 
da sve milosti, što više i ovu, da je biskup, pripisuje Mariji. Spominje, 
kako ga je jedan drug htio odvratiti, da ne stupi u zbor Marijin. Ali 
on je sretan, što je protivno učinio: »Neka mi kaže, tko god hoće: ti 
ne znaš ovo, ti ne možeš ono. Makar. Ali jedno mogu, mogu ljubiti 
Gospu. I da je Gospa na Vlašiću, rad bih vidjeti onoga, koji bi prije 
mene dotrčao do nje.« Svim žarom srca preporučuje Marijine kongre- 
gacije i potiče na štovanje BI. Dj. Marije.« 

Ali nemojte misliti, da samo priprosti svijet štuje i zaziva našu 
lurdsku Gospu; čine to i drugi. Tako je n. pr. £. 1913. okružni pred- 
stojnik Mihovil pl. Rukavina prikazao iz zavjeta dva puta po 34 svijeće, 
a od tih svaki puta 4, da gore pred lurdskom Gospom. 

I u seminaraca se razvila lijepa pobožnost prema lurdskoj Gospi. 
Da ti je samo zaviriti uveče na »Ukazanje lurdske Gospe« (Il. IL.) u 
đačku blagovaonicu. Sve je danas nekud brže gotovo s večerom nego 
obično. Svakomu već u ruci svijeća. Napokon ustaju, zapale svijeće i 
zaredaju kroz duge hodriike jedan iza drugoga: svečano se i polagano 
primiču u procesiji do spilje. Sad se već svi okupiše u polukrug oko 
nje, i pjesma se za pjesmom zaori i diže put neba. Uz slab, drhtav pla- 
mečak svijeća tek nazrijevaš onu pobožnost djece, što im se odrazuje 
s lica. Samo g. 1929. nijesu mogli poći k spilji radi strašnoga vjetra i 
ljute zime.*) | 

I time bih završio povijest te mile Gospine spilje, da se nije 30. 
Svibnja godine 1931. dogodilo još nešto neobično. 

Seljaci i žene, što su ranim jutrom prolazili kraj spilje, htjedoše 
da po svom običaju izmole koju Zdravomariju ili da bar pokleknu pred 
spiljom, ali jao! Kako bi koji spustio koljeno i pogledao na spilju, tako 
i ostade na svom mjestu sav zapanjen. Pa kako i ne bi, kad ugledaše, 
što nikada vidjeli nijesu! Staklena vratašca razbijena, žarulja nema, i 
— što je još najgore — spilja prazna. Svaki bi u prvi mah pomislio, 
da se to koji lopov drznuo počiniti. Sve se uzrujalo. I dok su jedni — 
kao bez duše — poletjeli u crkvu, da jave stvar i da saznadu, što se to 
dogodilo s njihovom milom Gospom, dotle su neke žene još uvijek kle- 
čale pred praznom spiljom i molile. Čas se molile, čas proklinjale: 
»Usahla mu ruka, koji je ukrao našu lipu Gospu!« 

Zamalo govorilo se samo o spilji. Dočuje za to i veleč. o. rektor 
Stjepan Jambreković. No ne bi dugo, a već mu javiše sve, što je 
i kako je bilo. 

Jučer su opodne neki seminarci čistili, redili, kitili spilju. Zato su 
otvorili i staklena vratašća. A pri tom — eto nesreće! — razbili staklo. 
Što će sada? Zar da ostave kip ovako bez zaštite preko noći? Stoga 
po naredbi generalnoga prefekta odnesoše kip i žarulje u sobu brata 
krojača. 

Kad je veleč. o. rektor saznao to i za onaj nemir i zabrinutost 
svijeta, dade odmah sve vratiti na svoje mjesto i još isto jutro umetnuti 
novo staklo. 

Tako se opet pojavila mila Gospa u svojoj spilji, da tješi siromašni 
narod, koji više ne može ni jedan čas da proživi bez Nie, toliko Ju je 
zavolio. 


!) Sada presvijetli mgr., profesor kateheta na gimnaziji u Sarajevu. — 
2) Opširno i zanimivo piše o tom J. Predragović D. I. u Vrhb. 1895., 174. — 
8) Vrhb. 1908, 218. — «) >Ovin je dana bilo 15—220 C.« Dnevnik gen. prel. 

Jufro (na Bunarbaši). 
Ljubomir Maraković, 1907. 


Jesensko jutro ; trista u boja 

Rosa ko suza hvata se trave. 
Tamo u dalji, lakoj u magli, 

Daleko brda se plave... 


Vedru po nebu hvata se magla, 
Tanka ko lagane paučne niti ; 
Sjajno se sunce veselo smješka, 
Rano da podrani, hiti. 


Niti da gane suhi se listak 
Niti da šum se pričuje koji. 
Svud je tišina; samo u zraku 
Jato se mušica roji. 


Ta zar je sitnih nestalo ptica ? 
Zamro zar svaki dašak, što živi ? — 
Nije... To narav stala je sama, 
Svojoj ljepoti se divi... 


*) Motiv s donjega rezervoara na Bunarbaši, gdje je pjesma i nastala. 


V. Luč, 1907./8., 87. 


Ispod Bukovice. 
Ivan Tomas, VIII. r., 1932. 


Bukovica Travnik ostavila, 

Pa se k nebu visoko izvila. 

Na obronku čudno čudo kažu: 
Tu djevojka stoji skamenjena, 
Na leđima suha drži granja, 

I ono se pusto skamenilo. 

Oko kama hladan vjetar huji, 
Vjetar huji — strašnu priču zuji: 
Davno prije svakog pametara 
Živjela je sirotica stara, 

Kćer jedinu imala na svijetu, 
Pazila je ko oko u glavi. 

Koliba im jadna i kukavna, 

Ali bilo Božjeg blagoslova. 

No za srećom i nesreća ide! 
Zima dođe, dubok snijeg pade. 
Od studeni branit se valjade. 
Majka kćerku u drva opravlja: 
»Kćeri Mare, hrano materina! 
Hajde, skupi što za ogrijev granja ! 
Samo brzo, i srce i dušo, 

Da te stara dugo ne iščikam !“ 

U mlađega pogovora nema, 

Ode Mara, kud joj kaže stara. — 


Sunce bilo dosta iskočilo : 

Nema Mare, ni od Mare glasa. 
Majka misli: do ručka će doći ! 
Ali ručak i dođe i prođe: 

Nema Mare, ni od Mare glasa. 
Tako stalo tamo do užine: 

Nema Mare ni od Mare glasa. 
Starica se u zlo zamislila, 

Da joj kćerca nije nastradala 

Od hajduka jal' od mrka vuka. 
Sva u strahu Bukovici kreće, 

Jer šta će joj život bez jedine? — 
Kada dođe Bukovici stara, 

A tu Mara s momkom razgovara | 
Pod starom se noge ukočile, 

I oči joj mal ne iskočile. 

Riječ reče: ,Sta uradi, kćerce, 
Šta uradi? — Da od Boga nađeš! 
Šta mi tužnoj silom vadiš dušu? 
Pod tobom se zemlja otvorila, 

U kam ledni ti se pretvorila !“ 
Stara reče, Bogu dušu dade. 

Pod Marom se zemlja ne otvori, 
Al' se Mara u kamen pretvori. 


Vjetar puše. Razmišljaju ljudi, 
Kako kletva materina udi! 


Napomena. Ima i druga verzija te priče, po kojoj je djevojka proti maj- 
činoj volji otišla u nedjelju, da bere drva, a majka ju zato proklela. 

Mala i velika peća. 
Prvoškolci, 1891. 


U svibnju g. 1891. bila je prvoškolcima domaća zadaća, da prijatelju u 
obliku lista pričaju o velikoj i maboj peći Iz njihovih radnja pokupio je 
razrednik ponajljepša mjesta, te ih složio poput mozaika. Iznosimo ga u skra- 
ćenom obliku. 


Mili druže! Često idemo mi seminarci zajedno na šetnju. Kako iza- 
đemo iz kuće, stavimo se u red, pak idemo kao mala vojska. Kad bude 
dozvoljeno razdružiti se, onda ide, tko s kim hoće; a ti hajde sa mnom 
pećama na Bukovicu! | 

Vidiš li ono brdo? — Ondje su ti te peće. Ali naiprije pojdimo 
cestom, da vidimo, kakove su te spilje izdaleka. — Vidiš li onu rupu? 
— To ti je mala peća, a ona tamo dalje, to ti je velika peća. Čine se 
kao vučje jame ili medvjeđi brlozi. Ali kad dođemo blizu, vidjet ćeš, 
kolike su! 

Sad se hajdemo gore penjati. Uh! Kako je strašan put! Noge mi 
klecaju, stade mi, štono se kaže, duša. 

Evo nas kod male peće. Gledajmo najprije dolje. Krasna li vidika! 
To je mala slika cijele Bosne! Želiš li vidjeti bosanski grad? — Eto 
pred nogama leži nam čuveni grad Travnik. — Želiš li vidjeti bosansku 
varošicu? — Fto ti Doca, gdje leži, kao da spava u kakovu vrtu i sanja 
slatki san. — Želiš li vidjeti koje bosanske seoce? — Evo ih dosta! Evo 
Slimena, Polja, Kmetića i kako se već koje zove. — Hoćeš li znati, koje 
su vjere stanovnici Bosne? — Sama ti ova slika sve to kazuje. Eno 
tamo onih džamija, gdje muslimani klanjaju. Eno hrišćanske crkve, gdje 
pravoslavni obavljaju svoju liturgiju. Tamo je opet župna crkva, gdje 
se mi katolici Bogu molimo. — A želiš li znati štogod o napretku i 
budućnosti Bosne? — Gledaj onu veliku, prekrasnu kuću: gimnaziju i 
sjemenište; odakle će izaći svećenici i druga odlična gospoda. 

A sad gledajmo malu peću! Niz nju voda curi, a crna je, kao da 
je tko u njoj vatru ložio. Dosta je velika. Mogao bi u nju unići tovar 
sijena. Dijete od 12 godina može se u njoj upravo ispraviti. Kad smo 
gledali sa ceste, činilo se, da se ne bi mogla oveća mačka uvući, a sad 
možemo ja i ti. A gledaj tamo onaj podzemni hodnik. Pričaju, da vodi 
do Jajca. Kažu, da je kraljica Katarina prorovila ovo brdo, kad su je 
Turci protjerali, te tako kroz ovaj hodnik pobjegla iz Jajca u Travnik. 
Poslije je otišla u Rim pod okrilje sv. Oca pape i tamo umrla. Znam, 
da bi ti drago bilo, da vidiš, je li istina, što ljudi kažu, da se može 
ovim hodnikom do Jajca doći. Ali nemoj, brate, nemoj to kušati! Pogi- 
beljno je! Pa kakva bi ti korist bila, sve kad bi tamo dospio? I kud 
bih ja bez tebe? A šta bi istom mati rekla, kad bi znala, da si u zemlji, 
a ne zna, ili si živ ili si mrtav? Sve bi vlasi iz glave isčupala. Jok, 
brate, nemoj ići! 

Ljudi kažu, da ima unutra bivolskom kožom začepljeno jezero, a 
kad ta koža sagnjije, prsnut će voda, te će biti potop; bit će Travnik 
opet jezero. — De, okreni se malko i vidi onu probušenu stijenu. Ljudi 
je zovu »halkom«, te kažu, kada je Travnik bio jezero, da su za nju 
vezali lađe. 

Ej, mili druže, strašan li je put! Ali eto nas kod velike peće. I 
sam vidiš, kako je krasna. Kao spilja Maike Božje u Lurdu. Vidi, kakva 
je! Tamo su gore gnijezda divljih golubova; tamo imaju svoje mlade. 
A gledaj tuj unutra; čini se peća kao soba. Vidi ovdje kamenje kao 


stolice nagomilato. Kad je zima, 


onda sve izgleda kao kipovi od leda. 


A kolika ie! Mogla bi unići cijela kuća. 





Pogled iz velike pećežu bijeli 
svijet. 


Gledaj sad dolie s ove visine! Eto 
ti čaršije kao mravinijak pun mravi. 
Vidiš li. kolišne su kuće? Čine se kao 
kokošinjaci ili kao plastovi na njivi, 
kao škatulie ili lupine od oraha. Eto 
liudi: kao da tamo vidiš kokoši, gdje 
žito zoblju; hodaju kao mali ptići za 
materom. Ala krasne ceste! Vijuga se 
preko travanjskog polja kao zmija. 
Čuješ li. kako Lašva žubori i buji? 
izgleda kao srebren konac. Vidiš li 
onaj brežuljak? Ono je Tarabovac. 
Vidiš li onu diecu, kako nose odatle 
cvijeća, da okite kip svibanjske Kra- 
liice? 

Ali pričekai! Zaboravili smo zapje- 
vati veselu piesmu, da se zvuk ori na 
sve strane, pa dok zapjevamo, onda je 
ljepše poći. Baš haidemo tu zapjevati: 
»Liiepa naša domovina!« 


Dlašićke vile. 
Fra Marijan Šunjić (biskup, umro 1860).!) 


Usred Bosne, srca llirije, 

Viš Travnika Vlašić je planina. 
Široka je, duga i visoka, 
Oblaci se na njoj odmaraju... 
Konji, voli na hiljadu pasu, 
Bijelim ovcam broja ne imade. 


Pram Travniku obrve nadvukla ; 


Iz njih vire svakoruke kule, 
Oblacima zamataju glave. 

To se zovu Devečanske stijene, 
Tu stanuju Ilirkinje vile. 

Nad stijenama voda Devečani, 
Usred ljeta od nje trnu zubi. 
To je vedro vilam ogledalo, 


Tu s' češljaju, kose raspravljaju, 


Bistrom vodom lice umivaju. 
Viš vode su raskošne livade, 
Nakićene cvijećem svakojakim. 


Sad iz stijena, onih svojih kula, 
Pregledaju Travnik i doline ; 

Sad nad vodom pletu kose zlatne, 
Pak uhvate kolo u livadi. 

Visoke su, vitke i tanahne, 

Sunce — lice, a snijeg — odijelo. 
Ispletene krune im na glavi, 

Oko kruna okićene zvijezde, 

A na čelu trepti im danica, 
Okružena mlađahnim mjesecom. 
Po tkanicam dragi kamenovi 
Posijani plamte kao zvijezde. 
Kada vile kolo zaigraju, 

Po kamenu zlatne pletenice 

Tam i amo milo prikucuju, 

Oči, srce zanose s pameću. 

Ne može se oko nagledati 

Od milinja llirkinjA vila. 


Svaki cvijetak milo s' osmjehuje, Ne može se uho naslušati, 


Ponosi se i k sebi pozivlje. 
Vile beru cvijeće u kitice. — 


Kako kite pjesme svakojake. 
Vidjele su Paklarke djevojke 

I pastiri iza šupljih stijena Pobrati ga za nevolju vila: 
Nešt' ukrali uhom, okom željnim, Sablju daje u desnicu ruku, 
Jer se vile gledati ne dadu. A u lijevu gusle i tamburu ; 
Dok opaze koga iz daleka, Uči njega boju i pjevanju, 
Mah isčeznu, bježe u oblake. Svjetuje ga i oda zla brani ; 

K vodi trče pastirice mlade, Poslije smrti grob mu ograđuje, 
Ne bi I' našle kakvo obilježje. Više glave lipu drvo sadi, 
Katkad nađu češalj od biljura?), Naokolo rumene ružice, 

Zlatnih kosa katkad duge vlase, A na točke vodicu mu zida, 
Što g ispale vilam češljajuć se, Nek mu ptice pjevaju sa grana, 
Pa ih spliću sebi pod fesiće. — A ružice primame djevojke, 
Tko uhvati vilu iznenada Bistra voda pozove putnika. 

Za njezine sitne pletenice — Vila kiti u pjesmu junaštvo, 

To je poso velikih junaka — Da joj pobro u njoj sveđer živi. 


1) Milaković, Naša pjesma, II., 225, ovdje ponešto skraćeno. — 2) biljur — 
prozirac. “7 o 


Izlet na Vlašić. 
Ljubomir Maraković, VIII. r. 1905.*) 


Šest sati u jutro. Sjajne se zrake svibanjskog sunca kradu ispođ 
pogustih oblačića ljupkajući ptičicu, štono na grani milo cvrkuće, 
dok je ne prene lak šušanj listića od ugodna lahora. Sjaji sunce i 
obasjava bajnu zemlju, pa i onu četu malu, što se eno podiže više 
hladnog Baš-Bunara zamičući na zapad medu brdima. Četa mala, ali 
hrabra! Pomislite si osam đaka gimnazijalaca, k tome ozbiljna i brižna 
oca Isusovca, koji je ovakovoj i po odjeći i po ćudi šarolikoj četi ođ 
prijeke potrebe — i eto vam »izletnika«. 


Nakon teških muka, teških uzdisaja nađe se ova četica na krasnoj, 
bujnom travom obrasloj visoravni vlašićkoj. Naravski, da se odmah 
pokročilo k dnevnome redu, kome je prvu tačku sačinjavalo bar 
privremeno stišanje gladnih želudaca. Trudne noge vesele družine opet 
se valjano ispružiše hodajući lijepom ravnicom i »gazeć travu rosnatu, 
punu šarna cvijeća«; koje je u gustim i povećim skupinama rastući sa- 
činjalo čas bijeli, čas žuti, čas.modri sag, da je bilo milota oku gledati. 
Družba se bila od miline razveselila, kad li se na jednom osjeti u 
hladnijim sferama, a studen joj vjetar stade kroz kosti propuhivati. Pa 
već je pozdraviše i ostaci snijega, prem je uza sve to bilo cvijeća 
izobila. U to se predstraže zaustaviše u omanjoj uvali javljajući, da su 
našli Orman-vrelo. Ispod svoda od zemlje, pokrivena odebelim sni- 
jegom, žuborila je tiho bistra voda. Umočiš li prst u nju, brzo ćeš ga 
morati izvući, jer je ovo vrelo na glasu sa svoje studeni. Družba se 
sada od zabave stade nabacivati grudama. Zatim okrijepivši se malo, 
krene put vrela Devečana. To je vrelo, što ga je po narodnom ka- 
zivanju opjevao fra Marijan Šunjić pričajući, da se na njemu vile umi- 
vaju i svoje kolo igraju. E nije ni to s gorega, mišljahu nadobudni čla- 
novi družbe, koju vilu posestriti, ne bi li mi grčku zadaću pomogla ili 
jednadžbu elipsina segmenta u glavu utuvila. A stari poznanici vila, 


*) Skraćeno: v. >Nepredavana predavanja«, Krk, Kurykta, 1905., 94. 

naši poetae nati, mišljahu tom prilikom uzvratiti posjet svojim posestri- 
mama, što su im ga toliko puta ostali dužni. E, kamo mu da mu, družova 
je dalje u ugodnu razgovoru veselo gazila šarenc cvijeće, kad li na 
jednom ostade zapanjena s prizora, što joj se sad pruži. Najveća po- 
zornica na svijetu stajala je otvorena pred njihovim očima — pozor- 
nica divne prirode. Kraj naime, koji se pred njima ukazao, sličio je 
posve kakovoj pozornici. Kao zaleđe vidjeli se prijatni brežuljci sa 
cvjetnatim poljima i gustim šumicama, S lijeva i S desna dizale se kao 
»kulise« strme, sure hridi. Rasvjetom je bilo iutarnje svibanjsko sunce, 
a zastor — taj se upravo digao — bila je gusta magla, što je u oštrom 
i izrazitom pravcu međašila s modrim nebom. Samo glumaca nema — 
jer bi se na tako silnoj pozornici tek divovi opažali! 

Nagledavši se Božje ljepote uze družba opet put pod noge, koji 
se na jednom spusti među hladno stijenje, te se ukaza već teško išče- 
kivano vrelo Devečani: drvena ciiev, pod kojom je oveliko korito 
— ali voda! Ta se ni u po ljeta ne miče sa —6" C. To su međutim zubi 
vrijednih članova družbe i bez toplomjera iskusili. Ali je voda i ne- 
obično ugodna, te se neki ne mogoše od nje otkinuti. Sad sz ogleda 
družba, ne bi li gdje koju vilu uhvatila, ali se čudno zabezeknu: s desna 
i s lijeva dizale se ogromne, sure hridi s tamnim pukotinama i straho- 
vitim spiljama poput dovrataka ogromnih vrata, koja vode u bezmjerno 
more sive magle. Manikao je samo još naslov: »Lasciate ogni speran- 
za...«. te bi nadobudna družba mjesto vilinjskih stanova ugledala ulaz 
u — Tartar. Nagledavši se strahota i grozota krene družba k jednoj 
njezinu iskusnom vođi dobro poznatoj kolibi, gdie će svoj glavni tabor 
udariti. 

Doskora moradoše svoje korake pospješiti, jer ih kapljice kiše 
podsjećale, da bi se moglo još zlo dogoditi, ako se za vremena ne sklone 
u kolibu. Prevalivši malen brežuljak zaista opaze kolibicu. Ova je bila 
EVEPYTjG, L'VOPPOGoz — te je družbi sve srce kucalo, kad ie kroz oniska 
vrata stupila u nutrinu, koja je bila lijepo sijenom popodena, a uz jedan 
zid nalazilo se kamenjem okruženo ognjište. Potcikivanju i veselju ne 
bje ni kraja ni konca. Neki se vrijedni članovi od milinja izvališe u 
travu pred kolibom, dok su drugi gledali, da stan što udobnije udese. 
Za čas je buktila vatra, a oko nje družba sjedila prisluškujući, kako vani 
kiša pljušti... Nu — šta bje? — na jednom se stadoše svi stresati i 
vrtjeti... aha! Starac Vlašić opet zagudio svoju staru pjesmu: grmlja- 
Vina se čuje! Međutim se družba još većma razgalamila, da je nad- 
glasa i da se ohrabri —- a kako i ne bi: počeo je ručak. Mesa, sira, 
kolača — svega su tu naspremale vrijedne ruke, a sve je sad po malo 
putovalo u gladne želuce. Sad se razvije i skladna pjesma — naravski, 
pošto su torbe za jelo bile ispražnjene, a da se i nešto »pametnoga« 
radi, pregledali su naši prirodoslovci uz put sabrano Cvijeće, te im 
sve srce igralo gledajući mirisave  sunovrale (Narcissus poeticus). 
tamno-modre Gencijane, Crocus vitatus i još neke u nizinama rjeđe 
vrsti; osobito je krasna bila jedna Saxifraga s malim, žutim cvjetićima 
i sitnim lišćem poput ljuštica bez zelenila, nađena blizu vrela Devečana. 

Tada negda otvori netko vrata kolibe, a sva se družba ugodno 
iznenadi, kad opazi opet sjajno sunce i vedro nebo! Za čas nije bilo više 
nikoga u kolibi. No veselje ne potraja dugo, jer se za tren oka spusti 
tako gusta magla, da je jedva na deset koraka jedan drugoga raspo- 
znavao. No baš po toj najvećoj magli stadoše se članovi družbe igrati 

»žmirke«, te se goneći jedan drugoga tako raspršiše, da se jedva sa- 
kupili, kada ih je brižljivi »kuhač« pozvao u kolibu, da po starom bo- 
sanskom običaju zaključe crnom kavom. Napokon se stade družba spre- 
mati na povratak, teškim srcem ostavljajući kolibu. 


I opet nastade ono jednolično hodanje lijepom ravnicom, kad ii se 
začuše veseli povici, a silazeći nešto nizbrdo ugleda četica dvije oniske, 
drvene kućice s nerazmjerno visokim krovom; jedna je bila ovelika i 
izgledala je prostrana, a druga malena. E razumije se, da je družba 
odmah k većoj upravila svoje korake. Ali poteci odovud, poteci odonud, 
pa stani te gledaj: kuća bez vrata. Koliko se družba i ogleda, nigdje 
vrata ne nalazi. Napokon se ipak nisko pri zemlji nađe nekakav otvor 
spodoban vratima, ali se moraš za polovinu smanjiti, ako želiš unutra, 
Ali kad se istom nekoji smjeliji kroz njih proturiše, imadoše šta i vi- 
djeti ili bolje ne vidjeti! Nigdje ni traga svijetlu, ni prozoru, a glavom 
neprestano diraš o strop, a ovamo te zrak pun smrada i gada davi — 
to je ovčarnica! Bjež' napolje, dok je živa glava! Valja u drugoj kolibi 
sreću okušati! Hajde, tu su bar vrata valjana. Jedan se član usudi otvo- 
riti ih, te se nađe u čadavoj, zapuštenoj sobi -— prije bi inislio, da je 
staja — s ognjištem na srijedi. Naokolo bilo pobacano nešto dasaka — 
i to je sve. Družba se zadovolji čim tim, te se stade u »sobu« sakupljati. 
Za malo je buktila na ognjištu vatra, no kad ga stade dim gušiti, opazi 
naše društvance, da mu je tu pretijesno, te se obazre — ali gle vrata! 
Pa kad se istom otvoriše! Čađavi, niski zidovi još čađaviji drveni strop, 
sitni zamrljani prozorčići i drevna zemljana peć sačinjale su novootkri- 
venu »sobu«, kojoj je cijelo pokućstvo bila slamnjača, puna prašine i 
uspomena na razne domaće životinje. Odmah ih se našlo, koji se u 
novoj postojbini posve snašli kao kod kuće, te odredili, da »soba« s 
ognjištem bude kuhinja, a ova druga »salon«. A da ne bude gospodi 
u salonu dosadno, našao se jedan historičar, koji je na temelju prona- 
lazaka u ovoj kući stao razlagati o Kraljeviću Marku — čiji da su ovo 
dvorovi bili — i o životu u njegovo doba. Upotrebljavale se: »Krokodil- 
Ziindhčizchen (žigice)« — što dokazuje jedna preostala kutija; jeo se 
šećer iz Nagy-Szuranyi-a — dokaz: komad omota, a naravski i »de- 
belo meso ovnujsko«, što se vidi iz para nadenih kosti; a da se malo 
poslije ručka odmori, uzeo bi Kraljević Marko »Pester Lloyd« — nađen 
je još jedan komadić — i pri tom bi zapalio »Original-Milly-Kerzen« 
(svijeće), da bolje vidi. Kad se to »historičeško razglagolstvije« svršilo, 
spremi se četica i skupivši prtljagu krene napokon »kući pjevajući«. 

No sad nastupi istom prava muka! Lako je bilo vrludati po Vla- 
šiću, kud se htielo; ali de se sad vrati kući, ako si junak! Magla se 
uhvatila pogusta, a četica — hodaj amo, hodaj tamo — nigdje prava 
puta! Mnogima se već stadoše kupiti oblaci po čelu, a mlađi stadoše 
drhtavim glasom pitati: »Što ćemo sad?« I iskusni se vođa uozbiljio, a 
članovi ušutjeli; prestale šale i dosjetke, a pjesma je gotovo zamukla, 
— dok jedva jedvice ne spaziše poznat obronak i uz veliko slavlje na- 
doše put, kojim su bili i došli, te se veselo otisnuše niz brdo zavojima, 
a na licu si mogao vidjeti, kako im se težak kamen sa srca svalio. Poiz- 
nad Travnika se putnici okrijepiše kiselim mlijekom, a za tim preko 
Baš-Bunara pođoše u Travnik, kamo svečano uđoše sa sunovratom za 
šeširom, na kaputu i u ruci. 

Na Dlašiću. 
Ivan Ev. Šarić 1911.*) 


U planini na Vlašiću susreo sam planinara, 
S njim preda mnom stvorila se uspomena jedna stara. 


U Travniku na školama drugovo sam ko dak s njime, 
Na pamet mi srećom palo i njegovo krsno ime. 


»Jesi I ti to, moj Ivane, moj junače imenjače ? 
Odavno se mi poznamo, znaš li, kad si bio dače ?“ 


Snebivo se moj planinar, al? mu brzo oko sinu, 
Pogleda me, nasmija se, uzdah mu se još izvinu. 


»Kud ti mene prepoznade, a tolika prošla ljeta, 
Na Miholj dan sad će biti i godina trideseta, 


Otkako sam u Travniku bio stao učit knjigu, 
AT uz knjigu, znaš, imo sam na svom srcu jednu brigu: 


Kako mi je, gdje mi pase u planini stado bijelo, 
Gdje mi osta na Vlašiću drago moje Ormanj-vrelo ? 


Tko prebira diple moje, što mi radi Drenka seka, 
S njom sam ražan hljeb drobio u bukaru ovčjeg mlijeka. 


I s njome bih zapjevao, kad nam srcu drago bilo, 
A s njome bih i zaplako, kad nas štogod udarilo. 


Ta koliba i planina, djedova mi sva baština, 
iz dan u dan na srcu mi bila briga sveđ jedina. 


1 jednoga ja ti dana svoju knjigu zaklopio, 
Pa na Vlašić u planinu k svome stadu odletio. 


Zagrlio Drenku seku, poljubio djeda svoga, 
Bijelom stadu zadiplio pokraj vrela studenoga. 


Uskinuo, mirisao taj planinski plavi cvijet, 
Volim njim se zakititi nego sav taj bijeli svijet. 


Vršnjaci su sada moji, znam, ko i ti, sve gospoda, 
Meni, šta ću, draža bila ta planina i sloboda!“ 


*) >Grad na gori«, str. 17; isp. >Pjesme«, 1911, 938; isp. još i Franj. 


Vijesnik, 1932, 194. 


Harambašina vođa. 
Ivan Tomas, VIII. r. 1932. 


Ovce pasla do dva čobanina Stara glava ne bijaše prazna, 
Na Vlašiću čarnu viš Travnika ; Jer je vele preturila jada. 
Ovce pasli tri godine dana. Dosta starac mlada svjetovao, 
Jednome je glava osijedila, Jer je dijete ludo i zeleno, 


A drugome ni brci probili. Svojom glavom misliti ne znade. 


Harambašina kula. 


Trećeg ljeta na Ilindan licem, 
Kad je sunce zalaziti htjelo, 
Pjevnu momče iz grla bijela: 
»Ej, Vlašiću, visoka planino, 
Što se smiješ suncu i mjesecu 
I grliš se s tamnim oblacima 
1 kumuješ ledu i snijegu ! 
Što je zemlje na četiri strane, 
Nigdje tvojih Devečana nema ; 
Nema tvoga orla ni sokola, 
Nema tvojih prostranih pašnjaka, 
Kuda pasu nebrojene ovce, 
A oko njih poigraju janjci. 
Dobro poznaš i medu i vuka, 
Al spomena nemaš od hajduka!“ 
Još čobanče u riječi bilo, 
Kad li starac poče besjediti : 
»Šuti, dijete, na zlo ti ne bilo! 
Ili ne znaš, il ti stalo nije, 
Što se Vlašić hladnim vrelom diči, 
Koje nosi ime harambaše ? 
Zar .Babine“ nikad ne ču ,,ravni“?“ 
Momče veli: ,,Pa što za to, stari? 
I Travnik se grad vezirski zove, 
A gdje mu je sila i vezirstvo ?“ 
Starcu plami podađoše lice: 
»Muči, bolan, ne igraj se ludih, 
Nego slušaj, što je i kako je!“ 
* 


Davno bilo, u stare zemane, 
Kad se Mijat vrnu u hajduke. 
Bješe, pobre, junak od junaka: 
Čvrst u nogam, širok u plećima, 
Podebele šije za ušima. 

Trojici bi vratom zavrnuo, 
Petoricu silan savezao. 

Kad po izbor okupio druga, 
Mijat šeta do vlašićkog luga. 
Na vodu ga sreća namjerila, 
Izvor-vodu vele ubojitu. 

Oko vode omorike vitke, 

A ispod njih zelen-trava raste. 
Divota je mjesto pogledati : 
Da ti ga je i u snu sanjati, 
Ljepše, pobre, ne bi moglo biti. 

Prva večer društvu prohodila, 
Što j' na svijetu moglo bolje biti, 
Jer su torbe site donijeli. 

Ma kada se puste opustile, 

Mijat društvu kao braći kaže: 
»Čujete li, braćo i družino! 

Kad već glave u torbu vrgosmo, 
Barem torbe nek su vazda pune. 

Poslušajte, što sam naumio! 

Ovda idu bezi iz Travnika 

I pronose nebrojeno blago. 

Ja ću prostrt divan-kabanicu 

I izbliza šarku nategnuti, 

Pa tko dođe, neka prolaz plaća 

Ili s rusom oprašta se glavom.“ 
Odmah društvo na noge skočilo, 

Pa prostrlo divan-kabanicu 

I zaleglo u goru zelenu, 

Samo Mijat kraj vode ostao. 

Mili Bože, čuda od junaka: 

Nisko mrke objesio brke, 

A obrve nad oči namako, 

Go jatagan zubma prihvatio 

I po malu u obadvije ruke. 

I tu junak dobre kobi bio. 

Maleno je potrajalo vrijeme, 

Al to jaši beže na gavranu, 

Vas u srmi i u čistu zlatu. 

Kad Mijata očima zagledao, 

Trostruka ga uhvati groznica. 

Mijat kriknu, ko da jelen riknu, 

Pa preskoči konja i junaka 

I to jednom, pa i drugi puta 

I zareža na bega zamrla: 

»Bacaj pare, il osta bez glave! “ 

Beže baca, riječi ne besjedi. 

Koliko se bio prepanuo, 

Bacio bi svu haznu carevu, 

Bacio bi, a za svoju glavu. 

Onda društvo k vodi salazilo, 

Da s' nagleda groša i dukata. 
Već šta bi ti dalje besjedio ? 

Tako bilo za devet godina 

I desete taman polovinu. 

Mijat štiti slaba i nejaka 

I nevolju blaži nevoljniku. 

Kabanica kraj vode ležala, 

Mnoga pleta na nju bješe pala. 
Jedno jutro društvo podranilo, 

Uprav sjelo svojoj đakoniji, 

Ovnovini i rumenu vinu, 

Kad eto ti stare babetine, 

Na leđima vrećetinu nosi. 

Kako došla, Boga je nazvala, 

A društvo joj vjeru prihvatilo. 

Mijat pita: ,,Šta j' u vreći, stara?“ — 

»BEVo, sinko, sirotinjske vune, 

Što sam na put Božji isprosila“. 

Harambaša za Boga znadiše, 

Pusti babu, ni pare ne uze, 

Tako mu se bijedna sažalila: 

»Idi, stara! Ali, ti si prva, Sve je baba u vuni pronijela, 
Koju pustih bez dukata zlata.“ A Mijatu ni groša ne dala!“ 
Stara hvali harambaši vrlu. No Mijat se mudar prigodio, 
Kad se dosta bješe odmaknula, Kradom babu kroz šumu slijedio, 
Mudra bila, pa se prevarila Pa kad oču, kako mu se piše, 
I svojom se glavom poigrala. Na tie kleknu, puška gromko jeknu, 
Zapjevala tanko glasovito : Baba pade — ravni ime dade, 
»Oj Mijate, iz gore hajduče! S harambaše — i vrelo prozvaše.“ 
Ne hvali se braći ni družini! * 
Danas sam te stara prevarila. Djedo svrši, jer se suton spusti, 
Eh, da znate, moji Šišavljani : Starcu momče lijepo zahvaljuje, 
U Travniku što ste pazarili, Pa kolibam ovce zajaviše. 
Dolac. 

... €0, 1932. 
Čedo majci počiva na krilu, Nit se bijeli opravica čista, 
Ljupkim smiješkom blaži majku milu. Nit vilinska zelen-halja blista. 
Čedu sva se bijeli opravica, Već se bijeli — Dolac, naša dika, 
Košuljica, snježna ogrlica. A u Docu hram na dva zvonika. 
A u zelen, sjajniju od svile, Vilenica, zelena ko bašta, 
Majku gorske zaodješe vile. Svilen skut je Božijega plašta. 


Sav očaran kad sam bolje gled3: Vilenici na krilu počiva 
Nit je majka nit na krilu čedo ; I ko čedo Dolac mirno sniva. 


Dolačka crkva. 


1. Kako se počela graditi (1853.) 
Mag. K. Z. D. I. 1893.) 


Digni se malko, baci kapu na glavu i dodi sa mnom! I onako se 
je danas lijepo prošetati. Nebo je bisiro, zrak je hladan, a sunašce nam 
se zlatno milo s neba smiješi. Penjimo se lagano kroz pitome livade i 
zlatoklasne njive, kroz šljivike i mimo divlje jabuke; nekoliko puta mo- 
ramo i preko suha plota ili zelene živice, dok nas nema na krasnu vi- 
diku. 

Pod nama eno hrpa bijelih kuća: to ti je ubavi Dolac, predgrađe 
Travnika grada. »Usred Dč6ca, mjesta ponosita« (nar. pjesma) stoji, kao 
kvočka usred pilića, dosta velika crkva sa dva debela tornja S crvenim 
krovom odozgo, kao da neki div iz zemlje pomolio rusu glavu i dvije 
ruke, u svakoj drži po crvenu kapu, a kada sva tri zvona zazvone, onda 
nam svojim gromkim glasom nazivlje: »Mvaljen Isus i Marija!« koji je 
pozdrav svakom Dočaninu uvijek na usnama i u srcu. Pa »uvijek hva- 
ljen bio« i u vašem milom mjestancu i u vašoj bijeloj crkvi! 

Ta je crkva jedna od najvećih i najljepših po svoj Bosni. Prije 
osamdeset godina nije tamo ni kamen ležao, gdje se sad ponosito diže 
hram Božji. Pa nije ni kasnije to bijelo kamenje iz zemlje niklo, već 


*) Glasnik S. I. 1893, 242; 

daj da ti pričam, kako 1 odakle se snosilo tamo ovo kamenje za gradnju 
crkve. 

Čim je pokojni revni župnik fra Antun Tuzlančić god. 1853. od 
cara ierman zadobio, da smiju u Docu graditi katoličku crkvu, a on, 
kad bude u prvu nedjelju poslije službe Božje, stane u crnoj, drvenoj 
kapelici, koja nije više ni znala pravo stojati i samo kao od nekakva 
čuda što se nije srušila, te okrenuvši se sabranom narodu, što se pred 
otvorenom kapelicom po livadi sakupio kao bijelo stado što planduje, 
objavi im veselu vijest, da im nekrst dopušta, te smiju podignuti crkvu 
od tvrdoga kamena, koja će ih i od sunca i od kiše i snijega zakriliti i 
zakioniti. Ali se na tu vijest obradovaše čestiti D6čani! Davna im bo 
želja bila, da si sagrade crkvu, no nijesu se tomu ni nadali za turskoga 
vakta. Stade ih dakle žamor, vreva, zapitkivanje, uvjeravanje, veseli 
usklici i slatki smijeh, dok ih nije župnik nekako ušuikao, da im još ovo 
govori: »Hajd'te vi sad ljudi, hajd" svaki tri puta na »Brdo« i donesite 
svaki tri puta po kamen amo, za gradnju naše crkve.« 

Ali da si ih sad vidio, kako je sve, staro i mlado, skočilo na noge i 
otiskivalo se prema Brdu, tko će prvi kamen, tko najveći, tko li naj- 
ljepši donijeti. Za čas, dva, mjesto pred drvenom kapelicom čisto kao 
pometeno. Samo koliko bi orač jednu brazdu brazdio, a evo D6čana 
gdje popadaše po Brdu kao rastrkano stado i veselo viču tako, te dolje 
na cesti postoji turčin i namršteno gore gleda, što li je danas raji, je li 
poludjela? A sada okreni svaki kamen, mjeri okom, mjeri mjerilom — 
ta kamo će krojač bez mjerila? a Dččani bili krojači na glasu čak do 
carskog Stambula — pa sada vuci amo, vuci tamo, težak li je kamen? 
čučni, a drugi nek ti ga naprti na leđa, pa hajde veselo s kamenom, 
milim bremenom, vičući i smijući se. Suhi krojačići, slabe žene, grbavi 
starci i mala djeca: sve nosi, nitko ne će da praznuje. — »Joj! crkvu 
ćemo dobiti! Od bijela kamena crkvu! Hvala Bogu, kad to dočekasmo!« 
Starac tare suzu radosnicu ispod oka. Ta ovo je oko vidjelo krštenu 
braću, gdje ni dužna ni kriva, no što su živa, izdišu na krvavu kocu; 
ali od kamena crkvu nije jošte vidjelo nigdje, a kamo li u svom milom 
Docu. I tako bi kroz više tjedana svake nedjelje i svakog blagdana išli 
Dočani po tri puta u okolicu, i svak po tri kamena namako. Nekoji i 
više. Nije već na daleko i široko bilo kamena, da ga nijesu Dočani bar 
tri puta okrenuli pak ili odnijeli ili zabacili. A na gradilištu crkve vidio 
bi ogromne gomil2 kamenja svakojakoga od naivećega do naimanjega. 

Pripovijedaju, kako se jedna stara baka rastužila, što joj grdi kašalj 
i stare kosti nijesu dale k6 drugima kamenje nositi. No željela ona ipak 
štogod doprinesti za gradnju crkve. Misli amo, misli tamo, kad al' za- 
muči u staji june. Kao da je čula glas anđela s neba! Brzo se sjeti poslu, 
dotetura u staju, baci junetu konopac oko vrata i odvuče ga župniku. 
Ne pitaj, koliko je starica na putu kašljala i kakvom je mukom vukla 
oporno tele. Došavši napokon župniku, reče mu: »Dragi ujače, na žao 
mi se dalo, što ne mogu i ja k6 što mlađi svijet kamenje nositi. Nego 
primi mjesto kamenja ovo june i radi s njim, kako znaš.« Jedan zadnji pogled 
baci baka na Svoje jedino june i šepelji zadovolina i vesela kući, gdje 
još u staji krava za svojim mladim žalosno ruče. 

Evo koliko ti nije bilo Dočanina, koji se u ono doba makar istom 
na junačke .noge podigao, a da se ne bi mogao ponositi, da su u do- 
lačkoj crkvi uzidana budi tri kamena, što ih on sam glavom, a na svo- 
jim leđima s Brda donosio ili dovaljao. 

2. Prva Velika Gospojina u novoj crkvi (1855.) 


Dr. Tugomir Alaupović.*) 


Slušam kao danas, kako je nekada pričala naša stara majka... 


»Uoči Velike Gospojine nagrnu k crkvi silan svijet, čak onamo od 
Livna i dolje iz Posavine. Oko crkve, po baštama, po kućama, sve glava 
do glave. Plaze i obilaze oko crkve. I groblje naše oživjelo. Idemo u 
pohode svojim mrtvima, palimo svijeće, neka se i mrtvi raduju sa ži- 
vima. Golem je to dan. Ljeto i vedrina. Šljive zaplavile, jabuke se za- 
rumenjele. Miriše zemlja i trava. Mjesečina kao dan. Niko ne spava. Po 
kućama se ni vatre ne lože. Samo nam srca dršću i trepere. U glavi 
nam jedna misao. U očima jedna želja. 

Šta li nas tako veliko i silno veže u jednu kuću, u jednu familiju? 
Ne znam, ali znamo i osjećamo, da smo svi jedno, braća i sestre rođene 
i čekamo sutra. 


Sutra će se reći u našoj crkvi prva misa. 


U crkvi se dahnuti ne može. Iza oltara ulaze prokaraturi, gazde, 
majstori, domaćini. Na njima čohali odijelo. Ogrnuli se tankim dolama- 
ma. Teški i krupni ljudi. Ide i naš parok. Oko niega desetak misnika. 


I u tom trenu udari prvi put naše inalo zvono. Imade, kažu, dvjesta 
godina, kako je bilo pred Turcima u zemlju zakopano. Bože milostivi, 
kako je slatko propjevalo! Zaželjelo se sunca i dana! Sprva se nešto 
pometa. Jezičac mu nemirno poskakuje, vrti se, okreće se, kao da ne zna 
na koju bi stranu. Zaboravilo zvoniti. Nije šala tolike crne godine u 
zemlji. A onda se polagano smiruje, pribire pa udara najprije u jednu, 
pa u obje strane. Slušamo ga i plačemo od veselja. Došao je ferman 
iz Carigrada, da se smije zvoniti. Zna to naše malo zvono, pa ulazi s 
nama u razgovor. Tješi nas, romoni, tepa nam. Glas mu sve jasniji, 
zlatan i srebren. A onda se opet nešto sneveseli, pa nam se čini, da 
plače i jeca. I opet se pridiže, sokoli, glas mu ulazi u crkvu, među nas, 
i govori: »Rajo, roblje, ne daj se, ne kloni vjerom. Čuvaj čast i obraz. 
Svaka sila za vremena. Razvalit će se tamnice. Tvrdi ste vi i od čelika. 
Živite, vjerujte i radite!« 

Na velikom oltaru slika Majke Božje. Okružile ja drage glave ve- 
likih anđela. Pod nogama joj zlatan mladi mjesec. Oko nje tanci oblaci. 
Mi jasno vidimo, kako se lagano penje nad oblake i vapijemo: »Kra- 
ljice nebeska, ne ostavljaj nas!« — »Ne će, ne bojte se!« — pogađa misli 
naše parok naš. »Kako bi vas osiavila! Ali i vi se dušom i čistim mi- 
slima penjite sa njom u nebeske vedrine. Ostavite sve nisko, nečasno. 
Iskopajte iz srca zlobu, nenavidnost, oholost. Odricajte se grijeha i 
vraga paklenoga, psovke i rakije, pogana razgovora, nerada i bespo- 
slice. I svako neka nosi svoj križ mirno, iunački i Bogu predano.« 

Udaramo se u prsa. Zuji žamor molitve, jecaj i prigušeni plač. 
I ioš je mnogo i drugo govorio naš parok. Spominjao je i sultana — 
zaboravila sam mu ime — i vezira, sarajevske kujundžije hrišćane i 
travničke begove Teskeredžiće i Viliće. Svi su prinosili za našu crkvu. 


*) Franjevački Vijesnik, Sarajevo, 1932, 194. Pisac je pjesnički spojio u 
jednu sliku prvu sv. misu u novoj crkvi (1. XI. 1854.) i prvi crkveni god na 
Veliku Gospojinu (1£55). (Op. ur.) 

Dugo je govorio. Njegova je riječ bila siv plamen. Nema srca, da 
se na njemu ne rastopi, nema duše, da se ne skruši. Pero Ivin, hajduk 
upisan. Bio je i u Vidinu. Ni Turci mu ništa ne mogu. Svaka mu druga 
Tiječ kletva i psovka. Prznica i piianica. Pa i on se prikrao u crkvu i 
stisnuo uz kameni stup, ponizio se i plače ko ljuta godina ,. .« 


Božić u Docu (oko god. 1881.) 
Uspomene iz mladih dana. 


Tugomir Alaupović.) 


Jedva jednom osvanu i badnjica. Snijeg sipa kao iz rukava, ali je 
Suh i cakli se u sitnim iglicama, hvata se gola granja i zatrpava puteve 
i sokake, gomila se po krovovima, zalijeće se kroz slabašna stakla na 
prozorima. Kitina da ne može ljepša. Po kući se premeće mati i sestrica: 
kuhaju, peru i taru. Stara jelovina žuti se ko najčišći vosak ispod jedre 
i jake djevojačke ruke. U peći pucketa suho drvo, pršti i plamti. Već 
sam propjevo sve božićne pjesmice iz Jaićeva »Vinca« i po nekoliko 
puta i razgledo sličice... Do podne prošlo nekako, ali poslije podne, 
makar je naikraći zimski dan, oieglo se, pa nikako da zazvoni »Zdrava 
Marija«... Na nebu se ukazuje vedrina. Na zapadnoj strani zapalilo se 
nebo, ko da će sad eto da izgori, a žarke, ali ledene trake sunčane pale 
po visokoj Bukovici, ko kada rumena krv oblije i pokapa čisti lji- 
ljanov cvijet, što ga sadi nevina ruka pred slikom Bogorodičinom... 
Pada gusti zimski mrak... U sobi gori maleno kandioce pred starom 
slikon Majke od sedam žalosti. U sobi prostrtoj velikim ćilimom (sa- 
gom), što se vadi samo uz najveće svece, s dva mekana šilteta (jastuka), 
drhturi slabašno svijetlo i ožaruje ljute mačeve, što se ispleli po srcu 
Maike Božije. Stari okriv opran i očišćen, slika otrvena, pa mi se ža- 
Icsno lice Marijino pričinja ko da se vedri, ko da oko stegnutih ljutom 
bolom usana igra lagašan smiješak, a po licu plazi mir ko u bolesnika, 
kada mu kaneš u ranu blag melem. Mačevi ko da su mekši, pa i one 
debele kapi krvi ko da se tanje, vodčne. Stara ura tiho i dostojanstveno 
broji o zidu vrijeme i časove. Unesoše svijeću, sjedosmo i blagovasmo, 
što je Bog dao u siromašnoj kući bez oca i hranitelja. Zapalismo i tri 
vošćane svjećice, usađene u bujan, zelen i gust struk pšenice, što je 
mila ruka sestrina o sv. Kati posiiala... Po čitavom mjestancu pao sve- 
čani mir, pa se čini, ko da se nebo otvara, ko da sipi iz njega ljubav 
i blagoslov na slabo i nejako, na svađeno i omraženo, nad gospodske 
kuće sjajno rasvijetljene i niske, uboge kolibice, što jedva stenju pod 
debelim snijegom, a samo slabašni trak lojanice kazuje, da se i tu diše 
i Božiću veseli. U neka doba počne se oko sklapati, umor se hvata tre- 
pavica pa teščaju, ko da ih komad olova pritisko. Ne stere se postelja, 
već se liježe na pod. Ta i Sin Božji ne nađe na zemlji mekane postelje! 
Iza kratka djetinjega sna trže u komšiluku (susjedstvu) puška... Vrata 
se na kućama počeše otvarali, planuše svijetla po prozorima, a dotle i 
zazujaše sva tri zvona na našem drvenom zvoniku. Glas im je svečan 
i dostojanstven, prodire i tjera najdublji san s očiju, ulazi u srce i u 
dušu, u krv i u meso pa sklapa ruke na tihu, srdačnu molitvu. Izlazi 
pomalo iz kuća sve, što samo nogu vući može, nagizdano, veselo i ra- 
dosno. Prostrana kamena crkva puni se, a za čas planuše sivi zidovi u 

stotinu malenih sviećica. Mlađarija leti na kor, reda svjećice po niskoj 
drvenoj zagradi. Ko da se pusta i ledena crkva rajem pretvorila! ... 


Dođe i časna sestra, otvori stari, davno već razgođeni harmonij, a du- 
gački suhi prsti okliznuše se po žutoj kosti. Razliše se nad stotinama 
glava najprije tanani, plačni glasovi, ali se brzo pridigoše i zazvoniše, 
ko što zvoni haria u ruci Anđela, najbližega Božjemu prijestolju, a iz 
tridesetak i snažnih i krupnih i sitnih i tankih muških glasova zaori se 
božićna piesma: »O pastiri!« Pred velikim se oltarom zasja svetačko 
lice fra Balte.?) Sijeda mu kosa svijetli kao naičišća gruda snijega o 
traci sunčanoj, a krupni i ponosni stas savija se pred Kraljem kraljeva, 
Gospodarom gospodara, da mu prikaže žrtvu jedinoga i najmilijega Sina. 
S njegovim dostojanstvenim glasom slaže se vrela molitva hiljade po- 
božnih srdaca, sve se želje stapaju u jednu vesliku, pa se s molitvom 
dobroga svećenika penju pod visoki krov crkveni, probijaju hladni ju- 
tarnji zrak i penju se čiste, plemenite, pune ljubavi i pouzdanja k Onomu, 
što je sama ljubav. Ne miče ss ni živa duša, ko da se sve tijelom oka- 
menilo, samo sea duše ljube i miluju pa ustavljaju srcu kucanje, ustima 
dah. Skladnim i svečanim glasom otnjeva dače hrvatski epistolu, a onda 
se sva crkva uzljulija ko talas na pučini debeloga mora... Snažnim i 
jakim glasom otpočne starac svećenik svetu, uzvišenu i zlaćenu hbo- 
Žžićnu piesmu: »U se vrime godišća!« — A kada dopjeva prvu kiticu, 
priuze narod, da mu otjeva. Stotine glasova i starih i nejakih, punih i 
jedrih složi se u jedan glas. I starica, što joj pjesma ni na pamet ne 
pada, i mlada djevojka, žene i dječica, sve pjeva i pjeva. I teška briga, 
što muči jadna čovjeka čitave bogoveine i duge zimske noći, i starost 
i bolest, sve, sve pjeva. Iz starih okvira ko da se miču slike Svetaca 
i Svetica, i sv. Petar, što mu je oltar s desne strane, pa pocrnio i 
izblijedio, stisnuo se u težak hrastov okvir, i sv. Anto s lijeve strane, 
pustinjak blijeda i uvela lica, duge, zamršene brade — sve ko da 
oživljava, poigrava u svojim okviruna, otvara usta i pieva s narodom 
Svojim. Goli kamen i teški nespretni stupovi, crna stakla na prozo- 
rima — sve se miče i giblje, kroz sve ko da prolaze mlazovi vre'e 
krvi i ljubavi, pa se sve_živo i neživo slijeva u jedan glas. To su 
časovi, gdje nema razmaka izmedu neba i zemlje, živih i mrtvih, ka- 
mena i žarka srca ljudskoga, već sve se stapa u jedno, sve se grlii 
ljubi, sve pjeva pjesmu, u kojoj zamire bol i briga, na kojoj se topi 
mržnia i osveta, izmiče zavist i zloba, a mir i ljubav, carstvo Božije 
seli na zemlju i ulazi u srca ljudska. Ljudi postaju Bogu slični i pre- 
meću se u Onoga, koji ih je stvorio sebi i vječnom životu i blaženstvu. 
A maleno Čedo u jaslicama, što ga časne sestre obukle u bijelu, svi- 
lenu košuljicu, ko da se pomiče iz malene, uzane štalice, očice mu se 
krijese, ko dvije najsjajnije zvijezde u toploj i mekanoj majskoj noći, 
pa samo što ne ustane na slabašne nožice, da poljubi časnoga slugu 
svoga kraj oltara pa onda sađe među ljudstvo, da sve izgrli i izljubi, 
mučenike i patnike svoje, što samo u njega i u svoga svećenika oko 
upiru, ruke savijaju. I blizo, sirotno groblje, što mu snijeg zatrpo niske, 
drvene i kamence krstove, ko da se giblje i talasa; grobovi se sretnih 
pokojnika otvaraju, da se i oni stope u molitvu sa djecom svojom, udo- 
vicama i sirotama... 

A na polju sviće sretan i blažen dan, koji je donio svjetlosti, donio 
jadnomu liudstvu ljubavi, bez koje nema života, nema disanja. Na 
istočnom nebu ko u tamnom, modrom kamenu blista vesela i nasmijana 

zvijezda danica, puna žara i svjetlosti, baš ko ona nebeska zvijezda, 
što je dovela iz dalekoga svijeta kraljeve, da se poklone novomu Kralju, 
što ne nosi silu i snagu u oštrom maču i teškom koplju, nego nosi 
ljubav i mir, nosi carstvo Božje s neba na zemlju, da ga nastani među 
bijednim i nevoljnim, među prognanicima i robljem. 

Razilazi se svijet iz crkve: izlaze i teški (ugledniji) ljudi i ne- 
volini kmetovi, i stare i čile noge, pa se ljube i grle, a s toplih usana, 
iz puna srca, iz čiste i otvorene duše otkida se divni starinski pozdrav: 


ČESTIT BOŽIĆ! 


1) Serafinski perivoj. Sarajevo, 1907., 179. Ovdje nešto skraćeno. — #) Fra 
Jako Baltić dolački župnik 1871.—1882. 


Sveta Gora kod Bile. 
Matija Pašiček D. 1. 1931.*) 


Koji se putnik nije divio videći, gdje se na brežuljcima i brdima 
zelene Slovenije bijele i ljeskaju kuće Božije o divnom suncu žarkog 
ljetnog dana? Ovo udivljenje zaigralo je i u srcu našeg blage uspomene 
o. Antuna Puntigama, te je želio, da se sličan ushit pobudi i put- 
niku Bosne ponosne, putniku travničkog brda i doline. 





Sveta Gora, Mošunj-Bila 1913., krajolik 


& 
A kamo bi ljepše pristajala crkvica, nego na lijepi brežuljak kođ 
stanice Bile, desetak kilometara od Travnika? Puno je to brdašce uspo- 
mena iz ilirskog, rimskog i drevnog kršćanskog doba. Grobovi, ruše- 


*) Gradivo: >Srce Isusovo« (glasilo ndb. vrhb.) 1882, 118. — Sdb. 1909, 
107. — Glasn. sv. Ante 1911, br, 10. — Stimm. aus B. 1918, br. 9. — Vrhb. 1914, 
177. — GI. S. 1. 1914, 220. — Lit. ann. — Diar. Min. — Isp. gore str. 26. — 
Isp. još: Dr. Milan Maraković, Mons sacer. Kalendar >»Napredak:, Sarajevo, 
1931, 150. — O. Ivan E. Kujundžić D. I., Najnovije rimske iskopine u Mošunju. 
GI. zem. muz. u BP. i H. XXVIII. (1916.), 477. i dr. 

vine, nakiti govore častan vijek. Bijeli se kamenom, zeleni grmovima 
nad ravnim poljem, gleda na daleko gore i doline. Bistra Lašva njemu 
na podnožju priča davne događaje. Priča, da se ovdje nekada bijelila 
crkva. Nađeni temelji i drugo kamenje to potvrđuje. A kome bijaše 
posvećena ta crkva? — Pitaj starce, pa će ti pričati ovako: »Kad je 
Turčin razarao kršćanska ognjišta i hramove, među njima i ovo drago 
naše svetište, diže se slika Majke Božje u zrak, odletje u Fojnicu, gdje 
nađe sigurno zaklonište.« [ priča ode od usta do usta. Narod je onda 
prozvao ono brdo »Crkvištem« ili »Crkvinom« za spomen, da je nekoć 
bilo posvećeno i okićeno hramom Božjim. Narod je častio ovo mjesto, 
i Svake bi se godine koji put održala gore služba Božja pod vedrim 
nebom. Čak na golim koljenima penjali su se ljudi na brdo k žrtvi 
sv. Mise. Tako kroz četiri stotine godina. 

A hoće li ta crkva ikada iz ruševina uskrsnuti? 

Bilo je to godine Spasa 1907., kada jeo. Puntigam pokrenuo iisao, 
da se podigne nov hram u čast Žalosnoj Gospi, da se oko brda urede 
postaje križnoga puta, a na prvoj glavici postavi križ. Mnogima se ta 
zamisao svidje, pa se stalo živo raditi, da se ostvari. 

Najprije se udario zmijolik put sve do vrha. Direkcija željeznica 
dala je sve potrebno oruđe, a seljaci iz Mošunja i Bile radili su i 
žrtvovali se s veseljem, samo da što priie zasja s brijega križ, i da se 
zabijeli crkvica naše drage Gospe. 

2. prosinca 1908. g. ostade u živoj uspomeni katolika. S podnožja 
brijega miče se golemo mnoštvo prema vrhuncu. Dvadeset i četiri 
muža nose naizmjence teški, 6 m dug, željezni križ, 16 momaka pozla- 
ćeno tijelo Isusovo, saliveno u naravnoj veličini. Kad stigoše k cilju, 
kad uspraviše križ, kad zapališe uljene lampice oko križa, pade sva 
bujica svijeta u dubokom sniiegu na koljena, oči i ruke digne prema 
Raspetome i osta tako dugo, dugo. Zagruvaše mužari, 115 puta pozdra- 
više novi spomenik Spasitelja svijeta. Više nego jedan starac prizna: 
»Sada rado umirem, pošto sam ovo doživio!« .— I nekadašnje »crkvište« 
prozove se »Svetom Gorom«. 

Samo da nam je još i crkva. Ali eto neprilike: zemljište je erarno, 
državno, valjda još od onoga doba, kada su Turci razorili staru crkvu. 
Kako da se otkupi? — Ode nadbiskup dr. Stadler k vladi, te je zamoli, 
ne bi li mu besplatno ustupila brežuljak. Vlada se (1910.) odazva molbi, 
a nadbiskup pokloni brijeg (1911.) Družbi Isusovoj. I općina se odrekla 
prava na pašu, samo ako se sagradi crkva. Ali tko će namaknuti 
sredstva? — Sv. Anto bio je uvijek osobiti zagovornik i pomoćnik, 
kojemu se s pouzdanjem utjecalo potišteno srce bosanskog katolika. 
I u nadi, da će sv. Anto pomagati 1 gradnju crkvice, podigne mu 
travnički rektor o. Maksimilijan Horman otvorenu kapelicu podno 
brijega, gdjeno put prvom zavija, i blagoslovš njegov kip dne 18. juna 
1911. Sv. Anto ne osta dužan za svoj spomenik. Došlo je novaca oda- 
svuda, osobito iz Njemačke, te se cijelo brdašce moglo lijepo urediti. 
Istina gradnju same crkvice prepustio je sv. Anto sasvim travničkim 
Isusovcima, ali je zato obilno pomagao sjemenište u teška ratna vre- 
mena. Kapelica sv. Ante posjećuje se do danas — mnogo. Osobito sva- 
koga prvog utorka u mjesecu dolazi svijet sv. Anti i klečećke obilaze 
oltar, na kom se kadikad misi. 

Sad treba nacrt za samu crkvu. Izradi ga građevni savjetnik 
g. Ivan Kčlbig (F 1923.), ne tražeći nikakve druge nagrade, već da 

se oduži Isusovcima, što su mu sina besplatno poučavali. (U predratno 
doba nije se od vanjskih đaka tražila školarina.) S oduševljenjem stalo 
se pripremati građu za crkvicu. Kad je (1912. god.) bilo sve spremno, 
pijesak na gradilištu donesen, cement i ostalo pribavljeno, pitalo se, tko 
će voditi gradnju? G. Kolbig nije mogao, jer je bio bolestan. Tad se 
mg. Alions Dušek, onako odlučne volja i požrtvovna srca kakav je 
bio, prihvati junački posla. Cijeli dan stajao bi tude, putio radnike, što 
će i kako će. Često bi i sam zasukao rukave, pa bi sate i sate miješao 
malter i tovario ga radnicima u kante, da im tako olakša posao. I zani- 
| 


| 


š | 





“ruj 





ka 


Blagoslov crkvice Žalosne Gospe na Sv. Gori, Mošunj-Bila 21. IX. 1918. 


mivo! nikad se nije bavio bio graditeijskim poslom, a gle! sagradio je 
tako čvrstu kapelicu od armiranog betona, da je g. Kolbig poslije 
izjavio: »Trebao bi topova, tko bi htio, da je razvali.« Magister, sada 
otac, Dušek danas je revan misijonar u Kini. 

Da »Sveta gora« bude potpuna u svome značenju, dizale se, lijevo 
i desno zmijolikog puteljka, zajedno s crkvicom, i postaje križnoga puta. 
Početkom septembra 1913. bijaše oboje dovršeno. Na blagdan sedam 
žalosti Gospinih (21. rujna 1913.) doživje »Sveta gora« drugu veliku 
svečanost: blagoslov javnog križnog puta i crkvice. Funkcije je obavio 
pok. O. Ivan Celinšćak, prigodno slovo izrekao je travnički dekan 
preč. g. Matej Beka vac, dok je svečanu misu govorio novi rektor 
travnički, 0. Iv. Ev. Kujundžić. A kad oni skladni glasovi semi- 
naraca zabrujiše crkvicom: »et in terra _ pax hominibus«, činilo se, 
kanda je mnogome i mnogome krv u žilama zastala od milja i sreće, 
koju samo Gospodin daje. Našlo se tude čudo zbornika i zbornica Ma- 
rijinih kongregacija iz Travnika, a naroda na tisuće. Svakome je drago, 
svak se veseli, svak uživa u duši, da može i smije ovako počastiti svoju 
nebesku Majku i Kraljicu. To bijaše zapravo prvo hodočašće na »Sv. 
goru«. Otada su se redale procesije i hodočašća. 

Slijedeće godine na blagdan Gospe od Puta (24. maja 1914.) oživje 
s nova Marijina vis. Preuzv. g, nadbiskup — tada pomoćni biskup — 

dr. Iv. Ev. Šarić doveo je iz Sarajeva četu Marijinu od 360 po izbor 
junaka, što akademika, što građana, a najviše (260) srednjoškolaca. 
Marijina kongregacija muževa i vanjskih đaka izišla im u susret pod 
vodstvom g. župnika. Sarajlije je dočekao i pred prvom postajom 
križnoga puta dolje pod brijegom pozdravio travnički rektor. A onda 
je krenula povorka u svečanoj šutnji prema crkvici moleći Križni put. 
Gore na uzvisinj pred svetištem rekao je Preuzvišeni svečano slovo. 
Ocrtao je ljubav našega naroda prema Presvetoj Đjevici. Zaželio po 
izbor četi procvat i da vjerno koraca stopama naših pređa — štova- 
telja Mariiinih. 

»Sveta gora« ima zapravo dva humka. Na jednom od njih diže 
se kapela, na drugom križ. I odatle od križa puca divan pogled na 
okolicu. Gledaš li k strani, kamo je Raspeti okrenuo svoje sveto Lice, 
onda ti s lijeva kliču dobrodošlicu visoki bregovi, pokriveni zelenim 
sagom, satkanim od grmova i grmečaka, među kojima se pokadšto 
diglo koje stablo. Pred tobom se ponosno koče veličanstveni vrhunci 
starca Vlašića. Pod tobom stere se najprije mila travnička dolina s 
ubavim selima, bregovima, livadama i poljima, kojima se vijuga srebrna 
Lašva; onda opet sitni proplanci, milovidni humci, plavkasta brda... 
Čak Trebević kod Sarajeva dovikuje ti srdačni: zdravo! Središte 
svijeta, srce života, jest i ostaje Krist Raspeti. Stoga se dolikuje, da se 
Njegov lik stavlja na najlijepše mjesto. 


Crkvica je podignuta unutar temelja stare crkve. Križ i crkvica 
na daleko se vide. »Sveta gora« diže ss kao divan oltar među okolnim 
brdima. Ona je izvor blagoslova i utjehe jednog prošteništa, koje se 
mnogo posjećuje. 


Hrast u Rankovićima. 
Stjepan Pašalić, V. r. 1894. 


Vino pije Kraljeviću Marko Al besjedi Ture ponosito : 

U Travniku u bijelu gradu. »Nit ću piti nit nazdravljat Marku, 
Oko njega četa od junaka, »Dok je moje na ramenu glave, 
Od junaka i od vitezova, »A svijetle o pojasu ćorde. 

A zmeđ' njima Džerzelez-Alija. »Nije Marko junak nikad bio, 
Vince piju u slavu junakom, »Nit je junak nit je od junaka.“ 
Svi što piju, Marku nazdravljaju : Još se Ture ponosito hvasta: 
»Da si zdravo, Kraljeviću Marko, »Nije majka rodila junaka, 

»Od Prilipa svijetli gospodaru ; »Sto je majka Džerzelez-Aliju. 
»Jer pod nebom jošte ne vidjesmo »Ja raskidoh siinu međedinu 
»Ni boljega ni većeg junaka, »t pogubih sedmoglava zmaja, 
»Nego tebe ; živio nam Marko !“ »sto haraše i ljude moraše.“ 
Svi kucnuše, zazvečaše čaše, Marko šuti, pa se samo smije. 
Pa iskape do dna kupe zlatne. To Aliji vrlo mučno bilo, 

Samo ne htje Džerzelez-Alija, Pa on uze Marku besjediti : 

Niti pije nit nazdravlja Marku, »sStani, vlašče ludo, prkosito, 
Veće silna Ture mukom muči. »Vidjet ćemo, ko je junak bolji, 
Njemu vele ostali junaci: »Ko li junak, ko li od junaka. 
»šta je tebi, Džerzelez Alijo ? »Vadi, Vlaše, stotinu dukata, 


»Niti piješ, nit nazdravljaš Marku.“ —,Ja ću dati stotinu dukata, 

»Pa ko oklad za junaštvo steče, 
»Taj će dati stotinu dukata, 
»Mehandžiji hitru poslužnjku, 
»Neka toči crveniku vino, 
.Neka reže ovnovinu meso, 
»Nek junaci piju, nek se časte, 
»A u zdravlje onomu junaku, 
»Kojino će kopljem odbaciti, 
Odbaciti pa i prebaciti.“ 

Pa se maša rukom u džepove 
[ izvadi stotinu dukata. 

“Turi Marko ruku u dolamu, 

I on vadi stotinu dukata, 

“Te ih daše gazdi od mehane. 
Svi junaci na noge skočiše, 

A pred njima Džerzelez-Alija. 
I do njega Kraljeviću Marko. 
Zajahaše hitre svoje konje, 

Pa krenuše uz vrletne stijene 
Bukovice, strme visočine. 

JA da vidiš silnoga junaka, 

I njegovu vitu bedeviju, 

A kakva je, izjeli je vuci! 
Leti brdu kao i niz brdo, 
ispod nogu kamenje joj frca. 
Al ju stiže Kraljeviću Marko, 
Kako stiže, tako i prestiže. 
Leti Šarac kao brza munja, 
Sve uz brdo kao i niz brdo, 
Ispod nogu kamenje mu frca, 
iz kamenja živa vatra sijeva. 
Kad su bili visu na ravnini, 
“Odjahaše svoje brze konje. 
.Sam se Šarac po ravnini voda, 
Iz usta mu bijela pjena curi, 
Bedeviji bijela i crvena. 

Svi se momci u red postaviše, 
U sredini Alija i Marko ; 
Potegoše svoja vita koplja. 

U Alije bukovo je koplje, 

A u Marka od suhoga hrasta. 
Ukoči se silovito Ture, 

Pa zasuka rukav do lakata, 

I zamahnu do dva, do tri puta, 
Pa otišće strahovito koplje. 
Stade huka, zuka vita koplja, 
Sve što živi, sve mu se uklanja, 
Bježe ptice na sve četir' strane, 
 Zvjerad riče i u šumu kreće. 

I odleti koplje preko brda, 


Preko brda i ravnih dolina, 

Pa ti pade u zelenu travu. 

Kako pade, do pola upade. 

No da vidiš Kraljevića Marka ; 

On ne suče rukav do lakata, 

Već on veli: ,Pomozi mi, Bože!“ 
Pak zavitla svoje vito koplje, 

Te ga hitnu silno strahovito ; 





Pogled iz šupljine ,carskoga 
rasta" u Rankovićima. 


Stade huka, zuka vita koplja, 
Sve što živi, sve mu se uklanja, 
Bježe ptice na sve četir' strane, 
Zvjerad riče i u šumu kreće ; 

1 odleti koplje preko brda, 
Preko brda i ravnih dolina, 

Te doleti do Alije koplja, 

Čim doleti, odmah i preleti, 

Te još leti brdom i dolinom, 

Pa ti pade u zelenu travu, 
Rankoviće u mjesto prelijepo ; 
Kako pade, do vrha upade. 
Ovo bilo Bogu tako milo, 

Te on dade, da iz suha koplja 
Proklijaju žile na sve strane, 
Pa za malo eto hrast uzrasta, 
Širi grane na četiri strane ; 
Svakom pruža debeloga hlada, 
I povijeda junačina Marka, 

Da nad Markom ne ima junaka. 

Škal. 
Dr. Jozo Petrović.!) 


Zanimiv je izlet u Škaf ili Bosnić-grad. Pod gradom, veli ozbiljan 
starac, kršten seljak, da ima dugačka pećina, i u njoj silno blago. 
»Znamo mi za io već odavno, ali nitko ne _ mere unutra uć. Vitar ti 
odmah utrne sviću. Živ je Stipin Marko, pa ga upitaj! Uzo on priko 
sto aršina konopa, metno u pas dosia sviće i čibreta, pa zovuć ime 
Isovo ode unutra. Vitar trne sviću, Marko žeže i odmata konop. Ne bilo 
dugo, i Marko se nađe u velikoj izbi. Sviće i ne vidi, nikakva ga svit- 
lost omamila. Na srid sobe almaz (alem, dijamant) ko ditinja glava. 
Svitli almaz ko sunce žarko. U čošetima (kutovima) nike kace i kazani. 
Prići ne smiš, jer na njima reži aždaja, što li je? Ko zna, što je u ka- 
cama. Dukati nisu, jer gaziš po njima. Zgrabi Marko almaz, pa biž kući. 
Ne umi da iz sobe jadan iziđe. Metne almaz na astal (stol) i vidi, otkud 
je došao. Sad uzme opet almaz, a izlaza nigdi. Vidi on u zidu rupicu, 
i kroz nju ide njegov konop. Uznojio se Marko, prikrstio i goloruk 
jura iz pećine. Na srid puta ga ustavi divica, pokrita dugom, raščešlja- 
nom kosom, pa će Marku: »Fali, Marko, Boga; da nisi, čiji jesi, ne bi 
ti tako alema ni moje odaje živ.« Pobožan je, znaš, Markin ćaća. 
Izletio ti Marko mrtav, znojan i izbezumio. Čobani ga kući odnili, eno 
ga i danas se vuče ko pribijeno, da prostiš, šćene (pseto); ne more da 
se ispravi i do sebe dođe.« 

Od zidina sredovječne kule i grada Škaia ostalo je vrlo malo tra- 
gova. Ispod tih utvrda zjaju tri spilje, ali je samo jedna, i to s južne 
strane, dublja. Iz ove pećine duva jak vjetar. Puzajući idemo jedva 
stotinu koraka, i ne može se dalje. Tu se može čovjek ispraviti. Na 
tome mjestu ima i otvor gore, te se nebo vidi. Eto tu je vrelo promahe, 
koja trne slabu svijeću i koja je našem junaku utjerala time smrtni 
strah u kosti. 


Sa Škaf-Bosnić grada potječe bosančicom ispisan kamen.) 


1) Dr. Jozo Petrović, S arheologom kroz Travnik, poseban otisak iz VI. knj. 
»Narodne starine«<, str. 25. Isp. GI. zem. muz. 1916. — =) V. Gi. zem. muz. 1889. 
III. str. 80. slika 10., a pod imenom >»Mali Mošunj«. 


Gospino vrelo. 
Josip Badalić D. I. 1931. 


»Da mi je čaša svježe vode«, uzdahne putnik bližeći se Travniku 
od zapada. Kad eto ga upravo pred milovidnu kapelicu Gospe lurdske. 
Pozdravi Gospu, a zatim se sagne te osvježi suho grlo s vrela, što 
izvire ispod kapelice. Dođe i jedna maika, nosi čedo u naručju i skida 
mu haljinicu. »Je | daleko do Travnika, ženo?« — »Nije, nemaš više 
od pola sata.« — »A šta ćeš ti to s djetetom ovdje?« upita dalje putnik. 
»Bolesno jadno, okupat ću ga tu na Gospinu vrelu, ne bi li mu Gospa 
zdravlje vratila. Znaš, ukazala se ona tu jednom pobožnom bratu 
Isusovcu i zaželjela, da se ovdje sagradi kapelica njoj na čast. Sveto 
je mjesto, možda će tu ozdraviti dijete.« Tako, eto, narod priča, no da 
vidimo, što je na stvari. 

Da si prije tridesetak godina prolazio ovuda, vidio bi ispod 
šumice kraj Kokošara bistro vreoce, Rado dolazili ovamo travnički 
đaci na svoje šetnje. Došli oni jednog jesenskog dana g. 1897. s gene- 
ralnim preiektom o. Puntigamom na teferič, zvan »u tikve«. Da ti je 
biti kod jednog takvog izleta, vidio bi, što je veselje! Donijeli sjeme- 
narci tikve, rasuli se po livadi, naložili vatre, žerom prekrili bundeve, 
a da vrijeme brže prođe, udri oni preskakivati plamen sad s ove, sad 
Ss one strane. Ovaj je sporiji, vatra mu zahvatila hlače malo više nego 
je on i mislio, a došla možda i do živoga, no to ne smeta, veselo! 
Međutim su tikve postale vruće i meke, daj de, da ih okušamo. Svaki 
uze krišku ili polu. Da ti je pokušati, kako je slatka! A sada k vrelu, 
da ugasimo žeđu. »Kako da nazovemo ovo vrelo?« upitat će prefekt 
veselo. — »Vrelo svetog Ante, svetog Ante nek se zove«, nekoji će, 
»kad je i vama ime Anto!« Tako i bi. 

Deset godina zatim (1907.), pošla jedne jesenske nedjelje tri brata 
Družbe Isusove na šetnju, da se malo odmore. Zaustave se kod Antina 
vrela. Gledaj, kako živo razgovaraju i žale, što nema ovdje na pute- 
vima križeva ni svetih slika kao inače u kršćanskim zemljama. »Kod 
tog bi vrela tako divno pristajala slika Majke Božje lurdske«, jedan će 
brat. -— »Evo i livade,« nadoda drugi, »baš kao pred bazilikom u Lurdu.« 
»Pa to bi bio uistinu pravi Lurd, evo i Gave«, treći će šaljivo — po- 
kazujući kojih 70 koračaja udaljenu Lašvu. Živo oni o tom raspravljaju, 
napokon će dvojica trećemu: »Nadamo se, da ćete se vi pobrinuti, da 
dolazimo naskoro ovamo na šetnje k slici lurdske Gospe.« 

Brat uze to ozbiljno, sve ga nešto nuka, da se pobrine za sliku 
Gospinu. Jednog dana pokuca on na vrata duhovniku o. Marschneru, 
nekadanjem misijonaru kod Crnaca u Australiji. Njemu otkri brat želju 
i osnovu. Otac ga duhovnik bodri i sokoli. »Ali što će poglavari na to? 
Teško mi je njima o tom govoriti.« — »Hajdete samo, sve im kažite!« 
Pode brat odmah i ocu rektoru. Bio to o. Hoifer. On ga veselo primi 
i saslušav želju reći će: »Istina, u blizini nema nikakve slike ni križa, 
ali to nije katolička zemlja, mnogi će biti protiv toga.« Zamisli se malo, 
te će: »Ali ako vam g. župnik dopusti — pa neka.« 

Eto ti jednog dana u sjemenište fra Jake Matkovića, župnika 
iz Ovčareva. Pod njegovu župu spada vrelo sv. Ante. Brat mu 
otkrije želju, a dobri župnik smiješeći se na sve rado pristane. Seljak 
M. Sikirić, kojemu je pripadalo zemljište, ponosio se, da će na njegovo 
tlo biti postavljena slika Majke Božje. 

To je sve lijepo, ali gdje ti je slika? — »Znate šta?« reći će ta- 
dašnji ministar o. Roman Kurzmann. »Ja ću pisati u svoj zavičaj, 
odanle ćemo sigurno nešto dobiti.« 

Eto i proljeća g. 1908., a s njim i lijepe slike Gospine, pred kojom 
kleči bl. Bernardica raskriljenih ruku. 

A gdje je brat? Njega sad tako rijetko viđaš. Zavlači se često u 
neko skrovište i tu teše i sprema okvir za sliku. Dođe i svibanj, okvir 
je gotov, i 4. uvečer blagoslovi o. Predragović sliku. Sutradan ranom 
zorom krene brat s radnicima na vrelo sv. Ante, koji će sad morati 
ustupiti ime Gospi. »Gospino vrelo« će se odsad zvati. Brat usadi 
s radnicima stup u zemlju, pričvrsti na nj sliku, postave naokolo 
ogradu,-i posao je gotov, sad možeš pohađati Gospu kod vrela. 

Razglasi se o tome vijest i među narodom, te mnogi dolaze i pre- 
poručuju se Majci Božjoj. Osvane i Mala Gospa (1908). Mnogo se svijeta 

kupi na vrelu. Tu je i župnik; služit će sv. misu. To je pravo slavlje 
nebeske Maike. 

Ali došli i trgovci, krčmari, a gdje je rakija, tu ima i kavge. Vla- 
stima nije bilo prije ništa najavljeno. Uveče tog dana evo okružnog 
predstojnika o. rektoru Kujundžiću, te razgovara s njime o pro- 
štenju i slici na Gospinu vrelu. Još iste večeri pozove ministar 
0. Slavić brata, te će mu strogo: »Sutra ranom zorom podite na 
vreln i donesite opet sliku! Ne ćemo, da imamo neprilika s vlastima ili 





Kapela kod Gospina vrela. 


s Nadbiskupom, ako stvar i do njega dođe.« Brat ponizno posluša, 
skine sliku i donese je kući, te je još i danas možeš vidjeti na jednom 
stablu u šumici sjemenišnog vrta. 

Narod se na to uzbuni, govorili su, da su Isusovci kradom odnijeli 
sliku. Da ih umiri, sam župnik nabavi novu sliku i stavi je na isto 
mjesto. 

G. 1923. slike opet nestade. Tko ju je ukrao? Ne boj se! Zar ne 
vidiš, kako se kopaju tik uz brdo temelji, odmah u njih stavljaju dvije 
cijevi, kroz koje teče svježa voda. Što će to biti? — Evo gledaj: zidovi 
rastu, već se i krov crveni nad njima. Napokon eva i oltara, a na njem 
lijep kip lurdske Gospe. To ti je nova kapelica na Gospinu vrelu. 
Hajd'mo u trijem, što ga željezna ograda dijeli od oltara, i pozdravimo 
tu Gospu. Tko je to sagradio? -— Novi župnik, revni ira Alojzije 
Perčinlić, nekoć travnički sjemenarac. Kupio je milodare kod svojih 
župljana, skupio 8.500 ID i time sagradio tu lijepu kapelicu. . 

A štuje li narod ovdje Gospu? — Da ti je samo doći svake godine 
na Malu Gospojinu ovamo! Taj je dan ovdje glavno proštenje, i silan 


Varošluk. 355 


narod prekrije za sv. mise livadu pred kapelicom, zna ih biti i 
4_5 tisuća. No ne samo na taj dan, nego i inače možeš često vidjeti, 
kako se narod skuplja i preporuča Gospi. Mogao si jednoć vidjeti i 
bradatog starca, gdje kleči na vrelu i pere slijepe _ oči; a čak narod iz 
Bugojna i Kupresa traži vode s Gospina vrela, uzdajući se, da 
će po njezinu zagovoru biti uslišen u svojim potrebama. 


Darošluk. 
Josip Badalić D. I. 1932. 


Zapadno od Turbeta proteže se planina Radalj ili Radljak, a na njoj 
se u šumi među šikarjem nalaze ruševine i opkopi starog grada Va- 
rošluka. Tvrde neki, da je to Toričan, grad glasovitog vojvode Batala, 
čiji je grob sasvim blizu ispod brda. Među ostacima vidi se i jedan 
sigasti kamen bijele boje, sasvim nalik na mlijeko. Rado idu onamo 
travnički đaci na izlet, osobito na majalis. I o. se Hoffer češće onuda 
MEKA zanimao za grad, te ispitivao narodne priče o njemu. Evo ih ne- 

oliko. 

Gradila na Radalju grad do tri rođena brata, ali ga nikako sa- 
graditi. Što bi god oni od jutra do mraka sazidali, kad bi uveče otišli 
kući, to sutradan našli sve razoreno. Jedamput, kad su oni zidali, a 
istom nešto iz oblaka progovori: »To vi ne možete sazidati grada, dok 
žensko jedno ne uzidate.« Tako se zdogovore, da će onu uzidati, koja 
donese ručak. Starija dva rekoše svojim ženama, da ne donose ručka. 
Kad sjutradan žena najmlađega brata donese ručak, nju spopadnu dva 
djevera, te počnu jadnu u zid zidati. Isprva je mislila, da se to oni 
šale. Ali kad su joj došli do ruku, vidi ona, da se ne šale, pa im pro- 
govori: »Dragi moji djeverovi, ostavite moje bijele ruke, pa kad prođe 
moj nejačak Niko, nek poljubi svoje mile majke bijele ruke.« Oni haju 
i ne haju, sve dalje zidaju. Kad su došli do lica bijeloga, progovori: 
»Dragi moji djeverovi, ostavite moje bijelo lice, pa kad prođe moj lijepi 
Niko, neka vidi moje bijelo lice, neka može poznat svoju milu majku.« 
Ali oni sve jednako zidaju. Kad su došli do rusih kosiju, a ona opet 
stane moliti: »Dragi moji djeverovi, ostavite moje ruse kose, neka vidi 
moj lijepi Niko svoje majke ruse kose.« Kad je bila uzidana, poteče joj 
mlijeko, te se jošte danas vidi u kamenu. 

Dijete je plakalo za materom, a kad nije htjelo ušutjeti, otac za- 
kolje svog nejakog Niku, te zapjeva: 

Tekla rijeka — materina mlijeka, 
Tekla rijeka — Nikoline krvce, 
Tekla mjeka — mojih gorkih suza. 

Dvije se priče pripovijedaju o propasti grada. Gospodar da mu se 
zvao Radljak ili Radioca. Sedam je godina ležao turski car pod gradom, 
a nije ga mogao zauzeti. Tu uhvatiše Turci jednu babu i prisiliše je, 
da im kaže, kako bi mogli osvojiti grad. Ona im reče; »Vi ne ćete pre- 
dobiti grada, ako im ne odvratite vođe, što ulazi ispod zemlje. Zato 
uzmite ždrijepca od 9 godina, hranite ga ječmom, a ne dajte mu 3 dana 
ništa piti. Poslije ga povedite gore više grada, pa gdje zakopa nogom, 
ondje ulazi voda.« Oni tako učiniše, presjekoše »tomruke« (cijevi za 
vodu, obično od drveta ili gline) i odvratiše im vodu. Stanovnici grada 
žeđom prisiljeni utekoše tako, da su konjima potkove naopako priko- 

vali: što treba da dođe naprijed, bilo je otraga, a što otraga — naprijed. 
(Tako prevariše Turke, da ne pođu za njima u potjeru, nego da misle, 
e im je nadošla pomoć.) Drugi opet pripovijedaju otprilike ovako: Kađ 
su Turci opsjedali grad, svi su njegovi stanovnici pošli u varoš. Mo- 
žebit je bio svetac. Turci su našli jednu čobanicu, dadnu joj maramu, 
da im sa zida mahne, gdje su tajna vrata kule. Došavši ispod vrata, 
nađu ih zatvorena, te se tamo potuku s onima, koji su se upravo vra- 
Ćali iz varoši. Tamo pokazuju još i danas neke grobove tvrdeći, da su 
tu pokopani pali junaci. 

Napomena. Ove priče očevidno nijesu izvome. Isporedi: >Zidanje Skadra.< 
— Da je neka baba uputila Turke, kako će naći vodu, pripovijeda narod i o 
>Gradini« kod Turbeta. — Narod, kad čuje za kakav zanimiv događaj, lako ga 
prenese u svoj kraj; pa i narodni pjevač, hoieći ugoditi slušateljima, znade 
slavne događaje pripovijedati, kao da su ih učinili njihovi pređi, ili kao da se 
dogodili u njihovu kraju. 

Isp. Dr. Jozo Petrović, S arheologom kroz Travnik, sir. 18. 


Korićani i Dobretići. 
Po o. Hamerlu Antun Kopunović D. I. 1931. 


Bilo je to godine 1885. Školska godina je svršena, »Te Deum« 
otpjevan, a u sjemeništu ni traga grozničavoj užurbanosti i spremanju 
za polazak kući. Po želji Nadbiskupa Stadlera ostaju seminarci u za- 
vodu. Poglavari će se već pobrinuti, da bude nešto i promjene. O. mi- 
nistar Verho vc pođe s tri đaka u okolicu, da potraži zgodno mjesto 
za ljetovanje. Evo ih već iza nekoliko dana s veselom vijesti: »Našli 
smo ljetnikovac u Korićanima«. 

Selo Korićani izdiglo se kojih 1281 m nad morem, a na vilo- 
vitom Vlašiću. Neki vele, da je dobilo ime po »koritu«. Seljaci ukapaju 
svoje mrtve u izdubenim deblima (koritima), da medvjedi ne dođu tako. 
lako do leševa. Po tom se vidi, u kaku li je kraju naš ljetnikovac (ljetni 
gostinjac). On je »tamo daleko među krasnim omorikama (ima ih i ođ 
2 m promjera), cvjetorodnim livadama, među medvjedima, vukovima ... 
a što je glavno, među krasnim hrv. katol. narodom, potomkom plemića 
Dobretića,«') od kojih su protekli i baruni Vranicani. 

Dne 6. srpnja 1885. u 4 s. ujutro krenuli smo (t. i mg. Hamerl 
s dvadesetak seminaraca) put Korićana. Na strmim puteljcima vlašićevih 
obronaka susreli smo pravoslavne seljake, što su silazili u Travnik na 
liturgiju sv. Ivana Krstitelja. Čudom se čude i pitaju, kud smo mi to. 
tako poranili. 

Oko podme eto nas pred našom vilom u Korićanima. Nešto smo 
se razočarali ugledavši pred sobom jednu staru seosku kuću. Ista ko i 
druge u selu: strmi, piramidalni krov, mjesto prozora par rupa u zidu. 
A istom nutrina! Svega 2 prostorije: nenadstropljena kuhinja i niska 
soba za stanovanje. I tu da se smjestimo, nas 26! Naš sluga, vješt maj- 
storskom poslu, za čas nam sastavi nekoliko klupa. A sad sjedi, te se: 
odmaraj. Da, ali gdje je slama za noć? — Pitamo seljake: gdje je slama, 
a oni će: »Eno vam tamo gumna, pa uzmite, kolikogod vas je volja. 
Ima je dosta, Bogu hvala!« 

Dok se iz ognjišta dimilo, a janjetina cvrčala, donijele neke žene 
jaja na prodaju. Svaka voli krunicu nego novac. Što će joj novci u Ko- 


1) Ferijalno Smilje, 18. VII. 1925. 

rićanima? Pomalo se okupilo oko nas pola sela. Jedan će: »Beli ih hra- 
nite ko begove!« Drugi pitaju: »Hoćete li vi tu djecu povesti u svoj 
kraj?« — »O nipošto, oni će biti misnici u Bosni. Možda će još koji od 
njih biti i vaš župnik.« I doista tadašnji drugoškolac Stjepan Ezgeta 
bi kasnije župnik korićanski, a jedan postade pače Natpastirom cijele 
Herceg-Bosne, preuzv. g. Nadb. Šarić. 

Već smo se veselili, kako li će nam biti lijepo u ovoj gorskoj svje- 
žini. Ali se ljuto prevarismo. Preko noći poče kiša, i kroz više dana 
ostane kišno i tmurno. Bilo muke i nevolje. Ili kisni vani ili se guši od 
dima u kuhinji ili hajd u spavaonicu, no tu su doinala podigli čitav oblak 
prašine, te si opet morao napolje. Koji put smo kroz vlažnu šumu pošli 
na kraću šetnju. Osobito smo rado išli »Iratarskim putem« k sredo- 
vječnoj gradini na nekoj stijeni povrh Ugra. Zove se Oštrc-grad. Narod 
priča, da su se sa te stijene 3 djevojke bacile u ponor, e da se spase 
od bezdušnih turskih vojnika. Na povratku s kojeg takvog izleta pitale 
nas žene: »Kako smijete u šumu zalaziti, kad se usput toliko medvjeda 
nalazi? Noću čak i u selo dođu, otvaraju stajska vrata i odvode blago. 
Ta eno, vidjeli su ljudi, kako je jedan išao samo na stražnjim nogama, 
a prednjima prihvatio uže i odveo vola izvan sela i tamo _ga proždro.« 
I još smo cijeli niz sličnih priča čuli. No taj strah nije bio bez razloga. 
Ta dok smo mi još u Korićanima boravili, rastrgao je jedan medvjed 
vola. Čobančad se razbjegla cvileći i jaučući. Nekoliko odvažnih seljana 
pritrča i potjera medvjeda u bijeg, vola oderu, a od njegova se mesa 
i mi do sita najedosmo. 

Lica nam zasjaše od radosti, kad se nekog nedjeljnog popodneva 
poče vedriti. Uz srdačni: Hvala Bogu! namah se pridruži: Sad ćemo 
moći jedan lijep izlet napraviti. I odlučismo već sutradan ostvariti svoju 
želju. U Dobretiće ćemo! Fra Lovro odmah obavijesti dobre- 
tićkog župnika, glasovitog ira Grgu Kotromanovića. Još nam 
ponudi momka i konja, ali mi zahvalno odbismo. 

Već za ranoranke zore ustadosmo. Iza mise ni mlijeka ne htje- 
dosmo čekati, već svaki popij nešto crne kave, komadić kruha u džep, 
put pod noge i silazi u Dobretiće. Bolje, dok je hladovina. A tko rani, 
dvije sreće grabi, samo koji put i dvije nesreće. Oko 6 s. udarismo pre- 
ma 'Dobretićima. U devet smo tamo. Vaija šuinom ići. Već kod prvog 
raskršća eto neprilike. Kuda? Desno? Lijevo? Nek sreća odluči! Uzme- 
mo 2 drvca: kraće označuje lijevu stranu, duže desnu. Najmanji je 
morao vući. Što je? Duže! Dakle hajmo desnom stazom. Pođosmo, a 
pri srcu nas nešto zebe. 

Stigosmo skoro do Imljana. Nigdje ni žive duše. Napokon spa- 
zismo daleko na brdu čobanina. Jedan stariji poče otegnuto vikati: 
»GQdje su Dobretići?« — »Tamo iza trećeg brda.« — »Može li se ovuda 
na Ugar? — »Kud ćete tuda? Tuda se ni đavao ne bi htio spustitil« 

A ipak što da uradimo? Uz silan napor sađosmo k Ugru. Idemo 
ispod stijena uz Ugar. Da nam je naći kakav mostić ili makar pre- 
bačeno brvno. Ali sve badava. Idemo mi, kad nam odjednoć ogromna 
hrid zakrči dajnje hodanje. Stanemo. 10 i pol je, a gdje su Dobretići? 
— »Iza trećega brda!« U to se ono malo neba, što smo ga iz uvale vidjeli, 
poče da mršti. Tmurni se oblaci stali gomilati. Tu ne smijemo ostati, 
nego skini čizme, pa pregazi rijeku i u $umu s druge strane. Ali opet 
bez puta. O da znamo, gdje smo! Ali koga da pitamo? Ni kuće, ni živa 
čeljadeta na dogled. Svuda pusta samoća i besputna šuma. Strašno! I 

još strašnije radi kiše, štono je silno udarila, i munja i tutnja gromova. 
Ni jastrebovi se ne usudiše ostati u skrovištima svojim, već su kružili 
zrakom, a svaki im kliktaj resko prodiro u srce. Potražismo utočište 
ispod jedne ogromne pećine. No ko da se sve urotilo protiv nas. Među 
nas se došulja ljuta otrovnica. Srećom, da smo je odmah opazili. Uhili 
smo je. 

Kiša je i dalje lijevala, no prestade grmljavina. Mi nastavismo svoj 
očajni izlet. Iza teškog i tužnog hodanja ugledasmo neko selo. Sinu 
zračak nade. »Makar to bilo i tursko selo, hajdemo samo,« rekosmo. 
Kad tamo, a sva vrala pozatvarana. To čudnije, što je selo kršćansko: 
na svakom krovu križ. Napokon se otškrinu vrata jedne kuće i staračka 
glava izviri, te će otvoriv sad širom vraia: »To nisu ustaše; ta, dva su 
ujaka s njima,« a onda nas pozove u svoj dom. Kako su svi seminarci 
bili u svojim uniformama (fes na glavi), držali nas seljani turskim usta- 
šama. Domaćin zapovjedi, da se naloži vatra, te se ogrijemo i posušimo. 
No mi smo i gladni. Ištemo kruha ili što bilo. Ali nijesu slučajno mišta 
imali. »Koliko je još do Dobretića?« — »Dobra 2 sahata.« Domaćica za- 
pita o. superiora Hoffera: »A šta ćete s tolikom djecom, ako vam 
ponestane novca i zaire?« — »Onda će se dragi Bog pobrinuti za nas.« 


Dadosmo se opet na put, te napokon ugledasmo toliko željkovane 
Dobretiće. Župni se dvor ko kakva utvrda isticao izmed niskih koliba. 
Na krovu razapete 3 ovčje kože. Neki počnu nagađati, da je ira Grgo 
za nas zaklao 3 jagnjeta. To uli snage u klonula bića! No što je utješnija 
bila nada, to gorčim razočaranjem urodi. Kad smo dospjeli pred župni 
dvor, a ono vrata zaprta. Iza nestrpljivog našeg lupanja, otvori se pro- 
zor na gornjem boju. Pokaže se fra Grgo i za čas ga nestane. Ali evo 
ga, već nam otvorio vrata i začuđeno nas pozdravio: »A šta vi već danas 
došli?« — »Pa zar vam nije pisao fra Lovro?« — »Ja šta da je pisao, 
da ćete ovih dana doći, ali tko bi vam se nadao u tom nevremenu?!« 

Već je 3 s. popodne, a seminarci samo ono malo ponesena hljeba 
založili. Devetsatno lutanje nam i zadnju snagu iscrplo. Neki srčaniji 
zađu, da traže mlijeka, a stidni morali do večere postiti. »Kad već niste 
ručali, dobit ćete krepku večeru.« — Sad se kuhalo i peklo, što se samo 
našlo. Gazdarica razdijeli vas kruh: i ječmeni i zobeni. Ni torta se ne 
bi slađe potrošila. Dobri nam župnik sam svlačio čizme. Voda se iz 
njih cijedila, ko da su u potoku ležale. Još nam dao čarapa i obuće. Go- 
tova je večera, Fra Grgo je jeo s nama. Pripovijedao nam o stanju prije 
okupacije. Iza večere ni mislit nismo mogli na odlazak. Kasno je i kišno. 
Po hodniku se razastrla slama, i tu su đaci prenođili. 


Sutradan ujutro hodočastismo k sv. Anti. Crkva je bila ruševna, 
premda je tek pred nekoliko godina sagrađena. Kroz krov se vidjelo 
plavo nebo. Jest, plavo je bilo, jer se preko noći razvedrilo, i već je rana 
ogranulo sunce. Oprostismo se s fra Grgom i vratismo se pravim putem 
u Korićane. Netom se mi nešto odmorili, kad se opet naoblači, i poče 
neprestano da pada kiša. Najzad prođoše i ti dani kubure, i mi se opet 
nađosmo u sjemeništu. Kako nam je sad bilo voljko i milo u tim čistim 
velikim odajama, koje su nas uvijek štitile od nevremena. 


Dogodine se opet išlo u Korićane na 14 dana. Nabavio se čador, 
u kom se lako i dobro spavalo, k tomu bilo vrijeme, da ne može ljepše. 
Stoga nije ni čudo, da je svak bio veseo i zadovoljan. No ipak nam se 
najdublje zasjekla uspomena baš na prvo ljetovanje u Korićanima. 

Travničke uspomene. 


Rad. 


I. razred. 


Akademija u čast sv. Alojziju dne 21. travnja 1891., na spomen 
300. obljetnice njegove blažene smrti. Slika, izložena u razredu, koja 
je Sveca prikazivala kao mladog kraljevskog paža, sve je začarala. 
Gostiju su se osobito dojmili prvi latinski, samostalno sastavljeni DO- 
kusi mališa, koji su tek 7 mjeseci učili taj teški jezik. 

Donosimo 2 primjera. Naivna molitva sv. Alojziju, što ju je Bernard 
Kohnen saslavio i izgovorio prel Svečevom slikom, ugleda čak svijetlo u nekom 
talijanskom, mladeži namijenjenom časopisu, a nje urednik posla mladome 
pobožnom latincu iz Verone sličicu sv. Alojzija. I čudnovato! Pet godina zatim 
pohrli naš Bernard upravo u Veronu, da stupi u afričke misijonare, »Sinove 
Srca Isusova<. (Isp. L'amico dei Giovani, 1891, 117; Krchztg, 1891, 2832.) 

S. Aloysius et regis filius, auctore Marko Prkić. — Ventus ali- 
quando vehementer flabat. Filius regis Hispanici clamavit: »Vente, tibi 
impero, ut mihi cesses molestus esse!« Sanctus Aloysius, adhuc puer, 
respondit ei: »Domine, hominibus praecepta da, sed ventis solus Deus 
imperat, cui etiam tu debes obtemperare!« ' 

Poslije 1 koncertacije (I. razred 1929. — 30.) 

Oratio ad s. Aloysium, auctore Bernardo Kohnen. — O sancte 
Aloysi, ora pro me, ut in omnibus te sequar; adiuves me in omnibus 
rebus, etiam in pensis (pensum, zadaća), ut in literis proficiam ad sa- 
lutem animae meae, ad gaudium parentuni meorum. Nunquam permittas, 
ut unquam conscientiam meam peccato maculem, sed custodi me, ut 
semper ita vivam, sicut tu vixisti. Amen. 

& 


Koncertacija u svibnju 1931. 


Među gostima bio je i vladin povjerenik za viši tečajni ispit, veleuč. 
g. dr. Jovan Hadži, sveučilišni profesor u Ljubljani. Živahnu koncertaciju pre- 
kidale su razne vježbe, & napose veseli dramski prizorčić na latinskom jeziku, 
što ga je razrednik mag. Matija Jović, sastavio držeći sc propisane građe; zato 
nema tu ni konjunktiva ni pasiva. Mališi su veoma naravno predstavljali, pa 
je bilo mnogo smijeha. 

Duobis litigantibus tertius gaudet. — (Petar sjedi u školskoj klupi, 
i to odmah na kraju. Marko ga opazi, pritrči mu i stane oširo govo- 
riti:) Marcus: Apage te hinc! — Petrus: Cur, amice?! Noli tam impe- 
riose procedere! — M. Hic meus est locus! — P. Sed ego hoc nego. — 
M. Prior hic sedi! — P. Cur autem surrexisti? 
fuit! — P. Ita, ita! Sed quod signum tu hic reliquisti? — M. iNon vides 
libros? (malo dalje teže na klupi porazbacane knjige.) — P. Video! 
Libri illic iacent. — M. Et tu eos amovisti! — P. Hoc tibi nego! — M. 
(izdere se) Sed visne tandem loco ceđere?! — P. Noli me tangere! Visne 
me forsitan vi extrudere? — M. (razjaren viče) Volo, nisi statim Sur- 
rexeris! — Antonius (upravo dođe s protivne strane Anto, stane na 
drugom kraju klupe i govori mirno:) Quid est inter vos, amici? Video 
vos litigantes. Sed hoc mihi non placet. Ergo dicite: quid est? — M. 
(ljutito) Sine nos! Tu non potes pacem inter nos facere. — P. (okrene 
se Anti) Vide, amice! Ego prior huc veni et hunc locum inveni non 
occupatum. Nunc sedeo et expecto magistrum. Sed Marcus venit et mihi 
' imperat: debes migrare in alium locum! — A. (govori Marku) Nonne, 
amice, tu hunc locum non emisti? — M. (otresito) Non! sed neque ille 
emit. — A. Bene. si tu non emisti, non es dominus huius loci, et merito 
quivis discipulus eum potest occupare. — M. Tunc etiam ego ei prima 
occasione idem faciam. — P. (podsmjehujući se) Fac, si vis! Sed hoc 
sequenti demum anno poteris facere; (usklikne) quia hodie ultimus dies 
scholae est. — M. (sav raspaljen) Quid?! Nondum tibi satis est, quod 
mihi talem iniuriam fecisti, sed vis me nunc irridere? Hoc statim ma- 
gistro dicam (odlazi). — P. (ustaje, te ide za njim govoreći) Potes dicere. 
sed ne ego quidem coram eo tacebo (odlazi). — A. (gledajući za njima) 
Abierunt! Nunc ego sine ulla litigatione hunc locum occupare possum. 
Quam verum est celebre illud: Duobus litigantibus tertius gaudet! 





II. razred. 


Svečana besjeda u čast Presv. Srcu Isusovu, 1. lipnja 1892. — 
Dobri brat Viertler pretvorio razred u lijepu dvoranu. Prednji zid iskitio 
zelenim vijencem u obliku golemoga srca, a usred tog vijenca objesio 
krasnu sliku Božanskoga Srca u pozlaćenom okviru. Uz taj prednji zid 
sjedili su drugoškolci, njih 24 na broju, sve sami katolici; a na pro- 
tivnoj strani sobe njihovi današnji gosti: I. i HIl. razred, brojni na- 
stavnici, vlč. 0. ravnatelj i još ijedan neobičan gost: major H. pl. K., 


Rad. 361 


komandant travničke garnizone, razrednikov prijatelj. Akademija ise 
otvorila pjesmom uz pratnju harmonija i proslovom ; slijedile su dekla- 
macije na 3 jezika, koncertacija, čitanje izvornih đačkih radnja na 
hrvatskom i latinskom jeziku i još neke druge točke obilnog programa. 
Najzanimivija je bila koncertacija. Na poziv svojih imperatora posta- 
vile su se obje vojske na veliki prostrti sag, jedna prema drugoj, u 


Tko moli i radi: 
Pravu sreću gradi. 


Ora et labora ! 





trostrukom rimskom bojnoin redu. Kartaški legat izazivlje, rimski impe- 
rator Andrija Aničić dostojanstveno odgovara i bodri svoju vojsku, 
kartaški imperator Marko Prkić već je nestrpljiv, te smjesta otvori 
bitku. Sve to na latinskom jeziku, ko što imperatori na latinskom jeziku 
ravnaju cijelom koncertacijom, komandiraju u šesnaest, potiču i, kad 
ustreba, kao najviša instancija ispravljaju. Razrednik nije trebao ni je- 
damput intervenirati. Koncertacija je o svim latinskim nepravilnim gla- 
golima i 20 latinskih vježbi. Za malo više od 20 minuta izredalo se 10 
parova. Tri trećoškolca biliežila su pobjede, među njima i Petar Bar- 
barić, koji na koncu sve zbroji i oglasi, 
da su Rimljani odnijeli 40 pobjeda, Karta- 
žani 42 i tako dobili mejdan. Preopširno 
bi bilo, da sve potanko opišemo, kako se 
to nalazi u jednoj sačuvanoj bilježnici. 
Iza 24 godine pohodi razrednik u Sara- 
jevu svojega prijatelja, koji je međutim 
postao general i vojskovođa. Taj ga ve- 
selo dočeka, te će mu doskora smiješeći 
se napomenuti: »Ta, i vi ste jedamput bili 
moj kolega — komandant.« — »Kako to?« 
— >»E, onda, kada su se borili Rimljani i 
Kartažani; vojskovođe sa zastavom u 
ruci i sa kacigom na glavi, a sve latinski 
komandirali!'« Evo kako se njega dojmila 
koncertacija, da je ni iza 24 godine, ni 
usred meteža krvavog rata nije zaboravio! 

Mislio bi, da si u Parizu, kad bi u školi vidio veseli dramski prizor, što 
ga je prema poznatoj anegdoti priredio nastavnik francuskog jezika J. B. (1932.) 

La noix. — (Dva dječaka) Victor i Jules (idu u školu noseći knjige 
i pjevuckajući:) Quand j'ćtais petit, je n'6tais pas grand... (Međutim 

opaze jedan orah, i svaki hoće da ga ugrabi. Jules je malo brži i 


spretniji.) — V. Arrčte! Cette noix est a moi! — J. Doucement, 
mon ami! Cette noix est a moi! — V. Elle est a moi, je lai 
vue le premier. — J. Non, elle est A moi, car je lai ramassće. 
— V. Je te dis: elle est A moi. — J. Je te rćpčte: elle est 


a moi. — V. — Gamin! — J. Vaurien! — V. Veux-tu la lacher? 
— J. Va te chercher une autre; tu ne croqueras pas celle ci. 
— V. Galopin! — J. Fainćat! -- V. Je vais me  plaimdre 
a monsieur le professeur. — J. Je me moque de toi et de ton pro- 
fesseur. — (Otimaju se za orah, uto dolazi treći dječak, veći i krupniji.) 
Casimir: Hć Ia! mes enfants! Qu'est-ce qu'il y a donc? — V. Nous 
avons trouvć une noix. — J. Ce nest pas vrai, c'est moi qui lai 
trouvće. — V. Non, cest moi qui Pai vuce _ le premier. — 
J. Mais cest moi qui lai ramassće. — V. Elle est A moi. 
— J. Pas du tout, elle est a moi. — C. Attendez un instant, mes amis! 
Permettez-moi de juger votre cas, et vous serez bien contents tous les 
deux. Jules, passe-moi cette noix! — J. La voici. — C. (uzme oral, 
nožem ga raspolovi i izvadi jezgru; jednu praznu ljusku dade Viktoru, 
drugu Juliju govoreći:) Victor, tiens, cette coquille appartient a toi, 
puisque tu Vas vue le premier; cette autre, Jules, A toi, puisque tu las 
ramassće. Quant a la chair, je la garde pour les frais du jugement. 
Adieu et bon appćtit! — V. i J. (razočarani) Ah! — C. (odlazi; V. i J. 
pomalo se smire. Zatim:) J. Victor! — V. S'il te plait? — J. Ta noix 
ćtait bonne? — V. Ft la tienne ćtait douce? — J. Enfin ce gros malin 
ćtait quand-me€me intelligent. — V. II nous a donnć une bonne lecon. — 
(V. i J. idu dalje pjevuckajući prijateljski kao na početku:) Quand ji 
ćtais petit, je n'ćtais pas grand; jallais a Yćcole comme les petits 
enfants... 


II. razred. 


Latinske i grčke samostalne dačke radnje. — Nije šala! U III. se razredu 
uz latinski jezik uči već i grčki. Neki se poduzetniji đaci okušali i u samostalnim 
radnjama. Evo dva primjera iz god. 1911./2. U latinskog radnji (donosimo samo 
odlomak) dak se poveo za Neposom, a za grčku su nu služile rečenice iz vježbe- 
nice. 

De s. Stanislao, auctore Petro Čule. — Osmanus, Turcarum impe- 
rator, Polonis bellum infierre decrevit et cum exercitu in Poloniam pro- 
fectus est. Poloni ei obviam miserunt exercitum, ut angustias occuparent 
neve barbaros longius progredi paterentur. li vim hostium non susti- 
nuerunt, sed fere omnes interierunt. Osmanus vero angustiis expugna- 
tis protinus accessit Lavovium. Cum cives oratione reconciliare non 
posset, clausit oppidum operibus omnique comimeatu privavit. Cives 
perterriti auxilium nusquam nisi a sancto Stanislao petiverunt. Cum 
Turcae iam in eo essent, ut oppido potirentur, et ipsi et christiani 
sanctum iuvenem in urbis moenibus conspexerunt. Statim  Turcae 
efiugerunt in suam regionem. 


IJEPI IIETPOY BAPBAPIKIOTY. 
(Auctore Petro Čule.) 
Ilčrpoc BapBapixog &šxdorov črovc Omo rov vovćwv eic Tpavv:xov čreu- 
meto. T7) rov čičasnaXuvv čumstpla čnačevero. Tobe čičasxalovc čv ripa 
elxev. Madnri&kc dyapistovg oda čvćjuče gilovec. ElJe Tavreg pada! Tog 

čičaoxaloto čmetiovro dlomep Ilćrpog BapBapixtoc, dnšxowro Bv Aa; danep 
o5Tog. Tolo vćotg člaAey6pevog đe! «oTovG  Tpde edaćBeav mpobrpenev. 'Ael 
Bpačćvwg pšv čBovževero, TaxEtwe čč čnparrev. TotwoTog Gv Tolg čičasxalotw 
naloTa Tjpesxe xa! near pada. Elde ot pagnra! Ilčrp Emotvro. 


Latinska i grčka školska zadaća. Kakove su trećoškolcima g. 1911./2. bile 
školske zadaće, evo dva primjera. Lalinska im je bila ispitna zadaća na koncu 
školske godine, po Neposovim frazama, većinom iz Epaminonde. Ova je crtica 
o Petru Barbariću uzeta iz njemačkog izdanja njegova životopisa; u hrvatskom 
je nema. A grčka zadaća, izradena po rečenicama Musićeve vježbenice, služila 
je kasnije i za deklamacije, n. pr. 1929. kod gimnaziiske akademije u čast vla- 
dinu izaslaniku za maturu, g. Boži Ivšiću. 





De Petro Barbaricio. — Discipuli aliquando animi causa deambu- 
labant, cum nonnulli regionis cuiusdam  pulchritudine capti longius a 
cetera turma remanserunt. Unde ne magister gravius in ipsos consu- 
leret, merito timebant. At cum Barbaricium secum esse animadverte- 
rent, risus omnium cum hilaritate coortus est. In unius enim praesentia 
eius omnium sitam esse putabant saluiem atque ab eo petiverunt opem. 
Quos Barbaricius timore liberatos domum reduxit laetos atque alacres. 
Quo ubi venerunt, rationem magister ab eis poposcit. Nemo illos 
responsuros esse putabat, quod, quid in sui defensionen dicerent, non 
haberent. Barbaricius vero omnium  verbis respondens, nihil eorum 
negavit, quae magister crimini dabat, et omnia, quae collegae  dixe- 
rant, coniessus est. Unum a magistro petivit, ut omnem causam in se 
transferret nec recusavit, quominus unus ipse pro omnibus tegis poenam 
subiret. Hac defensione et ceteri omnes periculo liberati sunt, et Barba- 
ricius ipse poena remissa a iudicio magistri maxima decessit gloria. 


EN TH ATOPA:. AtaXoyoc. Ilp6cvna' narvhp xa! ul6c. 

IIATHP. "Q vi, tt o0x "jyoptaw Trmov, donep got šneračša; — YIOX. 
"AX žjrropaadunv &no Zvyavoj rwvog xzl&v trmov. — II. Ilo5_ odv xarel- 
rec a0rov; IIposdyaye. — I. "Q zarep, 6 pšv Trmog čv pćog Ti; dropž dno- 
BaAtwv pe xal rofg mog! apočpio nagac &dneguyev, ot če Ziyavol čv. Kpeu- 
xote čxlebav. — II. 'Tt črotnoac, 6 vie; Il6re odv mavget vije ofo pavv- 
ntag AgAov yđo čonv, Šu Tray Crmov ob xa čpvlatag. — Y. "Q rerep, 
xaAGc pčv čpoAarrov, BA odx čywv xaAwobe “paštu &n&gvyev. — II. "Ap 
00% čAgEd got moAAđxc, Šu trn Zvev yalwvo5 odx čovv đopalog xXP79a- 
gat; *Ečet ge odv mpbrepov đyopdozaša: yakwotc xal Enema Trmov. Bov- 
\evgat či) npd mavrog čpyov, A6yioa, omoidv čave To špyov, od peAXetc &be- 
oda. *Amaye vov. | 

 Srpskohrvatske zadaće. Evo nekoliko primjera iz starih zadačmica. To 
su žive slike iz đačkog života. . 


Dan lijena đaka. (Stjepan Ramljak, 1922.) »Majko moja, sutra opet 
u školu! Za ovo par prosnih dana odahnuh malo. Tri dana ko tri časa. 
Nisam se dobro ni naspavao. Ama šta ćeš. Muči se, provlači se, pa kad 
jednom budeš svoj goso, tad odvali sve četiri, pa uživaj.« Tako umo- 
vaše ležeći u gustom hladu svima đacima ponati uzor-lijenčina. Dok 
su drugi đaci upotrijebili vrijeme prosnih dana u pripravljanju za konac 
godine, on je lijepo plandovao i spavao. Da ga malo bolje upoznamo, 
promatrat ćemo ga od ranog jutra do kasne večeri. »Ustaj!« zove ga 
mati, »vrijeme je u školu.« Vjeđe se teško razmaknuše, i pokažu se 
pospane oči. »Koliko je sati?« upita lijenim glasom. »Sedam i po«, reče 
mu mati; »žuri se; ne ćeš imati kad ni kave popiti.« Na pomisao, da bi 
mogao bez kave otići u školu, skoči žurno i stane se na vrat na nos 
oblačiti. Kavu nagne vruću i oprlji sav jezik. No sad je gotov. Ali da! 
Valja sad istom knjige tražiti. Jedna je bila na polici, druga na stolici 
kraj prozora, a treća pod krevetom. Sav zaduhan stigne napokon u 
školu tri minute kasnije. »Na zdravlje spavanje!« dočeka ga profesor. 
»Molim, sat mi je kriv«, propenta u strahu. Profesor mu mahnu rukom, 
a on ode blažen na svoje mjesto. Kako sjede, odmah reče svom drugu: 
»Ako me prozove, šaptat ćeš mi. Ne znam ništa.« No sreća mu služila, 
i ne zapita ga. Kako je bio u školu zadnji, tako je iz škole bio prvi 
Dođe kući, baci knjige, ruča i ode. Kamo? — Nogometa igrat ili barem 
gledati, kako drugi igraju. Tu je do šest sati. Kamo će sada? Valjda 
kući? A da! Treba sad malo prošetati. Ali tu ga ne posluži sreća kao 
u školi. Uhvati ga profesor iza šest sati. Reče, da mu se sutra prijavi. 
Pokunien ode kući. Umoran i pospan ode odmah iza večere u krevet. 
»Ustat će sutra rano, pa naučiti zadaću.« Tako je mislio. Ali sutradan 
je bilo kao i jučer. Tako se to ponavljalo, a na koncu godine donese 
na veliku radost roditelja svjedodžbu sa pola tuceta čvrka (dvica). 


Lijenčina za pisaonikom. (Ivan Matišić, 1893.) Zanimljivo li ti je 
gledati takvog lijenog stvora. Naslonio ti se na stolicu poput kakva age. 
Malenu okruglu glavicu resi mu crnkasta ugljena kosa. Po sredini 
vijuga se malena cesta, jer ti u cifranju nije lijen. Crni kaput je raskrilio 
poput krila, a zamazan mu je, rekao bi, da se poput kakve kokoši 
tjedan dana u blatu i kaljužini valjo. Desnu si je ruku sklopio te ju 
metnuo preko pulta, neka u miru počiva. Na lijevu pak naslonio je 
praznu tikvicu, te sniva spokojni sanak. Tu ga je baš bilo naizani- 
mivljivije gledati. Glava mu pada sad desno, sad lijevo, a sad se opet 
trzne, te je digne gore, dok mu najedamput njegov bližnii drug, sličan 
njemu, ne izmakne ruku, na kojoj je počivala glavica, a on ti, pobro, 
glavom o pult, te se prene razgledavajući se čas u naokolo, da ga tko 
ne gleda, čas opet tare rukama pospane crne očice. U naokolo oko 
njega ti je čisto kao u postolarnici. Tamo pred njim leži na po otvorena 
latinska slovnica sa magarećim ušima, ne bi li s njom zamazao oči pre- 
fektu. Onamo stoji matematična, tintom naciirana bilježnica. Jednom 
riječju, sve je oko njeg u neredu. Ala ti veselja djeci, kad ti on puče 
glavom o pult. Svi prasnuše u jednoglasan grohotan smijeh, a on ti 
kukavac osta zasramljen kao tukac u bubnju. 


Klasifikacija. (Ivan Halili, 1911.) Vidio sam često puta u Sarajevu 
čovjeka, koji je morao da pred suca pristupi. Pred njegovim vratima 

joj! kako je drhtao. Nekakav ga strah spopao; lice mu problijedilo, a 
srce sve jače i jače kucalo, mistlio si, na, sad će iz grudiju izaći. E tako 
je, drugovi moji, bilo i meni pred vratima klasifikacije. Svanulo lijepo 
jutro. Ustat mi se nije dalo. Volio bih, da mi moja klasifikacija prođe u 
snu. Nijesam znao ovdašnjeg običaja, naime da se ne čita vanjskima u 
isto vrijeme kad i nutarnjima. Bojao sam se grozno, a još više stidio, 
kad sam pomislio, da će svi sad vidjeti i čuti moju sramotu. — Kucnula 
osma ura... Grozno! Srce mi zakucalo, kao u pileta, a problijedio sam 
kao limun, te pošao u školu pun straha. Tude sam se još više prepao, 
i još jače mi srce zakucalo, može se reći kao u brava, kad mu nož 
pokažeš, kad sam vidio službeno lice našeg razrednika. Svaka opomena 
razrednika činila mi se, da na mene nišani. A još k tome nam reče, opet 
kao da meni govori: »Da ne budete dulje u strahu, sad će skoro doći 
vič. o. nadstojnik nauka.« Vrata škrinuše! — Pokaza se vič. o. nad- 
stojnik nauka. — Mi otpjevamo po našu: »Laudetur Iesus Christus!« 
Sjede! Čita! Prevrće lijevo, desno, a šta sam ja radio? Stisnuo oči, 
brate, pa kud puklo, da puklo. Zlo i naopako! Seminarce ne će, baš kao 
uz inad, samo da me muči. Svršila se škola, a mi, koji se još nijesmo 
pročitali iz one velike knjige, odosmo gore u svoj muzej. Svi svoje 
pultove stisnuli jedan uz drugi, te se zbili i mi u njima kao miševi, kađ 
strepe pred mačkom. — Dojavi nam se brzo, da gospoda profesori 
dolaze. Bilo ih jedno svega osam, a ni jednoga nisam smio u oči pogle- 
dati, kao da sam im svima ručak pojeo. Ah žalosna majka, prvi 
razred,... drugi razred,... treći razred... Brzo, brzo oči stisnuh i 
skoro sasma pod pult otišao, samo sam uho ostavio nad pultom, da 
mogu čuti: ne koliko imam izvrsnih (odličnih), ne dobrih (vrlo dobrih), 
ne dovoljnih (dobrih), nego nedovoljnih (slabih). Prozva me. On mene 
pogleda, ali ja njega nijesam smio, .nego oborio glavu pa slušao. — 
Duša mi odahnula!... Nijedna čvrka (dvica), e Bogu hvala! Uzeh pero 
i papira, te napisah bijelu knjigu i poslah kući: »Prošao!« 
IV. razred. “ 

Napreduje se na cijeloj liniji. Istaknut ćemo samo neke zanimi- 

vosti iz obuke u grčkom jeziku. 


Još na koncu III. razreda, a zatim na početku IV. služio je za školske 
zadaće (prijevod na grčki) jedan dramski dijalog, sastavljen g. 1912. Upotreblja- 
vani su samo pravilni glagoli na _ ew  ispustivši verba liquida. Taj se dijalog 
već više puta prikazivao što u razredu, što u Malom sjemeništu D. 1., što i na 
đačkoj pozornici. Evo ga u cjelini: 

HEPI IIAIAOž KAEWANTOR2. 
Aidloyoc. IIpbsvna' rarip, vide. 

(Sinčić izlazi igrajući se neko vrijeme s tri jabuke, bacajući ih u vis i do- 

čekujući. Najzad primakne jednu k ustima, da je zagrize. U taj mah dođe otac. 


Sin se prepane te brže sakrije jebuke držeći ruke iza leđa. Negdje je sakrivena 
očeva šiba.) 


IIATHP (strogo). "Q vić, ti x6xpugze čv ralo yepotv; — YIOX. Kap- 
mode rwag (pokaže ih). — II. IIćdev čyeG aorovg; — T. Yrnč čEvčow wi 
Tjoav. — II. To &č čEvčpov "ic čoeicev; — FT. Odx čroye' TLGTEVIOV  [MOL, 
O rđdrep. — II. "AX& rig; "AXtjBevgov. — Y. Ilat ug Egelge TO čEvŠoov" 
dvaxpayvćvroc Ši 100 Šegnorov xal čuoxovroc dmoBaldyv Tobe xapnobe dnegpu- 
vev. — II. (ironički) žb č' feragac, tva pi samelev, — T. Eixotog re. 

II. (plane) Ilavra čbevcat, O ul. Žb Y&p GOTO €l xa! O GEJELxdG Xx: 
O xexlAogđlwg Xa o mepevylg xal 6 vov či čbevonevog. AUTOG YE TOG ČpLav- 
Tod čpvalnoie TAVTA Šdpaxa. Kai čv pčv čeonornv Tmegevyac, iv čč x6- 
Aagty odx čxgeućet. — FT. "Q marep, [7) XaXETAvE pot. Tčpac yžp &v elr, 
el mug čU čAov ToD Blov đel Ta člzxaa nenpdyot. — II. Qpožćyprag odv xe- 
zAogEva; "Ap" obv Čiž Todto, O mat, ot Žviptonot TEPUTEUXAJt TE ČE 
tva TOv *xapniiv yevgwvrat — ol vAETTar; "Ap' odx dxixoac rov BeoD vć- 
pov xwAUovra i) zAenrety; "Ap" 7) pijemo RAETTIJV JE TETOXE XAL TETPOTPEV. 
Tj) čv ge Totodrov memalčeuvxa, čyo 6 Tavrag pčv del OgeAnoc, Ravi & 
Tja npEvp del npođopowg BeBondnxog — TJAM, 0 matep, Tpeig uovov 
K&pmol Tjav očte peyaAot odre yAuxete. — II. Odččv čiagipet, nogov xExAc- 
pag. Klčntne YAp vu egčxorwe xaXetrat, gd xal Tavu guxpbv m RExkoqgpev. 
ATo pučv puxplov xAomGoy Tjpčavro TAVTEg Xax0Upyot, Uotepov čE xa! čEvčpu 
KarExoVay xal olxlag RATESKAPaV xa! dvoponovg čpovevaav. — Fr. "Q ra- 
TE, čyowye pčv odbx elvia xAETTEty, ot čč čralpot napijrayov pe. — ZAR 
odx čAey6ćv got mollaxc, ču xaxove Eralpovc čel ce megvAdyda; — Fr"o 
TdTep, TO Aotnov odđemtrnove odččv oBčE gpuxpćrarov odčev! očre xAEdbopa: 
odre Weugopat. — II. Towaora pčv noMAaxu Tjčn čAečac' vov či XeT, ge Tipv 
TOV Xapnov xAanevrov xa! r6v devčev člxnv vive. (Otac se maši šibe i 
prijeti.) Ioxvpćtata ydp ge x0AZgoNa xa! NZomyegw. 


I. (Otac zamahnuo šibom, sinčić se izmaknuo.) Ofpot, očpo:. (Od 
straha malko muca.) "Q mdrep, tbćye pe xal xolale BAMuwg mug, pćvov pij 
Pao og. — II. IoMawncg Tčn čbeyov gć Te xai Ovečilov, xal Ti čqe- 
log, “Opus ge BeAriova od memolnaa, ŽU TGV pčv xapmGvy KEXAEpLpEVLV čyeUu- 
gw' veo či xal rije pdowyog. — TI. (klekne, plače). "Q zarep, olxmiobv 
pe, peloat pov. Otpot, otpot. — II. žiya, pih) otpočne pijte dVaxparrie Me 
XXADOTE, tva puh ot gol čratpot &xovgwIt pije gov xarayeldovwav Fevvaluw 
TIVE Tv čixnv. — F. (ustane, prkosito lupne nogom) Ečide voy elxov čEppa 
dbomep To To0 xpoxočelXov mavreltic &pprjxrov. — Y. (bacivši jabuke po 
bježati, a otac za njim šibom, te ga nekoliko puta opali po 1 a) 
Otpot, otpor, oto, 


Grčka komedija. — »Na poklade dne 3. veljače 1913. g. doživjesmo 
u Travniku čudo nečuveno! Isusovački gimnazijalci IV. razreda prika- 
zaše grčku komediju u 4 čina, koju je njihov razrednik izradio i za 
sama 3 dana s njima izvježbao. Naslov je komediji: 'Avrovtog Bpayvmnou; 
— Anto Kratkonožić. Sadržaj je ukratko ovaj: Nevaljanac Anto nikako 
ne će da uči, u školi svojim vragolijama samo smeta, a još je i svoju mi- 
zernu svjedodžbu patvorio, ne bi li ocu zamazao oči i od njega dobio 
obećanu nagradu. Ali je lija dolijala, učitelj ga otpusti, a otac ga dade 
u nauku goropadnu postolaru, neka ga šibom nauči pameti. No razma- 
ženi Anto doskora mu pobjegne, te obeća ocu, da će se odsada marljivo 
učiti i čestito vladati. Nato ga dobričina otac opet odvede učitelju, koji 
mu se smiluje, te ga iznova primi u školu. — Salve pljeska i burno 
odobravanje diljem cijele predstave dokazivali su, kako je tai vrlo ko- 
mični igrokaz ugodno pozabavio publiku.« — Tako su otprilike pisale 
»Riječke novine« od 9. II. 1913. Nego će tko pitati: A tko je tu grčku 
komediju razumio? — Razumjeli su je Svi, i oni, koji nijesu znali ni 
jedne grčke riječi. Štoviše, sutradan jedan mališ provoškolac znao na 
šetnji cijelu komediju, čin po čin i prizor po prizor tanko po tanko 
ispričati. Kako je to moguće? — YVrlo jednostavno! Prije svakoga čina 
stupila su dva daka pred zastor: mlađi bi pitao, a stariji bi mu una- 

prijed kazivao, što će doći, i tumačio mu mnoge grčke riječi. Pa i sami 
su prizori već po sebi lako bili razumljivi. Komedija je puno doprinijela, 
da je ovaj IV. razred veoma zavolio grčki jezik, te se u njem sve do 
mature kao malo koji odlikovao. 


V. razred. 


U školskoj godini 1893.)4. bio je V. razred, sami katolici, vrlo 
malobrojan, njih 13, ali neobično vrstan. Bili su to većinom ostariji đaci, 
daroviti i marljivi. Njihov je prvak, Petar Barbarić, već prefekat kon- 
gregacije, a polovica drugova odlikaši. To je ponukalo razrednog starje- 
šinu, da s njima priredi javnu razrednu akademiju, kakve nije možda 
bilo ni prije ni poslije. Održala se pred brojnim gostima na samoj po- 
zornici u čast Bezgrešne Djevice uoči njezina blagdana (7. XII. 1893.) 
Akademiju otvori Petar Barbarić latinskim govorom, dok je Nikola 
Trolić nastupio vatrenom grčkom besjedom. Deklamiralo se 5 pjesama 
(od Jos. Hušnera, Luke Čabrajića i Armina Diittmanna) i čitale 2 radnje 
(Pet. Barbarić i Stj. Pašalić) — sve dakako samostalno od đaka izra- 
đeno. Glavne su bile vježbe u latinskom jeziku. Ivan Raguž dao se od 
dva đaka ispitivati iz 1050 izraza Cezarovih i Livijevih, i sve ih je znao. 
Neki mališ prvoškolac izvuče sa pladnja jedan listić, a Armin Diittmann 
pročita označeni odlomak iz Cezara, koji se u školi nije bio uzeo, i 
odmah ga prevede; zatim mu mališ izvuče jedan od 10 drugih listića, 
a on latinski, svojim riječima  ispripovjedi događaj iz Livija. 
Nestor razreda, Matija Divić, sjede na katedru, te ozbiljno kao profesor 
(što je kasnije i postao) stane tumačiti poteže mjesto iz Livija, pri čem 
bi svoja dva učenika ama baš strogo prorešetao pitanjima i korio radi 
njihove lijenosti. Akademija se više puta prekidala šaljivim upadicama 
Antuna Lacića, koji bi drugovima zanovetao, te im se rugao radi nji- 
hove tobožnje preuzetnosti; ali mu oni ljudski odbrusili — sve to opet 
na latinskom jeziku. Cijela je akademija bila i poučna i zanimiva i za- 
bavna. Evo iz nje makar jedne radnje. 

Napomena. Petru Barbariću služila je za njegov latinski govor, koji ovdje 
slijedi, osobito Livijeva I. knjiga, (koja se upravo u školi čitala), a najviše 
>Praefatio«<. 

Prologus. (Auctore Petro Barbarić). Operaene pretium fiecerimus, 
auditores ornatissimi, cum hanc parvulam academiam omni opere 
multoque — sudore — elucubravimus, nec — satis  scimus, nec, si 
sciamus, dicere audeamus, quippe qui cum vires nostras  infir- 
missimas, tun rem hanc in gymnagio superiore novam esse vi- 
deamus. Verum recogitantes, quantis a Beatissima Virgine quotidie 
afficiamur beneficiis, gratiam ei pro gratia referre concupivimus. Quid 
enim nobilius, auditores ornatissimi, quid iucundius nobis gratiusve sit, 
quam praedicare ac laudare Virginem illam castissimam atque imma- 
culatam? Quamobrem cupido nos cepit, ut aliquid eius honorandae 
causa faceremus. Cum igitur undique materiam quaereremus aliique 
aliam rem ad id fore aptissimam putarent, tandem in quaerendo reperimus, 
aliquid id genus et Beatissimae Virgini honorandae haud ineptum et R. 
Patri Rectori pergratum esse futurum. Hanc autem rem dilationem pati 
non posse rati, non expectandum nobis statuimus, sed ex consilio 
R. Magistri nostri quam celerrime negotium iniimus. Ne tamen, quae- 
Sumus, expectaveritis, res excelsas quasdam altasque audituros  vos 
esse, sed quae nostram deceant aatatem. Quamquam enim, quanto apparatu 

sciebamus aut poteramus, ut rem claram expectatamque faceremus, 
concelebravimus, tamen, si vera potius quam dictu speciosa dicenda 
sunt, agnoscere debemus, nostras non tam validas esse vires, ut digni 
tanta frequentia vestra appareamus. Itaque vos precamur, ut gravitati 
comitatem aspergatis et nostris in defectibus conniveatis. 
| Iam vero vos, condiscipuli carissimi, bono animo esse iubeo! Si 
unquam ante alias, ulla in re fuit, quod primum in Beatissima Virgine 
spem poneretis, deinde vestris confideretis viribus, hodierna id proiecto 
academia est. Si vero ad haec parum est animi, Mariam invocate, 
Mariae potentissimum  implorate auxilium, quam supplicibus nunquam 
defuisse exploratum est. 

Vos autem, auditores ornatissimi, iterum  iterumque precamur, 
haec, utcunque evenient, haud in magno ponatis discrimine. Ad illud 
mihi, quaeso, pro se quisque intendat animum, quis, quid, cuiusque 
paraverit honoribus: imperiti literarum iuvenes, insolitam novamque 
rem ausi, Matri modo carissimae, Virgini sine peccati macula  con- 
ceptae, student placere. Sed ne multis moremur, neve mora ignaviae 
potius quam modestiae tribuatur, finem faciam excusandi. Excusationes 
enim, ne tum quidem gratae futurae, cum forsitan necessariae sint, ab 
initio certe saltem huius laetae rei absint. Mariam potius auxilio vo- 
cantes, eiusque praesenti ope fisi, academiam liceat auspicari. Dixi. 


Nenađani pofod u školi. 


Ovaj je grčki dijalog izrađen g. 1918./9. po Ksenofontovoj Anabazi (ve- 
ćinom po 1, 6, 1—11), osim toga je za uvod i završetak služila knjižica: >Spre- 
chen Sie attisch?« (von Joanuides, Dresden und Leipzig, Koch). 

Dijalog bi potajno izvježban. Jednoga dana spomenu profesor u grčkom 
satu, ako bi ga možda pohodio kolega i prijatelj iz Sarajeva, profesor dr. Đuro 
Kesić, neka smjesta ustanu. Kad u to netko pokuca, a pojavi se neki đak, tako 
zgodno preobučen kao profesor, da su svi u prvi mah pomislili: eto ga! te 
skočili na noge. Iznenađenje je potpuno uspjelo. Ala je bilo smijeha, kad su 
zatim prepoznali svojega kolegu Bohumila Kvasničku! — I u Poljskoj, na gim- 
naziji u Šarlaju (Szarlaju) u Gornjoj Šleskoj, dao je taj dijalog g. 1930. prika- 
zivati profesor Jan Cecek, bivši travnički đak. 


Lica: 
Atčdoxaloc, domaći profesor. 
PlAog, profesorov kolega i prijatelj. 
Manje, đak, koji sjedi na svojem običnom mjestu u klupi. 
A. (Netko kuca.) Elašt. — 0. (Unišav.) Xaip', o gile. Ičob xu. 
— 4. Xalpe, yalpe, dc dapćvo pot tjAjec. — D. ŽU yp napexdlegag. — 
Tt či oi padnrar; rao čxovat epi rov EAAqaov; čnigravrat Tčn Ave 
te — 4. *Oltyov qu. "AMZ Ti odx Av droge melp&v mvog AzBou; — 0. 
ET got BovAoićvo čoviv, oddčv xwAvet. — 1. AMa ydpioa piy. — 0. 


Eporvijsw odv Twa. 
* 


"Q padnral, viz Vpov slčće Aečet Tjpiv, vic pav Tv o Kopog o veorepa, 
zlo 8" *ApraBidrie, tio šk KAtapyoc, vic 8 Op6vrac. (Neki đak digne ru- 
ku.) Aya Šh o0. — M. (ponosito) "Eyeye, O čičkakale, ola, € ug xa! 
&Mog. — 4. (kori) Mi) šnalvet aOTdc geavrćv, od y&p mpogijxst, ZAX' dro- 
xpivai, drv av čprra 6 čišdoxalog. — M. (pokunjen) 'Epora ody, O či 
Šdoxale. — (D. Ilpćgexe Tdy voDv. Kai zplorov pšv elne pot, Tic Tv Kopa 
6 većrepog; — M. KoOpog 6 vedrepog 'Apratiptov PBaglčug dčEAPČE piy 
ip, molžjuoc čE. BovAeućnevog yćp, Šmuc Bagevget dve šxelvov, gvlaEEa; 

OTPŽ TeV čnožEpet KUTQ. — D, Kalig dnexpivo. “0 ča "Apranarne tg Tv; 
— M. 'Apranarns Tv 6 mororarog rov KUpov oxnmrobywv. — D. Opa; 

ve. O ča K2taoyxog — M. Kačapyog “E2MATjyov pšv iv opao, kopa 
ČE gilog xal miuoroc. Todtov KOpoc, ćnore BovlevgaTo gvv Tog glAot, nap- 
exa/et gopBovAoy, če Ye Xa UTO xa Tote čMoc ččbxet TporuuijiHjvat pa- 
MOTA TGV EXAijyov. — (D. Kal todro xaldoc čletac. A& e Čč ču, Tig Tv 
'Općvrag, — M. 'Opdvrac, IlEpone Avio, Y€vet ve Tv mposijauv Baget xa! 
T& molEjua čAčyero &y Toto &plotot Ilepatv. Aapetoc pučv ččwxev ZOTrdv brij 
xoov elvat Kop, "Opovrac ča čic pčv čnolćpnoe KUp, čic ŠE xarnAAdyn. 
Ezel čE TO Trplrov čruBovAčvWv OT pavepog čyćvero, o KOpog govuBovAeU- 
ovrog Kleapyov čxnočv čnotijsaro KUTdv, dg prjxćv čćot AdTov guAdTTEgUa. 
— (D. Ilavra xaAG; &nexptvo. Kal čyo 78) ge čmawo čnug Čč xa! gb 
šuš črmavegetc, čuol peAdjet. AeGp' čAde€. (Đak izađe pred njega.) "Ovonz 
ČE got ti čovy; — M. "Ovoua pot Ninje. — (D. Ka2dv Todrto TO Čvoua. 
*[9t čv), AaBč r6če TO Čipov Or6juvnua TAVI TE Tjućpac (uruči mu ka- 
kav dar). — M. "Qc yevvalog el, o Čičdtonale. Xapw ye elgopat. — 2. 
KaBiće voy. 

4. Tt odv čpels TEpL TOVTOV rod padnjrog, W gle; — D. Aebićc po 
čoxe[ eva. — 4. "Eu čč zat gAopadie čanv. — (D. AAM edxopa ode 
TAELgTOVG GOL TOtoVTOVG yevćgita: padajido. — 4. 'Enavo hv oijv rp6voav. 
*A2XX ox &v Bovloro AaBetv metpay xa vwog đMov; — 2. (pogledav na 
sat) O5 oyxolrij pot, BA elju, gb &" oylaw. — 4. Kal g5 ye. Eic addte. — 
D. (izlazeći) Eic adute. 

Evo i njemačkog dijaloga iz šk. god. 1917./8. 1sp. Pascher, Deutsches Le- 


gebuch, gdje su sakupljeni »niječni« oigovori. Ovaj su dijalog đaci naučili i po 
dvojica deklamirali. 


Kondukteur und Reisender. 


Kondukteur (aufgeregt, immer heftiger): Mein Herr, Sie haben 
dieses Fenster, zerschlagen. — Reisender (in unerschiitterlicher Ruhe, 
langsam, gedehnt): Nein, ich nicht. — K. Sie, und kein anderer. — 
R. Nein, gewiB nicht. — K. Gestehen Sie es nur, Sie haben es getan. — 
R. Wahrhaitig nicht. — K. Nun, ob Sie es gestehen oder nicht, Sie 
werden es jedenfalls zahlen. — R. Auf keinen Fall. — K. Sie werden 
es zahlen miissen. — R. Ich glaube nicht. - — K. Ich mache Sie auimerksam, 
daB Ihre Weigerung schlimme Folgen haben kčnnte. — R. Schwerlich. 
— K. Sie werden Ihre Widersetzlichkeit noch bereuen! — R. Kaum. — 
K. Machen Sie keine Umstainde; bezahlen Sie sofort. — R. Fallt mir 
nicht ein. — K. Auf Wiedersehen also beim Herrn Stationsvorstand! — 
R. Aui Wiedersehen! 

Viši razredi. 

O višeškolcima istaknut ćemo ovdje samo njihove literarne 
pokuse. Dok su izdavali svoje đačke časopise, šapirografirane ili 
litografirane, nutarnji svoje »Travničko Smilje« (1907.—14,; 1921.—29.), 
a vanjski »Travnički đak« (XII. 1906., samo jedan broj) i »Nadu« (1921.—- 
22., 1923.—28.), bilo im je to široko polje rada. Uz lirske i epske pjesme, 
uz rasprave i kritike bila je i novelistika lijepo zastupana. Zadnjih se 
godina seminarci osmjeliše, te stadoše, daleko više nego li prije, svoje 
čedne literarne pokuse objelodanjivati i u javnim listovima, najviše u 
sarajevskom »Katoličkom Tjedniku« i u zagrebačkoj »Nedjelji«. Točnijih 
podataka o tom imamo samo o Malom sjemeništu D. I., čiji su gojenci 
za 7 godina (1925.—31.) izašli na svijetlo sa 80 radnja, od kojih je 6 pie- 
sama Tome Grbavca. 


Travnička spomenica 1932. 24 


370 Travničke uspomene. 


Ni dramska umjetnost nije bila zanemarena. Prvi se pokus 
učinio g. 1894. Trebalo je svečano proslaviti nove blaženike D. I., Ru- 
dolia Acquavivu i drugove, mučenike u Indiji. Magistar, kojemu je bila 
povjerena akademija, smisli nešto novo. Kako bi bilo, kad bi se život 
bl. Rudolfa prikazivao u 3 male drame? Bi li to ćaci znali sastaviti? 
Pokušat će. Pozove jednoga svojega đaka, petoškolca Josipa Hušnera, 
pročita s njim iz životopisa mladost bi. Rudolfa i njegovo zvanje u D. I. 
i nacrta mu raspored dramice u 20 redaka. Svaki se redak ima razviti 
u jedan prizor. Natpis će drami biti: »Zavjesa otkrila tajnu.« Iza malo 
dana eto đaka s prvim stranicama svojega koncepta. Ama krasno! 
Magistar je bio ugodno iznenađen. Dakle odvažno dalje! Drugu dra- 
micu: »Uzvišeno zvanje«, povjeri sedmoškolcu Antunu Lovriću, a treću: 
»Krvavi put u nebo«, šestoškolcu Alojziju Knorru. Svaki je vješto riješio 
svoju zadaću. Još prolog Alojzija Knorra i kao epilog hvalospjev muče- 
nicima Antuna Lovrića, i prva je dramska akademija bila gotova. Pri- 
kazivala se dva puta, 4. i 8. travnja 1894. Slušatelji su neobično bili 
ganuti, mnogi i do suza. (Isp. Vrhb. 1894, 125.) — To je hrabrilo za 
daljnje dramske pokuse. Još iste godine priredi se u čast o. rektoru 
Petru Pančiću uoči njegova imendana 28. lipnja dramska čestitka s 
9 umetnutih piesama raznih đaka. — Nego najljepša dramska akade- 
mija bila je, kako kažu, proslava »Kralja vjekova« na mlado ljeto 
g. 1901., upravo na osvitku našega XX. vijeka. Riječi, uklesane na 
starom obelisku pred Petrovom crkvom u Rimu: »Christus vivit, re- 
gnat, imperat!« — bile su tema, koja se predočivala u 7 dramskih pri- 
zora, punih života i čara. Antun Prešeren VJI. r. izradi prolog i dva 
prizora, Ljudevit Scholz VIII. r. dva prizora, a Petar Perica VI. r. tri 
prizora i jednu zanosnu pjesmu kao epilog. (GI. S. I. 1901., 95.) 

Od ostalih dramskih pokusa poznati su nam ovi: Godine 1902. dne 
5. svibnja prikaza >Zbor Srca Isusova« seminaraca IV. razreda dramicu svojega 
kolege Ivana Baljića: »Negretni doktorc. Motiv je jedan religijozno-aoci jalni 
problem. Uoči Bezgrešnog Začeća iste godine (1902.) odigrala su se na pozornici 
3 prizora sa hodočašća k Majci Božjoj Olovskoj. Sastavio ih Marko Zekić, VII. r. 
Dne 3. svibnja 1904. >Mala< je kongregacija predstavljala religijoznu dramicu 
>Memorare« od sedmoškolca Ljubomira Marakovića. — Na Badnjak 1903. od- 
glumiše đaci drugu dramu Ivana Baljića, tada šestoškalca, bistorijsku dramu: 
»Hrvoje«. — Napokon g. 1912. (19. II.) >»Za krst časni i slobodu zlatnuc od 
Josipa Snagića VII. r., koji je u glavnom dramatizirao knjigu istoga naslova 
od Milutina Mayera (Društvo sv. Jeronima 1908). 

Svega su dakle, koliko nam je poznato, travnički đaci za 19 go- 
dina (1894.—1912.) izradili 16 drama ili dramskih prizora. 


Odmor. 


Igralište. 
Dr. Dragutin Kamber, kateheta. 


Trebam da opišem naše travničko, sjemenišno igralište i zato se 
osjećam u neprilici. Ne možda zato, jer nemam što da kažem, nego baš 
zato, jer mi s igralištem naviru pod pero tolike uspomene, toliki mali 
i dragi doživljaji! Malo se samo zamislim i pred mojom maštom pro- 
lazi beskrajni defile: tolikih mojih drugova, kojih danas nemam, tolikih 
osjećaja, koji se samo javljaju u ranoj mladosti, kao što se i behar 
rascvate samo u rano proljeće. Danas, kad su neki od mojih bivših 

drugova pomrli, kad drugi stoje razbacani po mrtvim stražama na bo- 
sanskim planinama, a trećima ne znam ni sudbine ni postojbine, danas 
kad se slatkiši mladosti zamjenjuju sve više tvrdim kruhom života, tako 
se je prijatno ponekad odmoriti u sjećanjima, pa makar ona izazvala i 
koju suzu na oko. 

Travničko sjemenište može se uistinu podičiti svojim prostranim, 
zdravim, i lijepim igralištem. A i treba mu iz općih odgojnih razloga. 
Tu se odgaja mladež, koja ima ne samo dušu, nego i tijelo, i čije tijelo 
čekaju toliki napori života. A kud bi mladi organizam bez igrališta? 





Igralište. 


Za razvijanje mladog tijela, a po njemu i duše, igranje je i skakanje 
jedno od neophodnih sredstava. Nema dobe ni naroda u povjesnici, koji 
ne bi poznavali igranje. Kod starih Helena igranje je bilo gotovo sinonim 
dječaštva pa se je i zvalo naičetv. Dapače i razvijenije se životinje 
igraju, ne samo u mladosti, nego i u poodmakloj dobi. Naše je sjeme- 
nišno igralište znamenito za nas i radi posebnih odgojnih razloga. 
Mi smo nikli u narodu, koji živi okružen prosječno vanredno zdravom 
prirodom sa nerazmjerno lošim zdravljem. Napokon i naš sjemenišni, 
a i kasniji svećenički život previše je zatvoren i sedentaran. 

Mnoge odlike čine naše igralište idealnim. Njegovi su oblici 
pravilni i četverouglasti, a to je po sudu pedagoga najbolje. Njegovo 
je tlo dovoljno ilovasto, da bude tvrdo, a dovolino zbijeno i pjeskovito, 
da se ne zablati ni za naikišovitijih sezona. Osim toga je veliko, i to 
vanredno veliko za travničku dolinu, pa ima dosta terena za trku mladih 
nogu i za vitlanje nogometa. Bog mu je dao i vanrednu okolinu: pred 
njim Lašva, za njom gradske ulice i kuće, nad njima Vlašić, a za le- 
đima mu pali pošumljeni, zadnji obronci Vilenice. I tako naše igralište 
izgleda kao velika arena jednog lijepog prirodnog amfiteatra. Nije ono 
gubilo nimalo značenja i čara ni u jednoj godišnjoj dobi. Oštra zima 
davala nam je priliku, da od njega napravimo po nekoliko idealnih 

klizala. Miješali smo od snijega i vode — »maltar« i gradili niz obronke 
iza igrališta ledene puteve produžuiući ih kadikad sve do zadnje ograde 
pred Lašvom. Pa bi se tu na našim »legušama« klizali, kotrljali, izvodili 
male vratolomije osjećajući, kako sa svakim novim zaletom porastemo 
za barem jedan dram zdravlja i veselja. A kad bi malo zajužilo, udarili 
bismo u grudanje razvijajući po čitave fronte i trzajući ruku do izne- 

Zimski sport na igralištu. (1928.—29.) 





moglosti. Kažu, da se je i pokojni nadbiskup Stadler na svojim zimskim 
pohodima u Travnik znao pogrudati s ocima, pa i sa siemenarcima. 
Ipak je naše igralište bilo najprivlačnije u drugom dijelu proljeća i u 
prvom dijelu jeseni. Ljeta ne brojim, jer smo ga najveći dio proboravili 
kod kuće na praznicima. U proljeće su se spuštali topli lahori s mekih 
vlašićkih ledina i doprhivali uz pitomo travničko polje, pa probudili 
pupove na stablima oko našeg igrališta i na šumarku iza njega. Krošnje 
su se osuie najprije lišćem, nekoje kasnije cvatom, a po tlu se povi'a 
tamnozelena sočna trava, iz koje je virio po gdjekoji stidljivi cvijet. A 
onda bi se pojavio u šumici jutrom i u predvečerje po koji slavuj i na- 
stavio se, da pjeva slatko i opojno. I kad je bila noć puna mjesečine, 
produžio bi i u noć. A naši su »muzeji«, gdje smo učili, stajali redom 
prema šumici. Pa se je nerijetko dešavalo, da su nam se oči nehotice 
dizale_ s knjige i upravljale prema suncem ili mjesecem obasjanim 
krošnjama, i ga je mnogi od nas znao zaklopiti knjigu, izvaditi olovku 
i papir i pisati — stihove. Za dnevnih »rekreacija« igralište je zaorilo 
od igre i poklika. Neko je igrao, neko plandovao u hladu, neko tuckao 
otmeni »kriket«, neko jurio prema pravilima »pale«, neko šetao filozoiski, 
a neko lakrdijao huncutski, — svako prema svojoj volji, ukusu, tempe- 
ramentu i raspoloženju. A na glas zvona, koji je iskreno rekavši mnogo- 
put bio neugodan, vrstali smo se i poredani u »divizije« polazili redom 
na »študiju«, izmoreni i crveni od uzavrele krvi. 

Lijepo naše igralište! Dio naše mladosti, nerazdvojivi dio naših 
uspomena. Mi mu želimo, da posluži jednako i onima iza nas. Neka ga 
temeljito iskoriste sjećajući se one stare rimske poslovice: »Pro patria 
est, dum ludere videmur.« 


Šelnje. 


U tikve. (Srećko Čuić, II. r. 1893.) 12. listopada kaza nam vič. magistar 
prije podne, da ćemo na šetnji peći tikve. Sada našemu veselju ni kraja 
ni konca. Poslije ručka odmah nam ss donese sve, što treba za pečenje 
tikava. Nekoji ti uzeše cjepanicu, drugi po tikvu ili čitav kruh, a ja 
uzeh nekakvu tikvurinu od pet 
do šest oka. U jedan sat kre- 
nusmo sa dva vič. magistra 
smjerom prema Vilenici. Pu- 
tem mi je bilo nezgodno nositi 
ogromnu tikvu; jer okrenem li 
je ovako, izvrne se; okrenem 
li je onako, izvrne se opet. No 
još jada po mene! Tikvurina 
moja ovarisala se kvrgava, pa 
kako je god uzmem, žulja me. 
Ipak sam se kojekako tješio 
misleći: »Dobit ću barem čudo 
tikve, pa šta mi je stalo? Trud 
mi ne će biti uzalud.« Nebo 
bijaše vedro kao riblje oko, a 
nut dosta ugodan. Sada smo 
imalo išli uz brdo, sada naoko- 
lo, sad opet kroz hladnu šumi- 
cu. Najposlije se nekako doge- 
gasmo na žuđeno mjesto Fun- 
dukliju. Došavši do vrela na- 
mah podijelismo posao, što će 
koji raditi. Jedni ti čiste tikvu, 
drugi traže drva i kamenje, : 
drugi se opet brinu za ognjište. Travnički seminarci u Baču. 

Ali je bilo i nekoliko ljenština, (Praznici 1929.) , 

koji su Samo pjevali i tražili | 

po šumi divljakinja. Sabravši nešto drva podoh i ja u šumu tražiti 
divljaka. Kad sam se vratio bogat plijenom s natrpanim džepovima, 
ali tu već gore iri oveće vatre. Kuhači su sve trpali drva, a kad se 
vatra prilično zgorjela, okrenuše tikve prema ognjištu, da. se _ malo 
osuše. Medutim se sva drva pretvorila u žeravicu, a dvojica razgrnuše 
svaku vatru, da peku tikve. Najprije stave na ognjište po jedan vruć 
kamen, a na njega pol tikve; poslije sve zagrnuše vrućim pepelom i 
žeravicom. Prođe po sata, dok se tikve povadiše. Sada se sva djeca 
skupiše; i ljenštine ostaviše pjevanje i divljakinje, pa pođoše na užinu. 
Tu se djeca jagme oko tikava kao kokoši, kad im se pospe žita. I po 
koja na pola pečena tikva izjede se u medeni kus. A da ih je još bilo, 
sve bi se izjelo. Nakon užine napisino se hiadane vodice, te krenusmo 
veselo natrag. 

Majalis. (Gedomil Boroević, III. r. 1910.) Napokon svanu davno oče- 
kivani dan (9. V. 1910.) Prenem se od sna, koji me baš pred zoru bio 
svladao, a cijelu noć nijesam ni oka stisko. Sve sam razmišljao, kakav 
će biti dan. Ustanem, brzo se spremim, torbu na rame pa pred gimna- 
ziju, a tamo se bilo već dobrano prikupilo đaka. Pozdravismo se i sta- 
dosmo se razgovarati. Nebo je oblačno, a u dolinu se spustila magla 
olovne boje. Sva priroda čini se, da je ljuta kao i mi na te oblake; samo 
vrapci veselo živkaju, kao da je kod njih »dernek«. Lastavice lijetaju 
cvrkućući, a sićušna se rosa odmarala na svakom listku. Dućani su još 
zatvoreni. Mi ostavismo sve torbe na jednu hrpu, da ih natovare na 
konja, te krenusmo. Išli smo dosta brzo. Vietrić je popuhivao, a sunce 
se kadikad kroz oblake pojavljivalo. Išli smo Vilenicom preko Mra- 
vinjca na Komar. Na Vilenici kod šumarske kuće stigoše nas vič. 
0. Brandis i vič. mg. Perčić i seljak s konjem. Šuma nije još bila pro- 
listala, i ništa se u njoj nije vidjelo do golo granje i po gdjegdje snijega. 
Ala smo se grudali, kad smo do takove hrpe snijega došli! U tom kre- 
ševu bi naš slavni stjegonoša dobrano grudom udaren u čelo, i stijeg 
malo poderan. Pod Mravinjcem smo slaiko jeli, da je sve za ušima pu- 
calo. Otalen smo išli opet kroz šumu, pa uzbrdo, nizbrdo, grudaj se, 
pjevaj, viči, trubi na dvije trube, oko kojih smo se uvijek jagmili, dok 
ne dodosmo na jedan proplanak. Odatke se vidi Skopaljsko polje, kroz 
koje se vijuga srbropjeni Vrbas. U modrušastoj daljini između vrtova 
i voćnjaka bjelasa se Bugojno, u kojem se osobito ističe velika kato- 
lička župna crkva. Tamo dalje eno snježnih glavica brda. Gledajući na 
dalekozor nijesmo ni opazili, da je kraj nas prošao konj; a mi ga čekali 
misleći, da je zaostao. Kad smo doznali, da je konj već prošao, a mi 
brzo skočismo, pa za njim. Jedva smo nekako dovikali vič. o. Brandisa 
s njegovom četom, koja je mnogo prije bila otišla. Oni stanu, mi ih 
stignemo i tu smo opet jeli, između ostalog. i sladoleda, što smo ga sami 
napravili od malinovca i snijega. Otalen smo išli opet krož šumu pa 





Seminarci D. I. na Kapidžinici. (Praznici 1931.) 


preko proplanaka, uz brdo, niz brdo, dok ne dođasmo na Komar. Tu ie 
kod jednog vrela bio ručak. Kuhala se kava i kobasice. Poslije ručka 
smo galamili, da se sva gora orila. Dođe čag, da se ide, ako smo željeli, 
da ne zakasnimo na vlak. Kod stanice Komara uzesmo karte, a već se 
Dojavi vlak. Mi se postavismo u jedan red, te tako svečano dočekasino 

višeškoke i IV. razred, koji se vraćali iz Bugojna, i 1. razred, koji je 
bio u Vijencu. Vlak se gane, a mi zagalamismo strahovito: neko trubi, 
neko pjeva, a neko zinuo pa viče, nek je samo više galame. A između 
sve te galame isticala se trubica vlč. magistra razrednika, koja je po- 

Dva vanjska đaka na izletu. (Praznici 1931.) 


Zivala na red. Kroz tunel se poveća galama. Iz Turbeta dođemo pješke 
do Travnika. Kroz grad smo prošli svečano, pjevajući. Pred gimna- 
zijom se oprostismo sa vič. ocima i magistrima, te se raziđosmo 
kućama. 


Glazba. 
Dr. Anto Livajušić, kateheta. 


Izidor je Poljak sjedio jednom uz prozor u svojoj sobi, kada se 
spustio krajem ljubičasti suton. I snatra: u sobu mu provaljuju vika, 
smijeh i žamor, vrišteći četa djece jurnu: »O života sreći — čudnu pjesan 
poju.« I odjure. Pjesnik se pita: »Zar se ne će vratit — Zlatni nevaljanci? 
— Gdje su? Gdje su? Gdje su? —- Tek na posjet kratki — mladi došli 
sanci.« (Sa bijelog brda: Posjeta.) Tako mnogom Travničaninu, koji je 
svršio travničku gimnaziju, bilo kao internist, bilo kao eksternist, često 
na posjet kratki — mladi dođu sanci. Na posjet kratak, ali sladak. Pa u 
ljubičasti suton šećemo igralištem prvim, drugim i trećim, gdje svaki 
kamečak ima svoju priču, pa nam j€ kao starom znancu priča. Zau- 
stavljamo se u »kuglani«, gdje smo čavrljali za kišnih i vlažnih jesenskih 
i zimskih dana. Obiđemo onih osam razreda, gdje je ostalo osam godina 
naše mladosti, pa se spuštamo u glavnu gimnazijsku dvoranu — u naše 
kazalište. Tu su kulise, prostor za orkestar, prostor za publiku. Pa mi 
smo tu bili svi ili predstavljači ili muzikanti ili publika, a pomeko — 
pa ako ćemo pravo — i mnogi su bili sve troje. 

No glazba je bila posebna atrakcija i za gradanstvo i za nas 
đake. Dosta je, da negdje glazba ili pjevački zbor zagrmi nekoliko 
taktova, eto ti za čas skaču i lete djeca, a i stari bi, da se ne stiđe. 
Oni se zadovolje tim, da zastanu na putu, ako kud idu, ili da se pokažu 

na prozoru, ako su u sobi. A kad je bila u travničkoj gimnaziji zakazana 
kakva priredba n. pr. u 4 s. poslije podne, već u 3 s. ili u 3%2 bila su 
mjesta zauzeta, a djeca bi se izvana verala i zaskakivala po prozorima 
dvorane, da štogod čuju i vide. Tada bi se mi svirači ili pjevači stavili 
u stav pozora. Pred nama bi stajao stari, dobri o. Stejskal, lijevom bi 
rukom pod grlom podizao svoj kolar, desnu bi ruku sa dirigentskim 
štapićem digao u vis, šaptao bi tiho »prsa van, trbuh unutra«, pa bi 
onda pokušao i sam da nam pokaže, šta to znači, zatim bi se čulo još 
jednom: »Pozor, dečki«, dok sva ta priprava ne bi Svršila sa dvije 
kratke, Zapovjedne riječi »jen, dva«, a na dva bi se prolomili dvora- 
nom akordi bilo pjevačkog zbora, bilo našeg orkestra, na koji smo jako 
ponosni, bilo obadvoga: i zbora i orkestra. To bi se isto ponavljalo u 
crkvi na koru, gdje bi o velikim blagdanima: Božić, Uskrs, i u tople i 
drage svibaniske večeri pjevali u zboru sa ili bez orkestra. To bi se 
ponavljalo u velikoj našoj gimnazijskoj dvorani, a osobito bi se to po- 
navljalo u kojem razredu gimnazijske zgrade kod priprava za glazbeni 
ili pjevački nastup. Na vježbe. za pjevanje nismo išli tako kao na vježbe 
orkestra, gdje bi se sabirala đačka elita (barem smo mi muzikanti tako 
mislili) i manje društvance. Pa bi onda siedeći kraj svojih pultova ne- 
strpljivo i radoznalo čekali, da vidimo, šta će iznijeti iz onih svojih 
debelih i teških omota o. Stejskal, u kog su note bile u uzornom redu 
i sa njegovim jako finim i čitljivim rukopisom. A u onim je njegovim 
omotima bilo finih stvari: »Ja sam IHrvat« (koračnica), »Vzletem so- 
kolim« (Kmoch), »Duet i finale iz opere N. Š. Zrinjski«, »Tiroler_Holz- 
hacker-Marsch« (Wagner), »Domovina« (duet — Ipavec), »Graničari« 
(ouvert. — Zajc), »Pozdrav ze Šumavy« (Škoda), »Kolo« (konc. — Zajc), 
»Urichova koračnica« (Zajc), »Oj banovci«, »Krunidbena koračnica iz 
opere »Prorok« (Meyerbeer), »Karišik slovenskih piesama« (Raha). 
»Bog i Hrvati« (korač. — Muhvić), »Štadlerova koračnica«, »Junak iz 
Like«, »General-Marsch«, »Hrv. dom«, »Intermezzo iz Cavalleria ru- 
sticana« (Mascagni), »Srbijanci i Bosanci« (koračnica), »Bagdadski kalii« 
(Boieldieu), »Seosko kolo«, »Mennuet« (Mozart iz 3. simlfonije), »Sere- 
nada« (Schubert), »Jugoslavenska koračnica (Orbić), »Crnogorka« (ko- 
račnica), »Večer na Savi« (Zajc), »Nabuhodonozor« (ouvert., Verdi), 
»Zakletva iz opere N. Š. Zrinjski«, »Oj ti vilo«, »Nevjestin zbore, (Wag- 
ner), »Cantique de Noči (Adam), »Pri zibeli« (Mašek), »Moments mu- 
sicaux« (Schubert), »Davorije na Kosovu (Havlas), »Prodana nevjesta« 
(Smetana), »Svadbeni zbor« iz opere Lohengrin (Wagner). I još mnogo 
toga, što je pčelinja marljivost o. Stejskala kroz godine brala i sabirala. 
Pa bi bilo i veselih scena kod našeg vježbanja u sviranju, osobito kada 
je jedan svirač uz posaunu svirao po sluhu na pamet ne znajući nota, 
ili kada je koji nevaljalac sio tako, da ga o. Stejskal ne vidi, pa bi onda 
rekao: »Gosp. N. N., ne vidim vas«, a dobio bi za odgovor: »Ali ja Vas, 
velečasni, vidim.« Slično bi se vragoljasto smijali, kada bi jedan naš 
stari učitelj glazbe povrijeđen u sluhu zaviknuo »ćis« (mjesto cis), a ono 
bi »i« otegao. Ali su zato ove muke na »probama« bile naplaćene uspje- 
sima na raznim đačkim priredbama kroz školsku godinu, a sve bi završio 
veliki koncerat na koncu školske godine na onom velikom prostranom 
igralištu, dok bi se naši drugovi nesvirači šetali u razgovoru igralištem, 
jer će sutradan svaki u svoj kraj. 

Ovaj naš orkestar ima i svoju povijest. Treba otvoriti prvu trav- 
ničku spomenicu. pa će se vidjeti na slici lijepa i kićena banda trav- 


Glazha. 377 


ničkih seminaraca. Instrumenti su nabavljeni još g. 1891. I banda je po- 
stojala kao banda, dok ne dođoše prvi njezini članovi do dobe, kada se 
oblači crna mantija, pa je trebalo muzikalnim nastojanjima dati novi tip 
— salonski tip orkestra, u kom i mladi klerik s crnom odeždom može 
da stavi pod bradu elegantnu violinu. A dogodila se i sretna koinciden- 
Cija prilika. Upravo u to doba, kada naši prvi muzikanti obukoše man- 
tije, osnova se i vatrogasna banda u Travniku, koja ie naslijedila sje- 
menišnu bandu kod svečanijih zgoda, kao što su n. pr. tijelovska i uskr- 
sna procesija i t. d. Ali se ipak nismo ni mi posve odrekli bande. Iz 

Sjemenišni orkestar. (1931.— 32.) 


orkestra se da izdvojiti i mala banda, pa bi poslije i naša mala banda 
stupala kroz grad, n. pr. u procesijama svirajući uskrsne ili tijelovske 
pjesme. ' 


Gdje se svira, ondje se i pjeva. Pa smo i mi i pjevali u trav- 
ničkom sjemeništu. I pjevali smo mnogo. Osim službenog pjevanja, koje 
je bilo na sjemenišnom dnevnom redu, formirali smo u okviru svoje 
dačke organizacije pjevački zbor, koji smo sami vodili, pa bi u ljetne 
večeri na igralištu ispod Vilenice, a kraj one Lašve, iz koje su stari 
ispirali zlato, zagrmila hrvatska pjesma »Oj sinci Zvonimira« i t. d. 
Nezaboravne su i one svibanjske večeri sa 6-glasnim Tantum-ergima, 
pa božićne ponoćke i uskrsna jutra s onim gromkim »Regina coeli 
laetare« i uvijek svježom igrom veselog uskrsnog alteluja. God. 1910. 
počeo se u Velikom Tjednu pjevati Matutinum tenebrarum. To bude 
obično poslije podne u 5 s., a dugo prije toga puno se govori među 
pjevačima o sololamentacijama (svaki dan dvije), pa onda o onoj kom- 
poziciji od Vatroslava Mitterera u 4 glasa za mješoviti zbor. Isto tako 
o krepkim falsobordonima »Benediktusa« od Mih. Haaga. Prije malo 
godina započele su se obavljati sve one dirljive ceremonije Velikog 
Tjedna u sjemenišnoj crkvi na vrlo svečan način. Prije smo išli na obrede 
Velikog Petka i Velike Subote u župsku crkvu. Muka se pjeva prema 
propisu, a 4-glasni muški zbor zastupa židovsku rulju kompozicijom od 

Ludv. de Victoria i velikog Palestrine za cijelo vrijeme, dok svi se- 
minarci adoriraju raspelo. »Ecce quomodo moritur iustus« od Galla ili 
»Tenebrae factae sunt« od Kleina završe te veličanstvene obrede. Na 
Veliku Subotu iza otpjevanog »Exultet« i profecija i litanija sviju Svetih 
zaori 4-glasni »Gloria« i veseli »Alleluja«. Veličajni koralni hvalospjev 
»Magnificat« naizmjence sa 4-glasnim mješovitim zborom na pr. od V. 
Gollera završi obred. Kod Uskrsnuća u večer prati siemenišni orkestar 
onu staru našu piesmu »Isukrst nam slavni«, a osobito onaj nama dobro 
poznati komad »Regina coeli laetare«. Poseban čar imaju naše svibanj- 
ske pobožnosti, koje se već od više godine obavljaju vrlo svečano. Svaki 
dan iza otpjevanih litanija pjeva se s mnogo umjetničkog ukusa po koja 
pjesma Majci Božjoj od naših hrvatskih autora, n. pr. od Iv. Horvata, 
Sti. Hadrovića, VI. Stahuljaka, M. Novaka, Fr. Lučića, K. Kolba, nekih 
Slovenaca i drugih. Pogdjekad bude tako lijepo, da je jednom jedan po- 
božan građanin rekao: »To je ko u raju!« 

Pa mi smo preko svog orkestra i pjevačkih produkcija u stalnom 
kontaktu s vanjskim svijetom, osobito katoličkim i njegovim velikim 
događajima. Mi bi muzikanti prvi saznali za te događaje, jer bi poželi 
štogod vježbati, pa bi izmedu sebe šaptali: »Za kada će to biti?«, a onda 
bi nam naš o. Stejskal tumačio: »Dečki moji, moramo se pripraviti za 
to i to.« Kako su naše probe bile u večer prije večere, to bi onda mu- 
zikanti vrlo važno i samo povjerljivo nekim svojim drugovima pripo- 
vijedali, šta će i kada će biti ova ili ono proslava. Tako se svečano 
proslavio n. pr. euharistički kongres u Beču procesijom sa Presvetim 
na vojničko vježbališie, gdje se pjevala misa in hon. S. Luciae od Witta. 
8. XII. 1918. proslavio se svečanim »Te Deum« osnutak jugoslavenske 
države. Svake godine s Hrvatima grada Travnika slavi se Zrinjsko- 
Frankopanski dan, kada smo mi daci pjevali prekrasnu misu de Requiem 
od Griesbachera. Sjemenište je i vrlo svečano proslavilo 50-godišnji 
misnički jubilej svog osnivača Dr. Josipa Stadlera svečanom misom od 
Filkea in hon. S. Caroli Borromaei uz pratnju velikog orkestra 26. V. 
1918. A iste je godine 12. XII. proplakao isti zbor za pokojnim ocem 
svojim, prvim našim nadbiskupom, u misi Requiem od Haltera. 28. V. 
1924. prigodom proslave katoličkog dana u Travniku nastupio je i naš 
orkestar, a na ponoćki smo pjevali misu in lion. S. Aloysii od Gollera. 
9. II. obavlja se za vrijeme pontifikata ovoga pape Pija XI. — obljetnica 
njegova krunisanja, i to ne samo u crkvi svečanom službom Božjom 
nego i u dvorani svečanom akademijom. I tako bi redom mogli nabra- 
jati razne događaje, pa bi za to trebalo otvoriti kroniku travničkog sje- 
meništa, da se vidi, gdje je sve nastupio naš orkestar i pjevački zbor. 

Da ne bi ko pomislio, da smo se mi vježbali samo u figuralnom 
pjevanju. Mnogo se u nas njegovao i koral. Naše ss sjemenište po- 
Žurilo ispuniti nalog sv. Oca, što ga je izrazio u »Motu proprio« o crkve- 
nom pjevanju i gojenju gregorijanskog korala. Više se puta u tjednu 
drže vježbe u tom pjevanju. Izvađaju se koralne mise »De angelis«, 
»De Beata«, Credo III. i IV. i redovito »Introitus«, »Communio« i t. d. 
iz raznih misa. 

A čitavo to veliko dijelo ima svoju dušu — spiritum agentem — 
jednog skromnog, tihog redovnika, koji kroz više od 25 godina kao 
marna pčelica bez aplauza tiho i ustrajno radi na tom području, a to je 
naš dobri, stari o. Stejskal. Kada se čitava kuća veseli i odmara, onda 
dva čovjeka u siemeništu imaju najviše posla: brat kuhar i o. Stejskal. 

Tamburaški zbor vanjskih đaka. (Oko 1904.) 


Pa zato su i bili lijepi naši dački danci, a sada mladi sanci. Zar se 
ne će vratit — Zlatni nevaljanci? -— Gdju su? Gdje su? Gdiz su? — 
Tek na posjet kratki — mladi došli sanci. 


Pozornica. 


Uspomene jednog pozorišnog vođe. 
Josip Predragović D. I. 


Ne da se nijekati, da dobri igrokazi mnogo utječu na zdrav odgoj 
mladeži. Nego još i više, ako se u drami ističu takove vrline, koje su 
omladini naipotrebnije, i načinom, da uvidi, kako bi se ona povoditi 
mogla za tim krepostima. Duboko će se utisnuti u mladu dušu, kako je 
lijepo i časno ići za vrlinom, a ružno i čovjeka nedostojno slijediti grijeh 
i opačinu. Gledajući takav igrokaz zavoli mladenačko srce glavnog ju-- 
naka, zavoli načela, što ih on zastupa, zanosi se za kreposti, što ih glavni 
junak vrši, i odlučuje, da će se ugledati u nj i pokušati, da ga slijedi. 
Eto već lijepe tečevine za odgoj! 

Još i veću cijenu kriju u sebi predstave za odgoj, ako mladići 
sami glume uloge. Osim koristi, koju bi crpali kao gledaoci, vježbaju se 
u uglađenom i finom ponašanju. Nauče ss otvoreno i bez straha, no opet 
s doličnom čednosti javno istupati. A sve ovo od prevelike je zname- 

nitosti za odgoj. Pa zato se travnička gimnazijska dvorana svake go- 
dine i po više puta otvara. O Božiću i pokladama, za imendan O. Rek- 
tora i inače uz druge svečane zgode. Sad da si đaštvo zgodnom šalom, 
sad opet religijoznom igrom, sad opet dramom iz povijesti naobrazi um, 
oplemeni srce. Zato i jest dvorana dacima jedna od najmilijih odaja u 
gimnazijskoj zgradi, pa ne samo đaštvu nego i općinstvu Travnika i 
Doca. 

Sve onamo od g. 1892. pratio sam razvoj i rad travničkog gimna- 
zijskog kazališta, a i sam bio sam neko vrijeme u zavodu »director 
theatri«. Ovaj ima da misli, kada je zgodno, da se drži predstava, i 
što bi se prikazivalo; odabire i određuje predstavljače i vježba ih; 
njegova su briga i programi. Ovi su bili štanpani, no vrlo često samo 
hektografirani ili opalografirani, a nacrtali su ih umjetnicom rukom bilo 
koji od profesora bilo od samih daka. Kolekcija ove vrsti programa 
osobito je zanimljiva i čuva se u arliivu. 

Razumljivo je, da je interes đaka za predstave velik. »Hoće li biti 
skoro predstava, Velečasni?« — »Molim, Velečasni, uziite mene za 
predstavu!« — »Mene nijesti uzeli još ni jedamput!« — »Ja sam bio 
već jedamput i to vratar. Hoću li opet što biti?« — Ovako i slično oni 
iz nižih razreda. ali i veći daci zanimaju se za kazališne produkciie. 
Mnogi i mnogi dak sav je sretan i blažen, ako je smio sudjelovati i 
samo kao statista. Dakako da je za svakog đaka osobito časno, ako 
može na pozornici istupati. Nema suninje, da uspjeh prikazivanja stoji 
do toga, da se za svaku pojedinu ulogu, a pogotovo za najvažnije uloge 
odabere lice najsposobnije, za koje ima osnovana nada, da će namije- 
njenu ulogu svoju najbolje odigrati. I tad bi za predstave jasno izbilo: 
gle ovaj je kao stvoren za šaljivdžiju, ovaj za višu ulogu, pa opet treći 
izvrsno se snalazi u ulozi sluge ili podvornika. Nijesu doduše baš uvijek 
prve i najljepše lovorike ubirali oni, koji su imali naiznamenitije i nai- 
časnije uloge, nego po gdjekoji od sporednih uloga, jer su bili upravo 
zgodni i potpuno se uživili u svoje uloge. 

A gdje su toliki starotravničani, koji su poslije i sami priređivali 
razne kazališne predstave, najprije istupali javno pred publiku? U staroj 
travničkoi gimnazijskoj dvorani. Čim se uđe u gimnaziju, lijevo — sada 
je to školski razred — bila je dvorana, koja je gotovo četiri decenija 
služila za predstave. Ozgo iz razreda, gdje su se predstavljači oblačili, 
Silazili su kroz oveća vrata preko drvenih dobro učvršćenih ljestava 
iza kulisa na visoku pozornicu. Tokom vremena iskopalo se ispod po- 
zornice spremište za kulise i za neke veće stvari, koje trebaju za pred- 
stave, a pred pozornicom uredilo se niže mjesto za orkestar, koji je 
obično već na početku predstave, pa onda izmedu pojedinih činova iz- 
vodio glazbene komade, koji su u odnosu prema radnji drame. Dosta 
je neprilično bilo, dok su za rasvjetu Služile velike petrolejske lampe. 
Jednom se dapače srušila jedna ovakova goruća lampa na pozornicu 
i to doskora iza početka predstave. Plamen zahvatio kulisu. Među pu- 
blikom nije doduše nastala osobita panika, ali radi dima nije se moglo 
one večeri proslijediti s predstavom .. 

Dok je bilo na gimnaziji 200-—250 đaka, svaki bi se kazališni komad 
davao samo jedamput. I toj sn predstavi prisustvovali zajedno gimnazija 
i općinstvo. No kasnije je poskočio broj gimnazijalaca na 300 i 400, a 
Travničani i Dočani rado i brojno su dolazili na predstave. Dvorana ih 
ne može sve primiti. Što sada? Nije bilo druge, već svaki put morala 

je biti repriza. Isti kazališni komad za općinstvo igrao se dvaput, a 
gimnazija zajedno s učenicima ostalih travničkih škola morala se je za- 
dovoljiti, da bude nazočna već na generalnoj probi. Iako to nije bilo 
baš tako jednostavno ni za predstavljače ni za svirače ni za cijeli 
aranžman: danas predstava za općinstvo, pa sutra ili prekosutra opet 
ista predstava, ipak se sve to vrlo rado činilo za naš mili narod. Kat- 
kada znalo se dogoditi, da su travnički đaci predstavljači bolje igrali 
na t. zv. generalnoj probi, nego poslije pred brojnom publikom. No 
obično se ima kod pokusne predstave koješta dotjerivati, da onda javna 


za 
t Ii 
li 
| “a 
| =a 





Pozornica u novoj dvorani (1924.) 


predstava bude što sjajnija. Istini za ljubav mora se potcrtati, kako su 
to i javni časopisi već toliko puta učinili, da su gimnazijalci u Travniku 
predstavljali na opće zadovoljstvo. 


Iza rata podignuta je nova dvorana. U njoj su nova prostrana 
pozornica, nove zgodne  kulise, galerija, električno — Svijetlo, sav 
kazališni komfort. Garderoba je snabdjevena raznim, vrlo krasnim i 
pristalim kostimima. Zasluga je to O. Krajinovića, koji je kao ravnatelj 
zavoda podigao novu dvoranu i koji je kao dugogodišnji direktor ka- 
zališta vrlo mnogo radio za kazalište u trayničkoj gimnaziji i kao de- 
korater kod raznih crkvenih i patrijotskih svečanosti. 


Iz obilnog raznolikog repertoara bar neke predstave da se Spo- 
menu: Saćurica i šubara po Okrugiću, Život — san po Kalderonu, Re- 
vizor po Gogolju, Macbeth od Shakespeara, Tomislav od Miletića, 
Purgar — plemić po Molieru, Bibliotekar od Mosera, Flaviji od Long- 
hayea, Simeun Veliki od Tresić-Pavičića, Umišljeni bolesnik po Molieru, 
Kralj Lear od Shakespearea, Florentinski šešir od Labichea, Anđeo mira 
po Pailleru, Petar Svačić od Ljubića, Sakriveni dragulj po Wisemanu, 
Stjepan Tomašević po Begoviću, Nikola Šubić Zrinjski po Vežić-Štafiću, 
Garcia Moreno od Trikarda, Postojani princ po Kalderonu itd. itd. 

Za gimnazijsku omladinu prikazivala se je jedamput i drama u 
grčkom jeziku -— priredio ju s đacima O. Zabeo, a nekoliko puta već 
koja drama na francuskom jeziku. 

# 


Kada se slavila 25. godišnjica travničkog sjemeništa i gimnazije, 
priredili su 30. rujna 1907. gimnazijalci za gospodu goste svečanu pred- 
stavu: »Za krst časni«. Sarajevski »Hrv. Dnevnik« pisao je tom zgodom: 
»Prisutni gosti, koji su nekad i sami u istoj dvorani priređivali slične 
predstave, uvjerili su se, da je zavod tokom godina i u tom pogledu 
silno napredovao.« Držim, da se ove posljednje riječi mogu sada i dvo- 
struko potcrtati. 

Pored tragedija i komedija, što su ih travnički đaci prikazivali, 
po uputi i pod vodstvom profesora priređivali su prigodimice i razne 
svečane akademije, obrađivali govore, sastavljali pjesme, te time 
pokazali svoju darovitost i sposobnost. Tada bi se dvorana zaodjela u 
stajaće haljine. Okićena draperijama, orijaškim vijencima, čitavom voj- 
skom ukusno poredanih barjaka i barjačića, šarolikim cvijećem. 
ugodnom bujnom zeleni. Katkada su blistali na pozornici i transparenti 
rasvijetljeni jasnim svijetlom. Po koji put bila je kruna kao kod pred- 
stave tako i svečane akademije uz čarobnu bengalsku vatru »živa Slika« 
na koncu, koja je sve nazočne obično začarala i zanijela. Ovakovih sve- 
čanih akademija bilo je svake godine prigodom crkvenih ili patrijotskih 
svečanosti. 

Razumije se samo po sebi, da pretjerivanje u hvali, kako su 
pojedinci svoje gdjekad i dosta mučne uloge na predstavama igrali, a 

U novoj dvorani za vrijeme predstave. (IV. 1931.) 


na akademijama pjesme deklamirali i govore pa i odulje držali, bilo bi 
smiješno. Ali kad kažem, da se lijepo predstavljalo, gdjekoji upravo 
majstorski izveo svoju zadaću, da se krasnoslovilo i besjedilo s nmogo 
razumijeyanja i čuvstva — nijesam zaista ništa pretjerao. 


Živjeli travnički diletanti, deklamatori i govornici! 

Uspomene jednog predstavijača. 
Dr. Ljubomir Maraković. 


Otada sam vidio vrške evropske dramske umjetnosti, od Cćcile 
Sorel do Alexandrea, od Bleibtreuove do Moissija, od Eme Grammatike 
do hudožestvenika, pa ipak, toliko puta kad sjedim na tradicionalnom 
mjestu »Hrvatske Straže«, u parketu VII 1, u onoj karakterističnoj 
atmosferi lako povišene psihoifizičke temperature (da se tako izrazim), 





»Mladi vitez“ — sv. Alojzije. (1926.) . 


stvorene na neki tajinstveni način čudnom mješavinom treme i uzru- 
janosti glumaca, radoznalosti i prijatnog uzbuđenja publike, i neumo- 
ljive usklopljenosti kritičara, prije nego što će se dignuti zastor na pre- 
mijeri — često mi, opet i opet, iskrsava pred očima nezaboravni niz 
dragih slika, davnih a ipak živih, sa »dasaka koje svijet znače«, koje su 
za mene prve »značile svijet«. 

Bilo mi je jedva sedam do osam godina, kada sam, na naročit poziv 
radi izvanredne prilike, prvi put stupio u dvoranu u kojoj sam poslije 
slavio triumfe glumačke umjetnosti, iako sam tada još bio sasvim mali 
»osnovac«. Slavila se (1894.) beatifikacija bl. Rudolfa Akvavive D. I., 
i od čitave stvari ostala mi je u svijesti, ali jednakom oštrinom još i 
danas, završna »živa slika« mučeništva novih blaženika. Dojam je bio 
tako jak, te još dugo i dugo iza toga nisam mogao ostati na samu, a 
da se ne bih plašio da će se odnekud pojaviti Indijci koji su bl. Rudolfu 
i njegovim drugovima onako okrutno odsijecali glave. Od stvari koje 
sam živo zapamtio nešto kasnije, ali još uvijek kao mali đačić koji nije 
mogao da zadrži u svijesti čitav slijed i smisao igre, bio je očaini napor 
pok. Okića u samotnoj kuli Calderonova »Život je san« kao kraljevića 
Sigismunda (1898.); zatim, nervozna i gospodski suverena pojava Luje 
Scholza, kao Hlestakova u »Revizoru« (1902.) 


384 Travničke uspomene. 


Pok. 0. Vajc, odlični režiser koji bi mogao s uspjehom da inspi- 
rira i rad kojega profesionalnog kazališta, došao je prvi na misao da i 
mene postavi na pozornicu. Bio sam u trećem razredu, i kongregacija 
vanjskih đaka spremala je adaptiranog Moličrova »Purgara plemića« 
(19WW.) Meni je bila namijenjena uloga sobarice Nicole, za koju ne 
znam više kako se zvala u svojoj muškoj preinaci. Igrač treba da 
prekida dijalog neprestano čitavim kaskadama glasnog smijeha, a kako 
tehnike smijania na pozornici onda još nisam znao, ne bih bio mogao 
izvesti te uloge, uza sav svoj inače veseli temperamenat i smisao za 
komiku radi kojega me je i predestinirao o. Vajc za tu ulogu. »Srećom«< 
mi se desila nezgoda da sam se morao podvrći operaciji na nozi, i tako 
je otpala uopće mogućnost da igram, odnosno upravo otpala je dosta 
neugodna situacija za 0. Vajca da mi otkaže igru. Mene je zamijenio 
moj dobri i veseli drug Oskar Opalka koji se s uspjehom gušio od smi- 
jeha i valjao po pozornici te je njegova igra značila najjači uspjeh te 
večeri, pored nespretnog dobričine »purgara-plemića« kojega je kreirao 
neodoljivom vjernošću svoga vlastitog temperamenta moj brat Milan. 
Ne znam više upravo u čemu sam ja poslije doslovno debutirao na našoj 
travanjskoj pozornici, samo znam da su moji najjači i »neodoljivi« 
uspjesi bili Bibliotekar (1903.) i Dimnjačar (1904.), onaj prvi čak u to- 
likoj mjeri da je bila izvedba priređena ponovno već iza dvije godine 
(1905.), što se dosada još nijednom nije bilo dogodilo. Igrao sam poslije 
»Bibliotekara« kao mlad suplenat u Banjoj Luci, u originalnoj Moserovoj 
verziji sa ženskim ulogama, ali inoram iskreno kazati da travanjska 
(odnosno Kalksburška) prerada ima kud i kamo više neposrednih, jakih 
komičkih efekata i bolju povezanost radnje. Ljubavni motivi nisu (za 
čudo) ni izdaleka tako iskorišćeni kako bi mogli biti, a uloga bibliotekara 
prilično je zagušena ostalom radnjom, dok je u travanjskoj obradi zaista 
dominantna, i za igrača kojemu odgovara, neiscrpno vrelo vrlo zahvalne 
komike. Vidio sam, poslije, jednu đačku izvedbu ove verzije u Sara- 
jevu, a vidio sam i g. Cilića u Moserovoj izvornoj verziji u zagrebačkom 
Narodnom Kazalištu, još na nekadanjoj tuškanskoj pozornici. Moram 
iskreno kazati da ni jedan ni drugi nisu izazvali one neprekidne bure 
smijeha koja je pratila najmarkantnije situacije u mojoj igri, te je već 
i na vježbama bilo za moje suigrače neizmjerno mnogo muke da ostanu 
ozbiljni u svojim ulogama, a isprva ,o tom nije moglo biti ni govora 
(samo neizmjerna strpljivost i uviđavnost pok. o. Vajca odnosila je ko- 
načnu pobijedu i omogućivala da se stvar dovede opet u kolotečinu). 
Ne kažem to iz uobražavanja o nekim svojim naročitim sposobnostima, 
nego zato što se i tu ponovio stari i nepobitni zakon o tragičnom izvoru 
svake istinski uvjerljive komike, jer moja igra nije bila rutinirana ka- 
rikatura kao u profesionalnog gluinca, već doživljena stvarnost čovjeka 
kojega su život, odgoj i okolina toliko približili ulozi u kojoj je nerijetko 
morao da gleda sama sebe. Kad sam igrao »Dimniačara« (1904.), već 
sam imao dosta i rutine i pozorničkog iskustva za jake vanjske efekte. 
Slično kao meni S »Bibliotekarom« desilo se mome bratu s »Debeljako- 
vićem rezbarom« (1901.), naivnim i nepokretljivim nespretnjakovićem, 
a čudno je da se pored njega, u tom komadu živo sjećam samo još po- 
kojnog Emila Opalke kao noćobdije, dobrog i ljubeznog. druga koji je 
igrao na pozornici jedino u tom komadu i to zato što je lijepo pjevao. 

Ne sjećam se da su vanjski daci ikada za moga vremena igrali 
koji ozbiljni komad; to je bila prvenstveno zadaća seminaraca, i svatko 
se od nas rado sjeća komada kao što su bili: »Život je san« (1898. i 
1904.), »Sakriveni dragulj« (legenda o sv. Aleksiju, 1900.), prerađeni 
Bogovićev »Stjepan Tomašević« (1905.) i dr. Već sam, prilikom jedne 
zagrebačke izvedbe »Sakrivenog dragulja«, evocirao nezaboravnu sliku 
pokojnog i ljupkog našeg pjesnika Dragana Dujmušića koja mi je ostala 

»Zvavi Pija IX.“: Sv. Otac i Švicari. (10. II. 1929.) 


za cio život u pameti, jer je tako lijepo odražavala izvjesnu pleme- 
nitost čitave njegove pojave i tople zanose njegove istinski pjesničke 
duše. Sjećam se vrlo dobro komada o malteškim vitezovima (»Za krst 
časni«, 1902.) u kojem je naš tadanji drug Prešeren, primus od moga 
razreda, predsjedao velikom vijeću malteških vitezova s onom istom 
trijeznom i mirnom ozbiljnošću s kojom je bez sumnje kasnije predsje- 
dao isusovačkom redu svoje domovine, kao njegov provincijal. Sjećam 
se neobično sugestivne figure pok. Puljića kao Stjepana Tomaševića 
(1905.) — sablasno visok, tragično crn, tmuran, heroičan; Ribičića kao 
silovitog i lukavog sultana Mehmeda i jednog koji je, svojim već tada 
zvučnim i izrazitim glasom, kasnije, jedini od nas, našao put na »prave« 
daske, Frtla, sadašnjeg člana beogradske opere. Naročita je senzacija 
bio Baljićev »Vojvoda Hrvoje« (badnjak 1903.) izvorna drama jednoga 
od naših drugova, šestoškolca, a uz to još iz. bosanske povijesti! Tra- 
vanjska se pozornica preporodila tom prilikom. O. Krajinović nije žalio, 
kako se ono kaže, »ni truda ni troška« za novu i sjajnu spremu čitavog 
komada. Historijski su dokumenti bili točno proučeni, i stvorena nova 
kostimerija, bogata i ukusna, za naše prilike, raskošna. Autor je sam 
igrao glavnu ulogu. Uspjeh je bio potpun. U »Tomaševiću« ili u »Hrvoju«, 
ne sjećam se tačno, bila je jedna scena s vijećem bosanskih velikaša. 
Kad god sada, poslije toliko godina, sjedim na kakvoj sjednici sa svojim 
prijateljem Grgcem, moram se neminovno sjetiti njegove figure kakva 

je bila pred nama na pozornici: mrk, zamišljen, heroično-pesimističan, 
i samo što od vremena do vremena ubaci po koju, ozbilinu i tešku: 
takav je bio i ostao. 

Ali pravo čudo svoje režiserske vještine pokazao je pok. o. Vajc 
komadom (o elektrici, 1902.), koji nije bio nikakva drama, a ipak je bio 
postavljen i udešen tako, da je bio neobično zabavan i efektan. Ne 
sjećam se više naslova; on je, ujedno, najsporednija stvar. Baš kao kod 
najmodernijih nastojanja avantgardističke pozornice u Sovjetskoj Rusiji 
i drugdje, bila je to spretna montaža u naučne svrhe. U kabinet pozna- 
tog naučnjaka dolaze iz Tartara Aristotel, Pitagora i Ciceron. Prima 
ih sluga (kojega sam igrao ja), koji se, među ostalim, producira i tim 
što nogom upali električno svijetlo! Konfrontacija sadašnjosti s antiknim 
svijetom pruža zgodnu priliku za mnoge šale i komična nesporaz- 
umljenja. Dolazi naučnjak i praktično demonstrira električne aparate, 
djelovanje struje itd. Pritom je bilo čak i malo »švindla« s električnom 
stolicom na kojoj se, tobože od struje, svijao dobri Ciceron, ali su gle- 
daoci bez sumnje i mnogo toga naučili, a možda i bolje zapamtili nego 
u školi. Druga je majstorija koja mi je živo ostala u pameti, bila jedno 
ludo pokladno veče (1900.), u režiji o. Vajca i mag. Smolke. Nekakva 
burleska, okalupljena od svega i svačega, persiilaža svih mogućih 
stvari, bez glave i repa, ali u svojoj obijesti sjajna! Sfinga je pjevala: 
»Majka mi je čvrsta piramida, otac moj je stari krokodil...«, a Nikica 
Corić, sada negdje direktor gimnazije, uzjahao je kao »Pegaza« živog 
živcatog magarca i govorio neke fantastično nemoguće stihove na 
urnebesnu radost publike! 


Travanjska je pozornica doživjela i svoju »katastrofu« kao samo 
rijetke velike pozornice. Prilikom jedne seminarske priredbe  (1900.), 
koja je imala biti neka šaljiva igra, te je počela vrlo zanimljivo na opću 
radost, najednom je nešto počelo gorjeti na pozornici, i ubrzo su pla- 
nule stare kulise, idealan materijal za požar! Kako je bila pozvana i 
publika iz grada, dvorana je bila krcata puna, i za jedan tili čas, dakako 
u velikoj gužvi, svega je netragom nestalo. Mi vanjski bili sno u udu- 
bini pred pozornicom, kao tamburaši za međučine. Kako sam otud 
izišao, nisam znao ni onda, a ne znam ni danas; znam samo da sam se 
odjednom našao u hodniku, u ruci s tamburom uz koju sam tamburao, 
a da nisam ni sam znao šta radim! Međutim, vatra je onaj čas bila 
ugušena, a posljedica te »katastroie« bila je ta, da je čitav dekor 
travanjske pozornice bio temeljito obnovljen, na opće udivljenje. 


Podžeženi vatrom majstorski ugotovljenog punča, koji je maro- 
čita tajna samostanskih kuhinja, upoznali smo misterij glumačkog stva- 
ranja, makar i u čednom opsegu skromne đačke pozornice; upoznali 
smo onaj tajinstveni srh koji podilazi čovjeka kada osjeti stotine očiju 
uperenih u sebe, upoznali smo onu čarobnu silu koja čini, da u takvom 
času Slijevamo dušu u tih stotinu očiju i izlijevamo svoje srce u stotine 
srdaca. Pa ako je po koji od nas, poslije u životu, umio da stupi pred 
guste auditorije i burne skupštine, i da se, živom riječju i uskucanim 
srcem, bori za sve što je sveto, dobro i veliko, zasluga je to i naše 
nezaboravne i drage pozornice, koja nas je izvela na »daske koje svijet 
znače«.... 


Razne sličice. o. 887 
Razne sličice. 


Iz Srijema u Travnik. (1920.) 
Antun Marić, stud. theol. 1932. 


već je pola sela znalo, da ja odlazim u Travnik. Zapravo znali su 
samo to, da putujem »na škole« nekuda daleko u Bosnu, ali kamo, u 
koji grad, rijetko da je tko od prve pogodio. A skupilo se i malo i 
veliko kao.na kakvo čudo. Puna avlija svijeta. Sjećam se, nije ih više 
bilo ni onda, kada su se neki seljani opraštali pri odlasku u Ameriku. 
Malo se divani. A oči sve vlažnije... Da li sam toga časa imao da 
budem sretan ili nesretan, ne bijaše mi jasno. Ovo drugo činilo mi se 
sve vjerojatnijim, što se više približavalo vrijeme odlaska. — Da se 
pokajem? Da sve pokvarim? Nijesam imao za to ni snage, ni — vre- 
mena. Komšinice, strine i tetke opkoliše ime, pa sve jednako oko mene. 
Sad mi koja namjesti šešir, popravi odijelo; druga zakopča po koje 
dugme, pa otkopča, onda opet zakopča, samo da ispadnem što ljepši, 
što — elegantniji. Džepove mi natrpaše orasima, jabukama i drugim 
«darovima. U ručicu gurnula neka po jedan, neka po dva dinara, poneka 
i — deset. A sve začinjale suzama. Plače majka, plaču braća, svi plaču, 
ljube me i miluju. Plačem i ja — junak dana! Napokon baciše u kola 
.dva teška kofera i nekoliko manjih, brižno zapakovanih kutija. — »Ovo 
je za put«, — veli mama, a suze joj kapaju, —- »a ovo ovdje, to ćeš 
otvoriti, kad dođeš tamo.« — ... Sjedosmo, pa polako na željezničku 
stanicu. Zbogom! Zbogom! 

Strina Kata pogleda na svoga jedinca, pa uzdahne: »Ja ne bi 
mogla dati svoje dite u tako daleki svit!« 


Ps 


. Kako je i posljednji vagon prešao preko mosta, bili smo već 
na bosanskom tlu. Čas prije, tamo preko Save, oprostismo se od naših 
milih i dragih. Pošli oni s nama, da nas malko isprate na tom dalekom 
putu... Ne će do Travnika. Daleko je to i skupo. Vele oni nama: »Tu 
je jedan gospodin, koji će vas pratiti.« I vratiše se. A kako je bio težak 
taj rastanak! Očevi ozbiljni i zamišljeni, a majke i sestre, sve naglas 
jauču, plaču i cvile zajedno sa djecom. — »Đuka!, Jozo!, Ivo!« — viču 
— »budite dobri, pazite na sebe! Pišite nam odmah!«... — (Ako je 
«istina, đa su suze ljekovite, kao što se danas govori, onđa su tu propali 
«ogromni kapitali!) — A lokomotiva, bez srca, nemilosrdno žazviždi, 
trže nas iz toplih zagrljaja, pa pociknuv prkosno i zlobno još neko- 
liko puta, uhvati brzinu. Mi već idemo, jurimo. To je bio uistinu juriš 
slanine, šunke, kobasice i — perja! Tri, četiri vagona puna kofera, 
«djece i — nostalgije zaletjela se prema Travniku. — Kako je to sve 
usko! Vagoni i tračnice! A kod nas u Srijemu sve tako široko i pro- 
strano: naše avlije, sokaci i njive... Sjedim u kutu. Oko mene djeca 
i koferi, koferi i djeca. Sa mnom je i moja prošlost. A sadašnjost, 
čudna, nova, bosanska sađašnjost upada kroz prozor. Čuje se po koji 
uzdisaj mojih suputnika ili bolje »supatnika«. I mašina s nama jednako 
stenje, jeca i pišti. Troši sebe, ugalj i — sate. A_ svi _ moramo 
da idemo: — i mi i lokomotiva i vrijeme... Možda će skoro Travnik? 


25* 

A hoće li nas tko upozoriti, kad dođe? Možda ćemo ga neopazice mi- 
moići? A stvari? — Ta zar sam ja ikada htio da budem gospodin? To nije 
istina! — Opet zviždi. Da nije Travnik? Upiljim oči u staklo i skinem 
natpis: »Der-r-ven-ta.« Dakle nije!... Vozimo se dalje i pravimo kri- 
vulje. Vijugamo kao zmija. Evo i jedne rijeke! I ona s nama vijuga. — 
IJ vagonu se pomalo šapće. Ja još uvijek na istom mjestu sjedim i ne 
mičem se. Jednostavno se ne usuđujem nikuda. Ovo mi je prva vožnja 
. željeznicom, pa mi ni jedan korak nije siguran. A nije ni moguće nikamo 
od — kofera. — Dan pada, rastu sati i planine. Ala je to visina! A kod 
nas naiviše brdo — kamara slame! — Dva moja »štampana« druga sa 
vezenim ogrlicama maknuše se. Razvezali paketiće očito s nakanom, 
da si probude apetit. Malo su jeli. Pojeli tek nekoliko boba grožđa, 
dvije, tri breskve. To je bilo za čitav dan. Skupiše od nekuda snage, 
pa i mene ponudiše. Ne znam, da li sam se zahvalio, ali primio nijesam 
ništa. — Voz kreće, juri, pa stane. I tako hiljadu puta. Opet je stao. 
Bosančad sa fesovima na glavi žure se pokraj vagona i nude voće: 
»Izvolite šluve, jabuke! Samo jedan dinar!«... Mašim se rukom u 
njedra — novci su tu! Dobro je, hvala Bogu! — Visoko gore u pla- 
ninskom kršu miču se neke bijele tačke i jedna veća crna. Smiješno bi 
bilo, kad bi tkogod tražio sličnost između magarca i kokoši, ovce i pi- 
leta. Danas bih se tomu grohotom nasmijao. Ali moje nevješto oko 
vidjelo je u tim tačkama: kvočku sa pilićima. — Dan je već dobro 
posivio. A brda sve veća i strašnija ko aveti šuljaju se uz prugu. Va- 
goni monotono u taktu udaraju. Uspavljuju. Oči se same zatvaraju, da 
se opet otvore, ali sve rjeđe... Kad iznenada zagalamiše u susjednom 
kupeu: »Tunel, tunel! Zatvorite dobro prozore!« U tren oka bijasmo 
pod zemliom. Tama. Zaustavim dah — i čekam: jedan, dva, tri... tri- 
deset — i svijetlo uleti kroz prozor. Oko mi u produženju pade na jedno 
lice zaplakanih očiju. Pod dojmom prijatnog čuđenja i udivljenja nađ 
preživljelim trenucima u tunelu kao da se nešto razveselilo. Usta se 
malko razvukoše na kratki smiješak. Ja mu odgovorim na isti način. 
Tako smo se malo po malo približavali jedan drugome, da kasnije 
postanemo velikim prijateljima... Još nekoliko stanica, pa je došao i 
prelaz u direktni voz za Travnik. Mučan je to bio prelaz djece, prtljaga 
— umora i sna. — Izašao pred nas neki čovjek, visok, u crnoj haljini. 
Kažu Isusovac! Vrlo je prijazan. Prolazi kroz vagone, propituje se i 
broji... Skoro ćemo dalje. Vani je mrak, gusti mrak. Milijuni krijesnica 
lepršaju nad lokomotivom, samo za čas, onda se u kosim crtama ruše 
u travu i — ginu... 


U deset sati na večer zaustavio se voz na travničkom kolodvoru. 
Travnik! 


Ujutro nas je probudilo sunce nagoviještajući — Veliki Dan. 


Sjemenište. 
(Mozaik, složen iz zadaća prvoškolaca 1891.) 


Kad prvi put ugledah naše sjemenište, sav u čudu usklikoh: »Bože. 
ima li u svijetu igdje tolika kuća?« A kad sam stupio unutra, imao sam 
se čega i nagledati, ljepote i krasote; jer ovako nema u našim kućama. 

Unutra je velika crkva sv. Alojzija, koja je tako krasna, te bi 
rekao: ovo je raj zemaljski! I troje zvona na tornju kad zakucaju, kan 

da muzike sviraju. Čini Ti se, da će se od strahote i ljepote toga zvuka 
sva kuća srušiti — A muzej, brate, gdje se mi učimo, kolika je to 
soba! kao u Donjem Vakufu jedna cijela kuća! Pa imađe unutra dvije 
velike peći, koje tako dobro griju, da se svi oznojimo; a u večer tri 
velike lampe kad se užegu, sjaju se kao sunce na nebu! Kada započne 
študija, sve je mirno; rekao bi, da nema ni žive duše unutra, da je sve 
pomrlo. Da muha proleti, čulo bi se, a kamo li govor. Tuj se nitko ne 
smije razgovarati ni šaptati. Jedan je časni Magister uvijek kod nas, ako 
nismo u školi. On nas upozori, kad smo štogod pogriješili, i katkada nas 
i kazni. Ali ne služi ovdje šiba. — Najbolje sa veselimo, kada nam je 
rekreacija; onda su djeca vesela, kao da je svaki u svom domu. 
Na igralištu se igramo novih igara, koje kod kuće nijesam znao. Pri tom 
se ne svađamo, kao što se u nas tamo za malu stvar potuku; u nas je 
amo veoma krasno, lijepo se razdijelimo i tako se igramo. Kad časni 
Magister zaklepče, odmah se djeca stave u red, i idemo u muzej. — 
Blagovaonica velika je soba, u koju sto osam dječaka ide svaki 
dan tri puta na objed (!). Tu svaki ima svoj tanjur, viljušku, nož, peškir 
i sve, što mu treba; već kad dođe, sve mu je gotovo! — U spavao- 
nici je krevet do xreveta i dvije velike umivaonice. Svaki ima svoj 
safun i češalj, a kod svakoga je kreveta jedan stolac, i na njemu obješen 
ručnik, ima i slika, više mojega kreveta je slika Srca Isusova. — Ovamo 
ima i prirodopisna zbirka. Ala se prepadoh, kad stupih unutra. 
Videći okrutne zvijeri počeo sam od straha drhtati. Ali mi profesor reče: 
»Ne boj se, nije to živo!« Približih se, da bolje vidim. U .sanducima, koji 
su staklom zatvoreni, stoje životinje, slamom natrpane ili čim drugim, 
pa se doista čini, da su žive i da će, na, sad izaći kroz staklo i čovjeka 
razderati. Lav je malo zinuo; meni se učinilo, da bi mu u ralje moglo 
stati jedno veoma odraslo janje; a da je zinuo više, moglo bi stati i 
dvoje janjadi. Ali mi se tigar opet strašniji učinio. Ja sam se začudio, 
kako su ih uhvatiti mogli, jer su lav i tigar najljuće životinje na svijetu. 
I kukci su kao živi; nataknuti su na igle. Razne vrsti zmija su u visokim, 
tankim čašama. Evo i morske zvijezde, to ti je jedna životinja, u nje 
je u sredini glava. A ptice svojom ljepotom nadmašuju sve. — Ima još 
druga zbirka (fizikalna); tamo ima u boci i crn đavo. Upri na po- 
klopac, a on sve skače amo tamo, gore i dolje. 

S početka, mili druže, sve mi se u sjemeništu činilo neobično, a 
sada mi je sve ugodno. Nijesam nigdje vidio toliko dobra kao što ovdje, 
i nije mi nigdje ljepše, nego li ovdje. Puno mi je puta bolje nego kod 
kuće. Našao sam učitelje i poglavare, koji su mi tako dobri kao i ro- 
ditelji. Otkako sam se S tobom rastao, hvala Bogu! nije me još ni mali 
prst zabolio. 


Orgulje. 
(Mozaik složen iz zadaća prvoškolaca 1891.) 


Puče glas po sjemeništu, da će doći orgulje. Ja se začudih i po- 
mislih: Kakova je to stvar? Mislio sam; to je muzika, malo veća od 
klavira; drugi je mislio, da je to kakova kuća ili oltar; opet je drugi 
mislio, da je to jedan malen sanduk, i na njem sjedi čovjek, i orgulje 
same Sviraju; još je drugi mislio, da to nije drugo nego kakva svirala. 

Bilo ih i nekoliko, koji su mislili da je to kakva životinja ili više živo- 
tinja, koje se dovoze za našu zbirku. Napokon nam kazaše, da su to 
nekakve veoma velike muzike, koje će doći za našu crkvu. 3 

Veoma me je to veselilo, mili druže, te jedva sam očekivao, kada 
će doći. Kada sam čuo, da su već u Janjićima, onda sam se još više 
radovao; pa kad su došle u sjemenište, onoga veselja i one radosti ne 
mogu ti opisati. 

Dovezoše se puna troja kola, kao da je kakva trgovačka roba, 
68 sanduka, što velikih, što malih, nekoliko _ ih tako teških, da ih je 
jedva šesnaestero, a još onih jakih Bošnjaka, nosilo u našu veliku dvo- 
ranu. Kada su ih sve spremili u dvoranu, tu ti je sve bilo puno koje- 
kakih stvari od orgulja. Nije bilo kutića, ma da što nije bilo u njem; 
tako da nam se klasifikacija nije mogla čitati. Nije prošlo dva dana, i 
došao iz Šleske onaj čovjek, što orgulje sastavlja. On ima veliku bradu 
i na jedno oko dobro ne vidi, ćorav je. Premda je sve gotovo bilo, 
ipak je trebao 9 dana, dok je sve samo sklopio. 

Sad da ti opišem orgulje. Cijeli mjesec mogao bi ih gledati, tako 
su krasne. Kad se pogleda iz crkve gore, orgulje se čine kao mala kuća 
ili kao da je oltar s nebrojenim svijećama; jer već izvana gledajući 
vidiš po prilici 100 cijevi, koje se Sjaju kao srebro. Na vrhu tog san- 
duka je križ, a ispod njega stoji zlatno napisano: »Laudate Dominumx«, 
t. j. »Hvalite Gospoda!« Pred tim sandukom vidiš stol sa tipkama. Na 
desnoj je strani sanduka pruženo jedno drvo; na tom se drvetu orgulje 
pušu. Više tog drveta vidiš sat; po tom se satu gleda, jesu li orgulje 
napuhane ili nijesu. S lijeve strane sanduka su basamaci, kuda se ide 
gore u orgulje. A unutra da ti je vidjeti! Sve je tamo sama cijev do 
cijevi, kao mala šumica; rekao bi, da su žive, pa se tiskaju. Te su 
cijevi različite; ima malih, ima i velikih; ima drvenih i gvozdenih. Ima 
svega skupa po prilici 850 cijevi. Ima ih naime 15 vrsti cijevi; od svake 
vrsti ima po 56. (U tri potega podnožnika ima samo po 27 cijevi; no 
zato ima opet po prilici 40 nijemih cijevi, koje su samo za ures.) Ima 
sasma malenih cijevi, koje imaju glas zvižde. Najmanja je kao olovka 
ili kao velik debeo čavao, kao mali prst na ruci ili mezimac, kao oveći 
cigarluk ili kao naše obično pišče. Najveća je cijev tako velika, da bi 
dijete od 5 do 6 godina_ moglo stati unutra; i ja bih se mogao sakriti 
u nju. No kada se oglasi ta cijev, drma se cijela crkva. Kada pritisneš 
tipku, nešto za tobom zasvira. A to ti je smiješno; udri ovdje, eto ti 
jedan glas; pa udri po više, eto ti više glasova. Udri ovdje: eto tuj je 
sitno, tanko; udri ondje: tuj je krupno, debelo; udri ovdje: ruči; udri 
ondje: skiči. Kad zasvira, ti ne bi mogao pogoditi, gdje to svira; gledaš 
na sve strane, ali ne znaš, gdje svira. Udri ovdje, pisne cijev tamo; 
udri ondje, svirne onamo; ala je krasno čuti! Kada pritisneš jednu tipku, 
može se oglasiti na jednom i do 6, do 16 cijevi; šta misliš, kakav je to 
glas, kada toliko cijevi na jedamput svira! 

(»Ali«, ćeš me pitati, »kako to: ja prstom u tipku, a cijev zasvira?« 
Evo kako.) Znaš, šta je svirala, što čobani sviraju, kad ovce pasu? Kad 
puhneš unutra, zasvira. Tako je isto i u orgulja, kad pritisneš tipku, 
otvorit će se nešto, vjetar uniđe u cijev, i odmah čuješ, gdje svira 
miloglasnim zvukom; samo što u orgulje ne puše čovjek nego mjehovi. 
Ta iesi li kada bio u kovačnici? Tuj si vidio, kako mjehovi vatru razja- 
ruju, ali ih jedan ili dva tegle. Tako isto 1 u orgulja imaju mjehovi —- 
ali mnogo veći nego u kovačnici -— jedan ih čoviek gazi, te se napune 

zgušćena zraka i tako počnu svirati. Kad pritisneš tipku, otvori se 
nešto, vjetar ulazi, te se cijev oglasi; udri ovdje, zasvira; udri ondje, 
zasvira; gdje god udariš, zasvira. Jesi li razumio? Još ne razumiješ? 
Evo ti dva primjera: Pas kad ga ostraga štipneš za rep, a on vrisne 
sprijeda. Pomisli sad, mili druže, da mi je toliko dugih i tankih pasa 
— koliko ima cijevi. — Sad kada bi ti jednoga ili više pasa štipnuo za 
rep, a oni bi onamo, gdje im je glava, zavrisnuli, i kolikogod bi ih puta 
štipnuo za rep, a oni bi isti psi onamo, gdje im je glava, zalajali. Tako 
je isto ovdje kod orgulja. Kad jednu tipku pritisneš, pomisli, to je pasji 
rep, pa eto ti jedan glas, a kad ih više pritisneš, eto ti više glasova. 

Eto vidiš, kako ti je to. Ako li još ne razumiješ, sigurno ćeš sad 
razumjeti. Čuj, šta se jednoć dogodilo. U sv. 'Oca Pape bijaše neki grof 
dvoranin, koji je bio veoma žalostan i uvijek neveseo. Nikad ga ne bi 
mogao vidjeti, da je dobre volje ili da se smije. Svetomu Ocu nije to 
bilo drago, zato dogove k sebi Isusovca 0. Kirchera,*) koji je bio uvijek 
veseo i vrlo šaljiv, te mu reče; »Ti se svačemu znaš domisliti; daj 
dakle nasmij jednom moga dvoranina!« O. Kircher odgovori: »Dobro! 
Ja ću ga razveseliti!x Do 14 dana, eto ti ga pred Sv. Oca Papu, gdje 
nosi jedan sanduk sa tipkama. Sv. Otac pozove dvoranika, a dvoranik 
kao i prije snužden i žalostan, te smrknuto pogleda u sanduk kao i 
obično na sve. Mislio je: šta će to biti, i čemu su one tipke tamo? Na 
jedamput ošine 0. Kircher svom snagom u tipke, a u sanduku stade 
vika, drekanje i zavijanje. Znaš li, šta je bilo? O. Kircher je nametao 
pun ovaj sanduk mačaka, da nitko prije za njih nije znao; a pod svakom 
tipkom bio je po jedan mačji rep dobro pričvršćen. O. Kircher udri ovdje, 
mačka zavrisne; udri ondje, druga mačka zavrisne; svaka svojim gla- 
som jauče; mija, mijau, mijauu! A o. Kircher udri sve više i više; one 
sve više počnu mijaukati, koliko je koja više mogla. Kada to vidi dvo- 
ranin, gle, doista se nasmije! Sv. Otac Papa bi s o. Kircherom zado- 
voljan, a on se veseo vrati svojoj kući. Sad bareim mislim, da si razumio, 
što su orgulje. 


Ali kad prvi put — na Duhove (1891.) — čusmo orgulje, ja se pre- 
padoh od tolike grmljavine; ta, sva se crkva zadrma. Ali opet mi je 
srce skakalo od radosti; volio bih čuti orgulje, kad sviraju, nego ručati 
i večerati. Da vidiš, kako je to lijepo; ti bi poludio, da čuješ. Čuj samo, 
kako sviraju! Sad jako, sad tiho; sad krupno, sad sitno. Sad kao grom, 
kada tutnji; sada sitno kao ćurličić. Sad jako zasviraju, kao da ;se lav 
dreči u šumi, sad kao slavuj u šumi pokraj potoka. Sad debelo, kao kađ 
medvjed mumlja; sad tiho kao pčela, kada zuji. Sad opet jako, da se 
cijela crkva iz temelja trese; — sad kao da kola lete; — sad opet kao 
gusle; sad kao da banda svira; — sad malo slabije, kao da zvono zvoni; 
— sad tiho kao sviralica; — sad kao da već ništa nema, jedva se malo 
čuje. Sad opet iako, kao da vrag riče; sad tiho, kao da anđeli pjevaju. 
Ala veselja li pjevati uz orgulje! Glasovi se malo čuju; kor se trese, i 
Sviranje uši zaglušuje. Kad sam prvi put pjevao uz orgulje na Duhove, 
tako sam bio zanesen, da nijesam znao od radosti, gdje sam, i ne bih 
rekao, da sam na drugom mjestu nego u raju. Sad ne će, mili druže, 
više svirati »armonike« (t. j. harmonium) nego orgulje. 


*) Veliki učenjak o. Atanazije Kircher D. I. rodio se u Njemačkoj g. 1602., 
a umro je u Rimu g. 1680. 

Slika se crkva sv. Alojzija. 
Antun Grgić, I. r. 1891. 


Naša crkva sve biva krasnija i krasnija. Prije jedno dvije godine 
dana nijesi mogao ništa lijepa vidjeti u njoj; niti je bilo krasna oltara, 
da bi se imao čim pohvaliti; niti je bilo zvona na tornju, da Travnik 
razveseli; niti je bilo orgulja, da bi mogao veselu pjesmu zapjevati; sve 
prazna crkva stajala, a zidovi se bijelili, kao kad snijeg po kućama na- 
pada. Al' eto: dođoše.zvona, dođe oltar, a prije nekoliko dana dodoše 
nam i orgulje. , 

A sada evo nove radosti! Kad prije nekoliko dana uniđosmo u crkvu, 
da se ispovijedamo. al' se u crkvi direci meću, odmah sam se sjetio, da 
će se crkva bojiti. Vidio sam, gdje po hodnicima trojica hodaju i kefe 
nosaju. Odmah sam znao, da su to ona trojica, što će bojiti. Trojica su 
došla, al' je i to malo, nego će doći i četvrti u ponedjeljak. Nijesu ni 
sami oni došli, što će crkvu bojiti, nego su donijeli sa sobom četiri puna 
sanduka boje svakojake vrsti, kao n. pr. modre, zelene, crvene, crne, 
žute i t. d., a osim ta četiri sanduka još ih je došlo 6—8 sanduka drugih 
stvari kao n. pr. lonaca, kefa i t. d. Još da im je i to dosta bio, ali nije, 
nego su donijeli iz čaršije još jedan veliki sanduk pun lonaca. Malo im je 
2 u Travniku ljestava, nego su sa sobom iz Štajerske donijeli desetere 
jestve. 

Ali rad bi bio vidjeti našu crkvu, o kojoj sam ti toliko pripovijedao. 
Pa hajdemo samo u crkvu, da je vidimo. »Al' eto«, kažeš, »gdje ti je ona 
krasota, koju si mi toliko hvalio?« — Čekaj samo, samo malo, dok bude 
gotova; na jedan put sve će biti gotovo. Istina, neobično je sada gledati 
crkvu: vidiš samo grede, gdje su daskama pokrivene; a ne možeš da 
vidiš, šta bi rad bio. da vidiš; rad bi bio, da vidiš naš prekrasni oltar; 
al' eto žalosti, gdje je pokriven krpama; rad bi bio, da vidiš orgulje; al' 
su i one pokrivene asurama; sve je zastrto, pa i propovijedaonica za- 
strta; pa i klupe pokrite papirom, da se ne bi koja zamazala. A i ti, mili 
druže, i ja čuvajmo svoju glavu, da nam ozgor koja kapljica boje na 
glavu ne padne, haidmo pod pjevalište, pak se ne bojmo. 

Pitat češ me valjda: »Gdje su ti oni majstori, što mi o njima pri- 
povijedaš? Ja nikoga ne vidim!« No, mili druže, ako ih i ne možemo vi- 
djeti, a mi ih možemo čuti. Ded, poslušaj samo malo: zar ne čuješ, gdje 
tamo gore nešto šušti? Tu su ti majstori, koji po daskama hodaju i svoje 
poslove obavljaju. Jedan boju miješa, drugi boju nosi, treći boju daje, 
četvrti bojom boji, dok sve ne bude gotovo. Znaš, kao kad se pauk ob 
noć sakrije u kakav kut i tamo sve tiho i polagano radi, a sjutra dan, 
kad osvane, cijela mu je mreža gotova: tako se isto i radnici sakriju i 
poslove svoje rade, da ih niti opažaš, niti vidiš, što su već uradili, al' na 
jedamput, kad bude sve gotovo, grede se skinu, a crkva se zasjaje 
svojim sjajem. 


Noćno stitrašilo. 
tjepan Pašalić, V. r. 1893. 


Bilo je to u praznicima god. 1893. Nag trojica seminaraca putovali 
smo pješke nedaleko Bosanske Gradiške, a kad se počelo smrkavati, 
mi pospješismo korake, ne bismo li što prije dostigli u obližnje selo. 
Nastala burna noć. Tmasti oblaci prekrili cijeli svod nebeski, silni gro- 

movi potresali nebom, munja poče čas za časom sijevati, silna kiša 
stade romoniti. Strava nas spopade. Nigdje kuće, nigdje stana, a du- 
boka Sava tik nešto ispod naših nogu šušti. Ne možemo ni dva koraka 
pred sobom da razlikujemo predmete. Kad najednom gle užasa! Izne- 
nada pojavi se pred nama neko strašilo. Svaki čas ti svoju ogromnu, 
crnu tjelesinu produljilo u vis i onda tako jako lupnulo o zemlju, da je 
.sve naokolo tutnjelo. Srsi nas prođoše, srce nam stalo uzrujano kucati, 
"noge klecaju, a kosa se ježi. Muklim glasom iedan drugomu šapće: 
»Bože mili, što bi to moglo biti?« Sad se sjetismo svojega samokresa. 
Brzo ga drug izvadi, nategne, te spremni na obranu tihanim korakom 
stupasmo naprijed. Ali i strašilo odvažno ide prema nama. Zaustavismo 
:se očekujući, što će učiniti. Tresli smo se od straha kao prutić na vodi. 
Kad li najednom strašilo glasno — kihne; a mi se moradosmo grohotom 
nasmijati. Naše strašilo nije bilo drugo već crno, golemo kliuse, kojemu 
su prednje noge bile sputane, te je moralo pri svakom koraku visoko 
obje noge dignuti i tako skočiti, da može naprijed. A da mu badava ne 
prode, što nas je natjeralo u kozji rog, opalismo jednu cijev samokresa 
u vis. Vatra sjevnu, glasni prasak prestravi kukavnoga konja, da je u 
.čas isčezo u tminu. 


»Odma6 ćemo vidjeti... ta 
Stjepan Smole, sudac u Travniku, 1931. 


God. 1904. svršivši VI. razred travničke gimnazije putovao sam 
u praznicima od Travnika do Doboja sa trojicom drugova onako đački 
— pješice, a sa »pašošom« veleč. o. rektora Hoffera, t. j. s preporukom 
gg. župnicima i samostanima. Putujući od Jajca do Banje Luke po noći 
umorili smo se pred zoru i zaspali kraj ceste. Kolega Ivan Par bio 
je slabe sreće i legao slučajno na živi mravinjak. Nenadano probudi 
nas vika, očajna vika, Par skače, mi van od sebe od straha kao i Par, 
ne znajući što se dogodilo. Teškom mukom s pomoću šibica ustanovimo, 
da je drug pun velikih mravi. Pobrasmo mrave, koliko smo mogli, a 
drug se skoro smrzo, jer je kraj Vrbasa bilo studeno. Neugodna upa- 
dica, koja se konačno pretvorila u neobuzdani smijeh. Nakon nekoliko 
dana došli smo u veče u Kotor-Varoš, a već je bio mrak. Kuda nego 
gosp. župniku — Franjevcu, časnom starini. Upravo se u bašči za- 
bavljao sa g. kotarskim predstojnikom. Zamolismo veleč. g. župnika, da 
nas primi na konak. Do jela nam nije bilo stalo, jer smo od čč. Trapista 
u Banjoj Luci dobili po 1 forint i pune torbe kruha i trapiskog sira. 
»Otkuda ste?« — »Iz Travnika, isusovački đaci, gimnazijalci.« 1 pru- 
žismo mu naš »pašoš«. Bilo je mračno, pa će velečasni: »Nemam ja 
ovdje svijeće, ali ćemo odmah vidjeti, jeste li doista isusovački đaci,« 
— pa nas počeo jednog po jednog svašta pitati latinski, i mi mu lijepo 
latinski odgovarasmo. Iznenađen najljepše nas je primio, ugostio i na- 
dario. Začudi se i gosp. predstojnik, te će župniku: »Ma učio sam i ja 
gimnaziju, ali latinski ne bih znao ni beknuti.« | 


Na maturi u Zagrebu. 
Mirko Bojić, gk. paroh u Đurđevu (Bačka), 1931. 
Ma da su nas Isusovci nemilosrdno »gnjavili« sa svim predmetima, 


izgleda, da su nas najvoljeli »mučiti« latinskim i grčkim jezikom. U 
1. razredu imali smo nedjelno 7 sati latinski, a kad su u III. razredu 

pritisli grčki: joj i pomagaj! Nikad ne ću zaboraviti one nesretne ekstem- 
porale, a i sad vidim kraj table o. Kilanka, kako griska prste i diktira, 
da mu ispišeš bez premišljanja sva vremena svih nepravilnih glagola. 
Ali su zato i bili majstori u tim predmetima. O. Hamerl nas je dotle 
dotjerao, da smo već u IV. razredu, kad smo čitali De bello Gallico, sa- 
držaj vrlo lako govorili u latinskom jeziku. Znali su nam tako osladiti 
klasike, da smo ih mi i s voljom učili i razumijevali, pa smo se baš na- 
tjecali, tko će bolje da nauči. Bili su to profesori poznatog glasa! U 
V. razredu nam je znao o. Umnik tako lijepo tumačiti i analizirati Ilijadu, 
da smo mi u njoj prosto uživali; učili smo je na pamet i ex privata 
diligentia uzimali smo više, nego što nam je zadavao. Istodobno je o. 
Celinšćak znao majstorski da s klasicima konformira i svu krasotu 
hrvatskog jezika tumačeći stilistiku na bazi naših neprocjenivih narodnih. 
pjesama. Tako smo mi ispod njihovih ruku izašli kao dobri grci i latini, 
dok su mnogim đacima sa drugih gimnazija baš ti predmeti bili najteži 
i najstrašniji. Vidio sam to, kad sam iz Travnika prešao na 
zagrebački nadbiskupski licej, kako se moji kolege mučili s tim jezi- 
cima, dok su meni bili igračka. 

Maturu sam polagao god. 1908. pred tuđim profesorima na 
gornjogradskoj gimnaziji, koja je bila poznata sa svoje strogosti. Pro- 
fesori svi od reda onog starog kova, a i sama matura po sebi 
teška. Ta, jednoga mojeg kolegu i mene ispitivali su od 3 sata po podne 
pa nekako do 7 sati! Vladin povjerenik bio je Dr. Julije Golik, sveuči- 
lišni profesor; pa ma da sam se osjećao prilično potkovan, ipak me je 
obuzeo strah. Vidio sam sve duplo pred sobom. Dođe red na grčki 
jezik. Dadoše mi neku novu knjigu: »Izvolite, g. kandidate! Gdje otvo- 
rite, tamo čitajte.« Otvorim. Platon! Pročitam jedno četvrt sata, a g. 
povjerenik mi reče: »Izvolite sad ovo, što ste pročitali, kazati svojim 
riječima.« A ja zaista misleći da ono »svojim riječima« znači, da reknem 
grčki, što sam čitao, počnem govoriti sadržaj na grčkom jeziku, i nije: 
mi išlo teško, jer je srećom taj pasus bio lak, pa sam ga odmah razumio. 
Povjerenik pogledava na profesore, a oni svi granuli u mene. Nisam ni 
do pola došao, a g. povjerenik me prekine: »Gdje ste učili gimnaziju, 
g. kandidate?« — »U Travniku, molim.« -— »Hvala vam! Dosta. Emi- 
nenter!« Na to je g. povjerenik šapnuo direktoru, g. dru Vladoju Du- 
katu: »Vidi se, da je u Travniku učio.« I dr. Dukat zadovolino kimnu. 
glavom. 


Ugođan susrefaj. 
Mirko Bojić, gkt. paroh u Đurđevu, 1931. 


U sjemeništu smo živjeli svi nekako familijarno: mladi sa stari- 
jima, i stariji s mlađima, pa i sa slugama. Imali smo jednog slugu, zvao 
se Tandara, a mi smo ga okrstili jedni sa Mandara, drugi sa Cicvara, 
a treći sa Popara, i tako je on imao četiri, kako bi »pater Majstor« 
(J. C.) rekao, Simfonijska imena: Tandara, Mandara, Cicvara i Popara. 
Neki se raspitivao kod p. Majstora da li ta imena po njegovoj hrvatskoj 
stilistici nisu tautologija ili pleonazam ili paronomazija ili onomatopojea 
ili čak klimaks, dok su neki mislili, da je jedno ime metafora drugog, 
a grkofili su tvrdili, da je to histeron-proteron. 

Svejedno sad, kako je to bilo, samo jednog je dana (1902.!3.) Tan- 
dara nosio na svojim leđima onaj klasični tronožac nakrcan drvima, a 

ja išao za njim, pa sve gledam, kako Tandara ko paragraf stenje pod 
drvima. Kad je jedva stigao do zadnje stepenice na drugom katu, a ja 
ti zgrabim za jednu nogu onog tronošca, pa vješto zakrenem, a sva 
drva niz basamake hrrrm ko grmljavina: ali ti i mene Tandara vješto: 
ščepa za kaput, i u taj čas čujem, kako se otvaraju vrata generalnog 
prefekta, i sav se smrzoh pomislivši, da sam već gotov, i da me već 
nitko spasiti ne će. Ali i dobri Tandara ču, da p. Makso otvara vrata, 
a znao je i on, da kuku onome, tko u Maksine ruke upadne, pa me u 
tili čas ispusti i šapnu »bjež!« i dok Makso još nije svoja dupla vrata 
otvorio, ja sam već uletio u iednu drugu sobu, koja je starim travničkim 
dacima poznata kao azil slobode. Kako Makso izleti iz sobe, na Tandaru 
će: »Šta je to?« — »Ne znam, gospodine, nekako mi se kolan (remen) 
odmače, pa mi se prosuše drva.« — »No pokupi brzo!« I moj siromah 
Tandara niz basamake kupi drva, a ja sav sretan, što me je plemeniti 
Tandara ipak spasio, ier da me je Makso uhvatio, šta bi bilo s mene? 
I onako sam već bio u crnom teiteru. Ali mi se Tandara ipak ljuto: 
osvetio! Baš one večeri bijahu čikovi. Uh čikovi! Ta sama pomisao na 
njih! Grabili smo jedan od drugog. koliko smo mogli. A _Tandara mi 
je uvijek poslije večere u ladicu nasuo čikova, da imam sutra za frištik. 
Jer čikovi su uvijek dobri: i topli i hladni i sa kuhanim šljivama i u 
»ajnbren«-čorbi, pa makar se skorili ko džonovi. Kad u jutru ja otvorim 
ladicu — a čikova nema! Pogledam velikim očima u Tandaru, a on mi 
se podrugljivo nasmija, ko da je htio reći: »Ha, hoćeš čikova — čekaj 
malo!« Dugo je trebalo, dok sam ja umilostivio Tandaru, da mi opet u 
ladici ostavlja čikove. 


Prošlo je od onda 13—14 godina. O Uskrsu 1915. god. ispovijedao 
sam kod Velikih Radinaca (u Srijemu) kombinirane galicijanske trupe sa 
bosanskim regimentama. Vojske — more, a nas nekoliko vojničkih sve- 
ćenika ukočismo se od ispovijedanja. Sv. misa će biti na otvorenoj pi- 
jaci, jer nema katoličke crkve. Vojska već postrojena. Priđem oltaru, 
kad najednom stane preda me neki »valitmajster« brkat, plećat sa dugom 
sabljom i visokim čizmama, coknu petama i odvali »patu« (salutira): 
»Molim pokorno, gospodine, hoćete li mi dopustiti, da vam ja ministri- 
ram kod sv. mise?« Pogledam u čovjeka, mislim si, šta ovaj hoće, kad 
ja imam svog burša — ministranta, a usto još »velika« šarža, pa da 
mi ministrira? Gosp. bakmajstor olako se nasmiješi. »Pa zar vi mene, 
gospodine, ne poznate?« Zagledah se bolje, pa gotovo ciknuh od iznena- 
đenja: »Pa ti si to, Tandara, Mandara, Cicvara, Popara! Otkuda ti 
ovdje, Bog te vidio?« Stisnusmo si desnice na veliko začuđenje svih 
vojnika i oficira. »Pa otkud ti mene, Tandara, poslije toliko godina po- 
znade? Ja bio onda dijete.« — »Eh, gospodine, gledam ja vas ifort, 
otkad ispovijedate, pa jedva čekam, da vam s2 javim. Zar niste vi 
meni onda drva prosuli, pamtite li?« — »Bezbeli da pamtim, Tandara,. 
da mi onda nisi čikova sasuo u ladicu.« On pljesnu rukom po nozi, 
slatko se nasmija, negative kimnu glavom: »Jest, tako je, gospodine! 
Onda je tako bilo.« — »A jelde, sad me ne bi ostavio bez čikova?« — 
»Ne bih, gospodine!« — »E pa ni ja ne bih sad tebi drva prosipao, Tan- 
dara.« — Moj se Tandara tako radosno nasmija, ko da bi me progutao, a 
i meni bi, ko da sam ti rođenog brata vidio. »Hajde, Tandara, vidim, 
da si plećat, stani ovdje odmah uz oltar i pazi, da mi vjetar svijeće ne 
utrne, pa da lijepo sv. misu odslužimo i za naše Isusovce da se pomo- 
limo.« — »Hoćemo, gospodine!« 

In memoriam ! 
(O jubileju travničke gimnazije.) 
Dr. Stjepan Bosanac, rektor Više pedag. škole, Zagreb, 15. IV. 1931. 


Poznat je bio aksiom u pedagogiji da odgoju u obitelji ne 
može ništa potpuno zamijeniti, pa preina tome mi najvaljanije uređeni 
internat. Ako uzmemo na um sve zamršenije društvene, 
gospodarske i kulturne prilike našega vremena koje i oca 
i majku sve više udaljuju od domaćega ognjišta, onda se bojim da taj 
aksiom moderna, realistična pedagogija — barem za srednjoškolsku 
mladež — više neće moći priznati. Po mišljenju odličnoga i iskusnoga 
stručnjaka francuskoga (rektora u Bordeauxu) »prema aktuelnom stanju 
u obitelji internat više vrijedi od eksternata za devet obitelji od 
deset njih.« (A. Ribot: La reforme de IFenseignement secondaire, 
Paris, 1900, 125). Koliko ja poznajem prilike — a mislim da ih dobro 
znam — neće ni u nas biti ništa bolje. Po tome se lijepo vidi veliko 
značenje internata i za odgajanje i obrazovanje naše mladeži gdije se 
u djeteta već rano razvija svojstvo reda, pravilnosti i ustraj- 
nosti. »U internatu miješaju se djeca različitih staleža. Miješanje djece 
bogatih roditelja, malih građana i djece siromašnih roditelja razbija 
mnoge predrasude i snizuje mnogo pregrada. Takav zajednički život 
u internatu dopušta da se poslije u životu štuju i ljube ljudi koji se bez 
toga ne bi poznavali i razumijevali, a možda bi se i mrzili.« Tako obi- 
lježuje veliko socijalno značenje internatskoga života u  parla- 
mentarnoj anketi za srednju nastavu Lćon Bourgeois (A. Ribot, 
ibidem 272). Samo se sobom razumije da se radi o valjano uređenim i 
pedagogijski upravljanim internatima, a ne o internatima gdje je mla- 
dež samo zajedno nastanjena i gdje se zajednički hrani. »Na čelu inter- 
nata trebalo bi da budu apostoli, a ne činovnici«, s pravom se veli 
u već spomenutoj Ribotovoj knjizi (st. 28). I zaista je tako. Ako na- 
stavnike uopće treba kao odgajatelje da pokreće eros — duševna 
ljubav -— u svoja dva glavna lika: kao ljubav prema duhovnim 
vrijednostima i kao ljubav prema postupanju i razvijanju tudega 
(dječjega) duševnoga života (Eduard Spranger: Gedanken iiber 
Lehrerbildung, 1919, st. 70), onda stim više treba da takovim erosom 
budu napunjeni i oduševljeni nastojnici u internatu da mogu s uspjehom 
vršiti svoju zaista apostolsku zadaću. Svakako je najidealnije 
kad je internat u organskoj vezi sa zavodom koji pohađaju pitomci 
internata, jer se samo tako može postići ona jedinstvenost u 
intelektualnom, moralnom i društvenom obrazovanju mlađeži koja omo- 
gućuje oblikovanje pravih i potpunih karakternih jedinica. 


Svakomu će biti jasno da niko ne može bolje odgovoriti tome 
visokom, upravc apostolskom pozivu, za koji se hoće mnogo 
odricanja i predanosti s ljubavlju, nego crkveni redovi. Samo 
redovnik-nastavnik može se sa v predati svome pozivu, jer je riješen 
briga za život i jer je ograđen od životnih iskušenja. On se nikad neće 
ograničiti samo na svoju katedru, nego će imati vremena i mogućnosti 
da ostane u trajnom duševnom dodiru s učenicima, pa će tako biti 
zaisto odgojitelj mladeži, a neće biti prosvjetni činovnik. Tako 
imade i gimnazija u Travniku, koju vode zajedno s internatom 

oci Isusovci, načelno sve potrebne uslove za valjan obrazovan i 
odgojan rad prema slavnim pedagogijskim tradicijama svojega reda, 
koje su nadaleko svijetu poznate i priznate. Tako je in abstracto, 
a sada se pita kako je in concreto prema radu u ovo pedeset 
godina. Ja mogu o tom izreći svoj sud u dvostrukom svojstvu: u 
svojstvu nadzornoga organa Ministarstva prosvjete i u svojstvu oca, 
kojemu je sin jedinac pitomac toga zavoda. Kao izaslanik g. Ministra 
prosvjete inspicirao sam zavod na kraju šk. g. 1927/28 i pretsjedao na 
ispitu zrelosti. Pregledavši pomnjivo sav zavod i sve njegove uredbe, 
ja sam se imao prilike potpuno uvjeriti o tom da se cjelokupnim na- 
stavnim i odgojnim radom svojim taj zavod nalazi na visini suvremenih 
pedagogijskih zahtjeva. 

Svi nastavnici i nastojnici nauka u internatu čine zajedno sa svojim 
učenicima lijepu radnu zajednicu, u kojoj oni vrše s mnogo ljubavi i pre- 
danosti sve što je potrebno za dobro upravljanje zajedničkoga rada. 
Svaki pojedini nastavnik potpun je Stručnjak u svom predmetu, u kojem 
se neprestano dalje usavršuje. U školi protivnici su mehaničkom 
radu, već svagda paze na inicijativu i po mogućnosti na pro- 
duktivan rad samih učenika. Oni paze na to da im ne bude glavnom 
zadaćom samo ispitivanje učenika i određivanje posla koji učenici treba 
da izvrše. Oni im sami pomažu pri izvršivanju određene zadaće; po- 
mažu im svladavati napor i sugeriraju im pravu metodu. Oni su u ne- 
prestanom duševnom dodiru sa Svojim učenicima imajući smisla i lju- 
bavi za njihove radosti, a i za njihove veće i manje muke i nevoljice. 
Tako oni vrše lijep i znatan odgojni utjecaj. Kao osobito značajnu 
činjenicu za odnošaj nastavnika prema učenicima spominjem da su se 
dvaput nastavnici na mene obratili radi obavijesti u naučnim stvarima, 
(jednom zbog nota u starom crkvenom prikazivanju o inuci Isusovoj, 
a drugi put zbog etimologije narodnih imena za mjesece), ali svaki put 
preko mojega sina, njihova učenika, koji je tako bio obaviješten o 
samom naučnom pitanju. Osobito je jak utjecaj odličnoga grecista 
o. Kamila Zabea koji umije mladež oduševiti za ljepote grčkoga 
jezika i književnosti. Moj sin, koji u Zagrebu nije upravo rado učio 
grčki, piše mi u pismu od 26 X 1929: »Iz grčkoga imademo vič. g. 
0. K. Zabea. Zaista, kod njega se dade koješta naučiti. Svaki Sat 
nešto novo tumači. Nadaleko i naširoko tumači riječi iz prvoga pjevanja 
Ilijade, ali onda prema tome i traži od đaka sve. Traži od svake ri- 
ječi korijen, a često i sličnu njemačku, staroslavensku, englesku riječ, 
istozvučnu riječ, ali u posve drugom značenju itd.« U pismu opet ođ 
21 II 1931 piše kao maturant: »Već smo u školi počeli čitati Antigonu. 
Došli smo do prvih korova. Antigonu je vrlo teško prevoditi, ali nam 
ipak o. Zabeo sve lijepo protumači. Upravo ga je milina slušati. Osobito 
je zanimljivo kad dode kakva riječ, a ne _zna se na koga se odnosi. 
Ali ipak je najljepše kad nam 0. Zabeo zapjeva u školi koji od korova. 
Onda mi udri u pljesak.« To se napose tiče I. kora iz Antigone, koji se 
često u školi s velikim oduševljenjem znao zapjevati po proiesorovim 
napjevima. Matematiku predaje u zavodu već više od 30 godina 
o. Dragutin Stejskal, pa ima svoju izdjelanu, racionalnu metodu. 
Svaki pedagog zna što to znači kad se nastavnik za pojedine predmete 
ne mijenja, nego vodi svoje učenike više godina, pa možda i od po- 
četka do kraja srednioškolskih nauka. Na čelu je zavoda kao rektor i 
gimnazijski direktor o. Stjepan Jambreković, duša od čovjeka i, 

pravi otac povjerene mu mladeži. Dobar je stručnjak za narodni jezik 
i književnost, pa naročito s mnogo takta i razumijevanja upoznaje 
mladež s naiboljim djelima iz starije i novije književnosti. U pismu 
:svome od 21 X 1928 dao mi je lijepu, upravo stručnjački pisanu analizu 
duševnih svojstava mojega sina, koja se posve poklapa s mojim opa- 
žanjima. I generalni prefekt o. Stjepan Krizin Flodin, koji imade u 
prvom redu zadaću promatrati osobine pojedinih pitomaca, napisao mi 
je u pismu od 11 II 1930 upravo izvrsno dokumentiranu studiju o mojem 
sinu, koja svjedoči o velikoj ljubavi i stručnjačkom razumijevanju s 
kojim se u zavodu prati duševno razvijanje mladeži. 

Jednako se zavod brine i za tjelesnu odgoju mladeži prema 
načelu da treba cijeli dan mladež zabavljati naizmjence: duševnim 
radom, tjelesnim vježbama s igrama i drugim zabavama, na pr. izle- 
tima u prirodu itd. U tu svrhu ima zavod lijepa i prostrana igrališta, 
napose za mlađe, napose za starije razrede. 

Mnogo se gaji i glazba. Đaci imadu svoj orhestar koji sudjeluje 
u muzikalnim dijelovima kad se u svečanim zgodama u velikoj 
gimnazijskoj dvorani priređuju dramska prikazivanja, te se mladež 
i tim načinom priučava govorenju u javnosti. Meni je u čast kao 
Ministrovu izaslaniku tako priređena akademija s prikazivanjem dra- 
moleta o kradljivom dječaku IIspi matčoc xA&€bavrog što ga je u grčkom 
jeziku složio već spomenuti 0. Zabeo. 

Napose spominjem tako zvane koncertacije, natjecanja za 
prvenstvo u razredu. Bio sam očevidac takove »koncertacije« iz latin- 
skoga i grčkog jezika u III. razredu. Milina je bilo slušati učenike, kako 
su se živo natjecali za pobjednički znak — zastavu! I zaista, zašto da 
se naša mladež ne natječe za pobjedu i na »duhovnom« trkalištu, a ne 
samo kod »tjelesnih (sportskih)« vježba? 

Kad sam ja bio u zavodu, brigu je oko muzičke ođgoje imao 
glazbeno veoma obrazovani o. Vjekoslav Lončar koji se u Nastavnom 
vjesniku (knj. XXXVIII sv. 1—4, 1929) istaknuo lijepo obrazloženim 
člankom o glazbenoj odgoji u školama. U svojoj knjižnici imao je kao 
stručni recenzent njemačkog jednog glazbenog časopisa i partiture svil 
najnovijih opera. I to nam pokazuje veliko i svestrano zanimanje za 
nauku i umjetnost u zavodu što ne može ostati bez utjecanja i na obra- 
zovanje mladeži. Ako još spomenem da zavod imade veoma bogatu 
knjižnicu i lijepo uređene zbirke, a velika zgrada s dvorištima 
i vrtom potpuno odgovara higijenskim zahtjevima onda je jasno 
.da su se u tom zavodu stekli svi uvjeti lični i stvarni za valjan 
pedagogijski i odgojni rad. Zato zavod i postiže znatne odgojne uspjehe 
što mu priznaje Ministarstvo kao vrhovna prosvjetna vlast, a u prvom 
redu priznaju to roditelji učenika i učenici sami. Poznajem mladoga 
liječnika na klinici dra R., Mojsijeve vjere, koji Svaki put s djetinjim 
upravo veseljem pripovijeda kad vidi u Zagrebu kojega »patra« iz 
Travnika. Kad se ljudi tome čude, odgovara da svojim dobrim nastavni- 
cima iz Travnika nikad u životu neće zaboraviti dobročinstva što il 
je od njih primio! 

Smeta potpunom i pravilnom napretku u novije vrijeme samo to 
što se naučne osnove često mijenjaju, pa se tako ne može razviti prava 
tradicija kakvu je imala pređašnja čista humanistička gimnazija. Vri- 
jedni se nastavnici nadaju, a s njima i mi, da će se i to jednom srediti, 
pa će onda zavod prema časnim tradicijama svojim i svojega reda 

moći još ljepše i s potpunijim zadovoljstvom vršiti svoju kulturnu 
misiju u onom vrijednom dijelu našega naroda. 

Napose hoću da spomenem da se u zavodu mladež odgaja u čisto 
narodnom duhu i u duhu uzorne upravo vjerske tolerancije, 
te se eksterni učenici pravoslavne, Mojsijeve i muhamedovske vjere 
nikad ne imadoše razloga potužiti, jer čagni oci kao nastavnici s jedna- 
kom ljubavlju paze učenike sviju vjera. To dobro osjećaju i zahvalno 
priznaju sami učenici i njihovi roditelji. Kao dokaz narodnoga duha u 
zavodu spominjem na pr. iz muzikalnoga dijela proslave zlatomi- 
sničkoga jubileja pape Pija XI ove točke: 1) »Crnogorka«, koračnica; 
4) »Srbijanci i Bosanci«, koračnica; 6) Leibold: »Hrvatski dom«, ka- 
Tišik. 
Ja sam svoga sina dao u Travnik u gimnaziju i internat potkraj 
šk. god. 1927/28 kad je bio u petom razredu, jer sam kao član Glavnoga 
prosvjetnoga savjeta pri Ministarstvu prosvjete često boravio u Be- 
ogradu, pa nijesam mogao kako treba rukovoditi njegovu odgoju. Osim 
toga bilo mi ga je žao što ne ima zgodnoga društva za zabavu, jer mu 
je sestra mnogo mlada. Ove godine on će maturirati i tako, s Božjom 
pomoći, svršiti gimnaziju.*) Moj sin proveo je tako naipogibelinije go- 
dine u travničkom zavodu na moje i majčino najveće zadovoljstvo. 
Tjelesno i duševno on se lijepo razvio — okušao se i sasvim dobrim 
književnim sastavcima u tamošnjem đačkom listu »Travničko smilje«. 
Moja žena i ja hvalimo Bogu i zavodu što smo doživjeli takovu ničim 
nepomućenu roditeljsku sreću, a zdrava, na vjersko-moralnim čvrstim te- 
meljima osnovana odgoja jamstvo nam je i zalog — ako dobri Bog 
pomogne -— da će i u daljem životu biti valjan, savjestan i sretan. 

Veseli me što i ja na osnovi svojega iskustva mogu potvrditi riječi 
velikog župana u Travniku koji je 1929 godine u svom službenom izvje- 
štaju rekao: »Travnička gimnazija, ako nije na prvom mijestu, zacijelo 
mije na trećem.« 


Učitelji i odgolitelji. 
Petar Grgec, Zagreb 15. I. 1932. 


I. 


Kuda li smo se sve to razišli mi travnički đaci! 

 Imade nas svuda, po svim kontinentima, svim zvanjima, na svim 
položajima. 

I kuda li smo zavirili, šta li smo sve dočekali i proživjeli! 

Preplovili smo velika mora, pregazili smo užarene pustinje, na- 
patili smo se u krvavim ratovima i ustancima, nalutali smo se labirin- 
tima starih i novih učenjačkih sistema. 

Pa jesmo li uvijek ostali dobri, uspravni, značajni? 

O, mnogi su uvijek pjevali Sanctus u svetištu Božjega Jaganjca, 
a imade nas i takvih, koji smo znali koraknuti i putovima razmetnoga 
sina. 

Ipak svi mi često dolazimo mišlju u onu veliku travničku zgradu 
na desnoj obali Lašve ispod Vilenice. Žubor rijeke ispred zgrade po- 


*) Sin piščev zaista je iste godine s veoma dobrim uspjehom položio 
»viši tečajni ispit«. (Urednik.) 

zdravlja nas kao nekada; šumor drveća iza zgrađe razblažuje nas kao 
nekada; a i sama sjemenišna i gimnazijska zgrada gleda na nas kroz 
bezbrojne prozore vedrim majčinskim pogledom kao mekada. 

Po što dolazimo, šta tražimo u ovom dijelu Bosne ispod prostranog 
Vlašića i njegovih podanaka? Jesmo li se otisnuli u potragu za svojom 
mladošću, želimo li u neodoljivoj iluziji uskrisiti časove svojega gimna- 
zijskoga školovanja? 

Može biti, da nas i ta slatka iluzija vuče u taj kraj. Obnavlianje 
mladosti u mašti ne mora biti uvijek bojažljiv bijeg iz sadašnjosti i 
razmaženo ugađanje osjetilnosti. 

Nitko od Travničana ne znade, samo Bog to vidi, kada misao 
donosi u pohode ovoj gimnazijskoj i sjemenišnoj zgradi neobična 
došljaka čak iz tropske Afrike. Misionar je to, opržen vrelim suncem, 
brončane puti, zaogrnut toplim šalom i u naše ljetno doba. Ne pita za 
vratara, ne zabunjuje se ni na kojem uglu, otvara kao stari znanac sva 
vrata, stupa bez zaustavljanja svim Stubištima i hodnicima. Njegov je 
cilj određen: malena sobica, kojoj na vratima stoji štampani natpis: 
O. Brandis. Lagan kucaj izvana, glasan odgovor iznutra, i za čas mi- 
sionar utiskuje topao poljubac na ruku svojega profesora, koji se otima 
tim iskazima štovanja i zabezeknuto stoji u sredini sobe. 

-— Ja sam to, oče, ja, Vaš nekadašnji đak. Zar me ne poznajete? 

Na asketskim potezima navoranog lica oca Brandisa sijeva radost 
prepoznavanja. Poznaje on svojega učenika, kako ga ne bi poznavao! 
Samo u prvi mah nije mogao da dozove sebi u pamet sliku gosta, koji 
dolazi k njemu u pohode iz tolike daljine. 

I započinje se razgovor. Misionar pripovijeda o crnim sinovima 
ljudskoga roda, o krvoločnim zvijerima i napornim putovanjima osjeća- 
jući prema svojemu starom profesoru ono isto sinovsko strahopočitanje, 
što ga je imao nekada, kada je za odgovore iz mineralogije, botanike i 
zoologije očekivao povoljnu ili nepovoljnu ocjenu. A u očima se oca 
Brandisa javlja nešto kao sveta zavist. Sretan li je taj njegov učenik! 
Puno sretniji od njega! On, potomak tirolske grofovske obitelji, prijavio 
se nekada svojim poglavarima, neka ga pošalju u Bosnu, jer je težio za 
misionarskim radom i jer je očekivao u pobožnoj prostodušnosti, da bi 
u zemlji, koja je nakvašena krvlju mučenika, mogao i on naći muče- 
ničku krunu. Prevario se u ovom drugom, jer su za njegova vijeka u 
Bosni prestala krvava mučeništva. No zato je njegov učenik ne samo 
potpun misionar, nego bi poput sv. Ignacija iz Antiohije mogao i on kao 
»žito Božje« biti samljeven zubima afričkih divljih zvijeri ili čak ljudi. 

I opet nitko od Travničana ne znade, samo Bog to vidi, kada 
misao donosi u pohode ovoj gimnazijskoj i sjemenišnoj zgradi sveće- 
nika s oštrim seoskim crtama lica i u vrlo jednostavnom odijelu. Došao 
je u crkvu, gdje je rekao svetu misu, a zatim se iz prizemlja uputio u 
prvi kat. Njegov teški korak jasno pokazuje, da to nije stanovnik ove 
kuće, u kojoj se hoda mnogo laganije. Ali ni on se nigdje ne zaustavlja, 
i njegov je cili potpuno određen. Kuca na jedna vrata tvrdo, kao da 
udara po njima halkom narodne pjesme, i za čas se nalazi licem u lice 
pred impozantnim ocem Slavićem. 

— Oče, zar me ne poznajete? Ja sam Vaš đak... 

Odlučno lice oca Slavića postaje drugarski familijarno. On, koji 
je nekada bio kandidat za sveučilišnoga profesora u Insbruku, uživa, 
što može razgovarati s bosanskim seoskim župnikom, koji je došao 

k njemu iz zapuštena kraja, da dobije gotovo kao od svojega pogla- 
vara novih poticaja za ustrajnost u širenju božanske civilizacije i mi- 
losti. 
Na krilima misli dolazi u travničku gimnaziju i mnogi svjetovnjak. 
Travničani ne znadu, ali Bog to vidi, kako jedan, recimo, profesor skida 
šešir pred kipom Maike Božje Lurdske na obali Lašve i sa strane ve- 
likoga igrališta ulazi u sjemenišnu zgradu. Prolazi prizemljem, uspinje 
se u prvi kat i traži sobu, koja se nalazi upravo iznad kuhinje. Soba je 
to dobroga oca Meseka. Kratko kucanje, krupan odgovor, i profesor se 
svjetovnjak sagiba, da poljubi ruku profesoru svećeniku i redovniku. 

— Ja sam to, oče, Vaš nekadašnji vanjski đak... 

Refleks svijetla titra veselo ne samo na očalama oca Meseka, nego 
i na njegovu licu i na sijedim čupercima kose, koji vire ispod patriiar- 
halne ćepice. Čudnovato, kako je taj sijedi redovnik velik u očima ne- 
kadašnjeg njegova đaka. Gotovo mu se čini, da se oko starčeve glave 
blista aureola blažene vizije. Mnogo bi htio profesor svjetovnjak pripo- 
vijedati profesoru redovniku. Htio bi da mu se pohvali, kako je učio u 
Beču slavistiku kod njegova nekadašnjega gimnazijskoga druga i zem- 
ljaka Vatroslava Jagića. Ali riječi mu nekako zapinju u grlu. Čini mu 
se, da bi bila profanacija isticati nečije znanje pokraj veličine višega 
reda, koja se krije u ovom redovniku. Razgovor se kreće oko svaki- 
dašnjih stvari, ali od njega gori srce obadvojici. Oiac Mesek zaboravlja 
i svoju burmuticu i golem plavi džepni rubac, a profesor svjetovnjak 
kao da je opet sjeo u đačku klupu i napeto očekuje, hoće li njegov stari 
profesor biti zadovoljan s njime kao nekada. 

I k drugim travničkim profesorima polazimo mi travnički' đaci u 
mislima često u pohode. Ne obaziremo se ni na prostor ni na vrijeme. 
Još su živi za naša ročišta svi oni, koji su pomrli i kojima kosti po- 
čivaju na travničkom groblju na Bojni ili gdje drugdje. Mi ih još uvijek 
vidimo sve na okupu, i one od najstariie generacije, i one od srednje, 
i one od najmlađe. Sastajemo se s pokojnim i živim ocima: Pančićem, 
Kilankom, Celinšćakom, Hofferom, Vajcom, Puntigamom, Hamerlom, Ku- 
lunčićem, Hormannom, Zabeom, Kujundžićem, Predragovićem, Kraliče- 
kom, Rabadžijom, Krajinovićem, Stejskalom, Siiszom, Vaninom, Dosta- 
lom, Jambrekovićem, Filipovićima, Ivom i Matom, i mnogim drugima, 
koji su učili i odgajali nekada travničku gimnazijsku i sjemenišnu omla- 
dinu ili je i danas uče i odgajaju. Dolazimo k njima na neviđeno ročište 
mi katolici, dolaze pravoslavni i protestanti, dolaze muslimani i izraeli- 
ćani. U vijeku tolikih promjena pali su u našim očima mnogi autoriteti. 
Možda smo prestali cijeniti mnoge, koje smo nekada dizali na 
prijestolje velike hvale. Ali prema Svojim starim učiteljima i odgo- 
jiteljima sačuvali smo poštovanje, koje je možda još i veće, negoli je 
bilo ono, dok smo bili njihovi đaci. Zato im dajemo iskreno priznanje: 

— Štujemo vas kao ljude dužnosti i požrtvovnosti. Dali ste nam 
najsabranije časove svojega života pripravljajući nas za moć i sreću do- 
brote, za moć i sreću znanja, za moć i sreću radinosti. Dali ste nam 
i više, nego što ste nam bili dužni dati. Zato vam kao objektivni ljudi 
izričemo svoju hvalu, premda znademo, da vi ne tražite nagrade i 
slave od svijeta, nego jedino od Boga! 


NI. 


No zar ljubav može biti objektivna? Zar svjedočanstvo zahvalnosti 
može izdržati kritiku hladne i nepristrane nauke? : 

Zar se i travnički Isusovci ne moraju držati iste nastavne osnove, 
koja je propisana i za druge gimnazije? Šta dakle možemo naći u toj 
gimnaziji, čega ne bi bilo i u drugim istovrsnim zavodima? 

Ljubav, iskrena i nesebična ljubav jest upravo najbolje jamstvo 
objektivnosti. Šta nam Isusovci mogu nauditi, ako ih kudimo? Ili u 
čem nam mogu koristiti, ako ih hvalimo? Uzde svijeta ni zemaljska 
dobra nijesu u njihovim rukama. Događa se upravo to, da oni, koji ih 
kude, dođu dalje u karijeri, a oni, koji ih hvale, moraju sjesti na zadnia 
mjesta prostrtoga svjetskoga stola. Ako mi unatoč tomu kažemo za 
njih, da su kao učitelji i odgojitelji na svojem mjestu, onda naše svje- 
dočanstvo o onom, što smo sami vidjeli, čuli i proživjeli, vrijedi više 
od svjedočanstva onih, koji su s isusovačkim imenom spojili u svojim 
asocijacijama svakojake sablasne iluzije i halucinacije, premda nijesu 
nikada upoznali u dušu nijednog Isusovca. 

Jest, istina je, da postoji ista osnova za sve naše klasične gimna- 
zije. Isto, tako nema sumnje, da. se Isusovci drže te osnove najvećom 
skrupuložnošću. Travnička gimnazija nije ni danas niti je ikada bila 
isusovačka u tom smislu, da bi za nju vrijedila naučna osnova (Ratio 
studiorum), koju su Isusovci izradili za svoje srednje škole već g. 1599. 
ponajviše prema uzoru najnaprednijega tadašnjega .sveučilišta u Parizu, 
a kasnije su je obnovili i dotjerali g. 1632. Ista se građa predaje i u 
travničkoj i u sarajevskoj i u zagrebačkoj ili kojoj drugoj našoj gimna- 
ziji. Pa ipak travnička gimnazija imade nešto, čime može privući dublju 
i trajniju_ privrženost svojih učenika od svjetovnih gimnazija. Tu 
prednost imade dakako i visočka i širokobriješka i svaka druga kon- 
fesionalna srednja škola. Sa svjetovnim su gimnazijama vezane tek po- 
jedine generacije učenika, i to samo dotle, dok tamo djeluju njihovi 
profesori. Čim ti profesori pomru ili budu premješteni kamo drugamo, 
gubi gimnazija za učenike stari nimbus. Naprotiv konfesionalne škole 
privlače sve svoje učenike mnogo duže vremena. Ako se u kofesional- 
nim školama izmijeni jedan, drugi i treći direktor, pa ako i svi stari 
profesori pomru, ipak svaki učenik znade, da je tradicija ostala nepre- 
kinuta i da nad njim lebdi naslijeđena ljubav novih profesora. Zato se 
učenici konfesionalnih škola mogu i u najrazličitijim generacijama osje- 
ćati kao članovi iste porodice. Svratili se oni kada im drago u svoj 
zavod, uvijek će u njem naći poznavanja, ljubavi i priznavanja. 

Većemu kontinuitetu tradicije pridružuje se u konfesionalnim ško- 
lama i veća mogućnost harmonije i koncentracije obuke. Kako je teško 
direktorima svjetovnih gimnazija sastaviti skladan profesorski zbor! 
Redovito se u samom profesorskom zboru opaža po nekoliko struja. 
Više puta su profesori međusobno i osobno zavađeni, a đaci to odmah 
iskorišćuju za sebe nastojeći da duobus litigantibus budu oni tertii gau- 
dentes. Nesložan zbor omemogućuje normalan napredak zavoda. Dok 
se jedni profesori blažim ocjenama bore demagoški za popularnost kod 
đaka, dotle se drugi uzalud trude da natčovječnim naporom održe disci- 
plinu reda i učenja kod pojedinih razreda, a možda i cijele gimnazije. 
Kod konifesionalnih škola, koje imadu svoje, a ne posuđene profesore, 
nema takvih smetnja ni smutnja. Direktor imade tu na raspolaganje 
složan i ujednačen profesorski zbor, složna i ujednačena profesorska 
razredna vijeća. Nema tu ni demagogije ni međusobnih izigravanja. 
Cilj je odgoja i učenja Svima isti, zato se ne može dogoditi, da bi na 
pr. profesor povijesti 'ili prirodopisa pobijao etičke i vjerske temelje, 

koje postavlja profesor vjeronauka. Isključeno je i svako strančarstvo, 
jer između svih profesora vlada bratska ljubav. 

Mnogi izvanjski promatrači misle, da je isusovački školski odgoj 
previše jednostran. Njima se pričinja, da Isusovci. povlašćuju učenje 
grčkog i latinskog jezika na štetu matematike, prirodopisa i fizike. Taj 
je prigovor potpuno neosnovan. Profesori travničke gimnazije paze 
dakako vrlo mnogo na učenje starih klasičnih jezika, ali oni znadu cije- 
niti individualne sklonosti svakoga učenika, pa ako je tko dobar mate- 
matičar, fizičar ili prirodopisac, on je u jednakoj cijeni kao i dobar po- 
znavalac jezika. Isto je tako neopravdan i drugi prigovor, da se u 
travničkoj gimnaziji cijeni poznavanje klasičnih jezika radi same for- 
malne jezične spretnosti. Latinski i grčki jezik imadu da budu sredstvo 
.za upoznavanje latinske i grčke kulture. Ne dakle gramatika radi gra- 
matike, nego gramatika radi proživljavanja života i rada starih kla: 
sičnih naroda. 

Protiv klasika u srednjim školama ustajali su već mnogi u “se- 
damnaestom i osamnaestom vijeku. Danas se neki dižu protiv klasika 
u ime nacionalnih i socijalnih razloga, a u davnini su mnogi vodili borbu 
protiv njih u ime vjerskih razloga. Neki su revni kršćani govorili, da 
nije potrebito učiti u školama pogane Homera, Herodota, .Demostena, 
Sofokla, Aristotela, Ovidija, Vergilija, Horacija, Tacita i Livija, kad se 
grčki jezik može naučiti iz sv. Ivana Hrizostoma, sv. Bazilija i sv. 
OQregorija, a latinski iz Laktancija,. sv. Ambrozija, sv. Augustina 1 
sv. Jeronima. No tada su upravo isusovački učenjaci bili najistaknutiji 
branitelji. starih klasika. Da su oni cijenili latinsku gramatiku radi 
teologije, zacijelo ne .bi zauzeli takvoga stanovništa. Ali oni su upravo 
radi svestranosti odgoja zastupali mišljenje, da đaci imadu najprije 
proučiti vrline i mane stare grčke i rimske kulture i civilizacije, a onda 
Ke jasnije upoznati i kršćansku književnost. Ova misao starih Isusovaca 
tumači nam najbolje, zašto i sadašnji Isusovci tolikom. ljubavlju prouča- 
vaju sa svojim đacima stare klasike. | 

U travničkoj gimnaziji nalazimo sva najmodernija pomoćna sred- 
stva za učenje. Milina je zaviriti u fizikalni kabinet te u prirodoslovni 
i arheološko-historijsko-etnografski muzej. Nijedan drugi naš zavod nije 
došao s tako neznatnim novčanim sredstvima do tolikih dragocjenosti. 
Samo najnesebičniji rad ovih profesora u ovih pedeset godina i veze 
isusovačkoga reda s cijelim svijetom omogućiše, da su se stvorile ove 
velike zbirke aparata, životinja, ruda, biljaka, odijela, oružja, zapisa 
;i spomenika. 

Mislim, da i danas postoji u travničkoj gimnaziji jedno izvanredno 
sredstvo za podizanje učeničke revnosti. To su tako zvane koncertacije 
ili utakmice. Cijeli se razred razdijeli na dva tabora: castra Romano- 
rum i castra Carthaginiensium. Na posebnim se pločama napišu imena 
dvaju najboljih učenika. To su zapovjednici ili imperatori. Iza njih do- 
laze njihovi legati, zatim dekurioni, a najposlije vojnici. U određenim 
ZTazmacima godine prirede oba tabora utakmice. Bori se imperator 
-protiv imperatora, legat protiv legata, dekurion protiv dekuriona, 
vojnik protiv vojnika. Moguće su i druge najraznolikije kombinacije, jer 
niži može izazvati na mejdan višega. Pitanja sastavljaju sami đaci iz 
"uzete građe, redovito iz grčkoga i latinskoga. Pisari bilježe pozitivne i 
.negativne točke. Konac utakmice može biti taj, da se ispunja ona Qun- 
dlulićeva riječ: 

»Tko bi gori, taj je doli, 

a tko doli, gori ustaje«. 
No često je vrlo teško oboriti imperatore, legate i dekurione, jer oni 
najvećom žilavošću brane svoja mjesta. 


Ove su koncertacije specijalna isusovačka osobina, zato su mnogi 
liberalni pedagozi ustali protiv njih tvrdeći, da ovakvo takmičenje rađa 
slavohlepljem, svadljivošću i zavišću. U istinu slab, površan, pristran, 
osvetljiv i nespretan razrednik može od ovoga sredstva načiniti zublju 
požara ili neozbilinu igrariju. No već »Ratio studiorum« naglašuje, da 
koncertacije moraju biti »honesta aemulatio«. Ako kod kakve stvari po- 
stoji opasnost, da bi se mogla izroditi, iz toga još ne slijedi, da tu stvar 
valja anatemizirati. Slavohlepljem, svadljivošću i zavišću mogu uroditi 
i obične ocjene, a pogotovu ocjene, koje se unose u svjedodžbe, pa ipak 
ne ćemo radi toga reći, da bi sve svjedodžbe i prozivnike valjalo uki- 
nuti i spaliti. Danas se toliko govori o radnoj školi, o samoradinosti 
(Selbsttatigkeit) i podizanju viteškog osjećanja kod školske omladine, 
a kad svedemo koncertacije u okvir »honesta&e aemulationis«, naći ćemo 
u njima najmodernije sredstvo za odgajanje samostalnosti, drugarstva, 
odlučnosti i viteštva. Uvjeren sam, kad bi se koncertacije uvele u sve 
naše škole i povjerile vrsnim razrednicima, da bi to više podiglo inte- 
lektualni i moralni napredak naše omladine nego svi formalni stupnjevi 
Herbarta, Reina i Zillera i sva tako zvana ugledna predavanja. 

= Odje se svi đaci osjećaju kao jedna obiteli, tamo zajedničke škol- 
ske i izvanškolske priredbe nijesu samo epizode bez trajnijega ploda, 
nego duboki dočivljaji, koji ostavljaju tragove za čitav život. Zato pred- 
stave, akademije i đački časopisi u konfesionalnim školama znače za 
mnogoga srednjoškolca pravo otkrivenje. U travničkoj su gimnaziji 
mnogi sadašnji javni radnici primili u ovakvim priredbama i časopisima 
glavne poticaje, da počnu razvijati svoje govorničke, debatenske, kri- 
tičke i književničke sposobnosti. 


II. 


Ni naučna građa ni pedagogijska i didaktična sredstva nijesu 
glavni faktor kod odgoja. Glavno, što djeluje na đaka, jest potpuno i 
svestrano izrađena ličnost odgojitelja. 

Travnički se đaci ponose često izvanrednim znanjem svojih profe- 
Sora Isusovaca. U moje se vrijeme govorilo, da je na pr. o. Brandis 
treći prirodopisac u Evropi, a ocu Kilanku, koji je spjevao i grčku 
pjesmu u čast biskupa Strossmayera, nijesmo mogli naći premca među 
svim grecistima svijeta. Dakako to je naivno đačko pretjerivanje, koje 
se ne može održati pred ozbiljnom kritikom. Više puta izriču takve su- 
dove i vrlo slabi đaci nadajući se možda, da će koja zraka slave pasti 
i na njih, kada se sazna, tko im je bio profesor. Međutim travnički Isu- 
sovci ne trebaju takvoga pretjerivanja. O. Brandis ostaje velik i onda, 
kada se ne ispoređuje s Wasmannom ili Kišpatićem; ocu Kilanku ne 
umanjuje se vrijednost ni onda, ako priznamo, da nije u znanju bio 
ravan na pr. Wilamowitzu ili Musiću; a o. Celinšćak nije bio zato loš 
slavista, ako je manje znao, recimo, ođ Inhofa, Bosanca ili Jakše Če- 
domila. 

Jest, travnički se Isusovci trude i oko toga, da steknu što dublje i 
što opsežnije znanje. Nije nikakvo čudo, što je njihov trud uvijek okru- 
njen vrlo lijepim uspjesima. Već kod primanja u red provodi se oštra 

selekcija, jer đak sa slabijim svjedodžbama obično ne može postati 
Isusovcem. Primaju se ponajviše vrsni đaci, a slabiji se i neozbiljniji od- 
bijaju. Iza toga redovito obrazovanje Isusovaca traje vrlo dugo. Svršivši 
gimnaziju mora Isusovac proći dvije godine novicijata, po mogućnosti 
jednu godinu retorike, a svakako tri godine specijalne filozofije. Obično 
tada dolazi u koji uzgojni zavod, gdje kao prefekt i pomoćni uči- 
telj imade pokazati svoje pedagoške sposobnosti. Tu dolazi do nove selek- 
cije, jer isusovački poglavari znadu, da svaki dobar redovnik ne mora 
biti ujedno i dobar nastavnik. Iza magisteriuma dolaze za sve Isusovce 
četiri godine teologije, a onda oni, koji su određeni za buduće gimna- 
zijske profesore, svrše još i stručne nauke na sveučilištu. Dakle istom 
oko triđeset i pete godine života, t. j. nakon petnaest godina zrela, inte- 
lektualnog i duhovnog usavršivanja dolazi isusovački profesor do istoga 
cilja, do kojega ie vanjski profesor došao oko dvadeset i druge ili dva- 
deset i treće godine. 

Kao gotov profesor Isusovac je prošao više stranih zemalja 1 
naučio savršeno više stranih jezika. On možda još uvijek neina onoga 
praktičnoga iskustva, što ga imadu samo svjetovni ljudi. Možda i u 
ekstenzivnom stručnom poznavanju svojih školskih predmeta ne nadvi- 
suje svjetovnih kolega. Ali on je pored svoje pojedinačne nauke proučio 
i filozofiju, koja je već Ciceronu bila scientia scientiarum. Zato je nje- 
govo poznavanje školskih predmeta intenzivnije i pregled svih znanosti 
zaokruženiji i potpuniji. On je dijalektik i psiholog. Njemu je puno lakše 
tumačiti i ispitivati, dokazivati i pobijati nego onomu, koji nije proučio 
specijalne filozofije. 

Ipak znanje nije Sve, što daje snagu učiteljevoj i odgojiteljevoj 
ličnosti. Imade još nešto, čime Isusovci, Franjevci, Dominikanci ili drugi 
kakvi redovnici djeluju u koniesionalnim školama na Svoje učenike. A 
šta je to? 

U svojem djelu »Macht und Geheimnis der Jesuiten« istražuje zna- 
meniti evropski pisac Fil&p Miller tajnu isusovačkih uspjeha i nalazi je 
u njihovoj organizaciji. Analizira kotače i kotačiće, poluge i transmisije 
kompliciranoga stroja, a zaboravlja nam reći, koja ga sila kreće. Voda, 
para, šta li? Što je i najsavršeniji stroj bez pokretne sile? Isto, što i 
tijelo bez duše. A tijelo bez duše ne znači mnogo. Imadđde udove i organe, 
ali se ne miče. Družba je Isusova organizam, koji se miče. Možemo po- 
noviti Mažuranićev stih: »Al jest nešto, što ga naprijed kreće.« A šta 
je to? Blago, čast, užici? Isusovci, kao i drugi redovnici, ne mare za 
to. — Domoljublje? Da, Isusovci nijesu pripravni, da se dadu od ikoga 
nadvisiti i u pravom domoljublju. Ali živeći i u tuđoj zemlji Isusovac 
će raditi i za tuđi narod, kao da je nikao iz njega. — Poslušnost? No 
zašto Isusovac sluša? — Ljubav prema mladeži? No zašto ljubi? U 
svemu tomu ne nalazimo odgonetku tajne. Sve su to poluge, a ne prava 
pokretna sila. 

Nego gdje ćemo naći odgovor, kojega Fiil&p Miller uza svu znan- 
stvenu akribiju nije našao? 

Naći ćemo ga u najvišim vjerskim idealima: u ljubavi prema Bogu 
i prema dušama. 

Sam odgoj razuma ne zadovoljava nijednoga modernog pedagoga. 
Pedagoški se pisci muče, da pronađu što uspješnija sredstva za odgoj 
potpune čovječnosti. Redovnicima, koji djeluju u koniesionalnim školama, 
uštedena je ta muka. Oni rade za ideal potpuna odgoja, a njihov trud 

mora biti okrunjen i uspjehom. Njihova se ocjena iz vladanja ne može 
uzimati samo kao ocjena školske discipline, nego i kao kompetentno 
prosuđivanje učenikove dobrote. Učenik, koji u konfesionalnoj školi do- 
* biva ukor, ne može reći svojemu profesoru: Medice, cura te ipsum. 
Na redovniku se proiesoru obistinjuje riječ: 


Dobar pestijer, jer što kaže inom, 
I sam swojijem potvrđuje činom. 


Živ primjer profesora redovnika djeluje neodoljivom ćudorednom sna- 
gom i na učenike. Veliki slovenski socijalni pisac i organizator dr. Janez 
Krek raspravljajući o svojstvima dobra socijalnog radnika rekao je ovo 
o isusovačkim školama: 

»Gojenci isusovačkoga reda gledaju u svakom patru, koji ih uči 
i uzgaja, čovjeka, koji vrši svoju dužnost, koji isto tako sluša na svojem 
mjestu, kako zahtijeva, da gojenci slušaju njega. Time mislim, da je 
riješeno pitanje, kako se postizavaju ti veličanstveni uspjesi uzgoja u 
isusovačkom redu.« 

Za ideal potpunog, intelektualnog i ćudorednog uzgoja sprema 
se isusovački proiesor bez prekida, u svim danima svojega života. Isu- 
sovac Bernhard Duhr veli u svojoj knjizi »Die Studienordnung der Ge- 
selischaft Jesu«: 

»Bez skrbi za svakidašnje uzdržavanje, bez bojazni za prehranji- 
vanje obitelji, bez obzira na tečenje bogatstva ili na promaknuće, svi- 
jestan, da je stavio sve svoje biće i djelovanje u službu najviših ideala, 
donio je mladi Isusovac već time u učiteljsko zvanje određenu mo- 
ralnu sigurnost, koja silno koristi i samomu zvanju i njegovoj odgojnoj 
strani.« 

Čovjek je slab, imađe prirođenih slabosti, a osim toga jednostrani 
interes za neki posao može sam po sebi roditi novim manama. Pro- 
fesor može postati nervozan, neustrpljiv, osvetljiv, nemaran. Poglavar 
može oporošću i neodmjerenošću izazvati kod đaka nepotrebit otpor. 
To znadu i isusovački profesori, zato oni svaki dan dva puta ispituju 
svoju savjest, a često daju i poglavarima račun o svojem djelovanju. 
Poglavari im skreću pažnju na nedostatke, a drže se i konferencije, da 
se otkriju slabe strane. Neprestano se sve iznova odlučuje, neprestano 
se naprežu snage, da se svlada otpor slabe, stramputicama sklone pri- 
rode. Svake se godine profesori obnavljaju duhovnim vježbama, svaki 
dan posvećuju poprečno oko četiri sata duhovnomu životu. Taj unu- 
trašnji duhovni život daje im mogućnost da u intelektualnom i ćudo- 
rednom odgoju postizavaju najljepše uspjehe, jer ih krijepi najveći 
vjerski idealizam i milost Božja, pomoć Božja, za koju se toliko mole. 

Ovi ljudi i u posljednjim svečanim zavjetima spominju: »et se- 
cundum eam (id est oboedientiam) peculiarem curam circa puerorum 
eruditionem«. Nije to nikakav poseban zavjet, ne donosi nikakvih novih 
dužnosti, ali je dokaz, koliko Družba Isusova drži do poučavanja i 
uzgajanja omladine. Isusovački učitelji i odgojitelji rade za omladinu iz 
najidealnijih, najčistijih, najnesebičnijih motiva. U Travniku su Isusovci 
pokazali upravo herojskih primjera odgojiteljske ljubavi i požrtvovnosti. 
O penziji ili stanju mira nema kod njih ni govora. Poučavaju, dok ih 
ne izdadu sile. Otac Brandis predavao je do 80. godine. A o. Kilank, 
lužički Srbin, zavjetovao se, da nikada ne će zamoliti poglavara, neka 
ga riješe škole. Ustrajao je u profesorskom radu do smrti (f 13. XI. 

1916.), jedino pet posljednjih dana nije predavao, i to zato, jer tada slu- 
čajno nije bilo škole. 
Razumljivo je, da ovakvi heroji ostavljaju u duši svojih učenika 
neizbrisiv dojam. 
IV. 


Kada sam došao u Travnik kao dijete čisto hrvatskoga i kato- 
ličkoga kraja, začudio sam se srdačnom odnosu Isusovaca i travničkih 
inovjeraca. Bio sam doduše prije toga već u Sarajevu ponešto upoznao 
i muslimane i Židove i pravoslavne pa sam vidio, da između njih i ka- 
tolika vlada vrlo lijepa građanska tolerancija. Ali nijesam očekivao, da 
i u travničkoj gimnaziji imade inovjeraca. Zato mi je bilo vrlo čudno, 
kad sam vidio, kako pred razrednika prvoga razreda dolazi tipičan 
travnički Židov, jednostavan obrtnik, garava lica i žuljavih ruku, i vo- 
deći svojega sina u razred govori pouzdano: »Evo, to je moj sSinak 
Hajim. Predajem Vam ga, da ga učite istini i dobru.« A onda se sa su- 
zama u očima okrenuo prema sinu i rekao mu: »Slušaj, sinko, svoje 
profesore, pa ćeš dobro proći.« Moje je čuđenje bilo ioš veće, kad sam 
vidio, kako s istim pouzdanjem dovode Kk isusovačkim profesorima 
svoja sinove i pravoslavni pa i muslimani. U istom razredu sa mnom 
nađoše se ne samo Hajim Altarac, nego i Hugo Feldbauer, Jusuf Kal- 
deron, Omer Kajmaković, Ljubomir Čavić, Risto Tufegdžić i više drugih 
nekatolika. I prema svima se postupalo jednako kao prema nama. 

Za vrijeme svojega školovanja u Travniku upoznao sam dovoljno 
razloga, zašto isusovački profesori uživaju velik ugled i kod inovjeraca. 
Često se kod nas krivo primjenjuje ona poslovica: Brat je mio, koje 
vjere bio. Kod Isusovaca sam priviput vidio ispravno primjenjivanje te 
poslovice. Mnogi misle, da mogu biti građanski tolerantni istom onda, 
kada do svoje vjere ništa ne drže ili, ako drže, kada se druže samo s 
onim inovjercima, koji svoju vjeru preziru. No to nije prava tolerancija, 
nego u prvom slučaju beskarakterni indiferentizam, a u drugom slučaju 
možda i prikriveni prozelitizam. Prava građanska tolerancija isključuje 
tako zvanu dogmatsku toleranciju ili indijerentizam. Ona može postojati 
samo između onih, koji su uvjereni o istinitosti svojih dogma. Isusovci, 
koji su kao i drugi ortodoksni katolici uvjereni, da je jedino njihova 
vjera prava, ne bi nikada mogli da vode prijateljstvo s liberakima ili 
materijalistima drugih vjera. Oni su građansku toleranciju provodili u 
prvom redu prema onima, koji su imali vjeru, znajući da se prema lju- 
dima bez vjere ne može realizirati ni riječ: Brat je mio, koje vjere bio, 
jer bi inače ta riječ glasila: Brat je mio koje mevjere bio. 

Nikada nijedan inovjerac nije osjetio u isusovačkoj gimnaziji za- 
postavljanja, šikanacija i tako zvane »netrpeljivosti« ili nesnošljivosti. 
Svi su bili jednaki i pred školskim propisima i pred ljubavlju profesora. 
Šta više, ako se radilo o strogosti, onda ju že prije osjetio katolik nego 
musliman, izraelićanin ili pravoslavni. Među razrednim prvacima, bilo 
to na koncertacijama ili u semestralnim svjedodžbama ili na maturi, 
nalazila su se i nalaze se i imena pravoslavnih, muslimana, Židova i 
protestanata. Sjećam se, kako smo mi kao nižeškolci gledali s pošto- 
vanjem u pravoslavnog višeškolca Milana Jovanovića, koji je na ma- 
turi bio najbolji đak u svojem razredu. Nitko nije osporavao prvenstva 
ni drugome pravoslavcu Nikoli Manojloviću ni protestantu Otonu Cho- 
metu ni Židovima Jakobu Kalderonu, Marcelu Schneideru i Avramu 
Atijasu, ni muslimanima Fuadu Idrizbegoviću i Skenderu Kulenoviću. 

Kakve ije redove tko zaslužio, takve je i dobio, bio on koje mu drago 
vjere. 

Izgrađene ličnosti isusovačkih profesora djelovale su i na inovjerce 
ne samo u intelektualnom, nego i u moralnoin pogledu. Mnogi je mu- 
sliman, Židov i pravoslavni izašao kao pobjednik iz teških ćudorednih 
kriza mladosti upravo zaslugom profesora Isusovaca. Današnje naše 
vanjske gimnazije često puta ne utječu dovoljno snažno na moralni odgoj 
đaka i zato, jer nemaju odlučnosti i autoriteta u pobijanju sablažnjivih fil- 
mova i zla štiva. Travnička gimnazija imade s ostalim konfesionalnim 
školama i tu prednost, što njezini poglavari dosljedno čuvaju đake od 
pokvarenih knjiga. Pitaju ih u tom za savjet ne samo unutrašnji, nego i 
vanjski đaci, ne samo rimokatolici, nego i inovjerci. Jedan Isusovac pri- 
povijeda ovaj događaj: 

»Preda me dolazi moj đak musliman i govori: »Napokon sam Vas 
našao, velečasni. Već trećiput dolazim s tim omotom knjiga. Naručio 
sam ih iz Zagreba, ali nijesam htio omota otvoriti, dok ne dođem k 
Vama, da Vi pregledate knjige. Pa sad, kako Vi sudite. Što držite, da 
ne valja ili da nije za me, to ću vratiti knjižari.« Pregledao sam knjige 
i ustanovio da su sve dobre. Vidi se, da je đak bio oprezan već, kad 
ih je naručivao.« 

Naravno, najidealniji utjecaj mogu travnički učitelji i odgojitelji 
vršiti istom na svoje unutrašnje dake. Nekada je u Travniku postojao 
i konvikt i sjemenište. Budući da sam iskusio i konviktorački i sjeme- 
ništarski odgoji, usuđujem se reći, da je po mome mišljenju  veiika 
šteta, što se nije održao i konvikt. No Isusovci su imali zacijelo velikih 
razloga, što su ga ukinuli. Pogotovu ako je postojala dilema, da se 
ukine ili jedno ili drugo, onda je sjemenište imalo svakako kud i kamo 
preče pravo, da ostane, a konvikt da se ukine. 

Često se u životu sastajem s bivšim travničkim konviktorcima i 
sjemeništarcima. I moram reći, da nijesam među njima našao nikoga. 
tko bi se s neugodnošću sjećao svojega života u internatu. Neki su 
doduše neko vrijeme mislili na Isusovce s trpkim sžećanjem u duši, jer 
su bili isključeni iz travničke gimnazije, ali u ozbiljnijim godinama usta- 
lilo se i kod njih priznanje, da su svojim iogunlukom ili kakvom drugom 
manofh potpuno zaslužili dosuđenu kaznu. 

Ako ije život sjemeništa udružen s koniesionalnom gimnazijom, 
onda se izmedu te dvije institucije može postići takva harmonija, za 
kakvom uzalud čeznu svi oni, koji se opravdano bore za što užu su- 
radnju doma i škole. Kraj konfesionalne gimnazije, koja imade svoje 
profesore, može se raspored sjemenišnog života udesiti upravo uzorno. 
Mislim, da je to postignuto i u travničkom nadbiskupskom sjemeništu, 
kojim upravljaju isusovački odgojitelji. Tu je savršeno uređena izmjena 
učenja i odmora, molitve i rada, zabave i spavanja. Dioba na divizije 
omogućuje primjeren diferencirani pedagoški rad kod najmlađih, Kod 
onih srednje dobi i kod naizrelijih. Na malim, srednjim i velikim šetnja- 
ma upoznaje se bliža i dalja travnička okolica. Izleti na Vlašić, Mra- 
vinjac ili na koje drugo brdo usijecaju se u pamet do konca života. 

Igre u sjemenišnim muzejima i na igralištima odgovaraju pedago- 
gijskim principima i nacionalnim sklonostima. Iz muzeja su isključene 
hazardne igre. Na igralištima su se starije generacije voljele igrati pale. 
robova, topograda, kuglane, utrkivanja i kamena s ramena. Danas, ko- 
liko sam mogao opaziti, posvećuje se veća pažnja gimnastici i pleme- 

nitim modernim sportovima. No forma igre i gimnastike nije bitna stvar. 
Glavno je duh, koji se unosi u to. Zdrav duh u zdravu tijelu -— to je 
cilj i travničkoga izvanškolskoga odgoja. Tu se ne odgajaju sentimen- 
talci, cmizdravci i mekušci, nego mladići čvrstih mišica, snažne volje i 
viteškog srca. Imade tu spartanske žilavosti i actečke tvrdoće. Često 
se dogodi, da bi gdjekoji biblioifag htio zamijeniti odmor i zabavu či- 
tanjem. Ne koristi ništa, valja se kretati i igrati, a u svoje vrijeme doći 
će na red i čitanje. U zimi dolazi na red sklizanje, vozanje na legušama 
i grudanje. Mekušci i smrzle htjeli bi se zavući u kakav topao kut, ali 
ih drugi brzo otkriju, pa i oni moraju osjetiti ljepotu ledenog vozala, 
visokih snježnih utvrda i dugotrajnoga sjevernjaka, koji brije s Vlašića. 

Moralna se načela u sjemeništu ne uče, nego proživljavaju. Pro- 
žilvjavanje je težnja čitave moderne pedagogije, ali se pod tim imenom 
često kriju i neozbiljne igrarije. Sjemeništarac imade bezbroj sredstava, 
da već u ranom djetinjstvu počne najozbiljnije shvaćati i specijalne 
dačke i općenite sveljudske dužnosti. Tu su svakidašnje mise, svaki= 
dašnje pričesti, različite pobožnosti, vježbanje u samozataji, često ispi- 
tivanje savjesti, Marijina kongregacija, razgovori sa svojim duhovnikom 
i hodočašća u obližnja svetišta. Iznad svega želim istaknuti duhovne 
vježbe. Hoću li biti laudator temporis acti, ako ustvrdim, da se duhovne 
vježbe ni na kojoj našoj gimnaziji ne obavljaju većom sabranošću? 
Mislim, da ne ću. Premda su duhovne vježbe uvedene za rimokatolike 
i ostalih naših gimnazija, ipak Travnik ostaje barem u pogledu đačkih 
duhovnih vježba hrvatska Manreza. 

Duhovni život utječe ne samo na promicanje ćudorednosti, nego i 
na harmonijsko razvijanje svih psihičkih snaga. Osnovi pažnje, interesa 
i ljubavi prema školskim predmetima imadu svoj korijen u krepostima: 
radinosti, čistoći i razboritosti. Duhovni život jača čuvstva, intelekat i 
volju. Lakoumne duše ostaju i u nauci jednostrane i plitke. A tko je 
naučio sabrano moliti, metodički razmatrati i svestrano ispitivati savjest, 
taj će se redovito lako snaći i u proučavanju znanosti, jer mu nijesu 
tude metode istraživanja istine. Ujedno, tko js osjetio svu crninu grijeha 
i uzvišenost milosti Božje, taj je na najboljem putu, da bude i svestran 
socijalni apostol, jer je naslutio bijedu svih ljudi, koji su nevoljni i 
potlačeni. 

V. 


Šta je to, danas kod travničkog građanina Rasima efendije Ruž- 
dića? Svježa je lipanjska večer g. 1922. Glavnom travničkom ulicom 
dolaze gosti i ulaze u njegov mali, ali na istočnjačku uređeni i obilno 
rasvijetljeni vrt. Vidimo, kako između ukrasnog drveća i cvijeća pro- 
miču muslimani, rođaci i prijatelji efendije Ruždića. Očekivali bismo 
kakav prizor iz tisuću i jedne noći. I gozba se priređuje, jer je u vrtu 
bijeli stol opremljen svakim darom Božjim. No nije to istočnjačka gozba. 
Za stolove sjedaju eno i obrijani ljudi, u crnim mantijama. Isusovci su 
to, poznamo ih ne samo po nošnji, nego i po imenima. Pa odakle oni 
na ovoj veselici muslimanskoga građanina? Danas slavi Rasim efendija 
Ruždić veliku svečanost. Njegov sin Mehmed položio je ovih dana na 
travničkoj gimnaziji maturu s odlikom. Radosni je otac priredio u čast 
toga događaja vrtnu veselicu, na koju je u znak zahvalnosti pozvao u 
prvom redu Mehmedove profesore. Sam otac dvori milogoste sa svo- 
jim sinovima. Razgovor teče veselo, redaju se i zdravice, i svi su u 
ljubavi i prijatelistvu jedno srce i jedna duša. 

O _ isto tako  srdačnim, iako  čednijim dokazima — zahval- 
nosti uvjerili su se travnički isusovački profesori i u mnogim drugim 
zgodama i na mnogim drugim mjestima. Razumljivo je samo po sebi, 
da su katolici u tim dokazima na prvom mijsstu. Ali za njima ne će da 
zaostanu ni muslimani ni pravoslavni ni Židovi. Mnogi je travnički 
Isusovac bio iznenađen, kad je na putovanju došao k njemu na kojoi 
stanici iznenada koji željeznički činovnik ili oficir ili liječnik ili profesor 
ili odvjetnik i stao s njime živo razgovarati, sav veseo, što je našao. 
svojega nekadašnjega profesora i odgojitelja. 

Došavši u travnički isusovački konvikt u ono vrijeme, kada je 
travnička nadbiskupska gimnazija stupala u treći decenij svojega 
opstanka, uvjerio sam se odmah, kako se daleko pročuo dobar glas o 
tom zavodu. Sakupili smo se bili iz svih krajeva lijepe naše domovine. 
Bilo nas je iz Hrvatske i Slavonije, iz Bosne i Hercegovine, iz Istre i 
Dalmacije. U konviktu je imala svoje predstavnike i Kraniska, a u 
gimnaziji je bilo i učenika S Kosova polja. Naši su roditelji bili ratari, 
trgovci, odvjetnici, liječnici, pomorski kapetani, državni činovnici ili 
pripadnici drugih zvanja. Svaki je kraj unosio u gimnaziju nešto svoje. 
Dalmatinci su bili živi, okretni, bučni, spremni uvijek na pjesmu i na 
lakrdiju. Istrani su bili povučeniji, mirniji, ali neobično žilavi i katkada 
tvrdoglavi. Pripadnici Hrvatske i Slavonije došli su većinom iz Zagreba 
i drugih gradova kao premekana djeca, koju su naročito u zimi Dalma- 
tinci i Bosanci obilnim bockanjem i grudanjem odgajali, da što bolje 
otvrdnu. U međusobnom dodiru izgladivali su se bridovi, i Svi smo po- 
primali jedinstven tip daka, koji su išli za tim, da upoznavši sve naše 
krajeve budu žarki rodoljubi i oduševljeni apostoli kršćanske kulture. 

Kad je narod prihvatio ovakvom srdačnošću iravničku gimnaziju 
kao svoj zavod, razumljivo je, što u ovih pedeset godina nije nikada 
ponestalo ni priznanja sa službene strane. 


Siećam se, kako je g. 1906. došao na inšpekciju travničke gimna- 
zije g. Davorin Nemanić. Strah je obuzeo sve đake. Taj je nadzornik 
došao iznenada u koji razred, uzeo od đaka knjigu, i nije se više micao 
od nas sve do konca sata. Pazio je kao zmaj na profesora i na učenike 
i neprestano pravio bilješke. Kod gdjekojega težega mjesta iz hrvat- 
skoga, latinskoga, grčkoga i matematike đak se trudio poput Odiseja, 
da što većom brzinom umakne Scili i Karibdi, no nadzornik ga je 
zaustavio i tražio dublji odgovor. Drugi su nadzornici osjećali simpatiju 
tek prema svojemu predmetu: matematičar prema matematici, klasik 
prema klasicima, slavista prema hrvatskomu. No nadzornik je Nemanić 
sve znao, za sve se interesirao, na sve pazio. Slabijim đacima nije po- 
magala nikakva sugestija profesora, a njihovi se drugovi, dok je jedan 
odgovarao, nijesu mogli ni nakašljati, kamoli šta došapnuti. Nadzornik 
je ostao punih osam dana u gimnaziji, kao da vodi generalne manevre. 
No odgovori su bili poprečno vrlo dobri. Profesori nijesu ništa poljepša- 
vali, ništa inscenirali, zato slika škole nije mogla biti falzificirana. Na 
koncu, 19. svibnja, sazvao je g. nadzornik profesorsko osoblje na sjed- 
nicu. U analima su travničke gimnazije ostale zabilježene riječi toga 
strogoga, ali zato do krajnosti savjesnoga i pravednoga nadzornika. 
Izrekao je svoje vanredno zadovoljstvo, odobravao je metodu i revnost, 
požrtvovnost i uspjeh nastavnika, hvalio je i napredak i disciplinu uče- 
nika te je završio govor riječima: 

»Možete odista biti zadovoljni svojim uspjehom. Radite tako dalje, 
bit će za boljak i blagoslov vašemu zavodu.« 

Dakako, nije išlo uvijek sve glatko. Zavod je imao i svojih že- 
stokih protivnika, ali njihovi su se napadaji uvijek izjalovili. Došlo je 
bilo i burno doba preokreta u g. 1918. Zemlja je vrela. Razne strasti, 
koje su prije tinjale kao žeravica ispod pepela, pretvoriše se mjesti- 
mice u velik požar. Mnogi su mislili, da im se pružila zgoda za obra- 
čunavanje s koniesionalnim srednjim školama i redovima. Govorilo se 
otvoreno i o izgonu Isusovaca iz svih naših krajeva. Karakterističan je, 
iako ne odlučan, ovaj događaj, koji se zbio u Zagrebu. Sveučilištarci su 
držali skupštinu, na kojoj je jedan govornik predložio progon Isusovaca. 
Većina je skupštine to odobravala, čuli su se bijesni povici: »Van s 
njima!« Neki su ipak ustali na obranu Isusovaca, no nijedan nije po- 
stigao tolikog uspjeha kao jedan govornik, koji je u svojem govoru 
izjavio: »Ne zamjerite, kolege, ali ja se ne slažem s vašim prijedlogom. 
Ja nijesam katolik, ja sam pravoslavni, pa ipak moram priznati, da 
Isusovcima, kao njihov bivši dak dugujem veliku zahvalnost. Učio sam 
kod njih i motrio ih osam godina, pa vam mogu reći, da nijesam našao 
nigdje požrtvovnijih ljudi.« Nabrojio je neke i po imenu. Spomenuo je, 
koliko su dobra učinili siroma$nim đacima bez razlike vjere. Ocrtao 
je, kako su se samaritanski vladali prema travničkim pogorelcima u 
katastrofalnoj 1903. godini. Na koncu je rekao: »Još jedno! Nikada, pa 
ni u doba, kad smo mi Srbi bili najviše omraženi, nijesam ni od jednog 
Isusovca čuo kakve nemile riječi.« Pravedna besjeda odvažnoga pravo- 
slavnoga branitelja travničkih Isusovaca ohladila je usijane glave. Anti- 
kulturni je prijedlog bio zabačen i na ovoj studentskoj skupštini kao i 
na drugim važnijim sastancima. 


I svojim radom u novoj državi pokazali su isusovački učitelji i 
odgojitelji, da zaslužuju potpuno povjerenje javnosti. Njihov je rad otvo- 
rena knjiga, koju može svatko pogledati i proučiti. 

Izostavit ću svjedočanstva crkvenih poglavara i katoličkog javnog 
mišljenja. Navodim jedan članak, koji je izašao u zagrebačkom Jiberal- 
nom »Obzoru« od 27. prosinca 1923. Pisac veli, da je travnička gimna- 
zija »po svojim kvalitetama jedna od prvih na Balkanu«. Velik dio »bo- 
sanske inteligencije svršio je svoje gimnazijalne nauke u Travniku, 
među njima i brojni nekatolici. Mnogi daci dobili su uz lijep i svestran 
odgoj također i materijalnu pripomoć za studij od isusovaca. Profe- 
sori... jesu... iskusni nastavnici, koji su svoju naobrazbu stekli u 
važnim kulturnim središtima zapadne Evrope, a navlastito u Belgiji, 
Francuskoj i Engleskoj, te u tom pravcu daleko natkrilili mnoge na- 
stavničke sile na bosanskim gimnazijama.« 

Bilo je mnogo inšpektora, koji su vršili nad travničkom gimna- 
zijom isto onakav strog nadzor kao i g. Davorin Nemanić u godini 1906. 
Pa i oni su došli do istih zaključaka. Da navedem samo neka svjedo- 
čanstva iz najnovijega vremena. 


G. 1926. predsjedao je na maturi pokojni dr. Milan Prelog, koji 
je prije toga kao sarajevski profesor bio mnogo godina gotovo redoviti 
član maturalne komisije u Travniku. On je napomenuo vič. o. rektoru 
Jambrekoviću, da su profesori u Sarajevu na svojim konierencijama 
često govorili o travničkoj gimnaziji pa da su i u Sarajevo uveli neke 
stvari, koje su vidjeli u Travniku. 

G. 1928. piše inšpektor Stevo Miladinović u svojem izvještaju za 
travničku oblasnu skupštinu: »... U nadbiskupskoj gimnaziji rade kao 
nastavnici katolički sveštenici isusovačkog reda... Što se tiče na- 
stavničkog kadra, ova gimnazija stoji na zamernoj visini. ..« 

G. 1929. izvijestio je g. Đorđe Đorđević predsjednika vlade kao 
veliki župan i očevidac ovako vojnički iskreno i odrešito: »Travnička 
gimnazija kao prosvetni zavod ako nije na prvom mestu među našim 
srednjim školama, a ono sigurno nije na trećem. A što se lojalnosti tiče, 
ne trebate se bojati.« | 

G. 1931. inšpicirao je travničku gimnaziju i bio povjerenik na nje- 
zinoj maturi g. Jovan Hadži, sveučilišni profesor iz Ljubljane. On piše 
o. rektoru u pismu od 26. lipnja: »Zahvalan sam Ministarstvu Prosvete, 
što mi je dalo priliku, da temeljito upoznam tako uzoran odgojni i 
obučni zavod kao što je... Nadbiskupska gimnazija u Travniku. Vi 
ste od oculos pokazali, da u našoj Bogom obdarenoj domovini ima 
mogućnosti za uspešno razviće izrazito katoličkog odgojnog zavoda a 
u patriotsko jugoslavenskom duhu ne zatajujući ni hrvatstva. To ie za 
našu zajedničku budućnost veoma utešno...« 


Ni Hrvati ni Srbi nemaju nikakva ne samo opravdana uzroka, 
nego ni prividna povoda da gledaju krivim okom travničku gimnaziju. 
U početku su neki prigovarali, da među travničkim Isusovcima imade 
razmjerno mnogo tuđinaca. No ti su tudinci najnesebičnije zakopali 
svoje egzistencije i živote u temelje našega napretka. Sada, u pedesetoj 
godini zavoda, od dvadesetidva nastavnika i prefekta devetnaest ih je 
rodom iz Jugoslavije, dvojica su iz Čehoslovačke, jedan je rođen u 
Julijskoj Veneciji, Hrvat, a jedan u Beču, gdje mu je otac, Talijanac, bio 
tajnik u ministarstvu unutrašnjih poslova, odrešit slavofil i prisni pri- 
jateli biskupa Strossmayera. No i ova su četvorica pripadnici Jugoslavije. 
Summa summarum: šesnaestorica su nastavnika i prefekata Hrvati, a 
od preostale šestorice tri su Slovenca i dva Čeha. Pod tuđinskim, a 
ne domaćim utjecajima držali su ipak neki protivnici Isusovaca, da mo- 
raju kod svake zgode ustajati i protiv travničke gimnazije. Tako se 
1923. počelo govoriti, da je travnička gimnazija u opasnosti. No tada 
su se podigli Travničani svi kao iedan na obranu svojega ponosa. Sa- 
stavila se deputacija građana, u kojoj su bili zastupani i katolici i pra- 
voslavni i muslimani i Židovi. Svi su s oduševljenjem pošli u Sarajevo, 
da zajednički brane svoje miljenče, travničku gimnaziju. 

Arhitektonsko i životno središte čitave Nadbiskupske gimnazije 
jest intimna crkva, koja je čula pobožne klicaje i skrušene uzdahe tisuće 
gimnazijalaca i odraslih liudi. U to svetište zalijećemo se i mi, mnogo- 
brojni nenazočni đaci i prijatelji travničke gimnazije. Vidimo, kako na 
nas gledaju s glavnog oltara pojave sv. Aloizija, sv. Stanislava, sv. 
Ivana Berhmansa, sv. braće Cirila i Metodija i Anđela čuvara. Po- 
božno padamo na koljena i upirući pogled u Svetohranište i u žižak 
vječnoga svijetla pred glavnim oltarom osjećamo prisutnost milostivoga 
Fuharistijskoga Isusa. Sklapamo ruke prema Njemu i molimo: 

— O Kriste, o Bože! Ostani trajno s našim odgojiteljima, ostani 
trajno u ovim Svojim svetim dvorovima i daj da pod istim krovom s 
Tobom stanuju još dugo čete omladine vršeći službu Tvojih paževa i 
pripravljajući se za širenje istine i dobrote po svim krajevima, kamo ih 
Ti kao vitezove pošalješ. 

Travnička anfologija. 


A. Pjesme iz đačkih dana. 


1. DJERSKE. 
a) Bogu. 


OJ vi mile zvijezđe ... 
Dragan Dujmušić, VI. r. 1901. 
Oj vi mile zvijezde gore, 
Kad ću doći Ocu ja? 
Rude li rujni iraci zore, 
Ginu li slike zemnog sna? 


»Ginu slike, rudi zora, 

»Doć ćeš, doć ćeš Ocu svom; 
»Samo sijeci vale mora: 
>»Ustraj! Lijep je vječni domli« 


Učitelju moj! 
Aljons Škaričić, VII. r. 1926. 


Ja ljubim, Gospode, Tvoj pogled 


boni — 
Ja ljubim Tebe, 
Rabboni! 
Puno mi znače pogledi oni 
Očiju Tvojih, 
Rabboni! 


Tebe ne znaju mnogi milijoni 
A Ti ih ljubiš, 
Rabboni! 
(Kat. Misije, 1926, 137.) 


Kristu služit... 
Petar Perica, V. r. 1899. 


Krislu služit — to je nad sve časti; 


Njega ljubit — nema veće slasti; 
Njega slijedit — to je veličina; 
Sve je drugo — varka i taština. 


(Glasnik Srca Is. 1901, 20.) 


Tko bdije ? 
Rudolf Krakan, II. r. 1902. 


Noć je mirna, tiha 
Po dolu i gori; 
Samo potok mali 
Mileno žubori. 


Na nebu se mjesec 
Čas skriva, čas vidi; 
Srebroniine iračke 
Bipa preko hridi. 


Sve u dolu mirno 
Slatki sanak sniva: 
Tek u crkvi niskoj A 
Vidiš nešto živa... 


Vidiš tračak sjajan 
Kroz prozore male, 
Pa od čuda same 
Oči su li slale. 


Pitat ćeš me mošda: 
Tko u gluho doba 
U crkvici trošnjoj 
Bdije — je li zloba? 


Oj kršćane dragi, 
Isus iamo bdije, 
A njegovo Srce 

Samo za te bije! 


(Glasnik Srca Is. 1904, 19.) 


Ljubav. 
Dragutin Kamber, IV. r. 1919. 


Kao prosjak ja obiđoh 

Mnoge kraje, 

Bol i bijeda samo mene 
Pratila je. 

dl suzama ljubav 
Na tom svijetu; 

tražih AV nehole pogled svrnem 
Put Raspela. 


Nitko ne hlje smilovat se 


I Raspeti kan" da zbori 


Siročetu: ; : 
Nježno, milo: 
Trag je ovog putovanja »K mome Srcu, tu je ljubuv, 
Mnoga rana, u “ Sreće krilol« 


1 časovi bolni, teški | 


Mnogih dana. 


Hrlim k Tebi, o Ljubavi, 
Ogrij mene! 


Klonuo sam... gorka pečal . : = Bez Tvog plama srce moje 


Srce spela, 


Tužno vene. 
(Glasrik Srca Is. 1920, 61.) 


Na Deliki Perak. 
Tomo Grbavac, VI. r. 1926.. seže 


Gledam Ga, gdje stoji među silnim pukom, - 


' iz dubokih rana, što ga obasuše, - 


u ruci Mu trske mjesto žezla eno, 
kraljevsko Mu čelo irnov vijenac rogi, 
groznom srdžbom bukli mnošivo raspaljeno. 


Ja sc čudim srdžbi promalrajuć Kralja, 
kakva nikad jošte svijet nije gledo: 


izvire polako čudno svijetlo blijedo. 


U Njegovu oku tiha suza blista, 

po kruni Mu skupi olemovi pali, 
a pogled Mu šarki naokolo kruži, 
čudo, kako ne će srca sva da spali. 


I najednom sširašna uzdignu se bura, 

i opazih, kako svi rukama mašu 
gromovilo vičuć: »Raspni, raspni Njega: 
Krv Njegova na nas i na djecu našu!« 


Duša mi uzdrhla, prosuzi mi oko, 
moireć ivrda srca izabranog puka, 

i Božšansku ljubav čudesnog mu Kralja, 
Janjeta nebeskog u raljama vuka... 


I gledam Ga, kako kroiko na pul kreće, 
teški kriš svoj za nas na Golgotu nosi; 
slušam molbu vruću raspeloga Spasa, 
kojom od nebesa za nas milost prosi. 


Slušam paklen podsmijeh podlih Žarizeja, 
šio se češće k Njemu na prijesio vine, 
pa odgovor Srca, od svih progonjena: 

»Ah, prosli im, Oče, ne znaju, što činel« 


I iaj uzdah sveli, odjednom me svlada; 
srce se zapali, i ja pred križ klekoh 
ne mareć za prezir nebrojenih četa 
plačnim glasom Spasu raspelomu rekoh: 

»Ti si Gospod vojska, Ti kralj Izraela! 
Pred Tobom proroci ravnali su pule; 
Ti Svoritelj svijeta, ljubav srca moga, 
ja vjerujem u Te, ja vjerujem u Te!« 


fijer. 
Tomo Grbavac. 
Vidi stranu 316. 


Do nebesa nek se ori... 
Petar Perica, V. r. 1900. 


Ova vatrena »davorija« Srca Isu- 
sova općenito je poznata. Pjeva se 
ne samo u domovini, nego i u Ame- 
rici i svagdje, gdjegod ima hrvatskih 
grla. Jeapjevana je u Travniku g. 1900. 
za posvetu hrvatske omladine Boč. 
Srcu Isusovu. Uglazbio ju je Milan 
Smolka, tada profesor travničke si 
nazije. (Tekst vidi n. pr. u GL Bi 
1900, 145.) 


U najfačoj tvrđavi. 
Pelar_ Grgec, VIII. r. 1908./9. ' 
Čuramo drage svetinje 
Duše nam slabe djetinje, 
Da svijet ih ne bi spazio 
I grješnom nogom  zgazio. 


Al svijet je neman velika, 
Svuda mu pogled doseže, 
Pest mu od ljula čelika 

Za svakom srećom poseže. 


Gle, licu mu se osulo 
Prijelnjama grješnog nemira, 
Grlo mu huleć prosulo 
Kletve do pola svemira. 


O, kuda, Bože, kuda bi 
Sklonili drage svetinje, 
Da nitko njih ne ugrabi 
Iz duše slabe djetinje? 


U Srcu Boga-Čovjeka 
Najivrđi grad se nalazi, 
Nikada u nj, sve dovijeka 
Zlih bića moć ne zalazi. 


U sveli ćemo ovaj grad 
Ponijeti naše svetinje, 
Nitko nam ne će moći tad 
Opljačkat duše djetinje. 


(Glasnik Srca Ia. 1927, 100.) 
b) BL Djevici. 


Kraljica svibnja. | 
Ljubo Maraković, VII. r., 1904. 


Gle, četa male dječice 
Od grma grmu skače, 
I nema modre ljubice, 
Što istom cvjelat zače. 


Ni mirisave ružice, 

U pupoljku što snije, 
Da oštro oko dječice 
Već spazilo je nije; 


I ljiljan bijeli, cvijeća kras, 
U vijenac lijepi pletu. 

Ti rad bi znati: čemu lo? 

Pa pilaj malu četu! 


AV već. se jedan ori glas 
I veselo ti zbori: 
»Šlogod je cvijeća mirisna 
U polju i u gori, 


Šlo svibanj nam ga darova, 
Nek Tvoju resi glavu, 
O Kraljce! i srca nam 
Na svoju primi slavule 


Kip Iurdske Gospe. 
Ivan Dujmušić, VI. r. 1894. 


Vidi stranu 8330. 


Na dvoru Kralja kraljeva. 
Petar Grgec, VIII. r., 1908.j9. 


Nama je Majka Marija 
S nebeskog svoga sjedala, ' 
Nama je Majka Marija 
Vilešku službu predala. 


Ko čista rajska arija 
Milost nam duh zatravila, 
Kad nam je Majka Marija 
S nebesa nalog javila: 


»Na dvoru Kralja kraljeva 

Vi ćete, djeco, oslati, 

Na dvoru Kralja kraljeva 

Vi ćete paži postati.« 

Nebeskim poljem divolnim 
Otada stalno hitimo 
I cvijećem vječno životnim 
Isusu slaze kitimo. 


Kad kraj nas Isus prolazi 
I kad se na nas ogleda, 
U srce raj nam dolazi 
Od Njegra slaikog pogleda. 


U žaru križnog znamena 
Ko silan krijes se gubimo, 
Mi smo lek slova plamena: 
Isuse, mi Te ljubimo! 


Zalutalo dijete vraća se 
Majci. 


Petar _ Grgec, VIII. r., 1908./9. 


Marijo, ime premilo, 
Nijesam Te dosta ljubio, 
Odoh od Tebe nemilo 
Pa sam se stog izgubio. 


Obijesno ja sam lutao 
Zemaljskim liamnim klancima, 
Al zloduh mi je spulao 
Golijeni teškim lancima. 


Dok kušah, ne bi P rukama 
Okove sam razorio, 

Za ruglo mojim mukama 
Demon4 smijeh se orio: 


»Lanaca grješna plamena 
Ne ćeš se više riješili, 
Naša su srca kamena, 
Niiko te ne će lješiti!« 


Dok mi je cijeli pakao 
U srce nokte zario, 

Ja jecajuć sam plakao: 
>0, spasi mene, Marijo!l« 


Ti si se za me brinula, 
Dok mi je duša palila, 
Lance si 8 mene skinula, 
K djeci me svojoj vralila. 


Marijo, zvijezdo tražena 
Nemirnog svijeta ovoga, 
Marijo, Majko blažena, 
Čuvaj me grijeha novoga! 


Moje suze. 
Juraj Begić, VI. r., 1906. 


Lutao sam svijetom na sve strane, 
Ostavljen od svoje sreće puste; 
Tumarajuć nađoh crkvu malu, 
Crkvu staru sred šumice guste. 


Pogledam kroz otvorena vrata, 
Pred oliarom vječno svijetlo blijedi, 
S oltara me krasna Djeva gleda, 
Ko da zbori: Tu je konac bijedi! 


Tvoja slika, oj Blažena Djevo, 
Na oltaru puna sunca sjaja, 
Odveć blago pozdravi me bijedno 
Zvijezde sreće sred ponora vaja! 


Nado prva mog očajnog žića, 

Ti mi vidi lice puno sjele, 

Ti mi vidi srce oirovano, 

Pa se bojah gledat te ko dijete; 


Jer se čini robu okovanu, 

Da upireš u me oko blago, 

Ko da hoćeš meni, Djevo, reći: 
»Znaš li jošte molit, čedo drago?« 


U tom času zboril nisam mogo — 
Ruke su mi drhćuć lice krile, 

Dirnut sjedeh u hrastovu klupu, 
Moje suze nijesu P molbe bile? 


(Glasnik Srca Is. 1908, 96.;  Travn. 
Đak, 1906, 22. >Stari zbornik.<) 


c) Razne. 


Sv. Alojziju. 
Franjo Vrebac, I. r. 1892. 


Alojziju, cvijete raja, 
Sad u nebu bujno kliješ 
I u slavlju slavu žiješ, 
Urea prije zemskog kraja. 


Nije milo nebu bilo, 

Da tu grešnu zemlju kili 
Cvijet tako plemenili — 
U svoje te primi krilo. 


Anđeli te tamo goje, 
Višnji pazi cvijet ši vrli, 
Kraljica te neba grli. — 
Tko će izreć slavlje tvoje? 

A pred tvojom velebnosti 
Pada pjesma umorena: 
Ta ne može sila njena 
Tvoje slave izreć doslil 


Kad nam pjesma pada nice, 
Srce evo prošnju stvara: 
Serafine svetog žara, 

Svrni k nama milo lice! 


Nek nam grudi ognjem gore, 
Neka mire ružom dragom, 
Da za tvojim hodeć tragom 
Stignemo u rajske dvore. 


Mučenicima. 
Antun Lovrić, VII. r. 1894. 


Vijek vam slava, mučenici sveti, 
Zemne slaze minuo vas jad, 
Prođe borba, eto vas na meti, 
Sva nebesa kliču vama sad. 
Preko trnja, preko drača, 
Nevoljam vični, 
Lavima slični, 
Srtali ste u sijev mača. 


Tek vam noga stala na bojište, 
Jeknu zemlja, i zatutnji grom, 
Bure bijesne, vihri zuje, vrište, 
Crni pako juri silom svom. 
Smjelo poput orijaša, 
Odvažna skoka, 
Hrabrena oka 
Sve podnaša hrabrosi vaša. 


Zalud pak6 digo sile klete, 
Ljuta koplja zalud bjesni rt, 
Sve grdobe zalud na vas lete, 
Vrsna nije uslavit vas smrt. 
Svaka stopa krv vam pije, 
Zadnja iz rane 
Kap će da kane — 
Neoboren — junak mrije. 


Pobijediste! — Vijenci čelo rese, 
Veleslavlja sad vas kili sjaj, 
Zlaine krune na glavi se krijese, 
Na prijesić posadi vas raj: 
K6 što zora sja u dici, 
Rumene ruže 
Kada je kruže: 
Tako sjate, Božji miljenici. 


Blago vama radosti u viru! 
Blago vama u veličju tom! 


Travnička spomenica 1932. 


Sad vam duša počiva u miru: 
Nađe Boga, nađe vječni dom. 
Zacijeliše boli prijeke, 
Nestade muke 
Bojevne buke, 

Blago vama na vijeke! 


(Kalendar Srca Is. i Mar. 1913, 120.) 


Piju XI. 
Ivan Tubaković, V. r. 1924. 


Tvome tronu miso leti 
Sa daljina naših strana, 
Harni pozdrav Svetom Ocu 
Usred drevnog Vatikana. 


Pozdrav prali duh i srce, 
Srce ljubav, vjernost krase; 
Hrvat kliče, Hrvat moli, 
Himna, psalam razlijega se. 


»Zdravo velki Svećeniče, 
Svete Crkve kruna zlata, 
Primi poklon od sinova, 
Slavo, srećo nas Hrvata! 


Bože, živi, krijepi Oca, 

Nek nam njeg'va zjena sija; 
Hrvat će je znati cijenit, 
Branit vazda Papu Pija! 


(Travn. Smilje 1928./4. str. 18.) 


Svećenik 1 vojnik. 
Ivan Baljić, IV. r. 1902. 


Prasnu munja, grmnu grom, 
Magla stisne, plamen plane, 
Tane zujne, junak pane, 
Pane vjeran kralju svom. 


Boj se bije, teče krv, 
Samrt kosi, mladost nosi, 
Bablja sijevne, krvca rosi, 
Gavranu se sprema strv. 


Dušman grne, grmne grom, 
Sunce tamni, topi siju, 

Što dohvale, smrli žnjiju: 
Hrvat brani kralja, dom. 


U tom slrahu tu i tam 
Crna sjena lako mine, 
Časak klekne, čas se vine, 
Ne smeta je borbe plam. 

Munja prasnu, zasja lik 
Svećenika, Božjeg sluge. 
Za njeg smrca nema tuge, 
Ta, zove ga smrini krik. 


Prasnu munja, grmnu grom, 
Magla stisne, plamen plane, 
Tane zujne, junak pane, 

Pane — vjeran kralju svom. 


Do njeg i on klekne rad. 
Sluša tajne, junak drhće, 
Smrtni dašak nad njim prhće, 
Oko gasne — mrijet će sad. 


Dignu rubu: vjere znak 
Nad junakom mrućim pravi, 
Stazu krči vječnoj slavi 
Kroz posljednje borbe mrak. 


»Absolvo le«, šanu riječ... 
Tane zujne — u grud srne, 
Svećeniku život trne, 

Život presta žilam teć. 


AV i mrući čuješ glas: 

> Absolvo te« — i umukne. 
Smrca dalje jureć hukne, 
Paloj žrivi nik6ć spas! 


I junaka oba mru, 
Čovječansivu šlite sreću, 
Put slobode smjelo kreću 
I prosvjeti stazu tru. 


(Kalendar Srca Is. i Mar. 1906, 87.) 


I. DRUGE. 


Otadžbini. 


Tugomir Alaupović, IV. r. 1886. 


Oiadžbino, majko mila, 
Slavna zemljo, slavna bila! 
Kad mi slalko ime ivoje 
U ustima Icbdit slane, 
Razigra se srce moje, 
Živim žarom naglo plane 
I sve pila: »Pod nebesi' 
Ima P ljepše, no ti jesi?!« 
Pa iko da te divnu lako 
Ne zaroli dušom jako?! 
Nosim mlado srce, grudi, 


Vruća krvca žilom vrije, 
Ali tvoje srce budi, 

Za le samo neka bije 

Do zadnjega izdisaja: 
Zemljo naša — sliko raja! 


(Isp. >»Zora<« (dalmatinski list) 18867) 


Želja domoljuba. 


Pavao Senjić Tvriković, VI. r., 1910. 


Gle mrije sunce zlatno, vrelo, 
I zadnji već mu gine pram, 
Otajstva tihog opet velo 

Nad prirode se svija hram. 


A moja duša grimiz grli, 
Što zapadom se stere svud, 
I miso sama tamo hrli 

Na roda mi se savit grud. 


Da, tamo zvonce malo sada 
Svoj čisti dolom širi zvek, 

A narod vrli k zemlji pada, 
I molitve se čuje jek. 


A usred groblja čeda mala 
Iz nježnih grla slažu poj: 
To Mariji se diže hvala 

I kili cvijeća šarnog hvoj. 


A moja duša grli, ljubi 
Taj tihi, nijemi, rodni kraj; 
U blažensivu se srca gubi 
Tek jedan dubok uzdisaj: 


O daj mi, Bože, srvan irudom, 
Kad vječni sanak stanem snit, 
Da onog kraja tvrdom grudom 
Moj zadnji ostan bude skrii. 


Da 8 moga groba pjesma blaga 
U dvor se gore vine Tvoj 

K6 miris srca Tebi draga, 

K6 onaj nježnog cvijeća hvoj. 


Ja ćulim umor 8 teška rada, 
I vrijeme sili; — idem spat, 
Ta mene tješi čvrsta nada: 
Bog želju će mi uslišat. 


(Isp. Kalendar Srca Is. i Mar. 1913, 
158.) 

Proljetno maštanje. 
Petar Grgec, VIII. r., 1909. 


Dan će biti svibanjski, ja ću vedra čela 
Šumom gorskom stupati izmed viikih jela. 


Veselo ću slušati, kako na sve strane 
Vjetrić šušti lagani mlade njišuć grane. 


Gledat će me plašljivo jelenče iz irave, 
Ptice će mi pjevati živo iznad glave. 


Uzduhom će opojnim šarno cvijeće mirit, 
Blagi dašak proljetni grudi će mi širit. 


Nebo, zemlja u suncu žarkom će se kupat, — 
Dan će bili svibanjski, ja ću šumom stupal. 


Gdje su? 


Pavao Senjić Tvriković, V. r. 1908. 


Gdje su moji zlatni sanci, 
Što no sam ih mlađan snivo, 
Kad sam blažen svake sreće, 
Svake slasti raj uživo? 


Isčezli su kao 8 cvijeća 
Zajutarnja magla snena, 
A ostala — silna rosa: 
Tiha, blaga uspomena. 


XTravn. Smilje, II. 1908.;9., str. 39.) 


Ispod Bukovice. 
Ivan Tomasa, VIII. r., 1932. 


Vidi stranu 334. 


Harambašina voda. 
Ivan _ Tomas, VIII. r., 1932. 


Vii stranu 340. 


Hrast u Rankovićima. 
Stjepan Pašalić, V. r., 1894. 
Vidi stranu 350. 


11. ŠACJIDE. 


Ispit. 
Stjepan Pašalić, V. r. 1894. 
Poznato je jurve svakom, 
Da je ispit sudba đakom. 
Ali mene on ne plaši, 


(Isp. Travn. Smilje, II. 1908./9., 122.) 


Lijenčine nek ispit straši. 
Ta mudra je moja glava, 
Um mi nije kupus-trava. 


Pilaše me najprije ovo, 
Pitanje mi doslije novo: 
»Kojom silom 

Ili. milom 

Perzijanci  pobijediše, 

Sve narode podjarmiše 

U Aziji i drugamo? 

To nam sada reci samo!« 
Hm! — 

To bi svaka 

Znala baka. — 

U Perzd su topi bolji, 
Bolje puške; nožem kolji, 
Mačem sijeci. Eto tako 
Pobijediše posve lako. — 


Rodni jezik marno učim, 
Oko njeg se Irudim, mučim. 
Napredujem, 

Pjesme kujem. 

Pa nek puca, grmi, sijeva: 
Vila moja ipak pjeva. 
Al, gle _ jada 

Iznenada! 

Sad učitelj, 

Moj mučitelj, 

Oči dignu 

I namignu, 

Te će meni, moja muko: 
»Nude reci, desna ruko, 

Ispit — što je? | A još uz to uvijek sretan. 
Riječi koje | Pa pito me, što te volja, 
Korijen ima? U mene je sreća bolja. 
Kaži der nam sada svimal« — Ja pogađam, 

Čekaj, čekaj, ja se ne dam, 1 prevađam, 

Pred pitanjem tim ne predam. Sad ovako, 

Zamislim se, Sad onako, 

Zadubim 8e. — N Pa šio ne znam, lo zametem 
Aha! pobro, pos o I riječ našu tu upleitem. 
Vrlo dobro! 


X Nek je dosta, ne ću više; 
Jer znam dobro, kako piše: 
»Tko sam sebe odveć hvali, 
Taj se najprije i strovali.« 
Ispit, ispit vina čašu, | pegirns Mjee 100m: 
Ta io bisiri glavu našu. i oi jod 
i Mudrost moja bila kakva, 
Vino slaiko Pape a 
svjedodžba mi je takva: 
Teče glatko, : 
. Dvice čilaš amo, lamo 
Pamet množi, Jedinice gdjegdje samo! 
Te iz toga mudrac složi, divi < 


Da dolazi riječ »ispit« 


Ispit čašu rujna vina, 
To je misd iz visina, 
Što ga vila 
Meni svila. 


Od glagola divna: »ispite! a. Cijeni đaci. 

Ja pogodih, Antun Marić i Martin Brkić VIL r., 
Svim ugodih, | K 1927. 

Bilo smijeha, pljeska dosti m Lijeni đaci su junaci, 

Mome umu i mudrosti. Kad se slovo »a« izbaci. 


I:Duna —, Duna —, Dunave, 


Prirodopis rado imam, Tiha vodo hladna: 


Njim se vazda i zanimam. 


A kada me zapilaše i Lijeno đače čilat stade 
Razdiobe, da im kažem, A ave veli: imam kade. 
Iz bilinsiva — i razlažem, Duna... 


Ja im rekoh jasno, kraiko: 


Školska knjiga mu dosadi. 
Glavna su nam dva dijela, E % 


Iz pulla on roman vadi. 


Kojima se dijeli cijela VAN 

Botanika na dvije česti: 

Na biline — šlo se jesli Udobno se tad izvali 

Ili mogu il ne mogu. ' Na stolicu kć car mali. 
Razlika je još i taka, Duna... 

Sto bilina nije svaka m Oj romane moj mileni, 
Mirisava, sočna, tečna, Daj ti skrati študij meni! 
I za stoku dosla mliječna. Duna... 

Grčki tako Pusta pamet širom lijela, 
Nije lako, Onda malo druga smela. 
Gdje no svaka Duna... 

Kuka, kvaka aa me 
Kukavnoga muči đaka. Najposlije on ikoje? 
*Exexpdyaw, xeypuxćvat, Kimne glavom i zažmiri. 
*Exexp00xEly, XEXxprxćva. PNE sk 

Joj! poludjet đače može, A ne misli da ga seka 
Sačuvaj nas toga, Bože! Jedinica suira čeka. 


Ali ja sam mudar, spretan, | Duna... 

Alaupović Tugomir. 


OJ dodi! 
Oj, dođi — — — 
K6 lotosovu čašku u osvitku dana 
Razapinje nas želja, očajno čeznuće, 
Jer valrom vrelom gori otvorena rana, 
Za novom kapljom vapi Tvoje krvi vruće. 
Pomamio se narod izabrani, 
U bijesu svom Ti svete halje dere, 
A malo će se koji Pilat naći, 
S krivine 16 da mirno ruke pere. 


Pod razornijem irhom griza udesova 
Smalaksali su davno geisemanski kedri; 

Na Libanovu pustom — svetištu vjekova, 

Nit sunce kada grije, nil se nebo vedri. 
Zamračile se oči umu čovječjemu, 

Po blatu jadan gmiže, istini se smije. 
Izgubismo se ludo bludeć bespućima 

Za morem žurka svijeila, gdje ni tračka nije! 


Oj, dođi — — — 

Po utreniku ne će Tvoja noga svela, 
Zaorasli davno puli, krslom prokrčeni... 
Sto otrovnica ljutih po njima se srsta, 
A Abelova krv se puši i rumeni. 

1 moj ju narod s oštricom u ruci 
Prolijevo za Te, ali a dobre volje... 

Pa sad nadvikla nad oko nam mrenu, 
K6 ljuta kleiva guši nas i kolje! 


A naokolo čete redaju se divlje, 
Zamračile nam ljubav, mržnjom nas ovile. 
Ne klonusmo, dok srce udaralo življe, 

U oku sjao plam, u desnici brekle žile. 
Nad glavom grakće jato gavranova, 

Od pustog mesa šio već davno posti, 

Pa ubija nas bjesomučnim cikom, 

Ispijat što će isušene kosti. — — — 


Oj, dođi — — — 

Od ljute svjelske zime kad se iresti stane 
I Božja svela put # vječnog Oca čedo; 

Kad nebo, da Te zgrije, vrelim žarom plane, 

1 razne puke zemlje kada budeš gledo: 
Ubogalj oni, što je ruku praznih, 

Al vrelom usnom što Ti čelo diru: 

To rod je moj, — ogolili nas cijeci, 
Nit zlata u nas, niti ima mira. 


Al čekamo Te vruće kao irevke suhe, 

Što žude silnu kaplju rose nebesnice. 

U ljudske stare pravde davno uši gluhe, 

A nismo opet vikli bacati se nice 

I tražit milost, otkle mržnja bije 

I podmukao prezir irošne krpe mjeri, 

Te ko hijeni, željnoj i truleža, 

S pomodrelijeh usna glup se smiješak ceri. 


Oj, dođi... vruće čezne isušena grana 
I smalaksali davno geisemunski kedri. 
Života će im iskru dahnut nova rana, 
A Libanon će teška muka da razvedri! 
— Al kada kreneš iz visine rajske, 

I mojom zemljom blagim okom prođi, 
Da čuješ, kako svaka travka dršće 

I svaka duša vapi: Spasitelju, dođi!... 


(Vrhb. 1898, 385; Pobrane pjesme, 1902, 94.) 


Suncu. . 


Sijaš, plameno sunce, 
Tako drašžesno, milo, 
Sijaš zlaćane trake > 
Majci zemlji u krilo. 


Sijaš valreno, milo, 
Ali na jugu mome 
Ljepše zrake se tvoje 
O krš orluji lome. 


Ljepše urcanit znadeš, 
Divno, milosno sunce; 
Ljepše znadeš pozlalit 
Naše sure vrhunce. 


Srce plameno tvoje 

Sve nek narode grije, 
Ali ni mome ne daj 
Ledeni mraz da ga bije! 


(Čitanka za II. razr. srednjih škola, 
Sarajevo, 1931, 14.) 


Hasan-pašića kula. 
Iz »Nesuđenice.« 
Vidi stranu 326. 


Dufjmušić Draguftin 
(0. Augustin). 

Dječje oko. 
Ja ti ne znam ni oca ni majke, 
Čedo milo, al ti znadem oko, 
Malo oko — nevinosti puno, 
Malo oko — tajno i duboko. — 


Znaš li, dušo, šia ti oko krije? ... 
O ti ne, znaš; — Anđeli to znaju, 
Znade Bog tvoj i djevice čiste 
Tam daleko u lijepom raju. 


Znaš li, dušo, šla ti oko krije? ... 
O ti ne znaš! — Ni ja nisam znao, 


.Kad sam bio rosne dobi ivoje, 


Kad mi cvijetak nevinosti cvao. 


A sad znadem, nevinašce drago, 
Zato kroz plač promairam ti oko, 
Malo oko — nevinosti puno, 
Malo oko — tajno i duboko. — — 


Ide vrijeme, i na tebe, zlalo, 
Sletjet će se, vjeruj, bure jake; 
Brzo, brzo nevolje će doći, 
Ljute borbe, muke svakojake. 

O tad čuvaj, dušo, oko svojel... — 
Bog ti dao, necino ti bilo 

Sve do dana, kad će samrt crna 

I tebe pokosit, čedo milo! ž 


Znaš li, dušo, šta ti oko krije? ... 
O tome znade samo Bog tvoj slavni, 
Koji stvori zvijezde, cvijeće šarno; 
Pred kim, dušo, sjajno sunce tavni. 


(Kalendar Srca Is. i Mar. 1910, 55.) 


U noći 


Aj što milo zvjezdice trepere, 
Kad se dolom prostire bajna noć! 
Dršću luči Veličanstva Božjeg, 
Lakim drhtom slave vječnu moć. 


Izmed zvijezda hladni mjesec hoda — 
Dobri pastir silnog stada svog — 
Pa im zbori: »Dršći, stado moje, 
Al se ne boj, nad nama je Bog!« 


Biser-rosom plakale su zvijezde, 
Pa su slale zemlji biser taj, 

I primaše zemlja biser-rosu, 

I blistaše polje, gora, gaj. 


Aj šlo milo zvjezdice trepere, 
Veličanstvom plamli rajski dvor; 
A srdašce diže se ljepoti 
Vječnoj, divnoj u nebesa gor. 


(Kalendar Srca Is. i Mar. 1996, 82.) 


Majka. 
Vidi stranu 305. 


Imam tajnu... 
Vidi stranu 308. 


Prosjak i gavan. 


Imao je nešto blaga, 
Ali gavan sve mu uze, 
A prosjaku siromaku 
Ostale su samo suze. 


U raskoši gavan pliva, 
Cika, buka dvorcem ori, 
A siromak, prosjak dobri, 
U zabilnoj trpi gori. 


AV kad padne nojca tiha, 
Lahor cvijeće uspavkuje, 


Tad u srcu gavanovu 
Paklen nemir krvcu truje: 


U snu gleda sablast strašnu, 
Plamenom joj gore oči, Z 
Pa mu ide iz dubina, 

Da mu vrelu krvcu toči. 


A u gori prosjak dobri 

U tišini dane krali, 

Napaja ga gorsko crelo, 
Hroni narav — dobra mati. 


I kad nojca spusti krila, 
Ljubičica klone mava, 

Tad u gorskom čarnom kraju 
Dobri prosjak slatko spava. 


Jutrom kad zazori zora, 

I trak sunca gorom sine, ž 
Tad ga budi pijev slavuja 

I zvon zvona iz daljine. : 


Pa se spušta crkvi maloj 

U šarenoj bajnoj doli, 

Pa tuj kleči prosjak dobri, i 
Za gavana Bogu moli. 


Ali gavan, gordi gavan 
U veselju slasno žije; 
A nemir mu iz tihana 
Pehar žića stalno pije... 


No kad treća proljet mlada 


Prosu zemljom rajske čare, 
Tad se stuži dvorac sjajni, 
Presta raskoš sreće stare. 


Ai, gdje li je bučna cika, 
Kamo pjesme, kamo kolo? 
Kamo sluge, gavan gordi? — 
Sve je pusto, mrtvo, golo. 


Leči dvorac zapušieni, 

A iz njega glas se čuje: 

»Ej, mrtav je gavan gordi, 
Grobni crv mu kosti ruje!« — 


A u gori, u tišini, 

Gdje ljubica miri mava, 

Gdje slavuji pjesme poju, 
Slatkim sankom prosjak spava. 


Vedrom noći rosa sipi, 
Zalijeva gorsko bilje: 

Stidak, trator, dobričicu, 
Mirisavo sitno smilje. 


A vrh groba križ se vidi, 

Na njemu skromna slova sjaju: 

»Irpio je, usiraj6 je, 

Sad uživa gor u raju.«< 

(Kalendar Srca Is. i Mar. 1906, 84. 
Mogla bi zgodno deklamirati dvo- 
jica: jedan, što pjesma pripovije- 
da o gavanu, a drugi, što o pro- 
sjaku.) 


Kujundžić ivan Ev. D. I. 


Medu zvjezdama. 
Mjesec mene mamio 
Kroz borove grane, 
AV ja zvijezde volio 
Nebom rasijane... 


Bilo mi ko u školi 
Usred djece moje, 
Što mi srce i oči 
Poklanjala svoje: 


Tako su me zanijele 

One bezbroj-oči 

S plamnim onim osmjehom 
Iz bezdane noći. 


S njih još zoru rudjela 
Ranih .lisućljeća, 
S njih i tajna ljeskala 
Božjega umjeća. 


I nevinost djetinju 
Kano da su pile, 
Pa ko u čar vječiti 
Mladost pokupile: 


Ljepšim rajem sjajile 
Tek Majčine luči 
Na srdašcu Isusa 
Voljko milujući... 


I val čežnje zanio 
Moje srce živo, 
Zvjezdam ga na obalu 
Pjeneć izbacivo: 


Primite me među se 
O zvjezdice sjajne, 
Uz vas bar ću tepati 
Božanstvene tajne! 


(Život, Zagreb, I. godište, 1919./20., 
str. 74.) 


Nemam glasa... 


Nemam glasa, da Ti pjevam 
Slavu, Srce Boga mog; 
Nemam glasa, da prelijevam 
U sklad nježan čuvsira svog. 


Nemam žica ugođenih; 
A da imam, što će mi? 
Kad u ropsivu porođeni*) 
Sin ne umi krelat ih. 


Nit visokih imam misli, 
Da # ko oro vinem mlad, 
Jer mi krila lanci stisli, 
Jer mi oni speli rad. 


Ali srce puno mi je, 

A Ti gledaš, vele, to: 
Stoga samo za Te bije 
Ono, Srce presvelo! 


*) Pod osmanlijskom vladom. 


Pa 8 
Marković Cjubomir. 
Oj tipo, srce... 


Oj tiho, srce, nemoj tužit, 
Znam, da je težak teret tvoj: 
Ta, u vatri se gvožđe kuje 

I od njeg mač za krvav boj... 


Pa neka gori, neka reže! 
Još bit će toga, dobro znam — 
Ko kremen ivrd nek mač je onaj. 
Što ideala brani hram... 


(Luč, IV, 1907)/8., str. 213.) 


Ditez sam ja. 


Vitez sam ja i stojim na megdđanu, 
Vrh moga koplja prši krstaš-stijeg: 
Nejaku pomoć, braisku zavit ramu 
Časi me i zavjet sveti veže vijek. 


Zmajeve grdne — požude i sirasti — 
Oširim ću mačem bez počinka bit, 
IV za grob sveti usireba li pasti 

— Za vjere zalog — krv ću svoju lit. 


Krepkom si rukom naprijed krčim pu! 
Kroz suznu dol tu i kroz jada more; 
Dalje i dalje srćem u boj ljut: 

Kratak je boj, a vječan život — gorel 


(Naše kolo, Beč, 1912, 85.) 





Kraljica svibnja. 
Iz pjesničkog dnevnika. 


9. 
Moje je srce more 
Bistra i duboka dna, 
Po njem se česio bore 
Valovi dobra i zla; 


Dižu se, padaju vali: 

Zlo će da prevlada tik —, 
Na dnu aP biser se mali 
Ne makne nikad: Tvoj lik! 

14. 

Srce na dnu mi krije 
Spomena propali grad — 
dJlice stoje sveđ tihe, 
DOžive lek kako kad; 


Dignu se kućice pale — 
Ljeta ih osvježi tijek: 
Tebi a 8 crkvice. male 
Zvoni na molitvu vijek. 
28. 
Osama; vihor zuji 
Lišćem kroz ogoljen gaj; 
Lasom ko uznebes huji, 
Časom ko uzdisaj... 


Tmina pada sve veća, 
Sam sam i čežnje mi sve: 
Sarna me odbježe sreća -- 
Ti me ne ostavi, ne! 
23. 

Bura; sve leže i tiše 
Nebom oblačine svud; 
Vrba se sablazno njiše 
Šapčuć ko zloduh ti hud; 


Zapad u iminu se zavi, 
Zamro # tjeskobni krik; 
Žižak ko duša u stravi 
Tvoj tek obasjava lik. 

28. 
Tiho; svud mirisna tama 
Širi se — svečani muk — — 
Priča ko mramorna sama 
Nad lukom diže se luk; 


Starinska katedrala 

U čudu sluša nas sva: 
Priču si pričat mi stala, 
Što je tek nebo zna. 

29. 
Priđi k meni i ruku 
Pruži, da skula se Tvog 
Taknem u zahvalnu muku, 
Što mi te poslao Bog... 


Ne zna zemlja ni bijeli 
Varavt svijet laj vas, 
Kakve radosti dijeli 
Jedan molitve čas! 


(Naše kolo, Beč, 1914, 126.) 


Jutro (na Bunarbaši). 
Vidi stranu 8384. 


Perica Petar D. iL 
Ko na zjenu. 


K6 na zjenu biser-oka, 
Dušo moja mila, 
Pazi na lijer mladi. 


Da ga ne bi divlja stoka 
Nogom  pogazila, 
Trnjem ga ogradi. 


Da mu ne bi nježne grudi 
Spržila_ sparina, 
Rosicom ga hladi. 


Da ga ne bi leden-studi 
Posjekla oštrina, 
K suncu ga presadi. 


To ti sunce juirom rano 
Nad oltarom grane: 
Žarko Srce Krista. 


Srce trnjem ovjenčano; 
Iz rujne mu rane 
Rosa kaplje čista. 


(Glasnik Srca Is. 1917, 8.) 


Sva si lijepa. 
Sva si lijepa, divna Djevo, 
Zadivljen mi duh Te gri, 
Vječna Ljubav, ljepša Evo, 
Sve miline na Te sli. 


Kad priroda iz sna skoči 
U odori proljetnoj, 
Zatravi mi čarom oči, 

A izmami grlu poj. 

Ali kada Tvoj 8 visine 

U srcu mi sine lik, 

Zemlje čar se u iren spline 
Kano mrak u zore cik. 


Zanos mi u srcu plane, 
Paklen-rulja gasne bijes; 
U srcu mi sunce grane, 
Duh zaigra rajski ples. 


Ovog svijeta čar, milina 
Svenut će ko travni cvijet, 
Cvast ćeš vijekom Ti jedina, 
I kad cijeli svene svijel. 


(Glasnik Srca Is, 1916, 296.) 


zdravo, Djevo, 
svih milosti puna! 

Ova je obljubljena pjesma nestala 
u Travniku g. 1904. prigodom jubi- 
leja Bezgrešnog Začeća. Mag. Perica 
prilagodio je tekst napjevu češke 
orkvene pjesme: »Tisickr&t pozdra- 
vujeme Tebe...c«, koju je kao no- 
vak na Velehradu često čuo pjevati. 
Pjesma je prevedena i na slovenski 
jezik (v. slov. GI. S. I. 1904, 300.. — 
Hrv. tekst vidi n. pr. u GI. S. I. 
1904., 177.) 


Rabadija Mafija D. IL 


Malome srcu. 
Tvoje je srce pupoljak bujni, 
Nije ga jošte dirnuo svijel; 
S neba ga traci cjeluju rujni, 
Tvoje je srce nebeski cvijet. 


Ružice iz njeg, ljiljani mire, 
Ljubica skromnih odiše dah; 
Vjetrići rajski nad njime pire, 
Ne kalja još ga zemaljski prah. 


Djerica-Majka presveta, čista 
Miluje nježni cvjelić ti tvoj, 
Njenom ljepolom neka se blista, 
Predaj ga, predaj, dušice, Njoj! 
(Glasnik Srca Is. 1920, 177.) 


Mojoj kongregaciji. 
Imam krasan crtić mali, 
Pun je cvijeća šarenog; 


U njeg su se zagledali 
Traci sunca zlaćenog. 


Ljeti, zimi, uvijek cvate 

U ljepoti proljetnoj: 

Ma se nad njim vihri jate, 

Njim se ori milopoj. 

Krasno cvjeće: srca mlada, 

»Majci« stavljam na oltar, 

Nek ih čuva bijede, jada, 

Tu nek sjaji njihov čar. 

rek Bezgr. Djevice, IV. 1911./2. 
95.) 


Želja zbornika. 


Snilo mi se, da sam cvijet 
Istom  procvjetani; 

Pa mi bilo milo zrijet 
Slavića na grani; 


Slušati mu uzdisaj, 
Kada zoru budi; 

S njim pozdravit sunca sjaj, 
Kada nebom rudi. 


Pa sam slaiki milopoj 
Slavića u gaju 

Posvetio premiloj 
Djevici u raju. 


Skupio sam sunca žor 
U latice bijele, 

Njoj ga dao kao dar 
Vaselene cijele. 


Pa sam onda hlio mrijet 
Mariji na grudi, 

Bojeći se, da mi svijet 
Zlobni ne naudi. 

(Glasnik Srca Is. 1931, 141.) 


Palome zborniku. 


I divni hram se sori — 
Tek pusie razvaline... 
A divlje a njih se ori: 
»Tu vladam ja — knez imine!z 


I negla, svega nesta, 
Gdje rajsko cvijeće cvalo; 
1 ljiljan-cvijelak presla — 
Sad pakla sirašno zjalo! 


A 8 križa Isus gleda 

I suze gorko lije: 

»Ah, što se paklu preda? 

A ja te ljubljah prije!« 

re Bezgr. Djevice, IV., 1911./2., 

Sc6olz fCjudevit. 


Kralju vjekova. 
Zagreb, 23. III. 1905. 


Odbijaju ure, a kazala hite, 

Sa tornjeva zvuči zvonova zvuk, 
Proljećuju ure ko strjelice lake, 
Nevidljiva ruka odapinje luk... 


Odbijaju ure tiho i stalno, 

Kad odbije jedna, druga će doć, 

A svaka će vladat jedamputa samo, 
A onda ulonut u prošlost i noć. 


No svaka će od njih na rastanku 
ponijet 

Ma čiju mu drago sreću i mir; 

I mnošivo života i nade i čežnje 

Progulat će vrijeme k6 požudni vir. 


Odbijaju ure, vladarice gorde, 
Na žezlu je njihovu šiljasti rt, 
Odbijaju ure, i ranjava svaka, 
A posljednja nosi zator i smrl. 


Koliko put duša u jutru živola 
Sa posmijehom sreće gleda u svijet! 
A časovi kucnu, i nestane smiješka, 
U populjku jošte uvenuo cvijet. 


I prolaze čaši, pred njima je svijetlo, 
A za njima studen, pusloš i noć; 
Uništena žića, uvenule_ nade 
Pokazuju njinu snagu i moć. 


Na njivi vjekova su časovi kosci, 
Pokose i oimu žića k6 plijen; 
Pokošena njiva i groblje je prošlosli, 
A vrijeme je kosac i grobar njen... 


AV doći će doba, i sunca ulrnui, 

I posljednja zvijezda past će u mrak, 
A svesilno vrijeme će skršeno klonult 
Na vječnosti mrki, tajinstveni prag. 


Pohiljet ćeš tada — Ti, izvore žića, 
Koj toliko ljubiš ljude i svijet, 
I pomoć ćeš one, šlo ufaju u Te, 
I ne ćeš im dati trpjet i mrijet. 


I sve, što su, Kriste, ljubimcim 
Tvojim 
Pooleli nekada časovi zli, 


Sve ono ćeš njima, o »Kralju 
vjekova«, 
Povralit na pragu vječnosti Ti. 


(Kalendar Srca Is. i Mar. 1906, 44.) 


Šarić ivan Ev., Nadbiskup. 
Dukatu. 


Jer si zlato, ne pjevam ti za to, 
Već ti pjevam, jer si moje blago: 
Nije blago ni srebro ni zlato, 

Već je blago, što je srcu drago. 
Moj dukate, moje milovanje, 

Mog djetinjstva drago spominjanje! 


Jedinak sam bio bdbi svome, 
Pa me gledo ko oči u glavi; 
S njim sam bio, kad bi pošo kome, 
S njim se igro nedjeljom na lIravi; 
I nu Božić bio sam uz njega, 
Kad mu došla dva travanjska bega. 


Iznijelo se, što nam Bog je dao, 
Svega bilo, kad ljubavi bilo; 

Ja se dijete u njih zagledao, 
Pobratimstvo lo me veselilo; 

I sra kuća na nogama bila, 

Da bi ljepše goste ugostila. 


»Ej da Bog dd, ie tvoj mali Ivo 
Doživio, što mi govorimo! 

I braća se ne gledala krivo, 

Ko nas ovdje rod ih puno imo! 

Ej da Bog da, te sve ljubav sveže!« 
Govorio tako Mehmed-beže. 


Dugo u noć braća su ostala 

U besjedi i ljubavi bratskoj; 
Spominjem se, da je i riječ pala 
A u slavu majci nam Hrvatskoj, 
U to dijete ja sam zadrijemao, 
Pokraj sofre uz bdbu zaspao. 


A u julro kad se probudio, 

Iz njedara dukat mi ispao, 

Kad Mehmed-beg kući polazio, 
Dukalom mi njedra darivao: 

Moj dukate, moje milovanje, 

Mog djetinjstva drago spominjanje! 


(>Pjesme«, 1911, 123.) 

Gospino čobanče. 


Na brdašcu crkvica 
Bijela ko golubica, 
U dolini ovčice 
Pase mlado čobanče. 


Svako jutro čobanče 
Dolazi 'u crkvicu, 

Pred oltarom Gospinim 
Rekne jednu krunicu. 


A prečisia Djevica 
Vraća milo za drago, 
Šalje 8 neba anđela, 
Božijeg Rafaela. 


Šalje ga u dolinu, 
Da pripazi ovčice, 
Dok se mlado čobanče 
Povrati iz crkvice. 


Kad čobanče odlazi, 
Sjajni mladić dolazi; 
Kad čobanče dolazi, 
Sjajni mladić odlazi. 


.Čobanče ga pozdravi 
I veselo zapjeva, 
Anđeo mu odzdravi 
I milo mu otpjeva. 


(>Pjesme«, 1911, 88.) 


Travniku. 
Vidi stranu 322. 


Za vezirskim gradom. 


Vidi stranu 8322. 


Zec Franfo D. I. 


Na UDilašiću. 
Vidi stranu 340. 


Šenda Antun. 
Čudno drvo. 

Kad je sinoć sumrak pao 

na obale rijeke, 

koračao misijonar 

iz zemlje daleke. 


Umoran je i satrven 
od dalekog puta, 


oko srca svila mu se 


sirotinja _ krula. 


Na pulu ga sada stigla 
noć i gusta tama, 
nigdje nema žive duše, 
već pustinja sama. 


I kad bi ga na tom putu 
naše oči srele, 

pilale bi: kakvu snagu 
kriju halje bijele? 

Ali dokle u noć crnu 
korak mu se gubi, 

u ruci mu čudno drvo, 
što ga slatko ljubi. 


S tog drvela Božja snaga 
krijepi ga i zove, 

da pridigne jadne ljude 
tuđe zemlje ove. 


Olud njemu čudna snaga 

u duši i tijelu. 

Kroz noć hrli, dok mu vjetar 
vije halju bijelu... 
(Katoličke Misije, 1928, 9.) 


K Tebi... o Boze moji 


Kada molrim noćno nebo, 

Kad me vine miso u mirijada roj, 

Kad zaplovim vasijonom, 

Što ju goni silni svemira stroj... 
Tada jurim, jurim brže nego zvijezda... 
Gdje je konac?... gdje?... tražim sveudilj... 
Nema kraja!... niču sunca!... nigdje konca! -- — 
Ali svuda, svud se vidi cilj!!! 

Jer i nebo i sav svemirski siroj 

K Tebi me vozi, o beskrajni Bože moj! 

Kad okrećem globus svijeta, 


Te kad gazim oceane i planelsko tlo... 
I pregledam caratva smrti i živola: 
Rase, kulture, moralno dobro i zlo... 
Tad se pilam: zašto svijet? čemu život? ... 
Čemu genij, puni povjesnice listi? ... 
Razum radi i zaključi: Bog se slavil 
A u ime Boga Pavo uči: Svrha svega jeste Krist! 
»Ja sam alfa i omega« odgovor je Tvoj! 
K Tebi i ja gredem, o premudri Bože moj!... 


Kad zaronim duhom u se, 


Te kad roneć zrijem duše svoje vir... 

Zakon savjesti, instinkt uma za Istinom, 

Slobodne volje moć, nemir i mirlPP? 
Ah bez prestanka tražim, kopam sreću i-to onu vječnu, 
A otkapam razvaline: sumnju, mržnju, grijeha i smrti 


šuč. 


Vanilas! Sve prolazi osim Boga! Dakle k Njemu! 


Gore &rca! 


>»Put, Istina i Živote vječne metle mi je luči!!! 
Stog razbijam zemne sreće probijeni pehar svoj! 
Tebi se sav dajem, o predobri Bože mojl!! 


Pulnik sam. Put putujem u vječnost, 
Tamo, gdje je Boga moga vječni dom. — — — 
Kada sustam, stanem, kleknem i reknem: Credo...! 
Cjelivam križ i molim se Bogu svom: 
Oče, umorno je, »nemirno srce moje«!... 
Daj mi milost, ojači me i privedi sve do na kraj! 
Ti si moja svrha! Ja znam, zašio živim: 
Ja idem »Putem« u Tvoj sveti zagrljaj!!! 
A kad stignem na kraj i izvojštim zadnji boj, 
Tad me smiri u Sebi — Ti — o vječni Bože moji!!! 


Dizija. 


(O tisućljeću hrvatskog kraljevstva.) 


Davno je bilo. Pamiiš li, rode? 
Da li se sjećaš onoga dana, 
Kada nam zasja zvijezda slobode 
S krunjenog čela hrvatskog bana? 


Davno je bilo. Tisuć je ljeta 
Talase slilo vječno u more. 
Provid je kreto polugom svijeta, 
Udes je šaro dolje i gore. 


Jadran je vreo, vihor je treso, 
Hrvalskoj srce demon je pio, 
Čekić je sudbe gromove krego, 
Velebit gordi svjedok je bio. 


Jošte i dana8 oblak nas sjeni, 
Pljuskaju i nas povjesni vali, 
Ali u srebro-povjesnoj pjeni 
Ljeska se nešto — komet je, šta li? 


Komet je, rode, Hrvalskoj sunce, 
Tisuću ljeia štono se vraća, 
Tracima zlati polja, vrhunce, 

Čelo nam grije, srce nam jača. 


Čista ko biser sunčeva zraka, 
Hiira i duga hiljade milja, 

Tali nam 8 oka mrenu od mraka, 
Pogled nam vodi drevnog do cilja. 


430 Travnička antologija. 


Divno je zreti, Gospode Bože! 
Ružičast zapad prošlosti bolje, 
Motrili, dok se prizori množe, 
Osulo slavom duvanjsko polje. 


Jošte od zore trublje se ore, 
Hrvaiske čete kreltaju labor, 
Narod. se jati orli ko 8 gore, 
Danas je sveti narodni sabor. 


Orlovska himna do neba ječi, 
Orlovi u red sada će slali: 
Orlice mlade, orlići veći, 
Orlice majke, orli Hrvati. 


Orlovsko perje — ruho. im krasno, 
Orlovski kljuni — koplja i mači, 
Orlovsko oko — ime im časno, 
Orlovsko krilo — vjera, šilo jači. 


Stotinu hiljad ljuta pješaka, 
Do njih šezdeset lisuć konjice, 
Kroči i slijedi junak junaka, 
Oči im iskre, oganj im lice. 


Eno tjelesna banova straža, 
Oklopi, šljemi srebrni sjaju, 

Eno i nježna četica paža, 
Kliktanjem, pjesmom počasti daju. 


Vojvode, plemsivo, vileza kita, 
Župani slavom ovit se žele; 
Opati, Prior, Metropolita, 
Biskupi, Primas Hrvaiske cijele. 


Napokon eno samoga Njega, 

Zviježđe mu čini sedam banova, 
Grimiza raskoš grli Ga svega, 
Ali bez krune, gospe vjekova. 


Ponosno, krepko hiljade kroče, 
Meta im krst je s Božjega hrama, 
S istoka zraci zlatom ih toče. 
Divno se igra povjesna drama! 


U sjeni hrama svećenstvo čeka, 
Ivan i Lave, rimski legali. 

Mnošivo se sleže, zamrije jeka, 
Molitve psalam Višnjemu prali. 


Krunilelj biskup pokroči bliže, 
Svečano zače: »Hrvalski rode! 
Gospod ti evo kralja sad diže, 
Evo ti kruna, simbol slobode!« 


Tisuće grla: Gospode, kralja! 
Tisuće jeka: Kralja, daj kralja! 
Tisuće grla: Tomislav kralj je! 
Tisuće jeka: Kralj je, da, kralj je! 


Tomislav kleče, na križ se kune: 
>Gospode! Rim, rod bit će mi zjene, 
Branič ću bili hrvaiske krune, 
Inače nek mi desnica svenel« 


Biskup ga svćti sa kriškom Kruha, 
Biskup ga mije balzamom vlasti: 
»U ime Oca, Sina i Duha! 

Evo li krune, Gospoda časti!« 


»Mnogaja ljeta!q« — orlovi klikću, 


»Mnogaja ljeta!« — ozvanja s gora, 
»Mnogaja ljeta!« — mačevi sikću, 
»Mnogaja ljetal« — zagrmi s mora. 


Žarko je sunce na nebu slalo, 
Svjedok da bude prizora sveta, 
Pozdrav u blijesku alema slalo, 
Svemirom zvoni: mnogaja ljeta! 


Kralj se ollaru klanja i kliče: 
»Slava va višnjih Gospodu Bogu!e 
S ambona primas: »Uskrs nam sviće! 
Slava va višnjih Gospodu Bogu! 


Slava i hvala rimskomu Papi! 
Slava i sreća Kralju Hrvata! 
Rose ie, rode, prosvjete kapi, 
Vjere, junašiva... to ti je plala!c 


S trona svog siđe Tomislar_Prri, 
Oko Gu puka do neba njija, 

S lica žar plamsa hrvaiske kri, 
S čela mu zvijezda danica sija. 


Sedam banova bijelca mu drže, 
Zrdkom se zasja grimizna halja, 
Ponosan bijelac veselo hrže, 

On je sad prijesto heroja kralja. 


Pređa amanel, mač brilki trže, 
Trže i sjeknu s četiri strane, 
Zaiskra sijev ko munja i brže, 
Navijesti rodu slobodne dane. 


Zablista dragi 8 balčaka_ kamen, 
Zablistu biser 8 očinjih leći. 
Zagrmi narod: »Navijeke, amen!« 
Hrvatska himna Hrvalskom ječi!... 

Divno je zreti, Gospode Bože! Davno je bilo. Sad znadeš, rode! 
Ružičasti zapad prošlosti bolje, Tisuć je ljeta od onog dana, 
Motrili, dok se prizori množe, Kada nam zasja zvijezda slobode 
Oauto slavom duvanjsko polje. S krunjenog čela hrvatskog bana. 


Udri u cimbal, rode, i stani! 

Sunčaj si čelo pri ovoj zvijezdi! 
Duvanjskoj divnoj fatamorgani 
Neka ti vazda pogled tvoj jezdi! 


(Glasnik Srca Is. 1925, 10.) 


Misijonar na rastanku. 


S Bogom mi ostaj, predobri oče! 

Polazim evo u gangeške stepe. 

Tamo, gdje tigar zaskočili hoće 

Kristove ovce — oče — da znaš, što sirepe! 


S Bogom mi ostaj, grozde milina! 

Ne plači, molim te, kršćanska mati! 

Što? Mogu li ostat? Tako ti sina! 

Dok onamo na križu — Isus — žeđa i pati. 


Ostajte 8 Bogom, sesire i braćo! 
Ne ću vam mulit baštine česmu. 
Shvaćam bogalstvo, ko Krist što je shvaćo, 
Stoga izabrah — križ — i indijsku pjesmu. 


S Bogom mi ostaj, hrvalski dome! 

Idem ti pronijet istokom slavu. 

Žrtvuj me rado Gospodu svome! 

Žrtvom 8i kuješ — sreću — potomstru pravu. 


Lađa me čeka. Stroj se već glasi. 

Ugodan vjetar navija vale. 

Gledajte, kako su glatki talasi, 

Ah! trkom ću stići — tamo -- na bengalske žale. 


Olac je 8šinu ruku cjelivo, 

Majke su usne ranile sina. 

Plako je!!!... A već se brod oliskivo 
Trgajuć udarce — srca — i morskih dubina. 


(Katoličke Misije, 1927. 28.) 


ZF. 
Cijeno dače. 
Tugo golema! — padoh posvema! Školo, vir jada, — 8 tebe nastradah! 
Zadnje zvonce meni ciknu, Najsretniji ja bih bio, 
Od žalosti bolan viknuh: Da te nisam ni vidio. 


'Tugo golema! — padoh posvema! Školo, vir jada! — s tebe nastradah! 

Ispit, grobe moj! — prijeki sude moj! 
Tu me na amri osudiše, 

Posmrinicu izvjesiše. 

Ispit, grobe moj — prijeki sude moj! 


Jezik hrvatski — vampir karpatski! 
Mladost si mi svu ispio, 

Crnu kosu obijelio. 

Jezik hrvalski — vampir karpatski! 


Francuz-jeziče — gvozden čekiče! 
Ah, jesi mi ležak bio, 
I tjeme mi već probio. 
Francuz-jeziče — gvozden čekiče! 


Jezik latinski — svrdo starinski! 
Svega si me izbušio, 
Lubanju mi sasušio. 
Jezik lalinski — svrdo starinski! 


Grčki jeziče — grču stezniče! 
Sve mi kosti svimuo si, 
Drage živce pokido si. 
Grčki jeziče — grču stezniče! 


Jezik njemački — kuluče đački! 
Šta sam znoja s čela slio, 
Zaivora se napaltio. 

Jezik njemački — kuluče đački! 


Ti zemljopise — pelin-mirige! 
Kadgod sam te primiriso, 
Gubio sam svaku miso. 

Ti zemljopise — pelin-mirise! 


Kužna povjesti — bacil bolesti! 
Nema spasa, svi mi vele, 
Krv već bacam, kukulele! 
Kužna povjesti — bacil bolesti! 


Matematika — ljuta paprika! 
Ah, jesi mi ljula bila, 
Sav mi život zapaprila. 
Matematika — ljuta paprika! 


Prirodopise — suvišni spise! 
Muhe, buhe, crvi, gliste 

U životu što koriste? 
Prirodopise — suvišni spise! 


Još i fizika — mijeh pun dušika! 
S tebe padoh u nervozu, 
Asimu dobih i sklerozu. 
Još i fizika — mijeh pun dušika! 


Grdna kemijo — predmet nemiof 
Ah, tko te je izumio, 
Mozak mu se osušio. 
Grdna kemijo — predmet nemio? 


Higijena, joj! — bolni ležaj moj! 
Otkad se po tebi vladam, 
Od bolesti sviju stradam. 
Higijena, joj! — bolni ležaj mojt 


Filozofija — joj, što dodija! 
Alaj sam se baš nazijevo, 
Te mi čeljust pukla, evo! 
Filozofija — joj, što dodija! 


Ti gimnastika — glupost velikaf 
Otkad počeh vježbat, skakat, 
Prebih kosti, ostah sakat. 

Ti gimnastika — glupost velika! 


Školeko pjevanje — mačje deranjef 
Oikad jadan popjevujem, 
Na ušesa niši ne čujem. 
Školsko pjevanje — mačje deranje! 


Ah, joj, drugovi — sad smo gotovif 
Više ne ću ja študirat, 
Švercujući dvice birat. 
Ah, joj, drugovi — sad smo gotorit 


Zbogom ostajte — ruke mi dajte! 
Zadnje zvonce meni zvoni, 

Iz škole me sada goni. 

Zbogom ostajte — ruke mi dajtet 

T, ravničke anegdote. 


Travnik. 


GDJE JE TRAVNIK? — U ne- 
kom se časopisu čitalo, da je Travnik, 
gdje drugdje, nego li — kod D0ca?! 

TRAVNIK PRIJE 100 GODINA 
(1831). — Jos. Eugen Tomić u svo- 
jem >Zmaju od Bosne« piše: »Kad 
je minula pčnoć, i oluja s kišom 
najjače bjesnila, stade se sve kretati 
proti tvrđavi. Hajduci, jake ljudine, 
ponesu sa sobom tri čamca iz rijeke 
Lašve... Oprezno i tiho, kao što 
umiju samo hajduci, došuljaju se oni 
do gredskoga prokopa i tisnu u vodu 
čamee,... sjednu u njih i srećno se 
prevezu na drugu stranu nasipa, tik 
pod gradski bedem... Za čas bijahu 
gore... i pođu k gradskim  vrati- 
ma... prihvate sjekire. Nekoliko 
naglih i krepkih udaraca pade, i 
gradska vrata bijahu otvorena... 
Hajduci su odmvotali lance i spustili 
most preko prokopa. . .< 


VELEGRAD. — Prvoškolac, po- 
nosit Travljanin, napisa u hrvatskoj 
zadaći g. 1891.: »Travnik ima mili- 
jun stanovnika«. — 40 god. zatim 
ustanovi  šestoškolac u njemačkom 
satu  utješljiv napredak:  >Travnik 
hat sechs Millionen Einwohner.« 


S ČEGA JE TRAVNIK ČUVEN? 
— God. 1902. izađe u Beogradu knji- 
žica s natpisom: »Kroz Bosnu i Her- 
cegovinu. Utisci s puta... 1901. g. 
Beležio M. M. St.« Tu čitamo: > Varoš 
Travnik — čuvena sa svojih opanaka 
i grofa Brandesa (sic! ekavski!), 
koji je sve svoje imanje žrtvovao 
jezuitekom kolegiju u Travniku, a 
sav svoj život posvetio istraživanju 
školjaka i puževa — spada među 
najinteresantnije bosanske varoši... 
Travnik je sedište okružne vlasti i 
leglo  jezuitske propagande... U 
Travniku je od interesa spomenuti. . 
dobro uređenu jezuitsku gimnaziju.< 
U ostalom se pisac ne ruga samo o. 
Brandisu i Isusovcima, nego i Fra- 
njevcima, muslimanskoj školi, pa i 
svojim kolegama — učiteljima. 


Travnička spomenica 1932. : e 


OBJE STRANKE PODJEDNAKE. 
— Prigodom jednih izbora bila je u 
Travniku velika napetost. N ajprije 
se proču: >Ovi su pobijedili!« Go- 
tova buna! Onda vele: >Drugi sul« 
Još gore! Teda je, pričaju  zlobni 
đaci, telal mirio narod: >Na buni 
se, narodeee! Obadvije su stranke 
podjednakeee!« (I. N.) 


PETAK U ČETVRTAK. — Sed- 
mički je pezar u Travniku od vaj- 
kada bio u petak, pa bi se pazar 
naprosto zvao petak. Kad se pazar 
prenio na četvrtak eto telala s bub- 
njem, gdje po čaršiji viče: »Čuj, 
počuj, narodeee! Nije više petak u 
TAK već je petak u četvrtaaak1!c 


DOKLE ĆEŠ KARTU? — Dođe 
seljak na travničku stanicu, ide k 
blagajni, pa reče: >Daj mi kartu!<« 
— >Dokle ćeš kartu?« —»Evo daj 
mi za forintu, pa dok teče; dalje ću 
pješice« (T. M.) 


KAKOVE VODE IŠTE. — Dok 
su još u Gučjoj gori učili franje- 
vački đaci, trebalo je njihovu na- 
stavniku za eksperimente sumporne 
kiseline. Seljak, što ga zato posla 
0. Vajcu, zaboravi, kako se to zove, 
te je samo znao reći: >Moli te ujak, 
da mu pošalješ nešto, znaš, one vo- 
ikaj čini: šššš.e I 0. Vaje ga raz- 
umio 


KOGA MU JE NAJŽALIJE? — 
srpnja 1894. — Nadbiskup. 


Dne 31. 
Šarić slavio u sjemenišnoj 
svoju mladu misu. 
zeli njemu u čast izlet u Kruščicu. 
Pratili ga presv. g Hadrovič, vič. 


crkvi 


g. Odić, 2 Isusovca i 8 seminaraca.: 


Poveli i konja s hranom. Kad u 
Kruščicu, nasta kratko, ali silno ne- 
vrijeme. Dođe podne, svi gladni, a 
konja s hranom nema pa nema. Uza- 
lud čekaju; nema druge, već se vrati 
kući! Već je bilo 44, kad su vla- 
kom stigli u Travnik. U sjemeništu 
ne nađoše ni rektora ni ministra ni 
konja ni kuhača, a neki već da ska- 


28 


Sutraden podu- 


ie ara“ 

paju od glada. No ne bi dugo, a 
netko vikne: »Eto konja!« I navale 
na soljaka, zašto ih je ostavio na 
cjedilu, a on će im mirno: »Udarila 
kiša, a ija kud ću, već natrag. Meni 
je moga konja žalije nego vas. Če- 
tiri sata tamo, četiri natrag — cijeli 
se dan moj konj lomio pod ovim te- 
retom.« (Opširno u »Kat. Tjedniku« 
80. IX. 1931.) 


KADA JE SVIJET RAZGLEDA- 
VAO ZAVOD — osobito na početku 
školske godine, bilo je zanimivih 
prizora. U prirodopisnom muzeju ne- 
ki bi od straha uzmakli ugledavši 
lava i tigra, te sve pitali: »Jesu li 
živi?«: — Čuli su opet, da su Isu- 
sovci uhvatili đavla i zatvorili ga u 
jednu bocu. I doista, kad bi uništi u 
fizikalni kabinet, profesor bi iz or- 
mara izvadio bocu, a orni bi se 
đavolčić ko bijesan vrtio amo i tamo, 
skakao sad gore, sad dolje. Mnogi 
bi, navlastito muslimani, problijediki 
od straha, da ne bi đavao još skočio 
iz boce, te na njih navalio. — Rez- 
gledajući knjižnicu reče neki mladi 
gofta: »Tko bi sve te knjige proči- 
tao, postao bi najgori čovjek na svi- 
jetu.« Onda upita: >Imade li i ko- 
ran? Je li on sasvim gore, iznad 
svih ostalih knjiga?« — U muzej do- 
veo jednom 0. rektor više odličnih 
muslimana, a jedan će od njih: 
»Učite se, djeco, da možete danas, 
autra Švabu prevaritil« — Na crkve- 
nom koru zapita Isusovac nekoga 
gospodina, Bošnjaka: »Umijete ši 
svirati orgulje?« A on odvrati: >Može 
biti; ali nijesam još pokušao, da li 
znam.« 


>LAŽEŠ!« — Na poklade g. 1889. 
priredi mag. Vajc sa sedmoškulcima 
javne pokuse iz fizike i kemije. Na- 
rod nagrnu u dvoranu. Nikola Odić 
nastupi kao čarobnjak, elegantno 
odjeven, s vilinskom palicom u ruci, 
odloži cilindar na stol, te svojim 
ugodnim  govorničkim glasom  sve- 
čano prozbori: >Bio sam u Parizu, 
gdje sam proučio tajne, što ih pri- 
roda pred običnim smrtnicima krije. 
Pazite, ja ću vam sada izvoditi prava 
čudesa.« No međutim ga je dolački 
svijet prepoznao, te mu stane po- 
rugljivo dovikivati:  >Lažeš, lažeš! 
Kad si ti bio u Parizu?!« 


ORGULJE. — God. 1891. po- 
stavljene su u sjamenišnoj crkvi or- 
gulje. Kad prvi put zabrujiše, se- 
ljaci, koji ih nikad u životu mijesu 
čuli, čisto se prestrašiše, a seljakinje 
još više. Okreću se, gledaju i viču, 


jedne: >Isuse_ moj, što će biti ovo?« 
— druge: >»Isuse moj, u pomoć mi 
priteci!« Jedan seljak susretne  po- 
slije o. Buwixia, pa će ga upitati: 
»Ujače, da li si ti to učinio s orgu- 
ljama?« — >Da, da, jesam; zašto 
pitaš?« — >Kako te ne bih pitao? 
Mislio sam, da to Anđeli sviraju uz 
borije (trube), a ja se prestrašio, da 
nisam znao, di sam.< 


>NEMOJ ME UBITI<« — Đaa 
ge šetali, a neka ih žena opomenu: 
»Nemojte u jabukel« Na to jedan 
đak pogleda nju kroz dalekozor, a 
ona misleći, da je to puška, sva u 
smrtnom strahu krikne: >Joj! nemoj 
pucati! nemoj me ubitil« te se brže 
sakrije za jedno stablo. ( J.Kr.) 


ZVONI KOD SAKRISTIJE. — 
Seminarci su bili u crkvi sami. Uto 
se neka seljanka ogledava za sve- 
ćenikom. Nema ga ni u ispovijedeo- 
nici ni na oltaru. Da nije možda u 
sakristiji? Ode da ga traži. Ali eto, 
ne može da otvori pričesne klupe; 
zato ni pet ni šest prijeđe preko 
nje, najprije jednom nogom, onda 
rugom. Nego ni vrata sakristije ne 
može otvoriti, ma koliko kušala 
Zaključana su. U dobar čas opazi. 
gdje kod vratiju visi oveće zvono sa 
Širokim trakom. Prihvati, pa udri 
zvoni i zvoni i zvoni, ne će li tko 
izaći, pa je pitati, što želi. (J. Kr.) 


>DAJ MI PATRICE« — Ma 
gistar se šetao sa svojom diviaijom. 
Namjere se na pijanog seljaka. Te- 
turajući se zamoli magistra: >Daj mi 
patricel« — »Nemam, brate; nego 
znaš šta? moli na prsle!« —>E ka- 
ko 6u? Čovjek se prevari, kad pare 
broji, a kamoli ne će, kad broji oče- 
naše?« (Tomo Marković.) 


NA UMORU. — Za vrijeme 
španjolske bolesti bi svećenik  po- 
zvan seljaku, koji je bio na umoru 
Upravo ma je htio podijeliti ev. 
ulje, kad umirući viknu: >Mande, 
ispeci ujaku kavu!« 


VINOGRADI. — Jedan Nijemac, 
koji nije nikad vidio kukuruza, vo- 
zio se travanjskim krajem.  Vireći 
kroz prozor vagona opazi kukuruzna 
polja, te zabilježi u svoj putopis: 
>U travničkoj okolici ima mnogo 
vinograda.« 

ORMAN-VRELO na Vlašiću, tu- 
mačio o. Mato, zove se po turskoj 
riječi >orman« — šuma. Jedan đak 
nije pazio, a zapitan dade oso du 
hovito tumačenje: >»Kod onoga vreža 

jesu nekakve stare daske u obliku 
ormara, pa otuda vrelu ime.« 


HRAST U RANKOVIĆIMA — 
koliki je? — Toliki, da ga možeš 
12 puta obaći. 


TRAVNIČKI SOKRAT. — Pravo 
mu je ime bilo: Hadži Gračo Arnau- 
tović; a đaci bi ga zvali Sokratom, 
jer im se činio sličan grčkom mu- 
dracu i po licu i po zanemarenoj 
vanjštini i po nekakvoj originalnoj 
mudrosti. Samo što nije bio siromešan 
ko Sokrat. Imao je više kuća i du- 
ćana, polja i kmetova. Temelj bla- 
gostanju položio je, kako pričaju, u 
Carigradu. Kupovao bi tamo drago- 
cjenosti, a u Travniku skupo proda- 
v&o. Da jevtinije dođe do robe, 
gradio se siromašnim luđakom. Ta- 
ko jednoga dama uniđe u bogat du- 
ćan, uzme zlatan lanac, prevrće ga 
u rukama, kesi se i smije, a najzad 
upila, po što je. Trgovac pomisli, da 
u tog odrpanog budale nema ni pre- 
bijene pare, pa će mu od šale: 
>Samo dva dukata.« Što bi dlanom 
o dlan, izvadi Gračo dva žuta cekina, 
baci ih, i već je na ulici. Dućandžija 
trči za njim vičući: »Drž'te lopova!« 
Dođu pred kadiju. Saslušavši obje 
stranko odluči sudac: >Kod trgova- 
nja no smije biti ni prijevare ni 
šale. Što si ti, dućandžijo, zatražio, 
to je mušterija platio. Tvoj novac, 
njegov lanac!« — Stare dane pročivi 
Gračo u svom rodnom Travniku. Ne 
gradi se više luđakom taj mudrac. 
Jednog zimskog dana g. 1892., kad 
se vrhunci sniježnih gora u zadnjim 
zrakama večernjeg sunca žanili k6 
vatra, naš ti iGračo polako otežući 
viče po čaršiji: »Ja pitam, što je 
livše: ili Bog, što stvara, ili ono, što 
stvara?« — Jednom zgodom opazi 
dva Isusovca, gdje se vraćaju u sje- 
menište. Iz počitanja spram župne 
crkve skinuše šešire, a naš Gračo, 
misleći, da ova pošta njega ide, do- 
vikne im gromko preko Lašve: >Zar 
sam ja Bog, da preda mnom otkri 
vate glave?« Na tu viku doletješe iz 
krojačnice sluge s batinama, da obra- 
ne Isusovce. No kad im bi rečeno, da 
se tu radi samo o izlivu Sokratove 
mudrosti, brzo se smiriše. — Jednom 
se susrete s 0. Gattinom (Šašićem), 
čovjekom ugodne vanjštine. No ha- 
džiji nije bilo pravo, što on nosi 
očale, pa mu doviknu: »Zašto naka- 
zuješ svoje lice, kad ga je Bog lipim 
stvorio?« — Za ramazana upita neki 
magistar  sažaljivo slaboga starca: 
»Je li ti, hadžijo, teško postiti?« A 
vn će: »Teško je za tilo; ali ko tilo 


pita, taj je živina.« I melnuvši ruku 
na razgaljena rutava prsa nadoda: 
»Čovik ma i dušu, i nju treba pi- 
tatil« — Zatekavši ga u kavani 
»Derventa«, upita ga obijesno đače: 
>Ej, dedo, kako ti se sviđa ova ka- 
vana?« A Gračo mu odvrati: >Ju- 
nače, što si ti vidio na ovom vila- 
jetu? Velim ti, da takve kavane ne- 
ma ni u carskom Beču, a kamoli u 
Parizu!« — Kao Turčin staroga kova 
prezirao _ je sve, što je >»švapsko«. 
Nikad nije razgledao gimnazije, ni- 
kad stao, ni okom trenuo, kad bi se 
susreo sa sjemenišnom glazbom; pa 
ije htio znati ni za švapskog liječ- 
nika, kad je obolio. I tako u rama- 
zanu god. 1898. podleže  neznatnoj 
bolesti. Kažu, da je ostavio 8 puna 
fesa žutih dukata. (K, Z.) 


O. Brandis. 


12 BRANDISA. — Prirodopis se 
kod đaka naprosto zvao »Brandis«. 
— >»Prošao sam iz Brandisa« ili >do- 
bio sam iz Brandisa 1, 2, 8 ili >pro- 
pao sam iz Brandisa« — bilo je 
stereotipno kod  travničkih đaka 
(Vrhb. 1921, 15). 


ZORNA OBUKA. — Ako igdje, 
to se traži zorna obuka kod priro- 
dopisa. Znade to o. Brandis dobro, 
pa donio jednoga dana u školu li- 
jepu zrelu jabuku, Dadne je mališu 
u ruke, neka mu sve mači, pa 
ga zapita: >E pa kako to?« A mališ, 
ne budi lijen, zagrize swojim bijelim 
zubićima, te veselo pogledajući u o. 
Brandisa odvrati: >Dobro tol« 

KUKAC S 5 NOGU. — Donio o. 
Brandis u školu kukca, kojemu je 
manjkala jedna noga, pa će đaku: 
»Koliko nogu ima kukac?« — »Pet.« 
— >A ja tebi šestic« (To je u ono 
doba bila najloša ocjena.) 

>SAD, KAKO ĆE KONJXA — 
Prvoškolac ima da opiše konja. Za- 
boravio na dugi vrat. Da ga i na to 
navede, ovako će mu o. Brandis: 
>Konj visok, a trava niska. Sad, 
kako će konj?« — A đak: >Molim, 
konj ne kakoće.« 


ZGNJEČENI LEDAC. — Neki 
moj saučesnik, pripovijeda  Nadbi- 
skup Šarić, bio vrlo živahan i ne- 
miran, nije pazio u školi. O. ga 
Brandis pozove k sebi do katedre, 
gdje su u kutiji ležali leci od lje- 
penke. Moj Andrija nije znao ni 
beknuti, te od neprilike i muke 
zgnječi jeden lijepi ledac. >E pa ne 
znaš ni leca držati. Na mjesto!< 

OBZIR PREMA MRŠAVOM ĐA- 
KU. — Kad sam još bio u I. raz- 
redu, priča mgr. dr. Ivan Dujmušić, 
nestašna djeca, gladna ko uvijek, 
pod satom o. Brandisa stala griskati 
kruh. Na to će on: >E pa Dujmušić 
slobodno, jer je mršav; a drugi ne 
smiju.« 

NIKICA POD KLUPAMA. — 
Nikica, vrlo malen dječak, inače do- 
bar, samo ponešto vragoljast, sjedio 
u zadnjoj klupi. Već mu tamo dosa- 
dilo, hoće mu se malko gibanja, pa 
se četveronoške ispod svih kapa 
provlačio, dok nije osvanuo pred 
prvom. Svi prasnu u smijeh, a o. će 
mu Brandis: >Za kaznu ćeš istim 
puiem natrag do svojega mjesta.< 


NIKO ĆE IZACI! — Već je o. 
Brandisu dodijalo, što djeca za vri- 
jeme škole toliko izlaze iz razreda, 
pa će strogim glasom: »Ovaj sat niko 
će izaći nepolje.< Kad tamo, eto izi- 
lazi Nikica i ne zamolivši dopušte- 
nja. >Stanil« zagrmi o. Brandis; >»šio 
sam mašo prije rekao?« — »Molim, 
rekli ste, da će Niko izaći; a evo ja 
sam Niko.< 


TAJMIR. — Došao imendan o. 
Bramdisa, pripovijeda mgr. dr. Iven 
Dujmušić, a mi mališand_ njemu u 
školi česlitali. U ime odgovora pođe 
on k zemljovidu Azije, što je visio 
na zidu, pa će nam rukom pokazati 
na jedno jezero u najsjevernijoj Si- 
biriji. »Evo<, reče, »tu je jezem 
Tajmir (Taimyr). Samo vas jedno 
molim: budite u školi mirni!« 

JAGUAR. — >Jaguar«, bio to 
veliki mačak, koji se u Travniku oko 
kuće protezao, a mjesto miševa i 
parcova hvatao ptice pjevice. Svima 
je već dosadio. O. Brandis se po- 
nudi: »>Ceee, lako ubiti mačka. Hoće 
uhvatiti, rep lijevom rukom, desnom 
rukom za vrat, potegni na koji način 
i vjeruj se ti mene, mačak gotov!«< 
Svi se veselili, što će ih riješiti »ja- 
guara«. Uveče dođe o. Brandis k 
stolu povezane glave i ruku, a mačak 
mirno se šeće oko kuće. >Oče Bran- 
dise, što je sa jaguarom?« — >Ceee, 
ne mere. S Bogom!l« i ode. Odonda 
nije mu bilo najdraže, kad bi se 
spomenuo >»jaguaze. (M. Rabađija.) 


S AJVANOM. — Na jednoj eks- 
kurziji zapita o. Brandis seljaka: 
>Može li se ovim putem preko 
brda?« — >Može ajvan; možete i vi, 
ako vaše Veličanstvo hoće s ajva- 
nom.« (M. R.) 





TKO GA POTEŽE ZA TALAR? 
— Priča o. Franjo Tamc: God. 1990. 
još kao magistar u Travniku, pratio 
sam 0. Brandisa na Vranicu. 
6ismo na tavanu alpinske kolibe, ma 
dosta tankoj naslagi sijena. Cijelu 
noć zavijali naokolo vuci, da je bila 
strahota, i ja se probudih. Sid me 
0. pode zašto ne. pote- 
žem za se ja, što to 
reg redi kora iša Kad 
u to začujemo ispod sebe muklo, 
otegnuto »muuu.< Zagonetka je ri- 
ješena. Ispod nas je slaja, a u staji 
krava. Mora biti vrlo gladna; jer 
mjesto da spava, čupka sijeno, što 
između dasaka visi s tavana. Sa si- 
jenom visi i okrajak Brandisova ta- 
a, pa krava u mraku čupka sada 
skjeno, sada talar. (F. H.) 


BUDALA. — Praćen od dvojice 
đaka i jednog seljaka s konjem pu- 
tovao 0. Brandis po Hercegovini. Vi- 
deći seljak, gdje sakuplja  bišine, 
zapita: >Jesu li to trave za kašalj, 
prsa, džigerice, ili za drugu koju bo- 
lest?« — >Nijesu. To mi trebamo za 
naše nauke.« — Seljaku nije išlo u 
peru čemu toliko muke i troška, 

nema od toga koristi, pa će o 
Praia: >Čuješ ti, gospodine, ti 
mučiš sebe, ovu djecu, mene i konja, 
pa bi mogao tko od nas još i gla- 
vom platiti verući se po ovim plani- 
nama i kršu i vratolomijama. Nego 
ti hajde s djecom kući, a ja ću ti 
nakosit, ako hoćeš i dva tovara sva- 
kih trava od naše Hercegomine, baš 
ravno u Travnik, i to džabe; samo 
ćeš mi platiti dangubu« Kad o 
Brandis na tako pametnu i povoljnu 
ponudu nije htio da pristane, okre- 
ne se seljak zlovoljno đacima, pa će 
im: >Ovaj vaš gospodin, djeco, pra- 
va je buđalal« Ostavi stvari o. Bran- 
disa i vrati se s konjem svojoj kući. 
(Marko Tvrtković.) 


>»UČI BOLJE ZEMLJOPIS!< — 
O. Brandis putovao u Crnu Goru. Na 
granici kod Kotora zaustavi ga financ. 
»Kamo, gospodine? Amo pašoš!« 0. 
Brandis mu pruži isprave. Dosta se 
finance namučio, dok napokon slo 
živši slovo sa slovom pročita >Trav- 
nik«, pa će zapitati: >A gdje je lo 
Travnik, u kojem je to carstvu? 
Nato mu o. Brandis istrgne iz ruku 
svoje dokumente odsjekavši: >Uči 
bolje zemljopis!g — i ode žurno da- 
lje, a da se na zaebezeknutog financa 
nije više ni obazreo. (M. Tvrtkorvić.) 

ZA KOGA SU GA DRŽALI. — 
Radi svojih ekskurzija bio je o 
Brandis na daleko poznat. Mnogi su 

mislili, da je nekakav ećim (liječ- 
nik), koji traži ljekovite trave, pa bi 
ga pitali za savjet ja !' za kravu, ja 
V za bolesno dite. Neki ga zvali 
>»onim Isukrstovcem, šta traši trave 
i baje.< Drugi ga opet držali za bu- 
dalu, koji se vere po planinama. 
Opet neki dolezili i molili ga za 
rastoktravu, s kojom se može do&i 
do sakrivenog blaga. Radi ljetne že- 
ge putovao bi obično u civilnom odi- 
jelu, pa je onda izgledao vitak i 
mlad. >0. Brandis,« reče neki gospo- 
din, to je, zar ne, onaj mladi gospo- 
din sa strunjavom vrećom? No 
drukčije je sudio poslužnik na pa- 
robrodu. Prezirno ga omjeri, pa će 
mu: >Hajde tamo među težake!« Ali 
kad mu 0. Brandis pokaza svoju 
kartu 1. razreda, gdje piše: »Profe- 
sor grof Brandis«, sav se pokunji.i 
vrlo ga učtivo odvede u salon I. 
razreda. 


KO BUDALA. — Ndb. Šarić 
iča: Neuki bi svijet znao o o. 
Brandisu govoriti: >K6 budala hoda 
vazda po planini.« Kad jednoga dana 
dođu ljudi, da razgledaju zavod. 
Čudili se osobito velikom herbariju, 
pa će pitati: >Ma tko je sve to sa- 
kupio?« A o. Brandis udarivši si 
dlanom o čelo odvrati: >E pa Bran- 
dis budala!« 


VISOKA GOSPODA. — Izbi za- 
sopljen pred gimnaziju elegantan 
auto. Izađu dva otmjeno odjevena 
gospodina. Žele, da pregledaju ovaj 
glasoviti kulturni zavod, o kojem su 
već toliko čuli. Odvedu ih dakako i 
u prirodopisni kabinet. O. Brandis ih 
omjeri = vještačkim pogledom, te 
uvjeren, da su to vrlo odlična go- 
spoda, možda visoki vladini činov- 
nici, s najdubljim ih počitanjem pri- 
mi, te je čisto bio neiscrpiv u po- 
kazivanju, tumačenju i pričanju. Tek 
na rastanku ih salonskom  učtivosti 
čedno zapita: >A bih li smio znati, s 
kim zapravo imam čast?« Predstavi 
se jedan od njih: »Znate, ja sam 
šofer, pa imam baš jedan dan do- 
pust; a ovaj moj prijatelj je kro- 
jački majstor.« — Tableau! 

INGREDERE — NE MERE! — 
Jedan moj kolega musliman — tako 
pripovijeđa Mirko Bojić, sad grko- 
katolički paroh — trebao je nešto 
od o. Hoffera, tadanjeg rektora. Sta- 
ne pred vrata i bojažljivo pokuca. 
O. Hoffer iz sobe dosta glasno vikne: 


> derel« a moj kolega misleći, 
da čuje: »ne mere«, odakoči od vra- 
ta, pa čekaj. Poslije nekoliko mi- 
nuta opet se kolega primakne k vra- 
tima, pa će malo jače pokucati, a iz 
sobe se začuje opet nešto jači glas: 
>ingredere!c« — >Opet ne mere, >po- 
misli Mustefa, pa sad daj još dulje 
čekaj. Kad se već dosta načekao, 
opet priđe k vratima, prisluškuje, je 
li ko unutre, pa i po treći put po- 
kuca, a 0. rektor će, već na pola lju- 
tito: >imgredere!l« a moj ti Mustafa 
sav u strahu odskoči od vrata, jer je 
čuo, da je i stolica škrinula. O. Hof- 
fer otvori vrata: >No, potom, rekao 
sam ti: >ingredere«. Mustafa sav 
zbunjen izgovara se: >Ja mislio, mo- 
lim, da ne mere.c« — »Mere, mere!« 
reče 0. Hoffer; uhvati ga za koparan 
i uvede u sobu. 


>IMAŠ LI PARA?% — O. rektor 
Pančić prolazio gradom. Opazi ga 
izdaleka obijesno muslimanče. Lije- 
po je odjeveno; vidi mu se, da ga 
ne muči glad, ali ga možda mori 
želja za bombonima, pa bi od do- 
brog o. rektora htjelo izmamiti koju 
paru. I razvije se ovaj lakonski 
razgovor, ovaj improvizirani duet u 
sopranu i baritonu: Doviknu mališ 
tanko glasovito: »Švaabool«_ A 0. 
Pančić krepko odvrati: »Šta je?« — 
>»Imaš  paaraa?« — »Imam« — 
>Daaaj!« — >Ne dam.< I hanuma se 
8 prozora grohotom smijala svome 
malom. 


>HAJD'TE OCU REKTORU 1 
UBIJTE GAl« — Ispod sobe o. Me- 
seka, sjemeništu na jug, stajala ve- 
lika kaca, u koju bi iz kuhinje izli- 
jevali pomije i bacali ostatke svinja- 
ma za napoj. Miris, koji se otuda 
širio, namamio bi noću gladne grad- 
ske pse, velike i male, te bi svi oko 
kace bijesno lajali, otimali se za 
hranu i 0. Meseka trgli iz slatkoga 
sna. No jedne noći pređe ovo lajanje 
upravo u zdvojno zavijanje. Garov 
htio po što po to da se dočepa sla- 
snog zalogaja, skočio na kacu, upao 
unutra i stao se topiti u toj čorbe- 
tini. Dojadio o. Meseku taj noćni 
nemir. Ne može ni oka da stisne. 
Ustane i pokuca na vrata brata Mar- 
kovića, koji je stanovao s druge stra- 
ne hodnika, ocu Meseku nasuprot. 
>Zuojite ki se? zapita najprije. >Ne 
znojim se.« — >E onda dobro. O 
možete ustati. Znate, ja ne mogu 
spavati, tako laje onaj nesretni pas. 
Nema druge. nego da ga ubijete. 
Imate li ključeve?« — »Nemam, kod 
o. rektora su.« — >E pa hajd'te 0. 

rektoru i ubijte galc — >Hoću!<« Ali 
se ne boj: nije brat Marković krivo 
razumio. 


DUH SVETI. — Navalili pitati 
katehetu, 0. Kulunčića: >Tko će nam 
davati duhovne vježbe?« — On ne 
će da udovolji njihovoj radoznalosti, 
već samo odvrati: >Duh Svetilc« Dva, 
tri dana zatim počnu duhovne vje- 
žbe. Orgulje zabruje, đaci pjevaju: 
>Dođi, Duše Svetil« — a na propo- 
vijedaonici se pojavi sam o. Kulun- 
čić. >Eno Duha Svetoga!« pomisliše 
neki đaci, znajući, u kojem je to 
smislu otac uzeo. (T. M.) 

DOBAR GRK. — Bila je grčka 
školska zadaća. O. Kilank, dosjetljiv 
kao uvijek, sastavio ju iz raznih mje- 
sta Odiseje, vješto povezanih, i sva- 
komu đaku dao hektografiran tekst. 
Dok se drugi mučili i znojili, jedan 
inače slabiji đak već iza pola sata 
predade zadaćnicu. O. Kilank preleti 
je časom, pa se onda smješkao sve 
do konca sata. Tada će onome đaku: 
>Drago mi je, što ste tako dobar 
Grk.« Iza škole hvalio se naš junak, 
da je brzo ono mjesto našao u pri- 
jevodu, prebrojio stihove i s nekim 
promjenama prepisao. >»Ali, bolan,< 
rekoše mu drugovi, »zadaća je sa- 
stavljena na preskok!« Kad se za- 
daće vraćale, a kod njega stoji cr- 
veno na bijelom: >Prepisano! Vidi 
Maretića str... .« (Pripovijeda Iv. 
Kuliš, trgovac.) 


NALOŽENO JE! — Sakupili se 
vanjski đaci u VII. razredu, gdje će 
im se održati nekakvo službeno pre- 
davanje. Bilo je to zimi, a kako taj 
dan nije bilo škole, nije se ni ložilo. 
Slabije odjeveni drhtali od studeni i 
cvokotali zubima. Uniđe o. Mato i 
razabravši hitro situaciju, započe 
exordiuwin ex abrupto ili, ako hoćete, 
a circumstantiis, ovako: >Vi se tu- 
žite, da nije naloženo. Ali nije tako! 
Naloženo je i meni i vama: meni, 
da vam govorim, a vama, da me slu- 
šate!< 


>DEDER UKRADI!« — Kad je 
gimnazija u vrijeme rata bila bol- 
nica crvenog Krsta, zamoli neki ra- 
njenik nekog mlađeg Isugovca: >De- 
der ti nama ukradi štogod rakije! 
Ne boj se, imamo mi para, platit ću 
ja tebil« (T. M.) 


ZNA ĐAKU IZMAMITI PRI- 
ZNANJE. — Muči se jedan dak i 
guši, k& da mu je medeni Ksenofon 
kost u grlu; nagađa sad ovako, sad 
onako; ne zna sad ovo, sad ono, dok 


ga profesor najposlije ne upita: >A 
što znači dzopšw?< — >U nepri- 
lici saml« — >To ste barem pravo 
rekli; to svi vidimolc — Drugi đak 
još slabije odgovara. Na koncu ga 
profesor još pita: >Recite vremena 
od dnoA Avu « — Đak nabraja 
sve moguće i nemoguće oblike, 
koprca se k6 utopljenik, kad napo- 
kon nekako ispliva _ do  perfekta: 
»dnoAWA%, Propao sam,« a profesor 
primijeti: »Drago mi je, što to i 
sami uviđate!« (K. Z.) 


HOMERSKE SLIČICE. — Pro 
učavanje grčkih klasika znade pro 
fesor koji put i zasladiti ili zapa- 
priti, nek je malko promjene. Tako 
n. pr. kod _ Homera. 

1. Homer pripovijeda o Ahrlejevoj 
žalosti, i kako ga majka Tetida tje- 
šila. Tada će profesor: Neki đak 
dobio od strogog tate vruću prizna- 
nicu za loše ocjene. Čula ga majka, 
gdje plače. Tiho ko magla uniđe u 
sobu: >Blizu se posadi do njeg. a 
on sve dii i plače; rista ga 
ogladi, riječ progovori i klikne nie- 
PBa * — >»Čedo, što plačeš“ Kakva u 
duši te snalazi tuga? — Reci, ništa 
ne taji, da oboje znademo za sve!«< 
— Njoj nogometaš brzi odgovori 
jecajuć teško: — >Znadeš i sama, 
zašto da govorim, kad ti je znano?.. 
— Nego, ako li možeš, zakrili vrloga 
sina!« (Isp. Ilij. I., 357—365, 398.) 

2, Tetida ode zatim na Olimp k 
gromovniku Zevsu, da zagovara svo- 
jega sina Ahileja: >Uza nj se po- 
sadi ona i koljena ogrli njemu — 
Ljevicom: desnicom njega za pod- 
bradak primi i Zevsa — Gospoda, 
Kronova sina. ovako moliti! stane< 
(Tlij. I. 500—502). Ma neka še ne 
nada koji lijeni đak — profeeor će 
— da bi njegova majka ovako mo- 
gla predobiti profesora. Prije će Te- 
tida Zevsa, nego ona mene! Što tko 
zasluži, to će od mene i dob'ti! 

3. Hefest kaže svojoj majci, bo- 
žici Heri: >Strpi se, majko moja. i 
ako si tužna, pregori!« (Ilij. I, 586.) 
— Evo vam gotove klasične brzojav- 
ke, kojom možete majku utješiti, ako 
iz grčkoga prnopanete. Ali bi vam 
onda tata u ime odgovora mogao br- 
zojaviti: >Ao nevolje prave, podno- 
siti ona se ne da!« (Ilij. I, 573.) Do- 
sta, da nasluti,. kakav će mu kod ku- 
će biti doček! 

4. U skupštini bogova  prozbori 
Zevs ovako: >Ah, koliko se tuže ng 
bogove smrtnici ljudi! — Od nas bo 
vele, zla da dolaze, a jade sami — 
Spremaju mimo sudbine grijehom i 

drskošću sebi« (Odis. I, 8_2—34). Eto 
tako se i đaci znadu tužiti na nas 
profesore, ko da smo im mi krvi, kad 
propanu. Ali nijesmo mi profesori 
krivi niti je komu suđeno, da pro- 
pane, nego si lijenošću i lakoumano- 
šću sami spremaju propast! (K. Z.) 


SUZA S AEROPLANA. — šŠtro- 
poće velikom bukom aeroplan upra- 
vo nad gimnazijom; a profesor grč- 
kog jezika upotrijebi zgodu, da đake 
potakne na marljivo učenje grčkog 
jezika. >Bilo je to<, pripovijeda im, 
»još g. 1918., kad sam VI. razredu 
dao ekstemporale iz svih riječi VI. 
pjevanja Ilijade. Svi su na svako 
pitanje lijepo odgovorili; samo je- 
den notorni lijenčina dobio nepo- 
voljnu ocjenu, koji je i na koncu go- 
dine propao i gimnaziju ostavio. A 
danas? Danas nosi glavu u torbi. 
Kao časnik zračne flote mora se go- 
tovo svaki dan iz Rajlovca na nesi- 
gumom aeroplanu dići u vratolomne 
visine. Nerijetko leti preko Travni- 
ka. Onda kruži dugo nad gimnazi- 
jom, sjeti se onog ekstemporala, li- 
jenosti i lakoumnosti  Žalostan se 
nadvije iz aeroplana. Iz oka mu 
kane jedna krupna suza. Padajući sto- 
Like visine leti suza pospješenom brzi- 
nom i sve većom snagom, probije 
krov gimnazije, probije strop i II. 
sprat, te pane_ u I. spratu upravo u 
razred i na klupu, gdje je nekoć li- 
jeno zijevao, mjesto da pezi; gdje 
je pisao onaj nesretni ekstemporale, 
gdje se napokon oprostio s gimnazi- 
jom u nepovrat. I aeroplan leti da- 
lje. Hoće li izdati motor? Hoće li se 
slomiti krila, razbiti propeler? Hoće 
ki se danas opet živ vratiti? — Dje- 
60, učite se marljivo grčki, jer bi vas 
inače još veća nevolja mogla stići 
nego li njega! (K. Z.) 


DVA LAVA. — Kod teškog So- 
fokla mogla bi đake još i glava za- 
boljeti, da ne bude i po koje razo- 
node. Upravo smo čitali, kako su oba 
Antigonina brata jedan drugoga u 
isti mah kopljem probola. >To je,< 
primijeti profesor, »slično kao s ona 
dva lava u pustinji.« — >Molim, pri- 
povijedajte, pripovijedajte!l« — >Pa 
neka! Živjela daleko tamo u libij- 
skoj pustinji dva lava: jedan u pje- 
ščanoj uvali, drugi u oazi. Već su 
ostarjek i oslabjeli, da nijesu više 
mogli dostići hitre gazele ni druge 
divljači. Glad ih morio do skrajnosti 
i napokon natjera do groznog djela, 
kojemu nema primjera u povijesti 
lavovskog roda. Jednoga se dana sa- 
stanu usred pustinje. Stanu. Gledaju 


se izdaleka. Prepoznaju se. Zajedno 
su se rodili, istim mlijekom dojili. 
Braća su. Ali zar da kraljevi pusti- 
nje nečasno umru od glada? Kad ne- 
ma druge, nije li zar bolje, da bar 
jedan poživi, kad već ne mogu oba? 
I zatomivši prirođena bratska  čuv- 
stva, bijesno zariču, skupe zadnje 
swoje sile, zalete se jedan prema 
drugome, skoknu, sukobe se u zraku 
i širom razvativši ralje u isti mah 
proždrije jedan drugoga, brat brata. 
Dolete hijene, koje su iz skrovišta 
vrebale; ali ne nađoše ništa, do li 
dva krvava repa. — Eto lavske obi- 
teljske tragedije, m jasno osvjet- 
ljuje i tragediju Antigonine braće.< 
-— Dok se stišao smijeh. opet se la- 
tismo točnog proučavanja Sofoklove 
Antigone. (K. Z.) 


CORRECTUM. — Profesor pod 
slabu njemačku zadaću napisao: 
>Correctum!« Sutradan vratio đak 
zadaćnicu, ali ispravku ni traga. 
Profesor će: »Što nijesi napisao ko- 
rektuma? Zar si mislio, da je to moj 
potpis? Ja se ne zovem Correctum, 
moje je ime Kamilo Zabeo.< 


SKUPE BRZOJAVKE. — Kad bi 
koji slabi matematičar kod zadaće 
namigivao  pobratimu susjedu za 
brzu pismenu pomoć, dobacio bi mu 
mirno tihi o. Vajc: »Svaka brzojav- 
ka — petica!« Petica značila je tadai 
pet forinti i negativnu ocjenu. (A. 
Mlakić.) 


KAD SE UČI JEZIK. — Čeh: 
»Hajde  klečati jednu godinu!« — 
>Molim, tako dugo ne mogu!« — 
Slovenac: »Svi pijevci neka idu 
na pjevanjel« — Nijemac: >Zašto 
imaš fes na glavi? U muzeju i u 
školi mora glava uvijek biti prazna.« 
— Švicar rekao bi uvijek: >apo- 
krem«<, jer je u Marnovoj slovnici 
pogrešno tako bilo štampano mjesto: 
»akoprem«. — Francuz, kad ga 
neki đak pred sobom oca L. zapita: 
>Molim, je li velečasni unutra?<« od- 
vrati uljudno: >E pa pucaj na vra- 
ta!« — Talijanac 0. Lombarđini 
držao đacima »ežercicije«. Jedna mu 
riječ nikako ne će da dođe na jezik. 
>Draga dico, ne budite kao — kao 
— znate, keo pčela, što bode, a ne 
daje meda.« Jedan prvoškolac mu na 
to dovikne: >0sa, osal« — >Tako, 
tako! Dakle ne budite kao osal« 


>UZMI SVOJ —KREVETI« — 
Dosta je već mali nemirnjaković do- 
adio, pa će inu magistar nešto ra- 
stresen, a jeziku ne posve vješt, na- 
pokon reći: >Uzmi svoj krevet (htio 

reći: svoju knjigu), pa hajde u 
kutic« I mali ode u kut, i nitko se 
nije u muzeju nasmijao. (H. M.) 


KRIVO SHVATIO. — Sluga do- 
nio zimi 0. duhovniku,  Nijemeu, 
ugljena u sobu. Taj mu prijazno za- 
hvali veleći: >S0, 80, mein Lieber!« 
— A sluga će na to: >»Nije 38, vele- 
časni, već ugljen!c (J. B.) 


RASTRESENI PROFESORI. — 
Ne ću da vam pričam, kako je gdje- 
koji rastreseni profesor zaboravio 
doći u školu, ponijeti ovo ili ono, 
ostavio u sobi avoju burmulicu, bez 
koje ne može ni da živi, obuo jedmu 
svoju, a drugu tuđu cipelu ili za- 
bašao u krivi razred. To su odviše 
obične dogodovštine. Nego jedan 
profesor, kad je zalutio u nesuđeni 
razred, zateče tamo već drugog pro- 
fesora, koji ga uljudno upozori: 
»Oprostite, sad je moj sal!« Pođe 
dakle dalje do susjednoga razreda. 
Ali kad uniđe na slijedeća vrata, 
nađe se opet u istom razredu, jer je 
ovaj razred imao dvoja vrata. — 
Drugi rastreseni profesor sprema se, 
da ide na vilu. Odluči, da će usput 
kod vratara ostaviti stare hlače, da 
ih dadne pokrpati. Ali kako je bio 
zaduben u svoje misli, izađe iz kuće 
sa Btarim hlačama na ruci i prođe 
dobar dio grada, dok se napokon ne 
sjeti, što to nosi i brzo sc kući vrati. 
— Opet jedan (a ne ću reći, da to 
nije koji od gore spomenutih), za 
puti se u Malo sjemenište. Zaboravi 
šešir, pa pođe s biretom na glavi 
U gradu ga preč. g. proto u čudu 
pogleda i pozdravi. Profesor odzdra- 
vi biretam i pohrli dalje. Tek u 
Malom sjemeništu opazi svoju za- 
bunu. 


Daci. 


ĐAČKI JEZIK — tako se u 
zlatna stara vremena zvao latinski 
jezik. Svaki ga je đak znao govoriti 
i ponosio se tim. Što je danas 
>đački jezik«, pokazat će nam neko- 
liko travničkih izraza, a nadamo se, 
da će ih Jugoslavenska akademija 
što _ prije uvrstiti u svoj rječnik. 
»Nastoji« kažu, kada tko hoće biti 
duhovit ili uopće kada se previše 
ističe u govoru. >Cica sec znači: 
uliziva_ se. >Zapucava nekoga« — 
bocka koga ili mu se izrugiva. >Skle- 
pao je« pjesmu ili zadaću — na 
brzu ruku, nemarno sastavio. Starje- 
Ššina ga »ucoljao« — uhvatio u kr- 
šenju propisa. >»Ide na ugodan raz- 
govor naroda — slovinskoga« — ide 


starješini, da primi ukor. >Bio je 
tusumiran« — bio je kažnjen po 
Marku Tusunu. Išli smo >na slavuajev 
put« — na mrsku šetnju. >Peta: 
-— poeta, pjesnik. »Šverc«, »Šverco- 
vatic — varanje kod zadaća. »Grož- 
đe« —grah, osladio se djeci. >Či- 
kovi« — ambrozija travničkih semi- 
naraca. >»Soldatic« ili >vojnicic == 
neka vrst tijesta, slična rezancima: 
obično dolazi za večeru; katkad o 
podne uz gulaš. >Oficiric — ista 
vrsta, samo bolje priređena. I škol- 
ske ocjene imaju svoja đačka ime- 
na: za odličan (5) kažu >pčtanac; za 
vrlo dobar (4): »čvrkac ili >»stolica<: 
za dobar: >carska nota<; isprva ee 
tako zvala prelazna ocjena  >dovo- 
ljan«, kad si jedva prošao, ali ipak 
nekako prošao; oikako ocjene >do- 
voljanc više nema, prešao je naziv 
»carska nota« na >dobar« (3); ocje- 
na >slab« (2) zove se »dvica<«; rđav 
(1): »kec« ili »džilit kraljevića Mar- 
ka«; a nula: »ćevap«. 


BARBARIZMI. — Dok se snađu 
novi đaci, izgovaraju nepoznate si 
riječi svakojako. Tako se čuje: >+eks- 
tempular, istekpolar, instekpularc — 
a onda opet: >»klasfikacija. kezvi- 
kacija, kezvegetacija«, a stari ih po- 
uče, da se kaže: »kljaštnifikacija.< 
(Stj. FL) 


VANJSKI ĐACI 


>ETO IHi« — Bijaše krasno ne- 
djeljno veče. Nas nekoliko vanjskih 
đaka šetasmo se glavnom ulicom 
grada Travnika. Moglo je biti oko 
5 i po sati. Baš smo bili pred lje- 
karnom, kad li jedan reče: >Eto ih!< 
— i nagne bježati. — >Koga? Bolan 
ne bio, šta ti je, kud bježiš?« — 
»Ma tko je?« — čulo se više gla- 
gova. — >Isusovci« vikne on, i ne- 
stade ga. Da ti je bilo tada 
dati, kako se sve uskomešalo. Svijet 
se snebivao u čudu, šta se je na- 
jednoć zbilo. Jedan naletio na neka- 
kvo malo dijete, te ga oborio, a dje- 
Pag stala dreka. Sad će jedan stra- 

: >Šta trčite? jeste li šenuli? U 
o zakona — stojl« No to nas nije 
nipošto smeo; mi smo dalje bježali. 
jer je bio veći strah pred Isusovci- 
ma nego li pred stražarom i njego- 
vim: >U ime zakona stojl« Kad smo 
bili na sigurnom mjestu, pitao je je- 
dan drugoga: >A koja su ona dvo- 
jica bila? Jesu li te prepoznali?« — 
>Ja mislim, da nijesu, jer sam na- 
vuko šešir na lice.« (A šta je sutra- 
dan bilo u školi, o tom Šuti naš 
urednik.) — (>Travnički đak«, 1906.) 


Đaci. 

>JE LI OTIŠAO? — Profesor 
pošao pred večer u grad. Kad tamo 
se desili đaci iza propisanog sata. 
Spaze profesora, pa šmugnu brže u 
jednu kuću... Kamo će, gdje će se 
sakriti? Jedan skoči u prazno bure 
i čučne, ostali kud koji. Profesor za 
njima u kuću. Mala stanka. Sve 
tiho. Kad onaj pomoli glavu iz bu- 
reta i zapita: >Je ! otišo Đuka? — 
»Nije, evo me! Dat ću ja tebil« I 
ptičice ulovljene. (Ivan Nikolić.) 


JERAMAZ. — Nitko nije trav- 
ničkim đacima češće držao duhovne 
vježbe nego obljubljeni pučki misi- 
jonar 0. Jeramaz iz  Melkovića 
(+ 1917.) No u Bosni riječ >jeramaz« 
znači razbojnik, i nema ti goreg uko- 
ra, nego kada ti Bošnjak kaže: >Ti 
jeramaze jedan!« Kad eto ti jedno- 
ga dana jedan vanjski đak pripo- 
vijeda svojemu ocu: >»Došao neki Je- 
ramaz, da nam drži duhovne vjež- 
be.< Na to mu tata prilijepi ama baš 
poštenu zaušnicu, da su mu 
očima zatitrale zvijezde. »Kako mo- 
'žeš tako govoriti o misniku Božjem?« 
A mali će plačući: »Što ću ti ja, kad 
se on iako zove?« (P. Perica.) 


SEMINARCI 


PRVA NOĆ U SJEMENIŠTU 
(1891.) — Ja legnem i zaspim. Kad 
u noći neki se drug vrati sa hodnika 
u spaveonicu, te malo lupne vrati- 
ma; ja se trgnem, a  zavičem: 
>Majko, tko to lupa?«< djeca, koja 
su bila budna, rekoše mi: >Šuti, bo- 
lan; nemoj vikati!« Ujutro vič. ma- 
gistar zazvoni, dođe k meni i stane 
me buditi; a ja sam mislio, da sam 
kod kuće i da me brat dira, te po- 
vičem: >Franjo, što me diraš?« Dje- 
:ca udare u smijeh, a ja se zastiđim. 
(Đuro Czezner.) 


UMIVAONICA. Pripovijeda- 
jući prvoškolac u listu, kako se živi 
u sjemeništu, piše: >Onda se idemo 
umivati. Nije to kao kod nas kod 
kuće. Polij ti mene, a ja ću tebe! 
— nego je usred spavaonice umi- 
vaonica s pipama« (M. Vanino.) 


TRAŽI UTJEHU. — Preporučili 
roditelji mališu, kojega su doveli u 
sjemenište, budne li žalostan, neka 
samo ide kojemu »patruc, pa će ga 
taj već utješiti. Ne bi dugo, a eto 
maloga ocu Vaninu. Razabravši, o 
čem se radi, reče mu: >Ta, šta ne 
ideš prefektu svoje divizije?« Mali 
će na to kiselo: >Joj, kaj velite? 
Kad sem ga samo videl, tak sem po- 
čel plakati« (T. M.) 


MALI. — O. Predragović zapita: 
malog seminarca: >Kako se zoveš, 
mali?« — a on odgovori: >»Mali.« — 
>Vjerujem, da te zovu: mali; ali ka- 
ko ti je ime?« — »Mali.« — >Ne 
šali se, mali, nego reci, kako ti je 
prezime?« — »Malic. Ta, šta će dru- 
AA ia obla kad se doista zvao 

y?! 


MEDO U MUZEJU. — U muzeju 
mrtva tišma. Neki laktima  pod- 
bočili tešku glavu i zure u knjigu; 
neki zastoniH oči zelenim  Štitom 
proti jakoj svjetlosti; neki — nije 
čudo u to, spazini — počeli i glavom 
klimati: obladao njima svesilni Mor- 
fej. Najednom jedan mališ krikne, 
skoči sa stolice i potrči nekoliko ko- 
raka. No damala se sav zastiđen vrati 
i opet sjedne. »Što je? što je? pi- 
taju. Sanjao mališ, da ga progoni 
medvjed, a on pobjegao, da iznese 
živu glavu. (P. Perica.) 


KASTRA. — Tako se nekih go- 
dina zvala neka vrst javne utakmice 
u školi. Djeca se marljivo priprav- 
ljala, pa nijesu rado ni kući pisala. 
I zato jedan mališ završi svoj vrlo 
kratki list ovako: >Dragi roditelji, 
ne mogu vam više pisati, jer imam 
kastru.« Prepanu se tata i mama, i 
teško zabrinuti odmah napišu gene- 
ralnom prefektu ekspresno pismo, da 
pitaju, kakova je to bolest >Kastra«, 
je li opasna? je li već krenula na 
bolje? (Stj. Flodin.) 


>U NADI JE SPASI« — Trećo- 
školac, lijeni Rudi, dobio na koncu 
1. semestra nekoliko — nepovoljnih 
ocjena. Javljajuđi to ocu, učitelju, do- 
da: >U nadi je spas!« Tata otpisa: 
»Badava nada, gdje nema radal« 


PAKET. — Iza klasifikacije po- 
sla jedan seminarac izvjesnicu kući 
s ovim diplomatski sastavljenim pi- 
smom: >Eto, draga mamo, nijesam 
baš najbolje prošao, pa zato mi ne- 
moj slati paketa. Nastojat ću, da po- 
pravim, pa ćeš opet sa mnom biti 
zadovoljna, te ćeš mi opet poslati 
paket, zar ne? Molim Te, pozdravi 
mi moju braću i sestrice. Ako baš 
hoćeš, možeš mi poslati paket. Na- 
ma je ovdje lijepo. Igramo se. Uči- 
mo se. Pjevamo i sviramo. A sada 
Te najsrdačnije pozdravljam i molim 
Te, nemoj nipošto zaboraviti, a da 
mi ne pošalješ paket. S Bogom! Tvoj 
Vikica.« (M. Rabađija.) 

>KOLIKO IMA DO MRAKA? 
— Šetao se mag. Mrak (1931.) sa 
svojom divizijom. Zaustavi ga jedna 
šeljanka, pa zapita: >Čuje& dušo, 

koliko još ima do mraka? Magi- 
star odvrati: »Još koja dva sata.« No 
djeca se nasmiju, te mu kažu: »Ve- 
lečasni, morali ste reći: samo dva 
koraka!« (Fr. Mr.) 


ŠVAPSKI LIST. — Maj livi el- 
tra! Ih pin noh ksunt. Sajt Ir a noh? 
Mir kec kut. Alitag kriga-mr (— wir) 
trajmol kohts (Gekochtes). Cvamol in 
tr o voh kuma ti čikovi, si šŠaua 
(schauen) aus 80 vi _ ti _ šmora 
(Sehmarren); Ir vist jo, tas ih si 
kemn es. Ti tika (dicken) pona (Boh- 
nen) ruča (rutschen) net so kut, vi 
ti čikovik Ih hap mih net frlora (ver- 
loren), vi mir uf tr perk (Berg) va- 
ra. Avr a traurihi nohriht mus ih 
Ajh šrajva: mir ali švova (Schwa- 
ben) hen obomena krikt; trum kumt 
uns klaj hola. Trhom — (— daheim) 
bs ih ali krisa fun Ajrm son Franc. 


NOVI REKTOR. — Kad se pro- 
čulo, da je otac N. N. postao rekto- 
rom, reče jedan seminarac: >Da su 
ga tražili do Stambula, ne bi našli 
boljega!« A drugi će pun oduševlje- 
nja: >»Sad će nestati čvrka« (danas 
bi rekao: »nestat će dvica<). (T. M) 


ČEDAN. — Upravitelj male kon- 
gregacije upita trećoškolca: »Reci mi, 
koji su u tvojem razredu najbolji po 
vladanju?« — I on prostodušno od- 
vrati: »T., ja i B.< 


ISKRENO. — Zapita prezes ma- 
liša, koji mu je došao na razgovor: 
»Jesi li ti moj mili, debeli, dobri 
Mato?« — »Nisam.« — >»Kako nisi?« 
— >Nisam dobar.<« 


KROZ OČALE. — Kod ispita za 
primanje u kongregaciju pitalo se: 
»Kako su pape gledali na razvitak 
kongregacije?« Kandidat bio u ne- 
prilici, ali mu netko sa strane šapne: 
>Kroz očale.« Uvjeren o dobroj na- 
kani prijateljevoj reče i on glasno i 
odvažio: >Kroz očale!< 


UZDASI ZA PAPU. — Skuplja- 
lo se duhovno cvijeće za Sv. Oca. 
Jedan mališ pod rubriku »uzdasi« (t. 
j. strelovite molitvice) bilježio silne 
brojeve. Zapitan, kako to čini, odgo- 
vori: »To se ne može kazati, to se 
može samo pokazati.« A onda dubo- 
ko uzdahne. >Eto takol« (I. N.) 


Škola. 


ŠTO JE ŠKOLSKA SOBA? — 
>Za mnoge je đake sudnica, a za 
druge Olimpija, u kojoj hoće da iz- 


nesu 1lovor-vijence.«_ (I. H. III. r. 
1912.) 


ČESTITKA. — Profesor mate- 
matike imao imendan. Jedan mašiš 
I. razreda čestita mu u škoki ispred 

te završi ovako: >Obeđćaje- 
mo, da ćemo biti dobri; a nadamo 
ge, da ćete i vi biti dobaric (T. M.) 


>VOLIM KOD VAS...« — Pro- 
fesor prirodopisa natjerao nemirnog 
malog brbljavca, da kleči, a taj će 
na to: »Volim kod vas klečati, nego 
kod drugoga sjediti!« (T. M.) 


>MOLIM, NISAM PREPISOig — 
Predali đaci školske zadaće. Profe- 
sor stao po njima listati. Nejednoć 
neki đak zarumeni, ustane i plačlji- 
vim glasom rekne: >Molim, vele- 
časni, ja nisam prepiso! Vjerujte mi, 
nisam!+ Sjetio se naime jadan, da 
je u zadaćnici ostavio svoju prepara- 
ciju. (A. J.) 

ARGOLIDA. — Pago) aš u 
svojoj sobi, te ispravlja zadaće. Pri- 
jevod s grčkoga. Dijalog između oca 
i sina. No što je to? Tri su đaka u 
prijevodu iz oka, iz boka umetnula 
ime poznate peloponeske pokrajine 
>Argolide«. Pravi nesmisao! A u 
grčkom tekstu ni spomena o Argo- 
hdi. Zagonetka! Ali se brzo riješila. 
Jedan je đak prijašnju zadaću napi- 
sao na lijevoj strani zadačnice, a sie- 
tivši se, da je zaboravio riječ: >Ar- 
golidac, dodao ju je na desnoj stram 
zadaćnice. Tamo je napisao i ovu 
novu zadaću. Pi ma od 
zanata, prepisali i tu riječ u dija- 
logu između oca i sina. I tako tri 
lije najednoć dolijale. Profesor im 
pred cijelim razredom nepobitno do- 
kazao, da su prepisali. >Argolida< 
postade u tom razredu najglasovitija 
zemlja na svijetu. Dosta ju bilo spo- 
menuti, i neki se već rumene, a dru- 
gi im se smiju. (K. 2.) 


VJERONAUKA 


POSLANICA SV. PAVLA U Bo- 
SNU. — Nabraja đak poslanice sv. 
Pavla:  >Rimljanima, Efežanima... 
Korićanima<c (selo na Vlašiću). 


FILIPLJANI. — Kateheta govori 
o poslanici sv. Pavla Filipljanima. 
>Gdje su živjeli Filipljani, Losko?< 
— >Na Filipinima.< (J. B.) 

ON VEĆ RAZLIKUJE. — Nek»- 
liko đaka razgovara s jednim magi- 
strom o ispovijedi. >A mogu li i ma- 
gistri ispovijedati i odrješivati od 
grijeha?« pitaju. — >»Ne mogu.« — 


>A _ mogu li barem od malih grije- 
BIO naivno će neki trećoškolac. (J. 
MUDRIJAŠ. — Čuo prvoškolac 
za neku ženu, koja je imala muža 
ešnika i bolesnu kravu, pa se stala 
ko moliti za kravu, da joj ozdra- 
vi. >Ne valja joj posao,« mudrovao 
đak; »morala se moliti za svojega 
muža, da se obrati, pa bi i krava 
ozdravila.c — >A možda se i otelila«<, 
doda jedan šaljivdžija. 


SRPSKOHRVATSKI 


KORIJEN >KUP«. — Profesor: 
>Tko zna još druge riječi izvedene 
od korijena »kup« osim kupiti i ku- 
povati?« — Javio se jedan đak, ne- 
strpljiv da pokaže svoju mudrost. 
ika hajde recil« — >Kupusli« (Stj. 

.) 

LEONIDA. — Pun mladenačkog 
zanosa napiše đak u zadaći: >Leoni- 
da je, premda slaba žena, s dvjesta 
vojnika zauzela termopilski klanac.< 
(Stj. J.) 

DEFINICIJA TRAGEDIJE. — 
Profesor: >»Kako ćeš mi definirati 
tragediju?« — Đak Bačvanin: >Tu 
bidno smrti.« (St. F1.) 


FRANCUSKI 


U ZAO ČAS USTADE. — Profe- 
soT francuskog jezika pod satom za- 
pita: >Što znači: IPAnesse«? U zad- 
njoj klupi đak sličnog imena ne pa- 
zeći o čem se govori, pomisli, da 
ga profesor zove, pa ustane, a sav 
razred udari u smijeh. 


RAZRED  —  RAZBOJNIČKA 
SPILJA. — Čitali đaci u školi fran- 
cusku pripovijest s natpisom: Chez 
les brigands (Kod razbojnika). Pro- 
fesor upita na početku drugog sata: 
20 sommes-nous? (Gdje smo?)« — 
>Chez les brigands.« (J. B.) 


NJEMAČKI 


BEČ — PEĆ. — U njemačkom 
satu dođe rečenica: >Beč je lijep 
grad.« — Prevedi! Švabo iz Bačke 
mjesto >»Beč« razumio >peć«, pa 
spremno prevede: >Der Ofen ist eine 
sehčne Stadt.« (J. Kr.) 


GENUG — DOSTA. — Dobrog 
đaka napastovao u školi nemirni su- 
sjed K. Profegoru njemačkog bilo već 
dosta te komedije, pa to i reko: >K,, 
dosta!« K. mirno ustane: >Dosta zna- 
či: genug«< (I. N.) 


Škola. 443 


LATINSKI 


DODAVAJ SAMO >MUS«! — Za 
latinsku domaću zadaću dobili prvo- 
školci, da u jednoj vježbi pretvore 
singular u plural. Dragec ne zna, 
kako će. >Lako tomu«, tumači mu 
zlobni Mirko, »treba samo svakoj 
riječi dodati: mus.c — >A da, pra- 
vo imaš; nisam se odmah gjetiol< 
Sjedne i piše: »Patriamus amamus. 
Quidmus naramus? Fabulamus nar- 
Tamus. Feminamus filiamus admone- 
mus. Stellamus interdimus (interdiu) 
non videmus. Puellamus columba- 
mus fabemus (habemus).« Ne bi du- 
go, a Dragec se vrati u majčin za- 
grljaj. 

ZAŠTO. — >Uzmite koju drugu 
riječ i sprežite kao laudo!« Dosjet- 
ljivi prvoškolac lati se pera i piše: 
»zašto, zaštas, zaštat, zaštamus, zašta- 


tis, zaštant.< 


ORATIO OBLIQUA. — Profesor: 
»Što je oratio obliqua?« — Đak šuti. 
— >Pa hajde, što znači: obliquus?« 
— oŠto se brzo zaboravlja  (oblivi- 
Scor, zaboravljati); oratio  obliqua: 
govor, što se brzo zaboravlja« (M. 
Rabađija.) 


GRČKI 


2XOAAX>TIKO2> (Scholasticus) ima 
dva značenja: đak i budala. Tko bi 
to znao protumačiti? — zapita pro- 
fegor. Na to će jedan đak iskreno i 
prostodušno: »Jer su đaci obično bu- 
dale.« (A. Gr.) 


NADOBUDNI MLADI ETIMO- 
LOZI. — Nema sumnje, da će trav- 
nički đaci silno unaprijediti etimo- 
lošku znanost. Kopajući korijenje na 
homerskoj asfodelskoj livadi došli &u 
već do znamenitih otkrića i nenada- 
nih rezultata, koji će u filološkom 
svijetu svakako naći opće priznanje. 
Evo po kojega primjera: 

1) &nnve, neprijazan: tko nema 
peneza, taj je neprijazan, navlastito 
prema vjerovnicima. 

2) udpvana, boriti se; za pam- 
ćenje: »Mars«. Mars je treći mjesec 
u godini, početak proljeća; a u pro- 
ljeće počinju obično i ratovi, pa se 
onda >bore«<. 

3) x6106.ljutina. Srodna je naša 
riječ »kotox; jer kad se čovjek ljuti, 
vrije u njem kao u kotlu. 

4) xapčla, srce; srodna je riječ: 
»>kardinal«; jer što je srce u tijelu, 
to su kardinali u Crkvi. 

5) doĐiow, futur šdopnat, korijen 
šč, naški: jedem, latinski: edo, nje- 
mački: essen, madžarski: eszem. — 

Profesor: >A što slijedi iz svega to- 
ga?« — Đak: >Da svi narodi jedu.< 

6) Na ispitu. Profesor: 6 b1Bpe- 
14016, protumačitel« — Đak: sd = 
grom, — Bpsnštrno od BrBpodsxu. 
— Profeeor: >Tako? Dakle je Zevs 
mjesto ambrozije jeo gromove? U 
slast mu! Još jedno pitanje! Recite 
mi aorist od mdogw.< — Đak: »šne- 
S0v.« — Profesor: >Ma to je od rimro. 
dobi da ne svršite ispit sa: šres- 
Sova 


POVIJEST 


DO PIRINEJA. — Prof.: >»Što je 
gradio Periklo?« — Đak. >Ozidao zid 
od Atene do mu: (mjesto: do 
Pireja). (M. F.) 

PHILIPPICA. — Prof. (M. F.): 
»Što su Philippica?« — Đak: »>To su 
govori, što ih je makedonski kralj 
Filip držao u (rimskom) senatu.< 


ZEMLJOPIS 


SJEVERNI MEDVJED. — Pro- 
fesor tumači prvoškolcima, kako će 
se noću orijentirati po malom i ve- 
likom Medvjedu i po zvijezdi sjever- 
njači. Zatim upita jednog đaka, & 
mali odgovori: »U noći ćemo se ori- 
jentirati po sjevernom medvjedu.«< 
(J. Kr.) 


MALAJSKI ARHIPELAG. — 
Prof.: »Zašto se otočje između Stra- 
žnje Indije i Australije zove Malaj- 
ski Arhipelag?« — Đ.: »Zato, jer 
tamo vlada malarija.< (I. J.) 


KOELN. — Prof.: >Zašto je zna- 
menit grad Kšln?« — Đ.: >Radi par- 
fimerijske industnije; tamo se naime 
proizvodi konjska voda.« (I. J.) 
MATEMATIKA 


>ŠTO SADA TREBA UKLONI- 
TI?« — pita profesor matematike; a 
đak, mjesto da kaže: »razlomke«, od- 
govori: >Treba ukloniti razbojnike!«< 
(Stj. J.) 


DEBELA TOČKA. — O. Stej- 
skal: >Ako se u elipsi oba žaništa, 
obje točke, jedna drugoj neizmjerno 
približe, što onda dobivamo?« — 
Đak: >Onda dobivamo jednu deb e- 
lu točku.« — »Ali dečko, dečko, mi- 
sli malo! Onda dobivamo kružnicu, a 
ti jednu debelu crnu točku u tefter!< 


PRIRODOPIS 


REVNI PRIRODOSLOVAC. — 
Neki prvoškolac uhvatio guštera. Je- 
dan kolega ne da mu mira, sve ga 
moli, dok mu ne izmami guštera. 
Zna, šta će s njim. Vidio je, kako 


ge prešaju bišine, pa će tako i gu- 
štera. Stavio ga među dva posušila, 
na to dvije, tri knjige i sjedne kao 
kvočka na jaja. Tako će se gušter 
brzo isprešati i osušiti. Ala će ga o 
Krajinović pohvaliti! To će biti divot 
eksemplar u prirodopisnom  kabine- 
tu! Još kad se uz guštera napiše nje- 
govo zaslužno ime, ostat će mu vješ- 
na usponiena! 


>ŠIŠMIŠ« — reče prvoškolac — 
»lovi u zraku kornjače<; trebao je 
reći: kornjaše. (P. G. 


KEMIJA 


>KISIK — je dvovalentan. Što to 
znači?c upitat će profesor kemije. 
Đak će pouzdano: >»Znači, da kisik 
ima dvije konjske sile.< (T. M.) 


HIGIJENA 


 ĆORAVA RIBA. — Profesor h+ 
gijene: >Da li je riba još dobra ža 
jelo, poznaje se po njezinim očima: 
jesu li još bistre, dobra je; jesu li 
mutne, ne valja.c — Đak obješenjak: 
>A dai ako je riba 6orava?« — >Ako 


je riba ćorava, a ti hajde klečati!c 
(A. Gr.) 


PJEVANJE 


C-DUR. — Profesor pjevanja 
diktira, da djeca pišu: >C-dur...a 
A jedan mali Nijemac piše: >C4ur..< 
(J. Kr.) 


O. Mato Filipović. - Ne znajući, 
kako mu je ime, zapita ga seljačko 
momče: »Čuješ, ujače; jesi I 11 ondi, 
što sadi orabfe 1 kalem! ašlame P« 





»Jesam, brate t« 


Kazalo imena. 





Kazalo imena'). 


Akšamović biak. 125, 142, 148, 155, 
178, 192, 276, 298 
pović 52, 64, 100, 844 

eL, 418, 421, 422 


Aleksandar I. 75, 192, 198 
Alojzije sv. 119, 125, 185, 281 
Aničić Andrija 808 8l., 861 
Augustina Peleš 195*, 229, 256 


Babina ravan 841, 842 

Babunović 186, 176, 275 sL 

Bačka 143, 148, 150, 214 

Bačvani 137 

Baltić fra Jako 47, 64, 70, 99, 102, 125 
Banja Luka 22, &4, bo 68, 120, 292, 


Barbarić Petar 140, 155 sl, 169, 178, 
273, 296 sl, 830, 831, 367 

Batako 30, 82, 180 

Bauer nadb. 125, 142, 143, 192, 275 

Bezilijanai 241 al, 295 

Benković Jak. 182, 134, 140, 181, 361 

Beograd 87, 161, 191, 194 

Berchmans sv. as 182 

Bila 21, 22, 24, 29, 32%, 255 
Sv. Gora 21, 22, 2A 8l., 180, 138 
847 sl. 

Binder Josip 180, 291 sl. 

Bjelašnica 246 

Bojić Mirko 261, 294, 437 

Bojna 49, 54, 136, 148, 267 

Borci kod Jajca 69 

Bosanac Dr. Stjepan 159, 896 

Bosanci 233, 285 

Božić Petar 298 sl. 

Brajkovići 29, 81, 117 

Brandis Erik 14, 16, 52, 56, 95 sl., 
129, 134, 136, 155 sl., 185, 188, 
195 sl, 8374, 400, 404, 406, 433, 
485 sl. 

Brixi Ferd. 184, 136, 140, 176, 178, 
231, 284, 280%, 237, 249, 434 

Brod na S. 45, l11, 288 

Bučići 46. 47, 85 

Budanović bisk. 143, 144, 150, 178 


Budimirović Jure 65%, 74, 75, 127 
Bugojno 55, 138. 355, 875 
Bukovica 21, 25, 88, 50, 59, 884, 851 
Bunarbaša: mjesto 22, 49, 384, 
vrelo 50, 52, 58 sl, 68, 128 
Malo sjem. D. I 21, 50, 110 sl, 
144, 150, 181, 182, 816 
vila D. I. 40, 538, 110 sl, 114, 118, 
180, 146, 188, 189, 831 
Bunjevci 88, 214, 216, 223 
Busovača 36, 70, 74, 137, 232 


Cecek SI. 180 

Cekinšćak 14, 16, 111, 114, 117, 119, 
184, 136, iga 186, 349 

Chornitzer 295, 818 si 

Crkvina kod štacije Lašva 29, 
sada Sv. Gora kod Bile 26, 


Čabruša 55, 58 
Čuić Srećko 136, 140, 289, 878 
Čule Petar 262 


Ćiril i Metod sv. 113, 125 

Daruvar 228, 230 

Debeljak Antun 100 

Demšar Antun 281 sl. 

Devečani 50, 59, 144, 387 

Dobretići 22. 47, 357, 358 

Dolac 44 sl, 60 sl., 67, 70, 83, 98 sl, 
102, 118, 18%, 148, 241, 814, 318, 
835, 342 al, "484 

Dolac na. Lašvi 24, 29 49, 50, 188, 185 

Domat Ivan 292 sl 

Dosta! Ljud. 184, 190, 257 

Dubrovnik 87 sl, 146, 161, 229, 247 

Duić fra Jako 14, 96, 97, 114, 284, 241 

Duić fra Mato 114, 116 

Dujmušić Dragan — O. Augustin 805 
8l., 385, 413, 422, 429 

Dujmušić Dragan mi. 180 

Dujmušić mgr. Ivan 830, 436 

Dušek Alfons 134, 349 


*) Ovo kagalo imena nije ni s daleka potpuno. Pa i ne treba, jer se zna- 
menitije stvari lakše nađu u detaljiranom pregledu sadržaja (str. 5.—10). Ovdje - 
je navedeno osobito ono. o čem se u Spomenici na više mjesta govori, pa i sve, 


što se god tiče travničke okolice. 

BĐakovčani 137, 148 

Đakovo 232, 234, 275, 276, 293 
Đebić fra Ilija 96, 98, 240, 241 
Đebić Nik. 98, 147, 158, 266 
Đorđević Đorđe 194, 399, 412 


Džamije 53 
Džekilovac (Potknaj) 32, 114, 116 
itz Sofija 292, 2983 


Fazlići 23 

Filipović Ivo 132, 159, 179 

Filipović Mato 132, 140, 155, 159, 177, 
179, 434, 438, 442, 444 

Fiume (Rijeka) 87, 161, 307, 308 

Flodin Stj. 140, 178, 398 

Fojnica 30, 41, 42, 44, 64, 80, sl. 118, 
120, 121, 315, 348 

Funduklije 58, 373 


G &rtler_ Pet. 132, 177, 181, 182, 303 

Gattin (Šašić) Mih. 136, 435 

Gavrić Ilija D. I. 136, 176, 818 sl. 

Gladnik 24 

Glavaš Andrija 180 

Glavinić Andrija 246 

Goleš 30, 32 : 

Golubak 24 

Gospino vrelo 352 sl 

Gostilj 22, 45 

Gradac kod ušća Grlonice 24, 
kod Rankovića 24, 
na Tarabovcu 21 

Gradina kod Turbeta 21 

Grahovik 49, 98.—100| 

Grbavac Tomo 315 sl., 370. 414 

Grgec Pet. 385, 399 

Grlonica 24, 82 

Guča gora 28, 29, 45, 46, 47, 62, 85, 
86, 94, 102, 117, 137, 285, 815 

Guvna 49, 50, 99, 100 


Madži Jovan 412 

Hamerl Fr. 16, 132, 134, 149, 161, 176, 
182, 356 sl. 

Han Kumpanija 24, 54, 75, 102, 188, 
190, 289, 318 

Harambašina voda 340 

Hasanpašića kula 52, 326 sl. 

Hendek 27, 29, 48, 52, 58, 59, 433 

Hoffer Aleks. 14, 16, 28, 71, 79%), 
119, 125, 129, 130, 134, 136, 260 sl, 
358, 350, 308, 437 

Hčpperger 104, 110, 228, 2830, 2382, 
33, 284, 287, 

Hormann 16, 134, 140, 175, 177, 317, 
330, 345, '849 

Hušner Josip 55, 367, 870 


Ignacije sv. 121, 127, 132 

Ilijašević Mijo Pa 113 

Ilovača 44, 49, 53, 64 

Imljani 357 

Ivčić Jos. 132, 167, 171, 177, 178, 181 


Jagatić Andrija 94 
Jagić Vatroslav 272 
Jajce 22, 47, 55, 56, 68, 69, 70, 75, 


100, 118, 120, 121, 138, 295, 313, 
314 

Jambreković Stj. 127, 1832, 134, 159, 
167, 171, 176, 198, 333, 397 

Janjići 55, 890 

Jasenica (potok) 28, 29 

Jeglić nadb. 94, 179, 186 

Jeni džamija 28, 81 

Jeramaz 176, 186, 441 

Jeronim, Društvo sv. J. 223 

Jezero kod Jajca 68, 295, 314 

Job bosanski 185, 268 

Josip sv. 120, 170, 266, 274, 275, 280 

Jović Mato 132, 175, 860 

Judex Leopold 287 's]. 

Jurić Anđelko 140, 148 


Kajabaša 50 
Kalibunar 58 
Kamber Drag. 180, 370, 413 
Karahodža (gradina) 21 
Karaula 47, 50, 58, 68, 70, 118, 137 
Karaulska Lašva 50 
Kasapovići 66, 68 
Kaštel kod Pećina 30 
Kavana >Derventac 71, 435 
>»Pod Lipom« 48, 53 
Kćeri Božje Ljubavi 811 
Kilank 16, 134, 186, 178, 274 sl, 404, 
406, 438 


Kmetići 112, 363 

Kohnen Bernard 359, 860 

Kokošari 8583 

Komar 50, 55, 68, 138, 374 

Komarčica (Lašva) 832%, 50 

Konak mali 39, 52, 53 

= veliki 837, 52, 58 

Kopatin Viktor 252 

Korićani 58, 149, 356 sl, 442 

Kozelj Ivan 180, 256* 

Krajinović Jak. 49, 65%, 98, 100, 113, 
125, 128, 180, 132, 184, 140, 179, 
181, 258, 295, 381, 385, 442, 414 

Kraliček Ivan 181 

Križevci 142 


Krndija 42, 44 
Kruščica 24, 57, 433 
Kujundžić Iv. 22, 24, 26 , 38, 


58, 1830, 132, 134, 178, Ka "187, 
267, 801, 349, 850, 854, 424 
Kulunčić Matija. 1G, 176, 178, 438 
Kupres 355 
Kurzmann Roman 136, 353 


Cachmayr Josip 140, 178, 291 

Lang Josip 275 

Lašva, rijeka 22, 49, 50, 52, 121, 
štacija 59, 74 188, 192, 248, 
nekadanja varoš 28, 29, 80, 82 
nekadanja »župa<« 82* 

Lempl Tomo 1836, 140, 176, 296 sl. 

Leopold Karlo 140, 181 

Likienthal f 14, 120, 124 

Livno 35, do, 84, 91, 98, 99, 117, 233 

Lombardini 176, 489 
Lončar Alojz. 16, 398 
Lovrić Antun 370 
Lupoglav planina 32*, 50 


Lurdska spilja na obali Lašve 830 sl. 


Cfubljana 161, 281, 282, 288, 412 


Račak 30, 249 

Mahnić Ant. bisk. 187, 307 

Makarska 90, 91, 92 

Mandić Nikola, mitropolit 268 

Maraković Ljub. 173, 179, 306, 307, 
370, 883 sl. 424, 425 

Maribor 161, 197, 203, 269 

Marijanović Ivan 290 sl. 

Marković Franjo 106, 1836 

Merz Ivan 187, 193 

Mesek Ant. 14, 101 al., 184, 136, 228, 
41, 272 sl., 401, 487 

Mihalović kard. 282, 286 sl. 

Mijić Ivan 180 

Miladinović Stewo 125, 130, 412 

Miletići 29 

Milosrdnice 46, 53, 69, 61, 64, 97, 


102, 105, 106, 118, 148, 192, 195, 


228, 229, 230, 233, 240, 287, 298, 
813, 318 
Mladice kod Sarajeva 8317 
Mostar 85, 233, 298 
Mošunj 21, 22, 24, 29 
Mravinjac 50. 116, 144, 318, 374 
Musala 58, 66 


Nfaradi vladika 192. 275, 295 
Njiva kod tvornice duhana 22 


O dić Nik. 100, 1138, 147, 158, 266 
Opaljenik 50 

Opara 29, 32 

Orašje 32, 46, 47 

Orgulje 126, 264, 265. 889. 434 
Orman-vrelo 50. 58. 59. 337. 434 
Osijek 142, 143, 161, 231, 234, 285* 
Oštre-grad 257 

Ovčarevo 21, 22, 85, 266, 315, 393 


Pančić Pet. 111, 124, 134, 136, 188, 


268 sl., 330, 870, 437 
Paša mahala 47, 49, 98 


Pašalić Stj. 179, 195%, 350, 367, 392, 
419 


Pašinac kod Turbeta 25 

Pate Rudolf 132, 140, 167, 171 

Peća hajdučka 21 

ePeća velika i mala 21, 108, 116, 335 sl. 

kei 80, 32*, 47, 118, 137, 265, 266, 
1 

Pehar Božo 812 sl. 

Pellegrinetti, Nuncij, 192 

Perčinlić fra Alojzije 314 sl., 854 

Perica Pet. 167, 190, 278, 279, 870, 
413, 415, 425, 41 

Pirota 40, 49 

Pliva 22, 295 

Pojska iznad Brajkovića 831 

Potkraj-Džešilovac 32, 114, 116 


Požega 89, 104, 106, 142, 161, 210, 
220, 228, 280, 279 

Predmerski "Andr., 147, 158, 172, 485 

Predragović Jos. 16, 140, 177 sl., 181, 
195%, 256, 332, 379 

Premužić Ambroz 300 sl. 

Prešeren Ant. 1835, 180, 182, 252, 317, 
370, 385 | 

Prki6 Marko 359, 361 

Prusac 38 

Puljić Vid 299, 385 

Puntigam Ant. 16, 136, 140, 176, 178 
8l., 183, 185, 277 sl., 332, 847, 348 

Putičevo ili Putačevo 124 


Rabađija Mato 134, 176, 178, 179, 
181, 301, 8302, 42G 

Radalj ili Radljak 80, 855 

Radića Brdo 2i 

Raduša planina 21 

Rankovići 21, 24, 50, 8350, 435 

Rastovo 58 

Remete 210 

Rifel Josip 809, 312 

Rim 87, 89, 91, 182, 185, 187, 193 

>Rimski« most 24, 55 


Sakač Eugen 294 sl. . 

Sarajevo 36, 38, 40, 41, 46. 59, 56, 
65. 66, 68, 72, 74, 85, 99, 100, 102, 
106. 119, 124, 180, 141, 150, 154, 
158, 160, 188, 190, 191, 234, 2835, 
244, 264, 267, 271, 277, 279, 280. 
800, 301, 806, 316, 319, 350, 361, 
411. 

Scholz Ljudevit 370, 883, 427 

Schwarz Alojzije 184 

Sedej Viktor 132, 167, 171 

Senj 142 

Sinj 3G, 88 

Sisak 75, 282 

Skok 49, 58 

Slavić Franjo 14, 106, 119, 184. 186, 
140, 154, 176, 247, 248, 263 sl, 


354, 400 

Slimena 49, 75, 99, 100, 112, 115, 116 

Služavke Mal. Is. 189, 191, 317, 318 

Split 56, 65, 90, 150, '280, 819 

Srce Isus. 84, 89, 92, 107, 126, 140, 
143, 170, 205, "299, 223, 229, 284, 
286, 287, 252, 254, 262, 269, 275, 
278, 279, 283, 320 

Srškić Milan 75, 194 

Stadler nadb. 18, 17, 19, 71, 94, 101, 
102, 107, 118, 119, 123, 124, 126, 
154, 178, 186, 187, 188, 191, 287, 
239, 244, 260, 264, 267, 271, 806, 


807, 

Steiskal Karlo 132, 140, 159, 174, 189, 
376, 378, 397 

Strossmayer bisk. 48, 86, 143, 178, 
156, 268, 271, 412 

Stup kod Sarajeva 265 

Subotica 143, 269 

Sunarić Jozo 100, 190 

Szezeptyeki Andrija 187 

Šarić nadb. 3, 18 sl, 18, 19, 64, 88, 
120, 125, 127, 128, 185, 147, 154, 
158, 178, 186, 188, 192, 245, 250, 
252, 253, 258, 260, 261, 271, 822, 
832, 340, 349, 857, 427, 428, 433, 
435, 437 

Šebešić 58 

Šehitluci kod Jajca 69 

Šestak Jos. 148, 281, 284, 285* 

Šišavljani 842 

Škaf ii Bosnić-grad 30, 852 

Škrilje 80 

Škrivanić Bernardin 307, 308 

Šola Atanazije 72 sl., 190 

Šumeće 583, 55, 56, 59, 70, 71, 829 

Šunjić fra Marijem bisk. 28, 45, 46, 
85 sl. 94 

Šupljika 71 


Tahir paša 40, 45, 110, 128 

Tarabovac 21, '49, 50, 116, 386 

Tophana 38, "102 

Trapisti 71, 282, 2338, 

Travanjsko. polje 22, i 105, 112, 
116, 117, 149 

Travnik 13, 28 8l., 85, 94, 128, 19%, 
232 sl, '289 sl, 322 el. 483, opisi 
28, 88, B4, 38, 41, 45, 49 

Trebević 249 

Trebinje 89, 91, 92, 98, 246 

Turbe iapod Bukovice 98, 
mje 21-28, 25, 30-32, 87, 50, 57, 
59, 68, 114, 116, 180, 138 

Turbeta vesirska 88, 43, 59 

Turčić Alojz 140, 177, 179, 181, 190, 
298, 316 

Tvrđa 23, 27, 52, 323 

Tvrtković Marko 72 


Ugar 357 


Dajc (Waitz) Miroslav 174, 179, 262, 
265, 270 sL, 284, 386, . 434, 439, 

Vakuf na Tarbaovcu 49, 

Vanino Miroslav 16, 179, ra 257 

Varašdin 87, 161, 808 

Varošluk 29, 80, 37, 855 sl 

m Jak. 14, 126, rod 176, 228, 


Vestenek Mauricije-Beda 282, 235%, 
237, 244 

Viertler Kristijan 136, 284 sl., 360 

Vijenac 875 

Vilenica 49, 50, 62, 113, 116, 128, 144, 
169, 822, 828, 342 

Vitez 40, 47 

Vjetrenica 96, 102 

Vlašić, Gora, 28, 49, 50, 56, 58, 118, 
118, 144, 245, | 249, 255, 322, 
323, 396 »l., 

društvo 61, 187, 192 

Vlaška Gromila 50 

Vranica planina 21, 436 

V. d 29 

Vukovar 280 


Z abeo 108, 134, 169, 170 sl, 265, 298, 
842, 859 al., 397, 408, 438, 139, 4144 

Zagrade 29 

Zagreb 46, 89, 100, 129, 141 sL, 154, 
161, 186, 194, 208, 210, 227 sl, 
258, 275, 319, 398, 411 


Zagrepčani 148 

Zec Baškared Franjo 132, 176, 177, 
256%, 428 sl. 

Zenica 22, 24-26, 47, 55, 96, 97, 101, 
117, 180, 138, 234, 235%, 815 

Zubak Petar 317 sl. 


Žepče 55, 96, 100, 284, 285*, 248 


SN V S B 


Zaprabvi : 


Str. 24. redak 24. odozgor, mjesto: Osman-paša — Omer-paša. 


126. > 


RLA45 " 5 


9. odozdo, čitaj: »ječanje ili jecanje.< 
2. odozgor, mjesto: do Zenice — do Žepča. 


> 19. odozgor, mjesto: Marković — Maraković. 

